
Brygger  Carl  Jacobsen 

f.  2.  Marts  1842  —  d.  II.  Januar  1914. 


Det  er  saa  ofte  sagt  om  afdøde  Carl 
Jacobsen,  at  han  i  Modsætning  til 
Faderen  ingen  Interesse  havde  for  Viden¬ 
skaben,  helt  betagen  som  han  var  af  sin 
glødende  Kærlighed  til 
Kunsten  i  dens  forskel¬ 
lige  Former. 

Men  dette  er  dog  ikke 
ganske  rigtigt  og  kunde 
ikke  være  det.  Thi  han 
havde  den  Egenskab  fæl¬ 
les  med  sin  Far,  fra  sin 
tidligste  Ungdom  at  være 
og  føle  sig  som  Brygger 
med  Liv  og  Sjæl,  og 
dette  kan  man  i  vore 
Dage  nu  en  Gang  ikke 
uden  at  staa  i  den  nøj¬ 
este  Rapport  til  forskel¬ 
lige  Grene  af  den  mo¬ 
derne  Naturvidenskab.  Alle  Foregangs¬ 
mænd  i  vore  Dages  Bryggeriindustri 
—  hvortil  Carl  Jacobsen  saa  uomtviste¬ 
ligt  hørte  —  er  netop  bievne  dette  ved 
Indførelsen  af  videnskabelige  Principer 
i  deres  Teknik,  og  kun  de,  der  holder 
sig  a  jour  med  Videnskabens  Fremskridt 
paa  de  Omraader,  der  berører  deres 
Virksomhed,  vil  kunne  drage  den  fulde 


Nytte  heraf.  Bryggeriet  er  jo  nu  om  Stun¬ 
der  fremfor  de  Heste  andre  Industrier 
anvendt  Videnskab.  Og  da  det  ikke  alene 
arbejder  med  kunstige  Maskiner,  men 
Grundlaget  for  Ølfabri¬ 
kationen  er  det  indvik¬ 
lede  Spil  af  Livsvirksom¬ 
heder,  der  foregaar  i  spi¬ 
rende  Frø,  i  Humleplan¬ 
terne,  i  mikroskopiske 
Gærsvampe  og  Bakteriers 
Celler  o.  s.  v.,  faar  det 
den  nøjeste  Tilknytning 
til  Fysik,  Kemi,  Fysio¬ 
logi,  Mikrobiologi  og  flere 
andre  naturvidenskabe¬ 
lige  Discipliner. 

Carl  Jacobsen  satte  en 
Ære  i  at  være  Brygger; 
det  var  den  Titel,  han 
helst  saa,  man  anvendte  paa  ham,  skønt 
han  jo  baade  var  Direktør  for  den  kgl. 
Afstøbningssamling  og  Æresdoktor  ved 
Kjøbenhavns  Universitet  m.  m.  Og  han 
vilde  ogsaa  helst  gaa  i  Spidsen  for  Bryg¬ 
gerne  som  virkelig  Fagmand,  der  kunde 
lede  baade  paa  det  tekniske  og  kommer¬ 
cielle  Omraade.  Derfor  gjorde  han  ikke 
alene  de  af  ham  selv  opførte  Bryggerier 

l 


o 


T  I  D  S  S  K  HI  F  T  F  O  H  I  N  I)  U  S  1'  R  I 


til  Mønstre  for  andre,  hvad  den  tekniske 
Indretning  og  hele  Drift  angaar,  men 
han  blev  Sjælen  i  Dannelsen  af  Bryg¬ 
geriforeningen  (i  1894),  for  hvilken  han 
gennem  en  Række  af  Aar  indtil  sin  Død 
var  en  saare  energisk  Formand. 

Naar  jeg  nu  har  efterkommet  en  An¬ 
modning  fra  Redaktionen  af  »Tidsskrift 
for  Industri«  om  at  skrive  en  kort  Ar¬ 
tikel  om  Carl  Jacobsen  som  Brygger  - 
hvortil  andre  sikkert  vilde  være  langt 
mere  kvalificerede  - —  saa  drister  jeg  mig 
dertil  kun,  fordi  jeg  just  gennem  mit 
rent  videnskabelige  Arbejde  kom  i  per¬ 
sonlig  Berøring  med  denne  Mand,  og 
derved  fik  en  mere  selvstændig  Opfat¬ 
telse  af  ham  baade  som  Menneske  og 
netop  som  den  Brygger,  der  søgte 
det  nøjeste  Samarbejde  med  Videnskaben. 
PR  Aars  Tid  efter  at  jeg  havde  dispute¬ 
ret  for  Doktorgraden  paa  nogle  »Studier 
over  proteolytiske  Enzymer  i  spirende 
Byg«,  hvori  jeg  slet  ikke  havde  drøftet 
disse  Undersøgelsers  mulige  Betydning 
for  det  praktiske  Bryggeri,  kom  C.  J. 
en  Dag  til  mig  og  bad  mig  give  en  mere 
almenfattelig  Fremstilling  af  mit  Ar¬ 
bejde  i  et  Foredrag  for  en  Kreds  af 
Bryggere,  fordi  han,  efter  selv  møjsom¬ 
meligt  at  have  arbejdet  sig  gennem  min 
rent  teoretiske  Afhandling,  var  kommen 
til  den  Overbevisning,  at  der  heri  laa 
Resultater,  der  burde  blive  mere  almin¬ 
deligt  kendte  og  tages  op  til  Prøvelse  i 
Praksis.  Jeg  fulgte  saa  meget  hellere 
denne  Opfordring,  som  jeg  netop  havde 
fortsat  mine  Undersøgelser  med  saadanne 
praktiske  Formaal  for  Øje  og  desangaa- 
ende  havde  en  Del  nye  Meddelelser  at 
gøre.  Og  hvad  enten  nu  mine  Studier 
fik  den  Betydning,  han  tillagde  dem, 
eller  ej,  viste  han  sig  her  som  den,  der 
selv  fulgte  med  i  den  videnskabelige  Lit¬ 
teratur  og  spejdede  efter  Resultater  i 
Forskningen,  som  muligt  kunde  føre 
Ølfabrikationen  endnu  et  Skridt  fremad. 

Han  havde  da  ogsaa  den  grundigste 
Uddannelse  i  sit  Fag,  og  han  satte  i  sit 


lange,  virksomme  Liv  aldrig  sit  Arbejde 
som  Brygger  til  Side  for  sine  mange 
andre  Interesser.  Efter  at  være  bleven 
Student  i  1861,  hørte  han  Forelæsnin¬ 
ger,  navnlig  over  Kemi,  paa  Landbohøj¬ 
skolen  og  den  polytekniske  Læreanstalt, 
samtidig  med  at  han  satte  sig  ind  i 
Bryggeriets  Praksis  paa  sin  Faders  Bryg¬ 
geri.  Og  i  1866  tiltraadte  han  saa  en  4- 
aarig  Udenlandsrejse  for  yderligere  at 
uddanne  sig  i  Faget  paa  saa  ansete  Bryg¬ 
gerier  som  J.  Erhards  i  Strassburg,  Vel¬ 
tens  i  Marseille,  Gabr.  Sedlmayrs  i  Mtin- 
chen,  Drehers  i  Wien  og  Buda-Pest, 
Wm.  Youngers  i  Edinburgh  og  Ever- 
sheds  i  Burton  on  Trent. 

Mens  han  opholdt  sig  paa  sidstnævnte 
Sted,  skrev  Faderen  (i  Efteraaret  1869) 
til  ham  og  foreslog  ham  at  komme 
hjem  og  bygge  sig  et  selvstændigt  Bryg¬ 
geri,  der  skulde  forsøge  at  fremstille 
særligt  overgærede  Ølsorter  efter  engelsk 
Mønster.  Med  Begejstring  gik  C.  J.  ind 
paa  dette  Forslag,  begyndte  ufortrødent 
at  arbejde  paa  Planerne  dertil,  saa  han 
straks  ved  sin  Hjemkomst  i  Foraaret 
1870  kunde  gaa  i  Gang  med  Opførelsen, 
og  det  nye  Bryggeri,  som  blev  kaldt  Ny 
Carlsberg,  kunde  tages  i  Brug  i  Febr. 
1871.  Han  fik  det  dog  kun  i  Forpagt¬ 
ning  af  Faderen,  men  drev  det,  under 
stadige  Udvidelser  og  nye  Forbedringer 
alt  mens  Produktionen  af  alminde¬ 
ligt  bajersk  01  (de  engelske  Ølsorter  slog 
ikke  an  og  blev  snart  opgivne)  stadig 
steg  og  i  Aaret  1881  82  var  naaet  op 

til  95,000  Tdr.  eller  højere  end  Gamle 
Carlsbergs,  der  i  det  Aar  kun  var  93,530 
Tdr.  —  indtil  Faderen  opsagde  Leje- 
maalet  til  30.  Septbr.  1882  og  inddrog 
det  hele  under  Gamle  Carlsberg. 

Imidlertid  havde  C.  J.  nu  for  egne 
Penge  bygget  sig  el  helt  nyt  »Ny  Carls¬ 
berg«  paa  den  gamle  Bakkegaards  Grund 
omkring  den  nuværende  Ny  Carlsbergvej, 
og  selv  havde  han,  som  ved  det  forrige, 
personligt  ledet  hele  Opførelsen  og  Ind¬ 
retningen.  Begge  blev  derfor  Mønster- 

bryggerier,  hver  for  sin  Tid,  med  Anven¬ 
delsen  af  alle  de  tekniske  Hjælpemidler, 
der  da  stod  til  Raadighed.  Senere  er  Ny 
Carlsberg  gentagne  Gange  bleven  udvidet 
og  forbedret,  bl.  a.  ved  Opførelsen  af  et 
helt  nyt  Bryghus,  der  var  som  et  Eventyr¬ 
land  at  komme  ind  i,  naar  man  betrag¬ 
tede  det  tekniske  Snille,  der  var  nedlagt 
i  dets  Installationer,  og  den  automatiske 
Maade,  hvorpaa  det  næsten  passede  sig 
selv  med  kun  et  Par  Mands  Betjening. 
Da  han  saa  i  1901  skænkede  det  hele 
til  Carlsbergfondet,  blev  det  som  bekendt 
slaaet  sammen  med  Gamle  Carlsberg,  og 
C.  J.  blev  efter  Kiihles  Død  (i  1906) 
Førstedirektør  for  de  samlede  Bryggerier, 
for  hvilke  han  virkede  utrættelig  lige  til 
sin  sidste  Sygdom  og  Død.  Samtidig 
var  han  endda  Formand  i  Bestyrelsen 
for  de  sammensluttede  Bryggerier  Carls¬ 
berg  og  De  Forenede  Bryggerier  fra  1906. 

Under  alt  dette  praktiske  Arbejde  og 
den  enorme  Administration  af  de  væl¬ 
dige  Bryggerier  —  for  ikke  at  tale  om, 
hvad  han  ofrede  af  Tid  og  Arbejde  paa 
sine  Interesser  for  Kunsten  —  der  maatte 
synes  langt  at  overstige  et  almindeligt 
Menneskes  Kræfter,  er  det  næsten  ube¬ 
gribeligt,  at  C.  J.,  som  allerede  nævnt, 
ogsaa  kunde  holde  sig  å  jour  med  den 
Videnskab,  der  berørte  hans  Virksomhed. 
Og  hvad  han  i  saa  Henseende  ikke  selv 
kunde  overkomme,  søgte  han  at  opnaa 
ved  at  knytte  videnskabelige  Medarbej¬ 
dere  til  sit  Bryggeri.  Mens  han  uddan¬ 
nede  sig  i  England,  havde  han  stiftet 
Bekendtskab  og  Venskab  med  den  be¬ 
kendte  Kemiker  Horace  T.  Brown,  der 
var  en  af  de  første,  som  benyttede  Mikro¬ 
skopet  i  Bryggeriets  Tjeneste.  Efter  dette 
Eksempel  indrettede  Jacobsen  sig  i  sit 
første  Bryggeri  et  mikroskopisk  Labora¬ 
torium,  hvor  han  i  Begyndelsen  arbejdede 
selv,  men  senere  fik  andre  til  at  gaa 
videre.  Da  Pasteurs  bekendte  Bog  »Etudes 
sur  la  biére«  var  udkommen  i  1876, 
skærpedes  hans  Interesse  for  mikrosko¬ 
piske  Undersøgelser  yderligere,  hvilket 


bl.  a.  gav  Anledning  til,  at  han  til  at 
foretage  disse  i  større  Omfang  privat 
engagerede  den  senere  saa  berømte  Emil 
Chr.  Hansen,  som  dog  snart  efter  gik  over 
i  Carlsbergfondets  Tjeneste.  Men  C.  J. 
var  straks  rede  til  at  indføre  dennes  »rene 
Gær«  i  sit  Bryggeri  (i  1883),  og  han  fulgte 
senere  Hansens  videnskabelige  Arbejde 
med  største  Interesse,  ligesom  han  altid 
stod  i  nært  personligt  Venskabsforhold 
til  denne  Mand.  Fra  Ny  Carlsbergs 
Laboratorium,  hvor  senere  Mænd  som 
Chr.  Grønlund,  H.  Schjerning  og  Hjelte 
Clausen  har  været  ansatte,  er  der  da  og¬ 
saa  udgaaet  flere  betydningsfulde  kemiske 
og  bakteriologiske  Arbejder. 

I  sin  Overbevisning  om,  at  det  bajerske 
01  vilde  være  det  bedste  Middel  til  at 
bekæmpe  den  overliaandtagende  Brænde 
vinsdrikning,  har  han  stadig  søgt  at  gøre 
dette  01  saa  fuldkomment  og  sundt  som 
muligt.  Og  Tidens  Tendens  til  at  komme 
bort  fra  de  berusende  Drikke  overhovedet 
imødekom  han  ved  at  begynde  Brygnin¬ 
gen  af  de  senere  saa  velkendte  og  meget 
benyttede  skattefrie,  undergærede  Ølsor¬ 
ter,  der  sikkert  har  været  uvurderlige 
Vaaben  i  den  danske  Ædruelighedsbevæ- 
gelses  Hænder.  Alle  de  mange  Anklager, 
der  mellem  Aar  og  Dag  fra  den  Side 
rejses  mod  Bryggerne  for  deres  samfunds¬ 
ødelæggende  Erhverv  og  for  kun  at  ville 
mele  deres  egen  Kage  paa  ødelagte  Menne¬ 
skers  Bekostning,  prellede  derfor  ogsaa 
ganske  af  paa  denne  højhjertede,  ideelt 
anlagte,  patriotiske  Borger,  der  lod  næsten 
hele  sin  Fortjeneste  komme  Samfundet 
til  Gode,  og  for  hvem  det  var  en  Hjerte¬ 
sag  at  være  med  til  at  hæve  vort  Folk 
baade  materielt  og  aandeligt. 

Han  blev  da  ogsaa  som  Borger  en  Pryd 
for  sit  Land,  og  for  vor  Industri  vil  det 
altid  være  den  største  Ære  at  kunne  tælle 
ham  med  som  en  af  dem,  der  fremfor 
nogen  har  bidraget  til  at  gøre  dette  Er¬ 
hverv  til  en  saa  mægtig  Faktor  i  Dan¬ 
marks  økonomiske  og  kulturelle  Liv. 

Fr.  Weis. 

Forligsmands-Institutionen  og  Lockout-Varslerne. 


De  senere  Aars  hyppige  Stor-Lockout- 
varsler  med  tilhørende  Indskriden 
af  Forligsmanden  liar  i  ikke  ringe  Grad 
paadraget  sig  almindelig  Opmærksom¬ 
hed.  Det  staar  for  Olfentligheden,  som 
om  Lockoutvarslerne  anvendes  vel  hyp¬ 
pigt,  som  om  man  i  det  hele  taget  hos 
begge  Parter  i  noget  for  boj  Grad  synes 
at  regne  med  Forligsmandens  »lykkelige 
Haand«,  og  man  kræver,  at  Samfundet 
ikke  evigt  og  altid  skræmmes  op  med 
store  Trusler,  der  sjeldent  bliver  til  noget 
og  blot  skaber  Uro  i  Forretningslivet  og 
hos  Publikum  samt  Ulejligelse  for  For¬ 
ligsmanden. 

Disse  Betragtninger  har  endog  fundet 
Vej  til  Rigsdagen  og  kom  navnlig  til  Orde 
i  Folketinget  under  Behandlingen  af  For¬ 
slaget  til  Forlængelse  af  Forligsmandslo¬ 
ven  af  12.  April  1910.  Baade  for  Talerne 
her,  saavel  som  for  Pressen,  stod  Forligs¬ 
institutionen  som  det  Gode,  den  utvivl¬ 
somt  er,  men  som  et  Gode,  paa  hvilket 
der  blev  trukket  alt  for  store  Veksler  af 
Parterne,  og  dette,  mente  man,  havde  ikke 
været  Meningen.  Saaledes  udtalte  Ven¬ 
stres  Ordfører,  den  tidligere  Indenrigsmi¬ 
nister  Jensen-Sønderup,  efter  at  have  gjort 
opmærksom  paa,  at  Forligsmanden  selv 
i  mindre  betydende  Sager  syntes  at  blive 
benyttet  af  Parterne  som  Stedet,  hvor  de 
sidste  Indrømmelser  skulde  gøres,  at  han 
troede,  »det  vilde  være  heldigt,  om  Par¬ 
terne  i  nogen  Grad  tænkte  over,  at  det 
var  Tanken,  at  Forligsmanden  kun  skulde 
gribe  ind  i  de  store  og  for  Samfundet  be¬ 
tydningsfulde  Konflikter,  men  at  det  al¬ 
drig  havde  været  Meningen,  at  Forligs¬ 
manden  skulde  benyttes  til  at  mægle  i 
enhver  lille  Uoverensstemmelse«. 

Endnu  skarpere  fremtraadte  dette  Syns¬ 
punkt  i  det  Indlæg  i  Diskussionen,  som 
Folketingsmand  Holger  Rordam,  For¬ 
manden  for  Arbejdsraadet,  leverede.  For 
ham  syntes  det,  som  om  der  var  lidt  for 


megen  Krigslyst  bos  de  to  stridende  Par¬ 
ter,  saa  at  man  undertiden  fik  Lyst  til  at 
anvende  det  gamle  Ord  paa  dem:  »Gaa 
hjem  og  forlig  Jer,  I  Skabhalse!« 

Taleren  ankede  endvidere  over,  at  selv 
ubetydelige  Stridigheder  kunde  føre  med 
sig,  at  Arbejdsgiverne  truede  med  at  ude¬ 
lukke  mange  Tusinde  Arbejdere.  Det  var 
oprørende,  at  en  saadan  Arbejdskamp 
skulde  gaa  ud  over  ganske  uskyldige  Men¬ 
nesker,  og  Taleren  kunde  forstaa,  at  Ar¬ 
bejderne  blev  irriterede  over,  at  man, 
hver  Gang  der  var  en  eller  anden  ube¬ 
tydelig  Strid  om  et  Lønspørgsmaal,  straks 
truede  med  at  sætte  en  hel  Række  andre 
Fag  paa  Gaden. 

Overfor  slige  Udtalelser,  der  i  Folke¬ 
tinget  tiltraadtes  saa  at  sige  fra  alle  Si¬ 
der  samtidig  med  Anerkendelsen  af  den 
nuværende  Forligsmanda  Dygtighed  og 
Upartiskhed,  hvem  Afværgelsen  af  de 
mange  varslede  Konflikter  skyldtes,  maa 
det  unægtelig  forbavse,  at  ingen  har  gen¬ 
nemtænkt  den  iøjnefaldende  Sammen¬ 
hæng  mellem  Forligsinstitutionens  Opret¬ 
telse  og  Stor-Konflikttruslernes  Hyppig¬ 
hed  med  et  noget  andet  —  og  mindre 
overfladisk  —  Resultat,  end  de  anførte 
Betragtninger.  Først  ved  Forslagets  Be¬ 
handling  i  Landstinget  paavistes  Lovens 
Konsekvenser  klart  og  rammende  af  Di¬ 
rektør  C.  Tuede. 

Naar  nemlig  de  sidste  2  Aar  har  bragt 
12  omfattende  Lockoutvarsler,  der  i  intet 
Tilfælde  er  bleven  realiserede,  medens 
slige  Varsler  i  »gamle  Dage«,  nemlig  før 
Forligsinstitutionens  Oprettelse,  var  bety¬ 
delig  sjeldnere,  men  til  Gengæld  oftere 
gik  over  til  at  blive  Virkelighed,  ligger 
den  Antagelse  dog  ret  nær,  at  nævnte  In¬ 
stitutions  Oprettelse  maa  have  indvirket 
her. 

Der  kan  overfor  de  Mænd,  der  paa 
begge  Sider  fører  Arbejdsforhandlingerne, 
ikke  med  nogen  Rimelighed  antages,  at 


T I  D  S  S  K  R I  F  T  F  OR  IND  U  S  T  R  I 


o 


de  for  deres  egen  Fornøjelses  Skyld  skul¬ 
de  arrangere  disse  hyppige  Stor-Konflik- 
ter.  Og  netop  den  Omstændighed,  at  disse 
12  Konflikter  ikke  er  bleven  til  Alvor, 
synes  at  tyde  paa,  at  et  egentlig  reelt 
Grundlag  for  en  Stor-Konflikt  maaske  ik¬ 
ke  har  været  til  Stede  i  selve  vedkom¬ 
mende  Arbejdssituation,  men  at  andre, 
rent  taktiske  Forhold  har  spillet  ind  med, 
saaledcs  at  man  maaske  med  nogen  Ret 
kunde  tro,  at  disse  Situationer,  om  hine 
andre  Grunde  ikke  havde  foreligget,  i 
hvert  Tilfælde  for  de  flestes  Vedkommen¬ 
de  ikke  vilde  have  ført  til  Iscenesættelse 
af  et  saa  stort  Apparat,  som  nu  har  maat- 
tet  anvendes. 

Hine  andre  Grunde  er  nu  ingen  andre 
end  Hensynene  til  Forligsinstitutionen,  og 
det  skulde  ikke  synes  uforstaaeligt,  at  Op¬ 
rettelsen  af  en  saadan  Institution  maatte 
faa  en  gennemgribende  Betydning  paa 
hele  Forhandlingssættet  mellem  Arbejds¬ 
givere  og  Arbejdere. 

Tidligere  var  Forholdet  saaledes,  at 
man  begyndte  med  at  forhandle  mellem 
Fagene  indbyrdes,  og  naar  man  her  var 
kørt  fast,  afgaves  Sagen  til  Hovedorgani¬ 
sationerne,  der  saa  sled  og  stred  saa  længe, 
indtil  en  Overenskomst  opnaaedes,  eller 
den  sidste  Trumf  spilledes  ud  i  Form  af 
et  Lockout-  eller  Strejkevarsel.  Denne 
Forhandlingsteknik  var  for  saa  vidt  mere 
ærlig,  som  begge  Parter  nødtes  til  at  sige 
deres  sidste  Ord  ved  Forhandlingsbordet, 
thi  naar  man  rejste  sig  derfra,  var  der 
ingen  anden  Vej  tilbage  end  Kampen.  Saa 
fik  man  Forligsinstitutionen,  og  det  var 
altsaa  Meningen,  at  den  kun  skulde  bru¬ 
ges  i  yderste  Nødstilfælde. 

Det  er  bleven  anderledes.  Forligsman¬ 
den  er  ved  at  indgaa  som  fast  Led  i  Ar- 
bejdsforhandlingerne.  Han  vil  altid  for 
Arbejderne  betyde  en  sidste  Chance,  for 
Arbejdsgiverne  altsaa  et  Moment,  der  maa 
tages  i  Betragtning,  og  enten  det  har  væ¬ 
ret  Lovens  Mening  eller  ej,  saa  danner 
den  blotte  Mulighed  for  hans  Indgriben 
Grund  til,  at  der  maa  regnes  dermed. 


»Forligsmandsmomentet«  er  da  faktisk 
ogsaa  til  Stede  i  næsten  alle  Lønstridig¬ 
heder,  der  overhovedet  kommer  op  til 
Hovedorganisationerne,  og  giver  sig  til 
Kende  ved,  at  Parterne  og  da  navnlig 
Arbejdsgiverne  som  dem,  der  skal  betale, 
tøver  med  at  sige  deres  sidste  Ord,  med 
det  sidste  Tilbud,  idet  de  ingen  Garanti 
har  for,  at  Modparten  ikke  —  i  Stedet  for 
at  gøre  et  tilsvarende  imødekommende 
Bud  —  stikker  Tilbudet  i  Lommen  og  af¬ 
bryder  Forhandlingerne  for  senere  at 
fremlægge  det  overfor  Forligsmanden  som 
det  Grundlag,  hvorpaa  man  skiltes.  Naar 
vedkommende  Part  maaske  selv  ikke  har 
givet  sig  det  mindste,  vil  man  forstaa  det 
uretfærdige  heri,  da  Forligsmanden  altid 
vil  have  en  vis  Tilbøjelighed  til  at  dele 
midt  over,  i  hvert  Tilfælde  ikke  blive 
staaende  ved  et  Tilbud,  som  allerede  un¬ 
der  Partsforhandlingerne  er  givet. 

Dette  er  Forklaringen  paa,  at  Fælles¬ 
forhandlingerne  stadig  bliver  tungere  og 
tungere.  Men  hvorledes  nu  komme  til  en 
Slutning  paa  saadanne,  maaske  mindre 
Uoverensstemmelser,  man  er  kørt  fast  i, 
sandsynligvis  netop  fordi  man  har  For¬ 
ligsmanden  i  Baghaanden?  Han  skal  jo 
ifølge  Loven  kun  gribe  ind  ved  Konflikter 
af  større  samfundsmæssig  Betydning,  me¬ 
dens  den  foreliggende  Konflikt  maaske 
kun  drejer  sig  om  et  Par  Hundrede  Mand, 
der  har  varslet  Strejke. 

Vi  kommer  her  ind  paa  de  Forhold, 
som  Folketingsmand  Rørdam  saa  skarpt 
gik  i  Rette  med,  uden  tilsyneladende  at 
have  forstaaet  Sagens  egentlige  Sammen¬ 
hæng. 

Et  mindre  Antal  Arbejdere  kan  Fagfor¬ 
eningerne  jo  have  Raad  til  at  lade  strejke 
næsten  saa  længe,  det  skal  være,  og  der  vil 
derfor  ikke  ligge  nogen  større  Interesse 
for  dem  i  at  faa  Sagen  endt.  Men  hun¬ 
drede  strejkende  Arbejdere  kan  standse 
en  Fabrik  og  ødelægge  den,  hvis  de  faar 
Lov  til  at  holde  Strejken  gaaende.  De 
Værdier,  direkte  og  indirekte,  der  her  kan 
staa  paa  Spil,  er  saa  store,  at  Publikum 

i  Reglen  ingen  Forestilling  gør  sig  derom. 
Saaledes  viste  det  sig  under  den  store 
Konflikt  forrige  Foraar,  at  nogle  Hun¬ 
drede  Skibsmalere  havde  været  i  Stand 
til  at  standse  hele  vor  Værftindustri  med 
Kontrakter  og  Forpligtelser  til  mange  Mil¬ 
lioner  Kroners  Værdi.  Vil  Arbejdsgiverne 
ikke  roligt  se  herpaa,  maa  de  derfor  sørge 
for  at  faa  Sagen  ført  videre  (hvor  ubety¬ 
delig  den  saa  end  kan  synes  udenforstaa- 
ende),  og  det  kan  kun  ske  ved  at  give  den 
en  saadan  Rækkevidde,  at  dens  Betydning 
for  Arbejderne  kommer  til  at  modsvare 
den  Betydning,  den  har  for  selve  den  an¬ 
grebne  Industri  eller  Fag.  Midlet  hertil 
er  det  omfattende  Lockoutvarsel.  Ved 
dettes  Udstedelse  forandres  Situationen  til 
at  blive  lige  betydningsfuld  for  begge  Par¬ 
ter,  saaledes  at  ogsaa  Arbejderne  nu  faar 
reel  Interesse  i  at  faa  Sagen  afsluttet  paa 
rimelig  Maade.  Samtidig  er  den  Situation 
skabt,  der  kræves,  for  at  Forligsmanden 
skal  træde  i  Aktivitet,  og  derved  aabnes 
atter  Muligheden  for  at  faa  den  endelige 
Afgørelse,  som  just  - — -  takket  være  For¬ 
ventningen  om  Forligsmandens  Indgri¬ 
ben  —  er  strandet  i  første  Omgang  og 
nu  først  naas  gennem  en  stor  og  alarme¬ 
rende  Omvej. 

Som  en  yderligere  Aarsag  til  den  hyp¬ 
pige  Brug  af  Forligsinstitutionen  kom¬ 
mer,  at  det  for  Arbejderførerne  ingen¬ 
lunde  er  ubehageligt,  at  det  officielt  bliver 
Forligsmanden,  der  ved  sin  Henstilling 
saa  at  sige  giver  Folkene  en  Dom  for,  at 
mere  ikke  kan  opnaas,  thi  selvfølgelig  vil 
Folkene  hellere  have  en  saadan  Dom  af 
Forligsmanden  end  af  Arbejdsgiverne,  end 
sige  af  Førerne  selv,  hvor  højtspændte 
maaske  end  deres  oprindelige  Krav  har 
været.  Følgen  heraf  er,  at  Arbejdernes 
Repræsentanter  meget  sjeldent  vil  føle 


virkelig  Interesse  ved  at  undgaa  Berørin¬ 
gen  med  Forligsinstitutionen. 

Saaledes  gaar  det  da  til,  at  denne  er 
kommen  til  at  spille  en  saa  stor  Rolle, 
selv  i  tilsyneladende  smaa  Konflikter,  der 
forøvrigt  i  Reglen  samles  flere  sammen 
til  samtidig  Afgørelse.  Man  kunde  nu 
maaske  slaa  sig  til  Ro  med,  at  hele  det 
store  Apparat,  der  altsaa  hver  Gang  ud¬ 
foldes,  kun  er  rent  formelt,  og  hvis  Of¬ 
fentligheden  kom  til  Erkendelse  heraf, 
vilde  den  henfalde  til  Sløvhed  overfor  al 
Tale  om  Arbejdskamp.  Saaledes  tør  For¬ 
holdet  imidlertid  ikke  ses,  thi  hvor  stor 
Færdighed  man  end  opnaar  i  at  slukke 
Gnisten  ved  Krudttønden  i  rette  Tid,  saa 
kan  det  dog  engang  gaa  galt,  og  de  store 
Kampvarsler  er  altid  Gnister  ved  en 
Krudttønde.  Desuden  er  der  den  psyko¬ 
logiske  Side  af  Sagen,  der  gør  disse 
spændte  Storkampsituationer  mindre  hel¬ 
dige. 

Imidlertid  er  med  disse  Linjer  en  Be¬ 
dømmelse  af  selve  Forligsmandslovens 
Virkninger  ikke  tilsigtet.  Der  er  jo  mange 
positive,  foruden  de  anførte  negative.  Det 
har  kun  været  Opgaven  at  vise  de  fak¬ 
tiske  Forhold  og  bidrage  til  Forstaaelsen 
deraf.  Thi  lige  saa  lidt  som  den  nuvæ- 
rende  Forligsmands  udmærkede  person¬ 
lige  Egenskaber  drages  i  Tvivl  fra  nogen 
Side,  lige  saa  lidt  skal  de  næsten  auto¬ 
matiske  Virkninger  af  selve  den  Lov,  i 
Kraft  af  hvilken  han  virker,  lægges  Haand- 
værkets  og  Industriens  Repræsentanter  til 
Last. 

Her  —  som  i  mange  andre  Tilfælde  — 
kan  man  blot  beklage,  at  manglende 
Kendskab  til  de  virkelige  Forhold  ofte  gi¬ 
ver  Anledning  til  uretfærdige  Domme  selv 
fra  Sider,  der  burde  staa  vedkommende 
Sag  nær. 


TIDSSKRIFT  FOR  INDUSTRI 


Fot.  J.  Hauerslev,  Kbhvn. 


M  S  Fionia. 

Af  Direktør,  cand.  polyt.  Gunnar  Gregersen. 


Dansk  Motorskibsbygning',  der,  takket  være 
et  frugtbart  Samarbejde  mellem  vort  stør¬ 
ste  Skibsværft  og  vort  største  Handelskom¬ 
pagni,  har  naaet  en  førende  Verdensstilling, 
kunde  slutte  Aaret  1913  med  at  aflevere  sit 
8.  Fartøj,  der  blev  det  kraftigste  Motorskib, 
som  endnu  er  bygget.  Det  var  Dieselskibet 
»Fionia«,  hvis  tidligere  Navne  Det  østasiatiske 
Kompagni  som  bekendt  overlod  Hamburg- 
Amerika  Linjen ,  i  hvis  Tjeneste  det  nu  ar¬ 
bejder  under  Navnet  »Christian  X«. 

Ialt  har  nu  Burmeister  <Sc  Wain  flydende 
62,000  Tons  Tonnage  (Lasteevne)  paa  Vandet 
bygget  paa  Værftet  og  forsynet  med  dets  Die¬ 
selmaskineri ,  foruden  at  Værftet  har  under 
Arbejde  og  Bestilling  77,000  Tons  Motorskibe. 

Under  Aarets  sidste  Maaneder  havde  blandt 
Skibene  ovre  ved  Værftet  paa  Refshaleøen  et 
stort,  rødt  Jernskrog  tiltrukket  sig  de  Lange- 
linje-Spadserendes  Opmærksomhed  og  under 
sin  langsomme  Evolution  til  Skib  bl.  a.  ved 
sin  »Skorstensløshed«  tilkendegivet  sig  som 
et  af  Burmeister  &  Wain  s  berømte  Diesel¬ 
skibe.  Det  lange,  graa  Skrog,  højt  paa  Vandet, 
de  fire  Master  med  den  traadløse  Telegrafs 
Atenne  imellem,  Ventilationsskorstenene,  den 
store  Overbygning  —  alt  tilkendegav,  at  det 
ikke  var  nogen  dagligdags  Skude,  man  havde 
for  sig.  Og  med  sine  124  Meters  Længde, 
16,6  Meters  Bredde  og  12  Meters  Dybde  er 


»Fionia«  jo  ogsaa  en  efter  vore  Forhold  gan¬ 
ske  anselig  Baad.  Er  saaledes  allerede  det 
Ydre  lidt  ud  over  det  almindelige,  er  det  dog 
selvfølgeligt  det  Indre,  der  har  Hovedinter¬ 
essen.  Det  er  her,  hvor  Væsensforskellen 
mellem  den  nye  Motordriftsmaade  og  det 
gamle  Dampskibsmaskinanlæg  paa  saa  mang¬ 
foldige  Maader  kendetegner  sig. 

»Fionia«  er  et  Motorskib,  d.  v.  s.  Kraften 
for  Skibets  Fremdrift  er  Motorkraft.  Der 
findes  intet  Dampanlæg.  Hvad  betyder  nu 
dette,  at  man  i  »Fionia«  anvender  Dieselmo¬ 
torer  og  ikke  Dampanlæg?  Hvilke  er  For- 
delene  ?  Om  nogen  udtømmende  Udredning 
af  disse  kan  her  ikke  være  Tale1),  men  blandt 
Hovedfordelene  bør  nævnes:  dels  den  bil¬ 
ligere  Driftsmaade,  dels  det,  at  Motoranlæget 
tager  mindre  Plads  og  vejer  mindre  end  det 
tilsvarende  Dampanlæg,  altsaa  øger  Skibets 
Lastrum  og  Tonnage.  Et  Dampanlæg  af  til¬ 
svarende  Effektivitet  vilde  være  ca.  40  pCt.  tun¬ 
gere  og  tage  V*  Gang  mere  Plads  end  Mo¬ 
toranlæget.  Og  saa  er  det  endda  beregnet,  at 
Skibet  kan  fragte  hele  sin  Brændselsbehold¬ 
ning  —  Olieforsyningen  —  for  en  Rejse  til 
Østen  og  tilbage  mellem  Skibets  dobbelte 
Bunde,  medens  Damperen  som  bekendt  maa 

Vi  henviser  her  til  »Tidsskrift  for  Ind.  1912, 
Pag'.  110. 

indtage  Kul  undervejs.  Selvfølgelig  medfø¬ 
rer  den  nye  Driftsform  en  Mængde  Foran¬ 
dringer  fra  Dampskibstypen.  Størst  er  For¬ 
skellen  i  Maskinrummet.  I  Stedet  for  de 
kendte  Flergangs  Dampmaskiner  med  de 
mange,  blanke  Maskindele  ses  i  »Fionia«s 
Maskinrum  de  i  to  Rækker  symmetrisk  ord¬ 
nede  12  Motorer,  hver  Række  med  2  Grupper 
i  hver  sin  Side  af  Maskinrummet  og  atter 
med  3  Cylindre  i  hver  Gruppe.  Debutskibet 


ner  om,  at  Skibet  »gaar«.  —  Men  ogsaa  bort¬ 
set  fra  selve  det  Anlæg,  der  driver  Skruerne 
—  det  egentlige  Drivkraftanlæg  —  mærkes 
Forskellen.  Der  er  saaledes  alle  de  mange 
nødvendige  Spil,  der  i  Dampskibet  drives 
af  Damp,  Dampspillene,  men  som  af  gode 
Grunde  er  afskaarne  derfra  i  Dieselskibet. 
Her  har  man  ordnet  sig  med  elektriske  Spil, 
baade  for  Ankeret  og  for  de  overordentlig 
vigtige  Losse-  og  Ladespil.  Da  Losning  og 


&  yp.  9 

Andet  Maskin-Galleri. 


Fot.  J.  Hauerslev,  Kbtavn. 


»Selandia«  havde  16  Motorer  med  kun  2500 
HK,  men  »Fionia«s  12  store  Cylindre  har  ialt 
4000  HK  disponible  for  Skibets  2  Skrueaksler 
og  kan  give  Skibet  ca.  14  Knobs  Fart.  Saa 
pynteligt  som  i  et  Dampskib  virker  Maskin¬ 
rummet  ikke;  men  det  er  jo  ikke  Pyntelig¬ 
heden,  det  kommer  an  paa.  Motorerne  er 
graa  og  matte;  alt  er  omhyggeligt  indkapslet, 
der  er  lidet  Maskineri  sjmligt.  Gangen  er 
rolig.  Kun  Styreakslen,  der  drejer  sig  og  be¬ 
væger  Ventilerne,  gennem  hvilke  Luft  ind¬ 
suges  og  Rrændselsolien  indblæses,  og  de 
store,  roterende  Skibsaksler,  der  forsvinder 
ud  af  de  to  Maskingrupper  agterude  i  Tun¬ 
nelerne,  samt  en  let  Banken  i  Rummet,  vid¬ 


indladning  foregaar,  medens  Skibet  ligger 
ved  Bolværk,  altsaa  naar  Skrueakslerne  staar 
stille,  har  man  for  dette  Kraftbehov  indrettet 
sig  med  et  særligt  Dieselmotoranlæg  med  di- 
rektekoblet  Dynamo.  Herfra  præsteres  Elek¬ 
tricitet  for  Skibets  12  elektriske  Spil,  for  Be¬ 
lysningen,  den  elektriske  Ventilation,  Anker- 
og  Styrespil.  Sanitetspumper  m.  m.  Yderligere 
lindes  et  mindre  elektrisk  Anlæg,  et  Køle¬ 
anlæg  (leveret  af  Thomas  Sabroe ,  Aarhus)  og 
de  store  Kompressorer  for  Indblæsningen 
af  Motorolien  o.  s.  v.  i  Maskinrummet. 

»Fionia«  er  iøvrigt  et  elegant  udstyret  Pas¬ 
sagerskib,  bygget  som  »Awningdækker«  med 
overdækket  Bro,  Bak  og  Hytte.  I  den  over- 

dækkede  Bro  findes  den  flotte  Aptering.  Op¬ 
bygningen  er  forsynet  med  store,  kostbare 
Broncevinduer  med  sindrige  Mekanismer  til 
at  skyde  op  og  i  (leverede  af  IIof-Bronee- 
støber  Rasmussen).  Hallens  Gulv  og  Trapper 
er  belagte  med  smukt  mønstrede  Gummi¬ 
tæpper  (fra  De  forenede  Gummi-  og  Luft- 
ringefabriker)  o.  s.  v.  Naar  lige  undtages 
Styrespil  og  Kompressorer  samt  de  elektriske 
Spil,  er  saaledes  alt  dansk  Arbejde.  »Fionia« 
er  imidlertid  ikke  kun  Passagerskib.  Det  la¬ 
ster  ca.  7,000  Tons  Gods  —  altsaa  omtrent 
som  »Selandia«,  men  Deplaeementet  er  be¬ 
tydeligt  større. 

Paa  den  officielle  Prøvetur,  der  foregik  den 
18.  Decbr.,  sporedes  ingen  Prøve-Nervøsitet. 


Det  er  ikke  længere  Eksperimenternes  Tid 
for  den  danske  Motorskibsindustri ;  man  slaar 
nu  overforen  Industrivirksomhed,  der  har  de 
solide  Erfaringers  Grund  at  bygge  paa.  Naar 
»Fionia«  ikke  umiddelbart  efter  Prøveturen 
blev  sat  i  sin  Bute,  skyldtes  det  ikke  For¬ 
hold,  som  kunde  lægges  Værftet  til  Last.  For 
at  fremskynde  Arbejdet  det  mest  mulige, 
havde  Værftet  nemlig  ladet  sig  bevæge  til  at 
bestille  de  for  Motorerne  fornødne  Kompres¬ 
sorer  i  England  i  Stedet  for  som  sædvanlig 
at  fremstille  dem  selv.  En  Pejl  ved  disse  for- 
aarsagede  Forsinkelse  i  den  endelige  Afleve¬ 
ring. 

Vi  skal  anføre  de  af  Værftet  byggede  Motor¬ 
skibe: 


Skibets  Navn 

(anført  i  Byggeorden) 

1.  Selandia 

2.  Chr  X 

3.  Suecia 

4.  Pedro 
Christo- 
phersen 

5.  Siam 

6.  Annam 

7.  California 

8.  Fionia 

Længde . 

116  m 

114  m 

129  m 

127  m 

124  m 

Bredde . 

16,6  m 

*16  m 

17,3  m 

16,7  m 

15,8  m 

Lasteevne . 

7400  ts 

6500  ts 

9500  ts 

8300  ts 

7000  ts 

Maskineriets  inde.  HK . 

2500 

2000 

3000 

2700 

4000 

Fart  i  Knob . 

11 

1074 

1172 

11 

14 

Kun  sjeldent  og  som  oftest  paa  mindre 
Omraader  beskæres  det  et  lille  Land  at  indtage 
en  Førerstilling,  og  maaske  ikke  mindst  paa 
Produktionsomraadet.  Der  er  da  Grund  til 
at  glæde  sig  over  det  danske  Værfts  Dygtig¬ 
hed  og  Held,  saa  sandt  som  det  ikke  er  ydre 
Forhold,  der  naturligt  har  ledet  det  ind  paa 
denne  Bane.  De  »særlige  stedlige  Betingelser« 
er  de  for  Værftet  ærefulde,  der  ligger  i  sikre 


tekniske  Forarbejder  og  teknisk  Vovemod. 
»Selandia«  var  det  straalende,  vellykkede  Eks¬ 
periment.  Men  med  dets  Efterfølgeres  mindre 
sensationsmættede  Prøveture  fastslaas  det  Fak¬ 
tum,  at  her  er  brudt  en  ny  Bane  for  dansk 
Foretagsomhed,  paa  en  Tid,  hvor  vi  trænger 
til  al  den  Erhvervslejlighed,  vi  kan  skaffe 
vort  Folk. 


#  # 


# 


Industrien  og  Forbrugersammenslutningernes 
Produktionsvirksomhed. 


Den  med  den  saakaldte  Andels-Cement¬ 
fabriks  Start  aabnede  Kamp  mod  Cement¬ 
industrien  er  i  sit  Princip  af  en  saadan 
Rækkevidde,  at  den  maa  give  Anledning 
til  den  alvorligste  Eftertanke  lios  enhver 
af  vort  Lands  Industridrivende.  Ingen 
tør  nemlig  være  blind  for,  at  en  Gennem- 
trængen  af  denne  Form  for  industriel 


Produktion  er  ensbetydende  med  en  mere 
eller  mindre  fuldstændig  Udryddelse  af 
Industrien  i  sin  nuværende  Udøvelse. 

Selve  Principet,  paa  hvilket  den  nye 
industrielle  Produktionsform  grundes, 
nemlig  Forbrugernes  Overtagelse  og  Le¬ 
delse  af  Produktionen,  har  ved  en  over¬ 
fladisk  Betragtning  noget  saa  tillokkende, 

ja,  næsten  ideelt  over  sig,  at  det  alene 
paa  denne  Konto  vil  kunne  paaregne  en 
udelt  Popularitet,  livis  Betydning  man 
desværre  ikke  tør  se  bort  fra  under  en 
kommende  Styrkeprøve  mellem  det  nye 
System  og  det,  som  repræsenteres  af  In¬ 
dustrien  under  de  kendte  Former.  Men 
derfor  bliver  det  ikke  nemmere  at  føre 
ud  i  Praksis. 

Fordelene  ved  en  Fabrikation,  hvis 
Aftagere  selv  er  interesserede  i  Driften, 
enten  gennem  Opnaaelse  af  en  lavere 
Pris  end  iøvrigt  gældende,  gennem  Retur- 
Bonus,  Tantieme  el.  lign.,  kort  sagt 
gennem  Forbrugernes  Indkassering  af 
Driftsherregevinsten  er  lige  til,  og  Spørgs- 
maalet  staar  blot  paa,  om  der  til  en 
saadan  Fabrikation  knytter  sig  Mangler 
saa  store,  at  de  gør  Fordelene  illusoriske. 
Dette  er  i  høj  Grad  Tilfældet. 

Først  og  fremmest  vil  det  være  klart, 
at  Ledelsen  af  en  saadan  Virksomhed 
baade  med  Hensyn  til  Dygtighed  i  kom¬ 
merciel  og  anden  Henseende  aldrig  vil 
kunne  forventes  at  holde  blot  tilnær¬ 
melsesvis  Maal  med  Ledelsen  i  den  frie 
Industri.  Med  de  Krav,  der  nutildags 
stilles  til  Industriens  Ledere,  vil  en  Under¬ 
legenhed  paa  denne  Konto  hlive  afgørende 
for  hele  Systemet. 

Idet  Forbrugsfabriken  har  sin  Kunde¬ 
kreds  sikret,  altsaa  i  Virkeligheden  ar¬ 
bejder  dækket  af  et  Monopol,  hvorved 
den  adskiller  sig  principielt  fra  den  nu¬ 
værende  Industri,  kommer  den  yderligere 
ganske  til  at  savne  den  Spore  til  at  følge 
med  i  Teknikens  Udvikling,  som  selve 
Konkurrencen  betyder  for  de  Fabriker, 
der  arbejder  under  almindelige  Afsæt- 
ningsvilkaar.  Da  de  Krav,  Tekniken  stiller 
til  Industrien  om  stadige  Forbedringer, 
som  bekendt  ikke  sjeldent  er  forbundet 
med  betydelige  økonomiske  Ofre,  kan 
de  ikke  forventes  uden  ydre  Tilskyndelse 
at  blive  opfyldt.  Følgelig  tenderer  For¬ 
brugsfabriken  mod  at  sakke  agterud  i 
teknisk  Henseende  og  bærer  herved  Spiren 
i  sig  til  sin  egen  Undergang. 


Endvidere  vil  et  Foretagende  baseret 
paa  denne  Maade  nødvendigvis  blive  øko¬ 
nomisk  meget  svagt  og  modstandsudyg¬ 
tigt,  idet  en  Kapitalopsamling  til  Rygstod 
i  daarlige  Tider  og  Modgang  lige  saa  lidt 
som  til  Forbedringer  og  Forsøg  vil  kunne 
passes  ind  i  Rammen  for  det  nye  Princip. 

Med  andre  Ord:  kun  den  Omstændig¬ 
hed,  at  Forbrugsfabriken  har  sin  Afsæt¬ 
ning  sikret,  arbejder  med  et  reelt  Mono¬ 
pol,  vil  kunne  afgive  Basis  for  dens 
Eksistens.  Men  med  en  saadan  Svaghed, 
baade  i  kommerciel,  teknisk  og  finansiel 
Henseende,  vil  en  Industris  Muligheder 
for  Eksportvirksomhed  være  saa  godt 
som  ingen,  medens  den  omvendt  overfor 
den  udenlandske  Konkurrence  vil  være 
saare  ilde  stedt,  hvis  denne  for  Alvor 
vender  sig  mod  den.  Her  er  Kapitalkraft 
og  overlegen  Dygtighed  det  afgørende. 

Men  én  Sag  er,  hvorledes  det  nye 
Produktionssystem  vil  klare  sig  i  det  lange 
Løb,  en  anden  derimod,  hvorledes  dets 
øjeblikkelige  Virkning  vil  blive  overfor 
den  bestaaende  Industri.  Idet  Forbrugs¬ 
fabrikerne,  hvorledes  end  deres  Salgs- 
princip  er  ordnet  i  Enkelthederne,  er 
anlagt  paa  principielt  at  undersælge  de 
bestaaende  Fabriker,  eftersom  Fordelen 
ved  at  være  tilsluttet  Forbrugsfabriken 
ligger  i  den  forventede  Udnyttelse  af  Dif¬ 
ferencen  mellem  Markedspris  og  For¬ 
brugsfabrikens  Selvomkostninger,  er  del 
klart,  at  der  her  uvægerligt  vil  frem¬ 
komme  en  Kollision,  der  maa  føre  til 
en  Kamp,  af  hvis  Udfald  det  vil  af¬ 
hænge,  hvilket  af  de  to  Produktionsprin¬ 
ciper  der  skal  være  raadende  i  Landet. 
Det  danske  Hjemmemarkeds  Lidenhed 
virker  her  forstærkende  med  ind,  idet 
vor  Industris  Hjemmeafsætning,  der  til 
syvende  og  sidst  ogsaa  er  Basis  for  vor 
Eksport,  ikke  taaler  nogen  som  helst 
Beskæring,  navnlig  ikke  paa  Grundlag 
af  saa  uforretningsmæssige  Principer, 
som  ligger  bag  den  nye  Produktionsform. 

Hvis  derfor  ikke  den  nye  Bevægelse 
i  sin  Begyndelse  mødes  med  en  saa  ener- 

gisk  Modstand,  som  en  samlet  Industri 
vil  kunne  yde,  vil  den  brede  sig  langt 
udover,  hvad  der  allerede  nu  tilsigtes  fra 
Forbrugsforeningernes  Side,  og  inden 
længe  gøre  Fordring  paa  at  blive  den 
herskende  Form  for  industriel  Produktion 
i  Danmark. 

Herfor  maa  Industrien  have  sin  Op¬ 
mærksomhed  vaagen.  Dens  Kamp  for 


sin  egen  Eksistens,  med  vor  møjsomme¬ 
ligt  oparbejdede  industrielle  Dygtighed, 
vor  Eksport  m.  m.,  vil  faa  en  ogsaa 
nationaløkonomisk  og  fuldt  moralsk  Be¬ 
rettigelse  derved,  at  det  ikke  er  et  vir¬ 
keligt  levedygtigt,  men  et  uholdbart,  i 
højeste  Grad  værdiødelæggende  System, 
den  skal  træde  op  imod. 


#  #  # 


Industrielle  Eksportmuligheder 
med  særligt  Henblik  paa  den  nære  Orient. 

Af  Ingeniør  Emil  Riisager. 


Rumænien,  Tyrkiet,  Bulgarien  og  Ser¬ 
bien  er  Lande,  i  hvilke  Agerbruget 
er  det  bærende  Element,  selv  om  dette 
endnu  udøves  i  de  mest  primitive  Former 
og  ingenlunde  kan  sammenlignes  f.  Eks. 
med  Landbruget  her  i  Danmark.  Men 
netop  fordi  man  er  saa  langt  tilbage  i  den 
nære  Orient,  er  Muligheden  for  en  Ud¬ 
vikling  givet,  og  hertil  burde  vi  Danske 
kunne  bidrage  lige  saa  godt  som  andre. 
Naar  man  har  haft  Lejlighed  til  at  se 
Landbrugets  Standpunkt  i  de  vigtigste 
korneksporterende  europæiske  Lande, 
hvortil  af  de  forannævnte  Stater  navnlig 
Rumænien  hører,  fæster  ens  Opmærk¬ 
somhed  sig  ved,  at  der  trods  den  primi¬ 
tive  Bearbejdning  af  Jorden  opnaas  langt 
lettere  Udbytte  end  herhjemme,  —  selv 
om  dermed  ikke  skal  være  sagt,  at  Jor¬ 
dens  Ydeevne  pr.  Enhed  ikke  er  langt 
større  hos  os.  Den  første  Betingelse  for 
at  forbedre  Agerbruget  maa  derfor  ligge  i, 
at  der  indføres  mere  rationelle  Metoder 
til  Bearbejdning  af  Jorden  og  dens  Pro¬ 
dukter,  hvortil  naturligvis  i  første  Række 
Anvendelse  af  Landbrugsmaskiner  kom¬ 
mer  i  Betragtning.  Og  hvad  der  allerede 
eksporteres  af  Landbrugsmaskiner  fra 
Tyskland,  Østrig-Ungarn  og  England  til 
den  nære  Orient,  gør  man  sig  næppe  no¬ 
get  Begreb  om.  Jeg  har  saaledes  haft  Lej¬ 


lighed  til  at  se  ikke  een,  men  mange  en¬ 
gelske  Dampere  i  Sæsontiden  ligge  i  Bos- 
porus,  fuldt  ladede  med  Snese  af  store 
Tærskeværker  paa  Dækket.  Heraf  var  en 
stor  Del  bestemt  for  Sydrusland,  men  der 
ligger  jo  heller  intet  til  Hinder  for,  at  en 
Eksport  til  den  nære  Orient  ogsaa  kan 
omfatte  Sydrusland.  Ligeledes  maa  man, 
naar  der  er  Tale  om  Tyrkiet,  heller  ikke 
glemme,  at  til  dette  borer  hele  Lilleasien, 
som  efter  den  stedlige  Mening  gaar  en 
overordentlig  stor  Udvikling  i  Møde,  da 
den  tyrkiske  Regering  efter  Tabet  af  de 
europæiske  Provinser  maa  bave  sin  fulde 
Opmærksomhed  henvendt  paa  at  udvikle 
den  asiatiske  Del  af  Riget.  Hertil  bidrager 
jo  for  øvrigt  ogsaa  baade  Frankrig,  Tysk¬ 
land  og  England  ved  de  mægtige  Bane¬ 
anlæg,  som  allerede  er  i  Gang. 

Til  en  Udvikling  af  Agerbruget  vil  ri¬ 
meligvis  ogsaa  en  tilsvarende  paa  Mejeri¬ 
brugets  og  Melmølledriftens  Omraade 
slutte  sig,  hvortil  Begyndelsen  allerede  er 
gjort.  Ganske  vist  er  det  i  Øjeblikket  kun 
i  Rumænien,  der  fremstilles  Smør,  endda 
kun  i  ringe  Mængder,  men  det  vil  næppe 
vare  mange  Aar,  før  Udviklingen  har  gre¬ 
bet  om  sig  paa  dette  Omraade.  En  Fore¬ 
gangsmand  som  den  store  Bryggeriejer 
Bragadiru  i  Bukarest  driver  allerede  paa 
et  barn  tilhorende  stort  Gods  el  omfat- 

lende  Mejeribrug  og  faar  Smørret  betalt 
med  4  Frcs.  Kiloet  i  Bukarest.  For  Ud¬ 
viklingen  af  saadanne  Virksomheder  be¬ 
høves  der  Centrifuger  og  andre  Mejeri¬ 
maskiner  i  Forbindelse  med  dertil  ho¬ 
rende  Kraftanlæg,  og  det  turde  vel  ikke 
være  for  meget  sagt,  at  de  af  vore  Ma¬ 
skinfabriker,  som  fremstiller  saadanne 
Maskiner,  besidder  stor  Erfaring  paa  dette 
Omraade  og  sikkert  er  i  Stand  til  at  le¬ 
vere  det  bedste  i  sin  Art;  og  selv  om  man 
maaske  allerede  tidligere  har  forsøgt  at 
indføre  saadanne  Maskiner  i  Orienten, 
saa  er  rimeligvis  nu  Tidspunktet  kommet 
til  at  erobre  et  betydeligt  større  Marked 
end  hidtil. 

Dernæst  kommer  som  nævnt  Melmøl- 
leribrug  i  Betragtning,  men  vor  Maskin¬ 
industri  er  næppe  indrettet  paa  at  levere 
Specialmaskiner  hertil.  Derimod  kunde 
der  være  Tale  om  Indretninger  til  de 
mægtige  Kornsiloer,  hvoraf  der  i  Havne- 
stæderne  og  ved  større  Jernbaneknude¬ 
punkter  indrettes  flere  og  flere,  efterhaan- 
den  som  Eksporten  af  Korn  fra  Orient¬ 
landene  stiger. 

Til  at  drive  Møllerierne  behøves  selv¬ 
følgelig  Kraftmaskiner,  som  dansk  Indu¬ 
stri  ogsaa  kan  levere,  og  der  er  ikke  alene 
Tale  om  Indretning  af  store  Møllerier, 
men  i  Landkredsene  ogsaa  om  mindre 
Mølleribrug,  til  hvis  Drift  der  vil  behøves 
Mængder  af  smaa  Kraftmotorer. 

Selv  om  Tidspunktet  endnu  i  Øjeblik¬ 
ket  ikke  er  kommet  for  Indretning  af 
Slagterier,  saa  vil  Anlæget  af  saadanne  jo 
rimeligvis  ogsaa  kun  være  et  Tidsspørgs- 
maal,  og  for  Levering  af  Specialmaski¬ 
nerne  til  disse  besidder  flere  af  vore  Ma¬ 
skinfabriker  sikkert  de  bedste  Forudsæt¬ 
ninger. 

Yderligere  kan  der  være  Tale  om  Ind¬ 
retning  af  Bryggerier  og  Levering  af  Køle¬ 
maskiner  baade  for  disse  og  for  Slagte¬ 
rierne.  Ogsaa  til  at  drive  saadanne  Fa¬ 
briker  behøves  der  større  og  mindre  Mo¬ 
torer. 

I  denne  Forbindelse  bør  ogsaa  Ekspor¬ 


ten  af  Maskiner  til  Teglværksbrng  og  Ind¬ 
retningen  af  Cementfabriker  nævnes,  men 
herfor  har  Firmaet  F.  L.  Smidth  &  Co., 
hvori  jeg  selv  er  ansat,  allerede  skabt  sig 
de  bedste  Muligheder. 

Jeg  har  i  det  foranstaaende  nævnt  Mo¬ 
torkraft  til  Drivning  af  de  specielle  An¬ 
læg,  da  der  i  det  mindste  foreløbig  kun 
paa  enkelte  Steder  i  disse  Lande  kommer 
Vandkraft  med  elektrisk  Overføring  i  Be¬ 
tragtning,  f.  Eks.  Gabrovo  i  Bulgarien,  i 
hvis  nære  Omegn  et  betydeligt  Antal  Teks¬ 
tilvirksomheder,  der  tjener  til  delvis  at 
forsyne  Bulgarien  med  de  grovere  Teks- 
tilprodnkter,  drives  ved  Vandkraft.  Ellers 
kan  der  som  Motorkraft  blive  Tale  om 
Dampanlæg  eller  Oliemotorer,  men  om 
end  Tyrkiet  har  Kul  til  Disposition  fra 
Kulgruberne  i  Heraklai  paa  Lilleasiens 
Nordvestkyst  og  Bulgarien  enkelte  Brun¬ 
kulsgruber  samt  Serbien  faar  Mulighed 
for  at  udnytte  Kullejerne  langs  den  ny 
projekterede  Jernbanestrækning,  som  skal 
forbinde  Rumænien  med  Serbien  og  for¬ 
længes  ud  til  Adriaterhavet,  saa  er  Ru¬ 
mænien  saa  at  sige  ganske  uden  Kul,  idet 
der  kun  findes  nogle  Lignitlejer  med  me¬ 
get  tarvelige  Kul.  Derimod  ligger  Mulig¬ 
heden  for  i  dette  Land  at  benytte  Olie¬ 
motorer  meget  nær,  da  der  i  Nordrmnæ- 
nien  mellem  Ploesti  og  Campina  findes 
rige  Oliekilder,  som  er  i  Stand  til  at  for¬ 
syne  hele  den  nære  Orient  med  Raaolie, 
af  hvilken  Grund  man  for  at  undgaa  Jern¬ 
banetransport  for  Øjeblikket  bygger  en 
Pumpeledning  for  at  pumpe  Olien  ud  til 
Sortehavet  for  Forsyning  af  Dampskibe, 
indrettede  for  Oliefyring,  med  Raaolie  og 
til  Eksport  bl.  a.  til  Tyrkiet,  respektive 
Byerne  ved  det  ægæiske  Hav  samt  over 
Rustschuk  til  Bulgarien.  Benyttelsen  af 
Diesel-  og  Petroleumsmotorer  ligger  der¬ 
for  lige  for,  og  de  store  kontinentale  Fir¬ 
maer  Maschinenf abrik  Augsburg  -  Ntirn- 
berg  A.  G.,  Gebriider  Sulzer,  Winterthur, 
og  Société  Anonyme  des  Ateliers  Carels 
Fréres,  Gent,  har  i  de  senere  Aar  navnlig 
til  Rumænien  haft  betydeligt  Salg  af  Die- 

selmotorer  paa  indtil  1000  HK  Stykket, 
ligesom  engelske  og  tyske  Firmaer  i  stort 
Omfang  sælger  mindre  Petroleumsmoto- 
rer  paa  indtil  200  HK.  Der  foreligger  saa- 
ledes  utvivlsomt  en  meget  stor  Mulighed 
for  de  af  vore  hjemlige  Fabriker,  der 
bygger  denne  Slags  Motorer,  for  at  sælge 
disse  i  den  nære  Orient  og  i  allerførste 
Række  i  Olieproduktionens  Land,  Rumæ¬ 
nien,  hvis  Udvikling  og  Civilisation  er  be¬ 
tydeligt  længere  fremskreden  end  de 
egentlige  Balkanlandes. 

Foruden  de  nævnte  Maskiner  kan  selv¬ 
følgelig  ogsaa  en  Mængde  andre  indu¬ 
strielle  Frembringelser  komme  i  Betragt¬ 
ning,  f.  Eks.  Værktøjsmaskiner,  elektri¬ 
ske  Maskiner  og  Apparater,  kunstindu¬ 
strielle  Frembringelser,  Cement,  Kaolin, 
Jernstøbegods  i  Form  af  Ovne,  Hestesko, 
Fløde  i  Blikdaaser  og  Margarine  i  Blik- 
daaser.  Saa  vidt  mig  bekendt,  eksporteres 
der  allerede  Smør  i  Blikdaaser,  Kiks, 
Films  og  maaske  andre  Artikler  herfra 
til  den  nære  Orient. 

Endelig  skal  nævnes,  at  man  herhjem¬ 
me  maaske  ikke  har  noget  rigtigt  Begreb 
om  de  mægtige  Dampskibsforbindelser 
for  Rutetrafik,  som  findes  mellem  de  ru¬ 
mænske  Havne  ved  Sortehavet,  Konstan- 
tinopel,  Byerne  langs  Lilleasiens  Kyst  og 
langs  det  ægæiske  Hav  helt  over  til  Ægyp¬ 
ten,  ikke  at  tale  om  den  mere  lokale  Tra¬ 
fik,  som  finder  Sted  paa  Bosporus  og  Det 
gyldne  Horn  mellem  de  forskellige  By¬ 
dele  ved  og  om  Konstantinopel.  Men  her¬ 
til  vil  i  Stedet  for  de  oliefyrede  Damp¬ 
skibe  Motorskibe  egne  sig  i  høj  Grad,  og 
der  er  derfor  ogsaa  paa  dette  Felt  en  stor 
Eksportmulighed  til  Stede  for  danske  Fir¬ 
maer,  som  bygger  saadanne. 

Overhovedet  tror  jeg,  at  Tidspunktet 
til  at  forsøge  oparbejdet  en  Eksport  af 
industrielle  Frembringelser  til  den  nære 
Orient  nu  er  inde,  da  man  i  alle  de  nævnte 
Lande  mener  at  staa  overfor  en  betydelig 
Opgang,  og  naar  jeg  i  denne  Forbindelse 
ikke  har  nævnt  Grækenland,  saa  er  det 
ikke,  fordi  Mulighederne  for  Eksport  der¬ 


til  ikke  er  til  Stede,  men  fordi  jeg  intet 
personligt  Kendskab  har  til  disse  Mulig¬ 
heder. 

Hvad  selve  Forbindelsen  med  den  nære 
Orient  angaar,  saa  er  vore  hjemlige  Fa¬ 
briker  betydeligt  heldigere  stillet  end  de 
fleste  kontinentale  Værker,  som  først  maa 
bringe  deres  Frembringelser  ud  til  en 
Havneby  eller  sende  dem  direkte  med 
Jernbanen,  hvilket  altid  bliver  betydelig 
bekosteligere,  end  hvor  Forsendelse  kan 
finde  Sted  med  Dampskib,  saaledes  som 
det  jo  netop  er  Tilfældet  her  fra  Dan¬ 
mark,  i  hvert  Tilfælde  her  fra  Kjøben- 
havn,  til  hele  Levanten.  Og  navnlig  hvis 
der  bliver  Tale  om  større  Forsendelser, 
vil  Det  forenede  Dampskibsselskab  næppe 
tøve  med  at  indrette  sig  derefter. 

Salget  af  Eksportvarer  i  den  nære 
Orient  er  kun  muligt  gennem  stedlige 
Agenter  eller  ved  personlig  Forhandling 
med  vedkommende  Købere,  og  det  sidst¬ 
nævnte  kan  naturligvis  kun  komme  i  Be¬ 
tragtning,  hvor  det  gælder  større  Firmaer 
paa  Stedet  og  større  Forretninger,  som  er 
i  Stand  til  at  bære  de  med  en  saa  lang 
Rejse  forbundne  Omkostninger.  Man  maa 
derfor  i  al  Almindelighed  regne  med  at 
indrette  sig  med  en  stedlig  Agent,  og  det 
gælder  da  om  at  vælge  et  saadant  Firma, 
som  nyder  tilstrækkelig  Anseelse  paa  Ste¬ 
det,  er  i  Besiddelse  af  et  stort  Lokalkend¬ 
skab,  behersker  vedkommende  Lands 
Sprog  og  har  en  passende  Betalingsevne 
for  i  alt  Fald  tildels  at  kunne  staa  inde 
for  Kundernes  Betalingsevne.  Ligeledes 
maa  Muligheden  af  Kreditgivning  tages  i 
Beregning,  thi  selv  om  der  i  en  vis  For¬ 
stand  ikke  findes  bedre  Betalere  end 
Orientens  gode  Købmænd,  saa  maa  de 
behandles  paa  en  særegen  Maade,  og  ved¬ 
kommende  Lokalfirma  maa  være  i  Stand 
til  at  bedømme,  hvorvidt  man  i  et  givet 
Tilfælde  overhovedet  bør  give  Kredit  eller 
hellere  afstaa  fra  at  gøre  vedkommende 
Forretning.  Det  skal  i  denne  Forbindelse 
nævnes,  at  der  til  Støtte  for  Kreditgiv¬ 
ningen  i  Rumænien  ved  Leveringen  af 

Maskiner  mod  en  Afgift  af  til  3  pCt. 
kan  udstedes  Privilegier,  som  i  mindre 
eller  hojere  Grad  sikrer  Sælgeren  Ejen¬ 
domsretten  til  sine  Maskiner,  indtil  den 
sidste  Ratebetaling  for  disse  har  fundet 
Sled.  Endvidere  vil  det  i  Rumænien  altid 
være  sikrest,  naar  man  lader  sig  betale 
med  Veksler,  at  disse  er  betalbare  i  Ind¬ 
landet,  for  at  saadanne  Veksler  ved  even¬ 
tuel  Protest  kan  behandles  ved  en  ru¬ 
mænsk  Handelsret,  og  noget  ganske  lig¬ 
nende  er  for  øvrigt  ogsaa  Tilfældet  for  de 
andre  Ralkanstaters  Vedkommende. 

Som  centrale  Salgssteder  kommer  Bu¬ 
karest  for  Rumæniens  og  Konstantinopel 
for  den  øvrige  nære  Orients  Vedkommen¬ 
de  i  Betragtning,  da  man  derfra  paa  12 
Timer  kan  komme  enten  langs  den  vest¬ 
lige  Sortehavskyst,  langs  Lilleasiens  nord¬ 
lige  Kyst  eller  til  Havnene  ved  det  ægæi- 
ske  Hav,  og  med  36  Timers  Rejse  kan 
naa  Athen.  Endelig  kommer  man  paa 
mindre  end  et  Døgn  fra  Konstantinopel 
lil  Sofia,  Serbien  kunde  iøvrigt  navnlig 
efter  Anlæget  af  den  nye  Donaubro  re¬ 


spektive  den  nye  fra  Craiova  udgaaende 
Bane  til  Serbien,  bearbejdes  fra  Bukarest, 
ligesom  det  i  Øjeblikket  er  almindelig 
Handelsskik,  at  den  nordlige  Del  af  Bul¬ 
garien  over  Rustschnk  for  udenlandske 
Repræsentationers  Vedkommende  falder 
ind  under  Bukarest-Agenturer. 

Der  er  næppe  Tvivl  om,  at  den  nære 
Orient  vil  danne  et  taknemmeligt  Afsæt- 
ningsomraade  for  vore  industrielle  Frem¬ 
bringelser  af  forannævnte  Art.  Øjeblik¬ 
ket  er  sikkert  inde  til  at  gribe  Mulighe¬ 
den  for  at  komme  før  andre,  selv  større 
Landes  Industrier,  og  gøre  sine  Frem¬ 
bringelser  bekendte  for  ikke  at  sige  be¬ 
rømte.  Jeg  skal  kun  til  Slut  i  denne  For¬ 
bindelse  tilføje,  at  en  Betingelse  herfor 
selvfølgelig  er,  at  der  leveres  det  teknisk 
mest  fuldkomne  og  bedste  i  sin  Art,  thi 
da  vil  disse  Frembringelser  i  første  Række 
blive  bekendte  og  foretrukne  fremfor  an¬ 
dre.  At  vore  Teknikere  er  i  Stand  til  at 
løse  denne  Del  af  Opgaven,  tvivler  jeg 
imidlertid  ikke  om. 

Idealisme. 


om  bekendt  føres  den  standende  Krig 
^3  Paa  Cementmarkedet  fra  Andelsfol¬ 
kenes  Side  i  den  højeste  Idealismes  Navn, 
nemlig  til  Værn  for  Forbrugerne.  Om 
denne  Idealisme  faar  man  et  udmærket 
Begreb  ved  at  læse  Tidsskriftet  »Ce¬ 
mentindustrien«,  Medlemsblad  for  Ce- 
mentmurstensfabrikantforeningen  og  For¬ 
eningen  af  Cementvarefabrikanter  for  Jyl¬ 
land  og  Fyen,  der  staar  som  Deltagere 
i  den  nye  Andels-Cementfabrik. 

I  en  ledende  Artikel  »Cementkrig«  i 
Januarheftet  af  nævnte  Blad  (redigeret  af 
Ingeniør  Carl  Rump ,  Stenstrup),  angribes 
Cementfabrikerne  i  de  heftigste  Former 
for  »ved  Hjælp  af  deres  Ringdannelse 
at  have  udplyndret  deres  Kunder  m.  m.« 
Det  hedder  videre,  i  Anledning  af  For¬ 


holdene  i  Tyskland,  hvor  det  rhin-vest- 
falske  Cementsyndikat  atter  er  fornyet1) : 

»Paa  Forbrugerne  tænkes  ikke.  Nej,  de  maa 
feje  for  deres  egen  Dør,  og  det  er  det,  vi 
Forbrugere  har  gjort  her  i  Danmark  ved  at 
starte  vor  egen  Fabrik,  Dansk  Andels -Ce¬ 
mentfabrik.  Denne  Forbrydelse  skal  nu  straf¬ 
fes,  »Skiftningen«  skal  kvæles  i  Vuggen,  An¬ 
delsfabriken  skal  slaas  ned;  og  kunde  Magt 
og  Penge  gøre  det,  saa  har  vore  Modstandere 
nok  af  begge  Dele«. 

Men,  mener  Bladet,  efter  i  høje  Toner 
at  have  prist  de  uegennyttige  Mænd,  der 
ved  at  starte  Andelsfabriken  har  sikret 
Forbrugerne  billig  Cement,  dette  vil  ikke 
lykkes,  thi  Forbrugerne  vil  sikkert  selv 
indse  deres  Fordel  ved  at  støtte  Andels- 

')  Jvfr.  Pag.  26  i  dette  Hefte. 

fabriken  og  det  Princip,  den  kæmper 
for,  thi  den  virker  i  deres  Interesse. 

»Der  skrives,  saaledes  fortsætter  Bladet,  at 
Kampen  er  saa  meget  interessantere,  som  det 
for  hele  den  danske  Industri  drejer  sig  om 
et  Livsspørgsmaal.  —  Ja,  det  er  Friheden  og 
Fremtiden,  der  nu  rykker  frem  med  deres 
nye  Former  for  økonomisk  Samarbejde  mellem 
Menneskene.  Kunderne  har  opdaget,  at  det 
ikke  er  dem,  der  er  til  for  Fabrikanternes 
Skyld,  men  omvendt,  og  de  ønsker  derfor 
ikke  at  være  Monopolherrernes  lydige  Slaver 
og  Malkekøer.  Derfor  bør  ogsaa  enhver  Ce¬ 
mentforbruger,  der  føler  sig  i  Pagt  med  Fri¬ 
heden  og  Fremskridtet,  af  al  Magt  støtte  An¬ 
dels- Cementfabriken  i  denne  Kamp«  o.  s.  v. 

Naar  man  har  læst  denne  Artikel,  hvor 
Forbrugernes  Interesser  saa  smukt  for¬ 
svares,  bliver  man  næsten  mere  end 
overrasket  ved  paa  næste  Side  i  samme 
Blad  at  læse  følgende: 

»De  billige  Cementpriser. 

Nu  har  vi  altsaa  faaet  billigere  Cement¬ 
priser,  og  følgelig  bliver  Omkostningerne 
ved  at  lave  Cementvarer  mindre.  Dette  vil 
muligvis  lokke  nogle  til  at  tænke,  at  saa  maa 
de  færdige  Varer  ogsaa  kunne  sælges  billigere, 
nu  gælder  det  at  slaa  Prisen  ned  for  at  faa 
noget  solgt,  jo  mere,  desto  bedre.  En  saadan 
Tankegang  er  imidlertid  forkert.  Cementen 
en  nemlig  ikke  alene  bleven  billig  for  den 
enkelte,  men  for  alle,  og  faar  jeg  f.  Eks.  en 
saadan  Tanke,  som  ovenfor  omtalt,  og  hand- 
ler^derefter,  saa  tvinges  mine  Konkurrenter 
til  at  gøre  det  samme,  og  Resultatet  bliver 
saa  let,  at  Prisen  kommer  endnu  længere 
ned,  end  jeg  havde  ønsket,  og  naar  en  Pris 
først  er  kommen  ned,  er  det  uendelig  svært 
at  faa  den  op  igen,  selv  om  dette  er  i  aller¬ 
højeste  Grad  ønskeligt,  ja  nødvendigt. 

Den,  der  nu  vilde  gaa  hen  og  sætte  Prisen 
paa  sine  Varer  ned  med  det  Beløb,  han  spa¬ 
rer  paa  Cementen,  og  saa  sælge  løs,  han  vil 
meget  let  kunne  opnaa,  at  han  kommer  af 


med  sit  Lager  for  færre  Penge,  end  det  har 
kostet  ham,  og  naar  han  saa  skal  skaffe  sig 
et  Lager  igen,  bliver  det  ham  lige  saa  dyrt 
at  fremstille,  som  det  gamle  Lager.  Ingen  ved 
nemlig,  hvornaar  denne  Cementkrig  kan  være 
forbi,  den  kan  vare  længe,  og  den  kan  vare 
kort;  men  et  er  sikkert,  at  naar  den  er  forbi, 
har  vi  høje  Cementpriser  igen,  og  hvis  man 
saa  i  Mellemtiden  har  været  med  til  at  faa 
Priserne  paa  de  færdige  Varer  ned  under 
den  Pris,  man  kan  fremstille  dem  til  med  de 
højere  Cementpriser,  saa  sidder  man  net  i 
det.  —  Nej,  nu  er  det  Tid  at  producere,  me¬ 
dens  Baastofferne  er  hillige,  at  man  senere 
kan  indkassere  den  Fortjeneste,  i  Stedet  for 
nu  at  forære  den  hort  til  Skade  for  sig  selv 
i  Fremtiden.« 

Ved  at  sammenholde  disse  to  Artikler 
faar  man  unægtelig  et  stærkt  Indtryk  af 
Frihedens  og  Fremskridtets  Idealisme. 
Thi  hvad  der  gælder  Forbrugerne  af 
Cement  (bl.  a.  d’ Herrer  Cementmurstens- 
og  Cementvarefabrikanter),  gælder  øjen¬ 
synlig  ingenlunde  Forbrugerne  af  Ce¬ 
ment  varer  og  Cementnmrsten  m.  m. 

Hvad  Cementfabrikerne  beskyldes  for, 
forudsættes  d’ Herrer  Cementvarefabri¬ 
kanter  og  hvem,  der  ellers  anvender 
Cement  til  Fremstilling  af  deres  Varer, 
ikke  at  undlade.  Efter  al  man  endelig 
gennem  Andelsfabrikens  Anlæg  har  op- 
naaet  billigere  Cementpriser,  hvorfor  da 
ialverden  lade  disse  komme  Forbrugerne 
tilgode?  Nej,  nu  gælder  det  om  at  holde 
sammen  og  » indkassere  Fortjenesten  i  Ste¬ 
det  for  at  forære  den  bort«. 

Man  synes  derefter  kun  at  kunne  an¬ 
befale  Cementvareforbrugerne  ogsaa  at 
starte  deres  Forbrugsfabrik,  thi  af  Dansk 
Andels-Cementfabrik  synes  de  ikke  at 
skulle  lukrere. 


Den  økonomiske  Situation  i  Tyskland 


Den  Nedgang  i  Tiderne,  der  som  bekendt 
umiskendelig  er  indtraadt  i  de  store 
Industrilande  og  navnlig  i  Tyskland,  er  gjort 
til  Genstand  for  en  interessant  Afhandling  i 
»Frankfurter  Zeitung«,  i  dettes  økonomiske 
Aarsoversigt.  Af  mange  Grunde  har  Forhol¬ 


dene  i  Tyskland  Interesse  for  os,  og  vi  skal 
derfor  tillade  os  at  gengive  Afhandlingen  i  dens 
Hovedtræk: 

Hvad  der  allerede  i  1912  kun  var  et  Tids- 
spørgsmaal  for  enhver,  der  kunde  se,  har 
Aaret  1913  fuldbyrdet  med  ubønhørlig  Konse- 

kvens.  Højkonjunkturen  er  forbi.  Den  Kon¬ 
junkturperiode,  som  tog  sit  Udspring  fra 
Oktoberkrisen  i  1907,  og  som  førte  det  øko¬ 
nomiske  Liv  gennem  Depressionen  og  Stag¬ 
nation  til  hurtig  Genopvaagnen  af  Foretagel¬ 
sesivsten  og  ny  Højde,  har  endt  sit  Kredsløb. 
Højkonjunkturen  ligger  allerede  Maaneder 
bag  os  og  det  nye  Aar  ser  atter  de  arbejds¬ 
løse  samle  sig  i  Byerne.  Atter  som  for  6  Aar 
siden  staar  Hundredetusinder  uden  Mulig¬ 
hed  for  Arbejde  og  Føde,  andre  Hundrede¬ 
tusinder  maa  taale  stærke  Reduktioner  i  deres 
Indtægter,  og  atter  staar  Menneskene  foran 
denne  uhyggelige  Magt,  som  ingen  tror  at 
have  hidkaldt  og  som  ingen  dog  kan  afværge, 
foran  denne  økonomiske  Gaade,  som  for 
Millioner  af  Mennesker  ikke  bliver  mindre 
hemmelighedsfuld,  fordi  man  benævner  den 
med  den  objektive  Betegnelse  »Konjunktur¬ 
nedgang«. 

»Siden  1825,  hvor  den  første  almindelige 
Krise  udbrød,  gaar  hele  den  industrielle  og 
kommercielle  Verden  omtrent  hvert  tiende 
Aar  af  sine  Hængsler.  Omsætningen  stand¬ 
ser,  Markederne  er  overfyldte,  Varerne  hober 
sig  op,  ligesaa  talrige  som  uafsættelige.  Pen¬ 
gene  bliver  usynlige,  Krediten  forsvinder,  Fa¬ 
brikerne  staar  stille,  de  arbejdende  Masser 
mangler  Levnedsmidler,  fordi  de  har  produ¬ 
ceret  for  mange  Levnedsmidler.  Fallit  følger 
paa  Fallit,  Tvangssalg  efter  Tvangssalg.  I 
aarevis  varer  Standsningen,  Produktionskræf¬ 
ter  og  Varer  bliver  i  uhyre  Mængde  ødet  bort 
og  gaar  til  Grunde,  indtil  omsider  de  op- 
liobede  Varemængder  efter  større  eller  min¬ 
dre  Afvurdering  endelig  afsættes,  indtil  Pro¬ 
duktion  og  Ombytning  efterhaanden  atter 
kommer  i  Gang.  Lidt  efter  lidt  paaskyndes 
Tempoet,  den  industrielle  Udvikling  gaar  fra 
Trav  over  i  Galop  og  hidser  sig  endelig  op  til 
en  tøjlesløs  Karriere,  en  fuldstændig  Steeple- 
chase  af  den  industrielle,  kommercielle, 
finansielle  og  spekulative  Foretagsomhed,  for 
til  sidst  efter  nogle  halsbrækkende  Spring 
atter  at  ende  i  —  Krisens  Grav.  Og  saaledes 
stadig  forfra«.  —  Saaledes  skrev  i  Aaret  1877 
under  Indtrykket  af  den  daværende,  alvorlige 
Krise  den  tyske  socialdemokratiske  National¬ 
økonom  Engels.  Den  marxistiske  Socialisme 
har  som  bekendt  bygget  sin  Kriseteori  her- 
paa,  nemlig  Teorien  om,  at  Kriserne  stadig 
bliver  omfangsrigere  og  mere  ødelæggende, 
saaledes  at  til  sidst  den  almindelige  Usikker¬ 
hed  bliver  det  normale  og  afgiver  Beviset 
for,  at  »de  i  Produktionen  virkende  Kræfter 
er  vokset  den  herskende  Udvikling  over  Ho¬ 
vedet,  idet  Privatejendomsretten  til  Produk¬ 


tionsmidlerne  er  bleven  uforenelig  med  disses 
hensigtsmæssige  Anvendelse  og  fulde  Udvik¬ 
ling«.  Denne  bestikkende  Kriseteori  er  imid¬ 
lertid  gennem  Kendsgerningernes  Udvikling 
bleven  fuldstændig  underkendt.  Netop  de 
mest  ødelæggende  Sider  ved  Kriserne  træder 
stadig  tilbage,  hine  pludselige  Katastrofer, 
som  syntes  at  begrave  alt  under  sig,  bliver 
stadig  sjeldnere,  og  stadig  klarere  forstaar 
man,  at  saadanne  totale  økonomiske  Sammen¬ 
brud,  som  optraadte  i  Følge  med  Kriserne 
helt  op  til  forrige  Aarhundreders  sidste  Fjerde¬ 
del,  ikke  udgjorde  Krisernes  egentlige  Væsen, 
men  kun  var  Udslag  af  den  unge  Kapitalis¬ 
mes  Børnesygdomme,  som  nu  mere  eller 
mindre  maa  anses  for  nogenlunde  over- 
staaede,  og  bundede  i  Seddelbankvæsenets 
Mangelfuldhed  og  Svagheder  i  Kreditorgani¬ 
sationen  overhovedet,  i  vilde  Spekulations¬ 
udskejelser  paa  Effekt-  og  Varebørserne,  som 
nu  til  Dags  allerede  som  Følge  af  det  bedre 
Underretningsvæsen  m.  m.  ikke  er  tænkelig 
i  et  saadant  Omfang.  De  økonomiske  Kriser 
er  ikke  blevet  værre,  tværtimod,  stadig  mindre 
ødelæggende.  Tilbage  af  Bevægelserne  er  imid¬ 
lertid  det  stadige  Op  og  Ned  i  Konjunktu¬ 
rerne,  dette,  at  den  økonomiske  Udvikling 
ikke  gaar  efter  lige  Linjer,  men  i  Bølgebe¬ 
vægelser,  at  den  udvikler  sig  fra  Depressio¬ 
nens  Bølgedal  gennem  en  langsom  Opgang 
til  Højkonjunkturens  Bølgetop,  hvorefter  Ned¬ 
gang  atter  følger  —  med  samme  ubønhørlige 
Regelmæssighed  som  altid,  omend  med  min¬ 
dre  Haardhed. 

Hvorpaa  grunder  sig  nu  denne  Regelmæs¬ 
sighed,  overfor  hvilken  den  enkelte  staar 
hjælpeløs?  Svaret  herpaa  ligger  til  syvende 
og  sidst  i,  at  det  økonomiske  Liv  styres  af 
Mennesker  og  ikke  af  Maskiner,  som  auto¬ 
matisk  og  nøjagtig  funktionerer  efter  bestemte 
Regler,  Mennesker  med  Lidenskaber,  Følelser, 
Tilbøjeligheder,  Forhaabninger  og  Tvivl,  Men¬ 
nesker,  som  vover  og  handler,  som  arbejder 
efter  Magt  og  Rigdom  og  ikke  gør  det  med 
mindre  Energi  end  nogensinde  før. 

Dette  er  Sagens  Kerne.  Selvfølgelig  findes 
ved  Siden  heraf  ogsaa  objektive  Faktorer,  som 
forandrer  Tilbudet  af  Varer  og  Efterspørgs¬ 
len  derefter  pludselig  og  midlertidigt,  og  saa¬ 
ledes  paavirker  den  økonomiske  Bevægelse 
og  mere  eller  mindre  udpræget  bringer  den 
ud  af  Ligevægt. 

Vejrforholdene  er  den  vigtigste  af  disse  Fak¬ 
torer,  thi  Vejret  bestemmer  Høstens  Udfald, 
og  af  den  afhænger  i  høj  Grad  Købekraften 
for  de  industrielle  Produkter,  ligesom  Pri¬ 
serne  paa  de  talrige  industrielle  Raastolfer, 

der  er  afhængige  af  Vejret.  Forandringer  i 
Tekniken  virker  i  samme  Retning,  idet  de 
paa  een  Gang  skaffer  forøget  Efterspørgsel 
efter  nye  Maskiner,  samtidig  med  at  store 
Arbejdermængder  bliver  ledige  ved  de  nye 
Maskiners  Fremkomst,  ligesom  ældre  tekni¬ 
ske  Anlæg,  der  rammes  af  konkurrerende 
Forbedringer,  taber  deres  Værdi  og  kun  er 
sælgelige  som  gammelt  Jern.  Selv  Foran¬ 
dringer  i  de  herskende  Moder  (man  kan  blot 
forestille  sig,  hvilke  uheldige  Virkninger  de 
moderne,  snevre  Damekjoler  har  for  de  Teks¬ 
tilgrene,  som  tilvirker  Klæde-  og  Nederdels¬ 
stoffer)  spiller  her  en  omend  kun  partiel 
Rolle.  Og  ligeledes  kan  naturligvis  Foran¬ 
dringer  paa  det  udenlandske  Marked  og  i  den 
internationale  Konkurrence  øve  Indflydelse 
paa  Økonomien,  ligesom  de  politiske  Forhold 
overhovedet,  og  selvfølgelig  allermest  selve 
disses  ultima  ratio:  Krigen. 

Men  alle  disse  objektive  Faktorer  spiller 
dog  ikke  den  afgørende,  stadig  tilstedevæ¬ 
rende  Rolle,  som  den  nævnte  subjektive, 
nemlig  Mennesket  som  den  økonomiske  En¬ 
hed.  Og  derfor  vil  der  selv  i  en  rolig  og 
stagnerende  Økonomi  forekomme  visse  Kon¬ 
junktursvingninger,  alene  fremkaldt  af  sub¬ 
jektive  Aarsager.  Selv  under  saadanne  øko¬ 
nomiske  Forhold  vil  den  menneskelige  Opti¬ 
misme  til  visse  Tider  forcere  Produktionen 
frem  for  derpaa  at  slaa  over  i  Pessimisme, 
i  hvilken  ingen  mere  tør  vove  ny  Kapital, 
alle  vil  indskrænke  deres  Produktion  og  for¬ 
mindske  deres  Varelager,  alle  vil  sælge  og 
ingen  købe.  Ganske  vist  vil  i  et  saadant  øko¬ 
nomisk  mættet  Land  Konjunkturbevægelserne 
ikke  blive  synderlig  dybtgaaende.  Det  hedste 
Revis  herfor  frembyder  Frankrig  med  sin 
stagnerende  Befolkning,  som  med  den  smaa- 
borgerlige  Karakter  i  de  store  Masser  tilmed 
kun  viser  meget  smaa  Forbrugssvingninger. 
Paa  dette  Omraade  er  der  en  meget  stor 
Forskel  mellem  Frankrig  og  Tyskland. 

Hvad  Frankrig  mangler,  det  har  Tyskland 
i  de  senere  Aar  til  Overflod:  Ikke  alene  en 
ren  økonomisk  Udvidelsestrang  i  en  initia¬ 
tivrig  og  foretagsom  Befolkning,  men  frem¬ 
for  alt  selve  den  ydre  Tvang  til  en  saadan 
økonomisk  Ekspansion,  som  ligger  i  Befolk¬ 
ningens  stærke  Tilvækst.  I  de  sidste  Aartier, 
og  navnlig  efter  at  den  tyske  Udvandring  saa 
godt  som  forsvandt  i  1890’erne,  virker  Aar 
efter  Aar  en  Befolkningsforøgelse  paa  mellem 
8  å  900,000  Mennesker  som  en  uhyre  Impuls 
paa  Tysklands  økonomiske  Liv.  Aarlig  maa 
der  skaffes  Føde,  Klæder,  Bolig  o.  s.  v.  til 
900,000  nye  Mennesker.  Medens  de  nye  Menne¬ 


sker  i  en  stagnerende  Befolkning  simpelthen 
kan  flytte  ind  i  den  afgaaede  Generations 
Lejligheder,  maa  Tyskland  skaffe  nye  Bo¬ 
liger.  Medens  Byerne  i  et  Land  med  stille- 
staaende  Befolkning  bevarer  deres  gamle  Ud¬ 
seende  og  Udstrækning,  maa  Tyskland,  fordi 
den  ny  tilkommende  Befolkning  kun  kan  op¬ 
tages  i  Industrien  og  Handelen,  og  derfor  kun 
kan  finde  Arbejdsmulighed  i  Bjærne,  udbygge 
disse,  og  da  navnlig  Stor-Byerne,  i  et  rask 
Tempo.  Selve  Byanlægene  kræver  atter  Gade- 
og  Sporvejsanlæg,  Kanaler,  Jernbaner,  Gas-, 
Vand-  og  Elektricitetsværker,  Skoler,  Hospi¬ 
taler  o.  s.  v.,  som  alt  sammen  beslaglægger 
Kommunernes  og  Statens  Penge  ved  Siden 
af  hele  den  private  Foretagsomheds.  Medens 
et  Land  som  Frankrig  kan  forsørge  sin  Be¬ 
folkning,  Generation  efter  Generation,  med 
næsten  samme  Kvantum  Fødemidler,  maa 
Tyskland  i  større  og  større  Maalestok  impor¬ 
tere  Næringsmidler  og  industrielle  Raastoffer 
og  til  Gengæld  herfor  skabe  saa  mange  des 
flere  nye  industrielle  Varer  for  at  betale 
denne  Import. 

For  at  tilfredsstille  den  voksende  Befolk¬ 
nings  Forbrug  i  industriel  Henseende  maa 
Tyskland  anlægge  nye  Fabriker  af  alle  Slags. 
Og  Haand  i  Haand  med  Jernbane-  og  Kanal¬ 
nettets  Udvidelse  gaar  en  Forøgelse  af  Han- 
delsflaaden,  alt  dette  kræver  atter  en  større 
Produktion  af  Jern,  Kul  o.  s.  v.  Kort  sagt, 
alene  i  den  tyske  Befolknings  Tilvækst  ligger 
der  en  ligefrem  Tvang  til  økonomisk  Udvi¬ 
delse.  Det  tyske  økonomiske  Liv  kan  ikke 
stagnere  som  det  franske,  Stilstand  vilde  her 
være  det  samme  som  Tilbageskridt,  som  paa 
relativ  kort  Tid  vilde  være  ødelæggende  fol¬ 
det  tyske  Samfund.  Men  deraf  følger  igen, 
at  det  psykologiske  Moment  ved  Konjunktur- 
bedømmelsen  spiller  en  hel  anden  Rolle  i 
Tyskland  end  i  et  Land  med  et  roligt  øko¬ 
nomisk  Liv.  Tyskland  er  simpelthen  nødt  til 
til  Stadighed  at  være  i  Fremskridt. 

Den  naturlige  Følge  heraf  er  en  Fare  for^ 
at  dette  Fremskridt  Tid  til  anden  overdrives. 
Enhver  Producent  stræber  efter  at  faa  saa 
meget  som  muligt  af  det  naturligt  voksende 
Forbrug,  enhver  søger  at  øge  sin  Produktion 
og  sin  Afsætning,  Bedriftsudvidelser  og  Ny¬ 
anlæg  staar  paa  Dagens  Orden.  Dermed  sti¬ 
ger  Efterspørgslen  efter  Maskiner  og  Fabrik¬ 
materiel  af  al  Slags,  og  denne  Efterspørgsel 
stimulerer  atter  Forbruget  af  Produktions¬ 
midler  af  lavere  Art,  saasom  Jern  og  Kul,  og 
kræver  en  Udvidelse  af  disse  Materialers 
Produktioner,  af  Bjergværkerne  og  Hyttevær¬ 
kerne. 

Det  er  saaledes  forklarligt,  at  en  Pro¬ 
duktionsforøgelse  finder  Sted  i  Opgangsperi¬ 
oderne,  som  ikke  er  proportional  med  Væksten 
i  den  virkelige  Forbrugsevne,  men  gaar  langt 
herudover,  bygget  paa  Haabet  om  en  ogsaa 
fremtidig  vedvarende  Vækst  og  i  optimistisk 
Diskontering  af  Fremtidsværdier.  Denne  Be¬ 
vægelse  holder  ved,  indtil  Omsvinget  omsider 
indtræffer,  og  den  almindelige  Optimisme 
afløses  af  en  ligesaa  almindelig  Pessimisme. 
Og  dette  Omsving  indtræffer  af  sig  selv. 

Naar  nemlig  Menneskene  ikke  selv  holder 
igen  i  rette  Tid,  men  lader  deres  Fantasi  og 
deres  Tillidsfuldhed  løbe  af  med  sig,  saa 
kommer  selve  de  naturlige  Forhold  og  tvinger 
dem  til  at  anerkende  Sandheden  af  den  gamle 
Sætning,  at  Træerne  vokser  ikke  ind  i  Him¬ 
len.  De  bliver  mindet  om,  at  deres  Gerning 
ikke  foregaar  i  en  Verden  af  uendelige  Mulig¬ 
heder,  men  at  deres  Arbejde  er  bundet  til  et 
begrænset  Maal  af  naturlige  Produktionsmid¬ 
ler,  som  vel  kan  udnyttes  til  yderste  Grænse, 
men  aldrig  derudover.  Disse  Produktionsfak¬ 
torer  er  den  menneskelige  Arbejdskraft,  Raa- 
stofferne  og  Kapitalen.  Alle  tre  efterspørges 
stærkt  i  Konjunkturopgangen,  og  alle  tre  kan 
derfor  gøre  sig  saa  kostbare,  at  deres  over¬ 
drevne  Prisstigning  fører  til  Konjunkturens 
Ophør.  Imidlertid  er  det  jrderst  sjeldent  at 
se,  at  enten  Lønforhøjelser  eller  Prisforhøjel¬ 
ser  paa  industrielle  Raastoffer  har  virket  af¬ 
gørende  ind  paa  Konjunkturomsvinget,  selv 
om  de  nok  —  og  navnlig  ved  den  sidste  Kon¬ 
junktur  —  har  virket  i  høj  Grad  forstær¬ 
kende.  Den  Faktor,  som  i  Reglen  er  den  af¬ 
gørende,  er  derimod  Kapitalen.  Det  er  den 
manglende  Ligevægt  mellem  Fastlægning  og 
Oplægning  af  Kapitalmidler,  som  frembringer 
Kriserne,  idet  Kapitalforraadenes  Udtømning 
tvinger  til  Konjunkturtilbagegang.  Under  Kon¬ 
junkturopgangen  bliver  gennem  Udvidelser 
og  Nyanlæg  mere  Kapital  fastgjort,  end  der 
samtidig  lægges  op  gennem  Opsparing.  En 
forstærket  Udnyttelse  af  Krediten  udjevner 
foreløbig  dette  Forhold,  men  til  sidst  kommer 
det  Tidspunkt,  averteret  gennem  en  stadig 
Stigning  i  Rentefoden,  hvor  ogsaa  Kreditens 
Udvidelse  har  naaet  sit  Højdepunkt,  hvor 
man  altsaa  hverken  kan  faa  Kapital  eller 
Kredit  mere  til  videre  Udvidelser.  Og  da  er 
det,  Maskineriet  gaar  i  Staa,  indtil  der  atter 
i  Depressionsperioderne  er  opsparet  saa 
megen  Kapital  og  Krediten  aflastet  saaledes, 
at  ny  F'oretagsomhed  kan  begynde.  Nedgan¬ 
gen  plejer  iøvrigt  altid  at  begynde  paa  et 
bestemt  Omraade  i  Produktionen,  sædvanlig¬ 
vis  paa  Byggemarkedet,  der  er  det  mindst 


modstandsdygtige,  og  breder  sig  derfra  til 
samtlige  øvrige  Erhvervsgrene. 

Saaledes  var  det  i  1913,  ligesaa  i  1907  og 
1900.  Altid  det  samme  Forløb,  ligesom  Jorden 
regelmæssig  drejer  sig  om  sin  egen  Akse. 
Men  ligesom  Jorden  efter  en  saadan  Omdrej¬ 
ning  ikke  er  at  genfinde  paa  samme  Sted, 
idet  den  ved  Siden  af  Omdrejningen  om  sin 
egen  Akse  tilbagelægger  en  anden  Vej,  som  i 
en  længere  Periode  fører  den  rundt  om  Solen, 
saaledes  vender  beller  aldrig  det  økonomiske 
Liv,  naar  det  har  gennemløbet  en  Konjunk¬ 
turperiode,  tilbage  til  akkurat  samme  Punkt, 
hvorfra  det  gik  ud.  Enhver  Konjunkturperi¬ 
ode  bringer  en  Udvikling,  som  man  ikke  kan 
se  bort  fra.  Den  bringer  Forandringer  i  Pro¬ 
duktion  og  Afsætning,  udvikler  nye  Kræfter 
og  nye  Tendenser  og  aabner  nye  Muligheder 
til  bedre  Bedømmelse  og  bedre  Udnyttelse 
af  de  økonomiske  Muligheder.  Til  Trods  for 
Op-  og  Ned-Bevægelsen  er  der  dog  sidelø¬ 
bende  hermed  et  stadig  Fremskridt  i  Verdens¬ 
økonomien,  som  ikke  kan  undervurderes.  Et 
Blik  paa  de  sidste  tre  Konjunkturperioder  i 
Tyskland  viser  dette  mere  end  noget.  Hver 
Gang  har  Kapitalforraadenes  Udmattelse  gjort 
en  Ende  paa  Højkonjunkturen,  —  men  hvilke 
Forskelligheder  iøvrigt!  Krisen  omkring  1900 
fik  sin  uhyre  Skærpelse  gennem  Sammen¬ 
brudet  af  den  preussiske  og  den  pommerske 
Hypothekbank,  af  Leipzigerbanken  og  af  Elek¬ 
tricitetsindustrien,  som  forbigaaende  syntes 
at  skulle  begrave  al  Tillid  og  alt  Haab  under 
sig.  Saadanne  totale  Sammenbrud  manglede 
allerede  i  1907.  Men  dengang  havde  Knap¬ 
heden  paa  Pengemarkedet  dog  en  fuldstæn¬ 
dig  kriseagtig  Karakter.  Seddelbankernes 
pludselige,  vilde  Kamp  om  Guldet  lod  en  Tid 
lang  det  værste  befrygte.  I  1913  manglede 
ogsaa  dette  Fænomen.  Og  i  hvert  Fald  ind¬ 
til  nu,  ser  man  ikke  andet  end  en  stille  rolig 
Tilbageebben  i  den  økonomiske  Flodbølge, 
hvis  Tragik  i  hvert  Fald  skjuler  sig  under 
Overfladen.  Udviklingens  Tendens  er  absolut 
ikke  til  at  benægte,  den  gaar  i  Retning  af  en 
Nivelering  af  Konjunkturkurven.  Det  øko¬ 
nomiske  Liv  bar  selv  skabt  Kræfterne,  som 
virker  hertil. 

Ganske  vist  er  der  for  Omslaget  i  1913  til¬ 
kommet  en  yderligere  Magtfaktor  af  stor  Re- 
tydning:  Balkankrigen.  De  med  denne  haard- 
nakkede  Krig  følgende  europæiske  Bekym¬ 
ringer  lagde  deres  Tr3?k  paa  Forretningslivet. 
De  indirekte  Følger  af  Krigen  var  næppe 
mindre  end  de  direkte.  Det  kom  til  uhyre 
Rustningsforøgelser  i  de  tre  Kontinental-Ho- 
vedstater,  Tyskland  og  Rusland  forøgede 

Rammerne  for  deres  Fredsstyrker,  Frankrig 
endog  ved  at  gaa  tilbage  til  den  3-aarige 
Tjenestetid.  Begge  de  store  Magtgrupper  hæv¬ 
dede  hver  især,  at  Forskydningen  i  Magtfor¬ 
holdene  paa  Balkan  just  var  skæbnesvanger 
for  dem.  Forholdene  i  Kina  og  Meksiko  vir¬ 
kede  i  samme  Retning.  Saaledes  har  hele  Eu¬ 
ropa,  hele  Verden,  maattet  betale  sin  Del  af 
Balkankrigens  Omkostninger.  Men  samtidig 
maa  ikke  overses,  at  de  politiske  Bekymringer 
dog  ogsaa  har  haft  en  heldig  Side,  de  har 
dæmmet  op  for  en  Overdrivelse  af  Højkon¬ 
junkturen  haade  paa  Børserne  og  i  Indu¬ 
strierne.  Ved  i  Tide  at  lægge  Trykket  paa 
Pengemarkedet  har  de  forhindret,  at  Kon¬ 
junkturen  blev  drevet  for  vidt  ud  og  derved 
gjort,  at  Afviklingen  kunde  foregaa  jevnere 
og  uden  det  bratte  Fald,  som  utvivlsomt 
ellers  var  indtraadt. 

Ved  Siden  af  disse  ydre  Faktorer  gives  der 
imidlertid  nu,  og  det  i  langt  højere  Grad  end 
tidligere,  ogsaa  indre  Kræfter,  som  virker 
regulerende  og  holder  igen. 

Blandt  disse  er  først  og  fremmest  Stor- 
bankerne  med  den  forsigtige  Rigsbank  i  Spid¬ 
sen.  Ganske  vist  maa  i  saa  Henseende  ikke 
medregnes  det  Konditionskartel,  som  Ban¬ 
kerne  har  dannet,  og  hvis  Promotor  Rigs¬ 
banken  til  almindelig  Forbavselse  er  bleven; 
en  FoixRrelse  af  enkelte  Kreditformer,  f.  Eks. 
Forhøjelse  af  Akceptprovisionen  og  lignende 
Forholdsregler,  som  Kartellet  har  sat  igen¬ 
nem,  afskrækker  næppe  den,  som  partout  vil 
skaffe  sig  Penge,  og  forhøjer  kun  Bankernes 
Profit.  Hvad  der  derimod  giver  dem  Mulig¬ 
hed  for  at  optræde  regulerende,  er  deres 
koncentrerende  Magt  paa  Pengemarkedet. 
Rigsbanken  er  her  gaaet  i  Forvejen  med  et 
godt  Eksempel,  idet  den  fortsatte  sine  i  1912 
begyndte  Forsigtighedsregler  og  skarpt  til¬ 
bageviste  Prolongations-  og  Finansveksler  og 
kun  diskonterede  rene,  købmandsmæssige 
Veksler.  Herved  har  den  ganske  vist  blæst 
Livslyset  ud  paa  mange  svage  Eksistenser, 
men  har  dog  samtidig  ogsaa  dræbt  mangen 
Sygdomsspire  i  Tide,  som  ellers  havde  ud¬ 
viklet  sig.  Paa  lignende  Maade,  og  mere 
mangeartet  i  deres  Midler,  kan  Bankerne 
virke  regulerende,  de  kan  systematisk  af¬ 
korte  Krediten  og  nægte  deres  Deltagelse  til 
Foretagender,  som  nationaløkonomisk  set  er 
usunde.  Og  de  kan  derigennem  fremtvinge, 
at  Kapitalen  anvendes  paa  rationel  Vis,  og 
at  ikke  Foretagender  opbygges  paa  opsigelig 
Driftskredit.  De  kan  forhindre  Børsudskejel¬ 
ser,  de  kan  lægge  en  Dæmper  paa  Handel 
og  Industri,  idet  de  vanskeliggør  utidig  Op¬ 


hobning  i  Lagrene,  som  siden  ved  Konjunk¬ 
turnedgang  let  udøver  en  skæbnesvanger  Ind¬ 
flydelse  paa  Varemarkedet.  Stagnationen  i  den 
tyske  Import  viser  da  ogsaa,  at  Lagrene  fak¬ 
tisk  er  bleven  indskrænket  under  sidste  Høj¬ 
konjunktur.  De  kan  endvidere  afslaa  at  tage 
fremmede  Penge  ind  til  Stimulering  af  Spe¬ 
kulationen,  som  blot  bliver  til  en  slem  Fare- 
kilde,  saaledes  som  Marokkokrisen  viste  det, 
under  hvilken  fransk  Kapital  som  bekendt  i 
stor  Maalestok  droges  tilbage  fra  Tyskland. 
At  Bankernes  Forretningsinteresser  hyppigt 
kommer  i  Konflikt  med  slige  Synspunkter 
og  endnu  meget  hyppigt  sejrer  derover,  er 
selvfølgeligt,  men  tydeligt  er  det,  at  de  under 
Trykket  fra  Rigsbanken  og  under  den  stadige 
Fare,  at  Rigsdagen  engang  vil  stille  dem  under 
en  Deposito- Banklovs  skematiske  Regler,  dog 
nu  langt  mere  end  hidtil  bestræber  sig  paa 
at  drive  en  nationaløkonomisk,  ikke  en  pri¬ 
vatøkonomisk  Politik. 

En  ganske  analog  Tendens  til  Bekæmpelse 
af  Konjunktursvingningerne  viser  sig  i  de  fø¬ 
rende  Storindustrier.  Gennem  Kartelleringen 
eller  visse  Kæmpebedrifters  monopolagtige 
Stilling  unddrages  Prisdannelsen  for  Storindu¬ 
striens  Fabrikata  mere  eller  mindre  fuldstæn¬ 
dig  Spekulationen.  Og  hvor  lidet  tilbagehol¬ 
dende  disse  Organisationer  nu  og  da  end  kan 
være  i  deres  Prispolitik,  saa  maa  man  dog  er¬ 
kende,  at  en  saa  ubegrænset  Prisforhøjelse,  som 
tidligere  under  Spekulationens  Herredømme 
var  almindelig  i  Opgangsperioderne,  f.  Eks. 
i  Jern  og  Kul,  ikke  fremtvinges  af  Kartel¬ 
lerne  i  klar  Forstaaelse  af,  at  en  saadan  skarp 
Stigning  før  eller  senere  følges  af  et  ikke 
mindre  skarpt  Fald,  ligesom  Industriens  In¬ 
teresse  just  er  at  trække  Varigheden  af  en 
normal,  god  Konjunktur  ud  saalænge  som 
muligt  og  ikke  ødelægge  den.  Dernæst  viser 
det  sig,  at  de  ledende  Bedrifter  i  Storindu¬ 
strierne  har  udnyttet  Konjunkturopgangens 
Aar  til  en  indre  Styrkelse,  en  Konsolidering, 
som  nu  overfor  de  synkende  Konjunkturer 
giver  dem  en  langt  større  Modstandsevne. 
De  har  rent  finansielt  styrket  deres  Stilling, 
delvis  paa  en  Maade,  som  nu  og  da  lod  dem 
blive  til  Bankernes  Debitorer  i  Stedet  for 
Kreditorer.  Og  de  har  fremfor  alt  teknisk 
forbedret  deres  Stilling.  De  har  gennem  in¬ 
tensiv  Udnyttelse  af  den  moderne  Tekniks 
Muligheder  reduceret  deres  Selvomkostninger 
saa  meget,  at  de  nu  føler  sig  enhver  Verdens¬ 
konkurrent  voksen.  Og  de  haaber  for  Til¬ 
bagegangen  i  det  hjemlige  Forbrug  at  kunne 
finde  Erstatning  i  Udlandet,  og  de  er  til  Sinds 
at  tiltvinge  sig  en  saadan  Afsætning  med  alle 

Midler.  Derfor  ser  den  tyske  Stor-Industri 
den  kommende  Konjunkturnedgang  alt  i  alt 
i  Møde  uden  for  store  Bekymringer. 

Det  beklagelige  er  kun,  at  en  saadan  rolig 
Tillidsfuldhed  ikke  gennemsyrer  alle  Delene 
i  den  tyske  Økonomi.  Overhovedet  var  det 
et  Særkende  ved  den  sidste  Konjunkturperi¬ 
ode,  at  den  var  en  Højkonjunktur  for  en¬ 
kelte.  Medens  de  store  Anlæg  gik  frem,  gik 
de  smaa  tilbage.  Medens  Kæmpevirksomhe¬ 
derne,  der  var  kartelierede  paa  tvers,  udvi¬ 
dede  sig  og  stadig  inddrog  nye  Virksomheder 
under  sig,  maatte  de  rene  Værker  (nemlig 
saadanne,  der  kun  giver  sig  af  med  Fabrika¬ 
tionen  af  en  bestemt  Vare  i  et  bestemt  Pro¬ 
duktionsstadium),  og  det  ikke  blot  i  Montan- 
industrien,  opgive  deres  Selvstændighed  i  vok¬ 
sende  Antal.  Medens  i  de  store  Raastofvirk- 
somheder  og  i  Storlandbruget  Profiten  blev 
enorm,  klagede  den  Industri,  der  fabrikerede 
færdige  Varer,  over,  at  dens  Gevinst  gik  til¬ 
bage.  Den  forarbejdende  Industri  og  med 
den  den  store  Mængde  af  Forbrugere,  mær¬ 
kede  Højkonjunkturen  nærmest  gennem  For¬ 
dyrelsen  af  alle  Raa-  og  Hjælpestoffer  og  af 
Levnedsmidlerne.  Disse  Forhold  gør  sig  nu 
først  rigtig  gældende.  Og  medens  Storindu¬ 
strierne  gennem  deres  Kartellering  imøde- 
gaar  Konjunkturerne,  lider  allerede  store  Be¬ 
folkningskredse  nu  i  vid  Maalestok  under 
Depressionen  —  takket  være  de  nævnte  Aar- 
sager.  (Det  maa  erindres,  at  Tysklands  af 


Agrartoldene  hidførte  abnorme  Levnedsmid¬ 
delpriser  lier  spiller  en  stor  Rolle.  —  Red.) 

Købekraften  i  de  store  Masser  er  allerede 
nu  meget  svag,  den  var  det  allerede  gennem 
et  Par  Aar,  men  er  det  navnlig  nu,  hvor 
Dyrtid  og  formindsket  Arbejdsfortjeneste  fal¬ 
der  sammen.  Først  klagede  Konfekture-  og 
Marcipanfabrikerne  allerede  ved  Julen  1912 
over  slet  Afsætning,  nu  ogsaa  Tekstilindu¬ 
strien  over  daarlig  Afsætning  i  Konfektions¬ 
forretningerne  for  Fremstilling  af  billige  Ar¬ 
bejderklædninger  og  endelig  Detailhandlerne 
over  utilfredsstillende  Købekraft  bos  F'orbru- 
gerne.  Dertil  kommer  en  skæbnesvanger  Over¬ 
fyldning  af  Arbejdsmarkedet.  I  stort  Omfang 
har  Landbrug  og  Industri  i  de  sidste  Aar  ind¬ 
kaldt  udenlandske  Arbejdere.  Disses  Antal 
turde  nu  beløbe  sig  til  PA  Million,  og  selvom 
Rusland  og  Østrig,  der  er  Hovedleverandører 
af  denne  toldfri  Indførsel,  for  Tiden  synes 
at  ville  gøre  Skridt  til  at  besværliggøre  denne 
Indvandring,  hvad  enten  det  er  paa  Grund 
af  eget  Brug  derfor  eller  som  Tryk  ved  de 
forestaacnde  Handelstraktatforhandlinger,  saa 
er  de  l'A  Million  i  hvert  Fald  kommen  ind, 
og  de  tyske  Arbejdere  mærker  det.  Resul¬ 
tatet  er,  at  Arbejdsløshedsspørgsmaalet  alle¬ 
rede  nu  ved  Begyndelsen  af  Konjunkturned¬ 
gangen  er  fortvivlende  alvorligt.  Tilbudet  paa 
Markedet  for  mandlig  Arbejdskraft  er,  som 
følgende  Tabel  viser,  vokset  uhyre. 


Tilbud  paa  hvert  100  ledige  Pladser: 


Jan. 

Febr. 

Marts 

April 

Maj 

Ju  ni 

Juli 

Aug. 

Sept. 

Okt. 

Nov. 

Dec. 

1912 

193 

178 

146 

150 

153 

146 

140 

146 

141 

148 

173 

175, 

1913 

191 

190 

168 

160 

166 

168 

174 

173 

160 

178 

219 

— 

I  hvilket  Omfang,  Arbejdsløsheden  har  bredt  sig,  viser  følgende  Statistik  fra  Reichs- 
Arbeitsblatt. 


Arbejdsløshedsprocenten : 


Jan. 

Febr. 

Marts 

April 

Maj 

Juni 

Juli 

Aug. 

Sept. 

Okt. 

Nov. 

Dec. 

1912 

2,9 

2,6 

1,6 

1,7 

1,9 

1,7 

1,8 

1,7 

1,5 

1,7 

1,8 

2,8 

1913 

3,2 

2,9 

2.3 

2,3 

2,5 

2,7 

2,9 

2,8 

2,7 

2,7 

3,0 

— 

Tallene  viser  Procenterne  af  arbejdsløse 
ved  de  Fagforeninger,  som  indgiver  Materi¬ 
ale  til  Det  statistiske  Amt.  De  giver  ikke  et 
virkeligt  Billede  af  Arbejdsløsheden,  thi  store 
Fagforeninger  indbefattes  ikke  deri,  og  frem¬ 
for  alt  mangler  alle  de  uorganiserede  og  de 
ufaglærtes  store  Hær,  bos  hvilke  Arbejdsløs¬ 
heden  som  bekendt  er  allerstørst.  Kun  i 
Sammenligningen  ligger  disse  Tals  Værdi,  og 


her  viser  det  sig  da,  at  Arbejdsløsheden  alle¬ 
rede  i  1912  var  betj^delig  større  end  i  1907 
og  naaede  i  1913  i  sidste  Halvaar  allerede 
ligesaa  højt  som  i  1908,  den  forrige  Depres¬ 
sions  dybeste  Lavmaal,  og  det  skønt  Indu¬ 
strien  planmæssigt  har  bestræbt  sig  efter 
saavidt  muligt  at  lade  Reduktionen  i  sit  Ar¬ 
bejde  mødes  af  en  Reduktion  ikke  i  Ar¬ 
bejdertallet,  men  i  Arbejdstiden.  (Sluttes). 

Dansk  Industri-Eksport  i  1910—12. 


Statistisk  Departement  har 

nylig 

udgivet 

1910 

1911 

1912 

sit  Tabelværk  for  Vareomsætningen 

i  Aaret 

1000  Kr. 

1000  Kr. 

1000  Kr 

1912.  Af  dette  skal  vi  gengive 

en  specificeret 

Maskindele . 

755 

804 

830 

Oversigt  over  Værdien 

af  Industrieksporten 

Kakkelovne  o.  1.  Støbe- 

i  1910—12: 

gods . 

130 

161 

214 

Metalvarer . 

590 

591 

937 

1910 

1911 

1912 

Skibe,  nybyggede . 

633 

2562 

3562 

1000  Kr. 

1000  Kr. 

1000  Kr. 

Kraftmaskiner  (især 

Hermetiske  Kødvarer  . . 

305 

287 

376 

Baadmotorer) . 

1155 

1425 

1744 

Kondenseret  Mælk . 

303 

932 

1490 

Mejericentrifuger,  Kær- 

Pølser . 

268 

340 

261 

ner  o.  1 . 

1230 

913 

924 

Gær . 

286 

443 

472 

Værktøjsmaskiner . 

400 

493 

489 

Oliekager . 

1410 

1755 

1926 

Maskiner  til  Køleanlæg 

678 

484 

754 

Cigarer  og  Cigaretter. . . 

626 

672 

725 

Elevatorer,  Kraner . 

103 

160 

782 

Andre  Tobaksfabrikata. 

466 

465 

443 

Maskiner  til  Cementfa- 

Spirituosa . 

395 

523 

675 

briker,  Teglværker  etc. 

1879 

2367 

2431 

01 . 

— 

— 

896 

Støvsugere  o.  1 . 

58 

1 

276 

Læder  og  beredte  Skind 

476 

446 

382 

Andre  Maskiner . 

916 

1508 

1486 

Skindvarer,  Pelsværk  etc. 

448 

533 

661 

Bøger,  Noder  etc . 

1113 

1585 

1810 

Benfedt,  Uldfedt  etc.  . . . 

290 

344 

513 

Galvaniske  Elementer . . 

688 

827 

967 

Vegetabilske  Olier . 

1846 

2220 

5115 

Kautsjuk,  regenereret  . . 

66 

169 

300 

Men  hertil  maa  medregnes 

forskellige  Va- 

Gummiaffald . 

627 

205 

231 

rer,  som  Stat.  Deprtmt. 

henregner  til 

Land- 

Tjære . 

524 

381 

260 

brugsomsætningen,  skønt  f.  Eks.  Sukker  (som 

Smørdritler  etc . 

232 

271 

504 

er  Hovedartiklen)  i  sjelden  Grad  er 

et  ud- 

Papir  etc . 

274 

342 

459 

præget  industrielt  Produkt. 

Mejeripræparater . 

1222 

1338 

1374 

Af  saadanne  Varer  udførtes 

l 

Glycerin . 

5 

190 

261 

Kasein . 

326 

989 

324 

1910 

1911 

1912 

Svovlsur  Ammoniak  . . . 

476 

504 

629 

1000  Kr. 

1000  Kr. 

1000  Kr. 

Kalksten  og  Kridt . 

386 

447 

420 

Roesukker  . 

518 

1117 

8980 

Cement . 

2165 

3537 

4089 

Klid  o.  1 . 

458 

345 

358 

Kaolin . 

337 

352 

365 

Mel . 

839 

965 

959 

Kryolit,  renset . 

2830 

2838 

Malt . 

169 

221 

436 

Porcelæn,  Lervarer  etc. 

1331 

1392 

1752 

Glas  og  Glasvarer . 

321 

199 

211 

Alt  ialt  stiger  herved 

den 

egentlige 

indu- 

Gammelt  Jern  o.  1 . 

1270 

1154 

1521 

strielle  Udførsel  i  1912 

til  en  Værdi 

af  ca. 

Andet  Metalaffald . 

961 

1049 

1740 

67  Mili.  Kr.,  mens  den 

i  1911  udgjorde  ca. 

Transportspande . 

618 

715 

869 

50  Miil.  Kr.  og  i  1910  kun  38 

Miil.  Kr. 

Den  tyske  Maskinindustris  Rentabilitet. 


Der  foretages  hvert  Aar  en  Beregning  over 
det  Udbytte,  som  den  Del  af  den  tyske 
Maskinindustri,  der  drives  under  Aktiesel¬ 
skabsformen,  er  i  Stand  til  at  yde  sin  Aktie¬ 
kapital.  For  Aaret  1912  er  denne  Beregning 
for  nylig  blevet  offentliggjort,  og  Beregningen 
omfatter  alle  saadanne  Selskaber,  hvis  Hoved- 
formaal  er  Fremstilling  af  Maskiner,  heri 
indbefattet  Skibsbyggerier  og  Kedelsmederier, 


medens  alle  Virksomheder  for  Jernbanema¬ 
teriel,  Jernbanevogne  og  lign.  er  boldt  uden¬ 
for.  Endvidere  er  holdt  udenfor  alle  de  Virk¬ 
somheder,  der  væsentlig  driver  Handel  med 
Maskiner,  og  alle,  som  kun  driver  Maskin- 
fabrikation  som  Biproduktion,  samt  endelig 
alle  saadanne  Maskin-Aktieselskaber,  der  er 
under  Likvidation  eller  Konkurs.  Herefter 
kommer  Beregningen  til  at  omfatte  ialt  260 

Maskin-Aktieselskaber  med  en  samlet  nomi¬ 
nel  Aktiekapital  paa  679  Miil.  Mark,  af  'de 
som  Maskinfabriker  indregistrerede  312  Sel¬ 
skaber.  Disse  260  Selskaber  er  oprindelig 
stiftede  med  en  samlet  Aktiekapital  paa  371 
Mili.  Mark,  og  Stigningen  fra  dette  Tal  til 
679  Mili.  Mark  repræsenterer  altsaa  de  Kapi¬ 
taludvidelser,  der  i  de  mellemliggende  Aar 
har  fundet  Sted. 

Af  de  260  Selskaber,  Undersøgelsen  omfat¬ 
ter,  er  131  med  en  samlet  nominel  Aktieka¬ 
pital  paa  470  Miil.  Kr.  Genstand  for  offentlig 
Notering  paa  Børserne.  Dette  medfører  et 
nyt  Begreb  at  operere  med,  nemlig  Selska¬ 
bernes  Kurskapital.  De  Heste  Selskabers  Ak¬ 
tier  staar  nemlig  over  pari  og  den  samlede 
Kurskapital  udgjorde  for  disse  Selskaber  ialt 
973  Mili.  Kr.  eller  over  100  pCt.  højere  end 
den  nominelle  Aktiekapital.  Det  har  i  de  se¬ 
nere  Aar  her  i  Danmark  ofte  været  frem¬ 
hævet  baade  offentligt  og  Mand  og  Mand 
imellem,  at  den  Kursstigning,  der  har  kun¬ 
net  iagttages  paa  industrielle  Papirer  paa 
Kjøbenhavns  Børs,  har  været  alt  for  stærk 
og  ikke  begrundet  i  de  paagældende  Selska¬ 
bers  Forhold,  idet  disse  —  en  forstandig  Di¬ 
videndepolitik  forudsat  —  næppe  vilde  være  i 
Stand  til  at  yde  de  højt  opskruede  Kurser  en 
passende  Forrentning;  man  har  talt  om  en  fol¬ 
den  sunde  Udvikling  af  vore  industrielle  Ak¬ 
tieselskaber  skadelig  Spekulation,  og  det  er 
fremhævet,  at  Aarsagen  hertil  har  været  at 
søge  i  den  »Livets  Dyrhed«,  der  har  gjort 
det  vanskeligt  for  Kapitalen  at  nøjes  med  de 
almindelige  Kreditforeningsrenter,  hvorfor 
den  i  langt  større  Udstrækning  end  tidligere 
har  søgt  Anbringelser,  hvor  Chancen  for  et 
højere  Udbytte  —  men  ogsaa  en  større  Risiko 
har  været  til  Stede;  men  det  er  ogsaa 
fremhævet,  at  dette  ikke  er  noget  særegent 


for  danske  Forhold,,  men  at  finde  overalt. 
Udviklingen  i  det  her  omhandlede  Udsnit  af 
den  tyske  Børsomsætning  bekræfter  dette,  idet 
Kurserne  har  været  stærkere  stigende  end 
Udbyttet  (jfr.  nedenfor),  saaledes  at  Kurs¬ 
kapitalens  Forrentning  stedse  er  bleven  la¬ 
vere.  I  Aaret  1910  var  denne  nemlig  5,6  pCt., 
sank  i  1911  til  5,3  pCt.  og  i  1912  endog  til 
4,4  pCt.,  en  Forrentning,  der  i  og  for  sig  er  for 
ringe  foren  Pengeanbringelsesom  den  her  om¬ 
handlede. 

I  de  her  omhandlede  260  Selskaber  bal¬ 
den  679  Mili.  Mark  store  nominelle  Aktieka¬ 
pital  iøvrigt  givet  følgende  Udbytte: 

62  Miil.  Mark  intet  Udbytte 


93 

indtil  5  pCt.  i  Udbytte 

342 

fra  5  til  11  pCt.  i  Udbytte 

101 

-  11  -  16  - 

52 

-  16  -  21  - 

6 

-  21  -  25  - 

23 

-  25  pCt.  og  derover. 

Det  fremgaar  ikke  af  de  her  meddelte  Tal, 
hvor  stor  den  samlede  Dividendesum  bliver; 
men  det  er  oplyst,  at  Gennemsnitsdividenden 
har  været  9,3  pCt.  af  den  nominelle  Aktie¬ 
kapital  i  de  Selskaber,  der  overhovedet  har 
været  i  Stand  til  at  uddele  Udbytte,  og  da 
disses  Aktiekapital  har  beløbet  sig  til  617 
Miil.  Mark,  bliver  Dividendesummens  Stør¬ 
relse  altsaa  ca.  56  Mili.  Mark.  For  1911  var 
der  gennemsnitlig  udbetalt  en  Dividende  paa 
ca.  8,2  pCt.  Til  Sammenligning  med  Forhol¬ 
dene  i  Danmark  kan  oplyses,  at  der  for  Aaret 
1911 — 12  foreligger  Oplysninger  om  Udbyttet 
fra  ialt  226  industrielle  Aktieselskaber  (altsaa 
ikke  alene  Maskinfabriker)  med  en  samlet 
indbetalt  Aktiekapital  paa  ca.  152  Mili.  Kr., 
og  at  Udbyttet  af  denne  Aktiekapital  gennem¬ 
snitlig  var  8,5  pCt. 


#  & 


Kulmarkedet  i  Aaret  1914. 


Efter  »Business  Prospects  Year  Book«  skal 
vi  redegøre  for  Udsigterne  for  Kulmar¬ 
kedet  i  Aaret  1914. 

Undersøger  man  Forholdene  i  de  senere 
Aar,  finder  man,  at  Aaret  1900  kan  opvise  de 
højeste  Kulpriser  siden  den  tysk-franske  Krig. 
I  Efteraaret  1900  viste  sig  de  første  Tegn  paa 
Tilbagegang,  og  Priserne  sank  stadig  under 
Aaret  1901.  Den  vigtigste  Grund  hertil  var 


Tilbagegangen  paa  Jern-  og  Staalmarkedet, 
som  forbruger  over  en  Trediedel  af  Europas 
samlede  Kulproduktion.  England  og  Tyskland 
producerer  tilsammen  fire  Femtedele  af  alt 
Kul  og  Jern  i  Europa.  I  Aaret  1900  var  disse 
to  Landes  Produktion  af  Raajern  17,467,000 
Tons  og  i  1901  15,796,000  Tons,  og  af  Kul 
334,471,000  Tons  i  1900  og  327,586,000  Tons  i 
1901,  altsaa  i  1901  en  Tilbagegang  af  hen- 

holdsvis  1,671,000  og  6,885,000  Tons  Tilbage¬ 
gangen  i  Kulforbruget  fremkaldte  et  betyde¬ 
ligt  Prisfald. 

Fra  Slutningen  af  Aaret  1901  steg  Kulpro¬ 
duktionen  langsomt;  men  paa  Grund  af  de 
synkende  Produktionsomkostningersank  Kul¬ 
priserne  fremdeles  og  naaede  i  Aaret  1905 
sine  laveste  Noteringer.  Samtidig  bedredes 
Jern-  og  Staalmarkedet  lidt  efter  lidt,  saaledes 
at  Efterspørgselen  i  1905  oversteg  Jernvær¬ 
kernes  Leveringsevne.  Dette  medførte  som 
bekenJti  Aaret  1907  en  Højkonjunktur  i  Jern- 
og  Staalhandelen,  iøvrigt  ogsaa  i  Kulhandelen, 
da  jo  Priserne  paa  Kul  følger  Priserne  paa 
Jern  og  Staal.  Ved  Slutningen  af  Aaret  1907 
blev  det  imidlertid  klart,  at  Jernmarkedet  igen 
vilde  dale,  og  ved  Midten  af  Aar  1908  var 
Nedgangen  betydelig  og  fulgtes  af  raskt  syn¬ 
kende  Efterspørgsel  efter  Stenkul.  I  1907  ud¬ 
gjorde  Produktionen  af  Raajern  i  England  og 
Tyskland  22,970,000  Tons  og  i  1908  21,104,000 
Tons,  mens  Kulproduktionen  i  de  samme 
Aar  udgjorde  henholdsvis  407,749,000  og 
406,739,000  Tons.  For  Raajern  var  saaledes 
Nedgangen  i  1908  1,866,000  Tons  og  for  Kul 
1,010,000  Tons.  Denne  Nedgang  frembragte 
atter  stærkt  synkende  Kulpriser. 

Forholdene  i  Aarene  1901 — 1905  gentog  sig 
saaledes  i  Aarene  1908—1911,  kun  med  den 
Forskel,  at  Nedgangen  i  den  første  Periode 
varede  i  fem  Aar,  i  den  sidste  kun  i  fire. 
Fra  Efteraaret  1911  begynder  atter  en  opad- 
gaaende  Revægelse,  og  Aaret  1912  oprandt 
med  de  bedste  Udsigter.  Da  udbrød  imid¬ 
lertid  i  Foraaret  1912  de  store  Kulstrejker, 
særlig  den  seks  Uger  lange  Strejke  i  England. 
Disse  Regivenheder  hemmede  i  nogen  Tid  den 
økonomiske  Fremgang,  men  paaskjmdede  der¬ 
efter  den  opadgaaende  Bevægelse,  og  i  Efter¬ 
aaret  1912  herskede  der  overalt  Højkonjunk¬ 
turer  paa  Industriens  Omraader.  De  samme 
Forhold  raadede  gennem  1913,  omend  dette 
Aar  allerede  viste  adskillige  Tegn  paa,  at 
Højdepunktet  er  passeret  og  Nedgangen  be¬ 
gyndt1).  Dette  er  netop,  hvad  man  skulde 
vente  efter  de  Erfaringer,  som  kan  uddrages 
af  de  ovenfor  nævnte  Perioder.  I  begge  disse 
Tilfælde  har  Højkonjunkturen  varet  i  omkring 
2  Aar,  hvorefter  Nedgangen  er  kommet.  Aaret 
1914  kommer  derfor  efter  al  Sandsynlighed 
til  at  blive  det  første  Aar  i  en  Periode  med 
nedadgaaende  Prisbevægelse. 

I  sidste  Aar  er  den  samlede  Produktion  af 

9  Ang.  Tilbageslaget  i  det  økonomiske  Liv  se 
Artiklen  »Den  økon.  Situation  i  Tyskland«,  Pag. 
15  i  dette  Hefte. 


Stenkul  i  Europa  steget  til  550  Millioner  Tons, 
fordelt  mellem  Forbrugerne  paa  følgende 
Maade: 


Forbrugere 

pCt. 

Tons  pr.  Aar 

Kulgruberne  selv . 

7 

38,500,000 

Jern-,  Staal-  og  Metalv.  . 

35 

192,500,000 

Jernbaner . 

10 

55,000,000 

Dampskibe . 

10 

55,000,000 

Gas-ogElektricitetsværker 

8 

44,000,000 

Den  almindelige  Industri 

15 

82,500,000 

H  usholdningerne . 

15 

82,500,000 

Tilsammen . . . 

100 

550,000,000 

I  England  har  Jernværkerne  endnu  fuld 
Beskæftigelse  i  flere  Maaneder  fremover, 
skønt  de  indløbende  Ordrer  aftager  i  Antal. 
I  Tyskland  og  Belgien  er  Tilbageslaget  der¬ 
imod  allerede  kommet.  Skibsbygningen  har 
aldrig  været  livligere  end  i  sidste  Aar;  saa¬ 
ledes  vil  Aarets  nybyggede  Tonnage  i  Eng¬ 
land  udgøre  1,900,000  Tons,  og  i  England  byg¬ 
ges  omtrent  60  pCt.  af  hele  Verdens  Tonnage. 
Skibsbyggerierne  begynder  imidlertid  allerede 
at  klage  over  Mangelen  paa  indløbende  Ordrer 
og  Udsigterne  for  1914  tyder  paa  Nedgang 
ogsaa  i  Skibsbygningen.  Man  kan  heraf  drage 
den  Slutning  for  det  kommende  Aar,  at  Pro¬ 
duktionen  af  Raajern  vil  synke,  og  at  som 
Følge  deraf  Forbruget  af  Stenkul  i  denne 
for  Kulhandelen  vigtigste  Industrigren  vil  gaa 
ned.  —  For  Skibsfartens  Vedkommende  findes 
ingen  Grund  til  at  antage  nogen  Nedgang, 
snarere  det  modsatte,  hvorfor  Efterspørgse¬ 
len  efter  Kul  til  Dampskibe  sandsynligvis 
vil  blive  noget  større  i  1914  end  i  foregaaende 
Aar.  Hvad  Jernbanerne  angaar,  kan  man 
vente  en,  omend  ringe,  Trafikstigning  i  1914, 
hvorfor  Forbruget  af  Kul  lil  Jernbanernes 
Behov  vil  undergaa  en  tilsvarende  Stigning 
sammenlignet  med  Forbruget  i  1913.  Efter¬ 
spørgselen  efter  Kul  til  Husholdningsbrug  og 
til  Belysning  vokser  regelmæssig  fra  Aar  til 
Aar  og  vil  følgelig  blive  større  i  1914  end  i  1913. 

Da  Nedgangen  i  Efterspørgselen  efter  Kul 
for  Jern-  og  Metalindustrien  sikkert  vil  blive 
større  end  Stigningen  paa  de  øvrige  Omraa¬ 
der,  hvor  Kul  anvendes,  vil  F'ølgen  blive,  at 
Forbruget  af  Kul  ikke  vil  vise  nogen  Stigning, 
men  tvertimod  vil  blive  noget  mindre  i  1914 
end  forrige  Aar. 

Under  den  store  engelske  Kulstrejke  i  1912 
blev  alle  Kullagre  paa  det  nærmeste  udtømt, 
og  efter  den  Tid  har  de  høje  Priser  paa  Kul 
bevirket,  at  Lagrene  endnu  ikke  er  blevet 
fornyet.  I  Løbet  af  næste  Aar  vil  dette  imid¬ 
lertid  sandsynligvis  ske,  og  hertil  vil  i  høj 


24 


T 1 1)  S  S  K  R I  F  T  F  O  R  I  N  D  U  S  T  R  I 


Grad  den  Omstændighed  bidrage,  at  de  nu¬ 
gældende  Lønningsaftaler  ved  de  engelske 
Kulgruber  udløber  i  Marts  1915.  Dersom  der 
tla  ikke  kan  træffes  nogen  ny  Overenskomst 
ved  fredelig  Forhandling,  maa  man  være  for¬ 
beredt  paa  Arbejdsstandsninger  og  Knaphed 
paa  Kul,  og  det  gælder  da  for  Grubeejerne 
at  ligge  inde  med  fyldte  Lagre. 

I  England  har  Grubeloven,  Loven  om 
Mindsteløn  og  Loven  om  Arbejderforsikring 
mod  Sygdom  og  Ulykker  hævet  Produktions¬ 
omkostningerne  for  Stenkul  betydeligt.  Løn¬ 
ningerne  er  nu  drevet  hojt  op,  og  der  er  in¬ 
gen  Sandsynlighed  for,  at  de  i  en  overskue¬ 
lig  Fremtid  vil  falde.  I  Tyskland  har  de  for¬ 
skellige  Kulsyndikater  reguleret  Priserne,  og 
skønt  de  fra  Tid  til  anden  har  nedsat  Pri¬ 
serne  paa  det  udenlandske  Marked,  mens  de 
holder  dem  høje  i  Indlandet,  maa  dog  Pris¬ 
sænkningen  holde  sig  indenfor  visse  af  Pro¬ 
duktionsomkostningerne  bestemte  Grænser. 


Sammenfattes  derfor  Udsigterne  for  Kul¬ 
produktionen  i  1914,  vil  det  vise  sig,  at  der 
er  vægtige  Grunde  for  at  antage  en  Tilbage¬ 
gang  i  Branchen  særlig  i  Jern-  og  Staalindu- 
sti  ien,  og  at  Følgen  heraf  vil  blive  formind¬ 
sket  Forbrug  af  Kul.  Denne  nedadgaaende 
Bevægelse  vil  i  Aarets  Løb  blive  stadig  mere 
følelig.  Tilbagegangen  i  det  virkelige  For¬ 
brug  vil  imidlertid  paa  det  nærmeste  opvejes 
af  større  Indkøb  for  at  øge  Kulreserverne, 
særlig  i  Aarets  sidste  Del.  Produktionen  af 
Stenkul  vil  antagelig  ikke  blive  væsentlig 
større  i  1914,  end  den  har  været  i  1913.  Kul¬ 
priserne  vil  derfor  antagelig  holde  sig  høje 
i  de  første  Maaneder  af  Aaret  1914,  men  vil 
synke  noget  i  Sommermaanederne.  Tilbage¬ 
gangen  i  Priserne  synes  imidlertid  ikke  at 
skulle  blive  meget  stærk,  og  som  Følge  heraf 
vil  Kulpriserne  vistnok  holde  sig  høje,  skønt 
de  gennemsnitlige  Priser  i  Aaret  1914  nok  vil 
blive  noget  lavere  end  i  sidste  Aar. 


#  #  # 

Industriel  Organisation. 


I  en  Artikel  'om  dette  Emne  i  det  finske 
Blad  »Mercator«  skriver  Ingeniør  B.  Gripen- 
berg  bl.  a.: 

Mens  Jordbrugets  Udvikling  synes  at  gaa  i 
den  Retning,  at  Antallet  af  Smaabrug  vokser 
paa  de  store  Jordbrugs  Bekostning,  er  For¬ 
holdet  i  Industrien  som  bekendt  det  modsatte. 
Den  moderne  Industri,  som  oprindelig  er  ud- 
gaaet  fra  Haandværket,  søger  at  koncentrere 
sig  mere  og  mere  for  at  gaa  over  til  virkelig 
Storindustri.  Men  ikke  nok  hermed.  De  en¬ 
kelte  Producenter  indenfor  samme  eller  for¬ 
skellige  Industrigrene  slutter  sig  yderligere 
sammen  i  fælles  Organisationer,  som  er  mere 
eller  mindre  faste,  alt  efter  Karakteren  af 
deres  Virksomhed.  Disse  Sammenslutninger 
har,  som  de  hidtil  har  udviklet  sig  hos  os, 
kun  to  forskellige  Formaal.  Enten  har  Sam¬ 
menslutningen  haft  til  Formaal  at  danne  en 
Modvægt  mod  Arbejdernes  Fagorganisationer 
og  disses  stadig  større  Krav  om  højere  Løn 
og  kortere  Arbejdstid.  Eller  den  har  været 
rent  kommerciel  gennem  Sammenslutning  af 
Fabriker  med  det  Formaal  at  koncentrere 
Driften  og  herved  opnaa  økonomiske  og  tek¬ 
niske  Fordele. 

I  den  senere  Tid  er  der  dog  ogsaa  dannet 
Sammenslutninger  med  andre,  mere  udpræ¬ 
gede  tekniske  Formaal.  I  Finland  har  man 


for  Eksempel  i  Jernindustrien  oprettet  det 
saakaldte  »Metallkontoret«,  paa  hvis  Program 
man  som  en  af  de  vigtigste  Opgaver  vil  finde 
Arbejdet  for  at  hidføre  større  Specialisering 
og  bedre  Arbejdsdeling  mellem  de  forskellige 
Fabriker,  hvorved  Produktionsomkostnin¬ 
gerne  kan  reduceres,  ikke  ved  Formindskelse 
af  Arbejdslønningerne,  men  ved  effektive  Ar¬ 
bejdsmetoder.  Af  lignende  Art,  men  med  adskil¬ 
lig'  videre  Virkefelt,  er  den  finske  »Angpanne- 
forening«,  der  arbejder  som  raadgivende 
Kontor  i  alle  Spørgsmaal  vedrørende  Damp¬ 
kedelanlæg  og  disses  økonomiske  Udnyttelse. 

Der  kan  ikke  være  Tvivl  om,  at  de  industri¬ 
elle  Sammenslutninger  gennem  en  udvidet 
Virksomhed  med  lignende  Formaal  som  de 
to  nævnte  Institutioner  i  høj  Grad  vil  kunne 
bidrage  til  Fremme  af  Landets  Industri  og 
dets  Konkurrencedygtighed  overfor  Udlandet. 
Vanskeligheden  ligger  imidlertid  i  fra  Begyn¬ 
delsen  af  i  hvert  enkelt  Tilfælde  at  have  et 
klart  Maal  i  Sigte  og  dernæst  at  finde  den 
bedste  Organisationsform  og  i  det  hele  de 
heldigste  Midler  til  at  naa  dette  Maal. 

I  denne  Henseende  har  i  den  sidste  Tid  en 
Række  nye  Principer  for  det  industrielle  Ar¬ 
bejde  og  dets  Ledelse  vundet  Indpas  i  den 
amerikanske  Industri. 

De  nye  Principer  for  den  »videnskabelige 

Arbejdsledelse«  —  »scientific  management«  - 
gaar  ud  paa  gennem  en  videnskabelig,  i  de 
mindste  Enkeltbeder  indgaaende  Analyse  af 
de  Forbold,  hvorunder  et  Arbejde  —  Haand- 
eller  Maskinarbejde  —  udføres,  at  konstatere, 
hvilke  Omstændigheder  der  virker  forstyr¬ 
rende  paa  Arbejdets  Effektivitet.  Siden  kan 
man  da  søge  at  fjerne  disse  forstyrrende 
Omstændigheder,  saa  at  Produktionen  derved 
kan  øges  eller  Omkostningerne  formindskes. 
De  Resultater,  man  paa  denne  Maade  bar 
opnaaet  i  Amerika,  er,  efter  de  foreliggende 
Opgaver  at  dømme,  ganske  forbavsende.  Og 
naar  saadanne  Resultater  kan  opnaas  i  det 
typiske  Industriland  Amerika,  er  det  let  at 
slutte,  at  langt  mere  kan  udrettes  i  den  Ret¬ 
ning  paa  vor  Kant  af  Kloden,  hvor  Arbejds¬ 
ledelse  og  Organisation  endnu  staar  paa  et 
forholdsvis  primitivt  Trin. 

Netop  paa  dette  Omraade  bar  de  industri¬ 
elle  Sammenslutninger  et  stort  Felt  ved  posi¬ 
tivt  Arbejde  for  Industriens  Fremgang.  De 
kan  i  Fællesskab  organisere  en  saadan  »viden¬ 
skabelig  Arbejdsledelse«,  som  dog  lader  de 
enkelte  Bedrifter  beholde  fuld  Frihed  til  efter 
eget  Ønske  og  Skøn  at  ordne  Detaljerne  i 
Arbejdet.  Og  de  kan  i  Fællesskab  indhente 
sagkyndig  Hjælp  og  Raad  paa  forskellige  spe¬ 
cielle  Omraader,  hvor  de  enkelte  Bedrifter 
ikke  kan  overkomme  at  engagere  egne  Eks¬ 
perter. 

Nedenfor  skal  nævnes  nogle  Eksempler  paa 
Omraader,  hvor  en  saadan  konsultativ  Virk¬ 
somhed  kan  siges  at  være  paa  sin  Plads. 

Det  er  en  bekendt  Sag,  at  der  lindes  faa 
Omraader,  hvor  der  begaas  saa  mange  Fejl¬ 
greb  som  ved  Anlæg  og  Vedligeholdelse  af 
Transmissionsanlæg.  De  i  Forhold  til  hele 
Driften  relativt  smaa  Omkostninger,  som  er 
forenet  med  disses  Vedligeholdelse,  frister  let 
til  at  overse  disse  Poster,  skønt  de  absolut  set 
kan  løbe  op  i  betydelige  Summer.  Naar  dertil 


kommer,  at  daarlige  Transmissionsanlæg  ofte 
alene  for  sig  forbruger  en  betydelig  Brøkdel  af 
hele  den  til  Arbejdsmaskinerne  nødvendige 
Energi,  saa  indses  det  let,  at  dette  Spørgsmaal 
har  sin  store  økonomiske  Betydning  for  Indu¬ 
strien.  Nu  vil  en  Besparelse  af  10—20  pCt. 
i  Driftsomkostningerne  for  Transmissioner  i 
blot  nogle  enkelte  større  Fabriker  let  tilsammen 
kunne  dække  Udgifterne  til  en  raadgivende 
Ekspert  paa  dette  Omraade.  At  en  saa  stor 
Besparelse  ikke  er  usandsynlig,  bevises  af  flere 
Eksempler  fra  den  amerikanske  Industri,  hvor 
disse  aarlige  Omkostninger  ved  en  virksom 
Analyse  og  Fjernelse  af  de  skadelige  Faktorer 
er  reduceret,  ikke  med  20,  men  med  85  pCt. 

Et  lignende  Forhold  har  man  ved  Brugen 
af  Smørelse  og  Olier.  Her  kan  man  med 
Rette  sige,  at  det  bedste  altid  bliver  det  bil¬ 
ligste.  Men  hvad  der  er  bedst,  maa  konsta¬ 
teres  i  hvert  enkelt  Tilfælde  gennem  et  nøj¬ 
agtigt  Studium,  kemiske  Analyser  o.  s.  v.,  og 
hertil  kræves  en  fuldstændig  upartisk  Ekspert. 

Et  andet  og  herfra  noget  forskelligt  Om¬ 
raade,  hvor  der  er  Brug  for  en  raadgivende 
Virksomhed,  som  er  sat  i  Gang  af  Bedrifternes 
egen  Sammenslutning,  er  den  industrielle 
Kontororganisation,  særlig  med  Hensyn  til 
en  hensigtsmæssig  Bogføring  og  en  fuldt  paa- 
lidelig  Kalkulering.  Man  kan  vanskelig  over¬ 
vurdere  Betydningen  af  en  paalidelig  Bereg¬ 
ning  af  Produktionsomkostningerne  for  hvert 
Produkt  for  sig. 

I  Sverige  har  Interesserede  for  nogen  Tid 
siden  oprettet  et  Foretagende,  »Industribyrån«, 
med  det  Formaal  at  drive  raadgivende  Virk¬ 
somhed  i  alle  Spørgsmaal,  som  angaar  indu¬ 
striel  Kontororganisation,  Bogføring,  Kalkule¬ 
ring  etc.  Denne  Indretning,  som  af  praktiske 
Grunde  fik  Form  af  et  Aktieselskab,  kunde 
opvise  saa  smukke  Resultater  af  sit  første 
Arbejdsaar,  at  Bureauets  Virkefelt  nu  er  be¬ 
tydelig  udvidet. 

Den  hygiejniske  Udstilling  i  Industriforeningen. 


Den  hygiejniske  Udstilling,  der  for  Tiden 
afholdes  i  Industriforeningens  Udstil¬ 
lingshal,  er  saa  interessant  og  fornøjelig,  at 
den  sikkert  vil  blive  en  Sukces.  Hvad  den 
moderne  Teknik  er  naaet  til  i  Retning  af 
sanitære  Anlæg  m.  m.  er  yderst  imponerende. 
Baade  de  private  Hjem  og  de  store  offent¬ 
lige  Institutioner,  Hospitaler,  Skoler  o.  s.  v. 
nyder  godt  heraf,  og  hvor  fristende  Anskaf¬ 
felsen  af  slige  moderne  Raffinements  gøres, 
føler  man  bedst  ved  et  Besøg  paa  Udstillin¬ 
gen.  Det  er  imidlertid  ikke  blot  sanitære  og 
hygiejniske  Interesser,  denne  frembyder,  men 
ogsaa  rent  industrielle,  idet  den  afgiver  et 
glædeligt  Vidnesbyrd  om,  at  dansk  Industri 
og  Teknik  i  stedse  større  Omfang  kan  paa¬ 
tage  sig  Fremstillingen  af  saadanne  Genstande, 
som  tidligere  udelukkende  maatte  indføres 
fra  Udlandet,  respektive  slet  ikke  kendtes  paa 
Markedet.  I  saa  Henseende  kan  anføres,  at 
Fremstillingen  af  Mikroskoper  er  optaget  af 
Firmaet  P.  Brock  &  Co.,  glastekniske  Fabri¬ 
kata  af  W.  Pfeiffer,  Støvsugerfabrikation  af 
Fisker  &  Nielsen ,  hvis  »Nilfisk«  nu  forhand¬ 


les  over  hele  Jorden,  og  hvis  Fabrik  beskæf¬ 
tigende  100  Mand  er  den  største  Støvsuger¬ 
fabrik  i  Evropa.  Endvidere  bestræber  de  fle¬ 
ste  af  vore  store  Sanitetsfirmaer  som  Hassel 
&  Teudt,  Brodr.  Dahl,  //.  A.  Suhrke,  Weilbach 
&  Cohen,  Brøde.  Thøfner  m.  11.  sig  paa  i  vi¬ 
dest  muligt  Omfang  at  udføre  de  mere  almin¬ 
delige  Dele  ved  deres  Installationer  selv,  og 
dette  gøres  baade  med  teknisk  Dygtighed  og 
en  umiskendelig  Smag. 

Af  officielle  Udstillere  kan  nævnes:  Hærens 
Lægekorps,  Redningskorpset,  Foreningen  for 
Børnepleje,  Dansk  Forening  for  Ligbrænding, 
Kjøbenhavns  og  Frederiksberg  Kommuner, 
Universitetet,  Statens  Serum-Institut,  Natio¬ 
nalforeningen,  Brandvæsenet  o.  s.  v. 

Der  har  paa  Udstillingen  været  og  vil  ved¬ 
varende  blive  afholdt  Foredrag,  bl.  a.  af 
Generallæge  Bierring  og  Direktør  Falck ,  med 
Demonstrationer,  ligesom  enkelte  af  Udstil¬ 
lerne  har  forevist  deres  Fabrikata  ledsaget 
af  oplysende  Foredrag. 

Udstillingen  holdes  aaben  hver  Dag  12 — 3 
og  7 — 10  Aften  indtil  ca.  10.  Februar. 


Mindre  Meddelelser. 


Den  tytke  Cementindustri. 

Som  allerede  fremhævet  i  November  Heftet 
af  dette  Tidsskrift  var  der  paa  det  daværende 
Tidspunkt  Haab  om  at  redde  den  tyske  Cement¬ 
industri  fra  det  Kaos,  der  vilde  indtræde  i  Til¬ 
fælde  af,  at  det  rhin-westfalske  Cementsyndi¬ 
kat  ikke  fornyedes  ved  Udgangen  af  Aaret  1913. 
Dette  lykkedes  ogsaa  i  den  ellevte  Time,  idet 
der  umiddelbart  før  Aarets  Udgang  naaedes 
Enighed  om  en  ny  Overenskomst  varende  til 
1926.  Det  nye  Syndikat  omfatter  samtlige  Vær¬ 
ker  paa  2  nær,  der  dog  begge  er  af  mindre 
Betydning  paa  Markedet.  Uden  for  det  gamle 
Syndikat  stod  en  Del  Fabriker,  medens  det  nu 
er  lykkedes  at  opnaa  Tilslutning  fra  saa  godt 
som  alle  Virksomheder.  Man  var,  da  dette  Re¬ 
sultat  var  opnaaet,  paa  det  rene  med,  at  Syn¬ 
dikatet  vilde  blive  sluttet  paany,  selv  om  det 
ikke  skulde  lykkes  at  faa  samtlige  Fabriker 
med.  Og  dog  var  de  døgnlange  Forhandlinger 
paa  Nippet  til  at  ende  resultatløst,  idet  en 
enkelt  Virksomhed,  efter  at  Forkontrakten 


allerede  var  undertegnet,  pludselig  stillede 
Krav  om  en  Forhøjelse  af  sin  Kvota  med 
20,000  Td.  aarlig.  Dette  skal  være  gaaet  for 
sig  paa  den  Maade,  at  Direktøren  for  det  paa¬ 
gældende  Værk  allerede  havde  forladt  For¬ 
samlingen  paa  et  tidligere  Tidspunkt,  efter 
forinden  at  have  givet  Lederen  Fuldmagt  til 
at  fremsætte  det  nævnte  Krav.  Fra  alle  Sider 
betragtedes  det  som  en  Overrumpling  og  vakte 
stærk  Forbitrelse,  men,  for  dog  at  faa  et  Re¬ 
sultat  af  de  anstrengende  Forhandlinger,  gik 
man  ind  paa  Forslagene.  Det  nye  Syndikat 
er  stiftet  som  et  selvstændigt  Aktieselskab, 
og  dets  Varighed  er  som  nævnt  12  Aar. 

Sveriges  Malmeksport  over  Narvik. 

Den  svenske  Malmeksport  fra  Kirunavara  og 
Gellivara  over  den  norske  Havn  Narvik,  an¬ 
drog  i  1913  ca.  3,2  Miil.  Tons.  Den  voldsomme 
Stigning  i  Malmeksporten  har  foranlediget, 
at  det  svenske  Grubeselskab  har  maattet  an¬ 
søge  om  Tilladelse  til  at  udvide  sine  Udskib- 

ningskajer  i  Narvik  meget  betydeligt,  bereg¬ 
net  paa  en  fremtidig  Udskibning  af  5  Miil. 
Tons  aarlig.  Da  Narvikbanens  norske  Afsnit 
byggedes,  garanterede  Grubeselskabet  den 
norske  Stat  en  Fragtning  af  800,000  Tons  aar¬ 
lig,  hvilket  modsvarede  en  Forrentning  af  Ba¬ 
nen  med  3,8  pCt.,  foruden  at  Selskabet  for¬ 
pligtede  sig  til  at  afholde  samtlige  Drifts¬ 
udgifter.  Takket  være  den  forøgede  Trans¬ 
port  er  imidlertid  Banen  nu  oppe  paa  en 
Forrentning  af  10  pCt.,  hvad  der  er  ganske 
enestaaende  i  et  Land  med  saa  urentable 
Jernbaner  som  Norge.  Det  er  derfor  klart, 
at  den  norske  Stat  kun  med  Velvilje  vilde 
se  paa  en  yderligere  Forøgelse  af  den  sven¬ 
ske  Jernmalmeksport,  og  det  er  kommet  saa- 
vel  den  som  Svenskerne  yderst  ubelejligt, 
at  Kommunestyret  i  Narvik,  hvor  Socialist¬ 
erne  har  Flertallet,  har  udtalt  sig  imod  den 
paatænkte  Havneudvidelse,  hovedsagelig  af 
æstetiske  Grunde.  Man  skulde  jo  ogsaa  tro, 
at  der  maatte  være  Natur  nok  omkring  Nar¬ 
vik  endda. 

Nu  har  imidlertid  det  svenske  Selskab  er¬ 
klæret,  at  dersom  det  ikke  faar  den  ønskede 
Tilladelse,  vil  for  Fremtiden  største  Delen  af 
hele  den  norrlandske  Malmeksport  blive  di¬ 
rigeret  over  den  svenske  Havn  Luleå  ved 
den  botniske  Bugt.  Selvfølgelig  gør  de  sven¬ 
ske  Baner  sig  store  Anstrengelser  for  at  faa 
Malmfragten  ledet  denne  Vej.  Naar  Banen 
Kiruna — Luleå  om  nogen  Tid  bliver  elektrisk, 
vil  dens  Transportevne  i  høj  Grad  blive  for¬ 
øget,  og  selve  Havneforholdene  m.  m.  ved 
Luleå  menes  uden  større  Vanskelighed  at 
kunne  udvides  til  en  omfattende  Udskibning. 
Dersom  disse  Planer  gaar  i  Orden,  og  det  er 
der  ikke  ringe  Udsigt  til,  vil  Malmforsendel¬ 
sen  over  den  norske  Bane  blive  indskrænket 
til  det  Minimum,  Selskabet  har  garanteret. 
At  dette  vil  blive  et  stort  Tab  for  Norge  og 
maaske  skæbnesvangert  for  Narvik,  siger  sig 
selv.  Narvik-Socialisternes  æstetiske  Anfæg¬ 
telser  kan  derfor  blive  dem  dyre  nok. 

Tysk  Fremstød  mod  den 
svenske  elektriske  Industri. 

Det  vil  maaske  være  bekendt,  at  den  sven¬ 
ske  Maskinindustri  i  de  senere  Aar  har  haft 
afgjort  Held  med  Fabrikation  af  elektriske 
Maskiner,  paa  hvilket  Omraade  den  er  naaet 
til  en  høj  Udvikling  og  Konkurrencedyg¬ 
tighed  og  har  oparbejdet  sig  en  ikke  ringe 
Eksport.  Udviklingen  af  Vandkraftindustrierne 
i  Sverige  (og  Norge)  og  det  hermed  forøgede 
Hjemmemarked  for  elektriske  Artikler  er  selv¬ 
følgelig  den  nødvendige  Basis  for  den  sven¬ 


ske  Elektricitetsindustris  Eksistens.  Denne 
Fremvækst  synes  imidlertid  at  have  været 
en  Torn  i  Øjet  paa  det  mægtige  tyske  Elek¬ 
tricitetsfirma,  »AUgemeine  Elektrizitåts-Gesell- 
schaft«,  der  efter  først  med  haard  Haand  at 
have  underkuet,  respektive  overfløjet  sine 
tyske  Konkurrenter,  i  lang  Tid  ogsaa  har 
spillet  en  dominerende  Bolle  paa  Udenlands¬ 
markedet,  ikke  mindst  i  de  smaa  og  kapital¬ 
fattige  Lande,  idet  A.  E.  G.  har  drevet  Kom¬ 
binationen  af  Anlægs-  og  Financieringsvirk- 
somhed,  der  navnlig  blomstrer  i  den  elek¬ 
triske  Industri,  til  stor  Fuldkommenhed.  Da 
imidlertid  Sveriges  høje  Toldsatser  afgiver  et 
heldigt  Værn  for  dette  Lands  elektriske  Fa¬ 
briker,  har  A.  E.  G.  nu  besluttet  at  lægge  en 
særlig  Konkurrencefabrik  i  Malmø.  Planlæg¬ 
gelsen  af  denne  Fabrik  har  da  ogsaa  inden¬ 
for  svenske  Industrikredse  vakt  stor  Opsigt, 
og  Resultaterne  af  dens  Virksomhed  imødeses 
med  bange  Anelser,  der  sikkert  er  berettiget, 
saavidt  man  kender  A.  E.  G. s  Kampmaade. 
Den  Opsigt,  Sagen  har  gjort,  er  ikke  bleven 
mindre  ved,  at  Malmøs  Byraad  paa  Trods  af 
den  svenske  Industris  Protest  og  mod  den 
offentlige  Mening,  der  som  bekendt  i  Sverige 
staar  stærkt  paa  Industriens  Side,  har  solgt 
en  gunstig  beliggende  Grund  til  det  tyske 
Selskab  til  en  enestaaende  lav  Pris. 

Aktie-Emissioner  i  England. 

I  Storbritannien  er  der  i  Aaret  1913  bleven 
udstedt  Aktier  til  et  Beløb  af  196,537,000  £, 
hvilket  er  omtrent  14,000,000  £  mindre  end  i 
1912,  men  derimod  5,000  000  £  mere  end  i  1911. 
Det  sidste  Femaar  har  Aktie-Emissionerne 
beløbet  sig  til  1,049,000  £  —  i  Gennemsnit 
210,000,000  £  pr.  Aar.  —  1913  er  saaledes 
betydeligt  under  Gennemsnitstallet. 

Et  Thorium-  Verdenssyndikat. 

Metallet  »Thorium«  hører  til  de  sjeldne  Me¬ 
taller,  der  indtil  for  faa  Aartier  siden  næppe 
kendtes  udenfor  Kemikernes  Kreds.  Det  var 
den  paa  Grundlag  af  Aner  v.  Welschbachs 
geniale  Opfindelse  af  Gasglødelyset  skabte 
Glødenetfabrikation,  der  pludselig  gjorde  det 
ukendte  Metals  Ilte  til  en  velset  Gæst  overalt 
fra  offentlig  Belysning  og  til  Millioner  af  Hjem. 

Som  bekendt  bestaar  et  Auernet  for  ca. 
99  pCt.  af  Thoriumforbindelse  med  kun  en 
ringe  Mængde  Cerium.  Det  tør  derfor  paa¬ 
regne  Interesse  langt  udenfor  Industrikredse, 
at  Thorium  S3mes  at  staa  overfor  en  Pris¬ 
stigning.  Efter  hvad  »Pester  Lloyd«  erfarer 
har  nemlig  de  tre  største  Thoriumproducen- 
ter:  »Deutsche  Thoriumkonvenlion  og  »Deut- 

sche  Gasgluhlicht-Aktiengesellschaft«  samt 
det  franske  »Société  France-Brasilienne«  af¬ 
sluttet  en  Overenskomst,  der  træder  i  Kraft 
i  de  første  Dage  af  1914,  og  som  vil  medføre 
en  betydelig  Forhøjelse  af  Thoriumpriserne. 
De  nævnte  Firmaer  har  nemlig  Hovedparten 
af  Aktierne  i  de  Selskaber,  der  driver  de  mæg¬ 
tige  Manazitsandlejer  i  Sydamerika,  der  er 
Hovedfindestedet  for  Thoriummalme. 

Man  maa  derfor  være  forberedt  paa,  at  den 
dannede  Ring  vil  være  i  Stand  til  at  gennem¬ 
føre  en  allerede  bebudet  Forhøjelse  af  Tho¬ 
riumpriserne  med  30  pCt.  nu  og  40  pCt.  se¬ 
nere.  —  I  første  Række  vil  denne  Prisstig¬ 
ning  som  sagt  ramme  Glødenetfabrikerne, 
men  ogsaa  Mesothorium  —  et  thoriumlig- 
nende  Metal,  der  findes  og  vindes  samtidig 
med  almindeligt  Thorium,  og  som  i  de  se¬ 
nere  Aar  har  fundet  stadig  stigende  Anven¬ 
delse  i  Lægevidenskaben  vil  lide  under 
Ringdannelsen. 

Det  turde  imidlertid  være  meget  ufornuf¬ 
tigt  under  den  nuværende  haarde  Konkur¬ 
rencekamp  mellem  Gasglødelyset  og  det 
elektriske  Lys  at  fordyre  det  førstnævnte. 
Den  offentlige  Sympati  er  jo  udelt  paa  det 
elektriske  Lys  Side  om  med  Rette  eller 
Urette  skal  lades  usagt.  Glødelysene  taaler 
ikke  Prisstigning  uden  samtidig  at  tabe  Ter¬ 
ræn. 

Tobaks-Trusten  i  Sverige. 

Dannelsen  af  Truster  indenfor  svensk  Indu¬ 
stri  viser  sig  at  være  i  stadig  Tiltagende,  et 
Forhold,  der  sikkert  maa  ses  paa  Baggrund 
af  Konjunkturerne.  Kapitalen  koncentreres 
mere  og  mere;  Tallet  paa  Ene-Indehavere  af 
store  Virksomheder  formindskes  efterhaan- 
den,  medens  samtidig  Tallet  paa  Aktiesel¬ 
skaber  bliver  større  Aar  for  Aar,  og  selve 
Aktiekapitalen  vokser.  I  visse  Industrier  her¬ 
sker  Truster,  saaledes  i  Sukker-  og  Tændstik¬ 
industrien;  i  andre  Brancher  har  visse  Stor¬ 
bedrifter  en  monopolagtig  Stilling.  —  En  af 
de  Industrigrene,  der  i  den  senere  Tid  er  un- 
dergaaet  Forandring  i  denne  Retning,  er  To¬ 
baksfabrikationen.  Med  Bistand  fra  »A/B 
Stockholms  Handelsbank«  er  det  lykkedes  i 
Maj  1912  at  forene  ikke  mindre  end  35  To¬ 
baksfabriker  under  én  Ledelse,  og  senere  har 
yderligere  14  Fabriker  sluttet  sig  til  Selska¬ 
bet,  hvis  officielle  Navn  er  »Aktiebolaget  For- 
enada  Svenska  Tobaksfabriker«.  Selv  efter 


svenske  Forhold  er  denne  Sammenslutning 
meget  anseelig,  idet  den  samlede  Kapital  be¬ 
løber  sig  til  21,700,000  Kr.  Af  de  49  Fabriker 
er  nu  kun  19  i  Virksomhed,  medens  der  sam¬ 
tidig  er  oprettet  12  Distriktskontorer,  fra  hvilke 
Salget  af  de  færdige  Produkter  foregaar.  Aaret 
1912  har  helt  igennem  været  et  Organisations- 
aar,  hvor  man  har  maattet  beholde  alle  de 
overtagne  Firmaers  Personale  og  Rejsende  og 
give  dem  alle  fuld  Gage;  først  fra  Begyndel¬ 
sen  af  1913  har  man  kunnet  begynde  at  ind¬ 
føre  de  Besparelser  og  den  Koncentration  af 
Driften,  som  var  den  oprindelige  Plan  ved 
Dannelsen  af  denne  Trust.  —  Paa  den  for¬ 
nylig  afholdte  Generalforsamling  viste  det 
sig,  at  det  første  Regnskabsaar  slutter  med 
et  Driftsoverskud  paa  ca.  31,000  Kr.,  efter  at 
forskellige  Afskrivninger  som  f.  Eks.  til  Orga¬ 
nisationen,  Interesse-  og  Afskrivningskonti  etc. 
havde  fundet  Sted.  Til  Indehaverne  af  Præ¬ 
ferenceaktierne  udbetaltes  7  pCt.  fra  Indbe¬ 
talingsdagen  til  Slutningen  af  1912.  Et  For¬ 
slag  fra  Bestyrelsen  om  at  yde  Pension  til 
Arbejder-  og  Kontorpersonale,  der  er  bleven 
ledig  som  Følge  af  Sammenslutningen,  ved¬ 
toges. 

Skandinaviens  største  Skib. 

Det  forenede  Dampskibsselskab  har  nu  mod¬ 
taget  sin  nye  Amerikabaad,  S/S  Frederik  VIII. 
der  med  sine  18,000  Tons  Depl.  er  Skandina¬ 
viens  største  Skib.  Skibet  er  bygget  paa  Vulcan- 
Værftet  i  Stettin,  efter  at  Burmeister  &  Wain 
havde  maattet  sige  Nej  til  Bygningen  paa  Grund 
af  Overbeskæftigelse.  Skibet  afviger  ikke  blot  i 
Størrelse  fra  Selskabets  ældre  Amcrikabaade, 
men  ogsaa  i  Form  ved  sine  to  Skorstene  og  sine 
tre  Promenadedæk,  der  giver  den  høje  Over¬ 
bygning,  der  karakteriserer  »Oceanflyveren«. 
Skibets  Udstyr  staar  paa  Højde  med  vore 
andre  Amerikabaades,  —  hvis  største  Attrak¬ 
tion  overfor  alle  Konkurrenter  er  den  gode 
Behandling  og  fortrædelige  Kost  paa  samt¬ 
lige  Kahytsklasser.  Maskinerne  udvikler  10,000 
HK.  Der  findes  8  mægtige  Kedler,  hver  med 
to  Fyrdøre.  Under  Fart  er  43  Fyrbødere  be¬ 
skæftigede  med  at  indfyre  de  ca.  140  Tons 
Kul,  Dampkedlerne  daglig  kræver.  Ved  vand¬ 
tætte  Skodder,  Dobbeltbund  o.  1.  er  der  sørget 
for  den  størst  mulige  Sikkerhed.  Med  denne 
nye  Baad  staar  D.  F.  I).  S.  godt  rustet  mod 
den  norske  og  kommende  svenske  Konkur¬ 
rence  paa  Amerikafarten. 

Landbrug  og  Industri. 


Siden  Industriforeningens  Formand, 
Ingeniør  Alex.  Foss,  den  23.  Marts 
1912  holdt  sit  opsigtsvækkende  Foredrag 
»Danmark  som  Industriland«,  har  Drøf¬ 
telsen  af  Forholdet  mellem  Landets  to 
Hovederhverv,  Landbrug  og  Industri,  og 
vor  hele  økonomiske  Udviklingsretning 
taget  Fart.  De  nye,  delvis  banebrydende 
Tanker,  Ingeniør  Foss  fremsatte,  har  i 
høj  Grad  øget  den  almindelige  Interesse, 
i  hvert  Fald  den  almindelige  Opmærk¬ 
somhed  for  Industrien  og  dens  Udviklings¬ 
muligheder  herhjemme. 

Dogmet  om  »Danmark  som  Agerbrugs¬ 
land«  maa  som  Følge  af  Kendsgernin¬ 
gernes  Udvikling  træde  stadig  mere  til¬ 
bage,  og  Spørgsmaalet  staar  nu  nærmest 
paa,  hvorlænge  Landbruget  endnu  vil 
kunne  tænkes  at  indtage  sin  førende  Stil¬ 
ling  som  Landets  betydeligste  Næringsvej, 
inden  det  i  saa  Henseende  overfløjes  af 
Industri  og  Haandværk. 

Det  vil  erindres,  at  Grundtanken  i 
Ingeniør  Foss’  Foredrag  netop  bundede 
i,  at  Landbrugets  Evne  til  at  optage  det 
voksende  Fødselsoverskud  bliver  stadig 
mere  svigtende  eftersom  Landets  Ind¬ 
byggerantal  gaar  frem,  og  at  det  derfor 
ikke  blot  er  en  Ønskelighed,  men  en 
Nødvendighed,  at  Industri  og  Haandværk 
sættes  istand  til  at  aflaste  Landbruget. 
I  modsat  Tilfælde  vil  man  komme  til 


at  staa  overfor  en  skæbnesvanger  Ud¬ 
vandringsforøgelse. 

De  saaledes  fremsatte  Tanker  er  fra 
Landbrugets  Side  med  Autoritet  taget  op 
og  behandlet  af  Landstingsmand,  For¬ 
pagter  Chr.  Sonne.  Paa  et  Møde  i  »Na¬ 
tionaløkonomisk  Forening«  den  4.  De¬ 
cember  ifjor  holdt  Landstingsmanden  sit 
første  Foredrag  om  Sagen,  der  frem- 
traadte  som  et  overordentlig  interessant 
Indlæg  i  denne,  ikke  mindst  interessant, 
fordi  det  —  skønt  formelt  bygget  som 
en  Imødegaaelse  af  Ingeniør  Foss’  Bereg¬ 
ninger  —  reelt  betød  en  absolut  Aner¬ 
kendelse  af  Industriens  store  Muligheder 
og  store  Opgaver  i  vort  økonomiske 
Samfund. 

I  Fortsættelse  af  dette  Foredrag  mødtes 
da  Forpagter  Sonne  og  Ingeniør  Foss 
den  23.  Januar  i  Industriforeningen  til 
en  indgaaende  Drøftelse  af  det  hele 
Spørgsmaal  paa  Basis  af  de  nye  sta¬ 
tistiske  Resultater,  der  var  fremkommet 
siden  de  første  af  Ingeniør  Foss  frem¬ 
satte  Beregninger. 

Alene  den  Titel,  Landstingsmanden 
havde  valgt  at  give  sit  Foredrag,  »Dan¬ 
mark  som  Landbrugs-  og  Industriland«, 
indeholder  jo  i  sig  selv  en  utvetydig 
Indrømmelse  til  Industrien,  og  som  det 
vil  ses  af  det  efterfølgende  Referat,  var 
det  da  ogsaa  i  langt  mindre  Grad  Prin- 

cipet,  end  de  talmæssige  Enkeltheder, 
der  skilte  de  to  fremragende  Talsmænd 
fra  de  to  Hovederhvervsgrupper. 

Landstingsmand,  Forpagter 

Chr.  Sonne: 

Der  var  engang  en  Digter,  som  efter  Sigende 
lejlighedsvis  skal  have  udtalt:  Vi  er  noget  som 
en  Snes  Stykker,  der  bærer  dette  Land.  Her 
maa  Digteren  jo  have  haft  Varetagelsen  af 
de  aandelige  Værdier  for  Øje;  thi  hvad 
angaar  den  materielle  Side  af  Sagen  —  Til¬ 
vejebringelse  af  Balancen  i  Nationens  økono¬ 
miske  Husførelse  — -  er  det  jo  Atlas-Skuldre 
af  en  ganske  anden  Art,  som  har  maattet  bære 
Landet. 

Det  har  staaet  og  tør  fremdeles  staa  for  Na¬ 
tionens  almindelige  Bevidsthed,  som  om  baade 
Tilrettelægningen  af  vort  Lands  Produktions- 
vilkaar  fra  Naturens  Haand  og  den  derved 
betingede  Udviklingslinie  har  paaført  Land¬ 
bruget  det  bæderfulde  Hverv  at  yde  Hoved¬ 
bidraget  til  vor  Nations  økonomiske  Livs¬ 
førelse.  »Har  Bonden  Penge,  har  alle  Penge«, 
hed  det  jo  en  Gang,  og  denne  Opfattelse  er 
formentlig,  om  end  i  noget  modificeret  Skik¬ 
kelse,  endnu  almindelig  raadende  herhjemme 
og  har  sikkert  sin  Berettigelse  ved  det  for- 
haandenværende  Tilsnit  af  vort  hjemlige  Er¬ 
hvervsliv. 

Ingenlunde,  at  jeg  dermed  skulde  have  til 
Hensigt  i  agrarisk  Standsfølelse  at  ville  be¬ 
røve  Hjemlandets  øvrige  Erhverv  nogen  Del 
af  den  Betydning  og  Honnør,  der  retmæssig 
tilkommer  dem,  men  kun,  at  jeg  vil  hævde 
og  søge  godtgjort,  at  Erhvervsfaktorerne  ved¬ 
blivende  anviser  Landbruget  Førstepladsen  i 
Erhvervslivets  Bangforordning. 

Enhver  Bestræbelse  efter  at  vinde  frem  til 
Opnaaelse  af  Førstepladsen  har  imidlertid 
Krav  paa  den  Bespekt,  som  energisk  og  dygtigt 
Arbejde  altid  aftvinger,  og  det  maa  indrøm¬ 
mes,  at  kunde  Industri  og  Haandværk  ved  egen 
Kraft  vinde  frem  til  at  indtage  Erhvervslivets 
Højsæde,  saa  vilde  der  falde  en  saa  meget 
større  Honnør  over  Erhvervet,  som  Pladsen 
da,  i  Modsætning  til,  hvad  der  gælder  for 
Landbruget,  var  vundet  uden  egentlig  Støtte 
i  de  Vilkaar,  der  fra  Naturens  Haand  var  givet 
det  at  bygge  paa. 

Ingen  kan  nægte,  at  Industriforeningens 
Formand  har  stillet  et  højt  Maal  for  den  In- 

Af  Pladshensyn  gengives  Hr.  Sonnes  Foredrag 
her  i  noget  sammentrængt  Form.  Forkortelsen, 
der  har  ladet  Foredragets  Realitet  urørt,  er  fore¬ 
taget  af  Redaktionen. 


dustri,  der  har  kaaret  ham  til  sin  første  Til¬ 
lidsmand,  naar  han  udpeger  den  som  Frem¬ 
tidens  Hovederhverv  herhjemme.  Man  træffer 
vist  det  centrale  i  hans  Indlæg  ved  at  sige, 
at  han  ud  fra  sin  stærke  Tro  paa  Industriens 
Fremtid  har  villet  pege  fremad  mod  en  Bjerg¬ 
top  og  udtale  et:  der  ligger  Maalet,  der  skal 
vi  op! 

Og  Bjergbestigningen  er  jo  allerede  for  In¬ 
dustriens  Vedkommende  godt  begyndt.  Ikke 
just,  at  man  i  sin  maalsikre  Stræben  efter 
Bjergtoppen  skulde  være  naaet  oven  over 
Skyerne,  hvor  Himlen  altid  er  blaa.  I  flere 
Henseender  kan  det  vel  nok  siges,  at  man 
endnu  befinder  sig  i  Skyregionen.  Men  man 
er  naaet  højt  nok  til,  at  det  kan  skønnes  be¬ 
timeligt  at  foretage  en  Højdeobservation,  og  en 
saadan  er  det  jo,  Hr.  Foss  har  forsøgt  fore¬ 
taget,  og  med  rigtigt  Blik  for,  at  en  tilsvarende 
Bjergbestigning  foregaar  ogsaa  indenfor  de 
andre  Erhvervsgrene,  saaledes  at  det  ikke 
blot  gælder  om  at  faa  udredet  den  absolute 
Højde,  hvortil  man  selv  er  naaet,  men  ogsaa  at 
sammenholde  denne  med  den  naaede  Højde 
af  de  Erhverv,  hvis  March  fremad  eller  opad 
man  er  særlig  interesseret  i  at  faa  kontrolle¬ 
ret  og  om  muligt  overfløjet.  Imidlertid  har 
ogsaa  jeg  foretaget  en  tilsvarende  Højdeob¬ 
servation  og  er  derved  kommet  til  et  noget 
andet  Besultat.  En  Sammenstilling  af  de  to 
Observationer  vil  derfor  blive  det  naturlige 
første  Led  i  min  Udredning. 

Som  Maal  for  Industriens  og  Landbrugets 
økonomiske  samfundsmæssige  Betydning 
fæster  Hr.  Foss  sig  ved  to  Hovedfaktorer: 
det  Antal  Mennesker ,  Erhvervet  ernærer,  og 
det  Produktionsndbijtte,  det  yder  til  Fordeling 
blandt  disse. 

Hvad  først  angaar  det  Folketal,  der  er  knyt¬ 
tet  til  de  respektive  Hovederhverv,  søger  Hr. 
Foss  at  stille  den  nærmere  Fremtids  Horoskop 
ved  at  forlænge  den  Kurve,  som  den  nyere 
Tids  Folketællinger  trækker  op.  Da  Hr.  Foss 
i  Marts  1912  holdt  sit  her  omhandlede  Fore¬ 
drag,  forelaa  det  samlede  Folketal  af  Folke¬ 
tællingen  1911,  men  ikke  Opgørelse  over  Be¬ 
folkningens  Fordeling  efter  Erhverv.  Ved  Be¬ 
regningen  over  den  fremtidige  Forskydning  i 
Folketallet,  knyttet  henholdsvis  til  Industri 
og  Landbrug,  byggede  derfor  Hr.  Foss  paa 
Resultaterne  fra  de  nærmest  forudgaaende 
Folketællinger,  som  netop  havde  vist  usæd¬ 
vanlig  stærk  Forøgelse  af  Industribefolknin¬ 
gen,  men  væsentlig  Stilstand  for  Landbrugets 
Folketal.  Under  disse  Omstændigheder  kom 
Hr.  Foss  ved  Udgangspunktet  for  Optræk- 
ningen  af  Fremtidens  Befolkningskurve  til 

at  regne  73.000  Mennesker  for  meget  til  In¬ 
dustri  og  Haandværk  og  54,000  Mennesker  for 
lidt  til  Landbruget,  saaledes  at  Sammenlig¬ 
ningen  mellem  de  to  Erhvervs  Folketal  fra 
Aaret  1912  startes  med  en  samlet  Fejl  af 
127,000  Mennesker  i  Industriens  Favør  eller 
om  man  vil  i  Landbrugets  Disfavør.  Hr. 
Foss  kommer  herefter  ved  sin  Beregning  til 
det  Resultat,  at  i  1925  skulde  Industriens  og 
Landbrugets  respektive  Folketal  staa  lige 
med  ca.  1,050,000  Mennesker,  medens  For¬ 
holdet  i  1950  skulde  være  det,  at  Industri 
og  Haandværk  skulde  ernære  582,000  Menne¬ 
sker  mere  end  Landbruget. 

Den  Beregning,  jeg  derefter  ved  fagkyndig 
Bistand  har  ladet  foretage,  giver  imidlertid 
et  væsentlig  andet  Billede  af  de  to  Erhvervs 
Folketal.  Den  paagældende  Beregning  gaar 
ud  fra  den  nu  fastslaaede  Kendsgerning,  at 
i  1912  ernærede  Landbruget  289,000  og  ikke, 
som  af  Hr.  Foss  forudsat,  162,000  Mennesker 
mere  end  Industri  og  Haandværk.  Den  giver 
endvidere  til  Resultat,  at  i  1925  vil  ikke,  som 
Hr.  F'oss  har  regnet,  de  to  Erhvervs  Folketal 
staa  lige,  men  Landbrugets  vil  da  være  224,000 
større  end  Industriens.  Og  i  1950  vil  Industrien 
ikke  ernære  582,000  Mennesker  mere  end  Land¬ 
bruget,  men  dette  vil  endnu  til  den  Tid  have 
det  største  Folketal,  nemlig  87,000  mere  end 
Industrien.  Der  vil  endvidere  efter  min  Bereg¬ 
ning  ikke,  som  af  Hr.  Foss  beregnet,  i  Aarene 
1912—50  melde  sig  800,000  Mennesker  til  For¬ 
sørgelse  under  Industri  og  Haandværk,  men 
kun  godt  400,000  eller  rigelig  Halvdelen  af  det 
anslaaede  Tal,  og  Industrien  vil  ikke  i  sig 
optage  nogen  større  Del  af  Befolkningstil¬ 
væksten,  men  tværtimod  afgive  en  lille  Del 
af  sin  egen  Befolkningstilvækst  til  Forsørgelse 
i  andre  Erhverv,  idet  Industriens  Procent  af 
det  samlede  Folketal,  som  i  1901  var  29,5, 
men  i  1912  var  gaaet  ned  til  28,7,  er  regnet  i 
1950  at  ville  vise  en  yderligere  Nedgang  af  0,6 
pCt.,  nemlig  til  28,1  pCt. 

Nu  kan  det  jo  ganske  vist  hævdes,  at 
man  med  disse  Beregninger  i  høj  Grad  be¬ 
væger  sig  paa  Gisningernes  Omraade.  Dette 
er  jo  for  saa  vidt  rigtigt,  som  en  saadan  Be¬ 
regning  maa  være  bygget  paa  den  Forudsæt¬ 
ning,  at  de  Faktorer,  som  paavirker  Forskyd¬ 
ningen  i  Erhvervenes  Folketal  i  den  Frem¬ 
tid,  man  beskæftiger  sig  med,  vil  virke  paa 
samme  Maade,  som  i  den  senest  forløbne 
Periode.  Nogen  Sikkerhed  for,  at  dette  vil 
ske,  haves  selvfølgelig  ikke.  Snarere  kan  det 
siges,  at  derom  vides  intet.  Der  kan  jo  nem¬ 
lig  tænkes  mangfoldige  Ændringer,  baade  i 
Produktionsformer  og  Produktionsvilkaarene. 


Naar  det  saa  af  Hr.  Foss  paa  vort  Møde  i 
Nationaløkonomisk  Forening  blev  hævdet,  at 
hans  Tal  —  bortset  fra  Folketallet  i  1912,  hvis 
Urigtighed  er  konstateret,  og  efter  at  hans 
Tilvækstkurver  er  omregnede  i  Henhold  her¬ 
til  —  kan  være  lige  saa  rigtige  som  de  af 
mig  fremlagte  —  skal  jeg  dertil  kun  sige,  at 
den  Beregning,  som  min  fagkyndige  Med¬ 
hjælper  har  foretaget,  turde  være  udført  paa 
saa  rationel  Vis,  som  overhovedet  gørligt.  Og 
det  er  givet,  at  kun  Aarene,  der  gaar  og  træk¬ 
ker  den  virkelige  Udviklingslinie  op,  kan  give 
Svar  paa  Spørgsmaalet  om,  hvilken  af  de  to 
Sandsynlighedskurver  —  Hr.  Foss’  eller  min 
—  der  kommer  Sandheden  nærmest. 

Naar  man  imidlertid  har  villet  hævde,  at 
ogsaa  efter  mine  Beregninger  vilde  dog  om  et 
halvt  Hundrede  Aar  Folketallet  for  Industri  og 
Landbrug  komme  til  at  staa  lige,  og  at  Hr.  Foss 
derfor  har  Ret  i  det  Billede,  han  tegner  af  Ud¬ 
viklingen,  kan  jeg  paa  ingen  Maade  godkende 
denne  Betragtning.  Der  er  efter  min  Opfat¬ 
telse  en  væsentlig  Forskel  paa,  om  den  af  Hr. 
Foss  omhandlede  Ligestilling  vil  være  naaet 
efter  11 — 12  Aar  eller  først  efter  50  Aars  For¬ 
løb.  Thi  den  Fremtidens  Udvikling,  som  in¬ 
teresserer  os,  er  den  nærmere  liggende  Tid, 
som  vi  tør  regne  med  at  komme  til  at  virke  i. 

Og  paa  samme  Vis,  som  det  sikkert  har 
tiltalt  Ingeniør  Foss’  Standsfællerat  regne  med, 
at  allerede  i  1925  vilde  Industri  og  Haand¬ 
værk  staa  lige  med  Landbruget  i  Folketal, 
paa  samme  Vis  føler  jeg  som  Medlem  af  det 
Erhverv,  hvis  Opgave  det  er  at  pløje  og  saa 
den  danske  Jord,  en  vis  Tilfredsstillelse  ved  at 
kunne  regne  med,  at  der  hertil  vil  medgaa 
saa  langt  Tidsrum,  at  inden  da  kan  mang¬ 
foldige  Faktorer  have  grebet  ind  og  paa  af¬ 
gørende  Vis  have  ændret  Udviklingsretningen. 

Vi  skal  hermed  forlade  Spørgsmaalet  om 
Erhvervenes  Folketal  og  gaa  over  til  at  be¬ 
tragte  det  Produktionsudbytte,  Erhvervet  lev¬ 
ner  sine  Udøvere  o:  dets  brødfødende  Evne.  Det 
er  selvfølgelig  Nettoproduktionsværdien. ,  man 
her  maa  søge,  saaledes  forstaaet,  at  heri  ogsaa 
indbefattes  al  den  Arbejdsfortjeneste,  Erhvervet 
aabner  Adgang  til.  Det  vil  derimod  forstaas,  at  et 
Erhvervs  Bruttoproduktionsværdi  kun  afgiver 
en  overmaade  usikker  Maalestok  for  ved¬ 
kommende  Erhvervs  Betydning.  Jeg  skal  til¬ 
lade  mig  at  illustrere  dette  ved  et  Par  iøjne¬ 
faldende  Eksempler. 

Først  vor  Kaffebrændingsindustri.  Hr.  Foss 
opgiver  dennes  Udbytte  for  1911  til  16  Millio¬ 
ner  Ivr.,  medens  denne  Industrigren  ifølge 
Industritællingen  1906  ialt  kun  beskæftigede 
156  Arbejdere.  Det  vil  altsaa  ses,  at  denne 

Industris  brødfodende  Evne  er  overmande 
ringe,  trods  dens  store  Bruttoproduktions- 
værdi.  Dernæst  kan  vi  tage  Papir-  og  Papir¬ 
vareindustrien,  hvis  Produktion  Hr.  Foss  an- 
slaar  til  16  Millioner  Kr.  i  1911,  altsaa  samme 
Værdi  som  Kaffebrændingen,  men  beskæfti¬ 
gende  (i  1906)  3,467  Arbejdere  eller  22  Gange 
saa  mange  som  Kaffeindustrien.  Tager  vi  ende¬ 
lig  en  Industri  som  Teglværkerne,  hvor  Raa- 
materialet  kun  beslaglægger  en  ringe  Del  af 
den  samlede  Produktionsværdi,  medens  Ar¬ 
bejdslønnen  spiller  en  særlig  Rolle,  ses  det, 
at  denne  Industri  ved  en  Bruttoproduktions- 
værdi  af  IOV2  Million  Kr.  i  1911  ifølge  den 
sidste  Industritælling  beskæftigede  7,593  Ar¬ 
bejdere  eller  i  Forhold  til  Produktionsvær¬ 
dien  over  70  Gange  saa  mange  som  Kaffein¬ 
dustrien  og  mere  end  3  Gange  saa  mange 
som  Papirindustrien. 

Disse  Eksempler  godtgør  tilstrækkelig  ty¬ 
deligt  Umuligheden  af  at  lægge  Industriens 
Bruttoproduktionsværdi  til  Grund  for  en  Op¬ 
gørelse  over  dens  faktiske  Ernæringsevne. 

Hr.  Foss  havde  i  sit  Foredrag  af  23.  Marts 
1912  beregnet  den  samlede  Indtægt  for  hen¬ 
holdsvis  Industri  og  Haandværk  og  for  Land¬ 
brug  i  1911  til  resp.  282  og  290  Millioner  Kr., 
dog  med  den  Tilføjelse,  at  dette  sidste  Tal 
sikkert  var  for  lavt.  De  af  Hr.  Foss  saaledes 
anførte  og  ret  løst  opstillede  Tal  for  de  to 
Erhvervs  samlede  Indtægt  har  det  ligget  nær 
for  mig  at  søge  prøvet  nærmere  og  afløst 
af  rigtigere  Tal.  Hertil  har  jeg  imidlertid 
kun  haft  en  Vej  at  gaa,  nemlig  for  Industri 
og  Haandværk  at  udfinde  Indtægten  ved  An¬ 
vendelse  af  Løn-  og  Skattestatistikens  Tal, 
og  for  Landbruget  ved  at  tage  Produktions¬ 
værdien  med  Fradrag  af  samtlige  Driftsudgif¬ 
ter,  herunder  dog  ikke  Arbejdsudgift.  Denne 
Fremgangsmaade  med  Anvendelse  af  forskel¬ 
lige  Beregningsgrundlag  er  bleven  kritiseret, 
ogsaa  af  Hr.  Foss.  Men  jeg  kan  ikke  aner¬ 
kende  denne  Kritik.  Det  har  i  hvert  Fald 
været  de  paalideligste  Tal,  der  kan  tilveje¬ 
bringes,  saaledes  som  de  ved  en  omhyggelig 
og  meget  indgaaende  Opgørelse  er  foretaget 
af  min  statistiske  Medarbejder,  cand.  polit. 
Chr.  Olsen.  Jeg  holder  mig  derfor  til  dem. 

Om  Enkelthederne  ved  Beregningerne  saa- 
vel  for  Industriens  og  Haandværkets  samlede 
Indtægt  som  for  Landbrugets  tillader  jeg  mig 
iøvrigt  at  henvise  til  den  trykte  Gengivelse 
af  mit  Foredrag  i  Nationaløkonomisk  For¬ 
ening1),  hvor  der  er  gjort  udførlig  Bede  for 
F  re  mga  ngs  m  aaden . 

')jfr.  »Nationaløkonomisk Tidsskrift«  1.  Hefte  1914. 


Som  Beretningens  Hovedfacit  faar  jeg  da, 
at  Industri  og  Haandværk  i  1911  skaffede 
sine  Udøvere  en  samlet  Indtægt  af  355  Miil. 
Kr.  Det  af  Hr.  Foss  anslaaede  Tal  var  282 
Mili.  Kr.,  hvori  endda  indbefattedes  Formue¬ 
indtægt.  For  Landbrugets  Vedkommende  faar 
jeg  det  samlede  Produktions-  eller  Arbejds- 
udbytte  i  1911  til  503  Mili.  Kr.  Hr.  Foss  havde 
her,  Formueindtægten  medregnet,  anslaaet 
290  Mili.  Kr.,  dog  med  den  Tilføjelse,  at  her¬ 
til  kom  et  betydeligt  Tillæg,  som  maa  til,  fordi 
Skattestatistiken,  navnlig  for  Landbruget,  langt 
fra  er  Udtryk  for  de  virkelige  Indtægter. 

Søger  man  nu  paa  Grundlag  af  disse  Tal 
at  udregne  de  gennemsnitlige  Beløb,  som  de 
to  Hovederhvervsgrene  giver  hvert  enkelt  af 
de  Mennesker,  som  har  deres  Udkomme  ved 
Erhvervet,  lader  dette  sig  jo  let  gøre  ved  en 
simpel  Division.  Man  faar  da,  at  Industrien 
giver  enhver  af  sine  Udøvere  en  gennemsnit¬ 
lig  Aarsindtægt  af  441  Kr.,  medens  det  til¬ 
svarende  Tal  for  Landbruget  er  477  Kr. 

Disse  Gennemsnitstal  gælder  Forsørgere  og 
Forsørgede  under  eet;  jeg  har  fremhævet, 
at  Industri  og  Haandværk  har  forholdsvis 
flere  Forsørgede  end  Landbruget,  hvilket  na¬ 
turligvis  trods  den  højere  Arbejdsløn  i  Indu¬ 
strien  har  bidraget  til  at  reducere  Gennem¬ 
snitstallet  for  Indtægten  pro  persona.  Det 
kan  i  denne  Forbindelse  ikke  nytte  at  an¬ 
føre  de  1,400  Kr.,  som  en  kjøbenhavnsk  Ar¬ 
bejder  tjener,  og  stille  dem  overfor  de  800, 
som  Landbrugarbejderen  tjener,  thi  heraf  be¬ 
vises  intet,  idet  Industriens  Udbytte  maa  re- 
parteres  baade  paa  Indehavere  og  Arbejdere, 
mandlige  og  kvindelige,  saavel  i  Hovedstaden 
som  i  Provinsbyerne  og  i  Landdistrikterne. 
Skulde  man  tale  om  Hovedstadens  Arbejdere, 
kunde  man  lige  saa  godt  tage  den  kjøbenhavn- 
ske  Syerske,  som  staar  med  en  Gennemsnits¬ 
indtægt  af  422  Kr.  aarlig,  eller  ikke  engang, 
hvad  Landbrugets  polske  kvindelige  Arbejdere 
tjener  under  deres  otte  Maaneders  Sæsonar¬ 
bejde.  Og  den  samlede  Indtægt  for  disse  for¬ 
skellige  Grupper  af  Industriens  Personale 
bliver  saa  vel  at  mærke  yderligere  at  repar- 
tere  paa  de  Forsørgede,  altsaa  Kvinder  og 
Børn,  hvis  Tal  er  væsentlig  større  for  Indu¬ 
strien  end  for  Landbruget. 

De  anførte  Tal  er  imidlertid  ikke  noget  di¬ 
rekte  Udtryk  for,  hvorledes  de  to  Hoveder¬ 
hverv  ernærer  deres  respektive  Befolkning; 
thi  Pengenes  Ernæringsevne  er  ikke  den 
samme  i  Hovedstaden,  Provinsbyerne  og  paa 
Landet,  idet  75  Øre  paa  Landet  har  samme 
Ernæringsevne  som  87  Øre  i  Provinsbyerne 
og  som  1  Kr.  i  Hovedstaden,  hvilket  Forhold 

yderligere  forrykker  Tallene  i  Landbrugets 
Favør,  saaledes  at  Landbruget  herefter  er¬ 
nærer  sit  Personale  25  pCt.  bedre  end  Indu¬ 
strien  sit. 

Naar  Hr.  Foss  med  berettiget  Stolthed  peger 
paa  Industriens  stærke  Udvikling  i  den  senere 
Tid  og  viser,  hvorledes  forskellige,  nærmere 
anførte,  Industrigrupper,  ialt  beskæftigende 
91,000  af  Industriens  samtlige  208,000  Arbej¬ 
dere,  fra  1905  til  1911  har  forøget  deres  Brut- 
toproduktionsværdi  fra  440  til  552  Miil.  Kr., 
maa  hertil  dog  bemærkes,  at  Stigningen  for 
de  52  Miil.  Kr. s  Vedkommende  skyldes  Pris¬ 
niveauets  Stigning.  Alligevel  er  Resultatet  al 
Ære  værd.  Men  Landbruget  har  jo  heller 
ikke  ligget  paa  den  lade  Side  i  det  tilsvarende 
Tidsrum.  Høstværdien  voksede  nemlig  med 
39  pCt.,  den  samlede  Udførsel  af  Landbrugs¬ 
produkter  med  35  pCt.  og  dets  Udførselsover¬ 
skud  med  48  pCt. 

Imidlertid  synes  Industriens  faktiske,  stærke 
Udvikling  i  den  nyere  Tid  mig  saa  meget  des 
mere  glædelig,  som  den  er  foregaaet  i  et 
Tidsrum,  hvor  der  var  nogen  Grund  til  at 
befrygte,  at  den  Modgang,  som  Toldloven  af 
1908  betød  for  ikke  faa  Grene  af  dansk  Indu¬ 
stri,  skulde  kunne  sætte  uheldige  Spor  og 
hæmme  Udviklingen.  Jeg  for  min  Part  næ¬ 
rede  en  saadan  Frygt,  og  lod  den  komme  til 
Orde  under  Sagens  Behandling  paa  Tinge  i 
god  Overensstemmelse  med,  at  jeg  lige  fra 
mine  yngste  Dage  har  været  Talsmand  for 
Opretholdelse  af  en  nødvendig  Toldbeskyttelse 
for  Industrien.  Men  netop  denne  Udvikling, 
saa  at  sige  paa  Trods  af  Toldloven  af  1908, 
viser  paa  glædelig  Vis  Industriens  Styrke  til 
at  kunne  finde  sig  til  Rette  under  de  mindre 
blide  Toldvilkaar,  som  den  nugældende  Told¬ 
lov  tilmaaler  Erhvervet. 

Er  det  end  min  Overbevisning,  at  det  for 
Industrien  er  Storproduktionen  og  den  der¬ 
igennem  opnaaede  lavere  Produktionspris, 
der  vejer  til  fuldt  saa  meget  som  Toldbeskyt¬ 
telse,  og  at  man  derfor  bør  stræbe  efter  et 
bredere  Produktionsgrundlag,  saa  rokker  dette 
dog  ikke  ved  min  Overbevisning  om,  at  man 
i  toldpolitisk  Henseende  gør  bedst  i  at  lade 
Toldteorierne  og  Principerne  underordne  sig 
det  praktiske  Livs  Krav  og  at  holde  sig  for 
Øje,  at  Udlandets,  i  mange  Tilfælde  subven¬ 
tionerede  Konkurrence  paa  følelig  Vis  min¬ 
der  os  om,  at  ingen  har  Fred  længere,  end 
Naboen  vil,  og  at  det  af  Hensyn  til  Selvophol¬ 
delsesdriften  kan  være  klogt  og  nødvendigt 
at  holde  sig  Adgangen  aaben  til  i  toldpolitisk 
Henseende  at  kunne  praktisere  Løsenet:  Øje 
for  Øje  og  Tand  for  Tand. 


At  den  stærke  Fremgang  baade  for  Industri 
og  Landbrug  ikke  har  holdt  Skridt  med  Na¬ 
tionens  stigende  Forbrug,  saaledes  at  vor  Gæld 
er  vokset,  kan  ikke  lægges  Erhvervene  til  Last, 
thi  de  er  ikke  ansvarlige  for  den  Levefod,  der 
er  etableret.  Og  ganske  uberettiget  er  det,  naar 
man,  som  jævnligt  sker,  giver  Landbruget 
Skylden  for  den  stærke  Vækst  i  vor  Gæld  til 
Udlandet.  Man  maa  nok  snarere  spørge,  hvor 
vort  Samfund  ved  den  nuværende  opskruede 
Levefod  havde  været  henne  i  økonomisk  Hen¬ 
seende,  hvis  ikke  Landbrugets  forøgede  Pro¬ 
duktionsudbytte  havde  skaffet  stærkt  vok¬ 
sende  Pengebeløb  til  Huse. 

Jeg  tror,  det  vil  vare  længe,  inden  den 
Mulighed,  som  Hr.  Foss  forudsiger,  indtræf¬ 
fer,  at  Danmark  ophører  med  at  være  Land¬ 
brugs-Eksportland.  Skulde  imidlertid  den  Dag 
komme,  vilde  det  vist  se  betænkeligt  ud  for  de 
Lande,  der  allerede  nu  er  henvist  til  at  leve  af 
indførte  Fødemidler.  Og  i  Forbindelsediermed 
skal  jeg  bemærke,  at  jeg  tilTrods  for  Udviklingen 
i  vore  Dages  Trafikmidler  m.  m.,  og  vor  hjem¬ 
lige  Industris  Dygtighed  og  Energi,  ikke  kan 
frigøre  mig  for  det  Indtryk,  at  vi  maa  have 
svært  ved  at  tage  Konkurrencen  op  med 
Lande,  der  med  Hensyn  til  klimatiske  For¬ 
hold  er  gunstigere  stillet,  navnlig  de  var¬ 
mere  Lande  som  Italien,  Indien,  Kina  og  Ja¬ 
pan  og  lign.,  hvis  Produktion  man  i  stigende 
Grad  kommer  til  at  regne  med,  og  hvor  Ar¬ 
bejdslønnen  ved  billig  Føde,  billig  Klæde  og 
ringe  Livsfordringer  er  overordentlig  lav. 

Det  er  derfor  min  Overbevisning,  at  vi  som 
Nation  staar  os  bedst,  hvis  baade  Landbrug 
og  Industri  og  al  anden  sund  Erhvervsvirk¬ 
somhed  herhjemme  paa  bedste  Maade  kan 
fortsætte  Fremmarchen  under  Opretholdel¬ 
sen  af  Adgang  for  de  enkelte  Erhverv  til  fuld 
Udnyttelse  af  foreliggende  Erhvervsmulig¬ 
heder.  Og  skønt  jeg  tror,  at  det  fremdeles 
vil  tilfalde  Landbruget  at  hjemføre  Hovedpar¬ 
ten  af  de  Pengemidler,  der  skal  til  for  at  re¬ 
gulere  vor  Handelsbalance,  svækker  dette 
dog  ikke  min  Overbevisning  om,  at  vor  In¬ 
dustri  ejer  Betingelser  for  fremdeles  at  vinde 
frem  og  lægge  et  betydningsfuldt  Lod  i  Vægt- 
skaalen  som  brødfødende  for  Landets  Befolk¬ 
ning.  Det  er  dog  vist  efterhaanden  bleven 
klart  for  enhver,  at  hvor  naturligt  det  end 
falder  at  betegne  Danmark  som  Landbrugets 
Land,  saa  kan  Landbruget  alene  ikke  brød¬ 
føde  Befolkningen,  saaledes  som  Levefoden 
i  vore  Dage  kræves  etableret.  Industri  og 
Haandværk  maa  her  træde  til  og  skaffe  Sys¬ 
selsættelse  for  de  arbejdssøgende  Hænder, 
som' Landbruget  ikke  kan  skaffe  Arbejde,  og 

derfor  tror  jeg,  at  ogsaa  Landbruget  bør  hilse 
Industriens  Fremvækst  med  Tilfredshed.  Jeg 
tror,  at  den  Styrkelse  af  Hjemmemarkedet 
for  Landbrugsafsætningen,  som  betinges  ved 
Byerhvervenes  Trivsel,  væsentlig  formaar  at 
raade  Bod  paa  de  Vanskeligheder,  der  kan 
beredes  Landbruget,  ved  at  Byerhvervene  i 
forøget  Udstrækning  beslaglægger  Landets 
disponible  Arbejdskraft. 

Forskellen  mellem  Arbejdsløn  i  Industri 
og  Landbrug  er  næppe  saa  stor  som  almin¬ 
delig  antaget,  naar  henses  til  Forskellen  i 
Livets  Dyrhed  henholdsvis  paa  Land  og  i  By, 
og  det  skal  nok  vise  sig,  at  Landbruget,  selv 
under  en  videre  Udvikling  af  Industrien,  skal 
kunne  give  Arbejde  og  Beskæftigelse  for 
mange  Hænder.  I  denne  Forbindelse  kan  jeg 
anføre,  at  vi  med  Hensyn  til  Udnyttelse  af 
vor  Jord  endnu  langt  fra  er  saa  langt  fremme 
som  i  de  tættest  befolkede  Lande.  Saaledes 
lever  der  af  Brugere  og  Arbejdere  pr.  1000 
Acres  Land  i  England  40,  i  Danmark  70,  i 
Holland  120  og  i  Belgien  160. 

Det  synes  mig  givet,  at  vor  unge,  energiske 
Industri  har  forholdsvis  større  Udviklings¬ 
muligheder  end  vort  Landbrug,  hvis  Udvik¬ 
ling  spænder  over  et  langt  større  Aaremaal, 
og  som  tilmed  virker  paa  et  ret  afgrænset 
Arbejdsgrundlag,  nemlig  den  danske  Jord. 
Yderligere  er  der  jo  ret  snævre  Grænser  for 
Forbruget  af  Landbrugets  Produkter,  medens 
Forbruget  af  Industriens  Varer  praktisk  taget 
er  ubegrænset.  Men  inden  Industrien  naar  at 
overfløje  Landbruget,  skal  der  dog  endnu 
vindes  langt  frem  baade  med  Hensyn  til  Pro¬ 
duktions-  og  Eksportværdien.  Og  skal  man 
have  det  virkelige  Maal  for  Erhvervenes  sam¬ 
fundsmæssige  Betydning,  kan  man  end  ikke 
blive  staaende  ved  de  nævnte  Produktions¬ 
værdier  af  503  Mili.  Kr.  for  Landbruget  og 
355  Miil.  Kr.  for  Industri  og  Haandværk,  men 
maa  hertil  lægge  Forrentningen  af  det  en¬ 
gang  givne  faste  Produktionsgrundlag,  for 
Landbruget  af  Jord  og  Bygninger  og  for  In¬ 
dustri  af  Bygninger.  Disse  Beløb  andrager 
for  Landbruget  145  Mili.  Kr.  og  for  Indu¬ 
strien  18  Miil.  Kr.  Der  bliver  altsaa  for  Land¬ 
bruget  at  stille  648  Mili.  Kr.  op  mod  Indu¬ 
striens  373  Miil.  Kr.  Og  hvad  Eksporten  an- 
gaar,  udgjorde  den  i  1912  for  Industrien  66 
Miil.  Kr.  mod  Landbrugets  511  Mili.  Kr.,  saale¬ 
des  at  Industrien  endnu  unægtelig  har  et  godt 
Stykke  frem,  inden  Sidestillingen  kan  pro¬ 
klameres  naaet. 

Det  er  fortjenstfuldt  af  Hr.  Foss,  at  han 
har  villet  kræve  Erkendelse  af  Indu¬ 
striens  stærke  Vækst  og  Fremgang,  og  jeg 


kan  ikke  se  hans  Foredragsskrift,  saaledes 
som  nogle  gør  det,  som  et  Angreb  paa  Land¬ 
bruget.  Det  er  en  ærlig  Sag  i  aaben  Vædde- 
strid  at  søge  at  sætte  Rekorden.  Ligesaa  ube¬ 
føjet  vil  det  være  at  se  mit  Indlæg  som  et 
Angreb  paa  Industrien.  Jeg  har  kun  forsøgt 
i  Forholdet  Landbrug  og  Industri  at  stille  alt 
paa  sin  rette  Plads  og  faa  Spørgsmaalet  be¬ 
lyst  overensstemmende  hermed. 

Sikkert  er  det,  at  baade  for  Industri  og  Land¬ 
brug  er  de  Varsler  for  Fremtiden,  der  tør 
drages  af  Udviklingen  op  til  Nutiden,  alt  i  alt 
gunstige  og  følgelig  tiltalende  for  Standsfølel¬ 
sen  i  de  respektive  Erhverv.  Standsfølelsen 
bør  imidlertid  overskygges  af  en  anden  Følelse, 
der  virker  med  videre  Horisont,  nemlig  Sam¬ 
fundsfølelsen.  Og  jeg  har  den  Tro,  at  naar 
Krudtrøgen  fra  den  senere  Tids  Holmgang  om 
Problemet:  »Danmark  som  Industriland«  er 
drevet  bort,  naar  Problemet  tegner  sig  skar¬ 
pere  og  korrektere,  da  vil  dets  Optagning  paa 
Dagsordenen  have  bidraget  til,  at  dansk  In¬ 
dustri  og  dansk  Landbrug  hver  for  sig  gaar 
ind  til  Fremtidens  Arbejde  frigjort  for  gen¬ 
sidig  smaatskaaren  Jalousi  og  uden  Tendens 
til  Undervurdering  af  den  anden  Parts  Be¬ 
tydning  og  under  naturlig  Bestræbelse  efter 
til  Gavn  for  begge  Parter  at  yde  hinanden 
gensidig  Støtte  ud  fra  den  Samfundsfølelse, 
der  udpeger  det  fælles  Samfunds  Vel  som 
den  Generalnævner,  hvori  al  vor  Stræben 
bør  gaa  op. 

Ingeniør  Alex.  Foss: 

Da  Landstingsmand  Sonne  holdt  sit  Fore¬ 
drag  i  »Nationaløkonomisk  Forening«,  var 
det,  efter  Sagens  Natur,  umuligt  at  svare 
paa  staaende  Fod  paa  den  omfattende  Kritik 
af  mine  Tal;  jeg  kunde  kun  gribe  et  Par 
Momenter  af  særlig  Interesse  og  endda  kun 
ufuldstændigt  svare  paa  disse  Punkter. 

Jeg  skal  derfor  forsøge  nu  at  give  et  kort¬ 
fattet  Svar  paa  det  væsentligste  af  Hr.  Son- 
nes  Kritik  for  derefter  at  omtale  Spørgsmaa¬ 
let  i  dets  Helhed. 

Det  første  Spørgsmaal  gælder:  Folketallet 
ot g  dets  Stigning  samt  dets  fremtidige  Forde¬ 
ling  paa  de  forskellige  Erhvervsgrupper. 

Hr.  Sonne  har,  som  den  ridderlige  Mod¬ 
stander  han  er,  gjort  opmærksom  paa,  at  jeg, 
da  jeg  holdt  mit  Foredrag  » Danmark  som 
Industriland «,  ikke  havde  Folketællingsresul¬ 
taterne  fra  1911  til  Raadighed.  Disse  Tal  in¬ 
deholdt  nogle  Overraskelser,  idet  der  i  det 
sidste  Aarti  var  indtraadt  en  forøget  Stigning 
i  Landbrugets  Folketal  ogen  formindsket  Stig- 

ning  i  Haandværkets  og  Industriens  end  Til¬ 
fældet  havde  været  i  den  foregaaende  Periode. 
Medens  i  Tiaaret  1890 — 1901  Landbrugets  Stig¬ 
ningsprocent  havde  været  0,2,  var  den  i  Ti¬ 
aaret  1901 — 11  0,6.  Industri-  og  Haandværk  - 
gruppens  Stigningsprocent  var  fra  1890 — 1901 
1,6  pCt.,  men  fra  1901 — 1911  kun  0,9  pCt. 

Allerede  inden  Hr.  Sonne  holdt  sit  Fore¬ 
drag  i  »Nationaløkonomisk  Forening«  havde 
jeg  haft  Lejlighed  til  offentlig  at  foretage  den 
herved  nødvendiggjorte  Berigtigelse.  Resul¬ 
tatet  ses  af  den  følgende  Tabel: 


Og  en  saadan  Forlængelse  af  Kurven  er  ikke 
en  Interpolation.  Bruger  man  dertil  Newtons 
Interpolationsformel,  fjerner  man  sig  til  en 
af  Siderne  fra  den  sandsynlige  Middelværdi. 
Og  i  hvilken  Retning  man  fjerner  sig,  vil  bero 
paa,  om  Kurven  og  Krumningen  er  voksende 
eller  aftagende  mod  det  kendte  Endepunkt, 
i  det  foreliggende  Tilfælde  altsaa  mod  Nuti¬ 
den.  Er  denne  Krumning  voksende,  vil  den 
fortsatte  Kurve  drages  til  den  ene  Side,  er 
den  aftagende,  vil  den  drages  til  den  anden 
Side. 


Folketal 

1870 

Folketal 

1911 

De  heraf 
efter  Rente¬ 
formlen  be¬ 
regnede  Tal 
for  1950 

Gennem- 

snitsstig- 

ningspro- 

centen 

1870-1911 

Landbrug  . 

934,000 

1,079,000 

1,238,000 

0,4 

Haandværk  og  Industri . 

460,000 

788,000 

1,315,000 

1,3 

Hele  Befolkningen . 

1,785,000 

2,757,000 

4,167,000 

1,1 

Til  Sammenligning  anføres,  at  Hr.  Sonne 
finder  et  Befolkningstal  for  1950  af  4,328,000. 

Det  vil  ses,  at  mine  efter  Folketællingen  af 
1911  rettede  Tal  betyder  en  noget  langsom¬ 
mere  Forskydning  af  Forholdet  mellem  de  to 
Erhvervsgrupper  end  tidligere  beregnet  paa 
Grundlag  af  de  ældre  Tal. 

Men  Hr.  Sonne  kommer  i  sin  Beregning  af 
de  fremtidige  Befolkningstal  til  Resultater, 
hvis  Kurver  er  endnu  mindre  divergerende, 
idet  de  giver  højere  Tal  for  Landbruget,  la¬ 
vere  Tal  for  Industri  og  Haandværk. 

Dette  beror  paa  en  Forskel  i  Beregnings- 
maaden.  I  mine  Tal  er  regnet  Gennemsnits¬ 
tilvæksten  for  en  forudgaaende  Periode  i  de 
nye  rettede  Kurver  for  Perioden  1870—1911. 
Denne  Gennemsnitstilvækst  for  de  forløbne 
41  Aar  er  da  antaget  som  gældende  for  de 
næste  39  Aar. 

Hr.  Sonne  regner  derimod  med  Newtons 
Interpolationsformel  og  siger  derom,  at  denne 
af  »Sagkyndige  anses  for  bedst  egnet  til  en 
saadan  Beregning«.  Ja,  dette  vilde  være  rig¬ 
tigt,  hvis  det  her  drejede  sig  om  en  Interpo¬ 
lation,  en  Beregning  af  et  Tal  imellem  2  an¬ 
dre  kendte. 

Men  som  Hr.  Sonne  rigtigt  bemærker:  Be¬ 
regning  af  Tal  ud  i  Fremtiden,  ikke  mellem 
de  kendte,  men  udenfor  de  kendte,  kan  aldrig 
blive  videnskabelig  rigtig,  men  kun  en  Hypo¬ 
tese,  en  Formodning,  som  i  større  eller  min¬ 
dre  Grad  har  Sandsynligheden  for  sig. 


Det  er  efter  det  nu  foreliggende  givet,  at 
Landbruget,  hvad  enten  det  nu  skyldes  de 
gode  Konjunkturer  for  Landbrugsvarer  i  de 
sidste  Aar,  eller  Statsunderstøttelsen  til  Hus¬ 
mandsbrugene1)  eller  hvad  rimeligst  er,  begge 
Faktorer  har  haft  en  voksende  Tilvækst  i 
Perioden  1901 — 11,  medens  Haandværk  og 
Industri  har  haft  en  aftagende,  hvilken  lige¬ 
ledes  kan  føres  tilbage  til  to  Aarsager: 

Toldloven  af  1908,  der  tydeligt  har  paavir- 
ket  Tekstilindustrien  og  Beklædningshaand- 
værket,  og  Byggekrisen  i  Kjøbenhavn,  der 
har  formindsket  Beskæftigelsen  i  Byggefagene. 

Men  at  gøre  disse  Faktorer,  den  gunstige 
for  Landbruget,  den  ugunstige  for  Industrien, 
til  permanente  Faktorer,  er  jo  i  Virkeligheden 
ikke  stemmende  med  Hr.  Sonnes  Opfattelse. 
Han  kommer  kun  til  det  ved  fejlagtigt  at 
bruge  Newtons  Interpolationsformel. 

Han  har  i  sit  Foredrag  i  »Nationaløkono¬ 
misk  Forening«  udtrykkeligt  peget  paa,  at 
Landbruget  ikke  bør  sætte  sig  til  Rette  i  den 
nuværende  Konjunktur  —  som  vel  allerede 
er  lidt  mindre  god  ogsaa  for  Landbruget  — 
og  stole  paa,  at  den  varer  ved.  Og  for  Indu¬ 
striens  Vedkommende  er  i  det  mindste  den 
ene  Faktor:  Byggekrisen  i  Kjøbenhavn,  dog 
væsentlig  et  overstaaet  Fænomen,  1911  beteg¬ 
nede  faktisk  det  laveste  Punkt. 

Det  er  derfor  en  forsigtigere  Beregning  at 

l)  Denne  Statsunderstøttelse  til  Landbruget  an¬ 
drager  til  Dato  ca.  33  Mili.  Kr. 

bruge  Gennemsnitstilvækstprocenterne  for  en 
forudgaaende  lige  saa  lang  Periode. 

I  den  af  Hr.  Sonne  givne  Tabel  ses  det,  at 
medens  Landbruget  i  1870  beskæftigede  52,3 
pCt.  af  Befolkningen,  beregnes  Beskæftigelsen 
i  1950  til  30  pCt.  Her  er  Nedgangen  i  Pro¬ 
centsatsen  kontinuerlig. 

Derimod  kommer  Hr.  Sonne  til  det  Resul¬ 
tat,  at  Haandværkets  og  Industriens  Procent¬ 
tal  er  stigende  indtil  1911  —  nemlig  fra  25,8 
pCt.  i  1870  til  28,7  pCt.  i  1911,  men  derefter  af¬ 
tagende  til  1925  og  1950  (28,1).  Dog  vilde  efter 
Hr.  Sonnes  Udtalelser  allerede  Perioden  1901 
til  1911  vise  en  Tilbagegang,  idet  Tallet  for 
1901  er  29,7  pCt. 

Dette  viser  tydeligere  maaske  end  min  for¬ 
udgaaende  Forklaring  Fejlen  ved  at  benytte 
Newtons  Interpolationsformel.  Thi  Anvendel¬ 
sen  af  denne  fører  til,  at  den  relative  Til¬ 
bagegang  i  de  sidste  Aar  paa  Grund  af  Byg¬ 
gekrisen  tænkes  fortsat  i  de  følgende  Aar 
lige  til  1950,  hvilket  er  ganske  urimeligt. 

Interessant  er  det,  at  Hr.  Sonne  i  sin  In¬ 
teresse  for  Formindskelse  af  Tallene  for 
Industri  og  Haandværk  ikke  synes  at  lægge 
Mærke  til,  at  det  bliver  den  3.  Gruppe:  Sam¬ 
færdsel,  Handel,  Funktionærer  og  immateri¬ 
elle  Erhverv,  som  faar  Broderparten  af  Be¬ 
folkningstilvæksten. 

Da  Landbruget  i  Almindelighed  ikke  under 
Handelen  noget  og  delvis  regner  med  at 
kunne  helt  afskaffe  den,  bliver  der  en  vel 
stor  Part  til  de  Erhverv,  der  ikke  er  direkte 
producerende.  Og  heller  ikke  Landbruget  vil 
dog  kunne  ønske,  at  Befolkningstilvæksten 
væsentligt  skal  uddannes  til  Funktionærer. 

Nu  var  Opgaven  med  mine  Tal  for  1925  og 
1950  ikke  at  forudsige  med  Nøjagtighed,  hvor¬ 
ledes  Fordelingen  vilde  blive  —  dette  er  en 
positiv  Umulighed  —  ej  heller  at  vise,  hvem 
der  blev  de  talstærkeste,  men  kun  at  pege 
paa,  at  Landbruget  ikke  kan  optage  sit  eget 
Fødselsoverskud,  end  mindre  de  andre  Be¬ 
folkningsgruppers,  og  at  der  derfor  foreligger 
det  store  økonomiske  Problem  for  os,  at  skaffe 
lønnende  Arbejde  udenfor  Landbruget  til  meget 
store  Befolkningstal,  hvis  vi  ikke  skal  gaa  til¬ 
bage  i  almindelig  Velstand  eller  ty  til  omfat¬ 
tende  Udvandring. 

Og  til  denne  Hovedbetragtning  fører  jo 
Hr.  Sonnes  Tal  ogsaa. 

Hr.  Sonne  beskæftiger  sig  derefter  med  de 
Produktionstal,  som  jeg  har  beregnet  for 
Landbrug  paa  den  ene  Side,  den  egentlige 
Industri  paa  den  anden  Side.  At  Haandværket 
er  udelukket  af  min  Beregning,  beror  paa  den 


fuldkomne  Umulighed  af,  gennem  Vareslati- 
stiken  at  betyse  dets  Produktionsværdi,  der 
jo  foruden  Varefrembringelse  ogsaa  omfatter 
meget  andet,  f.  Eks.  Bygningsarbejde. 

Hr.  Sonne  gør  med  Rette  opmærksom  paa, 
at  for  visse  Poster  i  min  Beregning  —  den 
yderligste  er  Kaffebrænderierne  —  er  Arbejds¬ 
indtægten  ringe  i  Sammenligning  med  Raa- 
stofindkøbet.  Mine  Tal  udgiver  sig  heller  ikke 
for  mere  end  de  er:  Bruttotal,  fordi  Netto- 
tallene  er  meget  vanskeligt  tilgængelige. 

Men  dertil  kommer,  at  der  knytter  sig  en 
særlig  Interesse  til  Bruttotallene,  fordi  den 
3.  Gruppe  er  interesseret  i  dem.  Hvis  en  In¬ 
dustri  nemlig  behandler  meget  store  og  vær¬ 
difulde  Varemængder,  saa  vil  det  sige,  at  der 
er  betydelige  Indtægter  udenfor  Industrien, 
som  kommer  andre  Erhvervsgrupper  til  Gode: 
nemlig  for  Omsætning  og  Transport. 

At  en  stor  Kaffeomsætning  betyder  Virk¬ 
somhed  til  Købmandsstanden,  Skibsfarten, 
Havnearbejde  etc.  er  saaledes  umiddelbart 
indlysende. 

Forholdet  er  her  som  med  Cikorieindu¬ 
strien,  Mølleindustrien  og  Sukkerindustrien, 
kun  med  den  Forskel,  at  her  er  tillige  Land¬ 
bruget  overordentlig  interesseret  i  den  store 
Omsætning. 

Hvad  jeg  tilsigtede  med  ftiine  Beregninger 
over  Omsætningen  for  Landbruget  paa  den 
ene  Side,  Industri  og  Haandværk  paa  den 
anden,  var  ikke  at  give  en  eksakt  Maalestok, 
men  at  give  et  Begreb  om  Samfundets  In¬ 
teresse  i  visse  Virksomheder. 

Landbruget  beskæftiger  sig  altid  overvejende 
med  sin  Bruttoeksporl.  Det  er  da  ingenlunde 
uinteressant  at  vide,  at  hvis  Landbrugets 
Bruttoeksport  kan  regnes  til  (i  1911)  512  Mili.  *), 
saa  kan  det  indenlandske  Forbrug  af  Land¬ 
brugsprodukter  regnes  til  400  Miil.  Det  er  til¬ 
lige  interessant  at  vide,  at  Industrien,  hvis 
Eksport  fra  Landbrugssiden  omtales  med 
Medynk,  dog  har  'et  Salg  af  560  Mili.,  hvori 
Haandværkets  Produktionsværdi  endda  ikke 
er  medregnet,  saa  at  denne  Omsætning  ikke 
gælder  hele  Befolkningsgruppen  for  Industri 
og  Haandværk  med  sine  800,000  Mennesker, 
men  kun  den  Del  af  denne  Befolkningsgruppe, 
som  ernæres  af  den  egentlige  Industri. 

Hr.  Sonne  har  nu  forsøgt  at  komme  et 
Skridt  videre,  nemlig  til  at  beregne  Nettoind¬ 
tægten  for  de  to  Grupper. 

Han  nævner  de  af  mig  anførte  Tal  for  hen¬ 
holdsvis  Landbrugets  og  Industriens  og  Haand¬ 
værkets  Skatteindtægt,  nemlig  henholdsvis 

l)  Med  Benyttelse  af  Hr.  Sonnes  Tal. 

290  Mili.  Kr.  og  282  Miil.  Kr.  Jeg  er  enig  med 
Hr.  Sonne  i  —  hvad  jeg  ogsaa  i  sin  Tid  ud¬ 
talte  —  at  disse  Tal  ikke  udtrykker  det  rette 
Forhold,  de  er  navnlig  for  ugunstige  for  Land¬ 
bruget.  De  er  uddragne  af  Skattestatistiken, 
men  indeholder  dog  ikke  alene  den  skatte¬ 
pligtige  Indtægt,  men  tillige  den  beregnede 
Arbejdsindtægt  for  de  skattefri,  saavel  som 
Formueindtægten. 

Fradrages  Indtægten  af  Formue  —  svarende 
til,  at  Hr.  Sonne  fradrager  for  Landbrugets 
Vedkommende  Forrentning  af  Ejendomska¬ 
pitalerne  —  saa  bliver  Landbrugets  Arbejds¬ 
indtægt  endda  kun  21 7  Mili.  Kr. 

Hr.  Sonne  er  gaaet  en  anden  Vej,  delvis 
for  Industri  og  Haandværk,  helt  for  Land¬ 
bruget.  For  Industrien  beregnes  Indkomsten, 
dels  paa  Basis  af  Lønstatistiken,  dels  paa 
Grundlag  af  Skattestatistiken.  Hr.  Sonne  kom¬ 
mer  da  til  355  Miil.  Kr.  mod  det  anførte  Tal 
af  282  Miil.  Kr.  indbefattende  Formueindtægt, 
eller  264  Miil.  Kr.  uden  Formueindtægt.  Jeg 
er  nærmest  tilbøjelig  til  at  tro,  at  dette  Tal 
af  355  Mili.  Kr.  kan  taale  endnu  nogen  For¬ 
højelse,  fordi  Lønstatistiken  saavel  som  Skat¬ 
testatistiken  begge  er  mangelfulde. 

Dernæst  søger  Hr.  Sonne  at  beregne  Land¬ 
brugets  Nettoindtægt,  men  gaar  en  belt  anden 
Vej,  fordi  ban  ikke  anser  Lønstatistik  og  Skat¬ 
testatistik  for  brugelige.  Hr.  Sonne  opstiller 
her  et  Indtægts-  og  et  Udgiftsregnskab  for 
det  samlede  danske  Landbrug.  Med  den  store 
Indsigt,  som  Hr.  Sonne  har  i  disse  Spørgs- 
maal,  maa  det  ligge  nær  at  antage,  at  de  Re¬ 
sultater,  til  hvilke  ban  kommer,  er  i  det  væ¬ 
sentlige  rigtige. 

Hr.  Sonne  kommer  nu  til  det  overraskende 
Resultat,  at  Landbrugets  Nettoarbejdsindtægt 
ikke  er,  som  Indkomstskatten  lader  formode, 
217  Mili.  Kr.,  men  derimod  503  Miil.  Kr.  Det 
vil  jo  sige,  at  hvis  Hr.  Sonne  har  Ret,  saa 
betaler  Landbruget  kun  Indkomstskat  af 
40  pCt.  af  sine  Indtægter,  eller  disse  er  2l/a 
Gange  saa  store  som  hidtil  antaget.  Hvis  dette 
er  rigtigt,  maa  man  paa  Skatteomraadet 
spørge  Landbrugets  Skattemyndigheder:  Er 
dette  lige  og  almindelig  Ret? 

Det  er  i  hvert  Fald  et  Resultat,  som  vid¬ 
ner  højt  om  Hr.  Sonnes  Redebonhed  til  at 
søge  Sandheden  og  sige  den  uden  at  blinke 
hverken  til  Landstingets  Højre  eller  til  Fol¬ 
ketingets  Venstre. 

For  mit  Vedkommende  mangler  jeg  ikke 
Sympati  for  Resultatet.  Jo  kraftigere,  dygti¬ 
gere  og  fordelagtigere  Landbruget  virker, 
desto  bedre  for  Industri  og  Haandværk,  desto 
bedre  for  Landet  og  desto  lettere  for  os  an¬ 


dre  at  løse  de  økonomiske  Opgaver ,  som  ikke 
er  Landbrugets,  men  som  Nationen  maa 
kræve  løste  af  os  andre.  Men  jeg  tror  ikke 
desto  mindre,  at  Hr.  Sonne  paa  dette  Punkt 
er  kommet  for  højt  op.  Dette  kan  maaske  for¬ 
klares  ud  fra  Vanskelighederne  ved  at  gennem¬ 
føre  en  Beregning  af  den  Art,  som  Hr.  Sonne 
har  foretaget,  en  Vanskelighed,  der  gan¬ 
ske  havde  afskrækket  mig,  som  jo  ganske 
vist  heller  ikke  har  Hr.  Sonnes  Betingelser 
for  Beregninger  vedrørende  Landbrugets  Øko¬ 
nomi. 

Jeg  skal  kun  rent  antydningsvis  gøre  op¬ 
mærksom  paa,  hvor  Fejlene  maaske  kan 
søges: 

Hr.  Sonne  regner  paa  Udgiftssiden  med 
Værdien  af  udenlandske  Raasloffer  (Foder¬ 
korn,  Frø,  Gødning  etc.),  men  han  glemmer 
at  medtage  Købmandens  Avance  og  Trans¬ 
portomkostninger  fra  Indførselsstedet  til  Land¬ 
manden.  Det  er  paa  disse  tunge  og  billige 
Varer  jo  ikke  Smaabeløb,  som  altsaa  maa 
lægges  til  denne  Udgiftspost  —  ganske  paa 
tilsvarende  Maade  maa  der  fra  den  bereg¬ 
nede  Indtægt  fradrages  Omkostningerne  for 
Transport  og  Omsætning. 

Det  beregnede  Forbrug  af  indenlandske 
Raasloffer  omfatter  sikkert  kun  en  Del  af  det 
virkelige  Forbrug. 

F.  Eks.  mangler  formentlig  Dritler1)  til 
Smørret,  som  jo  alene  er  en  meget  betydelig 
Post.  Ogen  Række  Udgiftsposter,  der  ikke  falder 
ind  under  Reparation  af  Bygninger  og  Inven¬ 
tar,  men  er  Forbrug,  saasom  Reb,  Bindegarn, 
Smørelse  og  Olie,  Hestesko,  Medicin  og  Dyr¬ 
lægebetaling,  og  mange  andre  løber  sikkert 
op  til  betydelige  Summer. 

Det  er  gennem  denne  høje  Nettoindtægt 
for  Landbruget,  at  Hr.  Sonne  kommer  til  det 
mærkelige  Resultat,  at  pr.  Individ  har  Land¬ 
bruget  477  Kr.  Aarsindtægt,  Industri  og  Haand¬ 
værk  441  Kr.  Aarsindtægt.  Man  kan  søge  at 
vurdere  disse  Tal  kritisk  gennem  Skattestati¬ 
stiken,  som  for  Landbruget  i  Stedet  for  477 
kun  fører  til  200  Kr.  og  til  350  Kr.  for  Indu¬ 
stri  og  Haandværk. 

Man  kan  ogsaa  ad  andre  Veje  prøve  Tallene. 

I  »Nationaløkonomisk  Tidsskrift«  for  1912 
findes  en  fortrinlig  og  meget  klar  Artikel  af 
Hr.  H.  P.  Tønnesen  om  Bøndernes  Skattean¬ 
sættelse.  Hr.  Tønnesen  kommer  til  det  Re¬ 
sultat,  at  denne  i  al  Almindelighed  ikke  er 
saa  afvigende  fra  det  rigtige,  som  antaget. 

Bruger  jeg  selve  det  i  denne  Artikel  givne 

:)  Paa  Mødet  i  Industriforeningen  gjorde  Hr. 
Sonne  gældende,  at  Dritlerne  var  medregnet  i 
Udgifterne  til  Mejerierne. 

Materiale,  som  Hr.  Tonnesen  tillægger  en 
Middelværdi,  kommer  jeg  til  et  Indtægtstal 
pr.  Individ  paa  en  50  Tdr.  Land  stor,  mid¬ 
delgod,  sjællandsk  Bondegaard,  hvor  der  lever 
Mand,  Kone,  to  Børn,  Bøgter,  Karl  og  en  Pige 
eller  Dreng,  af  410  Kr.  Dette  er  14  pCt.  under 
Hr.  Sonnes  Resultat,  men  endnu  langt  over 
Skattestatistikens.  Regnes  imidlertid  med  en 
saadan  Nedsættelse  af  14  pCt.,  nedbringes  de 
503  Miil.  til  433  Miil.  Kr. 

Bruger  jeg  Hr.  Tønnesens  Forhold  mellem 
Brutto-  og  Nettoudbytte  som  Maalestok,  vil 
Nedgangen  endda  blive  større,  idet  vi  kom¬ 
mer  ned  til  370  Mili.  Kr. 

Jeg  slutter  mig  forsaavidt  til  Hr.  Tønnesen, 
som  jeg  ser  mere  skeptisk  paa  Landbrugets 
Nettoudbytte  end  Hr.  Sonne.  Det  ligger  maa- 
ske  i,  at  jeg  er  Gaardejer  i  Silkeborgegnen 
og  Hr.  Sonne  Landmand  paa  Lolland.  De 
fede  lollandske  Jorder  maa  vel  nok  give  et 
lysere  Syn  paa  Landmandens  Tilværelse  end 
de  magre  Sandjorder  i  Midtjylland,  og  Indu¬ 
strien  har  jo  formaaet  ganske  anderledes  at 
støtte  Landbruget  paa  Lolland  igennem  Suk¬ 
kerfabrikationen  end  Tilfældet  er  i  Jylland. 

Jeg  vil  da  til  Slut  udtale  den  Formodning, 
at  Sandheden  ligger  imellem  disse  Ydertal, 
at  Nettoindtægten  for  Landbruget  skal  for¬ 
højes,  om  ikke  fra  217  Mili.  til  503  Miil.,  saa 
dog  til  360  Mili.  eller  med  65  pCt.,  og  at  ' 
Nettoindtægten  for  Haandværk  og  Industri 
samtidig  maa  forhøjes  med  10  pCt.  for  at 
komme  til  de  rigtige  Indtægter. 

Foretager  vi  denne  Korrigering  af  Hr.  Son¬ 
nes  Tabel,  saa  faar  vi: 

Antal  Netto-Produk-  Netto 

Personer  tions  Værdi  pr.  Individ 

Landbrug..  1,054,000  360  341 

Industri  og 

Haandværk  805,000  390  480 

Hr.  Sonne  regner,  at  75  Kr.  Indtægt  paa 
Landet  har  samme  Købeevne  som  87  Kr.  i 
Byerne.  Indføres  denne  Korrektion,  saa  viser 
det  et  Overskud  til  Fordel  for  Industri  og 
Haandværk  af  12  pCt. 

Antagelsen  om,  at  Landbruget  ernærer  sin 
Befolkning  bedre  end  Industri  og  Haandværk 
sin,  har  paa  Forhaand  Formodningen  imod 
sig.  Den  Omstændighed,  at  man  paa  Landet 
kan  leve  billigere,  fordi  1)  man  bor  mindre 
godt,  2)  man  gaar  ringere  klædt,  3)  man  spa¬ 
rer  paa  Fornøjelser,  er  vel  et  Udtryk  for  en 
Økonomi,  men  det  kan  ikke  omsættes  til 
Udtryk  for  bedre  Ernæring. 

Derfor  er  Forskellen  til  Gunst  for  Haand¬ 


værk  og  Industri  i  Virkeligheden  større  end 
de  12  pCt. 

Det  vilde  imidlertid  være  saare  glædeligt, 
om  Hr.  Sonne  virkelig  havde  Ret  og  jeg  paa 
dette  Punkt  Uret.  Thi  da  vilde  Landbruget 
have  større  Evne  til  at  optage  sit  og  andre 
Gruppers  Fødselsoverskud,  da  vilde  vi  ikke 
behøve  at  indforskrive  Polakker,  da  vilde  de 
arbejdsløse  i  Byen  flytte  paa  Landet  og  Ar¬ 
bejdslønnen  stige  endnu  stærkere  i  Byerne 
ad  naturlig  Vej  og  uden  Fagforeningernes 
Indgreb,  da  vilde  Georgisterne  ikke  behøve 
at  kræve  Ekspropriation  af  al  Jord  for  at 
virkeliggøre  deres  Utopia,  i  hvilket  vi  alle  er 
Husmænd,  og  da  vilde  Danmark  ikke  i  vor 
Levetid  være  gaaet  1000  Miil.  Kr.  tilbage  i 
sit  Mellemværende  med  Udlandet.  Men  derom 
er  Hr.  Sonne  og  jeg  jo  enige,  at  Landbruget 
alene  kan  ikke  bære  Danmarks  Økonomi. 
Danmark  kan  ikke  være  alene  et  Landbrugs¬ 
land,  og  ser  vi  os  saa  om  efter  andre  Ind¬ 
tægter,  saa  rejser  sig  Spørgsmaalene  om  da 
Skibsfart,  Fiskeri,  Handel,  Kunstindustri, 
Kunst  og  Bøger  kan  løse  Opgaverne.  Hur¬ 
tigt  bliver  vi  færdige  med  de  rent  kulturelle 
Erhverv.  De  har  deres  store  kulturelle  Betyd¬ 
ning,  men  vi  kan  ikke  leve  af  Sangere  og 
Malere  og  end  ikke  af  vore  Kunsthaandvær- 
kere. 

Og  regner  vi  end  med  Udvikling  af  Skibs¬ 
fart,  Fiskeri  og  Handel,  Hovedopgaven  uden¬ 
for  Landbruget  maa  utvivlsomt  tilfalde  In¬ 
dustri  og  Haandværk,  og' Opgaven  med  mit 
Foredrag  har  ikke  været,  som  Hr.  Sonne  ikke 
helt  har  kunnet  nægte  sig  at  udtale,  at  frem¬ 
sætte  Standsønsker  eller  at  triumfere  over  Indu¬ 
striens  og  Haandværkets  Stilling  i  Nutid  og 
Fremtid,  men  derimod  at  pege  paa  en  øko¬ 
nomisk  Opgave,  den  Opgave  at  skabe  og  ud¬ 
vikle  en  Industri,  der  kan  udrette  det,  som 
Landbruget  ikke  magter,  tjene  de  Penge,  som 
skal  supplere  Landbrugets  og  de  andre  Er¬ 
hvervs  Indtægter,  saa  at  vi  faar  ikke  alene 
Balance,  men  økonomisk  Fremgang  her  i 
Landet. 

Man  har  fra  andre  Sider  udtalt  sig  langt 
mindre  velvilligt  om  mine  Udtalelser  end 
Hr.  Sonne,  omtalt  mine  Udtalelser  med  bitter 
Foragt  eller  endog  ladet  vedtage  Resolutioner 
i  den  Anledning.  Denne  Højtidelighed  er  ikke 
paa  sin  Plads,  men  kan  kun  forstaas  ud  fra 
den  urigtige  Opfattelse,  at  jeg  har  talt  Politik 
i  økonomisk  Forklædning.  Hvor  lidt  dette 
passer,  fremgaar  af  den  Omstændighed,  at  en 
stærk  Forøgelse  af  Industri-  og  Haandværks- 
grupper  politisk  set  betyder,  under  de  nuvæ¬ 
rende  Forhold,  en  stærk  Forøgelse  af  Social- 

demokratiet,  og  der  er  dog  ingen,  der  med 
Rette  kan  mistænke  mig  for  at  ville  arbejde 
just  for  dette  politiske  Partis  Udvikling.  Nej, 
man  faar  Lov  at  tage  mine  Ord  nøjagtig  for, 
hvad  de  indeholder:  Det  drejer  sig  om  rent 
økonomiske  Opgaver,  fælles  for  hele  Nationen, 
men  ogsaa  om  at  se  disse,  som  de  er,  og  ikke 
af  skjulte  politiske  Motiver  og  aabenbare 
Standsønsker  lukke  Øjnene  i  for  Sandheden, 
og  kun  se  det,  man  ønsker  at  se. 

Og  det  nytter  ikke  at  tro  —  derom  er  jo 
Hr.  Sonne  og  jeg  ganske  enige  —  at  Land¬ 
bruget  kan  gøre  det  alene,  det  njdter  end 
ikke  at  tro,  at  Landbruget  hidtil  har  kunnet 
bære  Landets  økonomiske  Udvikling,  thi  Sand¬ 
heden  er,  at  vi  overleverer  vore  Arvinger  en 
Gæld  paa  henad  en  Milliard  Kr.,  en  Gæld, 
der  endnu  stadig  vokser,  og  vore  Efterkom¬ 
mere  skal  saaledes  ikke  alene  tjene  til  sig 
selv,  men  ogsaa  afbetale  den  af  os  stiftede 
Gæld.  Og  skal  Industri  og  Haandværk  løse 
sine  Opgaver,  kan  det  ikke  nytte  alene  at 
stirre  paa  Hjemmemarkedet.  Opgaven  maa 
ses  paa  samme  Maade  som  Landbruget  ser 
sin:  Det  gælder  om  at  erobre  baade  Hjem¬ 
memarked  og  Eksportmarked.  Thi  for  vor 
Industri  gælder  det  en  haard  Kamp  omgivet 


af  Toldmure,  med  Handelstraktater,  der  ikke 
er  indrettede  paa  at  skaffe  os  Fordel  mod 
Fordel,  men  egentlig  sætter  os  udenfor  Spil¬ 
let,  kan  vi  ikke,  med  den  Fordring,  som  Land¬ 
bruget  stiller  til  Industrien,  at  den  ikke  maa 
regne  med  synderlig  Beskyttelse,  komme 
fremad  uden  tre  Faktorer:  1)  Overlegen  tek¬ 
nisk  og  merkantil  Dygtighed.  2)  Kapitalkraft. 
3)  Sammenslutning. 

Kun  ved  disse  Midler  kan  vi  udvikle  kraf¬ 
tige  Industrier,  der  kan  hævde  sig  i  Konkur¬ 
rencen  paa  de  indenlandske  og  udenlandske 
Markeder.  Spørges  der  om,  hvorvidt  der  kan 
henvises  til  Industrier,  der  alt  har  vist,  at 
de  formaar  dette,  skal  jeg  som  Eksempel 
nævne:  Sukkerindustrien,  Ølindustrien,  Mar¬ 
garineindustrien,  Skibsbygningsindustrien  etc. 

At  Opgaven  ikke  kan  løses  ved  Kunstflid, 
Husindustri  og  Smaavirksomheder,  vil  et  Stu¬ 
dium  i  Marken  af  Virkeligheden  vise  enhver, 
der  kan  se,  og  som  vil  se.  Og  af  alle  disse 
Grunde  maa  baade  Hr.  Sonnes  og  mine  Un¬ 
dersøgelser  og  Betragtninger  føre  til  den 
samme  Slutning:  Den  store  nationale  Betyd¬ 
ning,  der  knytter  sig  til  vor  Industris  Frem¬ 
tidsudvikling,  fordi  vi  ikke  kan  bygge  paa 
Landbruget  alene. 


Den  økonomiske  Situation  i  Tyskland. 

(Sluttet.) 


A  llerede  i  Løbet  af  Aaret  1912  var  den  pri- 
vate  Byggevirksomhed  stadig  mere  bleven 
indskrænket  paa  Grund  af  Kapitalmangel.  Alli¬ 
gevel  holdt  Industrien  Haabet  oppe  fra  Maaned 
til  Maaned  om  en  Bedring  i  Konjunkturerne, 
skønt  Kapitalmarkedet  tydeligt  viste,  at  For- 
haabningerne  var  falske.  Den  vældige  Pro¬ 
duktionsforøgelse,  som  er  det  karakteristiske 
ved  den  tyske  økonomiske  Udvikling  i  de 
senere  Aar,  søgte  efter  Afsætning,  og  hurtigt 
viste  det  sig,  at  Begrebet  »Overproduktion« 
var  det,  der  kendetegnede  Situationen.  Over¬ 
produktion  trykkede  næsten  alle  Industri¬ 
grene.  Ogsaa  Følgerne  var  næsten  overalt 
de  samme:  Prisfald,  Driftsindskrænkninger, 
Opsamling  af  Lagre,  forceret  Eksport.  Enkelte 
Virksomheder  tog  af  disse  Afsætningsvanske¬ 
ligheder  Anledning  til  at  skaffe  sig  Afsætning 
paa  den  Maade,  at  de  selv  skabte  sig  Aftagere, 
som  de  finansierede  paa  samme  Maade,  som 
fremfor  alt  er  kendt  i  Elektricitets-Storindu¬ 
strien.  Eksempler  paa  saadanne  Bestræbelser 


er  f.  Eks.  en  Waggon-Udlaaneforretning,  star¬ 
tet  af  en  Jernbanewaggonfabrik,  en  elektrisk 
Materielfabrik,  startet  af  en  elektrisk  Maskin¬ 
fabrik,  et  Skibsværft,  opkøbt  af  Firmaet  Krupp 
o.  s.  v.  Hvor  betydningsfulde  imidlertid  end 
disse  Fænomener  kan  være  for  vedkommende 
Brancher,  var  det  dog  selvfølgelig  kun  enkelt 
forekommende  Tilfælde.  I  det  store  og  hele 
lød  ellers  Parolen :  Eftergivenhed  overfor  Kun¬ 
derne  for  at  skaffe  Ordrer  næsten  for  enhver 
Pris,  selv  med  svære  Ofre,  hvis  det  ikke  gik 
paa  anden  Maade.  Dette  har  i  det  forløbne 
Aar  været  Løsenet  for  den  største  Del  af  den 
tyske  Industri  og  er  bleven  det  stedse  mere 
udpræget,  eftersom  Tiderne  gik  nedad.  Kun 
Resultaterne  var  i  de  forskellige  Industrier 
forskellige. 

Mest  udpræget  er  denne  Udvikling  i  Jern¬ 
industrien.  Følgende  Tal  viser  den: 

Stangjernprisen  stod  ved  Aarets  Begyndelse 
mellem  123  og  125  Mark  pr.  Ton,  i  Slutningen 
af  April  mellem  115  og  120  M.,  i  Juni  mellem 

103  og  105  M.  og  i  Slutningen  af  Oktober  en¬ 
delig  mellem  92  og  95  M.  Nu  er  Prisen  gan¬ 
ske  vist  steget  noget.  Disse  Tal  siger  i  Virke¬ 
ligheden  alt,  naar  man  supplerer  dem  med 
Produktionstallene  for  de  forskellige  Maaneder 
i  Raajernsproduktionen.  De  var  saaledes,  an¬ 
givet  i  procentvis  Forøgelse  af  Produktionen 
i  Forhold  til  det  foregaaende  Aar. 

Tallene  viser,  hvorledes  den  gunstige  Situa¬ 
tion,  der  gik  i  Arv  fra  1912,  i  Aaret  1913’s  før¬ 
ste  Maaneder  kun  langsomt  svækkedes.  Efter¬ 
spørgslen  var  stor,  gik  enkelte  Sorter  tilbage, 
gik  andre  saa  meget  des  mere  frem.  Dertil  kom, 
at  Jernværkerne  overvejende  havde  Ordrer  paa 
lang  Tid.  De  var  sikre  paa  fuld  Beskæftigelse 
Maaneder  frem  i  Tiden  og  ventede  roligt  paa 
yderligere  Bestillinger.  Men  desværre  viste 
det  sig  snart,  at  Køberne  øjensynlig  ventede 
endnu  længere.  Thi  Efterspørgslen  udeblev 
eller  gjorde  sig  kun  gældende  i  meget  ringe 
Grad,  og  tog  næsten  kun  Sigte  paa  det  øje¬ 
blikkelige  Forbrug.  Destørre  Ordrer  holdt  sig 
fuldstændig  tilbage,  fordi  man  var  sikker  paa, 
at  Priserne  kun  kunde  gaa  ned,  ikke  op.  Dermed 
vendte  Situationen:  Medens  det  var  Køberne, 
som  i  Efteraaret  1912  næsten  stredes  om  Va¬ 
rerne,  var  det  nu  Fabrikerne  og  Jernværkerne, 
der  sloges  om  Afsætningen;  medens  Køberne 
i  Højkonjunkturerne  havde  overbudt  hinanden, 
underbød  nu  Producenterne  hinanden.  Ingen 
af  dem  ønskede  at  gøre  Begyndelsen  med 
Driftsreduktioner,  hvorved  Omkostningerne 
vilde  stige,  eftersom  kun  fuld  Udnyttelse  af 
de  Kæmpevirksomheder,  der  her  er  Tale  om, 
giver  rentable  Omkostninger.  Tilmed  var  to 
saa  store  Værker  som  von  Thyssen  og  Gelsen- 
kirchen  kommet  paa  Markedet  med  deres 
Produktion.  Følgelig  fandtes  kun  eet  Middel: 
at  sælge  til  lave  Priser  baade  i  Ind-  og  Ud¬ 
land  og  at  tage  Ordrer  ind,  blot  for  at  kunne 
bogføre  dem.  Dette  har  været  Jernværkernes 
Politik.  Priserne  i  de  ikke  syndikerede  Pro¬ 
dukter,  i  Stangjern,  Blik,  Bør  og  Traad  be¬ 
gyndte  at  synke,  først  langsomt,  saa  stadig 
hurtigere.  Men  uanfægtet  heraf  steg  Produk¬ 
tionen  og  overgik  endog  det  foregaaende  Aars 
Rekordcifre.  Det  indenlandske  Marked  kunde 
imidlertid  trods  den  stærke  Prisnedgang  kun 
optage  en  mindre  Del  af  denne  Produktions¬ 
forøgelse  —  Resten  er,  medens  den  i  Forvejen 


ringe  Indførelse  trængtes  tilbage,  afsat  til  Ud¬ 
landet  med  endnu  større  Pengeofre  end  Ind¬ 
landsafsætningen.  Udførselsoverskudetaf  Jern- 
og  Staalprodukter  beløb  sig  i  de  første  11 
Maaneder  af  1913  til  5,4  Millioner  Tons  mod 
4,8  Millioner  Tons  i  samme  Tidsrum  i  1912 
og  4,7  Millioner  Tons  i  1911.  I  alle  ikke-syn- 
dikerede  Fabrikata  er  Eksportforøgelsen 
enorm. 

I  de  Produktionsgrene,  der  beherskedes  af 
Syndikater,  holdt  disse  naturligvis  igen  paa  Pri¬ 
serne.  Raajernssyndikatet  har  saaledes  under 
hele  Aaret  1912  holdt  fast  paa  sine  i  Opgangs¬ 
tiderne  fastsatte  høje  Priser,  ubekymret  om 
Prisnedgangen  paa  de  færdige  Jernfabrikata  og 
ubekymret  ogsaa  om  den  store  Prisnedgang  paa 
engelsk  Raajern.  Først  for  Afslutninger  for  det 
første  Halvaar  1914  har  den  bevilget  en  ringe 
Prisreduktion.  Takket  være  de  Ordrer,  den 
laa  inde  med,  har  den  alligevel  kunnet  aftage 
næsten  den  fulde  Kvota  fra  samtlige  sine 
Medlemmer.  Men  i  November  indtraadte  dog 
ogsaa  her  en  Afsætningstilbagegang,  navnlig 
foranlediget  ved  den  engelske  Konkurrence. 
Udsigterne  for  1914  er  mindre  gode,  og  Raa- 
jernslagrene fyldes  allerede.  Nogetmereimøde- 
kom  niende  overfor  Aftagerne  viste  Staalværks- 
forbundet  sig,  her  er  Priserne  flere  Gange  i 
Aarets  Løb  nedsat.  Tiltrods  herfor  er  Afsæt¬ 
ningen  af  Staalfabrikata  gaaet  tilbage,  navn¬ 
lig  for  Bjælkernes  Vedkommende  paa  Grund 
af  Byggekrisen  og  den  skarpe  Konkurrence 
fra  Jernbetonkonstruktionernes  Side,  som 
navnlig  fremmedes  af  de  lave  Stangjernspri¬ 
ser.  Heroverfor  bød  kun  Jernbanernes  væl¬ 
dige  Materialforøgelse  nogen  Udjevning. 

Af  gennemgribende  Betydning  var  det,  at 
Kulpriserne  holdt  sig  uforandret  høje  under 
hele  Aaret.  Som  Regel  mærker  Bjergværkerne 
Konjunkturtilbageslaget  først  betydeligt  senere 
end  den  forarbejdende  Industri.  Dette  har 
ogsaa  været  Tilfældet  denne  Gang,  og  Kul¬ 
syndikatet  har  lige  til  Efteraaret  kunnet  op¬ 
vise  glimrende  Afsætningscifre.  Først  fra  Ok¬ 
tober  Maaned  begyndte  ogsaa  her,  navnlig 
for  Koksene,  en  tydelig  Tilbagegang. 

Kulsyndikatets  Prispolitik  støttedes  dels  al 
en  stærk  forøget  Eksport,  dels  af  en  Over¬ 
enskomst  med  Staten,  hvorefter  Syndikatets 
Monopol  blev  endnu  mere  effektivt  end  hid¬ 
til.  Syndikatet  har  først  fra  1.  Januar  1914  be¬ 
villiget  en  Prisreduktion,  medens  den  forar¬ 
bejdende  Industri  hele  det  foregaaende  Aar 
har  maattet  betale  Rekordpriser  for  Kul  og 
Kokes. 

De  store  Montansyndikater  har  søgt  at 
gardere  sig  mod  Tilbagegangen  ved  at  for- 

høje  Udførselsgodtgørelserne.  Men  det  inden¬ 
landske  Forbrug  har  ingenlunde  haft  Glæde 
heraf.  Gennem  en  saadan  Dumping-Politik 
træder  først  rigtig  F'orskellen  mellem  de  høje 
Indenlands-  og  de  lave  Udenlandspriser  frem. 
Situationen  blev  imidlertid  uholdbar  i  Læng¬ 
den,  og  Prisnedgangen  ogsaa  i  Montanindu- 
strien  almindelig  mod  Aarets  Slutning. 

For  andre  Industrigrene  er  Tilbagegangen 
endnu  mere  udpræget.  Navnlig  gælder  dette 
Maskinindustrien.  Den  begyndte  Aaret  godt, 
men  efter  at  Ordrerne  efterhaanden  blev  ef¬ 
fektueret,  indgik  nye  kun  langsomt.  Konjunk¬ 
turnedgangen  maatte  naturlig  først  og  frem¬ 
mest  ramme  Efterspørgslen  efter  nye  Maski¬ 
ner.  Enkelte  Brancher  indenfor  Maskinindu¬ 
strien  har  ganske  vist  arbejdet  bedre,  fremfor 
alt  Lokomotiv-  og  Waggonfabrikerne,  som 
lukrerede  af  de  enorme  Udvidelser  af  Jern¬ 
banenettet,  der  for  Tiden  foregaar  i  Tyskland. 
Ellers  har  man  navnlig  i  Maskinindustrien 
haft  at  lide  under  det  Misforhold,  der  var 
mellem  Priserne  paa  de  færdige  Fabrikata 
og  de  mægtigt  forhøjede  Raastofpriser  og 
andre  Produktionsomkostninger.  (Disse  For¬ 
hold  har  som  bekendt  ogsaa  gjort  sig  gæl¬ 
dende  i  den  danske  Industri  —  ikke  mindst 
i  Jernindustrien  i  det  forløbne  Aar.  Jvfr.  In¬ 
dustriberetningen  1912  —  Red.)  Den  tyske 
Maskinindustri  gaar  nu  til  almindelig  Arbej¬ 
derafskedigelse  og  Indskrænkning  af  Arbejds¬ 
tiden. 

Vanskelig  er  Stillingen  ogsaa  i  Tekstilindu¬ 
strien,  blot  at  her  de  daarlige  Tider  allerede 
har  varet  længe,  og  det  nye,  haarde  Tilbage¬ 
slag  derfor  føltes  saa  meget  sværere.  Enkelte 
Brancher,  der  særlig  begunstigedes  af  de  her¬ 
skende  Moder,  saasom  Silke-  og  Lærredsindu¬ 
strien,  har  ganske  vist  klaret  sig  bedre,  andre 
derimod,  og  det  synes  at  være  langt  de  over¬ 
vejende,  har  ved  Forandringer  i  Tekniken, 
ved  Forandringer  i  Moden  og  ved  frem¬ 
med  Konkurrence,  f.  Eks.  den  amerikanske 
paa  Kniplingsmarkedet,  gennemgaaet  en  svær 
Krise.  Bomuldsspinderierne  og  Væverierne 
har  været  hindret  af  dyre  Raastofpriser. 
Spinderierne  har  fra  først  af  arbejdet  godt, 
senere  har  den  heftige  Konkurrence  fra  den 
østrigske  Bomuldsindustri,  som  paa  Grund 
af  Balkankrigen  arbejdede  med  kolossal  Over¬ 
produktion  og  kastede  store  Garnmængder 
over  den  tj^ske  Grænse,  skadet  denne  Industri 
betydeligt. 

De  Industrier,  der  imidlertid  har  lidt  stær¬ 
kest  i  1913,  var  de,  som  direkte  berørtes  af 
Stagnationen  i  Byggevirksomheden,  Teglvær¬ 
ker,  Vinduesglasfabriker,  Maskinsnedkerier, 


Tapetfabriker  o.  s.  v.  Men  ogsaa  andre  Indu¬ 
strier,  som  arbejdede  for  det  umiddelbare 
Masseforbrug,  saasom  Stengodsfabrikerne, 
Møbelsnedkerierne  og  fremfor  alt  Galanteri¬ 
industrien  klagede  allerede  tidligt  paa  Aaret. 
Selv  Automobilfabrikerne,  som  dog  begunsti¬ 
gedes  af  Tidens  Hang  til  at  leve  over  Evne 
og  en  stærk  Eksportforøgelse,  blev  truffet  af 
den  almindelige  Tilbagegang  i  Købekraften 
hos  Forbrugerne.  Endog  Avispapirindustrien 
klagede  over  formindsket  Afsætning,  der  navn¬ 
lig  hidrørte  fra  den  med  Konjunkturtilbage¬ 
gangen  følgende  Indskrænkning  i  Annonce¬ 
ringen. 

Helt  uberørt  af  dette  almindelige  Tilbage¬ 
slag  blev  egentlig  kun  to  Storindustrier.  Først 
og  fremmest  den  kemiske  Industri,  hvor  der 
overhovedet  kun  er  Tale  om  Fremgang,  der¬ 
næst  Elektricitets-Storindustrien.  Denne  Indu¬ 
stris  mægtige  Truster,  som  selv  i  dette  Aar, 
hvor  den  mest  udprægede  Kapitalmangel  her¬ 
skede,  har  forlangt  og  faaet  nye  Pengemidler 
i  enormt  Omfang,  har  gennem  deres  Døtre- 
selskaber  i  Ind-  og  Udland  skaffet  sig  en  saa 
stor  Mængde  Ordrer,  at  de  foreløbig  arbejder 
uanfægtet  af  Tiderne.  Alene  A.  E.  G. s  Ordrer- 
mængde  beløb  sig  i  sidste  Aar  til  318  Millioner 
Mark. 

Derimod  har  Kaliindustrien  arbejdet  daar- 
ligt,  ikke  mindst  som  Følge  af,  at  nye  Værker 
er  kommet  til  og  har  forlangt  Del  i  den  alt 
i  Forvejen  formindskede  Afsætning.  Kali  mar¬ 
kedet  har  længe  ligget  nede,  men  ikke  des- 
mindre  er  nye  Anlæg  i  denne  Industri  force¬ 
ret  frem  af  samvittighedsløse  Spekulanter, 
som  hurtigst  muligt  har  væltet  deres  Risiko 
over  paa  det  store  Publikum  paa  den  sæd¬ 
vanlige  Grundermetode.  Følgen. er,  at  Indu¬ 
striens  Produktionsevne  vokser  udover  enhver 
Grænse,  skønt  de  faktiske  Afsætningsvilkaar 
bliver  stadig  elendigere.  I  Cementindustrien 
var  Forholdene  forskellige.  De  schlesiske 
Værker  har  næppe  mærket  Krisen.  I  Vest¬ 
tyskland  gav  det  rhinsk-westfalske  Cement¬ 
syndikats  Opløsning  en  kort  Tid  Anledning 
til  en  sand  Prissammenstyrtning.  Overpro¬ 
duktionen,  som  først  nu  viste  sig  i  sit  fulde 
Omfang,  tvang  Fabrikerne  til  at  underbyde 
hinanden  til  langt  under  Selvomkostnings¬ 
priserne.  Mod  Aarets  Slutning  kom  dog  Syndi¬ 
katet  i  Stand  igen,  dets  Uundværlighed  havde 
vist  sig  tydeligt  nok. 

I  alle  disse  Tilfælde  har  Tilbagegangen 
været  foraarsaget  af  en  i  Forhold  til  Produk¬ 
tionsevnen  utilfredsstillende  Afsætning  —  at 
en  Industri  ogsaa  kan  lide  under  en  Krise, 
selv  ved  glimrende  Beskæftigelse,  viser  deri- 

mod  Skibsbygningen.  Tysk  Skibsbygning  bar 
med  Hensyn  til  Ordrer  haft  et  Rekordaar 
med  næsten  100,000  Tons  forøget  Nybygning. 
De  store  Rederiers  Ryggeplaner,  der  dispone¬ 
rer  Aar  frem  i  Tiden,  er  umaadelige,  Ordrer 
paa  Krigsskibe  ikke  mindre.  Og  alligevel  er 
den  finansielle  Situation  for  Værfterne  saa 
ugunstig  som  mulig.  Dividendereduktioner  og 
Rekonstruktioner  hører  til  Dagens  Orden.  Det 
viser  sig  tydeligt,  at  der  ikke  alene  kan  findes 
Monopoler  af  Producenter,  men  o&saa  af 
Købere.  De  faa  mægtige  Forbrugere  af  Værf¬ 
ternes  Produkter,  Kæmperederierne,  formaar 
—  takket  være  Konkurrencen  mellem  Værf¬ 
terne  og  disses  Uerfarenhed  overfor  de  nye 


Dette  er  i  store  Træk  Situationen  i  det  in¬ 
dustrielle  Tyskland.  Den  kan  sammenfattes 
derhen,  at  Efterspørgslen  er  gaaet  stærkt  til¬ 
bage,  Varetilbudet  i  samme  Grad  frem.  Dette 
har  vist  sig  i  en  almindelig  Tilbagegang  i 
Priserne,  navnlig  i  Varepriserne,  men  ogsaa  i 
Næringsmiddelpriserne,  skønt  Tilbagegangen 
her  er  noget  mindre  stærk.  Med  Hensyn  til 
Udførselen  er  denne  vokset  enormt,  som  føl¬ 
gende  Tabel  over  den  tyske  Vareomsætning 
viser. 

Medens  Indførslen  endog  er  stagnerende  i 
det  sidste  Aar,  har  Udførslen  været  stadig  og 
stærkt  voksende  gennem  de  sidste  5  Aar.  Alene 
i  det  sidste  Aar  er  den  vokset  med  et  Beløb 


Indførsel . 

Indførsel . 

1909 

1910 

1911 

1912 

1913 

Millioner  Mark 

7800 

6000 

8100 

6800 

8700 

7400 

9800 

8100 

9800 

9200 

Indførselsoverskud . 

1800 

1300 

1300 

1700 

600 

Opgaver,  nemlig  de  Kæmpeskibe,  som  netop 
gør  Udslaget  —  at  udnytte  dette  til  deres 
Fordel.  »Imperator«,  som  kostede  ca.  40  Millio¬ 
ner  Kr.,  bar  saaledes  nærmest  bragt  sit  Værft 
Tab,  i  hvert  Fald  ikke  1  Øres  Gevinst!  Nu 
har  Hamborg-Amerikalinien  bortliciteret  to 
nye  store  Skibe  efter  et  nyt  System.  Rederiet 
bærer  selv  Omkostningsrisikoen  og  betaler 
Værftet,  ved  Siden  af  Material-  og  Driftsom¬ 
kostninger  samt  et  vist  Amortisationsbidrag 
til  disse,  en  fast  Gevinstprocent.  Maaske  lig¬ 
ger  heri  et  Bodemiddel  for  Værftsindustrien. 

At  det  forløbne  Aar  blev  glimrende  for 
Skibsfarten ,  siger  sig  selv.  Med  Værfternes  lave 
Priser,  med  den  forøgede  Udvandring  og  den 
forøgede  Eksport,  har  Rederierne  haft  glim¬ 
rende  Arbejdsbasis. 


paa  1,1  Milliard  Mark.  En  Del  af  denne  Ud¬ 
førselsforøgelse  falder  paa  Landbrugsproduk¬ 
ter,  paa  forøget  Sukkereksport  og  paa  forøget 
Korneksport,  som,  takket  være  det  tyske  Ind- 
førselsbevissystem,  har  naaet  et  umaadeligt 
Omfang,  som  vel  nok  de  øvrige  Lande  før 
eller  senere  vil  tage  Forholdsregler  overfor. 
Hele  Resten,  nemlig  850  Millioner  Mark,  falder 
paa  forøget  Industrieksport,  og  dette  er  det 
bedste  Bevis  for,  hvorledes  Industrien  har 
bestræbt  sig  efter  at  erstatte  det  indenlandske 
formindskede  Forbrug  med  Afsætning  i  Ud¬ 
landet.  Disse  Bestræbelser  bar  hidtil  været 
alt  i  alt  vellykkede,  hvorvidt  de  ogsaa  vil 
være  det  for  Fremtiden,  er  et  stort  og  usik¬ 
kert  Spørgsmaal. 


Dansk  Lokomotivbygning. 


Man  vil  endnu  erindre,  hvilken  Opsigt  den 
saakaldte  Lokomotivdebat  under  Folke¬ 
tingets  Finanslovbehandling  vakte  i  1910.  Un¬ 
der  Drøftelsen  af  nogle  store  Lokomotivle¬ 
verancer  henstilledes  fra  forskellige  Sider  til 
Trafikministeren  om  saa  vidt  muligt  at  lade 
Fremstillingen  af  Lokomotiver  foregaa  her  i 
Landet,  selv  om  ogsaa  de  indenlandske  Til¬ 


bud  skulde  vise  sig  lidt  dyrere  end  de  uden¬ 
landske. 

Det  var  vistnok  første  Gang,  saadanne  Ud¬ 
talelser  hørtes  i  det  danske  Folketing,  og 
hvad  der  gav  dem  særlig  Interesse  var,  at 
ikke  blot  Højre,  men  ogsaa  Radikale  og  ikke 
mindst  Socialdemokrater  deltog  stærkt  deri. 
Ganske  vist  førte  Debatten  ikke  til  noget  po- 

sitivt  Resultat  i  første  Omgang,  men  den  viste 
dog  en  glædelig  Vending  i  Folketingets  Indu¬ 
striopfattelse.  Spørgsmaalet  om  dansk  Loko¬ 
motivfabrikation  er  derfor  bleven  noget  af  en 
Mærkesag  i  vor  Industrihistorie. 

Socialdemokraterne,  af  hvilke  navnlig  K.  M 
Klausen  med  stor  Dygtighed  talte  det  inden¬ 
landske  Arbejdes  Sag,  ønskede  dels,  at  Staten 
forsøgsvis  selv  skulde  overtage  Bygningen  af 
nogle  Lokomotiver,  dels,  at  Bygningen  af  an¬ 
dre  af  de  fornødne  Lokomotiver  —  ved  rime¬ 
lige  Tilbud  —  skulde  overlades  den  private 
Industri,  og  formulerede  et  Forslag  til  en  Fi¬ 
nanslovsanmærkning  i  denne  Retning.  For¬ 
slaget  strandede  imidlertid  paa  Regeringspar¬ 
tiets  Modstand,  efter  at  Ministeren,  der  iøvrigt 
stillede  sig  forstaaende  overfor  selve  Tanken, 
havde  hævdet,  at  man  af  økonomiske  Hen¬ 
syn  ikke  turde  bortse  fra  de  udenlandske  Til¬ 
buds  Fordelagtighed  ved  saa  store  Beløb,  som 
disse  Leverancer  drejede  sig  om. 

I  Foraaret  1912  under  Finanslovens  3.  Be¬ 
handling  vendte  imidlertid  Spørdsmaalet  til¬ 
bage,  idet  der  forelaa  Forslag  om  Bevilling 
til  3  Rangermaskiner.  Denne  Gang  stilledes 
atter  fra  samme  3  Parter  som  i  1910  Forslag 
om  en  Anmærkning  til  Finansloven,  men 
denne  Gang  af  følgende  Ordlyd: 

»Ministeren  bemyndiges  til  paa  indenland¬ 
ske  Værksteder  at  lade  bygge  3  Rangerloko¬ 
motiver.« 

Efter  nogen  Diskussion  vedtoges  Anmærk¬ 
ningen,  idet  man  enedes  om,  at  den  ikke  skulde 
opfattes  som  et  egentligt  Paabud  til  Ministe¬ 
ren,  men  kun  som  en  Henstilling  om  forsøgs¬ 
vis  at  lade  en  indenlandsk  Virksomhed  paany 
prøve  med  Fremstilling  af  Lokomotiver.  (Som 
bekendt  er  tidligere  leveret  Maskiner  fra  Smith, 
Mygind  og  Hiittemeier  samt  fra  Burmeister 
&  VVain  og  »Vulcan«  til  Statsbanerne,  men  i 
de  senere  Aar  har  alle  vore  Lokomotiver  væ¬ 
ret  af  udenlandsk  Tilvirkning,  til  Trods  for, 
at  de  danske  Maskiner  vandt  sig  et  udmær¬ 
ket  Navn.  De  blev  da  ogsaa  kun  fortrængt 
gennem  en  systematisk  Forfølgning  med  store 
Underbud  fra  Udlandets  Side). 

Der  skete  nu  noget,  der  skulde  sætte  de 
billige  udenlandske  Tilbud  i  den  rette  Belys¬ 
ning  og  vise  Uholdbarheden  i  Paastanden  om 
det  umulige  for  Danmark  at  optage  Kampen 
med  Udlandet  paa  Lokoinotivbygningsomraa- 
det.  Underhaanden  havde  Friehs  Maskinfa¬ 
brik,  Aarhus,  indgivet  et  Tilbud  paa  Bygnin¬ 
gen  af  de  omtalte  Maskiner.  Ved  en  udskreven 
Licitation  viste  det  sig,  at  den  af  det  danske 
Firma  forlangte  Pris  laa  midt  i  de  udenland- 
Tilbud.  Regeringen  mente  imidlertid  ikke  at 


turde  give  den  danske  Fabrik  Leverancen  ved 
den  store  Forskel,  der  var  mellem  den  af 
denne  Fabrik  forlangte  Pris  og  det  billigste 
Bud,  og  Leverancen  blev  da  tilslaaet  dette, 
der  afgaves  af  et  belgisk  Firma  og  laa  4000 
Kr.  under  Friehs  Bud,  der  lød  paa  ca.  30,000 
Kr.  Næste  Aar  skulde  man  imidlertid  atter 
have  nogle  Stykker  af  samme  Slags  Maskiner, 
og  nu  viste  det  sig,  at  det  belgiske  Firma 
ikke  ønskede  igen  at  levere  disse  Maskiner 
til  den  Pris,  som  det  det  foregaaende  Aar 
havde  forlangt,  men  forlangte  ca.  samme  Pris 
som  Frich  havde  opgivet! 

Hermed  var  det  godtgjort,  at  kun  ekstraor¬ 
dinære  Grunde  havde  ligget  bag  det  Aaret 
forud  afgivne  meget  lave  Tilbud,  og  at  den 
virkelige  rimelige  Pris  for  en  Maskine  af  den 
ønskede  Art  just  laa  i  den  Sum,  det  danske 
Firma  straks  havde  forlangt.  Friehs  Maskin¬ 
fabrik  fik  da  ogsaa  derefter  Leverancen  af  de 
3  Rangermaskiner  og  gik  straks  i  Gang  med 
Fabrikationen. 

Ved  denne  Begivenhed  var  der  tillige  slaaet 
en  forsvarlig  Pæl  gennem  den  vidt  udbredte 
Antagelse,  at  Lokomotivbygning  er  en  saa 
speciel  Industri,  at  den  umulig  kan  optages 
i  mindre  Maalestok,  uden  i  hvert  Tilfælde 
at  maatte  nyde  kunstig  Støtte.  Det  er  snarere 
den  Stab  af  Ingeniører  og  Arbejdere,  der  ud¬ 
kræves  for  Lokomotivbygning,  som  er  noget 
specielt,  og  af  Hensyn  til  hvis  Stabilitet  det 
aldrig  vil  kunne  lønne  sig  for  en  Fabrik  kun 
periodevis  at  beskæftige  sig  med  Lokomotiv¬ 
fabrikation.  Heller  ikke  er  det  kun  mindre 
Maskiner,  saasom  Rangermaskiner,  der  vil 
kunne  fremstilles  i  Danmark,  men  lige  saa  godt 
vil  en  vordende  dansk  Lokomotivindustri 
kunne  fremstille  store  Hurtigtogsmaskiner, 
hvor  komplicerede  disse  end  synes. 

Udviklingen  i  Lokomotivindustrien  i  vore 
to  skandinaviske  Nabolande  afgiver  da  ogsaa 
Beviser  paa,  hvorledes  man  fra  en  beskeden 
Begyndelse  er  naaet  frem  til  fuldt  leverings¬ 
dygtige  Industrier,  der  nu  i  begge  Lande  helt 
forsyner  det  indenlandske  Marked  med  alle 
Slags  Lokomotiver.  Medens  svensk  Lokomo¬ 
tivindustri  allerede  er  af  ældre  Dato,  har 
Norge  indtil  for  en  halv  Snes  Aar  siden  lige¬ 
som  Danmark  indført  samtlige  sine  Lokomo¬ 
tiver.  Ved  klog  og  fornuftig  Hensyntagen  til 
nationale  Interesser  naaede  Norges  Statsba¬ 
ner  efterhaanden  at  give  de  indenlandske  Fa¬ 
briker  Lejlighed  til  at  udvikle  en  egentlig 
Lokomotivfabrikation,  der  allerede  nu  saa 
faa  Aar  efter  som  nævnt  løser  alle  de  vanske¬ 
lige  Opgaver,  som  Lokomotivbygningen  stil¬ 
ler  i  et  saa  bjergrigt  Land  som  Norge. 

Det  foreløbige  Resultat  af  »Lokomotiv- 
Anmærkningen«  staar  nu  paa  Skinnerne  i 
Form  af  tre  Rangermaskiner,  medens  tre 
nye  allerede  er  bestilt  hos  samme  Firma. 
Maskinerne  er  saakaldte  Tenderlokomotiver, 
Litra  F,  der  selv  medfører  et  passende  Kvan¬ 
tum  Vand  og  Kul,  tilsammen  5  Tons. 

F-Maskinerne  anvendes  til  Rangering  paa 
de  større  Stationer  og  maa  derfor  være  baade 


stærke  og  hurtige  i  deres  Revægelser,  hvor 
for  Adhæsionsvægten  er  37  Tons,  Kedeltryk¬ 
ket  12  Atm.  og  Maksimalhastigheden  50  km 
pr.  Time.  Maskinerne  er  trekoblede,  d.  v.  s., 
at  de  foruden  et  Par  Drivhjul  med  1252  mm 
Tvermaal  har  2  Sæt  andre  Hjul  af  samme 
Størrelse,  indbyrdes  forbundne  med  Plejl- 
stænger,  saakaldte  Kobbelhjul. 


Gammel  norsk  Vævekunst. 


Skønt  kæmpende  med  endnu  trangere 
Kaar  end  de  danske  Museer,  har  Kunst- 
industrimuseet  i  Kristiania  alle  Dage  paataget 
sig  en  Forpligtelse,  som  de  fleste  andre  Kunst¬ 
industrimuseer  mere  eller  mindre  har  und¬ 
draget  sig,  nemlig  den  at  sprede  Kendskabet 
til  det  opsamlede  ved  at  sende  det  ud  over 
Landene  i  de  bedst  mulige  Gengivelser.  Hvad 
dette  Museum  i  saa  Henseende  har  udrettet, 
er  beundringsværdigt.  Rent  fraset  dets  om¬ 
hyggelige  Aarsberetninger,  dets  Udstillings¬ 
kataloger  og  andre  Lejlighedsskrifter,  hvoraf 
flere,  saaledes  navnlig  Fortegnelserne  over 
Glasudstillingen  i  1899  og  Sølvudstillingen  i 
1908,  er  bievne  uundværlige  Haandbøger  i  alle 
nordiske  Kunstbibliotheker,  kan  Museet  pege 
paa  saadanne  Standard-Værker  som  dets  Pu¬ 
blikationer  over  de  gamle  norske  Billedtæp¬ 
per,  norsk  Træskærerkunst  og  Fortidskunst  i 
Norges  Bygder.  Hertil  er  nu  ved  at  føje  sig 
et  nyt  Foretagende:  »Gammel  norsk  Væve¬ 
kunst«  (Pudetræk  og  Tæpper  i  farvetrykte 
Gengivelser). 

Det  er  vistnok  den  almindelige  Opfattelse, 
at  de  gamle  norske  Billedtæpper,  som  Museet 
allerede  tidligere  har  udgivet,  betegner  et 
Højdepunkt  af  Norges  Folkekunst.  Et  Tæppe 
som  det  fra  Baldishoels  Kirke,  der  saa  mi¬ 
rakuløst  blev  fundet  mellem  to  Gulve  ved 
Kirkens  Nedrivning,  vilde  ogsaa  i  et  af  de 
store  Kulturlande  betragtes  som  en  sand  Na¬ 
tionalskat,  ikke  blot  paa  Grund  af  dets  Ælde, 
Ærværdighed  og  Sjældenhed,  men  ogsaa 
paa  Grund  af  dets  Skønhed,  og  selv  om  de 
yngre  norske  Billedtæpper  naturligvis  ikke 
kan  maale  sig  med  dette  tidlige  middelalder¬ 
lige  Arbejde  i  Henseende  til  streng  Stil  og 
Holdning,  udmærker  de  sig  dog  ved  at  have 
bevaret  den  dekorative  Fladevirkning,  som 
det  17de  og  18de  Aarliundreds  raffinerede  Go¬ 
beliner  fra  de  store  berømte  Verdensfabriker 


ikke  forenede  med  deres  øvrige,  overordent¬ 
lige  Fortrin. 

Af  et  Øje,  der  er  forvænt  af  franske  eller 
flamske  Gobeliner,  kræver  de  yngre  norske 
Figurtæpper  dog  en  Del  Overbærenhed.  Det 
er  landlige  Produkter,  barnlige  Produkter 
kan  man  endog  sige,  for  saa  vidt  som  deres 
Figurstil  stemmer  bedst  overens  med  Børns 
sædvanlige  Tegnesæt.  Den  ypperlige  Flade¬ 
virkning,  de  ejer,  er  unægtelig  naaet  paa  Be¬ 
kostning  af  Livet  i  Figurerne,  paa  Bekostning 
ogsaa  af  den  Rigdom  og  Festlighed  i  Farverne, 
som  de  franske  og  flamske  Gobeliner  frem- 
byder. 

For  saa  vidt  kan  man  med  nogen  Ret  sige, 
at  det  alligevel  ikke  er  de  norske  Billedtæp¬ 
per,  men  de  norske  Pudetræk,  som  betegner 
Højdepunktet  af  Norges  gamle  Folkekunst. 
Der  er  i  disse  sidste  ingen  Figurer,  som  træn¬ 
ger  til  nogen  Overbærenhed.  De  er  udelukkende 
ornamentale,  og  skønt  de  er  landlige  Produk¬ 
ter  i  samme  Grad  som  Billedtæpperne,  er  de 
ganske  fri  for  barnlige  Egenskaber.  De  er 
simpelthen  beundringsværdige  saa  at  sige 
alle,  ja,  mange  af  dem  hører  til  de  Ting, 
hvori  man  ikke  blot  forelsker  sig  heftigt, 
men  varigt.  De  bedste  norske  Pudetræk 
prenter  sig  i  Ens  Erindring  med  den  Tyde¬ 
lighed,  der  altid  er  et  Tegn  paa  det  træfsikre 
i  Kunsten  eller  for  at  sige  det  stærkere :  det 
geniale. 

Det  nye  Værk  om  disse  Pudetræk  er  be¬ 
regnet  paa  at  skulle  omfatte  Reproduktioner 
af  ca.  100  Stykker.  Deraf  bringer  det  første 
Hefte  kun  de  10.  Det  er  ikke  meget,  men  dog 
allerede  nok  til  at  give  en  Antydning  af  disse 
Vævningers  Ejendommeligheder. 

De  er  selvfølgelig  ikke  opstaaede  paa  bar 
Bund.  For  de  flestes  Vedkommende  vilde  det 
være  let  at  paavise  mangfoldige  Paavirkninger 
fra  Middelalder  og  Renaissance,  af  hvilke  de 

Heste  kan  føres  tilbage  til  Orienten.  Med  alt 
det  tør  man  dog  trygt  sige,  at  Talen  her  er 
om  en  national  norsk  Kunst,  thi  hvert  af 
disse  Pudetræk  repræsenterer  Typer,  som 
har  faaet  deres  særlige  Tildannelse  paa  for¬ 
skellige  Punkter  af  Landet.  I  det  foreliggende 
Hefte  er  det  kun  Gudbrandsdalens  Indsats  i 
saa  Henseende  man  lærer  at  kende.  Men  In¬ 
troduktionen  kunde  ikke  være  bedre.  Thi  hvad 
der  paa  de  ti  Tavler  er  samlet  af  ornamental 
Opfindsomhed,  af  Snille  til  at  skabe  Skønhed 
af  et  Spil  med  enkle  Linjer  og  faa  Farver, 
er  forbavsende.  Her  er  ganske  vist  Inddelinger 
og  indenfor  disse  Ornamenter,  som  har  deres 
tydelige  Forbilleder  i  persiske  og  kaukasiske 
Knyttetæpper.  Her  er  ogsaa  Plantekomposi- 
tioner,  der  øjensynlig  er  afledede  fra  flamske 
Gobeliner.  Men  Forbillederne  er  aldrig  slavisk 
fulgte.  Tværtimod.  Det  er,  som  var  de  kun 
flygtigt  komne  Pudetrækkenes  Tegnere  for 
Øje,  og  som  havde  de  i  den  flygtige  Berøring 
blot  befrugtet  deres  Fantasi.  Thi  med  alle 
deres  Afledninger  af  fremmede  Motiver  er  de 
norske  Pudetræk  norske.  De  er  det  i  Kraft  af 
et  eget  barokt  Drag  i  deres  Linjespils  Rhytmer. 


De  er  det  ogsaa  i  Kraft  af  den  friske,  stundom 
glubske  Farveglæde,  hvorom  de  vidner,  naar 
de  ikke  er  altfor  falmede.  De  er  det  endelig  og 
allermest  ved  Fjærnheden  i  det  Forhold,  hvori 
de  staar  til  deres  Forbilleder,  en  Fjærnhed, 
som  kun  kan  forklares  af  deres  Fædrelands 
afsides  Beliggenhed.  Det  er  utvivlsomt  den, 
der  betinger  den  relativt  set  sjældne  Grad  af 
Originalitet,  ja  Genialitet  i  Norges  gamle 
Vævekunst. 

Om  Pudetrækkenes  Alder,  om  deres  Gene¬ 
sis  og  Topografi  faar  man  formodentlig  at 
høre  i  den  Text,  hvormed  Udgiveren,  Direktør 
Grosch,  vil  afslutte  sit  Værk.  Foreløbig  maa 
man  nøjes  med  at  glæde  sig  over  de  udmær¬ 
kede  farvetrykte  Billeder,  som  gør  Udgiverens 
Omhu  og  norsk  Reproduktionskunst  i  lige 
Grad  Ære.  Endog  Tekniken  kan  man  studere 
i  disse  fortrinlige  Gengivelser.  Der  er  da  hel¬ 
ler  næppe  Tvivl  om,  at  Værket  vil  blive  hilst 
velkomment  overalt  i  Verden,  hvor  Væve¬ 
kunsten  udøves  eller  forskes.  For  Videnskab 
som  for  Praxis  er  det  af  samme  Interesse  og 
Betydning. 

Emil  Hannover. 


Boganmeldelse. 


Vinding  Kruse:  Arbejdets  og  Kapitalens  Or¬ 
ganisationer,  retslig  bedømt,  I.  Del.  Syns¬ 
punkter  for  Retsudviklingen  i  Industriens 
Hovedlande. 

Det  her  foreliggende  Værk,  for  hvilket  For¬ 
fatteren  har  erhvervet  den  juridiske  Dok¬ 
torgrad,  maa  henregnes  til  den  sociale  Rets¬ 
videnskab.  Det  er  et  Værk,  hvis  Metode  er  Rets¬ 
videnskabens,  og  hvis  Indhold  er  Emner  af 
socialøkonomisk  Natur  set  i  deres  Forhold 
til  Retslivet.  Allerede  dette,  at  en  juridisk 
Doktordisputats  henter  sit  Emne  fra  disse 
Egne  af  Videnskaben,  maa  paa  Forhaand  for¬ 
lene  den  med  en  vis  Interesse,  og  navnlig 
hvor  Emnet  er  et  saa  moderne  Spørgsmaal 
som  Kampen  mellem  Kapital  og  Arbejde  og 
Retsordenens,  Lovgivningens  og  Domsmag¬ 
tens,  Stilling  til  denne.  Interessen  forhøjes 
yderligere  efter  Gennemlæsningen  af  Bogens 
Fortale,  hvori  det  meget  stærkt  fremhæves, 
at  den  Behandling  af  nationaløkonomiske 
Emner,  der  foretages  fra  nationaløkonomiske 
Forfatteres  Side,  i  alt  for  høj  Grad  har  be¬ 
tonet  de  rent  økonomiske  Momenters  Betyd¬ 
ning  for  Udviklingen,  og  ikke  tillagt  andre 


Aarsager,  navnlig  de  retslige  eller  retspoliti- 
ske,  den  Betydning,  som  rettelig  tilkommer 
dem,  hvorfor  der  ofte  gives  et  skævt  Billede 
af  den  sociale  Udvikling.  Det  er,  som  man 
ser,  den  ikke  ukendte  Strid  om,  hvad  der  er 
det  aktive,  og  hvad  der  er  det  passive  Element 
i  Udviklingen,  der  her  paa  ny  drages  frem, 
om  det  er  Lovene,  der  skaber  Livet,  eller  om 
det  ikke  omvendt  snarere  er  Livet,  der  i  Rets¬ 
institutionerne  paragrafferer  de  Erfaringer, 
der  vindes  under  Udviklingens  Gang.  Forfatte¬ 
ren  er  en  veltalende  Advokat  for  den  første 
Anskuelse  og  tillægger  Retsordenen  som  Sam¬ 
fundsregulativ  en  Betydning,  der  næppe  over¬ 
alt  vil  blive  den  indrømmet. 

Det  er  kun  rimeligt,  at  et  Værk  som  det  an¬ 
førte  maa  spænde  Forventningerne,  for  det 
første  ved  sit  Emne,  for  det  andet  ved  sit  i 
Fortalen  udtalte  Løfte  om  Anvendelsen  af  nye 
Synsmaal  ved  dette  Emnes  Behandling,  navn¬ 
lig  hos  en  Læser,  hvis  økonomiske  Dannelse 
er  næret  af  de  Synsmaal  paa  Udviklingens 
Gang,  hvis  virkelige  Betydning  for  denne  saa 
stærkt  drages  i  Tvivl  af  Forfatteren,  og  ende¬ 
lig  ogsaa  fordi  det  er  af  Interesse  at  se,  hvor- 

vidt  saadanne  Emner,  kan  behandles  udtøm¬ 
mende,  naar  Juraens  »gennem  mange  Tids¬ 
aldres  Erfaringer  vundne  Teknik  bestemt  og 
stadig  fastholdes«. 

For  at  faa  de  rette  Perspektiver  frem  fol¬ 
det,  der  navnlig  maa  interessere,  nemlig  Rets¬ 
ordenens  Stilling  til  de  moderne  Organisa¬ 
tioner,  baade  Arbejdets  og  Kapitalens,  og  for 
historisk  at  paavise  Rigtigheden  af  det  Syns¬ 
punkt,  der  er  lagt  til  Grund,  gives  i  Rogens 
forste  Afsnit  en  Lavshistorie  for  Industriens 
Hovedlande,  England,  Frankrig  og  Tysk¬ 
land,  hvoraf  navnlig  Forholdene  i  England, 
Arbejderbevægelsens  Hjemland,  behandles 
udførligt.  Hvorvidt  selve  den  Fremstilling, 
der  gives  af  Lavsudviklingen  i  England,  kan 
siges  at  bekræfte  Forfatterens  Paastand  om 
Retsordenens  betydelige  Indvirkning  paa  den 
økonomiske  Udvikling,  selv  med  Fremhævelse 
af  det  for  engelsk  Retsliv  —  og  dette  er  det 
egentlige  nye  i  denne  Fremstilling  —  ejen¬ 
dommelige  Forhold,  at  Retsudøvelsen  paa  et 
meget  tidligt  Tidspunkt  decentraliseres  ud  i 
det  kommunale  Selvstyre,  synes  saare  tvivl¬ 
somt.  Det  fremhæves  af  Forfatteren,  at  den 
Omstændighed,  at  Lavsvæsenet  i  England  ikke 
er  ophævet  ved  nogen  Lov,  har  forledet  øko¬ 
nomiske  Forfattere  til  den  urigtige  Antagelse, 
at  Lavenes  Fald  udelukkende  skyldtes  rent 
økonomiske  Aarsager,  og  var  Resultatet  af  en 
ren  økonomisk  Opløsningsproces,  uden  nogen 
Indgriben  fra  Statsmagternes  Side.  Det  er  her¬ 
overfor,  at  Forfatteren  fremhæver,  at  Retsorde¬ 
nen  har  andre  Organer  end  Loven,  og  netop 
i  England  i  deltte  Tilfælde  har  været  betjent 
af  andre  Organer,  nemlig  det  kommunale 
Selvstyre,  der  paa  utallige  Maader  øvede  sin 
Indflydelse  paa  Lavsvæsenets  Udvikling.  Men 
det  synes  ikke,  at  der  dermed  er  ført  noget 
Revis  for  den  Indflydelse,  Retsordenen  i  og  for 
sig  har  haft  paa  den  økonomiske  Udvikling, 
idet  hele  Spørgsmaalet  dermed  blot  henlægges 
i  et  andet  Plan  end  i  andre  Lande;  og  For¬ 
holdet  hermed  var  vel  ogsaa  nok  det,  at  de 
praktiske  Englændere  indsaa,  at  Erhvervslivets 
Organisationer  netop  bedst  tilpassedes  efter 
Livets  økonomiske  Rehov,  naar  Tilsynet  førtes 
af  Myndigheder,  der  stod  de  arbejdende  Or¬ 
ganisationer  nærmest.  Hermed  være  ingen¬ 
lunde  sagt,  at  Retsordenen  ingen  Indflydelse 
kan  have  paa  den  økonomiske  Udvikling;  den 
kan  hemme  den  og  den  kan  ogsaa  fremme 
den,  hvor  de  naturlige  Betingelser  er  til  Stede; 
men  skabe  noget  selv,  eller  vedvarende  slaa 
Bom  for  en  Udvikling,  der  synes  begrundet 
i  Forholdet,  kan  den  næppe.  Der  fremkom¬ 
mer  ogsaa  »i  Arbejdets  og  Kapitalens  Organi¬ 


sationer«  spredte  Bemærkninger,  der  netop 
udtrykker  den  Tanke,  at  f.  Eks.  Lavsvæsenet 
kun  holdtes  oppe  saa  længe  den  økonomiske 
Udvikling  gik  med  den,  medens  Lavene  faldt 
sammen  saasnart  det  ikke  længer  var  Tilfæl¬ 
det,  f.  Eks.  da  den  økonomiske  Udvikling  med¬ 
førte  Opkomsten  af  en  stor  Del  nye  Erhverv, 
der  paa  Grund  af  Byens  Lavsmonopol  maatte 
tage  Sæde  i  Landdistrikterne.  »I  det  hele  taget, 
saa  længe  det  engelske  Selvstyres  Repræsen¬ 
tanter  ansaa  det  for  formaalstjentligt  —  af  Hen¬ 
syn  til  Byerne  —  at  støtte  Lavene,  saa  længe 
kunde  disse  endnu  holde  sig  oppe,  om  end 
deres  faktiske  Magt  i  det  økonomiske  Liv,  med 
den  Udvikling,  der  foregik  uden  om  dem,  sta¬ 
dig  blev  mindre.  Men  saasnart  Selvstyrets  Re¬ 
præsentanter  indsaa,  at  Lavsvæsenets  Opret¬ 
holdelse  saa  langt  fra  gavnede  Byerne,  at  det 
tvertimod  var  en  Hindring  for  disses  frie  Ud¬ 
vikling,  da  var  Lavenes  Time  slaaet  ....  De 
hjemfaldt  helt  til  den  naturlige  Udviklings 
Lov«. 

Efter  Fremstillingen  af  Udviklingens  Gang 
i  England  indtil  det  moderne  Fabrikssystem 
vinder  frem,  følger  Skildringen  af  tilsva¬ 
rende  Perioder  i  den  økonomiske  Udvikling, 
i  Frankrig  og  Tyskland.  Det  var  allerede 
kendelig  ved  Omtalen  af  engelske  Forhold, 
at  Forfatteren  nærer  stor  Forkærlighed  her¬ 
for,  men  det  træder  endnu  tydeligere  frem 
ved  Sammenligning  mellem  franske  og  engel¬ 
ske  Forhold.  I  det  hele  synes  det  industri¬ 
elle  Erhvervssamfund,  der  i  Bogen  tegnes  af 
det  attende  Aarhundredes  Frankrig,  navnlig 
i  dettes  sidste  Halvdel,  altfor  smaaborgerligt. 
Det  er  vel  nok  saaledes,  at  den  Industri,  der 
grundedes  i  Frankrig  i  Coblerts  Dage,  nærmest 
var  en  Luksusindustri,  i  det  mindste  i  den 
Betydning,  at  den  kostede  mange  Penge  for 
Staten  og  var  ret  overflødig,  fordi  den 
ikke  var  naturlig  begrundet.  Det  økonomiske 
System,  der  afløste  Merkantilismen,  nemlig 
Fysiokratismen,  var  ved  sin  ensidige  Over¬ 
vurdering  af  Landbrugets  Betydning  for  et 
Lands  Økonomi,  selvsagt  ej  heller  egnet  til 
at  fremme  de  Erhverv,  der  lægger  Vind  paa 
Forædlingen,  og  dog  er  det  vel  saaledes,  at 
Aarene  fra  1750  og  frem  til  Revolutionen  netop 
lagde  Kølen,  ja  mere  end  det,  til  en  fransk 
Storindustri  af  betydelig  Omfang.  Det  er  un¬ 
der  Omtalen  af  den  begyndende  Fagforenings¬ 
bevægelse  fremhævet  af  Forfatteren,  at  naar 
denne  begynder  at  vise  sig  i  et  Land  er  dette 
et  umiskendelig  Tegn  paa,  at  Udviklingen  i 
dette  Lands  Erhvervsliv  har  naaet  Storindu¬ 
striens  første  Stadium,  hvor  Arbejdets  Ledere 

ikke  længer  som  i  Lavstiden  er  en  forholds¬ 
vis  talrig  Stand,  som  enhver  Arbejder  har 
Adgang  til  at  blive  Medlem  af,  men  er  bleven 
en  lille  faatallig  Kapitalistklasse,  i  hvis  Tjene¬ 
ste  staar  en  hidtil  ukendt  stor  Masse  af  Arbej¬ 
dere,  der  som  Regel  ingen  som  helst  Udsigt 
har  til  at  arbejde  sig  op.  Men  dette  Tegn  paa 
en  begyndende  Storindustri  forelaa  vist  netop 
i  hine  Tiders  Frankrig,  idet  det  jo  er  godt¬ 
gjort  (Levasseur),  at  der  netop  i  disse  Aar 
gik  en  stærk  Bevægelse  gennem  den  franske 
Arbejderbefolkning,  en  Bevægelse,  der  var  or¬ 
ganiseret  i  Foreninger,  omend  disse  ganske 
vist  var  hemmelige,  fordi  det  jo  var  forbudt 
Arbejderne  at  organisere  sig,  og  at  Bevægelsens 
Formaal  var  det  moderne  højere  Løn  og  kor¬ 
tere  Arbejdstid.  Denne  Arbejderklasse  havde 
som  sin  Modsætning,  eller  sin  Forudsætning, 
en  Klasse  af  velhavende  Fabrikanter,  der  blev 
rige  ved  en  vidtforgrenet  industriel  Virksom¬ 
hed  :  i  Paris  af  Gobeliner,  Guld-,  Sølv-  og  Glas¬ 
varer,  Ure  og  Papir,  og  ude  i  Frankrigs  Byer 
som  Rouen,  Nantes,  Bordeaux,  Lyon  og  Mar- 
seille,  hvis  industrielle  Frembringelser  for¬ 
nemmelig  var  Tekstilvarer  og  Fajance.  Denne 
Samfundsklasse  dannede  sammen  med  Stor¬ 
handelen  et  Befolkningselement,  der  blev  af 
overordentlig  stor  Betydning  for  Revolutionen. 
Thi  ligestillet  med  de  privilegerede  Stænder, 
baade  i  Kultur  og  Velstand,  savnede  de  gan¬ 
ske  disses  Særrettigheder,  og  de  maatte  der¬ 
for  blive  afgjorte  Modstandere  af  den  da  be- 
staaende  Samfundsordning.  Naar  alt  kommer 
til  alt,  er  det  maaske  netop  Tilstedeværelsen  af 
denneSamfundsklasse  i  Forbindelse  med  visse 
liberale  Erhverv,  der  bevirker,  at  Revolutionen 
brød  ud  netop  i  Frankrig,  og  ikke  i  noget 
andet  Land  med  lignende  sociale  og  politiske 
Tilstande,  idet  kun  Frankrig  ejede  en  saadan 
velhavende  og  kultiveret  Borgerstand,  der  var 
ganske  blottet  for  Deltagelse  i  Statens  Styrelse. 

Efter  endnu  i  Bogens  første  Afsnit  at  have 
skildret  Lavsvæsnets  Opløsning  og  Fald  og 
den  frie  Konkurrences  Gennembrud  i  Tysk¬ 
land,  fremstilles  Udviklingens  næste  Trin,  der 
er  de  nye  Organisationers  Dannelse  og  deres 
Kamp  for  retslig  Anerkendelse.  Ogsaa  i  dette 
Afsnit  indtager  Skildringen  af  Forholdene  i 
England  den  mest  fremtrædende  Plads  og 
læses  med  størst  Interesse,  fordi  England  gik 
forrest  i  Udviklingen.  Emnet  er  den  voksende 
arbejdervenlige  Lovgivning  gennnem  det  nit¬ 
tende  Aarhundrede,  alt  efter  som  Arbejder¬ 
partiet  vandt  større  og  større  politisk  Magt, 
og  Mærkepælene  er  Lovene  af  1824 — 25,  der 
anerkendte  Arbejdernes  Strejkeret,  for  saa  vidt 


angik  højere  Løn  og  kortere  Arbejdstid,  1871, 
der  legaliserede  Trade  Unions  o:  baade  Ar¬ 
bejdsgiversammenslutninger  og  Arbejderfor¬ 
eninger,  1875,  der  udvidede  Strejkeretten  ogl906, 
der  væsentlig  omhandlede  Strejkevagter.  Disse 
Love  brød  afgørende  med  den  ældre  engelske 
Rets  (common  law)  Opfattelse  af  Fagforenings¬ 
bevægelsen,  ja  Loven  af  1906  endog  saa  afgø¬ 
rende,  at  den  efter  Forfatterens  Anskuelse 
skabte  en  Særlovgivning  med  langt  videregaa- 
ende  Rettigheder  for  Arbejderne,  end  der  var 
indrømmet  andre  Borgere.  Dette  er  en  Opfat¬ 
telse  af  Arbejderloven,  som  iøvrigt  ikke  deles  af 
andre  Kendere  af  engelske  Arbejdsforhold  f. 
Eks.  ikke  af  Harald  Scavenius  i  hans  i  1912  ud¬ 
komne  Værk:  Af  den  nyere  engelske  Arbejder¬ 
bevægelses  Historie.  Den  Udvikling,  der  fandt 
Sted  i  England  med  disse  Aarstal  som  Mærke¬ 
pæle,  efterfulgtes  senere  i  Industriens  øvrige 
Hovedlande,  i  Frankrig,  hvor  Strejkeretten 
anerkendtes  i  1864,  Foreningsretten  i  1884,  for 
Tysklands  Vedkommende  i  1869  vedrørende 
Strejkerettens  Anerkendelse. 

Bogens  tredje  og  sidste  Afsnit  handler  om 
Organisationens  Kamp  for  Magten,  og  Rets- 
ordningens  Stilling  til  de  Midler,  der  anven¬ 
des  i  denne  Kamp.  Disse  Midler  sammen¬ 
fattes  af  Forfatteren  under  den  omfattende 
Betegnelse:  Boycotting.  Det  er  et  Afsnit,  der 
er  lige  inde  paa  Livet  af  den  nuværende  Tid, 
og  som  derfor  vil  læses  med  særlig  Interesse. 
Emnet  deles  af  Forfatteren  i  to  Dele,  nemlig 
Bestræbelserne  for  at  hæve  Varepriserne  og 
Kampen  for  at  hæve  Arbejdspriserne;  til  de  før¬ 
ste  hører  Arbejdsgivernes  Sammenslutninger 
i  Truster  og  Karteller,  og  særdeles  livligt  skil¬ 
dres  de  gigantiske  Livtag,  der  i  Amerika  til 
Dato  er  taget  mellem  Unionsregeringen  og 
Trusterne;  til  de  sidste  hører  Arbejdskampene 
for  højere  Løn  og  bedre  Arbejdsvilkaar  i  det 
hele.  Fremstillingen  er  givet  paa  den  Maade, 
at  der  er  samlet  et  meget  righoldigt  Doms¬ 
materiale,  der  tilfulde  viser  de  Vanskeligheder, 
der  for  Retsordenen  har  været  forbunden  med 
at  tage  Stilling  til  disse  Spørgsmaal  og  den 
juridiske  Forvirring  der  har  hersket  og  endnu 
hersker.  Men  mon  ikke  det  for  en  væsentlig 
Del  skyldes,  at  Forfatteren  gør  Uret  i  at  for¬ 
lange  de  samme  retslige  Synsmaader  lagt  til 
Grund  overfor  de  Organisationer,  hvis  For¬ 
maal  er  at  hæve  Varepriserne,  og  overfor 
dem,  hvis  Formaal  er  at  hæve  Arbejds¬ 
priserne?  Der  synes  her  i  Bogens  sidste 
Afsnit  at  være  intet  mindre  end  en  Kon¬ 
struktionsfejl,  et  Fejlsyn  i  Udgangspunktet, 
der  gør  hele  Fremstillingen  misvisende.  For 

Juraen  vilde  det  ganske  vist  være  en  stor  Be¬ 
hagelighed  —  det  vilde  gøre  den  mindre  sam¬ 
mensat— om  den  formelle  Lighed  kunde  læg¬ 
ges  til  Grund  ved  Bedømmelsen  af  alle  de  utal¬ 
lige  Spørgsmaal,  Arbejdets  og  Kapitalens  Orga¬ 
nisationer  rummer,  men  vilde  ikke  det,  der  for 
Forfatteren  staar  som  den  højeste  Ret,  nemlig 
en  Retsordning,  der  fuldstændig  har  banlyst 
enhver  Klasselovgivning  i  mange  Tilfælde,  og 
navnlig  i  de  sociale  Kampe,  blive  den  højeste 
Uret?  Eksempelvis  kan  da  nævnes,  at  i  saa 
Tilfælde  maa  hele  den  moderne  sociale’Lov- 
givning  fjernes,  fordi  denne  jo  i  udpræget 
Grad  er  en  Klasselovgivning.  Men  det  er  jo 
netop  i  vor  Tid  i  stigende  Grad  blevet  Stats¬ 
magtens  Opgave  gennem  Lovgivningen  at  skabe 


den  Balance  i  Modsætningsforholdet  mellem 
Kapital  og  Arbejde,  der  betinger  den  rolige 
Udvikling. 

Det  vil  blive  interessant  til  den  Tid,  naar 
Bogens  anden  Del  udkommer  (om  dette  da 
nogensinde  sker.  Doktordisputatser  som  før¬ 
ste  Led  af  et  Hele  maa  jævnlig  vente  paa 
sin  Afslutning)  at  se,  hvorledes  Forfatteren 
vil  stille  sig  overfor  den  Retning,  Udviklingen 
har  taget  her  hjemme.  Thi  ved  Dannelsen  af 
den  faste  Voldgiftsret  er  man  jo  gaaet  uden 
om  Juraen,  og  har  henskudt  disse  Spørgsmaals 
Afgørelse  til  en  Ret,  hvis  Medlemmer  staar 
midt  i  Kampen  og  med  Kendskab  til  Kam¬ 
pens  Vilkaar. 

Otto  Himmelstrup. 


Industri  og  Haandværk  i  den  kjøbenhavnske  Befolknings 

Erhvervsfordeling. 


I  Nr.  11  af  nærværende  Tidsskrift  for  1913, 
Pag.  264  er  der  under  ovenstaaende  Over¬ 
skrift  meddelt  nogle  Data  om  Befolkningens 
Erhvervsfordeling  i  Kjøbenhavn.  Det  er  heri 
fremhævet,  at  det  navnlig  er  paa  Grund  af 
Byggevirksomhedens  næsten  fuldstændige  Stil¬ 
stand  i  1911,  at  Procenttallet  for  de  Befolk¬ 
ningsdele,  der  ernæres  af  Industri  og  Haand¬ 
værk,  er  gaaet  tilbage  fra  42,27  pCt.  i  1906  til 
39,70  pCt.  i  1911,  fordi  Fremgangen  for  de  in¬ 
dustrielle  Fag  gennemgaaende  endog  ligger 
betydeligt  over  den  Fremgang,  der  kan  paa¬ 
vises  for  samtlige  Forsørgere  under  eet.  Til 
nærmere  Optysning  herom  hidsættes  neden- 
staaende  fagvise  Tabel,  hvis  Tal  angiver  An¬ 
tallet  af  Forsørgere  i  de  paagældende  Fag, 
og  hvis  tredje  Kolonne  i  Parentes  angiver 
det  Antal  Forsørgere,  der  svarer  til  den  gen¬ 
nemsnitlige  Stigning  for  alle  Forsørgere  under 
eet. 

Det  fremgaar  af  Tabellen,  at  de  virkelige 
industrielle  Fag,  baade  Tilvirkning  af  Nærings¬ 
midler,  Tekstilindustrien,  Metalindustrien, 
Teknisk-kemisk  Industri  og  Papirindustrien 
opviser  stærkere  Fremgang  end  den,  samt¬ 
lige  Forsørgere  i  Byen  har  kunnet  opvise, 
men  at  denne  Fremgang  mere  end  opvejes 
af  Tilbagegangen  i  Byggefagene,  hvortil  og- 
saa  kan  henregnes  store  Dele  af  Trævare¬ 
industrien,  samt  store  Dele  af  Sten-,  Ler-  og 
Glasindustrien.  Resultatet  for  Erhvervet  som 
Helhed  bliver  derfor  en  Tilbagegang  i  For¬ 
e¬ 


hold  til  det  beregnede  Forsørgerantal  paa 
ca.  4000,  et  Resultat,  der  dog  sikkert  med 
Rette  kan  betegnes  som  værende  foraarsaget 
af  den  specielle  Aarsag,  der  hedder  Bygge¬ 
krisen  i  Kjøbenhavn. 


Haandværk  og 

Industri 

Forsørgere  i 

1906 

1911 

Beregnet 

F’orsøger- 

antal l) 

Tilvirkning  af  Næringsmidler. 

12,087 

13,994 

(13,807) 

Tekstilindustri . 

3,019 

3,614 

(3,449) 

Beklædningsindustri  etc . 

24,921 

27,078 

(28,468) 

Jordarbejde,  Bygnings-  og  Mø¬ 
belindustri  . 

21,473 

20,342 

(24,530 

Trævareindustri  o.  1. . 

2,233 

2,221 

(2,551) 

Læderindustri . 

433 

515 

(495) 

Forarbejdning  af  Sten,  Ler-  og 
Glasvarer  . 

1,886 

2,016 

(2,154) 

Metalindustri . 

15,153 

18,653 

(17,310) 

Forskellige  Industrier  af  tek¬ 
nisk  og  kemisk  Art . 

3,009 

4,019 

(3,437) 

Papirindustri . 

561 

734 

(641) 

Industri  i  literær  og  kunstne¬ 
risk  Betning . 

4,352 

5,321 

(4,972) 

Industrielle  Erhverv  uden  nær¬ 
mere  Angivelse . 

3,097 

2,880 

(3,538) 

Tilsammen. . . 

92,224 

101,387 

(105,352) 

9  Det  beregnede  Forsørgerantal  giver  det  Antal  For¬ 
sørgere,  som  vedkommende  Fag  vilde  have  beskæftiget, 
saafremt  Stigningen  i  Faget  havde  været  proportionalt 
med  Forøgelsen  i  det  samlede  Antal  Forsørgere. 

Blyantfabriken  ,,Viking“. 


Som  Led  i  den  Landvindingsbestræbelse, 
der  —  baade  indadtil  og  udadtil  —  i  stedse 
stærkere  Grad  gør  sig  gældende  i  dansk  In¬ 
dustri,  vil  de  almindelige  Forbrugsartikler, 
der  kommer  i  daglig  og  direkte  Berøring  med 
det  store  Publikum,  altid  have  deres  store 


af  teknisk-kemisk  Virksomhed  og  Træbear¬ 
bejdning  —  har  naturligt  henledet  Tændstik¬ 
fabrikernes  Opmærksomhed  paa  det  nye  Felt, 
der  her  kunde  tages  op.  Efter  ca.  H/a  Aars 
Forsøg  har  nu  altsaa  den  nye  Fabrik  kunnet 
bringe  sine  Frembringelser  paa  Markedet. 


Rille-  og  Høvlemaskinerne  (i  Baggrunden  Tørrestuen). 


Opgaver,  som  en  Slags  Pionerer  for  vor  in¬ 
dustrielle  Verden,  hvor  smaa  og  beskedne 
end  disse  Artikler  i  sig  selv  kan  være. 

En  saadan  Masseforbrugsartikel,  der  dag¬ 
lig  falder  det  store  Forbrugerpublikum  i  Haan¬ 
den,  er  f.  Eks.  Blyanterne.  Det  er  derfor  for- 
staaeligt,  at  Optagelsen  af  Blyantfabrikationen 
herhjemme  i  Dagpressen  og  rundt  om  har 
vakt  en  vis  Opsigt,  medens  langt  større  Op¬ 
gaver  tit  ses  løst  uden  at  vække  nogen  som 
helst  Interesse  i  Offentligheden. 

Blyantfabriken  » Viking«,  der  ved  sin  Start 
saaledes  utvivlsomt  har  lukreret  af  den  vaag- 
nende  Forstaaelse  for  indenlandsk  Arbejde, 
for  praktiske  Spørgsmaal  overhovedet,  er 
et  Datteranlæg  af  A/S  II.  E.  Gosch  &  Co.,  Kjø- 
benhavn,  i  Forbindelse  med  hvis  Tændstik¬ 
fabriker  ved  Islands  Brygge  den  nye  Virk¬ 
somhed  er  oprettet.  De  mange  Berørings¬ 
punkter  mellem  Blyant-  og  Tændstikfabrika¬ 
tionen,  —  begge  frembydende  en  Kombination 


Blyantfabrikationen  bar  endvidere  det  til¬ 
fælles  med  Tændstikindustri,  at  Maskinerne 
har  overtaget  næsten  hele  Arbejdet  og  blot 
kræver  Tilsyn  og  Pasning.  Selv  en  Blyant¬ 
fabrik  med  stor  Ydeevne  kan  derfor  rummes 
i  relativt  beskedne  Dimensioner,  idet  de  an¬ 
vendte  Specialmaskiner  har  en  enestaaende  Ef¬ 
fektivitet.  Ved  en  Rundgang  i  den  nye  Fabrik 
faar  man  et  Indtryk  heraf,  alt  gaar  pr.  Ma¬ 
skine,  Haandarbejde  findes  saa  godt  som  ikke. 

Fabrikationenskemiske  Del  udgøresaf  Frem¬ 
stillingen  af  selve  Tegnemassen,  der  bestaar  af 
en  Blanding  af  Grafit  og  Ler,opblandet  og  malet 
i  et  bestemt  Forhold,  varierende  efter  den  Fin¬ 
hed,  man  ønsker.  Den  dejagtige  Blanding 
presses  gennem  en  gennemhullet  Cylinder, 
der  fordeler  den  i  tynde  Stænger,  Tegnestif¬ 
terne  eller  Minerne,  som  deres  tekniske  Be¬ 
nævnelse  er.  Disse  rettes  ud,  skæres  i  pas¬ 
sende  Længder  og  hærdes,  hvorefter  de  er 
færdige  til  Indlægning  i  Træet. 

Træbearbejdningen,  der  optager  Broder¬ 
parten  af  en  Blyantfabriks  Maskineri,  anven¬ 
der  Cedertræ,  i  hvert  Fald  til  de  bedre  Sor¬ 
ter,  som  den  danske  Fabrik  udelukkende 
fremstiller.  Raamaterialet  hjemtages  i  smaa 
Brædder,  der  er  4—6  Gange  saa  brede  som 
en  Blyant.  Disse  Brædder  forsynes  med  halv¬ 
runde  Riller,  bestryges  med  Lim  og  lægges 
parvis  sammen,  efter  at  Minerne  er  lagt  ind 
i  Rillerne.  De  sammenklæbede  Halvdele  an¬ 
bringes  i  Presser,  tørres,  afslibes  og  udfræses 
paa  særlige  Maskiner  til  runde  eller  kantede 
Blyanter.  Paa  Maskiner  slibes  derefter  hvert 


ste  Vaskeskind  behandler  Btyanterne  paa  et 
sindrigt  roterende  Bord.  Stemplede  med  Firma¬ 
mærke  og  Betegnelse  er  Blyanterne  endelig 
færdige  til  Pakning  og  Salg.  Naar  en  dansk 
Fabrik  har  kunnet  tage  en  Blyantfabrikation 
op,  er  det  selvfølgelig  ved  kun  at  holde  sig 
til  et  begrænset  Antal  Kvaliteter,  der  gør  det 
muligt  selv  under  mindre  Afsætningsforhold 
at  drive  Storproduktion,  foruden  ved  en  gen¬ 
nemført,  moderne  Teknik. 

Nogen  effektiv  Toldbeskyttelse  nyder  den 
nye  Industri  ikke,  Indførselsafgiften  andrager 
det  for  letvægtige  Blyanter  ret  betydningsløse 


Renskæringsmaskinerne 

enkelt  Blyant  glat  med  fint  Sand  papir  for  tilsidst 
i  Farve- og  Polérmaskinerne  at  føres  automatisk 
gennem  farvemættede  Filtruller  og  tørres  paa 
lange  roterende  Baand.  Poleringen  gentages 
fra  5  til  15  Gange.  De  finere  Kvaliteter  maa 
yderligere  underkastes  en  »Haandpolering«, 
som  ligeledes  foregaar  pr.  Maskine,  der  som 
Form  af  en  Haand  omviklet  med  det  bløde- 

# 

Butiks-Udstyr  og 

I  Forbindelse  med  »Foreningen  af  Fabri¬ 
kanter  og  Handlende  i  Butiks-Inventar 
Branchen«  har  Industriforeningen  aabnet  en 
righoldig  Udstilling  i  sin  Udstillingshal.  Lige¬ 
som  den  forrige  Udstilling,  den  hygiejniske, 
opviser  denne  en  Blanding  af  udenlandske  og 
indenlandske  Frembringelser,  hvilke  sidste, 


(i  Baggrunden  Limsalen). 

Beløb  af  20  Øre  pr.  kg.  Men  hellere  starte  en 
ny  Industri  uden  bet}rdende  Toldbeskyttelse, 
end  risikere  en  skønne  Dag  at  faa  denne  taget 
bort,  efter  alt  er  indrettet  med  den  for  Øje. 
I  saa  Henseende  kan  jo  dansk  Tændstikindu¬ 
stri  tale  med.  Det  er  imidlertid  Selskabets 
Haab  at  vinde  frem  alligevel,  ligesom  Eks¬ 
portmuligheder  menes  at  være  tilstede. 

Inventar  Udstilling. 

efterhaanden  som  vedkommende  Firmaer 
vinder  Indsigt  og  Dygtighed,  i  ikke  ringe 
Grad  fortrænger  de  indførte  Artikler.  Det  er 
en  Glæde  at  konstatere,  at  selv  i  et  saa  spe¬ 
cielt  og  moderne  Fag  som  Butiksudstyret 
vinder  dansk  Industri  Fodfæste. 

Saaledes  kan  nævnes  Carlis  Hansen  (Kon- 

tormøbler  af  alle  Slags),  Kjøbenhavns  Skilte¬ 
fabrik  (Glasreklameskilte),  Richard  Wieder 
(Metalskilte,  Dørgreb,  o.  a.  Gørtlerarbejde), 
Wald.  Wellings  Eftf.  (Konfektionsbuster  o.  1.), 
Joh.  Brunnich  (Æskefabrik)  o.  m.  fl. 

Blandt  de  øvrige  Firmaer  kan  endvidere 
nævnes  Fritz  Werner ,  hvis  Specialitet  er  Glas¬ 
montrer,  automatiske  Vinduesopsatser  o.  1., 
Lindved-Petersen  (Montrer,  Vokshoveder  o.  1.), 
H.  Pens  (Spejl-  og  Glasarrangementer),  C.  Ole¬ 


sen  (Tæpper  og  Linoleum),  Thøgerscn  S:  Son 
(Lædergulvmaatter),  P.  A.  Nielsen.  (Wiener- 
møbler),  L.  Levison  jnn.  (nyeste  Kontorartik¬ 
ler,  danske  Blyanter,  Brevordnere  o.  1.)  o.  s.  v. 
Sluttelig  kan  nævnes  Belysningsfirmaet  Axel 
Schou ,  som  møder  med  den  nye  l/a  Watt- 
Glødelampe  (af  Philips  Fabrikat),  der  bety¬ 
der  en  Revolution  i  Glødelampefremstillingen 
Mage  til  den,  de  første  Tantallamper  i  sin 
Tid  foraarsagede. 


Mindre  Meddelelser. 


Dansk  Industrieksport  i  1913. 

Statistisk  Departement  har  udgivet  sin  fo¬ 
reløbige  Oversigt  over  vor  Handelsomsæt¬ 
ning  med  Udlandet  i  1913.  Ialt  androg  Ind¬ 
førslen  779  Mili.  Kr,  Udførslen  636  Miil.  Kr, 
Forskellen  mellem  Ind-  og  Udførsel  altsaa 
det  anselige  Beløb  af  143  Mili.  Kr.  Af  de  paa 
Udlandet  tjente  øvrige  Indtægtsposter,  der 
delvis  dækker  det  aarlige  Deficit,  er  Skibs¬ 
farten  den  vigtigste,  og  det  maa  huskes,  at 
just  dennes  Fortjeneste  har  været  særdeles 
gunstig  ifjor. 

Eksporten  af  andre  Varer  end  Landbrugs¬ 
produkter  androg  79  Mili.  Kr,  hvoraf  Fisk 
ca.  12  Mili.  Kr.  Til  Gengæld  henfører  Stati- 
stiken  adskillige  udprægede  Industriproduk¬ 
ter  (Sukker,  Mel,  Malt  o.  1.)  til  Landbrugs¬ 
omsætningen.  Regnes  disse  imidlertid  under 
Industrieksporten  (jfr.  T.  f.  I.  1914,  Hefte  1, 
Pag.  21),  udviser  denne  en  Værdi  af  ca.  75 
Miil.  Kr.  Den  tilsvarende  Værdi  var  i  1912 
ca.  67  Miil.  Kr,  i  1911  ca.  50  Miil.  Kr.  og  i 
1910  kun  38  Mili.  Kr.  Altsaa  en  Fordobling  i 
Løbet  af  4  Aar. 

Størst  Eksportværdi  havde:  Maskiner  med 
10  Mili.  Kr.  (Fremgang  1,1  Miil.  Ivr.),  Vege¬ 
tabilske  Olier  med  7,4  Mili.  Kr.  (Fremgang 
2,3  Miil.  Ivr.),  Cement  med  5,6  Kr.  (Fremgang 
1,5  Miil.  Ivr.),  Skibe  5,5  Miil.  Kr,  Jernvarer 
3  Mili.  Kr,  Kemisk-tekniske  Produkter  3  Miil. 
Kr,'  Oliekager  1,9  Miil.  Kr. 

Danske  Centrifuger. 

A/S  Titan,  der,  efter  at  Burmeister  &  Wain 
for  nogle  Aar  siden  opgav  sin  Centrifugeafde¬ 
ling  for  at  afhænde  den  til  det  svenske  Laval- 
Selskab,  er  ene  oro  at  repræsentere  dansk 
Centrifugeindustri,  har  med  Held  taget  Kam¬ 
pen  op  mod  det  svenske  Verdensselskab,  tak¬ 
ket  være  stadige  tekniske  Forbedringer.  Som 
Led  i  sine  Bestræbelser  i  saa  Henseende  har 


Selskabet  bragt  nogle  nye  og  større  Centri¬ 
fuger  i  Handelen,  de  saakaldte  TA  80-Centri- 
fuger,  der  kan  skumme  10,000  Pund  Mælk  i 
Timen.  Ved  en  2  Dages  Prøve  foretaget  paa 
Skovsgaarde  Andelsmejeri,  har  den  nye  Cen¬ 
trifuge,  ifølge  »Mælkeritidende«,  vist  sig  over¬ 
ordentlig  fordelagtig.  Tilstrømningen  var  den 
ene  Dag  10,100  Pd.  Mælk  i  Timen  med  8  å  9 
pCt.  Fløde,  og  den  anden  Dag  10,200  Pd.  Mælk 
med  10  å  11  pCt.  Fløde.  De  udtagne  Skum¬ 
met-Mælks  Prøver  indsendtes  til  Dalum  La¬ 
boratorium,  som  angav  Fedtindholdet  atvære: 

1.  Dag: 

0,039  —  0,038  —  0,046  —  0,054  —  0,048  —  0,050. 

2.  Dag: 

0,037  —  0,039  —  0,034  —  0,031  —  0,040  —  0.050. 

Centrifugen  gik  udmærket.  Omdrejningen  var 
6,000  pr.  Minut  Mælkens  Varmegrad  omtr.  55. 
—  Efter  at  man  havde  skummet  den  tilstede¬ 
værende  Mælkemængde,  24,000  Pd.,  var  der 
endnu  saa  rigelig  Plads  til  Slam  i  Kuglen,  at 
Centrifugen  sikkert  vilde  have  kunnet  skumme 
50,000  Pd.  uden  Rensning. 

Den  nye  Centrifuge  frembyder  store  For¬ 
dele  ved  at  erstatte  to  mindre,  hvorved  følger 
Besparelser  m  H.  t.  Olieforbrug,  Remslid,  Rens¬ 
ning,  Plads  m.  m.,  ligesom  Betjeningen  selv¬ 
følgelig  bliver  lettet. 

Den  amerikanske  Tobakstrust 

i  Danmark. 

Den  heftige  Kamp,  der  i  de  fleste  europæi¬ 
ske  Lande  føres  mellem  de  indenlandske 
Fabriker  og  den  amerikanske  Tobakstrust, 
har  nu  ogsaa  bredt  sig  til  Danmark,  idet  de 
danske  Cigaretfabriker  ved  en  nylig  sket 
Sammenslutning  har  taget  Kampen  op  med 
Trusten,  der  her  i  Landet  er  indregistreret 
som  The  American  Tobacco  Co.,  (egentlig 

The  British-American  Tobacco  Co.),  og  som 
ejer  en  stor  Cigaretfabrik  paa  Amager.  Sam¬ 
menslutningen  har  til  Formaal  at  hindre  Tru¬ 
sten  i  at  erhverve  nogen  af  de  bestaaende 
danske  Fabriker,  samt  at  værne  den  danske 
Tobaksindustri  paa  alle  lovlige  Maader  mod 
Trustens  Konkurrence.  Sammenslutningen  er 
iøvrigt  ogsaa  tiltraadt  af  Tobakshandlerfor¬ 
eningerne  i  Erkendelse  af  den  Fare,  der  lige¬ 
ledes  truer  Forhandlerne  gennem  Trustens 
Forretningsmaade. 

Trusten  raader  over  en  Kapital  paa  næsten 
2  Milliarder  Kr.  og  kunde  i  1913  give  277a  pCt. 
i  Udbytte.  Dens  Virkemaade,  saavel  som  dens 
Formaal,  har  imidlertid  i  alle  Lande,  hvor 
man  itide  er  bleven  opmærksom  paa  den 
truende  Fare  for  den  hjemlige  Industri  (nav  n¬ 
lig  i  Tyskland,  dog  ogsaa  i  Norge  o.  11.  Ste¬ 
der)  fremkaldt  en  voldsom  Bevægelse  rettet 
mod  dette  enestaaende  Forsøg  paa  at  mono¬ 
polisere  saa  at  sige  hele  Verdens  Tobakspro¬ 
duktion,  Fabrikation  og  Handel. 

Vi  skal  i  næste  Hefte  komme  udførligere 
tilbage  til  denne  Sag. 

Skibsbygningsvirksomheden  i  Aaret  1913. 

Aaret  1913  har  været  et  Rekordaar  for  Værft¬ 
industrien  over  hele  Verden.  Samtlige  Skibs¬ 
værfter  har  arbejdet  under  Højtryk  som  Følge 
af  de  glimrende  Fragtkonjunkturer.  Ialt  er  af 
større  Skibe  i  1913  bygget  3936  med  ialt  4,267,000 
Tons  mod  3611  Skibe  med  3,765,000  Tons  i  1912. 
Følgende  Tabel  viser  Skibsbygningsvirksom¬ 
heden  i  de  forskellige  Lande: 


Skibe 

Tons 

Storbritannien . 

.  1474 

2,264,000 

Tyskland . 

.  417 

646,000 

Holland . 

.  762 

268,000 

Forenede  Stater . 

.  216 

266,000 

Frankrig . 

.  146 

264,000 

Japan  . 

.  212 

125,000 

Italien . 

.  66 

90,000 

Østerrig-Ungarn . 

.  66 

75,000 

Norge . 

.  72 

50,000 

Danmark . 

.  38 

43,000 

Rusland  . 

.  43 

40,000 

Spanien . 

.  14 

24,000 

Sverige  . 

.  40 

22,000 

Den  største  Forøgelse  i  Skibsbygningsvirk¬ 
somheden  opviste  følgende  Lande:  Italien  med 
100  pCt.,  Østerrig-Ungarn  med  59  pCt.,  Frank¬ 
rig  med  59  pCt.  og  Danmark  med  57  pCt. 

Af  samtlige  4,267,000  Tons  udgjorde  Krigs¬ 
fartøjerne  ca.  700,000  Tons. 


Staten  som  Skibsreder. 

Det  sociale  Prøvekluds- Land,  Australien, 
har  nu  ogsaa  forsøgt  sig  som  statslig  Skibs¬ 
reder.  Det  er  den  vestaustralske  Regering, 
der  for  et  Aars  Tid  siden  har  oprettet  regel¬ 
mæssige  Dampskibsforbindelser  med  4  Dam¬ 
pere,  hvoraf  2  paa  ca.  3000  Tons.  Stats-Rede¬ 
riets  Resultater  har  ikke  svaret  ganske  til  de 
Forventninger,  under  hvilke  det  antagelig  er 
startet.  Ifølge  en  tysk  Konsulatsberetning  ud¬ 
gjorde  Aarets  Indtægter  60,500  £,  mens  Ud¬ 
gifterne  androg  86,500  £.  Tabet  paa  et  Aars 
Drift  var  saaledes  ca.  26,000  £  eller  op  mod 
V*  Miil.  Kr. 

.'A 

w  tv*  w 

Notitser. 

Industriraadet.  »Foreningen  af  større  Han¬ 
delsmøller«  er  fra  1.  Januar  d.  A.  at  regne 
optaget  i  Industriforeningen  og  dermed  under 
Industriraadet.  Ialt  staar  nu  ca.  600  industri¬ 
elle  Anlæg  sammensluttet  under  denne  Hoved¬ 
organisation,  hvis  Arbejdsfelt  stadig  udvides 

Industrieksport  —  Argentina.  Ingeniør  K.  Ven- 
delbo-Knndsen,  der  som  Repræsentant  for 
Landbrugsministeriet  i  Argentina  for  Tiden 
opholder  sig  i  Danmark,  anmoder  danske 
Fabrikanter  af  Landbrugsmaskiner,  Motorer, 
Ismaskiner,  Apparater  til  Hjemmehenkogning 
o.  lign.  Brugsgenstande  for  Landbrugerne  i 
Argentina  om  Kataloger,  illustrerede  Prospek¬ 
ter  og  Prislister  vedr.  ovennævnte  Artikler. 

Man  bedes  adressere  Tryksagerne  under 
Ingeniør  Vendelbo-Knudsens  Navn  til  Tekno¬ 
logisk  Institut,  Industribygningen,  Kbhvn.  B. 

Dansk  Glasteknik.  I  Anledning  af  vor  Om¬ 
tale  af  glastekniske  Nyheder  paa  »Den  hygi¬ 
ejniske  Udstilling«  i  forrige  Hefte,  har  man 
gjort  os  opmærksom  paa,  at  glastekniske 
Arbejder  alt  siden  1872  er  udført  her  i  Lan¬ 
det  bl.  a.  af  Firmaet  F.  C.  Jacob. 

Haandværks-  og  Fabriknæring.  Fuldmægtig 
i  Indenrigsministeriet,  J.  II.  Olivarius ,  har  i 
Kommission  hos  G.  E.  C.  Gad  udgivet  et  lille, 
overordentlig  nyttigt  Hefte  om  Love  og  Reg¬ 
ler  for  Haandværks-  og  Fabriknæring,  inde¬ 
holdende  følgende  Afsnit:  Haandværk  eller 
Fabrikdrift,  Grænsen  mellem  Fagene,  Afsæt¬ 
ningsret,  Næringens  Omraade,  Forening  med 
anden  Næring,  Haandværks-  og  Fabriks- 
laugene. 


Redaktion  og  Ekspedition:  Vestre  Boulevard  18,  Kjøbenhavn  B.  Telefon-Nr.  7263. 

For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Trykt  hos  Nielsen  &  Lydiche  (Axel  Simmelkiær) 

Den  danske  Papirindustri. 

De  forenede  Papirfabrikkers  25  Aars  Jubilæum. 


En  af  Danmarks  ældste  og  historisk 
set  mest  lærerige  Industrier  er  vor 
Papirindustri. 

Allerede  Tycho  Brahe  havde  indrettet 
sig  Papirfabrikation  paa  Hveen  i  1590, 
men  den  første  egentlige  Papirmølle  her 
i  Landet  anlagdes  dog  først  nogle  Aar  se¬ 
nere  af  Christian  IV  paa  Frederiksborg. 
Denne  Fabrik  er  bleven  bekendt,  om  ikke 
gennem  andet,  saa  gennem  Tildragelsen 
med  det  af  Adelsmanden  Rosenkrantz  ud¬ 
stedte  falske  Gældsbevis,  som  han  havde 
udfærdiget  paa  Papir  fra  denne  Mølle, 
hvis  Vandmærke  Gældsbeviset  bar,  men 
uheldigvis  dateret  med  en  Tid,  da  denne 
Fabrik  endnu  slet  ikke  eksisterede. 

Den  nye  Fabrikation  synes  imidlertid 
ingen  større  Rolle  at  have  spillet,  før  den 
fra  Hannover  indkaldte  Johan  Drewsen 
i  Slutningen  af  det  17.  Aarhundrede  over¬ 
tog  Strandmøllen,  der  allerede  var  anlagt 
mellem  1635  og  1643.  Hermed  faar  Pa¬ 
pirindustrien  en  virkelig  Betydning,  og 
Slægten  Drewsen  knyttes  uadskillelig  til 
dens  Udvikling  i  næsten  200  Aar. 

I  Løbet  af  det  18.  Aarhundrede  anlag¬ 
des  flere  mindre  Fabriker  (Magleholm 
1733,  Roskilde  1737,  Ørholm  og  Nymølle 
1793,  Godthaab  ved  Aalborg  1799).  De 
var  alle  som  Datidens  Industrier  overho¬ 


vedet  knyttet  til  Udnyttelsen  af  Vand¬ 
kraft,  ikke  alene  til  selve  Fabrikationen, 
som  endnu  stadig  i  allerhøjeste  Grad  er 
Tilfældet  i  denne  Industri,  men  ogsaa  som 
Drivkraft. 

Under  den  merkantilistiske  Politik  vi¬ 
ste  Regeringen  stor  Omsorg  for  Papir¬ 
industrien;  saaledes  var  Udførslen  af 
Klude  forbudt  for  at  sikre  de  indenland¬ 
ske  Fabriker  billigt  Raastof,  skønt  disse 
ikke  engang  kunde  forbruge  hele  den  in¬ 
denlandske  Frembringelse  af  Klude.  Til 
Trods  herfor  var  Papirfabrikationen  dog 
ingenlunde  betydelig. 

Papirfabrikerne  delte  Skæbne  med  hele 
den  øvrige  Industri  efter  Statsbankerot¬ 
ten  (uagtet  just  de  havde  haft  godt 
at  bestille  med  at  lave  Papirspenge  for 
Staten),  og  i  1825  var  Antallet  af  Papir¬ 
fabriker  kun  8.  Den  Opgang,  som  en 
Menneskealder  senere  sporedes  i  alle  vore 
industrielle  Forhold,  blev  i  Papirindu¬ 
strien  foregrebet  ved  en  enkelt  Mands 
Dygtighed  og  ved  Indførelse  af  tekniske 
Forbedringer.  Indtil  1828  frembragtes 
udelukkende  det  saakaldte  Bøttepapir, 
der  Ark  for  Ark  tildannedes  i  en  Form, 
saaledes  som  Tilfældet  endnu  er  med  de 
allerfineste  Papirsorter,  der  stadig  frem¬ 
stilles  i  Bøtter.  Som  Ejer  af  Strandmøl- 

len,  der  stadig  havde  hævdet  sin  Stilling 
som  førende  Fabrik  i  Papirindustrien,  sad 
fra  1810  Johan  Chr.  Drewsen,  og  med 
ham  fik  Industrien  en  energisk  Reforma¬ 
tor.  I  1820  skaffede  han  sin  Fabrik  en 
Dampmaskine,  den  fjerde  i  Rækken  her 
i  Landet,  men  den  første  af  virkelig 
Betydning.  Hermed  var  det  afgørende 
Spring  taget  med  Hensyn  til  Drivkraften. 
Selve  Fabrikationen  undergik  i  1828  en 
tilsvarende  Revolution,  idet  Drewsen  da 


1847  fandtes  ialt  i  Danmark  fire  saadanne 
Maskiner,  hvoraf  de  to  paa  Strandmøllen 
og  den  sidste  paa  den  i  1844  af  Michael 
Drewsen,  en  yngre  Broder  til  Johan  Chr. 
Drewsen,  anlagte  store  Papirfabrik  ved 
Silkeborg. 

Johan  Chr.  Drewsen  var  en  ægte  Indu¬ 
strimand.  Foruden  Papirfabrikation  drev 
han  ogsaa  Oliemølle  og  var  desuden  Sjæ¬ 
len  i  flere  forskellige  industrielle  Anlæg, 
ligesom  han  tumlede  med  Planer  om  at 


Strandmøllen,  nedlagt  1899  (tilvenstre  ses  den  gamle  »Bøtte«,  fra  o.  Aar  1700). 


anskaffede  den  første  Papirmaskine,  der 
forfærdigede  Papir  uden  Ende  efter  sam¬ 
me  Princip,  som  endnu  den  Dag  i  Dag 
gaar  igen  i  Papirmaskinerne.  Denne  Pa¬ 
pirmaskine  var  den  første  i  hele  Norden. 

1835  havde  Strandmøllen  ikke  mindre 
end  3  Dampmaskiner,  og  den  gamle  Pa¬ 
pirmølles  Produktion  voksede  hastigt. 
1827  udgjorde  Produktionen  15,000  Ris 
Papir,  i  1843  derimod  84,000  Ris.  1830 
fik  Ørholm  ogsaa  en  Papirmaskine,  den 
første,  der  forfærdigedes  her  i  Landet,  og 


anlægge  et  stort  Garnspinderi  paa  Strand¬ 
møllen,  der  skulde  gøres  til  et  industrielt 
Centrum.  Til  Trods  for  sine,  fra  den  po¬ 
litiske  Historie  velkendte,  frisindede  Idéer 
hævdede  han  stærkt  den  unge  Industris 
Berettigelse  til  Toldbeskyttelse.  Han  for¬ 
langte  høj  Indførselstold  paa  Papir  og 
forsvarede  Forbudet  mod  Udførsel  af 
Klude.  I  1842  ophævedes  imidlertid  dette, 
men  afløstes  af  en  Udførselstold,  der  om¬ 
trent  virkede  lig  med  et  Forbud,  men 
som  dog  i  1853  nedsattes  til  omtrent  det 

halve.  Direkte  var  Industrien  stadig  be¬ 
skyttet  ved  en  overordentlig  høj  Indfør¬ 
selstold  paa  Papir. 

Den  voksende  Kultur,  Frihedsbevægel¬ 
sen,  de  politiske  Forholds  Udvikling,  Dag¬ 
bladenes  og  Læsningens  større  Udbredelse 
kom  selvfølgelig  Papirfabrikationen  til 
Gode.  I  1847  taltes  saaledes  20  Fabriker. 

Krigen  i  1864  og  Tabet  af  Hertugdøm¬ 
merne,  hvorved  Kongerigets  Papirfabriker 


overordentlig  gunstig  for  Papirfabrikatio¬ 
nen.  De  ældre  og  mindre  Anlæg  opgaves 
i  stort  Omfang,  medens  nye  tog  deres 
Plads;  saaledes  fandtes  i  1872  kun  5  af 
de  i  1847  eksisterende  20  Papirfabriker, 
nemlig  Strandmøllen,  Silkeborg,  Ørholm, 
Roskilde  og  Havreholm  ved  Helsingør.  I 
1872  fandtes  ialt  9  Fabriker,  hvoraf  2 
kun  havde  indtil  5  Arbejdere,  1  mellem 
5  og  10,  3  derimod  over  100  Arbejdere 


Den  gamle  »Bøtte«  paa  Strandmøllen  (Haandfabrikation  af  Papir). 


fritoges  for  de  holstenske  Fabrikers  Kon¬ 
kurrence,  opvejede  Virkningerne  af  Told¬ 
loven  af  1863,  der  ophævede  Udførsels¬ 
tolden  paa  Klude  og  nedsatte  Tolden  paa 
Papir  til  2  Yt  Skilling  pr.  Pd.  for  Hoved¬ 
mængden  af  Papirsorterne.  Denne  Told 
syntes  dog  at  have  været  nogenlunde  rige¬ 
lig,  idet  Indførslen  af  Papir  efter  1863 
snarest  var  aftagende.  Den  gik  fra  1  Mil¬ 
lion  Pund  i  1865 — 66  ned  til  knap  K  Mil¬ 
lion  i  1870 — 71.  Overhovedet  var  Tids¬ 
rummet  fra  1864  til  1870’ernes  Midte 


hver.  Der  synes  saaledes  at  være  fore- 
gaaet  en  Koncentration  i  Papirindustrien, 
der  alt  i  alt  paa  denne  Tid  beskæftigede 
ca.  650  Arbejdere.  De  gode  Tider,  navnlig 
Aarene  omkring  den  tysk-franske  Krig, 
der  paa  flere  Maader  direkte  og  indirekte 
gavnede  vor  Papirindustri,  fremkaldte  An¬ 
læg  af  nye  Fabriker.  Maglemølle  ved 
Næstved  med  en  samlet  Kapital  af  ca. 
1  M>  Mili.  Kr.  og  Dalum  Papirfabrik  ved 
Odense  med  en  samlet  Kapital  af  ca.  1,1 
Miil.  Kr.  stiftedes  i  1872 — 73,  ligeledes 

Nørrebros  Papirfabrik,  der  anlagdes  i 
1873  af  Culmsee,  der  i  Forvejen  ejede 
Havreholm,  samt  Haraidskær  med  det  til¬ 
horende  Træsliberi  Vingstedmølle  ved 
Vejle. 

Hertil  kom  i  1880  den  af  Ferslew  paa 
Frederiksberg  anlagte  Papirfabrik.  1887 
fandtes  saaledes  ialt  10  Papirfabriker, 
overvejende  store  Anlæg.  Papirsproduk¬ 
tionen  var  under  alt  dette  tiltaget  over¬ 
ordentlig.  I  Begyndelsen  af  1840’erne  an- 


1882  ca.  800,  hvoraf  omtrent  113  Kvin¬ 
der. 

Den  store  Forøgelse  i  Fabrikernes  An¬ 
tal  og  i  deres  Produktionsevne  skulde 
imidlertid  snart  give  sig  Udslag  i  en  be¬ 
tydelig  Overproduktion.  Hertil  kom  en 
gennemgribende  Forandring  af  Papirfa¬ 
brikationens  Teknik,  som  de  sidst  anlagte 
store  Anlæg  Maglemølle  og  Dalum  ikke 
havde  naaet  at  blive  indrettet  efter.  Begge 
Fabriker  var  som  alle  vore  andre  Papir- 


Losning  i  gamle  Dage  ved  Strandmøllen  (efter  samtidig  Akvarel  af  Kittendorf). 


drog  Kongerigets  samlede  Produktion  ca. 
200,000  Ris  til  en  beregnet  Produktions¬ 
værdi  af  ca.  800,000  Kr.,  hvoraf  Strand¬ 
møllen,  Ørholm  og  Silkeborg  alene  pro¬ 
ducerede  ca.  175,000  Ris.  I  Begyndelsen 
af  1880’erne  ansloges  derimod  den  sam¬ 
lede  Produktion  til  omtrent  14  Mili.  Pd. 
Papir  til  en  samlet  Værdi  af  over  4  Mili. 
Kr.  Heraf  havde  Silkeborgs  Produktion 
en  Værdi  af  0,8  Miil.  Kr.,  Strandmøllen 
af  0,7  Mili.  Kr.,  Maglemølle  af  0,6  Miil. 
Ivr.,  Dalum  Mølle  af  0,6  Miil.  Ivr.,  Ørholm 
af  0,5  Mili.  Kr.  Arbejderantallet  var  i 


fabriker  anlagte  paa  at  benytte  Klude 
som  det  egentlige  Raastof  med  nogen  Til¬ 
sætning  af  Halm  og  Træmasse,  som  indtil 
da  blev  fremstillet  ad  mekanisk  Vej  (Træ- 
slibning).  Men  netop  midt  i  1870’erne  be¬ 
gyndte  Tilvirkningen  af  Træmasse  ad  ke¬ 
misk  Vej  (Cellulose)  at  komme  frem,  og 
dette  blev  nu  et  Hovedstof  netop  til  de 
Papirsorter  af  Middelfinhed,  som  de  ny¬ 
anlagte  Fabriker  tilvirkede,  medens  Klu¬ 
dene  kun  brugtes  som  Tilsætning.  Ikke 
alene  blev  herved  alle  Bygningerne  til 
Kludeforarbejdelsen  m.  m.  saa  godt  som 


TIDSSKRIFT  FOR  INDUSTRI 


07 


overflødige,  men  ogsaa  blev  Produktio¬ 
nen  en  betydelig  billigere,  saaledes  at 
en  Fabrik  med  samme  Produktionsevne, 
som  de  efter  det  gamle  Princip  anlagte, 
nu  kunde  bygges  for  mindre  end  den 
halve  Kapital.  Det  er  derfor  forstaae- 
ligt,  at  hverken  Maglemølle  eller  Dalum  i 
den  første  halve  Snes  Aar,  de  bestod, 
kunde  give  noget  Udbytte,  idet  man  først 
og  fremmest  maatte  amortisere  den  over- 
flødigblevne  Kapital.  Der  arbejdedes  med 
Underbalance  og  Gæld;  Maglemolles  Ak¬ 
tier  betaltes  en  Tid  lang  kun  medlpCt.(l), 


fastsattes  og  ligeledes  Udsalgspriserne.  En 
ny  lignende  Overenskomst  blev  bragt  til 
Veje  i  1883,  men  allerede  i  1884  gik  Kar¬ 
tellet  i  Stykker.  Det  syntes,  som  om  Be¬ 
grænsningen  af  Produktionen  virkede  til 
en  Forøgelse  af  Indførslen,  idet  denne, 
der  i  1880  havde  udgjort  ca.  2  Mili.  Pd., 
i  1883  udgjorde  2,7  Miil.  Pd.  og  i  1884 
4,4  Miil.  Pd.,  medens  Udførslen  samtidig 
var  lavere.  Overskudsindførslen  blev  her¬ 
ved  omkring  1880  næsten  6  Gange  saa 
stor  som  omkring  1870,  til  Trods  for  de 
tilkomne  tre  store  Fabriker.  Efter  Ivar- 


Moderne  Losnings-  og  Kajanlæg  ved  Maglemølle  (Susaaen). 


Præferenceaktierne  med  10  pCt.  At  disse 
Forhold  førte  til  en  overordentlig  stærk 
indenlandsk  Konkurrence,  og  at  ogsaa  de 
ældre  Anlæg  led  derunder,  siger  sig  selv. 
Medens  den  danske  Papirindustri  nogen¬ 
lunde  var  beskyttet  overfor  Udlandet,  saa 
man  den  oprive  sig  selv  i  den  vildeste 
Konkurrence,  der  skærpedes  ved  de  ind- 
traadte  daarlige  Konjunkturer.  Der  ma¬ 
dede  en  Usikkerhed  paa  Papirmarkedet, 
baade  i  Produktionen  og  i  Forbruget,  uden 
Lige.  Under  Tietgens  Ledelse  skabtes  gan¬ 
ske  vist  i  1882  et  Kartel  mellem  Fabrikerne, 
hvorved  hver  enkelt  Fabriks  Produktion 


teltets  Sprængning  forstærkedes  de  uhel¬ 
dige  Forhold  i  Papirfabrikationen  end 
yderligere  og  udartede  snart  til  en  sand 
Krig  paa  Kniven.  Disse  Tilstande  førte 
med  sig,  at  ikke  alene  Produktionen,  men 
ogsaa  Forbrugerne  led  under  Konkurren¬ 
cen  og  de  lave  Priser,  idet  Kapitalmangel 
hindrede  Indførelse  af  nye  Maskiner  og 
Metoder,  af  hvilke  ogsaa  Forbrugerne 
kunde  have  draget  Nytte,  ligesom  de  for¬ 
skellige  Fabrikers  indbyrdes  Kamp  skab¬ 
te  en  utaalelig  Usikkerhed  ogsaa  overfor 
Forhandlere  o.  s.  v.  Fabrikationen  fik  i 
den  Grad  Præg  heraf,  at  en  i  1886  nedsat 

Papirmaskiner  paa  Dalum  Papirfabrik. 


Kommission  til  Undersøgelse  af  det  dan¬ 
ske  Papir  kunde  fastslaa,  at  dansk  Papir 
for  vigtige  Sorters  Vedkommende  ingen¬ 
lunde  var  paa  Højde  med  Tidens  For¬ 
dringer,  idet  der  var  iblandet  for  meget 
slebet  Træ  og  benyttet  Fyldestof  i  over¬ 
dreven  Mængde. 

Under  disse  Forhold  maatte  da  ganske 
af  sig  selv  den  Situation  forberedes,  der 
førte  til  en  Sammenslutning  af  de  bestaa- 
ende  danske  Papirfabriker.  Denne  Gang 
var  det  Geheimeetatsraad  Gluckstadt,  der 
havde  Sagen  i  sin  Haand;  i  Udstillings- 
aaret  1888  tog  Planerne  fastere  Form,  og 
den  11.  Januar  1889  blev  den  endelige 
Afgørelse  truffet. 

Denne  gik  ud  paa,  at  Firmaet  Drewsen 
&  Sønner  (Strandmøllen,  Ørholm  og  Ny¬ 
mølle),  Firmaet  M.  Drewsen  og  Søn  (Sil¬ 
keborg  Fabrik),  A/S  Dalum  Papirfabrik 
(Dalum  Mølle  ved  Odense),  A/S  Magle- 
mølle  (Maglemølle  ved  Næstved),  Vejle 
Træmassefabrik  (Haraidskær  og  Ving- 
stedmollerne)  samt  F.  Culmsee  &  Søn 
(Nørrebro  og  Havreholm  Fabriker)  i  For¬ 
ening  vedtog  at  overdrage  deres  Forret¬ 


ninger  til  et  nyt  stort  Aktieselskab,  der 
dannedes  under  Navnet  »De  forenede  Pa¬ 
pirfabrikker«,  og  som  overtog  samtlige  Fa¬ 
briker  med  Bygninger,  Maskiner,  Lagre, 
Raavarer  o.  s.  v.  Overtagelsesprisen  an¬ 
drog  ialt  ca.  4,4  Mili.  Kr.  Samtidig  med 
Dannelsen  af  den  nye  Sammenslutning 
blev  der  mellem  denne  og  den  eneste 
ndenforstaaende  Papirfabrik,  »Frederiks¬ 
berg  Papirfabrik«,  truffet  en  Overens¬ 
komst,  hvorved  nævnte  Fabrik  forplig¬ 
tede  sig  til  paa  nærmere  angivne  Vilkaar 
at  overdrage  den  Del  af  sin  Produktion, 
som  ikke  fandt  Anvendelse  til  de  Ferslew- 
ske  Blade,  til  »De  forenede  Papirfabrik¬ 
ker«. 

Den  nye  Sammenslutning  maatte  selv¬ 
følgelig  lægge  sig  efter  en  bedre  Arbejds¬ 
deling  mellem  Fabrikerne  end  hidtil,  hvor 
alle  Fabriker  søgte  Afsætning  i  omtrent 
de  samme  Papirsorter;  dernæst  gjaldt  det 
om  at  dæmme  op  for  den  udenlandske 
Konkurrence,  og  ved  de  nu  muliggjorte 
Fællesindkøb  af  Raastoffer  o.  lign.  at  søge 
opnaaet  bedre  Betingelser,  end  det  hidtil 
havde  været  de  enkelte  Fabriker  muligt. 

Hertil  kom  Besparelser,  som  den  centrali¬ 
serede  Administration  medførte  o.  s.  v., 

O.  S.  V. 

Vi  liar  allerede  nævnt,  at  Forbrugerne 
ikke  havde  haft  virkelig  Fordel  af  den 
oprivende  Kamp  i  den  splittede  Papir¬ 
industri.  Ikke  des  mindre  mødtes  den  nye 
Sammenslutning  selvfølgelig  med  Æng¬ 
stelse  fra  Publikums  Side,  og  der  blev  i 
Folketinget  umiddelbart  efter  Offentlig¬ 
gørelse  af  Planerne  om  Sammenslutnin¬ 
gen  fremsat  Forslag  om  Nedsættelse  af 
Tolden  paa  vigtige  Papirsorter,  navnlig 
paa  Avispapir.  Forslaget  blev  dog  ikke 
gennemført. 

Den  1.  Marts  1889  begyndte  det  nye 
Selskab  sin  Virksomhed  med  følgende  Fa¬ 
briker:  Strandmøllen,  Ørholm,  Nørrebro, 
Maglemølle,  Dalum,  Haraldskær  og  Sil¬ 
keborg  med  ialt  9  Papirmaskiner  i  Gang, 
idet  det  uheldigt  beliggende  Havreholm 
(i  Nordsjælland)  nedlagdes.  Aaret  efter 


erhvervedes  Hinnerups  Cellulosefabrik, 
der  atter  udskiltes  i  1898.  Hinnerups 
Cellulosefabrik  anlagdes  i  1874  paa  Frij¬ 
senborg  Gods  til  en  Produktion  af  3000 
Pd.  Træmasse  om  Dagen.  Dens  Produk¬ 
tion  var  saaledes  ganske  forsvindende 
overfor  det  store  Forbrug,  der  endnu  sta¬ 
dig  dækkes  ved  Indførsel  fra  Norge  og 
Sverige.  Tilvirkning  af  Træmasse  ad  me¬ 
kanisk  Vej  skete  som  allerede  nævnt  paa 
Træsliberiet  Vingsted  samt  nogle  mindre 
Træsliberier,  alle  i  Jylland,  der  nu  er 
nedlagt,  og  hvis  Produktion  iøvrigt  altid 
har  været  ret  ubetydelig.  Bestræbelserne 
efter  at  koncentrere  og  modernisere  Drif¬ 
ten  forte  dernæst  i  1899  til  Salget  af 
Strandmøllen.  Med  dette  Anlæg  gik  den 
egentlige  Kærne  i  dansk  Papirindustris 
Udvikling  for  stedse  ud  af  Papirindu¬ 
striens  Saga  efter  i  over  200  Aar  at  have 
virket  i  denne  Industrigren.  Det  var  navn¬ 
lig  Transportforholdene,  der  —  ligesom 


Papirsalen  paa  Dalum  Papirfabrik. 

ved  Havreholm  —  umuliggjorde  Tanken 
om  Udvidelser  paa  Strandmøllen;  hver¬ 
ken  Jernbane  eller  Havn  fandtes,  og  Los¬ 
ningen  af  RaastofTer  foregik  endnu  til 
Fabrikens  sidste  Dage  med  Pramme,  der 
fra  den  flade  Strandbred  færgede  ud  til 
Skibene  i  Dybet  og  hentede  disses  Last. 
Et  af  vore  Billeder  anskueliggør  denne 
Losningsmetode,  og  ved  at  sammenligne 
dette  Billede  med  Billedet  af  de  nye,  store 
Losningsanlæg  ved  Maglemølle  (ved  Sus- 
aaen)  har  man  det  allerbedste  Begreb  om 
Forskellen  mellem  gammelt  og  nyt,  mel¬ 
lem  Levningerne  fra  Merkantilismens  Tid 
og  vor  egen  Industrialismes  høje  Tek¬ 
nik.  Strandmøllen  nedlagdes  iøvrigt  ikke 
straks,  idet  dens  nye  Ejer,  Alfr.  Christen¬ 
sen,  omgikkes  med  store  Planer  om  her 
at  indrette  Maskinværksted  og  Skibsbyg¬ 
geri,  hvilke  Planer  dog  aldrig  er  lykkedes. 

I  1908  overtog  »De  forenede  Papirfa¬ 
brikker«  den  i  1907  byggede  Ravnholm 
Papirfabrik,  der  som  bekendt  repræsen¬ 
terede  et  alvorligt  Konkurrenceforsøg  mod 
det  store  Aktieselskab,  men  som  ganske 
mislykkedes.  Selve Ravnholmfabriken  ned¬ 
lagdes,  medens  dens  Papirmaskine  over¬ 
flyttedes  til  Dalum  Papirfabrik.  Aaret  ef¬ 
ter  nedlagdes  ligeledes  Haraidskær  Papir¬ 
fabrik  som  saadan,  idet  dennes  Papirma¬ 
skine  overflyttedes  til  Maglemølle,  hvor¬ 
efter  den  forhaanden værende  Vandkraft 
udnyttes  til  Træslibning.  Den  danske  Pro¬ 
duktion  af  mekanisk  tilvirket  Træmasse 
er  dog  stadig  ringe;  Værdien  heraf  androg 
i  1905  kun  375,000  Kr.  mod  en  Værdi  af 
Indførslen  paa  ca.  3  Mili.  Kr.  Samtidig 
med,  at  Arbejdsdelingen  mellem  de  for¬ 
skellige  Fabriker  lod  sig  gennemføre,  og 
forældede  Anlæg  nedlagdes  o.  s.  v.,  ud¬ 
rangeredes  forskellige  Papirmaskiner  el¬ 
ler  ombyggedes  og  erstattedes  med  nye, 
saaledes  at  Selskabet  i  Øjeblikket  arbej¬ 
der  med  en  fuldt  moderne  Teknik,  ma¬ 
dende  over  15  Papirmaskiner.  Driften 
koncentreres  mere  og  mere  i  store  Anlæg; 
saaledes  arbejder  Maglemølle  alene  med  7 
Papirmaskiner  og  500  Mand,  Dalum  med 


5  Papirmaskiner  og  ca.  400  Mand.  Papir¬ 
produktionen  udgør  i  Øjeblikket  30.000 
Tons,  dens  Værdi  var  i  1905  (sidste  In¬ 
dustritælling)  ca.  7  Mili.  Kr.,  men  er  siden 
steget  betydeligt. 

Af  Hovedstofferne:  slebet  Træmasse  og 
Cellulose,  forbruges  aarlig  henholdsvis  ca. 
12,250  Tons  og  ca.  13,000  Tons.  Fabri¬ 
kationen  af  haandgjort  Papir  (i  Modsæt¬ 
ning  til  det  endeløse  Maskinpapir)  be¬ 
skæftigede  i  1889  1  Bøtte  mod  7  Bøtter  i 
Øjeblikket.  Iøvrigt  er  Arbejdsdelingen 
saaledes  gennemført,  at  Maglemølle,  Da¬ 
lum  og  Silkeborg  har  overtaget  de  mid¬ 
delfine  og  finere  Papirprodukter,  Silke¬ 
borg  desuden  Seddelpengeproduktion  i  en 
særlig  Seddelpapirsfabrik,  Ørholm  alle  de 
billige  Sorter  af  Indpakningspapir,  me¬ 
dens  Nørrebro  udelukkende  fremstiller 
Raapap  og  Gulvpap. 

Det  mest  talende  Vidnesbyrd  om  Indu¬ 
striens  Fremgang  ligger  i  en  Sammenlig¬ 
ning  af  Arbejderantallet,  mandlige  og 
kvindelige,  i  1889  og  nu.  Det  udgjorde 
ved  Selskabets  Start  ca.  750,  25  Aar  se¬ 
nere  1100,  altsaa  frembydende  en  Stigning 
paa  ca.50  pCt.  Den  hertil  svarende  aarlige 
Arbejdsløn  voksede  derimod  fra  340,000 
Kr.  til  1,200,000  Kr.,  altsaa  udvisende  en 
Stigning  af  næsten  400  pCt.  Det  synes 
af  disse  Tal  at  fremgaa,  at  i  hvert  Fald 
Papirindustriens  Arbejdere  utvivlsomt  har 
nydt  godt  af  den  skete  Sammenslutning 
og  Konsolidering  i  Faget. 

Toldloven  af  1908  bragte  en  ikke  uvæ¬ 
sentlig  Nedsættelse  af  Papirindustriens 
Toldbeskyttelse.  Tolden  udgjorde  saale¬ 
des  for  Hovedmængden  af  Papirsorterne, 
som  allerede  anført,  ifølge  Toldloven  af 
1863  2V2  Skilling  pr.  Pd.,  hvilket  giver 
ca.  IOV5  Øre  pr.  Kilo;  denne  Sats  nedsat¬ 
tes  nu  til  8  Øre  pr.  Kilo.  Størst  var  dog 
Nedsættelsen  for  Avispapir,  hvor  Tolden 
nedsattes  ligeledes  fra  IOV5  Øre  pr.  Kilo 
til  5V2  Øre  pr.  Kilo.  Indførslen  af  Pap 
og  Papir  er  da  ogsaa  efter  1908  steget 
ikke  ubetydelig,  til  Trods  for,  at  Priserne 
ikke  sank  tilsvarende  med  Toldnedsæt- 

teisen,  hvilket  tyder  paa,  at  Papirfabri¬ 
kerne  ikke  havde  udnyttet  deres  Beskyt¬ 
telse  fuldtud  til  Trods  for  det  faktiske 
Monopol,  der  var  skabt  i  Industrien. 

Ved  Selskabets  Start  udgjorde  Aktieka¬ 
pitalen  2V2  Mili.  Kr.,  der  dog  snart  efter 
forøgedes  til  372  Mili.  Kr.  Allerede  det 
forste  Regnskabsaar  kunde  et  Udbytte  af 
6  pCt.  uddeles,  det  andet  Regnskabsaar 
gav  derpaa  572  pCt.,  hvilket  er  det  mind¬ 
ste  Udbytte,  Selskabet  nogensinde  har  gi¬ 
vet.  Derefter  holdt  Papirfabrikerne  lige 
til  1902  en  stadig,  besindig  Dividendepoli¬ 
tik  med  et  aarligt  Udbytte  af  6  pCt.  Siden 
1902 — 03  er  Udbyttet  imidlertid  steget, 
hvilket  i  1904  gav  Anledning  til  Krav  om 
Udstedelse  af  Friaktier,  hvorefter  Aktie¬ 
kapitalen  androg  4,375,000  Kr.,  der  atter 
i  1912  udvidedes  til  5 7 4  Miil.  Kr. 

Vor  Papirindustris  Historie  afgiver  saa- 
ledes  et  udmærket  Vidnesbyrd,  dels  om 
den  enkelte  dygtige  Mands  Betydning  for 


en  opvoksende  Industri,  nemlig  Fore¬ 
gangsmanden  Johan  Chr.  Drewsen,  dels 
om  Nødvendigheden  af  en  forstandig 
Sammenslutningsbevægelse  i  en  Industri, 
hvor  Konkurrencen  er  bleven  for  stor  og 
kun  virker  til  at  oprive  Industrien  til 
Skade  for  sig  selv  og  for  hele  Landet.  »De 
forenede  Papirfabrikker«,  der  d.  1.  Marts 
1914  fejrede  25  Aarsdagen  for  Selskabets 
Stiftelse,  har  af  en  økonomisk  og  teknisk 
svag  Erhvervsgren  skabt  en  godt  konsoli¬ 
deret,  levedygtig  Industri  af  omfattende 
nationaløkonomisk  Betydning. 

Ledelsen  af  det  store  Selskab  har  siden 
1907  været  betroet  Direktør  Fr.  Biilow, 
der  har  virket  i  Selskabets  Tjeneste  fra 
dets  Oprettelse,  kommende  fra  Strand¬ 
møllen,  mens  Formanden  for  Bestyrelsen, 
Højesteretssagfører  Fr.  Zahle,  ligeledes 
kunde  fejre  Jubilæum  sammen  med  »De 
forenede  Papirfabrikker«,  i  hvis  Besty¬ 
relse  han  valgtes  ind  ved  dets  Oprettelse. 


Kraftmaskinen  paa  Dalum  Papirfabrik. 

Nogle  told-  og  handelspolitiske  Betragtninger, 
særlig  m.  H.  t.  den  elektrotekniske  Industris  Udvikling. 

Af  Direktør  H.  P.  Prior. 

(Foredrag  holdt  i  Elektroteknisk  Forening  d.  27.  Februar  d.  A.) 


Da  Toldlovforslaget,  som  førte  til  Told¬ 
loven  af  1908,  blev  udarbejdet  i  Finans¬ 
ministeriet,  oplevede  man  som  bekendt  det  i 
andre  Lande  vistnok  utænkelige  Fænomen,  at 
man  ganske  undlod  at  tage  de  Næringsdri¬ 
vende  eller  disses  Organisationer  med  paa 
Raad.  Efter  Offentliggørelsen  af  Forslaget 
saa  man  derimod,  at  den  tyske  Regering 
sendte  detaillerede  Spørgeskemaer  ud  til  saa 
at  sige  samtlige  interesserede  Næringsdrivende 
over  hele  Tyskland  for  at  erfare,  om  nogen 
af  disse  havde  noget  at  indvende  imod  de 
enkelte  Bestemmelser  i  det  forelagte,  danske 
Toldlovforslag.  I  Sandhed  et  ret  betegnende 
Forhold. 

De  Synspunkter,  man  i  Danmark  anlagde 
som  Rettesnor  ved  Udarbejdelsen  af  Toldlov¬ 
forslaget,  var  som  bekendt  først  og  fremmest 
dikteret  ud  fra  Ønsket  om  at  skaffe  Forbru¬ 
gerne  deres  Varer  formentlig  billigst  muligt 
ved  i  stort  Omfang  at  slette  eller  reducere  de 
hidtil  gældende  Toldsatser.  Om  Industrien 
kunde  klare  sig  under  de  ny  Forhold,  tik 
blive  dens  egen  Sag,  og  det  var  en  ganske 
almindelig  Udtalelse  den  Gang,  at  kunde  den 
ikke  hjælpe  sig  selv,  havde  den  ingen  Eksi¬ 
stensberettigelse  o.  s.  v.  Ja,  disse  og  lignende 
Argumenter  ligefrem  summede  om  Ørene  paa 
os  Industridrivende,  som  i  sidste  Øjeblik  ved 
et  ganske  overordentlig  brydsomt  og  uhygge¬ 
ligt  Arbejde  maatte  søge  at  redde  Stillingen, 
hvilket  vel  ogsaa  nok  for  en  væsentlig  Del 
lykkedes.  Hvor  godt  det  er  lykkedes,  skal  jeg 
senere  komme  tilbage  til  og  her  kun  erindre 
om,  at  man  imødekom  os  paa  den  Maade,  at 
bestaaende  Industrier  gennemgaaende  fik  Lov 
til  at  beholde  en  moderat  Beskyttelse,  me¬ 
dens  man  konsekvent  strøg  Tolden  eller  re¬ 
ducerede  den  til  et  betydningsløst  Minimum 
paa  praktisk  set  alle  Artikler,  som  man  til¬ 
fældigvis  i  1908  endnu  ikke  havde  optaget 
Fabrikationen  af  her  i  Landet,  og  som  derfor 
ingen  havde  det  fornødne  Grundlag  til  at 
træde  i  Skranken  for,  og  saaledes  fik  man  en 
ganske  ulogisk  og  for  den  fremtidige  Udvik¬ 
ling  meget  uheldig  Toldlov. 

Som  Eksempel  paa  Artikler,  som  blev  be¬ 
røvet  al  Beskyttelse,  skal  jeg  nævne  Kæder 
over  9  mm  Tykkelse,  Jernplader,  Blik,  trukne 


Jernrør,  valset  Traad,  Retorter,  Baandjern, 
Stænger,  Skinner,  Sveller,  Skibsankere,  Cel¬ 
luloid  o.  s.  v. 

Dette  viser  bedst  den  uhyre  Modsætning  i 
Opfattelsen  af  et  saa  vigtigt,  næringspolitisk 
Spørgsmaal,  selv  i  to  saa  nær  beslægtede 
Nabolande  som  Danmark  og  Tyskland.  1 
Danmark  den  sværmeriske  Tanke  om  de  be¬ 
trængte  Forbrugere;  i  Tyskland  den  sunde 
og  praktiske  Tanke  om  først  og  fremmest  at 
skabe  Arbejdsbetingelserne.  Har  man  dem, 
skal  det  købedygtige  Publikum  nok  komme 
af  sig  selv. 

Jeg  tror  imidlertid,  at  Stemningen  paa  dette 
Omraade  er  ved  at  vende  sig  her  i  Landet. 
Rent  instinktmæssigt  forekommer  det  mig,  at 
der  sker  en  Strømkæntring  hen  imod  en  sun¬ 
dere  Opfattelse.  Jeg  mindes  saaledes  ikke  for 
blot  10  Aar  tilbage  i  Tiden,  at  Ordet  »Dansk 
Arbejde«  hørtes  uden  rent  tilfældigt,  medens 
det  nu  er  saa  at  sige  paa  alles  Læber,  og  dog 
staar  vi  sikkert  kun  ved  Begyndelsen  til  en 
ny  Æra  paa  dette  Omraade.  At  Hestefoden 
stikker  frem  hist  og  her  endnu,  fik  vi  et 
Eksempel  paa  ved  første  Behandling  af  det 
af  Handelsministeren  nylig  i  Folketinget  fore¬ 
lagte  Lovforslag  om  fremmedes  Handelsbe¬ 
rettigelse.  Det  er  som  bekendt  et  Lovforslag, 
som  gaar  ud  paa  at  lette  fremmede  Handels¬ 
huse  Adgang  til  at  gøre  Forretning  her  i 
Landet,  og  under  Diskussionen  herom  tog 
Handelsministeren  Anledning  til  bl.  a.  at 
fremføre  følgende: 

»Men  foruden  Handelsstanden  er  der  en 
Faktor  i  denne  Sag,  som  fremfor  alt  maa  hø¬ 
res,  og  det  er  Konsumenterne.  Det  er  i  de¬ 
res  Favør,  at  disse  Skranker  falder  bort,  og 
det  er  et  Hensyn,  der  for  mig  vil  være  afgø¬ 
rende,  hvis  det  falder  i  min  Lod  at  skabe  en 
Fortegnelse  over  de  Handelspladser,  hvortil 
de  Fremmede  skal  gives  Adgang.« 

Det  kan  selvfølgelig  være  meget  tiltalende, 
at  Hr.  Ilassing-Jørgensen  gerne  under  For¬ 
brugerne  det  godt  —  det  gor  vi  jo  i  Virkelig¬ 
heden  allesammen,  eftersom  vi  alle  tilhobe 
ender  med  at  være  Forbrugere,  men  at  ind¬ 
rette  sin  Politik  paa  at  støtte  Forbrugerne  og 
lade  haant  om  Erhvervene,  det  er  som  at 
bygge  et  Hus  af  Granit  i  Toppen  og  Ler  i 

Fundamenterne.  At  en  Mand,  som  tilmed  er 
Minister  for  de  udøvende  Erhverv,  kan  an¬ 
føre  slige  Udtalelser,  grænser  nærmest  til  det 
utrolige.  Han  fik  da  ogsaa  det  rette  Svar  af 
Hr.  Schovelin,  der  udtalte  følgende,  som  jeg 
for  Tvdeligheds  Skyld  gengiver  ordret,  idet 
jeg  dog  tager  Afstand  fra  den  rent  politiske 
Brod,  som  det  indeholder,  og  som  er  ligegyl¬ 
dig  for  Spørgsmaalet: 

»Det  forekommer  mig,  at  den  højtærede 
Minister  noget  ensidigt  fastholder  Forbruger¬ 
synspunktet.  Det  gaar  mig  altid  lidt  besyn¬ 
derligt  over  for  de  Radikale,  thi  naar  jeg 
kommer  nærmere  ind  paa  Livet  af  deres 
egentlige  Anskuelser,  synes  jeg,  at  jeg  er  me¬ 
get  mere  radikal  end  de.  De  Radikale  er 
nogle  forfærdelig  gammeldags  Mennesker. 
»Forbrugersynspunktet«  —  Gud,  det  hører 
hjemme  i  Syttenhundrede  og  Hvidkaal!  Det 
opstod  i  Syttenhundrede  og  nogle  og  halv¬ 
fjers  og  fejrede  store  Triumfer  i  Løbet  af  det 
nittende  Aarhundrede.  Men  enhver  kan  se, 
hvor  Fremtiden  gaar  i  den  Sag.  Vi  skal  ikke 
ensidigt  lægge  Vægt  paa  Forbrugersynspunk¬ 
tet,  men  vi  skal  lægge  Vægt  paa  Erhvervs¬ 
synspunktet.  Vi  skal  gavne  Producenten,  den 
Næringsdrivende.  Vi  skal  ikke  sørge  for,  at 
Folk  faar  deres  Varer  saa  billigt  som  muligt, 
men  vi  skal  sørge  for,  at  Erhvervene  betaler 
sig.  Det  er  det  store  Træk,  der  gaar  igennem 
Tiden.« 

Hr.  Schovelin  sagde  andre  træffende  Ord  i 
den  omhandlede  Debat,  bl.  a.  at  naar  man 
netop  staar  overfor  at  skulle  forny  sine  Han¬ 
delstraktater,  f.  Eks.  med  Tyskland,  som  er 
særlig  interesseret  i  det  foreliggende  Lovfor¬ 
slag,  skal  man  ikke  paa  Forhaand  spille  sine 
Trumfer  ud  og  give  noget  bort,  som  egner  sig 
til  at  handle  paa  ved  Traktatforhandlinger, 
hvor  vi  i  Forvejen  er  meget  svagt  udrustet. 
—  Dette  meget  vigtige  Spørgsmaal  tør  jeg 
imidlertid  ikke  komme  nærmere  ind  paa  ved 
denne  Lejlighed. 

Maaske  kan  det  være  af  nogen  Interesse 
her  at  se,  hvorledes  Værdien  af  samtlige  im¬ 
porterede  Varemængder  i  nogle  Lande,  som 
vi  staar  i  særlig  betydelig  Handelsforbindelse 
med,  stiller  sig  i  Forhold  til  vedkommende 
Landes  indkasserede  Toldbeløb. 

Tallene  i  nedenstaaende  Skema  angiver 
Toldbeløbene  i  pro  Cent  af  den  samlede  Im¬ 
port  og  er  beregnede  som  gennemsnitlige  for 
Aarene  1901 — 05: 


Sverige  .  10,6 

Norge .  11,4 

Finland .  13,4 


Storbritannien  og  Irland  .  6,1 

Det  tyske  Rige .  8,4 

Frankrig  .  6,9 

Rusland .  36,0 

United  States  .  26,3 

Danmark  . 5,9 

Danmark  for  Aaret  1912  .  4,7 

Danmark  for  Aaret  1912,  naar  Toldbe¬ 
løbet  alene  sættes  i  Forhold  til  den 
importerede,  toldpligtige  Varemæng¬ 
des  Værdi .  10,0 


Jeg  tilføjer,  at  Slutninger  af  disse  Tal  maa 
ske  med  en  vis  Varsomhed.  For  Storbritan¬ 
niens  Vedkommende  er  det  vel  saaledes  nær¬ 
mest  de  fiskale  Toldsatser  og  ikke  Toldbe¬ 
skyttelsen  i  almindelig  Betydning,  som  kan 
udledes  af  det  anførte  Tal.  Endvidere  er  den 
egentlige,  gennemsnitlige  Toldbeskyttelse  jo 
heller  ikke  paa  nogen  Maade  given  ved  de 
øvrige  anførte  Tal.  Den  er  sikkert  procentvis 
langt  højere,  hvad  der  turde  fremgaa  ved  en 
Sammenligning  af  de  to  sidste  Tal  for  Dan¬ 
marks  Vedkommende.  Endelig  viser  Tallet 
for  Danmark  i  1912  —  altsaa  efter  den  ny 
Toldlovs  Ikrafttræden,  at  vi  yderligere  er 
trykkede  ned  under  samtlige  andre  Lande 
i  den  her  givne  Oversigt. 

Om  nogen  af  os  for  Resten  har  følt  Lettel¬ 
ser  paa  Budgettet  i  Anledning  af  Toldloven 
af  1908,  vil  jeg  overlade  til  hver  enkelt  at 
bedømme.  —  Ganske  vist  lader  det  sig  selv¬ 
følgelig  ikke  benægte,  at  Tolden  i  mange  Til¬ 
fælde  fordyrer  en  Vare,  men  den  spiller  dog 
næppe  den  store  Rolle,  som  man  er  tilbøjelig 
til  at  tro,  og  i  visse  Tilfælde  er  den  ganske 
uden  Betydning  for  Konsumenterne.  Eksem¬ 
pelvis  skal  jeg  pege  paa  det  ofte  nævnte  Fak¬ 
tum,  at  Tolden  paa  Petroleum  næppe  har 
nogen  som  helst  Indflydelse  paa  Petroleums¬ 
prisen.  Det  er  Konkurrencen  fra  andre  Pro¬ 
dukters  Side,  saasom  Elektricitet,  Kid,  Olie, 
som  i  overvejende  Grad  er  bestemmende  for 
Prisen  paa  Petroleum  i  de  enkelte  Lande. 
Selvfølgelig  kan  en  fra  Tid  til  anden  ny  op¬ 
dukkende  Konkurrence  for  kortere  Tid  — 
lad  os  sige,  indtil  Konkurrenterne  har  fundet 
hinanden  —  trykke  Prisen  paa  Petroleum, 
men  det  har  hidtil  kun  været  forbigaaende 
Fænomener,  som  i  det  store  Hele  ikke  bety¬ 
der  noget.  Det  er  ikke  dette,  saa  lidt  som 
Produktionsomkostninger,  endsige  Told,  som 
her  spiller  den  afgørende  Rolle.  Jeg  kunde 
endvidere  have  Lyst  til  eksempelvis  at  nævne 
en  anden  med  Petroleum  beslægtet  Artikel, 
hvor  det  samme  Forhold  gør  sig  gældende, 
men  paa  en  særlig  grel  Maade.  Det  er  Raa- 
olie  til  Dieselmotorer.  Den  kostede  efter  Told- 

loven  af  1863  1  Øre  pr.  kg  i  Told  eller  10  Kr. 
pr.  Ton.  Før  1908,  da  vi  fik  den  ny  Toldlov 
med  toldfri  Indførsel  af  Raaolie,  kostede 
Texasolie  ca.  30  Kr.  pr.  Ton,  frco  Kjøben- 
havn,  eller  toldfrit  leveret  ca.  40  Kr.  Denne 
i  Forhold  til  andre  Brændstoffer  lave  Pris 
fristede  mange  Industridrivende  og  specielt 
Elektricitetsværker  til  at  ombytte  Dampma¬ 
skiner  med  Dieselmotorer,  og  ved  Nyanlæg 
var  disse  sidste  saa  at  sige  selvskrevne  i  en 
Aarrække.  Men  efterhaanden  som  Oliefor¬ 
bruget  er  steget,  og  en  Mængde  af  Konsu¬ 
menterne  er  bievne  afhængige  af  de  forholds¬ 
vis  faa  Olieleverandører,  er  Olieprisen  i  Lø¬ 
bet  af  6  Aar  steget  saaledes,  at  den  nu  netop 
kan  konkurrere  med  Kullene ,  d.  v.  s.  at  i 
Fjor  var  Prisen  paa  Olie  kommet  op  paa  ca. 
90  Ivr.  pr.  Ton  til  Trods  for  Toldfrihed  eller 
det  3-dobbelte  af  den  tidligere  Pris.  I  Aar, 
da  Kullene  er  gaaet  noget  ned  i  Pris,  er  Olien 
fulgt  med  i  nøjagtigt  samme  Forhold  og  er 
nu  ca.  5  Kr.  billigere  pr.  Ton  end  i  Fjor. 
Tror  nu  nogen,  at  Tolden  her  spiller  nogen 
som  helst  Rolle?  Nej!  Og  skønt  Olien  nu 
er  et  vigtigt  Hjælpestof  for  Industrien,  og  jeg 
selv  i  min  Virksomhed  er  stor  Forbruger  af 
den,  vil  jeg  med  stor  Sindsro  se  paa,  at  man 
belægger  den  og  lignende  Produkter  med  en 
klækkelig  Told  —  altsaa  ingenlunde  for  at 
beskytte  nogen  Industri,  men  simpelt  hen  for 
at  beskatte  —  lad  os  sige  Rockefeller  til  For¬ 
del  for  den  danske  Statskasse.  Kun  maa  man 
selvfølgelig  sørge  for,  at  Kul  som  den  store 
Prisregulator  paa  Brændselsomraadet  —  hvil¬ 
ket  det  vel  nok  vil  vedblive  at  være  i  mange 
Aar  endnu  —  fremdeles  kan  købes  her  fri 
for  enhver  Beskatning,  til  den  billigst  mulige 
Pris. 

Der  indførtes  i  1911:  5000  Tons  Motor¬ 
olie,  i  1912:  10,000  Tons  og  i  1913:  15,000 
Tons.  Samtidig  indførtes  af  Kul  henholdsvis 
300,000,  305,000  og  315,000  Tons. 

Spørgsmaalet:  Frihandel  eller  Beskyttelse 
er  jo  et  saare  vanskeligt  Spørgsmaal,  som 
kræver  betydelige  Forudsætninger  for  at  kun¬ 
ne  klarlægges.  Men  i  sine  store  Træk  og  saa¬ 
ledes,  at  man  kan  danne  sig  en  Mening  om, 
hvilke  Retningslinier  man  under  givne  For¬ 
udsætninger  bør  følge  —  ikke  for  at  gavne 
en  enkelt  Samfundsklasse,  men  Samfundet  i 
sin  Helhed,  er  Spørgsmaalet  formentlig  ikke 
saa  vanskeligt  at  forstaa,  og  jeg  tror,  at  inden 
vi  gaar  over  til  den  mere  specielle  Behand¬ 
ling  af  det  foreliggende  Emne,  vil  det  være 
heldigt  at  se  lidt  nærmere  paa  Spørgsmaalets 
mere  almindelige  Side.  Jeg  skal  da  først  og 
fremmest  tillade  mig  at  anføre,  at  saa  længe 
vore  Naboer  i  den  langt  overvejende  Grad 


dækker  sig  bag  Toldmure,  som  Militæret  dæk¬ 
ker  sig  bag  Fæstningsværker,  for  derfra  at 
gøre  Udfald  og  brede  sig  over  de  mere  ube¬ 
skyttede  Lande,  vil  det  for  et  Land  som  Dan¬ 
mark  uden  nogen  videre  industriel  Tradition 
at  bygge  paa  og  ikke  fra  Naturens  Haand 
særligt  udrustet  til  fortrinsvis  at  tage  Kam¬ 
pen  op,  paa  de  fleste  Omraader  være  utænke¬ 
ligt  at  kunne  udvikle  sig  som  Industriland, 
endsige  eksporterende  Industriland,  uden  at 
have  et  beskyttet  Hjemmemarked  at  støtte 
sig  til.  Uden  et  betrygget  Hjemmemarked 
ingen  Eksport,  og  et  betrygget  Hjemmemar¬ 
ked  kan  under  de  nuværende  industripoliti¬ 
ske  Forhold  i  vore  Nabolande  kun  sikres 
gennem  Toldbeskyttelse  eller  til  Nød  gennem 
Syndikatsdannelser  etc.  —  eller  begge  Dele. 
Skal  jeg  vælge,  foretrækker  jeg  af  to  Onder 
Toldbeskyttelsen  som  det  mindste  og  —  kan 
hænde  —  billigste.  —  Under  alle  Omstændig¬ 
heder  har  det  den  Fordel,  at  det  lader  sig 
overskue  og  kontrollere. 

Vi  ser,  hvorledes  den  engelske,  ubeskyttede 
Industri  trods  de  bedste  naturlige  Betingelser 
i  enhver  Retning  har  vanskeligt  ved  at  klare 
sig,  —  og  dette  skyldes  sikkert  ikke  alene 
Manglen  paa  personlig  Dygtighed  hos  Eng¬ 
lænderne,  —  medens  f.  Eks.  den  maalbevidst 
beskyttede  tyske,  svenske  og  amerikanske  In¬ 
dustri  florerer  og  breder  sig,  ikke  alene  paa 
Hjemmemarkedet,  som  den  i  det  væsentlige 
har  erobret,  men  som  bekendt  ogsaa  i  aller¬ 
højeste  Grad  paa  Eksportmarkedet,  skønt  det 
ofte  paastaas,  at  Industribeskyttelse  medfører 
Vanskeligheder  ved  Dannelsen  af  et  Eksport¬ 
marked,  idet  Beskyttelsen  fordyrer  Industri¬ 
ens  Hjælpemidler,  Halvfabrikata  etc. 

Dette  er  selvfølgelig  paa  en  Maade  ogsaa 
sandt  og  kan  især  for  den  mindre,  opvok¬ 
sende  Eksportindustri  volde  Vanskeligheder, 
men  næppe  uovervindelige;  og  for  Storindu¬ 
strien,  som  vel  nok  vil  være  den  bærende, 
naar  det  gælder  Eksport  af  større  national¬ 
økonomisk  Værdi,  har  det  mindre  at  sige, 
naar  man  blot  har  Adgang  til  gode  og  billige 
Kommunikationsmidler  og  i  størst  muligt 
Omfang  kan  raade  over  toldfri  Raaproduk- 
ter.  Det  første  er  der  næppe  noget  at  klage 
paa  her  i  Landet,  og  det  sidste  opnaaede  vi 
dog  som  et  stort  Gode  ved  den  sidste  Told¬ 
revision.  Storindustrien  skal  da  nok  sørge 
for,  efterhaanden  som  den  udvikler  sig,  enten 
at  fremstille  sine  Hjælpemidler  (f.  Eks.  Em¬ 
ballage),  Halvfabrikata  etc.  selv  eller  skafle 
sig  dem  i  store  Partier  til  en  billig  Pris  og 
derved  i  det  allervæsentligste  emancipere  sig 
bort  fra  Toldbeskyttelsens  mulige  uheldige 
Virkninger. 

Hvis  Toldbeskyttelsen  virkelig  skulde  have 
en  saadan  lammende  eller  blot  hemmende 
Virkning  paa  et  Lands  Eksportmuligheder, 
hvor  skulde  da,  som  lige  nævnt,  Tysklands 
og  Sveriges  Eksport  have  udviklet  sig  saa 
glimrende  og  vel  sagtens  ikke  mindst  paa 
Englands  Bekostning?  Det  er  endvidere  værd 
at  pege  paa,  at  med  den  opblomstrende  tyske 
Industri  under  Beskyttelsens  Tegn  stiger  Vel¬ 
standen  i  Landet,  og  den  tidligere  stærke  Ud¬ 
vandring  tager  af,  saaledes,  at  den  nu  er 
ganske  minimal,  ja  endog  er  gaaet  over  i  sin 
Modsætning,  idet  der  nu,  navnlig  fra  Øst, 
finder  en  betydelig  Indvandring  Sted.  Paa 
den  skandinaviske  Halvø  synes  den  i  de  se¬ 
nere  Aar  stærkt  opblomstrende  industrielle 
Virksomhed  al  give  sig  lignende  Udslag:  sti¬ 
gende  Velstand  og  aftagende  Udvandring. 

Til  Belysning  af  disse  Forhold  tjener  føl¬ 
gende  skematiske  Oversigt  over  den  oversø¬ 
iske  Udvandring  i  5-Aaret  1907 — 12  fra  de 
nys  omtalte  Lande: 


Antal  Ud- 

Antal  Ud- 

•  Af  10,000  Indb 

vandrere 

vandrere 

udvandrede: 

1907 

1912 

1911 

Danmark  .  .  . 

7890 

8636 

30 

Norge . 

22135 

9105 

52,6 

Sverige . 

19618 

14689 

36,1 

1911 

Storbritannien  331584 

391580 

102,5 

- 

1912 

1912 

Tyskland  .  .  . 

31543 

18455 

3,5 

2,8 

Jeg  skal 

anføre,  at 

en  saa 

bekendt, 

tysk 

Nationaløkonom  som  von  Schultze-Gåvernitz 
erklærer,  at  Tyskland  i  væsentlig  Grad  skyl¬ 
der  det  aabne,  engelske  Marked  sin  industri¬ 
elle  Udvikling,  der  ikke  uden  denne  Støtte 
vilde  være  naaet  saa  vidt,  som  Tilfældet  er. 
Dette  stemmer  jo  ogsaa  med  den  Skræk,  der 
for  nogle  Aar  siden  greb  Englænderne,  og 
som  vi  vist  alle  kender.  Det  var,  da  Loven 
om,  at  Varer,  der  falbødes  i  England,  skulde 
være  stemplet  med  Oprindelsesstedet,  og  det 
viste  sig,  at  en  aldeles  overvældende  Masse 
Varer  maatte  stemples  med  »Made  in  Ger- 
many«.  Opdagelsen  gjorde  et  saa  stærkt  og 
almindeligt  Indtryk,  at  det  engelske  Blad 
»Punch«  kunde  møde  med  en  saa  vovet  Vit¬ 
tighed  som  et  fortræffeligt  Billede  af  Kong 
Edward  med  Overskriften  »Made  in  Ger- 
many «. 

Og  alligevel  kan  det  forekomme  mærkeligt, 
at  et  Land  med  en  maalbevidst  Industribe¬ 
skyttelse  er  i  Stand  til  at  udvikle  sig  til,  ikke 
alene  at  dække  sit  eget  Forbrug  af  Industri¬ 
varer,  hvilket  jo  er  saare  naturligt,  men  ogsaa 


til  at  blive  et  i  stor  Stil  eksporterende  Indu¬ 
striland  paa  de  svagt  beskyttede  Landes  Be¬ 
kostning,  til  Trods  for,  at  disse  burde  arbejde 
billigere,  og  saa  endda  at  tjene  Penge  paa 
denne  Eksport,  saaledes  at  vi  i  de  ubeskyt¬ 
tede  eller  meget  svagt  beskyttede  Lande  be¬ 
standig  hører  en  til  Trivialitet  gentagen  Ud¬ 
talelse  om,  at  vi  ikke  kan  konkurrere,  fordi 
Udlandet  kaster  sin  Overproduktion  ind  over 
os  til  lavere  Priser,  end  vi  kan  konkurrere 
med. 

Der  ligger  ligesom  en  Selvmodsigelse  heri, 
og  der  er  da  ogsaa  mange  Mennesker,  som 
betragter  denne  Udtalelse  som  en  taabelig 
Undskyldning  for  vor  egen  svigtende  Evne 
og  Dygtighed  til  at  optage  Konkurrencen  paa 
det  industrielle  Omraade.  Og  saa  er  det  dog 
et  baade  rigtigt  og  naturligt  Fænomen,  som 
vi  kan  illustrere  ved  et  Eksempel,  hentet  fra 
vor  egen  elektrotekniske  Industri. 

Jeg  tænker  her  paa  Elektricitetsværkerne, 
som  paa  Tider  af  Døgnet,  hvor  de  ikke  har 
meget  at  bestille,  kan  levere  Elektricitet  til 
en  Pris,  som  ligger  langt  under  den  kalku¬ 
lerede  Produktionspris,  og  dog  tjene  Penge 
derpaa. 

Til  Belysning  af  dette  Spørgsmaal  om  Ud¬ 
gifterne  ved  »Produktion«  og  »Overproduk¬ 
tion«  af  Elektricitet,  som  vi  kan  kalde  det, 
kan  jeg  ved  Direktør  Angelos  velvillige  Bi¬ 
stand  nævne  følgende  Eksempel: 

Vi  tænker  os,  at  vi  har  en  Oplandscentral 
med  en  aariig  Produktion  paa  2  Millioner 
K.W.T.  og  et  Maksimum  paa  1000  K.W.,  alt- 
saa  en  Benyttelsestid  paa  2000  Timer.  Denne 
Central  antages  at  have  kostet  i  Anlæg  2000 
Kr.  pr.  K.W.,  incl.  Høj-  og  Lavspændings¬ 
ledninger,  Transformatorer,  Maalere  m.  m., 
hvilket  giver  i  fast,  aariig  Udgift  pr.  K.W. 
10  pCt.  af  2000  Kr.  =  200  Kr.  =  20,000  Øre. 
Altsaa  10  Øre  pr.  K.W.T. 

Endvidere  antages  det,  at  Produktionsud¬ 
gifterne  paa  Centralen  beløber  sig  til  5  Øre 
pr.  K.W.T.,  samt  at  Udgifterne  ved  Strøm¬ 
mens  Fordeling  til  Forbrugerne  samt  til  Ad¬ 
ministration  m.  m.  udgør  3  Øre  pr.  K.W.T., 
hvorved  de  samlede  Udgifter  bliver  1 0  — J—  5 
-{-  3  =  18  Øre  pr.  K.W.T. 

Hvis  nu  dette  Værk  vil  forøge  sin  Omsæt¬ 
ning  og  Indtægt  ved  »Overproduktion«  af 
Strøm  i  de  Tider,  hvor  Værket  ikke  ellers 
udnyttes,  kan  dette  ske  til  meget  billige  Pri¬ 
ser.  Tbi  da  der  ikke  udføres  noget  nyt  An¬ 
læg,  falder  de  10  Øre  pr.  K.W.T.  i  fast  Udgift 
ganske  bort.  Merproduktionen  koster  dernæst 
ikke  5  Øre  pr.  K.W.T.,  saaledes  som  Grund- 
produktionen,  men  kun  A  Øre,  og  Fordelings- 
og  Administrationsudgifterne  bliver  ligeledes 

ikke  3  Øre  pr.  K.W.T.,  men  —  og  navnlig 
hvis  det  drejer  sig  om  en  Storforbruger,  hvad 
Tilfældet  hyppigst  er  —  maaske  kun  1  Øre, 
ialt  altsaa  5  Øre  pr.  K.W.T. 

Medens  den  Strøm,  der  ovenfor  er  beregnet 
til  18  Øre  pr.  K.W.T.  i  Fgenudgifter,  saaledes 
med  ret  god  Fortjeneste  kan  sælges  til  en  al¬ 
mindelig  Gennemsnitspris  af  30  Øre,  kan 
man  altsaa  med  forholdsvis  lige  saa  stor  For¬ 
tjeneste  sælge  Øverproduktionen,  der  koster 
5  Øre  pr.  K.W.T.,  til  8  Øre. 

Nøjagtigt  paa  samme  Maade  gaar  det  i  In¬ 
dustrien,  og  da  ganske  særligt  indenfor  de 
udprægede  Industrilande  med  det  sikre  og 
betryggede  Hjemmemarked  i  Baghaanden 
(svarende  til  Elektricitetsværkernes  sikre  og 
lønnende  Afsætning  i  Mørketimerne),  men 
hvor  Overproduktionsfænomenet  saa  at  sige 
er  latent,  idet  man  er  indrettet  paa  at  til¬ 
fredsstille  Verdensforbruget  i  de  saakaldte 
»gode  Tider«,  som  desværre  er  saa  korte  og 
saa  sjeldne,  for  ikke  at  tale  om  den  hvert 
Aar  tilbagevendende  Vekslen  mellem  »Sæson« 
og  »død  Tid«.  I  de  gode  Tider  eller  Perioder 
skal  Industrien,  ligesom  Elektricitetsværker¬ 
ne,  nok  forstaa  at  gøre  sig  betalt,  men  i  de 
Tider  eller  Perioder,  hvor  der  ikke  er  noget 
at  bestille,  søger  Industrien  selvfølgelig  og- 
saa  at  skaffe  sig  Afløb  for  sin  Produktion  fil 
Priser,  der,  som  vi  ved  det  anførte  Eksempel 
har  set,  i  ethvert  Tilfælde  kun  giver  relativ 
Fortjeneste,  og  som  man  ikke  i  Længden  kan 
bestaa  ved.  Her  har  vi  »Udlandets  Overpro¬ 
duktion  til  de  billige  Priser«  i  al  sin  Magt 
og  Vælde.  Det  er  klart,  at  denne  Overproduk¬ 
tion  først  og  fremmest  skylles  ud  over  de 
Lande,  som  yder  den  svageste  Modstand,  — 
til  Glæde  for  Forbrugerne,  skulde  man  synes, 
men  delte  er  dog  ikke  en  given  Sag.  Det 
logiske  Ræsonnement  og  det,  som  ogsaa  nok 
skal  holde  Stik,  er,  at  der,  hvor  man  møder 
mindst  Modstand,  har  man  størst  Udbytte  af 
at  slaa,  —  altsaa  en  Fordel  for  Producenten 
til  ubodelig  Skade  for  vedkommende  Lands 
Næringsliv,  og  som  allerede  før  sagt:  selv 
om  man  skaffer  Forbrugerne  deres  Varer  en 
Kende  billigere,  hvad  kan  det  saa  nytte,  naar 
man  samtidig  berøver  dem  Betingelserne  for 
at  kunne  arbejde  —  endsige  skaffer  dem  Lej¬ 
lighed  til  selv  at  skabe  sig  en  Overproduktion 
til  at  betale  tilbage  med? 

Jeg  er  gennem  min  egen  Virksomhed  i 
Stand  til  med  uomstødelige  Tal  og  mangfol¬ 
dige  Eksempler  at  dokumentere  disse  Udta¬ 
lelser;  et  enkelt  Eksempel,  som  er  ret  typisk, 
vil  jeg  senere  faa  Lejlighed  til  at  fremføre. 

Endnu  vil  jeg  gerne  gentage  nogle  Syns¬ 
punkter,  som  jeg  d.  25.  September  i  Fjor 


fremførte  i  »Berlingske  Tidende«  i  Anledning 
af  »Den  danske  Uge«,  men  dog  nærmest  ret¬ 
tet  paa  Belysning  af  Spørgsmaalet  »Beskyt¬ 
telse  eller  ikke  Beskyttelse«: 

—  En  Industri  kan  tilvirke,  hvad  man  maa¬ 
ske  kunde  kalde  en  speciel  Vare,  og  den  kan 
tilvirke,  hvad  man  maaske  kunde  kalde  en 
typisk  Vare.  Ved  en  speciel  Vare  forstaar 
jeg  en  Vare,  hvis  Fremstilling  af  naturlige 
eller  andre  Grunde  til  en  vis  Grad  er  mono¬ 
poliseret,  f.  Eks.  fordi  Varen  eller  dens  Freni- 
stillingsmaade  er  patenteret,  fordi  den  kun 
kan  fremstilles  i  begrænsede  Mængder  —  Ca- 
viar,  Guld,  Radium  o.  m.  a.  Endvidere  fin¬ 
des  der  Industrier,  som  uden  at  være  paten¬ 
terede  og  uden  i  nogen  almindelig  Forstand 
at  være  beskyttede  til  en  vis  Grad  er  mono¬ 
poliserede  paa  Grund  af  den  individuelle 
Dygtighed,  der  har  skabt  og  udviklet  dem. 
Dette  finder  for  en  hel  Befolkningsdels  Ved¬ 
kommende  Sted  ved  Ur-Industrien  i  Schweiz, 
og  her  i  Landet  kan  vi  jo  henvise  til  vor 
verdenskendte  Kunstindustri.  I  mere  begræn¬ 
set  Forstand  vil  det  maaske  oftest  være  at 
finde  indenfor  Maskinindustrien,  hvor  en  Fa¬ 
brik  kan  have  afluret  det  Stof,  der  skal  be¬ 
handles,  dets  Hemmeligheder  med  et  saadant 
Talent,  at  den  kan  fremstille  Maskiner  til 
denne  Behandling,  som  overtræffer  alle  an¬ 
dre.  Derpaa  beror  det  f.  Eks.,  at  visse  Blv- 
presser  kun  købes  hos  Krupp  i  Essen-Magde- 
burg,  visse  Teglværksmaskiner  kun  hos  F.  L. 
Smidth  &  Co.  i  Kjøbenhavn  o.  s.  v.  Et  en 
Gang  indarbejdet  Navn,  der  bag  sig  ikke  bare 
har  de  brogede  Reklamer,  men  virkelig  Dyg¬ 
tighed,  Talent  og  indvunden  Erfaring  til  at 
bygge  videre  paa,  vil  for  lange  Tider  kunne 
til  en  vis  Grad  monopolisere  sig  selv,  ikke 
alene  paa  Hjemmemarkedet,  men  paa  selve 
Verdensmarkedet.  Det  kan,  om  ikke  udeluk¬ 
ke,  saa  dog  holde  Konkurrencen  inden  for 
ganske  anderledes  snævre  Grænser  end  ved 
den  anden  Art  af  Varer,  som  jeg  har  kaldet 
typiske.  Ved  disse  forstaar  jeg  de  almindelige 
Konsumartikler:  Stykkevarer,  Alenvarer,  uni¬ 
forme  Massevarer,  hvad  man  nu  vil  kalde 
dem,  som  mangfoldige  Maskiner,  Papir,  Glas, 
Brædder,  Sprit,  Klæde,  Skinner,  Bjælker, 
Rør,  Kabler,  Traad,  Søm  o.  s.  v.,  Varer,  om 
hvilke  man  ikke  som  Regel  spørger  om  Op¬ 
rindelse  eller  Fabriksmærke,  men  kun  om, 
hvorvidt  de  opfylder  visse,  almindelige  Betin¬ 
gelser. 

Medens  nu  ved  specielle  Varer  enhver  Art 
af  kunstig  Beskyttelse  som  Regel  spiller  en 
ganske  underordnet  Rolle  og,  hvor  dette  er 
Tilfældet,  derfor  hverken  er  nødvendig  eller 
ønskes,  da  man  jo  helst  klarer  sig  selv,  naar 

man  kan  det,  saa  er  Forholdet  et  ganske  an¬ 
det  ved  Typevarerne.  Overfor  dem  drives  der, 
som  allerede  berørt,  i  snart  sagt  alle  Lande 
og  med  stor  Virkning  en  bestemt  Industri¬ 
politik,  først  og  fremmest  for  at  sikre  Hjem¬ 
memarkedet  og  dernæst  for  at  udvikle  Eks¬ 
porten.  Og  til  denne  Industripolitik  hører  jo 
ikke  alene  Beskyttelse,  men  ogsaa  direkte  Un¬ 
derstøttelse  i  Form  af  Udførselsgodtgørelser, 
Undtagelsesfragter,  og  hvor  Statens  Indgri¬ 
ben  hører  op  eller  glipper,  ser  vi  ofte  Syndi¬ 
katerne  træde  til  for  at  supplere,  hvad  der 
mangler.  — 

Skal  vi  nu  se  paa  den  elektrotekniske  In¬ 
dustri,  ikke  alene  som  den  har  udviklet  sig  i 
de  store  Lande,  men  ogsaa  her  i  Landet,  hvor 
den  jo  er  i  en  glædelig,  ja,  jeg  tør  næsten 
sige  rivende,  Udvikling  for  Tiden-,  saa  ligger 
det  nær  først  at  gøre  sig  klart,  om  dens  Pro¬ 
dukter  kan  henregnes  til  den  første  Kategori, 
nemlig  de  specielle  Varer,  som  til  en  vis 
Grad  er  individualiserede  og  derfor  uden  vi¬ 
dere  kan  beherske  et  Marked  paa  selvstændig 
Vis,  eller  om  de  hører  til  de  typiske  Alen¬ 
varer,  om  jeg  saa  maa  sige,  som  fra  befæ¬ 
stede  Stillinger  paa  kunstig  Maade  møder 
Modstand  og  Angreb,  hvorhen  de  vender  sig, 
og  derfor  kun  kan  trives  under  en  nivelleren¬ 
de  Beskyttelse  i  en  eller  anden  Form. 

De  Artikler  inden  for  den  elektrotekniske 
Industri,  hvis  Fabrikation  det  —  paa  Indu¬ 
striens  nuværende  Udviklingstrin  —  særlig 
vil  være  formaalstjenligt  at  beskæftige  sig 
med,  tror  jeg  at  kunne  samle  under  følgende 
Gruppering: 

I)  Dynamoer,  Motorer  etc. 

II)  Ledninger  og  Kabler. 

III)  Primære  og  sekundære  Elementer. 

IV)  Installationsmateriel. 

V)  Maaleinstrumenter. 

VI)  Belysningslegemer. 

VII)  Glødelamper. 

VIII)  Telefon-  og  Telegrafapparater. 

Ser  vi  i  store  Træk  paa  de  Industriproduk¬ 
ter,  som  kan  henføres  under  denne  Gruppe¬ 
deling,  tror  jeg  ikke,  der  kan  være  to  Me¬ 
ninger  om,  at  vi  i  den  langt  overvejende  Grad 
maa  henføre  dem  til  de  saakaldte  »typiske« 
Artikler,  d.  v.  s.  Artikler,  som  i  konstruktiv 
Henseende  saavel  som  i  Udførelse  har  naaet 
en  saa  høj  Grad  af  Fuldkommenhed  og  Ens¬ 
artethed,  at  de  i  det  væsentlige  falder  ind 
under  Begrebet  Masseartikler,  og  at  de  i  kom¬ 
merciel  saavel  som  i  toldpolitisk  Henseende 
maa  betragtes  som  saadanne.  — -  Dynamoer, 
Ledninger,  Glødelamper,  Telefoner,  Akkumu¬ 
latorer  o.  s.  v.  er  saa  uniforme,  hvor  de  end 


kommer  fra,  at  der  hører  et  meget  erfarent 
Øje,  ja  i  de  fleste  Tilfælde  vel  endogsaa  en 
Betragtning  af  Firmastemplet  til,  for  man 
kan  afgøre,  hvem  der  har  fabrikeret  Va¬ 
rerne. 

At  der  gives  hæderlige  Undtagelser,  som 
støtter  sig  til  Patenter  og  Specialkundskab, 
f.  Eks.  Tranes  og  Scheplers  Signalapparater, 
Danasystemets  Installationsmateriel,  særlige 
Elektricitetsmaalere,  Tørelementer  o.  lign., 
betyder  i  det  store  Hele  ikke  saa  meget,  at 
det  faar  Indflydelse  paa  Reglen. 

Dernæst  vil  vi  bemærke  det  glædelige  Fak¬ 
tum,  at  de  allerfleste  Artikler,  som  kan  hen¬ 
føres  under  de  nævnte  Grupper,  nu  fremstil¬ 
les  af  større  og  mindre  industrielle  Virksom¬ 
heder  her  i  Landet,  —  Virksomheder,  som  er 
voksede  op  i  det  sidste  Decennium,  uden  at 
vistnok  de  fleste  har  lagt  videre  Mærke  der¬ 
til,  endsige  forstaaet  den  økonomiske  Betyd¬ 
ning  deraf,  og  som  vistnok  alle  befinder  sig 
i  en  god  og  sund  Udvikling,  saaledes  at  vi  nu 
kun  paa  ganske  enkelte  Omraader  behøver  at 
gaa  til  Udlandet  for  at  dække  vort  hjemlige 
Forbrug.  —  Ja,  i  mange  Tilfælde  kan  denne 
unge  danske  Industri  endogsaa  pege  paa  en 
begyndende  Eksportvirksomhed,  som  der  er 
al  mulig  Grund  til  at  tro  vil  udvikle  sig  til 
at  blive  af  virkelig  nationaløkonomisk  Betyd¬ 
ning,  om  den  blot  ikke  ved  ubetænksomme 
doktrinære  eller  uforudsete  Foranstaltninger, 
som  den  ikke  selv  kan  beherske,  skal  blive 
svækket  ud  over  Evne  i  sin  videre  Udvikling. 

Jeg  har  forsøgt  i  omstaaende  Skema  at 
give  et  samlet  og  let  overskueligt  Billede  af 
den  elektrotekniske  Industris  Udvikling  her 
i  Landet  og  har  dertil  valgt,  ganske  vilkaar- 
ligt,  at  benytte  Aarene  1910  og  1913  til  Sam¬ 
menligning.  Før  jeg  gaar  over  til  en  nærmere 
Forklaring  af  Skemaets  Enkeltheder,  vil  jeg 
blot  bemærke,  at  Tallene  er  byggede  dels  paa 
almindelig  tilgængeligt,  statistisk  Materiale, 
som  Sekretær  ved  Industriraadet,  cand.  polit. 
Himmelstrup,  har  været  saa  elskværdig  at 
samle  ind  til  mig,  dels  paa  personlig  indhen¬ 
tede  Oplysninger  fra  en  Række  industrielle 
Virksomheder.  Det  har  navnlig  været  af  den 
største  Betydning  her  at  faa  oplyst  Værdien 
af  den  indenlandske  Produktion  med  den 
størst  mulige  Nøjagtighed  i  de  nævnte  to  Aar. 
De  Tal,  hvoraf  Produktionsværdien  maa  ud¬ 
ledes,  er  jo  ret  intime  og  derfor  i  Alminde¬ 
lighed  ikke  tilgængelige,  og  jeg  skylder  en 
Tak  til  alle  de  Virksomheder,  som  har  vist 
mig  den  Tillid  at  give  mig  de  ønskede  Oplys¬ 
ninger,  uden  hvilke  det  vilde  have  været  mig 
umuligt  at  give  et  Billede  af  Udviklingen. 
Kun  en  enkelt  Virksomhed  indenfor  Belys- 

Varegruppe 

1910 

1913 

Dansk  Told 

Import 

inden¬ 

landsk 

Produktion 

Eksport 

Import 

inden¬ 

landsk 

Produktion 

Eksport 

Dynamoer  og  Motorer, 
Støvsugere,  Hjælpeap¬ 
parater  m.  m . 

1000  Kr. 

493 

1000  Kr. 

1,795 

1000  Kr. 

62 

1000  Kr. 

942 

1000  Kr. 

4,398 

1000  Kr. 

478 

5  til  1XU  pCt.  af  Vær¬ 
dien. 

Isol.  Ledninger  og  Kab¬ 
ler  samt  Traad  af  Kob¬ 
ber  og  Aluminium  . . . 

1,444 

2,727 

40 

1,177 

5,166 

50 

Ledninger  og  Kabler 
772  pCt.  af  Værdien. 
Kobbertraad  8  Øre  pr. 
kg- 

Akkumulatorer  samt 
galvaniserede  Elemen¬ 
ter  . 

442 

810 

678 

591 

1,250 

1,080 

Akkumulatorer  og  galv. 
Elem.  TU  pCt.  af  V. 
Akkumulatorplader 

4  Øre  pr.  kg. 

Installationsmaterialer 

m.  m . 

435 

470 

10 

388 

1,250 

15 

Strømskiftere  etc.  TU 
pCt.  af  Værdien. 
Simplexrør  frie. 

Andre  Dele  10  til  70  Øre 
pr.  kg. 

Stærkstrøms -Maale- 
instrumenter . 

643 

ubety¬ 

delig 

0 

852 

ubety¬ 

delig 

0 

70  Øre  pr.  kg. 

Belysningslegemer 
(elektr.  Kroner  o  1.)  . . 

200 

670 

109 

200 

1,250 

228 

30  til  70  Øre  pr.  kg. 

Glødelamper . 

1,068 

0 

0 

1,709 

175 

9 

28  Øre  pr.  kg. 

Telefon-  og  Telegraf¬ 
apparater  m.  m . 

254 

1,173 

121 

136 

1,113 

178 

70  Øre  pr.  kg. 

Totalsum . . . 

4,979 

7,645 

1,020 

5,995 

14,602 

2,038 

ningslegeme-Branchen  har  ikke  ment  at  kun¬ 
ne  give  mig  Oplysninger  fra  sin  betydelige  og 
udmærkede  Virksomhed  baade  her  i  Landet 
og  i  Udlandet.  Jeg  har  derfor  maattet  skønne 
nogle  Tal  for  denne  Virksomheds  Vedkom¬ 
mende,  men  den  mulig  herved  opstaaede  Fejl 
kan  i  ethvert  Tilfælde  ikke  være  af  nogen 
som  helst  Betydning. 

Til  Gruppe  I,  omfattende  »Dynamoer,  Mo¬ 
torer,  Støvsugere,  Hjælpeapparater«  m.  m., 
skal  jeg  bemærke,  at  Dynamoer  og  Motorer 
selvfølgelig  spiller  den  største  Bolle  i  denne 
Gruppe,  undtagen  i  een  Rubrik,  nemlig  Eks- 
port-Ruhriken  for  1913.  M.  H.  t.  denne  kan 
fremhæves,  at  navnlig  et  enkelt  Firma  her  i 
Landet  har  forstaaet  at  fremstille  en  særlig 
fortrinlig  Støvsuger,  og  jeg  vil  gerne  her  be¬ 
mærke,  at  der  alene  af  Støvsugere  er  udført 
for  over  275,000  Kr.  i  1913. 


Jeg  vil  nødigt  komme  ind  paa  en  mere 
detailleret  Behandling  af  Toldspørgsmaalet  i 
denne  Afhandling  og  i  Særdeleshed  ikke  paa 
en  Omtale  af  de  enkelte  Toldsatsers  forment¬ 
lige  større  eller  mindre  Fortræffelighed,  da 
de  nødvendige  Forarbejder  hertil  endnu  ikke 
foreligger;  men  jeg  vil  dog  gerne  gøre  en 
Undtagelse  ved  at  nævne,  hvor  uheldigt  det 
er,  at  man  kan  indføre  Dele  til  Dynamoma¬ 
skiner  til  5  pCt.  af  Værdien,  medens  samlede 
Dynamomaskiner  etc.  koster  7  Vi  pCt.  Denne 
Bestemmelse,  som  vist  nok  kan  henføres  til 
den  uheldige  og  delvis  tilfældige  Maade,  Told¬ 
loven  af  1908  er  hleven  til  paa,  gør  Satsen 
7  Vi  pCt.  af  Værdien  illusorisk.  Det  er  blevet 
mig  oplyst,  at  Toldbeskyttelsen  paa  de  Halv¬ 
fabrikata,  som  Dynamofabrikanterne  maa 
købe  hos  Specialfabriker,  til  en  større  Dv- 
namomaskine  beløber  sig  til  2  Vi  pCt.  af  Ma- 

skinens  Værdi,  saaledes  at  der,  naar  Værdi¬ 
tolden  ikke  misbruges,  højst  er  en  Beskyt¬ 
telse  for  Dynamomaskiner  af  2%  pCt.,  hvil¬ 
ket  maaske  kan  være  tilstrækkeligt  i  de  blom¬ 
strende  Tider,  som  vi  hidtil  har  haft.  Naar 
de  trange  Tider  kommer,  turde  det  blive 
skæbnesvangert  at  være  saa  daarligt  beskyt¬ 
tet. 

Under  denne  Gruppe  skjuler  sig  endelig 
Kontrollere,  Reguleringsmodstande  og  en 
særlig  Form  af  Signalapparater,  der  frem¬ 
stilles  som  Specialitet  af  et  allerede  nævnt 
Firma  her  i  Landet,  og  som  benyttes  i  større 
Udstrækning  af  Hær  og  Flaade  baade  hjem¬ 
me  og  ude.  Naar  jeg  særlig  gør  opmærksom 
paa  denne  Industri,  som  i  og  for  sig  ikke  er 
af  indgribende  Betydning,  er  det  for  at  frem¬ 
drage  en  egen  Form  for  Beskyttelse,  som 
praktiseres  i  forskellige  Lande,  bl.  a.  i  det 
frihandleriske  England.  At  Tyskland  er  med 
i  Rækken  her,  er  saa  selvfølgeligt,  at  det  tur¬ 
de  være  overflødigt  at  nævne  det.  Jeg  tænker 
her  paa,  at  man  i  disse  Landes  Administra¬ 
tion  overhovedet  ikke  anvender  Industripro¬ 
dukter,  af  hvad  Art  nævnes  kan,  som  ikke  er 
fremstillede  i  det  paagældende  Land  selv. 
Dette  betyder,  at  man  i  disse  Lande,  hvor¬ 
iblandt  altsaa  England,  som  af  alle  Frihan- 
delsmænd  ses  hen  til  som  det  forjættede 
Land,  paa  et  uhyre  Omraade  har  indført  en 
Beskyttelse,  som  er  ensbetydende  med  den 
yderste  Form  for  Beskyttelse,  nemlig  Indfør¬ 
selsforbud.  Det  omtalte  danske  Firma  maa 
derfor  til  Skade  for  dansk  Industri  lade  sine 
Signalapparater  fabrikere  i  flere  forskellige 
Lande.  Mon  det  ikke  var  værd  ved  kom¬ 
mende  Handclstraktat-Forhandlinger  at  have 
dette  Forhold  i  Erindring ? 

Jeg  vil  i  umiddelbar  Fortsættelse  heraf  gaa 
over  til  Gruppe  II,  omfattende  »Ledninger  og 
Kabler«,  da  disse  giver  mig  Anledning  til 
yderligere  at  belyse  det  her  fremdragne 
Spørgsmaal.  Jeg  har  sort  paa  hvidt  for,  at 
den  tyske  Administration,  og  her  gaar  jeg 
saa  langt  ud  som  til  de  kommunale,  tyske 
Elektricitetsværker,  under  Indflydelse  af  sam¬ 
me  Princip  paa  et  givet  Tidspunkt  sluttede 
kollektiv  Aftale  med  de  tyske  Kabelfabriker 
om  en  5-aarig  Leverance  af  Kabler  og  til 
Priser,  som  laa  gennemsnitlig  30  pCt.  over  de 
Priser,  som  de  samme  Fabriker  samtidig  til¬ 
bod  Kjøbenhavns  kommunale  Elektricitets¬ 
værker.  Jeg  spurgte  endvidere  for  nogle  Aar 
siden  Direktøren  for  en  meget  betydelig  en¬ 
gelsk  Kabelfabrik  om,  hvorledes  de  engelske 
Kabelfabriker  med  den  uhyre  Konkurrence, 
de  havde  fra  Udlandets  Side,  kunde  betale 
saa  høje  Dividender  som  gennemsnitlig  15 


pCt.  Han  svarede,  at  saa  længe  de  engelske 
Kabelfabriker  havde  Eneret  paa  de  store  Le¬ 
veringer  til  den  engelske  Administration,  var 
man  saa  vidt  beskyttet,  at  man  ikke  behøvede 
at  tjene  noget  Overskud  i  det  aabne  Marked, 
ja  ganske  roligt  kunde  se  paa,  at  Størstedelen 
af  Forretningen  her  gik  til  Udlandet. 

Jeg  vil  tilstaa,  at  jeg  aldeles  ikke  ønsker 
noget  lignende  praktiseret  her  i  Landet; 
tvertimod  tror  jeg,  det  kan  virke  i  høj  Grad 
skadeligt,  saa  vel  for  Producenter  som  for 
Konsumenter,  for  ikke  at  tale  om,  hvilken 
Forsyndelse  det  i  nationaløkonomisk  Hen¬ 
seende  muligvis  kan  være;  men  jeg  kan  jo 
ikke  lade  være  med  at  tænke  paa  den  diame¬ 
trale  Modsætning,  som  den  danske  Admini¬ 
stration  i  enkelte  Tilfælde  danner  overfor  en¬ 
hver  Art  af  Beskyttelse  eller  Sympati  over 
for  danske  Interesser.  Jeg  siger  enkelte  Til¬ 
fælde,  da  man  dog  Gudskelov  som  oftest  in¬ 
den  for  vor  Administration  i  det  mindste  fin¬ 
der  baade  Sympati  og  Forstaaelse  af  dansk 
Industris  Betydning  for  vort  Samfund  —  og 
alene  Sympati  betyder  en  stor  Værdi  og  Op¬ 
muntring. 

Det  Tilfælde,  jeg  nærmest  tænker  paa  i 
modsat  Retning,  støtter  sig  til  en  Bestem¬ 
melse  i  den  gamle  Toldlov  af  1863  om,  at 
alt  Materiel  til  Krigsbrug  kan  indføres  told¬ 
frit.  Denne  Bestemmelse  blev,  om  end  med 
Betænkelighed  fra  Rigsdagens  Side,  medtaget 
i  Toldloven  af  1908,  imod  at  Krigs-  og  Ma¬ 
rineministeren  i  begge  Ting  afgav  Erklæring 
om,  at  Bestemmelsen  vilde  blive  benyttet  med 
passende  Hensyntagen  til  dansk  Industri. 

Trods  mange  Forhandlinger  med  senere 
fungerende  Marineministre  og  ærbødige  Hen¬ 
stillinger  kan  jeg  imidlertid  konstatere,  at 
ingen  Privatmand  kunde  gaa  skrappere  til 
Værks  over  for  det  nationale  Arbejde  end  f. 
Eks.  Orlogsværftets  Regnskabsafdeling,  som 
forestaar  de  fleste  Indkøb  til  Værftet.  Alt 
Materiel,  fra  Ammunition  og  til  Redekamme, 
som  skal  anvendes  i  et  kongeligt  dansk  Krigs¬ 
skib,  bliver  toldfrit  indført  og  uden  den  aller- 
fjerneste  Hensyntagen  til,  om  der  paa  et  nok 
saa  stort  Beløb  er  en  nok  saa  lille  Prisdiffe¬ 
rence  i  Favør  af  udenlandske  Tilbud.  Den 
billigste  er  den  bedste  og  dermed  Basta! 

At  en  saadan  Fremgangsmaade  fra  Statens 
Side,  foruden  at  være  økonomisk  forfejlet,  er 
i  høj  Grad  betænkelig  for  Udviklingen  af  et 
Lands  Næringsliv,  turde  bl.  a.  fremgaa  af 
den  historiske  Kendsgerning,  at  de  fleste 
Fremskridt  paa  det  tekniske  Omraade  —  det 
være  sig  i  Form  af  moderne  Driftsmaader, 
Opfindelser  el.  lign.  —  skyldes  Statens  og 
her  specielt  Militærvæsenets  Forbrug.  Eksem- 

pier  herpaa  er  saa  ofte  fremdragne,  at  det 
vil  være  unødvendigt  her  at  gentage  dem. 

Til  Gruppe  III:  »Akkumulatorer  samt  galv. 
Elementer«  skal  jeg  bemærke,  at  Akkumula¬ 
torer  kun  i  meget  ringe  Udstrækning  er  fa¬ 
brikerede  her  i  Landet,  men  at  vi  jo  har 
Grund  til  at  haabe,  at  Hannovers  Poremetal 
i  Fremtiden  vil  komme  til  at  spille  ind  ved 
Udviklingen  af  en  dansk  Akkumulatorindu¬ 
stri.  Derimod  indtager  Fabrikationen  af  gal¬ 
vaniske  Elementer  et  hæderligt  og  smukt 
Standpunkt  allerede  i  en  længere  Aarrække. 
Galvaniske  Elementer  indtager  jo  noget  af  et 
Særstandpunkt,  idet  de  foruden  at  maatte 
henregnes  til  Masseartiklerne  tillige  er  stærkt 
individuelt  paavirkede,  og  de  danske  Tørele¬ 
menter  har  altid  været  af  en  saa  udmærket 
og  overalt  anerkendt  Kvalitet,  at  de  har  kun¬ 
net  gøre  sig  i  høj  Grad  gældende  paa  det 
udenlandske  Marked.  Skemaet  viser  da  og- 
saa  saa  høje  Eksportcifre,  at  Eksporten  langt 
overgaar  det  indenlandske  Forbrug. 

Gruppe  IV  og  V  kunde  maaske  godt  være 
slaaede  sammen  i  een  Gruppe.  Naar  jeg  har 
delt  dem  i  to  Grupper,  er  det,  fordi  »Installa¬ 
tionsmateriel«  i  Almindelighed  indtager  et 
fremragende  Standpunkt  inden  for  dansk  In¬ 
dustri,  medens  »Maaleinstrumenter«,  d.  v.  s. 
Elektricitetsmaalere,  Ampere-  og  Voltmetre, 
endnu  ikke  fabrikeres  her  i  Landet.  Under 
Gruppe  III  er  medtaget  Simplexrør,  som  ikke 
alene  indføres  fra  Udlandet,  men  ogsaa  frem¬ 
stilles  i  en  udmærket  Kvalitet  her  i  Landet 
af  en  Specialfabrik.  Ved  Tidernes  Ugunst 
henregnes  dens  Fabrikata  imidlertid  til  de 
toldfrie,  trukne  Rør,  skønt  Fabriken  slet  ikke 
laver  trukne  Rør  mere,  og  da  Fabriken  fører 
en  meget  haard  Kamp  for  Tilværelsen,  er  det 
at  haabe,  at  man  inden  alt  for  længe  vil  gøre 
en  formentlig  Uret  god  imod  den  ved  at  give 
den  en  ringe  Beskyttelse,  som  den  tror  at 
have  Krav  paa,  og  uden  hvilken  den  ikke 
synes  at  kunne  klare  sig  i  Længden. 

Til  Gruppe  VI:  »Belysningslegemer«  (elektr. 
Kroner,  Lamper  o.  1.)  skal  jeg  bemærke,  at 
den  danske  Industri  paa  dette  Omraade  ind¬ 
tager  en  fremragende  Plads  saavel  paa  Hjem¬ 
memarkedet  som  paa  Eksportmarkedet,  og 
dette  gælder  baade  de  Varer  inden  for  Grup¬ 
pen,  som  kan  henregnes  til  Luksusartikler, 
saavel  som  de  mere  udprægede  Masseartikler. 
I  Importtallene  er  medregnet  Glaskroner,  som 
næppe  laves  her  i  Landet,  og  som  bringer 
disse  Tal  en  Del  op. 

Gruppe  VII:  »Glødelamper«  viser  meget 
betydelige  Importtal,  men  det  er  dog  glæde¬ 
ligt  at  se,  at  der  er  Mænd,  som  ikke  har 
skyet  de  store  Vanskeligheder,  som  det  utvivl¬ 


somt  er  forbundet  med  at  paabegynde  en 
Fabrikation  af  Glødelamper  her  i  Landet. 
Den  danske  Fabriks  Direktør  oplyser,  at  den 
fra  i  Fjor  at  fabrikere  ca.  300  Lamper  om 
Dagen  nu  er  oppe  paa  1000  Lamper  om 
Dagen,  og  at  man  gør  Forsøg  paa  at  frem¬ 
stille  Glaspærerne  paa  et  herværende  Glas¬ 
værk.  De  fleste  europæiske  Fabriker  faar 
deres  Glaspærer  fra  Specialfabriker  i  Bøh¬ 
men. 

Til  Gruppe  VIII,  omfattende  »Telefon-  og 
Telegrafapparater«,  vil  jeg  straks  bemærke, 
at  naar  der  er  en  lille  Tilbagegang  at  spore 
her  fra  1910  til  1913  i  den  indenlandske  Pro¬ 
duktion,  saa  skyldes  dette  de  ekstraordinærl 
store  Leverancer  i  1910  til  Kjøbenhavns  Tele¬ 
fon-Aktieselskab,  som  netop  i  dette  Aar  tog 
sit  ny,  prægtige  Telefonhus  paa  Nørregade  i 
Brug.  Ordinært  set  er  der  en  betydelig  Frem¬ 
gang,  samtidig  med  at  Importcifrene  er  i 
stærk  Tilbagegang.  Eksporten  skyldes  for  en 
væsentlig  Del  det  store  nordiske  Telegrafsel¬ 
skab,  som  støtter  dansk  Industri  ved  fra  sin 
herværende  Fabrik  at  forsyne  sine  udenland¬ 
ske  Stationer  med  Telegrafmateriel. 

Og  endelig  kommer  vi  til  det  sidste  og  ikke 
mindst  interessante  Afsnit  af  dette  Skema, 
nemlig  »Totalsummerne«,  som  ikke  alene  gi¬ 
ver  os  Udviklingen  af  et  interessant  Afsnit  af 
dansk,  industriel  Virksomhed  i  de  sidste  4 
Aar,  men  som  tillige  giver  os  et  virkeligt 
Spejlbillede  af  hele  den  enorme  Udvikling, 
som  Elektricitetens  Anvendelse  her  i  Landet 
har  ført  med  sig  i  det  samme  korte  Tidsrum. 
Vi  ser,  at  Importen  af  Fabrikata  henhørende 
til  den  elektrotekniske  Industri  er  vokset 
med  kun  20  pCt.,  nemlig  fra  ca.  5  til  ca.  6 
Millioner  Kroner,  medens  den  indenlandske 
Tilvirkning  er  vokset  med  henved  100  pCt., 
nemlig  fra  over  7,600,000  Kr.  til  over 
14,600,000  Kr.,  og  Eksporten  ligeledes  med 
ca.  100  pCt.  eller  fra  over  1  til  over  2  Mil¬ 
lioner  Kroner. 

Og  under  hvilke  Forhold  har  denne  Indu¬ 
stri  nu  udviklet  sig?  Naar  vi  betragter  denne 
Side  af  Sagen,  saa  er  det  utvivlsomt,  at  det 
indenlandske  Marked,  bortset  fra  en  meget 
moderat  Toldbeskyttelse,  har  frembudt  gan¬ 
ske  usædvanlig  gode  Betingelser  for  Udvik¬ 
lingen.  Det  har,  som  det  sig  hør  og  bør,  af¬ 
givet  den  sunde  Basis  for  Udviklingen,  og 
for  at  forstaa  dette  bedre,  skal  jeg  erindre 
om,  at  den  Anlægskapital,  som  i  Aarene  1911 
— 12  og  13  er  blevet  bundet  her  i  Landet  i 
Elektricitetsværker  for  offentlig  Salg  af  Elek¬ 
tricitet  uden  for  Kjøbenhavn  og  Frederiks¬ 
berg,  er  henholdsvis  32,  38  og  45  Millioner 
Kroner.  Kjøbenhavns  og  Frederiksbergs  kom- 

munale  Elektricitetsværker  stod  i  1913  bog¬ 
ført  for  en  Værdi  af  28  Millioner  Kroner, 
saaledes  at  der  i  Elektricitetsværker  af  den 
omhandlede  Art  her  i  Landet  til  Dato  ialt 
er  anlagt  en  Kapital  af  72  Millioner  Kroner. 

Og  hertil  kommer  saa  de  private  Anlæg, 
som  er  legio,  Telefonvæsenets  uhyre  Udvik¬ 
ling,  elektriske  Sporveje  o.  s.  v.  —  altsammen 
noget,  som  er  vokset  op  lige  for  Øjnene  af 
os  og  saa  hurtigt,  at  selv  de  af  os,  som  blot 
har  naaet  40 — 50  Aars  Alderen,  vil  erindre 
den  »forhistoriske«  Tid  med  den  broderede 
Klokkesireng  og  Tællelyset. 

Men  kan  vi  nu  vente,  at  denne  Udvikling 
vil  blive  ved,  eller  at  vi  pludselig  en  skønne 
Dag  opdager,  at  nu  er  hele  Landet  elektri¬ 
ficeret  eller  ny  Naturkræfter  traadt  i  Elek¬ 
tricitetens  Sted,  saaledes  at  vi  ligger  med  en 
Række  ubeskæftigede  Fabriker  og  en  stor 
tabt  Kapital?  Ja,  dette  Spørgsmaal,  som  vi 
interesserede  selvfølgelig  ofte  gør  os  selv,  er 
naturligvis  vanskeligt  at  svare  paa.  Jeg  næ¬ 
rer  imidlertid  ikke  nogen  Frygt  for,  at  der  er 
Fare  paa  Færde  i  den  Retning,  og  der  er  et 
gammelt  Ord,  som  siger,  at  den,  som  dør  af 
Skræk,  skal  begraves  i  Rendestenen.  Jeg  tror, 
at  Elektricitetens  Anvendelse  og  maaske  ogsaa 
dens  Fordelingsmaade  kun  er  i  sin  Barndom 
endnu,  og  at  der  er  langt  igen,  inden  vi  bliver 
»elektricitetsmættede«.  Men  selv  om  Forhol¬ 
dene  her  hjemme  af  en  eller  anden  Grund 
skulde  medfore  en  Stagnation,  saa  maa  vi 
være  glade  for  de  gode  Udviklingsaar,  vi  har, 
og  i  dem  søge  at  konsolidere  og  dygtiggøre  os, 
saa  meget,  at  vi  i  større  Omfang  end  nu  kan 
gøre  os  gældende  paa  Eksportmarkedet. 

Men  dertil  kræves  rigtignok  foruden  vor 
egen  Dygtighed,  at  vi  ikke  lades  i  Stikken  af 
vore  egne  ved  en  kortsynet,  doktrinær  Poli¬ 
tik,  som  ikke  vil  lære  af  det,  som  foregaar 
udenom  os,  hvilket  jeg  efter  ringe  Evne  har 
søgt  i  det  foregaaende  at  give  et  Billede  af, 
skønt  langt  fra  noget  udtømmende  Billede. 
Skulde  det  have  været  udtømmende,  maatte 
jeg  ikke  mindst  have  omtalt  alle  de  Former 
for  Udførselsgodtgørelse,  som  baade  aabcnt 
og  maskeret  ydes  Industrien,  f.  Eks.  i  vort 
sydlige  Naboland.  Den,  som  har  Skoen  paa, 
véd,  hvor  Skoen  trykker,  men  det  har  nu 
ikke  været  min  Mening  gennem  disse  Be¬ 
tragtninger  at  give  noget  udtømmende  Bidrag 
til  det  foreliggende  Emnes  Belysning,  men 
først  og  fremmest  at  holde  mig  til  den  Side 


af  Sagen,  som  i  den  nærmeste  Fremtid  vil 
faa  direkte  Betydning  for  os,  nemlig  Told¬ 
sagen.  Vi  maa  imidlertid  ikke  være  blinde 
for,  at  ogsaa  de  Sider,  som  det  vilde  have 
ført  for  vidt  her  at  tage  med,  og  som  jeg  der¬ 
for  blot  har  antydet,  har  en  meget  stor  Be¬ 
tydning  ogsaa  i  denne  Sammenhæng.  Vi  staar 
over  for  en  Revision  af  Toldloven,  og  ingen 
véd,  hvad  denne  Revision  vil  føre  med  sig. 
Imidlertid  har  jeg  en  begrundet  Formodning 
om,  at  ogsaa  Industrien  vil  blive  taget  med 
paa  Raad  ved  denne  Lejlighed,  og  hvis  man 
holder  sig  inden  for  de  Grænser,  som  det 
forekommer  mig  ligger  i  selve  Begrebet  »Re¬ 
vision«,  og  indskrænker  sig  til  ved  en  saglig 
Behandling  at  rette  de  utvivlsomme  Fejlgreb, 
som  man  gjorde  ved  Udarbejdelsen  af  Told¬ 
loven  af  1908,  saa  skal  ingen  være  gladere 
end  jeg  ved  at  deltage  i  Arbejdet  for  en  revi¬ 
deret  Toldlov  inden  for  de  Hovedlinier,  som 
er  afstukne  i  vor  nugældende  Toldlov.  Skal 
man  derimod  slaa  mere  Politik  ud  af  Told¬ 
loven  ved  den  forestaaende  Revision,  saa 
tror  jeg  ikke  mere  paa  nogen  virkelig  Ud¬ 
vikling  af  dansk,  industrielt  Næringsliv. 

Jeg  er  klar  over,  at  saaledes  som  Forhol¬ 
dene  nu  en  Gang  ligger  her  i  Landet,  kan  det 
ikke  nytte  at  stille  store  og  vidtgaaende  Krav 
om  mere  end  en  nødtørftig  Beskyttelse. 

Jeg  ønsker  imidlertid  heller  ikke  mere  Be¬ 
skyttelse,  hverken  i  den  ene  eller  anden  Form 
for  dansk  Arbejde,  end  nødvendigt;  men  hvad 
der  skal  til,  skal  til,  hverken  mere  eller  min¬ 
dre;  og  med  Henblik  paa  de  Forhold,  som 
Industrien  arbejder  under  i  Udlandet  i  Sam¬ 
menligning  med  her,  vil  jeg  sige,  at  man  kan 
ikke  forlange,  at  vi  skal  arbejde  billigere  her 
i  Landet  end  f.  Eks.  i  Tyskland.  Man  kan 
forlange,  at  vi  efterhaanden  skal  arbejde  lige 
saa  billigt  og  lige  saa  godt,  om  ikke  bedre, 
hvor  den  individuelle  Dygtighed  har  særlig 
Anledning  til  at  gøre  sig  gældende,  men  hvor 
dette  ikke  er  tilstrækkeligt,  og  de  praktiske 
Forhold  berettiger  dertil,  vil  det  være  uom¬ 
gængelig  nødvendigt  for  os,  om  vi  ønsker  at 
bevare  og  videre  udvikle  vor  Industri,  til 
Støtte  for  vort  Samfund  i  sin  Helhed  og  en 
bedre  Handelsbalance  i  Særdeleshed,  at  vi 
ikke,  som  vi  saa  ofte  før  har  gjort,  indretter 
vor  Næringspolitik  efter  Principer,  som  pe¬ 
ger  indad,  men  tager  Lære  af,  hvad  der  fore¬ 
gaar  udenom  os,  og  bygger  videre  paa  Reali¬ 
teter,  som  peger  fremad. 

Tysk  Handelstraktat-Politik. 


I^fter  at  der  i  næsten  en  halv  Snes  Aar 
har  hersket  Ro  og  Fred  i  Europas  Han¬ 
delspolitik,  begynder  Skyerne  atter  at  samle 
sig,  og,  som  det  synes,  ret  mørke  og  truende. 

Det  vil  være  bekendt,  at  det  store  Flertal 
af  Handelstraktater  mellem  de  forskellige 
Lande  er  samlet  i  det  saakaldte  mellemeuro¬ 
pæiske  Traktatsystem  (omfattende  Tyskland, 
Rusland,  Østrig-Ungarn,  Italien,  Serbien,  Ru¬ 
mænien,  Schweiz,  Relgien).  Da  disse  Trak¬ 
tater  slutter  sig  til  hinanden,  har  de  af  prak¬ 
tiske  Hensyn  faaet  overvejende  samtidig  Ud¬ 
løbstid,  til  hvilken  de  kan  opsiges  med  be¬ 
stemt  Varsel. 

Da  hele  dette  Traktatnet  løber  sammen  i 
Tysklands  Handelslraktater,  har  Forberedel¬ 
serne  i  dette  Land  med  Hensyn  til  disses  Ud¬ 
løb  derfor  den  allerstørste  Interesse.  Som 
bekendt  yder  den  nugældende  tyske  Toldtarif 
af  1902  med  de  paa  Grundlag  heraf  afslut¬ 
tede  Handelstraktater  af  1906  navnlig  Land¬ 
bruget  en  overordentlig  høj  Toldbeskyttelse, 
uden  at  dog  Industrien  kan  siges  at  være 
prisgivet;  tværtimod  er  dens  Reskyttelse  saa 
høj,  at  Udviklingen  af  Karteller  og  Syndi¬ 
kater  i  enestaaende  Grad  er  hleven  begun¬ 
stiget  heraf.  Traktatsystemet  af  1906  afløste 
det  langt  liberalere  saakaldte  Capriviske 
Traktatnet  af  1892.  Caprivis  Liberalisme  sy¬ 
nes  efter  alt  at  dømme  ikke  at  skulle  komme 
igen  heller  ved  den  tilstundende  Traktatfor¬ 
nyelse. 

Skønt  Traktatsystemet  først  udløber  den 
31.  December  1917  og  skal  opsiges  med  1 
Aars  Varsel  (dog  kan  f.  Eks.  Traktaten 
mellem  Tyskland  og  Østrig  -  Ungarn  alle¬ 
rede  opsiges  til  31.  December  1915),  er 
man  i  Tyskland  i  de  interesserede  Kredse, 
d.  v.  s.  i  dette  Tilfælde  navnlig  de  paagæl¬ 
dende  Erhvervsorganisationer,  hvilke  som  be¬ 
kendt  i  Tyskland  spiller  en  stor  Rolle,  alle¬ 
rede  i  fuld  Gang  med  Forarbejderne  til  de 
nye  Forhandlinger.  Sagen  har  herved  alle¬ 
rede  faaet  en  saadan  Rækkevidde  og  Inter¬ 
esse,  at  den  er  bleven  Genstand  for  Inter¬ 
pellationer  og  Debatter  baade  i  Rigsdagen  og 
i  den  preussiske  Landdag. 

I  Rigsdagen  afgav  »Staatssekretår  des  In- 
neren«,  Dr.  Delbriick,  den  20.  Januar  d.  A. 
en  Erklæring  over  Regeringens  Taktik  med 
Hensyn  til  de  kommende  Traktatopsigelser. 
I  faa  Ord  kan  Erklæringens  Mening  gengives 
saaledes: 


1.  Tysklands  hidtidige  Toldpolitik  har  i 
det  store  og  hele  staaet  sin  Prøve;  navnlig 
er  Korn-Indførselsbevissystemet  til  Gavn  for 
Landbruget.  Det  afgiver  ingen  Eksportpræ¬ 
mie,  og  der  vil  ikke  blive  forandret  ved  dette 
System. 

2.  Tyskland  agter  med  Hensyn  til  Udløbet 
af  de  nuværende  Handelstraktater  udeluk¬ 
kende  at  indtage  en  defensiv  Stilling. 

3.  I  Tilfælde  af  Opsigelse  af  tyske  Han¬ 
delstraktater  fra  andre  Staters  Side  vil  Tysk¬ 
land  forsvare  sin  hidtil  førte  økonomiske  Po¬ 
litik. 

Som  man  ser,  er  der  øjensynlig  ingen  Ten¬ 
denser  til  en  Slappelse  af  Beskyttelsessyste- 
met  i  Tyskland;  tværtimod  tager  man  næppe 
fejl,  naar  man  i  den  saaledes  afgivne  Erklæ¬ 
ring,  navnlig  i  dens  Interesse  for  at  forsvare 
det  ominøse  Indførsels-Revissystem,  ser  et 
Vidnesbyrd  om,  at  man  ved  de  kommende 
Handelstraktatforhandlinger  af  Agrarerne  vil 
blive  drevet  til  yderligere  Agrarbeskyttelse, 
hvorom  Ønske  allerede  er  fremsat,  nemlig 
først  og  fremmest  m.  II.  t.  Indførelse  af  Told 
paa  Gemyse,  Mælk,  Fløde  og  Smør. 

Fra  Industriens  Side  *)  har  man  da  ogsaa 
kritiseret  den  afgivne  Erklæring.  Man  har 
ment,  at  de  industrielle  Organisationer  ikke 
i  Anledning  af  denne  Erklæring  skulde 
standse  deres  Arbejde  til  Forberedelse  af 
Fremlæggelsen  af  Industriens  Ønsker  med 
Hensyn  til  Traktatfornyelserne.  Med  Rette 
gøres  det  gældende,  at  en  saa  summarisk 
Dom,  som  Indenrigsministerens  Udtryk  »i 
det  store  og  hele«  indeholder,  er  umulig  at 
fælde  ved  Industriens  fremskridende  Specia¬ 
lisering.  Det  er  Enkeltundersøgelserne,  der 
maa  udvise,  om  og  i  hvilken  Retning  Tysk¬ 
lands  Toldsyslem  har  staaet  sin  Prøve,  i 
hvert  Fald  med  Hensyn  til  den  forarbejdende 
Industri.  Endvidere  angribes  Ministerens  Ud¬ 
talelse  med  Hensyn  til  Indførselsbeviserne, 
og  man  fremhæver,  at  i  hvert  Fald  Rusland 
nok  skal  belære  ham  om,  at  han  er  ret  ene 
med  sin  Mening  om  disse  Beviser.  Navnlig 
bebrejder  man  imidlertid  Regeringen,  at  den 
paa  Forhaand  erklærer  at  ville  indtage  en 
defensiv  Stilling,  hvilket  er  umuligt,  naar 
man  ikke  kender  Enkelthederne  i  de  han¬ 
delspolitiske  Forskydninger  i  de  forskellige 
Industrigrene,  der  bliver  af  Betydning  over¬ 
for  de  nye  Toldtraktater.  Saaledes  anføres 

*)  Jvfr.  »Deutsche  Industrie«,  Hefte  3,  d.  A. 

det,  at  visse  Omraader  af  Forædlingsindu¬ 
strien  gennem  tekniske  Omvæltninger,  gen¬ 
nem  De  forenede  Staters  nye  Toldpolitik  og 
gennem  den  industrielle  Udvikling  i  Schweiz 
er  undergaaet  en  saadan  Omvæltning,  at  man 
fra  de  paagældende  Industriers  Standpunkt 
ubetinget  maa  forlange  bl.  a.  Opsigelse  af 
Handelstraktaten  med  Schweiz.  Det  gælder 
derfor  om  forst  og  fremmest  nøje  at  under¬ 
søge  Stillingen  i  hver  enkelt  Industri  for  sig. 
Heller  ikke  har  Ministerens  Erklæring  med 
Hensyn  til  Udløbssituationen  tilfredsstillet 
Industrien.  De  bestaaende  Traktater  løber  i 
Tilfælde  af,  at  de  ikke  opsiges  til  deres  Ud¬ 
løbstid,  videre,  men  kan  da  opsiges  naar  som 
helst  med  et  Varsel  af  1  Aar.  En  saadan 
Usikkerhed  vil  imidlertid  være  aldeles  utaale- 
lig  og  ødelæggende  for  Industrien. 

Disse  Anskuelser  finder  deres  Udtryk  i  den 
Erklæring,  som  den  store  Organisation  »Bund 
der  Industriellen«  har  udstedt.  Erklæringen 
lyder  saaledes:  »Den  i  Rigsdagen  af  »Staats- 
sekretiir  des  Inneren«,  Dr.  Delbriick,  afgivne 
Erklæring  om  at  Tyskland  ikke  vil  opsige 
de  gældende  Handelstraktater  og  foreløbig 
ikke  forberede  nogen  ny  Toldtarif,  har  vakt 
berettiget  Opsigt  i  Ind-  og  Udland.  Med  Hen¬ 
syn  til  den  meget  vigtige  tysk-østrigske  Han¬ 
delstraktat  er  allerede  fra  østrigsk  Side  en 
simpel  Forlængelse  af  Traktaten  erklæret  for 
selvfølgelig  utænkelig.  Heller  ikke  kan  man 
overfor  Rusland  vente  sig  en  simpel  Forlæn¬ 
gelse  med  den  Utilfredshed,  der  fra  russisk 
Side  raader  m.  H.  t.  flere  Bestemmelser  i 
Traktaten.  Dertil  kommer  den  Usandsynlig¬ 
hed,  at  alle  de  interesserede  Traktatlande 
skulde  indvilge  i  en  Forlængelse  paa  lang 
Løbetid.  I  Tyskland  har  imidlertid  ikke  blot 
Industrien  den  største  Interesse  i,  at  man 
atter  faar  langvarige,  om  muligt  atter  tolv- 
aarige,  Traktater,  som  afgiver  det  uundvær¬ 
lige  Grundlag  for  Forretningsforbindelsernes 
videre  Udvikling.  Endvidere  tilstræbes  over¬ 
for  England  et  nyt  Traktatforhold  til  Afløs¬ 
ning  af  den  nuværende  provisoriske  Tilstand. 
Dertil  kommer  den  nu  skabte  Mulighed  af 
en  Traktatafslutning  med  De  forenede  Stater 
og  det  gamle  Ønske  om  at  afslutte  Handels- 
traktater  med  Danmark,  Spanien,  Kanada  og 
Argentina. 

Men  netop  her  har  Erfaringen  vist,  at  alle¬ 
rede  under  de  nuværende  Traktaters  Herre¬ 
dømme  var  de  videre  nødvendige  Skridt  i 
tysk  Handelspolitik  ikke  mulige  at  gøre,  end¬ 
sige  vil  dette  være  Tilfældet  ved  en  simpel 
Forlængelse  af  det  nuværende  Traktatsystem. 
Ministerens  Erklæring  angaaende  afventende 
eller  defensiv  tysk  Handelspolitik  kan  derfor 


kun  forstaas  meget  betinget.  Derfor  bliver 
Forberedelserne  for  den  efter  den  31.  Decem¬ 
ber  1917  kommende  Revision  af  tysk  Han¬ 
delspolitik  en  af  de  vigtigste  Opgaver  for  den 
tyske  Industri  og  navnlig  for  den  tyske  Eks¬ 
portindustri.  »Bund  der  Industriellen«  har 
allerede  i  Slutningen  af  1912  nedsat  et  han¬ 
delspolitisk  Udvalg  til  Behandling  af  de  nød¬ 
vendige  Spørgsmaal.  Dette  Udvalg  er  godt  i 
Gang  med  nøjagtig  og  systematisk  for  hver 
enkelt  Gren  af  Industrien  at  danne  Fagud¬ 
valg  (Underudvalg)  til  Forberedelse  af  Han¬ 
delstraktaterne.  Disse  Fagudvalgs  Opgave  er 
paa  Grundlag  af  indgaaende  Statistik  og  an¬ 
det  Materiale  over  Virkningerne  af  de  gæl¬ 
dende  Handelstraktater  for  vedkommende  In¬ 
dustrigren  at  formulere  Ønskerne  for  en  ny 
Toldtarif  og  for  Positionerne  i  de  forskellige 
Handelstraktater  o.  s.  v.« 

Erklæringen  slutter  med  at  fremhæve,  at 
»Bund  der  Industriellen«  har  bestræbt  sig  ef¬ 
ter  ved  dette  Forarbejde  at  samarbejde  i  saa 
høj  Grad  som  mulig  med  andre  industrielle 
Organisationer,  idet  man  henviser  til,  at 
mange  af  de  Klager,  som  navnlig  den  tyske 
Eksportindustri  anfører  med  Hensyn  til  de 
gældende  Handelstraktater,  kan  føres  tilbage 
til,  at  Ønskerne  fra  den  tyske  Industri  ved 
den  sidste  Omordning  af  den  tyske  Handels¬ 
politik  indgik  splittede  og  modsigende  til 
Rigsdagen  og  til  Rigsregeringen  og  derfor  for 
største  Delen  blev  resultatløse. 

I  Begyndelsen  af  Marts  kom  de  samme 
Forhold  til  Forhandling  i  den  preussiske 
Landdag.  I  Mellemtiden  havde  navnlig  Ef¬ 
terretningerne  fra  Rusland  virket  alarme¬ 
rende  i  den  tyske  Offentlighed.  Man  var  be¬ 
kendt  med,  at  der  fra  russisk  Side  paatænk¬ 
tes  skrappe  Forholdsregler  overfor  hintKorn- 
indførselsbevissystem,  som  netop  Indenrigs¬ 
ministeren  havde  taget  saa  varmt  i  Forsvar. 
At  dette  System  virker  som  Eksportpræmie, 
er  der  i  de  Lande,  hvortil  Eksporten  gaar, 
og  navnlig  i  disses  Mølleindustrier,  meget 
ringe  Tvivl  om;  at  Systemet  saaledes  maa 
skade  Ruslands  Kornhandel,  siger  sig  selv. 
Det  nuværende  spændte  Forhold  mellem 
Tyskland  og  Rusland  og  de  kæmpemæssige 
militære  Rustninger  fra  russisk  Side  føres 
endog  i  Dagspressen  aabent  tilbage  til  de 
forestaaende  Traktatforhandlinger. 

Diskussionen  i  » Abgeordnetenhaus«  fik 
herved  ny  Interesse.  Fra  konservativ  Side, 
der  i  Tyskland  som  bekendt  navnlig  repræ¬ 
senterer  Agrarherredømmet,  Junkerpartiet, 
betonedes  Nødvendigheden  af  Opretholdelse 
og  videre  Udvikling  af  Agrartoldbeskyttelsen. 
Handelsministeren.  Dr.  Sydow,  afgav  her  en 

Erklæring  i  Rigsregeringens  Navn,  der  var 
en  videre  Udformning  af  den  i  Rigsdagen  af 
Indenrigsministeren  afgivne  Erklæring.  Den 
lqd  saaledes: 

»I  Rigsregeringens  Navn  skal  jeg  herved 
afgive  følgende  Erklæring,  der  supplerer  In¬ 
denrigsministerens  Klarlæggelse  i  Rigsdagen 
af  20.  Januar:  Den  paa  lige  Hensyntagen  til 
industrielle  og  agrariske  Interesser  byggede 
Toldtarif  af  1902  har  ikke  alene  staaet  sin 
Prøve  i  toldteknisk  Henseende,  men  ogsaa 
overfor  Fordringerne  om  en  sund  økonomisk 
Politik,  der  gaar  ud  paa  en  Udvikling  af 
Landets  produktive  Kræfter  i  størst  muligt 
Omfang.  Ved  dennes  Hjælp  har  man  naaet 
en  tilstrækkelig  Beskyttelse  af  Hjemmemar¬ 
kedet,  saavidt  dette  er  paakrævet  overfor  et 
under  gunstigere  økonomiske  Forhold  arbej¬ 
dende  Udland.  Den  har  endvidere  vist  sig 
som  brugbart  Værktøj  ved  Afslutningen  af 
talrige  Handelstraktater,  der  har  ført  til  Let¬ 
telse  og  Sikring  af  Eksporten.  At  de  inden¬ 
landske  Forbrugeres  Interesser  og  navnlig 
den  arbejdende  Klasse  ikke  har  taget  Skade 
heraf,  kan  ses  af  den  almindelige  Lønstigning 
og  den  med  denne  sammenhængende  For¬ 
højelse  af  den  almindelige  Levefod  just  i  de 
mindre  bemidlede  Klasser.  For  gennemgri¬ 
bende  Forandringer  eller  Afløsning  af  Told- 
tarifen  af  1902  ved  en  ny  Tarif  er  derfor 
Forudsætningerne  ikke  til  Stede.  Der  kan 
ikke  være  Tale  om  Afslag  i  de  industrielle 
eller  agrariske  Toldsatser;  paa  den  anden 
Side  foreligger  i  Øjeblikket  heller  ikke  nogen 
Trang  til  en  almindelig  Forhøjelse  af  denne 
Toldbeskyttelse.  Spørgsmaalet  om  Oprethol¬ 
delsen  af  vor  Toldlov  lader  sig  imidlertid 
ikke  adskille  fra  Spørgsmaalet,  om  de  bestaa- 
ende  Traktater  vil  udløbe  med  den  nuvæ¬ 
rende  Traktatperiode,  eller  om  man  vil  op- 


naa  Forstaaelse  om  deres  Forlængelse.  Re¬ 
geringen  vil  ikke  modsætte  sig  en  Forlæn¬ 
gelse  af  de  bestaaende  Traktater  og  ikke  selv- 
bevirke,  at  disses  Udløb  hidføres  gennem  Op¬ 
sigelse.  Hvis  derimod  andre  Traktatstater 
ikke  tror  at  kunne  stille  sig  paa  samme 
Standpunkt,  da  bliver  ganske  vist  Spørgs¬ 
maalet  om  en  Toldrevision  brændende,  til 
Forstærkelse  af  vor  Stilling  med  Hensyn  til 
Afslutningen  af  nye  Traktater.  En  saadan 
maa  da  samtidig  tage  Hensyn  til  Forskyd¬ 
ninger  i  det  økonomiske  Liv  og  afskaffe  mu¬ 
lige  Fejl  i  Toldtarifen.  For  i  saa  Tilfælde  at 
gøre  en  hurtig  Fremgangsmaade  mulig  er  al¬ 
lerede  i  de  respektive  Rigs-  og  preussiske 
Statsinstitutioner  Forarbejder  i  Gang,  som 
allerede  er  fremmet  saa  langt,  at  Tyskland 
rettidigt  vil  kunne  imødese  en  forandret  Si¬ 
tuation.  At  angive  de  for  dette  Tilfælde  plan¬ 
lagte  Forholdsregler  før  Tiden,  synes  af  nær¬ 
liggende  Grunde  ikke  tilraadeligt.  Under  alle 
Omstændigheder  vil  imidlertid  Regeringen 
ogsaa  ved  en  forandret  Traktatsituation  holde 
fast  ved  den  hidtil  fulgte  Told-  og  Handels¬ 
politik  og  omhyggelig  være  betænkt  paa  ikke 
ved  paakrævede  nye  Forholdsregler  at  bringe 
den  Samvirken  mellem  de  skabende  Faktorer 
i  Industri  og  Landbrug  i  Fare,  paa  hvilket 
Samarbejde  Toldloven  af  1902  er  bygget.« 

Denne  Erklæring  viser,  at  man  ogsaa  i  ty¬ 
ske  Regeringskredse  er  i  Gang  med  Forbere¬ 
delserne  til  at  imødese  enhver  Situation,  der 
maatle  kunne  opstaa  i  Traktatspørgsmaalet. 
Dette  vil  uden  Tvivl  blive  brændende,  længe 
før  Opsigelsestiden  er  inde.  Navnlig  vil  den 
tysk-østrigske  Traktat,  der  kan  opsiges  alle¬ 
rede  ved  Slutningen  af  dette  Aar,  komme  til 
at  frembyde  Konfliktstof,  idet  de  tyske  Agra¬ 
rer  er  meget  misfornøjede  med  denne. 


$  #  # 

Den  danske  Cigaretindustri. 


Den  Toldlov,  der  gennemførtes  i  1908 
bragte  gennemgaaende  Nedsættelse  paa 
samtlige  Toldsatser  baade  de  finansielle  og 
Beskyttelsestoldsatserne,  for  de  sidstes  Ved¬ 
kommende  anslaaet  over  en  Bank  til  15 — 20 
pCt.  Kompensationen  for  det  Indtægtstab, 
Statskassen  herved  kom  til  at  lide,  søgtes  for 
Toldtariffens  Vedkommende  navnlig  paa  to 
Punkter  nemlig  Drikkevarer  og  Tobak,  paa 
hvilke  to  Poster  der  gennemgaaende  fandt  be¬ 
tydelige  Toldforhøjelser  Sted. 


For  Drikkevarernes  Vedkommende  vil  det 
erindres,  at  »den  fattige  Mands  Snaps«  endnu 
paa  dette  Tidspunkt  var  urørlig,  og  ogsaa 
forblev  urørt,  indtil  de  nye  Beskatningslove 
i  Sommeren  1912.  Anderledes  stillede  det  sig 
med  »den  fattige  Mands  Pibe«.  Oprindelig 
ønskede  man  ogsaa  her  at  skaffe  relativ  Let¬ 
telse  for  den  billige  Tobak  ved  helt  igennem 
for  alle  Tobaksorters  Vedkommende  at  gen¬ 
nemføre  Kombinationen  af  Vægt-  og  Værdi¬ 
told,  men  af  praktiske  toldtekniske  Hensyn 

gik  man  atter  bort  herfra,  og  forblev  ved  det 
gamle  Princip  med  Vægttold  —  alene  Cigaret¬ 
terne  undtagen.  Tobak  kan  vel  nok  betegnes 
som  en  ren  og  skær  Luksusartikel.  Ganske 
vist  er  Tobaken  trængt  meget  dybt  ned  i 
Forbruget,  og  defineres  Luksusforbruget  som 
det  Forbrug,  der  af  økonomiske  Grunde  er 
forbeholdt  et  Faatal  af  Befolkningen,  er  To¬ 
bak  ikke  Luksus.  Lægges  derimod  Hoved¬ 
vægten  paa  Anvendelsens  Nødvendighed,  er 
Tobak  selvsagt  en  ren  og  skær  Luksusartikel, 
og  tilmed  særlig  beskatningsegnet,  fordi  den 
foruden  at  være  de  Velhavendes  ogsaa  hører 
til  Massernes  Luksusforbrug,  og  ved  denne 
sin  vidtstrakte  Anvendelse  vil  være  i  Stand 
til  at  »skæppe«  godt  i  en  slunken  Statskasse. 
I  Aarene  umiddelbart  før  1908  indbragte  To¬ 
bakstolden  knap  1  Million  Ivr.,  hvad  der,  navn¬ 
lig  under  Hensyn  til  Forholdene  i  andre  Lande, 
var  et  meget  ringe  Beløb  at  faa  ud  af  en  saa 
beskatningsegnet  Vare  som  Tobak. 

Det  stod  altsaa  klart,  at  der  kunde  og  maatte 
bringes  noget  mere  ud  af  Tobakken.  Efter 
den  gamle  Toldlovs  Satser  toldbehandledes 
Raatobak  med  29  Øre  Kiloet;  denne  Told  for¬ 
højedes  med  119  pCt.  til  64  Øre  Kiloet.  Cigar¬ 
tolden  forhøjedes  fra  167  Øre  Kiloet  til  220 
Øre  Kiloet  eller  med  32  pCt;  Røg-,  Skraa-  og 
Snustobak  fra  42  Øre  Kiloet  til  80  Øre  Kiloet 
eller  med  92  pCt.,  og  endelig  forandredes 
Tolden  paa  Cigaretter,  der  under  den  gamle 
Toldlov  fortoldedes  som  almindelig  Røgtobak 
med  42  Øre  Kiloet,  til  en  kombineret  Vægt¬ 
og  Værditold  af  64  Øre  Kiloet  +  30  pCt.  af 
Værdien.  Den  Beskyttelse,  der  herved  frem¬ 
kom  for  en  eventuel  dansk  Cigaretindustri,  an¬ 
sloges  til  ea.  30  pCt.  af  Værdien,  men  den  var 
ingenlunde  paalagt  for  derved  muligvis  at 
fremme  dansk  Cigaretindustri,  idet  det  tvært¬ 
imod  var  Opfattelsen  at  ogsaa  denne  Be¬ 
skyttelse  vilde  være  forringe  til  at  fremme  en 
saadan.  Det  Toldbeløb,  der  med  disse  Satser  er 
indgaaet  i  Statskassen,  har  —  den  indenland¬ 
ske  Cigaretafgift  (jfr.  nedenfor)  medindbefattet 
—  i  1912  andraget  ca.  4  Millioner  Kroner,  og 
regner  man  med,  at  Antallet  af  Rygere  i  Dan¬ 
mark  er  lige  saa  stort  som  Antallet  af  voksne 
Mænd  over  20  Aar,  faas  efter  Folketællingen 
1911  et  Antal  Rygere  paa  ca.  745,000,  hvorefter 
der  pr.  Ryger  i  Danmark  afgives  til  Staten  et 
Gennemsnitsbeløb  paa  godt  5  Kr.  Dette  er 
endnu  et  forholdsvis  ringe  Beløb,  idet  tilsva¬ 
rende  Beregninger  for  andre  Landes  Ved¬ 
kommende  giver  langt  højere  Tal,  for  Eng¬ 
land  saaledes  ca.  20  Kr.  pr.  rygende  Mand. 

Det  er  allerede  nævnt,  at  den  Beskyttelse 
af  ca.  30  pCt.  af  Værdien,  de  ændrede  Told¬ 


satser  bragte  for  en  hjemlandsk  Cigaretpro¬ 
duktion,  ikke  mentes  atvære  tilstrækkelig  for 
Industrien;  dette  slog  imidlertid  ikke  til,  idet 
der  netop  herved  var  skabt  den  Fabrikations¬ 
basis,  der  ved  en  fornuftig  tilmaalt  Beskyt¬ 
telse  kan  frem  hjælpe  Industrien  i  dens  før¬ 
ste  vanskelige  Aar,  og  den  Toldlov,  der  al¬ 
mindelig  betegnes  som  »industrifjendtlig«, 
vandt  i  det  mindste  paa  dette  Omraade  nyt 
Land  ind  for  den  danske  Industri. 

I  de  første  Aar  efter  1908  optoges  Fabrika¬ 
tionen  af  Cigaretter  nemlig  paa  et  voksende 
Antal  Virksomheder  i  Landet,  oftest  i  Forbin¬ 
delse  med  Cigar-  og  Tobaksproduktionen,  og 
ialt  er  nu  22  Virksomheder  beskæftiget  med 
Produktion  af  Cigaretter.  Det  kan  dog  frem¬ 
hæves,  at  af  disse  Virksomheder,  er  de  4  Fi¬ 
lialer  af  udenlandske  Virksomheder,  der  tid¬ 
ligere  har  kunnet  indføre  deres  Vare  her  til 
Landet,  men  som  de  ændrede  Beskatningsreg¬ 
ler  tvang  til  at  lægge  Produktionen  her  i  Lan¬ 
det,  om  da  Omsætningen  skulde  bevares. 
Disse  4  udenlandske  Virksomheder,  der  alle 
er  af  betydelig  Størrelse,  og  hvis  samlede 
Produktion  kan  anslaas  til  V*  af  den  samlede 
indenlandske  Produktion,  er:  A/S  American 
Tobacco  Co.,  der  stiftedes  1908,  og  hvis  Pro¬ 
duktion  væsentlig  er  billigere  Cigaretter,  A/S 
Tschamkerten  &  Co.,  der  stiftedes  1911  i  Til¬ 
slutning  til  en  belgisk  Virksomhed,  A.  N.  Bog- 
danoff  og  Co.,  der  stiftedes  1912  som  Filial  af 
det  kendte  Petersborg-Firma,  og  endelig  A/B 
Ph.  W.  Strengberg  &  Co.  Produktionen  paa  dan¬ 
ske  Cigaretfabrikker  kan  for  en"  Aarrække  an¬ 
slaas  saaledes: 

Mili.  Stk.  7a  1  30  65  110  190  250  271 


Naar  Produktionen  i  mindre  end  et  Tiaar 
har  været  i  Stand  til  at  vokse  saa  stærkt  som 
det  fremgaar  af  ovenstaaende  Tal,  hænger 
dette  foruden  Toldforanstaltningerne  sammen 
med,  at  Forbruget  i  disse  Aar  er  steget  enormt. 
For  blot  5  Aar  siden  anslog  man  Forbruget 
til  godt  100  Million  Stk.  aarlig,  (hvad  der  dog 
vistnok  var  altfor  lavt),  medens  man  nu  kan 
regne  med  et  Forbrug,  der  ligger  oppe  om¬ 
kring  de  375  Million  Stk.  Forskellen  mellem 
den  indenlandske  Produktion  og  Forbruget 
udfyldes  altsaa  af  Importen,  idet  der  ingen 
Eksport  af  danske  Cigaretter  finder  Sted. 
Den  stigende  indenlandske  Produktion  har 
dog  ikke  alene  været  i  Stand  til  at  tilfreds¬ 
stille  det  voksende  Forbrug,  men  har  ogsaa 
gjort  Erobringer  fra  Udlandet.  Siden  1909  kan 
Importmængden  betegnes  ved  omst.  Tal: 

Importeret  Mængde  1909  1910  1911  1912  1913 
1000  kg  185  167  154  129  94 

Der  regnedes  tidligere  almindeligvis,  at  der 
paa  1  kg  Cigaretter  gaar  ca.  1100  Stk.,  hvorefter 
Importen  i  1913  ialt  skulde  andrage  103  Million 
Stk.;  dette  Omsætningstal  af  1100  Stk.  pr.  kg 
er  dog  sikkert  for  lavt  nu,  og  Cigaretimpor¬ 
ten  i  Styktal  kan  formentlig  ansættes  til  ca. 
125  Million  Stk.;  lægges  dette  til  den  inden¬ 
landske  Produktion,  faas  et  samlet  Forbrug 
af  ca.  400  Million  Stk.  i  1913,  hvad  der  sik¬ 
kert  er  lidt  lavere  Forbrug  end  i  1912.  Her 
synes  altsaa  at  være  en  ringe  Tilbagegang  i 
Forbruget,  men  det  er  dog  glædeligt  at  se, 
at  Tilbagegangen  udelukkende  falder  paa  Im¬ 
porten,  medens  Produktionen  stadig  har  været 
i  Fremgang,  om  end  ringere  end  i  de  nær¬ 
mest  foregaaende.  Dette  Forhold  hænger 
utvivlsomt  sammen  med  den  Beskatning,  som 
Cigaretproduktionen  blev  Genstand  for  i  Som¬ 
meren  1912. 

Det  er  allerede  nævnt,  at  det  var  af  rent 
fiscale  Grunde,  man  i  1908  lagde  en  saa  høj 
Told  paa  Cigaretter,  og  ingenlunde  fordi  man 
dermed  vilde  fremhjælpe  en  indenlandsk  Ci¬ 
garetindustri.  Da  nu  denne  Beregning  ikke 
slog  til,  idet  Beskyttelsen  viste  sig  tilstrække¬ 
lig  stor  for  Fremkomsten  af  en  dansk  Cigaret¬ 
industri,  unddroges  Statskassen  altsaa  denne 
Toldindtægt.  I  sin  Søgen  efter  nye  Skattekil¬ 
der  i  Bigsdagssamlingen  1911 — 12,  slog  man 
da  ned  paa  den  indenlandske  Cigaretproduk¬ 
tion,  og  paalagde  denne  en  Afgift  i  Form  af 
en  Stempelskat,  der  heregnes  at  kunne  ind¬ 
bringe  ca.  700,000  Kr.  Der  er  nu  hengaaet  5 
Kvartaler  siden  denne  Afgiftslovs  Ikrafttræden, 
og  man  begynder  saa  sinaat  at  kunne  skønne 
over  dens  Virkninger  for  Produktionen  og 
Forbruget.  Det  viser  sig  da,  saaledes  som  det 
vil  ses  af  ovenstaaende  Tal  for  Produktionen, 


at  denne  vel  er  gaact  frem  i  Aaret  1913  i  Sam¬ 
menligning  med  1912,  men  i  langt  ringere 
Grad  end  tidligere.  At  Fremgangen  ikke  har 
været  saa  stor  som  i  tidligere  Aar,  er  for  saa 
vidt  ikke  at  undres  over,  som  man  efter  som 
Aarene  gaar  mere  og  mere  nærmer  sig  det 
Mættelsespunkt,  hvorudover  Produktionen  kun 
vanskeligt  kommer.  Skønnes  imidlertid  over 
de  enkelte  Virksomheders  Produktioner,  maa 
man  erindre,  at  der  sidst  paa  Aaret  1912  kom 
2  nye  Virksomheder  i  Gang,  og  da  Fremgan¬ 
gen  i  den  samlede  Produktion  kun  har  an¬ 
draget  godt  20  Millioner  Stk.,  turde  det  være 
Tvivl  undergivet  om  de  allerede  bestaaende 
Virksomheder  i  1913  har  været  i  Stand  til  at 
bevare  den  Omsætning,  de  havde  i  1912.  Grun¬ 
den  hertil  kan  maaske  ogsaa  for  nogen  Del 
søges  deri,  at  der  fandt  ekstraordinære  store 
Forsyninger  Sted  i  Efteraaret  1912,  før  den  med 
Beskatningsloven  fulgte  Prisforhøjelse  ind¬ 
traf,  et  Forhold,  der  kan  have  haft  Virknin¬ 
ger  helt  ind  i  1913,  saaledes  at  man  først  ad 
Aare,  hvor  Produktionstallet  for  Aaret  1914 
foreligger,  helt  er  i  Stand  til  at  dømme  om 
Afgiftens  Virkninger.  Men  eet  synes  i  det  mind¬ 
ste  sikkert,  nemlig  at  den  indenlandske  Pro¬ 
duktion  erobrer  stedse  større  og  større  Mar¬ 
ked  fra  Importen,  og  det  maa  haabes,  at  den 
unge  danske  Cigaretindustri  vil  være  stærk 
nok  til  at  bære  de  Byrder,  der  lagdes  paa 
den  i  1912,  da  den  kun-  var  4  Aar  gammel, 
og  blive  i  Stand  til  stadig  at  udvide  sit  Virke¬ 
felt,  samt  endvidere,  at  der  ikke,  naar  der 
er  gaaet  nogle  Aar,  og  Industrien  har  faaet 
sig  sat  til  Rette  i  Forholdene,  da  atter  frem¬ 
skaffes  en  Situation  fra  Statens  Side,  der  som 
i  1912  fuldstændig  kuldkaster  den  Fabrika¬ 
tionsbasis,  som  Industrien  til  den  Tid  vil  have 
skaffet  sig  til  Veje. 

O.  H. 


•  FRA  DANSK  INDUSTRI  • 


Simmelkiærs  Skriftstøberi. 


Blandt  de  talrige  industrielle  Nyanlæg, 
der  efterhaanden  er  opstaaet  paa  Amager, 
er  William  Simmelkiærs  Skriftstøberi  det  sidste, 
idet  den  nye  Fabriksbygning  indviedes  for 
nogle  Uger  siden.  Som  saa  mange  andre 
industrielle  Virksomheder,  der  er  grundlagt 
og  vokset  op  i  den  indre  Bv,  har  ogsaa 
denne  set  sin  Fordel  ved  at  benytte  en  paa¬ 


trængt  Udvidelse  som  Lejlighed  til  samtidig 
Udflytning  til  Byens  Periferi. 

Simmelkiærs  Skriftstøberi,  hvis  Produktion, 
omfatter  alle  Slags  Typer  etc.,  grundlagdes 
i  1873  paa  Vestergade  under  saare  beskedne 
Former  med  kun  3  Haandstøbemaskiner. 
Udvidelser  og  Overgang  til  mekanisk  Driv¬ 
kraft  nødvendiggjorde  gentagne  Flytninger, 

stadig  i  den  indre  By,  mens  Virk¬ 
somheden  gradvis  voksede,  iøvrigt 
under  haard  Kamp  med  Udlandets 
Konkurrence,  der  her  saa  et  godt 
Afsætningsfelt  truet.  I  1904  købtes 
del  gamle  Fries’ske  Skriftstøberi 
(oprindelig  anlagt  af  Berling,  i 
1841  overtaget  af  Fries)  og  i  1909 
Hartmanns  Skriftstøberi  i  Lyngby, 
der  var  startet  som  et  Konkur¬ 
renceforetagende  med  tysk  Støtte, 
hvorefter  Virksomheden  staar  som 
den  eneste  i  sin  Art  her  i  Landet, 
beskæftigende  ca.  50  Mand. 

Skriftstøbningen  har  fulgt  den 
stærke  tekniske  Udvikling  i  Trykke¬ 
rivirksomheden  i  det  hele  taget. 

Endnu  for  kun  et  halvt  Aarhun- 
drede  siden  foregik  Støbningen  af 
Typer  med  Støbeskeer  og  Forme  efter  samme 
Princip,  hvorefter  Børn  støber  Tinsoldater. 
Det  afgørende  Skridt  i  Udviklingen  beteg¬ 
nedes  ved  Skriftstøbemaskinens  Indførelse 
(opfundet  af  en  Dansker,  L.  Brandt,  i  Ame¬ 
rika,  født  i  Faaborg  1807).  I  lang  Tid  be¬ 
tjentes  de  nye  Støbemaskiner  ved  Haand- 
kraft,  indtil  de  afløstes  af  mekanisk  drevne 
Støbemaskiner,  hvorved  Vejen  aabnedes  for 
den  hastige  tekniske  Udvikling,  der  foreløbig 
er  kulmineret  i  de  automatiske,  hurtiggaaende 
Skriftstøbemaskiner  (saakaldte  Kompletma¬ 
skiner)  med  en  Produktionsevne  paa  indtil 
10,000  Typer  i  Timen. 

Danmarks  eneste  Skriftstøberi  er  fulgt  med 
i  denne  Udvikling,  og  i  den  nye  Bygnings 
store  Støbesal  løber  nu  ialt  12  Kompletma¬ 
skiner  (hvoraf  4  af  allernyeste  Model),  for¬ 
uden  flere  Hjælpemaskiner,  Blystegemaskine, 
Regletmaskine  etc.,  ialt  19  Maskiner,  hvortil 


Skriftstøbesalen  (Kompletmaskiner). 

Drivkraften  leveres  fra  en  Gasmotor  i  Byg¬ 
ningens  nederste  Etage.  Desuden  lindes  4 
Haandstøbemaskiner  og  enkelte  Haandstøbe- 
apparater  til  specielle  Øjemed,  Justering  o.  1. 
Kompletmaskinerne  har  reduceret  den  men¬ 
neskelige  Arbejdskraft  til  blot  Pasning  og  Til¬ 
syn.  I  Smeltediglen  smeltes  Blylegeringen 
(Bly — Tin — Antimon)  ved  Presgas  under  en 
Temperatur  af  300°.  Automatisk  sprøjtes  det 
tlydende  Bly  ind  i  Matricen  (af  Nikkel),  sta¬ 
dig  udsat  for  Presgasflammer.  Matricen,  der 
vandrer  op  og  ned  til  Indsprøjtningshullet, 
giver  den  raat  støbte  Type  fra  sig  til  Beskæring 
og  Skrabning  af  Knive  og  Høvle,  der  fræser 
Typen  glat  og  ren. 

Denne  Proces  gentager  Kompletmaskinerne, 
naar  Talen  er  om  Fremstilling  af  alminde¬ 
lige  Typer,  fra  2,000  til  10,000  Gange  i  Timen, 
varierende  bl.  a.  efter  Typens  Bredde.  Den 
Presgas,  der  benyttes  til  Skriftstøbningen, 
fremstiller  Fabriken  selv  ved  Kom¬ 
primering  af  Gasværkernes  Gas. 
Presgassen,  der  f.  Eks.  i  Tyskland 
har  en  enestaaende  Udbredelse  og 
bl.  a.  i  vid  Grad  anvendes  til  Gade¬ 
belysning,  er  hidtil  i  meget  ringe 
Udstrækning  anvendt  her  i  Landet, 
hvor  man  jo  overhovedet  i  gas¬ 
teknisk  Henseende  er  ikke  lidt  til¬ 
bage  for  Udlandet. 

Fordelen  ved  Anvendelse  af  Pres¬ 
gassen  er  navnlig  iøjnefaldende, 
hvor  man,  som  i  Skriftstøberiet, 
skal  have  stærk  og  ens  Varme. 
Presgassen  giver  en  Flamme  som 
en  Loddelampe  og  ved  en  Meka¬ 
nisme  paa  selve  Brænderen  kan 
man  efter  en  Skala  indstille  til 
den  ønskede  Temperatur.  Trykket 


Hurtigstøbemaskiner  (støber  indtil  10,000  Typer  i  Timen). 

er  ens,  modsat  Kommunegassen,  der  svinger 
i  Tryk  efter  Forbruget,  og  dette  er  af  største 
Vigtighed,  idel  Typerne  under  Støbningen  skal 
have  nøjagtig  samme  Temperatur  for  at  blive 
ens.  Saa  vidt  vides  er  dette  Anlæg  et  af  de 
første  mere  betydende  Presgasanlæg  her  i 
Landet.  I  Tilknytning  til  Skriftstøberiet  findes 


Afdelinger  for  Stereotypi  og  Galvanoplastik. 
—  Indførslen  af  Typer  fra  Udlandet  (hoved¬ 
sagelig  Tyskland)  andrager  2  å  250,000  Kr. s 
Værdi  aarlig.  Det  danske  Skriftstøberi,  hvis 
Produktion  nærmer  sig  Indførslen  i  Værdi, 
har  saaledes  endnu  en  vid  Arbejdsmark  foran 
sig  og  vil  utvivlsomt  vide  at  udnytte  den. 


»  #  # 

Mindre  Meddelelser. 


Toldlov-Revisionen  1916. 

I  April  d.  A.  begynder  Toldadministratio¬ 
nen  sine  Forarbejder  m.  H.  t.  Toldlovens  Re¬ 
vision.  Foreløbig  indskrænker  dette  Arbejde 
sig  til  udelukkende  at  have  Interesse  for  Ad¬ 
ministrationen.  Fra  1.  April  1915  venter  man 
derimod,  at  Rammerne  for  disse  Forarbejder 
kan  udvides  saaledes,  at  Toldadministratio¬ 
nen  til  den  Tid  er  færdig  med  sine  rent  ad¬ 
ministrative  Undersøgelser  og  derefter  kan 
gaa  over  til  Raadslagning  i  Forening  med 
Toldraadet. 

Til  den  Tid  bor  de  i  Revisionen  interes¬ 
serede  Industrier  have  deres  Redegørelser 
færdige,  støttende  sig  paa  saa  konkrete  Op¬ 
lysninger  som  muligt,  saaledes,  at  disse  kan 
forelægges  Toldraadet.  Formen,  hvorunder 
dette  vil  ske,  er  endnu  ikke  afgjort. 

Dansk  Værktøjsmaskineksport. 

Blandt  de  af  vore  Maskinfabriker,  der  i 
særlig  Grad  har  forstaaet  at  skabe  sig  et 
Marked  i  Udlandet  for  deres  Fabrikata,  maa 
A/S  Nielsen  &  Winthers  Værktøjsmaskinfa- 
brik  nævnes.  Dette  Selskab,  hvis  Specialitet 
som  bekendt  er  Fremstilling  af  hydrauliske 
Maskiner,  Revolver-Drejebænke  og  alle  Arter 
af  Maskiner  til  Ammunitionsfabrikation,  har 
i  1913  haft  en  samlet  Omsætning  af  ca. 
2,256.000  Kr.,  hvoraf  ca.  1,428,000  Ivr.,  eller 
henimod  to  Tredjedele,  faldt  paa  Udlandet. 

Selskabet  har  bl.  a.  oparbejdet  sig  en  be¬ 
tydelig  Eksport  til  Kina.  Som  Led  i  Bestræ¬ 
belserne  i  saa  Henseende  er  i  det  forløbne 
Aar  oprettet  en  Filial  i  Ilankow.  Men  ogsaa 
i  Rusland  og  andre  Steder  arbejder  Selskabet 
med  Held  og  har  endvidere  i  flere  Aar  haft 
Eksport  til  Balkanlandene.  lovrigt  gaar  Le¬ 
delsens  Bestræbelser  ud  paa  i  stedse  hojere 
Grad  at  indskrænke  Antallet  af  Maskintyper 
og  følger  her  de  raadende  Specialiserings¬ 
principer  i  Verdensindustrien.  I  Løbet  af  de 
sidste  Aar  har  Fabriken  leveret  100  hydrau¬ 
liske  Presser  med  Pumper  og  Akkumulatorer 


(indtil  en  Kapacitet  af  3000  Tons),  samt  500 
Revolver-Drejebænke,  hovedsagelig  til  Frem¬ 
stilling  af  Artilleriprojektiler.  Selskabets  stær¬ 
ke  Fremgang  (Tilvæksten  i  Salget  af  Fa- 
brikationsartikler  udgjorde  fra  1912  til  1913 
ca.  103  pCt.)  har  nødvendiggjort  at  træffe 
Dispositioner  til  Fabrikens  Udvidelse  til  det 
dobbelte.  For  Tiden  beskæftiges  ca.  300 
Mand. 

Tysk  Sammenslutning 

til  Fremme  af  den  tyske  Generalhandel. 

Under  Ledelse  af  Generaldirektør  Ballin, 
Hamborg — Amerika  Linien  (»Hapag«),  er  der 
for  Tiden  i  Tyskland  en  Forening  under  Dan¬ 
nelse  til  Fremme  af  den  tyske  Udenrigshan¬ 
del.  Foreløbig  er  der  sket  Henvendelse  til 
samtlige  Centralforeninger  inden  for  tysk  In¬ 
dustri  og  Handel,  og  det  synes  at  være  Hen¬ 
sigten  at  samle  alle  de  nu  bestaaende  For¬ 
eninger,  der  ad  forskellige  Veje  søger  at 
fremme  tyske  Interesser  i  Udlandet,  i  en  fæl¬ 
les  Forening.  Tanken  har  vundet  stærk  Til¬ 
slutning  i  interesserede  Kredse. 

Engelsk  Mønsterfabrik 

bygget  af  dansk  Firma. 

» Times «  for  den  6.  Marts  bringer  en  lang 
og  indgaaende  Beskrivelse  af  et  nyt  engelsk 
Cemenlfabriksanlæg,  udført  af  Firmaet  F.  L. 
Smidth  &  Co.,  Kjøbenhavn.  Bladet  omtaler 
først  den  Kendsgerning,  at  den  engelske  Ce¬ 
mentindustri  i  de  senere  Aar  har  været  Gen¬ 
stand  for  en  fuldstændig  Omændring  i  tek¬ 
nisk  Henseende,  der  har  været  nødvendig, 
for  at  denne  Industrigren  skulde  kunne  holde 
sig  paa  Højde  med  Tidens  Fordringer.  Som 
et  Eksempel  paa  en  saadan  Omforandring 
anføres  Moderniseringen  af  The  Tunnel  Ce¬ 
ment  Co.’s  store  Anlæg  i  West.  Thurrock  ved 
Themsen,  der  er  bleven  fuldstændig  nyop¬ 
førte  efter  det  danske  Firmas  Tegninger  og 
udstyret  med  dets  Maskiner.  Rekonstruktio¬ 
nen  har  været  saa  gennemgribende,  at  kun 

en  Lagerbygning  er  tilbage  af  de  oprindelige 
Anlæg.  »Times«  fremhæver,  at  Fabrikens  Ind¬ 
retning  efter  Ombygningen  maa  anses  for  ty¬ 
pisk  for  de  moderne  Metoder,  der  raader  i 
Cementindustrien.  Endvidere  fremhæves  de 
roterende  Ovnes  store  Længde,  210  Fod,  og 
den  fremstillede  Cements  glimrende  Kvalitet. 

Efter  en  nærmere  Forklaring  af  Fabrika¬ 
tionsmetoden  omtales  sluttelig  som  et  særlig 
bemærkelsesværdigt  Fremskridt  den  automa¬ 
tiske  Fyldning  og  Vejning  af  Cementen  i 
Sække.  Den  automatiske  Sækfylder,  der  iøv- 
rigt  er  en  dansk  Opfindelse,  er  i  Stand  til  at 
fylde  og  veje  150  Cementsække  i  Timen,  in¬ 
deholdende  nøjagtig  samme  Mængde  Cement. 

Mekanisk  Losning  —  en  Rekord. 

Som  bekendt  bar  den  moderne  Teknik  ikke 
mindst  revolutioneret  Udskibnings-  og  Indlad¬ 
ningsforholdene  i  de  større  Havne.  Medens 
Dampskibene,  takket  være  deres  egne  Spil, 
altid  nogenlunde  hurtigt  har  kunnet  komme 
af  med  deres  Ladning,  var  Forholdene  for 
endnu  blot  en  Snes  Aar  tilbage  navnlig  slette 
for  Sejlskibene.  En  Sejler  paa  fra  800  til  1000 
Tons  maatte  saaledes  ligge  3  å  4  Uger  for 
at  udlosse  sin  Ladning  og  næsten  lige  saa 
længe  for  at  indtage  ny.  Takket  være  de 
moderne  Losse-  og  Ladekraner  og  Trans¬ 
portører  er  disse  Tider  nu  reduceret  til  et 
Minimum,  og  derved  saavel  Skibenes  som 
Kajanlægenes  Nytteevne  øget  betydeligt. 

Det  vil  i  denne  Sammenhæng  være  natur¬ 
ligt  at  pege  paa  den  dygtige  Indsats,  dansk 
Industri  paa  disse  Omraader  bar  ydet,  ved 
at  minde  om  et  enkelt  Firmas  Arbejde  her, 
nemlig  A/S  »Titan«.  Det  vil  saaledes  erindres, 
hvorledes  et  af  nævnte  Firma  konstrueret 
Kullosningsanlæg  vandt  Prisen  ved  en  sam¬ 
menlignende  Prøve,  det  engelske  Marinemi- 
nisterium  lod  afholde  til  Orlogshavnen  i 
Devonport.  Firmaets  Konstruktioner  er  iøv- 
rigt  at  finde  mange  Steder  selv  i  fjerne  Egne, 
navnlig  dog  i  de  tre  skandinaviske  Lande  (saa¬ 
ledes  har  Selskabet  just  i  denne  Tid  faaet 
overdraget  Leverancen  af  et  større  Kullos¬ 
ningsanlæg  for  de  norske  Statsbaner  i  Kri- 
stianias  Havn). 

løvrigt  synes  særligt  Amerikanerne  at  være 
naaet  vidt  paa  det  Omraade  at  konstruere 
Apparater  og  indrette  Anlæg  til  hurtig  Ind- 
og  Udskibning  af  ensartet  Gods.  —  Rekorden 
turde  maaske  foreløbig  være  den,  som  en  af 
de  store  Malmtransportdampere  paa  de  nord¬ 
amerikanske  Søer  for  nylig  satte  ved  i  Hav¬ 
nen,  Two  Harbour,  at  tage  en  Ladning  Jern¬ 
malm,  stor  10,100  Tons,  ombord  i  —  28  Mi¬ 
nuter!  Naturligvis  lader  noget  saadant  sig 


kun  præstere  derved,  at  saavel  Skib  som  Havn 
og  Udskibningsanlæg  direkte  er  indrettet 
med  særlig  saadan  Last  for  Øje;  men  selv 
med  dette  in  mente  er  Rekorden  imponerende. 

Engelsk  Maai  —  Metermaai. 

Mens  Metersystemet  gaar  sin  Sejrsgang 
Jorden  over,  synes  England  haardnakket  at 
ville  bolde  fast  ved  de  gamle  Maal,  ligesom 
ved  det  fortvivlede  Møntsystem,  ja,  synes 
næsten  at  betragte  sig  som  Indehaver  af 
visse  »Missionsforpligtelser«  over  for  de 
gamle  Systemer.  Der  findes  i  England  en  »Anti- 
meterliga«,  der  f.  Eks.  under  vor  hjemlige  Me¬ 
terlovs  Behandling  paa  Rigsdagen  opholdt  sig 
her  i  Landet  og  med  Interesse  fulgte  Begi¬ 
venhedernes  Gang. 

At  man  indenfor  Englands  tekniske  Kredse 
imidlertid  synes  at  ændre  Signaler,  kunde  en 
Artikel  i  »The  Engeneer«  (af  16.  Januar  1914, 
Side  61)  tyde  paa.  Den  udgør  en  Del  af  en 
længere,  ret  bedrøvelig  Kommentar  til  det 
sørgelige  Faktum,  at  engelsk  Industri  saa 
godt  som  fuldstændig  er  fortrængt  fra  de 
sydamerikanske  Markeder.  I  Artiklen  nævnes 
nemlig  blandt  Grundene  hertil,  at  de  sydame¬ 
rikanske  Republiker  alle  har  Metermaai.  En¬ 
gelske  Kataloger  maa  som  tyske,  skriver  Bladet, 
være  ganske  overordentlig  nøjagtige,  og  hvad 
Maal  angaar,  regne  i  Metermaai. 

Et  højtanset  tysk  Tidsskrift,  der  kommen¬ 
terer  Artiklen,  tilføjer:  »Efter  dette  kan  det 
jo  kun  være  os  (tysk  Industri)  tilpas,  at  man 
i  Storbritannien  længst  muligt  holder  fast  ved 
sit  eget  Maal«. 

Femern-Linien. 

Det  vil  være  bekendt,  at  Kiels  Handels¬ 
kammer  overordentlig  ivrig  har  optraadt 
mod  den  paatænkte  nye  Skandinavien — Kon¬ 
tinent  Forbindelse  via  Rødby — Femern  og 
gjort  det  under  Paaskud  af  at  forsvare  Sles- 
vig-Holstens  Interesser.  Et  stort  Antal  Fir¬ 
maer  i  de  oklenburgske  Distrikter,  der  sor¬ 
terer  under  og  repræsenteres  af  Handels¬ 
kamret  i  Kiel,  har  imidlertid  i  en  Skrivelse 
til  den  prøjsiske  Handelsminister  protesteret 
mod  den  af  Handelskamret  indtagne  Stilling, 
der  siges  udelukkende  at  skyldes  lokalpa¬ 
triotiske  Hensyn  til  Byen  Kiel,  hvis  Repræ¬ 
sentanter  i  Kamret  udgør  18  af  27.  At  Fler¬ 
tallet  saaledes  misbruger  sin  Magt  til  at  se 
bort  fra  sit  hele  Valgdistrikts  Interesser  til 
Fordel  for  en  enkelt  By  i  Distriktet,  betegnes 
som  utilbørligt,  og  Protesten  slutter  med  at 
henstille  til  Regeringen  at  desavouere  Kieler- 
Handelskamrets  Mening  i  denne  Sag. 

Senere  har  Spørgsmaalet  om  Femern-Li- 

nien  været  behandlet  lejlighedsvis  i  den  prøj¬ 
siske  Landdag.  Desværre  synes  de  af  Kiel 
forfægtede  Anskuelser  ogsaa  at  deles  fuldt 
ud  af  den  prøjsiske  Regering.  Det  er  de 
gamle  Interessemodsætninger  mellem  Berlin 
og  Hamborg,  der  i  dette  Spørgsmaal  gør  sig 
gældende,  som  det  synes  yderligere  under 
Paavirkning  af  Hensyn  til  Mecklenburg,  der 
i  den  nye  Femern-Linie  frygter  en  Konkur¬ 
rent  til  Warnemunde — Gjedser-Ruten,  en 
Frygt,  der  sikkert  er  ganske  ubegrundet. 

Imidlertid  arbejder  den  tyske  Femernbane- 
Komité  ufortrødent  videre  i  sin  Agitation  for 
den  nye  Forbindelse,  hvis  Ønskelighed  som 
bekendt  ogsaa  bar  været  fremhævet  fra  det 
danske  Industriraads  Side. 

Som  den  sidste  Fase  i  denne  Sag  foreligger 
et  Andragende  til  den  danske  Regering  fra 
Direktør  S.  C.  Hauberg  (A/S  Titan)  om  Kon¬ 
cession  paa  Anlæg  og  Drift  af  den  meget 
omtalte,  projekterede  Storstrøms-Bro,  hvis 
Bygning  utvivlsomt  er  den  nødvendige  For¬ 
udsætning  for  Femern — Rødby  Liniens  Rea¬ 
lisering.  Forhaabentlig  vil  dette  Koncessions¬ 
andragende  have  til  Resultat,  at  Brobygnin¬ 
gen  —  under  hvilken  Form  det  end  sker  — 
snart  bliver  til  Virkelighed. 

^  »V-* 

W  W  ric* 

Notitser. 

Industriraadet.  Under  Industriraadet  er  op¬ 
taget  »Foreningen  af  danske  Chokolade-  og 
S  u  k  kerva  re  fab  rik  a  nter « . 

Redaktionsudvalget.  Paa  sit  Møde  den  12. 
Februar  valgte  Industriraadet  følgende  Her¬ 
rer  til  at  indtræde  i  det  nye  Redaktionsud¬ 
valg  for  »Tidsskrift  for  Industri«:  Direktør 
II.  P.  Prior,  Direktør  C.  F.  Jarl  og  Direktør, 
Kaptajn  F.  II.  J.  Rambusch.  Den  5.  Marts  af¬ 
holdt  derefter  Redaktionsudvalget  sit  første 
Møde  og  konstituerede  sig  med  Direktør  II. 
P.  Prior  som  Formand. 

By-Udstilling  i  Lyon.  Byen  Lyon  afholder 
fra  1.  Maj — 1.  November  d.  A.  en  internatio¬ 
nal  By-Udstilling  omfattende  Teknik,  Kom¬ 
munikationsvæsen,  Hygiejne,  Skole-  og  Ho¬ 
spitalsvæsen  og  lignende  Emner,  der  præger 
vor  Tids  Byer  og  Livet  deri.  Til  Udstillingen 
knytter  sig  iøvrigt  en  Lokal-Udstilling  af  Ly- 
ons  Industri  samt  en  Udstilling  omfattende 
de  franske  Kolonier. 

Paa  By-Udstillingen  deltager  Danmark  of¬ 
ficielt  med  en  Del  hygiejnisk  og  statistisk 
Materiale. 


Den  grafiske  Udstilling  i  Leipzig.  Til  Dan¬ 
marks  Deltagelse  i  den  internationale  Udstil¬ 
ling  for  Boghaandværk  og  grafisk  Kunst  i 
Leipzig  1914  er  paa  Finanslovforslaget  1914 
—15  foreslaaet  6000  Kr.,  hvilket  Beløb  ifølge 
Finansudvalgets  Indstilling  tør  forhaabes  at 
blive  forhøjet  til  10,000  Kr.  Da  det  private 
Tilskud,  der  er  en  Forudsætning  for  Statens 
Deltagelse  i  Udgifterne,  er  tilvejebragt,  er 
Danmarks  Deltagelse  i  Udstillingen  i  hvert 
Tilfælde  sikret.  Dansk  Boghaandværk  og  gra¬ 
fisk  Kunst  indtager  jo  en  særlig  smuk  Stilling 
og  forhaabentlig  vil  vor  Deltagelse  i  det  store 
Stævne  i  Leipzig,  Boghaandværkets  By,  blive 
til  Ære  for  os. 

Den  danske  Afdeling,  der  har  faaet  en  sær¬ 
deles  heldig  Plads  paa  Udstillingen,  vil  komme 
til  at  omfatte:  Bogtryk,  Bogbind,  Litografi, 
Reproduktion  og  Boghandel,  samt  Materiale 
fra  vore  offentlige  Bibliotekers  Samlinger. 

Ingeniør-Kongres.  Federation  internationale 
des  Ingénieurs-Conseits  et  Ingénieurs-Experts 
afholder  sin  2.  Kongres  for  raadgivende  In¬ 
geniører  i  Bern  15.— 22.  Juli  d.  A.  i  Tilslut¬ 
ning  til  den  schweiziske  Landsudstilling  i 
samme  By.  Kongressen  omfatter  en  Række 
Spørgsmaal  af  Betydning  for  raadgivende  In¬ 
geniører.  Fra  dansk  Side  deltager  Privatinge- 
niør-Foreningen  af  tOO'i. 

En  Pioner.  Den  7.  Marts  kunde  Ingeniør 
Emil  Riisager,  af  Firmaet  F.  L.  Smidth  &  Co., 
Kjøbenhavn,  se  tilbage  paa  25  Aars  Arbejde 
i  Cementindustriens  Tjeneste.  I  de  senere  Aar 
har  Ing.  Riisager  virket  til  Gavn  for  dansk 
Industri  i  Tyskland,  Østerrig-Ungarn  og  Bal- 
kanlandene,  hvor  talrige,  store  Cementfabrik¬ 
anlæg  skyldes  ham  og  hans  Firma,  ligesom 
han  er  kendt  gennem  sine  Forbedringer  af 
Metoderne  for  Vaadmaling  af  haarde  Cement- 
Raastoffer.  Om  Betydningen  af  Ing.  Riisagers 
Arbejde  og  Indflydelse  faar  man  det  bedste 
Begreb  derigennem,  at  det  ansete,  tyske  »Ton- 
industrie-Zeitung«  bringer  en  længere,  illu¬ 
streret  Artikel  i  Anledning  af  Jubilæet  i  de 
mest  anerkendende  Udtryk. 

Vore  Læsere  vil  mindes  den  instruktive  Af¬ 
handling  om  industrielle  Eksportmuligheder 
af  Ing.  Riisager,  som  »T.  f.  I.«  nylig  havde 
Fornøjelsen  at  bringe,  og  som  siden  har  væ¬ 
ret  gengivet  i  adskillige  inden-  og  udenlandske 
Tidsskrifter. 

Industriens  Stilling  til  Omlægningen  af  Ministerierne 

og  til  Grundlovssagen. 


Paa  Industriforeningens  Generalfor¬ 
samling  den  27.  Marts  1914  udtalte 
Foreningens  Formand,  Ingeniør  Alex. 
Foss  følgende  om : 

Omlægningen  af  Ministerierne. 

»Den  14.  Februar  d.  A.  havde  Inden¬ 
rigsministeriet  og  Handelsministeriet  ind¬ 
budt  »Industriraadet«  og  »Fællesrepræ¬ 
sentationen  for  Haand  værk  og  Industri« 
til  hver  at  sende  tre  Delegerede  til  en 
Forhandling  om  denne  Sag.  For  »In¬ 
dustriraadet«  mødte  Formanden,  Ingeniør 
Alex.  Foss ,  Direktør  Bing  og  Direktør 
Hauberg,  for  »Fællesrepræsentationen« 
dennes  Formand,  Fabrikant  Axel  Meyer, 
Landstingsmand  Stilling,  Oldermand  Pitz- 
ner  og  Direktør  Harry  Dessau.  Endvidere 
deltog  Departementscheferne  Vedel  (Inden¬ 
rigsministeriet)  og  Busck-Nielsen  (Handels¬ 
ministeriet)  i  Mødet. 

Indenrigsministeren  meddelte  nu,  at 
man  indenfor  Regeringen  paatænkte  en 
Overflytning  af  en  Del  af  Industriens  og 
Haandværkets  Sager  fra  Indenrigsmini¬ 
steriet  til  Handelsministeriet,  og  at  man 
ønskede  at  høre  de  tilstedeværende  Er¬ 
hvervs-Repræsentanters  Mening  om  en 
saadan  Plan. 

Udtalelserne  herom  fra  de  indbudte 


Repræsentanters  Side  gik  ud  paa  enstem¬ 
migt  og  med  stor  Styrke  at  anmode  om, 
at  en  saadan  Overflytning  ikke  skete. 

Ved  den  saakaldte  Overflytning  vilde 
der  i  Virkeligheden  kun  ske  en  Deling 
af  vore  Sager  efter  nye  Linier.  Hidtil 
har  alle  vore  Sager  henhørt  under  Inden¬ 
rigsministeriet  med  Undtagelse  af  de 
kommercielle,  der  behandles  af  Handels¬ 
ministeriet;  nu  skulde  der  ske  en  Deling 
mellem  de  saakaldte  sociale  og  alle  de 
andre  Sager,  saaledes  at  de  sociale  for¬ 
blev  under  Indenrigsministeriet,  medens 
Resten  henlagdes  til  Handelsministeriet. 
At  det  ikke  er  noget  ringe  Antal  Sager, 
der  som  henhørende  til  de  saakaldte 
sociale  bliver  tilbage,  kan  ses  af  følgende 
Fortegnelse,  som  formentlig  omfatter  de 
af  Industriens  og  Haandværkets  Sager, 
der  ikke  overflyttes: 

Arbejderforhold, 

Tilsyn  med  Arbejde  i  Fabriker  og 
ligestillede  Virksomheder, 

Tilsyn  med  udenlandske  Arbejdere, 
Helligdagsarbejde, 

Ulykkesforsikring, 

Sygekasserne, 

Arbejdsløshedskasserne. 

Nu  er  det  for  det  første  klart,  at  en 
Deling  af  Industriens  og  Haandværkets 

Sager,  saaledes  at  disse  henhører  under 
to  forskellige  Ministerier,  ikke  kan  være 
til  Gavn  for  Erhvervene  og  kun  kan 
svække  den  Indflydelse,  som  disse  maa 
ønske  lagt  i  Vægtskaalen  for  at  fremme 
deres  Tarv.  Ved  en  saadan  Deling  vil 
Indenrigsministerens  pligtmæssige  Inter¬ 
esse  for  Industri  og  Haandværk  begræn¬ 
ses  til  alle  saadanne  Spørgsmaal,  som 
er  af  saakaldt  social  Natur.  Disse  Sager 
er  for  os  nu  og  i  Fremtiden  paa  en 
Maade  de  vigtigste,  thi  her  melder  sig 
de  ny  Krav,  og  herigennem  lægges  der 
nye  Byrder  paa  Erhvervene.  At  en  Mi¬ 
nister,  der  skal  varetage  alene  disse  Sa¬ 
ger,  vil  gravitere  mod  Flertallet  og  føle 
det  som  sin  særlige  Opgave  at  varetage 
de  manges,  men  formentlig  svages  In¬ 
teresser,  synes  umiddelbart  indlysende. 
At  dette  omvendt  vil  betyde,  at  Erhver¬ 
venes  Indehavere,  de,  der  skal  føre  dem 
fremad,  og  de,  der  skal  bære  Driftsherre¬ 
risikoen,  i  langt  ringere  Grad  kan  vente 
at  finde  Gehør,  maa  ligeledes  forekomme 
sandsynligt.  Et  saakaldt  socialt  Mini¬ 
sterium  er  i  det  hele  taget  kun  skikket 
til  at  uddybe  Kløften  mellem  Samfunds¬ 
klasserne,  mellem  Arbejdere  og  Arbejds¬ 
givere.  Med  den  politiske  Udvikling,  vi 
nærmest  kan  forvente,  maa  det  befrygtes, 
at  Pladsen  som  Indenrigsminister  stedse 
vil  søges  besat  med  en  saakaldt  socialt 
interesseret  Mand,  hvilket  i  Virkeligheden 
betyder  en  Mand,  der  har  overvejende 
Interesse  for  Arbejderne,  kort  sagt,  vi 
vil  faa  en  Slags  Arbejderministerium 
eller  et  Klasseministerium. 

Men  en  saadan  Adskillelse  er  ikke  til 
Gavn  for  Helheden.  Trods  alle  Kampe 
er  den  sociale  Udvikling  her  i  Landet 
foregaaet  under  relativt  godt  Samarbejde 
mellem  Arbejdsgivere  og  Arbejdere.  Dette 
ses  bedst,  naar  man  sammenligner  For¬ 
holdene  her  med  Situationen  i  de  os 
omgivende  Lande,  hvor  Modsætningerne 
er  skarpere,  og  Samarbejdet  mellem  de 
to  Modparter  af  ringere  Udstrækning. 
Det  vilde  være  bedre,  om  man  med  dette 


for  Øje  havde  søgt  at  holde  sammen 
paa  de  to  Parter  ved  at  samle  deres  In¬ 
teresser  i  videst  mulig  Grad  indenfor  det 
samme  Ministerium  fremfor  at  bidrage 
til  at  udvide  Kløften  ved  den  Adskillelse, 
der  her  er  Tale  om. 

Det  kommer  i  anden  Række,  men  er 
derfor  ikke  uden  Betydning  for  vore 
Erhverv,  at  en  Overflyttelse  af  vore  øv¬ 
rige  Sager  til  Handelsministeriet  kommer 
til  at  betyde  en  svagere  Repræsentation 
for  vore  Interesser  end  den,  vi  hidtil  har 
kunnet  paaregne.  Saaledes  har  det  hidtil 
været  i  Handelsministeriets  Levetid,  og 
at  der  skulde  ske  en  Forskydning  til 
en  væsentlig  bedre  Tilstand,  er  ikke 
sandsynligt,  naar  man  nu  just  tilstræber 
at  gøre  Indenrigsministeriet  endnu  mere 
politisk  interessant,  end  det  hidtil  har 
været. 

Hvad  der  i  denne  Sags  Historie  maa 
overraske,  er  den  Omstændighed,  at  Mi¬ 
nisterierne  har  henvendt  sig  til  de  to 
paagældende  Erhvervsrepræsentationer  og 
æsket  deres  Mening,  men  derefter  intet 
som  helst  Hensyn  har  taget  til  de  af  Er¬ 
hvervene  fremsatte  Ønsker.  Thi  hvad 
der  nu  er  gennemført,  er  just  den  Ordning, 
mod  hvilken  »Fællesrepræsentationens« 
og  »Industriraadets«  Delegerede  nedlagde 
den  tydeligst  mulige  Protest.  Det  er 
utænkeligt,  at  der  i  saa  Henseende  kan 
have  været  nogen  Misforstaaelse  til  Stede 
hos  nogen  af  dem,  der  deltog  i  Forhand¬ 
lingerne,  og  det  maa  bero  paa  en  fuld¬ 
kommen  Misforstaaelse,  naar  det  i  »Ber- 
lingske  Tidende«  og  »Politiken«  er  ud¬ 
talt,  at  Erhvervenes  Opfattelse  skulde 
være  slaaet  om,  efter  at  man  havde  er¬ 
faret,  hvorledes  Overflytningen  tænktes 
realiseret.  Jeg  tør  paa  alle  Tilstede¬ 
værendes  Vegne  udtale,  at  noget  saadant 
ikke  har  fundet  Sted,  og  at  Erhvervenes 
Repræsentanter  ikke  under  nogen  Form 
har  givet  deres  Billigelse  af  det  Skridt, 
som  Ministeriet  har  fundet  for  godt  at 
foretage  i  fuldkommen  Modsætning  til 
de  fra  Erhvervene  udtalte  Ønsker. 

Den  Erfaring  vi  saaledes  har  gjort  med 
Hensyn  til  Imødekommen  af  Erhvervs¬ 
organisationernes  Ønsker  lover  ikke  godt 
for  Fremtiden,  og  af  sig  selv  falder  en 
Omtale  naturligt  af 

Grundlovssagen. 

Vi  har  hidentil  kunnet  paaregne  For- 
staaelse  og  Støtte  iblandt  de  sagkyndige 
Rigsdagsmænd,  enten  i  Folketinget  eller 
—  maaske  oftest  —  i  Landstinget  for 
vore  Krav  og  Ønsker,  og  har  ad  denne 
Vej  kunnet  øve  en  vis  sagkyndig  Ind¬ 
flydelse. 

Et  slaaende  Eksempel  i  saa  Henseende 
er  Aktieselskabsloven.  Havde  ikke  de 
sagkyndige  i  Landstinget  støttet  vore 
Bestræbelser  og  forhindret  Vedtagelsen 
af  det  af  tidligere  Regeringer  fremlagte 
Lovforslag,  vilde  det  nuværende  Mini¬ 
sterium  ikke  have  været  i  den  Situation 
at  kunne  forelægge  et  saa  godt  gennem¬ 
arbejdet  og  forstandigt  Lovforslag  som 
det,  der  nu  ligger  paa  Landstingets  Bord1). 
Men  hvorledes  vil  det  stille  sig,  hvis 
Grundlovsforslaget  i  den  nu  foreliggende 
Form  bliver  Lov? 

Dertil  har  vore  Erhverv  to  Gange  taget 
Stilling: 

Første  Gang  i  1908,  da  Byerhvervene  i 
Fællesskab  rejste  Spørgsmaalet  om  For¬ 
holdstalsvalg.  At  det  blev  Byerhvervene 
er  naturligt,  thi  at  Landbruget  havde  og 
endnu  har  rigelig  Anledning  til  at  sende 
Sagkundskab  til  Rigsdagen,  er  en  given 
Sag.  Om  dette  vil  vare  ved  under  den 
nye  Situation,  som  vi  gaar  i  Møde,  er 
mere  tvivlsomt;  ogsaa  for  Landbruget 
vil  maaske  den  politiske  Klasserepræsen¬ 
tation  afløse  al  faglig  Sagkundskab.  Men 
tydeligt  maa  det  være  for  alle,  at  den 
nye  Grundlov,  der  uden  Forholdstalsvalg 
til  Folketinget,  vil  lægge  hele  Magten  i 
Flertallet  af  mandlige  og  kvindelige  Væl¬ 
gere  over  25  Aar,  vil  gøre  de  brede  Lags 
Ungdom  til  det  herskende  Element. 

Det  vil  føles  i  alle  Fag  og  i  alle  Par- 

9  Ang.  dette  Forhold  jvfr.  Pag.  98  dette  Hefte. 


tier.  Vi  vil  se  Husmænd  og  Landarbej¬ 
dere  træde  frem,  og  Gaardejere,  store  og 
smaa,  forsvinde,  vi  vil  se,  at  det  radi¬ 
kale  Parti  kasserer  sine  Overklasseledere, 
som  Arbejderne  længst  har  gjort  det,  og 
vi  vil  se  den  syndikalistisk  sindede  Ung¬ 
dom  opnaa  en  voksende  Indflydelse  i 
Socialdemokratiet. 

Følgerne  heraf  vil  være  en  almindelig 
Udtynding  i  Rigsdagen  af  al  virkelig 
Sagkundskab.  Fremtiden  vil  derfor  kræ¬ 
ve  nye  Organer  for  denne,  og  de  maa 
da  dannes  udenfor  Rigsdagen.  Medens 
Rigsdagens  Anseelse  og  Værdien  af  dens 
Bidrag  til  den  gode  Lovgivning  vil  synke, 
vil  det  blive  de  udenfor  Rigsdagen  dan¬ 
nede  sagkyndige  Organer,  hvis  Ord  vil 
have  Vægt,  og  hvis  Raad  man  vil  følge, 
forsaavidt  ikke  de  politiske  Interesser, 
d.  v.  s.  Kampen  om  Magten,  hindrer  det. 

Forholdstalsvalgmaaden  vil  kunne 
bøde  meget  væsentligt  paa  disse  Skader. 
Og  hvis  vi  i  dette  Øjeblik  fik  en  Folke¬ 
afstemning  om  Forholdstalsvalg,  saa  vilde 
denne  Valgmaade  sikkert  sejre  med  stor 
Majoritet;  den  sunde  Retfærdighedsfølelse 
i  Folket  vilde  føre  den  sejrrig  igennem. 

Anden  Gang,  da  Haand  værk,  Handel  og 
Industri  tog  Stilling  ti)  Grundlovsspørgs- 
maalet,  var  i  December  1912,  da  de  i 
Fællesskab  krævede  en  sagkyndig  Re¬ 
præsentation  i  det  nye  Landsting. 

Ogsaa  om  denne  Sag  gælder  det,  at  Par¬ 
tierne  mere  eller  mindre  klart  harerkendt 
det  sunde  og  berettigede  i  Kravet.  Ad 
denne  Vej  vil  Rigsdagen  endnu  kunne 
lægge  et  betydningsfuldt  Lod  i  Vægtskaa- 
len  til  at  hindre  den  Synken  i  Dygtighed, 
Anseelse  og  virkelig  Indflydelse  (jeg  taler 
ikke  om  itfagt,  men  om  Indflydelse),  som 
uvægerligt  vil  følge  i  Hælene  paa  den 
Rigsdag,  der  vælges  af  de  brede  Lags 
Ungdom. 

Tanken  om  en  saadan  sagkyndig  Re¬ 
præsentation  synes  vel  ikke  ganske  op¬ 
givet,  men  hidentil  er  den  vel  bl.  a. 
strandet  paa  Vanskeligheden  ved  at  finde 
en  Form,  som  forener  de  demokratiske 

Krav  med  Hensyn  til  Valgretten  med 
de  Krav,  som  maa  stilles  til  Kandida¬ 
terne,  naar  de  virkelig  skal  repræsentere 
den  solide  Sagkundskab  hver  paa  sit 
Omraade.  Men  at  finde  en  Form,  der 
forener  disse  Krav,  er  ikke  umuligt.  Det 
er  muligt,  at  Socialdemokratiet,  der  be¬ 
nægter  Tilstedeværelsen  af  fælles  Inter¬ 
esser  med  os  øvrige,  ikke  kan  se,  hvad 
der  vindes  for  Landet  og  Nationen  ved 
en  sagkyndig  Repræsentation  i  Lands¬ 
tinget,  men  for  alle  de  andre  Grupper 
maa  Fordelene  herved  være  klare.  Skul¬ 
de  jeg  nævne  noget  politisk  Parti  for 
hvem  en  saadan  Repræsentation  vilde 
være  af  særlig  Værdi,  maatte  det  være 
det  radikale  Parti,  der  just  ad  denne 
Vej  vilde  kunne  skaffe  nogle  af  sine 
bedste  Mænd  ind  i  Landstinget. 

Om  disse  to  Ønsker:  Forholdstalsvalg 
ogSagkundskabsrepræsentation  burde  alle 
kunne  samle  sig,  og  til  de,  der  i  deres 
Hjerte  ønsker  det  eller  i  det  mindste 
anerkender  Rigtigheden  og  Retfærdig¬ 
heden  deraf,  men  dog  ikke  selv  vil  tage 
Initiativ  dertil,  retter  jeg  den  Opfordring, 
at  de  ikke  skyder  Ansvaret  fra  sig  og 
alene  lægger  det  over  paa  Modparten. 
Hvad  kan  det  nytte,  at  den  ene  eller 
den  anden  Gruppe  bagefter  siger:  »Det 
var  de  andre,  som  ikke  vilde«. 

Historiens  Dom  vil  de  alle  faa  over 
sig,  mest  de,  der  har  Magten  til  at  gen¬ 
nemføre,  hvad  der  er  Ret,  men  forsøm¬ 
mer  Øjeblikket. » 


Efter  at  disse  Udtalelser  var  faldne, 
har  som  bekendt  Medlemmer  af  Rege¬ 
ringen  i  Interviews  med  Dagspressen  ud¬ 
talt  deres  Forbavselse  over  den  Mod¬ 
stand,  Omlægningen  af  Ministerierne  mødte 
fra  Industriens  og  Haandværkets  Side, 
idel  der  bl.  a.  er  blevet  henvist  til,  at 
den  Ordning,  der  nu  gennemførtes,  just 
var  den,  man  fra  disse  Erhvervs  Side 


ønskede  i  1908.  Det  var  som  bekendt 
Repræsentanter  for  »Industriraadet«  og 
for  »Fællesrepræsentationen  for  dansk 
Industri  og  Haandværk«,  der  af  Rege¬ 
ringen  var  indbudt  til  Konference  om 
denneSag.  For »Fællesrepræsentationen«s 
Vedkommende  tillader  vi  os  her  at  gen¬ 
give  dennes  Erklæring  i  sammes  Med¬ 
lemsblad  for  2.  April,  der  lyder  saaledes: 

»Ved  kgl.  Resolution  af  26.  Marts  er  den 
Overføring  af  Haandværkets  og  Industriens 
Sager  fra  Indenrigsministeriet  til  Handelsmi¬ 
nisteriet,  der  som  bekendt  længe  har  været 
forberedt,  bleven  definitivt  gennemført,  og 
med  Undtagelse  alene  af  saadanne  Sager,  der 
vedrører  Forhold  mellem  Arbejdsgiver  og 
Svende,  Medhjælpere,  Arbejdere  og  Lærlin¬ 
ger,  hvilke  vedblivende  kommer  til  at  sor¬ 
tere  under  Indenrigsministeriet,  staar  dansk 
Haandværk  og  Industri  fra  og  med  d.  1. 
April  alene  i  Rapport  til  Handelsministeriet, 
som  det  hidtidige  Ministerium  for  Handel  og 
Søfart  fra  nu  af  skal  kaldes. 

Det,  som  her  er  sket,  er  en  Overføring  fra 
et  Ministerium  til  et  andet  af  Haandværkets 
og  Industriens  Sager  i  en  Form,  som  er  imod 
Haandværkets  og  Industriens  Ønsker.  Straks, 
da  i  August  Maaned  1913  de  første  Rygter 
kom  frem  om,  at  en  saadan  Omlægning  var 
under  Overvejelse  indenfor  Centraladmini¬ 
strationen,  blev  der  taget  Afstand  fra  disse 
Planer  i  den  Skikkelse,  Rygterne  havde  iklædt 
dem  —  og  som  ganske  er  kommen  til  at 
svare  til  det,  der  nu  er  sket  — ,  først  gennem 
Udtalelser  af  Fællesrepræsentationens  For¬ 
mand  her  i  Tidsskriftet,  siden  gennem  en 
Række  Dagblades  Interviews  med  Forman¬ 
den,  og  endelig  fandt  disse  Formandens  of¬ 
fentlige  Udtalelser  om  Sagen  enstemmig  Til¬ 
slutning  paa  det  Bestyrelsesmøde,  som  d.  28. 
August  1913  afholdtes  indenfor  Fællesrepræ¬ 
sentationen  for  dansk  Industri  og  Haand¬ 
værk.  Gennem  alle  disse  Udtalelser  hævdedes 
det,  at  Fællesrepræsentationen  for  sit  Ved¬ 
kommende  ikke  alene  ikke  nærede  noget  Øn¬ 
ske  om  at  se  Haandværkets  og  Industriens 
Sager  overflyttede  fra  Indenrigsministeriet  til 
Handelsministeriet,  men  især  meget  maatte 
protestere  imod,  at  en  saadan  Overflytning, 
der  tilmed  sagdes  at  involvere  en  Deling  af 
disse  Sager,  foretoges,  uden  at  Haandværkets 
og  Industriens  Hovedorganisationer  derom 
var  bleven  spurgt. 

I  den  Resolution,  der  vedrørende  denne 
Sag  vedtoges  paa  Fællesrepræsentationens 

Bestyrelsesmøde  d.  28.  August  1913,  og  som 
blev  Offentligheden  meddelt,  bemyndigedes 
Formanden  og  de  tre  Afdelingsformænd  til  at 
varetage  Fællesrepræsentationens  Interesser 
under  eventuelle,  kommende  Forhandlinger 
med  Regeringen  om  denne  Sag.  Men  denne 
fremrakte  Haand  blev  ikke  modtaget;  denne 
klare  Tilkendegivelse  af,  at  Fællesrepræsen¬ 
tationen  for  sit  Vedkommende  var  rede  til 
Forhandling,  blev  uden  Virkning  paa  Re¬ 
geringens  Holdning,  som  vedblev  at  være 
denne:  uden  Raadføring  med  Haandværkets 
og  Industriens  Hovedorganisationer  at  plan¬ 
lægge  og  udforme  Omlægningen  og  Delingen. 

Først  i  Februar  Maaned  1914  lod  Rege¬ 
ringen  høre  fra  sig,  idet  Indenrigsministeriet 
indbød  Repræsentanter  for  Industriraadet  og 
Fællesrepræsentationen  til  et  Møde  om  Sa¬ 
gen.  Paa  dette  Møde  forelagdes  fra  Inden¬ 
rigsministerens  og  Handelsministerens  Side 
det  Forslag  til  en  Ordning,  den  Omlægning 
og  Deling  af  Haandværkets  og  Industriens 
Sager  mellem  de  to  Ministerier,  som  nu  er 
gennemført  ved  den  kgl.  Resolution  af  26. 
Marts. 

De  i  Mødet  deltagende  Repræsentanter  for 
Haandværk  og  Industri  protesterede  enstem¬ 
mig  mod  den  ministerielle  Plan.  Fra  Inden¬ 
rigsministerens  Side  blev  det  under  Forhand¬ 
lingen  gjort  gældende,  at  den  nu  af  Rege¬ 
ringen  foreslaaede  Omlægning  i  Virkelighe¬ 
den  var  en  Opfyldelse  af  selve  de  Ønsker, 
som  Byerhvervene  havde  fremsat  i  1908  over¬ 
for  den  daværende  Regering.  Det  uholdbare 
i  denne  Paastand  blev  allerede  paa  Mødet  i 
Ministeriet  paavist  fra  vor  Side,  men  det  skal 
gentages  her,  at  det,  der  nu  er  gennemført, 
aldeles  ikke  svarer  til  de  Forudsætninger, 
hvorunder  Fællesrepræsentationen  sammen 
med  de  øvrige  Byerhvervs-Organisationer  i 
1908  indgik  til  Regeringen  med  et  Andra¬ 
gende  om  Oprettelsen  af  et  virkeligt  og  an¬ 
svarligt  Hovedorgan  indenfor  Regeringen  for 
Haandværkets  og  Industriens  Interesser.  Fra 
Regeringen  nærstaaende  Side  har  man  i  denne 
Forbindelse  forekastet  os,  at  Haandværk  og 
Industri  i  1908  netop  udtalte  Ønsket  om,  at 
Anliggender  af  social  Karakter  maatte  for¬ 
blive  under  Indenrigsministeriet.  Dette  er  al¬ 
drig  bleven  bestridt  fra  vor  Side,  thi  det  staar 
paa  Tryk,  og  vi  vedkender  os  fuldtud,  at 
dette  var  vort  Standpunkt  den  Gang.  Men 
der  er  løbet  meget  Vand  i  Stranden  siden 
1908,  og  Haandværkets  og  Industriens  Ho¬ 
vedorganisationer  staar  ikke  ene  om  dette:  i 
Løbet  af  6  Aar  at  komme  til  en  anden  Op¬ 
fattelse  af,  en  anden  Anskuelse  om  en  Sag. 


Den  Udvikling,  der  i  disse  6  Aar  er  fore- 
gaaet  netop  i  Henseende  til  Forholdet  mel¬ 
lem  Erhvervslederne  paa  den  ene  Side  og 
Erhvervenes  Svende,  Medhjælpere,  Arbejdere 
og  Lærlinger  paa  den  anden,  har  været  en 
saadan  —  og  herom  er  der  kun  én  Mening 
iblandt  os  — ,  at  vi  ikke  længere  med  Tryg¬ 
hed  kan  se  den  Deling  af  vore  Interesser 
mellem  to  Ministerier,  for  hvilken  vi  udtalte 
os  i  Andragendet  af  1908,  gennemført,  idet 
vi  fra  Fællesrepræsentationens  Side  i  fuld¬ 
kommen  Overensstemmelse  med,  hvad  der  i 
saa  Henseende  offentlig  er  udtalt  af  Industri- 
raadets  Formand,  maa  befrygte,  at  Inden¬ 
rigsministeriet  ved  Forholdenes  Natur  efter- 
haanden  vil  udvikle  sig  i  Retning  af  et  ensi¬ 
digt  Arbejderministerium. 

Mod  denne  meget  væsentlige  Side  af  Sagen 
som  overhovedet  mod  den  af  Regeringen 
planlagte  Omlægning  og  Deling  af  Haand¬ 
værkets  og  Industriens  Sager  mellem  de  to 
Ministerier  blev  der  som  alt  sagt  fra  vor  Side 
enstemmig  og  klart  protesteret  paa  Mødet  i 
Indenrigsministeriet  i  Februar  Maaned.  Men 
netop  den  Ordning,  mod  hvilken  vi  paa 
Haandværkets  og  Industriens  Vegne  har  ned¬ 
lagt  Protest,  er  det,  som  nu  er  bleven  til 
Virkelighed  ved  den  kgl.  Kundgørelse  af  26. 
Marts. 

Dette  anser  vi,  i  Betragtning  af  det  Man¬ 
dat,  der  d.  28.  August  1913  blev  os  overdra¬ 
get,  for  vor  Pligt  at  meddele.  Selvfølgelig  vil 
man  fra  vor  Side  med  en  god  Vilje  optage 
et  Samarbejde  med  Handelsministeriet,  men 
vi  beklager,  at  Regeringens  Holdning  under 
hele  denne  Sags  Forløb  har  været  en  saa¬ 
dan  —  navnlig  derved,  at  man  ikke  allerede 
fra  første  Begyndelse  af  har  søgt  Samraad 
med  den  interesserede  Part  — ,  at  vi  er  ble¬ 
ven  afskaarne  fra  at  gøre  Haandværkets  og 
Industriens  berettigede  Ønsker  og  Krav  gæl¬ 
dende. 

København,  d.  1.  April  1914. 

Axel  Meyer.  Herman  Stilling. 

Harry  Dessau.  Johs.  Pitzner.« 

Hvad  Industriraadet  angaar,  maa  det 
være  nok  at  fremhæve,  at  dette  er  en 
Nydannelse,  repræsenterende  Industrier, 
der  hidtil  ikke  har  været  organiseret  i 
mere  almen  industri-politisk  Henseende, 
idet  kun  2  af  de  17  Organisationer,  der 
sammen  med  22  industrielle  Enkelt-Virk¬ 
somheder  er  sammensluttet  under  Raadet, 
tillige  er  Medlemmer  af  »Fællesrepræ- 

sentationen«  og  som  saadanne  kan  siges 
at  være  faldne  ind  under  dennes  Stilling 
i  1908. 

Industriraadet,  der  oprettedes  i  1910, 
kan  saaledes  vanskeligt  have  taget  Stil¬ 
ling  til  nogen  som  helst  Sag  i  1908,  og 
selve  den  Omstændighed,  at  Regeringen 
følte  sig  beføjet  til  at  indbyde  Repræ¬ 
sentanter  for  de  to  nævnte  Organisationer 
d.  14.  Februar  1914,  maatte  da  ogsaa 
være  et  Tegn  paa,  at  det  var  Industriens 
og  Haandværkets  nuværende  Mening, 
som  den  har  dannet  sig  efter  Forholdenes 
hele  Udvikling,  man  ønskede  at  høre, 
hvorefter  Regeringens  Henvisninger  til 
Ønskerne  i  1908  maa  forekomme  dobbelt 
besynderlige.  Havde  man  blot  ønsket 
at  opfylde  disse,  havde  Indbydelsen  til 
nævnte  Konference  jo  været  ret  over¬ 
flødig. 

Regeringens  Udtalelser  kan  derfor  paa 
ingen  Maade  rokke  ved  den  Kendsgerning, 
at  den  nu  gennemførte  Omlægning  er  i 
fuldkommen  Strid  med  det  af  Industriens 
og  Haandværkets  Repræsentanter  ind¬ 
tagne  Standpunkt  i  denne  Sag. 

Med  Hensyn  til  det  andet  store  Spørgs- 
maal,  der  for  Tiden  interesserer  Erhver¬ 
vene,  nemlig  Grundlovssagen,  synes  Kravet 
om  Sagkundskabens  Repræsentation  i 
Landstinget,  saaledes  som  Forholdene 
i  den  allerseneste  Tid  har  udviklet  sig, 
ikke  at  have  nydt  synderlig  Imøde¬ 
kommenhed  hos  de  saakaldte  »Grund¬ 


lovspartier«.  En  Repræsentation  for  Sag¬ 
kundskaben  vil  selvfølgelig  ikke  have 
nogensomlielsl  Interesse  for  Erhvervene, 
dersom  det  overlades  de  politiske  Par¬ 
tier  selv  at  bestemme,  hvem  der  hertil 
skal  udtages;  thi  der  vil  ikke  være  Spor 
af  Grund  til  at  tro,  at  der  ad  denne 
Vej  skulde  tilføres  Rigsdagen  den  vir¬ 
kelige,  sagkyndige  Repræsentation,  som 
man  fra  vor  Side  maatte  ønske.  En 
saadan  Repræsentation  kan  man  nem¬ 
lig  kun  vente  gennemført,  hvis  man  til¬ 
lægger  de  sagkyndige  Grupper  en  Ind¬ 
stillingsret.  For  saa  vidt  imidlertid  Af¬ 
gørelsen  af  dette  Spørgsmaal,  saavel  som 
af  Forholdstalsvalgmaaden,  endnu  staar 
aaben  ved  Valglovens  Udarbejdelse,  sy¬ 
nes  alt  Haab  om  et  værdifuldt,  sag¬ 
kyndigt  Element  i  Landstinget  dog  ikke 
udelukket.  Er  dette  derimod  ikke  Til¬ 
fældet,  saa  maa  ganske  vist  alle  de,  der 
interesserer  sig  for  en  sagkyndig  Repræ¬ 
sentation  i  Rigsdagen,  betragte  Slaget  som 
tabt  —  men  rigtignok  er  der  jo  hertil 
at  bemærke,  at  selv  om  de  saakaldte 
»Grundlovspartier«  vedtager  en  Grund¬ 
lov,  som  den  nu  foreslaaede,  er  Sagen 
jo  ikke  dermed  endelig  afgjort;  den  kan 
endnu  faa  mange  Faser,  og  der  vil  der¬ 
for  være  al  Anledning  for  os  til  ikke  at 
opgive  Haabet  om  til  syvende  og  sidst 
dog  at  faa  gennemført  noget,  der  kan 
give  bedre  Vilkaar  for  vore  Interesser 
end  der  maaske  er  Udsigt  til  i  Øjeblikket. 


Andelsbevægelsen  og  Industrien. 


Under  den  i  Dagene  6.  og  7.  April  her 
i  Kjøbenhavn  afholdte  Andelskon¬ 
gres  fik  man  et  overordentlig  godt  Indblik 
i  Andelsfolkenes  mildest  taget  ensidige 
Opfattelse  af  Produktion  og  Handel  og 
hele  økonomiske  Tankegang.  En  af  Kon¬ 
gressens  Talere  var  Højskoleforstander 
Madsen-Mygdal,  der  talte  om  »Andelsbe¬ 
vægelsens  sociale  Betydning«.  Efter  nogle 


teoretiske  Betragtninger  over  den  dygtige 
Købmands  Opgaver,  der  skulde  være  at 
finde  og  danne  Mellemled  mellem  netop 
den  Producent  og  den  Forbruger,  der  bød 
hinanden  de  største  Fordele,  fremhævede 
Taleren,  at  i  de  Tilfælde,  hvor  Handels¬ 
standen  ikke  forstod  denne  Opgave,  men 
virkede  »varefordyrende  eller  udpinen¬ 
de«,  maatte  Andelssagen  træde  til  som 

Værn  mod  en  saadan  Mellemhandler¬ 
sland.  Hvad  Landet  ejede  af  Dygtighed 
i  Handelsstanden,  vilde  ogsaa  utvivlsomt 
i  det  lange  Lob  søge  sin  Virkeplads  i  An¬ 
delsbevægelsen. 

Efter  denne  sikkert  noget  dristige  Pro¬ 
feti  gik  Taleren  over  til  at  forklare  An¬ 
delsbevægelsens  Forhold  til  Byernes  In¬ 
dustri.  Han  fremhævede,  at  Andelsbevæ¬ 
gelsen  ingenlunde  ønskede  at  sætte  sig  i 
Kampforhold  til  Industrien;  der  var  in¬ 
gen  Grund  for  Landbostanden  til  ikke 
at  ønske  en  sund  og  stærk  Industri,  thi 
Industribefolkningen  var  Landbrugets 
Kunde.  Men  der  maatte  rigtignok  skelnes 
mellem  den  Industri,  som  var  samfunds¬ 
nyttig,  og  den  Industri,  som  kun  var  til 
økonomiske  Byrder  for  den  store  arbej¬ 
dende  Befolkning;  den  første  ønskede  An¬ 
delsfolkene  alt  godt;  den  sidste  ønskede 
de  derimod  ikke  at  støtte. 

Taleren  kunde  i  denne  Forbindelse  ikke 
belt  nægte  sig  Fornøjelsen  af  at  snærte 
lidt  til  Industrien,  fordi  denne  ikke  i  sam¬ 
me  Grad  som  Landbruget  havde  forstaaet 
at  skalle  sig  en  betydelig  Eksport.  Hvor¬ 
ledes  vilde  det  have  set  ud  for  Danmark, 
om  Landbruget  kun  havde  indrettet  sig 
for  Hjemmemarkedet?  spurgte  Taleren, 
men  var  dog  saa  elskværdig  at  fremhæve, 
at  den  danske  Industri  i  saa  Henseende 
var  i  Færd  med  at  ranke  Ryggen  og  sætte 
sig  nye  Maal.  Et  saadan t  Vaartegn  var 
det  Foredrag,  Ingeniør  Foss  for  2  Aar 
siden  holdt  i  Industriforeningen.  Til  Gen¬ 
gæld  var  det  et  daarligt  Tegn,  at  Indu¬ 
strien  alarmeredes  hver  Gang,  Lovgiv¬ 
ningsmagten  tænkte  paa  at  røre  ved  dens 
betydelige  (!)  Toldbeskyttelse,  og  det  vars¬ 
lede  heller  ikke  godt,  naar  den  ikke  en¬ 
gang  paa  Hjemmemarkedet,  hvor  den  ar¬ 
bejdede  i  Ly  af  Toldbeskyttelse,  kunde 
hævde  sig  uden  Bestræbelser  som  »Dansk 
Arbejde«  o.  1.  Overfor  den  beskyttede 
Hjemmemarkedindustri  var  Taleren  over¬ 
hovedet  ikke  venligsindet.  Han  stillede  i 
Udsigt,  at  hvis  den  stadig  vilde  kræve  en 
saadan  Særstilling,  og  hvis  den  lovgi¬ 


vende  Myndighed  stadig  vilde  opretholde 
denne  (med  andre  Ord  ikke  indføre  total 
Frihandel),  da  vilde  den  Dag  komme,  da 
der  stilledes  Andelsbevægelsen  en  ny  social 
Opgave  af  vidtrækkende  Betydning.  End¬ 
nu  havde  Andelsbevægelsen  ikke  rørt  ved 
de  beskyttede  Industrier,  men  det  vilde 
ikke  synes  urimeligt,  om  Befolkningen  i 
By  og  paa  Land  forenede  sig  om  Opret¬ 
telsen  af  Andelsfabriker  for  derved  at  til¬ 
bagegive  Forbrugerne,  hvad  de  ved  Køb 
af  toldbeskyttede  Varer  maa  betale  ud 
over  disse  Varers  Pris  paa  Verdensmar¬ 
kedet. 


Naar  man  læser  saadanne  Udtalelser, 
om  hvis  Ægthed  man  selvfølgelig  for  den 
beskyttede  Hjemmeindustris  Vedkom¬ 
mende  ikke  har  nogen  som  helst  Anled¬ 
ning  til  at  tvivle,  studser  man  uvilkaarligt 
ved,  at  slige  Udtalelser  som  de,  der  er 
faldet  fra  Hr.  Madsen-Mygdal  om  den 
ubeskyttede,  eksporterende  Industri,  er 
mulige  paa  et  Møde  af  den  Karakter,  som 
Andelskongressen  afgav.  Hvis  Andelsfol¬ 
kenes  Interesse  og  Respekt  for  de  ekspor¬ 
terende,  ubeskyttede  Industrier  nemlig  er, 
som  Hr.  Madsen-Mygdal  forsikrede  det, 
synes  det  højst  besynderligt,  at  Andels¬ 
bevægelsens  nyeste  Skud,  Andelsfabriken, 
til  Aktion  netop  vælger  en  Industrigren, 
der  staar  som  typisk  for  den  Art  Industri, 
som  Hr.  Madsen-Mygdal  vil  anerkende  og 
støtte,  nemlig  Cementindustrien,  der  uden 
Beskyttelse  alene  ved  egen  Dygtighed  har 
kunnet  oparbejde  sig  en  betydelig  Eks¬ 
port. 

Det  vil  derimod  næppe  forbavse,  at  An¬ 
delsudvalgets  Formand,  Hr.  Anders  Niel¬ 
sen,  som  derefter  talte  om  »Andels- Ce¬ 
mentfabriken«  og  »Cementkrigens  Virk¬ 
ninger«,  baade  angreb  Industrien  i  al  Al¬ 
mindelighed  samt  hele  vor  Bankverden, 
der  ikke  havde  vist  sig  villig  nok  til  at 
støtte  Andels-Cementfabriken.  Heldigvis 
var  jo  Revisionsbanken  traadt  til,  og  Fa¬ 
briken  var  nu  i  saa  glimrende  Virksom- 


SS 

hed,  at  dens  Produktion  snart  maatte  ud¬ 
vides  til  det  dobbelte.  Men  Læren  af  disse 
Forhold  var,  at  nu  maatte  Andelsfolkene 
til  at  lave  deres  egen  Bank,  og  »Andels¬ 
banken«,  som  saa  længe  har  spoget,  skal 
nu  fores  ud  i  Virkeligheden  og  er  lovet 
bragt  i  Virksomhed  endnu  inden  Udgan¬ 
gen  af  dette  Aar. 

Af  samme  Karakter  som  Udtalelserne 
paa  Andelskongressen  er  iøvrigt  talrige 
Indlæg  i  Andelsbevægelsens  Blade,  af 
hvilke  vi  blot  skal  tillade  os  at  citere  et 
enkelt,  forfattet  af  Hr.  Mads  B.  Bjerre  og 
offentliggjort  i  » Mælkeritidende «  for  20. 
Marts. 

Det  hedder  heri,  efter  at  Forfatteren 
bar  beklaget  sig  over  »Stor-Handelens  og 
Stor-Industriens  ledende  Mænds  Handels- 
Moral  « : 

»Skal  Handelsstanden  (her  tænkes  nærmest 
paa  Storhandel  og  Storindustri)  udfylde  sin 
Plads,  kræves  der  anstrengende,  ihærdigt  Ar¬ 
bejde,  Hæderlighed  og  Redelighed.  Fristelsen 
kan  ganske  vist  her  ligge  snublende  nær  til 
at  tilegne  sig  det  størst  mulige  Udbytte  og 
lade  det  gaa  ud  over  den  gode  Moral.  Den, 
som  ikke  har  set  det  før,  maa  ved  at  følge 
den  i  disse  Dage  staaende  Kamp  faa  Øjnene 
op  for,  at  Udviklingen  paa  Handelens  Om- 
raade  i  den  Henseende  nu  her  i  Danmark  er 
naaet  frem  til  en  afgørende  Kamp.  Sejrer 
Forbrugerne  ikke  her,  er  vi  prisgivne  den 
slette  Handelsmoral,  hvis  Frugter  ude  i  den 
store  Verden  er  Truster  og  Ringe  af  samme 
Støbning  som  den  Handels-Taktik,  der  kæm¬ 
pes  mod  i  disse  Dage  under  vore  smaa  dan¬ 
ske  Forhold,  og  som  i  det  lange  Løb  uden 
Skaansel  vil  og  kan  udsuge  og  ruinere  Be¬ 
folkningen.« 

Disse  Udtalelser  falder  iøvrigt  ganske  i 
Traad  med,  hvad  der  ogsaa  fremkom  paa 
Andelskongressen  af  Udfald  mod  Ring¬ 
dannelser  til  Undertrykkelse  af  den  fri 
Konkurrence,  til  Opnaaelse  af  højere  Pri¬ 
ser  o.  s.  v. 

Det  er  med  noget  ejendommelige  Fø¬ 
lelser,  man  læser  slige  Betragtninger  i 
Landbrugsblade.  Tbi  er  der  noget,  dansk 
Landbrug  har  forstaaet,  da  er  det  at  faa 
de  højest  mulige  Priser  for  sine  Produk¬ 


ter  og  at  tilkæmpe  sig  den  størst  mulige 
Indflydelse  ved  Fastsættelsen  af  disse  Pri¬ 
ser.  Skulde  man  anvende  Andelsfolkenes 
Definition  af  det  yndede  Udtryk  »Trust«, 
nemlig  som  en  Organisering  for  at  opnaa 
de  højest  mulige  Priser,  da  er  jo  dansk 
Landbrug  ikke  andet  end  en  eneste  stor 
Trust.  Gennem  Fælles-Noteringer,  Afreg¬ 
ningskurser  o.  s.  v.  fastsætter  og  kontro- 
lerer  vort  Landbrug  sine  Priser,  og  den 
Interesse  for  Forbrugerne,  som  Landbru¬ 
get  nærer,  naar  Talen  er  om  Forhold, 
hvori  Landbrugerne  selv  fremtræder  som 
saadanne,  findes  ikke  slet  saa  udpræget 
i  Forhold,  hvor  det  er  Landbruget,  som 
er  Producenter,  og  hvor  Forbrugerne  er 
disse  Producenters  Aftagere.  Landbrugets 
Priser  indrettes  saa  sandt  ikke  efter  For¬ 
brugernes  Tarv  (og  det  skønt  der  ved 
slige  nødvendige  Ernæringsmidler,  som 
Landbrugsprodukterne  er,  turde  være 
langt  mere  Anledning  til  at  lade  Forbru¬ 
gersynspunktet  træde  frem  end  ved  In¬ 
dustriens  Produkter,  hvis  Priser  delvis  vil 
kunne  overvæltes).  Og  lige  saa  lidt  som 
Forbrugerne  har  de  Handlende  nogen 
Indflydelse  paa  Landbrugets  Priser.  De 
gentagne  Advarsler  fra  danske  Konsuler 
i  England  viser  f.  Eks.  dette,  Advarsler 
til  det  danske  Landbrug  om  ikke  at 
presse  Citronen  for  stærkt,  d.  v.  s.  be¬ 
skære  de  engelske  Forhandleres  Fortjene¬ 
ste  saa  meget,  at  den  tilsidst  bliver  irrele¬ 
vant. 

Landbrugets  harmfulde  Protester  mod 
Fastsættelse  af  Varepriser  ud  fra  Produ¬ 
cent-Synspunkter  synes  derfor  ret  mal¬ 
placeret.  Ikke  desto  mindre  fortsætter  den 
ovenfor  citerede  Forfatter  saaledes: 

»Vore  Andelsforeninger  kan  afværge  den 
truende  Fare.  Naar  de  med  Forstaaelse  af 
Sagens  Alvor  rykker  frem,  er  Sejren  vis; 
men  det  er  ikke  nok,  at  Forbrugerne  sejrer 
i  denne  Kamp.  Sejren  maa  være  saa  afgø¬ 
rende  og  belærende,  at  Lederne  af  vor  Stor¬ 
handel  og  Industri  ikke  oftere  lader  sig  friste 
til  at  tro,  at  Fremtidens  Veje  for  Handel  og 
Industri  i  Danmark  ligger,  hvor  Truster  og 
Ringe  kan  trives.  De  maa  bringes  til  at  indse. 

helst  en  Gang  for  alle,  at  skal  den  private 
Handel  og  Industri  have  en  Fremtid  i  Dan¬ 
mark,  da  maa  den  være  baaren  af  ihærdigt 
og  dygtigt  Arbejde,  der  i  Gerning  indser, 
hvad  »Dansk  Handelsblad«  skriver,  og  hvad 
mange  med  det  mener,  at  dygtige  Forret- 
ningsmænd  gennem  privat  Virken  kan  bedre 
betjene  Publikum  paa  disse  Omraader  som 
en  Sammenslutning  af  Forbrugere. 

Af  hele  mit  Hjerte  ønsker  jeg,  at  Udgangen 
af  denne  Kamp  maa  blive  en  Sejr  for  An¬ 
delssagen  og  en  Lære  for  vor  dygtige  (!  ?) 
Handelsstand  i  den  oven  antydede  Retning. 
Det  vil  sikkert  blive  det,  der  i  det  lange  Løb 
vil  tjene  saavel  vor  Handel  og  Industri  som 
Forbrugerne  bedst.  Det  vil  føre  os  et  Skridt 
frem  mod  det  store  Maal,  at  faa  har  for 
meget  og  færre  for  lidt.« 


Man  maa  jo  lade  Forfatteren,  at  han 
ikke  gaar  af  Vejen  for  et  Forsøg  paa  at 
forene  de  modstridende  Interesser  i  sidste 
Instans,  men  rigtignok  kunde  man  jo 
gerne  have  set  Vejen  anvist  med  noget 
mere  reel  Begrundelse  end  med  den  Sam¬ 
menblanding  af  daarlig  Lyrik  og  misfor- 
slaaet  Lægmands-Nationaløkonomi,  som 
desværre  synes  at  vinde  stedse  større  Ud¬ 
bredelse  i  Danmark. 

Artiklen  slutter  iøvrigt  med  at  anbefale 
Mejerierne  med  rede  Beløb  at  støtte  An- 
dels-Cementfabriken  —  et  Forslag,  vi 
imidlertid  skal  overlade  til  Mejerierne  at 
drøfte. 


Om  tvungen  Voldgift. 

Foredrag  af  Direktør  Max  Ballin,  holdt  i  Dansk  Forening  for  social  Forsikring  og  Forsorg. 


Ide  Kampe  om  Løn-  og  Arbejdsforhold, 
som  med  Industriens  uanede  Udvikling 
nødvendigvis  maatte  opstaa  mellem  Arbejdere 
og  Arbejdsgivere,  maatte  Arbejdsstandsnin¬ 
gen,  saa  snart  den  antog  et  vist  Omfang,  blive 
det  Kampens  Kriterium,  som  hurtigst  og  stær¬ 
kest  faldt  i  Øjnene,  og  foruden  de  direkte 
interesserede  Parter  maatte  ogsaa  de  uden- 
forstaaende  faa  Øje  paa  disse  Arbejdsstands¬ 
ninger  og  komme  til  at  lide  under  deres  Føl¬ 
ger.  Efterhaanden  som  Strejkerne  og  Lock¬ 
outerne  blev  hyppigere  og  kom  til  at  omfatte 
flere  og  flere  Mennesker,  var  det  ganske  na¬ 
turligt,  at  det  øvrige  Samfund  optog  Spørgs- 
maalet  om,  hvilken  Lægedom  der  fandtes  for 
Fænomenet,  og  igennem  Tanken  om  Mægling 
af  udenforstaaende  naaede  man  ganske  lo¬ 
gisk  til  den  sidste  Instans:  Afgørelse  af  Stri¬ 
den  ved  Voldgift.  —  Naar  jeg  overspringer 
Forsøgene  paa  at  ordne  Arbejdsstridigheder 
gennem  Forligsraad  og  lignende  Institutio¬ 
ner:  Enighedskamre  o.  s.  v.,  er  det  først  i 
80’erne,  at  der  rundt  om  i  Landene  gøres 
virkelige  Forsøg  paa  Indførelse  af  Voldgifts¬ 
retter;  dog  kan  det  i  Hovedsagen  siges,  at 
man  intet  Sted  naaede  Afgørelse  af  Interesse¬ 
konflikter  ved  tvungen  Voldgift,  undtagen  i 
Australien  og  Ny  Zeeland. 

Herhjemme  naaede  man  forholdsvis  tidligt 
til  Afgørelse  af  faglige  Retsstridigheder,  d.v.s. 
Strid  om  Forstaaelse  eller  Overholdelse  af 


en  bestaaende  Overenskomst,  ved  faglige 
Voldgiftsretter,  ligesom  ogsaa  Den  perma¬ 
nente  Voldgiftsret  oprettedes  til  Afgørelse  af 
saadanne  Retsspørgsmaal,  som  maatte  opstaa 
angaaende  Grundloven  for  Forholdet  mellem 
Arbejdere  og  Arbejdsgivere  —  Forliget  af  5. 
September  1899.  —  Betegnende  for  den  rets¬ 
lige  Opfattelse  af  de  bestaaende  Overenskom¬ 
ster  er  det  ogsaa,  at  Fællesudvalget  af  17. 
August  1908  først  og  lettest  blev  enig  om  en 
Norm  til  Behandling  af  faglig  Strid,  i  hvil¬ 
ken  det  blev  fastslaaet,  at  saafremt  Striden 
drejer  sig  om  Forstaaelsen  af  en  foreliggende 
Priskurant  med  almindelige  Bestemmelser  el¬ 
ler  en  almindelig  mellem  Organisationerne 
bestaaende  Overenskomst,  skal  Sagen,  hvis 
der  ikke  ved  Mæglingen  allerede  er  opnaaet 
Enighed,  afgøres  ved  Voldgift,  saafremt  blot 
en  af  Organisationerne  forlanger  det.  I  alle 
andre  Tilfælde  skal  i  al  Fald  Mægling  for¬ 
søges,  ligesom  der  er  aabnet  Adgang  til  vold¬ 
giftsretlig  Afgørelse,  hvis  begge  Parter  kan 
enes  herom.  Under  en  Tarifperiode  kan  der 
altsaa  overhovedet  ikke  fra  nogen  Side  eta¬ 
bleres  Arbejdsstandsning,  forinden  Strids- 
spørgsmaalet  er  behandlet  i  3  Instanser,  først 
ved  faglig  Mægling,  saa  ved  Forhandling  mel¬ 
lem  Hovedorganisationerne  og  derefter  even¬ 
tuelt  ved  Voldgift,  og  først  efter  at  der  ikke 
er  opnaaet  Enighed  om  Voldgift,  kan  Ar¬ 
bejdsstandsningen  varsles.  Der  er  —  bortset 

fra,  hvad  der  gælder  ved  Betalingsstandsning 
—  kun  een  Undtagelse  fra  Varslingen,  nemlig 
saadanne  Tilfælde,  hvor  det  drejer  sig  om 
Ære,  Liv  eller  Velfærd.  Naar  saaledes  Ar¬ 
bejdere,  der  er  beskæftiget  i  en  Grusgrav, 
mener,  at  en  Fortsættelse  af  Arbejdet  vil 
medføre,  at  Gravens  Sider  styrter  sammen 
over  dem,  har  de  naturligvis  Ret  til  straks  — 
uden  Mægling  —  at  forlade  Arbejdet;  eller 
øves  der  i  en  Fabrik  Sabotage,  bar  naturligvis 
Arbejdsgiveren  Ret  til  uvarslet  at  lockoute  de 
paagældende  Arbejdere.  Det  er  lidt  mere 
vanskeligt  at  finde  Eksempler  paa  Spørgs- 
maalet  angaaende  Begrebet  Ære,  men  der  er 
jo  f.  Eks.  ingen  Tvivl  om,  at  hvis  en  Fabrik¬ 
mester  optræder  saaledes  overfor  kvindelige 
Arbejdere,  at  han  krænker  Blufærdigheden, 
maa  Arbejderskerne  have  Lov  til  sans  fagon 
at  forlade  Fabriken. 

Naturligvis  er  det  ogsaa  gyldig  Grund  for 
Arbejderne  til  at  gøre  uvarslet  Strejke,  hvis 
de  ikke  faar  deres  tilgodehavende  Løn  ret¬ 
tidig  udbetalt. 

Karakteristisk  er  det,  at  der,  saa  vidt  jeg 
véd,  ikke  siden  den  omtalte  Norm  blev  ved¬ 
taget,  er  sluttet  nogen  Overenskomst  mellem 
De  samvirkende  Fagforbund  og  Arbejdsgiver¬ 
foreningen,  uden  at  Normen  er  indført  deri, 
undtagen  i  de  Tilfælde,  hvor  man  allerede  i 
Forvejen  havde  saadanne  Mæglings-  og  Vold¬ 
giftsregler,  som  Parterne  selv  ansaa  for  at 
yde  endnu  stærkere  Værn  end  Normen. 

Fællesudvalgets  Arbejde  førte  som  bekendt 
til  Oprettelsen  af  Den  faste  Voldgiftsret  ved 
Lov  af  12.  April  1910,  og  dermed  er  vi  lier 
i  Landet  med  eet  Slag  rykket  frem  i  første 
Række,  idet  det  tør  hævdes,  at  der  indtil 
Dato  intet  andet  Sted  findes  et  saa  godt  Værn 
om  faglige  Overenskomster  eller  saa  ringe 
Adgang  til  at  iværksætte  Arbejdsstandsninger 
under  en  Tarifperiode  som  her  i  Landet.  Ved 
denne  Lov  blev  i  Virkeligheden  Retten  sat 
for  Magten  i  utallige  Tilfælde  og,  hvad  der 
er  endnu  vigtigere,  sat  i  Stedet  for  Misbrug 
af  Magten.  Hvor  langt  Rettens  Afgørelse  ræk¬ 
ker,  vil  man  bedst  kunne  se  af  det  Faktum, 
at  ikke  alene  kan  Overenskomstbrud  og 
iværksatte  Arbejdsstandsninger  paatales  og 
straffes,  og  Erstatningsspørgsmaal  rejses, 
men  selv  en  blot  varslet  Strejke  eller  Lockout 
kan  tages  op  til  Behandling  af  Retten.  Der 
tindes  vist  ikke  i  nogen  anden  Lovgivning  en 
saa  fremskreden  Bestemmelse  som  denne,  og 
dette  hænger  formentlig  sammen  med,  dels 
at  en  Arbejdsstandsning  herhjemme  overho¬ 
vedet  skal  varsles  saa  længe  og  omstændeligt 
forinden  dens  Udbrud,  dels  med  det  høje 


Standpunkt,  vore  Sammenslutninger  paa  beg¬ 
ge  Sider  i  organisatorisk  Henseende  indtager. 

I  de  4  Aar,  Den  faste  Voldgiftsret  har  be- 
slaaet,  er  den  naaet  til  Kendelse  Nr.  117,  og 
medens  en  Del  af  disse  Kendelser  naturligvis 
kun  har  Betydning  for  det  paaklagede  Til¬ 
fælde,  er  der  dog  gennem  en  Række  Kendel¬ 
ser  skabt  en  Samling  Afgørelser  af  vidtræk¬ 
kende  principiel  Betydning.  Det  ligger  nu 
uden  for  disse  Bemærkningers  Ramme  at 
fremdrage  disse  Kendelser  her,  men  jeg  skal 
dog  minde  om  saadanne  Afgørelser  som  dem 
om  Underorganisationernes  Varselspligt,  om 
Boycottingsvarslerne,  om  Afskedigelsesretten, 
om  Obstruktion,  om  Forholdet  til  uorgani¬ 
serede  Arbejdere,  om  Krænkelse  af  Organi¬ 
sationsretten  o.  s.  v.  o.  s.  v.  for  blot  at  antyde, 
hvor  vidt  vi  herhjemme  er  kommet  i  Ret¬ 
ning  af  voldgiftsretlige  Afgørelser,  ligesom 
det  ogsaa  er  et  talende  Bevis  for,  hvor  dybt 
Voldgiftstanken  har  fæstet  Rod  hos  begge 
Parter,  at  ikke  en  eneste  Organisation,  hver¬ 
ken  af  Arbejdsgivere  eller  Arbejdere,  har 
fremsat  Ønske  om  at  benytte  den  Adgang, 
Lovens  §  4  dog  hjemler  til  at  unddrage  sig 
dens  Omraade.  Lovens  §  4  B.  giver  som  be¬ 
kendt  Regler  for  Rettens  Virkemaade  og  for, 
hvilke  Overtrædelser  der  kan  indklages;  men 
saa  er  der  indskudt  en  Sætning,  der  siger:  »for 
saa  vidt  vedkommende  Overenskomst  ikke  in¬ 
deholder  Bestemmelser  i  modsat  Retning«, 
d.  v.  s.  at  for  saa  vidt  en  Arbejdsgiverorga¬ 
nisation  og  en  Arbejderorganisation  kan  blive 
enige  om,  at  de  ikke  vil  underkaste  sig  Loven 
om  Den  faste  Voldgiftsret,  kan  de  frigøre  sig 
for  at  komme  ind  under  dens  Bestemmelser. 
Men  det  er  betegnende  for,  i  hvilken  Grad 
Voldgiftstanken  har  slaaet  Rod  herhjemme, 
at  der  ikke  er  en  eneste  Organisation,  der 
har  gjort  Forsøg  paa  at  benytte  denne  Bag¬ 
dør. 

Naturligvis  har  der  været  Tider,  hvor  man 
paa  hver  Side  har  raset  over  de  faldne  Ken¬ 
delser.  Det  er  jo  menneskeligt,  at  der  skal 
en  vis  Tid  til  for  at  tilegne  sig  de  nye  Syns¬ 
punkter.  ud  fra  hvilke  Retten  ofte  har  fældet 
sine  Afgørelser,  og  det  er  jo  ogsaa  menne¬ 
skeligt,  at  nogle  af  Kendelserne  ikke  altid 
rummer  den  højeste  Sandhed;  men  i  det  hele 
og  store  tror  jeg  dog  at  turde  sige,  at  hverken 
Arbejdere  eller  Arbejdsgivere  i  dette  Øjeblik 
vilde  være  Domstolen  og  dens  Kendelser  for¬ 
uden,  selv  om  der  fra  syndikalistisk  Side  ret¬ 
tes  de  stærkeste  Angreb  mod  Institutionen. 

Voldgiftstanken  er  ogsaa  næret  herhjemme 
gennem  Forligsinstitutionen.  Uden  i  Aften  at 
komme  nærmere  ind  paa  dens  særlige  Virke¬ 
maade  vil  jeg  dog  gerne  blot  sige,  at  ogsaa 

den  har  vist  sig  som  et  vægtigt  Værn  mod 
Arbejdsstandsninger,  og  selv  om  man  fra  alle 
Sider  omhyggeligt  har  undgaael  at  give  den 
Karakteren  af  tvungen  Voldgift,  har  den  dog 
virket  stærkt  i  Retning  af  fredelig  Løsning 
ved  Tredjemands  Indgriben. 

Man  er  altsaa  herhjemme  i  høj  Grad  præ¬ 
pareret  til  voldgiftsrellig  Afgørelse  af  Ar- 
bejdsstrid,  og  der  er  derfor  saa  meget  mere 
Grund  til  at  lægge  Vægt  paa  den  Omstæn¬ 
dighed,  at  saavel  Arbejdere  som  Arbejdsgi¬ 
vere  her  i  Danmark  saa  godt  som  enstemmig 
udtaler  sig  mod  tvungen  Voldgiftsafgørelse  af 
Stridigheder,  der  udbryder  ved  Udløbet  af  en 
Tarif  periode.  Arbejdernes  Standpunkt  er  vist¬ 
nok  det  ganske  logiske,  at  det  vil  være  umu¬ 
ligt  at  give  Regler  for  de  Hensyn,  der  vil 
blive  at  gøre  gældende,  saafremt  en  Voldgift 
skal  fastsætte  Arbejdslønnen.  Er  man  ikke 
paa  Forhaand  i  Hovedtrækkene  enig  om 
Fordelingen  af  Produktionsudbyttet,  er  man 
ganske  prisgivet  de  tilfældige  Voldgiftsmænds 
Sympati;  og  Arbejdsgiverne  ser  saaledes  paa 
Sagen,  at  saafremt  Statsmagten  paatvinger 
dem  at  udrede  en  bestemt  Mindsteløn  eller 
at  gaa  ned  til  en  vis  kort  Arbejdstid,  paa¬ 
tager  den  sig  i  samme  Øjeblik  ogsaa  Ansvaret 
for,  at  denne  Løn  kan  betales,  for  at  Virk¬ 
somheden  konkurreneemæssig  kan  udrede 
den.  Forlanger  Statsmagten  af  mig,  at  jeg 
skal  betale  en  vis  høj  Løn  til  mine  Arbej¬ 
dere,  maa  den  ogsaa  sikre  mig,  at  mit  Pro¬ 
dukt  kan  sælges,  og  Vejen  er  her  aabnet 
f.  Eks.  for  en  Toldpolitik,  der  i  sig  rummer 
ganske  uoverskuelige  Følger.  Ansvaret  for, 
om  Bedriften  kan  bære  sig,  flyttes  bort  fra 
Arbejdsgiveren  og  over  paa  Staten.  —  En 
anden  vægtig  Indvending  mod  Systemet  sy¬ 
nes  det  mig  at  være,  at  man  nok  kan  paa¬ 
lægge  Arbejdsgiveren  at  betale  en  bestemt 
Løn,  —  man  kan  godt  paabyde  mig  at  betale 
mine  Arbejdere  1  Krone  pr.  Time,  —  men 
man  er  ude  af  Stand  til  at  sikre  mig,  at  mine 
Arbejdere  yder  et  ækvivalent  Arbejde.  Og 
den  endelige  Konsekvens  af  hele  dette  Vold¬ 
giftssystem  vil  til  syvende  og  sidst  blive,  at 
Statsmagten  ogsaa  tvinges  ind  paa  at  regu¬ 
lere  selve  Salgsprisen,  thi  at  fiksere  Arbejds¬ 
lønnen  er  jo  kun  at  fastsætte  en  Del  af  Pro¬ 
duktets  endelige  Pris  og  derfor  ganske  na¬ 
turligt  det  første  Skridt  henimod  en  tvungen 
Fastsættelse  af  Varepriserne.  Erfaringerne 
fra  Australien  har  da  ogsaa  vist,  hvorledes 
Staten,  tvungen  af  Systemets  Udvikling,  har 
gjort  Forsøg  paa  at  fastsætte  Priser  paa  for¬ 
skellige  Varer,  uden  at  disse  Forsøg  dog  i 
nogen  Maade  er  lykkedes.  Noget  ganske  an¬ 
det  er  det,  at  der  formentlig  findes  Omraader 


paa  Arbejdsmarken,  der  eo  ipso  er  af  den 
Beskaffenhed,  at  de  her  anførte  Indvendinger 
ikke  har  Gyldighed  for  dem,  og  at  Lønvil- 
kaarene  indenfor  disse  Omraader  derfor  eg¬ 
ner  sig  til  Fastsættelse  ved  tvungen  voldgifts¬ 
retlig  Afgørelse  og  dermed  ogsaa  bør  være 
unddragne  fra  Arbejdsstandsninger. 

Til  disse  Forhold  skal  jeg  senere  komme 
tilbage. 

Jeg  nævnte  før,  at  det  er  et  Faktum,  at 
tvungen  Voldgift  ogsaa  i  Interessestridighe¬ 
der  gennem  en  Aarrække  har  været  prakti¬ 
seret  i  Australien  og  Ny  Zeeland,  og  da  Til¬ 
hængerne  af  den  tvungne  Voldgift  antagelig 
vil  paaberaabe  sig  dette,  vil  det  være  af  In¬ 
teresse  at  se  lidt  nærmere  paa  Forholdene 
dér  og  dels  søge  at  klargøre  Grundene  til,  at 
det  bar  været  muligt  at  opbygge  et  indu¬ 
strielt  System  paa  denne  Basis,  og  dels  søge 
at  belyse,  hvorledes  Virkningen  heraf  har 
været.  Jeg  tør  gaa  ud  fra,  at  mine  Tilhørere 
mindst  lige  saa  godt  som  jeg  véd  Besked  med, 
hvorledes  Formerne  for  den  tvungne  Vold¬ 
giftsafgørelse  er  indrettet  i  disse  Lande,  og 
skal  derfor  ikke  spilde  Tiden  med  at  referere 
denne  Ordning.  Jeg  henviser  iøvrigt  til  2  Af¬ 
handlinger  angaaende  disse  Forhold  i  »Na¬ 
tionaløkonomisk  Tidsskrift«  for  April  og  Maj 
Maaned  1913,  i  hvilke  cand.  mag.  Høyer  ind- 
gaaende  har  gjort  Rede  for  de  australske 
Forhold  paa  delte  Omraade.  Jeg  sagde  før, 
at  min  første  Indvending  mod  tvungen  Vold¬ 
gift  ved  Fastsættelse  af  Arbejdsvilkaarene 
var  den,  at  Ansvaret  for  Bedriftens  Konkur¬ 
renceevne  flyttedes  fra  Driftsherren  over  til 
Statsmagten,  og  det  viser  sig  nu,  at  Ordnin¬ 
gen  paa  Ny  Zeeland  netop  har  medført  en 
stigende  Toldbeskyttelse,  saa  det  hjemlige 
Marked  helt  er  blevet  reserveret  for  den  au¬ 
stralske  Industri,  og  endvidere  viser  det  sig, 
at  nogen  nævneværdig  Ekspnrt  af  Industri¬ 
produkter  finder  ikke  Sted,  saa  hverken  ud¬ 
adtil  eller  indadtil  behøver  man  at  tage  Kon¬ 
kurrencehensyn;  man  er  endog  gaaet  saa 
vidt,  at  man  har  skabt  Adgang  til  ligefremt 
Forbud  mod  Indførsel  af  saadanne  Produk¬ 
ter,  hvis  Fremstilling  i  Landet  kan  siges  at 
være  »til  Fordel  for  saavel  Arbejdere  og  Fa¬ 
brikanter  som  Konsumenter«.  Dette  har  nu 
ladet  sig  gøre  i  disse  Lande,  fordi  Indu¬ 
strien  dér  i  Forhold  til  de  øvrige  Erhverv 
spiller  en  højst  underordnet  Rolle.  Land¬ 
brugets,  Skovbrugets  og  Minedriftens  Frem¬ 
bringelser  overgaar  langt  Industriens  Frem¬ 
bringelser,  medens  i  vor  Verdensdel  Indu¬ 
strien  i  det  store  og  bele  er  den  dominerende. 
Man  forsøge  at  tænke  sig  et  Land  som  Tysk¬ 
land  med  dets  vældige  Industri,  baade  Eks- 


92 


T  I  D  S  S  K  R  I  F  rF  F  OR  I  N  I)  U  S  T  R  I 


port-  og  Hjemmeproduktion,  draget  ind  under 
tvungen  Voldgift  i  Lønansættelsen,  og  man 
lænke  sig  et  Øjeblik,  hvorledes  Stillingen  vil¬ 
de  blive,  hvis  samtidig  med  at  alle  Eksport¬ 
muligheder  fjernedes,  Beskyttelsestolden  sta¬ 
dig  maatte  stige.  Vilde  man  i  Europa  gaa 
til  tvungen  Voldgift,  maatte  det  i  al  Fald 
ske  paa  een  Gang  for  alle  de  Stater,  der 
staar  i  Forretningsforbindelse  med  hverandre. 

Vil  man  nu  undersøge,  hvorledes  Syste¬ 
met  har  virket  i  Henseende  til  at  undgaa 
Strejker  og  Lockouter,  viser  det  sig  ogsaa, 
at  det  ikke  slaar  til  her.  Saa  længe  det  stadig 
var  muligt  at  lade  Lønnen  stige,  var  der  selv¬ 
følgelig  Fred.  men  saa  snart  man  naaede  det 
Punkt,  da  Lønnen  stagnerede,  kom  ogsaa 
Strejkerne,  og  det  viste  sig,  at  Lovgivningen 
ikke  slog  til  overfor  dette  Fænomen,  thi  en¬ 
ten  betalte  man  de  Bøder,  der  idømtes  for 
Strejker  —  og  strejkede,  eller  man  betalte 
dem  ikke,  og  strejkede  alligevel,  og  Fæng¬ 
selsstraffene,  som  ogsaa  kan  idømmes,  er 
jo  i  sig  selv  umulige,  da  man  ikke  kan  inde¬ 
spærre  Tusinder  af  Mennesker,  og  hele  denne 
Strafart  i  dette  Forhold  staar  i  aabenlys 
Strid  med  moderne  Retsbevidsthed. 

Der  er  Eksempler  nok  paa  Strejker  i  Ny 
Zeeland,  nogle  ubetydelige,  nogle  store  og 
omfattende.  I  en  Korrespondance  fra  De¬ 
cember  1913  om  Forholdene  derovre  hedder 
det:  »Her,  hvor  vi  engang  troede  at  have  løst 
det  sociale  Spørgsmaal  og  gjort  Strejker  umu¬ 
lige,  har  vi  omtrent  hver  Uge  en  ny  Strejke. 
Er  det  ikke  Havnearbejderne,  er  det  Slag¬ 
terne  eller  Vognmandskuskene  eller  Bagerne 
eller  Minearbejderne  eller  Murerne  eller  Bar¬ 
bererne.  Enten  de  idømte  Straffe  er  store 
eller  smaa,  de  kan  ikke  effektueres,  Fæng¬ 
selsstraffen  er  upraktisk,  og  store  Bøder  bli¬ 
ver  ikke  betalt,  da  det  gælder  her  som  i  den 
øvrige  Verden,  at  hvor  intet  er,  o.  s.  v.  Flere 
og  flere  Fagforeninger  lader  sig  slette  af  Re¬ 
gistret,  de  unddrager  sig  Lovbestemmelserne, 
og  Syndikalisterne  fisker  i  rørt  Vande.  Der 
er  nu  dannet  en  »Federation  of  Labour«, 
som  paa  sit  Program  ganske  aabent  har  Kam¬ 
pen  mod  Voldgiftsretterne,  og  dog  skulde  man 
synes,  at  Arbejderne  havde  al  Grund  til  at  væ¬ 
re  tilfredse.  Man  er  lykkelig  naaet  ned  til  de 
44  Timers  ugentligt  Arbejde,  5  Dage  å  8  Ti¬ 
mer  og  4  Timer  om  Lørdagen.  Lønningerne  er 
vokset  og  vokset  og  er  aldrig  blevet  reduceret 
endnu,  —  i  Øjeblikket  er  Minimallønnen  9  sh. 
om  Dagen  med  Udsigt  til  at  komme  op  paa 
10  sh.;  man  kan  med  Sandhed  sige,  at  ethvert 
blot  nogenlunde  fornuftigt  Ønske  hos  Arbej¬ 
derne  er  blevet  opfyldt,  og  dog  vokser  Util¬ 
fredsheden.  Man  er  nemlig  nu  vel  sagtens 


naaet  til  Toppen.  Der  er  begyndt  at  opstaa 
en  Fornemmelse  hos  Arbejderne  af,  at  den 
6  Timers  Arbejdsdag,  som  nu  tilstræbes,  dog 
vil  støde  paa  Modstand  fra  Voldgiftsretten; 
Maskineriet  gaar  for  langsomt,  man  er  blevet 
ked  af  det  vidtløftige  Voldgiftsapparat  og  me¬ 
ner  ved  at  tage  sig  selv  til  Rette  hurtigere 
at  naa  Maalet.«  Brevet  skildrer  saa  Udbrudet 
af  en  mægtig  Havnearbejderstrejke,  der  varer 
fra  September  Maaned  til  Aarets  Udgang,  og 
som  iøvrigt  tabes  grundigt,  idet  Farmerne 
ganske  simpelt  forlader  deres  Gaarde,  sætter 
sig  til  Hest  og  i  sluttet  Trop  rider  til  Byerne, 
afspærrer  Havnene,  danner  en  ny  indregi¬ 
streret  Havnearbejderfagforening  og  selv  be¬ 
sørger  Losning  og  Ladning,  saa  de  ophobede 
Faarekroppe,  Smørret  og  de  andre  Landbrugs¬ 
produkter  uskadt  sendes  bort  med  Skibene,  der 
laa  og  ventede  paa  Last.  - —  »Landet  tog  Parti 
mod  Byerne;  det  viste  sig  atter  en  Gang,  at 
vi  lever  i  et  Land,  hvor  Agerbruget  er  det 
langt  overvejende,  og  hvor  det  som  et  Ord¬ 
sprog  gælder,  »at  et  rigeligt  og  omfattende 
Regnskyl  er  vigtigere  end  hele  den  sociale 
Lovgivning«.«- — I  et  Telegram  af  18. Februar 
1914  hedder  det:  »Strejke  i  australske  Slag¬ 
terhuse.  To  Hundrede  Slagtere  har  nedlagt 
Arbejdet  i  Slagtehusene  i  Staden  Melbourne. 
Man  belaver  sig  paa  en  alvorlig  Kødmangel 
i  Melbourne.  I  Sidney  er  - —  i  Anledning  af 
Slagtersvendenes  Arbejdsstandsning  i  Byen 
og  Forstæderne  - —  Slagterne  uden  Kødvarer. 
Hungersnød  er  begyndt.  Restaurationerne  er 
ikke  i  Stand  til  at  skaffe  frisk  Kød.«  - —  Fra 
den  anden  Side  —  Arbejdsgivernes  —  hører 
man  stadig  Klager  over  Nedgangen  i  Ar- 
bejdsydelsen,  den  systematiske  »speeding 
down«,  over  den  fuldkomne  Mangel  paa 
Disciplin  i  Fagforeningerne.  Kort  sagt,  man 
skal  just  ikke  efter  Erfaringerne  herfra,  rent 
bortset  fra  det  helt  forskellige  i  Grundlaget 
for  hele  Industriens  Stilling,  blive  Tilhænger 
af  Systemet.  Og  hvorledes  vil  det  nu  gaa  i 
Nedgangsperioder,  naar  Konjunkturerne  tvin¬ 
ger  til  Lønnedsættelser,  naar  Landets  natur¬ 
lige  Rigdom  ikke  kan  bære  de  høje  Lønnin¬ 
ger  længer?  Man  har  vel  fra  et  europæisk 
Standpunkt  Lov  til  at  konkludere,  at  har 
man  ikke  i  et  Land,  hvor  hele  det  industrielle 
Liv  er  vokset  op  under  disse  Principer  og 
udformet  efter  dem,  kunnet  naa  Maalet:  den 
garanterede  Arbejdsfred,  har  man  kun  ringe 
Udsigt  til  at  naa  dette  Maal  i  saadanne  Lan¬ 
de,  hvor  Industrien  er  Fundamentet  for  hele 
det  økonomiske  Liv,  og  hvor  den  er  vokset 
frem,  ikke  ved  Toldbeskyttelse,  men  som  et 
Resultat  af  en  fri  Udvikling  af  alle  økono¬ 
miske  og  tekniske  Muligheder. 

Udenfor  Australien  har  man  i  den  aller¬ 
sidste  Tid  i  England  indført  Minimallønnin¬ 
ger  ved  tvungen  Voldgift.  I  England  var 
allerede  for  100  Aar  siden  Fagforeningerne 
anerkendt  som  lovlige  Sammenslutninger,  og 
Organisationerne  naaede  ved  forrige  Aarhun- 
dredes  Slutning  den  største  Magtudfoldelse. 
I  de  sidste  10  Aar  af  Aarhundredet  rasede  en 
Række  vældige  Arbejdskampe;  jeg  minder 
blot  om  Kulstrejken  i  1894,  som  omfattede 
400.000  Arbejdere  og  varede  i  4  Maaneder. 
I  1897  var  der  paa  ny  en  stor  Strejke  for  at 
opnaa  8  Timers  Dagen;  den  medførte  saadan 
noget  som  15  Millioner  tabte  Arbejdsdage  og 
mislykkedes.  Saa  var  der  Ro  i  en  halv  Snes 
Aar,  men  fra  1911  begynder  igen  en  Ræk¬ 
ke  Strejker,  først  Søfolkenes,  saa  Havnear¬ 
bejdernes  og  derpaa  Jernbanestrejken.  Sa¬ 
botage  og  andre  Voldshandlinger  hører  til 
Dagens  Orden.  I  det  hele  og  store  fører  Ar¬ 
bejderne  deres  Krav  igennem,  i  Jernbane¬ 
strejken  ganske  vist  paa  den  ejendommelige 
Maade,  der  passer  godt  ind  i,  hvad  jeg  har 
udtalt  om  Forholdene  i  Australien,  at  Lloyd 
George  faar  Arbejdernes  Krav  gennemført 
ved  at  skaffe  Jernbanerne  Takstforhøjelser. 
Alle  øvrige  Strejker  blegner  dog  overfor  Kul¬ 
strejken,  der  hurtig  gør  Kravet  om  en  garan¬ 
teret  Minimalløn  til  sit  Hovedpunkt.  Den  1. 
Marts  1912  gaar  1  Million  Kularbejdere  ikke 
ned  i  Gruberne,  Lokomotiverne  kan  ikke  fy¬ 
res  op,  Dampskibene  mangler  Kul  for  at 
kunne  sejle,  Fabrikerne  staar  stille,  og  Kul¬ 
priserne  stiger  med  ét  200  pCt.  Efter  6  Ugers 
Forløb,  og  efter  at  der  er  tabt  en  Arbejdsløn 
paa  et  Par  Hundrede  Millioner  Kroner,  slut¬ 
ter  saa  Strejken  med  Indførelse  ved  Lov  af 
en  Minimalløn,  der  ligger  mellem  5  og  8  sh. 
pr.  Dag.  De  Kauteler,  som  Loven  giver  mod 
Nedsættelse  af  Arbejdsvdelsen,  har  vist  sig 
ganske  utilstrækkelige,  og  selv  om  det  er  for 
tidligt  at  dømme  om  Lovens  Virkninger,  kan 
man  dog  allerede  nu  udtale,  at  foruden  at 
Kullene  er  bievne  dyrere,  er  de  ogsaa  sunkne 
i  Kvalitet;  de  samme  Miners  Kul,  som  vi 
f.  Eks.  faar  her  til  Lands,  har  nu  færre  Ka¬ 
lorier  end  før,  og  det  er  jo  ganske  naturligt, 
at  med  den  fastsatte  Minimalløn  er  Arbejder¬ 
nes  Interesse  i  at  rense  Kullene  bleven  svæk¬ 
ket,  og  det  maa  nu  bl.  a.  ogsaa  dansk  Industri 
betale  for. 

Men  allerede  før  Kulmineloven  af  1912, 
nemlig  i  Aaret  1909,  havde  man  grebet  til 
Indførelse  af  obligatorisk  Minimalløn  i  en 
Række  industrielle  Fag,  hvor  det  har  vist 
sig  umuligt  for  Arbejderne  selv  at  bringe 
Lønnen  op  til  det  Niveau,  som  findes  inden¬ 
for  de  industrielle  Omraader,  hvor  jævnbyr¬ 


dige  Arbejder-  og  Arbejdsgiverorganisationer 
staar  overfor  hinanden.  Til  en  Begyndelse 
omfattede  Loven,  den  saakaldte  »Trade  Board 
Act  1909«,  kun  5  Fag  med  tilsammen  ca. 
200,000  Arbejdere,  nemlig  Konfektionsskræ- 
deri,  Cartonnageindustri,  Maskinkniplingsin- 
dustri,  Netfabrikation  og  Blusefabrikation, 
men  senere  er  den  blevet  udvidet  til  5  andre 
Fag,  ligeledes  omfattende  ca.  200,000  Arbej¬ 
dere.  Efter  alt,  hvad  man  hidtil  har  kunnet 
dømme  om  Virkningen  af  denne  Lov,  synes 
det,  som  om  man  indenfor  det  specielle  Om- 
raade  af  det  industrielle  Liv,  hvor  Loven 
virker,  føler  sig  nogenlunde  tilfreds  dermed, 
Arbejdsgiverne  fordi  de  er  blevet  fri  for  en 
betydelig  Smudskonkurrence,  som  tidligere 
herskede  indenfor  disse  Fag,  og  Arbejderne 
naturligvis  fordi  Loven  har  bidraget  til  at 
hæve  deres  Lønninger.  Navnlig  har  det  vist 
sig,  at  der  paa  Lovens  Grund  efterhaanden 
er  skabt  en  Række  betydelige  Organisationer 
indenfor  Fag,  hvor  Organisationstanken  tid¬ 
ligere  ikke  trivedes. 

Der  er  ogsaa  et  andet  Omraade,  paa  hvil¬ 
ket  den  utrættelige  og  geniale  Lloyd  George 
har  taget  Arbejdet  op  for  Indførelse  af  tvun¬ 
gen  Minimalløn,  om  end  ud  fra  helt  andre 
Synspunkter.  Det  vilde  dog  føre  mig  for 
langt  at  gøre  Rede  for  hans  Planer  i  denne 
Henseende,  og  jeg  skal  blot  nævne,  at  hans 
Grundtanke  er  den,  at  Jorden  i  England  ikke 
er  tilstrækkelig  opdyrket,  ikke  giver  det,  den 
burde,  og  det,  den  kan  give.  Der  er  alt  for  store 
Arealer,  der  ligger  hen  som  Græsmarker,  og 
som  burde  kunne  bringes  under  Ploven  og  gi¬ 
ve  et  ganske  anderledes  Udbytte.  Det  ligger  til 
Dels  i  de  ejendommelige  Forhold  i  England, 
hvor  store  Dele  af  Jorden  er  samlet  paa 
faa  Hænder,  og  i  de  uheldige  Forpagtnings¬ 
forhold.  Forpagteren  kan  opsiges  meget  hur¬ 
tigt,  har  haarde  Vilkaar  og  kan  ikke  udføre 
sine  Opgaver  rigtigt,  ikke  bringe  Forbedrin¬ 
gerne  i  System.  Hvis  han  prøver  derpaa,  ri¬ 
sikerer  han  alligevel  at  blive  opsagt  meget 
hurtigt,  og  som  Følge  deraf  svinder  hans 
Interesse  for  en  bedre  Drift.  Det,  Lloyd 
George  nu  vil  gøre,  er,  at  han  vil  hæve  Løn¬ 
nen  for  Landarbejderne  samtidig  med,  at 
Forpagtningsforholdene  reguleres.  Hans  Plan 
er  en  dobbelt:  l)  Indførelse  af  Reformer, 
der  kan  give  forøget  Udbytte  af  Jorden, 
og  2)  en  retfærdig  og  fornuftig  Ordning  af 
Forpagtningsforholdene.  Lloyd  George  læg¬ 
ger  ikke  Skjul  paa,  at  en  af  hans  Opgaver  er 
at  tage  Kampen  op  med  den  danske  Import, 
hvad  han  mener  at  ville  være  i  Stand  til. 
Hvis  dette  lykkes  ham,  vil  det  komme  til  at 
spille  en  ganske  overordentlig  Rolle  for  vort 

hjemlige  Landbrug.  Det  vil  se  sin  Stilling 
overordentlig  vanskeliggjort  paa  det  engelske 
Marked,  og  Udsigten  til  al  forbedre  de  dan¬ 
ske  Landarbejderes  Kaar  vil  synke,  samtidig 
med  at  der  bliver  lysere  Udsigter  for  de  en¬ 
gelske  Landarbejdere. 

I  Begyndelsen  af  disse  Bemærkninger 
nævnte  jeg.  at  der  dog  var  et  Omraade,  hvor 
jeg  kunde  tænke  mig  tvungen  Voldgift  under 
de  nuværende  Produktionsforhold  og  i  For¬ 
bindelse  dermed  Bortfald  af  Arbejdsstands¬ 
ningen.  For  mig  staar  det  saaledes,  at  de 
saakaldte  koncessionerede  Virksomheder  iføl¬ 
ge  deres  Natur  indtager  en  Særstilling,  der 
ogsaa  bør  kendetegnes  derved,  at  de  holdes 
udenfor  Arbejdsstandsningen,  ligesom  deres 
Lønforhold  er  egnede  til  at  ordnes  paa  særlig 
Maade.  Lad  mig  først  nævne,  at  disse  Virk¬ 
somheder  absolut  ikke  vil  kunne  gøres  til 
Genstand  for  Lockouter.  Har  jeg  ifølge  Kon¬ 
cession  en  Privatbane,  har  jeg  sikkert  ingen 
Ret  til  paa  Grund  af  en  Strid  med  Arbejderne 
at  dekretere,  at  nu  kører  vi  ikke  saa  og  saa 
længe,  og  til  Vandværker,  Gasværker  og  Elek¬ 
tricitetsværker  synes  jeg  at  have  en  Ret  til 
at  stille  den  Fordring,  at  de  forsyner  mig 
med  deres  Produkter,  naar  de  hertil  har  en 
Eneret;  kan  jeg  kun  telefonere  gennem  et 
bestemt  Selskab,  vil  dette  ogsaa  have  Pligt 
til  at  give  mig  Adgang  hertil,  uafhængig  af, 
om  det  er  i  Strid  med  sine  Funktionærer  om 
et  Løn-  eller  lignende  Spørgsmaal.  Der  er 
altsaa  i  al  Fald  en  faktisk  Hindring  for  i 
saadanne  koncessionerede  Virksomheder  at 
etablere  Lockout,  og  de  fleste  Koncessioner  in¬ 
deholder  vel  ogsaa  en  Bestemmelse,  der  fører 
til  Koncessionens  Fortabelse,  hvis  den  ikke 
udøves.  —  Har  Arbejderne  nu  Ret  til  paa 
deres  Side  at  etablere  Strejke  i  disse  Virksom¬ 
heder?  Hertil  maa  formentlig  svares,  at  naar 
Ansættelsesvilkaarene  ikke  er  af  denArt,  at  en 
Strejke  er  et  Kontraktbrud,  kan  Retten  dertil 
ikke  bestrides.  Men  her  møder  der  saa  alter 
faktiske  Hindringer:  først  den  offentlige  Me¬ 
nings  Pres.  Hvis  f.  Eks.  Funktionærer  paa  et 
Hospital  gjorde  Strejke,  vilde  de  hurtig  blive 
belært  om,  at  den  offentlige  Mening  gik  dem 
imod,  og  naar  Sporvejsfunktionærer  eller 
Belysningsarbejdere  i  private  Virksomheder 
iværksatte  Strejke,  vilde  de  hurtigt  finde  de¬ 
res  Pladser  besatte.  Stillingerne  i  disse  Virk¬ 
somheder  er  jo  i  Almindelighed  af  en  anden 
Karakter  end  sædvanlige  Lønarbejderes  og 
som  Folge  heraf  saa  stærkt  eftertragtede,  at 
der,  for  hver  Mand  der  strejker,  staar  10 
Mand  udenfor  Døren  og  venter  paa  Stillin¬ 
gen;  derfor  tabtes  Sporvejsstrejken,  derfor 
ligger  Frihavnsstrejken,  som  den  ligger.  Thi 


man  maa  huske  paa,  at  en  virksom  Strejke 
kun  er  en  saadan,  der  foruden  de  paagæl¬ 
dende  Arbejderes  Arbejdsvægring  tillige  hin¬ 
drer  Pladsernes  Besættelse.  Kriteriet  for 
Strejken  er  netop  dette,  at  man  har  Mid¬ 
ler  til  at  hindre  andre  Arbejdere  i  at  optage 
det  forladte  Arbejde.  —  Hvad  nu  Lønforhol¬ 
dene  i  disse  Virksomheder  angaar,  maa  del 
siges,  at  de  egner  sig  til  Fastsættelse  ved 
Voldgift.  Vil  Borgerne  betale  12  Øre  for  at 
køre  i  Omnibil  i  Stedet  for  10  Øre,  vil  de 
finde  sig  i  at  betale  Gas,  Vand  og  Elektricitet 
med  en  højere  Pris  end  for,  og  der  overho¬ 
vedet  er  Anledning  til  en  Lønforhøjelse,  vil 
der  hverken  være  Fare  for  Konkurrence  eller 
for,  at  der  ikke  kan  blive  det  nødvendige  Be¬ 
løb  til  Forrentning,  Amortisation  og  Forbed¬ 
ringer.  Noget  helt  andet  er,  at  det  efter  min 
Mening  ikke  ligger  i  Arbejdernes  Interesse  at 
faa  tvungen  Lønfastsættelse  indført  i  disse 
Virksomheder,  fordi  der  ikke  er  Udsigt  til. 
at  man  naar  videre,  fordi  den  tredje  Part  — 
Sporvognspassageren,  Lysforbrugeren  —  skal 
fastsætte  Lønnen.  Arbejderpartiet  vil  endnu 
sikkert  mene,  at  skal  denne  Lønfastsættelse 
købes  med  Afkald  paa  Strejkeretten,  vil  man 
ikke  høre  Tale  herom.  Dette  er  dog  sik¬ 
kert  nok  en  Fejltagelse.  Ligesom  Strejken  i 
disse  Virksomheder,  som  jeg  ovenfor  nævnte, 
altid  rammer  Arbejderen  selv  og  kun  i  for¬ 
ringet  Grad  Virksomheden,  saaledes  er  Sym¬ 
patistrejken  i  disse  Virksomheder  uden  tak¬ 
tisk  Værd.  Samfundet,  som  skal  undvære  de 
Goder,  som  det  mener  at  have  Krav  paa  gen¬ 
nem  de  private  koncessionerede  Virksomhe¬ 
der,  vil  sørge  for  at  faa  dem  i  Gang  selv,  og 
den  offentlige  Mening  vil  sikkert  hurtig  rette 
sig  mod  den  Part,  der  uden  tvingende  Grund 
berøver  Publikum  de  nødvendige  Bekvemme¬ 
ligheder  og  Nødvendighedsydelser,  som  ho¬ 
rer  til  det  daglige  Livs  primære  Krav,  som 
Vand  og  Lys. 

Jeg  mener  altsaa,  at  disse  Omraader  bor 
neutraliseres;  ingen  af  Parterne  taber  noget 
derved,  og  under  en  Storstrejke  vil  Savnet 
af  Goderne  i  lige  høj  Grad,  maaske  i  højest 
Grad,  ramme  Arbejderne  selv.  Naar  jeg  nu 
har  sagt,  at  disse  Omraader  ikke  egner  sig 
til  Lockout,  og  at  jeg  ikke  tror,  at  Strejken 
her  er  et  nyttigt  Kampmiddel  for  Arbejderne, 
vil  man  forstaa,  at  mit  Ønske  om  at  neutrali¬ 
sere  skyldes  Ønsket  om  at  faa  skudt  Bresche 
i  Strejkens  og  Lockoutens  Voldsherredømme. 
Jeg  tror,  at  saadanne  store  Gebeters  Fredlys¬ 
ning  vil  virke  pædagogisk  paa  begge  Parter, 
og  jeg  tror,  at  en  gavnlig  Smitte  vil  brede 
sig  - —  om  end  langsomt  • —  til  forskellige 
beslægtede  Virksomheder,  og  at  man  vil  nær- 

me  sig  del  Maal,  der  for  alle  Parter  er  Ide¬ 
alet:  Arbejdsfreden. 

Fra  de  private  koncessionerede  Virksomhe¬ 
der  fører  kun  et  lille  Skridt  til  Statens  og  de 
kommunale  Virksomheder,  og  her  befinder 
jeg  mig  paa  et  Omraade,  hvor  jeg  er  reaktio¬ 
nær  nok  til  at  mene,  at  Strejkeretten  ifølge 
Sagens  Natur  er  bortfaldet.  Statens  og  Kom¬ 
munens  Funktionærer  har,  da  de  lod  sig  an¬ 
sætte,  accepteret  Lønningsforholdene,  oftest 
med  en  ved  Lovgivningsmagten  (altsaa  i  Vir¬ 
keligheden  ved  tvungen  Voldgift)  fastsat  Stig¬ 
ning  i  Vilkaarene;  de  har  erhvervet  sig  Ret  til 
Pension  og  oftest  Ret  til  livsvarig  Ansættelse. 
Alle  Forhold  vedrørende  Vilkaarene  kender 
de  ganske  nøje  og  véd,  hvad  de  indlader 
sig  paa,  ligesom  de  véd,  at  de  er  uafhængige 
af  nedadgaaende  Konjunkturer  baade  i  Hen¬ 
seende  til  Løn  og  Afskedigelse.  Stat  og  Kom¬ 
mune  kan  ikke  pludselig  forandre  Lønvil- 
kaarene  til  Skade  for  Funktionærerne,  og 
medens  derfor  den  enkelte  Funktionær  selv¬ 
følgelig  kan  gaa  sin  Vej  ved  at  opsige 
sin  Plads,  kan  en  kollektiv  Arbejdsnedlæg¬ 
gelse  ikke  finde  Sted  uden  at  blive  et  Brud 
paa  Tro  og  Love,  uden  at  blive  —  i  al  Fald 
for  Statsfunktionærer  —  et  Oprør.  Jeg  ser 
ingen  Forskel  paa,  om  Soldater  nægter  at 
lystre,  eller  om  Civiletaternes  Funktionærer 
nægter  det  samme.  Nu  véd  jeg  vel,  at  frem¬ 
ragende  Mænd  har  sagt:  Javel,  vi  erkender, 
at  naar  Statsfunktionærer  strejker,  er  det  Op¬ 
rør,  men  ingen  Borger  har  fraskrevet  sig  Ret¬ 
ten  til  at  gøre  Oprør.  Jeg  synes,  at  det  er  et 
underligt  Argument.  Ganske  vist  har  jeg  ikke 
udtrykkelig  fraskrevet  mig  Retten  til  at  for¬ 
bryde  mig  mod  Straffeloven,  men  gør  jeg  det, 
maa  jeg  vide,  at  jeg  bliver  grebet  og  straffet; 


men  naar  jeg  ser,  at  min  Handling  er  en  saa- 
dan,  at  den  straffes  efter  Landets  Love,  kan 
jeg  dog  ikke  for  Alvor  paastaa,  at  det  er  en 
tilladelig  Handling  eller  en  Ret,  jeg  er  i  Be¬ 
siddelse  af.  Vi  har  jo  i  Praksis  set,  at  f.  Eks. 
i  Frankrig  har  et  socialistisk  Ministerium 
maattet  tage  Konsekvenserne  af  denne  Tan¬ 
kegang  og  skride  ind  mod  de  strejkende 
Postmænd  ad  Rettens  Vej. 

Hvorfor  vil  man  da  fra  Arbejderpartiets 
Side  fastholde  denne  Strejke-  eller  Oprørs¬ 
ret?  Det  er  dog  kun  en  Fiktion,  at  den  nogen 
Sinde  vil  kunne  gavne  et  kæmpende  Arbej¬ 
derparti;  de  Afsavn,  der  voldes,  vil  i  højest 
Grad  gaa  ud  over  Arbejderne  selv,  derefter 
vil  de  ramme  Samfundet  i  sin  Helhed,  og 
Arbejdsgiverne  vil  med  Rette  kunne  pege 
paa,  at  de  ikke  i  Lønkampe  har  brugt  de 
samfundsfarlige  Vaaben.  Arbejderne  vil  kun 
have  Skade  af  at  gøre  Strejken  til  Oprør,  og 
den  Dag,  Post-  og  Telegrafembedsmænd  og 
Embedslæger  har  nedlagt  Arbejdet,  vil  selv 
Ministeriet  Borgbjerg  blive  nødt  til  at  skri¬ 
de  ind.  — 

De  Bemærkninger,  jeg  her  har  haft  den 
Ære  at  fremsætte  for  Dem,  kan  jeg  saa  sam¬ 
menfatte  i,  at  det  formentlig  ikke  er  muligt 
under  den  nuværende  Samfundsorden,  med 
udenlandsk  Konkurrence,  med  privat  Produk¬ 
tionsordning,  at  gennemføre  almindelig  tvun¬ 
gen  Voldgift  i  Lønstridigheder,  og  efter  de 
Lønstigninger  og  efter  den  Arbejdstidsforkor¬ 
telse,  vi  i  det  sidste  Decennium  har  været 
Vidne  til  herhjemme,  er  det  formentlig  heller 
ikke  nødvendigt,  ligesom  de  lange  Overens¬ 
komstperioder  og  den  daglig  stigende  Anven¬ 
delse  af  Akkordbetaling  vil  gøre  Arbejdskam¬ 
pene  sjældnere  og  kortvarigere. 


•  #  # 


Industriforeningen  1913 — 14. 

Beretning,  aflagt  af  Formanden,  Ingeniør  Alex.  Foss ,  paa  Generalforsamlingen  d.  27.  Marts  1914. 


Idet  Aar,  der  er  gaaet  siden  Industrifor¬ 
eningen  afholdt  sin  sidste  ordentlige  Ge¬ 
neralforsamling  den  11.  Marts  i  Fjor,  er  der 
hverken  indenfor  Foreningens  Bestyrelse  el¬ 
ler  dens  Repræsentantskab  foregaaet  nogen 
Forandring  i  disses  Sammensætning. 

Den  vigtigste  Begivenhed  i  det  forløbne 
Aar  maa  vel  siges  at  være  Industriforeningens 
75  Aar  s  Jubilæum,  der  blev  afholdt  den  17. 
og  18.  Juni  under  almindelig  Opmærksomhed 
fra  alle  Sider. 


Som  det  vil  være  bekendt,  fejredes  Jubi¬ 
læet  i  Forbindelse  med  en  almindelig  Indu¬ 
strikongres,  der  aabnedes  Tirsdagen  den  17. 
Juni  i  Overværelse  af  Hs.  Majestæt  Kongen 
og  indlededes  af  Foreningens  Formand,  In¬ 
geniør  Alex.  Foss,  med  en  Oversigt  over  For¬ 
eningens  Virksomhed. 

Følgende  Emner  foredroges  og  diskutere¬ 
des: 

Ingeniør  Alex.  Foss:  De  danske  Handels¬ 
traktater.  Direktør  II.  P.  Prior:  Industrielle 

Organisationer  med  særligt  Henblik  paa  In- 
dustriraadet.  Generalkommissær  Fred.  Riise: 
Den  baltiske  Udstilling  i  Malmo  1914.  Docent 
J .  Lindberg:  Industriberetningen  og  dens  Be¬ 
tydning.  Kontorchef  R.  Berg:  Industrifor¬ 
eningens  Stiftelse  og  dens  Traditioner. 

Kongressen  sluttede  med  en  Udflugt  til 
Arealerne  ved  Enghave  Brygge  og  Besøg  paa 
Tændstikfabrikerne  og  Sovakagefabriken  paa 
Islands  Brygge. 

Dagen  forinden  Industrikongressens  Afhol¬ 
delse  havde  en  overordentlig  Generalforsam¬ 
ling  med  Akklamation  vedtaget  at  udnævne 
d’Herrer  Konferensraad  Philip  Schou,  Hof- 
og  Ordensjuvelerer  C.  Michelsen  og  Direktør 
Harald  Bing  til  Æresmedlemmer  i  Industri¬ 
foreningen  som  en  Anerkendelse  af  det  store 
og  betydningsfulde  Arbejde,  som  disse  Mænd 
paa  forskellig  Maade  har  ydet  i  Foreningens 
Tjeneste. 

Den  anden  Hovedbegivenhed  i  det  forløbne 
Aar  er  Forandringen  og  Istandsættelsen  af 
Foreningens  Lokaler  og  Bibliotek,  der  sikkert 
vil  have  bragt  de  daglige  besøgende  mange 
Forbedringer  og  Behageligheder  og  saaledes 
bidrage  til  at  knytte  Medlemmerne  endnu 
stærkere  til  Foreningen.  Disse  Forandringer 
nødvendiggjorde  en  betydelig  Forrykkelse  i 
den  daglige  Drift,  idet  de  daglige  Lokaler  i 
lang  Tid  maatte  henlægges  til  Spisesalen  og 
Foredragssalen.  Til  Dækning  af  alle  hertil 
medgaaede  Udgifter  har  Foreningen  optaget 
et  Prioritetslaan  hos  Landmandsbankens  Hy¬ 
potekafdeling  paa  165,000  Kr. 

Naar  man  videre  skal  give  en  Fremstilling 
af  Industriforeningens  Virksomhed,  falder 
det  naturligt  først  at  gennemgaa  de  faste  Ud¬ 
valgs  Virksomhed. 

Hvad  først  » Udstillingsudvalget «  angaar, 
har  dette  afholdt  følgende  Udstillinger  i  In¬ 
dustriforeningens  Udstillingslokaler: 

Udstilling  af  Forretnings-  og  Kontorartik¬ 
ler  fra  5.  til  31.  Maj  1913,  hvilken  Udstilling 
var  besøgt  af  6500  Personer;  i  Udstillingen 
deltog  38  Udstillere. 

Udstilling  for  Køleteknik  —  den  første  i 
sin  Art  herhjemme  — ,  der  blev  afholdt  fra 
1.  til  23.  Juli  1913  under  Medvirkning  af 
»Dansk  Køleforening«.  I  Udstillingen,  der 
var  besøgt  af  3000  Personer,  deltog  23  Ud¬ 
stillere. 

Musikinstrument-Udstilling,  afholdt  fra  7. 
Oktober  til  9.  November  1913  i  Forbindelse 
med  »Dansk  Pianofabrikant-Forening«,  og  i 
hvilken  deltog  21  Udstillere.  Udstillingen  var 
besøgt  af  9500  Personer. 

Udstilling  af  Bygningsudstyr,  afholdt  fra 
29.  November  til  21.  December  1913,  hvilken 


Udstilling  var  besøgt  af  3100  Personer,  med 
41  deltagende  Udstillere. 

Hygiejnisk  Udstilling  fra  18.  Januar  til  8. 
Februar  1914.  I  Udstillingen,  der  var  besøgt 
af  8800  Personer,  deltog  41  Firmaer.  End¬ 
videre  har  der  som  sædvanlig  været  afholdt 
forskellige  Udstillinger,  foranstaltet  af  andre 
Institutioner,  til  hvilke  Industriforeningens 
Medlemmer  har  haft  gratis  Adgang. 

Gennem  Komitéen  for  udenlandske  Udstil¬ 
linger,  af  hvilken  Industriforeningen  som  be¬ 
kendt  er  Medlem,  er  der  i  det  forløbne  Aar 
taget  Bestemmelse  om  Danmarks  Deltagelse  i: 

Den  internationale  Udstilling  for  Bog- 
haandværk  og  grafisk  Kunst  i  Leipzig  1914, 
Den  internationale  By-Udstilling  i  Lyon  1914 
og  Verdensudstillingen  i  San  Francisco  1915. 

» Legatudvalget «  har  som  sædvanlig  be¬ 
skæftiget  sig  med  Foreningens  Legater. 

Efter  Indstilling  af  Udvalget  uddeltes  Kap¬ 
tajn,  Malermester  Bruuns  Legat,  2  Portioner 
å  800  Kr.,  til  Værkfører  Kingo-Nielsen  og 
Kurvemagermester  Johan  Nielsen,  H.  C.  Ør¬ 
steds  Legat.  1  Portion  paa  200  Kr.,  til  Ma¬ 
skinmester  N.  Traberg,  Pinquez’  Legat,  1 
Portion  paa  500  Kr.,  til  Elektromekaniker 
Georg  Voss. 

» Foredrags -  og  Undervisningsudvalget «  har 
i  dette  Aar  ladet  afholde  26  Foredrag  af  be¬ 
lærende  Art;  nogle  af  dem  har  ligesom  i  tidli¬ 
gere  Aar  udgjort  sammenhængende  Rækker. 

Som  Udvalgets  Navn  angiver,  sorterer  un¬ 
der  dette  Udvalg  ogsaa  Industriforeningens 
Undervisningsvirksomhed.  Undervisningen  ta¬ 
ger  sin  Begyndelse  i  Slutningen  af  September 
og  slutter  omkring  Midten  af  April.  For  det 
Aar,  der  afsluttedes  i  Fjor  Foraar,  udgjorde 
Fagdeltagernes  Antal  1275,  fordelte  paa  føl¬ 
gende  Fag:  Bogføring,  Regning,  Dansk,  Ret¬ 
skrivning  og  Korrespondance,  Skrivning,  Vi- 
deregaaende  Regning  og  Matematik,  Videre- 
gaaende  Regning  og  Overslagsberegning,  For¬ 
retningslære,  Haandværkerret  og  National¬ 
økonomi.  Erhvervsgeografi,  Kulturhistorie, 
Tysk,  Engelsk,  Fransk,  Kemi  og  Gymnastik. 

Det  i  forrige  Beretning  omtalte  Samarbejde 
mellem  Teknologisk  Institut  og  Industrifor¬ 
eningen,  saaledes  at  man  begge  Steder  arbej¬ 
dede  efter  en  fælles  Undervisningsplan,  har 
været  fortsat,  og  som  det  synes  til  gensidig 
og  almindelig  Tilfredshed. 

» Biblioteksudvalget «  har  i  det  forløbne  Aar 
særlig  været  beskæftiget  med  Omordningen 
af  de  nye  Lokaler;  hermed  fulgte,  at  man 
efter  Ønske  fra  Medlemmernes  Side  har  ud¬ 
videt  Aabningstiden  fra  Kl.  9  Formiddag  til 
10  Aften.  Bibliotekets  Størrelse  andrager  en 
Snes  Tusind  Bind. 

Af  stor  Betydning  er  ogsaa  den  Forandring, 
der  er  foregaaet  med  Foreningens  Tidsskrift, 
Tidsskrift  for  Industri,  idet  man  fra  1.  Ja¬ 
nuar  i  Aar  er  gaaet  over  til  at  give  dette  et 
Præg,  der  er  mere  i  Overensstemmelse  med 
den  Retning,  Industriforeningen  har  haft  i  de 
senere  Aar,  saaledes  at  Stoffet  navnlig  lægges 
an  paa  at  gøre  Tidsskriftet  mere  aktuelt 
m.  H.  t.  alt,  hvad  der  har  Interesse  for  den 
danske  Industris  Liv  og  Virksomhed,  for  saa¬ 
ledes  at  bidrage  til  at  styrke  Interessen  for 
denne.  Redaktionen  er  i  dette  Øjemed  ud¬ 
videt  med  cand.  polit.  P.  Drachmann. 

Denne  Forandring  af  Stoffet  medfører  gan¬ 
ske  naturligt,  at  der  ikke  kan  ofres  saa  me¬ 
gen  Plads  som  tidligere  paa  kunstindustri¬ 
historiske  Artikler;  men  derfor  er  det  dog 
ingenlunde  Meningen  al  gøre  Kunstindustrien 
og  Kunsthaandværket  til  Stedbørn,  idet  Re¬ 
daktionen  saa  vidt  mulig  vil  varetage  ogsaa 
disse  Emner. 

Til  at  bistaa  Redaktionen  og  til  i  det  hele 
at  varetage  Tidsskriftets  Interesser  er  der  af 
Industriraadets  Midte  valgt  et  Redaktionsud¬ 
valg,  bestaaende  af  d’Herrer  Direktør  H.  P. 
Prior  som  Formand,  Fabrikant  C.  F.  Jarl 
som  Næstformand  og  Direktør,  Kaptajn  F.  J. 
H.  Rambusch. 

I  det  Aar,  der  er  forløbet  siden  sidste  Ge¬ 
neralforsamling,  har  » Industriraadet «  kunnet 
glæde  sig  ved  Tilslutning  fra  en  Del  af  den 
Industri,  der  paa  sidste  Generalforsamling 
stod  udenfor.  Vi  har  saaledes  i  Beretnings- 
aaret  faaet  indmeldt  »Foreningen  af  større 
1  landelsmøller  i  Danmark«,  en  Organisation, 
der  tæller  28  Virksomheder,  hvad  der  paa 
en  enkelt  Undtagelse  nær  vil  sige  alle  de 
Virksomheder,  der  med  Rette  kan  bære  Nav¬ 
net  »større  Handelsmølleri«.  Endvidere  har 
»Foreningen  af  Danske  Chokolade-  &  Suk¬ 
kervarefabrikanter«  fundet  Optagelse  under 
Raadet  tilligemed  »Foreningen  af  Køben¬ 
havns  Skotøjsfabrikanter«,  og  med  de  indu¬ 
strielle  Organisationer,  der  endnu  staar  uden¬ 
for,  har  man  optaget  Forhandling  om  Ind¬ 
trædelse,  for  at  Industriraadet  saa  vidt  mulig 
kan  blive  et  fuldstændigt  Udtryk  for  den  dan¬ 
ske  Industri  i  alle  de  Spørgsmaal,  der  ligger 
under  Industriraadet.  Af  Enkeltvirksomhe¬ 
der  er  endvidere  i  Aarets  Løb  optaget  A/S 
Engelsk-Dansk  Biscuit-Fabrik  ')• 

Om  den  Virksomhed,  der  har  været  ud¬ 
foldet  fra  Raadets  Side  i  det  forløbne  Aar, 
er  der  i  Almindelighed  at  melde,  at  den  har 
været  fortsat  ad  de  Baner,  der  er  angivet  i 
de  to  foregaaende  Aars  Arbejde. 

*)  Ang.  Fortegnelsen  over  Industriraadets  samt¬ 
lige  Medlemmer  se  Pag.  101  dette  Hefte. 


Paa  de  to  foregaaende  Generalforsamlinger 
har  jeg  haft  Lejlighed  til  at  omtale  de  Mø¬ 
der,  der  har  været  holdt  i  Udenrigsministe¬ 
riet  mellem  ministerielle  Embedsmænd  og 
Repræsentanter  for  Erhvervene  om  vore  Han¬ 
delstraktater.  Som  omtalt  paa  sidste  General¬ 
forsamling  varetages  Udvalgets  Arbejde  for 
Tiden  i  et  snævrere  Udvalg,  i  hvilket  Indu¬ 
striraadet  er  repræsenteret  ved  Formanden. 
Uden  iøvrigt  at  komme  nærmere  ind  hverken 
paa  Udvalgets  Arbejde  eller  dets  Arbejdsplan 
kan  jeg  kun  sige,  at  Udvalget  har  drøftet  en 
Række  handelspolitiske  Spørgsmaal  og  har 
drøftet  enkelte  Traktatudkast,  forelagt  til  Ud¬ 
talelse.  Jeg  tror,  at  Erhvervene  bør  være 
Udenrigsministeriet  endog  særdeles  taknem¬ 
lig,  fordi  Ministeriet  saa  redebon  har  imøde¬ 
kommet  Ønsker  fra  Erhvervene  om  at  blive 
taget  med  paa  Raad  ved  alle  Spørgsmaal  ved¬ 
rørende  vore  Handelsforhold  til  Udlandet. 
Det  vil  imidlertid  være  indlysende  for  enhver, 
der  har  noget  Kendskab  til  disse  Spørgsmaal, 
at  Industrien  langt  fra  tør  gøre  sig  Haab  om 
straks  at  se  sine  Ønsker  —  selv  de  mest  be¬ 
rettigede  —  opfyldte.  Men  det  er  utvivlsomt, 
at  hvis  der  virkelig  fra  Erhvervenes  Side  kan 
præsteres  et  betydningsfuldt  Arbejde  i  denne 
Sag,  saa  vil  denne  Omstændighed  sikkert  til 
sin  Tid  kunne  faa  en  betydelig  Indflydelse 
paa  den  samlede  Udvikling  af  vort  Handels¬ 
forhold  til  Udlandet,  og  jeg  kan  ikke  slutte 
Omtalen  af  dette  Spørgsmaal  her  paa  Gene¬ 
ralforsamlingen  uden  at  rette  en  kraftig  Ap¬ 
pel  til  tilstedeværende  Industridrivende  om  i 
videst  muligt  Omfang  at  interessere  sig  for 
dette  vigtige  Spørgsmaal. 

I  et  andet  Spørgsmaal,  ogsaa  af  vidtræk¬ 
kende  Betydning  for  Industrien,  fik  vi  ogsaa 
gennem  Udenrigsministeriet  Lejlighed  til  at 
fremkomme  med  en  Udtalelse,  nemlig  i 
Spørgsmaalet  om  Tarif  reformen  i  United  Sta¬ 
tes.  Det  vil  være  bekendt,  hvorledes  Præsi¬ 
dent  Wilson  med  den  nye  Tarif  af  4.  Oktober 
1913  vendte  den  amerikanske  Tarifpolitik 
ikke  fra  Beskyttelse  til  Frihandel,  men  fra 
stærk  Beskyttelse  til  mindre  stærk  Beskyt¬ 
telse.  Det  fortjener  at  fremhæves,  at  selv  om 
den  Nedsættelse  i  Toldsatserne,  der  fandt 
Sted  paa  saa  godt  som  alle  Omraader,  langt 
fra  var  saa  stor  som  ønskelig,  og  som  Indu¬ 
striraadet  havde  givet  Udtryk  for  i  en  Skri¬ 
velse,  der  sammen  med  andre  Udtalelser  i 
Udenrigsministeriet  sammenarbejdedes  til  et 
Memorandum,  der  overgaves  Præsident  Wil¬ 
son  af  den  danske  Gesandt  i  Washington, 
saa  aabner  de  skete  Nedsættelser  paa  visse 
Omraader  dog  en  Mulighed  for  Eksport  af 
danske  Industriprodukter,  ligesom  det  dan- 

ske  Landbrug  ganske  sikkert  ogsaa  endog  i 
den  nærmeste  Fremtid  vil  kunne  blive  Leve¬ 
randør  af  endog  betydelige  Varer  til  United 
States. 

Det  maa  iøvrigt  fremhæves,  at  Industri- 
raadet  ogsaa  i  Aar  i  sit  Arbejde  er  bleven 
slottet  og  benyttet  af  de  offentlige  Myndig¬ 
heder,  og  der  er  her  atter  i  Aar  særlig  An¬ 
ledning  til  al  nævne  Handelsministeriet  og 
Generaltolddirektoratet,  der  i  vid  LTdstræk- 
ning  bar  anvendt  Raadet  som  konsultativt 
Organ.  Uden  iøvrigt  at  komme  ind  paa  en 
enkhltvis  Opremsning  af  de  Sager,  der  i  Be- 
retningsaaret  bar  været  forelagt  og  behandlet 
i  Industriraadet,  skal  jeg  blot  sige,  at  vi  fra 
Handelsministeriet  ogsaa  i  Aar  bar  været 
raadspurgt  i  en  Række  Konsulatssager,  dels 
om  Oprettelsen  af  nye  Poster,  dels  om  Ned¬ 
læggelse  af  eventuelt  overflødige  Poster,  dels 
endog  om  Besættelser  ved  indtrædende  Va¬ 
kance. 

Endvidere  kan  fremhæves,  at  Industriraa¬ 
det  paa  Foranledning  af  Ministeriet  for  Han¬ 
del  og  Søfart  har  afgivet  Betænkning  om  den 
udstedte  Anordning  om  Farver  til  visse  Brugs¬ 
genstande  og  om  den  foreslaaede  Eksamens¬ 
ordning  for  de  autoriserede  Revisorer.  Ved 
saadanne  Spørgsmaal  er  Raadets  Fremgangs- 
maade  oftest  den,  at  der  nedsættes  et  mindre 
Udvalg,  der  ved  Forespørgsel  til  de  direkte 
interesserede  søger  at  skaffe  Sagen  bedst  mu¬ 
ligt  belyst.  Dernæst  er  der  afgivet  tvende 
Udtalelser  om  de  af  den  nordiske  Civillov- 
kommission  udarbejdede  Udkast,  dels  til  Lov 
om  Køb  paa  Afbetaling,  dels  til  Lov  om  Af¬ 
taler  og  andre  Retshandler  paa  Formueret¬ 
tens  Omraade. 

Som  bekendt  gennemgik  Stg reisen  af  Kjø¬ 
benhavns  Havn  ved  Lov  af  29.  Marts  1913 
en  gennemgribende  Ændring  ved  Oprettelsen 
af  et  Havneraad.  Til  Medlemmer  af  dette 
Havneraad  skulde  ifølge  Loven  vælges  2  Re¬ 
præsentanter  af  Industriens  Organisation,  og 
det  overdroges  lier  Industriraadet  at  vælge 
Industriens  Repræsentanter  i  Havneraadet. 

Dette  Arbejde  varetages  i  Øjeblikket  af  Di¬ 
rektør  II.  P.  Prior  og  Raadets  Formand. 

Naar  jeg  dernæst  nævner,  at  der  ogsaa  i 
Aar  har  foreligget  en  Række  vanskelige  Ta¬ 
rif  eringsspørgsmaal  til  Erklæring  fra  Gene¬ 
raltolddirektoratet,  tror  jeg  gennem  Stikprø¬ 
ver  at  have  givet  Dem  et  Indblik  i  Arten  af 
det  Arbejde,  der  fra  Raadets  Side  er  udført 
nærmest  i  dets  Egenskab  af  konsultativt  Or¬ 
gan  for  de  offentlige  Myndigheder  og  som 
den  industrielle  Repræsentation,  der  vareta¬ 
ger  Industriens  Interesser  i  Relation  til  de 
offentlige  Myndigheder.  Men  desuden  har 


Raadet  været  oplaget  af  en  Række  andre 
Spørgsmaal  til  Fremme  af  den  danske  Indu¬ 
stri,  Spørgsmaal,  der  væsentlig  er  rejst  paa 
Raadets  eget  Initiativ.  Det  er  allerede  omtalt 
paa  Generalforsamlingen  i  Fjor,  at  der  fra 
Raadets  Side  var  nedsat  et  Udvalg  til  at  søge 
belyst  det  vigtige  Spørgsmaal  om  Industriens 
Adgang  til  Erhvervelse  af  heldigt  beliggende 
Grunde  ved  Havn  eller  Jernbane.  Efter  at 
dette  Udvalg  i  Løbet  af  1912  og  i  Begyndel¬ 
sen  af  1913  havde  samlet  et  meget  righoldigt 
Materiale  denne  landsvigtige  Sag  vedrørende 
baade  her  fra  Landet  og  fra  Udlandet,  afgav 
Udvalget  til  Raadet  en  Indstilling,  der  ved¬ 
toges  af  Raadet  og  findes  offentliggjort  i 
»Tidsskrift  for  Industri«,  3.  Hefte  1913.  En¬ 
delig  kan  nævnes,  at  Industriraadet  ogsaa 
bar  deltaget  i  Arbejdet  for  Gennemførelsen 
af  Rodby — Femern-Rutcn,  navnlig  ved  en 
Paavisning  af,  at  det  for  Udviklingen  af  vor 
Industri  maa  fastholdes  at  være  af  den  stør¬ 
ste  Betydning,  at  Danmark  skaffer  sig  de 
bedst  mulige  Forretningsveje  med  Europa. 

Det  blev  allerede  fremhævet  paa  sidste  Ge¬ 
neralforsamling,  at  der  fra  Industriraadet  var 
afgivet  en  Betænkning  angaaende  det  da  af 
Rigsdagen  behandlede  Forslag  til  Lov  om 
Aktieselskaber.  Det  var  ikke  alene  fra  Indu¬ 
striraadet,  men  ogsaa  fra  andre  Næringskor¬ 
poralioner,  at  der  rejstes  afgørende  og  væg¬ 
tige  Betænkeligheder  mod  en  Lovgivning  paa 
det  her  omhandlede  Omraade  i  den  Form, 
hvori  det  var  forelagt  fra  Ministeriets  Side. 
Det  var  jo  saaledes,  at  det  Forslag,  der  var 
forelagt,  indeholdt  saa  detaillerede  og  ind¬ 
gribende  Bestemmelser  ikke  alene  vedrørende 
Stiftelsen  og  Opløsningen  af  Aktieselskaber, 
men  ogsaa  for  disses  rent  interne  Forhold, 
at  det  maatte  vække  de  største  Betænkelig¬ 
heder,  navnlig  for  Industrien,  for  hvilket  Er¬ 
hverv  Aktieselskabsformen  ofte  maa  beteg¬ 
nes  som  en  Livsbetingelse.  Den  Betænkning, 
Industriraadet  afgav  herom,  adskilte  sig  for 
saa  vidt  fra  de  øvrige  Udtalelser  fra  Erhver¬ 
venes  Side  derved,  at  den  ikke  alene  som 
disse  fremhæver  visse  almene  Synspunkter, 
der  maatte  være  vejledende  ved  en  Lovgiv¬ 
ning  paa  dette  Omraade,  men  den  gennemgik 
yderligere  det  da  foreliggende  Forslag  Para¬ 
graf  for  Paragraf  og  foreslog  og  begrundede 
Ændringer  til  de  enkelte  Paragrafer,  hvor  dis¬ 
se  syntes  at  gaa  ud  over,  hvad  der  med  Rette 
kunde  kræves  af  Offentlighedssystemet.  Det 
Forslag  til  Lov  om  Aktieselskaber,  der  der- 
paa  i  Aar  er  forelagt  af  Handelsministeren, 
har  i  vid  Udstrækning  taget  Hensyn  ikke 
alene  til  de  almene  Svnsmaader,  der  ogsaa 
fra  Industriraadets  Side  fremsattes  i  Betænk- 

ningen,  men  gennemgaas  det  nu  forelagte 
Forslag  Paragraf  for  Paragraf,  vil  man  se,  at 
ogsaa  de  af  Industriraadet  gjorte  Henstillin¬ 
ger  til  de  enkelte  Paragrafer  i  vid  Udstræk¬ 
ning  er  taget  til  Følge.  Dette  turde  være  et 
Bevis  paa,  at  naar  der  gøres  et  virkeligt  Ar¬ 
bejde  og  fremsættes  begrundede  Forslag  til 
Ændringer,  saa  kan  Industrien  derved  skaffe 
sig  en  betydelig  Indflydelse. 

Der  staar  endnu  tilbage  at  omtale  tvende 
Grene  af  Industriraadets  Virksomheder,  nem¬ 
lig  dets  Stilling  til  den  mindre  Industri  og 
til  Udgivelsen  af  Industriberetningen.  Hvad 
den  første  angaar,  vil  det  fra  tidligere  Aar 
være  Dem  bekendt,  at  et  af  Raadet  nedsat 
Udvalg,  bestaaende  af  d’Herrer  Fabrikant 
John  Messerschmidt,  Fabrikant  Holger  Peter¬ 
sen  og  Direktør  Fr.  Biilow,  har  paataget  sig 
den  Opgave  at  fordele  de  1700  Kr.,  der  fra 
Statens  Side  er  stillet  til  Raadighed  til  Præ¬ 
miering  af  den  mindre  Industris  Frembrin¬ 
gelser.  Der  er  i  Beretningsaaret  af  Præmier 
uddelt  ialt  14  af  Størrelse  fra  50  til  200  Kr. 

Endelig  er  der  atter  i  Aar  udgivet  en  Indu¬ 
striberetning,  den  syvende  i  Rækken  fra  1906. 
Det  er  et  glædeligt  Tegn,  at  Betydningen  af 
disse  aarlige  Industriberetninger  mere  og 
mere  gaar  op  for  de  Industridrivende,  hvilket 
giver  sig  til  Kende  derigennem,  at  de  Indu¬ 
stridrivende  bliver  mere  og  mere  villige  til  at 
besvare  de  fra  Redaktionen  udsendte  Spørge¬ 


skemaer.  Det  maa  ogsaa  betones,  at  dette 
sikkert  er  i  de  Industridrivendes  egen  In¬ 
teresse,  ikke  alene  fordi  det  for  Industrien 
som  Helhed  gælder  om  at  bibringe  Befolk¬ 
ningen  Erkendelse  af  Industriens  voksende 
Betydning  i  vor  Samfundsøkonomi,  men  og¬ 
saa  derved,  at  en  af  Industrien  selv  udgiven 
Industriberetning  sikkert  vil  forhindre,  at 
denne  Opgave  tages  op  af  Administrationen. 
Jeg  tror  derfor,  at  det  vil  være  til  Gavn  for 
Industrien,  at  denne  Opgave  vedvarende  røg¬ 
tes  af  dens  egne  Institutioner,  fordi  den  dog 
derigennem  beholder  en  Kontrol  med  selve 
Arten  og  Omfanget  af  de  Spørgsmaal,  der 
stilles  til  Besvarelse.  Thi  hvor  store  Vanske¬ 
ligheder  det  for  Industrien  vil  betyde,  om 
Udgivelsen  af  aarlige  Industritællinger  vir¬ 
kelig  toges  op  f.  Eks.  fra  Det  statistiske  De¬ 
partements  Side,  har  alle  Industridrivende 
faaet  en  Følelse  af  netop  i  Aar  ved  Besvarel¬ 
sen  af  de  Spørgeskemaer,  der  er  udsendt  fra 
Departementet  i  Anledning  af  den  alminde¬ 
lige  med  10  Aars  Mellemrum  foretagne  Tæl¬ 
ling,  der  netop  finder  Sted  nu  i  1914.« 


Taleren  sluttede  derefter  sin  Beretning  med 
de  forrest  i  dette  Hefte  gengivne  Udtalelser 
om  Omlægningen  af  Ministerierne  og  Grund¬ 
lovssagen. 


Norge  —  Sverige  —  Danmark. 


»Norsk  Tidsskrift  for  Haandværk  og  Indu¬ 
stri«  for  26.  Februar  d.  A.  gør  opmærksom 
paa  de  store  Muligheder,  der  aabner  sig  for 
Afsætning  af  Norgesalpeteret  (Kalksalpeter) 
i  Danmark.  Det  danske  Landbrug  er  som 
bekendt  stor  Aftager  af  kunstige  Gødnings¬ 
stoffer,  af  hvilke  Indførslen  i  1913  androg 
19,1  Mili.  Kr.  Tidligere  var  blandt  Kvælstof- 
gødningerne  Chilesalpeteret  eneraadende,  men 
i  den  nye  norske  Salpeterindustri  (særlig 
kendt  fra  Rjukanværkerne)  har  Chilesalpete¬ 
ret  faaet  en  alvorlig  Konkurrent.  I  1912  ind¬ 
førte  vi  for  66,000  Kr.  Norgesalpeter,  i  1913 
allerede  for  850,000  Kr. 

Det  udmærkede  norske  Industriblad  kom¬ 
menterer  disse  Tal  med  følgende  Udtalelse: 
»Det  er  at  haabe,  at  vor  Eksport  til  Danmark 
af  denne  Artikel  maa  fortsætte  at  vokse  i  det 
kommende  Aar.  Gaar  man  ud  fra,  at  Norge¬ 
salpeter,  hvad  Kvaliteten  angaar,  staar  fuldt 
paa  Højde  med  Chilesalpeter,  skulde  det  i 


Betragtning  af  de  langt  gunstigere  Transport¬ 
forhold,  der  i  dette  Tilfælde  frembyder  sig, 
for  Norge  være  Grund  til  at  antage,  at  For¬ 
holdet  om  ikke  længe  er  det,  at  Danmark 
udelukkende  kommer  til  at  benytte  Norge¬ 
salpeter.« 

Denne  Udtalelse  frister  til  nogen  Kommen-  , 
tar  ogsaa  fra  dansk  Side.  Der  er  næppe  no¬ 
gen,  der  ikke  med  Glæde  ser  Vareudveks¬ 
lingen  vokse  mellem  de  tre  saa  nær  beslæg¬ 
tede  skandinaviske  Lande  —  heri  indbefattet 
den  norske  Salpetereksport  til  Danmark.  Men 
rigtignok  maa  man  fra  dansk  Side  ønske,  at 
en  saadan  Udvikling  i  højere  Grad  end  hidtil 
maa  foregaa  paa  Gensidighedens  Grundlag. 

I  vort  Handelsforhold  til  Norge  er  der  ganske 
vist  endnu  Balance.  Vi  udførte  i  1912  af  dan¬ 
ske  Produkter  til  Norge  for  10  Mili.  Kr.  og 
tik  fra  Norge  Varer  for  9  Miil.  Kr.  Desuden 
gik  for  ca.  8  Miil.  Kr.  Varer  i  Transit  fra 
Danmark  til  Norge.  Men  som  man  ser,  vil 

alene  en  større  norsk  Salpetereksport  til  vort 
Land  kunne  vende  dette  Forhold  saaledes,  at 
det  fremviser  en  betydelig  Disfavør  for  os. 
Hvis  Nordmændene  derfor  ønsker  nævnte 
Eksport  fremmet,  burde  de  samtidig  søge  at 
gøre  sig  klart,  at  deres  egne  Interesser  bedst 
fremmes  ved  at  gøre  Gengæld.  Men  den  for 
os  uforslaaelige  Animositet,  der  i  Norge  bre¬ 
der  sig  mod  alt,  hvad  dansk  er,  fremmer 
ikke  et  større  Handelssamkvem  mellem  de 
to  Lande,  der  kan  besværliggøres  tilstræk¬ 
kelig  ved  Norges  høje  Toldmure.  Det  er 
værd  at  betone  dette  i  Tide.  Det  skulde 
dog  nødig  gaa  os  overfor  Norge,  som  det 
er  gaaet  os  overfor  Sverige,  i  hvilket  Land 
Miskendelsen  af  det  gensidige  økonomiske 
Forhold  frembyder  et  næsten  klassisk  Eksem¬ 
pel.  Mens  det  nemlig  i  Sverige  er  en  en¬ 
gang  for  alle  fastslaaet  almindelig  Opfat¬ 
telse,  at  Danmark  nær  sagt  »udsuger«  Sve¬ 
rige,  er  de  virkelige  Forhold  saaledes,  at  vi 
i  1913  udførte  for  15  Mili.  Kr.  danske  Varer 
til  Sverige,  mens  vi  derfra  modtog  Produkter 
for  69  Miil.  Kr.  Hertil  kom  saa  18  Mili.  Kr. 
Varer,  der  transiterede  Danmark  bestemt  for 
Sverige.  Nu  siger  det  sig  selv,  at  Transitvarer 
ikke  kan  sammenstilles  med  indenlandske 
Produkter;  for  de  sidste  er  den  betalte  Værdi 
en  reel  Indtægt  for  Eksportlandet,  for  de 
første  levnes  kun  en  —  ofte  ringe  —  Avance 


til  Transitlandet.  Der  er  saaledes  et  nærmest 
skrigende  Misforhold  i  vort  Handelsforhold 
med  Sverige,  uden  at  Erkendelsen  heraf  i 
dette  Land  er  stærkere  end,  at  Anskuelser 
som  ovenfor  .nævnte  kan  være  herskende  og 
prædikes  med  største  Frejdighed. 

Men  lige  saa  utvivlsomt  som  Danmark  af¬ 
giver  et  udmærket  Marked  just  for  de  op¬ 
blomstrende  skandinaviske  elektrokemiske 
Industrier  —  dem,  Fremtidsforhaabningerne 
i  saa  høj  Grad  samler  sig  om  —  og  gæstfrit 
aabner  sig  for  disses  Produkter  (saaledes  er 
f.  Eks.  Kalksalpeter,  Karbid  o.  1.  toldfri  i 
Danmark),  lige  saa  afgjort  maa  man  ønske, 
at  man  i  disse  Lande  gør  Gengæld  mod  os. 
I  Stedet  ser  man  nævnte  beklagelige  Misstem¬ 
ning  —  og  Mistro  —  mod  os  gøre  sig  gæl¬ 
dende  i  begge  Lande.  Med  Tallene  fra  den 
officielle  Statistik  i  Hænde  skulde  man  for¬ 
sværge,  at  der  kunde  skabes  en  saadan  Be¬ 
vægelse.  Med  lidt  god  Vilje  maatte  den  føl¬ 
gelig  kunne  forsvinde. 

Vore  Brødrefolks  Selv-Interesser  bør  føre 
til  Erkendelse  heraf  og  til  Hensyntagen  til 
berettigede  danske  Interesser.  Sker  dette, 
skulde  man  tro,  at  en  rigere,  udbytterig  Vare¬ 
udveksling  —  større  økonomisk  Samarbejde 
overhovedet  —  mellem  de  tre  skandinaviske 
Lande  maatte  blive  mulig. 


Tændstikindustrien  i  Tyskland. 


Baade  i  1906  og  1909  blev  der  i  det  tyske 
Bige  gennemført  Finansreformer,  hvis 
Formaal  var  at  tilføre  Rigsfinanserne  for¬ 
øgede  Indtægter,  og  det  med  Beløb,  der  ef¬ 
ter  danske  Forhold  maa  betegnes  som  enor¬ 
me,  idet  Finansreformen  i  1906  regnedes  at 
skulle  indbringe  ca.  200  Millioner  Mark  aar- 
lig,  Finansreformen  i  1909  endog  500  Mil¬ 
lioner  Mark.  Det  var  i  1909  væsentlig  ved 
en  Forhøjelse  af  de  hidtil  kendte  Forbrugs¬ 
afgifter,  at  dette  enorme  Belob  skaffedes  til 
Veje;  men  ogsaa  enkelte  nye  Skattekilder 
aabnedes,  deriblandt  en  Skat  paa  Tændstik¬ 
ker,  der  hidtil  ikke  var  benyttet  som  Skatte¬ 
objekt  i  Tyskland,  om  end  ingenlunde  ukendt 
som  saadan  i  andre  Stater  som  Frankrig,  Spa¬ 
nien,  Rusland  o.fl.a.  Man  regnede  i  Tyskland 
med,  at  en  Trediedel  af  det  samlede  Tændstik¬ 
forbrug  brugtes  af  Rogere,  medens  de  to  Tre- 
diedele  faldt  paa  det  almindelige  Forbrug. 
Skatten  gennemførtes  med  en  Sats  af  1  Pf.  pr. 
Æske  med  indtil  30  Stikker,  1  A  Pf.  pr.  Æske 
indeholdende  indtil  60  Stikker,  og  videre  op 


med  1  Vi  Pf.’s  Tillæg  for  hver  60  Stikker. 
Skattens  Provenu  mentes  al  blive  25  Mil¬ 
lioner  Mark  aarlig;  dette  er  næsten  slaaet 
til,  idet  den  i  Finansaaret  1912 — 13  er  ind- 
gaaet  med  godt  22  Millioner  Mark,  stigende 
fra  det  foregaaende  Aar  med  godt  1  Million 
Mark. 

Naar  Skattens  Beløb  er  blevet  lidt  ringere 
end  oprindelig  ventet,  hænger  dette  sammen 
med,  at  dens  Ikrafttræden  og  dermed  føl¬ 
gende  Forhøjelse  af  Priserne  slog  Forbruget 
endog  meget  betydeligt  ned,  nemlig  med  ca. 
25  pCt.;  Skatten  androg  jo  ikke  mindre  end 
100  pCt.  af  Udsalgsprisen,  og  Forbruget  reage¬ 
rede  øjeblikkelig.  Da  der  i  Forvejen  herskede 
Overproduktion  paa  det  tyske  Marked,  blev 
Tilstanden  i  Industrien  herefter  nærmest  utaa- 
lelig,  saa  meget  desto  mere,  som  der  i  de  Dage, 
der  forløb  mellem  Skattelovforslagets  Forelæg¬ 
gelse  og  dets  Vedtagelse,  fandt  en  enorm  Ind¬ 
førsel  Sted  fra  Udlandet.  Det  vil  endnu  erin¬ 
dres,  hvorledes  Statsmagten  derpaa  for  anden 
Gang  greb  voldsomt  ind  og  fastsatte  bestemte 


T  1 1)  S  S  K  R  I  F  T  F  O  R  INDUSTRI 


101 


Produktionskvanta  for  hver  enkelt  Fabrik  for 
at  redde  de  store  Kapitaler,  der  var  inve¬ 
sterede  i  Industrien.  Helt  lykkedes  det  dog 
ikke,  idet  adskillige  Fabriker  —  deriblandt 
en  Fabrik  i  Cassel,  hvori  et  dansk  Selskab 
havde  store  Interesser  —  ikke  formaaede  at 
gaa  Overgangstiden  igennem  og  derfor  maatte 
likvidere.  Som  Følge  af  disse  Forhold  har  i 
de  senere  Aar  den  tyske  Tændstikindustris 
Personel  været  aftagende,  hvad  der  dog  for¬ 
mentlig  ogsaa  for  en  Del  skyldes  forbedret 
Teknik  og  Industriens  stigende  Koncentra¬ 
tion. 

Efter  den  tyske  Industritælling  i  1907  taltes 
ialt  105  Tændstikfabriker  med  en  samlet  Ar¬ 
bejdsstyrke  paa  5694  Personer,  hvoraf  godt 
3000  Kvinder.  Det  var  ikke  alle  store  Be¬ 
drifter,  idet  ialt  46  af  det  samlede  Antal  be¬ 
skæftigede  fra  0 — 11  Arbejdere,  medens  54 
havde  en  Arbejdsstyrke  fra  11 — 200  Mand  og 
kun  5  beskæftigede  over  200  Arbejdere.  Si¬ 
den  Tændstikskatloven  i  1909  traadte  i  Kraft, 
er  Industrien  gaaet  tilbage  baade  i  Bedrifter¬ 
nes  Antal  og  beskæftiget  Personel,  idet  der  i 
1912 — 13  kun  fandtes  74  Fabriker  med  et 
samlet  Personel  paa  godt  4000.  Produktions¬ 
mængden  har  dog  i  de  senere  Aar  været  sti¬ 
gende,  eftersom  Lagrene  er  svundet  ind;  den 
udgjorde  i  1910—11  ca.  79,000  Millioner 
Stkr.,  voksende  i  1911 — 12  til  ca.  81,000  Mil¬ 
lioner  Stkr.,  for  atter  i  1912 — 13  at  stige  til 
ca.  87,000  Millioner  Stkr.  Beskatningen  fore- 
gaar  først,  naar  Varen  fraføres  Fabriken,  og 
den  beskattede  Mængde  falder  derfor  ikke 
overalt  sammen  med  Produktionsmængden. 
Den  beskattede  Mængde  udgjorde  i  1912 — 13 
ca.  88,000  Millioner  Stkr.  og  indbragte  som 
nævnt  et  Skattebeløb  paa  godt  22  Millioner 


Mark.  Af  den  producerede  Mængde  ekspor¬ 
teredes  for  en  Del  Aar  tilbage  endnu  en  Del, 
i  Aaret  1900  saaledes  for  henimod  1  Million 
Mark;  denne  Eksport  er  paa  Grund  af  den 
stærke  Udvikling  i  Tændstikindustrien  i  en 
Række  Nabolande  taget  betydeligt  af  og  be¬ 
løb  sig  i  Aaret  1912  kun  til  362,000  Mark. 
Den  indførte  Mængdes  Værdi  beløb  sig  fol¬ 
det  samme  Aar  til  ialt  51,000  Mark. 

Hvad  den  tyske  Tændstikindustri  i  Øje¬ 
blikket  trænger  til,  er  i  og  for  sig  ikke  en 
Tilbagevenden  til  Forholdene  før  Beskat¬ 
ningsloven  af  1909  traadte  i  Kraft,  thi  som 
Produktionsforholdene  nu  er  ordnede  med 
fast  Produktionskontingent  for  hver  Fabrik, 
vilde  dette  medføre  nye  Vanskeligheder  for 
Industrien.  Hvad  den  trænger  til,  er  derimod 
en  stærkere  Udnyttelse  af  sin  Produktions¬ 
evne,  idet  Industriens  Generalomkoslninger, 
d.  v.  s.  Forrentning,  Løn  til  det  faste  Personel 
o.  1.,  jo  næsten  ikke  bliver  mindre,  selv  om 
Produktionsmængden  gaar  tilbage;  hertil 
kommer  endvidere,  at  Industriens  Raastoffer, 
navnlig  Træet,  i  de  senere  Aar  har  været  en 
overordentlig  stærk  Prisstigning  undergivet. 
Denne  stærkere  Udnyttelse  af  Fabrikernes 
Ydeevne  menes  fra  Industriens  Side  at  ville 
komme,  saafremt  Regeringen  kunde  bevæges 
til  at  lægge  en  højere  Skat  paa  de  Erstat¬ 
ningsvarer  i  Form  af  Benzinfyrtøjer  o.l.,  hvis 
Brug  er  tiltaget  stærkt  efter  Tændstikkernes 
stærke  Prisstigning.  Det  fremhæves  saaledes 
fra  Industriens  Side,  at  6000  Tændinger  med 
Erstatningsvarerne  kun  bærer  en  Skat  paa 
15 — 20  Pf.,  medens  et  lignende  Antal  Tæn¬ 
dinger  med  Tændstikker  beskattes  med  1  Vi 
Mark. 

O.  H. 


V«, 

WWW 


Industriraadet. 


Følgende  Enkeltvirksomheder  og  Organisa¬ 
tioner  er  nu  repræsenterede  under  Industri¬ 
raadet: 

Enkeltvirksomheder. 

A/S  De  danske  Sukkerfabrikker. 

A/S  De  forenede  Conserves  Fabriker. 

A/S  De  danske  Vin-  og  Konserves-Fabriker. 
A/S  Christiansholms  Fabrikker. 

A/S  De  forenede  Vatfabrikker. 

Vognfabrikken  »Scandia«,  Kommanditselska¬ 
bet  Bruun. 

A/S  Kastrup  Glasværk. 

A/S  Bing  &  Grøndahl’s  Porcelain-Fabrik. 

Den  kgl.  Porcelainsfabrik  og  Fajancefabrik¬ 
ken  Aluminia  A/S. 


Holmegaards  Glasværk. 

A/S  Helsingørs  Jernskibs-  og  Maskinbyggeri. 
A/S  Københavns  Flydedok  og  Skibsværft. 

A/S  Nordiske  Kabel-  &  Traadfabrikker. 

A.  Dragsted. 

A/S  De  forenede  Papirfabrikker. 
Frederiksberg  Papirfabrik. 

G.  Kriigers  Tapetfabrik. 

L.  Fraenckels  Tapet-  og  Farvefabrik. 

A/S  Skandinavisk  Gummi-Compagni. 

A/S  Dansk  Svovlsyre-  og  Superphosphat  Fa¬ 
brik. 

Øresunds  chemiske  Fabriker,  Kommanditsel¬ 
skab  ved  C.  F.  Jarl. 

A/S  Engelsk-Dansk  Biscuit-Fabrik. 

Organisationer. 

Foreningen  af  større  Handelsmøller  i  Dan¬ 
mark. 

Rugbrødsfabrikant  Foreningen. 

Foreningen  af  danske  Chokolade-  og  Snkker- 
varefabrikanter. 

Danske  Mineralvandsfabrikanters  Fællesfor¬ 
ening. 

Bryggeriforeningen. 

Foreningen  af  danske  Spiritusfabrikanters 
Arbejdsgiver-Afdeling. 

Dansk  Pianofabrikant-Forening. 

Foreningen  for  Provins  -  Savværker  i  Østif¬ 
terne. 


De  samvirkende  Maskinsnedkerier  og  Sav¬ 
værker. 

Foreningen  af  danske  Læderfabrikanter. 

Foreningen  af  Københavns  Skotøjsfabrikan¬ 
ter. 

Foreningen  af  danske  Rebslagerier. 

Teglværksforeningen  af  1893. 

Foreningen  af  danske  Cementfabrikker. 

Foreningen  af  Fabrikanter  i  Jernindustrien 
i  København. 

Foreningen  af  Fabrikanter  i  Jernindustrien 
i  Provinserne. 

Foreningen  af  Tændstikfabriker  i  Danmark. 

Foreningen  af  danske  Oliemollere. 


#  #  # 


Engageringskontoret  for  Handel  og  Industri. 


Engageringskontoret  for  Handel  og  In¬ 
dustri«  har  nylig  afholdt  sin  første 
Generalforsamling.  Medlemmernes  Antal,  der 
jo  foreløbig  kun  omfatter  Principalerne,  er 
nu  over  700.  Mange  store  Institutioner  har 
indmeldt  sig  i  Foreningen,  skønt  disse  lettere 
end  de  private  Firmaer  kan  skaffe  sig  Per¬ 
sonale,  hvorimod  Tilslutningen  fra  disse  sid¬ 
ste  endnu  ikke  er  fuldt  tilfredsstillende.  Af 
de  indtil  1.  April  anmeldte  ca.  650  Pladser 
er  ca.  300  blevet  besatte  efter  Kontorets  An¬ 
visning,  hvilket  Resultat  sikkert  maa  anses 
for  tilfredsstillende  i  Forhold  til  den  korte 
Tid,  Kontoret  har  virket,  nemlig  fra  1.  Sep¬ 
tember  f.  A.  Selvfølgelig  har  der  været  nogle 
Vanskeligheder  ved  Ordningen  af  Engagemen¬ 
terne,  men  efterhaanden  som  Kontoret  bliver 
mere  indarbejdet,  vil  disse  afhjælpes  og  Kon¬ 
toret  vil  af  al  Magt  bestræbe  sig  for  at  komme 
ud  over  dem.  Med  dette  for  Øje  har  man 
sat  Medlemskontingentet  saa  beskedent,  at 
Principalerne  rolig  kan  slutte  sigtil  Kontoret, 
selv  om  den  øjeblikkelige  Fordel  ikke  skulde 
være  saa  stor. 


Hvad  Funktionærerne  angaar  er  Tilslut¬ 
ningen  til  Engageringskontoret,  der  til  at  be¬ 
gynde  med  var  fuldt  ud  tilfredsstillende,  se¬ 
nere  aftaget  noget.  Aarsagen  hertil  maa  vel 
nok  til  en  vis  Grad  søges  i  den  fremsatte 
Kritik  af  Engageringskontorets  Form,  men 
skyldes  forhaabentlig  ogsaa,  at  der  i  det  hele 
taget  ikke  for  Tiden  er  saa  mange  pladsledige 
Folk.  Overfor  Funktionærerne  vilde  der  være 
Anledning  til  at  fremhæve,  at  Engagerings¬ 
kontoret  er  den  første  Institution  af  denne 
Art,  som  økonomisk  støttes  af  Principalerne, 
hvoraf  Følgen  ogsaa  er,  at  Kontoret  kan  nøjes 
med  mindre  Abonnementsgebyrer  fra  Funk¬ 
tionærerne. 

Der  er  imidlertid  ingen  Tvivl  om,  at  En¬ 
gageringskontorets  Arbejde  er  i  høj  Grad  til 
Nytte  for  begge  Parter,  og  Industriforeningen 
kan  kun  indtrængende  anbefale  sine  Med¬ 
lemmer  at  indmelde  sig  i  Kontoret,  for  saa 
vidt  de  ikke  alt  i  Forvejen  er  Medlemmer  af 
dette. 

Engageringskontorets  Adresse  er:  Børsen, 
Indgang  fra  Christiansgade,  Tlf.  Nr.  2220. 


Mindre  Meddelelser. 


Andels-Cementfabriken. 

Under  Indtrykket  af  Forhandlingerne  paa 
den  nylig  her  i  Hovedstaden  stedfundne 
Andelskongres,  saavelsom  af  den  enorme 
Agitation  iøvrigt  i  Skrift  og  Tale  Landet  over 
for  den  snart  berømte  Andels-Cementfabrik, 
paatrænger  der  sig  en  uvilkaarligt  det  Spørgs- 
maal:  Hvad  er  det  egentlig,  Andels-Cement¬ 
fabriken  forlanger,  og  hvorfor  er  den  ikke 
tilfreds  med  de  Resultater,  den  har  opnaaet? 


Den  har  jo  faaet  sikret  sig  sine  Købere  (sine 
Kunder)  og  den  har  faaet  den  af  Andels¬ 
folkene  stærkt  ønskede  Prisnedsættelse.  Man 
staar  derfor  noget  uforstaaende  overfor  denne 
voldsomme  Agitation  og  man  spørger  sig  om 
Maalet  for  denne.  Er  det  Meningen,  at  de 
nu  gældende  Priser  ikke  skal  blive  staaende, 
og  er  det  Meningen,  at  Hr.  Anders  Nielsen 
vil  have  Priserne  op  igen?  Ønsker  han  mulig¬ 
vis  at  træde  i  Kartel  med  det  bekæmpede 

Kartel?  Dette  har  været  tilbudt  fra  Andels- 
Cementfabrikens  Side,  da  den  blev  startet. 
Meningen  var,  at  Andels-Cementfabriken  for¬ 
melt  skulde  holde  de  samme  Priser  som  de 
andre  Fabriker,  men  ganske  vist  remittere 
til  Køberne  det  mulig  indvundne  Overskud. 
Var  Fabrikerne  gaaet  ind  herpaa,  vilde  Situa¬ 
tionen  have  været  den  samme  overfor  den 
indenlandske  Andels-Cementfabrik,  som  den 
nogle  Aar  tidligere  var  overfor  de  tyske 
Cementfabriker,  der  havde  tiltvunget  sig  en 
Overenskomst,  hvorefter  de  danske  Fabriker 
skulde  holde  en  højere  Pris  her  i  Landet 
end  de  tyske,  for  saaledes  at  holde  Markedet 
aabent  for  den  importerede  Cement.  Det  kan 
derfor  ikke  undre,  at  Cementfabrikerne  af¬ 
viste  denne  Plan.  Da  der  nu  imidlertid  rejses 
en  saa  voldsom  Kamp  mod  de  Bestræbelser 
for  ved  Organisation  af  Salget  at  opretholde  en 
lønnende  Salgspris,  der  søges  realiseret  ved 
Karteloverenskomster,  maa  man  antage,  at 
Andels-Cementfabrikens  Maal  inaatte  være 
det  for  alle  Tider  at  hindre  Muligheden  for 
en  Karteloverenskomst.  Lykkes  dette,  vil 
Køberne  være  nogenlunde  sikre  paa,  at  Pris¬ 
konkurrencen  mellem  Fabrikerne  indbyrdes 
holdes  gaaende,  saaledes  at  i  hvert  Fald 
nogle  af  dem  blot  lige  vil  kunne  holde  sig 
flydende  oven  Vande.  Men  hvis  dette  er  Op¬ 
gaven,  og  det  maa  man  altsaa  tro,  hvorfor 
kan  saa  ikke  Andels-Cementfabriken  og  Andels¬ 
folkene  erklære  sig  tilfreds  med  den  Situa¬ 
tion,  hvori  den  og  Køberne  befinder  sig? 
Hvad  enten  man  nu  imidlertid  tænker  sig 
Spørgsmaalet  besvaret  paa  den  ene  eller  den 
anden  Maade,  maa  man  med  Rette  sige:  Hvor¬ 
til  al  denne  Staahej  ?  Har  ikke  Andels-Cement¬ 
fabriken  netop  faaet  alle  sine  Ønsker  opfyldte: 
En  udmærket  Fabrik,  sikker  Afsætning,  lave 
Cementpriser  og  Købepligt? 

Dansk  Fabrikation  af  Søkabler. 

AIS  Nordiske  Kabel-  og  Traadfabriker,  der 
hidtil  kun  har  været  indrettet  paa  at  fabrikere 
Landkabler,  har  for  nylig  efter  en  gennem¬ 
gribende  Udvidelse  af  sin  Kabelfabrik  paa 
Frederiksberg,  kunnet  aflevere  det  første  i 
Danmark  fremstillede  Søkabel,  som  ved  Lici¬ 
tation  var  tilfaldet  Fabriken  til  Levering  til 
Kjøbenhavns  Søbefæstning.  Kablet  er  8  Km. 
langt,  svært  armeret  og  vejer  50  Tons.  Det 
indeholder  7  Ledninger  og  er  bygget  efter 
Ingeniør  Krarups  System,  som  i  de  senere 
Aar  overalt  i  Udlandet  har  vundet  Indpas  til 
undersøisk  Telefonbrug. 

Kabelfabriken  har  iøvrigt  Bestillinger  paa 
flere  nye  Søkabler,  som  foreløbig  kan  frem¬ 
stilles  i  en  Længde  af  indtil  25  Km.  Det  er 


et  helt  n}d  Felt,  der  her  er  erobret  for  dansk 
Industri. 

Skibsdampturbiner. 

Det  er  bekendt,  at  Dampturbinerne  i  de 
senere  Aar  har  været  revolutionerende  i 
Skibsmaskintekniken.  Første  Gang,  Turbinen 
toges  i  Brug  paa  Krigsskibe,  var  i  Aaret  1905 
hvor  den  installeredes  i  en  Krydser  og  i  en 
Jager,  begge  tilhørende  den  engelske  Marine; 
i  1906  kom  hertil  »Dreadnought«  og  senere 
flere  hurtigsejlende  Oceandampere.  Turbiner¬ 
nes  Indførelse  har  bidraget  i  høj  Grad  til  at 
fremme  Hastigheden  særlig  for  Krigsskibes 
Vedkommende.  Linieskibe  opnaar  saaledes  25, 
Krydsere  30  og  Jagere  35  Knob,  men  ogsaa 
de  store  Oceanflyveres  Fart  er  forøget,  saa¬ 
ledes  at  den  tit  kommer  op  paa  Siden  af 
Orlogsskibenes,  som  f.  Eks.  »Imperator«. 
Maskinpræstationen  er  følgelig  ogsaa  steget 
meget  stærkt.  Maksimum  er  i  Øjeblikket 
80,000  HK  paa  et  enkelt  Skib.  Dampforbruget 
er  formindsket,  efterhaanden  som  Aggregater¬ 
nes  Størrelse  er  vokset.  De  første  Turbiner 
i  1905  brugte  ca.  6  kg  pr.  HK  og  Time;  de 
følgende  større  Turbiner  formindskede  For¬ 
bruget  af  mættet  Damp  til  5,2  kg.  Ved  Over¬ 
hedning  kan  et  endnu  mindre  Dampforbrug 
(ca.  4  kg)  opnaas,  hvilket  svarer  til  Landtur¬ 
biners. 

Paa  et  fornylig  i  en  Forening  af  engelske 
Skibsingeniører  afholdt  Møde  fremkom  den 
bekendte  Opfinder,  Charles  Parson ,  med  en 
Række  interessante  Meddelelser  vedrørende 
Skibsmaskiner.  Saaledes  anslaas  den  samlede 
Maskinkraft  afSkibe  i  hele  Verden  til  28,000,000 
HK;  heraf  falder  157s  Miil.  paa  Stempelma¬ 
skiner,  12  Miil.  paa  direktekoblede  Turbiner, 
72  Mili.  paa  Turbiner  med  Mellemdrivværk 
og  7 e  Mili.  paa  Forbrændings-Kraftmaskiner. 
Med  Dampoverhedning  arbejder  Maskiner 
med  en  Præstation  af  ca.  472  Miil.  HK.  Diesel- 
Motorer  anvendes  i  152  Skibe  (heri  dog  ikke 
medregnet  mindre  Skibe  eller  Krigsskibe). 

Sveriges  industrielle 

Produktion  i  Aaret  1912. 

Den  svenske  Industristatistik  foretager  aar- 
lig  en  Opgørelse  over  den  industrielle  Pro¬ 
duktionsværdi.  Materialet  for  1912  foreligger 
nu  i  sine  Resultater.  Den  samlede  Værdi  af 
Sveriges  industrielle  Produktion  udgjorde 
1,778  Mili.  Kr.  mod  i  1911  ca.  1,650  Miil.  Kr. 
og  i  1910  ca.  1,603  Mili.  Ivr.,  altsaa  visende 
en  betydelig  Forøgelse. 

Blandt  de  enkelte  Industriers  Produktions¬ 
værdi  kan  anføres:  Savværksindustrien  174 
Miil.  Kr.,  Træmasseproduktionen  116  Mili.  Kr. 

Jern-  og  Staalindustrien  113  Miil.  Kr.,  Suk¬ 
kerraffinaderier  74  Mili.  Kr.,  Papirindustrien 
64  Miil.  Kr.,  den  kemiske  Industri  43  Mili. 
Ivr.,  Bryggerierne  40  Miil.  Kr..  Margarinein¬ 
dustrien  24  Miil.  Ivr.,  den  elektriske  Industri 
23  Miil.  Ivr.,  Skibsbygningen,  Motorindustrien 
og  Tændstikindustrien  hver  16  Mili.  Kr., 
Glasindustrien  12  Miil.  Kr.  og  Cementindu¬ 
strien  10  Mili.  Kr. 

Alle  disse  Tal  betyder  meget  anselige  For¬ 
øgelser  fra  det  foregaaende  Aars,  med  Und¬ 
tagelse  af  Savværksindustriens  og  Bryggeri¬ 
ernes,  der  udviser  en  —  omend  ringe  —  Til¬ 
bagegang. 

Verdens  Kulforraad, 

Den  i  Efteraaret  i  Toronto  i  Kanada  af¬ 
holdte  tolvte  internationale  Geologkongres  har 
udsendt  en  Oversigt  over  Jordens  Kulforraad. 
Ialt  anslaas  Stenkulforraadene  at  udgøre  ca. 
7,400,000  Miil.  Tons,  Verdensproduktionen  af 
Stenkul  udgjorde  i  1910  ca.  1,145  Mili.  Tons. 

De  forenede  Stater  opviser  den  største  Pro¬ 
duktion  med  457  Mili.  Tons,  derefter  følger 
England  med  269  Mili.  Tons.  Dette  Lands 
Kulforraad  anslaas  til  ca.  190,000  Mili.  Tons. 

Tyskland  staar  som  Nummer  tre  i  Rækken 
af  kulproducerende  Lande  med  ca.  222  Mili. 
Tons  Kul.  De  kendte  Forraad  i  dette  Land 
anslaas  til  ca.  100,000  Mili.  Tons.  Østerrig-Un- 
garn  følger  derpaa  med  en  Kulproduktion  af 
48  Miil.  Tons,  hvorefter  kommer  Frankrig 
med  38  Mili.  Tons. 

Rusland  og  Belgien  bar  omtrent  samme 
Kulproduktion,  ca.  20  Miil.  Tons.  Ruslands 
Forraad  er  imidlertid  anslaaet  til  235,000  Miil. 
Tons.  Endnu  større  uhævede  Skatte  ligger  i 
de  kinesiske  Kulfelter,  mest  Antracitkul,  der 
anslaas  til  ca.  400,000  Mili.  Tons. 

I  Udbytte  af  Kul  pr.  Arbejder  aarlig  staar 
—  som  ventelig  —  De  forenede  Stater  øverst 
med  627  Tons,  derefter  følger  Tyskland  med 
320,  England  med  260,  Frankrig  med  194,  Bel¬ 
gien  med  166,  mens  Indien  kun  naar  104  Tons. 
Ialt  beskæftigede  Kulbrydningen  i  England 
1,028,000  Arbejdere,  i  De  forenede  Stater  725,000, 
i  Tyskland  620,000,  i  Frankrig  196,000  og  i  Bel¬ 
gien  144,000  Arbejdere. 

En  Kæmpeorganisation. 

Det  største  tyske  Syndikat  er  det  tyske 
Staalværksforbund,  der  omfatter  samtlige 
store  Jern-  og  Staalværker  i  Tyskland  og 
Luxemburg.  I  disse  Værker  er  ialt  anbragt 
3  Milliarder  Mark  Kapital,  og  de  beskæftiger 


tilsammen  over  400,000  Arbejdere,  som  aarlig 
faar  600  Millioner  Mark  i  Løn.  Staalværkerne 
betaler  aarlig  25  Millioner  Mark  i  Skatter  og 
50  Millioner  Mark  til  de  sociale  Statsindret¬ 
ninger.  I  Transport  for  Raastoffer  og  Pro¬ 
dukter  betaler  Staalværksforbundet  aarlig  til 
de  tyske  Jernbaner  ca.  250  Millioner  Mark. 

Staalværksforbundet  har  overtaget  Salget 
af  alle  sine  Medlemmers  Produktion  af  Halv¬ 
produkter  (Raablokke,  Platiner,  Bredjern  o. 
1.),  Jernbaneoverbygningsmateriale  (Skinner, 
Sveller,  Lasker  o.  1.)  og  Formjern.  Værdien  af 
de  i  Aaret  1913  solgte  Produkter  beløb  sig 
til  570  Millioner  Mark.  Af  Salgets  6,3  Millioner 
Tons  Raastaalvægt  eksporteredes  ca.  1,9 
Millioner  Tons,  eller  32  pCt.  til  Udlandet, 
løvrigt  vil  der  for  danske  interesserede  paa 
Malmø  Udstillingen  blive  Lejlighed  til  at  stifte 
nærmere  Bekendtskab  med  denne  Kæmpe¬ 
organisations  Frembringelser,  idet  Syndikatet 
møder  med  en  stor  Udstilling  paa  den  tyske 
Afdeling. 

#  #  m 

Notitser. 

En  Gave.  Fra  sit  Æresmedlem,  Direktør 
Harald  Bing ,  har  Industriforeningen  mod¬ 
taget  en  værdifuld  Gave  i  Form  af  en  pragt¬ 
fuld  Porcelænsvase,  med  Billeder  saavel  af 
Industriforeningens  gamle  Bygning  ved  Hol¬ 
mens  Kanal,  som  af  den  nuværende  Industri¬ 
bygning.  Vasen  er  opstillet  i  Spisesalen  paa 
den  store  Marmorkamin. 

Efter  Gavens  Modtagelse  har  Bestyrelsen 
takket  Giveren  med  følgende  Skrivelse: 

»Herr  Direktør  Harald  Bing,  R.  af  Dbg.  Dm.p.p. 

Æresmedlem  af  Industriforeningen. 

Paa  Industriforeningens  Vegne  beder  vi 
Dem  herved  modtage  vor  hjerteligste  Tak 
for  den  skønne  Gave,  som  De  har  skænket 
Foreningen. 

Vi  ville  bevare  den  ikke  blot  som  Minde 
om  det  forløbne  Tidsrum  i  Foreningens  Hi¬ 
storie,  om  hvilke  Vasens  stemningsfulde  Bil¬ 
lede  vidner,  men  ganske  særligt  som  et  Minde 
om  det  betydningsfulde  Arbejde,  De  i  saa 
mange  Aar  har  helliget  Industriforeningen.« 

»T.  f.  I.«  skal  i  næste  Nummer  bringe  et 
Billede  af  Vasen. 

Næste  Hefte  af  »T.  f.  I.«  vil  særlig  omhandle 
Malmø-Udstillingen,  der  aabnes  d.  15.  Maj, 
og  vil  af  Hensyn  hertil  først  kunne  udkomme 
noget  senere  end  vanlig. 


Redaktion  og  Ekspedition:  Vestre  Boulevard  18,  Kjøbenhavn  B.  Telefon-Nr.  72(53. 

For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Den  baltiske  Udstilling  i  Malmø. 


Endnu  for  kun  ti  Aar  siden  vilde  næp¬ 
pe  nogen  større  Udstilling  i  Norden 
kunne  være  tænkt  som  andet  end  »nor¬ 
disk«  eller  »skandinavisk«;  nu  synes  disse 
Betegnelsers  Tid  at  være  forbi  med  Hen¬ 
syn  til  Udstillinger.  I  Norge  er  det  nor¬ 
diske  veget  for  det  norske,  og  i  Sverige 
har  man  søgt  paa  forsvarlig  Maade  at 
sætte  et  Skel  mellem  før  og  nu  ved  at 
erstatte  skandinavisk  med  baltisk.  Al  nye 
politiske  Strømninger  og  Sympatier  gør 
sig  gældende  i  Norden,  er  øjensynlig.  Det 
er  vel  ogsaa  som  et  Udslag  heraf,  at  den 
svenske  Udstilling  har  faaet  sin  Plads  saa 
langt  sydlig  i  Sverige  som  overhovedet 
muligt. 

Søger  man  al  forklare  sig  Grunden  til 
Malmø  -  Udstillingens  Afholdelse,  findes 
den  uden  Tvivl  først  og  fremmest  i  Sve¬ 
riges  stærke  industrielle  Udvikling  i  de 
senere  Aar  samt  i  den  hele  nationale 
Kraftudfoldelse  i  dette  Land. 

Betydningen  af  en  national  Udstilling 
har  imidlertid  Svenskerne  ønsket  at  un¬ 
derstrege  ved  at  indbyde  de  øvrige  til 
Østersøen  grænsende  Lande  til  at  del  l age 
heri.  Nu  da  man  for  hvert  enkelt  Lands 
Vedkommende  kan  gøre  Resultatet  op 
for  dets  Deltagelse  i  Udstillingen,  viser 
det  sig  ganske  vist,  at  nævnte  Beliggenhed 
ved  Østersøen  turde  være  en  af  de  eneste 


fælles  Egenskaber  for  de  4  paagældende 
Lande  med  Hensyn  til  dette  Stævne.  In¬ 
dustrielt  set  er  nemlig  de  4  Landes  In¬ 
teresser  absolut  ikke  sideløbende.  Heri 
ligger  Forklaringen  paa,  at  Deltagelsen  i 
Udstillingen  for  2  af  de  paagældende 
Landes  Vedkommende,  nemlig  Rusland 
og  Danmark,  ikke  er  blevet  nogen  virke¬ 
lig  fuldgyldig  Repræsentation  for  disse 
Landes  økonomiske  og  industrielle  Ud¬ 
vikling.  Forholdet  kan  næppe  gengives 
mere  rammende,  end  en  Korrespondent 
til  et  anset  tysk  Blad  udtrykker  det.  Hans 
Skildring  af  den  baltiske  Udstilling  ind¬ 
lededes  med  følgende  Ord:  »Medens  Rus¬ 
land  og  Danmark  i  deres  Afdelinger  paa 
den  baltiske  Udstilling  kun  giver  nogle 
Randbemærkninger  til  deres  Folks  kul¬ 
turelle  og  materielle  Liv,  staar  den  egent¬ 
lige  Kraftprøve  mellem  Sverige  og  Tysk¬ 
land,  der  hver  for  sig  har  sat  store  Kræf¬ 
ter  ind  paa  at  give  vægtige  Billeder  af 
deres  Industri.« 

En  Undersøgelse  af  hver  af  de  i  Udstil¬ 
lingen  deltagende  Landes  økonomiske  In¬ 
teresser  i  Sverige  turde  derfor  være  paa 
sin  Plads,  naar  man  retfærdigt  vil  be¬ 
dømme  Udstillingen. 

Rusland,  hvis  Afdeling  er  Udstillingens 
mindst  fyldige,  udstiller,  foruden  nogen 

Kunst-  og  Hjemmeindustri,  væsentlig 
Produkter  fra  et  Par  store  Gummifabri¬ 
ker  og  fra  Nafta-Distrikterne. 

Denne  lidet  imponerende  Udstilling 
maa  imidlertid  ses  paa  Baggrund  af  Rus¬ 
lands  økonomiske  Forhold  til  Sverige. 
Ruslands  Eksport  l il  Sverige,  der  hoved¬ 
sagelig  omfatter  Korn  og  Kornvarer, 
navnlig  Hvede,  udviser  fra  1871  til  1910 
kun  en  Stigning  til  det  dobbelte.  I  de 
sidste  4  Aar  er  dets  Eksport  l il  Sverige 
nærmest  i  Tilbagegang.  Her  overfor  staar 
en  Vækst  af  Sveriges  Eksport  til  Rusland 
fra  1871  til  1910  paa  det  seksdobbelte.  I 
de  sidste  4  Aar  er  tilmed  denne  Bevægelse 
ydermere  skærpet,  idet  Sveriges  Eksport 
til  Rusland  alene  fra  1910  til  1913  er  ste¬ 
get  til  det  dobbelte.  Ruslands  Eksport  til 
Sverige  udgjorde  i  første  Halvdel  af  1913 
ca.  7,4  Millioner  Kroner,  Sveriges  Eksport 
til  Rusland  i  samme  Tidsrum  derimod 
over  18  Millioner  Kroner,  hovedsagelig  in¬ 
dustrielle  Produkter  (navnlig  Maskiner, 
hvoraf  atter  kan  fremhæves  Centrifuger, 
Telefonapparater,  Motorer,  Høstmaskiner 
o.  1.). 

At  disse  Forhold  ikke  udelukker,  at  en¬ 
kelte  industrielle  russiske  Firmaer  kan 
have  Interesser  i  Sverige,  siger  sig  selv, 
men  i  al  Almindelighed  taget  forklarer  de 
tydeligt  nok,  hvorfor  Rusland  ikke  er 
mødt  stærkere  op  i  Malmø. 

Tyskland  er  det  Land,  hvorfra  den 
største  Del  af  Sveriges  Indførsel  kommer, 
og  har  været  det  lige  siden  1885,  da  det 
overtog  den  førende  Importstilling  fra 
England,  der  hidtil  havde  indehaft  denne. 
Af  Sveriges  samlede  Indførsel  kommer 
ialt  35  pCt.  fra  Tyskland,  G  pCt.  fra  Dan¬ 
mark  og  5  pCt.  fra  Rusland.  Den  tyske 
Import  udgør  ca.  250  Miil.  Kr.  aarlig, 
væsentlig  omfattende  industrielle  Produk¬ 
ter,  Raavarer  o.  1.  Heroverfor  staar  en 
Udførsel  fra  Sverige  til  Tyskland  til  en 
Værdi  af  ca.  130  Miil.  Kr.  I  denne  Ud¬ 
førsel  indtager  Malmeksporten  en  betyde¬ 
lig  Plads  med  ca.  50  Mili.  Kr.;  af  hele 


den  svenske  Malmeksport  gaar  ca.  75  pCt. 
til  Tyskland  som  en  nødvendig  Raavare 
i  dette  Lands  Jern-  og  Staalindustri. 

At  Tyskland  er  mødt  op  paa  den  bal¬ 
tiske  Udstilling  med  en  imponerende  Ud¬ 
stilling,  kan  derfor  med  disseTal  in  mente 
ikke  undre.  Tilmed  gælder  det  for  Tysk¬ 
land  overfor  den  stærke  industrielle  Ud¬ 
vikling  i  Sverige  og  de  umiskendelige  Be¬ 
stræbelser  mod  Afsluttethed  udadtil  i  det¬ 
te  Land  at  godtgøre  sin  Konkurrencedyg¬ 
tighed  og  endvidere  sin  Redebonhed  til  at 
udnytte  den  bevidste  Favorisering  af  alt, 
hvad  der  er  tysk,  som  saa  stærkt  gør  sig 
gældende  i  del  moderne  Sverige. 

For  del  tredie  og  sidste  Land  i  Ræk¬ 
ken,  Danmark,  tør  man  ikke  just  paastaa, 
at  de  samme  Synspunkter  er  til  Stede, 
som  gør  sig  gældende  med  Hensyn  til 
Tysklands  Repræsentation.  Dansk  Indu¬ 
stri  har  ganske  vist  i  sin  Tid,  nemlig  før 
1888,  haft  en  ikke  ubetydelig  Interesse  i 
Sverige,  men  efter  at  Sverige  i  1888  gik 
over  til  en  udpræget  Protektionisme,  er 
vore  Interesser  i  og  dermed  vor  Eksport 
til  Sverige  i  stadig  Tilbagegang. 

I  Aaret  1862  gik  af  vor  samlede  Eks¬ 
port  18  pCt.  til  Sverige,  1885:  14  pCt., 
1901:  8,3  pCt.,  1910:  6,5  pCt.  og  1913  ca. 
5  pCt.  Vi  har  tidligere  udførligere  omtalt 
det  skæve  i  vort  Handelsforhold  til  Sve¬ 
rige,  idet  Sverige  i  dette  Forhold  har  en 
4  Gange  saa  stor  Fortjeneste  som  vi.  Og- 
saa  paa  Industrikongressen  1913  har  Em¬ 
net  som  bekendt  været  behandlet  af  In¬ 
geniør  Alex.  Foss,  og  vi  henviser  til  »Tids¬ 
skrift  for  Industri« s  Gengivelse  af  dette 
Foredrag.  Sverige  eksporterede  i  1913  til 
Danmark  Varer  for  69  Mili.  Kr.,  medens 
vi  dertil  udførte  for  ca.  33  Mili.  Ivr.,  hvor¬ 
af  endda  kun  for  15  Mili.  Kr.  danske 
Varer,  det  øvrige  af  udenlandsk  Oprin¬ 
delse. 

Denne  Udvikling  er  Resultatet  af  den 
svenske  Beskyttelsespolitik,  hvis  Følger 
overfor  vore  Eksportinteresser  ikke  er 
blevet  mildnede  af  de  moderne  Strøm- 

ninger  i  Sverige.  Den  Favorisering,  der 
vises  Tyskland  og  lyske  Forretningsfor¬ 
bindelser,  tor  nemlig  ikke  paastaas  ogsaa 
vises  Danmark.  Overfor  os  gælder  Lø¬ 
senet:  »Sverige  for  Svenskerne«  uden  Mo¬ 
difikation. 

Alligevel  vil  det  selvfølgelig  være  nsandt 
at  sige,  at  dansk  Forretningsliv  slet  ingen 
Interesser  har  i  Sverige.  Alene  Kjøben¬ 
havns  Beliggenhed  i  Forhold  til  Sydsve¬ 
rige  knytter  ganske  naturligt  mange  For¬ 
retningsforbindelser  —  hvor  store  Van¬ 
skeligheder  der  end  kan  beredes  dem  i  de 
svenske  Toldstationer.  Det  er  derfor  næp¬ 
pe  tilfældigt,  at  Kernen  i  den  danske  Af¬ 
deling  paa  Malmøudstillingen  har  faaet 
et  vist  kjøbenhavnsk  Præg,  omfattende 
smukke  og  overordentlig  værdifulde  Ud¬ 
stillinger  af  kjøbenhavnsk  Kunstindustri, 
Konfektion,  Juvelerarbejder,  Pianoer,  Flyg¬ 
ler,  Møbler  osv.  Endvidere  maa  fremhæ¬ 
ves  den  overordentlig  smukke  Deltagelse 
fra  offentlige  Institutioners  Side,  der  ofte 
med  store  Ofre  har  stræbt  efter  at  give 
Udstillingen  en  virkelig  repræsentativ  Ka¬ 
rakter.  Saaledes  kan  nævnes:  Kjøben¬ 
havns  Kommune,  Dansk  Skovforening 
(med  en  fortrinlig  og  instruktiv  Udstil¬ 
ling),  Dansk  Jagtforening,  Styrelsen  af 
Kolonierne  i  Grønland,  Kommissionen  for 
Havundersøgelser,  Statens  Seruminstitut, 
Kjøbenhavns  Havnevæsen  og  andre  for¬ 
skellige  offentlige  og  private  Institutioner. 

Alt  dette  opvejer  imidlertid  ikke,  at 
selve  vor  Industri  —  og  den  baltiske  Ud¬ 
stilling  er  jo  en  udpræget  Industriudstil- 
ling  —  ikke  kan  siges  at  være  blot  til¬ 
nærmelsesvis  fuldgyldig  repræsenteret. 
De  faa  Firmaer,  som  har  haft  Interesse  i 
at  møde  frem,  staar  ganske  vist  ingen¬ 
lunde  i  kvalitativ  Henseende  tilbage  for, 
hvad  Svenskerne  og  Tyskerne  præsterer, 
men  det  bør  fastholdes  fra  dansk  Side, 
at  disse  Firmaer  —  hvor  udmærkede  end 
deres  udstillede  Varer  er  —  ikke  er  iden¬ 
tiske  med  den  samlede  danske  Industri, 
og  at  derfor  den  danske  Maskin-  og  In¬ 
dustriafdeling  paa  Udstillingen  i  Malmø 


ikke  bør  tages  som  et  Udtryk  for,  hvad 
dansk  Industri  i  Øjeblikket  kunde  præ¬ 
stere,  hvis  den  virkelig  mødte  op  samlet. 
Under  Hensyn  til  de  ovenfor  berørte  For¬ 
hold  kan  del  imidlertid  ikke  bebrejdes 
den,  at  den  ikke  har  ment  at  kunne  paa¬ 
tage  sig  de  Ofre,  som  en  Udstilling  altid 
kræver,  og  som  i  dette  Tilfælde  vilde  have 
været  ganske  unyttige. 

At  der  tilmed  med  Hensyn  til  Plads 
ikke  er  budt  den  danske  Afdeling  egentlig 
Rundhaandethed,  har  selvfølgelig  ikke  bi¬ 
draget  til  at  gøre  vor  Udstilling  mere  om¬ 
fangsrig. 

Ihvorvel  vor  forholdsvis  ringe  Delta¬ 
gelse  i  industriel  Henseende  i  Malmø  alt- 
saa  er  forklarlig,  maa  denne  ringe  Del¬ 
tagelse  ikke  des  mindre  beklages.  Man 
synes  nemlig  i  Udlandet  —  og  da  ikke 
mindst  i  vore  to  skandinaviske  Broder¬ 
lande  —  noget  vel  tilbøjelig  til  at  under¬ 
vurdere  vor  industrielle  Position.  Det  vil¬ 
de  være  ønskeligt,  om  der  skele  nogen 
Forandring  i  denne  Opfattelse,  saaledes 
at  de  to  nævnte  Lande  overfor  deres  egen 
stor-industrielle  Udvikling  ikke  glemte 
Danmarks  —  der  maaske  er  nok  saa 
stærk.  Ved  Industritællingen  i  1906  be¬ 
skæftigede  dansk  Industri  og  Haandværk 
et  Personel  af  ialt  315,000  Mennesker. 
Heraf  var  egentlige  industrielle  Arbejdere 
206,000.  I  1909  fandtes  i  Norge  af  egent¬ 
lige  industrielle  Arbejdere  105,000  for¬ 
uden  ca.  30,000  Haandværkere,  ialt  altsaa 
135,000,  hvilket  Tal  nærmest  svarer  til 
vore  315,000.  Selv  naar  kun  Hensyn  ta¬ 
ges  til  den  egentlige  Industri,  er  Danmark 
dog  med  Hensyn  til  Arbejderantal  dob¬ 
belt  saa  stærk  som  Norge. 

Den  svenske  Industri  beskæftigede  i 
1909  290,000  Arbejdere,  det  svenske 

Haandværk  et  Personel  af  ca.  110,000 
Mennesker,  altsaa  svensk  Industri  og 
Haandværk  tilsammen  ca.  400,000  Men¬ 
nesker,  hvilket  Tal  nærmest  bliver  at 
stille  overfor  vore  315,000  —  altsaa  in¬ 
genlunde  nogen  særlig  enorm  Overvægt 
for  Sveriges  Vedkommende,  ingenlunde 

heller,  om  man  kun  ser  paa  den  egentlige 
Industri,  der  altsaa  i  Sverige  beskæftigede 
290,000  Arbejdere,  i  Danmark  206,000. 
Relativt  er  endog  Danmarks  Industriali¬ 
sering  videre  fremskreden  end  Sveriges. 
Af  Danmarks  samlede  Befolkning  ernæ¬ 
rer  48  pCt.  sig  ved  Landbrug  og  Fiskeri, 
medens  25  pCt.  ernærer  sig  ved  Industri; 
i  Sverige  er  de  tilsvarende  Tal  50  pCt.  og 
21  pCt.  —  endda  Grubedriften  her  er 
medregnet. 

Med  Hensyn  til  industriel  Eksport  stil¬ 
ler  en  Sammenligning  sig  heller  ikke  syn¬ 
derlig  ugunstig  for  os.  Sagen  er,  at  de 
Varer,  der  sætter  Sveriges,  delvis  ogsaa 
Norges,  Industrieksport  i  Vejret,  er  Træ¬ 
lasten.  Men  overfor  Savværksprodukter 
etc.  kan  vi  med  fuld  Ret  sætte  vore  Meje¬ 
riprodukter,  der  er  Resultater  af  en  fuldt 
saa  afgjort  industriel  Virksomhed  som 
Skovprodukter  o.  1.  Ogsaa  vor  Bacon¬ 
industri,  der  arbejder  med  høj  Teknik  og 
Stordrift  i  videste  Maal,  maa  medtages. 
Et  Kæmpemejeri  som  »Trifolium«  og 
Slagterier  som  Esbjerg,  Holbæk,  Odense 
m.  fl.  med  op  til  150,000  slagtede  og  for¬ 
ædlede  Svin  pr.  Aar  (500  pr.  Arbejdsdag) 
er  og  bliver  Storindustri,  selv  om  danske 
Bønder  ynder  at  benævne  det  »Land¬ 
brug«.  Fastholder  vi  dette  —  og  inter¬ 
national  Statistik  og  Sprogbrug  giver  os 
Ret  hertil  — ,  faar  man  ganske  andre  Tal 
end  ventet. 

Sveriges  Industrieksport  i  videste  For¬ 
stand  udgjorde  i  1910:  410  Mili.  Ivr.,  heri: 
Trælast,  Træmasse  etc.  246  Miil.  Ivr., 
Malm  58  Mili.  Kr.,  Maskiner  etc.  40  Miil. 
Ivr.,  Papir  32  Miil.  Kr.,  Metalvarer  19, 
formet  Mineral  14  Mili.  Kr. 

Norges  Industrieksport  i  videste  For¬ 
stand  udgjorde  i  1911:  155  Mili.  Ivr.,  heri 
egentlige  Industriprodukter,  Papir,  Me¬ 
talvarer,  Maskiner,  Træmasse  etc.  121 
Mili.  Ivr.,  Trælast  34  Miil.  Kr. 

Danmarks  industrielle  Eksport  i  vide¬ 
ste  Forstand  udgør  for  Tiden  ca.  425  Mili. 
Ivr.,  heri  egentlige  Fabriksindustrivarer 
75  Mili.  Kr.,  Smørindustriprodukter  200 


Mili.  Kr.  og  Baconindustriprodukter  150 
Mili.  Kr. 

For  at  faa  en  nøgtern  Sammenligning 
maa  man  imidlertid  til  Sveriges  og  Norges 
anførte  Eksporttal  lægge  disse  Landes 
Smøreksport.  Eksportværdierne  skabt 
gennem  industrielle  Processer  stiller  sig 
da  som  følger  for  de  tre  skandinaviske 
Lande:  Sverige  —  450  Miil.  Ivr.,  Dan¬ 
mark  —  425  Mili.  Kr.  og  Norge  —  158 
Mili.  Kr. 

Med  Hensyn  til  selve  Sveriges  Udstil¬ 
ling  er  denne  som  nævnt  vel  motiveret  i 
Landets  industrielle  Udvikling,  men  al¬ 
ligevel  faar  man  ved  en  Gennemgang  af 
de  udstillede  Maskiner  og  Industripro¬ 
dukter  en  vis  Følelse  af,  at  selv  svensk 
Industri  til  en  vis  Grad  har  stillet  sig  kø¬ 
lig  overfor  Udstillingstanken  ud  fra  den 
Betragtning,  at  de  store  Udstillinger  nu 
til  Dags  væsentlig  medfører  Udgifter  for 
Industrien,  som  ikke  lønner  sig.  Man 
finder  f.  Eks.  forbavsende  faa  Værktøjs¬ 
maskiner.  I  anden  Henseende  lægger  man 
Mærke  til,  at  den  svenske  Maskinafde¬ 
ling,  der  ved  et  overfladisk  Indtryk  synes 
ret  overvældende,  i  temmelig  stor  Ud¬ 
strækning  opfyldes  af  samme  Maskiner, 
blot  i  forskellige  Størrelser.  Slige  »Masse¬ 
virkninger«  virker  imidlertid  stærkere 
paa  det  almene  Publikum  end  paa  Fag- 
mænd.  Undtagelser  findes  selvfølgelig, 
f.  Eks.  de  Udstillinger,  som  Bofors,  Fa- 
gersta  Bruk  og  andre  møder  med.  Yder¬ 
ligere  synes  den  svenske  Afdeling  at  be¬ 
kræfte  Antagelsen  om,  at  den  svenske  Ma¬ 
skin-  og  Jernindustri  næppe  endnu  er  til¬ 
strækkelig  specialiseret.  Selvfølgelig  findes 
ogsaa  her  Undtagelser.  Vi  skal  blot  nævne 
Svenska  Kullagerfabrik,  Lavals  Separa¬ 
torer,  Ericssons  Telefonfabrik  o.  a.;  men 
det  er  ellers  forbavsende  at  se,  hvor  man¬ 
ge  Fabriker  i  Sverige  (som  dog  er  knapt 
dobbelt  saa  stort  som  Danmark  med 
Hensyn  til  Indbyggerantal,  og  hvis  Ma- 
skineksport,  heri  Dampskibe,  knapt  er 
tre  Gange  større  end  Danmarks  tilsva¬ 
rende),  der  beskæftiger  sig  med  Fremstil- 

ling  af  samme  Varer.  Det  gælder  Loko¬ 
motiver,  Olie-Motorer,  Turbiner,  Værk- 
tøjsmaskiner,  elektriske  Maskiner,  Skibs¬ 
bygning  osv. 

I  saa  Henseende  synes  svensk  Jernin¬ 
dustri  endnu  at  være  ret  langt  tilbage,  og 
man  frigør  sig  ikke  for  den  Tanke,  at 
kun  en  betydelig  Toldbeskyttelse  kan  hol¬ 
de  alle  disse  Anlæg  i  Live. 


Disse  Indvendinger  til  Trods  maa  dog 
Udstillingen  i  sin  Helhed  siges  at  inde¬ 
holde  meget  lærerigt  og  nyttigt  for  Indu¬ 
stri  og  Haandværk.  Én  Ting  kan  i  hvert 
Tilfælde  Danskere  lære  af  dette  Stævne: 
den  Respekt  og  Sympati,  hvormed  i  Sve¬ 
rige  den  industrielle  Udvikling  betragtes 
og  fremmes  af  hele  Folket. 


#  #  # 


Danmarks  Afdeling  paa  den  baltiske  Udstilling. 


Danmarks  Hus. 


Iden  foregaaende  Artikel  har  vi  omtalt 
de  Forhold,  der  fra  et  industrielt 
Synspunkt  gør  sig  gældende  m.  H.  t.  den 
danske  Udstilling  i  Malmø.  Vi  skal  nu 
nærmere  omtale  selve  Udstillingen,  der 
Lørdag  d.  16.  Maj  fik  sin  højtidelige  Ind¬ 
vielse  i  Overværelse  af  den  svenske  Kron¬ 
prins  og  andre  Medlemmer  af  det  svenske 
Kongehus.  Til  denne  Dag  var  det  lykke¬ 
des  Kommissariatet  at  have  Udstillingen 
fuldt  færdig. 


Bygningen. 

Som  Motiv  for  Danmarks  Bygning  har 
Arkitekten,  Hr.  Henning  Hansen,  valgt 
den  danske  Herregaard  eller  maaske  ret¬ 
tere  en  Generalnævner,  hvori  han  har 
ment  at  kunne  udtrykke  den  danske 
Landbygning  lige  fra  Husmandshuset  til 
Herregaarden.  Selve  Idéen  er  jo  ikke  ny 
i  moderne  dansk  Arkitektur,  der  maaske 
nok  i  noget  for  stor  Udstrækning  henter 
sine  Modeller  paa  Landet;  paa  den  anden 

Side  bliver  den  derved  utvivlsomt  et  ret 
ægte  Billede  paa  dansk  Bygningskunst 
for  Tiden.  Det  svageste  ved  Hr.  Henning 
Hansens  Udstillingsbygning  er  vel  nok 
den  manglende  organiske  Forbindelse 
mellem  den  smukke  og  pyntelige  Fayade- 
bygning  og  selve  Udstillingsbygningerne, 
der  vifteformet  breder  sig  ud  bag  denne. 
Imidlertid  skal  det  ikke  være  »Tidsskrift 
for  Industri« s  Opgave  at  komme  ind  paa 


Træder  man  gennem  Hovedportalen 
ind  i  Udstillingens  Indre,  befinder  man 
sig  i  en  aflang  Hal,  der  strækker  sig  gen¬ 
nem  hele  Forbygningens  Længde  og  bæ¬ 
ver  sig  i  hele  dens  Højde.  Denne  Hal,  Rid¬ 
dersalen,  indeholder  ingen  Udstillingsgen¬ 
stande,  men  synes  da  ogsaa  med  sin  enkle 
og  smukke  Dekoration  og  sine  rolige  Lin¬ 
jer  mere  beregnet  paa  at  samle  den  Be¬ 
søgendes  Tanker,  og,  om  man  saa  maa 


Riddersalen. 


en  arkitektonisk  Kritik,  blot  maa  man 
fra  et  rent  Udstiller-Synspunkt  paapege 
det  noget  uheldige  i,  at  Arkitekten  til¬ 
syneladende  ikke  har  ofret  sin  Hoved¬ 
interesse  paa  selve  Udstillingsrummene, 
navnlig  da  Maskin-  og  Industrihallerne, 
hvis  hele  Konstruktion  ikke  lader  de  ud¬ 
stillede  Genstande  komme  fuldt  til  deres 
Bet.  Paa  den  anden  Side  vilde  det  være 
uretfærdigt  ikke  at  fremhæve,  at  der  i 
Forbygningens  Riddersal  saavel  som  i 
Kunstindustri-Salen  og  i  mange  Enkelt¬ 
heder  findes  overordentlig  smukke  Idéer. 


sige,  gøre  ham  fortrolig  med  noget,  man 
kunde  kalde  for  »dansk  Aand«,  en  Stem¬ 
ning,  en  Inkarnation  af  alt,  hvad  dansk 
er,  som  Arkitekten  og  hans  Hjælper, 
Kunstmaler  Vakl.  Andersen,  har  truffet 
udmærket,  inden  han  træder  ind  i  selve 
den  danske  Udstilling. 

Til  højre  i  Hallen  findes  Indgangen  til 
Kongeværelset,  der  er  møbleret  med  et 
af  Bygningens  Arkitekt  tegnet  pragtfuldt 
Egetræsmøblement,  udført  i  Rudolph 
Rasmussens  Fabrik  for  Egetræsmøbler. 
Saavel  Møblerne  som  hele  Udstyret  afVæ- 

relset  iøvrigt  giver  ct  godt  og  fordelagtigt 
Indtryk  af  moderne  dansk  Boligindustri, 
der  ellers  er  ret  sparsomt  repræsenteret 
paa  Udstillingen,  idel  Møbelsnedkerne  — 
paa  nær  et  Par  Firmaer,  som  vi  senere 
skal  komme  tilbage  til  —  af  forskellige 
Hensyn  ikke  har  ment  at  kunne  deltage  i 
denne. 

Kunstindustri-Salen. 

Fra  Hallen  bar  man  ind  mod  Bygnin¬ 
gens  Indre  et  smukt  Vue  over  Kunstindu- 


Henriksen,  J.  Rohde,  Hans  Tegner  o.  ti. 
Høj  kunstnerisk  Smag  og  dygtigt  Haand- 
værksarbejde  mødes  her  —  et  Samvirke, 
der  overhovedet  er  karakteristisk  for 
dansk  Kunstindustri.  Andre  gode  Repræ¬ 
sentationer  for  dansk  Smykkeindustri  tin¬ 
der  man  i  Montrerne  fra  Georg  Jensen, 
Peter  Hertz,  Mogens  Ballins  Eftfl.'s  Værk¬ 
sted  o.  fl. 

Med  en  forbavsende  Smagssikkerhed 
synes  denne  Gren  af  dansk  Kunstindustri 


Kunstindustri-Salen.  (Forrest  Hotjuveler  Michelsens  Montrer.) 


stri-Salen  og  de  tilstødende  Rum,  der  i 
Forhold  til  Hallen  ligger  noget  forsænket, 
og  hvortil  en  bred  Trappe  fører  ned  fra 
denne.  I  denne  Sal,  der  faar  et  fortræffe¬ 
ligt  Ovenlys  gennem  et  plant,  lyst  orna¬ 
menteret  Betræk,  findes  ialt  nogle  og  tyve 
Montrer  indeholdende  Juvelerarbejder, 
Læderarbejder,  Broderier  o.  1.  Lige  for 
Trappen  findes  Hofjuveler  A.  Michelsens 
to  smukke  Montrer  med  haanddrevne 
Sølvarbejder  og  Porcelænsvaser  ornamen¬ 
teret  med  Sølv  og  Guld  efter  Tegninger  af 
fh.  Bindesbøll,  Sv.  Hammershøi,  N.  G. 


at  have  fulgt  med  i  Tidens  Udvikling 
uden  at  være  stivnet  i  vedtagne  Former 
eller  forfaldet  til  moderne  Kunstsmags 
Vildskud,  som  udenlandsk  Kunstindustri 
kan  opvise  afskrækkende  Eksempler  paa. 

Broncearbejder,  Kunstsmede-  og  Mes¬ 
singarbejder  møder  kgl.  IIof-Broncestø- 
ber  Lauritz  Rasmussen,  Kunstsmedeme- 
ster  Chr.  Christensen  og  Dobercks  &  Sons 
Eftfl.  med.  Et  andet  særlig  udviklet 
dansk  Kunsthaandværk,  Boghaandvær- 
ket,  repræsenteres  udmærket  af  Forenin¬ 
gen  for  Bogliaandværk  og  Fagskolen  for 

Den  kgl.  Porcelænsfabriks  Rum. 


Boghaandværk,  der  udstiller  Bogbind  ef¬ 
ter  Tegninger  af  danske  Kunstnere  og  ud¬ 
fort  af  Bogbinderne  Julius  Andersen,  I.  L. 
Flyge,  Oscar  Jacobsen,  Anker  Kyster  og 
Imm.  Petersen.  Ogsaa  Jacob  Baden  og 
Petersen  &  Petersen  udstiller  fortræffelige 
Samlinger  af  moderne  danske  Bogbind  og 
giver  tilsammen  et  tilfredsstillende  Billede 
af  dansk  Boghaandværks  bøje  Stand¬ 
punkt.  Udprægede  kvindelige  Kunst- 
haandværk  som  Broderi  og  Knipling  er 
ogsaa  repræsenteret  i  Montrer  fra  Tegne- 
o g  Kunstindustriskolen  for  Kvinder  og 
fra  Fru  Vera  E hiers,  der  begge  viser  ny¬ 
delige  Metaltraadsbrodefier,  samt  fra  Sel¬ 
skabet  » Hedebo sg ningens  Fremme«,  fra 
Ida  Hansen  og  Fru  Hans  Tegner  og  Ele¬ 
ver,  som  udstiller  Hedeboarbejder  og  Bro¬ 
derier. 

I  Baggrunden  af  Salen  findes  sluttelig 
nogle  Samlinger  af  Terrakotta  og  Kera¬ 
mik  udstillet  af  L.  Hjortlis  Terrakottafa¬ 
brik  (Bornholmsk  Stentøj),  N.  Hansen- 


Jacobsen  og  Fru  Karen  Hannover,  hvil¬ 
ken  sidste  udstiller  en  Samling  overor¬ 
dentlig  smukke  og  ejendommelige  Fajan¬ 
cer,  brændt  hos  P.  Ipsens  Enke. 

Medens  man  om  Montrer-Salen  kunde 
sige,  at  denne  danner  en  overordentlig 
festlig  og  flatterende  Ramme  om  de  ud¬ 
stillede  Genstaude,  kan  dette  desværre  ik¬ 
ke  siges  belt  at  være  Tilfældet  med  denne 
Sals  Siderum,  der  indeholder  Udstillinger 
fra  vore  to  berømte  Porcelænsfabriker, 
fra  vor  Terrakottaindustri  og  vor  kera¬ 
miske  Industri.  Navnlig  for  Porcelænets 
—  mindre  for  de  tunge  og  mørke  Kera¬ 
mik-  og  Terrakottagenstandes  —  Ved¬ 
kommende  gør  de  lave  og  uanselige  Rum 
sig  lidet  heldigt  gældende.  Her  burde  lyse 
Farver  have  hersket,  her  burde  have  væ¬ 
ret  højt  til  Loftet  og  i  det  hele  været  en 
Udsmykning,  der  noget  bedre  passer  og 
harmonerer  til  de  pragtfulde  og  kostbare 
Porcelænsgenstande  end  umalede  Brædde- 
vægge  eller  Sækkelærredsdekorationer. 

Bing  &  Grøndahls  Rum. 


Forrest  til  venstre  findes  Den  kyl.  Por¬ 
celænsfabriks  Rum.  I  den  brede  Ind¬ 
gangsdør  er  anbragt  store  Porcelænsskjol¬ 
de  med  de  tre  verdensberømte  Bølgelinjer. 
1  den  smukke  Opstilling  forrest  i  Værelset 
bar  Fabriken  anbragt  Genstande  fra  den 
i  1902  oprettede  Juliane  Marie- Afdeling, 
hvor  man  med  forstaaende  Pietet  for  det 
glimrende  Arbejde,  der  var  udfoldet  i  Fa¬ 
briken  i  Slutningen  af  det  18.  Aarhun- 
drede,  genoptog  den  kunstneriske  Frem¬ 
stilling  af  disse  Varer.  Byggende  paa  den 
gamle  Form,  men  med  moderne  Teknik 
viser  endvidere  Kunstnere  som  Carl  Mar¬ 
tin  Hansen  og  Gerhard  Hennings  henri¬ 
vende  og  beundringsværdige  Arbejder. 

Selvfølgelig  har  Fabriken  desuden  Op¬ 
stillinger  med  glimrende  Repræsentatio¬ 
ner  for  Underglasur-Porcelænet,  som  Fa¬ 
briken  satte  i  Handelen  i  1888,  og  hvis 
Krukker  og  Vaser  og  ikke  mindst  alle 
Slags  Dyrefigurer  har  gjort  Fabriken  be¬ 
rømt  over  hele  Verden.  Ogsaa  den  ejen¬ 


dommelige  Krystalglasur  findes  repræ¬ 
senteret. 

Som  noget  ganske  nyt  fremfører  Fa¬ 
briken  dernæst  Arbejder  af  Stentøj  —  et 
Felt,  hvis  Bearbejdning  allerede  begyndte 
i  1904  og  siden  er  udviklet  med  Nord¬ 
strøm  som  Kemiker,  Fru  Blom  som  Ma¬ 
ler  og  G.  Thylstrup  som  Montør.  Disse 
Stentøjsgenstande  ejer  en  ejendommelig 
Skønhed,  der  baade  findes  i  Materialet  og 
i  Formen.  Endelig  maa  nævnes  en  Afde¬ 
ling  af  underglasurmalel  Porcelæn  kom¬ 
bineret  med  fin  Overglasur-Emaillema- 
ling.  Disse  Arbejder  skyldes  Oluf  Jen¬ 
sen  og  er  noget  ganske  nyt  for  Fabriken, 
der  først  optog  denne  Fremstilling  i  1911. 

Til  Trods  for  den  trange  Plads  og  de 
nævnte  mindre  heldige  Forhold  ved  Rum¬ 
met  giver  dog  Den  kgl.  Porcelænsfabriks 
Udstilling  et  glimrende  Indtryk  af  Fabri¬ 
kens  høje  kunstneriske  og  tekniske  Stand¬ 
punkt.  Paa  dette  Felt  —  og  dette  gælder 
tillige  vor  anden  store  Porcelænsfabrik, 

Bing  &  Grøndahl,  og  vor  hele  keramiske 
Industri  —  forhøjer  de  øvrige  i  den  bal- 
liske  Udstilling  deltagende  Landes  Udstil¬ 
linger  af  tilsvarende  Art  kun  Indtrykket 
af  vor  Opvisning. 

Ved  Siden  af  Den  kgl.  Porcelænsfabrik 
har  P.  Ipsens  Enke  sin  Terrakottaudstil- 
ling.  Fabriken  viser  et  righoldigt  Udvalg 
af  sine  knnstkeramiske  Arbejder,  baade 
i  sort  Terrakotta  og  i  de  ejendommelige, 
varme  Farver,  dette  Materiale  kan  faa. 
Man  træffer  alle  Fabrikens  kendte  Figu¬ 
rer  lige  fra  »Sneklokken«  til  den  vene¬ 
tianske  Mandolinspiller.  Desuden  de 
kendte  Vaser  og  Basrelieffer  efter  klas¬ 
siske  Modeller.  I  samme  Rum  findes  en 
Samling  smukke  Gobeliner  af  Dagmar 
Olrik  og  Louise  Harboe. 

Fil  venstre  for  den  store  Kunstindustri- 
Sal  finder  man  Bing  &  Grøndahls  Udstil¬ 
ling.  Denne  Fabrik  har  ikke  den  Tradi¬ 
tion  at  bygge  paa  som  Den  kgl.  Porce¬ 
lænsfabrik,  men  maaske  just  derved  sy¬ 
nes  dens  Frembringelser  prægede  af  en 
større  Frihed  i  rent  kunstnerisk  Retning. 
Af  den  Udstilling,  som  Fabriken  møder 
med,  og  som  tilsammen  danner  et  ual¬ 


mindeligt  og  velafstemt  Billede  af  For¬ 
nemhed  og  Kultur,  faar  man  et  levende 
Indtryk  af  den  Lyst  efter  stadig  at  give 
sig  i  Kast  med  nye  Opgaver  - —  og  dette 
ogsaa  i  rent  teknisk  Henseende  - — ,  der 
saa  afgjort  præger  denne  Fabriks  Ledel¬ 
se.  En  glimrende  Genskabelse  af  den 
klassiske  Porcelænskunst  har  Professor 
Hans  Tegner  forstaaet  at  give  —  og  del 
er  ikke  blot  blevet  i  det  Ydre.  I  hans 
Rokoko-  og  Barokfigurer  findes  hele  hin 
Tids  Rigdom  og  Ynde.  Men  ogsaa  Fla¬ 
koner,  Bonbonnierer  og  Vaser  har  Hans 
Tegner  skabt  i  klassisk  Aand.  Af  moderne 
Snit  baade  i  personlig  Kunst  og  i  den  an¬ 
vendte  Teknik  staar  Kunstnere  som  Wal¬ 
demar  Jørgensen,  Einar  Hansen,  Frk.  E. 
Hegermann-Lindencrone,  Frk.  F.  Garde 
o.  a.  Statuettekimsten  er  repræsenteret  af 
Kai  Nielsen,  hvis  moderne  Syn  og  kraf¬ 
tige  Kompositioner  faar  en  egen  afdæm¬ 
pet  Finhed  i  det  hvide  Porcelæn,  de  er 
udførte  i. 

Ogsaa  Bing  &  Grøndahl  møder  paa 
Malmøudstillingen  med  sin  nyeste  Land¬ 
vinding,  Fremstillingen  af  kunstnerisk 
Stentøj.  Dette  Felt  er  saa  at  sige  en  Prø- 


Udstillingen  fra  Kjøbenhavns  Fajancefabrik  (Aluminia). 

vesten  paa  den  keramiske  Kunst,  og  det 
er  glædeligt  at  se,  hvor  godt  Fabriken  har 
bestaaet  denne  Prøve.  Dens  Arbejder  har 
da  ogsaa  allerede  vundet  stor  Anerken¬ 
delse  og  Udbredelse  i  Frankrig,  hvor  den¬ 
ne  Gren  af  Keramik  dyrkes  som  ingen 
andre  Steder.  Som  Teknikere  i  denne  Af¬ 
deling  fungerer  Overinspektør  Hallin  og 
Kemiker  Busch-Jensen,  der  har  Æren  af 
de  anvendte  Glasurer,  som  Kunstnere 
Knud  Kylm  og  Malerinden  Frk.  G.  Olsen. 

I  el  tilstødende  Rum  udstiller  Herman 
A.  Kakler  Arbejder  fra  sit  kendte  kerami¬ 
ske  Værksted.  Ogsaa  denne  Fabrik  hæv¬ 
der  dansk  keramisk  Industris  Anseelse  i 
Udlandet.  Paa  Malmøudstillingen  er  den 
mødt  op  med  en  overordentlig  rig  Sam¬ 
ling  Genstande.  De  Kahler’ske  Farver  er 
bekendt  for  deres  dybe,  herlige  Metal¬ 
glans  —  lustre  — ,  Formerne  for  deres 
Fantasi  og  Kraft.  Rigdommen  af  udstil¬ 
lede  Keramikgenstande  danner  tilsammen 


et  overordentlig  virkningsfuldt  Helheds¬ 
indtryk,  og  Rummets  noget  spartanske 
Udstyr  gør  som  nævnt  intet  Skaar  heri. 

I  den  høje  Aabning,  der  afslutter  Kunst¬ 
industri-Salen  og  danner  Gennemgangen 
ud  mod  den  indre  Gaard,  et  højt  luftigt 
Rum,  har  Københavns  Fajancefabrik 
(Aluminia)  fundet  en  fortræffelig  Plads 
til  sin  Udstilling  af  Fajancearbejder.  De 
velkendte  kraftige  blaa  Farver  paa  den 
gule  Rund,  der  gaar  igen  baade  i  Fabri¬ 
kens  Spisestel  og  i  dens  Figurer  og  De- 
korationsgenstande,  passer  fortræffeligt 
til  det  mørktbejtsede  Træværk.  Man 
maatte  ønske,  at  samtlige  Rum  i  Udstil¬ 
lingsbygningen  harmonerede  saa  fortrin¬ 
ligt  med  de  udstillede  Genstande  og  pas¬ 
sede  saa  godt  til  deres  Formaal  som  dette 
lille  Fajancetempel,  der  fuldtud  er  værdig 
til  at  danne  Afslutningen  paa  Kunstindu¬ 
stri-Afdelingen  i  Danmarks  Hus. 

(Sluttes.) 


#  #  m 


Cementfabrikerne 

og  Fællesforeningen  for  Danmarks  Brugsforeninger. 


Iden  af  de  danske  Cementfabriker: 

Akts.  Aalborg  Portland- Cement  Fa¬ 
brik,  Akts.  Cimbria,  Cementfabriken  Da- 
nia  Akts.,  Akts.  Portland  Cementfabriken 
Danmark,  Akts.  Portland-Cementfabriken 
Norden  og  Cementfabriken  Kongsdal  Akts. 
mod  Fællesforeningen  for  Danmarks 
Brugsforeninger  anlagte  Sag  har  Sø-  og 
Handelsretten  i  Kjøbenhavn  den  12.  Maj 
afsagt  Dom,  som  vi  her  gengiver. 

Dom: 

I  Slutningen  af  Aaret  1900  indlededes 
der  et  Kontraktsforhold  mellem  de  da 
eksisterende  danske  Cementfabriker  »Cim¬ 
bria«,  »Dania«,  »Aalborg«,  »Danmark«  og 
»Norden«  paa  den  ene  Side  og  Fællesfor¬ 
eningen  for  Danmarks  Brugsforeninger 
paa  den  anden  Side  vedrørende  Salg  af 
Cement  til  Brugsforeningerne.  Salget  af 


Cement  foregik  saaledes,  at  der  for  hvert 
Aar  fastsattes  en  fast  Grundpris  pr.  Tøn¬ 
de  - —  omtrent  ens  for  alle  danske  Kyst¬ 
byer  — ,  og  at  der  paa  denne  Grundpris 
ved  Aarets  Slutning  ydedes  Køberne  en 
Rabat,  som  steg  med  Størrelsen  af  det  af 
vedkommende  Kunde  indkøbte  samlede 
Aarskvantum.  Den  Ordning,  der  blev 
truffet  med  Fællesforeningen  —  foreløbig 
for  Aaret  1907,  men  senere  fornyet  for 
de  følgende  Aar  — ,  og  som  skulde  stille 
Brugsforeningerne  lige  med  de  gunstigst 
stillede  blandt  Købmændene  uden  dog  al 
gaa  udenom  disse,  var  nu  den,  at  den 
enkelte  Brugsforening  skulde  —  under 
Forudsætning  af,  at  de  danske  Cement¬ 
fabrikers  Priser  ikke  var  væsentlig  højere 
end  de  udenlandske  Fabrikers  Priser  paa 
det  danske  Marked  —  gøre  sit  Indkøb  af 

Cement  fra  de  danske  Fabriker  hos  den 
lokale  Købmand  og  hos  denne  hæve  den 
Rabat,  Brugsforeningen  havde  Krav  paa 
efter  sil  Aarsindkøb.  Fællesforeningen 
skulde  saa  efter  Aarets  Slutning  direkte 
hos  de  paagældende  Cementfabriker  have 
godskrevet  en  efter  samtlige  Brugsfor¬ 
eningers  samlede  Forbrug  beregnet  Bonus 
svarende  til  Forskellen  mellem  den  høje¬ 
ste  Rabat  (den  Rabat,  som  de  største  For¬ 
brugere  kunde  opnaa)  og  den  Rabat,  som 
de  lokale  Brugsforeninger  alt  havde  faaet 
hos  de  lokale  Købmænd.  Den  for  Brugs¬ 
foreningerne  indvundne  Avance  skulde 
komme  Interessenterne  til  Gode  gennem 
deres  Andel  i  Brugsforeningernes  Over¬ 
skud,  men  maatte  ikke  faa  Indflydelse 
paa  Detailprisen  paa  Cementen.  Til  Gen¬ 
gæld  for  disse  Indrømmelser  skidde 
som  det  gentagende  udtales  i  de  Skrivel¬ 
ser,  der  sendtes  Fællesforeningen  fra  Fa¬ 
brikernes  Repræsentant,  og  hvis  Indhold 
akcepteredes  af  Fællesforeningen — Brugs¬ 
foreningerne  forpligte  sig  til  at  dække  de¬ 
res  Forbrug  af  Cement  fra  de  danske  Fa¬ 
briker.  Ordningen  gjaldt  kun  Fyen  og 
Bornholm  samt  Jylland,  da  —  som  det 
synes  —  de  sjællandske  Købmænd  gjorde 
Vanskeligheder. 

Cementpriserne  dalede  senere  stærkt 
som  Følge  af  Konkurrencen  med  en  ny 
Cementfabrik,  »Kongsdal«,  som  i  1908 
blev  oprettet  med  det  Formaal  at  skaf¬ 
fe  en  vis  Kreds  af  Forbrugere  billigere 
Cementpriser.  Kampen  endte  med,  at 
»Kongsdal«  forpligtede  sig  til  for  Frem¬ 
tiden  at  bolde  Priser  og  Betingelser  med 
de  andre  Fabriker,  og  at  den  som  Følge 
deraf  blev  ligestillet  med  disse  ogsaa  med 
Hensyn  til  Salget  til  Brugsforeningerne. 
Priserne  steg  derefter  igen  i  Aarene  1909 
og  1910  uden  dog  endnu  at  naa  de  Pri¬ 
ser,  der  havde  raadet  inden  Kampen  med 
»Kongsdal«. 

Der  stilledes  senere  fra  anden  Side  Krav 
om  at  faa  samme  Fordele  som  Brugsfor¬ 
eningerne,  og  da  dette  nægtedes,  opstod 
der  hos  forskellige  (Cement varefabrikan¬ 
ter  m.  fl.)  Tale  om  Oprettelse  af  en  ny 


Cementfabrik.  Der  havde  til  Tider  været 
Tanker  oppe  om,  at  Fællesforeningen 
skulde  deltage  i  Anlæget  af  en  saadan  Fa¬ 
brik,  men  foreløbig  fandt  Foreningen  ik¬ 
ke  denne  Tanke  moden  og  ønskede  der¬ 
for  kun  at  opnaa  de  samme  Fordele  for 
de  sjællandske  Brugsforeninger  som  dem, 
der  var  indrømmet  Brugsforeningerne  i 
de  andre  Landsdele.  Cementfabrikerne 
ønskede  paa  deres  Side  saa  længe  som 
muligt  at  hindre  Anlæget  af  en  ny  f  a¬ 
brik,  som  atter  vilde  give  Anledning  til 
Konkurrencekamp,  og  de  Forhandlinger, 
der  i  Slutningen  af  Aaret  1910  opstod  om 
Fornyelsen  af  Forholdet  mellem  Fælles¬ 
foreningen  og  Cementfabrikerne,  endte 
derfor  med,  at  der  afsluttedes  en  Over¬ 
enskomst,  hvorefter  —  som  det  hedder  i 
en  Skrivelse  af  13.  December  1910  fra 
de  6  Cementfabrikers  Repræsentant  til 
Fællesforeningen  —  den  hidtil  mellem  de 
danske  Cementfabriker  og  Fællesforenin¬ 
gen  for  Danmarks  Brugsforeninger  be- 
staaende  Overenskomst  vedrørende  Sal¬ 
get  af  Cement  i  Jylland  og  paa  Fyen  skul¬ 
de  udstrækkes  til  ogsaa  at  omfatte  Sjæl¬ 
land  med  omliggende  Øer  (eksklusive 
Kjøbenhavn) ,  Varigheden  af  Overenskom¬ 
sten  skulde  være  5  Aar,  og  Fællesforenin¬ 
gen  skulde  forpligte  sig,  saa  længe  Over¬ 
enskomsten  stod  ved  Magt,  til  ikke  hver¬ 
ken  selv  at  paabegynde  Anlæget  af  nogen 
Cementfabrik  eller  direkte  eller  indirekte 
at  interessere  sig  i  et  saadan  I  Foretagen¬ 
de.  Omtrent  samtidig  med,  at  Fællesfor¬ 
eningen  paa  et  Repræsentantskabsmøde  i 
Begyndelsen  af  Januar  1911  vedtog  at 
akceptere  den  nævnte  Overenskomst, 
fandt  Cementfabrikernes  Fastsættelse  af 
Cementpriserne  for  1911  Sted.  Prisen 
blev  sat  op  med  50  Øre  pr.  Tønde,  saa 
at  Priserne  bragtes  tilbage  til  det  Stand¬ 
punkt,  hvorpaa  de  havde  staaet  inden 
Konkurrencen  med  »Kongsdal«.  Cement¬ 
fabrikerne  besluttede  sig  derhos  til  at  hen¬ 
lægge  den  derved  indvundne  Avance  til 
særlige  Fonds  til  Imødegaaelse  af  Tab  ved 
en  kommende  Priskamp. 

Denne  Prisforhøjelse  og  navnlig  den 

Omstændighed,  at  der  tænktes  opsparet  et 
Kampfond  til  Værn  mod  Fabriker,  der  se¬ 
nere  maatte  blive  oprettede,  frembragte  et 
stærkt  Røre  indenfor  Brugsforeningerne 
og  Vrede  over,  at  Fællesforeningen  var 
bunden  ved  en  Kontrakt  paa  5  Aar.  Skønt 
Cementfabrikerne  mindede  om,  at  Pris¬ 
forhøjelsen  kun  var  en  Tilbagevenden  til 
det  tidligere  normale  Prisniveau,  og  hæv¬ 
dede,  at  Henlæggelsen  ikke  kunde  betrag¬ 
tes  som  en  Brod,  der  var  rettet  mod  Brugs¬ 
foreningerne,  efter  at  disse  nu  for  et  Tids¬ 
rum  af  5  Aar  havde  sluttet  sig  til  Fabri- 
kerne,  dannedes  der  ved  Samvirkning 
mellem  en  Række  Brugsforeninger,  Ce- 
mentvarefabrikanterne  og  andre  samt  un¬ 
der  Tilskyndelse  fra  selve  Formanden  for 
Fællesforeningens  Bestyrelse  en  Fabrik, 
»Dansk  Andels-Cementfabrik«,  der  traad- 
le  i  Virksomhed  Sommeren  1913,  og  som 
straks  derefter  begyndte  at  levere  Cement 
dels  lil  forskellige  Brugsforeninger,  dels 
(il  andre.  Denne  Fabrik  afholdt  i  første 
Halvdel  af  November  Maaned  en  Gene¬ 
ralforsamling,  hvor  der  afgaves  Beretning 
om  Virksomheden  indtil  da  og  det  hidtil 
stedfundne  Salg,  og  hvor  det  bl.  a.  ud¬ 
taltes,  at  Fabriken  antagelig  vilde  være  i 
Stand  lil  at  kunne  producere  ca.  300,000 
Tdr.  aarlig.  Cementen  overlodes  til  For¬ 
brugere  paa  Vilkaar,  der  var  betydelig 
gunstigere  end  de,  der  kunde  opnaas  hos 
de  0  tidligere  eksisterende  Cement  fabri¬ 
ker,  og  i  denne  Anledning  nedsatte  disse 
deres  Priser  for  Aaret  1914  med  et  dertil 
svarende  Beløb  af  1  Kr.  70  Øre  pr.  Td. 

Under  nærværende  ifølge  Stævning  af 
1.  Februar  1914  anlagte  Sag  har  nu  de 
6  nævnte  Cementfabriker  foreløbig  paa- 
slaaet  Fællesforeningen  domt  lil  at  betale 
en  Erstatning  for  det  Tab,  Cementfabri¬ 
kerne  har  lidt  i  Tiden  indtil  Udgangen  af 
Januar  Maaned  1914. 

Dette  Erstatningskrav  deler  sig  i  et  Krav 
paa  Erstatning,  fordi  de  under  Fællesfor¬ 
eningen  staaende  Brugsforeninger  har 
brudt  deres  formentlige  Forpligtelse  til  at 
aftage  deres  Forbrug  hos  Citanterne,  og 
el  Krav  paa  Erstatning  for  del  -yderligere 


Tab,  der  tilføjes  Fabrikerne  ved  Oprettel¬ 
sen  af  Andels-Cementfabriken,  navnlig 
ved,  at  Priserne  for  hele  det  danske  Ge- 
mentmarked  har  maattet  nedsættes. 

1  førstnævnte  Henseende  regner  Citan- 
terne  med  et  Avancetab,  som  de  efter  Fra¬ 
drag  af  den  Bonus,  de  skulde  have  ind¬ 
rømmet  Fællesforeningen,  sætter  lil  1  Kr. 
40  Øre  pr.  Td.  Idet  de  paa  Basis  af  de 
Udtalelser,  der  kom  frem  paa  Andels-Ce¬ 
ment  fabrikens  Generalforsamling,  regner 
med,  al  Brugsforeningerne  indtil  Udgan¬ 
gen  af  Oktober  Maaned  1913  har  hos 
denne  Fabrik  aftaget  20,000  Tdr.  og  efter 
den  Tid  vil  aftage  de  2  Tredjedele  af  det 
aarlige  Kvantum,  Fabriken  antages  at 
ville  kunne  producere,  sætter  de  deres 
Tab  for  Tiden  indtil  Udgangen,  af  Januar 
1914  til  ialt  97,930  Kr.  Hvad  den  anden 
Del  af  Erstatningen  angaar,  har  Citan¬ 
terne,  der  angiver  i  Januar  1914  at  have 
haft  et  Salg  af  47,233  Tdr.,  som  de  har 
maattet  sælge  for  en  Pris  af  1  Kr.  70  Øre 
lavere  end  ellers  nødvendigt,  for  nævnte 
Maaned  fordret  en  Erstatning  af  80,290 
Kr.  10  Øre. 

Ialt  kræver  de  saaledes  178,226  Kr.  10 
Øre  med  Renter  5  pCt.  aarlig  fra  Stæv¬ 
ningens  Dato,  den  l.  Februar  1914,  og 
Sagens  Omkostninger. 

Den  indstævnte  Forening  har  paastaaet 
sig  frifunden  med  Tillæg  af  Sagens  Om¬ 
kostninger.  Den  gør  for  det  første  gæl¬ 
dende,  at  den  sidste  Overenskomst  afslut¬ 
tedes  fra  Fællesforeningens  Side  under 
den  for  Cementfabrikernes  Befuldmægti¬ 
gede  kendelige  Forudsætning,  at  der  ikke 
straks  efter  kom  nogen  Prisforhøjelse  paa 
Cement.  Den  gør  derhos  gældende,  at 
Fællesforeningen,  der  ikke  har  kunnet 
binde  Brugsforeningerne  hverken  til  at 
købe  deres  Varer  hos  tle  danske  Cement¬ 
fabriker  eller  til  at  undlade  at  deltage  i 
Oprettelsen  af  en  ny  Fabrik,  har  maattet 
forudsætte,  at  Cementfabrikerne  har  for- 
staaet  dette,  og  at  det  for  dem  har  været 
tilstrækkeligt  al  binde  Fællesforeningen. 
Udtrykket  »Brugsforeningerne«,  der  nu 
og  da  har  været  benyt  let  i  de  vekslede 

Skrivelser,  skulde  af  begge  Parter  været 
forstaaet  som  enstydigt  med  »Fællesfor¬ 
eningen«  . 

Efter  det  foreliggende  maa  Retten  anse 
del  for  udelukket,  at  Overenskomsten 
skulde  være  afsluttet  under  den  Forud¬ 
sætning,  at  der  ikke  skete  nogen  Prisfor¬ 
højelse  i  den  nærmeste  Tid.  Retten  maa 
tværtimod  gaa  ud  fra,  at  ogsaa  Fadles¬ 
foreningens  Repræsentanter  under  For¬ 
handlingerne  har  maattet  forudse  som  en 
nærliggende  Mulighed,  at  Priserne  kunde 
blive  forhøjede,  og  den  skete  Forhøjelse, 
der  ikke  synes  at  have  gjort  Priserne 
højere  end  Priserne  paa  udenlandsk  Ce¬ 
ment,  ses  lige  saa  lidt  som  den  paatænkte 
Henlæggelse  al  give  nogen  berettiget 
Grund  for  de  Indstævnte  til  ikke  at  anse 
sig  bundne  ved  den  afsluttede  Overens¬ 
komst. 

Hvad  den  første  Del  af  (Ulanternes 
Krav  angaar,  maa  Retten  herefter  finde 
del  utvivlsomt,  at  Fællesforeningen  maa 
være  pligtig  til  at  yde  Erstatning  for  det 
Tab,  (Ulanterne  lider  ved,  at  ikke  alle  de 
enkelte  under  Fællesforeningen  staaende 
Brugsforeninger  har  aftaget  deres  For¬ 
brug  af  Cement  hos  Citanterne.  Hvad  en¬ 
ten  Fællesforeningen  maatte  have  den 
formelle  Ret  til  at  binde  Brugsforeninger¬ 
ne  eller  ikke,  fastslaar  Udtrykkene  i  de 
Breve,  hvori  de  afsluttede  Overenskom¬ 
ster  er  stadfæstede,  saa  utvetydigt,  at 
»Brugsforeningerne«  (hvorved  utvivlsomt 
maatte  forstaas  alle  de  Brugsforeninger, 
der  staar  under  Fællesforeningen,  for  saa 
vidt  de  købte  Cement,  og  for  saa  vidt  de 
laa  i  de  Landsdele,  de  forskellige  Over¬ 
enskomster  har  vedrørt)  skulde  aftage 
deres  hele  Forbrug  hos  de  her  omhand¬ 
lede  Fabriker,  at  Fællesforeningen  ikke 
kan  undgaa  i  al  Fald  at  betragtes  som 
den,  der  har  garanteret  dette  paa  en  saa- 
dan  Maade,  at  den  maa  være  pligtig  til 
at  afgive  Erstatning  for  det  Avancetab, 
Fabrikerne  lider  ved,  at  liere  eller  færre 
af  de  paagældende  Brugsforeninger  afta¬ 
ger  Cement  andetsteds. 

Med  II  ensyn  til  Størrelsen  af  denne  Er¬ 


statning  bar  de  Indstævnte  under  Sagen 
oplyst,  at  der  i  Tiden  indtil  ultimo  Ok¬ 
tober  1913  af  de  paagældende  Brugsfor¬ 
eninger  ikke  er  aftaget  20,000  Tdr.,  men 
nøjagtigt  15,733 14  Td.,  i  Aarets  2  sidste 
Maaneder  4251 K«  Td.  og  i  Januar  Maa- 
ned  1914:  1006  Tdr.,  altsaa  ialt  20,991 
Tdr.,  hvorefter  den  Citanterne  tilkom¬ 
mende  Erstatning,  beregnet  til  1  Kr.  40 
Øre  pr.  Td,  vil  blive  29,387  Kr.  40  Øre. 
Herefter  tindes  denne  Del  af  (Utanternes 
Krav  at  maatte  begrænses  til  dette  Beløb. 

Hvad  den  anden  Del  af  (Utanternes  Er¬ 
statningskrav  angaar,  kunde  Udtrykkene 
i  de  trufne  Aftaler  maaske  synes  noget 
mindre  klare.  1  den  Skrivelse,  der  ligger 
til  Grund  for  den  sidste  Overenskomst, 
siges  om  dette  Punkt,  »at  Fællesforenin¬ 
gen  forpligter  sig  til  ikke  selv  at  paabe¬ 
gynde  eller  indirekte  eller  direkte  at  in¬ 
teressere  sig  i  Anlæget  af  nogen  Cement¬ 
fabrik«.  Det  siges  altsaa  ikke  lier  udtryk¬ 
keligt,  at  heller  ikke  de  enkelte  Brugsfor¬ 
eninger  maa  være  interesserede  i  et  saa- 
dant  Foretagende,  men  naar  henses  til, 
at  det  i  samme  Skrivelse  udtrykkeligt 
nævnes,  at  Overenskomsten  tilsigter  mu¬ 
ligt  at  undgaa  de  Kalamiteter,  der  utvivl¬ 
somt  vil  opstaa  ved  Anlæget  af  en  ny 
Cementfabrik  her  i  Landet,  hvad  enten 
en  saadan  bliver  anlagt  af  Brugsforenin¬ 
gerne  eller  af  andre,  til  at  denne  Skri¬ 
velse  har  været  forelagt  og  er  bleven  ak- 
cepteret  ikke  blot  af  Fællesforeningens 
Styrelse,  men  paa  et  Repræsentantskabs¬ 
mode,  og  til  hele  det  Forhold,  der  maa 
antages  al  bestaa  mellem  Fællesforenin¬ 
gen  og  de  enkelte  Brugsforeninger,  maa 
Retten  dog  finde, at  de  paagældende  Brugs- 
foreningers  Deltagelse  i  Oprettelsen  af 
Andels  -  Cementfabriken  maa  betragtes 
som  et  alvorligt  Brud  paa  eller  Omgaaelse 
af  den  Overenskomst,  som  Fællesforenin¬ 
gen  har  indgaaet,  og  for  hvis  loyale  Op¬ 
fyldelse  den  derfor  maa  betragtes  som 
Garant. 

Efter  det  under  Sagen  oplyste  er  Fæl¬ 
lesforeningens  Formaal  det  at  foretage 
Fællesindkøb  og  Fællesproduktion  for 

Brugsforeninger  og  andre  Andelsforenin¬ 
ger  og  derved  skaffe  disse  deres  Varer 
saa  gode  og  1  »ill  igc  som  muligt,  samt  i  det 
hele  paa  enhver  formaalstjenlig  Maade  al 
hisfaa  de  under  den  indmeldte  Foreninger 
i  deres  Virksomhed  indadtil  som  udadtil. 
Den  nødvendige  Kapital  til  Foreningens 
Virksomhed  er  tilvejebragt  ved,  af  hver 
indmeldt  Brugsforening  tegner  et  vist  of¬ 
fer  dens  Medlemstal  afpasset  Antal  An¬ 
dele  paa  100  Kr.  De  indkøbte  Varer  fak¬ 
tureres  Brugsforeningerne  til  almindelige 
en  gros  Priser,  og  det  ved  Aarsopgørelsen 
fremkomne  Netto-Overskud  fordeles  mel¬ 
lem  Medlemmerne  i  Forhold  til  deres 
Køb  hos  Fællesforeningen  i  det  afsluttede 
Regnskabsaar.  Paa  Generalforsamlingen, 
der  er  den  øverste  Myndighed  i  alle  Fæl¬ 
lesforeningens  Anliggender,  indehaves 
Stemmeretten  af  de  af  Brugsforeningerne 
valgte  Tillidsmænd,  een  fra  hver  For¬ 
ening,  og  Foreningens  nærmere  Ledelse 
er  lagt  i  Hænderne  paa  et  af  Tillidsmæn- 
dene  valgt  Repræsentantskab  og  paa  en 
af  dette  valgt,  af  5  Medlemmer  bestaaende 
Styrelse.  Fællesforeningens  Formaal  er 
saaledes  i  Virkeligheden  identisk  med 
Brugsforeningernes,  og  Fællesforeningen 
er  kun  en  Sammenslutning  af  disse  paa 
Omraader,  hvor  det  er  af  Betydning  at 
virke  i  Fællesskab  og  med  en  samlet  Ka¬ 
pital. 

Naar  de  cementkøbende  Brugsforenin¬ 
ger,  som  hører  under  Fællesforeningen, 
og  som  sammen  med  de  andre  Brugsfor¬ 
eninger  i  den  tidligere  forløbne  Halvdel 
af  Kontraktstiden  har  høstet  Fordelene 
ved  den  indgaaede  Overenskomst,  nu  ef¬ 
ter  en  Agitation,  som  støttes  af  Fadlesfor¬ 
eningens  Styrelses  Formand,  slutter  sig 
sammen  om  at  optræde  saaledes,  at  de 
Fordele,  den  anden  Part  havde  betinget 
sig  ved  Overenskomsten,  bliver  illusori¬ 
ske,  maa  dette  under  de  givne  Forhold 
betragtes  som  værende  i  en  saa  absolut 
Strid  med  Overenskomsten,  at  den  Om¬ 
stændighed,  at  Fællesforeningen  ikke  som 
saadan  lægger  Navn  til,  og  at  del  ikke  er 


selve  Fællesforeningens  Kapital,  men  en 
af  Brugsforeningerne  dertil  særskilt  sam¬ 
menskudt  Kapital,  der  anvendes  lil  den 
paagældende  Fællesproduktion,  ikke  kan 
fritage  Fællesforeningen  for  Ansvar. 

Idet  Retten  efter  de  den  forelagte  Op¬ 
lysninger  maa  gaa  ud  fra,  at  der  i  al  Fald 
næppe  paa  sammeTidspunkt  uden  Brugs¬ 
foreningernes  Medvirkning  vilde  være  op- 
staaet  en  Cementfabrik,  der  vilde  have 
nødet  Gitanterne  til  en  lignende  Prisned¬ 
sættelse,  og  idet  Retten  ikke  kan  gaa  ud 
fra,  at  (atanternes  Tab  var  blevet  mindre, 
hvis  de  ikke  havde  foretaget  den  anfør¬ 
te  Prisnedsættelse,  findes  der  paa  delle 
Punkt  at  maatte  tilkendes  (alanterne  det 
af  dem  paastaaede  Beløb  af  80,290  Kr. 
10  Øre. 

Sagens  Omkostninger  findes  de  Ind¬ 
stævnte  at  maatte  betale  Cilanterne  med 
et  Beløb,  der  under  Hensyn  lil  de  store 
positive  Udlæg,  Cilanterne  har  haft,  tin¬ 
des  at  burde  bestemmes  lil  1200  Kr. 

Stempelovertrædelse  ses  ikke  al  fore¬ 
ligge. 

Thi  kendes  for  Ret: 

De  Indstævnte,  Fællesforeningen  for 
Danmarks  Brugsforeninger,  bør  fil  Cilan¬ 
terne,  Aktieselskabet  Aalborg  Portland- 
Gement  Fabrik,  Aktieselskabet  Cimbria, 
Cementfabriken  Dania  Aktieselskab,  Ak¬ 
tieselskabet  Portland  Gemen  Ifabriken 
Danmark,  Aktieselskabet  Portland  -  Ce¬ 
mentfabriken  Norden  og  Gemen  Ifabriken 
Ivongsdal  Aktieselskab,  betale  109,683  Kr. 
50  Øre  med  Renter  5  pCt.  pro  anno  heraf 
fra  1.  Februar  1914,  lil  Betaling  sker,  og 
Sagens  Omkostninger  med  1200  Kr. 

Af  efterkommes  inden  3  Dage  efter 
denne  Doms  lovlige  Forkyndelse  under 
Adfærd  efter  Loven. 

J.  Koch. 

O.  II.  v.  Deurs.  Ghr.  Kampmann. 

J.  Frost.  Herman  Levin. 

Vi  skal  i  næste  Hefte  komme  udførligt 
tilbage  til  denne  interessante  Sag. 

•  FRA  DANSK  INDUSTRI  • 

A  S  Carl  Lunds  Fabriker. 


Det  nye  Fabriksanlæg  paa  Amager. 


Den  Virksomhed,  »Tidsskrift  for  Industri« 
denne  Gang  skal  beskrive  sine  Læsere, 
fejrede  i  Januar  Maaned  d.  A.  45  Aarsdagen 
for  sin  Grundlæggelse  —  og  samtidig  sit  25 
Aårs  Jubilæum  som  Aktieselskab  — ,  idet  nu 
afdøde  P.  C.  Elf  strøm  ’)  i  Aaret  1868  indrettede 
et  Værksted  for  Fremstilling  af  Blikbakker 
(Presenterbakker  o.  desl ),  som  fra  en  ringe 
Begyndelse  snart  udvidedes  til  ogsaa  at  om¬ 
fatte  Fremstilling  af  beslægtede  Husholdnings¬ 
artikler  og  hermetisk  Blikemballage. 

Virksomheden  var  dog  ikke  større,  end  at 
den  tilligemed  de  to  andre  Blikvarefabriker, 
der  ved  Fabrikstællingen  af  1871—72  fandtes 
i  Kjøbenhavn,  beskæftigede  ca.  40  Arbejdere. 

Dette  Værksted  var  det,  Carl  Lund  overtog 
i  Aaret  1874,  og  som  derved  blev  Grunden 
til  det  mægtige  Fabriksanlæg,  hvis  Billede  ses 
ovenfor,  og  hvori  600  Arbejdere  og  Arbejder- 
sker  er  beskæftigede.  Under  den  nye  Ledelse 
voksede  Virksomheden  hurtigt  samtidig  med 
at  Fabrikationen  udvidedes  til  ogsaa  at  om¬ 
fatte  Pladejernsemaille  og  galvaniserede  samt 
fortinnede  Varer. 

')  Senere  Direktør  for  Itaadvaddams  Fabrik. 


Foruden  det  hjemlige  Marked  oparbejdedes 
iøvrigt  snart  en  saa  betydelig  Forretning  paa 
Sverige,  at  Carl  Lund  fandt  det  formaalstjenligt 
i  1884  at  anlægge  en  selvstændig  Fabrik  i 
Malmø  for  derfra  at  kunne  tilfredsstille  det 
stadig  stigende  svenske  Forbrug. 

I  1889  omdannedes  Forretningen  til  et  Aktie¬ 
selskab  under  Navn  af  Aktieselskabet  Carl 
Lunds  Fabriker  med  Carl  Lund  som  admi¬ 
nistrerende  Direktør  for  Virksomheden  i  Dan¬ 
mark,  medens  Forretningen  i  Malmø  af  Hen¬ 
syn  til  svensk  Lov  samtidig  udskiltes  og 
omdannedes  til  et  særskilt  » Aktiebolag«,  med 
egen  Bestyrelse  og  Aktiekapital,  dog  saaledes 
at  Aktierne  forblev  det  danske  Selskabs 
Ejendom. 

Ved  den  Tilførsel  af  Kapital,  som  Over¬ 
gangen  til  Aktieselskab  medførte,  blev  Fabrik¬ 
erne  sat  i  Stand  til  at  kunne  optage  endnu 
tiere  Grene  indenfor  beslægtet  Industri,  og 
da  Forretningen  stadig  voksede,  saa  man  sig 
nødsaget  til  at  foretage  forskellige  Udvidelser 
og  Ombygninger  af  Fabrikskomplekset  paa 
Bernstorffsvej  —  hvor  Virksomheden  da  havde 
til  Huse  — ,  indtil  man  i  1912  var  kommet 
saa  langt,  at  yderligere  Udvidelser  var  uop- 

naaelige,  hvorfor  man  besluttede  sig  til  at 
foretage  en  fuldstændig  Flytning  af  Fabriks¬ 
virksomheden. 

Man  købte  da  paa  Amager  en  Grund  paa 
ca.  48,000  m2,  udmærket  beliggende  tæt  ved 
Amagerbrogade  og  langs  med  Amagerbanen. 
Af  denne  Grund  udskiltes  ca.  30,000  m2  til 
Fabriksbebyggelse,  medens  det  overskydende 
Areal  udlagdes  til  Byggegrunde. 

I  Løbet  af  1913  opførtes  lier  det  store  ny 
Fabriksanlæg,  som  indrettedes  efter  de  nyeste 
tekniske  Erfaringer,  ligesom  man  indrettede 
sig  saaledes,  at  mulige  Udvidelser  saavel  af 
enkelte  Dele  af  Virksomheden  som  ogsaa  af 
denne  som  Helhed  bekvemt  lader  sig  fore¬ 
tage. 

Det  nye  Kompleks  omfatter  foruden  en  3 
Etages  Administrationsbygning  følgende  B}rg- 
ninger:  Maskin-  og  Kedelhus,  Hovedfabriks¬ 
bygning,  Lagerbygning,  Galvaniserings  Anstalt, 
Fortinneri,  Folkebygning  samt  Garage,  Stald, 
Vognremise,  Snedkerværksted,  Halmtørreri 
og  forskellige  Skure  til  Opbevaring  af  Emaille- 
masse,  Malervarer,  Syrer,  Emballage,  Blik- 
affald  etc. 

Administrationsbygningen ,  som  foruden 
rummelige  Kontorlokaler  og  Prøvelager  af¬ 
giver  Bolig  for  Fabrikernes  Overværkmester 
og  Portner,  er  opført  af  røde  haandstrøgne 


Sten  og  dækkes  af  et  højt  Saddeltag  med 
rødglaeerede  Tegl.  Alle  øvrige  Bygninger  er 
opført  af  Kalksandsten  og  gør  med  deres 
sorttjærede  Tage  et  meget  fordelagtigt  Indtryk. 

Maskin-  og  Kedelhiis.  I  Kedelrummet  findes 
Varmtvandskedler  efter  Recks  System  til  Brug 
ved  Opvarmning  af  Værkstedslokalerne,  hvil¬ 
ket  foregaar  ved,  at  frisk  Luft  suges  ind  over 
store  Varmeflader,  hvorfra  den  i  opvarmet 
Tilstand  gennem  Blikkanaler  blæses  ud  til  de 
forskellige  Lokaler.  Paa  nedenstaaende  Bil¬ 
lede  ses  en  saadan  Hovedkanal  med  Ud- 
mundingsrør  liggende  oppe  under  Loftet.  Om 
Sommeren  kan  dette  Anlæg  anvendes  til  Ven¬ 
tilation  af  Rummene  ved  Indblæsning  af  frisk 
Luft. 

I  Kedelrummet  findes  endvidere  et  Anlæg 
for  overhedet  Damp  til  Opvarmning  af  Tørre- 
og  Lakerovne,  samt  til  den  i  Maskinhallen 
opstillede  Reservedampmaskine.  Røgen  fra 
Kedlerne  samt  fra  Fabrikernes  Brænd-  og 
Smelteovne  føres  til  en  fritstaaende  51  Meter 
høj  Jernbetonskorsten. 

Paa  Fabrikernes  Areal  findes  desuden  2 
andre  Skorstene  henholdsvis  41  og  31  Meter 
høje,  og  ligeledes  udført  i  Jernbeton.  Alle 
3  Skorstene  er  udført  af  Dansk  Beton  Bjælke 
Co. 

Selve  Drivkraften  til  Fabrikernes  talrige 


Daaseværkstedernes  Tilskæremaskiner. 

Danseværkstedernes  Presseniaskiner. 


Arbejdsmaskiner  fremstilles  af  en  i  Maskin¬ 
hallen  installeret  Diesel-Motor  paa  160  H.  K. 
med  direkte  koblet  Dynamo,  samt  Dynamo 
til  Opladning  af  Akkumulatorbatteriet.  Dette 
Anlæg  producerer  endvidere  al  Elektriciteten 
til  Belysningen  i  Fabrikerne.  Dieselmotoren 
er  leveret  af  Burmeister  &  Wain,  Dynamoen 
af  A/S  Titan. 

Hovedfabriksbygningen,  somdækker  et  Areal 
af  ca.  9000  m2  eller  omtrent  IV2  Td.  Land, 
er  opført  i  een  Etage  med  Shedtage.  Disse 
er  dels  udført  i  Træ,  dels.  hvor  Brandfare 
har  krævet  det,  af  Jernbeton.  Igennem  hele 
Bygningens  Længde  gaar  en  bred  Midtergang, 
som  kan  befærdes  af  Fabrikernes  Lastbiler 
og  endog  af  Blokvogne,  og  fra  denne  Midter¬ 
gang  gaar  igen  Sidegader  af  samme  Dimen¬ 
sioner  til  de  forskellige  Værksteder.  For 
imidlertid  saa  vidt  muligt  at  undgaa  unødig 
Transport  er  Raavarelagrene  (for  Blik  og  Sort¬ 
jern)  anbragt  omtrent  midtskibs  i  Bygningen 
og  saa  bekvemt,  at  Udlevering  af  Raavarer, 
Materialer  etc.  kan  foregaa  direkte  til  de  for¬ 
skellige  Værksteder.  I  Hovedfabriken  rum¬ 
mes  følgende  selvstændige  Værksteder: 

1)  Sortjerns  Afdeling  med  tilhørende  Spande- 
værksted  og  elek.  Svejseanstalt. 

2)  Værksted  for  mandlige  Blikkenslagere. 

3)  Værksted  for  kvindelige  Blikkenslagere. 

4)  4  Daaseværksteder. 


5)  Stentrykkeri  med  litografisk  Afdeling. 

6)  Maler-  og  Lakererværksted. 

7 )  M  e t a  1 1 ryk ke rvæ rksted . 

8)  Presseværksted. 

9)  Fornikleri. 

10)  Emailleafdeling  med  tilhørende  forskellige 
Underafdelinger. 

Fabriksbygningen  gaar  mod  Nord  i  eet 
med  den  mægtige  5  Etages  Lagerbygning,  til 
hvis  Stueetage  alle  færdige  Varer  fra  denne 
føres  ad  Midtergangen  til  Emballering  for 
derefter  ad  4  Elevatorer  at  fordeles  op  til 
Lagrene  i  Bygningens  øvre  Etager,  som  hver 
afgiver  et  Nylteareal  af  næsten  1200  m2.  I 
Lagerbygningen  er  alle  Etageadskillelser,  Søj¬ 
ler  etc.  udført  i  Jernbeton,  hvis  Hader  ikke 
er  pudsede,  men  kun  hvidtede,  og  derved 
fremtræder  med  Forskallingsbræddernes  Ud¬ 
seende.  I  Stueetagen  findes  foruden  Em¬ 
balleringsrummene  en  stor  Pak-  og  Ekspedi¬ 
tionshal,  hvorfra  Varerne  køres  ud  paa  de 
med  Halvtag  overdækkede  Perroner  mod 
Gaarden,  for  der  at  læsses  paa  Fragtvognene. 

Galvaniserings-Anstalten,  tilligemed  det  i 
direkte  Forbindelse  dermed  staaende  For- 
tinneri  rummer  fuldstændig  tidssvarende  An¬ 
læg  for  Galvanisering  og  Fortinning  af  Jern¬ 
varer.  Saaledes  er  her  installeret  Beitse- 
anlæg,  Galvaniserings-  og  Fortinningsovne 
samt  Maskiner  til  at  fremstille  Loddetin  i 

Traadform,  der  atter  forbruges  i  Blikken¬ 
slager-  og  Daaseværkstederne. 

Folkebygningen,  som  bestaar  af  Spiserum, 
Omklædningsrum  med  Vaskeborde,  Bruse¬ 
badeanstalt,  samt  et  stort  Marketenderi,  af¬ 
giver  rigelig  Plads  for  Fabrikernes  store  Ar¬ 
bejderstab. 

Saavel  Galvaniserings- som  Folkebygningen 
er  med  en  mulig  Udvidelse  for  Øje  bygget 
med  samme  Planinddeling  og  samme  Shed- 
tagsproliler  som  Hovedfabriksbygningen,  og 
kan  saaledes  let  sammenbygges  med  denne. 

Besøger  man  det  nye  Fabriksanlæg,  faar 
man  cl  imponerende  Indtryk  af  den  gennem- 


præsterer  ca.  6000  Daaser  færdige  pr.  Dag. 
Her  fremstilles  Smørdaaser,  Konservesdaaser, 
Legetøjsspande,  Vaselineæsker,  Sværteæsker 
o.  s.  v.  i  broget  Mangfoldighed. 

Dekoreringen  af  de  Plader,  Daaserne  frem¬ 
stilles  af,  foregaar  forinden  disse  samles  i  Sten¬ 
trykkeriet,  som  er  forsynet  med  moderne 
Hurtigpresser  foruden  forskellige  litografi 
ske  Presser,  Lakermaskiner  og  elektriske 
Slibemaskiner.  I  denne  Afdeling  rummes 
endvidere  10  murede  Tørreovne  opvarmede 
ved  overhedet  Damp  og  forsynede  med  gen- 
nemgaaende  Skinneveje,  hvor  Tørrestativ¬ 
vognene  med  de  tr3'kte  eller  lakerede  Plader 


Presseværksted. 


førte  Udnyttelse  af  de  mest  moderne  Arbejds¬ 
maskiner,  som  overalt  gør  sig  gældende,  og 
da  særlig  i  Afdelingerne  for  Fremstilling  af 
Konservesdaaser,  i  Stentrykkeriet  samt  i  Ma¬ 
lerværkstedet.  Ialt  tindes  600  Arbejdsmaski¬ 
ner,  hvoraf  ca.  Halvdelen  med  mekanisk 
Drivkraft,  og  ca.  30  elektriske  Motorer. 

Daaseafdelingen  bestaar  af  en  Tilskærer¬ 
stue,  hvor  foruden  Daasernes  Stumme  (Sider) 
de  tilsvarende  Bunde  og  Laag  udhugges  af 
Blikpladerne  paa  automatisk  virkende  Maski¬ 
ner,  som  ved  et  enkelt  Stempelslag  samtidig 
udsnitter,  presser  og  præger  de  forskellige 
Dele,  og  saaledes  gør  dem  færdige  til  Paasæt- 
ning  af  Kautchuckringe.  Dette  Arbejde  fore¬ 
tages  i  et  særskilt  Værksted  og  ved  Hjælp  af 
automatiske  Maskiner,  som  under  meget  høj 
Opvarmning  presser  en  Kautchuckring  ned 
i  en  F'als  i  Daasens  Bund,  for  saaledes  at 
gøre  denne  absolut  tæt.  Sammenlodningen  af 
Daasernes  enkelte  Dele  foregaar  i  de  egent¬ 
lige  Daaseværksteder  og  udføres  hovedsage¬ 
lig  af  selvbetjenende  Loddemaskiner,  som  hver 


køres  ind,  for  efter  endt  Ovntørring  at  føres 
videre  til  Daaseafdelingen.  Stentrykkeriet  er 
tillige  beskæftiget  ved  en  omfattende  Produk¬ 
tion  af  Blikskilte,  et  Pelt,  der  er  under  be¬ 
tydelig  Udvikling. 

I  Malerafdelingen  findes  Malemaskinerne, 
hvor  Farven  eller  Lakken  ved  Hjælp  af  kom¬ 
primeret  Luft  paasprøjtes  Varen.  Desuden 
rummes  her  Tørreovne  af  lignende  Konstruk¬ 
tion  som  de  ovenfor  omtalte.  I  Forbindelse 
med  dette  Værksted  findes  et  Atelier  for 
haandmalet  Dekorering  af  Ovnskærme,  Kul¬ 
kasser  etc.  —  repræsenterende  en  Indrømmelse 
til  mere  »kunstneriske«  Fordringer.  I  saa 
Henseende  kan  iøvrigt  ogsaa  nævnes  et  gan¬ 
ske  nyt  og  fortjenstfuldt  Felt,  Fabriken  har 
taget  op,  nemlig  Fremstillingen  af  Legetøjs¬ 
spande  med  Citater  fra  gode  danske  Børne- 
viser  og  tilhørende  Billeder.  Der  findes 
Spande  med  »Bro,  Bro,  Brille«  og  lignende 
Motiver,  man  kun  med  Glæde  kan  se  afløse 
de  tyske  Smagløsheder,  der  hidtil  har  domi¬ 
neret  dette  Marked.  1  Stentrykkeriet  arbej- 

dos  endvidere  med  Reklameskilte,  Cigaret¬ 
æsker  o.  1.,  der  hidtil  væsentligt  er  indfort 
fra  Tyskland. 

De  til  Emaillering  bestemte  Varer  frem¬ 
stilles  hovedsagelig  i  Presse-  og  Trykkeværk¬ 
stederne,  som  foran  er  afbildede.  Paa  Bil¬ 
ledet  ser  man  en  af  de  store  Presser,  hvoraf 
nogle  drives  ved  Elektricitet  og  andre  ved 
hydraulisk  Kraft.  Desforuden  lindes  forskel¬ 
lige  Spindelpresser  samt  større  og  mindre 
Snitpresser,  altsammen  beregnet  paa  Masse¬ 
produktion. 

I  denne  Forbindelse  er  det  værd  at  lægge 
Mærke  til,  at  alle  Modeller,  Stempler  og  øv¬ 
rige  Maskindele  fremstilles  paa  Fabrikernes 
eget  Maskinværksted;  man  er  saaledes i  Stand 
til  selv  at  foretage  de  nødvendige  Repara¬ 
tioner  etc.,  som  forefalder,  uden  at  skulle 
være  afhængige  af  andre  Fabrikers  Leverings¬ 
dygtighed.  Dette  gælder  naturligvis  i  første 
Bække  de  forskellige  sindrige  Specialmaskiner, 
som  ikke  fremstilles  herhjemme,  og  som  man 
derfor  har  maattet  købe  i  Udlandet,  men 
iøvrigt  er  det  glædeligt  at  bemærke,  at  Sel¬ 
skabets  Direktion  i  alle  Tilfælde,  hvor  det 
har  været  gørligt,  har  hellittet  sig  paa  at 
anvende  Maskiner  af  dansk  Fabrikat.  Saa¬ 
ledes  tindes  et  udmærket  Udvalg  af  Værk¬ 
tøjsmaskiner  fra  Nielsen  &  Winther. 


Tilbage  har  vi  nu  kun  at  omtale  Ernaille- 
fabrikationen,  som  foregaar  i  de  Lokaler, 
der  mod  Syd  afslutter  Fabriksbygningen. 
Selve  Emailleringshallen,  som  maaler  40x20 
Meter  er  holdt  i  lyse  Farver  og  dækkes 
af  et  Moniertag  med  Ovenlys.  Her  findes 
foruden  Opslagningsborde  for  Emaillemassen, 
Tørreherder  med  Varmetilførsel  samt  3  dob¬ 
belte  Muffelovne.  Det  skyldes  disse  sidste, 
at  her  Aaret  rundt  hersker  en  næsten  tropisk 
Varme,  som  imidlertid  ikke  føles  anstræn- 
gende  takket  være  det  store  Ventilations¬ 
anlæg  under  Loftet,  som  her  i  Modsætning 
til  de  andre  Værksteder  udelukkende  an¬ 
vendes  til  Indblæsning  af  frisk  Luft  og  sam¬ 
tidig  Udsugning  af  den  overskydende  Varme. 

I  de  tilstødende  Lokaler  blandes,  sammen¬ 
smeltes  og  formales  Raastofferne  til  de  for¬ 
skellige  Emailler,  og  Smeltningen  foregaar 
dels  i  Digel  og  dels  i  Flammeovne.  Sammen¬ 
sætningen  og  Tilvirkningen  af  disse  Emailler 
er  en  Fabrikationshemmelighed  og  sker  under 
Kontrol  af  en  Kemiker,  til  hvis  Raadighed 
der  er  stillet  et  fuldtud  moderne  indrettet 
Laboratorium.  Den  danske  Fabrik  forsyner 
iøvrigt  ogsaa  Datterselskabet  i  Malmø  med 
Emaille. 

De  færdigt  oppressede  Varer  gennemgaar 
først  en  Bejtsningsproces  og  føres  derpaa  til 


Opslagningsborde  i  Emailleafdelingen. 

Opslagningsbordene,  hvor  de  —  som  vort 
Billede  viser  —  dyppes  i  den  færdige  Emaille- 
masse  for  derefter  at  anbringes  paa  Tørre¬ 
herderne.  Efter  tilendebragt  Tørring  fore¬ 
tages  i  Muffelovnene  under  en  Temperatur 


spørgsel  arbejder  denne  Afdeling  uafbrudt 
Dag  og  Nat. 

Ialt  beskæftiger  Fabriken  som  nævnt  600  Ar¬ 
bejdere,  (Fabriken  i  Malmø  ca.  500  Arbejdere), 
mens  Aktiekapitalen  udgør  1,2  Mili.  Kr.  Saa- 


Muffelovne  til  .Brænding  af  Emaillevarer. 


af  ca.  1000°  Celsius  den  endelige  Brænding, 
som  afslutter  den  interessante  og  mangeartede 
Proces. 

Denne  Emailleindustri  udgør  en  endog 
meget  stor  Del  af  Fabrikernes  Produktion, 
og  for  at  kunne  tilfredsstille  den  stærke  Efter- 


ledes  udrustet  indtager  Carl  Lunds  Fabriker 
med  Rette  en  fremskudt  Plads  indenfor  vor 
hjemlige  Industri  og  afgiver  et  smukt  Eksem¬ 
pel  paa,  hvor  langt  der  —  fra  en  endog  meget 
beskeden  Begyndelse  —  kan  naas  ved  et  ihær¬ 
digt  og  maalbevidst  Arbejde. 


Danmarks  Amerikanske  Selskab. 


Den  paa  Mødet  i  Industriforeningen  den 
4.  Maj  stiftede  Forening:  Danmarks  ame¬ 
rikanske  Selskab,  der  er  stiftet  i  Tilslutning 
til  The  American-Scandinavian  Foundation 
har  valgt  følgende  Herrer  til  Medlemmer  af 
Selskabets  Repræsentantskab: 

Kammerherre  Carl  Beeh,  Statskonsulent 
Tb.  J.  Brask,  Professor  Bernhard  Bøggild, 
Bankdirektør  C.  C.  Clausen,  Grosserer  Tb. 
Colding,  Direktør  Fred.  Dalgas,  Direktør 
Benny  Dessau,  Ingeniør  Alex.  Foss,  Bank¬ 
direktør,  Etatsraad  Fmil  Gluckstadt,  Professor 
Otto  Jespersen,  Professor  W.  Johannsen, 
Professor  Arnold  Krog,  Overbibliothekar  H. 
Q.  Lange,  Ingeniør  Poul  Larsen,  Dr.  phil. 
H.  L.  Møller,  Bankdirektør,  Etatsraad  Fr. 
Nørgaard,  Professor  A.  Ostenfeld,  Professor 
Thorkild  Rovsing,  Professor  William  Rung, 
Direktør  II.  P.  Prior,  Jægermester  F.  II.  Skov, 


Tybrind,  Docent  E.  Suenson,  Fabrikant  Tho¬ 
mas  B.  Thrige  og  Departementschef  A.  P.  Weis. 

Til  Formand  for  Repræsentantskabet  er 
valgt  Direktør  H.  P.  Prior,  der  sammen  med 
Bestyrelseskomitéen,  hvis  Medlemmer  er: 
Professor  Bernhard  Bøggild,  Ingeniør  Alex. 
Foss,  Professor  W.  Johannsen  og  Bankdirektør, 
Etatsraad  Fr.  Nørgaard,  besørger  Selskabets 
løbende  Forretninger.  Selskabets  Formaal 
er  i  første  Række  at  vejlede  Danske,  der 
agter  at  foretage  teoretiske  eller  praktiske 
Studier  i  De  forenede  Stater.  Medlemskon¬ 
tingentet  er  pr.  Enkeltperson  8  Kr.  aarlig 
eller  200  Kr.  en  Gang  for  alle.  Institutioner 
og  Selskaber  kan  ogsaa  optages  som  Med¬ 
lemmer;  Aarskontingentet  herfor  er  en  eller 
flere  Portioner  å  25  Kr. 

Indmeldelser  modtages  i  Selskabets  Sekre¬ 
tariat,  Vestre  Boulevard  18,  Kjøbenhavn,  hvor¬ 
fra  ogsaa  alle  Forespørgsler  besvares. 

Mindre  Meddelelser. 


Industritællingens  Skemaer. 

Man  har  fra  industriel  Side  gjort  os  op¬ 
mærksom  paa  den  formentlig  uheldige  Om¬ 
stændighed  ved  de  til  Industri-  og  Haand- 
værkstællingen  benyttede  Skemaer,  at  de  paa¬ 
gældende  Tal  ikke  forlangtes  opgivne  for  en 
bestemt  Dato  som  f.  Eks.  ved  Folketællingerne. 
Dette  vilde  sikkert  have  lettet  Affattelsen  af 
Skemaerne.  Visse  Spørgsmaal,  der  var  holdt 
i  al  Almindelighed,  vilde  derved  være  bleven 
lettere  at  besvare.  Saaledes  savnede  man  en 
Rubrik  for  løse  Arbejdere,  der  kunde  an¬ 
vendes  i  Tilfælde,  hvor  en  større  Virksom¬ 
hed  netop  paa  Tællingsdagen  —  eller  rettere 
paa  den  Dag,  for  hvilken  Oplysningerne  af¬ 
gaves,  —  beskæftigede  en  Stab  af  løse  Ar¬ 
bejdere  f.  Eks.  ved  Losning  eller  lignende, 
hvilket  Arbejde  ikke  foretages  daglig,  men 
dog  heller  ikke  er  ganske  ekstraordinært,  idet 
det  gentager  sig  mere  eller  mindre  hyppigt 
med  visse  Mellemrum.  En  Rubrik  for  saa- 
danne  løse  Arbejdere  vilde  uden  Tvivl  have 
været  hensigtsmæssig.  I  Stedet  spørges  der 
i  Skemaerne,  om  det  beskæftigede  Arbejder¬ 
antal  er  ekstraordinært  lavt  eller  højt.  Et 
saadant  Spørgsmaal  holdt  i  al  Almindelighed 
er  imidlertid  betydeligt  lettere  at  stille  end 
at  besvare. 

Er  intensiv  Smørproduktion  urentabel ? 

Det  vil  være  bekendt,  at  Sveriges  Smør¬ 
eksport  gennem  det  sidste  Aarti  er  steget 
overordentligt  betydeligt,  der  har  endog  været 
talt  om,  at  den  kunde  blive  en  alvorlig  Kon¬ 
kurrent  for  det  danske  Smør  paa  det  engelske 
Marked.  I  Aaret  1912  er  imidlertid  denne 
Smøreksport  foreløbig  kulmineret  med  en  Vær¬ 
di  af  46  Mili.  Kr.,  idet  Aaret  1913  kun  opviser 
en  Værdi  af  38  Miil.  Kr.  De  Forventninger,  der 
i  Sverige  knyttedes  til  en  stærk  Smørproduk¬ 
tion  med  tilhørende  Eksport,  synes  nemlig 
ikke  at  være  gaaede  i  Opfyldelse.  Grunden 
hertil  menes  ifølge  »Meddelelser  fra  Norges 
Oplysningskontor  for  Næringsvejene«  foruden 
Stigningen  i  det  indenlandske  Smørforbrug 
at  være,  »at  Interessen  for  en  stærk  Mælke¬ 
produktion  er  i  Aftagende  blandt  Jordbrug¬ 
erne,  som  i  stadig  større  Antal  begynder  at 
hælde  til  den  Anskuelse,  at  den  intensive 
Mælkeproduktion  fra  økonomisk  Synspunkt 
ikke  er  uangribelig.« 

-  Maaske  der  her  var  noget  for  vore  Land¬ 
brugsøkonomer  at  tænke  over. 


Tysk  HaandværksudstiUing. 

Næppe  i  noget  andet  Land  har  Industriens 
Udvikling  paaført  Haandværket  en  saa  stærk 
Konkurrence  som  i  Tyskland,  hvor  Haand¬ 
værket  altid  har  indtaget  en  høj  og  anset 
Stilling.  Næppe  i  noget  andet  Land  har 
imidlertid  Haandværket  til  Gengæld  sat  saa 
stor  Kraft  ind  paa  til  Trods  for  den  indu¬ 
strielle  Udvikling  at  hævde  sin  Plads  som 
just  i  dette  Land,  og  der  gøres  i  Tyskland  et 
beundringsværdigt  Arbejde  for  at  dygtiggøre 
Haandværksstanden.  »For,  —  som  det  hed¬ 
der  i  de  officielle  Redegørelser,  —  at  vise,  at 
Haandværket  endnu  lever  og  tilmed  er  i 
Stand  til  at  levere  godt  og  nyt  Arbejde  og 
til  at  finde  Felter,  hvor  det  støtter  og  sup¬ 
plerer  Industriens  Produkter«,  har  tyske 
Haandværkere  besluttet  næste  Aar  i  Dresden 
at  foranstalte  en  stor  Udstilling  omfattende 
alle  Slags  Haandværksprodukter,  Haandværks- 
hjælpemidler  o.  s.  v.  Udstillingen  var  op¬ 
rindelig  kun  tænkt  som  en  Udstilling  for 
Sachsen,  men  det  viste  sig  snart  ønskeligt  at 
gøre  den  til  en  almen  tysk  Udstilling,  og 
Tilslutningen  synes  at  skulle  blive  meget  stor. 
Udstillingen  vil  ogsaa  omfatte  de  Industri¬ 
grene,  der  leverer  Maskiner  og  Redskaber 
til  Haandværket,  og  det  bliver  saaledes  ikke 
en  forbenet  Laugsopvisning,  men  en  fuldt 
moderne  Erhvervsudstilling,  hvor  der  uden 
Tvivl  bliver  meget  at  lære  —  ogsaa  for  dan¬ 
ske  Haandværkere. 

Dat  moderne  Kina. 

Kina  er  uden  Tvivl  i  Færd  med  at  blive 
et  stedse  større  Marked  for  fremmed  Indu¬ 
stri.  Landets  finansielle  Stilling  er  efter 
Revolutionen  stærkere  end  før,  og  den  Mønt¬ 
reform,  som  allerede  i  mange  Aar  har  staaet 
paa  Dagsordenen,  vil  i  nær  Fremtid  blive 
gennemført.  Jernbanebygningen  i  Kina  gør 
enorme  Fremskridt.  Der  er  allerede  bygget 
Linier  med  en  samlet  Længde  af  6000  Miles. 
Selvfølgelig  er  dette  langt  fra  tilstrækkeligt 
i  et  Land  med  et  Areal  af  over  15.000  engel¬ 
ske  Kvm.  og  med  en  befolkning  paa  407  Miil. 
Indbyggere,  hvori  endda  ikke  er  medregnet 
Tributlandene,  som  omfatter  over  2600  Kvm. 
med  25  Mili.  Indbyggere.  Jernbaneløsningen, 
som  foretages  af  evropæiske  og  amerikanske 
Firmaer,  i  den  senere  Tid  i  stedse  videre 
Udstrækning  ogsaa  af  Kina  selv,  forkorter 
Afstandene  fra  Havnebyerne  og  de  sejlbare 

Floder  til  det  Indre  af  Landet,  som  med  sine 
store  Skatte  hidtil  har  ligget  udenfor  Række¬ 
vidden  af  den  internationale  Handel.  Indtil 
Møntreformen  bliver  gennemført,  maa  Kina 
bruge  sin  gamle  Sølvdollar  paa  24  Gram  rent 
Sølv,  og  saaledes  basere  hele  sin  Omsætning 
paa  dette  Metal,  som  jo  er  underkastet  stærke 
og  stadige  Værdisvingninger.  Disse  Sving¬ 
ninger  virker  selvfølgelig  stærkt  hæmmende 
paa  Landets  økonomiske  Udvikling,  og  det  er 
tlerfor  af  allerstørste  Betydning  for  Kina 
snarest  muligt  at  faa  et  fast  Møntsystem. 

Med  Henblik  paa  de  Omkostninger,  Over¬ 
gangen  til  et  nyt  Møntsystem  vil  medføre,  er 
det  imidlertid  af  Interesse  at  se,  at  Kinas 
Statsfinanser  stadig  bedres,  takket  være  de 
voksende  Toldindtægter,  og  da  navnlig  Ind¬ 
tægterne  af  Salttolden.  Den  fremmede  Kon¬ 
kurrence  i  Kina  staar  selvfølgelig  meget  skarpt 
mod  hinanden  som  overalt  i  de  oversøiske 
Lande,  navnlig  har  De  forenede  Stater  og 
Japan  allerede  erholdt  meget  fordelagtige 
Koncessioner.  Imidlertid  menes  det  endnu 
ingenlunde  at  være  for  sent  for  andre  Lande 
at  vinde  nye  Markeder  i  dette  Land  med  dets 
store  naturlige  Rigdomme,  og  det  er  et  Spørgs- 
maal,  om  ikke  de  smaa,  men  alligevel  kon¬ 
kurrencedygtige  Nationer  her,  paa  visse  Om- 
raader  i  hvert  Fald,  vil  have  Betingelser  for 
at  drage  Fordel  af  Kinesernes  Uvilje  mod 
de  overmægtige  Stormagter,  hvor  Politik  og 
Penge  som  oftest  følges  ad. 

Kæmpelokomotiver. 

Det  er  ikke  et  fuldt  Aarhundrede  siden  kun 
godt  Trekvart,  at  det  første  brugelige  Damp¬ 
lokomotiv  »The  Rocket«  kørte  sin  berømme¬ 
lige  Færd  Stockton— Darlington,  og  dermed 
paabegyndte  et  helt  nyt  Afsnit  i  Trafikens 
Historie.  Mægtig  blev  den  Udvikling,  der 
fulgte  efter,  og  uhyre  økonomisk,  social  og 
kulturel  Betydning  har  den  haft.  Men  ogsaa 
de  Former,  hvorunder  vekslende  Tider  har 
anvendt  Damplokomotivel',  er  undergaaet 
betydelige  Forandringer.  At  Dampteknikens 
store  Fremskridt  —  overhedet  Damp  o.  s.  v. 
selvfølgelig  ogsaa  er  komne  Damplokomotivet 
tilgode,  er  en  Selvfølge.  Hastighed,  Sikker¬ 
hed  og  Økonomi  er  mangedoblede  —  men 
selve  Principet  er  ikke  undergaaet  nogen 
dybere  Forandring.  Blot  større  er  Lokomo¬ 
tiverne  bievne,  rene  Kæmper  er  det,  der  be¬ 
sørger  vore  Dages  Trafik  paa  Hovedruterne, 
baade  i  Ekspres-  og  navnlig  i  Godstogs¬ 
tjenesten. 

De  største  Lokomotiver,  der  bygges,  er 
nemlig  ingenlunde  som  Menigmand  ofte  er 
tilbøjelig  til  at  tro  Hurtigtogslokomotiver. 


Som  oftest  er  de  bestemte  til  at  trække  de 
store,  svære  Godstogsstammer  over  stærke 
Stigninger  og  lange  Strækninger  At  der  her¬ 
til  fordres  vældig  Maskinkraft,  store  Kul¬ 
beholdninger  og  altsaa  svære  Tendere,  saa¬ 
ledes  at  Maskine  og  Kulvogn  tilsammen  bliver 
af  kolossal  Vægt,  siger  sig  selv.  Men  af 
denne  Vægt  spiller  Lokomotivvægten  en  sær¬ 
lig  Rolle.  Det  Tryk,  som  Drivhjulene  til¬ 
sammen  udøver  paa  Skinnerne,  skal  og  maa 
være  enormt  for  at  sætte  det  tunge  Godstog 
i  Gang,  derfor:  jo  tiere  Drivhjul  desto  bedre, 
desto  mere  fordelt  og  mindre  pr.  Hjul  kan 
Trykket  blive.  Det  ligger  da  nær  ogsaa  at 
søge  Vægten  af  den  tunge  Tender  »udnyttet« 
ved  at  gøre  Tenderhjulene  til  Drivhjul,  alt¬ 
saa  gøre  Lokomotivet  større  med  Tenderen. 

Allerede  i  Tredserne  blev  dette  forsøgt,  idet 
man  paa  »Great  Northern  Railway«  for¬ 
synede  en  Del  svære  Godstogstendere  med 
Drivværk,  og  derved  opnaaede  at  kunne  øge 
Godstogenes  Længde.  Imidlertid  viste  det  sig, 
at  det  var  et  Fejlgreb.  Man  kunde  ikke  ud¬ 
nytte  Fordelene,  thi  Toglængden  begrænsedes 
af  Vigesporenes  Længde,  og  disse  viste  sig 
næsten  overalt  for  korte  til  at  optage  de  for¬ 
øgede  Togstammer. 

I  de  senere  Aar  har  man  imidlertid  taget 
Tanken  op  ved  Eriebanen  i  Nordamerika. 
I  Forvejen  velkendt  for  sine  vældige  Loko¬ 
motiver,  som  man  kom  ind  paa,  da  det  af 
driftsøkonomiske  Grunde  viste  sig  nødvendigt 
at  føre  vældige  Godstog  over  store  Stigninger, 
laa  det  ikke  fjernt  netop  for  denne  Bane  at 
gøre  Forsøget.  De  sværeste  Lokomotivtyper 
(Mallet-Typen)  har  her  været  bragte  i  An¬ 
vendelse,  og  man  er  altsaa  nu  kommet  ind 
paa  ogsaa  at  forsyne  en  Del  af  Tenderne 
med  Drivværk,  og  har  derved  opnaaet  Kæmpe¬ 
lokomotiver  med  50,000  Kg.  Trækkraft,  372 
Tons  Tjenestevægt  og  lidt  over  30  Meters 
Længde.  Disse  Lokomotiver  er  tillige  for¬ 
synede  med  mekanisk  Fyring. 

Men  ogsaa  i  Europa  har  man  mange  Steder 
Anvendelse  for  kraftige  Godstogslokomotiver. 
De  sværeste  bygges  af  det  berømte  Firma 
Maffei  i  Mtinchen,  de  er  8-koblede,  17,55  m 
lange  (uden  Tender)  og  vejer  122,8  Tons 
Tjenestevægt.  De  er  bestemte  for  de  stærke 
Stigninger  over  Probstzella  paa  Strækningen 
Miinchen — Berlin. 

Dansk  litografisk  Kunst  bedømt  i  Udlandet. 

Det  berømte  tyske  Museum  tor  Boghaand- 
værk  i  Leipzig,  der  af  og  til  foranstalter  Sær¬ 
udstillinger  af  udenlandsk  grafisk  Kunst  har 
fornylig  ordnet  og  fremstillet  et  Udvalg 
af  det  danske  Firma  Chr.  .1.  Gatos  Litografier. 

Denne  Udstilling  er  bleven  meget  rosende 
omtalt  af  Fagmænd,  der  særlig  henleder  Op¬ 
mærksomheden  paa  Firmaindehaveren  Chr. 
Gatos  selvstændige  Forsøg  paa  at  overføre 
Originaltegninger  paa  den  litografiske  Sten, 
saaledes,  at  intet  af  Originalens  Karakter  gaar 
tabt. 

Over  Gatos  Udstilling  har  det  tyske  Bog- 
haandværk-  og  Skriftmuseum  udgivet  en  lille 
fint  udstyret  Katalog  med  fortrinlige  Prøver 
paa  de  udstillede  Genstande. 

En  Kommentar  til  Malmøudstillingen. 

Det  er  en  bekendt  Sag,  at  Sveriges  indu¬ 
strielle  Udvikling  ikke  har  opfyldt  de  For- 
haahninger,  man  stillede  til  den  med  Hensyn 
til  Mulighederne  for  en  rapid  Befolknings¬ 
tilvækst  —  og  dermed  i  Forbindelse  staaende 
Fremtidsdrømme.  Den  Landsdel,  hvor  det 
industrielle  Gennembrud  har  været  størst, 
og  til  hvis  Udviklingsmuligheder  de  største 
Forhaabninger  knyttes,  nemlig  Norrland,  har 
endog  udvist  en  umiskendelig  Tilbagegang  i 
Befolkningstal.  Den  opvoksende  Industri, 
navnlig  knyttet  til  Malmbrydningen  og  Ud¬ 
nyttelsen  af  den  rige  Vandkraft  heroppe, 
har  ikke  kunnet  opveje  Udtyndingen  blandt 
Land-  og  Skovarbejdere,  blandt  hvilke 
Udvandringen  tager  sine  fleste  Rekruter. 
Til  Trods  for  Industriens  Blomstring  bliver 
Stigningen  i  Sveriges  Folketal  mindre  og 
mindre  stærk  fra  Aar  til  Aar,  og  den  netop 
offentliggjorte  officielle  Befolkningsstatistik 
for  1913  bekræfter  dette  Fænomen  end  yder¬ 
ligere.  Folketallet  for  dette  Aar  var  5,638,000, 
hvilket  betyder  en  Tilvækst  fra  det  foregaa- 
ende  Aar  af  kun  34,000  eller  0,6  pCt.  For 
1912  var  Tilvæksten  0,8  pGt.  Til  Sammenlig¬ 
ning  kan  anføres,  at  Danmarks  absolute  Be¬ 
folkningstilvækst  i  1911  udgjorde  38,000  Men¬ 
nesker  og  at  Sveriges  Befolkningstilvækst 
procentvis  kun  er  halvt  saa  stor  som  Dan¬ 
marks.  Aarsagerne  til  disse  Forhold  maa 
imidlertid  ikke  blot  tilskrives  Udvandringen, 
men  nu  nok  saa  meget  den  hastige  Tilbage¬ 
gang  i  Fødselstallet.  Ganske  vist  er  Dødelig¬ 
ligheden  ogsaa  i  Tilbagegang,  men  har  altsaa 
dog  ikke  kunnet  opveje  de  nævnte  uheldige 


Forhold.  Disse  vækker  den  alvorligste  Be¬ 
kymring  i  Sverige  og  navnlig  de  anførte  Re¬ 
sultater  af  Statistiken  for  1913  har  givet  An¬ 
ledning  til  Drøftelse  af,  hvilke  Forholdsregler 
der  kan  tænkes  trufne  for  at  dæmme  op  for 
den  paabegyndte  Stagnationsbevægelse. 

-v,  -v,  -v, 

W  V?  w 

Notitser. 

Dødsfald  i  Sveriges  Industriverden.  Nestoren 
blandt  Sveriges  Industrifolk,  Anlenor Nydqvist, 
Grundlæggeren  af  den  bekendte  Maskinfabrik 
»Nydqvist  &  Holm«  ved  Trollhåttan,  er  den 
24.  Maj  afgaaet  ved  Døden,  97  Aar  gammel. 
Med  ham  har  svensk  Industri  tabt  en  af  sine 
rigeste  og  mest  ejendommelige  Personligheder, 
hvis  virksomme  Liv  var  et  Billede  paa  selve 
den  moderne  Industris  Historie. 

Født  i  1817  kastede  Nydqvist  sig  allerede 
som  ung  Mand  over  tekniske  Studier  og  blev 
i  en  Alder  af  kun  29  Aar  en  Foregangsmand 
for  den  vaagnende  industrielle  Udvikling  i 
Sverige,  idet  han  i  denne  Alder  sammen  med 
sin  Kompagnon,  Lidstrøm,  grundlagde  det 
første  mekaniske  Værksted  ved  Trollhåttan, 
som  indtil  da  havde  slumret  i  uberørt  Natur¬ 
skønhed.  Senere  optoges  Olof  Holm  i  Fir¬ 
maet,  og  Fabriken  voksede  fra  den  mest  be¬ 
skedne  Begyndelse  og  ofte  gennem  trange 
Tider  frem  til  sin  nuværende  ansete  Stilling 
indenfor  den  svenske  Jernindustri,  beskæf¬ 
tigende  1100  Arbejdere.  Fabrikens  Produk¬ 
tion  er  efterhaanden  udvidet  fra  Dampma¬ 
skiner  og  Turbiner  til  Værktøjsmaskiner  og 
navnlig  Lokomotiver,  af  hvilke  Fabriken  ialt 
har  leveret  1020  Stk.  Saavel  Fabrikens  første 
som  sidste  Lokomotiv  er  iøvrigt  udstillet  paa 
den  baltiske  Udstilling  i  Malmø.  Virksomhe¬ 
dens  Historie  er  fortalt  i  et  Festskrift,  der  ud¬ 
gaves  i  1912  i  Anledning  af  Leveringen  af  Loko¬ 
motiv  Nr.  1000  fra  Værkstederne.  Det  Bille¬ 
de,  dette  Skrift  tegner  af  den  afdøde  Industri¬ 
grundlægger,  vil  bevare  hans  Navn,  saalænge 
svensk  Industri  bestaar.  Han  hørte  til  de 
Mænd,  der  af  intet  forstaar  at  skabe  meget 
blot  i  Kraft  af  personlige  Egenskaber. 

Andelsproduktion  og  Brugsforeningsfabriker. 


Ved  Andelsforeningernes  Fællesmøde 
den  6.  April  d.  A.  i  Kjøbenhavn 
holdt  Forstander  Th.  Madsen-Mygdcil  et 
Foredrag  om  »Andelsbevægelsens  sociale 
Betydning«,  som  senere  er  offentliggjort  i 
»Andelsbladet«. 

Dette  Foredrag  giver  utvivlsomt  en  rig¬ 
tig  og  klar  Gengivelse  af  vide  Kredses 
Opfattelse  af  Andelsbevægelsens  Forhold 
til  Brugsforeningsfabrikerne.  Den  giver 
derfor  nærværende  Tidsskrift  en  kær¬ 
kommen  Anledning  til  at  belyse  dette 
Spørgsmaal.  Men  for  at  vore  Læsere  kan 
have  tilstrækkeligt  Udbytte  af  en  Diskus¬ 
sion,  er  det  ønskeligt,  at  de  af  Hr.  Mad- 
sen-Mygdal  fremsatte  Tanker  er  umiddel¬ 
bart  tilgængelige,  og  vi  har  derfor  i  nær¬ 
værende  Nummer  tilladt  os  at  aftrykke 
Hr.  Madsen-Mygdals  Artikel  1),  som  altsaa 
bør  kendes,  før  det  følgende  læses. 

Hr.  Madsen-Mygdal  beskæftiger  sig  i 
sin  Artikel  med  to  forskellige  Organisa¬ 
tionsformer  med  ganske  modsatte  Opga¬ 
ver,  som  man  forsøger  at  samle  under 
samme  Navn  af  Andelsbevægelse. 

Den  ene,  Andelsproduktionen,  har  til 
Opgave  at  skaffe  den  lille  Producent  sam¬ 
me,  d.  v.  s.  lige  saa  god,  Pris  for  sine  Pfo- 
dukter  som  Storproducenten.  Det  er  en 


b  Jvfr.  Pag.  151  dette  Hefte. 


Sammenslutning  for  at  billiggøre  Produk¬ 
tionen  og  højne  Salgsprisen  for  derved  at 
forøge  Producenternes  (Gaardmandens  og 
Husmandens)  Udbytte. 

Den  anden,  Brugsforeningsbevægelsen, 
som  »har  sit  Udspring  fra  Byernes  Arbej¬ 
derbefolkning«,  har  til  Maal  at  skaffe  den 
afsides  levende  eller  den  fattige  Forbruger 
lige  saa  billige  Priser  som  Storforbrugeren 
ved  at  undgaa  eller  omgaa  Mellemhande¬ 
len  og  ved  at  købe  (eller  producere)  i 
Fællesskab. 

Det  er  klart,  at  begge  disse  Bevægelser 
hver  for  sig  sætter  sig  et  berettiget  Maal 
af  social  Karakter:  at  ville  gavne  de  min¬ 
dre  velstillede  gennem  Organisation  og 
Samvirken. 

Men  der  er  det  ejendommelige  ved  de 
to  Bevægelser,  at  de  direkte  modarbejder 
hinanden.  Dette  træder  ikke  for  Dagen, 
medmindre  de  to  Bevægelser  sættes  til  at 
arbejde  med  det  samme  Stof,  og  da  de 
hidtil  hver  har  arbejdet  paa  sit  Omraade: 
Andelsproduktionen  med  kooperativ  Pro¬ 
duktion  af  Fødemidler,  Brugsforeninger¬ 
ne  med  kooperativt  Indkøb  af  indførte 
Varer  og  Industriartikler,  saa  har  de  to 
Bevægelser  hidindtil  kunnet  trives  ved  Si¬ 
den  af  hinanden. 

Men  tag  et  simpelt  Eksempel  fra  Mæl- 
keproduktionsomraadet.  I  Kjøbenhavns 

Mælkeforsyning  er  Landbrugerne  interes¬ 
serede  med  de  højest  mulige  Priser  og 
soger  at  hidføre  disse  gennem  deres  Mæl¬ 
keproducentforeninger,  medens  Kjøben¬ 
havns  Indbyggere  er  interesserede  i  de  la¬ 
vest  mulige  Priser.  Den  Dag,  kjøbenhavn- 
ske  Brugsforeninger  tager  dette  Pris- 
spørgsmaal  op  efter  de  Principer,  som 
iøvrigt  hævdes  af  Brugsforeningsbevægel¬ 
sen,  og  naar  de  som  Følge  deraf  indretter 
Mælkerier  med  den  Opgave  at  skaffe  Kø¬ 
berne  den  billigst  mulige  Mælk,  vil  de  to 
Bevægelser  træde  i  aabenlys  Modsætning. 

Thi  naar  Andelsproduktionen  vil  skaffe 
Producenterne  højeste  Priser,  saa  vil 
Brugsforeningerne  skaffe  Konsumenterne 
de  lavest  mulige.  Anvendt  paa  det  samme 
Omraade,  maa  disse  Bevægelser  nødven¬ 
digvis  komme  i  bestemt  Modsætningsfor¬ 
hold. 

Hr.  Madsen-Mygdal  anviser  —  som  alle 
andre  af  Landbrugets  Fortalere  —  Land¬ 
brugets  Producenter  Andelsbevægelsen  og 
Landbrugets  Konsumenter  Brugsforenin¬ 
gerne. 

Det  kan  han  rolig  gøre,  saa  længe 
Brugsforeningerne  ikke  omsætter  Land¬ 
brugets  Produktion.  Den  Dag,  da  Byer¬ 
nes,  d.  v.  s.  Arbejdernes,  Brugsforeninger 
har  vokset  sig  stærke  nok  til  ogsaa  at 
bringe  Brugsforeningskravet  i  Anvendelse 
overfor  Landbrugets  Produktion,  da  Byer¬ 
nes  Brugsforeninger  bygger  Slagterier  og 
Mejerier  for  at  overføre  disse  Virksomhe¬ 
ders  Udbytte  ud  over  de  nøgne  Drifts¬ 
udgifter  fra  Landbrugets  Producenter  til 
Byernes  Konsumenter,  da  vil  Landbruget 
nok  faa  Øjnene  op  for  Begrebsforvirrin¬ 
gen,  der  nu  bruges  til  at  føre  Brugsfabri¬ 
kationen  frem  under  det  falske  Navn  af 
» Andelsproduktion« . 

Vi  har  ovenfor  sagt,  at  Brugsforenings¬ 
bevægelsen  saavel  som  Andelsproduktio¬ 
nen  har  sat  sig  et  berettiget  Maal  af  social 
Karakter,  men  deraf  følger  ikke,  at  vi 
anerkender  det  gavnlige  i  Brugsforenin¬ 
gernes  faktiske  Handlinger.  De  skæve 
Følger  af  Brugsforeningernes  Optagelse  af 


Produktionen  stammer  fra,  at  deres  Maal 
ene  og  alene  er  at  begunstige  Konsumen¬ 
ten.  Lad,os  tænke  os  alle  eller  den  over¬ 
vejende  Del  af  Danmarks  Landejendom¬ 
me  i  Hænderne  paa  de  store  engelske 
Brugsforeninger,  der  faktisk  aftager  en 
overvejende  Del  af  vor  Landbrugsproduk¬ 
tion.  Tror  man,  at  vort  Landbrug,  d.  v.  s. 
de  Mennesker,  der  skal  leve  deraf,  faktisk 
vilde  faa  mere  end  det  nødtørftige?  Tror 
man,  at  der  vilde  blive  ofret  noget  af  Be¬ 
tydning  paa  Fremskridt,  Uddannelse,  For¬ 
søg  og  alt  det,  som  forudsætter  og  kræver 
Kapitalopsamling?  Nej,  alt,  hvad  der 
kunde  skrabes,  vilde  gaa  i  Brugsforenings- 
konsumenternes  Lomme,  indtil  Citronen 
en  skønne  Dag  var  saa  udpresset,  at  man 
kastede  Skallerne  fra  sig. 

Det  er  dette,  der  tidligt  eller  sildigt  vil 
ske  med  enhver  Industri,  der  kommer  un¬ 
der  Brugsforeningsvilkaar.  Industrivirk¬ 
somheder  har  som  Formuegenstand  en 
vis  Lighed  med  Skovejendomme.  Det  la¬ 
der  sig  meget  vel  gøre  at  skaffe  sig  store 
Indtægter  af  en  Skov  ved  at  fælde  dygtigt. 
Tag  hvert  Aar  en  Tiendedel,  og  den  kan 
give  stort  Udbytte  i  ti  Aar.  Men  efter 
disses  Forløb  er  Formuen  spist  op,  og  kun 
den  nøgne  Jord  tilbage.  Saaledes  førte  en 
Del  af  vore  Dampskibsselskaber  for  nogle 
Aar  siden  deres  Husholdning:  de  betalte 
i  en  Aarrække  høje  Udbytter,  10,  12  eller 
25  pCt.,  men  en  skønne  Dag  viste  det  sig, 
at  selve  Kapitalen  var  opspist.  Minderne 
derom  i  Form  af  værdiløse  Aktier  findes 
endnu  spredt  ud  over  Landet. 

En  moderne  dansk  Industri,  der  skal 
tage  Kampen  op  ikke  alene  paa  Hjemme¬ 
markedet,  men  ogsaa  —  som  Hr.  Madsen- 
Mygdal  med  Rette  ønsker  —  paa  de  uden¬ 
landske  Markeder,  maa  være  meget  stærkt 
funderet,  stærk  ved  fortrinlig  Administra¬ 
tion,  ved  Indretninger  paa  Højde  med  det 
bedste  og  ved  omfattende  Afskrivninger  og 
Opsparing,  for  virkelig  at  kunne  holde 
Udlandet  Stangen.  Dette  kan  ikke  naas 
for  en  Brugsforeningsfabrik,  hvis  Maal: 
at  nedsætte  Konsumenternes  Betaling  til 

et  absolut  Minimum,  direkte  modvirker 
Bestræbelserne  for  at  opspare,  styrke  og 
konsolidere. 

Vi  er  i  disse  Betragtninger  ikke  kommet 
ind  paa  Handelens  o:  Mellemhandelens 
Stilling,  men  der  kunde  dog  være  Anled¬ 
ning  til  at  henlede  Opmærksomheden  paa 
den  Virkning,  som  en  Brugsforeningsfa¬ 
briks  Salgsvilkaar  maa  medføre,  naar 
praktisk  talt  enhver  Konsument  kan  gøre 
sig  til  Fabrikens  Køber.  Da  Brugsfor¬ 
eningsfabriken  stiller  i  Udsigt,  at  bele 
Overskudet  fordeles  til  Konsumenterne, 
saa  vil  den  øvrige  Industri,  der  ikke  er 
Brugsforeningsindustri,  have  at  vælge 
mellem  at  byde  Køberne  mindre  gunstige 
Priser,  d.  v.  s.  tabe  Markedet,  eller  at  ned¬ 
sætte  Prisen,  saa  at  der  intet  Overskud 
bliver  at  fordele.  Brugsforeningsfabriken 
vil  da  for  saa  vidt  have  naaet  sit  Maal, 
som  Priserne  maa  synke  og  Konsumen¬ 
terne  virkelig  faa  Varen  allerbilligst,  men 
det  er  indlysende,  at  Industrien  som  saa- 
dan  forbløder  sig,  og  at  det  kun  bliver  et 
Tidsspørgsmaal,  naar  den  forsvinder  og 
giver  Plads  for  Udlandets  Indførsel. 

Det  er  derfor,  at  vor  Industri  i  den  un¬ 
der  det  falske  Navn  af  »Andelsbevægelse« 
opsejlende  Brugsforeningsindustri  ser  den 
største  Fare  for  sin  fremtidige  Eksistens. 

Fra  Socialdemokraternes  Side  vil  man 
sikkert  med  største  Glæde  imødese  denne 
»Socialisering«  af  Industrien.  Men  det  vil 
hurtigt  vise  sig,  at  uden  Monopolet  gaar 
det  ikke.  Det  vil  være  nødvendigt  at  lade 
Lovgivningen  træde  til  og  ved  Indførsels¬ 


forbud  forhindre,  at  udenlandske  Varer 
kan  underbyde  Brugsforeningsindustrien. 
Vi  vil  da  maaske  naa  det  Punkt,  at  vi  alle 
konsumerer  billige  Brugsforeningsvarer, 
men  betaler  Udgifterne  dertil  gennem 
stærkt  forøgede  Skatter. 

Enhver,  der  kender  Forholdene,  véd,  al 
for  den  allerede  bestaaende  Brugsfor¬ 
eningsfabi 'kations  Vedkommende  er  det 
kun  muligt  gennem  Halv  -  Monopoler, 
skabte  ved  politisk  Agitation,  at  oprethol¬ 
de  disse  Virksomheder;  paa  det  aabne 
Marked  bukker  de  uhjælpeligt  under,  som 
Tilfældet  var  med  Svendborg  Margarine¬ 
fabrik. 

Der  er  to  Veje,  ad  hvilke  man  kan  vente 
sig  Afgørelsen  af  de  Konflikter,  som  hele 
denne  Situation  indeholder.  Det  kan  ske 
ad  Forsøgets  Vej  gennem  den  faktiske 
Udvikling,  gennem  Kriser  og  Krak.  Det 
kan  ske  ad  Overvejelsens  og  Diskussio¬ 
nens  Vej,  dersom  man  for  Alvor  søger  at 
gøre  sig  klart,  hvad  de  nye  Principer  bæ¬ 
rer  i  deres  Skod.  Desværre  er  den  sidste 
Vej  ikke  let  fremkommelig,  thi  i  den  Pres¬ 
se,  hvor  Andelsbevægelsen  hersker,  un¬ 
dertrykkes  systematisk  alt,  hvad  Modpar¬ 
ten  siger.  Paa  dette  Omraade  breder  den 
af  det  politiske  Liv  medførte  Demoralisa¬ 
tion  sig:  man  tillader  ikke  sine  Læsere  al 
hore  den  anden  Part.  Det  skulde  glæde 
os,  om  vi  i  dette  Tilfælde  maatte  faa  Uret, 
derved,  at  f.  Eks.  »Andelsbladet«  gjorde 
Gengæld  og  optog  nærværende  Artikel  in 
extenso,  saaledes  som  vi  har  optaget  Hr. 
Madsen-Mygdals  Foredrag. 

# 


Danmarks  Afdeling  paa  den  baltiske  Udstilling. 

(Sluttet.) 


Maskinhallen. 

nden  vi  fortsætter  vor  Gennemgang  af 
den  danske  Afdeling  paa  den  baltiske 
Udstilling  i  Malmø  med  en  Omtale  af 
Maskinafdelingen,  vil  det  være  naturligt 
at  henvise  til  vort  forrige  Heftes  Rede¬ 


gørelser  med  Hensyn  til  de  Synsvinkler, 
hvorunder  den  danske  Industris  Delta¬ 
gelse  i  Malmøudstillingen  overhovedet 
maa  bedømmes.  Sammenligner  man  nem¬ 
lig  den  danske  Maskinafdeling  med  de 
tilsvarende  Afdelinger  i  Tysklands  og 

Sveriges  Udstillinger,  kan  det  ikke  skju¬ 
les,  at  den  kommer  til  at  virke  noget  be¬ 
skedent,  efter  saa  som  det  ved  Udstillin¬ 
ger  altid  til  syvende  og  sidst  dog  er  Total¬ 
indtrykket,  der  bliver  tilbage  som  udslag- 
gørende  ved  Folks  Bedømmelse  af  det 
sete.  Det  vilde  derfor  være  urimeligt  ikke 
at  vedgaa,  at  den  danske  Maskinafdeling 
er  saare  beskeden  i  Sammenligning  med 
de  nævnte  Landes  Udstillinger.  Men  er 
man  klar  over  Aarsagerne  til  dette  be¬ 
skedne  Omfang,  —  dem,  vi  søgte  at  gøre 
Rede  for  i  forrige  Hefte,  - —  vil  man  ogsaa 
have  Forudsætninger  for  retfærdigt  at  be¬ 
dømme  vor  Udstilling,  og  da  er  det  en 
(ilæde  at  konstatere,  at  gennemgaar  man 
vor  Maskinafdeling  Stand  for  Stand,  er 
der  ingen  som  helst  Anledning  for  os  til 
ikke  at  føle  os  stolte  over  den  Repræsen¬ 
tation,  dansk  Industri  har  faaet  herovre, 
thi  ganske  overvejende  er  det  aldeles  for¬ 
trinlige  Ting,  der  mødes  op  med.  Alene 
de  Verdensmarkeder,  talrige  af  Udstiller¬ 
ne  har  skabt  sig,  er  Beviser  herfor. 

Træder  man  fra  Kunstindustri  -  Salen 
ind  i  Maskinhallen,  har  man  straks  til¬ 
højre  i  Standen  fra  C.  M.  Hess' s  Fabriker, 
Vejle,  en  udmærket  Repræsentation  for 
dansk  Jernstøberivirksomhed.  De  fra  den¬ 
ne  Fabrik  udstillede  Ovne  og  Kaminer  er 
ikke  blot  teknisk  set  fortrinlige,  men  og- 
saa  rent  arkitektonisk  set  overordentlig 
vellykkede.  Paa  Standens  Bagvæg  viser 
to  store  Billeder  Firmaets  Fabriker  i 
Vejle,  som  virker  til  at  give  Tilskueren  el 
videre  Perspektiv,  saa  hans  Tanker  uvil- 
kaarlig  springer  fra  de  udstillede  Gen¬ 
stande  til  selve  de  Virksomheder,  hvor  de 
bliver  til,  en  Anskuelighedsform,  som  el¬ 
lers  ikke  er  meget  anvendt  i  den  danske 
Udstilling,  derimod  overordentlig  stærkt 
træder  frem  i  de  øvrige  i  Malmøudstil- 
lingen  deltagende  Landes  Udstillinger  — 
ofte  i  store  instruktive  Modeller  af  ved¬ 
kommende  Virksomhed. 

Til  venstre  finder  man  den  danske  Mo- 
torindustri  repræsenteret  ved  Firmaerne 
Tuxham  Maskinfabrik,  A/S  Hein  &  Søn¬ 


ner,  Randers,  A/S  Vølund  og  Hans  Hviid 
(»Chic«),  Hillerød. 

Navnlig  Tuxhams  Udstilling  er  interes- 
sant,  omfattende  5  Stkr.  Motorer,  hvoraf 
de  3  til  Baadbrug  og  2  stationære.  Den 
største  Baadmotor  er  paa  50  HK.,  men 
iøvrigt  bygger  dette  Firma  Marinemoto- 
rer  op  til  250  HK.  Samtlige  Firmaets 
Raaoliemotorer  er  2  Takts  Motorer,  dets 
Benzinmotorer  dog  4  Takts.  De  større 
startes  ved  Hjælp  af  komprimeret  Luft, 
de  mindre  ved  Haandkraft.  Fabrikens 
Igangsætningsanordninger  er  udmærke¬ 
de.  Tuxham  er  en  udpræget  Eksportfa- 
hrik,  hvis  Produkter  finder  Afsætning  og 
Anerkendelse  over  hele  Jorden  og  bl.  a. 
bruges  af  talrige  fremmede  Regeringer,  i 
Civil-Forvaltningen,  Hær  og  Flaade.  Det 
vil  saaledes  erindres,  hvorledes  Firmaet 
nylig  sejrede  ved  en  stor  Motorleverance 
til  den  franske  Marine. 

A/S  Hein  &  Sønner,  Randers,  der  ud¬ 
stiller  en  4  Takts  Baadmotor,  hører  og¬ 
saa  til  vore  største  Motoreksportfabriker. 
Den  udstillede  Motor  startes  ved  Haand¬ 
kraft.  Heins  Baadmotorer  bruges  nu  i 
mangfoldige  Lande,  og  det  er  en  Triumf 
for  dansk  Maskinindustri  at  notere,  at 
selv  langs  de  baltiske  Kyster  er  Hein-Mo- 
torerne  vel  kendte  og  skattede.  Man  har 
endog  Eksempel  paa,  at  tyske  Fiskere  har 
givet  Afkald  paa  at  modtage  Statslaan  til 
Anskaffelse  af  Baadmotorer,  fordi  dettes 
Forudsætning  var,  at  den  anskaffede  Mo¬ 
tor  var  af  tysk  Fabrikat,  og  Fiskerne 
foretrak  Hein-Motorer. 

Fra  Hans  Hviid  (»Chic«),  Hillerød,  ud¬ 
stilles  Petroleumsmotorer  med  elektrisk 
Tænding.  Ogsaa  dette  Firma  har  Eks¬ 
port  til  Udlandet.  A/S  Vølund  udstiller  en 
Raaoliemotor  paa  25  HK.  med  Bakanord¬ 
ning  for  Fragt-  eller  Fiskerifartøjer.  Dette 
Firma  er  først  nylig  traadt  ind  i  Rækken 
af  vore  MotorfabrikeE  Dets  Specialitet  er 
mellemstore  og  større  Marinemotorer. 

Skønt  placeret  i  et  andet  Rum,  vil  det 
dog  være  naturligt  her  at  nævne  en  anden 
kendt  Motorfabriks  Produkter,  nemlig 

Fra  Maskinhallen:  F.  L.  Smidth  &  Co.  (Del  af  en  roterende  Rør-Ovn  med  Tandkrans). 


A/S  P.  Jørgensens  Dan-Motorf abrik,  der 
i  et  Siderum  til  Maskinhallen  udstiller  en 
Model  af  en  25  HK.  dobbeltcylindret  Dan- 
Raaoliemotor  med  omstyrbar  Skrue.  Dan- 
Motorfabriken  er  en  af  Danmarks  ældste 
Motorfabriker,  dens  Produkter  har  fun¬ 
det  stor  Afsætning  ogsaa  i  Udlandet  og 
er  kendt  for  deres  Paalidelighed.  Fabri¬ 
ken  har  en  Filialvirksomhed  i  Geeste- 
miinde. 

Midt  i  Hallen  og  dominerende  hele 
Maskinafdelingen  findes  Firmaet  F.  L. 
Smiclth  &  Co.’s  Kæmpestand.  Det  ver¬ 
denskendte  Maskinfirma  udstiller  her  en 
Samling  Maskiner  for  Cement-  og  Tegl- 
værksindustri,  hvis  imponerende  Dimen¬ 
sioner  for  en  Gangs  Skyld  sælter  vor  Ud¬ 
stilling  istand  til  ogsaa  kvantitativt  at  tage 
det  op  med  Opvisningerne  i  Tysklands  og 
Sveriges  Afdelinger.  Særlig  kan  fremhæ¬ 
ves  et  Stykke  af  en  roterende  Ovn  (der  i 
fuldt  udbygget  Tilstand  vilde  have  en 
Længde  af  70  Meter)  udmuret  med  ild¬ 
faste  Sten.  Ovnstykket  ses  paa  vort  Bil¬ 


lede  forsynet  med  en  enorm  Tandkrans, 
der  har  sin  Plads  omtrent  paa  Midten  af 
Ovnen,  og  hvorigennem  denne  sættes  i 
Omdrejning.  Firmaets  roterende  Ovne 
bruges  over  hele  Verden. 

Metoden  i  Cementfremstillingen  er  som 
bekendt  kortelig,  at  en  Blanding  af  Kridt 
og  Ler  i  slæmmet  og  fintmalet  Tilstand 
føres  ind  i  de  nævnte  roterende  Rørovne, 
der  med  en  svag  Hældning  og  stadig  ro¬ 
terende  lader  Raastoffet  løbe  gennem  sig 
udsat  for  Varmen  fra  en  Kulstøvsflamme, 
der  blæses  ind  fra  Ovnens  modsatte  (ne- 
derste)  Ende  under  en  Temperatur  af  op  til 
ca.  1700  Gr.  Reaumur.  Under  Brændingen 
i  disse  Ovne  sker  den  kemiske  Proces, 
hvorved  Raastoffet  forvandles  til  Cement, 
der  foreløbig  er  tilstede  i  Skikkelse  af 
de  saakaldte  Klinker.  Disse  er,  naar  de 
i  hvidglødende  Tilstand  forlader  Roter¬ 
ovnene,  af  Form  som  Smaasten  og  maa 
efter  at  være  afkølede  gennemgaa  forskel¬ 
lige  Finmalingsprocesser,  først  i  de  saa¬ 
kaldte  »Kominorer«,  dernæst  i  Rørmøller. 

hvor  de  knuses  henholdsvis  med  Staal- 
kugler  og  med  Kugleflint  for  tilsidst  at 
fremtræde  som  fint  Cementmel  færdig  til 
Pakning. 

Om  Betydningen  af  Firmaets  Virksom¬ 
hed  faar  man  et  Begreb,  naar  man  véd, 
at  Firmaet  har  leveret  Maskineri  til  An¬ 
læg,  Ombygning  og  Udvidelse  i  de  sidste 
5  Aar  af  100  Cementfabriker.  Af  Komi- 
norer  har  Firmaet  ialt  leveret  ca.  1000, 
af  Rørmøller  ca.  2000.  Baade  en  Rør- 
mølle  (Dana-Rørmølle)  og  en  Kominor  er 
opstillet  fuldt  monteret  i  Firmaets  Stand. 
Desuden  Stenknusere  og  Teglværksma¬ 
skiner  samt  den  automatiske  Sække-  og 
Tøndefylder  »Exilor«,  der  ligeledes  er  en 
af  Firmaets  mange  Opfindelser  paa  Ce¬ 
mentmaskineriets  Omraade. 

Gennem  talrige  Fotografier  fra  alle  Ver¬ 
densdele  vises  Cementfabrikanlæg  ud¬ 
førte  af  Firmaet  og  i  Glaskrukker  Prøver 
af  de  forskellige  Fabrikers  Raastolfer  og 
Materialer  lige  fra  de  grove  Ler-,  Ivalk- 
og  Kridtklumper  til  Klinkerne  og  det  fær¬ 
dige  Cementmel. 

Langs  Hallens  venstre  Længdevæg  tin¬ 
des  i  Afdelingens  næststørste  Stand  et  i 
sin  Art  ikke  mindre  interessant  Vidnes¬ 
byrd  om,  hvad  der  kan  udrettes  i  indu¬ 
striel  Henseende  blot  ved  Dygtighed  og 
atter  Dygtighed,  nemlig  Firmaet  A/S  An¬ 
ders  A.  Pindstoftes  Maskiner  for  Flaske¬ 
rensning,  Aftapning  osv.  Denne  Fabrik, 
der  er  beliggende  i  Valby,  og  af  hvis  an¬ 
selige  Produktion  maaske  knapt  10  pCt. 
afsættes  i  Danmark,  er  ret  ukendt  uden¬ 
for  Fagkrese,  —  dér  til  Gengæld  rigtig¬ 
nok  saa  meget  des  bedre.  Det  er  næppe 
for  meget  at  sige,  at  Fabrikens  Maskiner 
og  Apparater  repræsenterer  det  ypperste, 
der  overhovedet  lindes  i  denne  Branche. 
Fabrikens  Afsætningsfelt  —  hele  Verden 
—  turde  da  ogsaa  være  det  bedste  Bevis 
herfor.  Dette  Resultat  er  som  nævnt  ude¬ 
lukkende  naaet  ved  teknisk  Dygtighed, 
og  man  gør  sig  et  Begreb  om  denne,  naar 
man  hører,  at  Fabriken  ialt  besidder  ca. 
350  Patenter  for  sine  Konstruktioner. 


Fra  venstre  til  højre  i  Standens  ene 
Halvdel  er  opstillet  et  af  Firmaets  Ko¬ 
lonnesystemer,  der  viser  hele  Gangen  i  en 
Ølflaskerensnings-  og  Aftapningsanstalt, 
hvor  de  snavsede  Flasker  steriliseres  og 
renses,  til  de  i  fyldt  og  proppet  og  pa¬ 
steuriseret  Tilstand  vandrer  ud  ad  de  ro¬ 
terende  Borde  for  atter  at  gaa  ud  i  For¬ 
bruget.  Den  udstillede  Kolonne  kan  be¬ 
handle  3000  Flasker  i  Timen.  I  Standens 
anden  Halvdel  findes  Aftapningsmaskiner 
for  Mælkeflasker  samt  alle  Slags  Maski¬ 
ner  for  Imprægnering,  Fyldning  osv. 
I  il  Mineralvandsfabrikationen.  Pindstoftes 
Maskinfabriks  Eksport  til  Udlandel  an¬ 
drager  nu  gennemsnitlig  ca.  1  Miil.  Kr. 
om  Aaret. 

Gaar  man  videre  langs  Hallens  venstre 
Længdevæg,  træffer  man  en  Række  Køjer 
fra  forskellige  Firmaer  i  højst  forskellige 
Brancher,  der  imidlertid  alle  har  forstaaet 
at  udvikle  sig  til  Specialister  i  deres  Fag 
og  som  saadanne  naaet  til  at  blive  kon¬ 
kurrencedygtige  ogsaa  paa  udenlandske 
Markeder.  Dette  gælder  saaledes  Firmaet 
J.  H.  Weidemann,  hvis  komplette  Bageri¬ 
anlæg  findes  overalt  i  Skandinavien.  Fir¬ 
maet  udstiller  en  Bageriovn  med  Ud¬ 
træksherd  samt  Bagerimaskiner.  Ialt  har 
Firmaet  udført  700  saadanne  Anlæg.  En 
anden  kendt  Fabrik,  delvis  i  samme 
Branche,  er  A/S  »Strømmen«,  Randers, 
hvis  Bageri-  og  Slagterimaskiner  ligeledes 
er  godt  kendte  i  Skandinavien  og  Rus¬ 
land  og  for  den  Sags  Skyld  ogsaa  i  flere 
andre  Lande,  hvor  Firmaet  har  Filialer. 

Interessant  er  Udstillingen  fra  Fisker  Jé 
Nielsens  Støvsugerfabrik,  idet  den  viser, 
hvorledes  en  Fabrik  ved  at  specialisere 
sig  kan  naa  til  en  overordentlig  Eksport¬ 
dygtighed.  Fabrikens  Støvsuger  »Nilfisk« 
er  uden  Tvivl  en  af  de  bedste  Støvsugere, 
der  er  paa  Markedet,  og  Fabriken,  der 
kun  er  faa  Aar  gammel,  har  allerede 
naaet  en  saadan  Størrelse,  at  den  er  Eu¬ 
ropas  største  Sløvsugerfabrik.  Tilmed  er 
de  danske  Støvsugere  i  deres  Ydre  over¬ 
ordentlig  fordelagtige  og  i  Vægt  langt  rin- 

Fra  Maskinhallen:  Anders  A.  Pindstoftes  Maskiner. 


gere  end  udenlandske  Apparater  af  tilsva¬ 
rende  Ydeevne. 

A/S  Thomas  Ths.  Sabroe  S:  Co.,  Aar¬ 
hus,  udstiller  Prøver  af  sine  fortrinlige 
Is-  og  Kølemaskiner.  Som  en  Nyhed  vises 
»Kolibri«  -  Køleskabet,  der  arbejder  med 
komprimeret  Kulsyre  og  synes  at  være 
et  fortræffeligt  Stykke  Køleteknik.  Fra 
Firmaets  Fabrik  i  Aarhus  er  ialt  udgaaet 
over  1700  Is-  og  Kølemaskiner  og  kom¬ 
plette  Anlæg,  og  ogsaa  delte  Firma  hører 
lil  vore  udprægede  Eksportfabriker  med 
Afsætning  til  alle  Egne  af  Jordkloden. 

Lige  overfor  disse  Udstillere  findes  i 
Hallens  Midterparti  en  anselig  Udstilling 
fra  A/S  Smit h ,  Mygind  &  Hiittemeier  med 
et  Fyranlæg  forsynet  med  Eliths  automa¬ 
tiske  Indfyringsapparat,  som  dette  Selskab 
har  Enefabrikationsretten  for  i  Danmark, 
Sverige,  Rusland  og  Tyskland.  Desuden 
findes  udstillet  nogle  af  Firmaets  Blæsere 
og  indbyggede  smaa  Dampmaskiner  med 
direkte  koblede  Dynamoer,  Centrifugal¬ 
pumper  og  Blæsere.  Ogsaa  Firmaet  Ny~ 


boe  &  Nissen  møder  med  et  automatisk 
Indfyringsanlæg  samt  med  et  større  Pa¬ 
steuriseringsapparat.  Ved  Siden  af  disse 
Udstillinger  har  Soren  Wistoft  &  Co.  en 
meget  righoldig  Udstilling  af  Automater 
og  Vægte  i  allernyeste  Konstruktioner,  re¬ 
præsenterende  en  udmærket  Finmekanik. 

Midterstanden  afsluttes  med  en  Udstil¬ 
ling  fra  Firmaet  I.  G.  A.  Eickhoff,  der 
bl.  a.  møder  med  2  Hurtigpresser,  hvoraf 
den  ene  med  automatisk  Paalæggemeka- 
nisme,  desuden  Skæremaskiner,  Presser 
og  andre  Apparater  for  Bogbinderi  samt 
en  Haandtrykkemaskine  med  automatisk 
Udkastning.  De  udstillede  Maskiner  vid¬ 
ner  om  en  overordentlig  teknisk  Dygtig¬ 
hed. 

Vender  man  sig  dernæst  mod  Maskin¬ 
hallens  højre  Længdevæg,  træffer  man 
her  Repræsentationer  for  vor  rask  op¬ 
blomstrende  elektriske  Industri  —  ligefra 
Dynamoen  til  Ledningstraaden. 

A/S  Titan  udstiller  i  sin  Elevatorafde¬ 
ling  en  Model  af  en  af  sine  automatiske 

Elevatorer  i  Drift  foruden  elektriske  Spil 
m.  m.  Titans  Elevatorer  tør  siges  at  være 
fortræffelige  i  deres  Konstruktion  og  Ud¬ 
førelse,  og  de  betydelige  Leveringer  af 
Elevatoranlæg  til  Udlandet,  som  Fabriken 
trods  den  skarpe  Konkurrence  netop  paa 
dette  Omraade  stadig  kan  glæde  sig  ved, 
er  det  bedste  Bevis  herfor.  Desuden  ud¬ 
stiller  Firmaet  en  Samling  mindre  Dyna- 


denne  Udstilling  med  sine  Produkter,  idet 
Fabriken  —  som  saa  mange  andre  af 
vore  betydeligste  Fabriker,  f.  Eks.  vor 
udmærkede  Værktøjsmaskinindustri  og 
vor  højt  udviklede  Læderindustri  —  ik¬ 
ke  har  fundet  nogen  Interesse  i  at  give 
Mode.  Paa  en  Maade  maa  dette  meget 
beklages,  idet  det  navnlig  i  Sverige  kunde 
have  været  paa  sin  Plads  at  vise,  al  ogsaa 


Fra  Maskinhallen:  I.  G.  A.  Eickhotls  Bogtrykkerimaskiner,  Søren  Wistofts  &  Co. s  Vægte 

og  Smith,  Mygind  &  Huttemeiers  Stokers. 


moer  og  Motorer  samt  forskellige  andre 
elektriske  Maskiner.  Fabrikens  Kranaf¬ 
deling  er  repræsenteret  ved  2  store  Gribe- 
skovle  for  Kullosningsanlæg,  af  hvilke 
Fabriken  som  bekendt  har  en  stor  Afsæt¬ 
ning  ikke  mindst  i  de  skandinaviske  Lan¬ 
de.  Paa  Standens  Bagvæg  viser  en  rig¬ 
holdig  Samling  Fotografier  de  betydelig¬ 
ste  Transport-  og  Losningsanlæg,  som  Ti¬ 
tan  har  udført  i  de  forskellige  Lande. 
Desværre  møder  Titans  fjerde  store  Af¬ 
deling  —  Centrifugefabriken  —  ikke  paa 


Danmark  forstaar  at  fremstille  Centrifu¬ 
ger,  der  tilmed  i  de  senere  Aar  efter  Fag¬ 
folks  Dom  i  teknisk  Henseende  har  for- 
maaet  at  overgaa  de  svenske,  der  jo  hidtil 
har  været  de  førende. 

Som  en  udmærket  Repræsentant  for  et 
helt  nyt  Felt  i  den  danske  elektriske  In¬ 
dustri,  nemlig  Fremstillingen  af  elektri¬ 
ske  Apparater  og  Installationsmateriel, 
møder  Laur.  Knudsens  mekaniske  Eta¬ 
blissement.  Næsten  samtlige  de  Genstan¬ 
de,  som  denne  Fabrik  udstiller,  maatte 

indtil  for  ganske  faa  Aar  siden  indføres 
fra  Tyskland.  Nn  er  deres  Fremstilling 
taget  op  med  overordentlig  teknisk  Dyg¬ 
tighed  og  absolut  Konkurrencedygtighed 
af  nogle  driftige  Firmaer.  Denne  Fabri¬ 
kations  Hjælpestoffer  og  Grundlag,  nem¬ 
lig  Kabel-  og  Ledningsfabrikationen,  vi¬ 
ses  i  Nabostanden  fra  A/S  Nordiske  Ka¬ 
bel-  og  Traad fabriker,  hvis  høje  Teknik 
og  fortrinlige  Arbejdsmetoder  har  skaffet 
Danmark  en  ny  og  betydningsfuld  Indu¬ 
stri,  der  som  nævnt  danner  den  underste 
Grundsten  i  den  statelige  Bygning,  den 
mangeartede  elektriske  Industri  nu  dan¬ 
ner.  Fabrikerne  udstiller  Prøver  af  Pro¬ 
dukterne  fra  sit  Valseværk,  Traad  værk  og 
sin  Kabelfabrik.  Vor  elektriske  Industris 
Produktionsværdi  er  i  de  sidste  4  Aar 
steget  med  ca.  100  pCt.  fra  7,6  Mili.  Kr. 
til  14,6  Mili.  Kr.,  heraf  alene  Kabel-  og 
Ledningsfabrikationen  fra  2,7  Miil.  Kr. 
til  5,2  Miil.  Kr.  I  denne  Sammenhæng 
vil  det  være  naturligt  at  nævne  Udstillin¬ 
gen  fra  en  anden  af  vore  store  elektriske 
Fabriker,  nemlig  Hellesens  Enke  &  V. 
Ludvigsen,  skønt  dette  Firmas  Udstilling 
er  placeret  i  et  andet  Rum.  Hellesens  Tør- 
Elementer  er  kendt  Jorden  over,  og  Fa¬ 
brikens  Eksport  beløber  sig  til  en  Værdi 
af  over  1  Mili.  Kr.  aarlig.  Fabriken  ud¬ 
stiller  en  imponerende  Model  af  et  af 
sine  kendte  Tør-Elementer.  I  samme 
Rum,  hvor  denne  Udstilling  er  placeret 
(Rum  XXV,  Siderummet  til  højre  for  Ma¬ 
skinhallen),  udstiller  af  andre  elektriske 
Firmaer  endvidere  I)r.  Valdemar  Poulsen 
sin  Telegrafon,  H.  I.  Hannover  s  Poreme¬ 
tal  A/S  Prøver  af  sit  Poremetal  og  Anven¬ 
delser  heraf  samt  elektriske  Akkumula¬ 
torer,  medens  Bartz  &  Otto  udstiller  elek¬ 
triske  Varmeapparater  og  Nordisk  Elek¬ 
trisk  Apparat  fabrik  en  Sceneregulator  for 
Teaterbelysning. 

Landbrugsmaskiner  og  Redskaber. 

Nogen  større  Repræsentation  har  vor 
Landbrugsmaskinindustri  ikke  paa 
Malmøudstillingen,  og  de  Fabriker,  som 


udstiller,  er  ikke  alle  blevet  lige  heldigt 
placerede.  I  Maskinhallen  har  Burmei¬ 
ster  &  Wains  Eksport  kompagni  en  god 
Udstilling  af  Transportspande  af  Staal  og 
Aluminium,  Sier,  Kerner  samt  Benzin-  og 
Petroleumsdunke  og  Jernfade.  Firmaets 
Transportspande  har  vundet  sig  et  godt 
Navn  og  tilsvarende  Afsætning  ogsaa  i 
fremmede  Lande.  Vor  ikke  ubetydelige 
Mejerimaskinindustri  repræsenteres  af 
Silkeborg  Maskinfabrik,  Zeuthen  &  Lar¬ 
sen  med  en  Samling  moderne  Mejerima¬ 
skiner.  Endelig  kan  i  samme  Hal  nævnes 
Udstillingen  fra  C.  Th.  Rom  &  Co.,  der 
omfatter  en  Del  Have-  og  Landbrugsred¬ 
skaber.  Den  egentlige  Landbrugsmaskin¬ 
afdeling  findes  dog  i  Bygningens  allerba- 
gerste  Rum  (Rum  XXXVI),  hvor  Hoved¬ 
pladsen  indtages  af  Maskiner  udstillet  fra 
P.  Nordsten,  Hillerød.  Dette  Firmas  for¬ 
trinlige  Tærskeværker  og  Radsaamaski- 
ner  m.  m.  har  som  bekendt  trods  den 
skarpe  amerikanske  og  tyske  Konkur¬ 
rence  formaaet  at  skabe  sig  et  godt  Mar¬ 
ked.  Det  samme  kan  siges  om  de  3  ud¬ 
stillende  Plovfabriker,  » Fraugde «,  » San¬ 
derum «  og  » Landsperg «,  hvis  Plove  og 
andre  Landbrugsredskaber,  der  bedre  har 
kunnet  indrettes  efter  hjemlige  Forhold 
end  de  tilsvarende  indførte  Artikler,  og¬ 
saa  er  udbredte  i  Norge  og  Sverige. 
»Fraugde«  udstiller  desuden  en  god  Sam¬ 
ling  Radrensere,  Undergrundsløsnere  og 
Saamaskiner.  A/S  Jens  Nielsens  Maskin¬ 
fabrik,  Vestre  Aaby,  udstiller  Rense-  og 
Sortérmaskiner  for  Frø  og  Sæd  samt 
et  selvrensende  Tærskeværk.  Fabriken 
» Sønderborg «,  Randers,  møder  med  Jern- 
trillebøre  og  Jernsækkevogne  og  Sner- 
tinge  Maskinfabrik  med  en  Halmpakker. 

Flere  af  de  udstillede  Genstande  blandt 
Landbrugsmaskiner  og  -Redskaber  er  ud¬ 
mærkede  Produkter,  men  i  det  store  Hele 
lader  det  sig  ikke  skjule,  at  Afdelingen 
ikke  formaar  at  give  noget  sandt  Indtryk 
af  disse  Industrigrenes  Stilling  i  Dan¬ 
mark,  og  i  denne  Forbindelse  maa  man 
ligeledes  beklage,  at  Forholdene  ikke  har 

foranlediget  Tilvejebringelsen  af  en  Ud¬ 
stilling  af  vort  industrialiserede  Land¬ 
brug. 

Industrihallen. 

1  den  saakaldte  Industribal  -  forøvrigt 
en  lidet  heldig  Betegnelse  —  findes  en 
broget  Samling  af  Udstillinger  af  dansk 
Kunst  haand  værk,  Konfektionsvirksomhe¬ 
der  o.  s.  v.  Vor  Elektroplet-  og  Metal¬ 
vareindustri  repræsenteres  ved  Udstillin¬ 
ger  fra  Carl  M.  Cohrs  Sølvvarefabrik,  Fre¬ 
dericia,  Grann  &  Laglyé,  Metalvarefabri¬ 
ken  »Victoria«,  Nicolai  Jensen,  Køben¬ 
havns  Dørgreb-  og  Metalvare  fabrik  o.  fl 
der  indeholder  gode  og  som  oftest  meget 
smagfulde  Ting. 

Den  danske  Pianoindustri  repræsente¬ 
res  ved  Honning  &  Moller,  Herman  N. 
Petersen  &  Søn  samt  A.  Theuerkauff  med 
smukke  Samlinger  af  Flygler  og  Pianoer. 
Vor  Musikinstrumentfabrikation  repræ¬ 
senteres  af  P.  Stockholm  og  Emil  Iljortli 
ct  Sønner;  den  første  udstiller  Luth  og 


Mandoliner,  det  sidstnævnte  Firma  Vio¬ 
liner,  Bratscher  og  Violonceller. 

Allerede  i  vort  forrige  Hefte  har  vi  om¬ 
talt  den  beklagelige  Omstændighed,  at 
dansk  Møbelhaandværk  ikke  i  større  Om¬ 
fang  er  mødt  op  paa  Malmoudstillingen, 
end  Tilfældet  er.  De  faa  Firmaer,  der  nu 
repræsenterer  dette  Haandværk,  formaar 
dog  alligevel  at  give  et  ganske  godt  Be¬ 
greb  om  vort  Møbelsnedkeris  Dygtighed 
og  kultiverede  Smag.  Dette  gælder  saa- 
ledes  Udstillingerne  fra  Lysberg  &  Han¬ 
sen ,  der  udstiller  et  meget  smagfuldt  Spi¬ 
sestuemøblement  i  Mahognitræ,  Christian 
Rasch,  der  møder  med  et  Herreværelse  i 
mat  Mahogni,  samt  Ole  Haslunds  Hus, 
Haslund  &  II ey mann,  der  møder  med  et 
Empiremøblement  samt  et  Kabinet  i  mo¬ 
derne  Rokoko.  Christian  Jørgensens  Mø¬ 
belsnedkeri  udstiller  Dagligstuemøbler  i 
Kubamahognitræ.  Vi  omtalte  i  vort  for¬ 
rige  Hefte  Kongeværelsets  Montering  fra 
Rud.  Rasmussens  Fabrik  for  Egetræs¬ 
møbler.  De  Udstillinger,  nævnte  Fir- 

maer  har  arrangeret,  maa  i  det  liele 
taget  siges  at  være  overordentlig  smag¬ 
fulde,  og  der  er  ofret  ikke  saa  lidt  for  at 
opnaa  det  tilsigtede  Resultat.  Del  samme 
kan  siges  om  de  af  Firmaerne  Hassel  & 
Teudt  og  O  hisen  &  Alihnann  udstillede 
fuldt  monterede  Badeværelser  med  høj- 
moderne  sanitære  Anlæg  m.  m.  Disse  sid¬ 
ste  Udstillinger  vil  man  iøvrigt  erindre  fra 
den  i  Vinter  i  Industriforeningen  arran¬ 
gerede  hygiejniske  Udstilling. 

Vor  teknisk  -  kemiske  Industri  møder 
med  en  ikke  ringe  Repræsentation,  saa- 
ledes  Adolf  Prior  med  Soyakulør  og  Læ¬ 
dersværte,  P.  Honning  &  G  j erlo  ff'  med 
Skrivemaskinebaand,  Carbonpapir  og  for¬ 
skellige  kemisk-tekniske  Artikler.  De  ke¬ 
miske  Fabriker  » Danmark «  med  Oste¬ 
løbe,  Ostefarve  og  Smørfarve,  hvilke  Pro¬ 
dukter  ligeledes  udstilles  af  Chr.  Hansens 
teknisk-kemiske  Laboratorium.  A/S  Sa- 
dolin  &  Holmblad  &  Co.'s  Eftfl.  udstiller 
Prøver  af  sine  Farver,  Emaillelakker  og 
Malerlærred.  A/S  Tapet  fabriken  » Fiona « 


udstiller  ligeledes  Farver  og  vegetabilske 
Limpræparater.  Desuden  udstiller  for¬ 
skellige  Parfumefabriker  o.  1.  Af  egent¬ 
lige  storindustrielle  Virksomheder  udstil¬ 
ler  i  denne  saakaldte  Industrihal  kun  A/S 
De  danske  Spritfabriker  samt  A/S  De  for¬ 
enede  Papirfabriker  og  begge  med  Ud¬ 
stillinger,  som  egentlig  ikke  staar  i  For¬ 
hold  til  vedkommende  Virksomheders 
Betydning  og  gode  Navn.  Vor  anselige  og 
rask  voksende  Fodtøjsindustri  repræsen¬ 
teres  ved  en  Udstilling  af  Jørgen  Petersen 
&  Co.  Skønt  denne  Fabrik  med  sine  400 
Arbejdere  og  sin  moderne  Indretning  ikke 
er  den  daarligste  Repræsentant  for  vor 
Skotøjsindustri,  saa  er  den  selvfølgelig 
dog  ikke  tilstrækkelig  til  at  give  noget 
udtømmende  Rillede  af  denne  store  Indu¬ 
strigren.  Men  da  del  jo  som  Regel  ogsaa 
er  Svenskerne,  der  sender  deres  Over¬ 
skudsfodtøj  over  til  os,  kan  man  ikke  be¬ 
brejde  vore  øvrige  Skotøjsfabriker,  at  de 
ikke  har  givet  Møde.  Hellerup  Skolæst- 
fabrik,  Rudolph  Nielsen  udstiller  en  Sam- 

ling  Læster,  Udstansningsjern  og  Over- 
lædermodeller  for  mekanisk  Skofabrika¬ 
tion. 

Vore  Reproduktionsvirksomheder  re¬ 
præsenteres  af  Bernh.  Middelboes  Repro¬ 
duktionsanstalt  og  Nordisk  Reproduk¬ 
tionsanstalt,  der  begge  viser  Samlinger  af 
gode  Reproduktioner.  Vor  Bogtrykkeri- 
virksomhed  ved  Fred.  Bagges  kgl.  Hof- 
Bogtrykkeri  og  Langkjærs  Bogtrykkeri 
ligeledes  med  Prøver  af  Bogtryk  og  Illu- 
strationsværker.  Chr.  Cato  møder  med 
Plakater  og  andre  litografiske  Arbejder. 
Andreasen  &  Laclimann  med  Samlinger 
af  Samlermærker  og  A.  Stellings  Farve¬ 
fabrik  med  sorte  og  kulørte  Trykfarver 
for  Bog-  og  Stentryk. 

løvrigt  indtages  Pladsen  af  forskellige 
Udstillinger  af  Konfektion,  Rejseartikler, 
Instrumenter,  fysiske  og  kemiske  Appa¬ 
rater,  Butiksudstyr  o.  s.  v.,  hvilke  Udstil¬ 
linger  det  vilde  føre  for  vidt  at  komme 
nærmere  ind  paa  i  nærværende  Tids¬ 
skrift. 

De  mindre  Rum. 

I  en  Række  Vauelser  langs  Industrihal¬ 
lens  højre  Side  finder  man  Udstillinger  af 
fotografiske  Arbejder  saavel  fra  profes¬ 
sionelle  som  fra  Amatørfotografer.  I  den¬ 
ne  Forbindelse  kan  nævnes  Udstillingerne 
i  Rum  XI  af  Emulsionsplader  og  fotogra¬ 
fisk  Papirindustri  samt  Tilvirkning  af 
Kinematografer  o.  s.  v.,  hvilke  nye  Indu¬ 
strier  efterhaanden  er  vokset  op  i  Dan¬ 
mark.  Emulsionsplader  og  fotografiske 
Papirer  udstilles  af  Budtz-Mullers  Eftfl., 
af  A/S  Odense  Emulsionsplade-  og  Film- 
fabrik  samt  af  Emulsionspapirfabriken 
» Merkur «,  Carl  Poulsen ,  Valby,  medens 
A/S  Dansk  Kinematograff abrik  og  A/S  M. 
Rasmussen  møder  med  Kinematografap- 
parater  og  Tilbehør  til  saadanne. 

I  de  Rum,  der  bag  Bygningskomplek¬ 
sets  Midtergaard  —  fra  hvilken  vi  neden¬ 
for  bringer  et  Billede  - —  forener  Industri- 
hallen  og  Maskinhallen,  findes  et  ikke 
ringe  Antal  store  Udstillinger  fra  forskel¬ 


lige  Institutioner,  offentlige  saavel  som 
private,  fra  Foreninger  o.  1.  Vi  skal  her 
nævne  Kjøbenhavns  Kommune  (Rum  XV 
— XXIV),  der  møder  med  en  stor  velord¬ 
net  og  faglig  interessant  Udstilling,  der 
viser  Byens  Udvikling  samt  de  forskellige 
Forvaltningsgrenes  Virksomheder  og  Vir¬ 
kemidler  i  en  moderne  Storstad.  Endvi¬ 
dere  udstiller  (Rum  XIV)  Frederiksberg 
Kommune  samt  Kjøbenhavns  Havnevæ¬ 
sen,  af  sociale  Institutioner  Statens  Syge¬ 
kasseinspektorat,  Arbejderforsikringsraa- 
det  m.  fl.,  der  belyser  deres  respektive 
Virken  ved  grafiske  Fremstillinger  o.  1. 
Vor  dygtige  Værftindustri  repræsenteres 
af  A/S  Kjøbenhavns  Flydedok  og  Skibs- 
værft  med  Skibsmodeller  og  Billeder  samt 
af  A/S  Helsingørs  J ernskibs-  og  Maskinbyg¬ 
geri,  ligeledes  med  Skibsmodeller.  Damp¬ 
skibsselskabet  » Øresund «  udstiller  Model¬ 
ler  af  sine  nyeste  Baade,  medens  Det  for¬ 
enede  Dampskibsselskab,  Skandinavien — 
Amerikalinien  møder  med  en  smuk  Mo¬ 
del  af  Liniens  nyeste  »Oceanflyver«  »Fre¬ 
derik  VIII«. 

I  et  tilstødende  Rum  (Rum  XXV)  har 
Kommissionen  for  Havundersøgelser  en 
interessant  og  lærerig  Udstilling  af  Hav¬ 
forskningens  Resultater,  Dansk  Fiskeri¬ 
forening  viser  i  Billeder  og  grafiske  Tav¬ 
ler  vort  Saltvandsfiskeris  Udvikling.  I 
(lette  Rum  udstiller  endvidere  Finsens 
Lysinstitut,  Det  tekniske  Selskabs  Skole, 
Teknologisk  Institut,  Fællesrepræsenta¬ 
tionen  for  dansk  Industri  og  Haandværk 
o.  s.  v.,  alle  med  Billedmaterialer  og  gra¬ 
fiske  Fremstillinger. 

Udstillingen  afsluttes  endelig  med  to 
store  kollektive  Udstillinger  fra  Dansk 
Jagt  forening  (Rum  XXX)  samt  fra  Dansk 
Skovforening  (Rum  XXXI — XXXIII),  der 
begge  er  ualmindelig  godt  ordnede,  in¬ 
struktive  og  i  høj  Grad  interessante  ogsaa 
for  ikke-Sagkyndige.  Skovbrugets  Udstil¬ 
ling  er  saa  omfattende  og  smukt  arran¬ 
geret,  at  den  uden  Tvivl  vil  bidrage  til  at 
hæve  den  almindelige  Interesse  for  vore 
Skove  og  de  mangeartede  Arbejder,  der 

knytter  sig  til  disse.  Herunder  hører  og- 
saa  Hedesagen,  der  vises  gennem  udstillet 
Materiale  fra  Det  danske  Hedeselskab. 
Baade  til  Skovdyrkning,  Hedekultur  o.  1. 
henhører  iøvrigt  talrige  Redskaber,  In¬ 
strumenter  og  andre  Hjælpemidler  af 
dansk  Konstruktion  og  Fabrikat.  Der  er 
udmærkede  Ting  heriblandt. 

I  den  omtalte  Midtergaard  findes  i  den¬ 
nes  aabne  Sidegange  endvidere  en  Udstil¬ 
ling  fra  vore  Kolonier  i  Grønland,  omfat¬ 


tende  Genstande  og  Redskaber,  samt  de 
vigtigste  Handelsprodukter.  Ogsaa  dette 
er  en  vellykket  Opvisning,  hvorpaa  del¬ 
er  ofret  et  ikke  ringe  Arbejde.  Dens  luf¬ 
tige  og  frie  Beliggenhed  forøger  dette  Ind¬ 
tryk.  Selve  Gaardanlæget  viser  Prøver 
paa  vor  Havekunst  og  er  i  sin  Arkitektur 
af  en  ganske  hyggelig  Virkning,  —  selv¬ 
om  de  anvendte  Motiver  —  f.  Eks.  det 
her  afbildede  Trætaarn  — -  ikke  alle  er 
særlig  udpræget  danske. 


Cementfabrikerne 

og  Fællesforeningen  for  Danmarks  Brugsforeninger. 


Sagens  Forhistorie. 
i  gengav  i  vort  forrige  Hefte  den  af 
Sø-  og  Handelsretten  i  Kjøbenhavn 
d.  12.  Maj  afsagte  Dom  med  samt  dennes 
Præmisser  i  den  Retssag,  der  af  de  danske 
Cementfabriker:  »Aalborg«,  »Cimbria«, 
» Dania«,  »Danmark«,  »Norden«  og  »Kongs- 


dal«,var  anlagt  mod  »Fællesforeningen  for 
Danmarks  Brugsforeninger«  i  Anledning  af 
Fællesforeningens  Forhold  til  Startningen 
af  den  meget  omtalte  Andels-Cementfa¬ 
brik.  Den  afsagte  Dom  betød,  som  det  vil 
erindres,  en  fuldstændig  Sejr  for  Cement¬ 
fabrikerne.  Som  ventelig  appelleredes  Sa- 

gen  af  Fællesforeningen  til  Højesteret, 
hvor  den  kan  antages  at  ville  faa  sin  ende¬ 
lige  Afgørelse  i  Løbet  af  et  halvt  Aars  Tid. 
Af  Hensyn  til  den  vidtrækkende  Betyd¬ 
ning,  der  knytter  sig  til  denne  Sag,  som 
i  saa  høj  Grad  berører  dansk  Industris 
Interesser,  har  Redaktionen  anset  det  for 
hensigtsmæssig  at  give  en  kort  og  afgræn¬ 
set  Fremstilling  af  Sagens  Forhistorie  paa 
Grundlag  af  de  Akter  og  Dokumentatio¬ 
ner,  som  fremlagdes  af  Parterne  under 
Retssagen.  — 

I  1907  blev  der  indgaaet  Overenskomst 
mellem  de  danske  Portland-Cementfabri- 
ker  og  Fællesforeningen  for  Danmarks 
Brugsforeninger  angaaende  Levering  af 
dansk  Cement  til  Brugsforeningerne.  Den¬ 
ne  Overenskomst  var  kommet  i  Stand  paa 
følgende  Maade.  Inden  1907  havde  Brugs¬ 
foreningerne  enten  kobt  deres  Varer  enkelt¬ 
vis  og  i  saa  Fald  været  henvist  til  Indkøb 
hos  de  Købmænd,  der  førte  Cement  fra 
de  danske  Fabriker,  eller  de  havde  for¬ 
synet  sig  med  Cement  fra  deres  Fælles¬ 
organisation,  Fællesforeningen  for  danske 
Brugsforeninger,  som  Tilfældet  var  med 
Hensyn  til  deres  andre  Varer.  Fællesfor¬ 
eningen  havde  nu  forsøgt  at  indkøbe  Ce¬ 
ment  fra  Udlandet,  saaledes  at  Cementen 
solgtes  til  Fællesforeningens  Hovedforret¬ 
ning  i  Kjøbenhavn,  men  leveredes  rundt 
om  i  Landet  i  de  forskellige  Havnebyer  — 
en  Salgsordning,  som  baade  var  i  høj 
Grad  ubehagelig  for  Købmandsstanden 
saavel  som  for  vore  Cementfabriker,  idet 
Fællesforeningen  jo  i  Virkeligheden  ved 
en  saadan  Ordning  sikrede  de  udenland¬ 
ske  Cementfabriker  et  begunstiget  Mar¬ 
ked  her  i  Landet.  For  at  raade  Bod  paa 
disse  Forhold  og  finde  en  Udvej,  der  kun¬ 
de  tilfredsstille  alle  tre  Parter,  Brugsfor¬ 
eninger,  Købmænd  og  Fabriker,  foreslog 
ved  Skrivelse  af  13.  November  1906  de 
da  eksisterende  danske  Cementfabriker: 
»Cimbria«,  »Dania«,  »Aalborg«,  »Dan¬ 
mark«  og  »Norden«  Fællesforeningen  for 
Danmarks  Brugsforeninger  følgende  Ord¬ 
ning:  Fællesforeningen  stilledes  overfor 


Cementfabrikerne  paa  samme  Maade  som 
Købmændene  og  fik  saaledes  den  Bonus, 
der,  ifølge  de  dagældende  Regler  for  Ce- 
menthandelen,  som  var  og  stadig  er  »cif« 
Handel  med  væsentlig  ensartede  Priser 
over  hele  Landet,  ydedes  Købmændene  i 
Forhold  til  det  Parti,  de  aftog.  Salget  til 
de  enkelte  Brugsforeninger  skidde  imid- 
lertid  vedblivende  gaa  gennem  Købmæn- 
dene,  af  hvilke  hver  Fabrik  har  en  Ene¬ 
forhandler  i  hver  By,  som  herfor  skulde 
oppebære  deres  gennem  Aftale  fastsatte 
Bonns.  Den  enkelte  Brugsforening  havde 
Ret  til  hos  Købmanden  at  faa  godskrevet 
den  sædvanlige  Rabat,  der  tilkom  dem  i 
Forhold  til  Varepartiets  Størrelse.  Des¬ 
uden  fik  imidlertid  Fællesforeningen  den 
Fordel,  at  Cementfabrikerne  ved  Aarets 
Slutning  godtgjorde  Fællesforeningen  Dif¬ 
ferencen  mellem  de  Beløb,  de  enkelte 
Brugsforeninger  havde  opnaaet  i  Bonus 
i  Forhold  til  de  af  dem  hos  de  forskellige 
Købmænd  indkøbte  Partiers  Størrelse,  og 
det  Beløb,  der  i  Bonus  vilde  være  tilfaldet 
en  Købmand,  som  ved  et  samlet  Køb  hav¬ 
de  aftaget  hele  det  af  alle  Brugsforenin¬ 
gerne  i  Aarets  Løb  forbrugte  Kvantum 
Cement.  Herved  var  i  Virkeligheden  baa¬ 
de  Købmændenes  og  Brugsforeningernes 
Interesse  varetaget.  Købmændenes  der¬ 
ved,  at  deres  Omsætning  ikke  forringedes 
ved,  at  Brugsforeningerne  gik  uden  om 
dem,  hvorved  deres  Rabat  igen  blev  større 
hos  Fabrikerne,  Brugsforeningernes  der¬ 
ved,  at  disse  foruden  Rabat  ved  egne  Ind¬ 
køb  tillige  drog  Fordel  af  at  staa  under 
deres  Fællesorganisation,  ved  at  Cement¬ 
fabrikernes  Bonus  til  denne  beregnedes  i 
Forhold  til  samtlige  Brugsforeningers 
sammenlagte  Indkøb  —  nemlig  med  den 
største  Rabat,  der  overhovedet  gaves. 

Til  Gengæld  for,  at  Cementfabrikerne 
saaledes  havde  paataget  sig  paa  en  Maade 
at  yde  en  dobbelt  Bonus  for  Brugsforenin¬ 
gernes  Cementindkøb,  krævede  de  som  en 
naturlig  Modydelse,  at  Brugsforeningerne 
forpligtede  sig  til  at  tage  hele  deres  For¬ 
brug  af  Cement  fra  de  fem  danske  Ce- 

mentfabriker,  med  hvilke  de  havde  kon¬ 
traheret. 

Dette  Forslag  fremsattes  som  nævnt 
første  Gang  13.  November  1906,  og  efter 
nogen  Brevveksling,  der  videre  udformede 
og  præciserede  Ordningen,  stadfæstedes 
Overenskomsten  ved  Skrivelse  af  23.  Ja¬ 
nuar  1907  fra  Fællesforeningen  for  Dan¬ 
marks  Brugsforeninger  til  de  nævnte  Ce¬ 
ment  fabrikers  Befuldmægtigede. 

Det  er  denne  Overenskomst,  der,  senere 
fornyet,  stadig  danner  Grundlaget  for  For¬ 
holdet  mellem  Cementfabrikerne  og  Fæl¬ 
lesforeningen,  og  i  Henhold  til  hvilken 
denne  paa  Brugsforeningernes  Vegne  ialt 
har  oppebaaret  en  ekstra  Bonus  paa  et 
Beløb  af  ca.  140,000  Kr.  —  foruden  at  de 
enkelte  Brugsforeninger  hver  for  sig  fra 
Købmændene  har  oppebaaret  i  sædvanlig 
Rabat  et  mindst  ligesaa  stort  Beløb.  Fa¬ 
brikerne  havde  til  Gengæld  saaledes  sikret 
sig  Brugsforeningerne  som  Aftagere  af  de¬ 
res  Cement  til  de  til  enhver  Tid  noterede 
Priser. 

Overenskomsten  fornyedes  paa  samme 
Betingelser  for  Aaret  1908.  I  dette  Aar 
skabtes  der  iøvrigt  Cementindustrien  Van¬ 
skeligheder  gennem  Starten  af  Fabriken 
»Kongsdal«,  der  var  anlagt  paa  et  fra  de 
øvrige  Fabrikers  forskelligt  Salgsprincip, 
nemlig  beregnet  paa  at  skulle  yde  en 
Kreds  af  Forbrugere  en  særlig  Fordel  gen¬ 
nem  Andel  i  det  forventede  Overskud. 
Den  Konkurrence,  der  gennem  det  nye 
Fabriksanlæg  paaførtes  de  gamle  Fabri¬ 
ker,  førte  til  en  Priskamp,  der  endte  med, 
at  nævnte  Salgsprincip  —  hvis  videre 
Gennemtrængen  vilde  have  været  ganske 
ruinerende  for  de  bestaaende  Cementfa¬ 
briker  —  opgaves  af  »Kongsdal«,  der  nu 
sluttede  sig  til  de  øvrige  Fabriker  og  fra 
Aaret  1909  som  saadan  gik  ind  under  dis¬ 
ses  Aftale  med  Fællesforeningen  for  Dan¬ 
marks  Brugsforeninger. 

De  Fordele  og  Begunstigelser,  Fælles¬ 
foreningen  havde  opnaaet  for  Overens¬ 
komstens  hidtidige  Territorium,  ønskede 
man  udvidet  til  ogsaa  at  omfatte  Sjælland 


med  omliggende  Øer.  Paa  Grund  af  Mod¬ 
standen  fra  Købmændenes  Side  i  disse 
Landsdele  trak  imidlertid  Ordningen  af 
dette  Spørgsmaal  i  Langdrag.  Omsider 
lykkedes  det  imidlertid  Cementfabrikerne 
at  overvinde  Købmændenes  Betænkelig¬ 
hed,  saaledes  at  man  d.  13.  December 
1910  kunde  tilbyde  Fællesforeningen  at 
udstrække  den  bestaaende  Overenskomst 
til  ogsaa  at  omfatte  Sjælland  (eksklusive 
Kjøbenhavn)  med  omliggende  Øer,  mod 
at  Fællesforeningen  til  Gengæld  forplig¬ 
tede  sig  til,  saa  længe  Overenskomsten, 
(der  foresloges  foreløbig  gældende  i  5  Aar 
i  Stedet  for  som  hidtil  at  skulle  fornyes 
hvert  Aar,)  stod  ved  Magt,  ikke  hverken 
selv  at  paabegynde  Anlæg  af  nogen  Ce¬ 
mentfabrik  eller  indirekte  eller  direkte  at 
interessere  sig  i  saadant  Foretagende. 

Forslaget,  der  fremkom  for  om  muligt 
at  afværge  de  Kalamiteter,  man  kunde 
vente  vilde  opstaa  ved  Anlæget  af  en  ny 
Cementfabrik,  for  hvilken  der  absolut  in¬ 
gen  Brug  var,  efter  som  de  allerede  eksi¬ 
sterende  Fabrikers  Produktionsevne  langt 
oversteg  Forbruget,  akcepteredes  af  Fæl¬ 
lesforeningens  samlede  Bestyrelse  ved 
Skrivelse  af  22.  December  1910  under 
Forudsætning  af  Repræsentantskabets 
Samtykke.  Dette  forelaa  derefter  i  Skri¬ 
velse  af  5.  Januar  1911,  i  hvilken  Skrivel¬ 
se  Fællesforeningen  endvidere  gjorde  op¬ 
mærksom  paa,  at  man  forstod  Overens¬ 
komsten  saaledes,  at  Fællesforeningen  vel 
ikke  havde  Ret  til  at  paabegynde  Anlæget 
af  nogen  Cementfabrik,  men  dog  i  Over¬ 
enskomstens  Løbetid  maatte  have  Ret  til 
at  købe  Grund  og  planlægge  egen  Cement¬ 
fabrik  til  Opførelse  efter  Kontraktens  Ud¬ 
lob,  hvis  den  iøvrigt  fandt  saadant  for- 
maalst  jenligt.  Denne  Forstaaelse  tiltraad- 
tes  af  Cementfabrikerne.  Hermed  var  alt- 
saa  den  Overenskomst  sluttet,  som  har 
Gyldighed  til  Udløbet  af  1915,  og  som,  da 
den  udtrykkelig  betegnede  sig  som  en  Ud¬ 
videlse  (i  territorial  Henseende)  af  den 
tidligere  Overenskomst,  selvfølgelig  ind¬ 
befattede  samtlige  de  tidligere  Overens- 


148 


TIDSSKRIFT  FOR  INDUSTRI 


komsters  Betingelser,  derunder  ogsaa  del 
centrale  i  disse:  Pligten  for  Brugsforenin¬ 
gerne  til  at  tage  hele  deres  Forbrug  af 
Cement  fra  de  danske  Fabriker. 

Med  Hensyn  til  de  gennem  disse  Aar 
herskende  Cementpriser  havde  disse  væ¬ 
ret  Genstand  snart  for  Nedsættelse,  snart 
for  Forhøjelse.  Før  Kontraktforholdets 
første  Aar,  1907,  var  »cif«  Priserne  Kr. 
5,40  pr.  Tønde,  det  næste  Aar  var  de  om¬ 
trent  uforandret,  medens  de  under  den 
ved  Fabriken  »Kongsdal«s  Start  indledede 
Priskamp  i  1909  sank  ned  til  Kr.  4,10 
paa  Sjælland,  4,15  paa  Fyn  og  4,20  i  Jyl¬ 
land.  Efter  Priskampens  Ophør  steg  der¬ 
efter  Priserne  igen,  men  var  dog  i  1910 
endnu  ikke  naaet  op  til  det  Niveau,  hvor- 
paa  de  stod  i  Overenskomstens  første  Tid, 
inden  »Kongsdal« -Kampen  begyndte.  Vi 
kan  her  nævne,  at  Cementpriserne  fast¬ 
sættes  ved  Nytaarstid  for  et  Aar,  —  i  For¬ 
hold  til  de  foreliggende  Konjunkturer, 
Kulpriser,  Arbejdsløn  m.  m.  samt  under 
Hensyntagen  til  de  Priser,  der  noteres  af 
de  udenlandske  Fabriker. 

Umiddelbart  efter  Afslutningen  af  Over¬ 
enskomsten  med  Fællesforeningen,  men 
uden  nogen  Sammenhæng  med  denne,  ud¬ 
sendte  Fabrikerne  som  sædvanlig  paa 
denne  Aarstid  Meddelelse  om  den  for 
Aaret  fastsatte  Pris.  Prisen  for  1911  ud¬ 
viste  i  Sammenligning  med  det  foregaa- 
ende  Aars  en  Forhøjelse  paa  50  Øre  pr. 
Tønde.  Grunden  til  denne  Prisforhøjelse, 
hvorved  Prisen  bragtes  op  igen  til  den  før 
Priskampen  gældende  normale  Højde,  var 
først  og  fremmest  den  ganske  simple,  at 
de  fleste  af  Fabrikerne  under  de  tidligere 
lave  Priser  intet  havde  tjent.  Som  et  yder¬ 
ligere  Moment,  der  nok  skulde  anspore 
Cementfabrikerne  til  at  søge  deres  Stilling 
konsolideret,  medens  Tid  var,  kom  hertil 
de  stadig  gærende  Planer  om  nye  Kon¬ 
kurrenceforetagender,  til  hvilke  vi  senere 
skal  komme  tilbage. 

Denne  saaledes  i  og  for  sig  ganske  na¬ 
turlige  Prisforhøjelse,  hvis  Mulighed  man 
tilmed  havde  regnet  med  under  Overens¬ 


komstforhandlingerne,  skulde  give  Anled¬ 
ning  til  megen  Strid. 

Saa  snart  Fællesforeningen  var  kom¬ 
met  til  Kundskab  om  de  forhøjede  Priser, 
protesterede  den  nemlig  overfor  Cement- 
fabrikerne,  idet  den  paastod,  at  Forhøjel¬ 
sen  var  stridende  mod  de  Forudsætninger, 
hvorunder  Overenskomsten  mellem  Fæl¬ 
lesforeningen  og  Cementfabrikerne  var 
indgaaet.  Heroverfor  kunde  imidlertid  Fa¬ 
brikerne  svare,  at  dette  ikke  stemte  med 
Virkeligheden,  idet  en  saadan  Betingelse 
ikke  havde  været  opstillet,  ja,  at  Fabri¬ 
kernes  frie  Dispositionsret  med  Hensyn 
til  Prisfastsættelse  under  Forhandlingerne 
endog  havde  været  berørt  som  den  Selv¬ 
følgelighed,  den  var  —  hvilket  Fællesfor¬ 
eningen  i  en  senere  Skrivelse  da  ogsaa 
maatte  anerkende  havde  været  Tilfældet 
—  samt  at  en  saadan  Betingelse  jo  natur¬ 
lig  havde  haft  sin  Plads  i  den  indgaaede 
Overenskomst,  om  Fællesforeningen  vir¬ 
kelig  havde  ønsket  den.  Da  nu  Fællesfor¬ 
eningen  saaledes  var  ret  daarlig  stillet 
med  Hensyn  til  den  juridiske  Ret  til  at 
protestere  mod  Prisforhøjelsen,  søgte  den 
med  saa  meget  større  Iver  at  hævde  en 
saadan  i  moralsk  Henseende,  idet  man 
gjorde  gældende,  at  den  nævnte  Forhøjel¬ 
se,  —  der  af  Fabrikerne  aabent  var  er¬ 
kendt  ogsaa  var  sket  for  at  opsamle  Re¬ 
serve  til  Imødegaaelse  af  Tab,  som  en 
kommende  Konkurrencefabrik  med  tilhø¬ 
rende  Priskamp  kunde  volde  Cementindu¬ 
strien,  —  var  en  aabenlys  Forhaanelse 
mod  Brugsforeningerne  af  en  saadan  Ka¬ 
rakter,  at  den  maatte  berettige  disse  til 
med  Tilsidesættelse  af  den  lige  indgaaede 
Overenskomst  at  gaa  i  Gang  med  Byg¬ 
ningen  af  en  egen  Cementfabrik.  Dette 
skønt  Cementfabrikerne  overfor  Fælles¬ 
foreningen  loyalt  og  detailleret  redegjorde 
for  de  Motiver,  der  laa  til  Grund  for  den 
nævnte  Prisforhøjelse,  hvilke  som  nævnt 
først  og  fremmest  var,  at  flere  af  Fabri¬ 
kerne  intet  havde  tjent,  ja  snarere  tabt 
under  de  sidste  Aars  lave  Kamppriser. 
Men  navnlig  gjorde  Fabrikerne  opmærk- 

som  paa,  at  selv  den  Omstændighed,  ’at 
der  muligvis  skulde  oplægges  Reserve  til 
Imødegaaelse  af  kommende  Konkurrence- 
fabriker,  umulig  kunde  opfattes  som  ret¬ 
tet  mod  Brugsforeningerne,  efter  som  dis¬ 
se  jo  lige  gennem  den  indgaaede  Overens¬ 
komst  havde  forpligtet  sig  tit  i  5  Aar  ikke 
at  anlægge  nogen  Cementfabrik. 

Hermed  skulde  man  tro,  at  Sagen  hav¬ 
de  været  afgjort,  men  saaledes  blev  det 
ikke.  Af  Hensyn  til  den  Vægt,  der  imid¬ 
lertid  er  lagt  paa  Prisforhøjelsesmomen¬ 
tet,  hvis  moralske  Berettigelse  man  altsaa 
har  ment  saa  tvivlsom,  at  man  har  vovet 
et  eklatant  Overenskomstbrud  paa  Basis 
deraf,  vil  det  være  rigtigt  nærmere  at  ud¬ 
rede  de  Forhold,  som  i  Virkeligheden 
gjorde  det  til  en  Nødvendighed  for  Fa¬ 
brikerne  at  ruste  sig  til  Kamptidernes 
Ugunst. 

Den  særlige  Begunstigelse,  som  Cement¬ 
fabrikerne  havde  indrømmet  Fællesfor¬ 
eningen,  havde  efterhaanden  sat  meget 
ondt  i  forskellige  andre  Kredse  af  Ge- 
mentforbrugere.  Fra  flere  af  disse  frem¬ 
kom  fra  Tid  til  anden  Krav  om  at  blive 
stillet  paa  samme  Maade  som  Brugsfor¬ 
eningerne,  og  efterhaanden  blev  disse 
Krav  saa  energiske,  at  man  ligefrem  true¬ 
de  med  Oprettelsen  af  egne  Fabriker  fra 
vedkommende  Kredse,  dersom  ens  Krav 
ikke  blev  opfyldt.  Saaledes  stillede  f.  Eks. 
Foreningen  af  Cementmurstensfabrikan¬ 
terne  og  Foreningen  af  Cementvarefabri- 
kanterne  Cementfabrikerne  »det  ganske 
bestemte  og  ufravigelige  Krav«  at  faa  en 
Ordning  »i  Lighed  med,  hvad  der  havde 
været  tilstaaet  Fællesforeningen  for  dan¬ 
ske  Brugsforeninger«.  Hvis  Cementfabri- 
kerne  ikke  vilde  indgaa  herpaa,  truede 
Cementmurstensfabrikanterne  og  Cement- 
varefabrikanterne  med,  at  de  i  Samarbej¬ 
de  med  Centralforeningen  af  Murer-  og 
Tømrermestre,  der  altsaa  ogsaa  skulde 
have  en  lignende  Særstilling,  samt  even¬ 
tuelt  med  andre  større  Cementforbrugere 
»med  al  Kraft  og  Energi«  vilde  arbejde 
paa  Oprettelsen  af  en  egen  Cementfabrik. 


Ogsaa  fra  anden  Side  truede  Konkurren¬ 
ce,  idet  Cemenlkøbmændene  allerede  i 
Slutningen  af  1909  havde  drøftet  al  dan¬ 
ne  et  Fond  med  den  Hensigt  at  indkøbe 
Grunde  i  umiddelbar  Nærhed  af  de  be- 
staaende  Fabriker  med  Trusel  om,  —  hvis 
de  ikke  kunde  opnaa  yderligere  Salgsfor¬ 
dele,  —  at  opføre  egen  Cementfabrik. 
Denne  sidste  Bevægelse  medførte,  at  Fa¬ 
brikerne  selv  blev  tvunget  til  med  store 
Bekostninger  at  sikre  sig  store  Grund¬ 
arealer  for  ikke  at  blive  faldet  i  Ryggen. 
Cementvarefabrikanternes  Agitation  førte 
foreløbig  til,  at  der  i  1911  arbejdedes  paa 
at  starte  en  Cementfabrik  »Jylland«,  væ¬ 
sentlig  for  fransk  Kapital,  og  ogsaa  paa 
andet  Hold  gærede  Projekter,  saa  at  man 
ser,  at  der  var  al  Anledning  for  Cement¬ 
fabrikerne  til  at  tage  deres  Forholdsregler 
i  Tide  og  søge  deres  Stilling  styrket  for 
enten  at  forhindre  Anlæg  af  eller  imøde- 
gaa  Resultaterne  af  Nyanlæg,  der,  under 
hvad  Form,  de  end  startedes,  alle  betød 
en  yderligere  uheldig  Forrykkelse  mellem 
Produktionsevnen  og  det  virkelige  Ce- 
mentforbrug.  Allerede  under  de  bestaa- 
ende  Fabriker  kunde  nemlig  det  danske 
Marked  kun  optage  ca.  Halvdelen  af  Ce¬ 
mentindustriens  Produktion. 

Efter  at  Fællesforeningen  som  nævnt 
havde  protesteret  mod  den  skete  Prisfor¬ 
højelse,  rejste  der  sig  snart  en  stærk  Agi¬ 
tation  med  det  Formaal,  at  Brugsforenin¬ 
gerne  selv  skulde  starte  en  Cementfabrik. 
Denne  Agitation  blev  snart  mere  og  mere 
voldsom,  og  til  Trods  for  den  indgaaede 
Overenskomst  saa  man,  at  ikke  blot  de 
enkelte  Brugsforeninger  tog  Del  heri,  men 
endog  selve  Fællesforeningens  Formand, 
Hr.  Severin  Jørgensen  —  der  med  sin  Un¬ 
derskrift  havde  forpligtet  sig  og  Brugs¬ 
foreningerne  til  hverken  direkte  eller  in¬ 
direkte  at  medvirke  til  Oprettelsen  af  no¬ 
gen  Konkurrencefabrik  —  animerede  i 
med  Navn  underskrevne  Artikler  i  An¬ 
delsbevægelsens  Blade  i  de  mest  energiske 
Vendinger  til  Starten  af  en  Andelseement- 
fabrik. 

Det  er  værd  at  nævne,  at  inden  Fælles¬ 
foreningens  Formand  saaledes  kastede  sig 
ind  i  Agitationen,  havde  han  sammen  med 
den  daværende  Næstformand,  Landstings¬ 
mand  Broberg ,  henvendt  sig  til  Cement¬ 
fabrikerne  for  at  bevæge  disse  til  at  tage 
Prisforhøjelsen  t  il  Dage,  og  da  dette  afslo¬ 
ges,  i  Stedet  at  indrømme  Brugsforenin¬ 
gerne  yderligere  Særfordele,  som  skulde 
hemmeligholdes  overfor  den  øvrige  Kun¬ 
dekreds. 

I)a  Cementfabrikerne  ret  naturligt  ikke 
en  Gang  ønskede  at  drøfte  slige  Forslag, 
var  det,  at  Agitationen  log  Fart,  og  Brugs¬ 
foreningerne  og  Cementvarefabrikanterne 
fandt  nu  hinanden.  I  Maj  191 1  udsendtes 
et  Opraab  om  at  støtte  en  Andels-Cement¬ 
fabrik,  i  hvilket  der  citeredes  eh  stærkt 
agitatorisk  Artikel  af  Hr.  Severin  Jørgen¬ 
sen  til  Fordel  for  Oprettelsen  af  en  An¬ 
dels-Cementfabrik.  Med  denne  og  megen 
anden  Stotte  fra  Fællesforeningens  For¬ 
mands  Side,  lykkedes  det  Sjælen  i  den 
projekterede  Andelsfabrik,  Hr.  Anders 
Nielsen,  Svejstrup  Østergaard,  at  formaa 
talrige  af  de  samme  Brugsforeninger,  der 
gennem  deres  Fællesforening  var  kon¬ 
traktlig  bundet  til  at  købe  deres  Cement 
hos  de  bestaaende  Fabriker,  til  at  forpligte 
sig  til  som  Andelshavere  i  den  projektere¬ 
de  Andelsfabrik  at  tage  hele  deres  Ce¬ 
mentforbrug  hos  denne.  Paa  et  Møde 
mellem  Cementvarefabrikanterne  og  Brugs¬ 
foreningerne  d.  8.  September  1911  i  Fre¬ 
dericia  startedes  »Dansk  Andels-Cement¬ 
fabrik«,  og  Bygningen  af  Fabriken  paabe- 
gyndtes  kort  efter,  saaledes  at  den  i  Som¬ 
meren  1913  kunde  træde  i  Virksomhed. 

Saaledes  ser  de  Forhold  ud,  som  har 
ført  til  den  Retssag,  hvis  Afgørelse  vi 
bragte  i  vort  forrige  Hefte.  Til  Trods  for 
en  tydelig  og  klar  Overenskomst,  der  for¬ 
pligter  Brugsforeningerne  til  inden  Ud¬ 
gangen  af  Aaret  1915  ikke  at  opføre  no¬ 
gen  Cementfabrik,  har  man  dog  gjort 


dette.  Til  Trods  for  at  samme  Overens¬ 
komst  forpligtede  Brugsforeningerne  til 
at  tage  hele  deres  Forbrug  af  Cement,  saa 
længe  Kontrakten  bestod,  altsaa  ligeledes 
indtil  Udgangen  af  1915,  fra  de  bestaaen¬ 
de  Fabriker,  er  man  gaaet  over  til  fuld¬ 
stændig  at  dække  sit  Cementforbrug  fra 
den  ulovlig  oprettede  Fabrik.  Og  til  Trods 
for,  at  Fællesforeningen  ved  Formandens 
egen  Underskrift  endvidere  har  forpligtet 
sig  til  under  samme  Kontrakts  Løbetid 
hverken  direkte  eller  indirekte  at  interes¬ 
sere  sig  i  nogen  ny  Cementfabrik,  optræ¬ 
der  samme  Formand  i  Skrift  og  Tale  som 
den  allermest  kraftige  Talsmand  for  Op¬ 
rettelsen  af  Andels-Cementfabriken. 

Kender  man  disse  Forhold,  —  som  her 
er  fremstillet  fuldtud  objektivt  paa  Grund¬ 
lag  af  Dommen  og  dens  Akter,  —  vil  man 
næppe  have  Sø-  og  Handelsrettens  juri¬ 
diske  Afgørelse  behov  for  at  fælde  sin 
egen  Dom  i  denne  Sag.  Og  Karakteren  af 
en  saadan  moralsk  Dom  skærpes  kun  ved 
at  se  paa  de  to  eneste  Forsvarspunkter, 
som  Fællesforeningen  under  Proceduren 
fremførte  for  at  rense  sig  pure  med,  nem¬ 
lig  at  Fællesforeningen  for  Danmarks 
Brugsforeninger  og  selve  disse  Brugsfor¬ 
eninger  var  to  forskellige  Ting  (saaledes 
at  Fællesforeningen  intet  Ansvar  skulde 
have  overfor  sine  egne  Bestanddeles  Gø¬ 
ren  og  Laden),  samt  endvidere,  at  Fælles¬ 
foreningen  intet  Ansvar  kunde  have  for. 
hvad  dens  Formand  foretog  sig  »som  Pri¬ 
vatperson«,  -  i  Egenskab  af  hvilken  det 
følgelig  maatte  være  ham  tilladt  at  begaa 
alle  de  Handlinger,  som  han  ganske  vist 
som  Formand  ikke  havde  Lov  til. 

Man  vil  næppe  fortænke  Sø-  og  Han¬ 
delsretten,  at  den  ikke  ønskede  at  være 
med  til  at  knæsætte  saa  nye  og  mærke¬ 
lige  juridiske  Synspunkter,  men  i  et  og 
alt  gav  Cementfabrikerne  Medhold  med 
fuldstændig  Ignorering  af  Fællesforenin¬ 
gens  fremsatte  Frifindelsespaastand. 

Andelsbevægelsens  sociale  Betydning. 

Et  Foredrag  af  Forstander  Th.  Madsen-Mygdal. 


Ly  middelbart  efter  Andelsforeningernes 
)  Fællesmøde  i  Kjøbenhavn  den  6.  og  7. 
April  d.  A.  gengav  vi  referatisk  Indholdet  af 
det  Foredrag,  hvis  Titel  staar  over  disse 
Linjer,  og  som  holdtes  paa  nævnte  Mødes 
første  Dag  af  Forstander  Th.  Madsen-Mygdal. 
Vi  knyttede  allerede  den  Gang  enkelte  Kom¬ 
mentarer  hertil  (Hefte  4,  Pag.  86).  Nu  da 
Foredraget  foreligger  trykt  i  »Andelsbladet«, 
hvorfra  vi  her  tillader  os  at  gengive  det  in 
extenso,  har  det  givet  os  videre  Anledning  til 
Fremsættelsen  af  de  teoretiske  Betragtninger 
over  hele  Spørgsmaalet:  »Andelsproduktion 
og  Brugsforeningsfabriker«,  hvormed  nær¬ 
værende  Hefte  indledes. 

Foredragets  Ordlyd  er  følgende: 

» Hvad  Andelsbevægelsen  bar  gavnet  det  dan¬ 
ske  Landbrug  og  den  danske  Landbostand,  er 
sikkert  saa  kendt  af  alle  i  denne  Forsamling, 
at  jeg  som  Indledning  til,  hvad  jeg  her  har 
at  sige  om  Andelsbevægelsens  sociale  Betyd¬ 
ning,  kun  behøver  ganske  kort  at  minde 
derom. 

Det  er  ved  Andelsproduktionen  inden  for 
Landbruget,  at  det  er  lykkedes  at  bibringe  de 
danske  Produkter  den  Ensartethed  og  Fast¬ 
hed  i  Kvalitet,  som  gør  dem  stærke  nok  til 
at  hævde  Stillingen  i  det  aabne  Verdensmar¬ 
ked.  Paa  dette  Grundlag  er  vort  Landbrugs 
økonomiske  Stilling  bygget.  Og  hele  den  mæg¬ 
tige  Udvikling,  som  Oprettelsen  af  Andels¬ 
mejerier  og  Andelsslagterier  har  fremkaldt 
inden  for  Landbruget  i  den  sidste  Menneske¬ 
alder,  er  endnu  saa  langt  fra  ført  til  Ende, 
at  den  endog  synes  at  foregaa  Aar  for  Aar 
med  stigende  Styrke.  Det  er  derfor  for  tid¬ 
ligt  nu  at  ville  maale.  hvad  Andelsbevægel¬ 
sen  økonomisk  har  gavnet  Landbruget,  thi 
Forholdene  saavel  ude  paa  Afsætningsste¬ 
derne  som  inden  for  selve  Produktionen  gi¬ 
ver  fri  Bane  for  endnu  stærkere  Fremgang 
og  Udvikling. 

Men  Andelsproduktionen  har  ikke  blot  bragt 
Landbruget  store  økonomiske  Fordele.  Den 
har  ved  Siden  af  været  en  social  Velsignelse 
for  vor  Landbostand;  thi  den  er  det  Grund¬ 
lag,  hvorpaa  hele  den  Besiddelsesform  og 
Ejendomsfordeling,  der  er  karakteristisk  for 
det  danske  Landbrug,  nu  hviler. 

Den  samme  Ensartethed  i  Kvaliteten,  der 
har  skaffet  vore  Produkter  fordelagtig  og 
sikker  Afsætning,  har  medført,  at  den  lille 


Producent  opnaar  samme  Priser  for  sine 
Produkter  som  Storproducenten.  Det  lyder 
saa  simpelt,  men  det  betyder  saa  overordent¬ 
lig  meget.  Derved  er  det  muligt  at  opret¬ 
holde  Bondelandbruget,  d.  v.  s.  Gaard-  og  Hus¬ 
mandsbruget,  som  det  bærende,  hvad  der 
ellers  under  Nutidens  Tendens  hen  imod 
Stordrift  kunde  være  vanskeligt  nok.  Det  er 
endog  derved  blevet  muligt  at  øge  Antallet 
af  de  mange  smaa  selvejende  Driftsledere  og 
at  formindske  Antallet  af  Lønarbejdere  inden 
for  Landbruget.  Hvad  det  betyder  for  vor 
Landbostands  baade  legemlige  og  aandelige 
Sundhed  og  for  den  Ungdom,  der  vokser  op 
i  de  mange  smaa  Landbohjem,  hvor  Arbej¬ 
det  holdes  i  Ære,  kan  det  være  vanskeligt  at 
finde  Maal  for;  men  vi  har  Lov  til  at  vente, 
at  de  gode  Følger  deraf  ikke  vil  udeblive. 

Alt  dette  er  kendt  og  anerkendt  fra  alle  Si¬ 
der,  ikke  blot  af  Landboerne  selv,  men  ogsaa 
af  Byboerne,  ja  endog  af  de  Udlændinge,  der 
besøger  os  for  at  undersøge,  hvad  der  har 
været  Drivkraften  i  det  danske  Landbrugs 
Udvikling. 

Men  ikke  sjældent  hører  vi  fra  Byerhver¬ 
venes  Side  den  Tilføjelse,  at  Landmændene 
blot  skulde  være  blevet  staaende  ved  Opret¬ 
telsen  af  Andelsproduktionsforeninger,  d.  v.  s. 
Andelsmejerier,  Andelsslagterier,  Andels-Æg- 
eksport  o.  s.  v.,  men  at  derimod  Brugsfor¬ 
eninger,  Fællesindkøbsforeninger  og  industri¬ 
elle  Foretagender  efter  Andelsprincip  er  et 
meget  beklageligt  Fejlgreb,  et  Udslag  af  Smaa- 
lighed  og  Misundelse  over  for  Byerhvervene, 
hvis  Handelsstand  bliver  ødelagt  ved  Brugs¬ 
foreningerne,  og  hvis  Industri  trues  af  en  al¬ 
vorlig  Fare  ved  Oprettelsen  af  Andelsfabriker. 

Smaalighed  og  Misundelse!  Ja,  hvis  det  er 
Smaalighed  og  Misundelse,  der  har  været  An¬ 
delsbevægelsens  Drivkraft,  saa  tror  jeg',  det 
er  første  Gang  i  Historien,  at  de  to  Følelser 
har  frembragt  saadanne  Besultater  som  dem, 
Andelsbevægelsen  allerede  nu  kan  fremvise. 
I  Virkeligheden  vil  man  da  ogsaa  komme 
Sandheden  nærmere  ved  i  Stedet  for  Smaa¬ 
lighed  at  sætte  Storsyn  for,  hvad  der  gavner 
hele  Samfundet  og  ikke  enkelte  Personer  eller 
Klasser,  og  i  Stedet  for  Misundelse  at  sætte 
Medfølelse  og  Samfølelse. 

Thi  denne  Opfattelse  fra  Byernes  Side  bun¬ 
der  utvivlsomt  i  en  Misforstaaelse,  som  kun 
er  mulig  derved,  at  det  her  i  Landet  saa 
godt  som  udelukkende  er  Landbostanden,  der 

har  set  og  forstaaet  at  udnytte  de  økonomi¬ 
ske  og  sociale  Fordele,  der  knytter  sig  til 
Andelsbevægelsen,  medens  vor  Bybefolkning 
i  Modsætning  til  hvad  der  er  Tilfældet  i 
andre  Lande  —  gennemgaaende  endnu  staar 
ganske  uforstaaende  over  for  Andelsbevægel¬ 
sens  bærende  Principer  og  de  Fordele,  som 
Andelssammenslutninger  lige  saa  fuldt  kunde 
bringe  Byerne  som  Landet.  Og  ejendomme¬ 
ligt  nok  er  det  netop  de  Former  for  Andels¬ 
virksomhed,  som  Byerhvervene  paa  det  stær¬ 
keste  fordømmer,  der  i  særlig  Grad  kunde 
gavne  Bybefolkningen,  hvorimod  det  er  tvivl¬ 
somt,  i  hvor  stor  Udstrækning  det  Produk¬ 
tionsfællesskab,  som  ved  Fremstillingen  af 
Smør,  Flæsk  og  Æg  har  bragt  Landbruget 
saa  store  Fordele,  uden  videre  kan  overføres 
paa  Byernes  Haandværk  og  Industri. 

Brugsforeningsbevægelsen  har  netop  sit  Ud¬ 
spring  fra  Byernes  Arbejderbefolkning,  og  den 
vilde  lige  saa  vel  her  i  Landet  som  andet 
Steds  kunde  bringe  Arbejderstanden  Fordele, 
der  i  alle  Tilfælde  ikke  vilde  være  mindre 
end  dem,  Gaard-  og  Husmandsstanden  paa 
Landet  nu  nyder.  Brugsforeningerne  har  nem¬ 
lig  i  lige  saa  bøj  Grad  som  Andelsmejerierne 
en  social  Opgave,  og  det  var  ikke  uden  Grund, 
at  Gladstone  i  sin  Tid  betegnede  den  engelske 
Brugforeningsbevægelse  som  »Nutidens  stør¬ 
ste  sociale  Underværk«.  Ligesom  vore  An¬ 
delsmejerier  og  Andelsslagterier  har  støttet 
den  lille  Producent  ved  at  skatfe  ham  den 
samme  Afsætning  som  Storproducenten,  paa 
samme  Maade  virker  Fællesindkøbet  til  For¬ 
del  for  den  lille  Forbruger  ved  at  stille  ham 
paa  lige  Fod  med  Storforbrugeren.  Den  før¬ 
ste  Brugsforening  blev  som  bekendt  oprettet 
lier  i  Landet  af  Pastor  Sonne  i  Thisted,  efter 
at  ban  havde  gjort  den  Iagttagelse,  at  den 
fattigste  Del  af  Arbejderbefolkningen,  som  i 
særlig  Grad  trængte  til  at  købe  godt  og  bil¬ 
ligt,  netop  paa  Grund  af  Indkøbenes  Liden¬ 
hed  købte  de  daarlige  Varer  og  dog  til  de 
højeste  Priser.  Den  mindste  Forbruger,  som 
bor  yderst  ved  Varefordelingens  Biveje,  vil 
altid  føle  Fordelingsomkostningerne  særlig 
haardt,  og  han  vil,  hvis  han  staar  alene,  være 
for  svag  til  at  ændre  dette  Forhold.  Men 
gennem  Fællesindkøbet  opnaar  han  de  samme 
eller  omtrent  de  samme  Fordele  som  Stor¬ 
forbrugeren  og  undgaar  den  store  Afgift,  som 
Mellemhandelen  i  særlig  Grad  paafører  den 
Vare,  der  forbruges  i  de  smaa  Husholdninger. 

Men  vil  Brugsforeningerne  da  ikke  ved  at 
gaa  uden  om  Mellemhandelen  ødelægge  Mu¬ 
lighederne  for  en  selvstændig  Handelsstand 
her  i  Landet,  og  vil  denne  Følge  af  Brugs¬ 


foreningsvirksomhed  ikke  i  Længden  medføre 
en  Fare  for  det  økonomiske  Liv,  som  langt 
overgaar  de  Fordele,  Brugsforeningerne  brin¬ 
ger  de  smaa  i  Samfundet? 

Det  er  denne  Frygt,  der  medfører,  at  man 
fra  Bybefolkningens  Side  ser  med  Mistillid 
paa  Brugsforeningerne.  Den  hviler  imidler¬ 
tid  paa  en  manglende  Forstaaelse  af,  hvor 
den  virkelige  Handelsstands  Opgave  ligger. 
Den  dygtige  Købmands  Opgave  er  den  at 
finde  og  danne  Mellemled  mellem  netop  den 
Producent  og  den  Forbruger,  der  byder  hin¬ 
anden  de  største  Fordele.  I  samme  Grad 
som  det  lykkes  for  ham  at  løse  denne  Op¬ 
gave,  i  samme  Grad  vil  han  ikke  blot  selv 
opnaa  Gevinst,  men  ogsaa  gavne  sine  Kunder, 
saavel  Producenten  som  Forbrugeren.  Den 
dygtige  Købmands  Virksomhed  kendes  derfor 
ikke  blot  paa  den  Fortjeneste,  han  formaar 
at  tiltvinge  sig  selv,  men  paa  de  Fordele,  lian 
bringer  alle  dem,  der  træder  i  Handel  med 
ham.  En  stor  og  virkelig  dygtig  Handels¬ 
stand  vil,  naar  den  forstaar  sin  Opgave,  al¬ 
drig  virke  varefordyrende  eller  udpinende, 
men  den  vil  tværtimod  sprede  Fordele  til 
alle  Sider  og  være  en  Lykke  for  det  Land, 
den  tilhører.  Vi  har  saadanne  Handelsvirk¬ 
somheder  her  i  Landet,  som  hvert  Aar  ved 
fordelagtig  Handel  med  den  store  Verden 
yder  deres  Bidrag  til  Forøgelse  af  hele  Be¬ 
folkningens  Velstand.  Men  Handelsvirksom¬ 
hed  af  denne  Art  vil  aldrig  være  truet  af 
Andelsbevægelsen,  og  vi  vil  alle  kunne  være 
enige  om  at  ønske  vort  Land,  der  maaske 
netop  paa  Grund  af  sin  egen  Lidenhed  af¬ 
giver  gode  Betingelser  for  at  drive  Handel 
ude  i  den  store  Verden,  en  saa  kraftig  og 
værdiskabende  Handelsstand  som  muligt. 

Men  mangler  Handelsstanden  det  rette  Blik 
for,  hvori  dens  egentlige  Opgave  bestaar,  og 
indskrænker  den  sig  til  udelukkende  at  søge 
sig  en  fordelagtig  Plads  i  den  indenrigske 
Mellemhandel,  saa  betyder  en  stor  og  talrig 
Handelsstand  ikke  længere  en  ubetinget  Lykke 
for  Befolkningen.  Ganske  vist  er  Varernes 
Fordeling  til  de  enkelte  Forbrugere  et  Ar¬ 
bejde,  der  skal  udføres,  og  her  er  der  selv¬ 
følgelig  ogsaa  Brug  for  virkelig  dygtige  Køb¬ 
mænd;  men  set  fra  et  almindeligt  socialt 
Synspunkt  er  det  en  Lykke,  om  dette  Arbejde 
kan  udføres  ved  de  færrest  mulige  Hænder. 
Hvis  derfor  Landets  Mellemhandlerstand  i 
Antal  vokser  ud  over  rimelige  Grænser,  vir¬ 
ker  den  som  en  økonomisk  Byrde  for  hele 
den  arbejdende  Del  af  Befolkningen.  Den 
vil  da  kun  Unde  Eksistensmulighed  ved  at 
fordyre  Varerne  eller  forringe  deres  Kvalitet 

eller  begge  Dele  i  Forening,  og  ingen  vil 
kunne  benægte,  at  dette  har  fundet  Sted  og 
foregaar  fremdeles.  Til  Værn  mod  Udbytning 
af  en  saadan  Mellemhandlerstand  er  det,  at 
den  almindelige  Befolkning  benytter  Andels¬ 
indkøbet,  hvor  det  Beløb,  der  spares  ved 
mere  direkte  Varefordeling,  fordeles  i  For¬ 
hold  til  hvert  enkelt  Medlems  Forbrug.  I  det 
lange  Løb  vil  Andelsbevægelsen  paa  dette 
Omraade  medføre,  at  alt,  hvad  vi  har  af  Dyg¬ 
tighed  inden  for  Handelsstanden,  søger  sin 
Virkeplads  dér,  hvor  Handelen  tilfører  Vær¬ 
dier  for  Samfundet,  og  at  den  overflødige 
Del  af  Mellemhandlerstanden  søger  over  til 
anden  Virksomhed  hvor  dens  Arbejde  er  til 
større  Nytte.  Brugsforeningsbevægelsen  vil 
da  herved  have  gavnet  alle  Parter,  og  dens 
Begulering  af  Befolkningens  indre  Vareom¬ 
sætning  vil  virke  som  et  Salt  i  det  økono¬ 
miske  Liv  og  ogsaa  i  denne  Henseende  be¬ 
tyde  en  social  Vinding. 

En  ganske  tilsvarende  Betragtning  gælder 
Andelsbevægelsens  Forhold  til  Byernes  Indu¬ 
stri.  Intet  er  mere  usandt,  end  at  Andels¬ 
folkene  —  hvad  der  for  Øjeblikket  her  i  Lan¬ 
det  omtrent  er  ensbetydende  med  Landbo¬ 
standen —  ønsker  at  modarbejde  Industriens 
berettigede  Interesser  og  at  sætte  sig  i  et 
Kampforhold  til  Industrien.  Det  vil  vistnok 
falde  vanskeligt  at  paavise  blot  en  eneste 
Grund  for  Landbostanden  til  ikke  at  ønske 
en  saa  sund  og  stærk  Industri  som  blot  mu¬ 
ligt.  Industribefolkningen  er  vore  Kunder, 
og  hvis  hele  Samfuudet  bar  Fordel  af  at  be¬ 
sidde  et  dygtigt  og  velstillet  Industrifolk,  saa 
har  Landbruget  en  ganske  særlig  Interesse 
deri. 

Men  der  maa  ogsaa  for  Industriens  Ved¬ 
kommende  skelnes  mellem,  hvad  der  virkelig 
er  af  samfundsnyttig  Art,  og  hvad  der  kun 
er  til  økonomisk  Byrde  for  den  store  arbej¬ 
dende  Befolkning.  Dét  første  ønsker  vi  alt 
godt,  det  sidste  ønsker  vi  ikke  at  støtte  ved 
noget  som  helst  kunstigt  Middel.  Utvivlsomt 
vilde  man  i  ledende  Industrikredse  gøre  vel 
i  at  forstaa,  at  det  —  ikke  mindst  for  Indu¬ 
striens  egen  Skyld  —  er  af  Vigtighed,  at  denne 
Adskillelse  foretages. 

Hvorledes  vilde  mon  de  økonomiske  For¬ 
hold  være  her  i  Landet,  om  vort  Landbrug, 
der  i  Flg.  Statistiken  direkte  (d.  v.  s.  ved 
Planteavl  og  Husdyrbrug)  kun  beskæftiger 
34  pCt.  af  Befolkningen,  ligesom  de  fleste  af 
vore  Industrivirksomheder  havde  indrettet 
sig  alene  for  vort  hjemlige  Marked  og  endnu 
ikke  var  naaet  videre  end  til  at  tilfredsstille 
Landets  eget  Forbrug  af  de  vigtigste  Levneds¬ 


midler?  Og  hvorledes  kunde  der  ikke  se  ud 
her  i  Landet,  om  vi  ved  Siden  af  Landbru¬ 
get  havde  en  Industri,  der  ikke  blot  kunde 
tilfredsstille  Befolkningens  Forbrug  af  Indu¬ 
strivarer,  men  ogsaa  kunde  fremvise  ligesom 
Landbruget  en  Overskudsudførsel  paa  ca.  300 
Mili.  Kr.  med  30—40  Miil.  Kr.’s  Stigning  om 
Aa  ret? 

Jeg  opstiller  ikke  dette  Spørgsmaal  for  der¬ 
ved  at  antyde  et  Krav  til  Industrien,  thi  selv¬ 
følgelig  vilde  det  være  urimeligt  at  stille  et 
saadant  Forlangende  til  By-Industrien  i  et 
Land  som  Danmark,  hvor  Agerbruget  er  og 
i  en  uoverskuelig  Fremtid  vil  være  Hoved¬ 
erhvervet.  Men  det  er  en  ulykkelig  Fore¬ 
stilling,  som  bjergtager  adskillige  af  vore  In- 
dustrimænd,  at  Idealet  er  et  Danmark,  der 
producerer  for  sig  selv  alene  og  lader  Verden 
uden  om  gaa  sin  egen  Gang.  Den  er  i  aaben- 
bar  Modstrid  med  hele  Udviklingen  i  den 
store  Verden,  hvor  Vareomsætningen  mellem 
Landene  og  mellem  Verdensdelene  antager 
et  stedse  større  og  større  Omfang,  og  vor 
egen  stigende  Indførsel  af  Varer  tyder  just 
heller  ikke  paa,  at  vi  Danske  har  særlige 
Anlæg  i  den  Retning. 

Vil  Industrien  indtage  sin  rette  Plads,  saa 
maa  det  kræves  af  den  lige  saavel  som  af 
Handelsstanden,  at  den  samler  sin  Opmærk¬ 
somhed  om  at  erobre  sig  en  virkelig  bety¬ 
dende  Plads  i  den  store  Verden,  og  at  den 
lader  Landets  egne  Indbyggere  tage  deres 
Forbrug,  hvor  det  tjener  dem  bedst.  Indu¬ 
strien  maa  lære,  at  dens  Betydning  ikke  kan 
maales  med  nogle  Milliontal,  hvoraf  de  Raa- 
materialer,  den  har  modtaget  enten  fra  Land¬ 
bruget  eller  fra  Udlandet,  udgør  Hovedpar¬ 
ten,  men  med  de  Værdier,  den  selv  skaber 
for  Landet. 

Det  skal  indrømmes  og  anerkendes,  at  der 
i  den  sidste  Tid  har  vist  sig  glædelige  Tegn 
til,  at  den  danske  Industri  er  i  Færd  med  at 
ranke  Ryggen  og  sætte  sig  ny  Maal.  Et  saa¬ 
dant  Vaartegn  forekommer  det  bekendte  Fore¬ 
drag,  som  Ingeniør  Foss  for  to  Aar  siden  holdt 
i  Industriforeningen,  mig  at  være,  selv  om 
jeg  langt  fra  er  enig  med  Foredragsholderen 
i  alle  hans  Betragtninger.  Jeg  haaber,  det 
maa  vise  sig  at  være  rigtigt,  at  der  paa  mang¬ 
foldige  Omraader  er  gode  Betingelser  for  en 
dansk  Industri,  der  er  konkurrencedygtig  paa 
det  store  aabne  Verdensmarked.  Vi  har  jo  i 
de  senere  Aar  paa  flere  Omraader  set  Udslag 
af  industriel  Foretagsomhed,  som  vi  alle  kan 
hilse  med  baade  Glæde  og  Stolthed. 

Men  til  Gengæld  er  det  et  meget  daarligt 
Tegn,  naar  Industrien  hver  Gang,  Lovgiv- 

ningsmagten  tænker  paa  at  røre  ved  den  be¬ 
tydelige  Toldbeskyttelse,  hvorunder  de  fleste 
og  de  største  af  vore  Industrivirksomheder 
arbejder,  selv  møder  op  med  Erklæringer 
om,  at  deres  Erhverv  ikke  kan  bestaa  uden 
den  hidtidige  eller  endog  højere  Beskyttelse. 
Og  i  Forbindelse  dermed  varsler  det  ikke 
godt  for  Industriens  Evne  til  at  skabe  sig 
Afsætning  paa  Verdensmarkedet,  naar  den 
ikke  en  Gang  paa  Hjemmemarkedet,  hvor 
den  arbejder  i  Ly  af  Toldbeskyttelse,  tror 
at  kunne  hævde  sig,  uden  at  den  maa  be¬ 
lemre  os  med  »Danske  Uger«  og  olfentlige 
Opraab  om  at  købe  »Dansk  Arbejde«.  Lad 
være,  at  dette  sidste  er  ret  uskadeligt.  Det 
er  dog  ikke  noget  godt  Varsel  for  Industriens 
nærmeste  Udviklingsmuligheder. 

Naar  Toldbeskyttelsen  nemlig  afklædes  alle 
de  taagede  og  uklare  Betragtninger,  hvormed 
den  er  omgivet  i  den  offentlige  Forhandling, 
saa  betyder  den  i  sin  nøgne  Virkelighed  jo 
dog  kun  en  ukontrolleret  Adgang  for  enkelte 
Erhverv  til  at  beskatte  hele  den  forbrugende 
Befolkning  baade  i  By  og  paa  Land.  Hvis 
Industrien  fremdeles  vil  vedblive  at  kræve 
denne  Særstilling,  og  vore  lovgivende  Myn¬ 
digheder  ikke  vil  eller  kan  ændre  Forholdet, 
saa  vil  den  Dag  sikkert  komme,  da  der  bli¬ 
ver  stillet  Andelsbevægelsen  en  ny  social  Op¬ 
gave  af  vidtrækkende  Betydning.  Endnu  har 
Andelsbevægelsen  ikke  rørt  ved  de  beskyttede 
Industrier.  Men  det  vilde  ikke  synes  urime¬ 
ligt,  om  Befolkningen  i  By  og  paa  Land  for¬ 
enede  sig  om  Oprettelsen  af  Andelsfabriker 
for  derved  at  tilbagegive  Forbrugerne,  hvad 
de  ved  Køb  af  toldbeskyttede  Varer  maa  be¬ 
tale  ud  over  disse  Varers  Pris  paa  Verdens¬ 
markedet. 

Men  Toldbeskyttelse  kan  dog  ændres  ved 
Lov,  og  dens  daarlige  Virkninger  rammer 
kun  det  Land,  som  selv  har  villet  det.  Der 
er  andre  Skranker  for  den  fri  Vareomsæt¬ 
ning,  der  strækker  sig  langt  videre,  og  som 
ingen  lovgivende  Forsamling  endnu  har  kun¬ 
net  br}'de.  Det  er  Kapitalens  Ringdannelser, 
som  vi  i  vore  Dage  møder  paa  flere  og  liere 
Omraader,  og  hvis  Virkning  overalt  er  den 
samme:  Undertrykkelse  af  den  fri  Konkur¬ 
rence  og  Udplyndring  af  den  arbejdende  Be¬ 
folkning  til  Fordel  kun  for  Privatkapitalen. 
Her  staar  vi  overfor  et  grundlæggende  soci¬ 
alt  Spørgsmaal:  Forholdet  mellem  Kapitalen 
og  den  arbejdende  Befolkning,  og  utvivlsomt 
har  Andelsbevægelsen  paa  dette  Omraade  en 
af  sine  allervigtigste  Fremtidsopgaver. 

Kapital  er  opsparet  Arbejde,  og  des  mere 
der  findes  deraf  i  et  Folk,  desto  bedre.  Desto 


mere  kapitalstærkt  et  Folk  er,  desto  stærkere 
vil  dets  Erhvervsliv  kunne  udfolde  sig;  thi 
Kapital  er  i  et  moderne  Samfund  en  Grund¬ 
betingelse  for  sund  Udvikling  af  enhver  Virk¬ 
somhed.  Men  det  Vederlag,  der  tilkommer 
Kapitalen  for  dens  Bidrag  til  Erhvervenes 
Udvikling,  bør  fastsættes  ud  fra  de  Love, 
som  det  økonomiske  Liv  selv  giver,  naar  det 
faar  Lov  til  at  røre  sig  frit.  Hvis  Kapitalen 
er  med  til  at  bryde  ny  Baner,  sætter  ny  Maal 
og  finder  Vej  til  dem,  saa  tilkommer  der  den 
et  større  Vederlag  end  det,  der  betegnes  som 
almindelig  Rente.  Thi  hvor  der  er  en  særlig 
Risiko,  bør  der  ogsaa  være  Adgang  til  en 
særlig  Fortjeneste.  Og  hvor  der  skabes  ny 
Foretagender,  der  lykkes,  vil  den  Kapital, 
der  først  medvirker,  naturligt  opnaa  et  større 
Vederlag  end  almindeligt.  Her  behøver  An¬ 
delsbevægelsen  ikke  at  krydse  Privatkapita¬ 
lens  Vej,  og  den  vil  sikkert  heller  ikke  kunne 
gøre  det.  Centrifugen  blev  ikke  opfundet  af 
en  Andelssammenslutning,  og  det  første  Cen¬ 
trifugemejeri  var  ikke  et  Andelsmejeri. 

Men  hvor  der  gaar  en  bred  og  alfar  Vej 
mellem  Producent  og  Forbruger,  kendt  og 
ligetil,  dér  misbruger  Kapitalen  sin  Magt, 
hvis  den  sætter  Bom  over  Vejen  og  kræver 
Bompenge,  hvis  Størrelse  den  selv  fastsætter. 
Og  den  Befolkning,  der  udplyndres,  besidder 
for  Tiden  kun  eet  virksomt  Middel  til  at 
værge  sig:  Andelsbevægelsen.  Ganske  vist 
synes  Kapitalens  Ringdannelser  for  Øjeblik¬ 
ket  saa  stærke,  at  hele  Nutidens  Andelsbe¬ 
vægelse  bliver  lille  ved  Siden  af.  Men  der 
kan  begyndes,  hvor  Byrden  føles  tungest,  og 
hvor  Muren  ikke  er  stærkere,  end  at  den  kan 
væltes.  Lidt  efter  lidt  vil  der  da  skabes  en 
almindelig  Forstaaelse  af  Opgavens  sociale 
Betydning,  og  deraf  vil  Andelsbevægelsen 
hente  Kræfter  til  at  fortsætte  Kampen  i  større 
Udstrækning. 

Oftest  omgiver  Kapitalens  Ringdannelser 
en  eller  anden  Industri,  og  det  bliver  da 
Forbrugerne  af  det  paagældende  Industripro¬ 
dukt,  der  maa  værge  sig  mod  Udbytning  ved 
at  indføre  Konkurrence  gennem  Andelsindu¬ 
stri.  For  en  overfladisk  Betragtning  kan  en 
saadan  Andelsvirksomhed  synes  at  være  ret¬ 
tet  imod  Industrien,  mens  den  i  Virkeligheden 
kun  bekæmper  en  privat  Kapitalinteresse, 
der  er  i  Modstrid  med  Samfundets  Interesser. 
For  nylig  har  vi  ved  Oprettelsen  af  en  An¬ 
dels-Cementfabrik  set  den  Betragtning  blive 
fremsat  i  fuldt  Alvor,  at  hvis  denne  Fabrik 
kunde  bestaa,  vilde  det  betyde  Ruin  og  Øde¬ 
læggelse  af  hele  den  danske  Cementindustri. 
For  almindelig  Menneskeforstand  er  dette 

ikke  umiddelbart  indlysende.  Tværtimod 
skulde  en  Fabrik  mere  synes  at  betyde  blot 
yderligere  Udvikling  af  den  paagældende  In¬ 
dustri.  De  Mænd,  der  raaber  op  om  Øde¬ 
læggelse  af  Industrien,  forveksler  da  ganske 
sikkert  ogsaa  deres  egne  private  Interesser 
med  den  Industri,  de  lever  af. 

Ingen  tor  dog  vist  hævde,  at  der  bliver  Ar¬ 
bejde  for  færre  Uænder,  eller  at  nogen  Indu¬ 
stri  behøver  at  indskrænkes,  fordi  det  er  et 
Andelsselskab  og  ikke  et  Aktieselskab,  der 
ejer  og  leder  Virksomheden.  Med  mindre 
Andelsselskabernes  Ledelse  skulde  vise  sig 
at  staa  under  Aktieselskabernes  i  Dygtighed 
og  Foretagsomhed;  thi  i  saa  Fald  kunde  en 
Ødelæggelse  af  de  bestaaende  Industrier  be¬ 
frygtes.  Men  her  overfor  vil  det  være  op¬ 
lysende  at  lægge  Mærke  til,  at  de  to  eneste 
Industrier  her  i  Landet,  der  har  kunnet  til¬ 
tvinge  sig  en  Plads  paa  det  aabne  Verdens¬ 
marked  og  skaffe  sig  en  Overskudsudførsel 
til  Udlandet,  der  overstiger  100  Miil.  Kr.  for 
hver  om  Aaret,  er  vor  Smørindustri  og  vor 
Baconindustri,  og  begge  disse  Industrier  ejes 
og  ledes  som  bekendt  hovedsagelig  af  Andels¬ 
selskaber.  Og  gaar  vi  ned  til  en  Grænse  af 
25  Miil.  Kr.  i  aarlig  Udførselsværdi,  overstiges 
denne  kun  af  4  Varegrupper,  nemlig  foruden 
Smør  og  Bacon  af  levende  Dyr  samt  Æg,  og 
disse  sidste  eksporteres  ogsaa  hovedsagelig 
ved  Andelsselskaber.  Dette  tyder  ikke  paa, 
at  Andelsbevægelsen  er  et  Hunnertogt,  der 
ødelægger  og  nedriver  alt,  hvad  sund  For¬ 
nuft  kan  opbygge,  men  snarere  paa,  at  der 
ogsaa,  hvor  det  gælder  at  skabe  en  Plads  for 
danske  Produkter  paa  Verdensmarkedet, 
knytter  sig  særlige  Fordele  til  Andelsprin- 
cipet. 

Vi  Landmænd  faar  ganske  vist  Skyld  for, 
at  vi  i  vore  Andelsselskaber  giver  os  af  med 
Ting,  hvis  tekniske  Sider  vi  har  meget  lidt 
Begreb  om,  og  Bigtigheden  deraf  maa  vi  ind¬ 
rømme.  Vi  ved  egentlig  forbavsende  lidt  om, 
hvordan  en  Mejeribestyrer  i  vore  Dage  bærer 
sig  ad  med  af  vor  Mælk  at  fremstille  1.  Kl. 
Smør,  eller  hvorledes  en  Slagteridirektør  frem¬ 
stiller  1.  Kl.  Bacon  af  de  Svin,  vi  leverer; 
ikke  stort  mere  end  vi  véd  om,  hvorledes 
man  fremstiller  Sukker  af  Boer,  Cement  af 
Ler  og  Kalk  o.  s.  v.  Men  vi  kan  vistnok 
trøste  os  med,  at  vi  véd  lige  saa  meget 
eller  rettere  lige  saa  lidt  —  som  de,  der  til¬ 
fældigvis  ved  Arv  eller  Spekulation  er  blevet 
Indehavere  af  de  store  Industriaktieselskabers 
Aktier. 

Vi  skal  altid  i  enhver  Andelsvirksomhed 
hvad  enten  den  omfatter  Producent  eller  For¬ 


bruger  —  vide  at  tage  den  bedste  Sagkund¬ 
skab  og  det  stærkeste  Initiativ  i  vor  Tjeneste, 
og  vi  har  sikkert  meget  at  lære  paa  dette 
Omraade.  Men  naar  Andelsbevægelsens  Mod¬ 
standere  raaber  op  om,  at  det  er  dem,  der 
besidder  Sagkundskaben  og  Initiativet,  saa 
gør  vi  bedst  i  at  lade  dem  snakke.  Der  er 
under  alle  Forhold  Grund  til  at  vogte  sig  for 
dem,  der  kræver  en  priviligeret  Stilling  under 
Paaberaabelse  af  Sagkundskab  og  Initiativ. 
Thi  Sagkundskab  og  Initiativ  skal  nok  gøre 
sig  gældende,  hvor  de  virkelig  findes.  Men 
en  Sagkundskab,  der  altid  er  misfornøjet,  og 
et  Initiativ,  der  altid  klynker,  er  ikke  meget 
værd. 

Spørgsmaalet  Andelsselskab  kontra  Aktie¬ 
selskab  er  ikke  et  Spørgsmaal  om  større  eller 
mindre  faglig  Indsigt,  men  det  er  et  Spørgs¬ 
maal  om  Værdiernes  Fordeling.  Det  er  et 
socialt  Spørgsmaal. 

Andelsbevægelsen  betyder  først  og  fremmest 
en  Haand,  der  er  rakt  ud  til  alle  de  smaa 
i  Samfundet,  eller  rettere  en  Haand,  som  alle 
de  smaa  i  Samfundet  rækker  til  hinanden. 
Den  skænker  dem  de  samme  Muligheder  for 
selvstændig  Virksomhed,  som  de  store  har, 
beskytter  dem  mod  at  svare  Afgift  til  unyttige 
Virksomheder  og  værner  dem  mod  Udplynd¬ 
ring  fra  Privatkapitalens  Side.  Men  desuden 
er  Andelsbevægelsen  et  Helbredelsesmiddel 
mod  de  usunde  Vækster  paa  Samfundslege¬ 
met,  og  ved  at  hindre  Erhvervene  i  at  komme 
paa  unaturlige  Afveje  yder  den  sit  store  Bi¬ 
drag  til,  at  alle,  baade  smaa  og  store  taget 
under  et,  føres  ind  under  bedre  økonomiske 
Forhold. 

Men  Andelsbevægelsen  er  ikke  et  nyt  so¬ 
cialøkonomisk  System,  der  giver  sig  ud  for 
at  være  et  Universalmiddel  mod  alle  Sam¬ 
fundsonder.  Derfor  egner  Andelsidéen  sig 
heller  ikke  til  at  blive  ophøjet  til  en  Beligion, 
som  vi  under  alle  Forhold  skal  sværge  til, 
og  som  vi  altid  skal  dyrke.  Andelsbevægel¬ 
sen  er  hverken  mer  eller  mindre  end  et  godt 
praktisk  Middel,  som  vi  kan  benytte  imod 
mange  økonomiske  Skævheder.  Og  i  en  Tid, 
hvor  der  tales  og  diskuteres  saa  meget  om 
»sociale  Foranstaltninger«,  der  i  mange  Til¬ 
fælde  kun  er  Lapper,  som  vel  kan  skjule, 
men  ikke  afhjælpe  Elendighederne,  er  det 
velgørende  at  se  hen  til  Andelsvirksom¬ 
hederne,  hvor  der  paa  det  jævne  ved  flittige 
Hænders  enige  Samarbejde  er  opnaaet  god 
Hjælp  mod  mange  Samfundsskader,  og 
hvor  der  i  Fremtiden  vil  kunne  naaes  meget 
mere. 

Der  er  næppe  mange,  som  ønsker  rent 

Andelsland,  d.  v.  s.  al  Privatvirksomhed  af¬ 
skaffet.  Vi  skal  ikke  kore  fra  den  ene  Grøft 
over  i  den  anden.  Andelsvirksomhed  og 
Privatvirksomhed  kan  begge  have  Gavn  af 
at  arbejde  Side  om  Side,  og  vi  skal  ikke  op¬ 
retle  flere  Andelsforeninger,  end  hvad  der 
netop  tiltrænges.  Thi  Andelsbevægelsen  er 
et  Middel,  ikke  et  Maal. 

Vi  ser  jo  Gang  paa  Gang,  at  naar  vi  ved 
Andelsvirksomhed  har  naaet  et  Fremskridt, 
saa  opnaar  de,  der  staar  uden  for  Andels¬ 
sammenslutningen,  de  samme  eller  omtrent 
de  samme  Fordele  som  dem,  der  staar  inden 
for  og  har  udført  Arbejdet,  og  dette  er  egent¬ 
lig  det  bedste  Vidnesbyrd  om,  at  Andelsvirk¬ 
somhedens  Frugter  kommer  hele  Samfundet 


til  Gode,  og  at  Andelsbevægelsen  altid  har 
en  social  Betydning. 

Men  naar  dette  er  Tilfældet,  saa  bliver  den 
enkeltes  Stilling  overfor  Andelsbevægelsen 
ikke  blot  et  rent  Forretningsspørgsmaal.  Det 
bliver  i  højere  Grad  et  Samvittighedsspørgs- 
maal.  Stilles  vi  over  for  et  Forhold,  hvor 
vi  efter  moden  Overvejelse  finder,  at  Andels¬ 
virksomhed  tiltrænges  —  og  her  er  der  na¬ 
turligvis  Plads  for  et  personligt  Skøn  — ,  saa 
stilles  der  det  Krav  til  os  alle,  at  vi  hver 
især  fra  den  Plads,  hvor  vi  staar,  yder  vort 
Bidrag  til,  at  en  saadan  Virksomhed  kan 
blive  gennemført  bedst  muligt  til  Gavn  for 
det  Folk  og  det  Samfund,  som  vi  alle  har 
Forpligtelser  over  for.« 


#  $  # 


Gasbelysningens  100-Aars  Jubilæum. 

Af  Direktør,  cand.  polyt.  Gunnar  Gregersen. 


Den  1ste  April  1914  kunde  den  offentlige 
Belysning  fejre  en  Mærkedag,  idet  det 
den  Dag  var  100  Aar  siden,  at  Gaderne  i  en 
Bydel  —  St.  Margareth  i  London  for  før¬ 
ste  Gang  belystes  med  Gas.  Uden  mange 
Vanskeligheder  og  mislykkede  Forsøg  var  man 
ikke  naaet  saa  vidt;  men  endelig  havde  man 
faaet  Bugt  med  Vanskelighederne  saa  vidt, 
at  man  flere  Maaneder  igennem  paa  West- 
minsterbroen  ved  forsøgsvis  at  erstatte  Olie¬ 
lamperne  med  Gaslanterner  havde  konstateret, 
at  nu  gik  det.  —  Det  er  altsaa  fra  London, 
at  Lysgassen  efterhaanden  erobrer  Gadebelys¬ 
ningen  Verden  over;  først  i  England  og  Ame¬ 
rika,  senere  paa  Kontinentet  og  her  atter  først 
i  Frankrig,  derpaa  i  Tyskland,  saa  Østrig 
o.  s.  v. 

I  England  bredte  Gadebelysningen  sig  for¬ 
holdsvis  hurtigt.  Den  første  engelske  Gas¬ 
anstalt  oprettedes  før  1814,  men  allerede  1823 
er  der  ikke  mindre  end  62  Gasværker  i  Lan¬ 
det,  og  Gasbelysningen  har  vundet  Indpas  i 
52  engelske  Bjær. 

I  Tyskland  er  Freiberg  den  første  By,  der 
faar  Gasværk  —  et  lille  Privatværk.  Det 
første  større  er  det  af  Imperial  Continental 
Gas  Association  Aar  1825  i  Berlin  opførte.  I 
det  øvrige  Tyskland  gaar  det  langsommere. 
I  1849  var  der  saaledes  endnu  kun  35  Værker 
spredt  over  hele  Biget. 

Og  det  gik  endnu  vanskeligere  andetsteds. 
Skønt  man  skulde  tro,  at  f.  Eks.  en  By  som 
Paris,  der  ellers  havde  været  førende  i  den 
olfentlige  Belysningsteknik,  vilde  være  blandt 
de  første,  der  fulgte  det  engelske  Eksempel, 


varede  det  Aar,  ja,  flere  Aar  inden  man  kom¬ 
mer  med  her,  hvor  man  ellers  var  vant  til 
at  kræve  Gaderne  velbelyste. 

Saavel  Gasbelysningen  som  navnlig  vel¬ 
organiseret  offentlig  Gadebelysning  er  nemlig 
langt  ældre  end  100  Aar.  Og  den  sidste  tør 
vel  nok  siges  at  stamme  fra  Paris,  der  alle¬ 
rede  ved  en  Parlamentsakt  af  1558  fik  indført 
en  Art  Gadebelysning.  Denne  bestod  i,  at  der 
paa  Hovedgadernes  Hjørner  anbragtes  store 
Jernpander  fyldte  med  Beg,  i  hvilken  Begen 
holdtes  brændende  fra  10  Aften  til  4  Morgen. 
At  denne  Belysningsmetode  har  haft  Mangler, 
ei;  givet,  og  1662  giver  Kong  Ludvig  d.  XIV 
da  ogsaa  i  Erkendelse  af  disse  Mangler  en 
Italiener  Laudati  Caralfe  Koncession  paa  en 
»flyvende  Belysning«,  der  mod  bestemt  Takst 
var  til  Borgernes  Tjeneste  om  Natten.  Den 
kgl.  Motivering  er  følgende:  »De  Ban,  Mord 
og  Ulykkestilfælde,  der  dagligen  foregaar  i 
vor  gode  Stad  Paris,  nødvendiggør  en  til¬ 
strækkelig  Belysning  paa  Gaderne,  og  da 
Størsteparten  af  Borgere  og  Forretningsfolk 
ikke  have  Midler  til  at  underholde  Tjenere, 
der  kunde  lyse  dem  hjem . er  det  for¬ 

nødent  at  etablere  i  Paris  med  FOrstæder  og 
andre  Byer  i  vort  Kongerige  en  Fakkeltjeneste 
eller  Lygtetjeneste,  der  kan  følge  og  oplyse 
saadanne,  der  vilde  begive  sig  gennem  Gaderne 
om  Natten«. 

Den  af  Caraffe  organiserede  Gadebelysning 
løste  dog  ikke  Problemet;  men  8  Aar  efter 
fulgte  en  Politiforordning,  efter  hvilken  der 
paalagdes  Borgerne  i  hver  By  —  først  kun 
i  Vintermaanederne,  senere  i  Tiden  fra  20. 

Oktober  til  31.  Marts  —  at  oplyse  Gaden  foran 
deres  Huse  med  Lygter  (i  Paris  ca.  5000  Stk.) 
med  Tællelys. 

Den  saaledes  indførte  Gadebelysning  virkede 
tilfredsstillende,  og  andre  Lande  og  Byer 
fulgte  —  som  man  paa  den  Tid  var  vant  til 
Byen  Paris’  Eksempel,  saaledes  Amster¬ 
dam  1609,  Haag  1675,  Hamburg  1679,  Berlin 
1680,  Wien  1687. 

I  Berlin  er  det  den  »store  Kurfyrste«,  der 
anordner  offentlig  Belysning  paa  Gaderne  ved 
at  paalægge  Borgerne  i  hvert  tredie  Hus  at 
hænge  en  Lygte  udenfor  Huset  og  holde  den 
tændt  til  visse  nærmere  fastsatte  Tider.  Og 
her  som  i  Paris  er  det  Hensynet  til  stigende 
Kriminalitet,  der  er  afgørende.  Ediktet  er  af 
1680. 

Men  det  var  ikke  Smaating,  denne  Belys¬ 
ning  kostede.  Ca.  Aar  1700  var  der  saaledes 
i  Paris  6800  Lygter,  i  hvilke  der  paa  en  Vinter¬ 
nat  brændtes  Vs  kg  Tællelys  pr.  Lygte  eller 
ca.  812  kg  pr.  Nat.  Imidlertid  maa  det  erin¬ 
dres,  at  Paris  allerede  paa  den  Tid  var  en 
By  med  en  Vs  Miil.  Mennesker  med  600  Gader 
og  Pladser  og  22000  Huse.  I  Aaret  1704  naar 
man  imidlertid  til,  at  det  Offentlige  ikke  alene 
overtager  Kontrollen  med,  men  ogsaa  selve 
Belysningen.  Omkostningerne  herved  steg 
fra  ca.  300,000  Frc.  i  1704  til  i  Aaret  1729  at 
andrage  ca.  1U  Miil.  Frc.  pro  anno,  og  Pengene 
tilvejebragtes  ved  en  Ekstraskat. 

1765  indførtes  derpaa  Olielygterne  ved  Be¬ 
lysningen.  Dette  betød  et  betydeligt  Frem¬ 
skridt:  Bedre  Lys  og  flere  Lygter,  og  Borger¬ 
skabet  i  Paris  udtaler  gentagende  sin  Tilfreds¬ 
hed  med  disse  Lamper,  der  først  afløses  af 
Gassen.  — Under  Fiederik  den  Store  kommer 
Olielamperne  til  Berlin,  men  der  anbringes 
kun  2400  i  hele  Berlin,  og  med  »Oplysningen« 
er  det  kun  smaat. 

Oliens  Afløser  er  saa  Gassen.  Hvad  nu 
denne  angaar,  saa  er  det  jo,  som  det  vil  erin¬ 
dres,  Englænderen  Murdoch,  der  først  har 
Held  med  sine  Forsøg  paa  af  Stenkul  at  frem¬ 
stille  en  brugbar  Belysningsgas.  Efter  at  det 
i  1792  var  lykkedes  ham  regelmæssigt  at  be¬ 
lyse  sit  eget  Hus,  tog  han  i  1798  i  Soho  sam¬ 
men  med  Dampmaskinens  Opfinder,  James 
Watt,  fat  paa  Løsningen  af  Problemet:  Gas¬ 
belysning  i  noget  større  Stil.  Men  der  var 
mange  Vanskeligheder.  I  Aaret  1802  fejredes 
dog  Freden  i  Amiens  med  en  vellykket  Gas¬ 
illumination,  og  senere  naaede  Murdoch  efter 
mange  tekniske  Vanskeligheder  til  at  belyse 
flere  Spinderier  og  Fabriksanlæg  tilfredsstil¬ 
lende  med  Gas.  Det  var  Urenhederne  i  Gas¬ 
sen,  der  generede.  Ved  Benselsesprocesser 


af  forskellig  Art  lykkedes  det  imidlertid  efter- 
haanden  hans  talrige  Medarbejdere  at  und- 
gaa  Ulemperne.  Her  skal  blot  nævnes  en  af 
Hjælperne,  nemlig  Glegg,  der  indførte  Vask- 
ning  med  Kalkmælk,  hvorved  Hovedmassen 
af  Urenheder  fjernedes. 

Medens  Murdoch  arbejdede  videre  paa 
Fabriksbelysningen  og  næppe  havde  gjort  sig 
klart,  at  Gasbelysningen  havde  en  Mission 
ogsaa  som  Gade-  ja,  maaske  endog  som  Stue¬ 
belysning, havde  en  naturaliseret  Franskmand, 
Winsor,  sat  sig  den  Opgave  at  fremstille  Gas 
i  det  store.  Han  var  mere  Agitator  end  Tek¬ 
niker  og  hans  egne  praktiske  Forsøg  blev  ik¬ 
ke  fulgte  af  Held.  F'ørst  1812  naaede  han  efter 
at  have  forødt  flere  forskellige  Selskabers 
Penge  at  faa  Sagens  tekniske  Sider  betryggen¬ 
de  i  Orden.  Et  nyt  Selskab,  det  verdensberøm¬ 
te  »Chartered  Gaslight  and  Coke  Company«, 
dannedes  —  det  Selskab,  der  den  Dag  idag 
besidder  Verdens  største  Gasværk  Beckton- 
Work  — ,  og  man  kunde  begynde.  Naar  det 
overhovedet  lykkedes  Winsor  at  føre  dette  Sel¬ 
skab  igennem  Begyndelsesvanskelighederne, 
skyldes  det,  at  han  i  ovennævnte,  Fagmanden 
Clegg,  fik  en  højst  fornøden  teknisk  Støtte. 
1ste  April  1814  naaede  man  altsaa  at  fordrive 
Olielampen  fra  St.  Margareth  og  dermed 
efterhaanden  at  fastslaa  Gas-Gadebelysnin¬ 
gens  Overlegenhed  over  andre  hidtil  anvendte 
Systemer. 

Ved  denne  Fase  i  Belysningens  Udvikling 
er  det,  at  Frankrig  mærkeligt  nok  kommer 
bag  ud.  Var  man  end  i  1817  naaet  til  at  op¬ 
rette  et  Gasværk  i  Paris,  saa  havde  dette  dog 
saa  mange  Vanskeligheder,  at  der  først  1829 
kan  tales  om  en  regelmæssig  Gadebelysning, 
og  det  endog  kun  af  en  enkelt  Gade,  nemlig 
af  Kue  de  la  Paix. 

I  Tyskland  naaede  man  hurtigere  til  et 
Kesultat.  Som  tidligere  nævnt,  havde  man 
allerede  1811  i  Freiberg  belyst  en  Fabrik  og 
en  Del  af  en  Gade  med  Gas.  Den  første 
Gadebelysning  i  lidt  større  Stil  indføres  i 
Berlin  (Aar  1825)  nemlig  paa  »Unter  den 
Linden«,  og  det  kun  efter  voldsom  Modstand, 
da  man  fra  forskellig  Side  betragtede  Gade¬ 
belysning  som  unødvendig  —  ja,  endog  skade¬ 
lig.  Saaledes  skriver  »Kollnische  Zeitung« 
for  19.  Marts  1819  en  Artikel  »fiber  die 
Schadlichkeit  der  Strassenbeleuchtung«,  hvis 
Hovedbetragtning  er  følgende. 

Enhver  Gadebelysning  er  skadelig: 

1)  Af  religiøse  Grunde:  Du  bør  ikke  gøre 
Mørket  til  Lys.  2)  Af  Retfærdig hedsg runde: 
De  Borgere,  der  sover,  skal  ikke  betale  for 
dem,  der  svirer.  3)  Af  sanitære:  Gassens  og 

Oliens  Forbrænding  giver  skadelige  Dunster. 
4)  Af  moralske:  Gadebelysningen  fremmer 
»Nattelivet«.  5)  Af  Hensynet  til  Sikkerheden 
paa  Gaden:  »Lyset  gør  Tyven  dristig,  men 
Hesten  skv«.  6)  Af  nationaløkonomiske  Grunde: 
Kul  og  Olien  »brændes  bort  til  ingen  Nytte«. 
7)  Af  patriotiske  (!) :  »Offentlige  Fester  har  den 
Opgave  at  fremme  den  patriotiske  Begejstring; 
Illumination  er  fortrinligt  skikket  dertil.  Men 
Indtrykkene  herved  svækkes,  naar  Følelsen 
herfor  afstumpes  af  en  almindelig  Quasi- 
Illumination«. 

Det  er  100  Aar  siden! 

Selvfølgelig  hindrede  saadanne  Indvendin¬ 
ger  ikke  Gadebelysningen,  der  i  Berlin  har  haft 
en  ualmindelig  rask  Udvikling.  Den  begyndte 
d.  19.  September  1826  og  1833  var  der  allerede 
1789  Gaslygter  installerede.  I  Aaret  1913  er 
der  i  Tyskland  over  1400  Gasværker  med  en 
Totalproduktion  af  2,7  Milliarder  Kubikmeter 
Gas  pro  anno. 

Hvad  nu  Forholdene  her  i  Landet  angaar, 
saa  vil  det  erindres,  at  det  første  danske 
Gasværk  oprettedes  ikke  i  Hovedstaden,  men 
i  Odense  og  i  Aaret  1853.  Det  var  i  de  første 
Aar  ene  Belysningsværk.  Kjøbenhavns  første 
Værk,  Vestre  Gasværk,  kommer  i  Drift  1858 
og  1877 — 78  kommer  Østre  Gasværk.  I  Aaret 
1858  har  man  i  Kjøbenhavn  allerede  1818 
Lygter  til  offentlig  Belysning,  i  1907  er  der 
ca.  7000  og  i  det  Aar  producerede  de  kjøben- 
havnske  Værker  1746  Mili.  Kubikfod  eller 
54,6  Miil.  Kubikmeter  Gas,  og  i  1911  er  man 
naaet  til  68  Miil.  Kubikmeter.  Ialt  er  der  i 


Øjeblikket  i  Landet  102  Værker  med  en  Aars- 
produktion  af  ca.  147,816  Mili.  Kubikmeter. 


I  de  100  Aar,  Gassen  har  virket  i  Gade¬ 
belysningens  Tjeneste,  har  den  jo  ingenlunde 
været  uden  Konkurrence.  Først  kom  Bue¬ 
lamperne  og  aabnede  Kampen  paa  Gader  og 
Pladser,  senere  ogsaa  Glødelamperne.  Den 
hermed  indledede  Konkurrencekamp  mellem 
Gas  og  Elektricitet,  der  endnu  er  staaende, 
men  paa  hvilken  vi  ikke  her  skal  komme 
nærmere  ind,  er  i  og  for  sig  et  af  de  inter- 
essanteste  og  smukkeste  Kapitler  i  moderne 
Tekniks  Historie.  Under  denne  er  saavel 
Gasbelysningsformerne  som  den  elektriske 
Belysning  tvungne  fra  Forbedring  til  For¬ 
bedring.  Auernettet  og  Presgassen  er  et  Par 
af  Epokerne  i  Gassens  Udviklingshistorie,  og 
for  elektrisk  Belysning  kunde  nævnes  en  hel 
Bække. 

Men  trods  dette  —  trods  den  liaarde  Kamp 
—  er  det  interessant  at  se,  hvorledes  navnlig 
Presgasbelysningen  i  de  senere  Aar  har  hæv¬ 
det  Gassens  gamle  Omraade  —  Gadebelys¬ 
ningen.  Talrige  europæiske  Storbyer  har 
adopteret  denne  og  ofte  endog  pillet  Buelam¬ 
perne  ned  for  at  erstatte  dem  med  Presgas- 
lvgter.  —  Saa  langt  fra  at  være  i  Tilbagegang 
er  Tysklands  Gasproduktion  som  Helhed  i 
Tidsrummet  1900 — 1910  øget  fra  1,2  Milliarder 
Kubikmeter  i  det  første  Aar  til  2,5  Milliarder 
i  det  sidste,  medens  man  i  Kjøbenhavn  er 
gaaet  frem  fra  ca.  34  til  68  Millioner  Kubik¬ 
meter. 


#  #  # 


Den  baltiske  Ingeniørkongres 


En  Kongres  af  Ingeniører  og  Arkitekter 
fra  samtlige  i  den  baltiske  Udstilling 
deltagende  Lande  vil  blive  afholdt  i  Malmø 
i  Dagene  fra  13. — 18.  Juli  1914. 

Mandag  13.  Juli  er  viet  Elektrotekniken. 
Fra  dansk  Side  mødes  forventelig  med  Fore¬ 
drag  af  Direktør  S.  A.  Faber  (Distribution  af 
elektr.  Energi  paa  Landet)  og  Direktør  Angelo 
(Submarin  Kraftoverføring). 

Tirsdag  14.  Juli  er  viet  Vej-  og  Vandbyg- 
ningskunst  samt  Varmeteknik.  Fra  dansk 
Side  taler  her  Docent  ./.  Munch-  Petersen 
(Kystbeskyttelse). 

Onsdag  15.  og  Torsdag  16.  Juli  holdes  for¬ 
skellige  Fagmøder.  Af  danske  Foredragshol¬ 
dere  kan  nævnes:  Havnedirektør  //.  C.  V. 
Møller  (Kjøbenhavns  Havn  og  dens  Betydning 
for  de  baltiske  Lande),  Professor  P.  O.  Peder¬ 


sen  (Traadløs  Telegrafi)  samt  Amtsvejinspek¬ 
tør  R.  W.  Winkel  (Landevejes  Behandling  ved 
Automobiltrafik). 

Fredag  17.  Juli  optages  af  Bjergvidenskab 
og  Kemi  samt  Skibsbygning.  Her  taler  Di¬ 
rektør  Ivar  Knudsen  (Anvendelse  af  Oliemo¬ 
torer  til  Skibsbrug). 

Lørdag  18.  Juli  afsluttes  endelig  med  Fag¬ 
møder  for  Mekanik. 

Til  Kongressen  vil  knytte  sig  Udstillings- 
og  Fabriksbesøg  samt  Udflugter,  f.  Eks.  til 
Trelleborg  (Færgeanlæg),  ligesom  Besøg  i 
Kjøbenhavns  Frihavn  og  paa  Burmeister  & 
Wains  Værksteder  er  planlagt. 

Foruden  de  nævnte  danske  Foredrag  af¬ 
holdes  selvfølgelig  en  lang  Række  Foredrag 
af  Svenskere  samt  nogle  af  tyske,  finske  og 
russiske  Foredragsholdere. 

Til  Kongressen  er  knyttet  en  svensk  »Bygg- 
nadsdag«,  hvor  antagelig  Docent  E.  Suenson 
vil  holde  Foredrag  om  Jernbetonteknik.  Des¬ 
uden  bliver  om  Aftenen  d.  15.  og  17.  Juli  af¬ 
holdt  populære  Foredrag  med  Adgang  for 
alle  —  henholdsvis  om  Udviklingen  af  og 


Forudsætningen  for  svensk  Industri  samt 
om  Aga-Lysets  Anvendelse. 

Det  foreløbige  Program  udsendes  i  nær¬ 
meste  Fremtid.  For  Oplysninger  henviser  vi 
iøvrigt  til  Dansk  Ingeniørforenings  Kontor, 
Amaliegade  38,  Kjøbenhavn  K. 


#  #  # 

Mindre  Meddelelser. 


Den  7.  internationale  Materialprøvekongres. 

Den  internationale  Forening  for  Material- 
undersøgelser  afholder  sin  7.  Kongres  i  Da¬ 
gene  fra  12 — 17  August  d.  A.  i  St.  Petersborg 
under  Protektorat  af  Kejseren  af  Rusland. 
4  af  Mødedagene  er  udelukkende  helliget 
Forhandlinger  over  de  vigtigste  øjeblikkelige 
Spørgsmaal  paa  Material11nders0gelsern.es  Om- 
raade.  Efter  Kongressens  Afholdelse  er  det 
Meningen,  at  der  skal  afholdes  større  Eks¬ 
kursioner  for  dens  Medlemmer  rundt  i  Rus¬ 
land. 

Et  H.  C.  Ørsted-Aar «. 

I  Anledning  af,  at  vi  stærkt  nærmer  os  100 
Aaret  for  H.  C.  Ørsteds  epokedannende  Op¬ 
dagelse  af  Elektromagnetismen,  har  der  for 
nogen  Tid  siden  her  i  Byen  ved  et  Møde  hos 
Gehejmekonferensraad  G.  A.  Hagemann  kon¬ 
stitueret  sig  en  Komité  til  at  forberede  en 
værdig  Højtideligholdelse  af  100-Aars  Mindet 
om  denne  Opdagelse,  som  gennem  Ørsteds 
Navn  har  kastet  Glans  ogsaa  over  hans  Fæ¬ 
dreland.  Et  af  denne  Komité  nedsat  Udvalg 
bestaaende  af:  Ingeniør  Alex.  Foss ,  Geheime- 
konferensraad  G.  A.  Hagemann ,  Inspektør 
Har  ding,  Telefondirektør  Fr.  Johannsen ,  Pro¬ 
fessor  Martin  Knudsen ,  Professor  P.  O.  Peder¬ 
sen ,  Direktør  II.  P.  Prior  og  Professor  Absalon 
Larsen  har  senere  nærmere  overvejet  Spørgs- 
maalet  om  Formen  for  en  saadan  Højtidelig¬ 
holdelse. 

Efter  de  foreløbige  Planer  er  det  Meningen 
at  afholde  en  international  Fy  siker  kongres  i 
Kjøbenhavn  Aar  1920,  hvortil  fremragende 
Fysikere  indbydes  som  Foredragsholdere. 
Ligeledes  vil  man  søge  udvirket,  at  et  Mode 
af  den  internationale  elektrotekniske  Kommis¬ 
sion  henlægges  til  Kjøbenhavn  i  dette  Aar, 
og  at  der  endvidere  afholdes  en  international 
elektroteknisk  Kongres.  Det  er  Meningen,  at 
Forslag  herom  samt  Indbydelser  skal  kunne 
fremsættes  ved  den  internationale  elektro¬ 
tekniske  Kommissions  Møde  i  San  Francisco 
næste  Aar. 

Endvidere  vil  man  arbejde  for  Indførelsen 
af  en  elektrisk  Enhed ,  der  bærer  Ørsteds 


Navn.  Ogsaa  Forslag  herom  maa  fremsættes 
i  San  Francisco  næste  Aar,  hvis  en  saadan 
Enhed  skal  kunne  fastsættes  i  Kjøbenhavn  i 
Jubilæumsaaret.  I  Tilknytning  til  disse  Pla¬ 
ner  paatænkes  en  retrospektiv ,  fysisk  og  elek¬ 
troteknisk  Udstilling  i  Kjøbenhavn  1920  til 
Belysning  af  Udviklingen  gennem  100  Aar 
ved  passende  Typer  af  Instrumenter,  Appa¬ 
rater  og  Maskiner,  og  saaledes  at  ogsaa  de 
sidste  Aars  Fremskridt  vises  ved  det  nyeste 
nyt  fra  den  elektriske  Industri,  der  indbydes 
til  uden  Konkurrencehensyn  at  deltage  i  en 
saadan  Udstilling. 

Sagens  Organisation  og  videre  Fremme  er 
i  Øjeblikket  under  Drøftelse.  Forhaabentlig' 
vil  det  saaledes  indledede  Arbejde  føre  til  et 
lykkeligt  Resultat,  der  er  den  Opfindelse 
værdig,  som  har  dannet  Grundlaget  for  en 
enestaaende  og  gennemgribende  Udvikling, 
hvis  Fremtidsmuligheder  endog  i  Betydning 
sætter  den  over  selve  Dampmaskinens  Op¬ 
findelse. 

Norsk  teknisk  Museum. 

Tanken  om  en  teknisk  industriel  Samling 
har  været  oppe  i  Norge  i  nogen  Tid,  og  et 
af  den  norske  Ingeniørforening  og  den  poly¬ 
tekniske  Forening  i  Kristiania  nedsat  Udvalg 
til  Behandling  af  Spørgsmaalet  har  nylig  af¬ 
givet  sin  Betænkning,  og  dermed  synes  Sagen 
at  være  rykket  meget  nær  sin  Realisation. 

Nævnte  Udvalgs  Betænkning  fastslaar  som 
Museets  Formaal,  at  det  skal  give  et  letfatte¬ 
ligt  og  interessant  Billede  af  Landets  tekni¬ 
ske  Udvikling  ned  gennem  Tiderne  samtidig 
med,  at  det  skal  tjene  til  Ansporing  og  Be- 
lærelse  for  alle,  der  arbejder  i  Teknikens  og  In¬ 
dustriens  Tjeneste,  og  ikke  mindst  som  Støtte  for 
det  lavere  tekniske  Undervisningsvæsen.  Udstil¬ 
lingsgenstandene  foreslaas  derfor  udvalgt  un¬ 
der  specielle  Hensyn  til  Teknikens  Udvikling 
i  ældre  og  nyere  lid  fortrinsvis  bestaaende 
af  Modeller  af  større  og  mindre  Anlæg,  ka¬ 
rakteristiske  for  vedkommende  Tidsafsnit, 
desuden  Maskiner  og  Apparater,  som  betegner 
særlige  Fremskridt  paa  Industriens  og  Sam¬ 
færdselens  Omraade  m.  m.  Man  mener,  at 

Tiden  just  er  særlig  gunstig  for  Oprettelsen 
af  et  saadant  Museum,  idet  den  norske  Ju¬ 
bilæumsudstilling  har  samlet  en  Mængde 
Modeller,  Maskiner  etc.,  som  man  haaber,  at 
vedkommende  Firmaer  og  Virksomheder  vil 
lade  gaa  direkte  over  i  det  tekniske  Museum. 
Man  er  klar  over,  at  Museet  med  Hensyn  til 
Pladsforhold  maa  udstyres  rigeligt,  og  den 
Tanke  er  fremme  at  bibeholde  den  store 
Maskinhal  paa  Jubilæumsudstillingen  som  en 
permanent  Udstillingsbygning  for  det  ny 
Museum.  Der  er  nu  nedsat  en  fælles  Komité 
af  Landets  tekniske  og  industrielle  Foreninger 
for  at  danne  en  »Forening  til  norsk  teknisk 
Museum«,  hvem  Sagens  Realisation  og  videre 
Udvikling  skal  paahvile. 

Det  vilde  være  ønskeligt,  om  ogsaa  hos  os 
de  forberedende  Arbejder  til  Grundlæggelsen 
af  vort  »Museum  for  Haandværk  og  Industri« 
snart  maatte  være  saa  fremskredne,  at  man 
for  Alvor  kunde  gaa  i  Gang  med  den  egent¬ 
lige  Museumsgrundlæggelse. 

Stor  industriel  Nydannelse. 

Under  Navnet  Nordiske  Metalvare  fabriker 
er  dannet  et  Aktieselskab  til  Overtagelse  af 
den  af  Firmaet  H.  V.  Christensen  &  Co.  gen¬ 
nem  en  længere  Aarrække  drevne  Virksom¬ 
hed.  Det  er  Hensigten  under  Selskabet  at 
inddrage  forskellige  beslægtede  Foretagender, 
hvis  Produktions-  og  Omsætningsforhold  be¬ 
rettiger  til  at  vente,  at  de  ved  Samvirksomhed 
vil  kunne  give  et  forøget  Udbytte,  samt  navn¬ 
lig  at  udvikle  allerede  bestaaende  Eksport¬ 
muligheder.  Det  nye  Selskab  har  saaledes 
fra  Starten  erhvervet  samtlige  Aktier  i  Fyens 
Belysningskompagni  i  Odense. 

Selskabets  Kapital  bestaar  af  1  Mili.  Kr.  i 
5  pCt.  Partial-Obligationer  og  2  Miil.  Kr.  i 
Aktier,  hvoraf  1,450,000  Kr.  var  fast  overtaget 
ved  Starten,  medens  de  resterende  550,000  Kr. 
fornylig  er  udbudt  til  offentlig  Tegning  til 
pari  Kurs.  Det  er  Hensigten  at  søge  det  nye 
Selskabs  Aktier  optagne  til  Børsnotering. 

Verdens  Skibsbygning  i  1.  Kvartal  af  1914, 

Ifølge  Lloyds  Begisters  Skibsbygningsstati¬ 
stik  var  pr.  31.  Marts  1914  ialt  1013  Handels¬ 
fartøjer  med  en  Tonnage  af  3,340,000  Brutto- 
tons  under  Bygning  i  hele  Verden. 

Heraf  byggedes  i  England  535  Fartøjer  paa 
tilsammen  1,890,000  Tons,  i  Tyskland  572,800 


Tons,  i  Frankrig  226,000  Tons,  i  U.  S.  A. 
149,800  Tons,  i  Holland  121,200  Tons,  i  Øster- 
rig-Ungarn  80,000  Tons,  i  Japan  79,000  Tons, 
i  Italien  59,300  Tons,  i  Norge  45,900  Tons, 
i  Danmark"  19,600  Tons  Jog  il  Sverige  19.500 
Tons. 

Filmen  i  Industriens  og  Handelens  Tjeneste. 

Levende  Billeder  som  Led  i  sin  Forretning 
har  et  entreprenant  Maskineksportfirma  i 
Huli  taget  op,  idet  det  i  sit  private  »picture 
palace«  ad  kinematografisk  Vej  viser  sine 
Maskiner  i  Gang.  Firmaet  har  fundet  denne 
Metode  særdeles  praktisk,  naar  det  gælder  at 
vise  Kunderne,  hvorledes  Maskinerne  arbej¬ 
der.  Det  er  enklere  og  mere  effektivt  at  fore¬ 
vise  disse  Billeder  end  at  føre  Kunderne 
gennem  Værkstederne,  —  rent  bortset  fra, 
at  man  paa  denne  Maade  er  Herre  over, 
hvor  meget  man  vil  lade  sine  Forbindelser 
se  af  sin  Virksomhed  og  hvor  meget  ikke. 
Det  har  ogsaa  vist  sig  at  være  af  stor  Be¬ 
tydning  at  kunne  sende  saadanne  Optagelser 
til  Udlandet  med  eller  uden  Sælgere  og  der¬ 
ved  give  Liebhavere  Anledning  til  paa  en 
bekvem  Maade  at  se  de  forskellige  Maskiner 
i  Arbejde. 

& 

Notitser. 

Brødfabrikationens  Historie.  Schulstad  & 
Ludvigsens  Brødfabrik  har  udgivet  en  smukt 
udstyret,  interessant  Piece  over  Brødfabrika¬ 
tionens  Udvikling  ligefra  vore  tidligste  For¬ 
fædres  første  Knusning  og  Ristning  af  den 
raa  Kærne  til  vore  Dages  teknisk  og  hygiej¬ 
nisk  mønsterværdige  Brødfabriker.  Heftet 
er  forsynet  med  gode  og  oplysende  Billeder. 
De  sidste  Sider  er  helliget  Gengivelser  og 
Beskrivelser  af  Firmaets  egne  Brødsorter. 

Frederiksborg  Slot.  Kunsthistorikeren,  Dr. 
Francis  Beckett  har  paa  H.  Hagerup’s  Forlag 
udgivet  et  Pragtværk  paa  308  Folio  Sider 
omhandlende  Frederiksborg  Slots  Historie 
gennem  Tiderne.  Værket,  der  er  gennem¬ 
illustreret  med  280  Billeder  og  fremtræder  i 
smagfuldt  Udstyr,  er  udgivet  paa  Foranstalt¬ 
ning  af  »Det  nationalhistoriske  Museum«  og 
med  Understøttelse  af  »Carlsbergfondet«.  Det 
er  os  en  Glæde  at  anbefale  dette  Værk  til  de 
kunstinteresserede  blandt  vore  Læsere. 


Redaktion  og  Ekspedition:  Vestre  Boulevard  18,  Kjøbenhavn  B.  Telefon-Nr.  Byen  4084. 
Annonce-Ekspedition:  Nissens  Annoncebureau,  Vestre  Boulevard  18,  Telefon  6152. 

For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Den  tyske  Maskinindustri  paa  den  baltiske  Udstilling. 

Af  Direktør,  cand.  polyt.  Gunnar  Gregersen. 


Efter  at  de  mere  almindelige  Bemærk¬ 
ninger  om  den  baltiske  Udstilling 
og  dens  Betydning  er  udtømte,  vil  det 
maaske  være  paa  sin  Plads  at  gennem- 
gaa  de  enkelte  Afdelinger  hos  de  del¬ 
tagende  Nationer  —  og  her  navnlig  Ma¬ 
skinindustriens  Nyt.  Det  skal  da  straks 
siges,  at  hvad  Maskinindustrien  angaar, 
er  Udstillingen  noget  af  en  Skuffelse. 

Til  nogen  Sammenligning  mellem  de 
forskellige  »baltiske«  Landes  Maskin¬ 
industrier  frister  Udstillingens  Haller 
ikke.  Repræsentationen  for  Danmarks 
Vedkommende  er  saaledes  kvantitativt 
kun  ringe.  En  Række  førende  danske 
Maskinfirmaer  er  enten  overhovedet  ikke 
repræsenteret  eller  kun  ganske  sporadisk. 
Svensk  Maskinindustri  er  derimod  nær¬ 
mest  overrepræsenteret,  kunde  man  fri¬ 
stes  til  at  sige,  og  endelig  den  russiske 
slet  ikke.  At  der  skulde  findes  nogen, 
navnlig  i  egentlig  Forstand  russisk  Ma- 
skinbygning,  er  maaske  usandsynligt.  Er 
der  nogen,  er  den  ret  ny  og  staar  til¬ 
bage,  men  interessant  vilde  det  unægte¬ 
lig  have  været  at  notere  Standpunktet. 
Nej,  Aarsagen  til  at  man  her  giver  blank 
op,  er  nok  snarere  den,  at  den  russiske 
Udstilling  i  det  hele  —  med  Galosche- 
minia lurfabrikerne  og  Petroleumsudstil¬ 
lingerne  som  Undtagelser  —  mest  af  alt 
gør  Indtryk  af  en  i  moderne  Udstillings¬ 
praksis  lige  saa  ny  som  utiltalende  Kom¬ 
bination  af  Thea-Room  og  50-Øres  Bazar. 

Ganske  anderledes  med  Tyskerne.  At 
Svenskerne  bar  mødt  op  med  størst  Op¬ 
bud  var  jo  naturligt,  men  naar  Tyskland 
paa  den  baltiske  Udstilling  viser  en  saa 
stor  og  god  Udstilling  som  Tilfældet  er, 
er  det  af  gode,  velovervejede  Grunde. 
Det  er  i  det  hele  en  stor  Udstilling,  dog 
at  den  i  nogen  Maade  skulde  repræsen¬ 
tere  Landets  Industri  fjddigt,  vil  sikkert 
ingen  vente.  Skulde  dette  blot  nogen¬ 


lunde  have  været  Tilfældet,  maatte  man 
have  lagt  Beslag  paa  samtlige  Byg¬ 
ninger,  »Nøjesfelt«  o.  s.  v.  inklusive. 
Men  et  lille  Udpluk  bl.  a.  af,  hvad  tysk 
Maskinindustri  præsenterer  er  der,  og 
paa  dette  Udpluk  skal  efterfølgende  Lin¬ 
jer  ofres.  Her  staar  med  Vilje  ikke  »Ud¬ 
valg«,  thi  det  er  noget  tilfældigt,  hvad 
der  er.  Blandt  Vrimlen  af  nye,  tildels 
ukendte  Epigonfirmaer,  viser  hist  og  her 
et  af  de  fine,  gamle  Navne  sig  med  so¬ 
lide  Udstillinger,  men  mange  mangler 
ganske. 

Der  er  over  den  tyske  Udstilling  som 
Helhed  den  Orden  og  det  Drag  af  Tyngde 
og  Grundighed,  der  præger  det  gennem¬ 
snits-tvske.  Selve  Udstillingens  Bygning 
er  god  —  den  er  tysk  og  peger  i  sin  Form 
og  Konstruktion  hen  mod  de  moderne 
Byggemaader.  I  Forhallen  forsyner  man 
sig  med  det  omfangsrige  Katalog  og  gaar 
efter  de  heraf  uddragne  Direktiver  gen¬ 
nem  de  fem  Haller  forbi  den  imponerende 
Udstilling,  som  det  tyske  Jernbanevæsen 
har  ladet  sig  repræsentere  ved,  til  Af¬ 
delingen  for  Masehinenbau  og  giver  Hal¬ 
lerne  U  og  S  en  hastig  Gennemgang. 
Indtrykket  er  kort  og  godt  dette:  en  god 
Repræsentation  for  den  fortræffeligt  arbej¬ 
dende  tyske  Maskinindustri,  men  intet 
epokegørende  Nyt.  Alt  er  som  sig  hør 
og  bør,  kun  beregnet  paa  Fagmanden; 
Menigmand  har  selvfølgelig  kun  lidt  ud 
af  denne  Del  af  Udstillingen,  der  omfat¬ 
ter  de  egentlige  Maskiner.  Kun  den  med 
de  forskellige  Specialmaskiner  særlig 
kendte,  vil  kunne  opdage  de  faa  For¬ 
bedringer,  der  sker  fra  Udstilling  til  Ud¬ 
stilling,  og  dette  gælder  ganske  univer¬ 
selt  om  hele  denne  Udstilling.  Mindre 
Nyheder  er  her  utvivlsomt  ikke  faa  af. 
Men  ved  første  Ojekast  ses  intet  eller 
saa  godt  som  intet.  Man  maa  som  Regel 
henvende  sig  til  den  vagthavende  Inge- 

niør  eller  Overmontør  for  af  ham  at  faa 
udpeget  de  Ændringer  fra  forrige  Model 
til  Model  1914,  først  saa  ser  man  dem, 
og  det  er  da  som  sagt  og  ganske,  som 
man  kunde  vente  sig  det,  Ændringer, 
der  saa  godt  som  udelukkende  er  af  In¬ 
teresse  for  Specialister  —  Nyheder,  der 
derfor  næppe  i  større  Udstrækning  vil 
kunne  paaregne  Interesse  i  nærværende 
Tidsskrifts  Spalter. 

Men  nogle  Bemærkninger  frister  Ud¬ 
stillingen  dog  til.  Først  maa  Hallerne 
roses.  Saaledes  Hallen,  der  rummer 
Værktøjsmaskinerne  (Hallen  U)  med  sine 
Hotte  Jernkonstruktioner  med  et  Spand 
af  26  Meter  i  det  hele,  64  Meter  lang  og 
med  Sideskibene  46  Meter  bred. 

Det  er  denne  Hal,  der  har  Hovedin- 
leressen,  og  de  heri  udstillede  Værktøjs¬ 
maskiner.  At  disse  i  overvældende  Grad 
er  Specialmaskiner  i  snævreste  Forstand 
er  jo  en  Selvfølge:  Maskiner,  der  har  et 
yderst  begrænset  Arbejdsomraade,  men 
paa  dette  besidder  en  med  Begrænsnin¬ 
gen  omvendt  proportional  Ydeevne  —  for 
Eks.  Hjulbandagedrejebænke,  Præcisions¬ 
slibemaskiner,  Konservesdaaselukkema- 
skiner  o.  s.  v.  Rummet  gør  et  godt  Ind¬ 
tryk  —  men  ingenlunde  mægtigt,  og 
man  giver  sig  i  Lag  med  Gennemsynet 
med  en  behagelig  Fornemmelse  af,  at 
det  er  overkommeligt. 

Man  blader  da  først  det  tidligere 
nævnte  omhyggeligt  udarbejdede  og  om¬ 
fangsrige,  men  mere  grundige  end  prak¬ 
tiske  Katalog  igennem  og  gennemlæser 
som  Ouverture  til  det  hele  det  paa  Side 
86  under  Omtalen  af  Maschinenbau 
Halle  »S«  anførte  lille  Forord,  der  er 
godt  at  faa  Forstand  af.  Det  hedder  her: 
»Die  Gruppe  Maschinenbau  spiegelt  die 
ausserordentlich  lebhaften  Handelsbezieh- 
ungen  wieder,  die  zwischen  Schweden 
und  Deutschland  gerade  auf  dem  Ma- 
schinenmarkte  herrschen«.  Naa, Tyskerne 
bar  vel  næppe  saa  vældigt  Marked  i 
Sverige,  at  det  kan  retfærdiggøre  saa 
kæmpemæssige  Anstrængelser,  som  der 


her  »wiederspiegelt  werden«.  —  Men 
det  kan  jo  komme;  at  Forventningerne 
er  store,  tyder  de  store  Ofre  paa.  Instal¬ 
lationer,  som  enkelte  af  de  største  Ud¬ 
stillere  af  Værktøjsmaskiner  bar  ofret, 
bar  kostet  betydeligt  og  ikke  mindre  er 
de  Summer,  den  daglige  Drift  koster. 
Saaledes  rager  i  Hallen  »U«  blandt  en 
Række  ikke  tidligere  kendte  Firmaer  et 
stort  gammelkendt  Firma  som  Deutsche 
Niles-Werkzeugmaschinenfabrik  op  med 
en  vældig  Krumtap-Fræsemaskine  med 
Grube  under  til  Nedsænkning  af  en  Del 
af  de  store  Arbejdsstykker,  en  kolossal 
Ivaruseldrejebænk,  samt  andre  Værktøjs¬ 
maskiner  og  Trykluftsværktøjer.  Firmaet 
er  ifærd  med  at  kombinere  en  Fræse- 
maskine  som  ovennævnt  med  en  Skrup- 
drejebænk,  men  bar  ikke  naaet  at  faa 
denne  Nyhed  færdig  til  Udstillingen. 
Blandt  de  yngre  Firmaer  møder  Otto 
Frorieb  fra  Rheydt  med  store  gode  Ma¬ 
skiner  saasom  en  dobbeltsidig  Rørdreje¬ 
bænk.  Det  gamle  kendte  Naxos  Union 
udstiller  som  sædvanlig  sine  Special- 
Slibemaskiner  for  omtrent  alle  Formaal, 
heriblandt  automatiske  Præcisionsslibe¬ 
maskiner,  paa  hvilke  man  bar  truffet 
Foranstaltninger  til  fuldstændig  at  be¬ 
skytte  Bænkens  Vanger  mod  Afslibet  af 
Sten  og  Spaaner,  hvilket  selvsagt  er  af 
Betydning,  da  slidte  Vanger  giver  unøj¬ 
agtig  Arbejde.  Firmaet  Haniel  &  Lueg, 
Diisseldorf,  møder  med  smukke  Smede¬ 
stykker  og  Staalstøbegods  f.  Eks.  1  Tur- 
bintromle  i  Siemens  Martin  Staal  paa 
300  mm.  Diam.,  Modellen  af  Agterstævn 
med  Ror  til  Kæmpedamperen  »Vater- 
land«,  som  Firmaet  har  udført  o.  s.  v. 

Blandt  Pladebearbejdningsmaskinfir- 
maer  møder  fine  gamle  Firmaer  som 
Erdmann  Kircheis  i  Aue  og  Scliuler  i 
Gøppingen  med  gode  Udstillinger.  Det 
er  gamle  højtansete  Virksomheder,  hvoraf 
den  sidste  allerede  grundedes  saa  tidligt 
som  1839.  Blandt  de  udstillede  Special¬ 
maskiner  skal  f.  Eks.  for  førstnævnte 
Firmas  Vedkommende  anføres  en  Multi- 

presse,  hvor  Emnet  automatisk  gennem- 
gaar  4 — 5  Processer  efter  hinanden,  og 
Arbejdet  ved  Pasning  indskrænker  sig 
til,  at  der  blot  »lægges  paa«  Pressen, 
yderligere  Konservesdaaseluk  kern  aski  ner 
indrettet  paa  at  lukke  firkantede  Daaser 
og  saaledes  kunde  man  blive  ved. 
Talrige  er  Anlægene,  og  Specialister  til¬ 
bringer  sikkert  mange  lærerige  Timer  i 
denne  Hal.  De  fleste  udstillede  Maski¬ 
ner  vises  i  Virksomhed,  saa  man  har 
nogen  Vejledning  til  en  Bedømmelse  af 
Kapacitet  og  Arbejdsmaade.  Og  over  det 
hele  ruller  den  vældige  Løbekran  fra 
Deutsche  Maschinenfabrik,  Duisburg. 
Ogsaa  i  Træbearbejdningsmaskiner  er 
der  noget  —  men  her  er  Repræsentatio¬ 
nen  fattig.  Hovedfirmaerne  har  holdt 
sig  tilbage,  maaske  noget  af  Hensyn  til, 
at  Sverige  selv  paa  dette  Punkt  præste¬ 
rer  fremragende  godt  Arbejde.  Og  den 
enkelte  Udstiller,  som  findes,  formaar 
ikke  at  imponere  hverken  Svenske  eller 
Danske,  der  som  bekendt  i  eget  Hjemland 
har  fortrinlige  for  Landets  Træbearbejd¬ 
ningsindustri  velegnede  Fabrikater  at 
sammenligne  med. 

I  Hallen  T  ved  Siden  af  har  Stahl- 
werksverband  sin  Udstilling.  Som  be¬ 
kendt  er  denne  Samvirksomhed  mellem 
Staalværker  grundet  i  1904.  De  i  For¬ 
bundet  forenede  Virksomheder  Har  til 
Dato  en  samlet  Kapital  paa  3  Milliarder 
Mk.  bundet  i  Anlægene,  beskæftiger 
400,000  Arbejdere,  udbetaler  600  Mili. 
Mk.  om  Aaret  i  Løn  og  over  25  Miil. 
Mk.  i  Skat.  De  sociale  Forpligtelser, 
Lovgivningen  paalægger  disse  Virksom¬ 
heder,  samt  saadanne,  man  frivilligt  paa¬ 
lager  sig,  koster  aarligt  50  Mili.  Mk.  — 


alt,  som  det  kan  læses  i  Indledningen 
til  Omtale  af  Udstillingen  i  Katalogets 
Side  93. 

Interessantest  blandt  disse  Udstillinger 
er  sikkert  Fried.  Krupps,  hvor  der  ud¬ 
stilles  raa  og  bearbejdede,  pressede  og 
trukne  Arbejdsstykker  o.  s.  v.  Det  er 
imidlertid  ikke  det  eneste  Sted,  Krupp 
optræder  som  Udstiller.  Saavel  i  den 
sociale  Afdeling  som  ogsaa  i  den  store 
Udstilling  af,  hvad  der  kan  præsteres  i 
en  Time,  er  Krupp  repræsenteret  med 
sin  uhyre  Udstilling,  der  giver  Indtryk 
af,  hvor  mægtig  hele  denne  Virksomhed 
er.  Endelig  møder  Essener  Staalværk  i 
Gaarden  med  et  i  Staalstøberiet  støbt 
Tandhjul  paa  4200  mm  Diameter,  1000 
mm  Bredde  og  23  Tons  Vægt  —  el  frem¬ 
ragende  Stykke  Støbegods. 

Hovedindtrykket  af  den  tyske  Maskin¬ 
afdeling  paa  den  baltiske  Udstilling  er 
da  ingenlunde  overvældende.  Men  det 
var  vel  heller  ikke  at  vente.  Noget  tek¬ 
nisk  epokegørende  savnes  ganske.  For¬ 
bavsende  er  det  da  ikke,  at  man  har 
kunnet  møde  op  med  denne  ganske  rig¬ 
holdige,  jævnt  gode  Samling  —  men  at 
man  har  villet-,  samt  at  man  her  blandt 
de  udstillede  Firmaer  træffer  saa  mange 
nye  Navne,  hvis  Arbejder  atter  og  atter 
gentager  for  den  Besøgende  Sandheden 
om,  hvor  ihærdigt  og  maalbevidst  tysk 
Industri  arbejder. 

Men  Støttepunkt  for  nogen  Undervur¬ 
dering  af  hjemlig  Evne  giver  Besøget 
ikke.  Er  vor  Maskinindustri  end  paa 
mange  Punkter  begrænset  af  Markeds- 
og  andre  Forhold  —  kvalitativt  staar 
den  ikke  tilbage  for  de  »baltiske«  Na¬ 
boers. 


#  #  # 

Kongelige  Hædersgaver. 

Under  den  officielle  Bundrejse  til  Skik  kostbare  Mindegaver,  af  hvilke  de 
europæiske  Hoffer,  Kongen  og  Dron-  nedenfor  afbildede  efter  Kongens  Ønske 
ningen  af  Danmark  foretog  efter  deres  har  været  offentlig  udstillede. 
Tronbestigelse,  modtog  de  efter  gammel  Under  Besøget  i  Guildhall  overrakte 

Fig.  1. 


Londons  Lord-Mayor  en  Adresse  (Fig.  1), 
der  var  oprullet  paa  en  lille  Cylinder  af 
hvidt  Silketøj  og  indlagt  i  et  Guldskrin 
(Fig.  2),  47  cm  langt  og  20  cm  bredt. 
Paa  Laaget  fandtes  det  danske  Vaaben. 
Selve  Skrinet  var  paa  de  tre  Sider  prydet 
med  Emaillemalerier,  forestillende:  Guild- 
hall,  Mansion  House,  St.  Pauls  Kathe- 
dral  og  Tower  Bridge.  Paa  den  fjerde 
Side  fandtes  Inskriptionen: 

To  His  Majesty  Christian  X 
King  of  Denmark. 

Guild  hall,  London  12th  May  1914. 

Paa  Skrinets  Forside  fandtes  Aarstallet 
1914  i  Brillanter  og  herunder  den  en¬ 


gelske  Rose,  rigt  ciseleret  i  3  Grene; 
herunder  City  of  Londons  Vaaben,  der 
bestaar  af  et  hvidt  Skjold  med  et  rødt 
Kors. 

I  det  venstre  Felt  foroven  findes  et 
rødt  Sværd  med  Heftet  nedad.  Over 
Vaabnet  er  der  en  lukket  sort  Hjelm, 
i  hvis  Overdel  findes  en  hvid  Vinge  med 
et  rødt  Kors.  To  hvide  Drager  med  Vin¬ 
ger,  i  hvilke  ligeledes  det  røde  Kors  fin¬ 
des,  er  Skjoldholdere.  Devisen  er:  Do¬ 
mine  dirige  nos. 

Paa  hver  af  Fodstykkets  Ender  findes 
City-Dragen  staaende  paa  et  Vikingeskib 
med  6  Aarer  til  hver  Side.  Imellem 


Fig.  2. 

Aa  rerne  læses 
Ordet  Denmark 
paa  det  ene  og 
London  paa  det 
andet  Skib.  Paa 
Foden  findes 
mellem  Laurbær 
og  Myrtbegrene 
fire  blaa  Emaille- 
plader  med  Nav¬ 
nene  paa  Citys 
højeste  Embeds- 
mænd. 

Det  er  det 
gamle  ærværdige 
Firma  Skinner  & 

Co.  i  Old  Bond 
Street,  der  er 
Mester  for  dette 
yderst  konserva¬ 
tive  Stykke  Ar¬ 
bejde,  fuldendt 
til  de  mindste 
Details  i  teknisk 
Henseende,  men 
omtrent  nøjagtig 
efter  samme  Mo¬ 
del,  som  benyt¬ 
tedes,  da  Dron¬ 
ning  Victoria  i 
sin  første  Ungdom  beordrede  det  allerede 
dengang  højt  ansete  Firma  til  at  udføre 
lignende  Arbejder.  Hvor  det  gælder  høj¬ 
officielle  Gaver  til  en  Konge  og  en  Dron¬ 
ning,  vilde  det  være  utænkeligt  for  en 
Englænder  at  forlade  de  fra  Fædrene 
nedarvede  Former. 

I  Paris  søgte  man  i  Modsætning  her¬ 
til  en  saa  afgjort  Banebryder  for  fart 
nouveau  som  René  Lalique.  Her  var 
det  i  Hotel  de  Ville,  at  Kongen  og  Dron¬ 
ningen  under  deres  Besøg  faa  Dage  se¬ 
nere,  den  16.  Maj,  modtog  henholdsvis 
en  Pokal  (Fig.  3)  og  et  Haandspejl  (Fig.  4), 
hvilket  sidste  er  udført  af  Lalique. 

Hans  Komposition  har  Hentydning  til 
Kongens  og  Dronningens  Forlovelse,  der 
fandt  Sled  ved  Frankrigs  Middelhavs¬ 


kyst.  Svaler  om¬ 
svæver  den  kon¬ 
gelige  Krone  og 
søger  Ly  mellem 
blomstrende  Ro¬ 
sengrene.  Spejl¬ 
rammen,  der  er 
31  cm  lang  og  14 
cm  bred,  er  ud- 
skaaret  i  Bjerg¬ 
krystal. 

Endelig  er  der 
Pokalen  (Fig.  3), 
der  er  udført  i 
Vermeil  (forgyldt 
Sølv),  23  cm  høj 
med  en  Diameter 
af  14  cm.  Paa 
Fodstykket  læses 
i  udskaarne  El¬ 
fenbens  -  Indlæg : 
A  sa  majesté 
Christian  X. 

La  ville  de  Paris, 
16  Mai  1914, 
samt  Byen  Paris’ 
Vaaben  og  det 
danske  Vaaben. 
Paa  Skaalens 
Yderside  læses 
i  smukt  sammenslyngede  Bogstaver  af 
middelalderlig  gotisk  Karakter  Kongens 
Valgsprog:  Mon  Dieu,  Mon  Pays,  Mon 
Honneur. 

Bægeret  er  udført  hos  det  ældste  Guld¬ 
smede-Firma  i  Paris,  Falize,  grundlagt 
1725.  Over  Portalen  til  Firmaets  Ejen¬ 
dom  i  Rue  du  Faubourg-Saint-Honoré 
lindes  tre  Kroner.  Den  første  er  den 
Bourbonske  og  hidrører  fra  Udnævnel¬ 
sen  til  Joaillier  de  la  Couronne  de 
France  i  1785.  Under  den  midterste 
Krone  staar  Aarstallet  1811  — Kongen 
af  Roms  Fødselsaar.  Den  tredie  Krone 
hidrører  fra  Kong  Louis  Philipes  Be¬ 
kræftelse  af  det  gamle  Prædikat  og  bæ¬ 
rer  Aarstallet  1839. 


Fig.  3. 


Carl  Michelsen. 

Fig.  4. 


Andels-Cementfabrikens  Udvidelse. 


Hele  det  mærkelige  Forhold  mellem 
Cementfabrikerne  og  Fællesfor¬ 
eningen  for  Danmarks  Brugsforeninger, 
der  opstod  ved  Anlæget  af  Andels-Ce- 
mentfabriken  og  som  vi  udførligt  har 
gengivet  her  i  Tidsskriftet,  er  ikke  ble¬ 
vet  mindre  mærkeligt  ved  den  Beslut¬ 
ning,  der  toges  paa  Andels-Cementfabri¬ 
kens  ekstraordinære  Generalforsamling 
Fredag  den  26.  Juni  paa  Højskolehjem¬ 
met  i  Aalborg,  og  hvorved  den  meget 
omtalte  Udvidelse  af  Fabriken  med  til¬ 


hørende  Optagelse  af  et  Laan  paa 
900,000  Kr.  vedtoges. 

Denne  Vedtagelse  maa  nemlig  forbavse 
alene  af  den  Grund,  at  dette  Skridt  fore¬ 
tages  med  en  meget  alvorlig  Retssag 
hængende  over  Hovedet,  en  Retssag,  der 
som  tidligere  nævnt  alt  ved  Sø-  og  Han¬ 
delsretten  er  afgjort  til  Ugunst  for  Fælles¬ 
foreningen,  og  som  efter  at  være  appel¬ 
leret  til  Højesteret  af  nævnte  Forening 
vel  næppe  kan  tænkes  at  faa  noget  væ¬ 
sentlig  andet  Udfald  og  saaledes  kan 

blive  overordentlig  betydningsfuld  for 
Fællesforeningen. 

Man  plejer  at  vise  Landets  Doms¬ 
myndigheder  den  Respekt  at  opretholde 
status  quo  under  en  Retssag,  der  har 
fundet  sin  Afgørelse  ved  en  Instans  og 
er  appelleret  til  en  højere.  Navnlig  vil 
dette  altid  være  Tilfældet  med  den,  der 
allerede  i  første  Omgang  er  kendt  skyl¬ 
dig  og  —  som  lier  —  idømt  et  større  Erstat¬ 
ningsbeløb.  Men  ogsaa  paa  dette  Om- 
raade  synes  det  de  i  Andels-Cementfa- 
briken  interesserede  magtpaaliggende  at 
afvige  fra  de  almindelige  juridiske  og 
moralske  Leveregler. 

Efter  det  officielle,  i  »Andelsbladet« 
citerede  Referat  af  Generalforsamlingen 
skal  vi  gengive  Forhandlingernes  Hoved¬ 
resultat.  Herefter  vil  Fabriken  »sand¬ 
synligvis  blive  udvidet  til  dobbelt  Pro¬ 
duktion,  men  herom  er  det  dog  ikke 
nødvendigt  straks  at  tage  Bestemmelse. 
Uden  at  foregribe  noget  i  saa  Henseende 
kan  Arbejdet  paabegyndes,  og  det  er  da 
overladt  til  Bestyrelsen  i  Løbet  af  de 
nærmest  følgende  Maaneder  at  tage  Be¬ 
stemmelse  om,  hvorvidt  man  skal  ud¬ 
vide  til  dobbelt  Produktion  eller  nøjes 
med  at  udvide  til  en  Produktion  af 
450,000  Tdr.,  alt  eftersom  det  ene  eller 
andet  maatte  vise  sig  mest  hensigts¬ 
mæssigt.« 

Til  Opnaaelsen  af  det  fornødne  Laan 
paa  900,000  Kr.  har  det,  som  det  vil 
være  kendt  fra  Dagspressen,  været  nød¬ 
vendigt,  at  Brugsforeningerne  tegnede  sig 
som  Kautionister  for  Laanet.  Tvpisk 
for  hele  dette  Foretagende  og  for  de 
Kræfter,  der  staar  bag,  er  Ræsoneringen 
i  den  Redegørelse,  hvori  der  opfordres 
til  dette  usædvanlige  Skridt,  hvis  Følger 
synes  vanskelige  at  overskue.  Oversigten 
over  Risikoens  Omfang  for  den  enkelte 
Forening  fremstilles  nemlig  saaledes: 
»at  hvis  det  utænkelige  Tilfælde  indtraf, 
at  samtlige  nye  Fabriksbygninger  sank 
sammen  til  en  værdiløs  Grusbunke  og 
alle  nye  Maskiner  med  de  deri  indeholdte 


120  Vognladninger  Jern  og  Staal  sprang 
i  Luften  uden  igen  at  naa  Jorden  som 
gammelt  Jern  l,  saa  vilde  hele  Risikoen 
taget  i  et  saa  umuligt  Omfang  —  ud¬ 
gøre  ca.  3  pCt.  af  de  nu  kautionerende 
Foreningers  Omsætning  eller  —  som 
flere  Talere  udtrykte  det  ved  General¬ 
forsamlingen  —  fra  Tredjedelen  til  Halv¬ 
delen  af  Brugsforeningernes  sædvanlige 
Overskud  pr.  Aar.  Men  da  Risikoen  — 
hvis  der  er  nogen  —  er  langt  mindre, 
idet  Fabriken  aldrig  kan  blive  helt  værdi¬ 
løs,  vil  den  kun  kunne  andrage  et  Beløb 
svarende  til  de  nu  kautionerende  Brugs¬ 
foreningers  Overskud  for  en  Maaned 
eller  to.« 

Efter  denne  Forsikring,  der  unægtelig 
er  ligesaa  beroligende  som  usandsynlig, 
men  som  desværre  aldeles  ikke  omtaler 
det  mere  sandsynlige  og  mindre  bero¬ 
ligende,  der  kan  ventes  i  Form  af  Høje¬ 
sterets  Afgørelse,  fortsætter  Andelsbladet 
videre  med  et  Referat  af  selve  Forhand¬ 
lingen.  I  Følge  dette  udtalte  Formanden, 
Hr.  And.  Nielsen,  Svejstrup  Østergaard, 
at  »det  jo  ved  den  ordinære  Generalfor¬ 
samling  den  5.  Maj  var  blevet  vedtaget 
at  udvide  Fabriken,  for  saa  vidt  der 
ikke  aabnede  sig  Udvej  til  at  faa  god 
Cement  paa  anden  Maade  og  for  saa 
vidt  Pengene  til  Udvidelsen  kunde  skaf¬ 
fes«.  Nogen  Udvej  til  at  faa  god  Ce¬ 
ment  paa  anden  Maade  havde  imidler¬ 
tid  ikke  vist  sig,  sagde  Taleren. 

Betydningen  af  denne  Udtalelse  er  til¬ 
strækkelig  karakteriserende,  naar  man 
betænker,  at  Brugsforeningerne  i  Følge 
deres  Kontrakt  med  Cementfabrikerne 
havde  ikke  alene  Adgang  til  paa  fordel¬ 
agtige  Vilkaar  at  faa  Cement  hos  disse, 
men  ligefrem  Aftagerpligt,  hvilket  er  til¬ 
strækkeligt  statueret  i  den  Dom,  som  Sø- 
og  Handelsretten  afsagde.  Men  i  Følge 
Hr.  Anders  Nielsen  havde  man  altsaa 
ikke  »haft  andet  at  gøre«  end  at  bygge  og 
udvide  Andels-Cemen tfabriken,  og  »da 
Bankerne  ikke  vilde  give  Laan  til  dette 
1  Fremhævet  af  os  —  Red. 

Foretagende,  havde  man  faaet  Andels- 
Banken  startet,  og  Bankens  Direktør, 
Hr.  Franck,  havde  l'undel  Forstaaelse 
hos  Generaldirektør  Ole  Olsen,  som  var 
villig  til  at  yde  Laanet«.  Taleren  op¬ 
lyste  derefter,  »at  der  nu  var  300  For¬ 
eninger,  som  havde  tegnet  sig  som  soli¬ 
dariske  Kautionister  for  et  Laan  paa 
900,000  Kr.,  og  33,  som  ogsaa  tiltræder 
den  solidariske  Garanti,  saa  snart  der 
er  tegnet  400  Foreninger  som  solidariske 
Garanter.  Endvidere  er  der  48  For¬ 
eninger,  som  ikke  har  villet  kautionere 
solidarisk,  men  som  kautionerer  hver  for 
et  bestemt  Beløb,  tilsammen  82,000  Kr. 
Endelig  er  der  44  enkelte  Andelshavere, 
der  heller  ikke  kautionerer  solidarisk, 
men  hver  især  for  et  bestemt  Beløb,  ialt 
13,000  Kr.« 

Bestyrelsen  og  Repræsentantskabet  fore¬ 
slog  derefter  følgende:  »Udvidelsen  er 
effektivt  besluttet,  idet  man  dog  paa  ny 
opfordrer  de  øvrige  Foreninger  til  i  Be¬ 
tragtning  af  den  store  Tilslutning  nu 
enten  at  gaa  ind  som  solidariske  Garan¬ 
ter  eller  —  om  de  foretrækker  det  —  at 
tegne  en  Garanti  begrænset  til  f.  Eks. 
1000  å  3000  Kr.  for  hver  eller  at  ind¬ 
betale  et  lignende  Beløb  paa  Kontoen  for 
Udvidelsen  med  Ret  til  en  Rente  af  5 
pCt.  p.  a.  og  saaledes,  at  Beløbet  til¬ 
bagebetales,  naar  Summen  til  Udvidelse 
er  tilbagebetalt. 

Ogsaa  de  enkelte  Andelshavere  opfor¬ 
dres  til  at  forhøje  deres  Garanti  væsent¬ 
lig.« 

Efter  denne  Indstilling  fulgte  nogen 


Diskussion,  hvorefter  Forslaget  vedtoges 
enstemmigt,  hvilket  Resultat  bilstes  med 
stormende  Bifald.  Efter  Vedtagelsen  fulgte 
atter  en  Diskussion  om  de  nærmere 
Enkeltheder  ved  Udvidelsen  m.  m.  Og¬ 
saa  Forholdet  mellem  Andelsforetagender 
og  »Ringe  og  Truster«  omtaltes,  men  i 
saa  almindelige  Vendinger,  at  de  ikke 
giver  Anledning  til  videre  Betragtninger. 
De  er  tilstrækkelig  kendt  fra  Andels¬ 
bevægelsens  Blade. 

Herefter  er  altsaa  Laanet  paa  de 
900,000  Kr.  optaget  mod  solidarisk 
Kaution  af  de  enkelte  Brugsforeninger. 
Hvad  nu  end  Pengene  skal  anvendes  til, 
er  Skridtet  lige  betydningsfuldt,  og  næg¬ 
tes  kan  det  jo  ikke,  at  man  studser  no¬ 
get  ved  —  i  ethvert  Tilfælde  af  Refera¬ 
tet  i  »Andelsbladet«  —  at  se,  at  selve 
den  Retssag,  der  som  nævnt  hænger 
over  Hovedet  paa  hele  Foretagendet,  ikke 
med  et  Ord  er  omtalt  under  hele  den 
lange  og  indgaaende  Forhandling.  For 
saa  vidt  falder  det  dog  godt  sammen 
med  den  Omstændighed,  at  Sø-  og  Han¬ 
delsrettens  Dom  endnu  stadig  ikke  har 
været  gengivet  i  »Andelsbladet«.  Naar 
vi  siger  ikke  med  et  Ord,  er  dette  paa 
en  Maade  ukorrekt,  thi  lige  til  Slut 
nævntes  Processen  rent  en  passant  af 
Hr.  And.  Nielsen  i  Form  af  en  Vittig¬ 
hed,  der  i  Følge  Referatet  vakte  stor¬ 
mende  Munterhed.  Begivenhedernes  Ud¬ 
vikling  skal  vise,  om  Andelsfolkene  har 
haft  Raad  til  saaledes  at  feje  Forplig¬ 
telser  og  Afgørelser  af  Landets  Doms¬ 
myndigheder  fra  sig  under  munter  Spøg. 


#  *  # 


Vanskeligheder  for  den  hydro-elektriske  storindustrielle 

Udvikling  i  Norge? 


Som  vi  her  i  Tidsskriftet  har  haft  Lej¬ 
lighed  til  at  nævne,  er  de  senere 
Aars  storindustrielle  Udvikling  i  Norge 
knyttet  til  Udnyttelsen  af  Landets  rige 


Vandkraft  og  herigennem  navnlig  til  Ud¬ 
nyttelsen  af  elektrokemiske  Fabrikations¬ 
metoder.  Der  er  imidlertid  netop  m.  H.  t. 
disse  i  de  senere  Aar  foregaaet  en  saa 

rivende  Udvikling,  —  og  det  ikke  blot 
i  Norge  —  at  det  har  maattet  staa  klart, 
at  man  snart  vilde  komme  til  at  staa 
overfor  et  Mættelsespunkt  med  Hensyn 
til  Produkterne  fra  disse  Industrier.  Det 
er  derfor  ikke  uden  Interesse  at  læse 
følgende  Artikel  som  »Norsk  Tidsskrift 
for  Haandverk  og  Industri«  for  18.  Juni 
1914  bringer  paa  ledende  Sted. 

Efter  at  liave  gjort  opmærksom  paa 
de  Vanskeligheder,  der  navnlig  med  Hen¬ 
syn  til  Arbejderspørgsmaalet  altid  vil 
folge  med  Omlægningen  fra  et  lille  Bonde¬ 
land  til  et  stort  Industriland  —  Vanske¬ 
ligheder,  som  Norge  allerede  i  rigt  Maal 
har  faaet  at  fole  —  skriver  Bladet  saa- 
ledes : 

»En  anden  Side,  som  vi  i  Dag  specielt  vil 
henlede  Opmærksomheden  paa,  er  den  finan¬ 
sielle.  Saasnart  et  Foretagende  har  vist  sig 
lønnende,  kommer  nemlig  Overspekulation 
og  Jobberi  som  sikre  Følgesvende.  De  paa 
solid  Basis  med  megen  Møje  og  Besvær  op¬ 
arbejdede  Forretninger  maa  ikke  længere 
være  alene  om  at  udnytte  Opfindelserne  og 
Erfaringerne.  Heri  er  der  heller  ikke  noget 
galt  eller  uheldigt,  tværtimod,  naar  kun  Let¬ 
sindighed  og  vild  Spekulation  kan  holdes 
udenfor,  saa  er  det  nyttigt  for  Udviklingen, 
at  Konkurrencen  udvides  og  tiere  nye  Kræf¬ 
ter  kommer  med  i  det  intense  Arbejde  for 
at  skabe  nye  Næringsgrene  —  nye  og  større 
Industrier.  Men  at  holde  Letsindigheden, 
Overspekulationen,  Jobberiet  borte  —  det  er 
det  vanskelige,  og  her  har  Bankerne,  gennem 
hvilke  Kapitalanskaflelserne  for  den  aller- 
væsentligste  Del  maa  gaa,  deres  store  Opgave. 
Griber  letsindig  Optimisme  om  sig  blandt  de 
ledende  Kræfter  her,  saa  kan  der  opstaa  store 
og  langvarige  Kriser,  der  vil  kunne  bringe 
baade  store  direkte  Kapitaltab  og  for  lange 
Tider  hemme  og  standse  Udviklingen. 

Saa  velkendte  som  disse  Sandheder  er,  saa 
vil  vi  dog  ikke  undlade  atter  at  pege  paa  dem, 
fordi  der  er  Tegn  til,  at  Overspekulation  og 
Letsindighed  paa  Vandfaldsindustriens  og 
den  elektrokemiske  Industris  Omraade  er  i 
Sigte. 

Det  er  ikke  mere  end  nogle  faa  Aar  siden, 
at  man  havde  vanskelig  ved  at  finde  Anven¬ 
delse  for  Kraftmængder  paa  5,000  å  10,000 
HK.  for  elektrokemiske  Industrier.  Nu  er 
der  ikke  længere  Tale  om  saadanne  smaa 


Kraftmængder  —  nu  er  der  kun  Tale  om 
50  å  100,000  —  ja  flere  hundrede  tusind  — 
baade  paa  det  ene  og  det  andet  Sted. 

1  Italien,  Spanien,  Savoyen,  Kanada,  ja  endog 
paa  Island  foreligger  der  Planer  om  Kraft¬ 
anlæg  paa  100,000’er  HK.  I  vort  Land  ser 
man  hver  Uge  i  Aviserne  nye  Planer  om  stor¬ 
artede  Kraftanlæg.  Foruden  at  de  allerede 
i  Drift  værende  Anlæg  paa  Bjukan,  Tysse, 
Arendal  o.  s.  v.  er  under  Udvidelse,  saa  ser 
man,  at  der  er  Tale  om  Anlæg  ved  Saude, 
Matre,  Tyin,  Aura,  Toke,  Lysefjord,  Bjølve, 
Høiangen,  Osa,  Glomfjord  o.  s.  v.  Skulde 
virkelig  blot  Halvdelen  af  disse  Anlæg  komme 
i  Stand  i  Løbet  af  de  nærmeste  Aar,  saa  maa 
man  spørge:  Hvortil  skal  al  denne  Kraft  an¬ 
vendes? 

Det  er  en  kendt  Sag,  at  de  ældste  elektro¬ 
kemiske  Produktioner:  Aluminium,  Karbid 
og  Ferrolcgeringer  alle  har  meget  begrænsede 
Konsumomraader  —  vistnok  hvert  Aar  sti¬ 
gende  — ;  men  en  ubetydelig  Overproduktion 
leder  øjeblikkelig  til  Prisfald  og  Kriser.  Saa¬ 
danne  har  man  allerede  haft  to  Gange  i  det 
korte  Tidsrum  af  15  å  20  Aar,  siden  disse 
Produktioner  begyndte,  og  sikre  Kendere  af 
disse  Industrier  erklærer  allerede  nu,  at  Krise 
Nr.  3  med  ruinerende  Priser  under  Produk¬ 
tionsprisen  er  nær  forestaaende.  Fra  den 
foregaaende  Krise  vil  det  erindres,  at  mindst 
to  norske  Karbidfabriker  maatte  indstille 
deres  Drift,  og  store  Kapitaler  tabtes,  idet 
Fabrikerne  maatte  sælges  for  en  Slik.  Ogsaa 
i  Mellem-  og  Sydeuropa  gik  en  hel  Del  smaa 
Fabriker  konkurs. 

Imidlertid  hører  man  ofte  den  Mening  ud¬ 
talt,  at  de  nye  elektrokemiske  Kvælstofindu- 
strier  —  Gødningsfabrikerne  —  skal  have 
ganske  ubegrænsede  Afsætningsfelter.  Man 
maa  for  Udviklingen  af  vort  Lands  Industri 
haabe,  at  der  til  Grund  for  denne  Opfattelse 
ligger  en  Del  Sandhed.  Men  den  maa  sikkert 
—  efter  de  Sagkyndiges  Udtalelser,  som  fore¬ 
ligger  fra .  forskellig  Side  —  modtages  med 
nøgtern  Kritik,  i  hvert  Fald  foreløbig. 

Medens  man  tidligere  hældede  til  den  An¬ 
skuelse,  at  den  aarlige  Tilvækst  i  Forbruget 
af  Gødningsstoffer  vilde  være  tilstrækkelig  til 
at  udligne  Produktionsforøgelsen,  saa  synes 
dette  ikke  mere  at  være  Tilfældet,  og  Følgerne 
af  Overproduktionen  gør  sig  derfor  allerede 
gældende  paa  forskellige  Omraader  paa  Gød¬ 
ningsstofmarkedet.  Priserne  paa  Chilesal¬ 
peter  er  fra  Mk.  10,50  i  Begyndelsen  af  Marts 
allerede  gaaet  ned  til  Mk.  9,55  i  Begyndelsen 
af  Maj  d.  A.,  idet  Markedet  ikke  har  kunnet 
optage  de  stærke  Tilførsler  af  Chile-Salpeter 

og  de  tilbudte  Kvantiteter  Kunstgødning. 
Men  heller  ikke  Afsætningen  af  svovlsur 
Ammoniak  viser  noget  glædeligt  Billede,  naar 
man  ser  paa  Aarsberetningen  for  Deutsche 
Ammoniak-Verkaufsvereinigung  G.  m.  b.  H. 
i  Bochum.  Efter  denne  har  Produktionen  af 
svovlsur  Ammoniak  indenfor  Foreningen  til¬ 
taget  fra  334,270  Tons  i  Aa  ret  1912  til  391,460 
Tons  i  Aaret  1913  eller  med  et  rundt  Tal 
57,000  Tons.  Paa  den  anden  Side  viser  Om¬ 
sætningen  en  Stigning  af  kun  ca.  14,000  Tons, 
saaledes  at  Lagrene  er  vokset  med  yderligere 
43,000  Tons. 

»Chemiker-Zeitung«  knytter  hertil  i  Nr.  57 
for  12.  Maj  nogle  meget  interessante  Bemærk¬ 
ninger,  som  ligeledes  kommer  til  det  Resul¬ 
tat,  at  der  maa  befrygtes  en  Overproduktion 
i  Fremstillingen  af  kunstige  Gødningsstoffer. 

Ogsaa  i  Efterspørgselen  efter  Cyanamid 
skal  der  være  Tegn  paa  Tilbagegang. 


Naar  det  saa  videre  tages  i  Betragtning,  at 
der  er  opstaaet  nye  Metoder,  hvorved  kvæl- 
stofholdige  Gødningsprodukter  fremstilles  ad 
ren  kemisk  Vej  uden  Hjælp  af  Elektricitet, 
f.  Eks.  efter  Habers  System,  saa  maa  der  være 
god  Grund  til  at  anstille  alvorlige  Under¬ 
søgelser,  og  ikke  i  Letsindighed  beslutte  Ud¬ 
bygning  af  Vandkraftanlæg  en  masse  uden  at 
have  et  sikkert,  paa  nøgterne  Beregninger 
støttet  Grundlag  for  Kraftens  Anvendelse. 

Saa  meget  mere  er  der  Grund  til  at  raabe 
et  Varsko  her,  fordi  Overproduktion  med  en 
alvorlig  Krise  kan  komme  til  at  lamme  den 
»ren  norske«  Foretagsomhedslyst  paa  dette 
Omraade,  og  Arbejdervanskelighederne  vil 
først  da  blive  ondartede,  naar  der  efter  en 
Tid  med  skarp  Konkurrence  om  at  faa  fat  i 
Arbejderne  —  og  deraf  følgende  ekstraordi¬ 
nære  bøje  Lønninger  —  kommer  en  Tid  med 
Afskedigelser  og  Nedgang  i  Lønnen.« 


#  #  # 


De  nationale  Bestræbelser  i  Ruslands  Industri. 


Ruslands  Industri  skylder  i  udstrakt  Grad 
fremmed  Kapital  og  fremmed  Initiativ 
sin  Tilblivelse.  Tidligere  har  man  hos  Rus¬ 
serne  selv  kunnet  bemærke  en  vis  Indiffe¬ 
rence  overfor  den  industrielle  Udvikling.  Der 
synes  nu  i  saa  Henseende  at  foregaa  en  Ven¬ 
ding.  Uden  Tvivl  staar  disse  Forhold  i  For¬ 
bindelse  med  den  hele  vaagnende  nationale 
Selvfølelse  i  det  mægtige  Rige,  man  har  været 
Vidne  til  i  de  senere  Aar.  Efter  at  de  russi¬ 
ske  Forvaltningsgrene,  ikke  mindst  med  Hen¬ 
syn  til  Leverancerne  til  Hær  og  Flaade,  samt 
Ruslands  industrielle  Behov  gennem  lange 
Tider  er  blevet  tilfredsstillet  enten  fra  Ud¬ 
landet  eller  ved  Hjælp  af  udenlandsk  Kapital, 
som  atter  har  dannet  Grundlaget  for  Opkom¬ 
sten  af  en  russisk  Industri,  viser  nu  Selv- 
stændighedstendenserne  sig  skarpt.  Bestræ¬ 
belserne  i  denne  Retning  er  ikke  mindst 
kommet  til  Orde  i  Dumaens  Forhandlinger. 
I  Forbindelse  hermed  har  man  taget  Spørgs- 
maalet  op  om  Fornyelse  af  Handelstrakta¬ 
terne,  Kommissioner  er  nedsatte  til  at  samle 
Materiale  i  saa  Henseende  og  Lovforslag  har 
været  fremme  sigtende  i  Retning  af  at  fremme 
den  indenlandske  Produktion.  Det  har  ikke 
mindst  været  Tyskland,  disse  Bestræbelser 
har  været  rettet  mod.  Saaledes  kan  anføres 
det  for  nogen  Tid  siden  af  Dumaen  vedtagne 
Korntoldlovforslag,  rettet  mod  den  tyske 
Kornindførsel  til  Rusland  som  et  Slags  Mod¬ 
træk  mod  den  tyske  Kornudførselspolitik.  En 


tilsvarende  Lov  er  nu  ogsaa  tilkommet  for 
Finlands  Vedkommende. 

Den  økonomiske  Taktik,  som  Ruslands  Re¬ 
gering  nu  er  slaaet  ind  paa,  har  til  Maal  ved 
Statsforanstaltninger  at  fremme  Udnyttelsen 
af  Ruslands  naturlige  Rigdomme,  som  hidtil 
har  ligget  uhævet  hen  eller  dog  ikke  er  ble¬ 
vet  fremmet  tilstrækkelig  hurtigt.  Regeringen 
og  Industriens  ledende  Mænd  staar  her  sam¬ 
men.  Selvfølgelig  er  der  ingen,  der  mener, 
at  en  saadan  Plan  kan  gennemføres  uden  ved 
Hjælp  af  fremmed  Kapital,  men  man  har  til 
Hensigt  for  Fremtiden  mere  at  benytte  de 
fremmede  Penge  i  Form  af  svævende  Kredit 
i  Stedet  for  som  hidtil  ved  at  tillade  (gennem 
Koncessioner  o.  1.)  at  fremmed  Kapital  faar 
varig  Deltagelse  i  og  dermed  en  varig  Ind¬ 
flydelse  paa  økonomiske  Nyforetagender. 

I  Tyskland  er  man  ganske  naturligt  ret 
ubehagelig  berørt  ved  disse  Bestræbelser,  der 
ikke  skal  bidrage  til  at  gøre  det  politiske 
Forhold  bedre  mellem  de  to  store  Nabomag¬ 
ter.  Det  kan  ikke  skjules,  at  Tyskland,  og 
da  navnlig  den  tyske  Bank-  og  Industriverden, 
har  en  overordentlig  stor  Indflydelse  i  Rus¬ 
land,  men  paa  den  anden  Side  har  Tyskerne 
utvivlsomt  Ret,  naar  de  overfor  Russernes 
temmelig  aggressive  Tendenser  gør  opmærk¬ 
som  paa,  at  en  økonomisk  Krig  mellem  de 
to  Lande  dog  alligevel  hurtigst  vil  ramme 
Rusland,  eftersom  Rusland  for  Tiden  udfører 
for  1,5  Milliard  Mark  Produkter  til  Tyskland, 

medens  dette  Land  kun  sender  for  0,7  Mil¬ 
liard  Mark  Produkter  til  Rusland.  Overfor  de 
Trusler  om  en  Toldkrig.  som  fra  enkelte 
Sider  cr  kommet  frem,  gor  den  tyske  Fag¬ 
presse  opmærksom  paa,  at  den  økonomiske 
Historie  viser,  at  en  økonomisk  Krig  mellem 
to  Lande  øjeblikkelig  udnyttes  af  Konkur¬ 
renterne,  som  tilbyder  sig  som  nye  Leve¬ 
randører  til  det  Land,  hvis  tidligere  Tilfør¬ 
selskilder  som  Følge  af  Toldkrigen  er  stop¬ 
pede.  Tyskland  vilde  saaledes  i  Tilfælde  af 
Toldkrig  blot  gaa  til  nye  Leverandører  med 
Hensyn  til  de  Behov,  det  hidtil  bar  dækket 
fra  Rusland.  Ogsaa  vilde  en  Afbrydelse  i 
det  økonomiske  Forhold  mellem  Rusland  og 
Tyskland  bidrage  stærkt  til,  at  Rusland  kom 


endnu  mere  under  fransk  Kapitalindflydelse, 
end  Tilfældet  alt  er. 

Hvorledes  nu  end  disse  Argumenter  opfat¬ 
tes  i  Rusland,  er  det  dog  givet,  at  man  i  dette 
Rige  staar  overfor  en  kraftig,  maalbevidst 
Genoptagen  af  det  Program,  som  Witte  i  sin 
Tid  lagde  Grunden  til,  da  han  efter  rent 
merkantilistiske  Principer  søgte  at  kalde  rus¬ 
siske  Stor-Industrier  til  Live.  I  Virkeligheden 
er  der  da  ogsaa  en  ikke  ringe  industriel  Ud¬ 
vikling  at  notere  i  Rusland.  Dette  gælder  i 
Særdeleshed  Bomuldsindustrien,  Metalindu¬ 
strien  (navnlig  den  sydrussiske),  Vaaben- 
industrien,  Lokomotivindustrien,  Jerngrube- 
produktionen,  Gummiindustrien,  Tobaksindu¬ 
strien  O.  S.  V. 


Den  tyske  Jernindustris  Syndikater. 


Der  foregaar  for  Tiden  i  Tyskland  Syndi¬ 
katsforhandlinger  af  overordentlig  Vig¬ 
tighed.  Som  bekendt  er  den  tyske  Jern-  og 
Montanindustri  overordentlig  stærkt  organi¬ 
seret  i  store  Syndikater.  Dog  gælder  dette 
ikke  den  samlede  Jernindustri,  thi  medens 
man  for  de  saakaldte  A-Produkter  (Halvtøj, 
Formjern,  Jernbaneoverbygningsmaterialer) 
har  skabt  en  saa  stærk  Organisation  som 
»Stahlwerksverband«,  er  Vanskelighederne 
større  for  de  saakaldte  B-Produkter  (Stav¬ 
jern,  Blik,  Traad,  Rør).  I  en  Aarrække  har 
der  været  arbejdet  paa  at  samle  de  enkelte 
alt  bestaaende  Syndikater  for  disse  Produk¬ 
ter  med  nye,  der  skulde  dannes,  til  et  stort 
fælles  B-Syndikat,  modsvarende  Staalværks- 
forbundet.  Den  stærke  Overproduktion,  som 
den  tj^ske  Jernindustri  lider  under,  har  gjort 
Forholdene  for  de  nævnte  B-Produkter  over¬ 
ordentlig  vanskelige,  og  Vanskelighederne  er 
ikke  blevet  mindre  ved,  at  de  store  saakaldte 
»blandede  Værker«  (der  arbejder  som  orga¬ 
niske  Produktionshelheder,  beherskende  hele 
Produktionsprocessen  lige  fra  Raastolfets 
Brydning  —  Kul  og  Jern — til  Produktionen 
af  den  færdige  Vare)  har  søgt  Erstatning  for 
den  Produktionsbegrænsning,  som  deres  Del¬ 
tagelse,  Kontingent,  i  Staalværksforbundet 
medfører,  ved  at  kaste  sig  over  en  forceret 
Produktion  af  de  ikke-syndikerede  Grene  af 
deres  Virksomhed.  Naar  Forhandlingerne  i 
B-Produkterne  denne  Gang  er  af  særlig  alvor¬ 
lig  Karakter,  er  det  fordi  store  Grupper  i 
Kulsyndikatet,  saaledes  de  rhinske  Staalvær- 
ker,  har  erklæret  at  ville  gøre  deres  Deltagelse 
i  Kulsyndikatet  afhængig  af,  at  et  Syndikat 


for  B-Produkterne  kom  i  Stand.  Derved  er 
dette  blevet  gjort  til  en  Slags  Kabinetsspørgs- 
maal  for  Syndikatspolitiken  i  den  tyske  Jern- 
og  Montanindustri  overhovedet.  Den  største 
Vanskelighed  bestaar  selvfølgelig  i  Spørgs- 
maalet  om  de  enkelte  Deltageres  Kvoter  i 
Syndikatet,  hvilket  Spørgsmaal  vanskeliggøres 
betydeligt  af  den  herskende  Overproduktion. 

De  hidtil  førte  Forhandlinger  har  resul¬ 
teret  i,  at  Valsetraadsyndikatet,  der  egentlig 
skulde  have  været  fornyet  inden  15.  Maj  d.  A., 
er  blevet  provisorisk  forlænget  til  Oktober, 
medens  man  i  Mellemtiden  arbejder  videre 
med  Forhandlingerne  for  de  øvrige  B-Pro¬ 
dukter.  Det  er  disse,  som  for  Tiden  i  saa 
høj  Grad  lægger  Beslag  paa  den  tyske  Jern¬ 
industris  Opmærksomhed  og  præger  dens 
Fagpresse.  Der  synes  fra  alle  Sider  tilmed  at 
herske  en  vis  Forstaaelse  af,  at  Syndikats¬ 
politiken  er  naaet  til  en  afgørende  Vending. 
I  de  gode  Tider  er  det  selvfølgelig  betydelig 
lettere  at  organisere  slige  Produktionssam¬ 
menslutninger,  naar  Markedet  tillader  at  der 
gives  forsvarlige  Kontingenter  til  hver  enkelt 
Deltager,  men  under  vigende  Konjunkturer 
bliver  dette  anderledes,  og  navnlig  vanske¬ 
liggøres  Opgaven  ved  den  overordentlig  store 
Ekspansionslyst  just  i  disse  Industrier,  idet 
enhver  af  Virksomhederne  stræber  efter  at 
udvide  sin  Produktion  og  sit  Produktions¬ 
system  efter  kæmpemæssige  Former  for  der¬ 
ved  i  stedse  stigende  Grad  at  opnaa  Stordrif¬ 
tens  Fordele.  Følgen  bliver,  at  Medlemmerne 
i  de  forskellige  Syndikater,  hver  Gang  disse 
skal  fornyes,  møder  op  med  forøgede  Kontin¬ 
gentfordringer,  hvis  Honorering  bliver  saa 

meget  vanskeligere,  som  de  daarlige  Tider 
tværtimod  burde  opfordre  til  Indskrænkning 
af  Kontingenterne. 

Hele  dette  Spørgsmaal  har  Betydning  ogsaa 
udenfor  Tysklands  Grænser,  thi  som  bekendt 
er  den  tyske  Syndikatspolitik  først  og  frem¬ 
mest  baseret  paa  Opretholdelsen  af  en  fast 
Indlandspris,  medens  den  overskydende  Pro¬ 


duktion  kastes  ud  paa  Eksportmarkederne 
til  Priser,  der  ofte  ligger  under  Selvomkost¬ 
ningerne.  Man  maa  derfor  med  Interesse 
følge  den  videre  Udvikling  af  Begivenheder¬ 
nes  Gang,  og  vente  paa,  hvad  den  nærmeste 
Fremtid  vil  bringe  i  de  løbende  Syndikats¬ 
forhandlinger  for  den  tyske  Jernindustris  Il- 
Produkter. 


*  #  # 


Sulfitspritspørgsmaalet  i  Sverige. 


Det  svenske  Kommercekollegium  har  ny¬ 
lig  rettet  Anmodning  til  Regeringen  om 
at  der  maa  blive  foranstaltet  en  sagkyndig 
Undersøgelse  angaaende  de  Skridt,  som  fra 
Statens  Side  bør  tages  for  at  fremme  Ud¬ 
nyttelsen  af  den  Sprit,  som  kan  fremstilles 
af  Alfaidsluden  ved  Sulfitcelluloscfabrikerne. 
Kollegiet  har  tænkt  sig  selv  at  foretage  denne 
Undersøgelse  med  Bistand  af  tilkaldte  Sag¬ 
kyndige  og  en  særskilt  ansat  Sekretær. 

I  Motiveringen  fremholdes  det,  at  For¬ 
ureningen  af  Elvene  gennem  AlTaldsluden 
er  et  meget  alvorligt  Spørgsmaal,  som  nød¬ 
vendiggør  Foranstaltninger  til  Ludens  Uskade¬ 
liggørelse.  I  Aaret  1912  produceredes  i  Sverige 
667,000  Tons  Sulfitcellulose,  og  man  regner, 
at  der  falder  4  å  5  Kubikmeter  Alfaldslud  pr. 
Ton  Cellulose.  Det  tekniske  Problem  at  nyt¬ 
tiggøre  Affaldsluden  synes  nu  at  være  løst 
paa  en  tilfredsstillende  Maade.  Allerede  nu 
tilvirkes  der  aarlig  i  Sverige  4,5  Millioner 
Liter  50  pCt.  Sulfitsprit.  Ved  denne  Industri 
kan  Forureningen  af  Elvene  formindskes  i 
betydelig  Grad.  Videre  paapeges  det,  at  den 
store  Indførsel  af  Brændselsmaterialer  stiller 
Landet  i  Afhængighed  til  Udlandet,  og  at  det 
er  et  stort  Spørgsmaal  af  nationaløkonomisk 
Betydning  at  faa  denne  Indførsel  erstattet 
med  indenlandske  Brændselsmaterialer,  særlig 
for  Motorer. 

Dette  illustreres  bedst  af  den  Oplysning, 
at  Sverige  aarlig  indfører  for  henimod  4  Mili. 
Kr.  Raaolje  og  Benzin  og  for  over  14  Miil. 
Kr.  Petroleum. 

Den  Afhængighed  af  udenlandske  flydende 
Brændselsmaterialer,  som  disse  Tal  giver  et 
Billede  af,  stiger  for  hvert  Aar  med  Motor- 
teknikens  Udvikling,  og  ethvert  Forsøg  paa 
gennem  Anvendelse  af  indenlandske  Raa- 
stoffer  at  fremstille  flydende  Brændselsmate¬ 
rialer  er  derfor,  hedder  det  i  Kollegiets  Frem¬ 
stilling,  værd  at  lægge  Mærke  til  og  støtte 
fra  det  Offentliges  Side. 

Det  fortjener  ogsaa  at  nævnes,  at  Spørgs- 


maalet  om  Spritens  Anvendelse  til  Motordrift 
for  mere  end  10  Aar  siden  er  undersøgt  i 
Tyskland,  hvor  stationære  saa  vel  som  mo¬ 
bile  Spritmotorer  siden  den  Tid  har  været 
Genstand  for  industriel  Tilvirkning  i  større 
eller  mindre  Udstrækning.  Angaaende  Be- 
lysningstekniken  fremhæves  det,  at  man  i 
Sverige  fabrikerer  specielt  for  Spiritus  kon¬ 
struerede  Brændere,  og  at  disse  i  Effektivi¬ 
tet  og  Brændselsøkonomi  taaler  Konkurrence 
med  Petroleumslamperne. 

Ikke  destomindre  har  ikke  en  eneste  ny 
Sulfiteellulosefabrik  i  Sverige  siden  1911  op¬ 
taget  Tilvirkningen  af  Sprit  af  Affaldsluden. 

Det  er  paavist,  at  den  nugældende  Brænde¬ 
vinslovgivning  i  Sverige  lægger  væsentlige 
Hindringer  i  Vejen  for  Sulfitspritindustriens 
Udvikling.  Hvorvidt  man  kan  naa  det  efter¬ 
stræbte  Maal  ved  Reformering  af  denne  Lov- 
giv  ning  er  dog  usikkert;  hvilke  andre  For¬ 
anstaltninger,  der  kan  anbefales,  skulde  Un¬ 
dersøgelsen  vise.  Herunder  anses  det  bl.  a. 
særligt  ønskeligt  at  faa  undersøgt,  hvilke 
Foranstaltninger  del  bliver  nødvendigt  at 
træffe  for  at  beskytte  Udviklingen  af  Sulfit- 
spritindustrien  mod  den  overvældende  Kon¬ 
kurrence  fra  de  mægtige  Interesser,  som  staar 
bag  Handelen  med  Benzin.  Undersøgelsen 
skal  ogsaa  omfatte  Mulighederne  for  Sulfit- 
spritens  kemisk-tekniske  Anvendelse  samt  Ud¬ 
sigterne  for  Eksport  af  Sulfitsprit. 

Sulfitspritindustriens  Udvikling  er  uden 
Tvivl  af  stor  nationaløkonomisk  Betydning  i 
forskellige  Henseender,  og  denne  Betydning 
er  efter  Kollegiets  Mening  saa  betydelig,  at 
man  fra  Statens  Side  har  al  Grund  til  at 
have  sin  Opmærksomhed  henvendt  paa  denne 
Sag.  Kollegiet  har  derfor  ment  al  burde 
foranledige,  at  Spørgsmaalet  bliver  optaget 
til  grundig  Prøvelse.  En  nøjagtig  Under¬ 
søgelse  af  alle  de  Forhold,  som  øver  Ind¬ 
flydelse  paa  dette  Spørgsmaal,  forudsætter 
imidlertid  Sagkyndighed  paa  adskillige  ind¬ 
byrdes  vidt  forskellige  Omraader.  Saaledes 

maa  Sporgsmaalet  studeres  fra  motorteknisk 
og  motorindustrielt  Synspunkt,  samtidig  med 
at  en  Granskning  af  selve  Tilvirkningspro¬ 
cessen,  dens  Udviklingsmuligheder  og  Be¬ 
tydning  for  Sulfittræmasseindustrien  kræver 


omfattende  kemisk-teknisk  Sagkundskab.  Ved 
Undersøgelsen  er  det  endelig  af  Betydning 
at  besidde  Kendskab  til  Landets  nuværende 
Spiritusindustri  og  den  dermed  sammen¬ 
hængende  Kartoffeldyrkning. 


Mindre  Meddelelser. 


Storstrømsbroen. 

Som  tidligere  omtalt  bar  Direktør  S.  C. 
Hauberg  for  nogen  Tid  siden  indgivet  Andra¬ 
gende  til  Trafikministeriet  om  Koncession 
paa  »Anlæg  og  Drift  af  en  Bro  mellem  Mas¬ 
nedø  og  Orehoved«. 

Paa  dette  Andragende  har  Direktør  Hauberg 
nu  modtaget  Svar.  Det  fremhæves  heri,  at 
et  saadant  Broanlæg  er  en  udpræget  Stats¬ 
opgave,  som  ikke  bør  overlades  til  privat 
Initiativ  til  Løsning,  hvorfor  Andragendet 
ikke  vil  være  at  imødekomme. 

Det  kunde  lyde  meget  plausibelt.  Men  naar 
nu  Staten  ikke  finder  Anledning  til  at  løse 
»udprægede  Statsopgaver«,  hvad  saa? 

Dansk  Mel  og  udenlandsk  Mel. 

Dansk  Mølleriforening  har  vovet  det  her 
i  Landet  ualmindelige  Skridt  i  en  Rundskri- 
velse  til  Pressen  at  søge  at  vække  Opmærk¬ 
somhed  for  sin  Sag.  Det  er  bekendt,  at  det 
danske  Mølleri  fører  en  overordentlig  van¬ 
skelig  Kamp  mod  en  udenlandsk  Konkurrence, 
der  beskyttet  af  Eksportpræmier  synes  at 
blive  skæbnessvanger  for  vor  indenlandske 
Melindustri.  Det  vilde  imidlertid  være  over¬ 
ordentligt  beklageligt  ikke  alene  af  Hensyn 
til  det  store  nationaløkonomiske  Tab,  der 
vilde  knytte  sig  til  vor  Melindustris  Under¬ 
trykkelse,  men  ogsaa  fordi  det  vilde  være 
ganske  uretfærdigt,  efter  som  den  danske 
Mel-  og  Grynproduktion  med  Hensyn  til 
Kvalitet  staar  ubetinget  over  tilsvarende 
udenlandske  Produktioner.  Næppe  i  noget 
andet  Fag  er  Følgerne  af  Forfalskninger  og 
slette  Varer  saa  alvorlige  som  i  Nærings¬ 
middelindustrien,  og  det  er  en  kendt  Sag,  at 
den  danske  Næringsmiddelindustri  i  saa  Hen¬ 
seende  frembyder  en  usædvanlig  god  Garanti, 
dels  gennem  de  strenge  Kontrolbestemmelser, 
Staten  her  bar  indført,  dels  takket  være  de 
paagældende  Industriers  egne  Bestræbelser. 

Vor  Mølleindustri  har  i  længere  Tid,  delvis 
med  Tilslutning  fra  sine  Arbejdere,  arbejdet 
paa  at  faa  en  Meltold  indført  til  Beskyttelse 
for  sine  Interesser.  Disse  Bestræbelser  er 


maaske  nu  opgivet  som  frugtesløse,  men  i 
Stedet  haaber  man,  at  den  voksende  For- 
staaelse  af  den  indenlandske  Produktions 
Betydning  ogsaa  kan  komme  Mølleriet  til¬ 
gode.  Til  Belysning  af  Indførselens  Omfang 
og  Vækst  anføres,  at  Importen  af  Hvedemel 
alene  i  de  sidste  4  Aar  er  steget  fra  49,7  Mili. 
Kg.  til  60,3  Miil.  Kg.,  ligesom  Rugmelsimpor- 
ten  i  de  sidste  Aar  bar  været  stærkt  voksende. 

Med  den  Konkurrencedygtighed,  dansk 
Mølleindustri  faktisk  ejer,  vil  det  være  be¬ 
klageligt,  om  den  skulde  bukke  under  for  et 
udenlandsk  Angreb,  der  støttes  ved  kunstige 
Midler.  Det  Skridt,  som  den  danske  Mølleri¬ 
forening  nu  bar  foretaget  sig  med  den  nævnte 
Henvendelse  til  Offentligheden,  burde  være 
ganske  overflødigt  og  vilde  ogsaa  være  det  i 
et  Land,  hvor  Nationen  bedre  forstod  sine 
egne  Interesser  og  overhovedet  skænkede 
sine  økonomiske  Livsforhold  noget  mere  Op¬ 
mærksomhed,  end  Tilfældet  er  her  hjemme. 

En  Anerkendelse 

af  dansk  Motorindustri. 

Den  Anseelse,  som  dansk  Motorindustri 
nyder  i  Udlandet,  og  som  paa  en  saa  glim¬ 
rende  Maade  blev  stadfæstet  ved  »Selandia«s 
By,  bar  atter  givet  et  Besultat,  som  tjener 
vor  Motorindustri  til  Ære,  idet  det  store,  fra 
sine  Marine-Leverancer  bekendte,  franske 
Firma  Belleville,  efter  i  nogen  Tid  at  have 
fabrikeret  Tuxham-Baaoliemotorer  for  Skibe 
nu  ogsaa  har  ønsket  at  opnaa  Bet  til  Fabri¬ 
kation  af  stationære  Tuxham-Baaoliemotorer 
til  Drift  af  Fabriker,  Elektricitetsværker  og 
lign.  —  Forhandlinger  herom  har  fundet 
Sted  i  Paris  ved  Møde  mellem  Indehaverne 
af  »Tuxham«,  d’ Herrer  B.  G.  Andersen  og 
A.  B.  C.  Hansen  og  Direktørerne  for  Belle¬ 
ville  med  det  Resultat,  at  Motorer  af  dansk 
Konstruktion,  System  »Tuxham«,  nu  ogsaa 
vil  blive  fabrikeret  i  Frankrig.  Den  største 
Betydning  af  dette  Arrangement  ligger  i,  at 
Firmaet  Belleville  væsentligst  er  beskæftiget 
som  Leverandør  til  forskellige  Landes  Ma¬ 
riner,  ved  hvilke  Tuxham-Motorer  vil  faa 

Indpas.  Firmaet  »Tuxham«,  der  med  sine 
Tuxham-Motorer  driver  en  betydelig  Eksport, 
har  saaledes  føjet  endnu  et  Led  til  den  An¬ 
seelse,  som  danske  Motorer  nyder  i  Udlandet. 

Den  tyske  Tændstikindustri.  — 

Forslag  om  Statsmonopol. 

I  nærværende  Tidsskrift1  har  vi  nylig  om¬ 
talt  den  vanskelige  Stilling,  som  den  tyske 
Tændstikindustri  for  Tiden  befinder  sig  i  og 
som  ikke  mindst  skyldes  den  skarpe  Kon¬ 
kurrence,  der  er  paaført  Tændstikkerne  af 
de  mekaniske  Fyrapparater  i  Forbindelse  med 
den  Omstændighed,  at  disse  sidste  ikke  er 
pligtige  til  at  svare  den  overordentlig  tunge 
Afgift,  som  hviler  paa  Tændstikproduktionen 
i  Tyskland. 

Tændstikfabrikerne  har  indgivet  Ansøgning 
til  Regeringen  om,  at  dette  Misforhold  maatte 
blive  ophævet,  men  uden  Resultat.  Paa  den 
nylig  i  Rerlin  afholdte  Generalforsamling  af 
tyske  Tændstikfabrikanters  Forening  vedtoges 
i  den  Anledning  følgende  Resolution:  »Over¬ 
for  den  meget  lidet  imødekommende  Stilling, 
som  Regering  og  Rigsdag  har  indtaget  over¬ 
for  Tændstikindustrien  og  overfor  den  stadig 
voksende  Afsætning  af  afgiftsfri  Tændappa- 
rater  og  endvidere  overfor  Sandsynligheden 
for,  at  Kontingentskvoten  for  Tændstikafsæt¬ 
ningen  næste  Aar  yderligere  vil  gaa  tilbage 
til  35  eller  maaske  endog  til  30  pCt.,  bliver 
der  ikke  andet  at  gøre  for  Industrien  end  at 
opgive  den  oprivende  Kamp  for  sin  Eksistens 
som  resultatløs  og  stille  sine  Fabriker  til 
Regeringens  Disposition  samt  forlange,  at 
Staten  overtager  Driften  og  sikrer  sig  selv 
Forbruget  gennem  de  Forholdsregler,  som 
man  da  sikkert  ikke  vil  tøve  med  at  iværk¬ 
sætte  for  at  beskytte  Tændstikindustrien. 

Udgifterne  ved  Statens  Overtagelse  af  Tænd¬ 
stikindustrien  lader  sig  antagelig  anslaa  til 
35  å  40  Miil.  Mrk.  —  svarende  til  knapt  2 
Aars  Afgiftssummer.  En  Afløsning  kan  sik¬ 
kert  fordeles  paa  et  større  Antal  Aar,  hvor¬ 
ved  man  kunde  bibeholde  den  nuværende 
Afgiftsindtægt,  i  hvert  Fald  snart  atter  naa 
dens  Højde,  og  endog  overskride  denne.« 

Efter  en  Drøftelse  af  denne  Resolution  be¬ 
sluttede  Foreningen  at  indgive  Forslag  til 
Regering  og  Rigsdag  om  Indførelse  af  et 
Tændstikmonopol. 

Den  tyske  Tændstikindustris  Skæbne  af¬ 
giver  saaledes  et  lidet  lysteligt  Billede  paa 
de  Udsigter,  der  venter  Industrierne,  naar 
Staten  skal  til  at  presse  Penge  af  dem. 

1  4.  Hefte  for  dette  Aar,  Pag.  100. 


Betydningen  af 

den  ny  Kanalvej  Berlin — Stettin. 

Den  17.  Juni  aabnedes  den  ny  Kanalfor¬ 
bindelse  Berlin — Stettin,  som  tillader  Sejlads 
med  betydelig  større  Skibe  end  hidtil  fra 
Østersøen  til  Rigshovedstaden.  Den  Forbin¬ 
delse  for  mindre  Skibe,  der  hidtil  har  be- 
staaet,  bibeholdes  dog  som  en  Aflastning  for 
den  større  Skibsfart  ad  den  ny  Kanal.  Den¬ 
nes  Ydeevne  er  paa  fri  Strækning  praktisk 
taget  ubegrænset,  og  dens  Sluser  er  ved  kon¬ 
tinuerlig  Drift  i  Stand  til  at  hæve  den  nu¬ 
værende  Omsætning  ganske  overordentlig. 
I  Spandau,  hvor  f.  Eks.  Tonnagen  i  Øjeblikket 
ikke  overstiger  1,2  Mili.  Tons  aarlig,  kan  den 
nye  Sluse  omsætte  4  Mili.  Tons  aarlig.  Tak¬ 
ket  være  den  forøgede  Lastedygtighed  af  de 
større  Skibe,  som  den  ny  Kanalvej  kan  tage, 
regner  man  med  en  antagelig  Trafikstigning. 
Fragtnedsættelsen  anslaas  fra  Berlin  til  Stet¬ 
tin  til  70—75  Pf.  pr  Ton.  Alligevel  vil  Jern- 
banetrafiken  næppe  komme  til  at  lide  her¬ 
under.  Jernbaneforbindelsen  mellem  Berlin 
og  Stettin  vil  som  hidtil  indskrænke  sig  til 
Gods,  hvis  Befordring  haster,  medens  Kanal¬ 
vejen  vil  faa  Betydning  ved  at  lette  og  billig¬ 
gøre  den  Færdsel,  den  er  beregnet  paa,  nem¬ 
lig  Massetransporten. 

Det  er  bekendt,  at  Tyskland  har  ofret  ko¬ 
lossale  Kapitaler  paa  Udbygningen  af  sit  Ka¬ 
nalnet  og  Reguleringen  af  sine  Floder  for  at 
skabe  sig  de  billigere  Transportmuligheder, 
som  Vandveje  betyder  overfor  Jernbaner,  og 
som  Indlandsstater  ellers  ikke  er  begunstiget 
af.  Ved  dette  sidste  Kanalanlæg  kan  det  dog 
ikke  overses,  at  der  foruden  Almeninteresser 
spiller  særlige  prøjsiske  Interesser  ind,  idet 
Kanalen  skal  sætte  Stettin,  Prøjsens  vigtigste 
Søhavn,  i  Stand  til  at  imødegaa  den  forøgede 
Konkurrence,  som  Kejser  Wilhelm-Kanalen, 
Oder — Spree-Kanalen  ogElbe — Trave-Kanalen 
har  skabt  den,  navnlig  fra  Hamborgs  Side. 
Man  tænker  herved  særlig  at  kunne  støtte 
Stettins  Handel  med  Norden  og  Rusland,  men 
selv  m.  H.  t.  Gods,  som  via  Stettin  maa  bære 
en  højere  Søfragt,  f.  Eks.  fra  og  til  England 
respektive  Amerika,  regnes  med,  at  Stettin 
for  Fremtiden  takket  være  den  billigere  Ka¬ 
nalfragt  vil  kunne  konkurrere  med  Hamborg 
og  Liibeck  i  Berlin. 

Dampfærgeforbindelse 

mellem  Norge  og  Danmark. 

Der  har  længe  i  Norge  —  og  da  navnlig  i  de 
for  den  internationale  Post-,  Passager-  samt 
Godsbefordring  uheldigt  beliggende  Distrikter 
Vest  for  Kristianiafjorden  —  været  et  stærkt 

Ønske  oppe  om  at  faa  etableret  en  direkte 
Dampskibsforbindelse  fra  dette  Distrikt  til 
Frederikshavn  med  Tilslutning  til  Iltogene 
Syd  paa  fra  denne  By.  Imidlertid  har  just 
disse  Distrikter  og  deres  Opland,  Telemarken, 
i  de  senere  Aar  gennemgaaet  en  saa  rig  in¬ 
dustriel  Udvikling,  at  Ruten  nu  drøftes  an¬ 
lagt  som  en  Dampfærgeforbindelse,  hvilken 
Plan  ogsaa  fremmes  ved  Henvisning  til  de 
gode  Resultater,  Svenskerne  bar  opnaaet  med 
deres  Kontinentfærge  til  Trods  for  den  lange 
Søtur  over  en  saa  udsat  Strækning,  som  ogsaa 
denne  Rute  har  at  regne  med.  Sagen  venter 
for  Norges  Vedkommende  egentlig  kun  paa, 
at  Banenettet  paa  Ivristianiafjordens  Vestside, 
der  for  Tiden  er  smalsporet,  ombygges  til 
Normalspor.  Dette  Arbejde  er  allerede  paa¬ 
begyndt. 

Som  Udgangspunkt  for  den  nye  Færgefor¬ 
bindelse  er  fra  norsk  Side  tænkt  Porsgrund, 
som  er  Udskibningshavn  for  Telemarken  med 
dette  Distrikts  store  Salpeterfabriker  og  anden 
elektrokemiske  Industri  samt  for  den  store 
Papirindustri  ved  Skien.  En  Dampfærgefor¬ 
bindelse  vilde  gavne  disse  Industrier  meget, 
f.  Eks.  ved  at  tillade  Salpeterfragtning  ad 
gennemgaaende  Jernbanevogne  direkte  til 
Danmark,  Tyskland  o.  s.  v.  Ligeledes  vilde 
fersk  Fisk  fra  Nord-  og  Vestnorge  i  Køle¬ 
vogne  kunne  føres  med  gode  Resultater  ad 
denne  Rute.  Dette  er  Argumenterne  fra  norsk 
Side  foruden  »last  not  least«  Ønsket  om  den 
bedre  Postforbindelse,  som  denne  Rute  vilde 
tillade,  baade  for  de  nævnte  Distrikter,  som 
for  Kristiania,  ja  for  hele  Landet. 

Man  skulde  S3mes,  der  fra  dansk  Side  var 
al  Anledning  til  at  have  sin  Opmærksomhed 
henvendt  paa  denne  Sag,  hvis  den  virkelig 
skulde  vise  sig  praktisk  gennemførlig.  Sass- 
nitz — Trelleborg  Færgeforbindelsen  bar  be¬ 
røvet  de  danske  Statsbaner  næsten  hele  den 
gennemgaaende  Kontinenttrafik  ad  Jernbanen 
til  og  fra  Sverige.  Ved  den  paatænkte  Rute 
kunde  en  ny  og  naturlig  Transitvej  over 
Danmark  skabes.  Baade  af  Trafikhensyn  og 
ikke  mindst  af  Hensyn  til  vore  Eksportmu¬ 
ligheder,  overhovedet  Mulighederne  for  et 
større  dansk-norsk  Handelssamkvem,  bør 
vor  Interesse  for  den  projekterede  Færge¬ 
forbindelse  være  vaagen. 


Forslag  om  svensk  Tobaksmonopol. 

Den  til  Undersøgelse  af  Spørgsmaalet  om 
Statsmonopol  paa  Tobakstilvirkningen  i  Sve¬ 
rige  nedsatte  Kommission  bar  nylig  afgivet 
sin  Betænkning.  Denne  gaar  ud  paa  at  fore- 
slaa  indført  et  partielt  Tobaksmonopol,  saa- 
lcdes  at  al  Tilvirkning  af  Tobak  forbeholdes 
Staten,  medens  derimod  saavel  Handel  med 
Tobaksfabrikata  som  Dyrkning  af  Tobak  gi¬ 
ves  fri,  dog  under  Iagttagelse  af  visse  Kontrol¬ 
forskrifter.  Det  er  Meningen,  at  Staten  skal 
udøve  sit  Monopol  gennem  et  privat  Aktie¬ 
selskab.  Staten  vil  som  Konsekvens  af  Til¬ 
virkningsmonopolet  forbeholde  sig  udeluk¬ 
kende  Ret  til  at  indføre  uforarbejdet  Tobak 
i  Sverige.  Tolden  paa  Cigarer  og  Cigaretter 
bliver  endvidere  klækkeligt  forhøjet,  nemlig 
til  Kr.  6  pr.  Kg.  (nu  Kr.  4).  Ved  Fortold¬ 
ningen  af  forarbejdet  Tobak,  som  indføres 
af  Rejsende  til  eget  Forbrug,  forhøjes  Afgiften 
yderligere. 

Hvis  dette  Forslag  bliver  til  Virkelighed, 
vil  atter  en  betydelig  dansk  Industrieksport 
til  Sverige,  nemlig  vor  Cigareksport,  blive 
ramt  føleligt. 

#  %  ® 

Notitser. 

Industriraadet.  Under  Industriraadet  er 
optaget  A/S  Dansk  III-  og  Brintfabrik. 

Den  7.  internationale  Materialprøvekongres. 

Ved  en  beklagelig  Trykfejl  er  Tidspunktet 
for  Afholdelsen  af  den  7.  internationale  Ma¬ 
terialprøvekongres  i  vort  forrige  Hefte  anført 
til  12.— 17.  August  d.  A.  Der  skulde  staa  n. 
A.,  idet  Kongressen  først  finder  Sted  i  1915 
i  St.  Petersborg. 

Fugleflugt-Linjen.  Den  danske  Femern- 
Rute-Komité  har  som  Led  i  sin  utrættelige 
Agitation  for  den  nye  Kontinentrute  udgivet 
tre  Serier  Agitationsmærker,  hvis  Fugleper¬ 
spektivbilleder  tydeligere  end  mange  Ord 
anskueliggør  den  paatænkte  Linjes  Fordele 
og  logiske  Nødvendighed.  De  pyntelige  Mær¬ 
ker  bør  findes  paa  alle  Breve.  De  faas  ved 
Henvendelse  til  Femern-Rutens  Komité,  Bør¬ 
sen. 


Redaktion  og  Ekspedition:  Vestre  Boulevard  18,  Kjøbenhavn  B.  Telefon-Nr.  Byen  4084. 
Annonce-Ekspedition:  Nissens  Annoncebureau,  Vestre  Boulevard  18,  Telefon  6152. 

For  Ikke-Medlemnier  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Industrien  og  Situationen. 


Den  alvorlige  Situation,  som  den  store 
evropæiske  Krig  har  skabt  selv  for 
de  Lande,  som  ikke  direkte  berøres  af 
de  krigerske  Forviklinger,  har  ogsaa  gjort 
sig  i  højeste  Grad  følelig  for  de  danske 
Erhverv. 

Under  de  vanskelige  Forhold,  som  her¬ 
ved  er  affødt,  maa  alle  Bestræbelser  gaa 
ud  paa  at  holde  vort  Erhvervsliv  i  saa 
normal  Gænge  som  overhovedet  muligt. 
Disse  Bestræbelser  har  ogsaa  givet  sig  Ud¬ 
slag  i  Landbruget,  idet  man  her  som  be¬ 
kendt  har  gjort  et  stort  Arbejde  for  at 
bevare  Eksporten  og  om  muligt  at  søge 
draget  Fordel  ved  de  skabte  ekstraordi¬ 
nære  Forhold  i  Nabolandene,  der  jo  bl.  a. 
har  aahnet  Tysklands  Grænser  toldfri  for 
adskillige  vigtige  Landbrugsprodukter, 
samt  i  ikke  uvæsentlig  Grad  højnet  Pri¬ 
serne.  Hvad  Industrien  angaar,  ligger 
Forholdene  efter  Sagens  Natur  noget  for¬ 
skellige.  Med  Hensyn  til  de  Industrier, 
der  kan  betegnes  som  Luksusindustrier, 
f rembyder  der  sig  selvfølgelig  de  største 
Vanskeligheder  med  Hensyn  til  Afsætnin¬ 
gen.  Det  samme  gælder  for  vore  Eks¬ 
portindustrier.  Imidlertid  er  jo  den  over¬ 
vejende  Del  af  dansk  Industri  beregnet 
paa  at  forsyne  vort  eget  Marked  med  al¬ 
mindelige  Nødvendighedsgenstande.  Her 
aabner  sig  da  Muligheder  for  udvidet  Af¬ 
sætning,  takket  være  Standsningen  af 


Indførslen  fra  Udlandet.  Dette  rigtignok 
forudsat,  at  samtidig  Tilførslen  af  Indu¬ 
striens  Raavarer  ikke  kommer  til  at  volde 
Vanskeligheder.  Imidlertid  er  dog  selv¬ 
følgelig  det  indenlandske  Behov  i  det  hele 
aftagende.  Af  Industrier,  der  synes  af¬ 
gjort  at  maatte  vente  Vanskeligheder,  kan 
nævnes  de  Industrier,  der  staar  i  Forbin¬ 
delse  med  Byggevirksomheden. 

Hvad  de  enkelte  Industrier  angaar,  kan 
man  paa  Grundlag  af  Beretninger,  af¬ 
givne  paa  Industriraadets  Møde  den  18. 
August  af  Repræsentanter  for  de  paagæl¬ 
dende  Industrigrene  og  Virksomheder, 
fremsætte  følgende  Anskuelser  om  dansk 
Industris  Stilling  og  Udsigter  under  Situa¬ 
tionen,  saaledes  som  de  paa  det  daværen¬ 
de  Tidspunkt  maatte  antages  at  forme 
sig. 

Garverivirksomheden,  hvis  Produkter 
anvendes  i  Skotøjsindustrien  og  Sadel¬ 
magervirksomheden,  har  faaet  forøget 
Afsætning  ved  det  gennem  Militærindkal¬ 
delserne  bevirkede  forøgede  Forbrug  af 
Støvler  o.  1.  Imidlertid  er  dette  kun  den 
ene  og  lyse  Side  ved  Sagen  og  af  rent 
øjeblikkelig  Virkning.  Forholdene  iøvrigt 
ligger  i  denne  Industri  saaledes,  at  Virk¬ 
somhederne  i  Løbet  af  kort  Tid.  o:  faa 
Maaneder,  kan  bringes  i  den  Nødvendig¬ 
hed  at  maatte  standse  af  Mangel  paa 
Garvestoffer.  Disse  hentes  normalt  fra 

Sydamerika,  Sydfrankrig  og  Ungarn,  men 
Tilførslerne  er  standsede  ved  Krigens  Ud¬ 
brud,  og  da  Verdenshandelen  i  disse  Ar¬ 
tikler  væsentlig  ligger  paa  lyske  Hænder, 
er  Udsigterne  til  Bedring  i  Øjeblikket  me¬ 
get  smaa.  Til  dette  vigtige  Spørgsmaal 
kommer  Bristen  paa  selve  Fabrikationens 
Baamaterialer.  Der  er  nemlig  det  ejen¬ 
dommelige  Forhold  ved  Læderfabrika- 
lion,  at  det  langtfra  er  ligegyldigt,  hvilke 
Raaprodukter,  der  anvendes  og  kan  an¬ 
vendes  til  de  forskellige  Fabrikationer. 
Saaledes  har  Danmark  som  bekendt  vel 
en  ikke  uvæsentlig  Produktion  af  Raa- 
huder,  men  desværre  er  disse  kun  i  ringe 
Grad  egnede  til  at  anvendes  i  dansk  Gar¬ 
verivirksomhed  paa  Grund  af  de  klima¬ 
tiske  Forhold,  og  Hovedparten  af  de 
Raaliuder,  vi  anvender,  maa  hentes  fra 
Sydamerika  og  Australien.  I  Øjeblikket 
har  danske  Garverier  Varer  til  meget  be¬ 
tydelige  Beløb  svømmende  fra  Australien 
og  Sydamerika  paa  tyske  Skibe,  uden  at 
man  imidlertid  kender  Skibenes  Opholds¬ 
sted  og  Skæbne.  For  at  gøre  Forholdet 
endnu  mørkere,  synes  der  nu  tilmed  at 
rejse  sig  en  Bevægelse  i  tyske  Handels¬ 
kredse,  gaaende  ud  paa  al  opkøbe  vore 
hjemlige  Raavarer  til  de  forholdsvis  bil¬ 
lige  Priser,  hvortil  disse  endnu  kan  er¬ 
holdes.  Tanken  om  et  Udførselsforbud 
overfor  Huder  er  derfor  fremme,  men 
som  vi  alt  bar  gjort  opmærksom  paa, 
ligger  Sagen  ikke  helt  rent,  idet  danske 
Huder  kun  i  begrænset  Omfang  vil  kunne 
afgive  Raaprodukter  for  dansk  Garveri¬ 
virksom  bed,  og  man  jo  for  det  første 
maa  begrænse  et  saadant  Udførselsforbud 
og  tillige  skaffe  sig  Vished  for,  at  Huder¬ 
ne  vilde  kunne  optages  af  Fabrikationen 
herhjemme.  All  i  all  maa  derfor  Garveri¬ 
virksomheden  siges  i  hvert  Fald  i  Løbet 
af  nogle  Maaneder  at  kunne  komme  til 
at  staa  overfor  en  særdeles  kritisk  Situa¬ 
tion. 

Skotøjsinduslrien  bar,  som  allerede 
nævnt  under  den  førstnævnte  Industri¬ 
gruppe,  haft  en  ikke  ubetydelig  øjeblik¬ 


kelig  Fordel  gennem  den  stærkt  forøgede 
Efterspørgsel  efter  Militærfodtøj.  Denne 
Industri  synes  overhovedet  at  have  gode 
Udsigter,  forudsat  at  den  vil  kunne  faa 
sine  Materialer  i  rette  Mængder.  Sko- 
tøjsindustrien  er  af  den  Grund  meget 
nøje  interesseret  i  Garveriernes  fortsatte 
Arbejdsmulighed.  Fra  Skotøjsindustrien 
kom  derfor  Betænkeligheden  overfor  vor 
uhindredeUdførsel  af  Huder  meget  stærkt 
til  Orde,  og  man  mente,  at  et  Udførsels¬ 
forbud  her  mulig  kunde  blive  paakrævet, 
saaledes  som  det  var  udstedt  i  andre  Lan¬ 
de.  Hvis  der  siden  hen  f.  Eks.  ved  yder¬ 
ligere  Indkaldelser  eller  lignende  skulde 
stilles  forøgede  Fordringer  til  Skotøjs¬ 
industrien,  vilde  det  jo  være  overordent¬ 
lig  nheldigt,  om  man  havde  udført  de 
Huder,  Landet  ellers  selv  vilde  kunne 
have  afgivet  til  Læderfabrikationen. 

Olieindustrien  lider  med  Henblik  paa 
Olie  og  Oliekagefabrikationen  under  de 
uheldige  Følger  af,  at  selv  danske  Skibe 
paa  Vej  til  Danmark  med  Raastoffer 
standses.  Forholdet  er  dette,  at  Skibene  i 
Reglen  maa  søge  ind  til  engelske  Havne 
for  at  kulle,  og  lier  holdes  de  da  tilbage, 
bl.  a.  under  Hensyn  til  de  paa  Stedet  gæl¬ 
dende  Udførselsforbud.  Samme  Forhold 
gælder  iøvrigt  ogsaa  adskillige  andre  Til¬ 
førsler  til  Danmark.  Store  Lagre  af  Olie¬ 
frø  i  dansk  Eje  ligger  imidlertid  i  Ham¬ 
borg,  men  Vanskeligheden  er  her  den  vi¬ 
dere  Transport.  Hvad  Sæbefabrikationen 
angaar,  vil  denne  navnlig  komme  til  at 
lide  under  Mangelen  paa  Kalilud.  Man 
mener  at  bave  tilstrækkelig  Lud  endnu 
et  Par  Maaneder.  Ogsaa  disse  Varer  lig¬ 
ger  i  store  Mængder  ophobede  i  Hamborg. 
Oliefabrikerne  har  tænkt  sig  Muligheden 
af,  al  de  danske  Kreaturvogne,  der  gaar 
til  Tyskland,  kunde  tage  disse  Varer  med 
hjem,  og  vil  forsøge  at  løse  Sagen  paa 
denne  eller  anden  Maade.  For  alle  sø¬ 
værts  Tilførsler  er  det  overordentlig  ge¬ 
nerende,  al  Krigsassurance  ikke  kan  teg¬ 
nes  hos  danske  Selskaber  for  Tiden  med 
Undtagelse  af  Assurance  for  Kul,  hvor 

Staten  som  bekendt  deltager.  Undergaar 
Forholdene  i  Olieindustrien  ikke  væsent¬ 
lige  Forandringer,  navnlig  derved,  at  der 
skabes  Muligheder  for  fornyet  Tilførsel  af 
Raavarer,  maa  disse  Industrier  sikkert 
om  nogle  Maaneder  indstille  deres  Virk¬ 
somhed. 

Vor  Tændstikindustri  er,  hvad  Eksport¬ 
virksomheden  angaar,  ramt  af  samme 
Skæbne  som  vore  øvrige  Eksportfabriker, 
idet  den  har  maattet  indstille  al  Udførsel 
til  Udlandet.  For  den  største  Virksomhed 
i  vor  Tændstikindustri  betyder  delle  en 
Nedsættelse  af  over  en  Trediedel  af  Pro¬ 
duktionen.  Dernæst  fremkommer  Vanske¬ 
ligheder  ved  Importen  af  Raavarer,  sær¬ 
lig  Parafin  og  klorsur  Kali.  Imidlertid  er 
Forholdene  her  overordentlig  svingende, 
og  der  kan  den  ene  Dag  aabne  sig  Kilder, 
som  man  den  foregaaende  Dag  ikke  kend¬ 
te.  Træ  findes  i  tilstrækkelig  Mængde  for 
nogle  Maaneder;  men  Aftagningslandet  er 
Rusland,  og  selv  om  Forholdene  skulde 
bedre  sig  i  Løbet  af  faa  Maaneder,  vil 
Vinteren  med  dens  .Lukning  af  de  rus¬ 
siske  Havne  hindre  ny  Tilførsel  derfra. 
Imidlertid  mener  man  ogsaa  med  Hensyn 
hertil  fra  Industriens  Side  at  turde  regne 
med  uforudsete  Muligheder,  saaledes  at 
man,  bortset  fra  Prisspørgsmaalet,  alt  i 
alt  i  Øjeblikket  ikke  ser  særlig  mørkt  paa 
Situationen. 

Chokolade-  og  Sukkervareindustrien  li¬ 
der,  særlig  hvad  den  sidste  Fabrikation 
angaar,  mindre  under  Raastofmangel,  idet 
man  har  Sukker  i  tilstrækkelig  Mængde, 
end  under  det  overfor  en  saa  udpræget 
Luksusartikel  svigtende  Forbrug.  Hvad 
Chokoladefabrikationen  angaar,  stiller 
Forholdene  sig  her  uheldige,  fordi  man  er 
afhængig  af  Kakaotilførslen  fra  Sydame¬ 
rika,  der  hovedsagelig  sker  i  tyske  Skibe 
via  Hamborg,  og  som  derfor  i  høj  Grad 
er  truet.  Industrien  mener  dog  endnu  at 
kunne  holde  sine  Virksomheder  i  Gang 
nogle  Maaneder. 

Brodfabrikationen  hører  til  de  Indu¬ 
strier,  der  skal  holdes  gaaende,  fordi  den 


har  en  saa  eminent  Betydning  som  Nød- 
vendighedsartikel  for  hele  Befolkningen. 
Den  lider  stærkt  under  den  umuliggjorte 
Indførsel  af  fremmed  Korn.  Brodfabri¬ 
kerne  havde  derfor  straks,  da  Vanskelig¬ 
hederne  begyndte,  indgivet  Andragende 
til  Regeringen  om  at  faa  Udførselsforbud 
for  Rug  og  Hvede,  hvilket  Forbud  da  og¬ 
saa  var  blevet  udstedt.  Brødfabrikationen 
er  i  høj  Grad  afhængig  af  Landbrugets 
Forsyn ingsevne,  men  her  fremkommer 
den  Vanskelighed,  at  det  danske  Land¬ 
brug  ikke  overvejende  er  anlagt  paa  Pro¬ 
duktion  af  Korn  til  Brødfabrikation,  men 
i  Reglen  anvender  sit  Korn  selv  til  Fod¬ 
ring  o.  s.  v.  Man  mener,  at  i  ethvert 
Tilfælde  Sjælland  alene  afgjort  ikke  vil 
være  i  Stand  til  at  forsyne  Kjøbenhavn 
med  den  nødvendige  Rug. 

90  pCt.  af  den  anvendte  Rug  indføres 
under  normale  Forhold  fra  Udlandet,  og 
disse  umaadelige  Kvanta  vil  det  nu  være 
Brødfabrikernes  Opgave  at  se  at  faa  skaf¬ 
fet  tilveje  i  saa  vid  Udstrækning  som  mu¬ 
ligt  i  Indlandet  ved  at  lokke  med  højere 
Priser,  der  dog  ikke  gerne  skulde  være 
altfor  høje  af  Hensyn  til  Befolkningen, 
hvis  Købeevne  jo  er  stærkt  forringet  for 
Tiden. 

Møllerivirksomheden  lider  i  Fortsæt¬ 
telse  af,  hvad  der  er  sagt  om  Brødfabri¬ 
kerne,  under  Mangelen  af  Rug,  og  Rug¬ 
brød  vil  sikkert  i  Løbet  af  kort  Tid  blive 
en  Luksusartikel.  Det  synes  ikke  uden 
videre  gørligt  at  inddrage  den  danske 
Rugproduktion  i  Mølleriets  Tjeneste,  idet 
vort  Landbrug  hovedsagelig  bruger  Ru¬ 
gen  til  Svinefoder,  og  saa  længe  Landbru¬ 
gets  Udførselsforhold  skaber  rentable  For¬ 
hold  paa  dette  Omraade,  vil  Landbruger¬ 
ne  næppe  i  større  Grad  gaa  til  del  usæd¬ 
vanlige  Skridt  at  sælge  deres  Rugproduk¬ 
tion.  Der  er  desuden  om  den  danske  Rug 
at  bemærke,  at  den  i  Virkeligheden  ikke 
egner  sig  til  Brødfabrikation,  især  da  ikke 
li!  Fabrikation  af  Rugsigtebrød;  den  dan¬ 
ske  Rug  er  i  de  senere  Aar  gaaet  betyde¬ 
ligt  tilbage  i  Kvalitet,  rimeligvis  som  Fol- 

ge  af,  at  de  danske  Jorder  er  i  en  altfor 
kraftig  Gødningsstand  (de  bedste  Rug¬ 
kvaliteter  faas  fra  sandede  og  magre  Jor¬ 
der).  —  Rugen  er  tilmed  i  Aar  mange 
Steder  indhøstet  i  fugtig  og  noget  spiret 
Stand,  og  Kvaliteten  er  absolut  ikke  fri¬ 
stende  til  Brødfabrikation,  men  naturlig¬ 
vis  god  til  Kreaturfoder.  Sandsynligheden 
laler  saaledes  for,  at  Brødforbruget  meget 
snart  maa  lægges  over  paa  Hvedebrød  o.  1. 
Møllerivirksomheden  som  saadan  synes 
imidlertid  ingen  Skade  at  tage  af  Situa¬ 
tionen,  idet  denne  Industri  herved  er  ble¬ 
vet  befriet  for  den  mægtige  udenlandske 
Konkurrence,  der  er  hørt  op  sammen 
med  Melindførslen.  Kun  maa  Mollerifor- 
retningen  som  Følge  af  ovennævnte  For¬ 
hold  lægges  om  til  Behandling  af  dansk 
Sæd  fra  fremmed.  Imidlertid  vil  det  med 
Hensyn  til  Hvedetilførslen  blive  skæbne¬ 
svangert  den  Dag,  da  man  ej  heller  kan 
faa  Hvede  fra  Amerika.  Alt  i  alt  turde 
man  dog  i  denne  Industri  se  ret  lyst  paa 
Situationen. 

Bryggeriindustrien  har  selvfølgelig  faaet 
sin  Omsætning  væsentlig  beskaaret  af  de 
indtrædende  Forhold.  I  denne  Industri 
ser  man  noget  mørkt  paa  den  skete  Op¬ 
hævelse  af  Udførselsforbudet  for  Maltbyg, 
der  kan  afføde  Vanskeligheder  og  maaske 
Prisforhøjelse  for  det  færdige  Produkt1). 
Humlen,  der  ellers  tages  fra  Tyskland  og 
Østrig,  haaber  man  i  Tilfælde  af,  at  den 
ikke  som  sædvanlig  kan  faas  derfra,  at 
kunne  erholde  fra  England  eller  Ame¬ 
rika.  Som  Helhed  tør  Bryggeriindustrien 
vel  nok  haabe  at  kunne  holde  sine  Virk¬ 
somheder  i  Gang  uden  større  Kalamiteter, 
forudsat  at  der  ikke  lægges  disse  Industrier 
ekstraordinære  Hindringer  i  Vejen,  saale¬ 
des  som  det  jo  allerede  har  truet  med  ved 
Tanken  om  Total-Forbud,  lokale  Forbud, 
der  delvis  allerede  er  iværksat  o.  s.  v.  Det 
er  forstaaeligt,  at  Bryggerierne  med  Æng¬ 
stelse  ser  den  nuværende  Situation  benyt¬ 
tet  som  Brækstang  for  Afholdsbevægelsens 

*)  Udførselsforbudet  er  som  bekendt  siden  da 
atter  udstedt. 


Forbudstanke.  Det  er  bekendt,  at  vore 
Bryggerier  har  en  ikke  helt  ubetydelig 
Eksport,  der  for  en  stor  Del  standsedes 
af  Krigen,  men  som  man  haaber  ialfald 
delvis  at  kunne  faa  i  Gang  igen.  I  denne 
Forbindelse  vil  det  spille  en  Rolle,  om 
Glasindustrien  vedblivende  kan  forsyne 
Bryggerierne  med  Eksportflasker.  Alt  i 
alt  synes  Udsigterne  for  Bryggerivirksom¬ 
hedens  produktionsmæssige  Gang  nogen¬ 
lunde  tilfredsstillende,  om  da  ikke  andre 
Momenter,  fremkaldt  ved  Af  holdsbevægel¬ 
sen,  griber  ind. 

Sprit  fabrikationen  er  som  adskillige  an¬ 
dre  Industrier  i  høj  Grad  interesseret  i 
oversøiske  Ladninger,  der  for  Tiden  er 
svømmende  paa  Havet,  bl.  a.  Majslad¬ 
ninger.  Fremkommer  ikke  disse  Tilførs¬ 
ler,  og  Udsigterne  herfor  er  yderst  tvivl¬ 
somme,  vil  Spritfabrikationen  sikkert  nød¬ 
sages  til  at  standse  i  en  ret  nær  Fremtid. 
De  stærkt  forøgede  Omkostninger  ved 
Skibsfragter  er  ligeledes  truende  for  In¬ 
dustrien.  Ogsaa  her  gør  sig  det  uheldige 
Forhold  gældende,  at  Majsdampere  o.  1., 
der  anløber  engelske  Havne  for  at  kulle 
eller  af  andre  Grunde,  boldes  tilbage  her 
som  Folge  af  det  i  England  gældende  Ud¬ 
førselsforbud  for  Majs.  Det  vides,  at  Re¬ 
geringen  har  sin  Opmærksomhed  hen¬ 
vendt  paa  disse  Forhold  og  at  Udenrigs¬ 
ministeriet  arbejder  paa  en  Løsning  af 
dette  Spørgsmaal.  Man  mener  at  kunne 
vente  et  Resultat  af  en  Forhandling  med 
England,  til  hvilket  Land  vi  selv  jo  ud¬ 
fører  saa  betydelige  Mængder  Levneds¬ 
midler,  men  Kornhandelen  herhjemme 
burde  sikkert  assistere  Udenrigsministe¬ 
riet  ved  at  sende  en,  med  denne  Handels 
Detailler  fortrolig  Mand  over  til  Disposi¬ 
tion  for  vor  Gesandt  i  England  under  dis¬ 
se  Forhold. 

Glasindustrien  kan  allerede  meddele 
om  to  Fabriker,  der  har  maattet  standse 
paa  Grund  af  Mangel  paa  Raastof,  der 
væsentlig  tages  fra  Østrig  og  Tyskland. 
Ogsaa  i  denne  Fabrikation  spiller  Ivul- 
sporgsmaalet  en  særlig  Rolle,  idet  der  ud- 

kræves  en  speciel  Art  Kul,  hvis  Tilførsel 
nu  er  vanskeliggjort.  Dog  synes  det  med 
Hensyn  til  dette  Punkt  at  lysne,  efter  at 
Glasværkerne  har  faaet  fragtet  en  Dam¬ 
per  fra  Skotland.  Mangelen  paa  Sulfat 
og  Soda  turde  snart  blive  skæbnesvanger 
for  Industrien.  Navnlig  gør  Raastofvan- 
skelighederne  sig  gældende  ved  Flaske- 
fabrikationen.  Sædvanligvis  tages  Raa- 
stofferne  hjem  fra  Tyskland,  Relgien  og 
Frankrig,  fra  hvilke  Lande  Tilførslen  nu 
er  standset. 

Porcelænindustrien  har  som  den  ud¬ 
prægede  Luksusproduktion,  den  er,  maat- 
tet  lide  stærkt  under  Forholdene.  Den 
betydelige  Eksport  til  Udlandet  er  stand¬ 
set,  og  ogsaa  den  indenlandske  Afsætning 
er  meget  svag.  Tilbage  bliver  der  den 
Udvej  at  arbejde  paa  Lager.  Paa  denne 
Maade  mener  man  paa  Ring  &  Grøndahls 
Porcelænfabrik  at  kunne  holde  Produk¬ 
tionen  i  Gang  ca.  XA  Aar  med  noget  ind¬ 
skrænket  Drift.  Men  længere  vil  det  falde 
vanskeligt  at  holde  ud,  og  selv  om  For¬ 
holdene  maatte  være  blevet  ordnet  til  den 
Tid,  vil  Industrien  komme  til  at  lide,  in¬ 
den  Lagrene  atter  er  nogenlunde  rom¬ 
mede. 

Snit-  og  Kokesindustrien  lider  i  høj 
Grad  under  Mangelen  paa  Raamaterialer, 
Raasalt  og  Kul.  Begge  Dele  menes  dog  at 
kunne  erholdes  tilfort,  om  end  til  højere 
Priser.  Denne  Industri  vil,  om  ikke  nye 
Raamaterialer  kan  blive  tilført,  næppe 
kunne  holdes  i  Drift  mere  end  et  Par 
Maaneder  her  i  Byen;  hvorledes  de  min¬ 
dre  Provinsfabriker  er  stillede,  foreligger 
ikke  oplyst.  Skulde  det  ikke  lykkes  at 
holde  Fabrikerne  i  Gang,  er  der  Haab 
om  at  kunne  holde  Landet  forsynet  med 
en  saa  uundværlig  Artikel  som  Salt  ved 
Indførsel  af  færdig  raffineret  Salt  fra  Eng¬ 
land. 

Krystalsodaindnstrien  lider  stærkt  un¬ 
der  Manglen  paa  Ammoniaksoda,  der 
kun  haves  i  Mængder  tilstrækkelige  til  at 
sikre  Driften  en  lille  Maaned  endnu.  Imid¬ 
lertid  haaber  man  for  denne  Industris 


Vedkommende  paa  at  kunne  erstatte  de 
standsede  Tilførsler  fra  Tyskland  med 
Tilførsler  fra  England. 

Fremstillingen  nf  ren  Kryolit,  der  tje¬ 
ner  som  Hjælpemiddel  i  Aluminium-, 
Emaille-  og  Mælkeglasindustrien,  er 
haardt  ramt  derved,  at  de  tyske  og  øst¬ 
rigske  Industrier,  der  ellers  aftager  dette 
Stof,  i  Øjeblikket  er  ganske  lammede. 
Imidlertid  gaar  de  sidste  Beretninger 
fra  Tyskland  ud  paa,  at  man  der  i  en 
nær  Fremtid  haaber  at  faa  Erhvervs¬ 
livet  i  nogenlunde  normal  Gænge  igen, 
hvad  dog  næppe  vil  lykkes.  Hvor¬ 
ledes  Forholdene  ligger  i  Frankrig  og 
Rusland,  der  ligeledes  er  betydelige  Afsæt¬ 
ningslande,  vides  overhovedet  ikke  for 
denne  Vares  Vedkommende.  Englands 
Industri  arbejder  ganske  normalt  og  er 
efter  Krigens  Udbrud  bleven  forsynet 
med  Kryolit  til  Aarets  Udgang.  Kryolit- 
rensningen  holdes  dog  stadig  i  Gang,  idet 
man  indtil  videre  arbejder  paa  Lager.  Paa 
denne  Maade  mener  man  at  kunne  ved¬ 
ligeholde  Driften  endnu  ca.  Li  Aar. 

Pinnofnbrikntionen  deler  Skæbne  med 
de  øvrige  Luksusindustrier,  idet  saa  godt 
som  al  Salg  er  standset.  De  vanskelige 
Forhold  har  allerede  nødvendiggjort  store 
Indskrænkninger  i  Driften,  der  arbejdes 
paa  halv  Arbejdstid,  og  paa  flere  Fabri¬ 
ker  har  mange  Afskedigelser  desværre 
allerede  været  nødvendige.  Denne  Pro¬ 
duktion  kan  tilmed  daarlig  arbejde  paa 
Lager,  da  dette  kræver  stor  Plads,  og  end¬ 
videre  er  Tilførslen  af  de  fornødne  Mate¬ 
rialer  fra  Udlandet  fuldstændig  standset. 
Man  mener  i  denne  Industri  under  de 
forhaandenværende  Forhold  at  kunne 
fortsætte  Arbejdet  endnu  et  Par  Maane¬ 
der. 

Pnpir fabrikationen  har  endnu  ikke  lidt 
Indskrænkninger  ved  de  opstaaede  For¬ 
hold.  Derimod  hæmmes  ogsaa  denne  In¬ 
dustrigren  i  sine  Tilførsler  af  de  stærkt 
forogede  Udgifter  til  Fragt,  Assurance  o.  1. 
Med  Hensyn  til  Kulspørgsmaalet  stiller 
Forholdene  sig  væsentlig  som  for  de  øv- 

rige  Industrier,  medens  Papirindustriens 
andre  RaastofTer,  Træmasse  og  Cellulose, 
der  hentes  fra  Sverige  og  Norge,  for  saa 
vidt  fremhyder  heldigere  Tilførselsfor¬ 
hold,  som  Transportforholdene  fra  dis¬ 
se  Lande  turde  være  de  sikreste,  vi 
for  Tiden  har.  Med  Hensyn  til  de  for¬ 
skellige  Hjælpestoffer,  man  hidtil  har 
maattet  tage  fra  Tyskland  og  England, 
haaber  man  ogsaa  for  disses  Vedkom¬ 
mende  at  overvinde  Vanskelighederne  ved 
Tilførslen.  Produktionsmæssigt  set  synes 
Papirindustrien,  saavidt  Forholdene  ikke 
forandrer  sig  afgørende,  at  kunne  vedlige¬ 
holdes  i  normal  Udstrækning. 

Cementindustrien  har  med  sine  over¬ 
ordentlig  betydelige  Eksportinteresser 
selvfølgelig  følt  den  ved  Verdenskrigen 
skabte  Situation  overordentlig  stærkt. 
Omtrent  Halvdelen  af  vor  Cementproduk¬ 
tion  gaar  til  Eksport,  og  denne  er  i  Øje¬ 
blikket  fuldstændig  lammet.  De  skete 
Indkaldelser  har  endnu  ikke  sat  sig  næv¬ 
neværdige  Spor  i  Fabrikernes  Drift,  hvor¬ 
imod  Kulsporgsmaalet,  hvis  Vanskelighe¬ 
der  i  Forbigaaende  bemærket  selvfølgelig 
gør  sig  gældende  for  alle  Industrier,  kan 
blive  betydningsfuldt  for  Cementindu¬ 
strien,  der  kun  har  Kul  til  1  å  2  Maane- 
der,  og  som  bekendt  arbejder  med  et 
overordentlig  stort  Kulforbrug.  Forhaa- 
bentlig  er  dog  Hindringerne  for  fornyede 
Kultilførsler  bortryddede,  som  omtalt  an¬ 
detsteds  i  dette  Hefte,  men  saadan  Tilfør¬ 
sel  kan  ikke  linde  Sted  uden  Fordyrelse 
af  Kullene.  Cementfabrikernes  Lagre  er 
for  en  Dels  Vedkommende  ret  tomme  paa 
Grund  af  det  store,  næsten  fordoblede  Af¬ 
træk  til  Indlandet,  som  de  ekstraordi¬ 
nært  lave  Cementpriser  har  bevirket  i  den 
hidtil  forløbne  Del  af  Aaret.  Imidlertid 
er  der  Grænser  for  de  Lagerbeholdninger, 
man  med  Fordel  kan  lægge  op  af  Cement, 
grundet  paa  den  meget  store  Plads,  den¬ 
ne  Vare  kræver.  Yderligere  kan  der  van¬ 
skeligt  undværes  Gibs  til  Fabrikationen, 
og  da  dette  Materiale,  der  ellers  faas  fra 
Tyskland,  under  de  nuværende  Forhold 


derfor  maaske  ikke  kan  fremskaffes,  saa 
trues  Driftens  uforstyrrede  Fortsættelse 
ogsaa  af  Fare  fra  den  Side. 

Alt  i  alt  stiller  Udsigterne  sig  for  denne 
Industri  næppe  ret  lyse,  da  man  kan  for¬ 
vente  Byggeriets  Standsning  i  Indlandet 
foruden  Eksportens  Ophør. 

T egl nærksindust rien  og  Kalkindustrien, 
der  saa  nøje  hænger  sammen  med  Bygge¬ 
virksomheden,  vil  uden  Tvivl  komme  til 
at  lide  betydelige  Indskrænkninger.  Byg¬ 
geriet,  der  som  bekendt  er  Erhvervenes 
svageste  Felt  og  det  Omraade,  der  i  Beg¬ 
len  først  rammes  af  ind  trædende  Kriser, 
menes  som  alt  ovenfor  anført  at  ville 
standse  efterhaanden,  som  de  i  Arbejde 
værende  Foretagender  fuldføres.  Delte 
gælder  utvivlsomt  baade  Hovedstad  og 
Provins.  I  første  Linje  er  dette  en  Følge 
af  de  overordentlig  vanskelige  Pengefor¬ 
hold,  der  vil  umuliggøre  Afsætningen 
af  Kreditforeningsobligationer,  Stiftelsen 
af  Byggelaan  m.  m. 

Gødningsindustrien  menes  at  kunne 
holdes  i  Gang  endnu  et  halvt  Aars  Tid. 
Imidlertid  har  Hovedsælgeren,  Det  dan¬ 
ske  Gødningskompagni,  i  indeværende 
Sæson  maattet  melde  Force  majeure  for 
80  pCt.  af  dets  paatagne  Leveringsforplig¬ 
telser. 

Hvor  længe  Svovlsyrefabrikationen  kan 
boldes  i  Gang,  afhænger  af,  hvorvidt  det 
lykkes  at  importere  Chili  Salpeter,  der 
kommer  ind  under  Krigskontrabande. 

Hvad  Jernindustrien  angaar,  er  Forhol¬ 
dene  her  noget  forskellige.  De  Maskin¬ 
fabriker,  der  specielt  beskæftiger  sig  med 
Eksport,  bliver  selvfølgelig  haardt  ramt 
af  Krigen.  Ligeledes  alle  de  betydelige 
Grene  af  Jernindustrien,  der  direkte  eller 
indirekte  er  interesseret  i  Byggevirksom¬ 
heden.  For  Jernindustrien  er  det  af  stør¬ 
ste  Betydning,  om  de  nødvendige  Raama- 
terialer,  Plader,  Bjælker  o.  s.  v.  stadig  vil 
kunne  tilføres,  eventuelt  Tilførsler  faas 
andre  Steder  fra.  Vor  Værktøjsmaskin¬ 
industri  er  ramt  af  Krigskontrabande¬ 
bestemmelserne,  idet  §  9  i  Justitsmini- 

steriets  Udførselsforbud  af  6.  Aug.  for¬ 
mentlig  helt  umuliggør  Udførslen  af 
Værktøjsmaskiner  og  Værktøjer,  selv  til 
neutrale  Stater,  af  Hensyn  til  deres  even¬ 
tuelle  Brug  i  Vaaben-  og  Ammunitions- 
fremstillingens  Tjeneste.  Alt  i  alt  maa  Ti¬ 
derne  siges  at  være  svære  for  Jern-  og 
Maskinindustrien. 

Hvad  Værftindustrien  angaar,  foreligger 
kun  Oplysninger  fra  Helsingør-Værftet. 
Her  mener  man  med  de  forhaandenvæ- 
rende  Beholdninger  af  Kul  og  Jern  at 
kunne  vedligeholde  Nybygningsarbejdet 


endnu  et  Par  Maaneder.  Ordrer  har  man 
dog  for  betydelig  længere  Tid.  Repara¬ 
tionsvirksomheden  kan  maaske  tamkes  al 
blive  ganske  tilfredsstillende,  da  de  ufri¬ 
villige  Oplægninger  af  Skibe  sikkert  vil 
give  Anledning  til  Udførelse  af  forskel¬ 
lige  Reparationer.  Det  omtalte  Værft 
er  ikke  i  nævneværdig  Grad  blevet  be¬ 
rørt  af  Indkaldelserne,  til  Trods  for  de 
store  Arbejdsstyrker,  Skibsværfterne  som 
bekendt  arbejder  med.  Lignende  Forhold 
tør  antages  at  gælde  for  den  hele  Værft- 
industri. 


S&J 

‘ii? 


* 


Industriraadet  under  Krisen. 


Ovenfor  er  givet  en  Oversigt  over 
dansk  Industris  Stilling  og  Udsigter 
under  den  af  Verdenskrigen  skabte  van¬ 
skelige  Situation  ogsaa  i  vort  Land. 

For  dansk  Industris  Vedkommende 
vil  der  imidlertid  i  denne  Forbindelse 
være  Anledning  til  at  fremhæve  det  be¬ 
tydningsfulde  i,  at  det  i  Tide  er  lykke¬ 
des  at  skabe  Industrien  det  uafhængige 
og  ansete  Talerør,  som  Industriraadet 
tør  siges  at  repræsentere  overfor  Olien t- 
ligheden.  De  foreliggende  alvorlige  For¬ 
hold  med  de  mange  uventede  Situationer, 
der  saa  hastigt  er  affødt,  gav  straks  In¬ 
dustriraadet  Lejlighed  til  at  samles  Tirs¬ 
dagen  den  4.  August,  hvorefter  Møderne 
fortsattes  de  nærmest  følgende  Dage, 
eftersom  det  paakrævedes.  Blandt  de 
Spørgsmaal,  man  i  de  første  Møder  havde 
at  beskæftige  sig  med,  var  ret  selvfølge¬ 
lig  det  store  almindelige  Spørgsmaal  om 
Industriens  Stilling  overfor  Arbejdets 
mulige  Vedligeholdelse,  selv  under  van¬ 
skelige  Situationer.  Paa  Industriraadets 
Møde  Onsdag  den  5.  August,  vedtoges 
som  Afslutning  paa  en  Diskussion  an- 
gaaende  disse  Forhold  enstemmigt  føl¬ 
gende  Udtalelse: 

» Industriraadet  har  paa  sit  Møde  den 
5.  August  enstemmigt  vedtaget  at  opfordre 


de  Industridrivende  til  under  de  alvorlige 
og  vanskelige  Forhold,  som  vi  gaar  i  Møde , 
at  tilrettelægge  Virksomhedernes  Drift  med 
den  Opgave  for  Øje:  Al  holde  det  størst 
mulige  Antal  Arbejdere  og  Funktionærer 
længst  muligt  beskæftiget,  selv  om  delte 
kun  kan  gennemføres  med  Ofre  fra  Virk¬ 
somhedernes  Side.« 

Allerede  paa  Mødet  den  4.  August 
havde  Raadet  endvidere  taget  Stilling  til 
Moratoriespørgsmaalet  med  en  Udtalelse, 
der  anbefalede  et  Moratorium  overfor 
Udlandet,  men  advarede  mod  Følgerne 
af  et  almindeligt  indenlandsk  Moratorium. 
Industriraadets  Ønsker  i  saa  Henseende 
er  senere  imødekommet  ved  Loven  om 
Adgang  til  Betalingshenstand. 

Et  mere  specielt  Spørgsmaal  afgav 
Forholdet  med  Hensyn  til  »De  forenede 
Kulimportørers«  Annullering  af  deres 
Salgskontrakter  og  paafølgende  Prisfor¬ 
højelse  af  100  pCl.  for  Kul  og  Kokes. 
For  nærmere  at  undersøge  hele  dette 
Spørgsmaal  nedsattes  paa  Industriraadets 
Møde  samme  Dato  et  Udvalg  bestaaende 
af  d’Herrer:  Fabrikant  C.  F.  Jarl,  som 
Udvalgets  Formand,  Direktør  Max  Dallin, 
Direktør  Valdemar  Hansen,  Direktør  Poul 
C.  Poulsen,  og  Direktør  Georg  Waidtløw. 

Paa  sit  næste  Møde,  Fredagen  den  7. 

August,  drøftede  derefter  Industriraadet 
bl.  a.  den  almindelige  Tendens  hos 
Kredse  af  Industridrivende  og  Leveran¬ 
dører  til  under  de  forhaandenværende 
vanskelige  Forhold  at  erklære  løbende 
Kontrakter  hævede  paa  Grund  af  Force 
majeure- Klausulen.  Forholdene  her  er 
imidlertid  overordentlig  uensartede,  baade 
reltende  sig  efter  de  nævnte  Klausulers 
Affattelse  og  efter  de  Faktorer,  der  her 
maa  komme  i  Betragtning,  saaledes  at 
et  ensidigt  Synspunkt  ikke  uden  videre 
tør  anlægges.  Alligevel  mente  Industri¬ 
raadet  det  dog  absolut  tilraadeligt  at 
vedtage  en  Udtalelse  af  følgende  Ord¬ 
lyd  : 

»  Under  den  i  mange  af  Europas  Lande 
indtraadte  Krigstilstand ,  som  for  Tiden  i 
høj  Grad  berører  vore  Erhverv  og  Virk¬ 
somheder  ved  helt  eller  delvis  at  forhindre 
Tilførsler  fra  Udlandet ,  har  man  i  for¬ 
skellige  Industri-  og  Leverandørgrupper 
overvejet,  hvorvidt  denne  Tilstand  maatte 
berettige  til  at  hæve  eller  suspendere  lø¬ 
bende  Leveringskontrakter  paa  Grund  af 
en  til  disse  knyttet  Force  majeure-Klausul. 

I)a  en  Force  majeure-Klausul  i  al  Al¬ 
mindelig  hed  har  til  Formaal  at  fritage 
Leverandøren  for  Ansvar,  hvis  han  ved 
indtraadt  Force  majeure  saasom  Krig  po¬ 
sitivt  forhindres  i  at  levere,  medens  det 
derimod  ikke  uden  videre  er  givet ,  at  han 
fritages  for  at  levere,  hvis  han  overhovedet 
kan  fremskaffe  Varerne,  finder  Industri¬ 
raadet  det  rigtigst,  at  advare  mod  en  ved 
misforstaaet  Anvendelse  af  Force  majeure- 
Klausulen  foretaget  forhastet  Annullering 


eller  Suspension  af  løbende  Kontrakter  og 
opfordrer  vedkommende  Interessentkredse 
til  ikke  at  foretage  et  saadant  Skridt  uden 
nøje  Prøvelse. 

Det  maa  overhovedet  anses  som  en  Pligt 
under  den  nuværende  alvorlige  Situation, 
at  Industrien,  hvor  Valget  er,  i  videst  mu¬ 
ligt  Omfang,  ser  paa  sine  Kunders  Tarv, 
selv  om  dette  kun  kan  ske  med  betydelige 
Ofre. « 

Efter  denne  Vedtagelse  oplystes  det, 
at  det  ovenfor  nævnte  Udvalg  til  Behand¬ 
ling  af  Spørgsmaalet  om  Kulprisernes 
ekstraordinære  Forhøjelse  havde  søgt 
en  Forhandling  med  Kulimportørerne. 
Denne  Forhandling  havde  imidlertid  ikke 
kunnet  komme  i  Stand,  idet  Udvalget 
havde  modtaget  Meddelelse  fra  Kulim- 
portørerne  om,  at  del  ikke  var  lykkedes 
dem  at  faa  nedsat  et  Udvalg  med  Be¬ 
myndigelse  til  paa  samtlige  Kulim por¬ 
tørers  Vegne  at  konferere  med  Industri- 
raadets  Udvalg. 

I  denne  Sammenhæng  kan  nævnes,  at 
Formanden  for  Industriraadet,  Ingeniør 
Alex.  Foss,  er  indtraadt  som  Medlem  i 
Prisregulerings-Kommissionen,  hvis  Op¬ 
gaver  og  Virksomhed  andetsteds  er  om¬ 
talt,  hvoriblandt  Løsningen  af  det  for 
Industrien  saa  vigtige  Kulspørgsmaal, 
hvilken  Løsning  Industriraadet  den  18. 
August  gav  sin  Tilslutning. 

Ved  nævnte  Møde  tog  Baadet  end¬ 
videre  Stilling  bl.  a.  til  de  fra  forskellige 
Sider  fremsatte  Andragender  om  Total¬ 
forbud  m.  m.,  hvilket  andetsteds  nær¬ 
mere  er  omtalt. 


Regulering  af  Priserne  paa  Levnedsmidler  og  Varer. 


Udbrudet  af  den  store  evropæiske 
Krig  og  de  ekstraordinære  Forhold, 
der  herved  affødtes,  gav  sig  øjeblikkelig 
Udslag  i  Forhøjelse  af  Priserne  paa 
mange  Levnedsmidler  og  Varer  ogsaa  i 
vort  Land.  Andet  Sleds  i  dette  Hefte 


omtales  den  Prisforhøjelse,  som  maatte 
interessere  Industrien  mest,  nemlig  Kul¬ 
im  portørernes  Kontraktsannulleringer 
med  tilhørende  Prisforhøjelse  for  Kul 
med  100  pCt.  Ved  den  truende  Udsigt 
til  fuldstændig  at  blive  afskaaret  fra  nye 

Tilførsler  skabtes  der  i  de  første  Krise¬ 
dage  saa  ekstraordinære  Forhold  paa 
Varemarkedet,  at  Regeringen  saa  sig  for¬ 
anlediget  til  at  forelægge  Rigsdagen  et 
Forslag  til  midlertidig  Lov  om  Regule¬ 
ring  af  Prisen  paa  Levnedsmidler  og 
Varer.  Loven  vedtoges  den  7.  August 
og  har  følgende  Ordlyd: 

§  1. 

»Indenrigsministeren  bemyndiges  til 
indtil  videre  at  træffe  Foranstaltninger 
til  Regulering  af  Prisen  paa  Levneds¬ 
midler  og  Varer,  derunder  mod  fuld 
Erstatning  at  lade  Staten  overtage  saa- 
danne  Levnedsmidler  og  Varer,  som  det 
er  af  Betydning  for  Samfundet  at  have 
Raadighed  over. 

Købesummen  for  Varer,  som  Staten 
maatte  overtage,  fastsættes  af  Kommis¬ 
sioner,  hvis  Virksomhedsomraade  og 
Sammensætning  bestemmes  ved  kgl. 
Anordning. 

§  2. 

Denne  Lov  træder  straks  i  Kraft.« 

I  Henhold  hertil  nedsattes  under  8. 
August  en  Kommission,  hvis  Opgave 
ifølge  den  kgl.  Anordning,  der  udpegede 
Kommissionens  Medlemmer,  skulde  være 
denne : 

»Der  nedsættes  under  Indenrigsmini¬ 
steriet  en  Kommission,  der  under  de 
forliaandenværende  overordentlige  For¬ 
hold  vil  kunne  træffe  Foranstaltninger 
til  Landets  Forsyning  med  nødvendige 
Forbrugsartikler  (deriblandt  Kul,  Kokes 
og  andre  Brændselsstoffer,  udenlandske 
Fødevarer  samt  Kornstoffer)  og  disses 
hensigtsmæssige  Fordeling,  og  som  be¬ 
myndiges  til,  hvor  det  maatte  findes 
fornødent,  at  indvirke  regulerende  paa 
Handelen  med  og  Priserne  paa  Levneds¬ 
midler  og  Varer,  naar  uforholdsmæssig 
Prisstigning  som  Følge  af  Spekulations¬ 
forretninger  eller  af  anden  Aarsag  er 
indtraadt  eller  kan  befrygtes  at  ville 
ind  træde. 


Kommissionen  skal  kunne  kræve  alle 
for  sin  Virksomhed  fornødne  Oplys¬ 
ninger  meddelte  mundtlig  eller  skriftlig 
saavel  af  alle  statslige  og  kommunale 
Myndigheder  som  af  private,  derunder 
ogsaa  Oplysning  om,  hvilke  Behold¬ 
ninger  der  maatte  forefindes.  Den  gør 
Indstilling  til  Indenrigsministeriet  om 
de  Foranstaltninger,  den  finder  nødven¬ 
dige,  derunder  Forslag  til 

1)  Landets  Forsyning  med  de  ovenfor 
angivne  Levnedsmidler  og  Varer. 

2)  Statens  Overtagelse  mod  fuld  Erstat¬ 
ning  af  saadanne  Levnedsmidler  og 
Varer,  som  det  er  af  Betydning  for 
Samfundet  at  have  Raadighed  over; 
—  i  saa  Fald  vælger  den  af  sin  Midte 
enkelte  Medlemmer  til  i  Forbindelse 
med  særlige,  af  Indenrigsministeriet 
efter  Kommissionens  Forslag,  beskik¬ 
kede  Sagkyndige  at  fastsætte  Købe¬ 
summen  for  disse  Varer. 

3)  Fastsættelse  af  Maksimalpriser  en  gros 
og  en  detail  for  saadanne  Levneds¬ 
midler  og  Varer,  som  falder  ind  un¬ 
der  Loven. 

Den  gør  endvidere  Indstilling  til  Ju¬ 
stitsministeriet  om  Benyttelse  af  den  i 
Lov  af  6.  August  1914  givne  Bemyndi¬ 
gelse  til  at  udstede  Forbud  mod  Udførsel 
af  visse  Varer.« 

I  Kommissionen  fik  følgende  Herrer 
Sæde:  Som  Formand:  Grosserer,  for¬ 
henværende  Finansminister,  Chr.  Hage. 
Som  Sekretær:  Kontorchef  i  Indenrigs¬ 
ministeriet  Martensen-Larsen.  Som  Med¬ 
lemmer:  Raadmand,  Forvalter  ved  Ar¬ 
bejdernes  Fællesbageri  Fr.  Andersen ; 
Professor  ved  Universitetet,  Dr.  polit. 
L.  V.  Birck ;  Ingeniør,  Formand  for  In- 
dustriraadet  Alex.  Foss ;  Generalintendant 
C.  E.  V.  Franck;  Husmand,  Formand 
for  de  sjællandske  Husmandsforeninger 
Niels  Frederiksen;  Direktør,  Medlem  af 
Grosserersocietetets  Komité,  H.  Heilbath; 
Borgmester  i  Kjøbenhavn  ,/.  Jensen; 
Skibsreder  i  Esbjerg,  Konsul  D.  Lauritzen, 
Gaardejer,  Hypotekbankdirektør  P.  Th. 

Nielsen,  samt  Grosserer,  Dampmøller, 
Medlem  af  Grosserersocietetets  Komité 
V.  Lund. 

Denne  Kommission  fik  snart  fuldt  op 
at  gøre.  De  Spørgsmaal,  der  først  paa¬ 
trængte  sig  til  Løsning,  var  Brændsels- 
spørgsmaalet  og  Brød- og  Melspørgsmaalet, 
i  hvilke  hele  Befolkningen  er  saa  stærkt 
interesseret.  Der  vil  imidlertid  være  al 
Anledning  til  at  fremhæve  den  Om¬ 
stændighed,  at  Kommissionen  trods  den 
Bemyndigelse,  der  var  givet  den,  prin¬ 
cipielt  har  holdt  sig  fjernt  fra  at  fast¬ 
sætte  Maksimalpriser,  men  er  gaaet  den 
Vej  ved  Forhandling  med  de  paagældende 
Interessentgrupper,  navnlig  Kulimpor¬ 
tører  og  Bagere,  at  naa  til  Resultater, 
der  under  de  forhaandenværende  For¬ 
hold  næppe  har  kunnet  ønskes  bedre. 
De  i  andre  Lande  gjorte  Erfaringer  med 
Hensyn  til  forhastede  Fastsættelser  af 
Maksimalpriser  har  siden  i  høj  Grad 
givet  Kommissionen  Ret  i  dens  princi¬ 
pielle  Standpunkt. 

Det  Spørgsmaal,  som  var  af  saa  stor 
Interesse  for  Industrien,  nemlig  Prisfor¬ 
højelsen  for  Kul,  hvilket  Spørgsmaal 
som  alt  nævnt  og  som  andetsteds  ud¬ 
førligere  omtalt,  Industriraadet  selvstæn¬ 
digt  tog  op  allerede  inden  Prisregulerings¬ 
kommissionens  Nedsættelse,  maatte  til 
sin  heldige  Løsning  forudsætte  en  Sam¬ 
virken  med  Hensyn  til  det  vanskelige 
Fragt-  og  Assurancespørgsmaal  mellem 
Staten  og  de  private  Importører.  Med 
Hensyn  til  dette  Omraade  kunde  Kom¬ 
missionen  den  11.  August  meddele  føl¬ 
gende  : 

»Kommissionen  har  i  første  Række 
rettet  sin  Opmærksomhed  paa  at  mulig¬ 
gøre  en  Genoptagelse  af  en  Kulimport 
til  Danmark  fra  britiske  Havne.  Den 
har  i  saa  Henseende  foranlediget,  at  det 
danske  Gesandtskab  i  London  har  hen¬ 
vendt  sig  til  den  britiske  Regering;  som 
Resultat  heraf  foreligger  der  nu  Medde¬ 
lelse  om,  at  den  britiske  Regering  øn¬ 
sker,  at  Eksporten  af  Kul  og  Kokes 


skal  foregaa  saa  frit  som  muligt,  kun 
med  Undtagelse  af  visse  Sorter  af  Damp¬ 
kul,  som  er  forbeholdt  den  britiske 
Flaade.  I  Henhold  hertil  forventes  det 
at  Kultilførslen  til  Danmark  atter  gen¬ 
optages. 

Dernæst  har  Kommissionen  haft  til 
Opgave  at  fjerne  den  Hindring  for  Kul¬ 
importen,  som  hidrører  fra  Risikoen  for 
Krigsfare.  Kommissionen  har  i  den  An¬ 
ledning  forhandlet  med  de  kjøbenhavn- 
ske  Søforsikringsselskaber;  Det  kgl.  oct. 
Kompagni,  De  private  Assurandører, 
Fjerde  Søforsikringsselskab  og  Kjøben- 
havnske  Sø-Assurance  Forening  er  ind- 
gaaede  paa  at  tegne  Forsikring  imod 
Risikoen  ved  Krigsfaren  ved  Transporten 
mellem  den  nordlige  Del  af  Østengland 
og  Østskotland  og  danske  Havne  til 
nærmere  fastsatte  Priser,  saaledes  at 
Forsikringsselskaberne  selv  løber  lL  af 
denne  Risiko,  medens  Staten  overtager  3A. 
Endvidere  har  Kommissionen  rettet  Hen¬ 
vendelse  til  Indenrigsministeren  om  at 
foranledige  Forhandling  mellem  Rederi¬ 
foreningen  (gennem  Arbejdsgiverforenin¬ 
gen)  og  Sømændenes  og  Fyrbødernes 
Forbund  for  at  opnaa  Forlig  i  Striden 
vedrørende  Kulrederiers  Skibe,  hvilken 
Strid  det  under  de  nuværendeForhold  maa 
haabes,  at  man  fra  begge  Sider  for  Sam¬ 
fundets  Skyld  vil  afslutte. 

Da  der  saaledes  er  opnaaet  Udsigt  til, 
at  Indførsel  af  Kul  og  Kokes  fra  Øst¬ 
kysten  af  England  og  Skotland  snarligt 
kan  genoptages  i  betydeligt  Omfang, 
agter  Kulimportørerne  straks  at  nedsætte 
Kul-  og  Kokespriserne  med  25  pCt.« 

Denne  Nedsættelse  svarede  til  Halv¬ 
delen  af  den  ved  Krigsforholdenes  Ud¬ 
brud  skete  Prisforhøjelse  af  100  pCt. 
Nedsættelsen  var  imidlertid  kommet  i 
Stand  ikke  som  en  tvangsmæssig  Fast¬ 
sættelse  af  Prisen  fra  Kommissionens 
Side,  saaledes  som  Loven  bemyndigede 
den  til  eventuelt  at  træffe,  men  var 
Resultatet  af  en  Forhandling  med  Kul¬ 
importørerne  og  en  af  disse  frivillig  ved- 

taget  Nedsættelse.  Heraf  fulgte  igen,  at 
Kommissionen  i  enhver  Henseende  be¬ 
varede  Frihed  til  at  genoptage  Spørgs- 
maalet  om  Kulpriserne,  naar  den  fandt 
Anledning  dertil.  Kulstrejken  lykkedes 
det  ved  Forligsmandens  Mellemkomst  at 
faa  afsluttet. 

Efter  at  Hindringerne  nu  var  bort¬ 
ryddede  og  Staten  havde  paataget  sig 
den  paatænkte  Dækning  af  Assurance 
for  Krigsfare  med  en  væsentlig  Andel  i 
Risikoen,  og  efter  at  Forholdene  i  Nord¬ 
søen,  hvor  man  som  bekendt  en  Over¬ 
gang  var  blevet  opskræmmet  af  Advars¬ 
ler  om  udlagte  Miner,  af  Rygter  om 
stedfundne  Søkampe  o.  s.  v.,  bedømtes 
mere  nøgternt  og  roligt,  hvilket  bl.  a. 
foranledigede  Landbrugseksportens  Gen¬ 
optagelse,  der  en  Overgang  var  stand¬ 
set  af  samme  Grunde,  aabnede  der  sig 
hermed  Mulighed  for  fornyet  Kulimport 
fra  England  og  Skotland.  Men  hermed 
var  ogsaa  en  ny  Rasis  etableret  for  videre 
Forhandlinger  om  Kulpriserne,  og  disse 
førtes  da  frem  til  et  foreløbigt  afslut¬ 
tende  Resultat  af  18.  August,  hvorom 
Prisreguleringskommissionen  udsendte 
følgende  Meddelelse: 

»Som  Resultat  af  de  førte  Forhand¬ 
linger  har  Kulimportørerne  vedtaget  at 
nedsætte  Priserne  paa  Kul  og  Kokes  un¬ 
der  de  nuværende  Forhold  som  følger: 

For  løbende  Kontrakter  om  Kul,  i 
hvilke  en  bestemt  Pris  er  fastsat,  ned¬ 
sættes  Prisen  til  den  oprindeligt  kontra¬ 
herede  Pris  med  et  Tillæg  af  4  Kr.  pr. 
Ton  å  1000  kg.,  hvilket  Reløb  af  Im¬ 
portørerne  er  beregnet  at  svare  til  de  som 
Følge  af  Krigsforholdene  forøgede  Om¬ 
kostninger  (forhøjet  Assurance,  forhøjet 
Hyre  m.  v.). 

For  løbende  Kontrakter  om  Kokes 
nedsættes  Prisen  til  den  oprindelig  kon¬ 


traherede  Pris  med  et  Tillæg  af  30  Øre 
pr.  Hektoliter. 

For  Kul,  der  sælges  til  Forhandlere 
og  Husholdninger,  er  der  fastsat  de 
samme  Dagspriser  som  før  Forhøjelsen 
med  et  Tillæg  af  35  Øre  pr.  Hektoliter 
Kul  og  40  Øre  pr.  Hektoliter  Kokes, 
hvilket  paa  samme  Maade  som  ovenfor 
nævnt  svarer  til  de  ved  Krigsforholdene 
forøgede  Omkostninger.  Som  Følge  her¬ 
af  vil  de  den  4.  August  bekendtgjorte 
Priser  eksempelvis  nedsættes  saaledes: 
Prisen  til  Husholdninger  for  prima  har¬ 
pede  Nøddekul  til  1  Kr.  90  Øre  og  for 
prima  engelske  knuste  Kokes  til  1  Kr. 
70  Øre  pr.  Hektoliter. 

De  ovenstaaende  Nedsættelser  træder 
i  Kraft:  Kontraktpriserne  fra  19.  ds.  og 
de  øvrige  Priser  fra  Mandag  den  24.  ds. 
til  hvilken  Tid  ny  Tilførsel  ventes.« 

Atter  her  var  dog  kun  Tale  om  en 
frivillig  Nedsættelse  af  Priserne  efter 
Henstilling  fra  Kommissionen.  Den  fore¬ 
tagne  Nedsættelse  modtoges  med  Tilfreds¬ 
hed  saavel  i  den  store  Refolkning  som 
i  Industrien,  og  Industriraadet  udtalte 
da  ogsaa  paa  sit  Møde  af  samme  Dato, 
at  man  fandt  Nedsættelsen  »efter  Om¬ 
stændighederne  tilfredsstillende.«  Selv¬ 
følgelig  havde  Kommissionen  ikke  her¬ 
med  forpligtet  nogen  til  at  give  Afkald 
paa  sine  juridiske  Krav,  som  man  maatte 
have  angaaende  Kulimportørernes  Annul¬ 
lering  af  de  oprindelige  Kontrakter.  I 
disse  Spørgsmaal  blandede  Kommis¬ 
sionen  sig  ikke,  men  overlod  dem  gan¬ 
ske  til  vedkommende  Parter.  Alt  i  alt 
mentes  de  efter  Nedsættelsen  gældende 
Priser  at  betyde  en  Forhøjelse  af  de  op¬ 
rindelige  Kontraktspriser  af  ca.  20  a  25 
pCt.,  hvilken  Forhøjelse  som  anført 
mentes  just  at  kunne  dække  de  forøgede 
Omkostninger  ved  Tilførslen  m.  m. 

Axel  Meyer. 


Den  20.  Juli  fejrede  Fabrikant  Axel 
Meyer  sit  25  Aars  Jubilæum  som 
Formand  for  Fællesrepræsentationen  for 
dansk  Industri  og  Haandværk.  Eller 
rettere  sagt,  det  var  Fællesrepræsenta¬ 
tionen  der  holdt  Fest,  fordi  den  havde 
haft  Axel  Meyer  til  Formand  i  25  Aar. 
Og  med  Rette.  Thi  er  der  nogen  Orga¬ 
nisation,  der  kan  siges  at  være  et  med 
sin  Formand,  saa  er  det  Fællesrepræ¬ 
sentationen. 

Axel  Meyer  er  efter  hele  sin  Opdragelse, 
sin  Udvikling  og  sit  Syn,  Haandværkets 
Mand.  Han  har  som  ung  lært  sit  Haand¬ 
værk,  har  arbejdet  i  det,  har  som  Mand 
»staaet  sine  Mesteraar«,  og  er  gaaet  op  i 
Haandværkets  Ønsker  og  Tanker,  saa  at 
han  saa  at  sige  er  bleven  en  Legemlig¬ 
gørelse  af  dem. 

Da  Axel  Meyer  blev  Fællesrepræsen¬ 
tationens  Formand  1889,  var  denne  In¬ 
stitution  endnu  ung.  Den  havde  baade 


Formaal  og  Idealer,  som  ikke  blev  løst, 
fordi  de  i  Virkeligheden  i  mange  Hen¬ 
seender  laa  udenfor  Haandværkets  Syns¬ 
kreds.  Det  var  nemlig  ikke  saa  meget 
nye  Opgaver,  man  trængte  til  indenfor 
Haandværkel,  som  til  at  værne  om  det, 
man  sad  inde  med. 

Paa  mange  Maader  truedes  Haand- 
værket  af  Udviklingen.  Af  den  frem¬ 
skridende  Industrialisering,  af  Handelen, 
af  de  moderne  Synsmaader,  baade  i  po¬ 
litisk  og  social  Henseende.  Opgaven  for 
Haandværket,  saaledes  som  det  og  dets 
Mænd  saa  paa  Sagerne,  blev  da  ikke 
saa  meget  den  at  bane  nye  Veje,  som 
at  værne  om  det  bestaaende. 

Ganske  naturligt  er  det  derfor  faldet 
for  Haandværket  at  arbejde  paa  de  Om- 
raader,  hvor  det  følte  sig  i  Overensstem¬ 
melse  med  Fortiden  og  med  den  gamle 
Tradition.  Et  stort  Arbejde  er  i  Tidens 
Løb  udfoldet  paa  at  faa  Næringslovgiv- 

ningen  omordnet,  saa  den  bedre  passede 
for  Haandværkets  Krav,  paa  Indførelsen 
af  faglige  Prøver,  paa  Ordning  af  Lær- 
lingespørgsinaal  og  Fagskoleundervis¬ 
ningen. 

Her  har  Axel  Meyer  gjort  sit  store 
Arbejde,  helt  givet  sig  til  det.  I  Taler 
paa  Rejser,  ved  pers0nlig  Paavirkning, 
ved  Fester  og  alvorlige  Sammenkomster 
har  Meyer  virket,  aldrig  træt,  aldrig  op¬ 
givende,  vel  vidende,  at  hvad  han  ikke 
naaede  i  Dag,  kunde  naaes  i  Morgen. 

Hans  Arbejdsmetode  har  ikke  saa 
meget  været  begejstrende  Opildning,  som 
utrættelig  Sejghed,  en  udpræget  Evne 
til  at  skaffe  sig  Haandværkernes  For¬ 
trolighed  og  deres  Tillid.  Han  har  al¬ 
tid  ved  given  Lejlighed  vidst  at  sige 
netop  de  Ord,  som  skulde  siges  i  den 
Kreds,  hvor  han  befandt  sig. 

Paa  den  Maade  er  det  lykkedes  Axel 
Meyer  gennem  Aarenes  Løb  at  fylke 
Haandværkerne  om  Fællesrepræsenta¬ 
tionen. 

Fra  i  1889  at  omfatte  95  Foreninger 
med  23347  Medlemmer  er  Fællesrepræ¬ 
sentationen  i  1914  vokset  til  at  rumme 
396  Foreninger  med  61826  Medlemmer. 

Det  er  altsaa  bleven  en  stor  Hær  — 
der  selvom  den  maaske  ikke  politisk 
set,  kan  siges  at  danne  en  Enhed  — , 
dog  i  alle  faglige  og  sociale  Spørgsmaal 
staar  som  Haandværkets  naturlige  Re¬ 
præsentant  og  bliver  hørt  som  saadan. 


Men  det  er  ikke  alene  Fællesrepræsen¬ 
tationen,  der  har  nydt  godt  af  Axel 
Meyers  Arbejde.  Ogsaa  Industrifor¬ 
eningen  har  meget  at  takke  ham  for. 
I  dens  Repræsentantskab  har  han  haft 
Sæde  siden  1882  og  til  Tider  udført 
Arbejder  af  stor  Betydning.  Igennem 
mange  Aar  har  han  ydet  et  trofast  og 
godt  Arbejde  i  mange  af  Industriforenin¬ 
gens  staaende  og  specielle  Udvalg.  Han 
har  deltaget  i  Udstillingsudvalgets  og  i 
Legatudvalgets  ofte  brydsomme  Virksom¬ 
hed,  men  aldrig  skyet  personlig  Møje. 
Det  var  som  Industriforeningens  Re¬ 
præsentant,  at  Fabrikant  Meyer  var  en 
af  Organisatorerne  for  den  store  Udstil¬ 
ling  i  1888,  og  som  Repræsentant  for 
Industriforeningen  sidder  han  den  Dag  i 
Dag  i  Kunstindustrimuseets  Bestyrelse, 
ligesom  han  ogsaa  er  Medlem  af  Indu- 
striraadet. 

Der  har  i  det  hele  taget  ikke  været 
mange  Opgaver  indenfor  Industriforenin¬ 
gen,  til  hvis  Løsning  Axel  Meyer  ikke  har 
ydet  sin  personlige  Medvirkning;  og  der 
holdes  ikke  mange  Møder  i  Industrifor¬ 
eningens  Repræsentantskab,  hvor  han 
stadig  sidder,  uden  at  han  tager  virksom 
Del  deri. 

Industriforeningen  har  derfor  al  Grund 
til  at  føje  sin  Hyldest  til  al  den  anden, 
som  er  bleven  Axel  Meyer  til  Del  ved 
hans  Jubilæum. 


#  e-  # 

Toldlovsrevisionen  1916. 


Industriraadet  opfordret  til 

Ved  den  forestaaende  Revision  i  1916 
af  den  nugældende  Toldlov  er  det 
Hensigten  at  give  de  interesserede  Er¬ 
hverv  Lejlighed  til  i  videst  mulig  Ud¬ 
strækning  at  fremkomme  med  deres  her- 
henhørende  Ønsker,  forinden  man  i  Fi¬ 
nansministeriet  skrider  til  Udarbejdelsen 


at  deltage  i  Forarbejderne. 

af  det  nye  Forslag.  Finansministeriet 
har  i  saa  Henseende  anset  det  for  mest 
hensigtsmæssigt,  hvor  mere  omfattende 
Erhvervsorganisationer  findes,  at  benytte 
disse  som  Mellemled  frem  for  at  rette 
Henvendelser  til  de  enkelte  Erhvervs¬ 
drivende.  Blandt  andet  har  Industri- 

raadet  faaet  Forespørgsel  fra  Finans¬ 
ministeriet,  om  det  maatte  være  villig  til 
at  paatage  sig  Arbejdet  med  at  frem¬ 
skaffe  de  Ønsker,  der  med  Henblik  paa 
den  nævnte  Toldlovsrevision  maatte  næres 
indenfor  det  Erhvervsomraade,  som  In- 
dustriraadet  repræsenterer. 

Da  den  saaledes  paatænkte  Fremgangs- 
maade  naturligvis  vil  paabyrde  Admini¬ 
strationen  et  betydeligt  Arbejde  i  Hen¬ 
seende  til  Prøvelse  af  det  fremkomne 
Materiale,  Indhentning  af  yderligere  Op¬ 
lysninger  m.  m.,  har  man  betonet  det 
ønskelige  i,  om  de  Erhvervsdrivende 
snarest  muligt  vilde  bringe  frem,  hvad 
der  efter  deres  Mening  kan  tjene  til  Vej¬ 
ledning  under  Toldlovens  Udarbejdelse, 
for  at  faa  levnet  den  fornødne  Tid  til 
de  afsluttende  Arbejder.  Naturligvis  er 
det  ikke  hermed  Meningen  at  forcere 
Arbejdet,  saaledes  at  der  ikke  skulde 
gives  de  paagældende  Lejlighed  til  grun¬ 
dig  at  gennemarbejde,  hvad  de  maatte 
have  at  fremføre  af  Ønsker  eller  Anker. 
Ministeriet  er  tværtimod  klar  over,  at 
man  kun  ved  et  dybtgaaende,  positivt 


Arbejde  fra  selve  de  paagældende  Er¬ 
hvervsdrivendes  Side  kan  faa  det  ønske¬ 
lige  Resultat  Irem  af  hele  Sagen. 

løvrigt  oplyses  der,  at  det  ved  konge¬ 
lig  Resolution  er  overdraget  Kontorchef 
Riis- Hansen  at  forestaa  de  i  denne  For¬ 
bindelse  nødvendige  Undersøgelser  ved¬ 
rørende  Erhvervslivets  Forhold  og  mod¬ 
tage  det  her  lienhørende  Materiale. 

Efter  truffen  Aftale  vil  Industriraadet 
til  sin  Tid  nedsætte  et  Udvalg  til  at  for¬ 
berede  denne  betydningsfulde  Sag.  Sam¬ 
tidig  vil  Fællesrepræsentationen  for  dansk 
Industri  og  Haandværk,  der  har  modtaget 
en  tilsvarende  Henvendelse  fra  Finans¬ 
ministeriet,  ligeledes  nedsætte  et  Udvalg, 
og  disse  to  Udvalg  vil  sikre  Samarbejdet 
gennem  et  mindre  Fællesudvalg. 

Det  er  selvfølgelig  med  største  Tilfreds¬ 
stillelse,  Industriraadet  har  modtaget 
denne  Henvendelse  fra  Finansministeriet, 
der  lover  et  godt  og  grundigt  Forarbejde 
for  den  ikke  uden  Spænding  imødesete 
Toldlovsrevision,  og  det  vil  være  i  alle 
Industridrivendes  Interesse  at  støtte  dette 
Arbejde  efter  bedste  Evne. 


#  *  # 


To  Udstillinger. 

„Bugra“  i  Leipzig  og  Gas-Udstillingen  i  Miinchen. 

Af  Direktør,  cand.  polyt.  Gunnar  Gregersen. 


1. 

en  urigtige  Forestilling,  at  Udstil¬ 
lingernes  Tid  er  forbi,  dementeres 
hvert  Aar  af  de  faktiske  Forhold.  Sær¬ 
udstillingerne  florerer  stadigvæk,  det  er 
kun  Storudstillinger,  hvis  Rolle  er  ud¬ 
spillet.  Og  skulde  denne  ofte  fastslaaede 
Sandhed  trænge  til  yderligere  Bekræf¬ 
telse,  behøver  man  —  eller  maaske  ret¬ 
tere:  behøvede  man  blot  at  'have  ofret 
Aarets  tyske  Udstillinger  en  Smule  Un¬ 
dersøgelse.  Med  ikke  mindre  end  tre 
store  Udstillinger  møder  Tyskland  nem¬ 
lig  iaar  foruden  en  Række  mindre  og 


lokale;  men  de  tre  omfattende  seværdige 
Udstillinger  i  Aaret  1914  taler  højt  om 
den  Betydning^  denne  Form  for  Paavirk- 
ning  af  Offentlighed,  saavel  agiterende 
som  folkeoplysende,  vedblivende  har  eller 
bedre:  ret  anvendt  stadig  kan  faa  i  mo¬ 
derne  Kulturarbejde. 

De  tre  Udstillinger  her  tales  om  gaar 
ikke  hinanden  i  Vejen.  Velafballanceret 
ligger  én  i  Leipzig  —  nær  Rigets  ene 
kommercielle  og  industrielle  Centrum  — 
den  anden  i  dets  østlige  Del,  nemlig 
Koln,  og  endelig  den  tredie  i  Sydtysk¬ 
lands  Tyngdepunkt,  Miinchen.  Og  som 

Udstillingerne  er  vel  geografisk  fordelte, 
er  det  ogsaa  forskellige  Kulturomraader, 
de  omfatter:  »  Werkbund« -Udstillingen  i 
Koln  er  en  nærmest  smagsdannende  og 
national  Udstilling,  rejst  paa  Bevægelser, 
analoge  med  vor  hjemlige  »Dansk  Ar¬ 
bejde«  og  vore  kunstindustrielle  Bestræ¬ 
belser.  Leipzigudstillingen  bar  taget  Bog- 
kunst  og  Bogarbejdet  i  videste  Forstand  op 
og  behandler  dette  omfattende  Omraade 
saavel  kunstnerisk  som  kulturhistorisk  og 
teknisk  ret  udtømmende.  Og  endelig 
Udstillingen  » Das  Gas «  i  Munchen  er  en 
rent  nøgtern  teknisk,  ligesaa  kemisk  ren 
for  kunstneriske  og  »kulturhistoriske« 
Synspunkter,  som  Emnet  under  den  Be¬ 
handling,  Udstillingen  giver  det,  viser 
sig  som  et  fremragende  Stykke  Kultur¬ 
historie  af  den  allerinteressanteste  Art, 
et  Udsnit  af  vore  Dages  tekniske  Udvik¬ 
ling  i  Liv  og  Vækst,  talende  for  hver 
den,  der  forstaar  at  fatte  sin  Tids  Aand 
af  dens  Gerninger. 

Medens  Kolnerudstillingen  derfor  stærkt 
skiller  sig  fra  de  to  andre  alene  af  den 
Grund,  at  dens  Formaal  ene  er  natio¬ 
nalt  og  kunstnerisk  —  saa  er  baade 
y>Bugra«-Udstillingen  i  Leipzig,  der  er  in¬ 
ternational,  ja  rummer  Udstillinger  fra 
Størsteparten  af  evropæiske  Stater,  og 
Munchner udstillingen,  der  i  sit  Emne  er 
lige  saa  international  som  Gassen  i  det 
hele  er  det  - —  saa  fortrinlige  Standarter 
for  henholdsvis  Gasindustriens  og  Bog- 
og  Illustrations-Erhvervenes  øjeblikkelige 
tekniske  Stilling,  at  de  har  Interesse 
langt  ud  over  det  tyske  Riges  Grænser, 
og,  medens  Forholdene  tillod  det,  derfor 
ogsaa  fik  Besøgende  fra  alle  Lande.  I 
de  to  Byer  har  der  da  følgelig  i  For¬ 
sommerens  Løb  vel  nok  for  Hundrede 
Gang  og  med  Udstillingshallerne  som 
Samlingspunkt  været  afholdt  den  Række 
af  mere  eller  mindre  internationale  Kon¬ 
gresser  og  Møder  med  hvad  dertil  hører, 
der  uundgaaelig  knytter  sig  til  de  stærkt 
faglige  Særudstillinger.  Og  nu  gaar  den 
grundige  særtekniske  Behandling  sin  Gang 


gennem  Fagblade  og  Tidsskrifter  til  Glæde 
for  Fagmanden. 

Men  ogsaa  Menigmand  har  Interesse 
af  at  stifte  nøjere  Bekendtskab  med  disse, 
hvorfor  et  kort  Rids,  navnlig  af  det  mere 
almene  tekniske  og  menneskelige  i  disse 
interessante  Udstillingers  Fysiognomi,  skal 
forsøges  i  efterfølgende  Linjer. 


,,Bugra“  i  Leipzig. 

At  der  iaar  skulde  være  Udstilling  baade 
i  Munchen  og  da  navnlig  i  Leipzig,  var 
givet.  Begge  Byer  har,  foruden  gode 
Betingelser  som  Udstillingsbyer  —  de 
har  begge  i  Forvejen  store  Attraktioner 
- —  indrettet  sig  saa  omtrent  fast  paa  en 
aariig  Udstilling.  Munchen  har  saaledes 
i  en  lang  Aarrække  haft  et  smukt  lille 
Udstillingsanlæg  at  fylde  hver  Sommer, 
medens  Leipzig  siden  ifjor  raader  over 
et  vidtstrakt  og  velegnet  Udstillingster¬ 
ræn  med  en  Række  monumentale  Byg¬ 
ninger,  Udstillingshaller,  »  Vergnugungs- 
park«  og  alt,  hvad  dertil  hører,  noget 
nær  ideelt  i  sit  Anlæg  —  men  ogsaa 
kostbart.  Det  maatte  anvendes.  Her 
behøvedes  da  bare  en  »Anledning«,  og 
den  fandt  man  i  det  150-Aars  Jubilæum, 
»Die  konigliche  Akademie  fur  graphische 
Kiinste  und  Buchgewerbe«  kunde  fejre  i 
1914.  Er  denne  Anledning  end  noget 
spinkel,  saa  maa  Byen  Leipzigs  Position 
i  Forlags-  og  Boghandelsverdenen  som 
et  over  hele  Jorden  kendt  og  anerkendt 
Centrum  bøde  herpaa.  Og  det  skal  be¬ 
redvilligt  indrømmes,  at  den  Bog-Udstil¬ 
ling,  man  har  sat  paa  Benene,  i  det 
store  og  hele  er  Leipzigs  Verdensposi¬ 
tion  paa  dette  Omraade  værdig,  sevær¬ 
dig  for  alle  med  blot  nogen  boglig  Sans. 

Der  er  imidlertid  mod  Bog-Udstillin¬ 
gen  ganske  det  samme  at  indvende,  som 
der  var  mod  »Baufach«-Udstillingen,  dens 
Forgænger  paa  samme  Plads.  Trods  det, 
at  den  som  nævnt  er  en  Særudstilling 
og  altsaa  kun  tager  det  enkelte,  men 

særdeles  omfattende  Omraade:  Bøger  og 
Afbildninger  under  Behandling,  saa  er 
»Emnet  og  hvad  dermed  i  nærmeste 
Forbindelse  staar«,  med  tysk  Grundighed 
udbredt  til  et  Omfang,  der  faar  En  til 
at  mindes  den  bekendte  Indledning  til 
en  moderne  tysk  Afhandling  om  Dreje¬ 
bænke:  »Schon  ein  Urenkel  von  Tubal- 
Kain  (!)  soli  es  gelungen  sein  u.  s.  w.«, 
d.  v.  s.  man  begynder  med  Hieroglypher- 
nes  og  Runernes  Forløbere,  naar  Talen 
er  om  Typer  o.  s.  fr.  Saa  stor  en  Rolle 
spiller  jo  som  bekendt  Bøger  og  Afbild¬ 
ninger,  og  saa  langt  tilbage  i  Historien 
spores  Trangen  til  at  gengive  Form  og 
Tanke,  og  saa  vidt  breder  Bøger  og  Bil¬ 
leder  deres  Velsignelse,  at  man  nok  med 
lidt  god  Vilje  kan  faa  selv  en  Særud¬ 
stilling  paa  dette  enkelte  Omraade  gjort 
uoverkommelig.  Og  desværre  er  det  ikke 
alene  det,  der  er  saa  godt  som  lykkedes 
for  Leipzigudstillingen,  men  en  Række 
gode  Idéer  til  Udstillinger  —  indlemmede 
som  »Afdelinger«  —  er  kun  bleven  til 
Tilløb  eller  ogsaa  ganske  overfladisk  be¬ 
handlede.  Der  tænkes  her  f.  Eks.  paa 
Afdelingen  for  Presse-  og  Tidsskrifter: 
en  national  Udstilling,  der,  som  en  inter¬ 
national  Udstilling  af  Tidsskrift-,  Presse- 
og  Efterretningsvæsen  og  lagt  lidt  mere 
illustrerende  an,  kunde  være  bleven  en 
ganske  overordentlig  interessant  Særud¬ 
stilling.  Nu  er  Duften  taget  af  Idéen! 
Ikke  at  tale  om  Afdelingen  »Schule  und 
Kind«,  der  nu  kun  blev  til  en  Række 
uforstaaelige  Tilløb  uden  nogen  særlig 
synbar  Sammenhæng  med  det  øvrige 
o.  s.  v.  Men  hvad  kan  ikke  kritiseres? 
—  Med  Hæder  skal  det  nævnes,  at  der 
saa  til  Gengæld  var  andre  Afdelinger, 
der  var  fortrinlige :  Papir,  Maskiner  o.  s.  v. 

At  gennemgaa  Udstillingen  detailleret 
vilde  være  meningsløst;  det  vilde  føre 
for  vidt ;  og  navnlig  det  kunstindustrielle, 
der  her  spiller  en  meget  betydelig  Rolle, 
ligger  saa  godt  som  ganske  udenfor  nær¬ 
værende  Omtales  Rammer.  Kun  nogle 
enkelte  og  navnlig  tekniske  Afdelinger 


skal  derfor  nærmere  omtales,  idet  der 
blot  forudskikkes  et  Par  Ord  om  Mil- 
lieuet:  Leipzigs  Udstillingspark. 


Det  store  Udstillingsterræn,  som  »Bu- 
gra«  —  saadan  som  »Die  internationale 
Ausstellung  fur  Buchgewerbe  und  Gra¬ 
fik«  populært  kaldes  —  har  arvet  efter 
den  internationale  »Baugewerbeausstel- 
lung«  af  1913,  er  et  Parkanlæg  i  Byen 
Leipzigs  sydvestlige  Udkant.  Det  er  c. 
400,000  Kvm.  eller  c.  71  Td.  Land  stort 
og  udgør  en  mindre  Del  af  den  berømte 
100  Aar  gamle  Slagplads,  hvor  Napoleon 
d.  18.  Oktober  1813  hentede  sit  store 
Nederlag.  Til  Ære  for  dette  er  Terrænet 
gennemskaaret  af  en  bred  Allé  »Strasse 
des  18.  Oktober«,  der  fører  fra  Udstil¬ 
lingsparkens  Hovedindgang  op  til  Foden 
af  det  mere  kolossale  end  smukke  Minde 
om  denne  Begivenhed,  det  kæmpemæs¬ 
sige  »Volkerschlachtdenkmal«.  Nævnte 
Allé,  der  deler  Terrænet  fra  Nordvest  til 
Sydøst,  skæres  vinkelret  af  en  anden 
Hovedallé,  der  har  faaet  Navnet  »Strasse 
der  Nationen«,  og  i  hvilken  Rækken  af 
fremmede  Staters  Udstillingsbygninger 
ligger.  Den  fører  fra  den  saakaldte  B- 
Indgang  til  den  vældige  Jernbeton-Kup- 
pelbygning,  der  rummer  »Halle  der  Kul¬ 
tur«.  Endelig  gennemfurer  »Leipzig-Hof- 
Verbindungsbalin«,  forsænket  i  en  Grav 
som  Valbj^-Jernbanen,  Udstillingsarealet 
deler  det  og  adskiller  herved  det  egent¬ 
lige  Udstillingsareal  fra  den  paa  den  an¬ 
den  Side  beliggende  uundgaaelige  Djrre- 
havsbakke,  »Vergniigungspark«  med 
Vandrutschebane,  Japanerlandsby  o.  s.  v., 
over  til  hvilken  et  stort  Trappeparti  fører. 
Er  altsaa  omend  ikke  et  Svælg  tilstede 
mellem  Alvoren  og  Gøglet,  saa  er  dette 
sidste  dog  ved  denne  Foranstaltning  be¬ 
hagelig  afsondret  fra  Arealerne  for  den 
egentlige  Udstilling. 

Denne  falder  atter  i  to  Grupper:  de 
fremmede  Staters  Udstillinger  med  de 

størsle  Staters  i  særlige  Bygninger  og  de 
mindre  som  Afdelinger  i  en  Fællesbyg¬ 
ning  —  og  saa  den  efter  mere  udstil¬ 
lingstekniske  Synspunkter  i  Afdelinger 
og  Grupper  ordnede  Hoved-Udstilling 
med  særlige  Afdelinger. 

Angaaende  »Statsudstillingerne«  —  der 
lindes,  som  alt  nævnt,  her  Udstillinger 
fra  snart  sagt  samtlige  evropæiske  Lande 
—  skal  udover  det  fortræffelige  Arrange¬ 
ment  kun  ganske  enkelte  Ting  omtales. 
Pavillonerne  er  nemlig  mere  helliget  det 
kunstindustrielle  end  det  tekniske. 

Det  første  Øjet  møder,  naar  man  kom¬ 
mer  ind  ad  B-Indgangen  for  Enden  af 
»Strasse  der  Nationen«,  er  Rækken  af 
Storstaternes  Pavilloner  med  den  rus¬ 
siske  tilhøjre  og  den  østrigske  tilvenstre. 
Om  den  første  er  der  næsten  lige  saa 
lidt  at  sige  som  om  samme  Stats  bal¬ 
tiske  Afdeling  i  Malmø.  Der  har  øjen¬ 
synligt  ikke  fra  russisk  Side  været  noget 
stærkere  Ønske  fremme  om  at  lade  sig 
repræsentere  anderledes  her  end  lige  ak¬ 
kurat  ved  at  vise  Flaget  —  det  mærker 
man  tydeligt  nok.  Og  dog  —  det  havde 
unægteligt  været  interessant  at  stifte  Be¬ 
kendtskab  med  dette  uhyre  Riges  Bog- 
haandværk.  Om  russisk  Erhvervsliv  vi¬ 
des  jo  i  det  hele  meget  lidt  og  overvæl¬ 
dende  nyt  virker  jo  hverken  Italiens 
prunkende  eller  Englands  henrivende  Af¬ 
deling,  endsige  den  franske  Pavillon,  saa 
interessante  disse  Afdelinger  end  er  ved 
det  samlede  Overblik,  de  giver.  Her 
havde  derfor  en  fyldig  russisk  Afdeling 
været  et  Fund  —  noget  »Noch-nicht-da- 
gewesen«,  men  som  Udstillingen  er,  bli¬ 
ver  Besøget  nærmest  en  Skuffelse:  Det 
Indre  er  mindre  ejendommeligt  end  ven¬ 
tet,  og  det,  der  er,  mangler  man  fornø¬ 
den  Vejledning  til  ret  at  orientere  sig  i. 

Ellers  er  »Strasse  der  Nationen«  vel 
nok  det  ejendommeligste  af  Udstillingen. 
Efter  Østrigs  og  Ruslands  »Staatspalåste«, 
som  Katalogen  smigrende  kalder  disse 
de  fremmede  Stormagters  Udstillingsbyg¬ 
ninger,  følger  den  engelske  ved  Ruslands 


Side  —  en  herlig  lille  Borg  i  Tudorstil 
med  takkede  Tinder  og  gotiske  Vinduer 
og  et  lavt  firkantet  Taarn  med  »Union 
Jack«  vajende  over  det  hele;  kort  sagt, 
med  et  lille  fornemt  Stykke  Windsor 
viser  England  Flaget  midt  i  al  den  bro¬ 
gede  Germanisme.  Og  som  det  Ydre 
virker  behageligt  fornemt  og  fremmed¬ 
artet,  saaledes  er  det  ogsaa  et  tiltalende 
Indtryk,  den  Samling  gør,  som  Borgen 
rummer.  Det  er  sikkert  en  af  Udstil¬ 
lingens  skønneste  Perler,  der  her  vises, 
og  Englands  fremragende  Bogkunst  vær¬ 
dig. 

Længere  nede  i  Rækken,  baade  i  Af¬ 
stand  og  Værdi,  staar  Frankrigs  og  Ita¬ 
liens  Bygninger  og  Udstillinger.  Frank¬ 
rig  møder  med  en  Pavillon  i  Louis  XVI’s 
Stil  og  en  god  Udstilling  i  de  kostbart 
dekorerede  Rum.  Italien  langt  nede  i 
Gaden  og  bag  den  franske  i  en  stærkt 
dekoreret  Renæssancebygning.  Endelig 
findes  et  ganske  lille  japansk  Hus  i  Stor¬ 
magtsgaden  med  det  ejendommelige  ja¬ 
panske  Udstillingskontingent.  Resten  af 
Statsudstillingerne  er  samlede  i  en  sær¬ 
lig  Bygning,  hvor  bl.  a.  Danmark  er 
nydeligt  og  værdigt  repræsenteret  ved 
Siden  af  alle  de  mindre  evropæiske  Na¬ 
tioner. 


Mest  Interesse  i  nærværende  Fremstil¬ 
ling  har  dog  de  mere  tekniske  Afdelinger 
af  Udstillingen:  som  Maskiner  for  Bog¬ 
tryk  og  Bogbinderi.  Som  altid  ved  saa- 
danne  Udstillinger  rummede  Hallerne 
mange  betydningsfulde  Nyheder,  men 
kun  faa  epokegørende;  og  heraf  følger 
uden  videre,  at  Størsteparten  af  disse  er 
uden  Interesse  for  den  tekniske  Almen¬ 
hed.  —  Hvad  var  der  da  for  denne  Al¬ 
menhed?  Svaret  er:  En  ganske  glim¬ 
rende  Oversigtsudstilling,  ført  å  jour  paa 
ethvert  Punkt  lige  fra  Konvolut-  og  Pa- 
piremballage-Maskiner  til  de  moderne 
Kæmpepresser  fra  Voigtlåndische  Ma- 
schinenfabrik,  Konig  &  Bauer,  Augsburg- 

Niirnberg  o.  s.  v.,  Monstrer,  der  kunde 
præstere  Tusinder  af  96-Siders  Tryk  pr. 
Time.  Dernæst  Papirfabrikationen,  der 
demonstreredes  historisk  og  teknisk  i  en 
Udstillingsbygning,  der  var  kombineret 
af  »den  gamle  Papirmølle«  —  den  saa- 
kaldte  »Haydenburgermuble«  nær  Leip- 
zig  —  sammen  med  en  hypermoderne 
Papirfabrik,  en  Udstilling,  der  var  af 
fortrinlig  Virkning,  og  for  den  gamle 
Dels  Vedkommende  overordentlig  nyde¬ 
ligt,  oplysende  og  morsomt  anlagt  med 
et  tilknyttet  gammelt  »Guttenbergsk« 
Skriftstøberi  med  Trykkeri  paa  Bøttepa¬ 
pir  for  Haandpresser;  medens  den  mo¬ 
derne  Papirfabrikation  i  en  lang  lys  Hal 
var  givet  fra  A  til  Z,  udmærket  illustre¬ 
rende  de  enkelte  Faser  i  Fabrikationen 
fra  »Hollænderne«,  Knude-  og  Sandfan¬ 
gere  o.  s.  v.  til  den  færdige  Papirrulle 
forladende  Maskinen.  Nogen  Forestilling 
om  Omfanget  af  denne  Udstilling  faar 
man,  naar  man  hører,  at  Papirmaskinen 
kunde  præstere  ca.  200  Meter  3600  mm 
bredt  Papir  pr.  Minut,  og  at  en  Aarspro- 
duktion  vilde  give  et  Baand  paa  64,8 
Miil.  Meter  (!)  eller  halvanden  Gang  Jor¬ 
den  rundt.  Det  var  derfor  ogsaa  kun 
faa  Minuter  daglig,  at  dette  Kæmpean¬ 
læg  var  i  Drift. 

En  Del  af  de  mest  moderne  Maskin- 
og  Materialudstillinger  vises  forenede  i 
et  arbejdende  Storbogbinderi  —  altsaa 
arbejdende  Værksted,  men  medens  et 
saadant  ellers  paa  Udstillinger  er  arran¬ 
geret  med  noget  Henblik  paa  det  store 
Publikum,  saa  er  Arrangementet  ved 
denne  Lejlighed  ganske  forfejlet.  Arealet 
for  denne  Virksomhed  (3000  m2)  er  for 
stort  til  at  kunne  nøjes  alene  med  een 
bred  Gang  udenom  det  hele,  der  burde 
have  været  lagt  Korsvej  igennem;  og 
medens  der  fandtes  meget  fyldige  Oplys¬ 
ninger  om,  hvem  der  her  optraadte  som 
Udstillere,  savnedes  enhver  Orientering 
om,  hvad  der  foregik.  Det  er  jo  muligt, 
at  hele  dette  Apparat  kun  var  sat  i 
Scene  for  Fagmænd;  saa  er  Arrange¬ 


mentet  selvfølgelig  forstaaeligt  nok.  Paa 
den  anden  Side  skulde  man  tro,  at  disse 
kunde  søge  til  de  forskellige  Udstillings¬ 
grupper  med  deres  Henvendelser.  Som 
Vejledning  for  Menigmand  duede  det 
hele  i  hvert  Fald  intet. 

Skulde  et  enkelt  Fænomen  paa  denne 
Udstilling  særligt  nævnes,  da  skulde  det 
være  Resultaterne  af  det  saakaldte  »Tief- 
druck-Syndikats«  Arbejde.  Som  bekendt 
vil  Illustrationstryk  populært  kunne  de¬ 
les  i  tre  Fremgangsmaader :  Højtryk, 
hvor  Farve  eller  Sværte  paaføres  op¬ 
højede  Streger  eller  Flader,  der  atter  ved 
Tryk  let  afgiver  denne;  Fladtryk,  ved 
hvilken  Overfladen  er  fuldstændig  plan, 
men  paa  enkelte  Steder  ved  en  særlig 
kemisk  Behandling  undergaaet  en  saa- 
dan  Ændring,  saa  at  kun  disse  Steder 
alene  ved  en  Indgnidning  med  Sværte 
vil  tage  imod  denne  og  ved  den  paaføl¬ 
gende  Trykning  afgive  den  igen,  og  ende¬ 
lig  Dybtryk  (Tiefdruck),  hvor  den  Sværte 
eller  Farve,  der  skal  overføres,  nedgni- 
des  i  Fordybninger  eller  Ridser  i  den 
til  Trykningens  Udførelse  bestemte  Flade, 
som  f.  Eks.  Tilfældet  er  ved  Trykning 
af  Raderinger.  Denne  sidste  Fremgangs- 
maade,  der  muliggør  et  langt  skønnere 
Billede  —  finere  nuanceret  —  har  hid¬ 
til  af  mange  Grunde  været  umulig  ved 
Massetryk,  f.  Eks.  i  en  moderne  Hurtig¬ 
presse.  Det  er  nu  i  fremragende  Grad 
»Tiefdruck-Syndikatets«  Fortjeneste  at 
have  naaet  at  overvinde  disse  Vanske¬ 
ligheder.  Ligeledes  den  saakaldte  »Off- 
set-Verfahren«  — en  Art  Afsmitningstryk, 
der  muliggør  at  trykke  pæne  Illustra¬ 
tioner  ogsaa  paa  groft  Papir  o.  s.  v. 
Hvorledes  alt  dette  sker,  vilde  det  føre 
for  vidt  her  at  søge  at  skildre,  nok  er 
det,  at  de  nye  Fremgangsmaader  mulig¬ 
gør  de  fortrinligt  illustrerede  Masseblade, 
der  begynder  at  følge  f.  Eks.  tyske  Avi¬ 
ser:  » Weltspiegel«  o.  s.  v.  Paa  »Bugra« 
havde  »Tiefdruck-Syndikatet«  en  meget 
interessant  og  om  Processernes  historiske 
Udvikling  belærende  Udstilling,  der  maa 

betegnes  som  noget  af  det  bedste,  der 
overhovedet  var  at  se.  — 

De  fleste  af  de  andre  Afdelinger  vil 
blive  forbigaaede  i  Tavshed.  Saaledes 
»Halle  der  Kultur«  med  sin  vistnok  over¬ 
ordentlig  værdifulde  Udstilling  bl.  a.  af 
Alfabetets  Forhistorie  og  Udvikling  gen¬ 
nem  Tiderne  o.  s.  v.  Stenografiudstil¬ 
lingen,  Afdelingen  »Haus  der  Frau«  og 
»Kind  und  Schule«  m.  m.  Alle  bar  de 
saa  lidt  med  nærværende  Tidsskrifts 
Hovedinteresser  at  gøre,  at  det  maa  være 
tilstrækkeligt  lige  at  nævne  dem.  Blandt 
de  Udstillinger,  der  kunde  være  bievne 
til  noget,  naar  de  ikke  havde  maattet 
nøjes  med  at  være  Biinteresser,  kan  yder¬ 
ligere  nævnes  »Deutschland  im  Bild«, 
der,  noget  tilfældigt  udtaget  og  ordnet, 
rummede  en  iøvrigt  glimrende  Billed- 
samling  fra  alle  Egne  af  Riget.  Men  og- 
saa  denne  Udstilling  manglede  den  Ens¬ 
artethed,  der  maa  til  for  at  saadant  skal 


virke  og  som  kunde  have  været  naaet, 
om  der  var  ofret  lidt  mere  Omhu  paa 
den. 


Trods  de  ovennævnte  Indvendinger 
maa  det  dog  siges,  at  Bog-  og  Afbild- 
ningsudstillingen,  der  dels  rummer  saa 
udmærkede  Udstillinger  og  teknisk  yder 
saa  værdifuld  Oversigt  over  de  maski¬ 
nelle  Sider  af  Bogerhvervet,  og  da  sær¬ 
ligt  enkelte  fortræffelige  Særafdelinger 
(Papir)  ved  Siden  af  glimrende  Lejlighed 
til  at  sammenligne  de  forskellige  Landes 
kunstindustrielle  Bogarbejde  —  alt  ved 
Siden  af  det  mindre  vellykkede,  alt  i  alt 
har  ydet  tilstrækkeligt  til  at  sætte  den 
et  hæderligt  Eftermæle  efter  den  Brat¬ 
død,  Krigen  har  forvoldt  denne  som  saa 
megen  anden  fredelig  Kulturbestræbelse 
i  Tyskland  i  Øjeblikket. 

(Sluttes). 


#  #  # 

Vore  Øl-  og  Spiritusindustrier  og  Forbudstanken. 


Industriraadet  har  tilstillet  Handels¬ 
ministeriet  følgende  Skrivelse: 

I  Anledning  af,  at  Danske  Kvinders 
Nationalraad  har  henvendt  sig  til  Rege¬ 
ring  og  Rigsdag  med  Andragende  om  at 
gennemføre  saavel  et  Forhud  mod  Salg 
og  Udskænkning  af  spirituøse  Drikke, 
som  et  Forbud  mod  at  benytte  Korn  og 
Kartofler  til  Fabrikation  af  Brændevin 
og  skattepligtigt  01,  skal  Industriraadet, 
i  Henhold  til  en  derom  paa  Raadets 
Møde  den  18.  ds.  enstemmig  tagen  Be¬ 
slutning,  herved  tillade  sig  at  udtale 
følgende: 

Under  de  nuværende  alvorlige  og  van¬ 
skelige  Forhold  maa  det  anses  som  en 
Opgave  af  allerstørste  Betydning  at  holde 
Erhvervene  i  Gang  i  saavidt  mulig  det 
normale  Omfang.  Enhver  Standsning 
af  bestaaende  Virksomheder  vil  uvæger¬ 


lig  medføre  økonomiske  Vanskeligheder 
for  større  eller  mindre  Dele  af  Befolk¬ 
ningen.  Standsningen  af  saa  betydelige 
Industrier  som  Brygning  af  skattepligtigt 
01  og  Spiritusfabrikation,  der  tilsammen 
direkte  beskæftiger  ca.  4500  Arbejdere 
og  indirekte  —  gennem  Transport  og 
Salg,  gennem  de  store  hos  Landbruget 
indkøbte  Varemængder  —  langt  flere, 
vilde  i  høj  Grad  forøge  den  Arbejdsløs¬ 
hed,  som  allerede  er  til  Stede,  og  som 
yderligere  kan  ventes. 

Industriraadet  ser  ikke,  at  der  i  de 
for  Øjeblikket  bestaaende  Forhold  findes 
noget  berettiget  Motiv  til  et  saa  vidt- 
gaaende  Skridt,  der  vilde  ruinere  en 
Mængde  Mennesker  og  undergrave  lov¬ 
ligt  bestaaende  Virksomheder,  og  maa 
derfor  fraraade  at  det  indsendte  Andra¬ 
gende  imødekommes. 


#  #  # 

Loven  om  Adgang  til  Betalingshenstand. 


Den  14.  August  fremsatte  Justitsminister 
Zahle  i  Folketinget  det  ventede  og  meget 
drøftede  Forslag  om  en  Moratorielov.  Mini¬ 
steren  ledsagede  Fremsættelsen  med  følgende 
Udtalelser: 

»Allerede  straks  efter*  Krigens  Udbrud  rej¬ 
ste  der  sig  i  forskellige  Lande  Krav  om  et 
Moratorium  under  Henvisning  til,  at  det 
økonomiske  Liv  i  allerhøjeste  Grad  var  ble¬ 
vet  forstyrret  af  den  Usikkerhed,  som  Krigs¬ 
tilstanden  medførte  i  alle  Retninger.  Sverige 
indførte  straks  et  fuldt  omfattende  Mora¬ 
torium  paa  en  Maaned,  Norge  fulgte  efter 
med  et  noget  mere  begrænset,  England  har 
indført  Moratorium  for  Veksler,  Kontrakter, 
Checks,  Indlaan  etc.,  saa  vidt  man  kan  for- 
staa:  alle  Fordringer,  der  støtter  sig  til  Do¬ 
kument;  Tyskland  er  gaaet  den  Vej  at  ind¬ 
rømme  et  alt  omfattende  Moratorium  for 
udenlandske  Fordringer,  og  for  indenlandske 
Fordringer  har  man  indført  Adgang  til  Lem¬ 
pelser  ved  Domstolene. 

Regeringens  Overvejelser. 

Ikke  et  almindeligt  Moratorium. 

Det  er  da  ikke  underligt,  at  Regeringen 
har  anset  det  for  nødvendigt  at  tage  Spørgs- 
maalet  op  til  Overvejelse  og  til  Drøftelse 
med  de  ledende  Faktorer  indenfor  vort  øko¬ 
nomiske  Liv.  Det  vil  heller  ikke  undre,  at 
det  har  taget  nogen  Tid  at  naa  til  et  ende¬ 
ligt  Resultat,  da  Spørgsmaalet  er  overordent¬ 
lig  vanskeligt  og  alvorligt.  Det  Resultat,  Re¬ 
geringen  er  kommet  til,  er,  at  man  ikke  bor 
søge  et  almindeligt  Moratorium  gennemført, 
da  det  ikke  kan  siges  at  være  tilstrækkelig 
begrundet  i  den  foreliggende  Tilstand,  og  da 
det  maa  befrygtes  at  kunne  virke  i  høj  Grad 
demoraliserende  paa  Befolkningens  Opfattelse 
af  Betalingspligten  og  vil  fremkalde  en  uri¬ 
melig  Hindring  for  den  almindelige  Omsæt¬ 
nings  Fremme  ved  aldeles  at  fjerne  Tilliden 
mellem  Mand  og  Mand  og  umuliggøre  al 
Kreditgivning. 

Et  Moratorium  vil  let  fremkalde  den  Fø¬ 
lelse  af  Angst,  at  man  ikke  kan  stole  paa 
nogen  eller  noget,  at  den  enkeltes  Eksistens 
alene  er  betrygget  ved,  hvad  han  har  skra¬ 
bet  sig  sammen  under  sin  umiddelbare  Vare¬ 
tægt.  Til  almindelig  Fordømmelse  har  denne 
Angst  givet  sig  alvorlige  Udslag  i  den  Mani, 
som  greb  adskillige  særlig  ængstelige  Menne¬ 
sker  efter  at  skrabe  sammen,  hvad  de  kunde, 


af  Fødemidler,  kontante  Penge,  det  være  sig 
Guld,  Sølv  eller  Sedler.  Disse  Mennesker 
maa  vide,  at  de  i  høj  Grad  skader  det  Sam¬ 
fund,  de  tilhører,  men  deres  Egenkærlighed 
og  Angsten  for  ikke  at  være  garanterede 
mod  enhver  Mulighed,  der  kunde  indtræffe, 
har  altsaa  været  overvejende,  og  denne  Mani 
for  at  sikre  sig,  selv  om  andre  faar  Fortræd 
deraf,  vil  uden  Tvivl  tiltage  under  et  Mora¬ 
torium.  Alene  Frygten  for,  at  det  kunde 
komme,  sætter  allerede  nu  sine  Spor.  En 
Række  af  store  Firmaer,  som  gør  Krav  paa 
mere  end  almindelig  Anseelse,  har  pludselig 
indført  den  Regel  at  forlange  kontant  Be¬ 
taling  af  deres  Kunder  uden  at  betænke, 
hvilke  Vanskeligheder  de  derved  bereder 
baade  Kunderne  og  disses  øvrige  Kreditorer, 
som  iagttager  sædvanlig  Fremgangsmaade. 
Omvendt  bevirker  den  mulige  Udsigt  til  et 
Moratorium,  at  Debitorer  lader  være  med  at 
betale,  selv  om  de  kan,  i  Forventning  om, 
at  de  vil  opnaa  en  yderligere  Udsættelse. 

Vor  Landbrugseksport. 

I  Modsætning  til  vore  Nabolande,  hvis 
Produkter  under  de  nuværende  Forhold  kun 
i  ringe  Grad  lader  sig  afsætte,  er  vi  stillede 
saaledes,  at  vor  betydelige  Landbrugspro¬ 
duktion  vil  finde  villig  Afsætning.  Vel  synes 
Udsigterne  for  vor  Eksport  til  England  un¬ 
dertiden  usikre,  men  der  gøres  alt  for  at 
holde  den  vedlige.  Samtidig  er  Tyskland 
aabnet  for  betydelige  Tilførsler,  og  desuden 
vil  manglende  Tilgang  af  sibirisk  Smør  og 
en  i  hvert  Fald  stærkt  nedsat  Margarine¬ 
produktion  skabe  betydelig  Forøgelse  af  det 
hjemlige  Begær  efter  Smør.  Landboerne  vil 
saaledes  næppe  komme  til  at  mangle  Penge, 
og  dernæst  er  det  givet,  at  en  stor  Del  af 
vor  indenlandske  Handelsomsætning  vil  kunne 
foregaa  uhindret. 

Den  hjemlige  Industri  m.  m. 

De  Industrigrene,  som  beskæftiger  sig  med 
Fremstilling  af  Varer  til  indenlandsk  Brug, 
vil  ligeledes  for  en  stor  Del  kunne  drives 
videre,  saa  længe  Kul-  og  Olietilførsel  finder 
Sted,  og  de  dermed  beskæftigede  Arbejdere 
saavel  som  Stats-  og  Kommunefunktionærer 
og  mange  andre  fastlønnede  Folk  vil  frem¬ 
deles  danne  en  købedygtig  og  betalingsdygtig 
Kreds  af  Forbrugere.  Det  vilde  derfor  være 
urimeligt,  for  saa  vidt  angaar  en  meget  be- 
tj»delig  Del  af  den  indenlandske  Handel,  at 

skride  til  Moratoriums  Indførelse.  Paa  den 
anden  Side  er  det  at  forudse,  at  ikke  faa 
industrielle  Virksomheder,  Byggeforetagender 
o.  s.  y.  maa  ophøre  eller  væsentlig  nedsætte 
deres  Produktioners  Omfang,  og  det  er  utvivl¬ 
somt,  at  der  heraf  vil  opstaa  en  ikke  ringe 
Vanskelighed  for  alle  dem,  der  mere  eller 
mindre  direkte  er  knyttede  dertil.  Men  da 
Forholdet  saaledes  vil  blive  dette,  at  en 
større  Del  af  Befolkningen  vil  være  købe¬ 
dygtig  og  betalingsdygtig,  medens  en  mindre 
Del  ikke  vil  være  det,  uden  at  der  er  anden 
paaviselig  Aarsag  dertil  end  den,  der  ligger 
i  deres  Virksomheds  Art,  vil  det  ikke  være 
muligt  ved  nogen  Lovbestemmelse  at  indføre 
Lempelser  under  Hensyn  til  Fordringernes 
Art,  saaledes  som  det  i  og  for  sig  kunde 
være  ønskeligt  af  lovtekniske  Grunde.  Over¬ 
for  dem,  der  paa  Grund  af  de  foreliggende 
Forhold  kommer  i  Betalingsvanskeligheder, 
synes  det  derfor  nærmestliggende  at  søge 
den  lempeligste  Fremgangsmaade  ved  Ind¬ 
drivelsen  og,  hvis  Kreditor  ikke  foretrækker 
en  underhaands  Aftale,  men  anlægger  Sag, 
at  give  Domstolene  en  Bemyndigelse  til  at 
indrømme  en  passende  Henstand  med  Be¬ 
talingen. 

Gælden  til  Udlandet. 

Anderledes  stiller  det  sig  med  den  i  Ud¬ 
landet  stiftede  Gæld,  som  for  en  stor  Del  er 
optaget  af  Banker  og  andre  Næringsdrivende, 
der  i  god  Tro  har  anvendt  de  laante  Penge 
i  deres  Virksomhed,  og  som  nu  maa  siges 
at  være  overordentlig  ilde  stedte  overfor  et 
pludseligt  Forlangende  om  Betaling  ved  For¬ 
faldstid,  det  vil  sige  for  meget  betydelige 
Beløbs  Vedkommende  i  Løbet  af  et  Par 
Maaneder.  Vanskeligheden  ved  for  disse 
Skyldnere  med  saa  kort  Varsel  at  betale  be¬ 
tydelige  Gældsposter  forøges  meget  betyde¬ 
ligt  derved,  at  de  os  omgivende  Lande  har 
indført  Moratorier.  De  Tilgodehavender, 
som  danske  Banker  og  Forretningsdrivende 
for  Tiden  har  i  Udlandet,  vil  derfor  ikke 
kunne  anvendes  til  Udligning  af  de  Fordrin¬ 
ger,  som  Udlandet  har  paa  os,  og  allerede 
af  den  Grund  er  det  nødvendigt  at  skaffe  de 
paagældende  Skyldnere  en  rimelig  Tid  til  at 
ordne  deres  Forhold. 

Den  Indsigelse,  der  aabnes  en  indenlandsk 
Debitor  Adgang  til  at  fremsætte,  og  som 
gaar  ud  paa,  at  hans  Betalingsvanskeligheder 
skyldes  de  foreliggende  overordentlige  For¬ 
hold,  skal  fremsættes  i  det  første  Betsmøde, 
hvori  Sagen  foretages  efter  Lovens  Ikraft¬ 
træden.  Dette  Spørgsmaal  afgøres  da  ved 
en  særlig  Kendelse  af  Dommeren.  Denne 


Kendelse  maa  enten  gaa  ud  paa,  at  Debitors 
Henstand  ikke  kan  tages  til  Følge,  og  Pro¬ 
cessen  gaar  da  videre  sin  normale  Gang. 
Hvis  Kendelsen  derimod  giver  Debitor  Med¬ 
hold,  maa  den  afgøre,  hvor  lang  en  Henstand 
Debitor  skal  have,  dog  ikke  udover  3  Maa¬ 
neder,  og  efter  dennes  Udløb  fortsættes  saa 
Processen. 

Jeg  tror,  at  Forslaget  har  ramt  det  rette 
og  ud  fra  de  forskellige  Aarsagsforhold  netop 
tilvejebringer  den  rette  Lighed  i  Behand¬ 
lingen  af  udenlandsk  og  indenlandsk  Gæld. 

Jeg  skal  hermed  anbefale  det  foreliggende 
Forslag  til  det  høje  Tings  velvillige  Behand¬ 
ling.« 

Selve  Lovforslaget  var  endvidere  ledsaget 
af  følgende  Bemærkninger: 

»Nærværende  Lovforslag  fremsættes  som  en 
Følge  af  de  ved  den  evropæiske  Krigstilstand 
fremkaldte  overordentlige  Forhold  og  er  ud¬ 
arbejdet  i  væsentlig  Tilslutning  til  de  Ønsker, 
der  er  fremsatte  fra  en  Række  af  vore  stør¬ 
ste  forretningsmæssige  Institutioner  og  Or¬ 
ganisationer  af  Forretningsdrivende,  saaledes 
navnlig  Nationalbanken  og  flere  andre  af 
vore  betydeligste  Banker,  fra  Grosserer- 
Societetets  Komité  og  Industriraadet  og  en 
Kække  Handelsforeninger  i  Provinserne. 

Ønskerne  samler  sig  med  stor  Bestemthed 
om  Gennemførelse  af  et  Moratorium  for  Gæld 
til  Udlandet,  idet  det  gøres  gældende,  dels, 
at  en  stor  Del  af  denne  Gæld  er  fremkommen 
ved  Laanstiftelse  til  Støtte  for  industrielle 
og  kommercielle  Foretagender,  der  med  god 
Grund  ikke  har  kunnet  indrette  sig  paa  en 
pludselig  Tilbagebetaling,  dels  at  Tilbage¬ 
betalingen  vanskeliggøres  derved,  at  danske 
Forretningers  Tilgodehavender  i  Udlandet 
ikke  kan  anvendes  til  Udligning  af  Udlandets 
Fordringer  paa  os  paa  Grund  af,  at  der  i  de 
evropæiske  Lande,  med  hvilke  Danmark 
væsentligst  staar  i  Forretningsforbindelse,  er 
gennemført  Moratorieforanstaltninger. 

Derimod  fremhæves  det  fra  alle  Sider,  at 
et  indenlandsk  Moratorium  kun  i  ringe  Grad 
er  paakrævet,  og  fra  forskellige  Sider  fra- 
raades  et  saadant  som  en  endog  meget  be¬ 
tænkelig  Foranstaltning.  Idet  Regeringen  i 
og  for  sig  vel  kan  tiltræde  denne  Anskuelse, 
finder  man  dog,  at  der  vil  kunne  være  Grund 
til  for  den  indenlandske  Gælds  Vedkommende 
at  indrømme  Skyldnere,  der  paa  særlig 
Maade  rammes  af  de  foreliggende  overordent¬ 
lige  Forhold,  Adgang  til  en  lempelig  Afvik¬ 
ling  af  deres  Gæld.  Da  det  ikke  skønnes 
muligt  at  opstille  en  principiel  Rettesnor  for, 

i  hvilke  Tilfælde  Henstand  bør  gives,  gennem 
en  Betegnelse  af  Fordringens  Art,  men  man 
netop  mener,  at  samtlige  foreliggende  Om¬ 
stændigheder  bør  tages  i  Betragtning,  har 
man  anset  for  rettest  at  lade  Dommeren 
skønne  i  hvert  enkelt  Tilfælde,  hvorvidt  den 
begærede  Henstand  bør  indrømmes. 

For  den  udenlandske  Gælds  Vedkommende 
har  man  fundet,  at  der  i  det  ovenfor  anførte 
ligger  tilstrækkelig  Grund  til  ved  dertil  sig¬ 
tende  Lovbestemmelser  at  tilvejebringe  for 
de  paagældende  Skyldnere  en  rimelig  Tid  til 
at  ordne  deres  Forhold,  saaledes  at  Afvik¬ 
lingen  af  deres  Gæld  kan  foregaa  uden  at 
fremkalde  urimelig  og  unødvendig  Forstyr¬ 
relse  i  Forretningslivet. 

I  Lovforslagets  anden  Paragraf  er  i  dette 
Øjemed  foreslaaet,  at  der  ikke  indtil  1.  Ok¬ 
tober  1914  kan  indledes  Retsforfølgning  ved 
danske  Domstole,  foretages  Realisation  af 
Pant  eller  andre  eksekutive  Skridt  for  nogen 
i  Udlandet  før  1.  August  1914  stiftet  Gæld, 
idet  man  dog  har  anset  det  for  rettest  at 
indskrænke  denne  Lempelse  til  de  Tilfælde, 
hvor  Gælden  har  sin  Oprindelse  fra  saavel 
Fordringshaverens  som  Skyldnerens  Nærings¬ 
drift.  Man  har  dernæst  ment  det  rigtigt  at 
tillægge  Fordringshaveren  Krav  paa  en  pas¬ 
sende  Bente  i  den  Tid,  han  nødes  til  at  vente 
paa  sit  Tilgodehavende  udover  dets  Forfalds¬ 
tid.« 

Regeringens  Lovforslag  vakte  dog,  navnlig 
for  de  indenlandske  Bestemmelsers  Vedkom¬ 
mende,  ikke  ringe  Diskussion  paa  Rigsdagen, 
og  først  efter  at  have  været  i  Fællesudvalg 
vedtoges  Forslaget,  dog  i  noget  ændret  Affat¬ 
telse  end  den  oprindelige. 

Loven  fik  derefter  følgende  Ordlyd: 

§  I- 

Hvis  en  Skyldner,  der  i  første  Instans  sag¬ 
søges  for  en  før  den  1.  August  1914  stiftet 
Gæld,  bevisliggør,  at  han  paa  Grund  af  de 
foreliggende  overordentlige  Forhold  ikke  kan 
betale,  er  Domstolen  indtil  den  10.  Oktober 
1914  bemyndiget  til  at  indrømme  ham  en 
Betalingshenstand  i  det  Omfang,  hvori  Gæl¬ 
den  anerkendes,  ved  for  denne  Gælds  Ved¬ 


kommende  at  udsætte  Sagens  videre  For¬ 
følgning  i  saa  lang  Tid,  som  den  skønner, 
at  Betalingshenstand  er  begrundet,  dog  ikke 
ud  over  3  Maaneder.  Henstanden  kan  gøres 
afhængig  af  en  efter  Rettens  frie  Skøn  fast¬ 
sat  Sikkerhedsstillelse,  ligesom  Retten  kan 
nægte  Henstanden,  hvis  den  vil  medføre 
uforholdsmæssig  Skade  for  Sagsøgeren.  Om 
Skyldnerens  Paastand,  der  skal  nedlægges  i 
det  første  Retsmøde,  hvori  Sagen  foretages 
efter  denne  Lovs  Ikrafttræden,  kan  tages  til 
Følge,  afgøres  ved  en  særlig  Kendelse,  der 
ikke  kan  indankes  for  højere  Ret.  Kendelsen 
skal  afsiges  snarest,  saa  vidt  muligt  i  samme 
Retsmøde,  hvori  Paastanden  fremsættes.  Med 
Hensyn  til  den  ikke  anerkendte  Del  af  Gæl¬ 
den  kan  Sagens  Forfølgning  fortsættes  uanset 
den  indrømmede  Henstand.  Foranstaaende 
Regel  kommer  ikke  til  Anvendelse,  hvor  Søgs- 
maalet  angaar  Renter  eller  Afdrag  paa  Priori¬ 
tetsgæld,  Renter  af  Obligationer,  Lønninger, 
Pensioner,  Aftægtsydelser,  Forsikringssummer 
og  Forsikringspræmier,  Husleje,  Forpagtnings- 
og  Fæste-Afgifter,  Skatter  og  Afgifter  til  det 
offentlige  eller  Fordringer  paa  Banker  og 
Sparekasser.  Med  Hensyn  til  de  sidstnævnte 
Fordringer  forbliver  Bestemmelserne  i  Lov 
Nr.  156  af  2.  August  1914  i  Kraft. 

§  -• 

Indtil  10.  Oktober  1914  kan  der  ikke  ind¬ 
ledes  Retsforfølgning  ved  danske  Domstole 
eller  foretages  eksekutive  Skridt  derunder 
Realisation  af  Pant  for  nogen  før  den  1.  Au¬ 
gust  1914  stiftet  Gæld  i  eller  til  Udlandet, 
for  saa  vidt  denne  har  sin  Oprindelse  fra 
saavel  første  Fordringshavers  som  Skyld¬ 
nerens  Næringsdrift.  Ej  heller  kan  i  dette 
Tidsrum  her  i  Landet  beroende  Sikkerhed, 
der  er  stillet  for  saadan  Gæld,  forlanges  ud¬ 
leveret. 

§  3. 

Skyldneren  er  i  de  i  §§  1  og  2  omhandlede 
Tilfælde  pligtig  til  efter  Forfaldstid  at  for¬ 
rente  Gælden,  for  saa  vidt  højere  Rente  ej 
er  aftalt,  med  den  til  enhver  Tid  gældende 
Nationalbankdiskonto,  dog  ikke  med  mindre 
end  6  pCt.  om  Aaret. 

Denne  Lov  træder  i  Kraft  straks. 

•  FRA  DANSK  INDUSTRI  • 

Krystal  isværket  A/S. 


En  Del  af  Facaden  mod  Finsensvej. 


Ude  paa  Finsensvej  paa  det  yderste  Frede¬ 
riksberg,  der  i  de  senere  Aar  har  set  saa 
mange  og  saa  anselige  industrielle  og  offentlig¬ 
tekniske  Anlæg  skyde  op  af  Jorden,  vidnende 
om  dansk  Industris  og  Tekniks  Fremgang, 
er  nu  som  det  foreløbig  sidste  Led  i  Ræk¬ 
ken  af  disse  Anlæg  tilkommet  Krystalisvær- 
ket. 

Dette  Anlæg,  som  vi  i  det  følgende  skal 
beskrive  for  vore  Læsere,  har  en  dobbelt 
Interesse,  fordi  det  ikke  blot  i  teknisk  Hen¬ 
seende  repræsenterer  det  fuldkomne,  men 


ogsaa  fordi  det  paa  et  Omraade,  der  hidtil 
har  været  saa  forsømt  og  upaaagtet  her¬ 
hjemme,  danner  noget  af  en  Epoke,  nemlig 
i  fabriks-arkitektonisk  Henseende.  Der  vil 
være  den  største  Anledning,  navnlig  for  »Tids¬ 
skrift  for  Industri«,  til  med  Interesse  at  følge 
enhver  gryende  Bevægelse  i  vor  Arkitektur, 
der  peger  henimod  nye  Maal  —  Maal,  som 
er  sat,  skabt  og  muliggjort  ved  Teknikens 
Udvikling,  ved  Industriernes  Vækst  og  Rig¬ 
dom. 

Vi  har  før  omtalt  de  Bestræbelser,  der  saa 

mægtigt  gør  sig  gældende  i  Tyskland  efter  at 
finde  nye  Kulturformer,  baarne  af  Tidsaan- 
dens  Idéer,  Bestræbelser,  der  navnlig  har 
været  revolutionerende  i  tysk  Industriarki¬ 
tektur,  og  som  allede  har  sat  sig  glimrende 
Resultater,  der  ingenlunde  fordunkles  ved  de 
samtidige  mindre  heldige  Vildskud,  som 
denne  Bevægelse  som  enhver  ny  Bevægelse 
i  sin  første  Famlen  afføder.  Denne  Bevægelse 
har  faaet  sit  Samlingssted  og  er  med  ægte 
tysk  Grundighed  blevet  organiseret  i  den 
store  Forening,  »Deutscher  Werkbund«,  hvis 
Opgave  er  Fornyelse  og  Fremme  af  tysk 


fattelser  er  ved  at  gøre  sig  gældende.  Tillob 
i  denne  Retning  finder  man  saaledes  f.  hiks. 
i  det  nye  Sukkerraffinaderi  »Phønix«  ved 
Langebro,  i  Behandlingen  af  Gavlfacaden  paa 
Firmaet  F.  L.  Smidth  &  Co. s  nye  Støberi  i 
Valby  o.  s.  v.  Helstøbt  og  gennemført  kom¬ 
mer  de  dog  navnlig  til  deres  Ret  i  det  her 
nævnte  industrielle  Anlæg  —  uden  at  dettes 
Arkitekt  dog  paa  nogen  Maade  kan  siges  at 
være  paavirket,  end  sige  »smittet«  fra  Tysk¬ 
land. 

Det  nye  Isværk  er  anlagt  af  et  Aktieselskab 
» Krystalisværket  A/S«  med  en  Kapital  af  ea. 


Destillationsrummet. 


Kunstindustri  i  Almindelighed,  men  bygget 
paa  helt  nye  Idéer,  blandt  hvilke  ogsaa  ind- 
gaar  Teknikens  Beaanding  af  de  arkitekto¬ 
niske  Former.  De  opnaaede  Resultater  er 
vist  paa  en  stor,  overordentlig  interessant 
Udstilling  i  Køln,  der  aabnedes  i  Slutningen 
af  Maj  Maaned,  en  Udstilling,  som  Forhol¬ 
dene  desværre  har  afskaaret  »Tidsskrift  for 
Industri«  at  bringe  en  nærmere  Beskrivelse  af. 

Her  i  Landet  har  disse  nye  arkitektoniske 
Idéer  haft  overordentlig  svært  ved  at  trænge 
igennem,  maaske  fordi  vi  forst  for  nylig  har 
faaet,  hvad  man  kunde  kalde  en  selvstændig 
og  national  arkitektonisk  Stil.  Dog  er  der 
ogsaa  her  Tegn,  der  tyder  paa,  at  nye  Op- 


2  Millioner  Kr.,  der  har  overtaget  de  hidtil 
paa  C a ri sbergb ryggeri erne  og  De  forenede 
Bryggerier  drevne  Isværker  for  at  tilfreds¬ 
stille  den  stadig  voksende  Efterspørgsel  efter 
Krystalis,  som  de  tidligere  Anlæg  ikke  kunde 
efterkomme.  Dets  Opgave  vil  derfor  tillige 
være  at  erobre  Terræn  fra  den  indførte  Na¬ 
turis.  Dennes  Indførselsværdi  udgjorde  i 
1913  ca.  12(5,000  Kr.  Værket  forener  saaledes 
sin  hygiejniske  Opgave  med  en  ren  national¬ 
økonomisk. 

Isværket  er  opført  efter  Tegninger  af 
Arkitekt  C.  Harild.  Den  arkitektoniske  Side 
ved  Sagen  skal  vi  imidlertid  komme  tilbage 
til  siden,  for  først  at  folge  Fabrikens  tekni- 


TIDSSKRIFT  FOR  INDUSTRI 


201 


ske  Indretning.  Hovedbygningen  mod  Fin- 
sensvej  bestaar  af  en  Administrationsbygning 
sammenbygget  med  den  egentlige  Fabriksbyg¬ 
ning  bestaaende  af  Kedelhus,  Maskinhus  og 
Destillationsrum.  Gangen  i  Produktionspro¬ 
cessen  er  følgende :  Fra  to  artesiske  Brønde, 
82  Meter  dybe,  paa  selve  Fabrikens  Grund, 
pumpes  Vandet  op  fra  Jorden.  Det  samles 
forst  i  store  Beholdere,  fra  hvilket  det  pas¬ 
serer  et  Vandrenseanlæg,  hvor  det  i  Vandet 
indeholdte  Jern  og  Kalk  udskilles,  og  gaar 
derefter  dels^til  Dampkedelanlæget,  dels  til 


Isværket,  hvor  Frysningen  foregaar  i  store 
Frysebassiner,  udgør  en  Bygning  for  sig  selv, 
bag  Frontbygningen.  Frysebassinerne  er 
fyldte  med  en  20  pCt.  Saltopløsning,  i  hvil¬ 
ken  spiralformede  Ammoniakledningsrør  lig¬ 
ger.  I  disse  Rør  fordamper  den  tlydende 
Ammoniak  under  ringe  Tryk  —  10  2  Atm. 
Til  denne  Fordampning  udkræves  Varme, 
der  tages  fra  Saltvandet,  hvis  Temperatur 
herved  bringes  ned  til  ea.  -f-  8  å  10  Gr.  Cel- 
eius.  I  Saltvandsbassinerne  er  lange  Ræk¬ 
ker  af  Staalbeholdere  neddyppede  efter  at 


Generatorhuset:  En  Række  Celler  fyldes  med  destilleret  Vand  for  at  nedsænkes  i  Fryse¬ 
bassinet.  I  Baggrunden  det  andet  Hævertanlæg  og  Aabningen  hvorigennem  Cellerne  sænkes 

ned  i  Frysebassinet. 


Destillationsanlæget.  Dette  sidstes  Opgave  er 
at  tilvejebringe  den  til  Krystalisfabrikationen 
nødvendige  Mængde  Frysevand  ved  Udnyt¬ 
telse  af  den  i  Maskindampen  indeholdte 
Varmemængde.  Destillationen  sker  ved  at 
Vandet  fordampes  under  Vakuum,  hvorefter 
Vanddampene  fortættes  i  en  Overfladekon¬ 
densator.  Det  saaledes  indvundne  Destillat 
udluftes  derefter  ligeledes  under  Vakuum, 
da  Tilstedeværelse  af  Luft  i  det  færdige  Pro¬ 
dukt  vilde  gøre  Isen  uklar.  Fra  Udluftnings- 
apparatet  gaar  Vandet  til  Forkølerne,  hvor 
det  afkøles  og  filtreres,  inden  det  skal  an¬ 
vendes  til  Frysning. 


være  fyldte  med  destilleret  Vand,  hvilken 
Fyldning  foregaar  automatisk  ved  en  Aftap- 
ningsmekanisme  efter  Hævert-Systemet.  Række 
efter  Række  af  disse  Vandbeholdere  sænkes 
ned  i  Generatorbassinerne,  idet  de  efterhaan- 
den  automatisk  føres  frem  i  disse,  saaledes 
at  Rækkerne  danner  et  evigt  vandrende  Sy¬ 
stem  af  Beholdere  eller  Celler,  som  de  kal¬ 
des.  Generatorhuset  rummer  to  saadanne 
Frysebassiner,  der  atter  hver  rummer  ca. 
3000  Celler,  radvis  ordnede.  Under  den  lang¬ 
somme  Vandring  fremefter  i  Frysebassinet 
sker  Frysningen  saaledes,  at  Formenes  Vand¬ 
indhold  er  frosset  til  Is,  naar  vedkommende 

Cellerække  efter  ca.  18  Timers  Forløb  er 
naaet  frem. 

Optagningen  af  de  færdigfrosne  Celle-Hæk¬ 
ker,  sker  ved  Hjælp  af  elektriske  Kraner,  der 
hæver  en  Hække  Forme  ad  Gangen  op  af  Fryse¬ 
badet  og  sænker  dem  ned  i  et  Optøningsbad, 
et  langagtig  Bassin  fyldt  med  varmt  Vand, 
hvorved  Isen  løsnes  fra  Formenes  Vægge, 
saaledes  at  den  let  slipper  disse  og  løber  ud 
paa  Sliskene,  til  hvilke  Formene  afleveres 
fra  et  Vippebord,  der  automatisk  kæntrer  Is¬ 
formene  over,  naar  Kranen  har  leveret  disse 
paa  Bordet.  Isblokkene  glider  herved  ud, 


Efter  at  Ammoniaken  er  fordampet,  suges 
den  fra  Generatorspiralerne  til  Kompresso¬ 
rerne.  Disse  er  beliggende,  4  i  Tal,  i  den 
store  Maskinhal  og  drives  to  og  to  af  to  store 
Dampmaskiner,  der  hver  kan  arbejde  med 
en  Maksimalydelse  af  750  HK.  Disse  Maski¬ 
ner  afgiver  endvidere  Drivkraft  til  Pumpe¬ 
anlæg,  Dynamo  etc.  Kompressionen  sker 
til  et  Tryk  af  10  a  12  Atm.  De  kom¬ 
primerede  Ammoniakdampe  trykkes  op  i  de 
paa  Maskinsalens  Tag  anbragte  mægtige 
Rørsystemer,  »Overrislingskondensatorer  , 
som  danner  vertikale  Flader  ned  over  hvilke 


Maskinsalen:  De  to  Dampmaskiner  og  Kompressorerne. 


og  da  Sliskene  danner  en  aaben  Skranke 
ud  mod  Gaardspladsen,  kan  de  herfra  tages 
af  Arbejderne  og  lægges  ind  i  Transport¬ 
vognene,  der  holder  rede  udenfor. 

Naar  Formene  saaledes  har  afleveret  deres 
Indhold,  kæntres  de  atter  om,  og  Kranen 
kører  dem  nu  tilbage  gennem  Rummet.  Ved 
Vandaftapningsanlægene  fyldes  de  atter  auto¬ 
matisk  med  det  destillerede  Vand  og  sænkes 
nu  ned  som  sidst  tilkomne  Led  i  den  lang¬ 
varige  Fryseproces,  efter  at  de  allerede  un¬ 
der  Frysning  værende  Rækker  af  Forme  ved 
Hjælp  af  Stempler  er  forskudt  netop  saa 
meget  fremover,  at  der  bliver  Plads  til  den 
nye  Række. 


Svalevandet  risler  for  at  optage  den  Varme¬ 
mængde,  der  udvikles  ved  Ammoniakens  Over¬ 
gang  til  flydende  Form.  Ved  delvis  Fordamp¬ 
ning  afgiver  Svalevandet  atter  denne  Varme¬ 
mængde  til  Luften.  Nu  er  Ammoniaken  altsaa 
bragt  tilbage  til  sin  tidligere  flydende  Tilstand 
og  dermed  atter  tjenlig  til  at  fordampe  i  Is- 
Generatorerne.  Saaledes  foretager  dette  Stof 
et  stadigt  Kredsløb  i  Fabrikationen.  Tabet 
ved  dette  Kredsløb  er  iøvrigt  yderst  ringe, 
saaledes  at  de  nye  Ammoniakbeholdninger, 
der  maa  sættes  til,  er  ret  smaa.  Under  Ma¬ 
skin-  og  Destillationssalene  findes  Pumpe¬ 
kælderen,  hvor  alle  Anlægets  talrige  og  for¬ 
skelligartede  Pumper  er  samlede.  Her  findes 

Pumper  for  Destillationsanlæget,  for  Ammo¬ 
niakkondensatorerne,  for  Overrislingsvandet, 
for  Luft  (roterende)  o.  s.  v. 

Det  siger  sig  selv,  at  Kedel-  og  Fyranlæg, 
Kultransportanlæg  o.  s.  v.  er  af  allernyeste 
Konstruktion.  Til  de  to  kombinerede  Damp¬ 
kedler  å  150  Kvm.  Hedeflade  anvendes  meka¬ 
niske  røgfri  Underfyringsapparater. 

Bag  Generatorbygningen  lindes  en  stor 
Staldbygning  med  Plads  til  50  Heste,  samt 
Smedie,  Foderlofter  o.  1.  Selv  Hestene  nyder 
godt  af  den  moderne  Teknik,  idet  Vandkum¬ 
merne  er  forsynede  med  automatisk  virkende 


ind  i  Murene.  Maaske  dette  dog  knapt  er 
sket  i  tilstrækkelig  Mængde  for  at  opnaa  den 
tilsigtede  Virkning  helt  ud.  Overordentlig 
heldig  er  Frontfacaden  ud  mod  Finsensvej. 
Det  vanskelige  Problem,  som  Anbringelsen 
af  Dampskorstene  altid  vil  stille  en  Fabriks¬ 
arkitekt,  er  her  løst  ved  at  Skorstenen,  som 
det  fremgaar  af  vort  Billede,  er  rykket  ind 
som  Led  i  selve  Facaden  og  forlader  Byg¬ 
ningsmassen  med  en  kon  og  dog  fuldt  ud 
naturlig  Overgang,  der  som  et  buet  Fodstykke 
beklædt  med  Kobberplader  bærer  den  solide 
gule  Skorstenspibe,  der  fører  Bygningens 

Overrislingskondensator  paa  Taganlæget. 


Selvvandingsapparater.  1  samme  Bygning 
findes  endvidere  Opholdsværelser  og  Bade¬ 
værelser  m.  m.  for  Arbejderne. 

Isværket  kan  producere  ca.  200  Tons  pr. 
Dag  i  Blokke  a  25  kg  Krystalis. 

Selve  Fabriksbygningerne  er  opført  i  haand- 
strøgne,  gule  Mursten.  Gennem  store  ubrudte 
Flader  og  i  en  velvalgt  Linjesikkerhed  har 
Arkitekten  fundet  et  glimrende  og  sandt  Ud¬ 
tryk  for  Bygningens  Karakter.  Der  er  en 
slaaende  Harmoni  mellem  Bygningens  Ydre 
og  det  Arbejde,  der  foregaar  i  dens  Indre. 
De  store  Murflader  har  Arkitekten  imidlertid 
samtidig  sogt  at  give  noget  Liv  ved  vilkaar- 
ligt  at  blande  brogede,  haardt  brændte  Sten 


Linjer  opefter  og  slutter  kraftigt  og  veltegnet 
af  i  en  svagt  hvælvet  Krone.  Samme  For- 
staaelse  og  Stræben  efter  at  være  ærlig  i  Op¬ 
fattelsen  af  sin  Opgave,  som  kommer  til  Syne 
i  denne  Skorstensanbringelse  samt  i  det  op¬ 
højede  Parti,  hvori  Vandbeholdere  o.  1.  er  an¬ 
bragt,  og  som  giver  Bygningen  Højde,  er  end¬ 
videre  gennemført  i  den  Fløj,  som  rummer 
Maskinsalen.  Her  har  Arkitekten  maaske 
været  allermest  heldig,  thi  den  store  Byg¬ 
ningsmasse,  skarpt  tegnet  og  tung,  brydes  af 
store  Aabninger,  paa  en  Gang  Vinduer  og 
Porte,  indsat  overordentlig  naturligt  som  paa¬ 
krævede  som  Indførselsaabninger  for  de  store 
Maskindele,  der  skulde  monteres  indenfor. 

Pumpekælderen. 


Generatorhuset:  Facade  mod  Gaarden. 

(Gennem  Aabningerne  forneden  glider  Isblokkene  ud  paa  Sliskene) 

De  virker  derfor  umiddelbart  logiske,  og  Ar¬ 
kitekten  har  i  de  store  Fløjdøres  Tegning  til¬ 
lige  forstaaet  at  træffe  den  Ynde  og  Elegance, 
som  er  over  de  Maskiner  og  Apparater,  der 
findes  indenfor  i  Maskinsalen.  Denne  Sal 


med  Alvor  uden  paa  nogen  Maade  at  søge  at 
tage  Kampen  op  mod  de  to  mægtige  Damp¬ 
maskiners  blinkende,  røde  Lakering  eller  den 
hvide  Rimfrost  paa  Kompressorerne.  Arki¬ 
tekten  har  her  forstaaet  at  trænge  Hallens 


Hovedbygningen  set  fra  Gaarden. 


eller  rettere  Hal  falder  i  to  Afdelinger,  en 
for  Dampmaskiner  og  Kompressorer,  Dynamo 
m.  m.  og  en  for  de  mægtige  Destillationsked¬ 
ler.  Den  Mur,  der  adskiller  de  to  Afdelinger, 
er  gennembrudt  med  buede  Aabninger.  De 
store  Vægflader  støtter  sig  til  en  Sokkel  af 
matfarvede  Glasursten,  der  forlener  Rummet 


Arkitektur  med  dens  Detaljer,  bl.  a.  de  ud¬ 
mærket  tegnede  elektriske  Lysarme,  tilbage 
forden  alt  beherskende  Idé,  som  rummes  i  de 
to  store,  liggende  Dampmaskiner  med  deres 
mægtige  Svinghjul  og  tilhørende  Kompres¬ 
sorer. 

Generatorbygningen,  hvor  Frysningen  fore- 

gaar,  har  Arkitekten  været  ikke  mindre  heldig 
med.  Medens  han  i  selve  Hovedbygningen, 
der  paa  en  Gang  rummer  Administration, 
Fyr-  og  Kedelanlæg,  Maskinsal,  Destillations¬ 
rum  o.  s.  v.,  har  forstaaet  at  lade  Kraftmo¬ 
mentet  komme  virkningsfuldt  til  sin  Ret,  er 
Generatorbygningen  behandlet  selvstændig 
opfattet.  Her  foregaar  Frysningen  og  et 
stort  sammenhængende  Rum  af  anselig  Stør- 
relse  udkrævedes.  Medens  Jern  og  Mur  her¬ 
sker  i  Frontbygningen,  er  Fryserummets  Indre 
overhvælvet  med  Trækonstruktioner  og  dette 
Materiale  passer  naturligt  til  den  lave  Tem¬ 
peratur,  der  hersker  i  Rummet,  og  til  selve 
den  Proces,  der  foregaar  her,  med  dens  Pro¬ 
dukter,  de  krystalrene  Isblokke.  Tillige  sik¬ 
rer  Rummets  Konstruktion  nem  Adgang  til 
Udvidelse.  I  Væggen  ud  mod  Gaarden  (mod 

# 

Teknologisk  Institut 

Straks  da  man  herhjemme  i  Erhvervslivet 
begyndte  at  mærke  det  Tryk,  der 
paa  Forhaand  kunde  vides  vilde  blive  Ver¬ 
denskrigens  triste  Konsekvens,  ogsaa  for  de 
evropæiske  Stater,  der  staar  udenfor  det  store 
Opgør,  tog  Teknologisk  Institut  det  naturlige 
Spørgsmaal  op,  hvorledes  det  bedst  kunde 
indrette  sine  Arbejdsformer  med  Henblik  paa 
de  ekstraordinære  Forhold. 

Resultatet  af  en  Række  Drøftelser  inden¬ 
for  en  Kreds  af  Skolens  Styrelser  og  Em- 
bedsmændblev  en  gennem  Skolens  virksomme 
Restyrelsesmedlem,  Direktør  Max  Ballin,  ind¬ 
bragt  Henvendelse  til  Industriraadet  af  14.  d. 
M.,  af  hvilken  vi  hidsætter  følgende:  »Da  der 
formentlig  under  de  Arbejdsvilkaar,  dansk 
Virksomhed  i  Vinter  gaar  imøde,  vil  kunne 
ventes  en  endog  ualmindelig  stor  Forretnings¬ 
løshed  og  deraf  følgende  Arbejdsløshed,  har 
Fagskolen  taget  under  Overvejelse,  paa  hvad 
Maade  den  kunde  gøre  sit  til,  at  danske  Ar¬ 
bejdere  kunde  anvende  en  ufrivillig  og  be¬ 
klagelig  Ferie  paa  nyttigst  mulige  Maade. 
Fagskolen  er  da  efter  nærmere  Overvejelse 
kommet  til  det  Resultat,  at  den  ad  3  Veje 
vil  kunne  tænkes  at  støtte  saadanne  Bestræ¬ 
belser,  nemlig  ved: 

I.  Ordning  af  Værkstedsbesøg  og  Forsøg  paa 
Skolen. 

II.  Etablering  af  faglige  Læsestuer  samt 

III.  gennem  Foredragsvirksomhed. 

Hvad  den  første  af  disse  Foranstaltninger 
angaar,  da  limiteres  Fagskolens  Bestræbelser 
ved  den  saavel  kvalitativt  som  kvantitativt 


Nord)  krævedes  store  Aabninger  til  Lys,  end¬ 
videre  forneden  en  gennemløbende  Aabning 
til  Isens  Ekspedition.  Det  vanskelige  paa  en 
Gang  at  opfylde  disse  Krav  og  dog  bringe  en 
levende  Facade  ud  deraf,  har  Arkitekten  imid¬ 
lertid  overvundet  saa  smukt  som  Billedet 
ovenfor  viser  det. 

Endelig  skal  bemærkes,  at  der  overalt  lin¬ 
des  gode  Detaljer,  ikke  mindst  i  Kontorerne, 
Trappegang  o.  s.  v.,  der  fortjente  en  selvstæn¬ 
dig  Beskrivelse.  Ren  og  smuk  er  ogsaa  Kon¬ 
tor  fløje  ns  Gavl. 

Alt  ialt  er  saaledes  Aktieselskabet  Krystal- 
isværkets  Nyanlæg  en  overordentlig  heldig 
Kombination  af  Maskin-  og  Bygningskunst, 
en  harmonisk  Helhed.  Der  er  ofret  meget 
paa  dette  Anlæg  —  uden  at  dog  Prislappen 
hænger  synlig. 

og  Arbejdsløsheden. 

indskrænkende  Værkstedslejlighed.  Skolen 
raader  nemlig  af  monterede  Værksteder  kun 
over  saadanne  for  Træbearbejdning  og  Jern¬ 
bearbejdning,  og  begge  Grupper  er  endelig 
overordentlig  knebne  rumligt  set.  Værksteds¬ 
besøg  maatte  da  for  det  første  indskrænkes 
til  de  nævnte  Erhvervsomraader  og  Virksom¬ 
heder  og  indrettes  paa  den  Maade,  at  de  Be¬ 
søgendes  Antal  begrænsedes  og  Besøgene 
gentoges  eventuelt  flere  Gange  for  at  kunne 
komme  den  størst  mulige  Kreds  tilgode.  Der 
kunde  eventuelt  ogsaa  i  Værkstedet  afholdes 
korte  Særkursus  omfattende  Hovedanvendel¬ 
serne  af  den  autogene  Svejsning,  Motorpas¬ 
ning,  Værktøjs  Tildannelse  og  Hærdning  o. 
lign.,  men  derom,  ligesom  om  Formerne 
i  det  hele  vilde  formentlig  en  Forhandling 
med  faglige  Organisationer  kunde  give  for¬ 
nøden  Klarhed  saavel  over  hvorledes  et  saa- 
dant  Tilbud  om  korte  Kursus  vil  kunne  ven¬ 
tes  modtaget  af  Fagene  som  om  Former  og 
Omfang  for  Undervisningen«. 

Efter  en  kort  Omtale  af,  hvorledes  Læse¬ 
stuer  med  faglig  Literatur  tænkes  etableret, 
fortsætter  Henvendelsen  saaledes: 

»Endelig  kunde  der  her  være  Tale  om 
Foredragsundervisning.  Ogsaa  denne  vil  det 
være  rimeligt  stærkest  muligt  at  differentiere 
efter  faglige  Synspunkter,  men  da  der  for¬ 
mentlig  vil  kunne  ventes  størst  Arbejdsløshed 
i  og  derfor  ogsaa  stærkere  Tilslutning  fra 
Jern-  og  Metalarbejderfagene,  vil  Emner  hen¬ 
tede  fra  Metalbearbejdningen  og  disse  Pro¬ 
duktioner,  Materialisere  osv.,  osv.,  formentlig 

blive  Hovedemnerne;  —  selv  om  Situationen 
i  det  hele  kunde  friste  til  at  forsøge  ad  den 
faglige  Oplysningsvej  at  paavirke  Arbejder¬ 
nes  store  Tal  i  alle  Fag. 

Den  nærmere  Udformning  kunde  f.  Eks. 
ske  som  følger: 

I  Industriforeningens  Foredragssal  (even¬ 
tuelt  store  Sal)  holdes  der  Foredrag  hver- 
anden  af  Ugens  første  5  Aftener  for  Metal¬ 
arbejdere,  de  øvrige  to  Aftener  (Lørdag  altsaa 
undtagen)  for  eventuelle  andre  Fag. 

Foredragsholdere,  der  behersker  de  fag¬ 
lige  Emner  samt  passende  Foredragsemner 
vil  man  sikkert  kunne  regne  med. 

FO  RED  RAGSRÆ  K  K  E  FOR 
JERN-  OG  METALARBEJDERE 

delt  i  2  Hovedgrupper,  I.  for  Maskinarbejdere 
og  Smede  samt  II.  Blikkenslagere,  Gørtlere, 
Kobbersmede  osv. 

a)  (I)  Jern,  Staal  —  Hærdning  og  Anløbning. 
(II)  Kobber,  Zink,  Tin,  Legeringer  —  Me¬ 
ta  I  farvning. 

b)  (I)  Skærende  Værktøjer  og  Drejebænke 
(Række),  Fræsemaskiner  (Række),  Slibe¬ 
maskiner  (Række). 

(II)  Blikkenslageriets  Maskiner. 

c)  (I  og  II)  Rationel  Værkstedsordning  osv. 

FOREDRAGSRÆKKE  FOR 
TRÆARBEJDERE. 

Med  Afdelinger  for  Bygningssnedkere,  Tøm¬ 
rere,  osv.,  samt  Møbelsnedkere  osv. 
aj  Træets  Vækst,  Skovbrug  og  Snedkeri,  Byg¬ 
ningstræ,  Møbeltræ,  Den  ydre  Fuldendelse, 
Hjælpemidler  (Beitser,  Lim  osv.). 

b)  Træbearbejdningsmaskiner. 

c)  Stil  og  Stilarter. 

For  nu  at  give  ovenstaaende  Plan  fornø¬ 
dent  Rygstød,  er  det  at  man  ved  Nærværende 


henvender  sig  til  det  højtærede  Industriraad 
for  at  bede  om  en  Anbefaling,  eventuelt  no¬ 
gen  økonomisk  Støtte  for  Sagen.  Navnlig  de 
nævnte  Foredragskursus  Gennemførelse  vil 
jo  foranledige  nogen  Udgift  .  .  .  .«,  hvorefter 
Skrivelsen  ender  med  at  udbede  sig  en  Ud¬ 
talelse  fra  Industriraadet. 

Sagen  var  til  Behandling  i  Industriraadets 
Møde  d.  18.  d.  M.,  hvor  den  modtoges  med 
megen  Velvilje.  Efter  en  kort  Drøftelse  be¬ 
sluttedes  det  at  svare,  at  Sagen  havde  Indu¬ 
striraadets  Sympati,  hvorefter  der  er  tilsendt 
Teknologisk  Institut  en  Skrivelse,  hvoraf 
følgende  hidsættes: 

....  »Paa  Foranledning  af  Hr.  Direktør 
Max  Ballin  behandlede  Industriraadet  i  sit 
den  18.  ds.  afholdte  Møde  den  i  det  ærede 
Institut  overvejede  Plan  om  Afholdelsen  af 
faglige  Foredrag  for  Arbejdsløse  i  den  til¬ 
stundende  Vinter.  Raadet  besluttede  over¬ 
for  Teknologisk  Institut  at  udtale  sin  Sym¬ 
pati  for  Planen,  og  sin  Beredvillighed  til  ogsaa 
at  støtte  den  pekuniært.«  ....  Efter  nogle 
Bemærkninger  om  Formen  for  Foredragene 
slutter  Skrivelsen  som  følger:  »Naar  Planen 
har  antaget  fastere  Former  fra  Teknologisk 
Instituts  Side,  vil  Industriraadet  være  Insti- 
tutet  forbunden  for  en  Meddelelse  herom, 
hvorpaa  Raadet  —  eventuelt  gennem  et  her¬ 
til  nedsat  Udvalg  —  gerne  vil  træde  i  nær¬ 
mere  Forhandling  med  Institutet  om  Enkelt¬ 
hederne«. 

Herefter  har  Institutet,  der  i  Mellemtiden 
har  fortsat  Arbejdet  med  at  sikre  sig  Fore¬ 
dragsboldere,  sat  fuld  Kraft  paa  dette,  og 
naar  hele  Virksomheden,  forhaabentlig  i  La¬ 
bel  af  et  Par  Uger,  endelig  er  planlagt,  vil 
der  atter  ske  Henvendelse  til  Industriraadet 
om  en  nærmere  Drøftelse  af  Enkelthederne. 


#  #  m 


Mindre  Meddelelser. 


Leipziger-Udstillingen  og  Krigen. 

Kommissariatet  for  den  danske  Afdeling 
paa  den  internationale  Udstilling  for  Bog- 
haandværk  og  grafisk  Kunst  i  Leipzig  op¬ 
lyser  følgende  angaaende  Sikkerheden  for 
denne  Afdeling  under  Krigen: 

Umiddelbart  efter  Krigens  Udbrud  rettede 
Kommissariatet  en  telegrafisk  Forespørgsel 
til  Udstillingens  Direktorium  om  Udstillin¬ 
gens  Skæbne.  Der  svaredes  omgaaende  føl¬ 
gende:  »Udstillingen  boldes  vedblivende  aa¬ 
ben.  Kun  Rusland,  Frankrig  og  England  er 
lukkede.  Ingen  Grund  til  Uro.«  Senere  har 


man  fra  Udstillingens  Direktorium  modtaget 
en  Skrivelse,  der  bekræfter  Telegrammet. 

Under  Hensyn  hertil  har  Danmark,  der 
deltager  officielt  i  den  paagældende  Udstil¬ 
ling,  i  Lighed  med  de  andre  neutrale  Lande 
ment  ogsaa  at  burde  bolde  sin  Afdeling  aaben. 
Dette  har  man  saa  meget  hellere  besluttet, 
som  der  for  det  første  findes  et  meget  paa- 
1  ideligt  dansk  Opsyn  paa  Udstillingen,  og 
for  det  andet  fordi  en  Nedpakning  og  en 
Hjemsendelse  under  de  nuværende  Krigs-  og 
Transportforhold  sikkert  vilde  rumme  langt 
større  Fare  for  de  danske  Skatte,  end  ved 

at  lade  dem  blive  under  betn’ggende  Tilsyn 
og  Bevogtning  paa  selve  Udstillingen.  Haand- 
skrifter  findes  ikke  i  den  danske  Afdeling. 

Senere  har  Kommissariatet  fra  Leipzig  mod¬ 
taget  følgende: 

»Da  det  Rygte  vedvarende  S3rnes  at  brede 
sig,  at  Leipziger-Udstillingen  snart  skal  lukke, 
og  da  man  i  den  Anledning  stadig  modtager 
Forespørgsler  etc.,  beder  man  paa  113'  bragt 
til  Offentlighedens  Kundskab,  at  Udstillingen 
fremdeles  er  og  vil  blive  holdt  aaben  med 
Undtagelse  af  Frankrigs,  Ruslands,  Englands 
og  Belgiens  Afdelinger.« 

Dansk  Boghaandværk  bedømt  i  Udlandet. 

I  en  Omtale  af  den  internationale  Udstilling 
for  Boghaandværk  og  grafisk  Kunst  i  Leipzig 
skriver  »Norsk  Tidsskrift  for  Haandverk  og 
Industri«  følgende  om  Danmarks  Deltagelse 
i  det  store  Stævne: 

»De  danske  Bogbindermestre  er  mødt 
mandstærke  frem,  og  de  udstiller  kollektivt. 
Den  danske  Bogbinderkunst  staar  meget  højt, 
takket  være  det  udmærkede  Samarbejde 
mellem  Mestre  og  Kunstnere  og  ikke  at  for¬ 
glemme  en  forstaaende  Kundekreds,  der  med 
Glæde  yder  sit  ved  skønsomme  Bestillinger. 
Derved  er  skabt  en  Elite  Haandværksarbej- 
dere,  som  har  kunnet  glæde  sig  ved  Frem¬ 
gang  Aar  efter  Aar.  —  Det  var  ogsaa  her 
særlig  Mosaikarbejdet,  jeg  kom  til  at  fæste 
mig  ved,  slutter  Anmelderen.  Det  var  fuld¬ 
endt  baade  hvad  det  kunstneriske  og  det 
haandværksmæssige  Arbejde  angaar.  Salgs¬ 
prisen  for  enkelte  af  disse  Bøger  gik  op  til 
500  Kr.  eller  mere.  Det  undrede  mig  dog, 
at  Danskerne,  som  ejer  en  saa  fremragende 
Teknik,  benytter  saa  store  og  komplicerede 
Stempler.  —  Jeg  vil  have  Lov  til  at  gratulere 
mine  ærede  Kunstbogbinderkolleger,  d’Herrer 
Anker  Kyster,  Baden,  Immanuel  Petersen  og 
Carl  Petersens  Enke.« 

Toldindtægterne. 

Toldindtægterne  m.  v.  i  Juli  Maaned  1914 
udgjorde:  Indførselstold  4. 32G. 000  Kr.,  Sukker¬ 
afgift  1.211.000  Kr.,  Spiritusafgift  572.000  Kr., 
Ølskat  904.000  Kr.,  Stempelafgift  af  Cigaretter 
65.000  Kr.,  andre  Indtægter  153.000  Kr.,  til¬ 
sammen  7.231.000  Kr.  —  I  Maanederne  April 
—Juli  i  indeværende  Finansaar  udgjorde  Ind¬ 


tægterne  i  Sammenligning  med  de  tilsvarende 
Maaneder  i  forrige  Finansaar:  Indførselstold 
13.533.000  Kr.  (12.943.000  Kr.),  Sukkerafgift 
2.310.000  Kr.  (2.170.000  Kr.),  Spiritusafgift 
2.303.000  Kr.  (2.376.000  Kr.),  Ølskat  2.891.000 
Kr.  (2.827.000  Kr.),  Stempelskat  af  Cigaretter 
252.000  Kr.  (240.000  Kr.),  andre  Indtægter 
300.000  Kr.  (273.000  Kr.),  tilsammen  21.589.000 
Kr.  (20.829.000  Kr.),  altsaa  en  Merindtægt  for 
indeværende  Finansaars  første  Kvartal  paa 
ca.  *U  Mili.  Kr.  Desværre  er  der  jo  al  An¬ 
ledning  til  at  tro,  at  Aarets  anden  Halvdel 
vil  give  et  væsentlig  andet  Resultat. 

De  ledende  Handelsstaters 

udenrigske  Omsætning  i  1913. 

Fra  en  Række  af  de  store  Lande  foreligger 
der  nu  fuldstændige  Handelsopgørelser  for 
Aaret  1913.  Følgende  interessante  Tal,  hen¬ 
tede  fra  et  amerikansk  Blad,  viser  Værdien 
af  de  paagældende  Landes  Indførsel  angivet 
i  Dollars,  samt  i  Parentesen  den  procentvise 
Tilvækst  i  Sammenligning  med  1912: 

Tyskland .  2.629.285.000  (+  0,03) 

Storbritannien  og  Irland  3.296.890.000  (+  4,0) 

De  forenede  Stater .  1.793.038.480  (-}-  1,5) 

Frankrig .  1.701.675.000  (-j-  3,2) 

Belgien .  916.725.000  (-F  0,63) 

Hvad  den  indførte  Mængdes  Værdi  angaar, 
staar  altsaa  Storbritannien  og  Irland  højest, 
baade  i  absolute  Tal  og  den  procentvise  Til¬ 
vækst. 

Hvad  Værdien  af  de  udførte  Varer  angaar, 
har  denne  for  de  samme  Lande  i  1913  stillet 
sig  saaledes: 

Tyskland .  2.478.150.000  (+  11,1) 

Storbritannien  og  Irland  2.627.305.000  (-j-  7,2) 

De  forenede  Stater .  2.448.576.614  (+  3,5) 

Frankrig .  1.375.075.000  (+  2,3) 

Belgien .  715.365.000  (-U  6,3) 

Ogsaa  i  Udførselsværdien  staar  altsaa  Stor¬ 
britannien  og  Irland  forrest,  men  meget  stærkt 
trængt,  baade  af  Tyskland  og  De  forenede 
Stater,  af  hvilke  Lande  dog  Tyskland  møder 
frem  med  en  saa  stor  procentvis  Fremgang, 
fra  1912  til  1913,  at  der  kan  være  Fare  for, 
at  dette  Land  med  det  første  vil  overgaa 
Storbritannien  som  Eksportland.  Af  Tallene 
ses  det  endvidere,  at  i  samtlige  de  her  nævnte 
Lande,  undtagen  De  forenede  Stater,  overstiger 
Importværdien  de  eksporterede  Varers  Værdi, 
med  andre  Ord,  at  disse  Lande  —  som  Dan¬ 
mark  —  har  en  »ugunstig«  Handelsbalance. 

Axel  Meyer. 

22.  November  1846  —  17.  September  1914. 


Kun  kort  Tid  er  forløbet,  siden  vi  sidst 
paa  dette  Sted  bragte  en  Omtale  af 
Fabrikant  Axel  Meyer,  da  han  den  23. 
Juli  fejrede  sit  25  Aars  Jubilæum  som 
Formand  for  Fællesrepræsentationen  for 
dansk  Industri  og  Haandværk.  Han  var 
allerede  da  en  meget  syg  Mand,  der  stod 
umiddelbart  foran  en  farlig  Operation, 
som  alle  vidste  betød  Liv  eller  Død.  Der 
kom  derved  et  gribende  Moment  ind  i 
Axel  Meyers  sidste  Tale,  som  de  Heste 
Tilhørere  vel  nok  havde  paa  Fornemmel¬ 
sen  var  en  Afsked.  Og  sa aledes  blev  det. 
Kun  et  Par  Maaneder  efter  døde  han  i 
sit  68.  Aar.  Af  denne  Levetid  er  over  de 
40  Aar  anvendt  i  Organisationslivets  Tje¬ 
neste.  Det  er  vist  kun  faa  Mænd,  der 
kan  opvise  en  saa  lang  Arbejdstid  paa 
dette  Omraade,  men  det  er  ogsaa  kun 
faa,  der  er  i  Besiddelse  af  saa  gode  Egen¬ 
skaber  som  Axel  Meyer  var  til  at  udrette 
noget  her.  Han  var  flittig  som  faa,  skyede 
hverken  Dag  eller  Nat,  naar  det  gjaldt 
om  at  faa  noget  færdigt,  besad  tilstrække¬ 
lig  Ærgærrighed  og  Energi  til  at  sætte 
sin  Person  ind  paa  Sagen  og  en  over¬ 
mande  stor  Evne  til  at  omgaas  Folk.  I 
ilen  Henseende  var  Axel  Meyer  en  stor 
Diplomat.  Han  evnede  at  faa  Folk  til 
at  arbejde  sammen  og  forstod  at  udjevne 
og  dække  over  alle  Modsætninger,  der 


kunde  opstaa.  Han  naaede  saa  godt  som 
altid  et  Resultat,  selv  om  det  maaske  til 
Tider  havde  været  bedre  at  gaa  til  et  Brud. 

Men  det  skarpe,  afgjorte  var  ikke  Axel 
Meyers  Sag.  Dybest  set  bundede  det  i, 
at  han  var  et  blødt  Gemyt,  der  ikke  taalte 
Modsætninger,  egentlig  helst  vilde  være 
gode  Venner  med  alle,  og  derfor  ofte 
bøjede  af,  i  Stedet  for  at  staa  stejlt.  Han 
var  en  Forligets  Mand  og  naaede  langt 
dermed.  Der  er  ingen  Tvivl  om,  at  del 
er  hans  personlige  Virksomhed,  der  har 
skabt  og  formet  Fællesrepræsentationen 
til  det,  den  er,  een  stor  betydende  Orga¬ 
nisation  for  det  danske  Haandværk.  Det 
har  sikkert  gjort  ham  personligt  ondt, 
naar  han  ikke  naaede,  hvad  han  vilde, 
og  naar  han  bag  og  under  de  opnaaede 
Resultater  mærkede  Uviljen  og  Mod¬ 
standen. 

Og  baade  Uvilje  og  Modstand  har  Axel 
Meyer  mødt  meget  af  i  sit  Liv,  men  han 
besad  ikke  den  Staalvilje  eller  den  Fører¬ 
evne,  der  kunde  slaa  ned  eller  herske. 

Alligevel,  hans  Arbejde  har  været  stort 
og  omfattende,  baaret  af  personlig  Op¬ 
ofrelse  og  Kærlighed  til  Sagen.  Det  er 
denne  Side  af  Meyers  Personlighed,  der 
hør  mindes  nu  ved  hans  Død  med  Tak 
fra  alle  de  Institutioner,  han  har  viet  sit 
Arbejde  og  sin  Tid. 

Ikke  mindst  Industriforeningen  er  ham 
Tak  skyldig  for  40  Aars  utrætteligt  Ar¬ 
bejde,  ved  Forevisninger,  Udstillinger, 
Gennemførelsen  af  nye  Idéer  og  nye  Pla¬ 
ner.  I  Industriforeningens  indre  Arbejde 
har  Axel  Meyer  laget  levende  Del,  ofte 
helt  præget  det,  altid  ivrigt  interesseret 
sig  derfor.  Han  var  stedse  en  velrustet 
og  forstandig  Taler  i  Repræsentantskabet, 


svigtede  saa  godt  som  aldrig  noget  Møde, 
tænkte  altid  Sagen  igennem  udfra  sil 
Synspunkt  og  forstod  at  gøre  dette  gæl¬ 
dende  under  Behandlingen. 

Og  er  Industrien  end  gaaet  Veje,  der 
ikke  var  Axel  Meyers,  mindes  den  dog 
hans  Indsats  i  de  fælles  Sager  med 
Anerkendelse  og  ærer  hans  Minde  med 
Pietet. 


-v,  ^  -V-> 

w  w  w 

Den  øjeblikkelige  Situation  og  de  nærmeste  Fremtidsudsigter 

for  vore  Industrier. 


I  Fortsættelse  af  og  supplerende  den  i 
vort  forrige  Hefte  offentliggjorte  Over¬ 
sigt  over  Industriens  daværende  Stilling, 
skal  vi  nedenfor  bringe  en  Fremstilling 
af  de  Forhold,  der  i  Øjeblikket  gør  sig 
gældende  for  Industrierne  og  disses  nær¬ 
meste  Fremtidsudsigter  paa  Grundlag  af 
Beretninger,  indgivet  til  Industriraadet 
fra  de  i  delte  repræsenterede  Industri¬ 
grene  omkring  Midten  af  September 
Maaned. 

Som  et  Hovedindtryk  af  de  nye  Be¬ 
retninger  kan  det  siges,  at  Forholdene 
stiller  sig  ikke  saa  lidt  lysere,  end  man 
fra  først  af  ved  de  af  Verdenskrigen  af¬ 
fødte  Kalamiteter  turde  vente.  Dette 
gælder  selvfølgelig  først  og  fremmest  det 
vigtige  Kulspørgsmaal ,  men  ogsaa  for 
adskillige  Raastolfer  gælder  det,  at  disses 
Tilførsler  nu  synes  noget  mere  betrygget, 
endskønt  der  enkelte  Steder  netop  paa 
dette  Punkt  hersker  meget  vanskelige 
Forhold,  der  sikkert  vil  stille  overordent¬ 
lig  store  Fordringer  til  Industriernes  Le¬ 
dere  for  at  ordnes  heldigt.  Skønt  den 
danske  Industri  vel  i  enkelte  Tilfælde  ved 
Udførselsforbud  o.  1.  er  blevet  støttet  af 
Staten  i  sine  Bestræbelser  for  at  sikre 
sin  Produktion,  tør  del  dog  som  Helhed 
siges,  at  vor  hjemlige  Industri  i  Mod¬ 
sætning  til  Forholdene  i  ikke  faa  andre 
Lande  har  forstaaet  at  møde  og  efter 


Evne  overvinde  Vanskelighederne  ved 
egen  Hjælp,  et  Forhold,  der  turde  tale 
til  Fordel  for  den  danske  Industris  Leve¬ 
dygtighed  og  absolute  Eksistensberet¬ 
tigelse. 

Foruden  Redegørelser  for  Arbejdsbe¬ 
tingelser,  Tilførsler,  Afsætning  o.  1.  er 
der  i  forskellige  af  de  nedenfor  anførte 
Oversigter  ogsaa  redegjort  kort  for  de 
Prisforhold,  der  gør  sig  gældende  i  de 
paagældende  Industrier.  løvrigt  er  i 
Fremstillingen  saa  vidt  muligt  de  paa¬ 
gældende  Industriers  Indberetninger  ord¬ 
ret  gengivet,  da  herved  tillige  skabes 
det  bedste  Billede  af  de  raadende  Stem¬ 
ninger. 

Garverivirksomheden.  Medens  det  ved 
Indkaldelserne  indtraadte  forøgede  Brug 
af  Læder  endnu  giver  Garverierne  god 
Beskæftigelse,  er  der  i  det  almindelige 
Forbrug  indtraadt  nogen  Stilstand,  og 
der  maa  sikkert  regnes  med  en  yder¬ 
ligere  Nedgang  i  Forbruget  i  Byerne, 
hvorimod  man  har  Anledning  til  at  mene, 
at  Landbrugets  Ivøbeevne  ikke  for  Tiden 
vil  være  ringere  end  sædvanlig. 

Nogen  nævneværdig  Tilførsel  af  Garve- 
stof  har  ikke  kunnet  finde  Sted  siden 
Krigens  Udbrud  lige  saa  lidt  som  Til¬ 
førsel  af  Raahuder  fra  oversøiske  Plad¬ 
ser.  I  disse  Dage  er  der  yderligere  ind- 
gaaet  Meddelelse  om,  at  de  store  Ivasta- 

nieekstrakt-Fabriker  paa  Korsika  og  i 
Sydfrankrig  har  indstillet  Fabrikationen, 
hvorved  den  danske  Læderindustri  be- 
røves  et  saare  nødvendigt  Garvestof,  og 
hvis  denne  Meddelelse  bekræfter  sig,  vil 
det  være  en  meget  stor  Kalamitet,  da 
netop  Kastanieekstrakten  er  ret  uund¬ 
værlig  for  de  fleste  Garverier.  Det  er 
dog  lykkedes  i  de  sidste  Dage  at  gøre 
Indkøb  herfra  af  Garvestoffer,  der  nu  er 
under  Indladning  i  engelske  Dampere  i 
Sydamerika,  og  man  tør  haabe,  at  disse 
Sendinger  vil  indtræffe  saa  rettidig,  at 
de  kan  sikre  i  al  Fald  en  begrænset 
Produktion  for  nogle  Maaneder.  De 
Smaasendinger  Garvestoffer,  der  er  an¬ 
kommet,  er  betalt  med  en  Forhøjelse  af 
50—75  pCt.,  og  de  ovenomtalte  Tilførsler 
fra  Sydamerika  betinger  ligeledes  en  For¬ 
højelse  af  ca.  60  pCt.  —  Via  Liverpool 
ventes  der  i  disse  Dage  ogsaa  nogle 
Smaasendinger  oversøiske  Huder,  men 
de  forhøjede  Fragter  og  den  høje  Krigs¬ 
forsikringspræmie  vil  fordyre  disse  Par¬ 
tier  meget  væsenligt.  Samtidig  hermed 
optræder  Udlandet  som  Køber  af  danske 
Raa varer  og  betaler  for  de  Huder,  der 
kan  anvendes  til  Militærlæder,  meget 
høje  Priser,  hvorfor  Spørgsmaalet  om  et 
Eksportforbud  for  visse  danske  Raavarer 
har  været  drøftet  i  en  Forsamling  af 
Fagmænd  i  disse  Dage,  og  der  fundet 
enstemmig  Tilslutning,  saa  man  tør  for¬ 
vente  en  Henvendelse  til  Regeringen  i 
den  nærmeste  Fremtid  om  dette  Spørgs- 
maal.  Det  kan  tilføjes,  at  i  al  Fald 
Tyskland  har  udstedt  Eksportforbud  paa 
alle  Raavarer,  ligesom  Tilførsel  fra  Ev- 
ropa  iøvrigt  jo  faktisk  er  standset. 

Med  Hensyn  til  Læderpriserne  har 
disse  ikke  til  Dato  været  underkastet 
nogen  videre  Forhøjelse,  idet  man  har 
fulgt  det  Princip  i  det  væsentlige  selv 
at  lade  Industrien  bære  de  Fordyrelser, 
som  Kulpriser  etc.  har  forvoldt;  men  de 
ovenfor  fremstillede  Forhøjelser  med 
Hensyn  til  Huder  og  Garvestof  vil  na¬ 
turligvis  i  Løbet  af  ganske  kort  Tid  nød¬ 


vendiggøre  en  ikke  ubetydelig  Prisstig¬ 
ning  for  alle  Lædersorter. 

Skotøjsindustrien.  Foreningen  af  Køben¬ 
havns  Skotøjsfabrikanter  har  for  at  faa 
en  Oversigt  over  Stillingen  i  denne  In¬ 
dustri  udsendt  Forespørgsel  til  alle  sine 
Medlemmer,  og  da  der  er  indløbet  Be- 
svarelse  fra  langt  de  fleste  af  dem,  fore¬ 
ligger  der  et  meget  tydeligt  Billede  af 
Situationen  i  Skotøjsindustrien. 

Som  allerede  tidligere  oplyst,  betød  de 
store  Indkaldelser  et  Plus  i  Omsætningen 
for  de  fleste  Skotøjsfabriker,  nemlig  for 
alle  dem,  der  fremstiller  Militærstøvler. 
Efter  at  dette  Begær  er  stillet,  maa  Si¬ 
tuationen  betragtes  som  mere  rolig  —  og 
det  har  ikke  kunnet  undgaas,  at  enkelte 
Fabriker,  grundet  paa  den  svækkede 
Købeevne  hos  Publikum,  maa  gaa  over 
til  at  arbejde  paa  indskrænket  Arbejds¬ 
tid.  Paa  den  anden  Side  har  nogle  Fa¬ 
briker  nydt  godt  af,  at  adskillige  Skotøjs¬ 
handlere  — -  grundet  paa  Frygt  for  ikke 
at  faa  deres  Varer  fra  Udlandet  —  har 
givet  danske  Fabriker  Ordrer  paa  Artik¬ 
ler,  som  ellers  indføres.  Alle  Fabriker, 
fra  hvilke  Oplysning  foreligger,  udtaler, 
at  Indbetalingerne  hidtil  har  været  gode, 
og  er  glade  over,  at  Moratorieloven  ikke 
fik  større  Omfang. 

Materialer  vil  Fabrikerne  temmelig 
sikkert  kunne  skaffe  sig  —  hvis  da  de 
danske  Garverier  ikke  kommer  til  at 
mangle  raa  Huder  og  Skind,  men  for- 
haabenllig  vil  det  lykkes  at  gennemføre 
det  Udførselsforbud  mod  Huder  og  Skind, 
som  Skotøjsindustrien  først  af  alle  har 
gjort  sig  til  Talsmand  for.  Om  Frem¬ 
tiden  vil  man  jo  nødig  spaa,  men  mange 
nærer  dog  Frygt  for,  at  en  stor  Del  af 
det  Skotøj,  som  tidligere  blev  udvekslet 
mellem  de  nu  krigsførende  Stater,  skal 
blive  sendt  hertil  og  ødelægge  vor  Indu¬ 
stri.  Vor  Toldbeskyttelse  er  jo  meget 
svag  —  det  er  en  kombineret  Vægt-  og 
Værditold,  ialt  ca.  10  pCt.,  og  heraf  ab¬ 
sorberes  en  stor  Del  af  Læderbeskyltelsen. 
I  Sverige  er  Tolden  paa  Skotøj  3—4 

Gange  saa  høj  og  virker  faktisk  som  et 
Indførselsforbud.  Derfor  er  det  vort 
Haab,  at  danske  Handlende  i  videst  mu¬ 
lig  Omfang  vil  interessere  sig  for  og  an¬ 
befale  danske  Produkter  —  thi  kun  der¬ 
igennem  kan  vi  bolde  vore  Virksomheder 
i  Gang  og  vore  Arbejdere  og  Funktio¬ 
nærer  beskæftiget  i  nogenlunde  det  samme 
Omfang  som  tidligere.  Dette  gælder  sik¬ 
kert  mange  andre  Industrier  end  vor,  og 
med  et  kraftigt  Rygstød  i  et  godt  Hjem¬ 
memarked  kan  vi  eventuelt  ogsaa  haabe 
at  skaffe  os  Afsætning  paa  de  fremmede 
Markeder,  der  mulig  bliver  ledige.  Men 
dette  er  jo  endnu  Fremtidsfantasier,  da 
ingen  kender  Krigens  Følger  —  kun  eet 
er  givet  —  det  danske  Marked  maa  be¬ 
vares  og  udvides  for  den  danske  Industri. 

Olieindustrien  fortsætter  endnu  sine 
Fabrikationer  uden  Indskrænkning.  Hvad 
Sæbefabrikationen  angaar,  er  den  truende 
Mangel  paa  Kalilud,  som  omtaltes  i  sid¬ 
ste  Beretning,  nu  afværget  og  Sæbeindu¬ 
strien  arbejder  foreløbig  uden  Indskrænk¬ 
ning. 

I  Tændstikindustrien  er  Forholdene, 
siden  sidste  Beretning  afgaves,  ikke  un- 
dergaaet  nogen  væsentlig  Forandring. 

Hvad  Træindustrien  angaar,  synes  denne 
i  det  store  og  hele  ikke  at  have  lidt 
særlig  Indskrænkning.  Af  de  kjøben- 
havilske  Virksomheder  i  denne  Industri 
arbejder  de  64  pCt.  med  fuld  Arbejdstid. 
De  øvrige  36  pCt.  med  gennemsnitlig  7 
Timer  pr.  Dag.  En  Del  Arbejdere  er 
indkaldt  til  Militærtjeneste,  men  til  Gen¬ 
gæld  er  nye  antagne.  Den  samlede  Ned¬ 
gang  i  Arbejdsydelsen  vil  derefter  kun 
andrage  ca.  10  pCt.  Den  overvejende 
Del  af  Virksomhederne  venter  ikke  fore¬ 
løbig  at  maatte  indskrænke  Driften. 
Forholdene  for  denne  Industris  Med¬ 
lemmer  i  Østifterne  stiller  sig  endnu 
gunstigere,  idet  87  pCt.  arbejder  med 
fuld  Tid,  de  øvrige  13  pCt.  med  gennem¬ 
snitlig  7  Timer.  Ogsaa  her  har  Indkal¬ 
delser  og  nye  Ansættelser  nærmest  op¬ 
vejet  hinanden,  ligesom  Fremtidsudsig¬ 


terne  foreløbig  synes  tilfredsstillende.  I 
Jylland  er  Træindustriens  Arbejdere  be¬ 
skæftiget  som  i  Østifterne,  og  ogsaa  her 
synes  Forholdene  relativt  tilfredsstillende. 
Dog  er  der  for  hele  denne  Industris  Ved¬ 
kommende  at  bemærke,  at  den  i  høj 
Grad  vil  influeres  af  Byggeriets  mulige 
Ophør. 

Sukkerindustrien.  Som  bekendt  er  Dan¬ 
mark  i  de  seneste  Aar  takket  være  vor 
Sukkerindustris  Udvikling  blevet  i  Stand 
til  at  forsyne  sig  selv  med  denne  vigtige 
Vare,  og  har  endog  været  i  Stand  til  at 
eksportere  ikke  ringe  Mængder.  Vort 
Land  undgaar  herved  de  Kalamiteter, 
der  er  indtraadt  i  England  og  Norge, 
hvilke  Lande  hidtil  har  importeret  tysk 
Sukker  i  stor  Mængde.  De  danske  Sukker¬ 
fabriker  meddeler  angaaende  Industriens 
Fremtidsudsigter,  at  Høsten  til  den  fore- 
staaende  Kampagne  tegner  til  at  blive 
god,  snarest  over  middel,  og  at  Fabrikerne 
er  nogenlunde  forsynet  med  de  nødven¬ 
dige  Hjælpestoffer  til  at  føre  Kampagnen 
igennem. 

Chokolade-  og  Sukkervareindiistrien  me¬ 
ner  nu  at  have  sikret  sig  de  fornødne 
Kakaotilførsler.  løvrigt  er-  der  i  denne 
Industri  ikke  tilkommet  nye  Momenter 
siden  sidste  Beretning  afgaves. 

Konservesindustrien  synes  at  have  dra¬ 
get  Fordel  af  de  indtraadte  Forhold.  Fra 
denne  Industri  oplyses  det,  at  de  her¬ 
værende  Fabriker  foranlediget  af  Krigen 
for  Øjeblikket  er  stærkt  beskæftigede  med 
Fremstilling  af  Levnedsmidler,  og  at 
dette  Forhold  antagelig  vil  vedvare,  ind¬ 
til  Krigen  ophører.  A/S  De  forenede 
Konservesfabriker  meddeler,  at  der  for 
disse  Fabrikers  Hovedartiklers  Vedkom¬ 
mende  (Grøntkonserves,  Frugtsafter  og 
Syltetøj)  ikke  har  fundet  nogen  Prisfor¬ 
højelse  Sted.  Derimod  har  Fabrikerne 
set  sig  nødsaget  til  at  forhøje  Priserne 
paa  Kød- og  Fiskekonserves  med  10  pCt., 
hvilken  Forhøjelse  er  foranlediget  af  de 
stedse  stigende  Priser  paa  Raa varer.  For 
Fiskekonserves  Vedkommende  gør  tillige 

det  Forhold  sig  gældende,  at  det  i  Øje¬ 
blikket  er  saa  godt  som  umuligt  at  skaffe 
Fisk  egnet  til  denne  Fabrikation. 

Brød  fabrikationen  har,  som  sidst  an¬ 
tydet,  maattet  regne  med  høje  Priser  paa 
Rug  for  at  friste  danske  Landmænd  til 
at  sælge  denne.  Med  de  Priser,  man 
nu  er  oppe  paa,  har  man  da  ogsaa  fore¬ 
løbig  faaet  tilstrækkelig  Rug,  og  man 
haaber,  at  dette  Forhold  skal  vedvare, 
indtil  man  kan  faa  nye  Tilførsler  af  Rug 
fra  Amerika,  hvortil  de  forbedrede  Sø- 
assuranceforhold  vil  medhjælpe.  I  Mid¬ 
ten  af  September  har  Tilførslen  af  dansk 
Rug  været  noget  utilfredsstillende,  men 
man  antager,  at  dette  hænger  sammen 
med,  at  Saaningstiden  da  var  inde,  saa 
at  Landmændene  disponerede  over  større 
Mængder  Rug  selv.  Naar  Saaningstiden 
er  forbi,  allerede  i  Slutningen  af  Sep¬ 
tember,  venter  man  atter  større  Tilførsler 
af  dansk  Rug  til  de  nugældende  Priser. 

Mølleindustrien.  Den  evropæiske  Krigs 
pludselige  og  voldsomme  Udbrud  kom 
ogsaa  i  høj  Grad  overraskende  og  gene¬ 
rende  for  Møllerne.  Mange  af  disse  var 
allerede  fra  Juli  Maaneds  Begyndelse 
gaaet  i  Markedet  med  Salg  af  store  Mel¬ 
poster  paa  Efteraars-Levering  eller  paa 
Levering  hele  .Vinteren  igennem  til  meget 
lave  Priser,  svarende  til  de  overordentlig 
billige  Hvede  Offerter,  der  paa  daværende 
Tidspunkt  var  fremme  fra  Amerika,  som 
efter  alt,  hvad  der  forelaa,  bebudede  en 
enorm  Hvedehøst,  samtidig  med  at  Tysk¬ 
land  ogsaa  var  fremme  med  billige  Of¬ 
ferter  af  baade  Hvede  og  Rug  paa  Efter- 
aarsafskibning.  Saa  kom  Udførselsfor¬ 
budet  fra  Tyskland  og  fra  Rusland, 
hvorved  alle  Møllernes  Kornindkøb  med 
ét  Pennestrøg  udslettedes  og  Situationen 
udviklede  sig  nu  med  rivende  Hast,  hver 
Dag  bragte  nye  Overraskelser  og  Van¬ 
skeligheder.  Amerika  fulgte  snart  efter 
og  annullerede  Møllernes  Indkøb  af  Hvede 
under  det  Paaskud,  at  Afladerne  ikke 
kunde  sælge  deres  Checks  i  Amerika, 
og  indtil  det  Øjeblik,  da  dette  skrives, 


er  der  ikke  fremkommet  nogen  Afgørelse 
paa  dette  Spørgsmaal,  til  Trods  for  at 
Møllerne  gennem  Rankerne  har  stillet 
amerikansk  Valuta  i  Guld  til  Disposition 
i  New  York. 

Foruden  disse  Vanskeligheder  maatte 
Mølleindustrien  jo  ogsaa  kæmpe  i  Kul- 
striden,  som  lykkeligvis  hurtig  blev  ført 
til  Ende  paa  en  efter  de  foreliggende 
Omstændigheder  tilfredsstillende  Maade. 

Af  nyere  Dato  kommer  til  de  øvrige 
Vanskeligheder  Regeringens  Beslaglæg¬ 
gelse  af  samtlige  Hvedebeholdninger  i 
Kjøbenliavn,  hvoraf  en  Del  amerikansk  ' 
Hvede  oplagret  i  Frihavnen  tilhører  Møl¬ 
lerne  omkring  i  Provinserne,  som  i  høj 
Grad  savner  denne  Hvedesort  til  Iblan¬ 
ding  i  dansk  Hvede  og  ikke  kan  und¬ 
være  denne.  Beslaglæggelsen  yder  dog 
den  Lempelse,  at  Provinsmøllerne  kan 
faa  deres  amerikanske  Hvede  udleveret 
imod  at  erstatte  den  med  samme  Kvan¬ 
tum  dansk  Hvede;  nu  kommer  det  an 
paa,  om  Møllerne  kan  skaffe  sig  dansk 
Hvede  indenfor  den  fastsatte  Tidsgrænse 
til  de  af  Prisreguleringskommissionen 
fastslaaede  Priser,  hvad  der  er  meget 
tvivlsomt  under  de  opgaaende  Prisfor¬ 
hold.  Møllerne  vil  i  det  kommende  Aar 
faa  endnu  adskilligt  andet  at  kæmpe  med, 
f.  Eks.  forhøjet  Diskonto,  og  navnlig  maa 
man  befrygte,  at  et  overvættes  stort  Antal 
af  mindre  Bagerier  vil  gaa  deres  Ruin  i 
Møde  under  disse  usædvanlige  Forhold. 
Dette  sidste  vil  ikke  mindst  veje  til  i 
Møllernes  Aarsbudget. 

Hvorvidt  Møllernes  Annullering  af  deres 
Salgskontrakter  kan  gennemføres  og  staa 
for  en  eventuel  retslig  Afgørelse,  maa 
bero  paa  hvert  enkelt  Tilfælde  overens¬ 
stemmende  med  Slutsedlernes  Ordlyd; 
vanskeligst  stillet  er  naturligvis  de  Møl¬ 
lere,  som  forud  havde  solgt  store  Kvanta 
Mel,  og  ikke  havde  noget  Lager,  da 
Krigen  brød  ud,  og  hvis  Salgskontrakter 
ikke  klart  og  tydeligt  berettiger  dem  til 
Annullering,  saa  meget  mere  som  et  kom¬ 
mende  Fald  i  Priserne  maaske  saa  tillige 

bringer  dem  yderligere  Tab,  thi  der  er 
næppe  ret  mange  Bagerier,  som  til  nu¬ 
værende  høje  Priser  køber  paa  Levering, 
de  Heste  indskrænker  sig  naturligvis  til 
kun  at  købe  efterhaanden. 

Blandt  andre  uheldige  Omstændigheder 
kan  ogsaa  nævnes,  at  den  danske  Rug¬ 
bøst  iaar  baade  i  kvalitativ  og  kvantita¬ 
tiv  Henseende  har  været  meget  ringe, 
især  paa  Øerne,  hvad  der  vil  medføre, 
at  Rugen,  som  navnlig  dyrkes  paa  Bøn- 
dergaardene,  vil  komme  meget  smaat 
frem,  give  et  daarligt  Meludbytte  af  ringe 
Bageevne  og  volde  Vanskeligheder  i  Brød¬ 
fabrikationen. 

Det  er  en  Selvfølge,  at  alle  disse  Be¬ 
sværligheder  maa  medføre,  at  Møllerne 
maa  have  mere  i  Formalingsfortjeneste 
end  under  normale  Forhold. 

At  Møllernes  Omsætning  i  den  kom¬ 
mende  Tid  maa  blive  større  end  sæd¬ 
vanlig,  maa  betragtes  som  givet,  thi  Ind¬ 
førslen  af  tysk  Mel  er  jo  helt  ophørt, 
og  denne  har  jo  hidtil  spillet  en  stor 
Rolle  især  for  Kjøbenhavns  Vedkom¬ 
mende. 

Kan  en  Del  af  forud  nævnte  Vanske¬ 
ligheder  helt  eller  delvis  fjernes,  saa 
mener  man  dog  især  med  Henblik  paa 
Udførselsforbudet  af  al  tysk  Mel  at  kunne 
sige,  at  den  danske  Mølleindustri  under 
de  nuværende  ekstraordinære  Forhold, 
i  Sammenligning  med  saamange  andre 
industrielle  Foretagender,  men  vel  at 
mærke  ogsaa  kun  i  denne  Sammenlig¬ 
ning,  maa  kunne  betegnes  som  ret  gun¬ 
stigt  stillet. 

Bryggeriindustrien.  Siden  der  sidst  af¬ 
gaves  Beretning  om  Forholdene  indenfor 
Bryggeriindustrien,  er  der  atter  nedlagt 
Forbud  mod  Udførsel  af  Byg.  Det  havde 
straks  en  ubetydelig  Nedgang  af  Priserne 
til  Følge,  men  senere  er  de  atter  steget 
til  et  Niveau,  som  man  ikke  har  kendt 
i  omtrent  100  Aar. 

Det  er  da  ogsaa  oplyst,  at  medens 
Landets  hele  aarlige  Eksport  af  Byg  an¬ 
drager  mellem  700,000  og  800,000  Tdr., 


er  der  allerede  i  de  6  til  7  Uger,  som 
er  forløbet  af  den  ny  Sæson,  solgt  til 
Udførsel  omtrent  700,000  Tdr.,  hvoraf 
det  vil  ses,  at  det  var  paa  høje  Tid,  at 
Forbudet  mod  Udførsel  atter  blev  ned¬ 
lagt. 

Der  er  endnu  ikke  kommet  ny  Humle 
her  til  Landet,  men  man  nærer  i  Tysk¬ 
land  ikke  Tvivl  om,  at  det  vil  være 
muligt  at  sende  Humle  hertil,  naar  Va¬ 
rerne  er  færdige  til  Udførsel.  Som  Følge 
af,  at  Eksporten  fra  Tyskland  og  Østrig 
vil  være  standset  for  tiere  Landes  Ved¬ 
kommende,  vil  Priserne  sikkert  blive  en 
Del  lavere  end  ifjor,  hvad  dog  langt 
fra  vil  opveje  den  store  Merudgift,  som 
de  høje  Bygpriser  vil  foraarsage. 

Afsætningen  af  01  i  Indlandet  har  i 
September  været  nogenlunde  normal, 
idet  den  højere  Temperatur  i  Forbin¬ 
delse  med,  at  Øllet  sikkert  er  traadt  i 
Stedet  for  andre  dyrere  Drikke,  opvejer 
den  Tilbagegang,  som  de  uheldige  øko¬ 
nomiske  Forhold  iøvrigt  har  bragt  med 
sig. 

Eksporten  til  Udlandet  lider  stadig 
under  Transportvanskeligheder,  ligesom 
den  til  flere  Lande  er  bleven  saa  kost¬ 
bar,  at  der  ingen  Fortjeneste  er  derved. 

Arbejdsforholdene  har  hidtil  ikke  lidt 
noget  ved  Krigen. 

Man  har  intet  Øjeblik  indenfor  Bryg¬ 
geriindustrien  tænkt  paa  at  forhøje  Pri¬ 
serne  ;  saalænge  der  er  Beholdninger  af 
de  væsentligste  Raastoffer  indkøbte  til 
de  inden  Krigen  noterede  Priser,  har 
man  heller  ingen  Berettigelse  hertil.  Selv 
om  Produktionsprisen  i  den  Sæson,  man 
gaar  i  Møde,  vil  stige  som  Følge  af 
meget  højere  Priser  paa  Byg,  Kul  og 
Foderstoffer,  og  til  Trods  for  den  For¬ 
højelse  af  Arbejdslønnen,  som  i  Henhold 
til  en  for  tre  Aar  siden  afsluttet  Over¬ 
enskomst  indtræder  den  1.  Oktober  d.  A., 
vil  man  sikkert  undgaa  Fordyrelse  af  el 
saa  almindeligt  Nærings-  og  Nydelses¬ 
middel,  som  Øllet  er  for  den  store  Be¬ 
folkning,  idet  Industrien  selv  maa  bære 

de  Tab,  som  Krigstilstanden  bringer 
med  sig. 

Mineralvandsfabrikationen.  Denne  In¬ 
dustri  har,  hvad  Omsætning  angaar,  i 
de  sidste  Aar  været  i  stærk  Fremgang. 
Trods  Krigen  er  Salget  vedblivende  gaaet 
frem,  men  dog  i  langt  mindre  Maalestok, 
end  før  den  brød  ud.  Skønt  en  Del  af 
de  Raastoffer,  der  anvendes,  er  steget 
stærkt  i  Pris,  bar  det  indenfor  Mineral¬ 
vandsfabrikanternes  Forening  intet  Øje¬ 
blik  været  drøftet  at  forhøje  Priserne. 
Blandt  de  Ledende  bar  man  anset  det 
for  uheldigt  uden  meget  tvingende  Grunde 
at  fordyre  et  saa  almindeligt  Nydelses¬ 
middel,  som  Mineralvand  efterliaanden 
er  blevet.  Den  Fordyrelse  af  Produktet, 
som  Krigen  fører  med  sig,  har  man 
ment,  at  Fabrikerne  selv  maa  bære. 

En  anden  Sag  er  det,  om  Fabrikatio¬ 
nen  af  alle  Sorter  kan  opretholdes,  hvis 
Krigen  varer  længe,  da  en  Del  af  de 
Raastoffer,  der  anvendes,  faas  fra  Ud¬ 
landet,  og  der  i  nogle  Lande  er  Forbud 
mod  Udførsel  af  visse  af  disse  Artikler. 

For  Spritfabrikationen  er  der  siden  for¬ 
rige  Beretning  afgaves  ikke  tilkommet 
nye  Momenter,  som  har  ændret  Situa¬ 
tionen  for  denne  Industri. 

I  Glasindustrien  er  Forholdene  for  A/S 
Kastrup  Glasværk  noget  lysere  end  ved 
sidste  Beretning,  idet  det  er  lykkedes 
delvis  at  sikre  sig  nye  Raastoffer.  Dog 
er  Forholdene  dermed  ingenlunde  sikre 
for  denne  Industri,  og  kan  nye  Tilførs¬ 
ler  af  forskellige  Raastoffer  ikke  paa¬ 
regnes,  og  dette  har  man  endnu  ikke 
Sikkerhed  for,  kan  endnu  alvorlige  Van¬ 
skeligheder  komme  til  at  gøre  sig  gæl¬ 
dende  for  denne  Virksomheds  Vedkom¬ 
mende.  Holmegaards  Glasværk  harmaat- 
tel  standse  Driften  af  Hensyn  til  Mangel 
paa  Glassand.  Dog  har  man  her  atter 
faaet  en  af  Ovnene  i  Gang  indtil  videre 
for  at  komplettere  Lageret.  Dette  er  iøv- 
rigt  foreløbig  rigeligt.  Man  haaber  for 
denne  Virksomheds  Vedkommende  iøv- 
rigt  paa  i  ikke  fjern  Fremtid  at  faa  ny 

Tilførsel  af  Sand;  af  andre  Raamalerialer 
haves  her  tilstrækkelige  Beholdninger. 

I  Porcelænindustrien  er  Forholdene  ufor¬ 
andrede.  For  Bing  &  Grøndahls  Porce¬ 
lænsfabrik  er  Situationen  som  sidst  om¬ 
talt.  Der  har  her  ingen  Prisforhøjelse 
fundet  Sted.  Man  har  i  den  skete  For¬ 
højelse  af  Prisen  paa  Raamaterialer 
som  hidtil  i  det  væsentlige  kun  har  været 
Lidtryk  for  dyrere  Fragt  og  Assurance  — 
ikke  fundet  forsvarlig  Anledning  til  For¬ 
højelse  af  Salgspriserne.  Hvad  Den  kgl. 
Porcelænsfabrik  og  Fajancefabriken  Alu- 
minia  A/S  angaar,  arbejder  for  Øjeblik¬ 
ket  en  Del  af  Personalet  med  fuld  For¬ 
tjeneste,  medens  Resten  arbejder  paa 
indskrænket  Løn.  løvrigt  er  det  an- 
gaaende  Fremtidsudsigter  i  høj  Grad 
vanskeligt  at  udtale  sig  med  Sikkerhed. 
Den  kgl.  Porcelænsfabrik  og  Aluminia 
er  gennemgaaende  forsynet  med  Raa¬ 
materialer  til  ind  i  næste  Aar.  Der  er 
ganske  vist  enkelte  Undtagelser,  men 
man  haaber  ad  nye  Veje  at  kunne  raade 
Bod  herpaa,  saa  at  Fabrikationen  ikke 
af  den  Grund  maa  afbrydes.  Ivulspørgs- 
maalet,  der  ogsaa  her  spiller  en  stor 
Rolle,  menes  nu  at  være  ordnet  tilfreds¬ 
stillende  for  disse  Fabrikers  Vedkom¬ 
mende. 

Angaaende  Guldsmedefaget  oplyses  føl¬ 
gende:  Som  bekendt  bestaar  dette  Fag 
af  to  Grupper,  nemlig  Guldsmede  (Guld- 
varefabriker)  og  Sølvsmede  (Sølvvare- 
fahriker). 

For  Guldsmedenes  Vedkommende,  hvis 
væsentlige  Kunder  er  Guldsmedebutiker- 
ne,  lammedes  Produktionen  straks  ved 
Krigens  Udbrud,  dels  fordi  Handelen  i 
Butikerne  straks  standsede,  og  dels  fordi 
der  kun  fandtes  meget  lidt  Guld  til  For¬ 
arbejdning,  da  Nationalbanken  standsede 
sin  Udbetaling  af  Guld.  Efter  Forløbet 
af  ca.  3  Uger  fra  Krigens  Udbrud  syntes 
Handelen  at  bedres,  og  da  der  samtidig 
blev  gjort  Udveje  for  Guld  til  Forarbejd¬ 
ning,  har  en  Del  af  de  kjøbenhavnske 
Guldsmede  atter  faaet  Beskæftigelse,  for- 

modenllig  med  den  forestaaende  Kon¬ 
firmation  for  Øje. 

Noget  anderledes  er  Forholdet  i  Guld- 
varefabrikerne,  hvis  Produktion  er  he¬ 
regnet  til  større  Mængder  og  til  Afsæt¬ 
ning  i  hele  Landet,  og  hvis  Arbejds¬ 
metoder  er  indrettede  herefter.  Paa 
Grund  af  de  forhaandenværende  Lagres 
Størrelse  og  den  væsentlig  mindre  Af¬ 
sætning  er  Arbejdet  i  nogle  af  disse  be¬ 
tydelig  indskrænket,  ligesom  der  ogsaa 
har  fundet  Afskedigelser  Sted. 

Sølvvarefabrikerne  (Sølvsmedene),  der 
før  Krigen  havde  udmærket  at  bestille, 
og  hvis  Arbejder  for  en  Del  har  fundet 
Vej  til  Udlandet,  har  selvfølgelig  faaet 
denne  spærret,  og  da  Produktionen  langt 
overstiger  det  hjemlige  Forbrug,  er  der 
ogsaa  her  sket  Indskrænkning  i  Arbejder¬ 
antallet  paa  enkelte  af  disse  Fabriker, 
medens  liere  arbejder  med  en  indskræn¬ 
ket  Arbejdstid,  5  a  7  Timer.  Naar  det 
Raamateriale,  der  haves  i  Behold,  er 
oparbejdet,  vil  det  muligen  volde  Van¬ 
skeligheder  at  skaffe  Raamateriale  (fint 
Sølv  og  Prøvesølv),  da  de  fleste  Lande 
har  Udførselsforbud  for  Sølv.  Der  er 
dog  i  de  sidste  Dage  indgaaet  noget  Sølv 
fra  et  af  vore  Nabolande,  og  da  der 
samtidig  er  Bestræbelser  fremme  for  at 
fremskaffe  Sølv  fra  England,  vil  der  — 
saafremt  dette  lykkes  —  næppe  blive 
Tale  om  Mangel  paa  Raastoffer  til  det 
nuværende  Behov. 

I  Gummiindustrien  meddeler  A/S  Skan¬ 
dinavisk  Gummi-Compagni,  Odense,  at 
Forholdene  for  denne  Virksomheds  Ved¬ 
kommende  har  forandret  sig  saaledes, 
at  man  nu  har  Kul  nok  til  det  første 
halve  Aar.  Raavarer,  særlig  Gummi,  er 
bestilt  i  England,  og  man  haaber  at  faa 
det  fragtet  med  en  af  Dampskibslinjerne 
til  Danmark.  Med  andre  Raaprodukter 
mener  man  ligeledes  at  være  forsynet 
for  ca.  Vs  Aar.  Om  Salget  i  denne 
Branche  for  den  kommende  Tid  kan 
man  kun  udtale,  at  det  ligger  meget 
svært,  og  man  sikkert  maa  se  Tiden  an 


en  Del  endnu,  forinden  man  kan  vente 
at  faa  større  Ordrer. 

Rebslagerierne,  der  henter  alle  deres 
Raamaterialer  fra  Udlandet,  saavel  Hamp, 
Staal-  og  Jerntraad,  Kokosgarn  og  andre 
Arter  Garn  samt  alle  nødvendige  Hjælpe¬ 
stoffer,  er  alvorlig  truffet  ved  de  nedlagte 
Forhud  mod  Udførsel  af  Hamp  fra  Rus¬ 
land  og  af  galvaniseret  Staaltraad  fra 
England,  foruden  at  et  Udførselsforbud 
for  Hamp  fra  Italien  er  under  Opsejling. 
Fabrikerne  er  saaledes  henvist  til  at  op¬ 
arbejde  deres  Lagre,  men  da  Høsten  lige 
staar  for  Døren  og  Tilførslerne  er  stop¬ 
pede,  vil  Fabrikerne  snart  være  nødsaget 
til  at  standse,  hvis  ikke  nye  Forsyninger 
kan  skaffes.  Indskrænket  Arbejdstid  er 
allerede  indført,  idet  Forbruget  er  aftaget 
stærkt  som  Følge  af, -at  Fiskeriet  er  af¬ 
taget  og  Oplægning  i  større  Stil  af  Sejl¬ 
og  Dampskibe  har  fundet  Sted.  Som 
Følge  af  den  stærke  Prisstigning  for  alle 
Raamaterialer  har  Fabrikerne  maattet 
forhøje  deres  Priser  med  ca.  10  pCt. 

Salt-  og  Kokesindustrien  har  nu  faaet 
nye  Tilførsler  af  sine  Raamaterialer, 
Raasalt  og  Kokes,  og  saaledes  som  For¬ 
holdene  stiller  sig  i  Øjeblikket  nærer 
man  Haab  om,  at  disse  Tilførsler  kan 
vedblive  saaledes,  at  Standsning  i  Indu¬ 
strien  vil  kunne  undgaas,  dog  at  disse 
Tilførsler  vil  ske  til  væsentlig  højere 
Priser. 

Krgstalsodaindustrien  har,  som  man 
sidst  haabede,  faaet  nye  Tilførsler  af 
Ammoniaksoda  for  Størstedelen  fra  Eng 
land,  for  en  ringe  Dels  Vedkommende 
fra  Tyskland.  Denne  Industri  skulde 
dermed  være  sikret  indtil  videre. 

Fremstillingen  af  ren  Kryolit  har  sta¬ 
dig  ingen  Afsætning  til  Tyskland,  hvor 
i  hvert  Fald  de  Industrier,  der  her  kom¬ 
mer  i  Betragtning,  Aluminium-,  Emaille- 
og  Mælkeglasindustrierne,  synes  at  staa 
stille,  hvilket  Forhold  ligeledes  gælder 
Østrig,  hvor  Industrierne  synes  lammede. 
Derimod  synes  Ruslands  Industri,  i  hvert 
Fald  i  det  egentlige  Rusland,  at  arbejde 

tilfredsstillende.  Af  renset  Kryolit  er  af¬ 
sat  til  Rusland  ikke  ringe  Mængder  dels 
over  Stockholm,  senere  over  Arkangelsk. 
At  Industrierne  i  Polen  derimod  synes 
at  ligge  stille,  er  forklarligt.  Hvad  Af¬ 
sætningen  til  England  angaar,  synes 
denne  at  tyde  paa,  at  de  engelske  Indu¬ 
strier  arbejder  endog  meget  stærkt  med 
Aftagning  over  det  normale.  Fra  Frank¬ 
rig  liaves  stadig  ingen  Efterretninger. 

Pianofabrikationen  har  som  allerede 
sidst  nævnt  maattet  indskrænke  sin  Drift 
ganske  anseligt.  Efter  en  statistisk  Op¬ 
gørelse  over  Arbejdstidens  Længde  hos 
Medlemmer  af  Dansk  Pianofabrikant- 
forening  ved  Udgangen  af  August  Maa- 
ned  viste  det  sig,  at  kun  5  pCt.  af  Ar¬ 
bejderne  arbejder  fuld  Tid;  de  øvrige 
95  pCt.  gennemsnitlig  kun  43A  Time  pr. 
Dag.  Den  samlede  Nedgang  i  Arbejds- 
y  del  sen  herved  og  ved  Indkaldelserne 
anslaas  til  ca.  55  pCt.  Den  største  Del 
af  Fabrikerne  venter  dog  ikke  foreløbig 
at  maatte  foretage  yderligere  Indskrænk¬ 
ninger  i  Driften. 

I  Papir  fabrikationen  er  Forholdene, 
siden  sidste  Beretning  afgaves,  væsentlig 
uforandrede. 

I  Cementindustrien  er  Forholdene  lige¬ 
ledes,  siden  sidste  Beretning  afgaves,  væ¬ 
sentlig  uforandrede,  dog  med  Undtagelse 
af  Kulspørgsmaalet,  der  her,  ligesom  i 
de  øvrige  Industrier,  nu  har  mistet  sin 
truende  Betydning. 

Teglværksindustrien  og  Kalkindustrien 
meddeler,  at  Situationen  for  deres  Ved¬ 
kommende  ligeledes  er  ganske  uforan¬ 
dret. 

For  Gødningsindustrien  og  Svovlsyre- 
fabrikationen  er  Situationen  uforandret 
siden  sidste  Beretning. 

Nordiske  Kabel-  og  Traadfabriker  A/S 
meddeler  følgende  om  Virksomhederne  i 
denne  Industri:  Traadværket  i  Middel¬ 
fart  er  hidtil  holdt  i  Gang  med  fuld 
Dagdrift.  Der  har  været  betydelige  Van¬ 
skeligheder  at  overvinde,  idet  Lagerbe¬ 
holdningerne  i  alle  Retninger  var  meget 


knappe  ved  Krigens  Udbrud,  dels  som 
Følge  af  den  travle  Foraars-  og  Sommer¬ 
sæson  og  dels  som  Følge  af  en  Losnings¬ 
konflikt,  som  bevirkede  en  Udskydelse 
af  Leveringen  af  to  saa  vigtige  Raapro- 
dukter  som  Jern  og  Kul.  Ved  en  Række 
ekstraordinære,  om  end  meget  bekoste¬ 
lige  Foranstaltninger,  har  man  dog  som 
sagt  hidtil  kunnet  holde  Driften  vedlige, 
og  selv  om  der  maaske  bliver  nogle 
midlertidige  Standsninger  paa  Grund  af 
mangelfuld  Tilførsel  af  Raamaterialer, 
er  der  Udsigt  til,  at  man  saa  nogenlunde 
vil  kunne  opretbolde  Driften  indtil  videre. 

I  Henhold  til  sine  Salgsbetingelser  an¬ 
nullerede  Fabriken  ved  Krigens  Begyn¬ 
delse  samtlige  Kontrakter  med  sine  Kun¬ 
der,  idet  den  dog  tilbød  ved  nye  Ordrer 
at  levere  fra  Lager  til  gamle  Kontrakt¬ 
priser,  saa  længe  dette  holdt.  For  alle 
andre  Ordrer  beregnes  et  Tillæg  af  10 
pCt.  indtil  videre.  Det  er  dog  sandsyn¬ 
ligt,  at  en  yderligere  Prisforhøjelse  snart 
vil  blive  uundgaaelig. 

Kabelfabriken  er  delvis  meget  stærkt 
beskæftiget,  idet  den  laa  inde  med  be¬ 
tydelige  Ordrer  i  Kabler  ved  Krigens 
Udbrud,, og  selve  Krigsforanstaltningerne 
og  Mangel  paa  Tilførsler  fra  Udlandet 
har  medført  en  forøget  Ordreindgang.  I 
andre  Retninger  er  Fabriken  daarligt  be¬ 
skæftiget,  idet  den  almindelige  Installa¬ 
tionsforretning  Landet  over  tildels  stag¬ 
nerer  for  Tiden.  Ved  nogle  heldige  Om¬ 
stændigheder  er  Fabriken  kommet  i  Be¬ 
siddelse  af  en  Del  nødvendige  Raavarer 
fra  Skibe,  som  Tilfældighederne  har 
bragt  til  at  anløbe  danske  Havne,  og 
det  synes  nu,  som  om  Fabriken  vil 
kunne  skaffe  sig  regelmæssig  Forsyning 
af  Raavarer,  tildels  fra  Amerika,  men 
til  ret  betydeligt  højere  Priser.  Fabriken 
opfylder  efter  Evne  gamle  Kontrakter, 
men  har  i  andre  Tilfælde  set  sig  nød¬ 
saget  til  at  gennemføre  en  Prisforhøjelse 
paa  sine  Varer  fra  5  til  15  pCt.  for 
nogenlunde  at  kunne  dække  sine  forhøj¬ 
ede  Omkostninger.  Hvis  Regeringen, 


218 


T  1 1)  S  S  K  R  I  F  T  F  OR  IN  I)  U  S  T  R  I 


hvad  der  synes  at  være  Udsigt  til,  vil 
give  Fabriken  delvis  Tilladelse  til  at  ud¬ 
fore  sine  Fabrikata,  synes  der  at  være 
Udsigt  til  en  forholdsvis  indbringende 
Eksportforretning. 

Valseværket  lider  delvis  meget  under 
manglende  Ordreindgang.  Det  synes, 
ligesom  de  andre  Fabriker,  at  kunne 
skaffe  sig  Raavarer  til  fortsat  Drift  og 
haaber  ligesom  Kabelfabriken  paa,  at 
Regeringen  vil  give  det  Tilladelse  til  Ud¬ 
førsel  af  en  Del  af  sine  Fabrikata,  som 
det  nu  ikke  maa  udføre. 

For  alle  tre  Virksomheder  gælder,  at 
Forholdene  og  ETdsigterne  veksler  saa  at 
sige  fra  Dag  til  Dag.  Der  kan  den  ene 
Dag  rejse  sig  Vanskeligheder,  som  synes 
uovervindelige,  medens  de  den  næste 
Dag  kan  være  ganske  udslettede,  medens 
nye  rejser  sig.  I  det  store  Hele  synes 
man  dog  efter  den  øjeblikkelige  Situation 
at  dømme  at  kunne  gennemgaa  Krisen 
uden  alvorlige  Kalamiteter. 

Waggonindustrien.  Med  Hensyn  til 
denne  Industris  Stilling  oplyser  Vogn¬ 
fabriken  »Scandia«,  Randers,  at  Forhol¬ 
dene,  efter  at  Eklførselsforbudene  mod 
de  Raavarer  og  Halvfabrikata,  der  an¬ 
vendes  til  Bygning  af  Jernbanevogne, 
og  som  indføres  fra  Tyskland,  er  hævet, 
synes  at  udvikle  sig  saaledes,  at  man 
med  enkelte  mindre  Indskrænkninger 
kan  arbejde  normalt  i  hvert  Fald  i  den 
nærmeste  Fremtid. 

I  Skibsværftindustrien  synes  Forholdene 
i  det  væsentlige  uforandrede  siden  sidste 
Beretning.  Et  enkelt  Værft  oplyser,  at 
ud  over  Fordyrelse  og  Vanskeligheder 
ved  Fremskaffelse  af  Materialer,  hvilket 
særligt  rammer  Værftet,  som  har  kon¬ 
traheret  et  betydeligt  Antal  Skibe  til 
lave  Priser,  føles  intet  særligt  Tryk  af 
Krigsforholdene. 

A/S  Dansk  Ilt-  og  Brintfabrik  oplyser 
m.  H.  t.  den  øjeblikkelige  Situation  i 
denne  Industri  og  dens  nærmeste  Frem¬ 
tidsudsigter  følgende: 

Krigstilstandens  Indtræden  udøvede  en 


øjeblikkelig  lammende  Virkning  paa  vor 
Industri,  dels  fordi  vore  Produktions¬ 
omkostninger  steg  aldeles  enormt  som 
Følge  af  den  store  Prisstigning  paa  Kul 
og  Kemikalier,  dels  fordi  Forbruget  af 
vore  Produkter  gik  ned  med  ca.  70  pCt. 

Medens  Prisen  paa  Kul  atter  nærmer 
sig  det  normale,  maa  vi  stadig  betale 
en  Overpris  paa  indtil  400  pCt.  for  de 
til  vor  Produktion  nødvendige  Kemika¬ 
lier,  og  Forbruget  af  Ilt  og  Brint  har 
endnu  ikke  vist  Tegn  til  Stigning.  Dette 
sidste  Forhold  virker  saa  meget  uhel¬ 
digere  for  os,  som  vi  maa  beskæftige 
den  samme  Arbejdskraft  ved  en  lille 
som  ved  en  stor  Produktion. 

Da  vore  Produkter  er  Hjælpemidler  i 
Metalindustrien  og  Byggevirksomheden, 
hænger  vore  Fremtidsudsigter  nøje  sam¬ 
men  med  Forholdene  indenfor  disse  Fag, 
og  det  er  næppe  for  Øjeblikket  muligt 
at  have  nogen  begrundet  Mening  om, 
hvorledes  Forholdene  her  vil  udvikle  sig. 

Vi  arbejder  saaledes  for  Tiden  under 
meget  vanskelige  Forhold,  men  vil  dog, 
hvis  Forholdene  ikke  yderligere  forvær¬ 
rer  sig,  holde  vore  Fabriker  i  Drift  fore¬ 
løbig,  blandt  andet  af  Hensyn  til  de 
Virksomheder,  hvis  fortsatte  Drift  er  af¬ 
hængig  af  vore  Produkter. 

Jernindustrien  i  Kjøbenhavn.  Forenin¬ 
gen  af  Fabrikanter  i  Jernindustrien  i 
Kjøbenhavn  har  for  at  faa  Oplysning 
om  Situationen  indenfor  denne  Industri 
udsendt  Spørgeskemaer  til  sine  Medlem¬ 
mer.  Af  49  Medlemmer  har  de  47  be¬ 
svaret  disse.  Det  fremgaar  heraf,  at 
Arbejderantallet  er  sunket  ikke  ubetyde¬ 
ligt,  idet  Antallet  af  mandlige  Arbejdere 
1.  August  udgjorde  2911,  men  15.  Sep¬ 
tember  var  2421.  For  Kvinder  og  Ar¬ 
bejdsdrenge  var  Tallene  henholdsvis  316 
og  229.  Desuden  er  Arbejdstiden  ned¬ 
sat.  Den  var  pr.  15.  September  gen¬ 
nemsnitlig  ca.  8  Timer,  medens  den  nor¬ 
malt  er  9V2  Time.  Der  var  dog  18 
Firmaer,  som  overhovedet  ikke  havde 
indskrænket  Driften  udover,  hvad  der 

var  foraarsaget  ved  Indkaldelserne,  der 
endda  delvis  var  erstattede.  Helt  stand¬ 
set  er  1  Virksomhed,  medens  1  kun 
arbejder  med  Lærlinge.  Ca.  Halvdelen 
af  Foreningens  Medlemmer  mener  i  al 
Fald  foreløbig  at  kunne  opretholde  Drif¬ 
ten  i  dens  nuværende  Omfang.  Den 
øvrige  Halvdel  af  Virksomhederne  mener 
næppe  at  kunne  gøre  dette.  Enkelte 
erklærer,  at  Driften  helt  maa  indstilles 
i  Løbet  af  1  til  3  Maaneder,  hvis  der 
ikke  indløber  Ordrer,  hvad  der  næppe 
er  Udsigt  til.  Dette  gælder  navnlig  Eks¬ 
portfirmaer,  af  hvilke  der  som  bekendt 
findes  en  Del  netop  i  Maskinindustrien. 

Med  Hensyn  til  Udsigterne  for  Afsæt¬ 
ningen  i  den  nærmeste  Fremtid,  viser 
det  sig,  at  kun  ganske  enkelte  Firmaer 
venter  en  Opgang  for  Specialartikler, 
som  hidtil  har  været  købt  i  Udlandet, 
samt  for  Genstande  til  Hærens  og  Flaa- 
dens  Brug.  Hovedindtrykket  er  ellers, 
at  man  venter  en  afgjort  Nedgang  i  Af¬ 
sætningen,  hvis  Krigsforholdene  ved¬ 
bliver. 

Med  Hensyn  til  Forholdet  til  Kunderne 
synes  Moratorieloven  ikke  i  nævnevær¬ 
dig  Grad  at  have  generet  Industrien, 
medens  der  vel  nok  mærkes  nogen  Ned¬ 
gang  i  Kundernes  Betalingsevne  og  Be¬ 
talingsvillighed  som  Følge  af  de  her¬ 
skende  Forhold.  Dog  synes  Forholdene 
i  saa  Henseende  at  være  nogenlunde  til¬ 
fredsstillende.  Med  Hensyn  til  Raa-  og 
Hjælpestofspørgsmaalet  har  der  selvføl¬ 
gelig  været  stærke  Klager  over  Kulpri¬ 
serne,  der  endnu  delvis  anses  for  ufor¬ 
holdsmæssig  høje.  Der  har  desuden 
været  Vanskeligheder  ved  at  faa  Jern, 
navnlig  Jernbjælker,  ligesom  der  synes 
at  være  Mangel  paa  adskillige  Hjælpe¬ 
stoffer  af  udenlandsk  Oprindelse,  navn¬ 
lig  da  af  tysk,  f.  Eks.  Rør,  Fittings, 
Radiatorer,  Aluminiumplader,  Special¬ 
ventiler,  Tvist,  Terpentin,  Staalgods, 
elektriske  Artikler  og  navnlig  Benzin. 

Det  er  forklarligt,  at  Raavarernes  og 
Kullenes  Prisstigning  har  givet  Jernindu¬ 


strien  forøgede  Produktionsomkostninger. 
Hertil  kommer,  at  den  indskrænkede 
Produktion  medfører  større  Generalom¬ 
kostninger  end  normalt,  idet  disse  ikke 
kan  formindskes  synderligt.  Dog  synes 
Forøgelsen  i  Produktionsomkostningerne 
endnu  ikke  almindelig  og  gennemsnitlig 
heller  ikke  truende  store.  Ca.  Halvdelen 
af  Industriens  Virksomheder  har  af  disse 
Grunde  set  sig  nødsaget  til  at  forhøje 
Priserne  paa  deres  Produkter,  saaledes 
at  Priserne  paa  Bygnings-  og  Handels¬ 
støbegods  gennemgaaende  er  forhøjet 
med  5  pCt.  Dog  har  ogsaa  større  For¬ 
højelser  maattet  foretages.  Halvdelen  af 
Industrien  har  derimod  ikke  haft  Grund 
eller  Anledning  til  at  forhøje  Priserne, 
men  de  fleste  af  disse  Virksomheder 
synes  dog  at  anse  en  kommende  For¬ 
højelse  for  nødvendig,  naar  de  nuværende 
Lagre  slipper  op,  og  nye  Varer  maa 
indkøbes  til  forhøjede  Priser.  Man  ven¬ 
ter  da  en  gennemsnitlig  Prisforhøjelse 
paa  foreløbig  5  a  10  pCt. 

Med  Hensyn  til  Industriens  Forhold 
til  Leverandørerne,  navnlig  sigtende  til 
Kontraktsannullering  og  i  Tilslutning  her¬ 
til  fremsatte  særlige  Krav  om  kontant 
Betaling  m.  m.,  klages  der  over,  at  Ivul- 
og  Oliekontrakterne  er  annullerede,  og 
Priserne  stærkt  forhøjede  ved  Krigens 
Begyndelse.  Fra  enkelt  Side  klages  der 
endvidere  over,  at  Aarskontrakterne  for 
Leveringer  af  Jern  og  Ilt  ligeledes  er 
bleven  annulleret,  og  Leveringer  tilbudte 
til  betydelig  forhøjede  Priser. 

Jernindustrien  i  Provinserne.  Paa  lig¬ 
nende  Maade  som  i  Kjøbenhavn  har 
Foreningen  af  Fabrikanter  i  Jernindu¬ 
strien  i  Provinserne  udsendt  Spørgeske¬ 
maer  til  sine  Medlemmer.  Af  disse  ialt 
118  har  109  indsendt  Besvarelser.  Det 
viser  sig  heraf  med  Hensyn  til  Arbejder¬ 
antallet,  at  dette  er  gaaet  ned  i  tilsva¬ 
rende  Grad  som  i  Hovedstaden,  idet  An¬ 
tallet  af  mandlige  Arbejdere  pr.  1.  Aug. 
udgjorde  6317,  men  pr.  15.  September 
5466.  For  Kvinder  og  Arbejdsdrenge 

var  Tallene  henholdsvis  120  og  112. 
Desuden  har  Forkortelse  i  Arbejdstiden 
fundet  Sted,  saaledes  at  den  gennem¬ 
snitlige  daglige  Arbejdstid  pr.  15.  Sep¬ 
tember  var  ca.  81A  Time  mod  normalt 
91/a  Time.  Noget  under  Halvdelen  af 
Virksomhederne  har  dog  ikke  indskræn¬ 
ket  Driften  udover,  hvad  der  direkte  er 
foraarsaget  ved  Militærindkaldelserne. 

Med  Hensyn  til  de  nærmeste  Frem¬ 
tidsudsigter  tor  Beskæftigelsen  i  denne 
Industri  mener  ca.  2A  af  Virksomhederne 
i  al  Fald  foreløbig  at  kunne  opretholde 
Driften  i  dens  nuværende  Omfang.  Re¬ 
sten  mener  næppe  at  kunne  gøre  dette 
eller  i  ethvert  Tilfælde  kun  i  1  a  2  Maa- 
neder  endnu  eller  kan  ikke  udtale  sig 
herom.  Med  Hensyn  til  Udsigter  for  Af¬ 
sætningen  venter  den  overvejende  Del  af 
Jernindustrien  i  Provinserne  større  eller 
mindre  Nedgang,  16  Virksomheder  ven¬ 
ter  normal  Afsætning  og  kun  3  venter 
Opgang,  særlig  for  Specialstøbegods,  hid¬ 
til  købt  i  Udlandet. 

Heller  ikke  i  Provinsen  synes  Mora- 
torieloven  at  have  indvirket  føleligt  paa 
Industrien,  medens  Kundernes  Betalings¬ 
evne  eller  Betalingsvillighed  vel  nok  maa 
siges  at  være  svækket,  idet  ca.  Halv¬ 
delen  af  Virksomhederne  notereren  Ned¬ 
gang  i  saa  Henseende.  Saaledes  fremhæves 
bl.  a.,  at  navnlig  Fiskere  og  Sømænd 
har  mistet  deres  Betalingsevne  som  Følge 
af  Fiskeriets  Aftagen,  og  ligeledes  klages 
der  fra  nogle  Steder  over,  at  Landmæn¬ 
dene  i  al  Fald  ikke  er  i  Besiddelse  at 
Betalingsvillighed. 

Med  Hensyn  til  Baa-  og  Hjælpestof- 
spørgsmaalet  klages  selvfølgelig  ogsaa  her 
over  Fordyrelsen  af  Kul,  Cinders  og  Raa- 
jern.  Endnu  flere  Klager  lyder  over 
Mangelen  paa  Smedejern,  navnlig  Jern¬ 
plader,  Valsejern  og  Stangjern,  idet  de 
kjøbenhavnske  Lagre  ofte  ikke  er  for¬ 


synede  med,  hvad  der  skal  bruges  af 
disse  Artikler.  M.  H.  t.  Metaller  klages 
der  over  Mangel  paa  hule  Metalaksler, 
Metaltraad,  Zink,  Kohberplader  og  Profil- 
Kobber.  Af  andre  Materialer  synes  at 
mangle  Dynamoplader,  Blødstøbegods  og 
Benzin.  Hertil  kommer  Klager  over  For¬ 
dyrelsen  paa  Olie.  Af  Hjælpevarer  af 
udenlandsk  Oprindelse  mangler  der  Skibs¬ 
materialer  i  Ordrer  (paa  Grund  af  Ud¬ 
førselsforbud),  Bør  o.  1.  samt  mange  Spe¬ 
cialartikler.  Produktionsomkostningerne 
er  blevet  forøgede  for  ca.  Halvdelen  af 
Jernindustrien  i  Provinserne.  Ogsaa  her 
er  Forøgelsens  Størrelse  højst  forskellig. 
Svarende  hertil  har  omtrent  Halvdelen 
af  Virksomhederne  maattet  forhøje  deres 
Priser  for  Støbegods  (Bygnings-  og  Han¬ 
delsstøbegods)  med  5  pCt.,  ellers  forskel¬ 
lig.  Halvdelen  af  Virksomhederne  har 
ikke  foretaget  Prisforhøjelse,  og  Halv¬ 
delen  af  disse  Virksomheder  igen  mener 
ikke  at  faa  Evne  til  at  forhøje  Priserne 
foreløbig,  medens  Besten  anser  en  Pris¬ 
forhøjelse  som  uundgaaelig  i  nær  Frem¬ 
tid,  hvorved  Priserne  maa  forhøjes  med 
5  a  10  pCt. 

Med  Hensyn  til  Forholdet  til  Leve¬ 
randørerne  klages  der  i  denne  Industri 
fra  Provinserne  over,  at  kjøbenhavnske 
Firmaer,  navnlig  i  Olie,  dels  til  Trods 
for  bestaaende  Kontrakter  har  forhøjet 
Priserne,  dels  forlangt  kontant  Betaling 
selv  i  Tilfælde,  hvor  der  foreligger  en 
mangeaarig  Handelsforbindelse. 

—  Som  Helhed  synes  saaledes  Ud¬ 
sigterne  i  Jernindustrien  næppe  fuldt  til¬ 
fredsstillende.  Den  Forbindelse,  der  er 
mellem  Virksomhederne  i  denne  Industri 
og  Eksport-  samt  Byggevirksomhed  —  to 
Omraader,  der  hver  for  sig  er  ramt  af 
Situationen  — ,  vil  utvivlsomt  komme  til 
at  øve  sin  Indvirkning  paa  denne,  om 
da  ikke  Forandringer  indtræffer. 

Statens  og  Kommunernes  Opgave  under  Krigen. 

Offentlige  Arbejder  og  Byggeforetagender  bør  ikke  udskydes  men  tværtimod 

fremmes  af  al  Kraft. 


Den  foranstaaende  Oversigt  over  den 
danske  Industris  Stilling  under  den 
Krise,  som  Verdenskrigen  har  affødt,  viser, 
at  Situationen  gennemgaaende  ingenlunde 
er  saa  slet,  som  man  har  hørt  paastaaet. 
Hvis  ikke  Krigen  rammer  ogsaa  vort 
Land  eller  medfører  yderligere  Vanske¬ 
ligheder  for  vore  Tilførselsveje,  synes 
den  danske  Industri  i  det  store  og  hele 
at  kunne  hævde  sin  Stilling.  At  det  vil 
være  af  allerstørste  Betydning  for  hele 
Samfundet,  at  Industrierne  og  de  dertil 
knyttede  talrige  Haand  værksfag,  Han¬ 
delsvirksomheder,  Transportvirksomhe¬ 
der  o.  s.  v.  holdes  i  Gang,  vil  staa  alle 
klart.  Omsætningen  taaler  ikke,  at  noget 
Hjul  staar  stille,  for  at  ikke  hele  Maski¬ 
neriet  skal  gaa  i  Staa.  Derfor  ser  man 
ogsaa,  at  der  fra  Industriens  Side  er 
gjort  de  største  Anstrengelser  og  Ofre 
for  at  bevare  en  uforstyrret  Produktions¬ 
gang,  selv  om  Afsætningsmulighederne 
er  borte  eller  problematiske,  og  de  frem¬ 
bragte  Varer  ikke  har  længere  Vej  end 
over  til  Lagerbygningen.  Det  har  saa- 
ledes  ikke  været  Munds  vejr,  naar  Indu- 
striraadet  straks  ved  Krigens  Udbrud 
henstillede  til  Industrien  at  tilrettelægge 
Virksomhedernes  Drift  med  den  Opgave 
for  Øje:  »Al  holde  det  størst  mulige 
Antal  Arbejdere  og  Funktionærer  be¬ 
skæftiget,  selv  om  dette  kun  kan  gen¬ 
nemføres  ved  Ofre  Ira  Virksomhedernes 
Side«.  Herved  spares  Landet  og  Sam¬ 
fundet  for  de  Ulykker,  som  en  Arbejds¬ 
løshed  i  større  Stil  uvægerlig  vil  føre 
med  sig.  Alligevel  er  der  ikke  faa  In¬ 
dustrier  og  navnlig  store  Dele  af  vort 
Iiaandværk,  som,  hvor  god  end  Viljen 
er,  dog  ikke  vil  være  i  Stand  til  at  fort¬ 
sætte  Arbejdet,  hvis  deres  direkte  Basis 
herfor  falder  bort,  og  det  er  samtlige  de 
Fag,  som  er  knyttet  til  Byggevirksom¬ 
heden. 


Det  er  før  paapeget,  at  man  desværre 
maa  regne  med,  at  den  private  Bygge¬ 
virksomhed  lidt  efter  lidt  vil  gaa  i  Staa. 
Dette  vil  næppe  kunne  forhindres  under 
de  givne  Forhold.  Til  Gengæld  er  der 
en  anden  Ting,  som  maa  og  bør  frem¬ 
mes:  det  er  den  offentlige  Byggevirk¬ 
somhed,  overhovedet  alle  offentlige  Ar¬ 
bejder,  der  nu  maa  fremmes  ekstraordi¬ 
nært  for  i  nogen  Grad  at  kunne  træde 
ind  i  den  forsvindende  private  Bygge¬ 
virksomheds  Sted.  Man  har  set  fremsat 
Paastande  og  kloge  Raad,  der  skulde 
mane  Stat  og  Kommuner  til  nu  at  være 
forsigtige  og  spare  paa  alt  muligt,  —  og 
da  ikke  mindst  med  Hensyn  til  endnu 
ikke  paabegyndteArbejder,  der  paa  nogen 
Maade  kunde  opsættes.  Dette  er  en 
ganske  forkert  Synsmaade,  ligesaa  for¬ 
kert  som  visse  Prisforhøjelser  fra  visse 
Kommuners  Side  straks  ved  Krigens 
Udbrud,  der  ikke  afgav  noget  godt  Ek¬ 
sempel  for  private  Foretagender. 

Der  bringes  store  Ofre  af  alle  i  disse 
Tider;  de  bringes  paa  højst  forskellig 
Maade,  og  kan  langtfra  alle  maales  med 
samme  Værdimaal.  De  Fordringer,  der 
i  saa  Henseende  er  stillet  til  Industrien, 
har  denne  bestræbt  sig  efter  at  opfylde 
med  en  udviklet  Forstaaelse  af  sine  Pligter. 
Paa  Stat  og  Kommune  falder  imidlertid 
ogsaa  en  Del,  thi  det  er  ikke  blot  Statens 
Opgave  i  denne  Situation  at  sikre  vort 
Samfund  udadtil,  men  ogsaa  dets  ufor¬ 
styrrede  Arbejde  indadtil.  Dette  har  man 
da  ogsaa  erkendt  ved  talrige  Love  og  For¬ 
anstaltninger  sigtende  i  denne  Retning. 
Men  hellere  forehygge  end  helbrede  og 
hellere  skabe  Arbejde  end  udvide  Ar¬ 
bejdsløshedskassernes  Virksomhed.  Der¬ 
for  maa  Opgaven  være,  at  al  offentlig 
Arbejdsvirksomhed  fremmes  med  største 
Kraft,  at  planlagte  Byggeforetagender, 
offentlige  Arbejder,  Vej-,  Havne-,  Jern- 

baneanlæg  o.  s.  v.  hurtigst  muligt  sættes 
i  Gang,  og  selv  saadanne  Opgaver,  som 
i  og  for  sig  ikke  ligger  lige  for,  netop 
paa  Grund  af  de  ekstraordinære  Forhold 
tages  op.  Hvad  Staten  paa  denne  Maade 
vil  faa  af  direkte  Udgifter,  vil  i  ethvert 
Tilfælde  kun  være  en  ringe  Brøkdel  af 
det  økonomiske  Tab,  som  vil  komme 
fra ,  at  Omsætningen  sygner  hen ,  og 
Standsningen  i  Produktion  og  Handel 
griber  over  fra  det  ene  Hjul  til  det  andet. 

Lignende  Krav  er  oppe  saa  godt  som 
i  alle  andre  Lande  for  Tiden,  og  ikke 


mindst  stærke  er  de  i  de  mindre  og  ka- 
pitalfatligere  Lande.  Det  danske  Sam¬ 
fund  er  desværre  ikke  saa  rigt,  ej  heller 
dets  Opsparingsevne  saa  udviklet,  at  det 
uden  til  ubodelig  Skade  for  hele  Landet 
er  muligt,  at  blot  i  og  for  sig  relativt 
mindre  Dele  af  Befolkningen  taber  deres 
Indtægt.  Maaske  vil  der  baade  paa  Fi¬ 
nansloven  og  paa  Kommunebudgetterne 
være  Udgifter,  der  kan  spares,  men  til 
disse  bør  ikke  kunne  henregnes  nogen 
Bevilling,  hvis  Udførelse  skaber  Arbejde, 
eller  hvis  Maal  er  selv  at  skabe  saadant. 


Handelsforholdet  mellem  Danmark  og  Sverige. 

Industriraadets  Betænkning. 

Følgende  Betænkning  afgivet  af  Industriraadet  i  Anledning  af  Forhandlingerne  om  Af- 
sluttelsen  af  en  Ilandels-  og  Skibsfarts-Traktat  mellem  Danmark  og  Sverige  er  under 

9.  September  d.  A.  tilstillet  Handelsministeriet: 


Handelsministeriet  har  med  Skri¬ 
velse  af  22.  Decbr.  f.  A.  oversendt 
til  Industriraadet  et  gennem  Udenrigs¬ 
ministeriet  modtaget,  fra  svensk  Side  ud¬ 
arbejdet  Udkast  til  en  Handels-  og  Skibs- 
fartstraktat  mellem  Danmark  og  Sve¬ 
rige,  og  anmodet  Industriraadet  om  en 
Udtalelse  desangaaende. 

Efter  at  Industriraadet  i  tvende  Mø¬ 
der  bar  gjort  denne  Sag  til  Genstand  for 
Overvejelse,  skal  Raadet  tillade  sig  at 
udtale  følgende: 

Paa  hele  det  Omraade  af  det  traktat¬ 
mæssige  Forhold  mellem  Sverige  og 
Danmark,  som  det  foreliggende  Udkast 
omhandler,  giver  Behandlingen  af  danske 
Interesser  i  Sverige  kun  i  faa  Tilfælde 
Anledning  til  Klage  fra  den  danske  In¬ 
dustris  Side.  Det  maa  ganske  vist  er¬ 
kendes,  at  bortset  fra  de  enkelte  Om- 
raader,  hvor  der  faktisk  er  Vanskelig¬ 
heder  af  særlig  Art  til  Stede,  afhænger 
den  gunstige  Behandling  mere  af  en  god 
Tradition  end  af  Forpligtelse  fra  svensk 
Side,  saa  at  en  Forandring  i  uheldig 
Retning  kunde  tænkes  mulig.  Forsaa- 


vidt  vilde  en  virkelig  Mestbegunstigelses¬ 
ret  kunne  synes  at  frembyde  Fordele. 
Paa  andre  Omraader  end  de,  der  direkte 
vedrører  Industrien,  vil  en  Traktat  i 
større  eller  mindreOverensstemmelse  med 
Udkastet  maaske  yderligere  kunne  med¬ 
føre  Fordele  for  Danmark.  Men  man 
faar  dog  af  Udkastet  det  Indtryk,  at  en 
Traktat,  svarende  til  dette,  snarest  vil 
tilføre  Sverige  Fordele,  og  kun  i  gan¬ 
ske  ringe  Grad  vil  tilføre  Danmark  saa¬ 
danne. 

Hvis  nu  det  handelspolitiske  Forhold 
mellem  Sverige  og  Danmark  iøvrigt 
var  tilfredsstillende  for  Danmark,  vilde 
der  nok  i  Tilslutning  til  de  naturlige 
Ønsker  om  et  godt  nabovenligt  For¬ 
hold  være  Anledning  til  at  imødekomme 
Sverige  og  søge  en  Traktat  gennemført 
i  Tilslutning  til  Udkastet.  Men  da  For- 
holdet  er  det  omvendte,  da  Handels¬ 
mellemværendet  mellem  Sverige  og  Dan¬ 
mark  i  de  sidste  25  Aar  i  høj  Grad  har 
udviklet  sig  til  Ugunst  for  os,  og  da 
Aarsagen  hertil  ene  maa  søges  i  de  af 
Sverige  tagne  Forholdsregler  paa  Told- 

omraadet,  medens  vi  fra  dansk  Side  er 
gaael  den  modsatle  Vej  og  har  lettet 
Sverige  Adgangen  til  vort  Marked,  saa 
synes  det  ønskeligt  at  tage  under  Over¬ 
vejelse  om  en  Imødekommen  af  Sveri¬ 
ges  Ønsker  med  Hensyn  til  en  Handels¬ 
traktat  vil  nærme  os  eller  fjerne  os  fra 
en  Forbedring  af  nævnte  Forhold. 

Nu  synes  imidlertid  Udsigterne  til,  at 
man  fra  svensk  Side  skal  give  dansk  Eks¬ 
port  lige  saa  gode  Chancer  paa  svensk 
Marked  som  svensk  Eksport  nyder  paa 
dansk  Marked,  lidet  lyse.  En  Forbed¬ 
ring  i  Retning  af  større  Ligestillelse  kan 
næppe  ventes,  hvis  ikke  Sverige  ser  en 
Fordel  deri.  For  at  tilvejebringe  et  For¬ 
handlingsgrundlag,  synes  det  derfor  nød¬ 
vendigt  at  kunne  byde  Sverige  Fordele, 
enten  ved  Afslag  paa  Toldsatser  eller 
ved  andre  traktatmæssige  Indrømmel¬ 
ser.  Som  det  vil  fremgaa  af,  hvad  der 
udvikles  nærmere  nedenfor,  synes  det 
ingenlunde  nogen  uløselig  Opgave  at 
bringe  Toldsatser  i  Forslag,  som  vilde 
ramme  svensk  Import  til  Danmark  og 
som  —  under  en  eventuel  Forhandling 
om  en  Tariftraktat  —  atter  kunde  ned¬ 
sættes  imod  passende  Nedsættelser  til 
Gunst  for  dansk  Import  til  Sverige. 

Men  med  en  saadan  Mulighed  for  Øje, 
maa  Industriraadet  tilraade,  at  de  Ind¬ 
rømmelser,  der  kunne  gives  Sverige, 
overhovedet  holdes  tilbage,  indtil  der  til 
Gengæld  kan  opnaas  virkelige  Fordele. 

Det  er  ikke  med  det  her  anførte  In- 
dustriraadets  Mening  at  tage  Ordet  for 
Afskaffelsen  af  Mestbegunstigelsesprin¬ 
cippet  som  Grundlag  for  vore  Handels¬ 
traktater  med  Udlandet.  Tværtimod  maa 
det  erkendes,  al  dette  Princip,  traktat¬ 
mæssig  fastslaaet,  giver  os  visse  betyd¬ 
ningsfulde  Fordele.  Saalænge  andre  Sta¬ 
ter  opretholder  Principet,  selv  om  dette 
kun  sker  i  Formen  og  delvis,  maa  vi 
formentlig  gøre  det  samme. 

Men  medens  andre  Stater  samtidig 
med,  at  de  formelt  fastholder  Mestbegun- 
stigelsesprincipet,  søger  at  vinde  Lettelser 


for  Indførselen  af  deres  Varer  i  andre 
Lande  ved  Afsluttelsen  af  Tariftraktater, 
har  Danmark  hidtil  forholdt  sig  fuld¬ 
stændig  passiv  i  saa  Henseende  og  taget 
de  Vilkaar,  som  andre  Landes  Toldpo¬ 
litik  bød,  uden  Forsøg  paa  at  opnaa 
Forbedringer.  Ganske  vist  skete  der  i 
1907 — 08  et  enkelt  Tilløb  til  et  saadant 
Forsøg,  med  de  bekendte  Forhandlinger 
i  Berlin,  men  da  de  danske  Delegerede 
ikke  var  i  Stand  til  at  gaa  ind  paa  de 
fra  tysk  Side  krævede  Indrømmelser, 
maatte  Forsøget  naturligt  falde  nega¬ 
tivt  ud. 

Naar  Danmark  saaledes  i  Hovedsagen 
har  forholdt  sig  passiv,  skyldes  dette 
formentlig  to  Motiver.  Dels  den  Om¬ 
stændighed,  at  Landbrugets  største  Mar¬ 
ked,  England,  har  givet  aaben  Adgang 
for  vore  Produkter,  dels  Betænkeligheder 
ved  at  optage  en  Toldpolitik,  der  kræ¬ 
ver  visse  aktive  Skridt  og  forudsætter  en 
vis  Tro  paa,  at  vi  ikke  ere  lige  saa  un¬ 
derlegne  i  økonomiske  Spørgsmaal,  som 
i  politiske. 

Endelig  vil  en  aktiv  Toldpolitik  ikke 
kunne  baseres  alene  paa  Nedsættelser, 
men  kræve,  at  der  gives  Regeringen  nye 
Vaaben  i  Hænde  til  Brug  under  For¬ 
handlingerne.  Og  disse  Vaaben  kan 
efter  Sagens  Natur  kun  være  saadanne 
Toldforhøjelser,  som  kan  ventes  at  ville 
hæmme  Modpartens  Salg  til  Danmark. 

Vil  man  forfølge  denne  Tanke,  har 
man  to  Veje  at  vælge  imellem.  Man  kan 
enten  indføre  en  Toldtarif  med  Maksi¬ 
mal-  og  Minimalsatser,  saa  at  Regerin¬ 
gen  bemyndiges  til  at  bringe  Maksimal- 
tarifen  i  Anvendelse  overfor  Lande,  der 
ikke  viser  sig  imødekommende.  At 
følge  denne  Vej  kan  imidlertid  næppe 
tilraades.  Bortset  fra,  at  Anvendelsen 
forudsætter ,  at  der  ikke  findes  nogen 
Mestbegunstigelsestraktat  med  det  paa- 
gældende  Land  —  saaledes  som  Dan¬ 
mark  faktisk  har  med  de  allerfleste  Sta¬ 
ter  —  er  Foranstaltninger  støttet  paa  en 
»2-løbet  Tarif«  efter  dens  Natur  saa  ag- 

gressive,  at  en  mindre  Stat  maa  betænke 
sig  meget  paa  overhovedet  at  anvende 
dem  og  Erfaringen  synes  at  vise,  at  selv 
en  Stormagt  finder  det  betænkeligt  at 
bringe  en  Maksimaltarif  til  Anvendelse 

Tilbage  staar  da  den  anden  og  fak¬ 
tisk  af  de  fleste  Stater  anvendte  Frem- 
gangsmaade:  Forhøjelse  af  visse  Told¬ 
satser  i  den  almindelige  Toldtarif  for  at 
bruge  disse  som  Kompensation  under 
en  Forhandling  med  det  Land,  som  just 
disse  Toldsatser  vil  interessere. 

Naar  Industriraadet  nu  agter  med  Hen¬ 
blik  paa  Forholdet  til  Sverige  at  pege 
paa  en  Række  Toldsatser,  som  kunde 
bringes  i  Anvendelse,  er  det  i  fuld  Be¬ 
vidsthed  om,  at  disses  Indførelse  i  en 
ny  Toldlov  maatte  ske  med  det  For- 
maal  for  Øje  at  fjerne  dem  igen  mod 
at  opnaa  Indrømmelse  fra  den  anden 
Side.  Og  naar  Industriraadet  allerede 
under  Behandlingen  af  det  foreliggende 
Spørgsmaal  —  der  ikke  drejer  sig  om 
en  Tariftraktat  —  dog  drager  disse 
Spørgsmaal  frem,  saa  er  det  fordi  man 
dermed  ønsker  at  begrunde  Henstillin¬ 
gen  til  det  høje  Ministerium  om  ikke 
for  Tiden  at  give  Indrømmelser  fra  os 
paa  det  handelsmæssige  Omraade,  da 
der  senere  formentlig  vil  være  god  Brug 
for  saadanne  Indrømmelser  i  de  even¬ 
tuelle  Forhandlinger  om  Tarifen. 

For  nu  nærmere  at  begrunde  vore 
Forslag  vil  det  være  nødvendigt  at  danne 
sig  et  Skøn  over  Udviklingen  af  Handels¬ 
mellemværendet  mellem  Sverige  og  Dan¬ 
mark,  saaledes  som  det  har  formet  sig 
siden  Sverige  i  1888  gik  over  til  Beskyt¬ 
telsestoldsatser. 

I  de  Aar,  der  er  gaaede  siden,  har 
det  svenske  Marked  mere  og  mere  tabt 
sin  Betydning  for  os,  medens  vort  Mar¬ 
ked  har  ligget  aabent  for  den  svenske  Im¬ 
port,  ogsaa  for  Varer,  som  vi  er  i  Stand 
til  at  producere  lige  saa  gode  og  lige 
saa  billige.  Eksempler  herpaa  vil  blive 
nævnt  i  det  følgende.  Det  er  derhos 
ejendommeligt,  at  der  jevnsides  med 


denne  Bevægelse  er  gaaet  en  anden  i 
modsat  Retning,  idet  man  paa  mange 
andre  Omraader  netop  er  kommen  hin¬ 
anden  nærmere  gennem  en  Bække  Love, 
der  har  søgt  at  skabe  saa  stor  Over¬ 
ensstemmelse  som  mulig  i  den  retlige 
Ordning  af  vigtige  økonomiske  Anlig¬ 
gender.  Eksempelvis  tillader  man  sig 
at  fremhæve,  at  Aarene  1873 — 75  skabte 
et  Møntfællesskab,  der  i  høj  Grad  har 
lettet  Omsætningsforholdet  mellem  de 
skandinaviske  Lande,  at  Aaret  1880 
bragte  en  fælles  Veksellov,  Aaret  1889 
en  fælles  Firmalov,  Aaret  1892  en  fæl¬ 
les  Sølov,  Aaret  1897  en  fælles  Checks¬ 
lov,  medens  den  juridiske  Verden  i  de 
skandinaviske  Lande  for  Tiden  er  op¬ 
taget  af  Tilvejebringelsen  af  en  fælles 
Civillov,  og  en  fælles  Lov  om  Aftaler  og 
om  Køb  paa  Afbetaling. 

Til  Oplysning  af  Handelsmellemvæ¬ 
rendet  mellem  Sverige  og  Danmark  fore¬ 
ligger  der  i  de  to  Landes  officielle  Sta¬ 
tistik  et  Materiale,  hvis  Brugbarhed  til 
en  dybtgaaende  Undersøgelse  af  dette 
Emne  vel  —  som  al  Handelsstatistik  — 
er  omtvistelig,  men  som  man  dog  anser 
for  brugbar,  naar  det  gælder  en  sam¬ 
menhængende  Oversigt,  som  den  her 
ønskede.  Det  vil  af  dette  Materiale 
fremgaa,  at  der  ved  de  kommende  Trak- 
tatforhandlinger  mellem  de  paagældende 
Lande  overfor  hinanden  staar  to  Natio¬ 
ner,  der  i  Virkeligheden  ikke  er  hinan¬ 
den  jevnbyrdige,  idet  Danmark  i  Han¬ 
delsomsætningen  er  Sverige  overlegen  ved 
sin  Stilling  som  Køber  af  svenske  Pro¬ 
dukter  i  langt  videre  Udstrækning  end 
omvendt.  Det  er  denne  Købeevne,  som 
maa  tages  i  Betragtning,  som  det  Middel, 
hvorved  vi  kan  have  Udsigt  til  at  hid¬ 
føre  en  for  os  bedre  Tilstand. 

I  omstaaende  Tabel  vil  man  finde  nogle 
Hoveddata  til  Belysning  af  Handelsforhol¬ 
det  mellem  Danmark  og  Sverige. 

Den  første  Kolonne  angiver  efter  svensk 
Statistik  Kongeriget  Sveriges  Import  for 

Samlet  Ind¬ 
førsel  til 
Sverige. 
Miil.  Kr. 

Svensk  Stati¬ 
stik 

Heraf  fra 

Danmark 
Mili.  Kr. 
Svensk  Stati¬ 
stik 

Den  danske 
Indførsel  i  % 
af  den  sam¬ 
lede  Indførsel 

Samlet  Ind¬ 
førsel  til 

Danmark. 
Mili.  Kr. 

Dansk  Stati¬ 
stik 

Heraf  fra 
Sverige. 
Milt.  Kr. 

Dansk  Stati¬ 
stik 

Den  svenske 
Indførsel  i  % 
af  den  sam¬ 
lede  Indførsel 

1885 . 

340 

50 

15 

249 

36 

14 

1895 . 

344 

38 

11 

364 

47 

13 

1911 . 

696 

46 

7 

705  . 

67 

10 

Aarene  1885,  1895  og  1911.  Denne  har, 
som  det  ses,  været  en  Fordobling  un¬ 
dergivet  i  den  nævnte  Periode.  Tabel¬ 
lens  anden  Kolonne  angiver  — -  ligeledes 
efter  svensk  Statistik  —  den  Del  af  den 
samlede  svenske  Import,  der  stammer 
fra  Danmark,  og  det  fremgaar  heraf,  al 
Danmark  nogle  Aar  før  Toldforandrin¬ 
gen  i  Sverige  havde  en  efter  Datidens 
Forhold  saare  betydelig  Udførsel  til  Sve¬ 
rige,  hvis  Vækst  for  en  meget  stor  Del  er 
standset ;  det  er  saaledes  bekendt,  hvor¬ 
ledes  f.  Eks.  det  danske  Melmolleri  den¬ 
gang  fandt  lønnende  Afsætning  i  Sverige. 
I  1895  er  denne  Import  fra  Danmark, 
sandsynligvis  udelukkende  som  Følge  af 
svenske  Toldforanstaltninger,  sunken  til 
ca.  38  Mili.  Kr.  Det  er  først  fra  1895, 
at  den  svenske  samlede  Import  tager 
Fart,  idet  den  fra  dette  Aar  og  indtil 
Dato  mere  end  fordobles.  Samtidig  har 
der  dog  ogsaa  været  nogen  Fremgang  i 
Importen  fra  Danmark  og  trolig  nok 
vilde  denne  i  1911  have  opvist  et  end¬ 
nu  højere  Ciffer,  saafremt  der  ikke  i  1904 
var  sket  en  Forandring  i  den  svenske 
Statistik  saaledes,  at  denne  nu  kalder 
det  Land,  fra  hvilket  Varen  er  købt, 
Importlandet,  medens  der  herved  tidli¬ 
gere  forstodes  Varens  sidste  Afskibnings¬ 


sted.  Hvor  megen  Betydning  denne  æn¬ 
drede  Opgivelse  rummer,  er  det  næppe 
muligt  al  give  Udtryk  i  et  enkelt  Tal, 
men  da  svenske  Statistikere  jevnfører 
Tallene  efter  kun  at  have  gjort  opmærk¬ 
som  paa  Forandringen,  kan  den  næppe 
være  af  særlig  indgribende  Betydning. 
Udregnet  i  Procenter  kan  Danmarks  Del¬ 
tagelse  i  Forsyningen  af  det  svenske 
Marked  herefter  opgøres  derhen,  at  me¬ 
dens  i  1885  15  pCl.  af  den  svenske  Im¬ 
port  stammede  fra  Danmark,  er  dette 
Tal  i  1911  sunket  til  7  pCt. 

En  lignende  Udvikling  kan  paavises 
for  den  danske  Imports  Vedkommende. 
Danmarks  samlede  Import  er  vokset  for¬ 
holdsvis  hurtigere  end  Sveriges,  men  til 
Trods  herfor  er  Sveriges  Andel  i  For¬ 
syningen  af  det  danske  Marked  kun  fal¬ 
det  fra  14  til  10  pCt.  Dette  vil  med 
andre  Ord  sige,  at  medens  der  i  1885 
stod  to  jevnbyrdige  Nationer  overfor  hin¬ 
anden,  afkøber  Danmark  nu  et  betyde¬ 
ligt  større  Kvantum  af  sit  udenlandske 
Forbrug  i  Sverige  end  omvendt,  hvad 
der  atter  kan  udlægges  saaledes,  at  Sve¬ 
rige  har  en  betydelig  større  Interesse  i 
at  bevare  det  danske  Marked  i  dets  nu¬ 
værende  Omfang  end  omvendt,  og  det 
saa  meget  mere  som  den  svenske  Im- 


Sveriges  sam¬ 
lede  Eksport. 
Mili.  Kr. 

Heraf  til 
Danmark. 

Milt.  Kr. 

I 

Procent. 

Danmarks 
samlede 
Eksport. 
Mili.  Kr. 

Heraf  til 
Sverige. 
Mili.  Kr. 

I 

Procent, 

1885 . 

246 

31 

13 

162 

23 

15 

1895 . .  . 

311 

41 

13 

269 

22 

8 

1911 . 

663 

66 

10 

627 

31 

5 

1.  Nogle  vigtigere  Vareartikler  af  den  danske  Eksport  til  Sverige  i 

Aarene  1885,  1895  og  1911. 


Vare  n 

1885. 

Værdi 

1000 

Kr. 

1895. 

Værdi 

1000 

Kr. 

1911. 

Værdi 

1000 

Kr. 

Varen 

1885. 

Værdi 

1000 

Kr. 

1895. 

Værdi 

1000 

Kr. 

1911. 

Værdi 

1000 

Kr. 

Baand . 

494 

235 

268 

Nye  Klæder . 

1,478 

485 

502 

Bijouterivarer . 

122 

65 

56 

Knapper . 

130 

43 

59 

Kunstige  Blomster . 

129 

20 

— 

Knive . 

16 

5 

10 

Broderede  Arbejder . 

75 

100 

188 

Konfiturer . 

39 

55 

50 

Blæk . 

1,2 

— 

— 

Konserves . 

128 

91 

13 

Bomuld . 

164 

110 

— 

Kurvemagerarbejde . 

18 

6,8 

— 

Børstenbinderarbejde . 

34 

30 

13 

Kød . 

149 

46 

169 

Konvolutter . 

32 

17 

17 

Lersager . 

35 

33 

95 

Cement . 

19 

43 

96 

Lim  . 

10 

7 

_ 

Chokolade . 

3,7 

Læster . 

12 

— 

Cigarer . 

96 

300 

441 

Maskiner,  Bedskaber  & 

Fartøjer  &  Baade . 

36 

256 

424 

Værktøj . 

1,017 

1,718 

1,317 

Fernisser . 

50 

11 

— 

Oliekager . 

97 

57 

2,187 

Sild . 

331 

538 

508 

Olier . 

691 

790 

2,240 

Flæsk . 

1,284 

59 

— 

Pap . 

14 

34 

— 

Frø . 

880 

965 

1,500 

Papir-  &  Paparbejde . 

90 

56 

24 

Farver  . 

156 

290 

86 

Papir . 

295 

284 

117 

Galanterivarer . 

83 

30 

— 

Tapeter . 

10 

10 

— 

Garn . 

542 

681 

197 

Paraplyer . 

129 

107 

Glas . 

163 

98 

136 

Porcelæn . 

53 

38 

— 

Guldtrækkerarbe  j  der . 

108 

27 

— 

Sadelmagerarbejder . 

14 

13 

25 

Gødningsstoffer . 

330 

289 

— 

Skotøj  . 

326 

182 

10 

Halmarbejder . 

17 

— 

— 

Smør . 

288 

164 

69 

Handsker . 

195 

97 

- — 

Sukker . 

486 

234 

— 

Hatte . 

682 

125 

30 

Korn,  uformalet . 

3,868 

2,505 

3,250 

Saalelæder . 

671 

95 

18 

Mel . 

7,218 

227 

195 

Andet  Læder . 

1,000 

732 

1,507 

Sten . 

45 

100 

159 

Hægter . 

12 

17 

Trikotagearbejd  er . 

450 

104 

121 

Seler . 

73 

44 

28 

Sække  . 

310 

143 

161 

Instrumenter . 

157 

400 

155 

Tobak . 

387 

412 

445 

Ister  . 

820 

17 

18 

Jerntraad  &  Arbejder  deraf 

14 

— 

— 

Alle  Slags  Jern  &  Staal... 

1,025 

534 

1,993 

Uforarbejdede  Trævarer.  .  . 

27 

23 

332 

Gær . 

89 

32 

70 

Forarbejdet  —  ... 

258 

103 

321 

Kemisk -tekn.  Præparater. . 

129 

50 

93 

Manufakturvarer . 

8,511 

4,090 

1,961 

Klid . 

49 

99 

342 

Rejsegenstande . 

164 

355 

400 

port  til  Danmark  for  store  Deles  Ved¬ 
kommende  bestaar  af  Varer,  som  Dan¬ 
mark  enten  kan  forskaffe  sig  ved  Køb 
fra  andre  Lande  eller  af  Varer,  som  Dan¬ 
mark  er  i  Stand  til  at  producere  selv 
lige  saa  gode  og  i  det  lange  Løb  lige  saa 
billige,  som  de  fra  Sverige  importerede. 

De  Vanskeligheder,  der  møder  en  Op¬ 
gørelse  som  nærværende  i  selve  det  fore¬ 
liggende  Materiale,  er  allerede  nævnte, 
og  alle  Forbehold  tagne.  Men  det  kan 


paany  fremhæves,  at  hvad  der  interesserer 
i  en  saadan  samlet  Hovedoversigt  er 
mindre  de  eksakte  Tal  end  den  Bevæ¬ 
gelse,  Tallene  er  Udtryk  for,  og  som  gi¬ 
ver  sig  tydeligst  til  Kende  i  de  meddelte 
Procenttal.  Et  Korrektiv  paa  denne 
Bevægelses  Rigtighed  faar  man  ved  at 
fæste  sin  Opmærksomhed  el  Øjeblik  paa 
Tallene  for  de  to  Landes  Eksport,  op¬ 
gjort  som  ovenfor  paa  Grundlag  af  Eks¬ 
portlandets  Statistik,  idet  lier  dog  maa 

II.  Nogle  vigtigere  Vareartikler  af  den  svenske  Eksport  til  Danmark  i 

Aarene  1885,  1895  og  1911. 


Varen 

1885. 

Værdi 

1000 

Kr. 

1895. 

Værdi 

1000 

Kr. 

1911. 

Værdi 

1000 

Kr. 

Varen 

1885. 

Værdi 

1000 

Kr. 

1895. 

Værdi 

1000 

Kr. 

1911. 

Værdi 

1000 

Kr. 

Bark . 

109 

116 

57 

Uforarbejdet  Træ . 

5,920 

7,526 

14,362 

Cement . 

101 

493 

214 

Forarbejdet  Træ . 

101 

300 

3,343 

Fersk  Fisk . 

1,088 

800 

872 

Tændstikker . 

153 

8 

62 

Flæsk . 

889 

4,736 

457 

Blæk . 

5 

11 

23 

Kløver  &  Græsfrø . 

150 

98 

174 

Brændevin . 

15 

— 

— 

Bomuldsgarn . 

299 

45 

Chokolade . 

3 

Uberedte  Huder  &  Skind. 

201 

461 

3,458 

Glas . 

43 

52 

301 

Alle  Slags  Jern  &  Staal .  .  . 

1,165 

2,568 

1,835 

Vævede  Varer . 

141 

315 

345 

Klid . 

196 

27 

218 

Handsker . 

2 

— 

— 

Heste . 

498 

899 

2,994 

Kønrøg . 

45 

— 

— 

Hornkvæg  . 

2,818 

700 

6,432 

Konfiturer . 

4 

39 

— 

Faar . 

321 

— 

— 

Konserves  . 

1 

98 

— 

Svin . 

709 

— 

298 

Fapirtapeter . 

75 

147 

20 

Kod . 

107 

280 

427 

Tjære . 

97 

14 

— 

Maskiner,  Redskaber  & 

Jern-  og  Staalbaand . 

24 

— 

— 

Værktøj . 

231 

640 

1,874 

Børstenbinderarbejder  .... 

— 

4,9 

— 

Pap  &  Paparbejder . 

165 

14 

127 

Fartøjer  &  Baade . 

— 

62 

— 

Papir . 

555 

140 

430 

Instrumenter . 

— 

55 

134 

Smør . 

8,229 

14,800 

11,155 

Knive . 

Id 

107 

— 

Havre,  umalet . 

1,769 

964 

53 

Kurvemagerarbejde . 

— 

175 

194 

Hvede  —  . 

256 

_ 

12 

Penne . 

8 

Byg . 

283 

— 

145 

Garn . 

— 

332 

Hvedemel . 

179 

179 

36 

Kemisk-tekn.  Præparater.  . 

— 

55 

241 

Sten . 

550 

550 

1,242 

Ufarvet  Bomuld . 

— 

— 

149 

Teglværksprodukter . 

657 

557 

1,224 

Farvet  Bomuld . 

— 

— 

14 

Træmasse . 

276 

276 

2,948 

Elektriske  Glødelamper  .  .  . 

— 

— 

44 

bemærkes,  at  foruden  den  almindelige 
nødvendige  Uoverensstemmelse  mellem 
Tallet  over  et  Lands  Indførsel  fra  et 
andet  Land  og  det  paagældende  Lands 
Eksporttal,  kommer  hertil  for  Danmarks 
Eksport  til  Sverige  den  særlige  Omstæn¬ 
dighed,  at  den  Del  af  den  danske  Eks¬ 
port  til  Sverige,  der  mest  udføres  i  Smaa- 
partier  som  Rejsegods,  Postforsendelse 
o.  1.  ofte  unddrager  sig  den  danske  Eks¬ 
portstatistik,  hvad  der,  navnlig  for  de 
senere  Aars  Vedkommende,  gør  den  dan¬ 
ske  Statistiks  Tal  for  Eksport  til  Sverige 
for  lave.  Til  Trods  herfor,  vil  man  dog 
se,  at  der  i  foranstaaende  Tabel  over 
de  to  Landes  Eksportværdi  er  god  Over¬ 
ensstemmelse  i  Bevægelsen  mellem  denne 
Tabels  Angivelser  og  den  efterfølgende 


Tabel,  hvor  Importtallene  er  lagt  til 
Grund. 

Det  er  allerede  fremhævet,  al  naar 
Spørgsmaal  som  disse  og  lignende  af 
samme  Art  drages  ind  i  Forhandlingerne 
om  Handelstraktater  mellem  Landene, 
at  Hovedinteressen  da  naturligt  samler 
sig  om  de  enkelte  Vareartikler.  Det  er 
herfor,  at  det  formentlig  vil  være  af 
Interesse  at  opløse  de  anførte  stati¬ 
stiske  Hoveddata  i  Handelsmellemvæ¬ 
rendet  mellem  Danmark  og  Sverige  i  de 
enkelte  Varer,  og  heraf  fremdrage  nogle 
enkelte. 

Dette  møder  imidlertid  visse  Vanske¬ 
ligheder  af  statistisk  Art,  idet  begge  Lan¬ 
des  Handelsstatistik  i  det  Tidsrum,  Ta¬ 
bellen  omfatter,  som  nævnt,  er  blevet 

ændret,  Danmarks  tiere  Gange  og  meget 
indgaaende,  Sveriges  senest  i  1904;  for 
den  danske  Handelsstatistiks  Vedkom¬ 
mende  kommer  dertil,  at  der  ikke  for 
Aaret  1885  findes  Værdiopgørelser  over 
Importen  af  hver  enkelt  Vare  fra  de  en¬ 
kelte  Lande. 

Da  imidlertid  den  svenske  Handels- 
statistik  indeholder  saadanne  Værdiop¬ 
gørelser  over  den  enkelte  Vareimport  fra 
hvert  enkelt  Land,  og  ligeledes  for  Eks¬ 
portens  Vedkommende,  er  den  svenske 
Statistik  benyttet  til  omstaaende  Ta¬ 
beller. 

Det  er  naturligvis  ingenlunde  givet, 
at  Varefortegnelsen  har  været  den  samme 
hele  Tidsrummet  igennem,  og  der  fore¬ 
ligger  altsaa  her  en  Fejlkilde,  som  det 
ikke  har  været  muligt  helt  at  komme 
bort  fra,  selv  om  Bestræbelser  i  den  Ret¬ 
ning  er  gjorte.  Tabellerne  gør  ikke 
Rede  for  hele  Varehandelen,  men  om¬ 
fatter  kun  de  vigtigere  Varer,  og  man 
har  begrænset  sig  til  al  meddele  Værdi- 
beløbet  for  den  omsatte  Varemængde. 

Det  Resultat,  man  naar  til  ved  en  Be¬ 
tragtning  af  disse  Tabeller,  vil  forment¬ 
lig  kunne  sammenfattes  derhen,  at  Re¬ 
sultatet  af  de  svenske  Toldforanstalt¬ 
ninger  mindre  har  været  det,  at  sven¬ 
ske  industrielle  Produkter  har  erob¬ 
ret  det  danske  Marked  —  om  end  og- 


saa  dette  i  nogen  Grad  har  været  Til¬ 
fældet,  —  men  mere  det,  at  Indførslen 
af  enkelte  store  Artikler  paa  det  danske 
Marked  er  vokset  samtidig  med,  at  dansk 
Industri  er  bleven  delvis  udelukket  fra  del 
svenske  Marked.  Ses  nemlig  paa  Tabel 
II  over  den  svenske  Eksport  til  Danmark, 
vil  det  vise  sig,  at  denne  for  en  meget  væ¬ 
sentlig  Del  grupperer  sig  om  visse  Hoved¬ 
artikler,  hvoriblandt  særlig  maa  nævnes 
Træmasse  til  Papirfabrikation,  forarbej¬ 
det  og  uforarbejdet  Træ  til  Beløb  ialt  ca. 
21  Miil.  Kr.  Heste  og  Hornkvæg  til  Beløb 
ca.  9  Mili.  Ivr.,  Smør  til  Beløb  11  Mili. 
Kr.,  Sten  og  Teglværksprodukter  til 
Beløb  ca.  3  Mili.  Kr.  og  Maskiner  til 
Beløb  ca.  2  Miil.  Ivr.,  Huder  og  Skind 
til  Beløb  af  3  Miil.  Ivr.,  tilsammen  for 
disse  Varer  et  Beløb  af  ca.  50  Mili.  Kr. 
eller  ca.  75  pCt.  af  den  samlede  Eks¬ 
port  til  Danmark,  medens  de  øvrige  25 
pCt.  fordeler  sig  over  et  Utal  af  Vare¬ 
arter  med  mindre  Beløb  paa  hver. 

I  Tabel  I  vil  man  se  en  tabellarisk 
Fremstilling  over  Sveriges  Import  fra 
Danmark;  denne  er  jevnere  fordelt,  men 
viser  som  Helhed  Stagnation,  hvilket 
sammenholdt  med  den  store  Tilvækst  i 
Danmarks  Omsætning  med  Udlandet  be¬ 
tyder  Tilbagegang.  For  en  Række  Va¬ 
rer  viser  den  endog  direkte  Tilbagegang. 

(Sluttes). 


Toldlovsrevisionens  Forberedelse. 

Samtlige  endnu  ikke  organiserede  Industrier  bør  nu  indtræde  i  Industriraadet. 


Til  at  drøfte  det  Samarbejde  mellem 
Industriraadet  og  Fællesrepræsen¬ 
tationen  for  dansk  Industri  og  Haand- 
værk,  der,  som  vi  i  vort  forrige  Hefte 
omtalte,  vil  blive  naturligt  ved  Industri¬ 
ens  og  Haand  værkets  Deltagelse  i  For¬ 
arbejderne  til  den  store  og  betydnings¬ 
fulde  Toldlovsrevision,  mødtes  Lørdag 
den  12.  September  Delegerede  fra  hver 
af  de  to  Organisationer.  Paa  dette  Mode 


enedes  man  om  Formen  for  Samarbejdet 
i  Overensstemmelse  med,  hvad  vi  alt  i 
forrige  Hefte  har  skitseret  i  saa  Hense¬ 
ende.  Samarbejdet  mellem  de  to  Orga¬ 
nisationer  vil  blive  sikret  gennem  et 
mindre  Fællesudvalg  bestaaende  af  3 
Medlemmer  fra  hver  Side,  der  under 
Navn  af  » Industriens  og  Haanclværkets 
Toldiidvalg «  vil  komme  til  at  fungere 
som  Forretningsudvalg. 

I  Anledning  af  den  store  Betydning, 
der  for  Industriens  Vedkommende  maa 
tillægges  Toldlovsrevisionen  samt  Indu- 
striraadets  Deltagelse  i  Forarbejderne 
hertil,  maa  alle  Bestræbelser  fra  Indu¬ 
striens  Side  gaa  ud  paa  at  gøre  denne 
saa  virkningsfuld  som  muligt.  Industri- 
raadet  staar  hertil  udmærket  udrustet, 
idet  det  omfatter  23  Enkeltvirksomheder 
og  Selskaber  samt  18  industrielle  Orga¬ 
nisationer,  o:  den  langt  overvejende  Del  af 
dansk  Industri,  ialt  med  ca.  600  Fabri¬ 
ker.  Vi  skal  her  med  kortfattet  Beteg¬ 
nelse  nævne  nogle  af  de  vigtigste  repræ¬ 
senterede  Industrigrene.  Under  Enkelt¬ 
virksomheder:  Sukker,  Konserves,  Kokes, 
Vat,  Waggon,  Glas,  Porcelæn,  Værft, 
Kabel-  og  Traad,  Papir,  Tapet,  Gummi, 
Svovlsyre,  Kryolit,  Krystalsoda,  Biscuit, 

Ilt  og  Brint  —  og  under  Organisationer: 
Rugbrød,  Mineralvand,  01,  Spiritus, 
Savværker,  Pianoer,  Læder,  Skotøj,  Reb¬ 
slagerier,  Teglværker,  Cement,  Jernindu¬ 
stri,  Tændstikker,  Oliemøller,  Handels¬ 
møller,  Chokolade-  og  Sukkervarer. 

Imidlertid  er  der  endnu  Industrier,  der 
overhovedet  ikke  staar  som  Medlem  af 

#  # 


nogen  Organisation.  Uden  Tvivl  vil  dog 
ogsaa  disse  Virksomheder  netop  i  denne 
Sag  se  deres  Interesser  bedst  varetagne 
af  Industriens  fælles  Hovedorganisation, 
idet  det  i  en  saa  omfattende  Sag  sikkert 
vil  blive  vanskeligt  for  den  enkelte,  alene- 
staaende  Virksomhed  eller  Forening  at 
gøre  sig  tilstrækkeligt  gældende.  I  Re¬ 
geringens  Henvendelse  til  Erhvervenes 
Organisationer  ligger  da  ogsaa  et  Ønske 
om  ved  disses  Hjælp  at  samle  og  lette 
det  store  forberedende  Arbejde,  der  vil 
følge  med  denne  Sag.  Det  vil  derfor 
være  i  alle  Parters  Interesse,  at  Indu¬ 
strien  med  Toldreformen  for  Øje  fylker 
sig  om  den  Institution,  der  just  opret¬ 
tedes  for  at  give  Industriens  Ord  den 
Vægt,  der  kun  opnaas'ved  at  staa  samlet. 

Henvendelser  angaaende  Indmeldelse 
i  Industriraadet  besvares  fra  dettes  Se¬ 
kretariat,  Industriforeningen.  Kontin¬ 
gentet  udgør  Vs  pro  mille  af  den  aarlig 
udbetalte  Arbejdsløn,  dog  saaledes,  at 
Maksimum  af  det  Kontingent,  der  er¬ 
lægges  —  saavel  af  Enkeltvirksomheder 
som  af  Organisationer  —  er  sat  til  1000 
Kr.  aarlig. 


To  Udstillinger. 

,,Bugra“  i  Leipzig  og  Gas-Udstillingen  i  Miinchen. 

Af  Direktør,  cand.  polyt.  Gunnar  Gregersen. 


II. 

Ogsaa  om  den  anden  af  de  tyske 
Udstillinger,  vi  her  skal  omtale, 
Munchnerudstillingen  »Das  Gas«,  gælder 
det,  at  det  er  en  særdeles  seværdig  Ud¬ 
stilling,  —  og  ogsaa  denne  har  et  Jubi¬ 
læum  at  pege  paa  som  en  Art  Anledning, 
nemlig  den  rationelle  Gadebelysnings. 
Som  det  vil  være  nærværende  Tidsskrifts 
Læsere  bekendt,  er  1914  Hundredaaret 
for  Indførelsen  af  den  regelmæssige  Gade¬ 
belysning  ved  Gas.  Dette  Jubilæum  er 
dog  mere  at  betragte  som  et  Paaskud. 


Den  egentlige  Grund  er  her  som  i  Leip¬ 
zig  at  søge  i  Byens  Turistpolitik. 

I  Forvejen  drager  Munchens  mægtige 
tekniske  Samling  »Deutsches  Museum« 
hvert  Aar  en  Mængde  Teknikere  til  Byen, 
der  yderligere  af  mange  andre  Grunde 
egner  sig  som  Kongres-  og  Udstillingsby. 
Det  gælder  da  hvert  Aar  om  at  faa  nyt 
Udstillingsomraade,  og  »Das  Gas«  er, 
det  skal  straks  siges,  et  godt  Greb;  man 
har  her  faaet  en  udmærket  Fagudstilling. 
Thi  navnlig  til  den  fagligt  Interesserede 
henvender  Udstillingen  sig.  Om  end 

seværdig  ogsaa  for  Menigmand,  er  denne 
ganske  maalbevidst  som  Orienterings- 
udstilling  ordnede  Udstilling  af  særlig 
Interesse  i  de  egentlige  Fagkredse,  der 
da  ogsaa  beredvilligt  har  ydet  den  al 
mulig  Anerkendelse.  Dette  skal  dog 
paa  den  anden  Side  ikke  forstaas  saa- 
ledes,  at  Udstillingen  slet  ikke  har  Hud 
til  den  store  Offentlighed.  Saa  langt  fra! 
Den  Offentlighed,  der  vil  lade  sig  be¬ 
lære  om  Gassens  Nytte,  og  som  Gas¬ 
industrien  under  sin  Konkurrencekamp 
med  Elektriciteten  har  endog  ualminde¬ 
lig  Interesse  i  at  belære  om  Gassens 
Fordele  og  økonomiske  Anvendelse,  kan 
her  personligt  studere  ikke  alene  dens 
Vinding  og  almindeligste  Egenskaber, 
dens  Udbredelse  o.  s.  v.,  alt  gennem  et 
fortrinligt  og  omfattende  Anskuelses¬ 
materiel,  ledsaget  af  et  betydeligt  stati¬ 
stisk  Materiale  til  Belysning  af  de  tyske 
Forhold  —  men  selvfølgelig  derudover 
ogsaa  ved  alle  mulige  Anvendelses-  og 
Besparelsesformer  af  Betydning  for  den 
daglige  Husholdning,  ligefra  nedadven- 
dende,  som  Buelamper  med  bøjelige  Gas¬ 
ledninger,  anordnede  Presgaslamper  til 
det  »allersensationelleste«  paa  hele 
Gasindustriens  Omraade,  den  saakaldte 
»Overfladeforbrænding« .  Udstillingen 
maa  saaledes  virkelig  siges  at  have  løst 
den  Opgave,  den  i  Katalogens  Forord 
har  sat  sig:  »at  tilvejebringe  et  udtøm¬ 
mende  Overblik  over  Gassens  Anvendelse 
i  alle  de  Øjemed,  den  tjener«. 


Udstillingen  »Das  Gas«  har  ikke  min¬ 
dre  end  14  Aldelinger,  fordelt  paa  4  Haller: 
een  videnskabelig  historisk,  dernæst  en 
Bække  andre  Afdelinger  for  Gasværker 
med  Gasfremstilling,  Biprodukter,  Gas¬ 
sens  Fordeling,  Maaling  og  Installation, 
ordnet  i  3  Afdelinger,  een  for  Gasbelys¬ 
ning,  een  for  Gas  i  Køkken,  Hus  og 
Skole,  een  for  Gasbadeovne  og  anden 
Varmtvandsinstallation  med  Gasovn  og 


een  for  Opvarmning  af  Bum  med  Gas; 
endelig  Gas  i  Industri  og  Haandværk, 
Gasmaskiner,  Luftskibe,  Biprodukternes 
Oparbejdning  o.  s.  v.,  alt  hver  med  en 
Afdeling.  Sluttelig  skal  lige  nævnes  en 
morsom  Afdeling,  helliget  følgende  Op¬ 
gave:  »Hvad  kan  en  Kubikmeter  Gas 
yde  som  Kraft,  Varme  eller  Lys?«,  der 
mere  omfattende  behandlet,  kunde  være 
bleven  meget  belærende. 

Hvad  nu  den  første  af  de  nævnte  Af¬ 
delinger  angaar,  da  viser  den  i  Statistik 
og  paa  anden  Maade  den  Betydning, 
den  tyske  Gasindustri  har  med  sine  ca. 
1700  Værker  og  sin  Produktion  af  2733 
Miil.  Kubikmeter,  hvormed  over  3  Miil. 
af  det  tyske  Riges  Husholdninger  for¬ 
synes.  Til  denne  Produktion  anvendes 
aarligt  8,45  Mili.  Tons  Kul  til  en  Værdi 
af  145,2  Miil.  Mark.  Den  ydede  Gas 
taber  ca.  5  pCt.  inden  Maalerne  og  be¬ 
tales  derefter  af  Forbrugerne  med  ca. 
384,6  Miil.  Mark.  —  Det  er  altsaa  en 
Forretning  paa  rundt  265  pCt.  Brutto¬ 
fortjeneste  ! 

Saa  kommer  Biproduktionen.  Intet 
er  i  højere  Grad  Særkendet  for  moderne 
rationel  Virksomhed  end  den  Omhu, 
hvormed  Biprodukter  oparbejdes  og  ud¬ 
nyttes.  —  Biprodukterne  ved  Gas-Pro¬ 
duktionen  maaler  4,95  Miil.  Tons  Koks 
og  5,72  Mili.  Tons  Koksaffald,  der  til¬ 
sammen  har  en  Salgsværdi  af  84,2  Mili. 
Mark  eller  tilbagebetaler  58  pCt.  af  Ud- 
læget  til  Gaskul.  Dernæst  er  der  Tjæren. 
Om  noget  Land  paa  Jorden  skulde  være 
interesseret  i  for  Offentligheden  at  frem¬ 
lægge  en  Oversigt  over  dette  Biprodukts 
industrielle  Betydning,  saa  maatte  det 
vel  være  Tyskland.  Som  bekendt  er 
Kultjæren  Udgangspunktet  for  en  Række 
uhyre  interessante  og  meget  vigtige  ke¬ 
miske  Industrier:  Anilinfarvestoffer, 
Sprængstoffer,  Desinfektions-  og  Læge¬ 
midler,  fotografiske  Præparater  o.  s.  v. 
Ingensinde  og  paa  intet  andet  Omraade 
har  den  eksperimenterende  Naturviden¬ 
skab  fejret  saadanne  Triumfer  som  her, 

og  med  berettiget  Stolthed  peger  Tyskerne 
paa  de  glimrende  Resultater,  der  her  er 
naaet  af  tysk  Flid  og  Dygtighed.  —  De 
tyske  Gasværker  præsterer  aarligt  til¬ 
sammen  ca.  2,418,500  Tons  Tjære  til  en 
Værdi  af  11,7  Mili.  Mark  eller  ca.  8,1 
pCt.  af  Gaskullenes,  og  som  for  en  stor 
Dels  Vedkommende  gaar  til  de  store  Ani¬ 
linfabriker.  Et  tredie  vigtigt  Biprodukt 
er  Ammoniaken,  der  vindes  af  de  ikke 
mindre  end  901,000  Tons  Gasvand,  Gas¬ 
produktionen  giver,  og  som  betales  med 
17,1  Miil.  Mark  eller  ca.  11,8  pCt.  af 
Kuludgifterne.  Endelig  vindes  der  Cyan 
og  Grafit.  Betydningen  af  alle  disse  Bi¬ 
produkter  fremgaar  maaske  bedst  af  det 
Faktum,  at  af  Gasfabrikationens  Indtæg¬ 
ter  hidrører  de  23  pCt.,  altsaa  nær  en 
Fjerdedel,  fra  Salg  af  Biprodukter  (!). 

Af  det  betydelige  økonomiske  statistiske 
Materiale,  der  ledsager  ovenstaaende  tek¬ 
niske  Oplysninger,  fremgaar  yderligere, 
at  der  indtil  Aaret  1913  i  Tyskland  var 
anvendt  en  Anlægskapital  paa  1522  Miil. 
Mark  til  Gasværker  —  nedskrevet  til  en 
bogført  Værdi  af  917  Mili.  —  arbejdende 
med  en  Bruttoindtægt  af  215,7  Miil.  og 
en  Nettogevinst  paa  132  Miil.  eller  8,76 
pCt.  af  Anlæget  eller  14,54  pCt.  af  den 
bogførte  Kapital.  —  Da  Værkerne  for 
det  langt  overvejende  Antals  Vedkom¬ 
mende,  de  82  pCt.,  er  paa  det  Offent¬ 
liges  Hænder,  ses  det  jo  med  al  ønske¬ 
lig  Tydelighed,  at  Gasforbruget  i  Tysk¬ 
land  beskattes,  —  dog  alligevel  som  det 
synes  ikke  i  den  Grad,  som  en  Del  af 
vore  hjemlige  Kommuner  gør  det. 

I  Halle  I,  hvor  hele  dette  store  An¬ 
skuelsesmateriale  var  samlet  og  ordnet 
—  og  man  erkender  her  og  maa  som 
ofte  før  beundre  det  fortrinlige  pædago¬ 
giske  Greb,  hvormed  tyske  Udstillings¬ 
teknikere  ordner  denne  Art  Materiale  — 
findes  bl.  a.  et  fuldkomment  Gasværk  i 
Kæmpemodel,  tilvejebragt  ved  Samarbejde 
mellem  en  Række  fremragende  tyske 
Firmaer.  Modellen,  der  er  fremstillet  i 
Maalestok  1:10,  forestiller  et  moderne 

Gasværk  med  daglig  Ydeevne  af  ca. 
100,000  Kubikmeter.  Den  er  27  Meter  (!) 
lang  og  saaledes  indrettet,  at  man  gen¬ 
nem  en  Række  med  Glasvægge  forsynede 
Gennemskæringer  kan  følge  Fabrika¬ 
tionens  Gang  blot  ved  at  holde  sig  til 
den  i  Katalogen  givne  fortrinlige  Vejled¬ 
ning.  Formodentlig  havner  denne  lige 
saa  oplysende  og  ualmindelige  som  kost¬ 
bare  Model,  der  vil  være  en  Pryd  for 
hvilken  som  helst  teknisk  Samling,  paa 
»Deutsches  Museum«,  hvor  den  vil  blive 
et  fremragende  Led  i  denne  enestaaende 
Samling  af  teknisk  Folkeundervisnings- 
materiel.  —  Medens  vi  er  ved  denne 
Side  af  Sagen,  kan  det  som  Udstillingens 
almindelige  Agitationsform  fastslaas,  at 
den  nævnte  Vej  —  den  folkepædagogiske 
—  var  anvendt  i  stor  Udstrækning.  Her 
tænkes  ikke  blot  paa  de  gode  Under¬ 
visningssamlinger  fra  Skolerne,  dels  af 
Installationsmateriel,  dels  af  interessante 
Eksempler  paa  Ødelæggelser  og  Fejl  ved 
Installationer,  jevnførte  rigtigt  udført  Ar¬ 
bejde,  men  navnlig  paa  den  Maade,  hvor 
paa  omtrent  samtlige  Udstillere  præsen¬ 
terede  deres  Artikler:  Ovne,  Lamper 
o.  s.  v.  i  Drift  eller  i  gennemskaarne 
Modeller,  saaledes  at  Arbejdsmaaden  ty¬ 
deligt  kunde  erkendes,  eller  ved  Ekspe- 
rimenteringsmodeller,  der  fristede  den 
Besøgende  til  at  tumle  med  Sagerne  selv, 
og  derved  drev  dem  til  bedre  Forstaaelse 
af  Tingene.  En  Række  Lamper  med  al¬ 
mindelige  Fejl  af  den  Art,  som  jevnlig 
fremkommer  i  Praksis  —  fejl  Indregu- 
lering,  Forstoppelse  i  Dyser,  Huller  i  Næt 
eller  Kuppelglas  o.  lign.,  altsammen 
Mangler,  som  giver  slet  Lys,  og  som  ofte 
ved  Reguleringen  af  den  sekundære  Luft 
kan,  omend  ikke  afhjælpes,  saa  dog 
imødegaas,  var  her  demonstrerede  paa 
særlige  Ledninger,  og  det  saaledes,  at  de 
Besøgende  selv  kunde  regulere  Manglerne 
ved  det  altsammen.  I  metodisk  belærende 
Udstillinger  er  Tyskerne  Mestre,  saaledes 
ogsaa  her. 

Hertil  kommer  endelig  selvforstaaeligt 

et  i  Udstillingsform  ganske  overordent¬ 
ligt  energisk  ført  Forsvar  for  Gassens 
Økonomi.  Dette  sker  dels  ved  at  oplyse 
om,  hvad  Gas  kan  yde,  —  dens  An¬ 
vendelsesmuligheder,  dels  gennem  Tabel¬ 
ler,  der  hl.  a.  drager  Sammenligninger 
med  andre  Belysnings-  og  Opvarmnings¬ 
midler.  Disse  Tabeller  giver  Oplysning 
først  om  Brændeværdien  af  og  Prisen 
paa  de  forskellige  Gasarter,  lige  fra  Ace¬ 
tylen  og  Blaugas  til  Vandgas,  dernæst 
om,  hvad  forskellige  Arbejder  f.  Eks. 
industrielle  koster  udført  med  Gas  eller 
med  andet  Brændsel. 

Den  forannævnte  Afdeling:  »Hvad  kan 
1  Kubikmeter  Gas  præstere?«  fortæller 
saaledes  om  Gassens  Ydelser  i  Lys,  Kraft 
og  Varme  f.  Eks.  følgende: 

Tabel  I. 

1  Kubikmeter  Gas  kan  1  Time  igen¬ 
nem  forsyne: 


2 

Gaslamper 

å  600  Normallys 

eller 

4 

do. 

a  300 

do. 

» 

10 

do. 

a  100 

do. 

» 

20 

do. 

å  50 

do. 

» 

30 

do. 

a  30 

do. 

Tabel 

II. 

med  1 

Kubikmeter  Gas  kan  man  opvarme 

ca. 

450  Litr. 

Vand  fra 

10—20° 

eller 

» 

225  do. 

do.  » 

O 

CO 

0 

o.  s.  v. 

og  endelig: 

Tabel  III. 

Med  1  Kubikmeter  Gas  kan  man  i  en 
Gasmotor  faa  fra  U/2  —  13A  HK-Time 
eller  bæve  ca.  60  Kubikmeter  Vand  2 
Meter  o.  s.  v. 

Alt  dette  udformes  saa  nærmere  ved 
Demonstrationer  af  forskellig  Art,  saasom 
af,  hvad  forskellige  smaa  Industridrivende 
kan  præstere  med  deres  Gasmotorer  pr. 
Dag  og  for  saa  og  saa  stor  Gasregning, 
idet  hele  Produktionen  udstilles  o.  s.  fr. 

Mest  omfattende  er  dog  det  Materiale 
om  Gasforbrug  og  Omkostningerne  der¬ 
ved,  som  er  samlet  til  Vurderingen  af 
Gassens  Betydning  for  Hus  og  Hjem 


eller  i  Fabriksvirksomheder;  Tabeller, 
der  drager  Sammenligninger  mellem  Gas 
og  Kul  eller  Tørv  eller  andet  Forbrug 
lige  fra  Opvarmningen  af  1  Litr.  Vand 
til  Kogning  i  emailleret  Kedel  (36  Litr. 
Gas  eller  ca.  Vs  Øre)  og  Stegning  af  4 
Koteletter  paa  aaben  Pande  (53  Litr. 
Gas  til  ialt  4/s  Øre)  —  og  saa  helt  op 
til  Opgaver  som  Udførelsen  af  en  Fa¬ 
milievask,  bestaaende  af  en  bel  Række 
nærmere  betegnede  Klædningsstykker, 
Dække-  og  Sengetøj,  o.  lign.,  i  Dobbelt- 
tromle-Vaskemaskine.  —  Et  Par  Tabel¬ 
ler  skal  gengives  nærmest  som  Kuriosum : 

Sammenligning  mellem  Omkostnin¬ 
gerne  ved  Kogning  og  Opvarmning  med 
Kul  og  Gas: 


Ret 

Kulforbrug 

i  Pd.  i  Pf. 

Gasforbrug 

i  Lt.  i  Pf. 

Bemærk¬ 

ninger 

Sellerisuppe  og 
Oksesteg  m.  Rød- 
kaal  og  Æblemos 

Briketter 
12,6  17,1 

230  3,45 

Høkasse 

anvendt 

Ærtesuppe  og 
kogt  Torsk  med 
Sennop  og  Kar¬ 
tofler 

Brunkul 

10,6  16,2 

250 

3,75 

Ray  er  ske  Lever¬ 
klumper  med  Sur- 
kaal  og  Kartofler 

do. 

13,1  19,5 

320 

4,8 

Høkasse 
anvendt  t. 
Surkaalen 

Rissuppe,  Suppe¬ 
kod  med  Kartofler 

Stenkul 
8,5  14,4 

360 

5,4 

Sammenligning  mellem  Varmeevne  for 
Gas  og  forskellige  flydende  Brændsler: 


Opvarmning  ved 

Forbrug  ved 
at  opvarme 

1  Lt.  til  Kog¬ 
ning 

Omkostninger 

Benzin . 

20  Gr. 

0,9 

Sprit . 

27  » 

LI 

Petroleum . 

30  » 

0,9 

Gas . 

32  Liter 

0,48 

Uden  videre  lader  disse  Tabeller  sig 
ikke  overføre  paa  danske  Forhold.  Sprit¬ 
priserne  er  f.  Eks.  lavere,  Petroleums¬ 
priserne  højere  i  Tyskland  o.  s.  v. 

Alle  de  sammen  stillede  Sammenlignings¬ 
tabeller  ser  iøvrigt  overraskende  gunstige 
ud  for  Gassen.  Maaske  Resultaterne  dog 
i  nogen  Grad  hidrører  fra,  at  Sammen¬ 
ligningsforsøgene  er  udførte  »in  Labo- 

ratorium  der  Stådtischen  Gasanstalt 
Munchen«  ! 

Men  udover  alt  dette  teoretiske  Stof 
findes  selvfølgelig  samlet  i  Haller  og 
Køjer  et  udmærket  interessant  Udstillings¬ 
materiale  i  Genstande,  der,  støttet  ved 
fortrinlige  Afhandlinger  i  Katalogen,  be¬ 
lyser  den  Vrimmel  af  mulige  Anvendelser 
til  Lamper,  Varmeapparater,  Kogeappa¬ 
rater,  Motorer,  Ovne,  o.  s.  v.,  der  har 
Værdi  for  Befolkningen  —  alt  i  rigeligt 
Udvalg  og  omhyggeligt  ordnet.  Af  Ny¬ 
heder  er  der  kvantitativt  mange,  men 
kvalitativt  er  Udbyttet  ikke  imponerende, 
med  een  Undtagelse,  nemlig  den  Schna- 
bel-Bone’ske  »Overfladeforbrænding«  med 
ukendt  Udnyttelse  af  Gassens  Brænde¬ 
værdi. 

For  al  forstaa  Betydningen  af  denne 
Nyhed,  skal  der  mindes  om,  at  man  i 
Almindelighed  for  at  opnaa  fuldstændig 
Forbrænding  af  Gas  maa  tilføre  ikke 
alene  den  for  Forbrændingen  fornødne 
Mængde  Luft  (Ilt  og  Kvælstof),  hvoraf 
det  jo  kun  er  Ilten,  der  nærer  Forbræn¬ 
dingen,  men  tillige  et  mere  eller  mindre 
betydeligt  Overskud  af  Luft,  mindst  1,4 
Gange  det  teoretisk  fornødne.  Dette 
Luftoverskud,  der  ikke  deltager  i  For¬ 
brændingsprocessen,  opvarmes  og  for- 
aarsager  altsaa  bl.  a.,  at  den  udviklede 
Varmemængde  fordeles  paa  en  større 
Mængde  Forbrændingsprodukter,  hvilket 
atter  gør,  at  Temperaturen  bliver  mindre. 
Kunde  man  derfor  opnaa,  at  Forbræn¬ 
dingen  skete  ved  netop  det  nødvendige 
Kvantum  Luft  tilført  uden  større  Over¬ 
skud,  vilde  Temperaturen  og  derved  at¬ 
ter  Økonomien  stige,  da  dels  Varme- 
o verførelsen  er  proportional  med  Tem¬ 
peraturdifferencen  mellem  Forbrændings¬ 
produkterne  og  Ovnvæggene,  dels  fordi  den 
Varmemængde,  der  tabes  ved  Røgluften 
er  proportional  med  dennes  Mængde,  for¬ 
udsat  selvfølgelig,  at  Temperaturen  er 
den  samme  o.  s.  v. 

Det  er  alt  dette,  der  synes  at  kunne 
naas  ved  den  »flammeløse«  Overllade- 


forbrænding,  som  anvendes  i  Schnabel- 
Bone-Kedlerne.  Det  skal  imidlertid  straks 
tilføjes,  at  hvad  der  foregaar  under  denne, 
endnu  næppe  tør  betegnes  som  fuldt  op¬ 
lyst.  Kun  saa  meget  er  sikkert,  at  en 
meget  bøj  Temperatur  (1400°)  opnaas 
ved  en  »Forbrænding«  af  Gas  —  en 
ganske  fuldstændig  Forbrænding  —  med 
ganske  forsvindende  Luftoverskud,  idet 
Foreningen  af  Gas  og  Luft  finder  Sted 
inde  i  Ovnen  i  Flammerør  og  ved  Hjælp 
af  en  katalytisk  Masse,  der  i  Form  og 
Størrelse  minder  om  almindelig  Slagge¬ 
grus.  Denne  Masse  er  altsaa  ganske 
simpelt  fyldt  i  en  almindelig  Dampkedels 
Flammerør,  i  hvilke  Luft  og  Gas  ind¬ 
blæses  i  teoretisk  rigtig  Blanding,  tændes 
og  brændes,  medens  Forbrændingspro¬ 
dukterne  udsuges  af  Rørene  ved  en  Eks- 
baustor.  Denne  Kedel  —  eller  rettere 
bele  dette  Princip,  —  der  var  Udstillin¬ 
gens  Sensation,  vil  formentlig  have  en 
stor  Fremtid.  Men  endnu  er  Fænomenet 
mere  teoretisk  interessant  og  lovende  end 
praktisk  gennemprøvet.  Derimod  pro¬ 
feteres  der  om  Anvendelse  ogsaa  ved 
Husholdningsapparater,  Varmeapparater, 
o.  s.  v.,  og  her  vil  det  eventuelt  faa 
uhyre  Betydning. 

At  ogsaa  Presgas  spillede  en  frem¬ 
ragende  Rolle  ved  denne  Udstilling,  siger 
sig  selv.  Presgas  til  Udendørs-Belysning 
er  jo  et  af  de  Omraader,  hvor  Gassen  i 
Kampen  med  Elektriciteten  bar  fejret 
sine  største  Triumfer.  Men  en  saadan 
Belysning  kan  ikke  udstilles  uden  i  Ter¬ 
ræn.  2  Aftener  om  Ugen  samt  alle  Son- 
og  Festaftener  laa  derfor  Udstillingster- 
rænet  badet  i  Presgasbelysningen  fra  tal¬ 
rige  forskellige  Lamper  af  alle  mulige 
Konstruktioner.  Hist  og  her  var  de  ellers 
i  Anlæget  anvendte  Buelamper  pillede 
ned  og  Presgaslamper  hængt  op  i  Stedet 
som  Symbol  paa  denne  Belysnings  Frem- 
trængen. 


Inden  disse  Bemærkninger  sluttes,  skal 
der  ofres  el  Par  Linjer  paa  Katalogen. 

I  de  senere  Aar  er  Katalogerne  for  tyske 
Udstillinger  svulmede  op  til  hele  Værker. 
Er  det  end  ikke  udelt  morsomt  i  en 
Katalog,  man  skal  slæbe  rundt  timevis 
paa  en  Udstilling,  foruden  Udstillingens 
»Protektor«  (m.  Billede),  dens  Ehrenaus- 
schuss,  Arbeits-do.  o.  s.  w,  yderligere 
at  belemres  med  et  righoldigt  Uddrag  af 
Verdensliteraturen  om  alle  de  Emner, 
Udstillingen  omfatter,  saa  er  det  paa  den 
anden  Side  behageligt  som  i  den  offi¬ 
cielle  Katalog  for  Gasudstillingen  at  finde 
de  forskellige  belærende  Udstillinger  ud¬ 
tømmende  kommenterede  og  Gassens 


øjeblikkelige  Standpunkt  paa  forskellige 
Omraader  kort  og  knapt  belyst  gennem 
gode  Essays,  som  Dr.  Schillings  Afhand¬ 
ling  om  »Gas  als  Heizmittel  in  Industrie 
und  Gewerbe«  eller  Schumanns  og  Over¬ 
ingeniør  Ludwigs  Oplysninger  om  »Die 
Wirtschaft  der  deutschen  Gaswerke«. 
Uden  at  gøre  Katalogen  uhaandterlig  er 
hermed  opnaaet  at  øge  dens  øjeblikke¬ 
lige  Værd,  samt  sikre  den  en  betydelig 
og  mere  varig  Interesse,  thi  de  nævnte 
Smaaafhandlinger  vil  kunne  læses  med 
Udbytte  ogsaa  udenfor  Specialteknikernes 
Kredse. 


Krigens  Konsekvenser  med  Hensyn  til  Forskydninger  paa 
Eksport-Markederne.  —  Tysklands  Handel. 


Det  er  en  Selvfølge,  at  de  udenlandske 
Fagskrifter,  der  udkommer  paa  de  store 
Verdenssprog,  og  saaledes  næsten  alle  tilhorer 
Nationer,  der  er  inddragne  i  det  kæmpe¬ 
mæssige  Opgør  i  Evropa,  i  denne  Tid  er  stærkt 
optagne  af  Krigens  Følger  m.  H.  t.  Industri 
og  Handel.  Ventes  kan  det  jo  ogsaa,  at  de 
indledede  blodige  Afregninger  mellem  de  store 
Nationer,  vil  give  Anledning  til  Forskydninger 
i  Verdensøkonomien.  Naar  imidlertid  disse 
Blade  kommer  ind  paa  Fremtidsbetragtninger, 
siger  det  sig  selv,  at  disse  for  største  Delen 
ikke  kan  blive  stort  andet  end  Fantasier,  der 
selvfølgelig  i  allerhøjeste  Grad  er  farvet  af 
vedkommende  Blads  nationale  Følelser,  og 
som  derfor  maa  optages  med  al  Forbehold. 
Kun  virkelig  objektive  Betragtninger  har  Værdi 
i  denne  Henseende;  men  disse  er  for  Tiden 
sjeldne.  At  de  her  fremdragne  Spørgsmaal 
heller  ikke  uden  videre  kan  ventes  afgjort 
med  hvem,  der  sejrer  paa  Valpladserne,  og 
overhovedet  ikke  er  saa  lige  at  løbe  til,  turde 
være  indlysende.  Dermed  være  ikke  sagt,  at 
der  ikke  allerede  under  de  alt  indtraadte 
Følger  af  Verdenskrigen  kan  opgøres,  hvilke 
Lande  og  Industrier,  der  for  Tiden  lider  mest. 
Man  maa  blot  ikke  overvurdere  de  muligt 
kommende  Forskydninger  i  politisk  Hense¬ 
ende  m.  H.  t.  deres  Indflydelse  paa  de  øko¬ 
nomiske  Forhold.  Man  maa  her  huske,  at 
man  jo  heller  ikke  under  fredelige  og  sym¬ 
patiske  Forhold  køber  fra  et  fremmed  Land 
for  at  gøre  dette  en  Tjeneste,  tvertimod. 


Medens  der  i  den  engelske  Industripresse 
ret  naturligt  gør  sig  en  vis  optimistisk  Stem¬ 
ning  gældende  m.  H.  t.  de  her  anførte  Pro¬ 
blemer,  eftersom  Kampen  om  Herredømmet 
paa  Verdenshavene  hidtil  har  været  til  udelt 
Gunst  for  dette  Land,  gaar  der  gennem  den 
tyske  Fagpresse  samtidig  med  en  sikker  Til¬ 
lid  til  et  godt  endeligt  Resultat  dog  en  vis 
alvorlig  Refleksion.  Sagen  er  jo,  at  Tyskland 
har  udviklet  sig  til  at  blive  et  Eksportland 
par  exellence,  og  naar  man  har  Krig  til  alle 
Sider  og  Vejen  over  Havene  er  en  spærrede, 
bliver  Forholdet  selvfølgelig  som  det  tyske 
Blad,  »Der  deutsche  Qekonomist«,  udtaler: 
»Paa  Grund  af  Krigen  er  saa  godt  som  hele 
den  tyske  Udenrigshandel  bragt  til  Ophør  og 
dermed  ogsaa  den  for  Eksport  arbejdende 
tyske  Industri«.  Og  denne  udgør  som  bekendt 
en  betydelig  Del  af  den  samlede  tyske  Indu¬ 
stri.  Hvor  stor  Rolle  dette  Forhold  spiller, 
vil  ses  deraf,  at  af  den  samlede  tyske  Eks¬ 
portværdi  faldt  i  1912  ikke  mindre  end  65 
pCt.  paa  færdige  Industriprodukter!  Paa 
industrielle  Raa-  og  Hjælpestoffer  faldt  sam¬ 
tidig  26  pCt.  Med  andre  Ord:  paa  9  pCt. 
nær,  er  den  samlede  over  10  Milliarder  Mark 
store  tyske  Eksport  industriel. 

Ud  fra  disse  Kendsgerninger  er  de  tyske 
Industriblades  mindre  venlige  Følelser  over¬ 
for  England,  som  det  Rige,  der  har  spærret 
dem  Søvejen,  vel  forstaaelig.  Det  kan  der¬ 
for  have  Interesse  at  stifte  Bekendtskab  med 
Udtalelserne  i  et  af  de  største  tyske  Fagblade 

111.  Zeitung  fur  Blechindustrie«,  hvor  Be¬ 
givenhederne  —  i  Modsætning  til  de  ovenfor 
omtalte  mer  eller  mindre  problematiske  Frem¬ 
tidsprofetier,  der  i  Reglen  bedre  kan  kaldes 
Fremtidsønsker,  —  er  behandlet  nøgternt  og 
underlagt  med  et  statistisk  Materiale,  som 
frembyder  betydelig  Interesse.  Det  hedder 
heri : 

»Krigsforvirringen  er  brudt  ind  over  os 
som  en  hærgende  Springflod  over  et  frugt¬ 
bart  Land.  »Vil  vi,  som  det  jo  synes,  stadig 
sejre«?  Dette  ængstende  Spørgsmaal  tynger 
for  Øjeblikket  hele  den  tyske  Industri  som 
et  Mareridt.  Vi  haaber  jo  paa  en  fuldstændig 
Sejr  og  har  al  Grund  dertil,  og  dog  —  ingen 
kan  vide,  hvad  den  nærmeste  Tid  vil  bringe 
os,  især  da  vor  hadefulde  Konkurrent  paa 
Verdensmarkedet,  England,  har  stillet  sig  paa 
vore  Fjenders  Side.  Vi  ved,  hvad  vi  har  at 
vente  fra  den  Kant.  Vil  det,  naar  vi  til  Lands 
har  tilkæmpet  os  en  glorværdig  Sejr,  saa  og- 
saa  lykkes  os  ved  Hjælp  af  vor  unge,  modige 
Flaade  at  slaa  denne  overlegne  Modstander, 
saaledes  at  Vejen  til  vore  udenfor  Evropa 
liggende  Markeder  igen  kan  blive  fri?  At 
England  kun  kan  skade  vore  Kyster  lidet, 
ved  Gud  og  hver  Mand.  Men  hvilken  Skade 
vor  Industri  og  Handel  trues  af  ved  denne  Magts 
uhindrede  Rivalisering,  derom  kan  den  store 
Masse  endnu  næppe  have  gjort  sig  nogen 
Forestilling,  og  kan  heller  ikke  gøre  sig  det, 
da  den  ikke  ved  noget  om  de  store  Værdier, 
som  tabes  for  os  med  de  oversøiske  Markeder; 
derom  ved  kun  de,  som  maa  bløde  derfor, 
Besked. 

Lad  os  klare  os  dette  ved  endnu  engang  at 
betragte  tysk  Udenrigshandel  for  sidste  Aar 
(1913)  efter  Oprindelses- og  Bestemmelseslande. 
Og  lad  os  dernæst  tage  en  sammenlignende 
Sammenstilling  over  Ind-  og  Udførsel  for  de 
sidste  11  Aar  for  os  og  se  paa  Resultaterne, 
idet  Tallene  angiver  Mili.  Mark. 


Indførsel 

Udførsel 

Indforsels¬ 

overskud 

1913 . 

10096 

674 

1912 . 

.  10692 

8957 

1735 

1911 . 

.  9706 

8106 

1600 

1910 . 

.  8934 

7475 

1459 

1909 . 

.  8527 

6594 

1933 

1908 . 

.  7667 

6399 

1368 

1907 . 

.  8747 

6846 

1901 

1906 . 

.  8022 

6359 

1663 

1905 . 

.  7129 

5731 

1398 

1904 . 

.  6354 

5223 

1131 

1903 . 

.  6003 

5014 

989 

Herefter  er  Indførslen,  som  i  Aaret  1912 
havde  en  hidtil  uopnaaet  Stigning  paa  986 
Mili.  Mark,  i  1913  kun  steget  med  78  Mili. 
Mark.  Udførslen  derimod,  som  i  Aaret  1912 
var  vokset  851  Miil.  Mark,  viser  i  1913  en 
ganske  eksempelløs  Stigning  af  1139  Mili.  Mk. 
Hidtil  havde  Aaret  1910  med  sine  881  Mi  11. 
Mark  betegnet  den  største  Forøgelse.  — 
Denne  enorme  Tilvækst  af  Udførslen  har  i 
Forbindelse  med  den  moderate  Stigning  af 
Indførslen  bevirket,  at  Indførselsoverskudet 
i  Sammenligning  med  forrige  Aar  er  gaaet 
tilbage  med  mere  end  1  Milliard  og  med  sine 
674  Miil.  Mark  er  saa  langt  nede  som  aldrig 
siden  Aaret  1888.  Ser  vi  tilbage  over  10  Aar, 
saa  er  Indførslen  steget  med  4767  Mili.  Mark 
eller  henved  80  pCt.,  Udførslen  med  582  Mili. 
Mark,  altsaa  over  100  pCt.;  Udførslen  er  alt- 
saa  absolut  som  relativt  vokset  stærkere  end 
Indførslen.  Dette  er  jo  tilfredsstillende. 

Den  samlede  tyske  Udenrigshandel  om¬ 
fattede  endelig  i  Aaret  1913  en  Værdi  af  20,87 
Milliarder  M.  imod  19,65  Milliarder  M.  i  Aaret 
1912,  14,07  i  Aaret  1908  og  11,2  i  Aaret  1903, 
saaledes  at  der  i  5  Aar  har  fundet  en  Til¬ 
vækst  Sted  paa  9,85  Milliarder  M.  Ordnet 
efter  Verdensdele  andrager  Ind-  og  Udførsel 
i  Miil.  M.  følgende: 


Indførsel  fra: 


1913 

1912 

1911 

1910 

1909 

1908 

Evropa  .  .  .  . 

.  5889,3 

6008,4 

5690,0 

5196,8 

4961,2 

4327,4 

Asien . 

.  1049,4 

1006,3 

856,0 

828,3 

666,4 

634,6 

Afrika . 

.  496,8 

478,6 

416,7 

418,0 

363,0 

260,2 

Amerika  .  .  . 

.  2994,4 

2885,4 

2462,2 

2190,7 

2283,6 

2242,1 

Australien  .  . 

.  327,7 

304,2 

273,1 

293,0 

245,7 

195,1 

Udførsel  til: 

1913 

1912 

1911 

1910 

1909 

1908 

Evropa  .  .  .  . 

.  7677,2 

6743,6 

6069,6 

5623,9 

4992,1 

4937,1 

Asien . 

.  547,9 

420,2 

383,5 

332,3 

285,1 

314,1 

Afrika . 

.  210,7 

185,3 

188,0 

181,3 

143,9 

127,0 

Amerika  .  .  . 

.  1546,5 

1496,4 

1361,9 

1255,0 

1089,3 

948,9 

Australien.  . 

.  .  103,6 

99,9 

91,7 

71,8 

66,4 

66,2 

Herefter  er  Broderparten  af  vor  Udførsel 
altsaa  bleven  i  Evropa ! 

Disse  Tal  vil  uden  Tvivl  forskydes  ganske 
overordentligt  efter  Krigen,  det  er  sikkert, 
men  til  hvilken  Side  og  om  de  overhovedet 
vil  blive  særligt  formindsket,  derom  er  det 
en  utaknemlig  Opgave  at  spille  Profet.  Regne 
maa  man  imidlertid  med,  at  Eksporten  til 
»visse«  Lande  vil  blive  umulig. 

I  samme  Uvished  svæver  vi  angaaende 
vort  Forhold  til  vore  Kolonier,  ingen  ved, 
hvorledes  disse  Forhold  vil  stille  sig;  men 
man  har  allerede  den  Tro,  at  vi  efter  Krigen 
vil  ophore  med  at  være  en  Kolonistat.  Der 
er  dog  stadigvæk  Grund  til  at  haabe,  at  og- 
saa  her  alt  vil  ordne  sig  til  det  bedste.  Vi 
har  maattet  bringe  mange  Ofre  af  Blod  og 
Penge  for  vore  Kolonier,  —  Kolonier,  som 
lange  Tider  igennem  forekom  mange  fuld¬ 
stændig  unyttige.  Først  i  de  sidste  Aar  har 
selv  disse,  de  bitreste  Koloniseringsmodstan¬ 
dere  begyndt  at  komme  til  Erkendelse  af,  at 
Regeringen  i  Forbindelse  med  dygtige  Ny¬ 
byggere  har  forstaaet  af  vore  Kolonier  at 
skabe  virkelig  værdifulde  Afsætningsomraa- 
der,  der  i  overskuelig  Fremtid  lovede  at  blive 
Moderlandet  økonomisk  værdifulde  Objekter. 
Og  dog  nyder  Handelen  mellem  Tyskland  og 
dets  Kolonier  ingen  toldpolitiske  Begunsti¬ 
gelser  overfor  andre  Stater.  Det  tyske  »In- 
teresseomraade«  (Schutzgebiet)  bliver  i  For¬ 
hold  til  Moderlandet  betragtet  som  og  be¬ 
handlet  som  Udland.  Tyske  Varer  bliver  der 
behandlede  som  fremmede,  medens  Varer  fra 
Kolonierne  i  Tyskland  behandles  som  uden¬ 
landske.  Selvfølgelig  har  det  dog  ikke  været 
Tyskland  ligegyldigt,  hvorledes  Handelsfor¬ 
holdene  udviklede  sig  i  Kolonierne;  disses 
Opgave  var  jo  i  Henseende  til  Raavarer  at 
gore  Moderlandet  uafhængigt  af  Udlandet 
samtidig  med,  at  der  aabnedes  nye  Afsæt- 
ningsomraader  for  den  hjemlige  Industri.  Og 
dette  var  vi  netop  i  Færd  med  at  naa.  Den 
samlede  Handel  paa  Kolonierne  havdeiAaret 
1912  en  Værdi  paa  ikke  mindre  end  464,5  Miil. 
Mark,  medens  den  i  1902  ikke  androg  mere 
end  99,6  Miil.  M.  —  den  har  altsaa  i  10  Aar 
mere  end  firdoblet  sig.  Indførslen  i  Koloni¬ 
erne  har  i  de  sidste  tre  Aar  beløbet  sig  til 
henholdsvis  198,2—257,2—263,2  Miil.  M.  Ud¬ 
førslen  til  161,4—178,3—200,5  Mili.  M.  Det  er 
vel  at  mærke  de  afrikanske  Besiddelser,  der 
her  er  Tale  om.  Indførslen  er  hovedsagelig 
Tekstilvarer,  Jernvarer  og  Levnedsmidler. 
Udforselsvarerne  er  Kautsjuk,  Palmekærner, 
Kakao,  Palmeolie,  Elfenben,  Guttaperka,  Ba¬ 
naner,  Kaffe,  Kvæg,  Diamanter,  Kobbermalme 


og  Phosphat.  Handelen  med  Moderlandet 
spiller  selvfølgelig  Hovedrollen.  Og  alle  disse 
Værdier  hænger  nu  altsaa  i  en  tynd  Traad! 

Den  økonomiske  Skade,  Tyskland  vil  lide 
ved  at  miste  sine  Kolonier,  er  umaadelig. 
Lad  os  da  haabe,  at  de  tyske  Vaaben  vil  til¬ 
kæmpe  sig  Sejr  overalt  til  Held  for  Fædre¬ 
landet.« 

Den  ovenstaaende  Konklusion  turde  være 
ganske  rigtig.  Men  hertil  kommer,  som  og- 
saa  antydes,  at  foruden  paa  Oversø-  og 
Kolonimarkederne  vil  Tysklands  Eksport 
kunne  komme  til  at  lide  ved,  at  »visse«  Ud¬ 
forselsveje  vil  være  »mindre  farbare«  efter 
Krigen,  end  før. 

I  denne  Forbindelse  kan  det  have  sin  In¬ 
teresse  at  se,  hvorledes  Tysklands  Handel 
med  evropæiske  Lande  fordeler  sig  paa  dets 
nuværende  Fjender. 

Aar  1913  udførtes  til  Belgien  551  Miil.  Mrk. 
indførtes  fra  »  344  » 

udførtes  til  Frankrig  790  » 

indførtes  fra  »  584  » 

udførtes  til  England  1438  » 

indførtes  fra  »  876  »  » 

udførtes  til  Rusland  980  » 
indførtes  fra  »  1470  »  » 

Som  man  ser,  er  der  naar  Hensyn  tages 
til  de  absolute  Tal,  for  alle  de  anførte  Lan¬ 
des  Vedkommende,  med  Undtagelse  af  Rus¬ 
lands,  en  Overvægt  i  det  gensidige  Handels¬ 
forhold  til  Fordel  for  Tyskland,  navnlig  er 
dette  iøjnefaldende  i  Forholdet  mellem  Eng¬ 
land  og  Tyskland.  Hertil  kommer  endvidere, 
at  Ruslands  mægtige  Udførsel  til  Tyskland 
saa  godt  som  udelukkende  —  nemlig  for  de 
92  pCt.s  Vedkommende  —  bestaar  af  Lev¬ 
nedsmidler  (væsentlig  Korn  o.  1.),  altsaa  be¬ 
staar  af  Varer,  som  ikke  vilkaarligt  kan  er¬ 
stattes  med  indenlandske.  Thi  det  maa  i 
denne  Forbindelse  staa  klart,  at  de  Varer, 
hvis  Eksport  kan  tænkes  truet,  er  saadanne, 
som  vedkommende  Indførselsland  eventuelt 
selv  vil  kunne  fabrikere,  omend  med  større 
Udgifter  end  de  hidtil  kunde  aftages  fra  den 
tidligere  Leverandør,  med  andre  Ord,  væ¬ 
sentlig  færdige  Industriprodukter,  medens 
Raa-  og  Hjælpestoffer  og  navnlig  Levneds¬ 
midler  næppe  kan  tænkes  at  ville  kunne 
paavirkes  af  slige  Boycottingsbevægelser, 
som  lier  bliver  Tale  om.  Med  Hensyn  hertil 
frembyder  derfor  Tysklands  Eksport  en  væ¬ 
sentlig  Svaghed.  For  Fuldstændighedens 
Skyld  skal  endnu  anføres,  at  ogsaa  i  Forhol¬ 
det  til  Japan  staar  de  største  Værdier  paa 

Spil  for  Tyskland,  idet  dette  Lands  Udførsel 
til  det  gule  Orige  udgør  122  Mili.  Mrk.,  mens 
Indførslen  derfra  kun  andrager  46  Mili.  Mrk. 
Ialt  andrager  altsaa  Tysklands  Eksport  til 
fjendtlige  Lande  (uden  Kolonierne)  38  pCt. 
af  dette  Lands  samlede  Eksport. 

Ilvis  derfor  en  saadan  Boycottbevægelse, 
som  her  er  regnet  med,  virkelig  kan  gennem¬ 
føres  i  større  Stil  —  dette  vil  jo  ikke  blot  af¬ 
hænge  af  »den  gode  Vilje«  (den  vil  jo  sikkert 
være  tilstede)  men  nok  saa  meget  af  den  indu¬ 
strielle  og  kommercielle  Dygtighed  hos  ved¬ 
kommende  Stat,  der  skal  til  at  undvære  de 
fjendtlige  Produkter  — ,  vil  det  af  de  anførte 


Tal  med  al  ønskelig  Tydelighed  fremgaa,  at 
det  maa  og  sikkert  vil  blive  en  energisk  tysk 
Erhvervspolitiks  Opgave  efter  Krigen,  dels  at 
søge  nye  Afsætningsfelter,  dels  at  søge  be- 
staaende  udvidet  —  begge  Dele  for  at  bøde 
paa  de  Afsætningstab,  som  andetsteds  kan 
befrygtes.  Det  samme  Forhold  maa  selvfølge¬ 
lig  antages  ogsaa  at  ville  gøre  sig  gældende 
for  de  andre  krigsførende  Lande  —  omend 
jo  for  disse  i  langt  mindre  Maalestok.  Dette 
vil  de  neutrale  Markeder  faa  at  føle,  hvilket 
er  værd  at  overveje,  mens  Tid  er,  saaledes  at 
den  kommende  Situation  ikke  skal  linde  os 
uforberedt. 


#  #  # 


Dansk  Industrieksport  i  Aaret  1913. 


T  J i  meddelte  i  Hefte  2,  d. 

A.  Resultaterne  af 

1912 

1913 

V  Statistisk  Departements  foreløbige 

Over- 

1000  Kr. 

1000  Kr. 

sigt  over  vor  Handelsomsætning  med  Udlån- 

Gummiaffald . 

231 

235 

det  i  1913,  heri  ogsaa  de 

foreløbige  Tal  for 

Tjære . 

260 

347 

vor  Industrieksport  for 

nævnte  Aar 

Der 

Arbejder  af  Kautsjuk,  Talg  o.  1. 

— 

314 

foreligger  nu  detaillerede  Opgørelser  for 

Træarbejder  (Dritler,  Tønder, 

Danmarks  Vareindførsel  o 

g  -Udførsel 

i  1913, 

Møbler,  Tændstikker  etc.) . . . 

— 

1415 

hvoraf  vi  skal  gengive  en 

specificeret  Over- 

Papir  etc . 

459 

487 

sigt  over  Værdien  af  Industrieksporte 

n  ord- 

Mejeripræparater  o.  1 . 

1374 

1576 

net  i  samme  Grupper,  som  vi  i  vort  Hefte  1, 

Kasein . 

324 

125 

d.  A.  anførte  for  Industrieksporten  i  Aarene 

Svovlsur  Ammoniak . 

629 

623 

1910—13. 

Glycerin . 

261 

515 

1912 

1913 

Kalksten  og  Kridt  . 

420 

423 

1000  Kr. 

1000  Kr. 

Cement . 

4089 

5628 

Hermetiske  Kødvarer  .... 

.  376 

400 

Kaolin,  slemmet . 

365 

378 

Kondenseret  Mælk . 

.  1490 

1316 

Kryolit,  renset . 

2838 

2665 

Pølser . 

.  261 

222 

Porcelæn,  Lervarer  etc . 

1752 

1714 

Malt . 

.  436 

445 

Glas  og  Glasvarer . 

211 

200 

Mel . 

.  959 

942 

Gammelt  Jern  o.  1 . 

1521 

1691 

Gær  etc . 

.  472 

423 

Andet  Metalaffald . 

1710 

2145 

Oliekager . 

.  1926 

2040 

Transportspande . 

869 

1036 

Klid  o  1 . 

.  358 

512 

Maskindele . 

830 

905 

Kaffe,  brændt,  Chokolade 

o.  1.. 

375 

Landbrugsredskaber  o.  1 . 

275 

Roesukker,  pulv . 

.  8980 

7472 

Kakkelovne  og  lignende  Støbe- 

Cigarer  og  Cigaretter  .... 

.  725 

850 

gods . 

214 

260 

Andre  Tobaksfabrikata... 

.  443 

469 

Metalvarer . 

937 

760 

Spirituosa . 

605 

Skibe,  nybyggede . 

3562 

ej  oplyst 

01 . 

.  896 

1214 

Maskiner  (heri  elektriske  og 

Garn,  Traad . 

.  — 

165 

Baadmotorer) . 

1744 

1525 

Manufakturvarer . 

.  — 

1074 

Mejericentrifuger,  Tærskevær- 

Rpk  1  fpdn i n.rfs.fTen stande  .  .  . 

823 

ker  o  1  . 

924 

1300 

Læder  og  beredt  Skind  . . 

.  382 

561 

Værktøjsmaskiner . 

489 

951 

Arbejder  af  Ha  ar,  Læder 

o.  1.. 

257 

Maskiner  til  Køleanlæg . 

754 

763 

Talg,  smeltet . 

. 

571 

Maskiner  til  Cement-,  Teglvær- 

Benfedt,  Uldfedt  etc . 

.  513 

650 

ker  o.  1 . 

2431 

2960 

Tjæreolier . 

. 

120 

Støvsugere  o.  1 . 

276 

463 

Vegetabilske  Olier  . 

7010 

Bøger,  Noder  o.  1 . 

1810 

1633 

Kautsjuk,  regenereret  . . 

.  300 

267 

Galvaniske  Elementer . 

967 

1072 

Den  samlede  Værdi  af  eksporterede  Indu¬ 
striprodukter  —  hvoraf  her  kun  er  gengivet 
de  vigtigste  —  belob  sig  derefter  i  1913  til 
75,2  Miil.  Kr. 

Heri  er  indbefattet  alle  saadanne  Produkter, 
hvis  Tilvirkning  sker  under  fuldt  industrielle 
Former,  selv  om  de  ikke  i  den  officielle  Sta¬ 


tistik  henføres  til  Industrieksporten,  saaledes 
navnlig:  Sukker,  Hermetik,  Mel,  Malt  o.  1.  Vi 
har  tidligere  gjort  opmærksom  herpaa  samt 
det  berettigede  heri  og  ligeledes  paa,  at  den 
industrielle  Eksportværdi  i  1913:  75,2  Mili. 
Kr.,  betyder  en  Fordobling  af  det  tilsvarende 
Beløb  siden  1910. 


#  #  # 


Internationale  Erhvervskursus. 

Foreløbig  Udsættelse  af  Planen  om  Kursus  i  Kjøbenhavn  1915. 


I  en  Aarrække  har  »La  société  internatio¬ 
nale  pour  le  développement  de  l'enseigne- 
ment  commercial«  afholdt  saakaldte Erhvervs¬ 
kursus  i  større  B\rer  i  forskellige  Lande  for 
at  give  Deltagerne  i  saadanne  Kursus  —  Han¬ 
delsfolk,  Industridrivende,  Handelsskolefolk 
o.  1.  —  fyldigt  Kendskab  til  vedkommende 
Land  og  dets  kommercielle  og  industrielle 
Forhold. 

Det  har  været  Meningen,  at  disse  Kursus 
næste  Aar  skulde  afholdes  i  Kjøbenhavn  i 
Maanederne  Juli— August,  og  der  var  fra  den 
danske  Afdelings  Side  gjort  et  ret  omfattende 
Forhaandsarbejde  for  at  skabe  de  bedst  mu¬ 
lige  Vilkaar  for  disse  Kursus’  Afholdelse. 
Den  danske  Afdelings  Formand,  Dr.  phil. 
H.  L.  Møller ,  samt  Geheimekonferensraad 
Hagemann,  Ingeniør  A/e.r.  Foss  og  Grosserer 
Holger  Petersen  har  sammen  med  andre  væ¬ 
ret  med  til  at  planlægge  Programmet  for 
Mødet,  hvis  Sekretær  er  Underdirektør  Chr. 
H.  Olesen. 

Desværre  har  imidlertid  dette  omfattende 
Forarbejde  indtil  videre  været  unyttigt,  idet 
den  evropæiske  Situation  nu  har  gjort  det 
nødvendigt  at  standse  det  videre  Arbejde  for 
Afholdelsen  af  »Det  internationale  Erhvervs¬ 
kursus  i  Kjøbenhavn  1915«.  Man  maa  over¬ 
ordentlig  beklage  den  skete  Udsættelse,  men 
samtidig  haabe,  at  det  ad  Aare  vil  lykkes  at 
faa  disse  Kursus  henlagt  til  Kjøbenhavn,  da 
disse  Møder  har  en  overordentlig  Betydning 
for  vedkommende  Land,  hvor  de  holdes,  idet 
Kendskabet  til  dettes  kommercielle  og  indu¬ 
strielle  Forhold  udbredes  paa  en  praktisk  og 
nyttig  Maade,  saa  at  man  har  Bet  til  at  tro, 
at  slige  Møder  kan  bane  Vej  for  nye  Han¬ 
delsforbindelser  samt  paa  anden  Maade  skabe 
Fordel  for  det  Land,  der  afholder  dem. 

Det  sidste  Møde  af  denne  Slags  afholdtes 
i  Sommer  i  Barcelona,  og  dets  Forløb  teg¬ 
nede  udmærket,  indtil  Krigens  pludselige  Ud¬ 


brud  splittede  Deltagerne  for  alle  Vinde. 
Det  havde  her  været  Meningen  at  fremsætte 
Indbydelsen  fra  dansk  Side  om  at  afholde 
næste  Kursus  i  Kjøbenhavn.  Dette  blev  nu 
forhindret.  Imidlertid  er  der  ingen  Tvivl  om, 
at  Kjøbenhavn,  saa  snart  de  internationale 
Forhold  atter  paa  nogen  Maade  tillader  det, 
vil  kunne  gøre  sig  Haab  om  at  blive  det 
Sted,  hvor  de  internationale  Erhvervskursus 
atter  genoptages,  og  dette  vil  selvfølgelig  i 
ikke  uvæsentlig  Grad  lettes  ved  Landets  neu¬ 
trale  Stilling  —  forudsat  da,  at  denne,  som 
man  haaber,  maa  kunne  bevares.  Under 
Kongressen  i  Kjøbenhavn  var  det  —  efter  den 
nu  udsatte  Arbejdsplan  —  Meningen,  at  Spe¬ 
cialister  skulde  give  korte  Vejledninger  over 
Danmarks  Natur  og  Befolkning,  industrielle 
Forhold  og  Betingelser,  samt  over  den  øko¬ 
nomiske,  politiske,  sociale  og  kulturelle  Ud¬ 
vikling  i  Danmark.  Endvidere  var  planlagt 
Besøg  paa  større  Handels-  og  Industri-Eta¬ 
blissementer,  Undervisningsanstalter,  sociale 
Institutioner  og  Museer,  foruden  Rejser  til 
de  smukkeste  Egne  i  Landet,  idet  man  vilde 
søge  at  skabe  et  Helhedsindtryk  af  vort  Land, 
der  ikke  blot  skulde  bygges  paa  tørre  Tal  og 
Foredrag. 

Dette  Program  var  optaget  som  Indledning 
til  en  paa  Fransk  affattet  Brochure,  der  skulde 
have  været  udsendt  samtidig  med  Indbydel¬ 
serne  til  at  deltage  i  nævnte  Kursus.  Denne 
Brochure,  som  er  nydeligt  og  indbydende 
udstyret  med  Billeder  hentet  baade  fra  Han¬ 
delens,  Industriens,  Kunstens  og  Kulturens 
Verden,  gav  desuden  en  kortfattet  Oversigt 
over  Danmark  og  navnlig  dets  i  saa  mange 
Henseender  ejendommelige  og  interessante 
kommercielle  og  industrielle  Udviklings¬ 
historie. 

Man  maa  haabe,  at  alt  dette  Materiale  in¬ 
den  altfor  længe  maa  finde  den  Anvendelse, 
som  var  tiltænkt. 


#  *  $ 

Arbejdsforholdene  i  Norge  og  Sverige. 


Der  foreligger  nu  Resultater  af  de  Under¬ 
søgelser,  som  i  Norge  er  foretaget  af 
den  af  Regeringen  nedsatte  »Arbeidsledighets- 
komité«.  Heraf  fremgaar,  at  Arbejdsforhol¬ 
dene  i  Norge  gennemsnitlig  set  maa  karak¬ 
teriseres  som  relativt  gode.  I  den  senere  Tid 
er  Situationen  afklaret  saaledes,  at  den  nær¬ 
mest  viser  en  Forandring  til  det  bedre.  Dette 
skyldes  i  første  Række  den  sikrede  Forbin¬ 
delse  med  Udlandet,  saaledes  at  Tilførsel  af 
Kul  og  Raamaterialer  paa  den  ene  Side  og 
Forsendelsen  af  Eksportartikler  til  engelske 
og  oversøiske  Havne  paa  den  anden  Side  er 
i  jevn  Stigning  efter  den  Standsning,  der  her 
ligesom  i  Danmark  skete  straks  ved  Krigens 
Udbrud.  Ligeledes  er  Pengeforholdene,  der 
ogsaa  fik  en  alvorlig  Rystelse,  bedret  efter- 
haanden  som  de  af  Regeringen  tagne  For¬ 
holdsregler,  der  nærmest  tog  Sigte  paa  gan¬ 
ske  panikagtige  Tilstande,  atter  ophæves  — 
heriblandt  det  maaske  noget  overilet  ind¬ 
førte  fuldstændige  Moratorium.  Uheldigst 
stillede  synes  de  af  Eksportindustrierne  at 
være,  som  i  væsentlig  Grad  er  afhængig  af 
fremmed  Kapital,  f.  Eks.  Bjergværksindustrien 
og  mange  af  de  nye  elektrokemiske  Indu¬ 
strier,  idet  disse  i  mange  Tilfælde  vil  være 
afskaaret  fra  at  erholde  den  nødvendige 
Driftskapital.  Ogsaa  de  nye  Anlægsarbejder 
i  disse  Industrier  har  følt  Krisen,  saaledes 
er  Arbejdet  paa  det  store  Aura-Anlæg,  der  i 
Romsdalen  anlægges  for  engelske  Penge  som 
et  Sidestykke  til  Rjukan-Anlægene,  nu  standset. 

For  Sveriges  Vedkommende  har  der  lige¬ 
ledes  af  Staten  været  nedsat  en  »Industri¬ 
kommission«,  som  har  foretaget  en  Række 
Undersøgelser  angaaende  Situationen  i  den 


svenske  Industri.  Ogsaa  i  dette  Land  viser 
det  sig,  at  Situationen  for  Industrien  efter- 
haanden  forandrer  sig  til  det  bedre.  Der  har 
i  Sverige  været  nogen  Tilbøjelighed  til  Panik 
og  overilede  Driftsnedlæggelser,  Indskrænk¬ 
ninger  m.  m.  Denne  Bevægelse  synes  nu 
ophørt.  Industrien  synes  i  saa  Henseende 
ikke  at  have  skyet  Ofre  for  at  holde  Arbejdet 
i  Gang.  Den  vigtige  Savværksindustri  fik 
straks  ved  Krigens  Udbrud  sin  Eksport  fuld¬ 
stændig  stoppet.  Gennem  Statens  Overtagelse 
af  Krigsrisikoen  er  Forholdene  dog  atter 
blevet  normale,  i  hvert  Fald  m.  II.  t.  Eks¬ 
porten  til  de  neutrale  Lande.  Alligevel  er 
Forholdene  ikke  gode,  og  det  synes  som  om 
Aaret  vil  møde  med  en  saadan  Nedgang  i 
Trævareeksporten,  at  det  vil  betyde  et  Værdi¬ 
tab  paa  ea.  100  Miil.  Kr.  Situationen  kende¬ 
tegnes  gennem  Trævareeksportforeningens 
Stilling.  Af  dennes  78  Medlemmer  opret¬ 
holder  28  fuldstændig  Drift,  39  ea.  halv  Drift, 
medens  11  har  indstillet  Driften  helt.  Cellu¬ 
loseindustrien  synes  derimod  at  have  en  øje¬ 
blikkelig  Fordel  af  Krisen.  Den  arbejder 
med  fuld  Kraft,  og  det  menes,  at  betydelig 
Prisstigning  paa  Træmasse  kan  paaregnes. 
Jernindustrien  arbejder  relativt  tilfredsstil¬ 
lende.  Driftsindskrænkningen  er  her  ret 
ubetydelig.  Tændstikindustrien  arbejder  kun 
4  Dage  i  Ugen.  Tobaksindustrien  er  mindre 
berørt,  og  i  Teglværksindustrien  og  for  Kul¬ 
gruberne  betegnes  Forholdene  som  skønt 
ujevne  dog  gennemgaaende  tilfredsstillende. 
Alt  i  alt  viser  Oversigten,  at  de  svenske  Ar¬ 
bejdsforhold  tør  betegnes  som  forholdsvis 
tilfredsstillende. 


Svensk  Toldforhøjelse  for  Tobak. 


I  Tilslutning  til  den  under  »Mindre  Medde¬ 
lelser«  anførte  Omtale  af  det  nye  Stats¬ 
monopol  for  Tobakstilvirkning  i  Sverige, 
bringer  vi  nedenfor  følgende  Indberetning  til 
Udenrigsministeriet  fra  Generalkonsul  Heck- 
scher  i  Stockholm: 

Det  vil  allerede  være  bekendt  i  Danmark, 
at  de  langvarige  Overvejelser  om  den  mest 
rationelle  Form  for  Benyttelse  af  Tobaks¬ 
varer  som  Skatteobjekt  har  ført  til  det  Re¬ 
sultat,  at  den  svenske  Rigsdag  den  9.  ds.  med 
uventet  stor  Majoritet  vedtog  det  af  Regerin¬ 
gen  forelagte  Forslag  om  Indførelse  af  Mo¬ 
nopol  paa  Tilvirkning  af  Tobak.  Grundtan¬ 


ken  i  den  nye  Ordning  —  hvis  Enkeltheder 
maa  forbeholdes  en  senere  Redegørelse  —  er 
den,  at  ikke  Staten  som  saadan,  men  et  Ak¬ 
tieselskab  med  en  Kapital  af  mindst  17  Miil. 
Kr.,  i  hvilket  Staten  skal  være  Interessent, 
skal  overtage  hele  Landets  Tobaksfabrikation 
fra  et  vist  Tidspunkt.  Handelen  med  Tobak 
og  Artikler  deraf  skal  vedblivende  være  fri, 
men  der  skal  paalægges  udenlandske  Varer 
af  den  Art  saavel  en  forhøjet  Told  som  en 
Licensafgift. 

Angaaende  Fastsættelsen  af  det  kritiske 
Tidspunkt  blev  den  endelige  Afgørelse,  at  det 
overlades  til  Regeringen  at  sætte  de  nye  Be- 

stemmelser  i  Kraft.  Det  forudsættes  vel,  at 
sligt  vil  kunne  ske  inden  Udgangen  af  1915; 
men  liere  Udtalelser  under  Rigsdagsforhand¬ 
lingerne  tyder  paa,  at  man  er  forberedt  paa 
en  længere  Udsættelse,  ikke  mindst  i  Betragt¬ 
ning  af  de  finansielle  Vanskeligheder  ved 
under  den  foreliggende  Situation  at  rejse 
den  fornødne  Kapital. 

Da  det  imidlertid  befandtes  ønskeligt,  at 
Statskassen  allerede  nu,  uafhængigt  af  Mo¬ 
nopolets  Ikrafttræden,  gjorde  Brug  af  Tobak¬ 
ken  som  Beskatningsobjekt  i  størst  mulig 
Udstrækning,  vedtog  Rigsdagen  den  13.  ds. 
et  i  Udvalget  stillet  Forslag  om  midlertidig 
Forhøjelse  af  de  gældende  Toldsatser  for 
Tobaksvarer,  saaledes  at  den  forhøjede  Told 
skal  gælde,  indtil  Monopolsystemet  og  de 


deraf  betingede  Toldsatser  træder  i  Kraft. 
Ved  en  kgl.  Kundgørelse  af  13.  ds.  er  det  be¬ 
stemt,  at  de  nye  Toldbestemmelser  træder  i 
Kraft  fra  den  14.  ds.  at  regne. 

Satserne  bliver  følgende  pr.  kg.: 

ny  Sats  hidtil 
Kr.  Kr. 


Uforarbejdet: 

Stilke .  2  1 

Blade  (Kentucky  m.  11.)  .  2  1 

Blade  (andre) .  3  1 

Forarbejdet: 

Cigarer  og  Cigarcigaretter  7  4 

Cigaretter .  5  4 

Karvet  Tobak .  3,50  1,20 

Andre  Slags .  2,50  1,20 


* 


Sammenslutning  indenfor  tysk  Emailleringsindustri. 


Efter  en  kort  Standsning  er  de  forskellige 
t}7ske  Tidsskrifter  nu  atter  begyndt  at 
ankomme  regelmæssigt.  At  de  er  stærkt 
mærkede  af  den  Krig,  hvori  det  tyske  Rige 
er  inddraget,  siger  sig  selv;  men  overalt  spo¬ 
res  en  Bestræbelse  for  at  faa  det  mest  mulige 
af  fagligt  Stof  ind  i  Tidsskrifterne  for  paa 
denne  Maade  overfor  Fagene  selv,  som  for 
Omverdenen,  at  fastslaa,  at  Tilstandene  nu  er 
normale  igen.  —  Blandt  de  forskellige  Smaa- 
notitser,  der  findes  mellem  det  tekniske  Stof, 
er  der  navnlig  Grund  til  at  dvæle  ved  Med¬ 
delelserne  om  den  stadige  Samling  af  ensar¬ 
tede  Produktioner  i  Sammenslutninger  (Ver¬ 
bande),  der  for  Tiden  foregaar  indenfor  tysk 
Industri  —  en  Art  Forsvarsforbund.  Saaledes 
er  der  umiddelbart  før  Krigens  Udbrud  grun¬ 
det  et  »Verband  Deutscher  Emaillierwerke«, 
i  hvilket  over  0/io  af  de  større  tyske  Email- 
leringsværker  eller  godt  75  store  Virksomheder 
er  samlede. 

Det  hedder  herom  i  »111.  Zeitung  fur  Blech- 
industrie«:  »Allerede  inden  Udbrudet  af  Krigen 
havde  Grundlæggelsen  af  et  Forbund  af  tyske 
Emailleleverandører  gjort  saa  store  Frem¬ 
skridt,  at  over  90  °/o  af  de  ca.  75  Værker,  som 
kunde  komme  i  Betragtning,  havde  antaget 
Grundlaget  saavel  for  Sammenslutningen  som 
for  Lovene.  Den  endelige  Oprettelse  af  Sta¬ 
tuter  krævede  imidlertid  herudover  endnu 
Enstemmighed  om  den  Prispolitik,  Sammen¬ 
slutningen  skulde  følge.  Spørgsmaalet  om  en 
Regulering  af  Priserne  for  de  forskellige 
Grupper  af  de  over  hele  Tyskland  spredte 
Emailleværker  frembød  selvfølgelig  særlig 
store  Vanskeligheder. 


I  den  Anledning  blev  der  i  Slutningen  af 
Juli  Maaned  i  Hannover  afholdt  en  inter¬ 
essant  Forsamling.  Og  man  naaede  her  til 
fuldstændig  Enighed  om  Principet:  Eenheds- 
Mindstepriser,  samt  til  Fastsættelsen  af  den 
nye  tyske  Mindstepris-Tarif,  omfattende  samt¬ 
lige  Emaillevarer.  I  Fremtiden  vil  Emaille- 
værkerne  ved  nye  Forretninger  have  at  holde 
sig  til  disse  i  Hannover  fastsatte  Mindste¬ 
priser.«  .... 

....  »Angaaende  hvor  stor  Omsætning,  der 
nu  er  at  vente  i  denne  Industri,  lader  der 
sig  foreløbig  ikke  sige  noget,  da  Forholdene 
paa  Grund  af  Trafikens  Indstilling  er  uklare. 
Foreløbig  drejer  Efterspørgslen  sig  væsent¬ 
lig  kun  om  Artikler  for  Lazaretter,  Troppe¬ 
forplejning  m.  m.  Man  maa  imidlertid  an¬ 
tage,  at  der  efter  Genoptagelsen  af  Gods- 
trafiken  hertil  vil  komme  en  regelmæssig, 
omend  maaske  indskrænket  Efterspørgsel 
ogsaa  efter  Hus-  og  Køkkenudstyr;  til  at  til¬ 
fredsstille  denne  vil  der  i  hvert  Tilfælde  kun 
være  en  meget  indskrænket  Produktion,  da 
den  største  Del  af  Værkerne  paa  Grund  af 
Mobilisering  har  maattet  afgive  de  bedste 
Arbejdere  (!).  Krigsforholdene  har  endelig 
ført  en  Forhøjelse  af  Fabrikationsomkost¬ 
ningerne  med  sig  osv.  osv. 

Paa  Initiativ  af  og  under  Ledelse  af  Gene¬ 
raldirektør  Winkler  har  man  imidlertid 
paabegyndt  en  Drøftelse  under  eet  af  alle 
vanskelige  Spørgsmaal,  som  Krigsforholdene 
har  foraarsaget.  Det  paatænkes  saaledes  at 
organisere  en  gensidig  Støtte  indenfor  Kred¬ 
sen  af  Værkerne.  Skulde  det  f.  Eks.  senere, 
naar  Forretningslivet  atter  om  end  langsomt 

begynder  at  komme  i  Gang,  vise  sig,  at  en¬ 
kelte  Værker  foreløbig  ikke  vil  være  i  Stand 
til  videre  Levering,  medens  andre  Værker 
kan  overtage  Arbejdet,  saa  vil  dette  blive  ud¬ 
lignet  gennem  Overdragelser  af  Arbejde  eller 
Levering  af  Halvfabrikata  til  de  mindre  gun¬ 
stigt  stillede.  Sandsynlig  er  ogsaa  Fornyel¬ 
sen  af  en  Række  Ordrer,  som  er  blevet  givne 
før  Krigen,  men  som  er  blevet  trukket  tilbage 
af  Aftageren.  Heroverfor  vil  det  nemlig  blive 
hævdet,  at  Aftageren  ikke  vil  være  berettiget 

&  # 


til  at  nægte  Modtagelse  af  de  af  ham  før 
Krigens  Udbrud  bestilte  Varer;  kun  Leveran¬ 
døren  kan  være  berettiget  til  i  de  Tilfælde, 
hvor  Leveringen  har  været  ham  umulig  paa 
Grund  af  Krigens  Udbrud,  foreløbig  at  ud¬ 
skyde  Leveringen  af  det  bestilte.  Ogsaa  her 
vil  et  Samarbejde  være  paa  sin  Plads.« 

Saa  vidt  Beretningen,  der  bl.  a.  giver  et 
godt  Billede  af,  at  man  ruster  sig  ogsaa  til 
efter  Krigen,  for  at  holde  Produktionen  oven 
Vande. 

t'.’i 


So  I  kraft. 


Verdensbeholdningen  af  Brændsel:  Kul, 
Olie  o.  s.  v.,  og  disse  Beholdningers  For¬ 
hold  til  de  stadig  stigende  Krav  i  den  dag¬ 
lige  Husholdning,  og  hvad  der  er  langt  vig¬ 
tigere,  til  det  stadig  stigende  Forbrug  til  me¬ 
kanisk  Kraft,  er  et  Spørgsmaal,  der  stadig 
lægger  Beslag  paa  Interesse,  saavel  indenfor 
Nationaløkonomernes  som  indenfor  Tekniker¬ 
nes  Kredse. 

For  nylig  har  en  engelsk  Ingeniør,  Mr. 
Frank  Shumann  ved  et  Møde  i  Manchester’s 
Ingeniørforening  holdt  et  Foredrag  om  dette 
Emne.  At  Spørgsmaalet  trembyder  mange 
Vanskeligheder,  siger  sig  selv.  Mr.  Shumann 
fastslog,  at  Verdensforbruget  af  Kul  i  de 
sidste  25  Aar,  til  Trods  for  de  mange  andre 
Energikilder,  der  er  blevet  stillet  til  Produk¬ 
tionens  Raadighed,  var  vokset  med  100  %,  og 
han  formodede,  at  Væksten  i  det  næste  Kvart- 
aarhundrede  ikke  vilde  blive  mindre.  Der 
er  da  Fare  for,  at  vi  om  100  Aar  kommer 
tilkort  med  vort  Olie-  og  Kulforraad,  og 
hvad  saa?  Taleren  henviste  i  denne  Sammen¬ 
hæng  til  Solstraalerne,  som  en  af  Hjælperne 
i  de  tropiske  Egne,  hvor  Kulpriserne  er  ret 
høje,  og  Kulforbruget  til  Kraft  dog  ret  anseligt. 
Saa  jammerlig  denne  Løsning  —  hvis  det  over¬ 
hovedet  er  en  Løsning  —  end  lyder  for  en 
Evropæer,  saa  viser  det  sig  dog,  at  saadanne 
»Solanlæg«,  der  under  Himmelstrøg  med  tro¬ 
pisk  Varme  og  klart  Vejr  udnytter  Solstraa¬ 
lerne  som  Varmekilde  for  Lavtryksrørkedler, 
allerede  har  gjort  god  Fyldest  mange  Ste¬ 
der.  Om  nogen  lige  Konkurrence  med  Kul 
kan  der  selvfølgelig  ikke  blive  Tale.  Pladser, 
der  ligger  nær  ved  Kysten,  eller  paa  anden 
Maade  har  Adgang  til  Kul  til  rimelig  Pris, 
gør  sikkert  ret  i  at  holde  sig  til  disse.  Men 
paa  mere  afsides  Pladser,  hvor  Priserne  paa 
Kul  er  fra  60 — 160  Kr.  pr.  Ton,  der  skal  et 
»Solanlæg«  kunne  konkurrere. 

Der  findes  nemlig  en  hel  Række  saadanne 


Anlæg  i  Drift;  bl.  a.  et  Eksperimenterings- 
anlæg  ved  Philadelphia,  der  præsterer  32 
HK.  maksimalt  ved  Middagstid  og  i  klart 
Vejr.  Dette  Anlæg  har  atter  tjent  som  Model 
for  et  større  Anlæg  nær  ved  Ka'iro  i  Ægypten, 
der  har  arbejdet  tilfredsstillende.  Maskinen 
er  en  særlig  Lavtryksmaskine.  Dampen 
skalles  fra  fem  »Kedler«  —  det  vil  sige  Rør 
—  anbragte  i  Brændaksen  paa  ligesaa  mange 
parabolske  Hulspejle,  hver  204  Fod  lange  og 
indstillede  paa  en  saadan  Maade,  at  de  auto¬ 
matisk  vender  sig  saaledes,  at  Parabolspejlenes 
Akseplan  stadig  peger  mod  Solen.  Spejlene 
er  af  almindelig  Vinduesglas,  belagt  med  Sølv. 
Ved  disses  Hjælp  »samles«  Solstraalerne  paa 
de  lange  tyndvæggede  Kedler,  der  opvarmes. 
Maskinen  præsterer  gennemsnitlig  50  I1K. 
Med  de  stedlige  Kulpriser  som  Grundlag  for 
Beregningen  stiller  Anlæget  sig  økonomisk 
fortræffeligt. 

Efter  et  Aars  Arbejde  opstiller  »The  Sun- 
Power-Company  Lmt.«,  London,  der  har  le¬ 
veret  Anlæget,  følgende  Beregning.  Der  reg¬ 
nes  med  365  Dage  å  10  Timer. 

I.  Solkraft  Anlæg. 

Aarsdrift :  Rente  og  Amortisation  af  7.800  $ 
(10  °/o)  =  780,00  $  til  Maskiner,  Vedligeholdelse 
og  Pasning. 

II.  Et  Kulanlæg  (der  paa  Stedet  kunde 
præstere  en  lignende  Energimængde). 

Aarsdrift:  Rente  og  Amortisation  af  3.850  $ 
(10%)  =  385,00  +  163  Tons  Kul  å  15  $  = 
2.475,00  $,  altsaa  ialt  2.860,00  $. 

Overskud  2.060,00  $  eller  52%  af  Anlægs¬ 
kapitalen  for  Solkraftanlæget.  Selv  om  dette 
nu  maa  siges  at  være  noget  overdrevent 
(Forrentning  og  Amortisation  burde  vel  sættes 
højere),  saa  er  der  jo  meget  at  tage  af. 

Anlæg  som  det  skildrede  har  navnlig  Be¬ 
tydning  som  Pumpeanlæg  i  tørre  Egne,  hvor 
Boring  giver  det  Resultat,  at  der  nok  er  Vand 

men  ikke  under  Tr3rk,  saaledes  at  det  maa 
pumpes  op  i  vandførende  Lag.  Fra  Pumpe¬ 
stationerne  overrisles  saa  Omegnen.  For  os 
Nordboer  har  Sagen  mere  Kuriositetsinter¬ 


esse,  dog  var  det  jo  muligt  at  vore  Vest¬ 
indiske  Øers  Indre  vilde  kunne  faa  Glæde  af 
saadanne  »Solanlæg«  —  Kysten  har  selvfølge¬ 
lig  Kullene  billigere.  G.  G. 


#  ©  # 

Benyttelsen  af  Industriforeningens  Bibliotek. 


At  Industriforeningen  ejer  et  stort  og  ret 
alsidigt  Bibliotek  er  maaske  ikke  alle 
Medlemmer  bekendt;  men  at  de,  der  kender 
det,  virkelig  benytter  det,  kan  oplyses  med 
nogle  Tal,  idet  der  de  sidste  Aar  er  ført  en, 
efterhaanden  nøjagtigere  Statistik  over  Be¬ 
søgene. 

Denne  Statistik  udviser  i  Tiden  1.  Oktober 
til  30.  September  et  samlet  Bogudlaan  af: 

1906— 07  4394  (af  hvilke  1322  i  Læsesalen), 

1907— 08  4879  (1355  i  Læsesalen), 

1908 —  09  4939  (1226  i  Læsesalen), 

1909— 10  4606  (843  i  Læsesalen), 

1910— 11  5605  (1261  i  Læsesalen), 

1911 —  12  6655  (1691  i  Læsesalen), 

1912— 13  10412  (3714  i  Læsesalen). 

Det  kan  maaske  have  Interesse  at  se,  hvor¬ 
ledes  Besøget  fordeler  sig  paa  de  enkelte 


Maaneder.  Man  vil  deraf — ligesom  paa  den 
i  Biblioteket  anbragte  grafiske  Fremstilling  — 
se,  hvorledes  Besøgene  tager  af  hen  imod  Juli 
Maaned,  hvori  Biblioteket  har  været  lukket 
14 — 20  Dage,  men  hvorledes  det  efter  den 
Maaned  vokser  jevnt,  indtil  det  kulminerer 
i  Januar— Februar  for  igen  at  aftage,  naar 
de  lange  Aftener  tager  af. 

Med  Hensyn  til  det  sidste  Halvaar  maa 
erindres,  at  Biblioteket  efter  Ombygningen 
aabnedes  12.  Februar;  det  var  atter  lukket  fra 
4.  Juli  til  1.  August,  saaledes  at  det  samlede 
Tal,  uagtet  det  figurerer  med  7  Maaneder, 
knapt  nok  repræsenterer  et  halvt  Aar  —  og 
overvejende  gælder  dette  Tal  jo  den  sæd¬ 
vanlig  døde  Tid,  saa  at  det  synes  som  Biblio¬ 
teket  atter,  efter  at  Omflytningens  Vanskelig¬ 
heder  er  overstaaet,  gaar  en  travl  Tid  i  Møde. 


1906-07 

1907-08 

1908-09 

1909-10 

1910-11 

1911-12 

1912-13 

1913-14 

Hjem- 

Læse- 

Hjem- 

Læse- 

Hjem- 

Læse- 

Hje  i  - 

Læse- 

Hjem- 

Læse- 

Hjem- 

Læse- 

Hjem- 

Læse-  Hjem- 

Læse- 

laan 

salen 

laan 

salen 

laan 

salen 

laan 

salen 

laan 

salen 

laan 

salen 

li  an 

salen 

laan 

salen 

Oktober. 

259 

129 

274 

127 

347 

119 

297 

76 

402 

94 

370 

168 

650 

208  ] 

Novbr. . . 

273 

114 

365 

116 

376 

113 

349 

63 

421 

97 

446 

171 

870 

540 

lukket 

Decbr.  . . 

282 

95 

353 

99 

359 

95 

383 

73 

434 

109 

488 

183 

903 

453 

Januar. . 

279 

130 

344 

140 

368 

116 

402 

74 

445 

108 

569 

177 

955 

752  J 

Febr.  . . . 

287 

124 

391 

127 

386 

112 

381 

72 

420 

113 

576 

158 

777 

526 

431 

246 

Marts  . . . 

299 

119 

333 

116 

374 

111 

392 

75 

414 

105 

503 

104 

752 

420 

544 

203 

April. . ... 

295 

123 

291 

119 

307 

114 

322 

64 

385 

107 

478 

111 

553 

270 

391 

79 

Maj . 

276 

108 

266 

108 

285 

111 

281 

81 

371 

84 

477 

102 

503 

207 

305 

93 

Juni  .... 

204 

99 

194 

94 

213 

96 

241 

61 

242 

93 

263 

164 

424 

208 

213 

115 

Juli . 

141 

81 

133 

76 

141 

73 

98 

37 

186 

43 

lukket 

311 

130 

53 

5 

August . . 

237 

97 

251 

103 

248 

81 

266 

69 

206 

136 

346 

159 

j  lul 

;ket 

354 

525 

Septb.  . . 

240 

103 

329 

130 

309 

85 

351 

98 

418 

172 

448 

194 

3072 

1322 

3524 

1355 

3713 

1226 

3763 

843 

4344 

1261 

4964 

1691 

6698  3714  2291 

1266 

#  &  # 

Handelsministeriet  meddeler: 


»Ifølge  »Food  Inspection  Decision  No.  153«, 
der  indfører  en  Ændring  af  »Regulation  9«  i 
de  til  De  forenede  Staters  Fødevareinspek¬ 
tionslov  af  30.  Juni  1906  knyttede  Gennem¬ 
førelsesbestemmelser,  forbydes  det  i  Frem¬ 
tiden  paa  Etiketter  for  eller  Pakker  af  Føde¬ 
varer  og  Apotekervarer  at  anbringe  den  hidtil 
tilladte  Paaskrift:  »Guaranteed  under  the 
Food  and  Drugs  Act,  June  30th  1906«  og 
»Guaranteed  by . under  tbe  Food  and 


Drugs  Act,  June  30th  1906«,  i  Forbindelse 
med  et  Serie-Nummer  givet  af  »Secretary  of 
Agriculture«. 

Grunden  til  dette  Forbud  angives  at  være, 
at  den  anførte  Paaskrift  i  Forbindelse  med 
Nummeret  har  ledet  Publikum  til  at  tro,  at 
Artiklerne  var  blevet  undersøgt  og  approberet 
samt  garanteredes  af  Regeringen. 

En  saadan  Paaskrift  eller  Garanti  af  Fabri¬ 
kanten  eller  Forhandleren  maa  fremtidig  kun 

benyttes  paa  Hegninger,  Fakturaer  og  lig¬ 
nende  Papirer  og  vil  ikke  erholde  noget  of¬ 
ficielt  Serie-Nummer. 

De  nye  Bestemmelser  træder  i  Kraft  den 
1.  Maj  1916.  For  Artikler,  der  er  pakket  og 
etiketteret  før  1.  Maj  1916  i  Overensstemmelse 
med  de  før  6.  Maj  1914  gældende  Bestem¬ 
melser,  træder  nye  Regler  ikke  i  Kraft  før 
1.  November  1916.  Efterlevelse  af  de  ved 
Food  Inspection  Decision  No.  153  fastsatte 
nye  Bestemmelser  vil  dog  til  enhver  Tid 
blive  tilladt.« 


»I  Handelsministeriets  Lokaler,  Holmens 

Kanal  9  (Kl.  12—5),  er  til  Gennemsyn  fremlagt: 

1)  en  af  De  forenede  Staters  Department  of 
Agriculture  (Bureau  of  Chemistry)  den  23. 
Juni  d.  A.  udstedt  Bekendtgørelse,  inde¬ 
holdende  nærmere  Forklaring  af  de  nye 
Regler  om  Garanti  paa  Etiketter  eller  Pak¬ 
ker  for  Fødevarer  og  Apotekervarer,  og 

2)  et  Eksemplar  af  et  i  Henhold  til  De  for¬ 
enede  Staters  Lov  af  3.  Marts  1913,  Section 
1,  af  Treasury  Department  udstedt  Regle¬ 
ment  af  5.  Juni  d.  A.  angaaende  Angivelse 
af  Netto  Vægten  paa  Kolli  med  Fødevarer.« 


Mindre  Meddelelser. 


Danmarks  Indbyggertal. 

Folketallet  i  Danmark  den  1.  Juli  1914  er 
paa  Grundlag  af  Oplysningerne  om  Fødsler, 
Dødsfald  og  Udvandring  beregnet  til  2.859.000, 
hvilket  er  29.000  mere  end  1.  Juli  1913.  Stig¬ 
ningen  udgør  1,03  pCt.,  den  laveste  aarlige 
Stigning,  der  er  konstateret  siden  1895. 

Grunden  hertil  er  i  første  Række  den,  at 
Fødslernes  Antal  i  1913  var  meget  lavt,  over 
2000  lavere  end  i  det  foregaaende  Aar;  men 
desuden  var  den  oversøiske  Udvandring  i 
1913  noget  over  det  normale. 

Industrifagenes  Arbejderantal. 

Tilbagegang  i  August. 

Industrifagenes  Kontor  har  foretaget  en 
Opgørelse  over  det  under  Industrifagene  be¬ 
skæftigede  Antal  Arbejdere,  henholdsvis  den 
31.  Juli  og  31.  August.  Den  førstnævnte  Dato 
var  der  beskæftiget  ialt  27,181  Arbejdere, 
hvilket  Tal  i  Løbet  af  August  Maaned  gik 
ned  til  25,159,  altsaa  en  Nedgang  paa  ca.  2,000, 
hvilket  ganske  sikkert  udelukkende  maa  skri¬ 
ves  paa  Krigssituationens  Konto. 

Den  stærkeste  Nedgang  falder  paa  Smede 
og  Maskinarbejdere,  der  gik  tilbage  fra  7,745 
til  6,743,  og  Arbejdsmænd,  hvor  Tallene  var 
henholdsvis  4,916  og  4,452.  Men  ogsaa  For¬ 
mere  havde  en  betydelig  Afgang  (1091  til  922), 
og  det  er  i  det  bele  særlig  indenfor  Jern-  og 
Metalindustrien,  at  Tilbagegangen  har  givet 
sig  Udslag,  medens  Skotøjsindustrien  og  Træ¬ 
industrien  næsten  har  hævdet  Stillingen. 

Industriraadets  Kuludvalg. 

Som  allerede  nævnt  i  nærværende  Tids¬ 
skrifts  August-Hefte,  nedsatte  Industriraadet 
paa  sit  Møde  den  5.  August  et  Udvalg  til  at 
forhandle  med  Kulimportørerne  om  Indu¬ 


striens  Forsyning  med  Kul.  En  saadan  For¬ 
handling  kom  dog,  som  meddelt,  ikke  i  Stand, 
og  Det  østasiatiske  Kompagni  stillede  der¬ 
efter  et  Kvantum  Kul  paa  ca.  3000  Tons  til 
Raadighed  for  de  industrielle  Virksomheder, 
der  paa  det  daværende  Tidspunkt  manglede 
eller  i  en  nærmere  Fremtid  vilde  komme  til 
at  mangle  Kul.  Dette  Kvantum  fordeltes 
derpaa  til  28  industrielle  Virksomheder. 

Økonomisk  Samarbejde  i  Skandinavien, 

Nordens  interparlamentariske  Forbund 
holdt  i  Juni  Maaned  sit  6.  Delegeretmøde  i 
Kristiania.  Blandt  de  drøftede  Spørgsmaal 
stod  ogsaa  Ønskeligheden  af  større  økono¬ 
misk  Samarbejde  mellem  de  nordiske  Folk 
opført.  I  Følge  Referater  i  norske  Blade 
holdtes  under  dette  Punkt  paa  Dagsordenen 
forskellige  Taler,  der  alle  betonede  Nødven¬ 
digheden  af  nordisk  Samarbejde  baade  med 
Hensyn  til  Kommunikationsspørgsmaal  samt 
med  Hensyn  til  en  fælles  Revision  af  de  re¬ 
spektive  Toldtarifer,  idet  man  foreløbig  har 
erkendt  at  maatte  opgive  Tanken  om  en  Told¬ 
union.  Det  betonedes  stærkt,  at  alle  de  tre 
Lande  vilde  have  Fordel  af  at  vise  gensidig 
Imødekommenhed  paa  dette  Omraade.  Man 
enedes  sluttelig  om  en  Resolution,  der  op¬ 
fordrede  »Nordisk  Forening  til  Fremme  af 
økonomisk  Samarbejde«  til  atter  at  optage 
sin  Virksomhed.  Denne  Forening  fik  som 
bekendt  gennem  Begivenhederne  i  1905  fore¬ 
løbig  Grundlaget  taget  bort  under  sig  for  sin 
videre  Virken. 

Man  kan  kun  anerkende  de  smukke  Ønsker 
om  et  større  økonomisk  Samarbejde  i  Nor¬ 
den,  men  om  netop  Tidspunktet  for  deres 
Udtalelse  var  særlig  heldigt  valgt,  er  en  anden 
Sag.  De  to  store  Udstillinger,  der  for  Tiden 

afholdes  i  Norden,  og  de  Forhold,  der  har 
affødt  dem,  er  jo  ikke  netop  helliget  »nordisk 
Samarbejde«  eller  »gensidig  Imødekommen¬ 
hed«.  Baade  Norge  og  Sverige  synes  i  øko¬ 
nomisk  Henseende  i  høj  Grad  at  tendere  mod 
Principet  »sig  selv  nok«. 

Et  Lyspunkt  er  det  derfor  unægtelig,  at  man 
i  sine  Bestræbelser  for  at  skabe  økonomisk 
Forstaaelse  i  Norden,  synes  at  ville  forlade 
de  abstrakte  Teorier,  som  Tanken  om  en 
skandinavisk  Toldunion  maatte  siges  at  være 
bygget  paa.  Det  kom  stærkt  frem  paa  nævnte 
Møde,  at  Bestræbelserne  maatte  samles  paa 
at  skabe  ensartede  Toldtarifer  i  hvert  af  de 
tre  Lande  under  Hensyn  til  vedkommende 
Lands  Produktionsmuligheder,  men  saaledes 
at  der  skete  gensidige  Begunstigelser.  Netop 
med  Hensyn  til  dette  Punkt  vil  den  andet 
Steds  i  dette  Hefte  gengivne  Betænkning  fra 
Industriraadet  angaaende  det  økonomiske 
Forhold  mellem  Danmark  og  Sverige  have 
sin  Betydning  og  Interesse. 

Det  svenske  Tobaksmonopol. 

Som  tidligere  omtalt  her  i  Tidsskriftet 
(Hefte  7,  d.  A.,  Pag.  176)  har  man  i  Sverige 
allerede  i  nogle  Aar  paatænkt  Indførelsen  af 
Statsmonopol  for  Tobakstilvirkning.  Det  For¬ 
slag,  vi  i  nævnte  Hefte  omtalte,  er  nu  blevet 
til  Virkelighed,  idet  Rigsdagen  har  vedtaget 
det.  Inden  dette  skete,  har  Sveriges  Industri¬ 
forbund,  der  svarer  til  Industriraadet  hos 
os,  i  en  Skrivelse  til  det  af  Rigsdagen  ned¬ 
satte  Udvalg  nedlagt  en  skarp  Protest  mod 
det  foreslaaede  Statsmonopol. 

Til  Fordel  for  Tobaksmonopolet  er  anført, 
at  dette  skulde  tjene  til  at  frigøre  Sverige 
for  et  overmægtigt,  udenlandsk  Trustfore¬ 
tagendes  Indflydelse.  Men  her  overfor  be¬ 
mærker  Industriforbundet,  at  det  turde  være 
en  fuldstændig  Falliterklæring,  hvis  man  ikke 
kunde  finde  paa  noget  andet  Middel  til  at 
modvirke  et  udenlandsk  Trustforetagendes 
stærke  Indflydelse,  end  at  gribe  til  Stats¬ 
monopol.  Ved  et  saadant  vil  enhver  Tillid 
og  Sikkerhed  fra  det  private  Initiativs  Side 
overfor  Staten  faa  et  alvorligt  Stød.  Det 
gælder  ikke  blot  de  Grupper  af  Erhvervs¬ 
drivende,  som  direkte  trælFes  af  Statsmono¬ 
polet  og  for  Størsteparten  fuldstændig  rui¬ 
neres,  men  Mistilliden  vil  brede  sig  ud  over 
andre  Kredse  og  virke  lammende  paa  al  pri¬ 


vat  Foretagsomhed.  Industriforbundet  peger 
endvidere  paa,  at  det  burde  ligge  under  Sta¬ 
tens  Værdighed  netop  nu,  hvor  de  private 
Kræfter  anspændes  til  det  37derste  for  at 
møde  den  kommende  økonomiske  Krise,  gen¬ 
nem  en  fuldstændig  upaakrævet  Foranstalt¬ 
ning  at  ruinere  en  hel  Industri-  og  Handels¬ 
gren.  Skrivelsen  ender  derfor  med  at  op¬ 
fordre  Regeringen  til  ikke  at  tage  nogen  Be¬ 
slutning  i  Sagen  før  paa  næste  Rigsdag  og  i 
Mellemtiden  søge  at  udarbejde  et  Tobaks¬ 
beskatningssystem  efter  andre  Principer  end 
ad  Monopolvejen,  ligesom  dette  Arbejde  skulde 
betros  til  andre  Personer  end  de,  som  hidtil 
har  haft  hermed  at  gøre  og  tør  antages  at 
være  hildede  i  paa  Forhaand  givne  Tænke- 
maader. 

Vi  har  tidligere  gjort  opmærksom  paa,  at 
det  af  det  svenske  Industriraad  saaledes  be¬ 
kæmpede,  men  nu  vedtagne  Monopol  forslag 
indirekte  ogsaa  berører  os  ved  den  prohibi¬ 
tive  Karakter,  Monopolet  skaber  paa  Tolden 
for  Cigarer,  af  hvilke  vi  hidtil  har  haft  et 
ikke  ringe  Marked  i  Sverige. 

Tysk  Toldpolitik  under  Krigen. 

Under  10.  August  d.  A.  er  i  »Reichsgesetz- 
blatt«  Nr.  58  fremkommen  to  Bekendtgørelser, 
der  bestemmer  henholdsvis,  at  den  det  bri¬ 
tiske  Rige  og  dets  Kolonier  tidligere  indrøm¬ 
mede  Mestbegunstigelse  ophæves,  og  at  Op¬ 
hævelsen  af  Handelstraktaterne  mellem  Tysk¬ 
land  og  de  med  det-te  Land  krigsførende 
Magter  indtil  videre  ingen  Virkning  skal  have 
paa  Toldbehandling  af  Varer,  som  hidrører 
fra  mestbegunstigede  Lande  eller  som  for 
tysk  Regning  befinder  sig  i  tyske  Fridistrikter 
eller  Toldlagre. 

#  #  # 

Notitser. 

Udlandets  Udførselsforbud.  I  sidst  udkomne 
Hefte  af  »Meddelelser  fra  Udenrigsministeriet« 
er  optaget  en  fuldstændig  Fortegnelse  over 
de  i  forskellige  Lande  udstedte  Udførsels¬ 
forbud.  Særtryk  af  denne  Fortegnelse  tillige¬ 
med  Tillægs-  og  Ændringslisterne,  der  stadig 
føres  å  jour,  kan  faas  ved  Henvendelse  i  In- 
dustriraadets  Sekretariat,  Vester  Boulevard  18, 
Kjøbenhavn  B. 

Dansk  Traadindustri. 

En  dansk  Fabrik  organiseret  efter  moderne  amerikanske  Metoder. 


Man  skelner  indenfor  Jernindustrien 
mellem : 

Grovjernindustrien  (Jernhytteindustrien 
—  Højovnsanlæg,  Staalværker,  Valsevær¬ 
ker  o.  1.),  som  omfatter  Fremstillingen 
af  Jernværksprodukterne. 

Forfinelsesværkerne ,  der  forarbejder 
Grovjernindustriens  finere  Produkter 
som  Stangjern,  Valsetraad  og  Baandjern 
til  Bolte,  Søm,  Nitter,  Skruer,  Traad  og 
Traadvidereforarbejdning  som  Traadtlet- 
værk,  Pigtraad,  Kæder,  Fjedre  og  mang¬ 
foldige  andre  Genstande. 

Maskinfabriker, 

Skibsværfter  og  Jernkonstruktionsby  g  g  e- 
rier. 

Medens  vor  hjemlige  Jernindustri  ho¬ 
vedsagelig  kun  bestaar  af  Virksomheder 
henhørende  til  de  to  sidste  Grupper,  fin¬ 
des  der  i  Danmark  ingen  selvstændig 
Grovjernindustri  (vort  eneste  Staalværk, 
Burmeister  &  Wain’s,  har  en  ganske  be¬ 
stemt  og  afgrænset  Opgave  som  Led  i 
Burmeister  &  Wain’s  øvrige  Virksom¬ 
hed),  og  af  Forfmelsesværker  kun  et 
eneste  i  større  Stil.  Dette  er  A/S  Nor¬ 
diske  Kahel-  og  Traadfabrikers  Traad- 
værk  i  Middelfart.  Dette  Fabriksanlæg, 
som  nu  beskæftiger  400  Arbejdere  og 


40  Funktionærer,  grundlagdes  Aar  1899 
som  et  Bolværk  mod  den  tyske  Jern¬ 
industris  eneraadige  Hersken  paa  det 
danske  Marked  i  denne  Branche.  Dets 
Historie,  der  saaledes  er  identisk  med 
vor  Traadindustris  overhovedet,  afgiver 
et  lærerigt  Billede  paa  moderne  dansk 
Industris  Viikaar. 

Som  bekendt  er  navnlig  den  tyske 
Jernindustri  nøje  sammenknyttet  med 
meget  kapitalstærke  Salgsorganisationer, 
de  saakaldte  Syndikater.  Disse  Sam¬ 
menslutninger  er  efter  deres  Organisation 
og  Magt  i  Stand  til  at  rydde  al  Kon¬ 
kurrence  af  Vejen  i  det  Land,  de  om¬ 
fatter.  Naar  de,  efter  at  dette  Maal  er 
naaet,  er  blevet  ene  om  Markedet,  kan 
de  opretholde  en  forholdsvis  høj  Pris 
paa  deres  Varer  og  er  endvidere  i  Stand 
til  at  føre  en  selvstændig  og  i  Reg¬ 
len  glimrende  organiseret  Industripolitik 
baade  indadtil  og  udadtil.  Vel  kan  Syn¬ 
dikaternes  Politik  ikke  altid  gennemføres 
saa  strikte  i  Udlandet,  men  naar  de  paa 
fremmede  Markeder  ingen  Konkurrence 
finder,  benytter  Syndikaterne,  hvis  For- 
maal  og  Eksistens  i  Reglen  er  nøje  sam¬ 
menknyttet  med  Eksport  i  stor  Stil,  selv¬ 
følgelig  Situationen  paa  samme  Maade 

som  i  Hjemlandet.  Dette  har  bl.  a. 
fundet  Udtryk  i  den  staaende  Syndikats¬ 
vending:  »At  lade  Indlandspriserne  have 
Gyldighed  for  dette  eller  hint  Land«. 

Saaledes  laa  Forholdene  ogsaa  tidligere 
m.  H.  t.  det  danske  Marked  for  en  Række 
vigtige  Jernprodukter,  idet  den  engelske 
og  svenske  Import  var  betydningsløs,  me¬ 
dens  den  amerikanske  var  alt  for  besvær¬ 
lig  og  fordyredes  ved  de  høje  Fragter.  De 


at  Priserne  paa  Traad,  Søm  og  øvrige 
her  henhørende  Forfinelsesprodukter  i 
alle  de  15  Aar,  det  danske  Traadværk 
har  eksisteret,  har  været  15 — 25  Kr.  pr. 
Ton  billigere  i  Danmark  end  i  Tyskland. 
Med  Henblik  paa  den  Prispolitik,  der 
rummes  i  den  lige  citerede  Vending,  vil 
man  forstaa  de  økonomiske  Fordele,  Lan¬ 
det  saaledes  har  høstet  ved  Grundlæg¬ 
gelsen  af  en  hjemlig  Traadindustri. 


Udsigt  over  Traadværket.  Tilvenstre  Kajanlæget  ved  Lillebælt. 


tvske  Syndikater  var  følgelig  ganske  ene- 
raadende.  Det  er  interessant  at  se,  i  hvil¬ 
ken  Grad  dette  Forhold  forandredes  ved, 
at  der  opstod  Konkurrence  i  selve  Dan¬ 
mark  med  Anlæget  af  Traadværket  i 
Middelfart,  der  har  vist  sig  konkurrence¬ 
dygtig  til  Trods  for,  at  der  hos  os  i 
Sammenligning  med  de  omliggende  Lande 
kun  findes  en  forholdsvis  ringe  Told¬ 
beskyttelse  paa  Traad  —  ca.  halv  saa 
stor  som  den  tyske  og  kun  V3  af  den 
svenske.  Det  er  nemlig  en  Kendsgerning, 


Dette  Faktum  har  givet  de  Mænd  Ret 
i  deres  Betragtninger,  som  i  sin  Tid 
startede  denne  Virksomhed.  Det  viser 
tillige,  at  det  ofte  overfor  de  store  uden¬ 
landske  Syndikater  —  og  det  er  dem, 
vi  maa  regne  med  —  kan  betale  sig  for 
Forbrugeren  at  betale  en  Toldbeskyttelse, 
ja  eventuelt  at  give  højere  Priser  end  det 
øjeblikkelige  Syndikatstilbud  for  derigen¬ 
nem  at  opretholde  en  varig  indenlandsk 
Konkurrence,  der  kan  forhindre  den  uden¬ 
landske  Storindustri  paa  vort  Marked 

at  sætte  Priserne  efter  Forgodtbefindende. 
Denne  Virkning  af  Traadværkets  Eksi¬ 
stens  anerkendes  da  ogsaa  af  en  gros 
Handelen  indenfor  Jernbranchen,  der  i 
det  hele  gennemgaaende  arbejder  i  bedste 
Forstaaelse  med  Middelfart-Værket  i  Er¬ 
kendelse  af,  at  dette  er  det  sikre  Værn 
mod  tyske  Prisdikteringslyster  paa  Mar¬ 
kedet.  Den  danske  Jernhandel  støtter 
Virksomheden  ved  at  foretrække  Middel¬ 
fart- Værkets  anerkendte  Fabrikat  frem 
for  det  udenlandske,  og  den  finder  heri 
Genklang  hos  Forbrugerne.  Fabriken 
leverer  til  Gengæld  altid  sine  Varer  til 
Priser,  der  gør,  at  man  fuldt  ud  kan 
konkurrere  med  de  af  den  tyske  Stor¬ 
industri  tilbudte  Priser. 

Disse  heldige  Resultater  er  naaede  til 
Trods  for,  at  Konkurrencekampen  med 
den  mægtige  Kapitalkoncentration  i  de 
tyske  Jernværker  er  og  altid  har  været 
overordentlig  haard.  Godvilligt  giver 
Syndikaterne  intet  fra  sig.  Da  Pris¬ 
differencen  mellem  Valseværksproduk¬ 
terne  (Traadværkets  Raamateriale)  og 
Traadværkets  Færdigprodukter  er  over¬ 
ordentlig  ringe  paa  Grund  af  den  tyske 
Syndikatspolitik,  der  selvfølgelig  møder 
den  danske  Konkurrence  med  at  holde 
høje  Raaproduktpriser  og  lave  Færdig¬ 
varepriser,  vil  man  forstaa,  at  skal  Vær¬ 
ket  kunne  møde  op  med  forsvarlige  øko¬ 
nomiske  Resultater  —  hvilket  i  eu  lang 
Aarrække  har  været  Tilfældet  — ,  saa  op- 
naas  dette  kun  ved  en  til  det  yderste 
dreven  Paapasselighed  og  Kontrol  i  Fa¬ 
brikation  og  Økonomi.  En  dansk  Virk¬ 
somhed  i  denne  Branche  er  følgelig  sim¬ 
pelthen  tvunget  til  at  være  noget  af  en 
Mønsterfabrik,  arbejdende  med  høj  Tek¬ 
nik  og  efter  de  mest  rationelle  Metoder. 
Herved  er  denne  Industri  ganske  natur¬ 
ligt  blevet  en  af  de  første,  hvor  de  fra 
Udlandet  kendte  moderne  videnskabelige 
Arbejdsmetoder  har  vundet  Indpas. 

Inden  vi  gaar  over  til  at  beskrive  denne 
Organisation  samt  selve  Fabrikationen, 
skal  gives  et  kort  Overblik  over  vor 


Traadindustris  Historie.  Indtil  Aar  1898 
indførte  Danmark  al  Traad,  Søm,  Stifter, 
Kæder  o.  1.  fra  Udlandet.  Som  naturlig 
Følge  heraf  var  vor  Indførsel  af  disse 
Produkters  Raamateriale,  nemlig  Valse- 
traad,  forsvindende  og  uden  Interesse, 
hvilket  forklarer,  at  en  Fortolkning  af 
den  dagældende  Toldlov  af  1863  i  1898 
kunde  overføre  Valsetraad  fra  en  Klasse 
med  1  Skilling  Told  pr.  Pund,  hvorefter 
den  hidtil  havde  været  behandlet,  til  en 
Klasse  med  kun  V*  Skilling  Told  pr. 
Pund1.  Hidtil  var  Valsetraad  nemlig 
blevet  fortoldet  som  »Traad«,  nu  derimod 
fastslog  en  administrativ  Fortolkning,  at 
Valsetraad  skulde  betragtes  som  en  Før¬ 
stebearbejdning  af  Raajern  og  fortoldes 
derefter.  Der  aabnedes  herved  Mulighed 
for  en  rentabel  indenlandsk  Traadindu- 
stri,  hvortil  Raastoffet  var  Valsetraad. 
Allerede  den  Gang  —  med  Udbredelsen 
af  den  elektriske  Industri,  Telefonanlæg 
m.  in.,  samt  med  en  tiltagende  Anvendelse 
af  Pigtraad,  Hegnstraad  o.  1.  —  var 
Traadforbruget  i  stadig  Stigning.  Inde¬ 
haveren  af  et  af  vore  største  Handelsfir¬ 
maer  i  denne  Branche,  Grosserer  Hermann 
Raffel,  henvendte  sig,  efter  at  Forholdene 
ved  nævnte  Fortolkning  var  ændret  som 
anført,  til  Direktør  H.  P.  Prior,  der  den 
Gang  var  Indehaver  af  Landets  eneste 
Kabelfabrik,  Nordisk  Kabelfabrik,  som 
han  havde  grundlagt  i  1891,  med  Pro- 
jektet  om  et  dansk  Traad-  og  Sømværk 
i  stor  Stil.  For  Direktør  Prior  var 
Tanken  ikke  fremmed,  da  hans  egen 
Fabrikation,  bl.  a.  Fremstilling  af  Pig¬ 
traad  —  om  end  i  mindre  Maalestok  - — 
gjorde  ham  interesseret  i  den  til  Kabel¬ 
industrien  grænsende  Traadindustri.  Med 
Støtte  af  Geheimeetatsraad  Gliickstadt 
førtes  Planerne  meget  hurtigt  til  et  prak¬ 
tisk  Resultat.  Det  besluttedes  at  opføre 
et  Traadværk  i  Middelfart  og  med  dette 
Formaal  for  Øje  at  omdanne  Direktør 
Priors  hidtilværende  Forretning  og  Fa- 

1  Efter  Toldloven  af  1908  er  Valsetraad  nu 
toldfri. 

Valsetraaden  udlosses  ved  Fabrikens  Kajanlæg. 

brikation  til  et  Aktieselskab,  Nordiske 
Kabel-  og  Traadfabriker,  der  samtidig 
overtog  Nordisk  Kabelfabrik.  Det  nye 
Traadværks  Beliggenhed,  Middelfart, 
valgtes  under  Hensyn  til  denne  Bys  cen¬ 
trale  Beliggenhed  i  det  danske  Rige;  saa- 
ledes  er  Fragten  fra  Middelfart  en  s  til 
Skagen  og  Gedser,  ligesom  her  fandtes 
bekvem  Adgang  til  dybt  Vand  og  Jern¬ 
baneforbindelse.  Det  nye  Aktieselskab 
stiftedes  derefter  den  21.  Februar  1898 
med  en  Kapital,  der  androg  750,000  Kr. 
Arbejdet  paa  Traadværket  sattes  straks 
i  Gang,  og  i  April  1899  kunde  Fabriken 
sættes  i  Drift.  Hermed  var  en  ny  In¬ 
dustri  taget  op  i  Danmark,  Traadindu- 
strien  med  dens  mangfoldige  Muligheder 
for  Videreforarbejdningsprodukter  et 
Skridt,  der  krævede  et  vist  sundt  Vove¬ 
mod  under  Hensyn  til  de  just  berørte 
Konkurrenceforhold.  Men  Ordsproget 
siger  »Hvo  intet  vover,  intet  vinder«  — 
og  dansk  Traadindustris  Historie  er  ble¬ 
ven  en  haandgribelig  Illustration  hertil. 

Traadværket  begyndte  sin  Produktion 
med  følgende  Hovedartikler:  Traad,  Søm 


o£  Pigtraad.  I  Tidens  Løb  er  adskil- 

O  o 

lige  andre  kommet  til.  Saaledes  i 
1904:  Kæder,  i  1906:  Møbelfjedre,  i 
1908:  Staalgærder  og  endelig  i  1918, 
som  den  foreløbig  sidste  Landvinding, 
Hesleskosøm. 

Organisation.  Værket  ledes  paa  vi¬ 
denskabeligt  Grundlag  efter  ameri¬ 
kansk  Mønster  (scientific  manage¬ 
ment).  Det  er  inddelt  i  24  Fabrika¬ 
tionsenheder,  der,  under  en  Fælles¬ 
administration,  hver  har  sin  selv¬ 
stændige  Drift  og  fører  og  afslutter 
sit  selvstændige  Bogholderi  og  Regn¬ 
skab.  Enhver  af  disse  »Produktions- 
Afdelinger«  maa  købe  sit  Raamate- 
riale  fra  den  foregaaende  Afdeling, 
for  hvilken  dette  er  Færdigvare. 
Enhver  af  Afdelingerne  køber  end¬ 
videre  sit  øvrige  Forbrug  af  Ad¬ 
ministrationens  Hovedmagasin,  sit 
Kraftforbrug  fra  den  elektriske  Kraft- 
station,  den  lader  sine  Reparationer  og 
Nyanlæg  udføre  af  den  tekniske  Afdeling 
o.  s.  v.,  alt  under  gensidig  Debiteren  og 
Ivrediteren  i  Administrationens  Boghol¬ 
deri.  Et  »statistisk  Bureau«,  der  daglig 
bearbejder  hele  Driftens  Resultater,  giver 
de  Ledende  et  Overblik  over  Forbrugs¬ 
tallene,  Produktionsydelserne  og  Drifts¬ 
resultaterne,  saaledes  at  en  eventuel  Fejl 
straks  kan  rettes  og  ikke  først  bliver  op¬ 
daget  ved  Aarsopgørelsen  for  det  løbende 
Driftsaar  —  d.  v.  s.  naar  det  er  for  sent. 
Endelig  udfører  et  »Arbejdsbureau«  et 
hele  Værket  omspændende  Dispositions¬ 
arbejde,  idet  man  hver  Maaned  forud 
beregner,  hvor  meget  enhver  Maskine 
skal  udføre,  hvor  meget  Materiale  der 
skal  tildeles  den,  og  til  hvilke  Tider 
Maskinen  skal  indstilles  til  andre  Dimen¬ 
sioner  af  sit  Fabrikat.  Man  nøjes  saa¬ 
ledes  ikke  med  ved  Maanedens  Slutning 
at  konstatere,  hvor  meget  der  er  præ¬ 
steret,  men  tildeler  hver  Arbejder  forud 
et  bestemt  fastlagt  Arbejdsprogram,  der 
skal  præsteres.  Ved  denne  Overgang  til 


TIDSSKRIFT  FOR  INDUSTRI 


249 


»Pensumsystemet«  har  man  f.  EUs. 
i  Sønifabriken  —  uden  nogen  som 
helst  Forøgelse  af  Maskiner  eller 
anden  teknisk  Installation  —  bragt 
den  daglige  Produktion  op  fra 
15 — 16  Tons  til  18 — 20  Tons.  Dette 
er  udelukkende  naaetved  den  ind¬ 
vundne  Besparelse  i  Ventetid  efter 
Besked  og  Materiale  samt  ved  Fol¬ 
kenes  egen  Dispositionsmedvirk¬ 
ning,  ved  Forberedelse  af  Omskift¬ 
ninger  o.  1.  Pensumsystemets  Mer- 
ydelse  er  saaledes  kun  Maskinens 
og  volder  ingen  forøget  Anstren¬ 
gelse  for  Arbejderen,  men  giver 
ham  mere  Arbejdslyst  og  højere 
Fortjeneste. 

Er  saaledes  Fabriken  organi¬ 
satorisk  set  saa  højt  udviklet 
som  muligt,  er  dette  ikke  min¬ 
dre  Tilfældet  i  teknisk  Henseen¬ 
de.  Hele  Værket  er  anlagt  efter 
en  nøje  gennemtænkt  teknisk  Plan  sva¬ 
rende  til  sin  Organisation  og  med  en 
saadan  indbyrdes  Beliggenhed  af  de  for¬ 
skellige  Afdelinger,  at  Materialet,  og  det 
drejer  sig  her  om  store  Mængder,  i  logisk 
Rækkefølge  forskubber  sig  fra  den  ene 
Afdeling  til  den  anden  følgende  Produk¬ 
tionsprocessens  Fremskriden,  saaledes  at 
det  mindst  mulige  Transportarbejde  ud¬ 
føres.  Værket  følger  saaledes  den  mo¬ 
derne  industrielle  Læresætning,  der  kræ¬ 
ver  det  mindst  mulige  Antal  Ton-Kilo- 
meter  udført  under  Raaniaterialerøes 
Gang  gennem  Fabrikationen  til  de  hav¬ 
ner  i  Lageret  som  Færdigvare  eller  af¬ 
leveres  emballeret  til  Forsendelse.  I 
mange  Tilfælde  er  Maskiner  og  Anlæg 
Værkets  egne  Konstruktioner  og  eget 
Fabrikat  nøje  tilpasset  efter  Hensigt  og 
Opgave. 

Men  ikke  blot  i  Henseende  til  Teknik 
og  Produktionsdygtighed  staar  Værket 
paa  Højde  med  Udlandets  mest  moderne 
Anlæg,  ogsaa  i  selve  Produktionens  Om¬ 
fang  kan  Fabriken  maale  sig  med  de 
Heste  Værker  af  lignende  Art  i  den  tyske 


Fra  Valsetraadlageret. 

Jernindustri.  Det  er  interessant  og  op¬ 
muntrende  med  Henblik  paa  de  Industri¬ 
muligheder,  vort  Land  frembyder,  at 
følge  Udviklingen  i  Traadværkets  Pro¬ 
duktion.  Aarsproduktionen  androg: 

Aar  1899  1362  Tons 

-  1901  3975  — 

-  1903  5380 

-  1905  6300  — 

-  1907  9400 

-  1909  10350 

-  1911  11000  — 

-  1913  12250  — 

For  1914  mener  man  at  kunne  regne 
med  en  Produktion  af  godt  15,000  Tons, 
idet  man  i  Øjeblikket  til  Trods  for  den 
indtraadte  Krise  er  naaet  op  paa  en  Pro¬ 
duktionsydelse  pr.  Aar  af: 


ca.  4000  Tons 

Kobbertraad 

-  4000  — 

Jerntraad 

-  5000 

Stifter  og  Søm 

-  1000 

Pigtraad 

600 

Møbelfjedre 

300  — 

Hegnsgærde 

300 

Kæder 

200  — 

Hesteskosøm 

foruden  en  hel  Del  mindre  Forfinelses¬ 
produkter. 

Fabrikation.  Raamaterialerne  i  Virk¬ 
somheden  er  Valsetraad.  baade  af  Kobber 
og  Jern,  der  indføres  fra  udenlandske 
Valseværker.  Ved  den  Valseproces,  disse 
Raamaterialer  er  Produkter  af,  er  Stoffet 
valset  saa  langt  ned  i  Diameter  og  ud 
i  Længde  som  overhovedet  tænkeligt  fol¬ 
de  paagældende  Dimensioner.  Man  staar 
derfor  her  ved  et  Spring  i  Fabrikationen 
fra  varm  til  kold  Behandling,  og  Traaden 
maa  nu  overgives  til  Traadtrækkerierne 
for  at  behandles  videre.  Selve  Valse- 
traaden  vilde  være  uanvendelig  som 
Færdigfabrikat,  bl.  a.  fordi  Materialet  i 
saa  Tilfælde  ikke  vilde  være  nøjagtigt 
nok  i  Dimensionerne,  ej  heller  tilstræk¬ 
kelig  fortættet.  Ved  mekaniske  Behand¬ 
linger  som  Hamring,  Valsning,  men  navn¬ 
lig  ved  en  saa  voldsom  som  Traad træk¬ 
ning  sammentrænges  Materialet,  man  siger 


»fortættes«  det.  Traad- 
trækkeriet  er  derfor  det 
fortsættende  Led  af  Valse¬ 
processen  og  tillige  det 
yderste  Led  af  Hytte¬ 
væsenet,  eftersom  dette 
omfatter  al  Udvinding  af 
Metallerne  samt  deres 
Forarbejdning,  der  ud¬ 
trykkes  ved  blot  Form¬ 
forandring  uden  Vægt¬ 
formindskelse,  medens 

9 

dets  Grænse  sættes  ved 
Materialets  Overgang  til 
Behandling  med  skæren¬ 
de  Værktøj,  hvilke  Pro¬ 
cesser  tilhører  Maskin¬ 
industrien  o.  1.  Fabrika¬ 
tionsgrene.  Tillige  er 
Traadtrækkeriet  i  høj 
Grad  en  Forædlingspro¬ 
ces,  hvad  der  vil  frem- 
gaa  af  den  følgende 
Fremstilling. 

For  nemt  at  forstaa 
denne,  vælger  vi  at 
følge  Materialet  gennem  Virksomheden 
fra  det  i  raa  Tilstand  ankommer  pr. 
Skib  eller  Banevogn  til  Fabriken,  indtil 
det  forlader  denne  som  færdigtrukket 
Traad,  som  Søm,  Kæder,  Pigtraad,  Staal- 
fl  et  værk  o.  1.  Takket  være  de  nævnte 
moderne  Fabrikationsmetoder,  lader  dette 
sig  saa  meget  lettere  gøre. 

Fabriken  har  sit  eget  Havneanlæg, 
idet  Anlægets  Beliggenhed  ved  Lillebælt 
er  benyttet  til  ved  en  Opfyldning  (stor 
33,000  □  m)  med  tilhørende  anselige 
Kajanlæg  at  skabe  fortrinlige  Tilførsels¬ 
forhold  ad  Søvejen.  Dette  store  Anlæg 
er  et  Led  i  de  anselige  Udvidelser,  som 
Fabriken  er  undergaaet  i  Løbet  af  det 
sidste  Aar.  Afgrænsende  den  halvøagtige 
Opfyldning  er  lagt  et  Bryggeanlæg  med 
100  Meter  Bolværkslængde.  Selve  Bryg¬ 
gen  hæver  sig  paa  sin  Trækonstruktion 
6V2  Meter  over  Vandfladen  og  4l/s  Meter 
over  Opfyldningen,  saaledes  at  man  op- 

naar  et  Fald  for  Skinnevejen,  som  ad 
to  Broer  fører  de  lossede  Varer,  foruden 
Valsetraad  navnlig  Kul,  ind  til  Lagrene 
ved  Fabriken.  Vanddybden  ved  Bryggen 
er  7  Meter. 

Naar  Jerntraaden  er  udlosset  fra  Ski¬ 
bene  (Kobbertraaden  kommer  som  Regel 
pr.  Banevogn)  bringes  den  foreløbig  ind  i 
to  sammenbyggede  store  Lagerskure,  hvor¬ 
fra  den  overgå  ar  til  Fabriken  efter  Behov. 


Det  første  Led  i  Traadtrækningsfabri- 
kationen  er  en  Proces,  ved  hvilken  Valse- 
traaden  renses  for  haarde  Skaller  og 
Slagger.  Dette  sker  ved,  at  Traaden,  del¬ 
er  oprullet  i  Bundter,  neddyppes  i  store 
Kar  fyldte  med  opvarmet  Svovlsyre  eller 
Saltsyre.  Dette  sker  i  det  saakaldte  Bejt- 
seri,  en  Bygning,  der  ligger  i  Forlængelse 
af  Lagerets  Længderetning  og  forbundet 
med  dette  ved  en  smalsporet  Skinnevej, 
der  formidler  Forbindelsen  mellem  samt¬ 
lige  Afdelinger  i  Virksomheden.  Efter 


at  være  taget  op  af  Syrebadet  kalkes 
Traaden  og  tørres  i  Tørreovne  for  at  neu¬ 
tralisere  Syren,  dog  ikke  Kobbertraaden. 
Først  herefter  er  Valsetraaden  færdig 
til  at  trækkes  og  gaar  nu  først  ind  i  Af¬ 
delingen  for  Grovtræk.  Traadtrækningen 
foregaar  nemlig  i  tre  Hovedstadier:  Grov-, 
Mellem-  og  Fintrækning,  der  hver  for  sig 
fører  Trækkeprocessen  saa  vidt  frem  som 
muligt  ved  de  givne  Forhold.  Træk¬ 


ningen  af  Traaden  har  nemlig  sin  Grænse, 
o:  naar  Modstanden  i  Materialfortættelsen 
bliver  større  end  Traadens  Brudstyrke. 
Naar  denne  er  naaet,  lader  Materialet 
sig  ikke  trække  yderligere.  Man  ind¬ 
skyder  da  en  Udglødning,  hvorved  Traa¬ 
den  gøres  blød,  og  saaledes  atter  lader 
sig  trække.  De  tre  Stadier,  Grov-,  Mel¬ 
lem-  og  Fintræk,  der  selvfølgelig  betegner 
Formindskelse  i  Traadens  Diameter,  maa 
dog  ikke  opfattes  som  absolute  Fabrika- 
lionsstadier,  idet  ogsaa  de  to  førsle  Pro- 


252 


T I  D  S  S  K  R  I  F  T  F  O  R  I  N  D  II  S  T  R  I 


cesser  leverer  færdige  Produkter.  Resul¬ 
tater  af  Grovtræk  aleue  er  saaledes  Luft- 
ledningstraad  (Kvadrat-Kobber),  Telegraf- 
traad,  Hegustraad  o.  1.  Karakteristiske 
Produkter  af  Fintræk  er  derimod  Væve- 
traad,  Flasketraad  o.  1.  Glødeprocessen 
skal  vi  iøvrigt  senere  komme  tilbage  til. 

Selve  Traadtrækningen  foregaar  teore¬ 
tisk  yderst  simpelt  ved,  at  Traaden  tvin¬ 
ges  gennem  et  Hul  (i  et  saakaldt  Træk¬ 


ved  en  Kæde  staar  i  Forbindelse  med 
Træktromlen,  Klodsen.  Trækningen  be¬ 
gynder  derefter,  og  Trækkeprocessen  gen¬ 
tages  for  hvert  Traadbundt  (Valsetraaden 
leveres  i  Bundter  af  bestemt  Længde)  saa 
mange  Gange,  at  Traaden  netop  faar 
den  Kvalitet  og  de  Dimensioner,  som 
ønskes.  Er  Traaden  herunder  trukket 
saa  haard,  at  den  ikke  yderligere  lader 
sig  fortynde,  er  det,  Udglødningen  ind- 


Moderne  Glødeovn.  Tilvenstre  Vogne  med  Traadruller  rede  til  at  køres  ind  i  Ovnen. 


jern)  af  mindre  Diameter  end  Traadens. 
Herved  bevirkes  en  Forlængelse  og  For¬ 
tætning  af  Materialet,  saaledes  at  dette 
forædles.  Det  er  indlysende,  at  der  til 
denne  Proces  kræves  en  betydelig  Kraft, 
og  de  Tromler,  der  samtidig  med  at  op- 
vikle  Traaden  drager  den  gennem  Træk¬ 
jernet,  arbejder  da  ogsaa  med  op  til  40 
HK.  Naar  en  Trækning  skal  begynde, 
maa  Traaden  i  Følge  det  nævnte  tilspid¬ 
ses  for  at  kunne  føres  gennem  Trækjernet, 
indtil  saa  langt  et  Stykke  er  ført  igennem, 
at  der  hertil  kan  fastgøres  en  Tang,  der 


skydes.  Er  Traaden  sluttelig  færdiglruk- 
ket,  svejses  de  enkelte  Traadstykker  sam¬ 
men  i  forønsket  Længde. 

Paa  de  ældre  Trækkemaskiner  arbej¬ 
der  kun  een  Tromle  med  eet  Trækjern. 
De  nyere  Maskiner  arbejder  paa  samme 
Traad  med  indtil  5  Træk,  altsaa  med  5 
Tromler  med  hver  sit  tilhørende  Træk¬ 
jern,  og  for  Fintrækkets  Vedkommende 
endog  op  til  12  Træk.  Man  kan  ved 
disse  sidste  Maskiner  se  en  tyk  Traad 
langsomt  afvikles  af  Afviklingstromlen, 
medens  Opviklingstromlen  ved  Maski- 

uens  modsatte  Ende  snurrer  rundt  med 
uhyre  Fart  opviklende  en  haarfin,  blin¬ 
kende  Traad,  og  dog  er  del  et  og  samme 
Materiale,  man  ser,  saaledes  at  Bundtet 
før  og  efter  Trækningen  har  samme  Vægt, 
blot  er  forandret  i  Dimensioner.  Træk¬ 
ningen  foregaar  enten  i  Fedt  eller  Sæbe, 
bl.  a.  for  at  Traaden  ikke  skal  ridse  i 
Trækjernet.  For  Grovtrækkets  Vedkom¬ 
mende  opnaas  dette  simpelthen  ved  at 


lem-  og  Fintræk.  Mellem  disse  to  Ar- 
bejdssale  ligger  en  af  Fabrikens  lo  Ma¬ 
skinstuer,  hvorfra  direkte  koblede  Driv¬ 
aksler  fører  ind  i  Trækkerierne  til  Drift 
af  de  ældre  Trækkeanlæg.  De  moderne 
Trækmaskiner,  Flertræksmaskiner,  ar¬ 
bejder  derimod  med  Elektromotorer,  af 
hvilke  Fabriken  bar  ca.  100  Stk. 

Udglødningen  foregaar  for  Tiden  un¬ 
der  tre  Former: 


Forzinkeriet. 


sætte  en  Klump  Fedt  foran  Trækjernet,  me¬ 
dens  Fintrækningen  foregaar  nedsænket 
i  Kar  fyldte  med  flydende  Sæbe  e.  1.. 
Trækjernene,  hvis  Hullers  Diameter  selv¬ 
følgelig  er  yderst  nøjagtigt  bestemt  og 
nøje  kontrolleres,  er  fremstillet  af  fineste 
hærdet  Staal.  Til  det  fineste  Fintræk 
benyttes  imidlertid  ogsaa  raa  Diamanter, 
hvorigennem  paa  lignende  Maade  som  i 
Trækjernet  et  Hul  er  boret. 

Traad  trækningen  foregaar  hovedsagelig 
i  to  store  Arbejdshaller,  den  ene  rummende 
Maskiner  til  Grovtræk,  den  anden  til  Mel- 


Ved  den  ældre  Fremgangsmaade  an¬ 
vendes  store  Staalgryder,  i  hvilke  Traad- 
bundterne  anbringes,  hvorefter  de  lukkes 
lufttæt.  Gryderne  sænkes  ned  i  Fyr- 
gruber  under  en  Temperatur,  hvorved 
baade  de  og  deres  Indhold  kommer  i 
Glød. 

Den  anden  Maade  foregaar  ved,  at 
Traadbund  terne  anbringes  paa  Trans¬ 
portkæder,  der  langsomt  føres  gennem 
en  ved  Generatorgas  opvarmet  Glødeovn, 
der  holder  en  Temperatur  paa  7 — 800 
Grader.  Denne  Glødeovn  holdes  fyldt 


254 


T  I  D  S  S  K  R  I  F  T  FOR  I  N  I)  U  S  T  R  I 


med  indifferent  Gas  for  at  hindre  Traa- 
den  i  at  ilte.  Den  er  lukket  med  en 
»Vandlaas«,  idet  Ovnmundingen  ud¬ 
munder  i  et  Vandbassin,  der  lukker  af 
for  Luften,  medens  den  behandlede  Traad 
føres  videre  op  af  Vandet.  Den  nyeste 
Udglødningsmetode  foregaar  i  en  Glode- 
ovn  af  moderne  Konstruktion, hvor Traad- 
rul lerne  i  hele  Stakke  ad  Gangen  paa 
massive  Staalvogne  køres  igennem  en 


man  i  daglig  Tale  kalder  det,  galvaniseret 
Jerntraad,  anvendes  navnlig,  hvor  Traa- 
den  skal  modstaa  Rust.  Tinhadet,  hvor 
Kobbertraaden  paa  samme  Maade  træk¬ 
kes  igennem  flydende  Tin,  er  mindre 
end  Zinkbadet.  Fortinningen  paa  Kob- 
bertraad  har  til  Opgave  at  beskytte  Kob¬ 
beret  mod  Isoler-Materialets  skadelige 
kemiske  Indflydelse,  foruden  at  have 
Værdi  ved  sit  smukke  Udseende. 


Fra  Sømfabriken. 


lang  Retortovn,  der  opvarmes  ved  Gene¬ 
ratorgas.  Dette  sidste  Anlæg  er  først 
for  ganske  nylig  installeret  og  sat  i  Drift. 

Efter  hver  Glødning  vaskes  Traaden 
i  et  Syrebad  for  at  renses  for  Glødeskaller 
og  behandles  yderligere  mekanisk,  »klap- 
pes«,  i  en  særlig  Afdeling.  Ved  Siden 
af  Vaskeriet  findes  Fortinneriet  og  For- 
zinkeriet.  I  Forzinkeriet  trækkes  den 
Jerntraad,  som  skal  forzinkes,  gennem 
et  Bad  af  smeltet  Zink  20  Traade  ad 
Gangen.  Forzinket  Jerntraad,  eller  som 


De  forskellige  Færdig- Produkter  al 
Traadfabrikationen,  henholdsvis  almin¬ 
delig  Jerntraad,  Kobbertraad,  fortinnet 
Kobbertraad  eller  galvaniseret  Jerntraad, 
udgør  tilsammen  i  Vægt  godt  Halvdelen 
af  Fabrikens  daglige  Produktion.  Denne 
udgør  for  Tiden  ca.  50  Tons  behandlet 
Valsetraad,  hvoraf  ca.  30  Tons  anvendes 
til  Traad,  lige  fra  de  tykkeste  Luftled¬ 
ninger  til  de  fineste  0,10  mm  tynde 
Traade.  Ca.  20  Tons  klippes  itu  og  for¬ 
arbejdes  videre  til  Produkter  af  Traad, 

navnlig  Søm,  Kramper,  Hager,  Kæder, 
Ringe,  Hesteskosøm,  Møbelfjedre,  Staal- 
gærde,  Pigtraad,  Flasketraad-  (fortinnet, 
rettet  og  afskaaret  i  bestemte  Længder) 
o.  s.  v.  Tænkte  man  sig,  at  hele  Fa¬ 
brikens  Produktion  af  Traad  omsattes 
til  almindelig Telefontraad,  vilde  Fabriken 
hver  16.  Dag  være  i  Stand  til  at  trække 
en  Telefonledning  rundt  om  Ækvator. 

Af  de  nævnte  Traad  produkter  indtager 


bringer  et  kraftigt  Slag,  idet  Hovedet 
slaas  paa  Sømmet.  Man  kan  regne  med 
20  å  30,000  saadanne  Slag  i  Minutet,  af 
hvilket  Tal  der  kan  drages  en  Slutning 
med  Hensyn  til  den  rasende  Larm,  der 
hersker  her.  I  den  nyeste  af  Sømhal¬ 
lerne  er  opstillet  store,  overordentlig 
komplicerede  Maskiner  til  Fremstilling 
af  Hesteskosøm,  et  Speciale,  Traadfabri- 
ken  er  ved  at  føre  frem. 


Fra  Staalgærdefabriken  (i  Baggrunden  en  Staalgærdevæv). 


Sømfabrikationen  Førstepladsen.  Søm¬ 
fabriken  er  installeret  i  to  store  Arbejds- 
haller,  hvor  130  Maskiner  arbejder  med 
Fremstilling  af  Søm  fra  de  mindste  Stifter 
til  de  største  10  Tommers  Bygnings¬ 
spigre.  Disse  Maskiner,  der  repræsen¬ 
terer  en  højt  udviklet  Teknik,  kan  levere 
hver  indtil  400  Søm  i  Minutet. 

Selvom  det  ikke  er  alle  Maskinerne,  der 
har  denne  Produktionsevne,  vil  man  dog 
forstaa  det  frygtelige  Spektakel,  som  her¬ 
sker  i  Sømfabriken,  idet  hver  Maskine 
for  hvert  Søm,  den  fremstiller,  frem- 


Det  siger  sig  selv,  at  de  nævnte  130 
Arbejdsmaskiner  med  deres  Skærestaal, 
Knive  o.  s.  v.  til  Forarbejdning  af  Søm¬ 
mene  kræver  et  omfattende  Værktøjs¬ 
værksted  til  Hærdning  og  Slibning  af 
Knive  og  Stempler,  der  slides  meget  stærkt. 
Der  er  derfor  mellem  de  to  Sømhaller 
anlagt  et  særligt  Hærderi,  hvor  Værk¬ 
tøjet,  der  arbejder  i  Sømmaskinerne,  hær¬ 
des  ad  elektrisk  Vej,  samt  en  Smedie, 
hvor  Slibningen  af  Knive  o.  1.  foregaar. 
Denne  Afdeling  har  til  Stadighed  fuldt 
op  at  bestille.  Fabrikens  Produktion  er 

for  Tiden  ca.  10  a  12  Miil.  Søm  om 
Dagen.  De  største  Søm  er  9,4  mm  tykke 
og  26  cm  lange,  d.  v.  s.  10  Tommer;  af 
disse  gaar  der  6  Stk.  pr.  kg.  De  mindste 
Søm  er  0,6  mm  tynde  og  7  mm  lange, 
d.  v.  s.  74  Tomme;  af  disse  gaar  der 
55,000  pr.  kg.  For  Enden  af  Sømfabri¬ 
ken  findes  Pudseafdelingen,  hvor  de  i 
Arbejdsmaskinerne  raat  tildannede  Søm 
i  store  roterende  Tromler  fyldt  med  Sav- 


Fabrikens  Produktion  af  Møbelfjedre 
er  4  å  6  Mili.  Stk.  pr.  Aar,  Produk¬ 
tionen  af  Pigtraad  ca.  50  km  pr.  Dag. 
I  en  særlig  Bygning  findes  endvidere 
Kædefabriken,  hvor  Kæderne  tildannes 
af  svære  Traade  ved  Hjælp  af  kompli¬ 
cerede  Arbejdsmaskiner  med  en  afslut¬ 
tende  Proces  ved  elektrisk  Svejsning. 

En  speciel  Produktion  er  ligeledes 
Fremstillingen  af  Staalgærde,  der  flettes 


Diesel-Tjæreoliemotor  (500  HK.). 


smuld  pudses,  blankes  og  befries  for 
»Vinger«  etc.  Efter  denne  Proces  gaar 
Sømmene,  stadig  følgende  Fabrikens 
Længdeakse,  ind  i  den  næste  Afdeling, 
Pakkestuen,  hvor  Sømmene  pakkes  ved 
magnetiske  Pakkemaskiner.  De  forskel¬ 
lige  Sømpakker  gaar  derefter  ind  i  Søm¬ 
lagret,  der  afslutter  Sømfabrikens  lang¬ 
strakte  Afdeling.  Stødende  op  til  Søm¬ 
lagret  findes  Afdelingen  for  Pigtraads- 
fabrikation  og  for  Møbelfjedrefabrika- 
tion. 


sammen  paa  store  Maskiner,  kæmpemæs¬ 
sige  Væve. 

Samtlige  foregaaende  Produkter  er  som 
nævnt  udgaaet  fra  Fabrikens  Traadlræk- 
kerier.  Værket  omfatter  imidlertid  og- 
saa  et  Koldvalseværk  til  Udvalsning  af 
Baandjern  til  Anvendelse  bl.  a.  ved  Ar¬ 
mering  af  Kabler,  til  Cyklefælge,  Cykle- 
skærme,  til  Kasse-  og  Tøndebaandjern 
samt  til  firkantet  Armatur  og  Magnet¬ 
kobber. 

Til  at  drive  alle  Værkets  Arbejds- 

maskiner,  Hjælpemaskiner,  Reparations¬ 
maskiner  o.  s.  v.  findes  som  nævnt  to 
Kraftcentraler,  en  Maskinstue  med  to 
Dampmaskiner  henholdsvis  paa  600  HK. 
og  450  HK.,  samt  en  Dieselcentral  in¬ 
stalleret  i  en  særlig  Bygning,  hvori  fore¬ 
løbig  er  opstillet  en  Diesel- Tjæreoliemotor 
paa  500  HK.,  den  første  her  i  Landet 
af  sin  Art. 

Sluttelig  skal  nævnes,  at  Værket  har 


delsen  af  Heste-  eller  Lokomotivkraft. 
Gennemsnitlig  passerer  daglig  20  Jern¬ 
banevogne  Fabrikens  Spor. 

Som  det  fremgaar  af  ovenstaaende 
Beskrivelse,  har  Middelfartværket  netop 
paa  Grund  af  de  haarde  Konkurrence¬ 
forhold  ikke  alene  baseret  sig  paa  Jern- 
forfinelse,  men  har  ogsaa  optaget  For¬ 


fra  Maskinfabriken. 


sin  egen  Maskinfabrik  med  30  moderne 
Værktøjsmaskiner.  Her  udføres  bl.  a. 
samtlige  Reparationer,  som  er  nødven¬ 
dige  i  den  store  Virksomhed,  ligesom 
Nybygninger  og  Forandringer.  Denne 
Afdeling  alene  beskæftiger  45  Mand. 

Til  at  formidle  Overføring  og  Range¬ 
ring  af  Jernbanevogne  findes  paa  Fabriks- 
omraadet,  foruden  det  tidligere  nævnte 
Smalsporsystem,  et  ret  omfattende  Nor¬ 
malsporsystem  udrustet  med  et  elektrisk 
Rangersj^stem,  der  overflødiggør  Anven- 


arbejdningen  af  Kobberfraad.  Og  lige¬ 
som  man  i  Jernbranchen  møder  Marke¬ 
det  i  en  hvilken  som  helst  Form  af  Traad 
og  Traadprodukter,  saaledes  nøjes  man 
heller  ikke  i  Kobber  med  kun  at  frem¬ 
stille  Traaden,  men  man  forarbejder  og¬ 
saa  denne  videre.  Nu  forarbejdes  Kob- 
bertraad  selvfølgelig  ikke  til  Søm,  Pig- 
traad,  Kæder  o.  L,  som  vi  har  set  Jern- 
traaden  forvandles  til,  men  anvendes 
næsten  udelukkende  til  elektriske  Led¬ 
ninger,  enkelte  og  flertraadede,  blanke 

eller  isolerede,  fra  silkeomspunden  Traad 
til  de  sværeste  blyompressede  og  jern- 
pansrede  Kabler. 

Til  denne  Forarbejdning  kræves  imid¬ 
lertid  ganske  andre  og  specielle  Maskiner 
end  til  Jerntraadsforfinelsen.  Hertil  har 
Aktieselskabet  Nordiske  Kabel-  og  Traad- 


fabriker  derfor  en  selvstændig  og  om¬ 
fattende  Kabelfabrik,  beliggende  paa 
Frederiksberg.  Denne  Industri,  der  saa- 
ledes  danner  en  logisk  Fortsættelse  af 
Traadindustriens  Tilvirkning  af  Kobber- 
traad,  skal  vi  i  et  følgende  Hefte  bringe 
en  Beskrivelse  af. 


Dansk  Industri  under  Aaret  1913. 

Nogle  Data  fra  Dansk  Industriberetning  1913. 


Dansk  Industriberetnings  ottende  Bind 
er  nylig  udkommet.  Det  udkomne 
Bind  bærer  Aarstallet  1913,  men  det 
kan  straks  fremhæves,  at  dette  Aarstal 
kun  ufuldstændigt  dækker  den  Tids¬ 
periode,  som  Beretningen  omfatter.  Gan¬ 
ske  vist  falder  Beretningens  produktions¬ 
statistiske  Oplysninger  i  det  hele  og  store 
sammen  med  Kalenderaaret,  ligesom  og- 
saa  alle  Oplysninger  om  Enkeltbedrifter 
og  deres  Indehavere  refererer  sig  til 
Kalenderaaret.  Paa  en  Række  andre 
Omraader  følger  Dansk  Industriberetning 
derimod  hvad  man  maaske  kunde  kalde 
det  »industrielle  Aar«,  der  strækker  sig 
fra  Forsommer  til  Forsommer.  Ikke 
alene  begynder  en  stor  Del  af  vore  in¬ 
dustrielle  Aktieselskaber  deres  Regnskabs- 


aar  til  forskellige  Tidspunkter  i  Fora a ret 
og  Forsommeren,  ofte  til  1.  April  med 
Bestemmelse  om  Generalforsamlingens 
Afholdelse  inden  Udløbet  af  en  nærmere 
angiven  Tid,  men  ogsaa  Afgørelsen  af 
det  vigtige  Arbejderspørgsmaal  synes  mere 
og  mere  at  henlægges  til  Foraarstiden. 
Overfor  disse  Kendsgerninger  har  Dansk 
Industriberetning  da  taget  det  Standpunkt, 
at  Aktieselskaber,  hvis  Regnskabsaar  af¬ 
sluttes  før  1.  Juni,  omtales  i  den  Aar- 
gang,  der  som  Aarstal  har  Beretnings- 
aarets  første  Tidsangivelse,  ligesom  ogsaa 
Arbejderspørgsmaalene  gennemgaaende 
føres  op  til  omkring  Maj  Maaned. 

For  dansk  Industri  og  Haandværk  be¬ 
tegner  Aaret  1913  iøvrigt  en  Fortsættelse 

af  den  Udvikling,  der  har  kendetegnet 
de  nærmest  foregaaende  Aar  fra  1910, 
hvilket  Aar  betegnede  Begyndelsen  til 
Opgangen  efter  de  foregaaende  Nedgangs- 
aar.  Aaret  1913  har  saaledes  været  et 
Fremgangsaar.  Denne  Fremgang  har 
imidlertid  ikke  alene  vist  sig  i  voksende 
Omsætning  haade  i  Raastoffer  og  færdige 
Varer,  et  aftagende  Antal  af  Falliter  og 
Tvangsakkorder  i  Industri  og  Haandværk 
samt  en  stigende  Beslaglæggelse  baade  af 
Kapitalkraft  os*  Menneskemateriel  for  In¬ 
dustrien,  men  den  har  ogsaa  forceret 
Priserne  baade  paa  Raastoffer  og  paa 
Penge  højt  op.  Naar  hertil  kommer 
stigende  Arbejdslønninger  i  adskillige  Fag 
oftest  som  Følge  af  forud  fastsatte  Løn¬ 
hævninger  inden  for  Overenskomst¬ 
perioden,  vil  det  være  indlysende,  al  den 
Fremgang,  der  kan  paavises  i  det  præ¬ 
sterede  Arbejdes  Omfang  og  Værdi,  kun 
er  naaet  under  dyre  Arbejdsbetingelser. 

Af  alle  de  Momenter,  der  hver  for 
sig  kan  tjene  til  Belysning  af  Aarets 
økonomiske  Karakter,  er  Beskæftigelsens 
Omfang  maaske  det  allervigtigste.  I 
Industriberetningen  for  1913  findes  Be¬ 
skæftigelsesprocenten,  der  faas  ved  at 
trække  Arbejdsløshedsprocenten  fra  100, 
udregnet  forca.  116,000  Arbejdere,  hvoraf 
ca.  59,000  Arbejdere  har  været  beskæftiget 
i  de  industrielle  Fag,  ca.  17,000  Arbej¬ 
dere  i  Byggefagene,  og  ca.  40,000  Arbej¬ 
dere  i  Arbejdsmandsfaget.  Resultatet  af 
den  saaledes  foretagne  Opgørelse  er,  at 
af  hver  100  Arbejdere  i  de  industrielle 
Fag  har  95,2  været  beskæftiget  hele  Aaret, 
medens  de  tilsvarende  Tal  for  Bygge¬ 
fagenes  og  Arbejdsmandsklassens  Ved¬ 
kommende  bar  været  henholdsvis  87,1 
og  90,1.  Naar  det  erindres,  at  100  be¬ 
tegner  fuld  Beskæftigelse,  og  at  fuld  Be¬ 
skæftigelse  for  et  saa  stort  Antal  Arbej¬ 
dere  næppe  nogensinde  kan  komme  til 
at  foreligge,  vil  det  være  indlysende,  at 
en  Beskæftigelsesprocent  paa  95,2,  som 
den  for  de  industrielle  Fag  udregnede, 
er  meget  høj,  og  formentlig  højere  end 


ønskelig  er,  idet  en  saa  høj  Beskæftigelses¬ 
procent  faktisk  betyder,  at  der  baade  er 
anvendt  dyrt  Overarbejde,  og  anvendt 
mindre  duelig  og  derfor  dyrere  Arbejds¬ 
kraft,  hvad  der  har  gjort  Arbejdets  Ud¬ 
førelse  kostbart.  Det  er  et  Spørgsmaal, 
om  Industriens  Nettoudbytte  i  1913  i 
Virkeligheden  ikke  vilde  have  været  høj¬ 
ere,  saafremt  der  havde  været  lidt  min¬ 
dre  Arbejde.  Det  er  i  det  mindste  en 
flere  Gange  tilbagevendende  Klage  i  liere 
større  Aktieselskabers  Generalforsam¬ 
lingsberetninger,  at  Arbejdets  Mængde 
har  tvunget  til  Overarbejde  i  saa  stort 
Omfang,  at  dette  har  faaet  en  kendelig 
Indflydelse  paa  Nettoudbyttet  i  nedad- 
gaaende  Retning. 

Det  er  allerede  fremhævet,  at  dansk 
Industri  og  Haandværk  i  1913  ikke  alene 
har  lagt  Beslag  paa  større  menneskelig 
Arbejdskraft  end  de  foregaaende  Aar, 
men  at  ogsaa  Kapitaltilgangen  har  været 
betydelig.  Hvor  store  Beløb,  det  her 
drejer  sig  om  i  det  hele,  er  det  ikke 
muligt  at  opgøre,  idet  Kapitaltilgangen 
finder  Sted  under  mange  forskellige  For¬ 
mer,  hvoraf  adskillige  unddrager  sig  en 
statistisk  Opgørelse.  Men  ses  alene  paa 
den  Kapital,  der  gennem  Dannelsen  af 
Aktieselskaber  med  en  Kapital  paa  over 
25,000  Kr.,  er  tilgaaet  Industrien,  er  der 
i  1913  af  saadanne  industrielle  Aktie¬ 
selskaber  stiftet  ialt  46  med  en  samlet 
Aktiekapital  paa  godt  9  Mili.  Kr.;  hvoraf 
3  havde  en  Aktiekapital  paa  over  1  Mili. 
Kr.  Af  de  46  nystiftede  Selskaber  har 
dog  en  Del  overtaget  ældre  industrielle 
Virksomheder,  og  de  9  Miil.  Kr.,  betyder 
derfor  ikke  for  hele  Beløbets  Vedkom¬ 
mende  reel  Tilgang.  Men  ogsaa  Afgangen 
har  været  betydelig,  idet  der  i  1913  er 
opløst  ialt  23  industrielle  Aktieselskaber, 
hver  med  en  Aktiekapital  paa  25,000 
Kr.  eller  derover,  og  med  et  samlet  Ka¬ 
pitalbeløb  paa  godt  4  Mili.  Kr.;  men  og¬ 
saa  her  gælder  det,  at  en  Del  af  de  Virk¬ 
somheder,  der  har  været  drevet  af  de 
opløste  Aktieselskaber,  er  forisat  under 

andre  Financieringsformer.  Udvidelser 
af  bestaaende  Selskabskapitaler  har  fun¬ 
det  Sted  for  18  Selskabers  Vedkommende 
til  et  samlet  Beløb  af  ca.  5,4  Miil.  Kr., 
medens  4  Selskaber  har  nedskrevet  Aktie¬ 
kapitalen  med  et  samlet  Beløb  af  165,000 
Kr.,  hvorefter  den  samlede  Kapitaltilgang 
har  været  godt  10  Mili.  Kr. 

Sætter  man  som  Kendetegn  paa  en 
større  industriel  Bedrift,  at  denne  beskæf¬ 
tiger  mindst  10  Arbejdere,  eller  arbejder 
med  en  mekanisk  Kraft  paa  mindst  20 
HK.  har  Aaret  1913  set  ialt  35  saadanne 
større  industrielle  Virksomheder  igang¬ 
sættes.  Disse  35  Virksomheder  anvendte 
ved  deres  Igangsættelse  en  Maskinstyrke 
paa  ialt  2300  HK.,  de  beskæftigede  til¬ 
sammen  880  Arbejdere  og  deres  sam¬ 
lede  Anlægssum  beløb  sig  til  3,7  Miil. 
Kr.  Sammenlignet  med  en  Række  fore- 
gaaende  Aar,  maa  Tilgangen  nærmest 
betegnes  som  normal.  Af  de  35  Nyanlæg 
havde  7  en  Anlægssum  paa  100,000  Kr. 
eller  derover.  Disse  7  Nyanlæg  var; 
en  Cementfabrik  (ved  Aalborg),  en  Maga- 
rinefabrik  (i  Viby,  Jylland),  et  Svineslag¬ 
teri  (i  Struer),  en  Blodfoderfabrik  (i  Fre¬ 
dericia),  et  Teglværk  (i  Refsnæs),  et  Skibs¬ 
værft  (i  Aalborg)  og  en  Maskinfabrik  (i 
Kjøbenhavn).  Den  samlede  Anlægssum 
for  disse  7  Virksomheder  var  ca.  3  Mili. 
Kr.,  saaledes  at  Anlægssummen  for  de 
øvrige  28  større  Nyanlæg  tilsammen  kun 
har  udgjort  ca.  700,000  Kr. 

Hvad  endelig  Omsætningen  i  Industri 
og  Haandværk  angaar,  har  Indkøbet  af 


Raastoffer  været  vanskeligt  paa  Grund  af 
bøje  Priser.  Aaret  1913  var  jo  for  de  tre 
første  Fjerdingaars  Vedkommende  et  ud¬ 
præget  Højkonjunkturaar,  der  ogsaa  i 
denne  Henseende  fulgte  Bevægelsen  fra 

1912  helt  ind  i  Aarets  sidste  Kvartal,  da 
der  indtraadte  en  Priskæntring  med  ned- 
adgaaende  Varepriser.  Naar  derfor  Aaret 

1913  opviser  meget  høje  Tal  for  Værdien 
af  de  importerede  Raastoffer  til  Industri 
og  Haandværk,  hænger  dette  ikke  alene 
sammen  med  at  Forbruget  virkelig  har 
været  stort,  men  det  skyldes  ogsaa  det 
høje  Prisniveau.  Til  Gengæld  har  imid¬ 
lertid  ogsaa  Eksporten  af  færdige  Indu¬ 
strivarer  i  1913  naaet  Tal,  der  er  ukendt 
høje,  og  den  samlede  Eksportværdi  har 
andraget  70 — 75  Mili.  Kr.  Den  største 
Del  af  den  danske  Industris  Frem¬ 
bringelser  finder  altsaa  endnu  Afsætning 
paa  det  hjemlige  Marked,  og  her  var  det 
selvsagt  af  stor  Betydning,  at  Landbruget 
paany  oplevede  et  godt  Aar. 

Ovenstaaende  Bemærkninger  er  væsent¬ 
lig  hentede  fra  den  almindelige  Del  af 
Dansk  Industriberetning  1913.  Industri¬ 
beretningens  Hovedafsnit  er  imidlertid 
Bogens  specielle  Del,  der  i  en  Række 
industrielle  Monografier  søger  at  give  et 
Billede  af  de  enkelte  Industrigrene  i  det 
forløbne  Aar.  I  et  Tabelbilag  i  Bogens 
Slutning  gives  en  Oversigt  over  Til-  og 
Afgang  af  mekanisk  Drivkraft,  over  stif¬ 
tede  og  opløste  Aktieselskaber,  over  An¬ 
tallet  af  Falliter  og  Tvangsakkorder  o.  m. 

O.  H. 


Handelsforholdet  mellem  Danmark  og  Sverige. 


Industriraadets  Betænkning. 

(Sluttet.) 


For  at  skaffe  saa  fyldige  Oplysninger 
som  mulig  om,  hvorledes  den  danske 
Industri  bedømmer  Betydningen  af  det 
svenske  Marked,  og  de  Muligheder,  der 
maatte  være  for  atter  at  komme  ind  paa 


dette  Marked,  har  Industriraadet  udsendt 
et  Spørgeskema  med  tilhørende  Følge¬ 
skrivelse,  hvoraf  man  tillader  sig  at  ved¬ 
lægge  Eksemplarer.  Spørgeskemaet  er  ud¬ 
arbejdet  af  Industriraadet  under  Sam- 

Beskyttelse.  Af  Tabel  I  vil  det  ses, 
at  der  i  1885  fra  Danmark  eksportere¬ 
des  Mel  til  Sverige  for  et  Beløb  af  godt 
7  Miil.  Kr.,  hvilket  nu  i  1911  er  sun¬ 
ket  til  ca.  200,000  Kr.  Eksporten  bestod 
væsentlig  af  Hvedemel  og  Rugmel.  Ned¬ 
gangen  i  Eksporten  fra  Danmark  er  for- 
staaelig'  i  Betragtning  af,  at  Tolden  nu 
udgør  6  Kr.  50  Øre  pr.  100  kg  for  Mel 
af  Hvede,  Rug  og  Byg.  Det  fremhæves 
fra  danske  Handelsmøller,  at  en  Eks¬ 
port  til  Sverige  saavel  af  Hvedemel  som 
af  Rugsiglemel  atter  vilde  kunne  genop¬ 
tages,  saafremt  Tolden  helt  bortfalder. 
Forsyningen  af  det  svenske  Marked  er 
overtaget  dels  af  den  svenske  Mølle- 
industri,  der  i  de  senere  Aar  har  været 
i  rask  Fremvækst,  dels  af  Import  fra 
Tyskland  og  De  forenede  Stater,  hvis 
Mølleeksport  muliggøres  ved  de  i  disse 
Lande  eksisterende  Toldgodtgørelsessy¬ 
stemer  (Eksportpræmier).  Her  til  Dan¬ 
mark  indgaar  Mel  toldfrit,  men  der  er 
saa  godt  som  ingen  Konkurrence  paa 
det  danske  Marked  med  svensk  Mel. 


arbejde  med  Handelsministeriet  med  Un¬ 
dersøgelser,  som  den  her  foreliggende 
for  Øje,  omend  ikke  med  særlig  Hen¬ 
blik  paa  Forholdet  til  Sverige.  De  saa- 
ledes  fremkomne  Øplysninger  har  man 
senere  søgt  at  supplere  ogsaa  med  Op¬ 
lysninger  fra  de  Industrier,  der  ikke  di¬ 
rekte  er  repræsenteret  under  Industri- 
raadet.  Spørgeskemaet  har  ialt  været 
forelagt  følgende  Industrier: 

Møllerier,  Brødfabriker,  Margarine¬ 
fabriker,  Sukkerfabriker,  Kaffesurro- 
gatlabriker,  Konservesfabriker,  Mine¬ 
ralvandsfabriker,  Ølbryggerier,  Sprit¬ 
fabriker,  Saltværker,  Cigarfabriker, 
Vatfabriker,  Savværker,  Maskinsnedke¬ 
rier,  Jernbanevognfabriker,  Pianofabri¬ 
ker,  Garverier,  Skotøjsfabriker,  Handske¬ 
fabriker,  Rebslagerier,  Tekstilfabriker, 
Trikotagefabriker,  Hattefabriker,  Tegl¬ 
værker  og  Lervarefabriker,  Granitvær¬ 
ker,  Cementfabriker,  Porcelæns-  og 
Fajancefabriker,  Glasværker,  Maskin¬ 
fabriker,  Tændstikfabriker,  Oliefabriker, 
Gummifabriker,  Papirfabriker,  Tapet¬ 
fabriker,  Svovlsyrefabriker,  Kryolitrens- 
ning. 

Heraf  foreligger  der  positive  Oplysnin¬ 
ger  vedrørende  følgende  Industrier  :  Møl¬ 
lerier,  Margarinefabriker,  Sukkerfabri¬ 
ker,  Kaffesurrogatfabriker,  Spritfabri¬ 
ker,  Cigarfabriker,  Savværker,  Maskin¬ 
snedkerier,  Jernbanevognfabriker,  Pia¬ 
nofabriker,  Garverier,  Skotøjsfabriker, 
Rebslagerier,  Tekstilfabriker,  Teglvær¬ 
ker  og  Lervarefabriker,  Granitværker, 
Cementfabriker,  Porcelæns-  og  Fajance¬ 
fabriker,  Glasværker,  Maskinfabriker, 
Tændstikfabriker,  Oliefabriker,  Svovl¬ 
syrefabriker  og  Ilt-  og  Brintfabriker. 

Af  det  saaledes  foreliggende  Materiale 
tillader  man  sig  at  give  følgende  Uddrag: 

Mølleindustrien.  Denne  Industri  frem- 
byder  et  godt  Eksempel  paa  en  dansk 
Eksportindustri,  der  havde  store  Inter¬ 
esser  i  Sverige,  men  som  ramtes  me¬ 
get  stærkt  ved  Sveriges  Overgang  til 


Margarinefabriker.  For  Tiden  kan 
der  selv  med  Ophævelse  af  den  svenske 
Told  af  20  Øre  pr.  kg  Margarine  (18 
pCt.  af  Værdien  for  de  bedste  Sorter, 
25  pCt.  for  de  ringere  Sorter)  ikke  blive 
Tale  om  Eksport  af  Spisemargarine  her¬ 
fra  til  Sverige  paa  Grund  af  danske  Lov¬ 
bestemmelser  om  særlig  Pakning  i  For¬ 
bindelse  med  Forbud  mod  stærk  gul 
Farvning  af  Margarine  —  selv  til  Eks¬ 
port.  Med  en  Nedsættelse  af  Tolden  til 
ca.  Halvdelen  af  dens  nuværende  Beløb 
menes  der  imidlertid  at  kunne  blive 
nogen  Eksport  til  Sverige  af  Bagemar- 
ga rine,  idet  den  svenske  Margarinefabri¬ 
kation  kun  udgør  godt  Halvdelen  af 
den  danske.  Der  finder  ingen  næv¬ 
neværdig  Konkurrence  Sted  paa  det  dan¬ 
ske  Marked  med  svensk  Margarine. 

Kaffetilsætning.  Denne  Vare  undergi¬ 
ves  ved  Eksport  til  Sverige  en  Told  paa 

20  Øre  kg.  Til  Trods  herfor  har  der 
tidligere  fundet  en  Del  Eksport  Sted  her 
fra  Danmark  til  Sverige,  navnlig  til  Sund¬ 
byerne,  idet  Industrien  indtil  for  en  5—6 
Aar  siden  var  ukendt  i  Sverige.  I  de 
sidste  Aar  er  der  imidlertid  opstaaet  en 
Kaffesurrogatindustri  i  Sverige  (indført  af 
en  dansk  Mand),  der  ganske  har  trængt 
den  danske  Eksport  ud  af  Markedet. 
Det  fremhæves  dog  fra  dansk  Side,  at 
ved  en  Nedsættelse  af  den  svenske  Told, 
f.  Eks.  til  4  Øre  pr.  kg,  vil  der  atter 
være  Mulighed  for  Eksport. 

Sukkerindustrien.  Om  Eksport  af  Suk¬ 
ker  til  Sverige,  hvor  Tolden  er  14  Øre 
pr.  kg  baade  af  raffineret  og  uraffineret 
Sukker,  kan  der  i  Øjeblikket  næppe 
blive  Tale,  idet  Sverige  har  en  meget 
betydelig  Sukkerindustri,  der  fuldstæn¬ 
dig  forsyner  Landet  med  Sukker.  Des¬ 
uden  har  Sverige  ved  sin  Tiltræden 
til  Brysselerkonventionen  forbeholdt  sig 
Ret  til  at  holde  Toldsatser,  der  afviger 
fra  de  af  Konventionen  vedtagne,  saa- 
længe  Landet  ikke  eksporterer  Sukker, 
og  Landet  er  derfor  henvist  til  selv  at 
forbruge  hele  sin  Sukkerproduktion.  Der 
eksporteredes  fra  danske  Sukkerfabri¬ 
ker  en  Del  Melassefoder  til  Sverige. 
Denne  Vare  indgaar  toldfrit. 

For  den  Industri,  der  kan  sammen¬ 
fattes  under  Navn  af  Chokolade-  og  Suk¬ 
kervareindustrien ,  virker  de  svenske  Told¬ 
satser  gennemgaaende  prohibitive.  Dette 
gælder  for  alle  Sukkervarers  Vedkom¬ 
mende,  hvor  Tolden  er  50  Øre  pr.  kg, 
hvad  der  for  de  billige  Varers  Vedkom¬ 
mende  betyder,  at  Tolden  er  lig  Varens 
Værdi,  medens  det  for  dyrere  Varers 
Vedkommende  betyder  en  Told  af  ca. 
20  pCt.  af  Værdien.  Det  samme  er  Tilfæl¬ 
det  med  Chokolade,  hvor  Tolden  er  50  å 
60  Øre  pr.  kg.  Der  udføres  fra  danske 
Fabriker  lidt  Marcipanmasse,  men  kun 
lidet  paa  Grund  af  den  høje  Told. 
Disse  Forhold  har  haft  til  Følge,  at 


danske  Sukkervare-  og  Chokoladefabri¬ 
kanter,  for  dog  at  blive  delagtige  i  det 
svenske  Marked,  har  maattet  arrangere 
sig  paa  anden  Maade  i  Forholdet  til 
Sverige,  idet  en  dansk  Chokoladefabrik  er 
interesseret  i  en  svensk  Fabrik  i  Malmø, 
og  en  Sukkervarefabrik  har  truffet  Aftaler 
med  Fabriker  baade  i  Stockholm  og 
Malmø  om  Fremstillingen  af  den  paagæl¬ 
dende  danske  Virksomheds  Specialiteter. 
Den  herved  opnaaede  Ordning  kan  dog 
ikke  være  saa  tilfredsstillende,  hverken  for 
Industrien  eller  for  Samfundet  i  sin  Hel¬ 
hed,  som  en  Fremstilling  af  de  paagæl¬ 
dende  Varer  her  i  Landet  med  Eksport 
til  Sverige,  idet  f.  Eks.  Arbejdslønnen 
under  den  nuværende  Ordning  ikke  kom¬ 
mer  det  danske  Erhvervsliv  til  Gode.  For 
at  der  skal  kunne  blive  Tale  om  Eks¬ 
port  til  Sverige,  hvor  der  i  Læ  af  den 
høje  Beskyttelse  er  opvokset  en  betyde¬ 
lig  Industri  i  denne  Branche,  maa  Tol¬ 
den  nedsættes  til  ca.  Halvdelen  af  dens 
nuværende  Beløb,  hvorved  Tolden  vilde 
være  bragt  ned  paa  et  Niveau,  der  sva¬ 
rer  til  de  nuværende  danske  Toldsatser 
paa  disse  Varer.  Som  eventuelle  Eks¬ 
portvarer  fremhæves  særlig  medicinske 
Sukkervarer,  almindelige  Konfiturer,  Ka¬ 
rameller  og  Chokolade. 

Spritf ahriker.  Der  finder  nogen  Eks¬ 
port  Sted  af  Akvavit  og  Kornbrændevin 
til  Sverige  til  Trods  for  en  Told,  der 
udgør  ca.  250  pCt.  af  Akvavitens  Værdi. 
Disse  Toldsatser  kan  dog  næppe  ventes 
ændrede.  Hvad  der  derimod  maaske 
kunde  ændres,  er  den  systematiske 
Modarbejden  af  udenlandske  Varer,  der 
finder  Sted  gennem  den  særlige  Form, 
hvorunder  Spiritushandelen  er  organise¬ 
ret  i  Sverige  ved  Goteborg-Systemet,  idel 
denne  systematisk  modarbejder  uden¬ 
landske  Varer  derved,  at  den  nægter  al 
føre  disse  Varer  i  Handelen,  og  sam¬ 
tidig  forlanger,  at  Vinhandlerne  gennem¬ 
gaaende  skal  tage  en  Pris  for  disse,  der 
ligger  indtil  50  pCt.  over  den  Pris,  Sy- 

stemet  beregner  for  den  tilsvarende  Vare 
af  svensk  Fabrikat. 

Tobaksindustrien.  Den  danske  Tobaks¬ 
eksport  til  Sverige  er  væsentlig  Cigarer, 
der  fortoldes  med  4  Kr.  Kiloet  eller  ca. 
30  pCt.  af  Hoved-Eksportartiklens  Værdi. 
Den  danske  Tobaksindustri  er  paa  saa 
godt  som  alle  Omraader  den  svenske 
overlegen,  og  det  menes,  at  saafremt  Ci¬ 
garetter  ikke  i  Sverige  toldbehandles  med 
det  samme  Beløb  som  Cigarer,  vilde  der 
kunne  eksporteres  Cigaretter  til  Sverige. 
Industrien  har  imidlertid  søgt  paa  anden 
Maade  at  udnytte  sin  Overlegenhed  over 
den  svenske  Industri,  nemlig  ved  Anlæg 
af  en  Cigaretfabrik  i  Sverige.  Der  er 
dog  næppe  Haab  om,  at  den  svenske 
Told  vil  kunne  nedbringes  for  Tiden, 
hvor  Forholdene  tværtimod  synes  at 
udvikle  sig  lienimod  en  stærkere  Ud¬ 
nyttelse  af  Tobakken  som  Beskatnings¬ 
objekt  (jvfr.  Hefte  9,  Pag.  239  og  244.  Red.). 

Tekstilindustrien.  Oplysningerne  fra 
denne  Industri  er  meget  sparsomme,  og 
gaar  nærmest  ud  paa  at  fremhæve,  at 
der  ikke  kan  være  Tale  om  Eksport  til 
Sverige  af  Klædevarer  under  de  nuvæ¬ 
rende  betydelige  svenske  Toldsatser,  samt 
at  den  svenske  Import  til  Danmark  er  be¬ 
tydelig  og  muliggjort  ved  de  lave  dan¬ 
ske  Toldsalser;  der  indføres  her  til  Lan¬ 
det  navnlig  Cheviot,  Serges,  Molskin, 
Dowlas  og  lettere  kulørte  Bomuldsvarer, 
hvilken  Import  i  Forbindelse  med  Im¬ 
port  af  samme  Varer  ogsaa  fra  andre 
Lande  har  skabt  vanskelige  Forhold  for 
den  danske  Tekstilindustri  og  bevirket, 
at  denne  ikke  har  kunnet  arbejde  for 
fuld  Kraft. 

Rebfabriker.  Fra  danske  Rebfabri¬ 
ker  indføres  til  Sverige  baade  Tovværk 
af  Hamp,  Tovværk  af  Jerntraad  og  Sejl¬ 
garn  trods  betydelige  for  Eksporten  stærkt 
hæmmende  Toldsatser,  hvis  Størrelse  va¬ 
rierer  efter  Varens  Art.  Den  danske  In¬ 


dustri  frygter  imidlertid  i  høj  Grad  en  sti¬ 
gende  svensk  Konkurrence  paa  det  danske 
Marked,  navnlig  af  Sejlgarn,  hvor  den 
svenske  Industri  er  i  stærk  Udvikling. 

Trævareindustrien.  For  den  Del  af  Træ¬ 
vareindustrien,  der  henhører  under  Mø¬ 
belfabrikationen  var  der  i  Firsernes  Be¬ 
gyndelse  et  godt  Marked  i  Sverige,  der 
efter  1888  er  saa  godt  som  ophørt.  Tol 
den  er  nu  for  ubejsede  Fyrretræsmøbler 
5  Øre  pr.  Kilo,  for  hejsede  Fyrretræs¬ 
møbler  10  Øre  pr.  Kilo,  for  Møbler  af 
andre  Træsorter,  der  er  malede  eller  fer- 
nisserede,  30  Øre  pr.  Kilo  og  for  finere 
polerede  Møbelarbejder  60  Øre  pr.  Kilo, 
hvad  der  for  de  sidstes  Vedkommende 
svarer  til  ca.  15  pCt.  af  Værdien.  For 
at  der  atter  skal  kunne  blive  Tale  om 
Eksport  i  større  Grad  af  fmere  Møbler, 
maa  Tolden  nedsættes  til  ca.  en  Tredie- 
del  eller  ca.  20  Øre  pr.  kg.  Denne 
Foranstaltning  menes  ikke  alene  at 
kunne  gavne  den  danske  Møbelindu¬ 
stri,  men  ogsaa  det  svenske  Publikum, 
idet  den  svenske  Markedspris  for  de  her 
omhandlede  Varer  er  meget  højere  end 
den  danske  paa  Grund  af  Tolden.  Om 
svensk  Konkurrence  i  Danmark  er  der 
kun  Tale  for  Pindestoles  Vedkommende, 
hvilken  Konkurrence  dog  ogsaa  er  føle¬ 
lig  for  de  danske  Stolefabriker.  Foruden 
de  høje  Toldsatser  synes  Eksporten  og¬ 
saa  at  have  Vanskelighed  ved  at  opnaa 
Tilbagebetaling  af  erlagt  Told  ved  Gen- 
udførsel  af  Varer,  der  ikke  svarer  til  For¬ 
ventningerne. 

Det  er  allerede  fremhævet,  at  Danmark 
er  en  stor  Aftager  af  svensk  Trælast, 
baade  uforarbejdet  og  —  i  de  senere  Aar 
—  i  stigende  Grad  ogsaa  af  forarbejdet 
Trælast.  Dette  sidste,  der  er  af  over¬ 
ordentlig  stor  Interesse  for  de  danske 
Savværker  og  Høvlerier,  hænger  først 
og  fremmest  sammen  med,  at  den 
sidste  Toldlovsrevision  her  i  Landet 
i  1908  reducerede  Toldsatserne  paa  høv¬ 
let  og  pløjet  Trælast  med  ca.  12  pCt., 

idet  hovlede  og  pløjede  Brædder,  Planker 
oa  Lægter  af  Grantræ  i  Told  reducere- 
des  fra  4  Kr.  pr.  Kubikmeter  til  3  Kr. 
50  Øre,  hvorefter  Importen  her  til  Lan¬ 
det  —  og  fortrinsvis  fra  Sverige  —  er 
steget  fra  53,000  kbm  i  1910  til  67,000 
kbm  i  1912  og  78,000  i  1913. 

Der  hør  sikkert  stræbes  hen  til  Toldsat¬ 
ser  af  samme  Højde,  som  før  Toldlovs¬ 
revisionen.  Forholdet  er  jo  nemlig  i  Vir¬ 
keligheden  det,  al  de  høvlede  og  pløjede 
Brædder  toldhehandles  til  en  Sats  der  —  i 
Forhold  til  de  ru  Brædder  —  er  langt  la¬ 
vere  end  selve  Toldsatserne  angiver.  Thi 
ganske  vist  toldhehandles  ubearbejdet 
Trælast  efter  Position  262  med  et  Beløb 
af  2  Kr.  pr.  Kubikmeter,  medens  høv¬ 
let  og  pløjet  Trælast  toldbehandles 
med  3  Kr.  50  Øre  pr.  Kubikmeter,  saa- 
ledes  at  Forskellen  bliver  hele  75  pCt., 
men  naar  Hensyn  tages  til,  at  de  ru 
Brædder  maa  bære  Told  af  en  større 
Kubikmængde,  bliver  Forholdet  i  Virke¬ 
ligheden  det,  at  de  høvlede  og  pløjede 
Brædder  til  samme  Anvendelse  kun  told¬ 
behandles  ca.  12  pCt.  højere  end  ru; 
en  reel  Forskel  paa  75  pCt.  mellem  de 
to  Toldpositioners  Varer  vilde  —  med 
Bibeholdelsen  af  den  nuværende  Told¬ 
sats  paa  ru  Brædder  —  medføre  en  Told 
paa  hovlet  og  pløjet  Trælast  ikke  som 
nu  af  3  Kr.  50  Øre  pr.  Kubikmeter,  men 
paa  godt  5  Kr.  pr.  Kubikmeter. 

Industriraadet  maa  endvidere  gøre  op¬ 
mærksom  paa,  at  ogsaa  for  Kunderne  er 
den  nuværende  Tilstand  af  Betænkelig¬ 
hed,  hvorom  der  fra  sagkyndig  Side  er 
udtalt  følgende: 

»Den  svenske  Konkurrence  mærkes  i 
overordentlig  Grad  med  Hensyn  til 
det  forarbej dede  Træmateriale.  Det 
er  f.  Eks.  aldeles  umuligt,  at  den  dan¬ 
ske  Industri,  med  Hensyn  til  Høvling 
og  Pløjning  af  Gulvbrædder,  kan  kon¬ 
kurrere  med  Gulvbrædder,  som  leveres 
her  paa  Pladsen  fra  Sverige  i  høvlet  og 
pløjet  Stand.  Gulvbrædder  bør,  forinden 
de  henlægges  i  Bygningen,  være  tørre, 


hvilket  kun  kan  opnaas  paa  tilfredsstil¬ 
lende  og  betr3Tggende  Maade,  derved  at 
Brædderne  i  ru  Tilstand  opstables  her 
paa  Pladsen  og  henstaar  mindst  et  Aar, 
forinden  de  forarbejdes. 

Forholdet  med  de  svenske,  høvlede 
og  pløjede  Brædder  er  derimod  det,  at 
naar  Træerne  er  skovede,  transporteres 
Stammen  til  et  nærliggende  Savværk  for 
straks  at  skæres  op  til  Planker,  hvor¬ 
efter  de  dertil  bestemte  Brædder,  efter 
en  ganske  foreløbig  og  ufuldstændig  Tør¬ 
ring,  høvles  og  piøjes.  Selv  om  Bræd¬ 
derne  paa  denne  Maade  i  Handelen  kal¬ 
des  lagrede,  kan  dette  ikke  kontrolleres, 
og  navnlig  kan  det  ikke  kontrolleres  om 
Stammen,  hvoraf  Brædderne  skæres,  ikke 
har  staaet  paa  Roden  i  Skoven  endnu  i 
samme  Aar,  hvor  Brædderne  anvendes 
i  Bygningerne.  De  skadelige  Følger  af 
at  anvende  saadanne  friske  Brædder  er 
aldeles  uberegnelige. 

Det  vil  heraf  frenigaa,  at  der  tilføres 
Forbrugerne  her  i  Danmark  en  langt 
ringere  Kvalitet  af  høvlede  og  pløjede 
Brædder,  end  Tilfældet  vilde  være,  hvis 
den  ovenfor  antydede  Fremgangsmaade 
benyttedes:  at  lade  de  indførte  Materia- 
lier  opslable  og  høvle  og  pløje  her  i 
Landet.  Tilmed  er  der  ved  Indførselen 
af  høvlet  og  pløjet  Træ  fra  Sverige  paa¬ 
ført  den  danske  Industri  en  meget  føle¬ 
lig  Konkurrence,  idet  de  fleste  af  de 
eksisterende  Hø  vieri  er  og  Savværker, 
som  Følge  af  ovennævnte  Import,  arbej¬ 
der  under  meget  trykkende  Forhold,  idet 
de  langt  fra  har  tilstrækkelig  Beskæf¬ 
tigelse.  At  standse  Importen  vil  selv¬ 
følgelig  være  ugørligt,  men  Importen 
af  høvlet  og  pløjet  Træ  bør  bela¬ 
stes  med  en  væsentlig  højere  Told¬ 
sats  end  den  nu  bestå  aende,  da  den 
danske  Industri  paa  dette  Omraade 
ellers  fuldstændig  umuliggøres«. 

Pianoindustrien  kan  under  de  nuvæ¬ 
rende  Toldforhold  kun  afsætte  enkelte  In¬ 
strumenter  til  Sverige.  Tolden  andrager 

nemlig  200  Kr.  pr.  Flygel  og  150  Kr.  pr. 
opstaaende  Piano.  Nedsættelsen  maa 
for  at  betyde  noget  for  Industrien  være 
betydelig,  idet  der  i  Sverige  findes  en 
vel  konsolideret  Industri  i  denne  Branche. 

Som  det  ses  paa  Tabellen  Side  227  har 
den  svenske  Eksport  til  Danmark  af 
Teglværks  frembringelser  i  de  Tabellen  om¬ 
fattende  Aar  været  stærkt  stigende.  Eks¬ 
porten,  der  væsentlig  bestaar  af  Mursten, 
er  dog  varieret  efter  det  danske  Forbrug 
(i  1912  er  saaledes  indført  ialt  21  Mili. 
Stk.  Mursten).  Mursten  indgaar  toldfrit 
i  Danmark,  men  er  i  Sverige  belagt  med 
en  Told  paa  ca.  27a  Kr.  pr.  1000  Stk. 
eller  ca.  15pCt.  af  Værdien,  saaledes  at 
den  danske  Lerindustri  er  ganske  afskaa- 
ret  fra  at  gøre  Gengæld  med  Import  til 
Sverige.  En  Konkurrence  som  denne  i 
en  Vare,  der  kan  fabrikeres  lige  saa  godt 
og  billigt  i  Danmark,  er  ubillig  overfor 
den  danske  Industri,  og  det  fremhæves 
i  adskillige  Indberetninger,  at  enten  bør 
den  svenske  Told  nedsættes,  eller  ogsaa 
bør  der  en  dansk  Told  af  lignende  Stør¬ 
relse  som  den  svenske.  Vel  udføres 
der  undertiden  herfra  mindre  Partier 
Falstagsten,  hvor  Tolden  dog  ogsaa  er 
betydelig,  nemlig  ca.  10  pCt.  for  uglas- 
serede,  ca.  20  pCt.  for  glasserede,  samt 
Facadesten,  flammede  Mursten  og  Brønd¬ 
sten,  men  Tolden  lægger  overalt  Hin¬ 
dringer  i  Vejen.  Naar  Eksport  dog  under¬ 
tiden  kan  finde  Sted,  turde  dette  være  et 
Bevis  paa,  at  Markedsprisen  paa  disse 
Varer  i  Sverige  er  højere  end  i  Danmark, 
og  at  derfor  ogsaa  det  købende  Publi¬ 
kum  i  Sverige  vilde  have  Fordel  af  en 
Toldreduktion.  Ogsaa  af  Urtepotter  til 
Gartneribrug  vilde  der  kunne  udføres  en 
Del  herfra  Landet,  men  næppe  under 
anden  Forudsætning,  end  at  Tolden, 
der  udgør  ca.  175  pCt.  af  Varens  Salgs¬ 
pris  i  større  Partier,  helt  kunde  bort¬ 
falde.  Dette  vilde  ogsaa  i  høj  Grad 
gavne  det  købende  Publikum  i  Sverige, 
idet  Prisen  paa  disse  Varer  i  Sverige  er 


ca.  75  pCt.  højere  end  i  Danmark.  Her 
kan  ogsaa  nævnes  den  haarde  Konkur¬ 
rence,  de  bornholmske  Stenværker  er  ud¬ 
sat  for  fra  svensk  Side.  Af  Natursten, 
saasom  Brosten,  Kantsten,  Skærver  af  Gra¬ 
nit  o.  lgn.  udførtes  der  fra  Sverige  i  1911 
for  over  1  Mili.  Kr.  toldfrit  til  Danmark, 
hvilke  Varer  lige  saa  gode  og  lige  saa  billige 
kan  fremstilles  paa  danske  Stenværker 
paa  Bornholm.  Endvidere  kan  nævnes 
den  Konkurrence,  den  danske  Tørveindn- 
stri,  navnlig  hvad  Tørvestrøelse  angaar, 
er  udsat  for  fra  svensk  Side.  De  her  i 
Landet  eksisterende  Tørvestrøelsesfabri¬ 
ker,  der  aarlig  producerer  ca.  1  Mili.  kg 
Tørvestrøelse,  men  hvis  Produktion 
kunde  sættes  meget  betydeligt  op,  har 
den  største  Vanskelighed  ved  at  faa  de¬ 
res  Produkter  afsat,  idet  Importen  fra 
Sverige,  der  i  1912  udgjorde  ca.  7  Mili. 
kg,  og  som  indgaar  toldfrit,  har  erobret 
hele  Markedet  paa  de  danske  Øer. 

For  Cementindustrien  stiller  Forholdet 
sig  saaledes,  at  der  til  Danmark  (i  1911) 
er  indgaaet  for  ca.  200,000  Kr.  Cement, 
medens  dansk  Eksport  har  beløbet  sig 
til  ca.  100,000  Kr.  Naar  dette  har  kun¬ 
net  ske  saaledes,  ligger  Grunden  først 
og  fremmest  i  Toldforholdene.  Svensk 
Cement  indgaar  toldfrit  i  Danmark,  og 
finder  navnlig  Afsætning  til  Kjøbenhavn 
og  Sjælland  med  Bornholm  og  stammer 
væsentlig  fra  de  skaanske  Fabriker. 
Disse  staar  i  teknisk  Henseende  ikke 
tilbage  for  de  danske,  de  har  samme 
lette  Adgang  til  Raamaterialer  som  de 
danske,  de  arbejder  med  billigere  Ar¬ 
bejdskraft,  og  har  Emballagen  betyde¬ 
lig  billigere  end  de  danske  Fabriker. 
Hertil  kommer  saa,  at  de  skaanske 
Fabriker  er  gunstigere  stillet  end  de 
danske  med  Hensyn  til  Afsætningen  til 
Kjøbenhavn  og  de  danske  Øer,  idet  Fragt¬ 
udgifterne  er  mindre.  For  de  danske 
Fabriker  beløber  Fragten  f.  Eks.  til 
Kjøbenhavn  sig  til  40 — 45  Øre  pr.  Td., 
medens  de  skaanske  Cementfabriker  kan 

fragte  Cement  til  Kjøbenhavn  —  hjulpet 
af  den  billige  Færgeforbindelse  —  for 
kun  15  Øre  pr.  Td.,  og  tilmed  sende 
bele  Vognladninger  direkte  fra  Fabri¬ 
kerne  til  Stationer  paa  Sjælland. 

Til  Trods  for  disse  Begunstigelser  af 
svensk  Cement  paa  det  danske  Marked 
belægges  dansk  Cement  ved  Indførsel  til 
Sverige  med  en  Told  af  108  Øre  pr.  Td. 
(180  kg  brutto),  foruden  forskellige  Smaa- 
udgifter.  Disse  ulige  Forhold  virker  selv¬ 
sagt  meget  generende  for  den  danske  Ce¬ 
mentindustri,  der  med  Bette  synes  at 
kunne  forlange  lige  saa  gunstig  Behand¬ 
ling  i  Sverige,  som  den,  der  bliver  svensk 
Cement  til  Del  paa  det  danske  Marked. 

Skotøjsfabriker.  Af  Tabellen  Side  226 
vil  det  fremgaa,  at  der  tidligere  fandt 
en  ikke  ubetydelig  Eksport  Sted  fra 
Danmark  til  Sverige  af  Fodtøj;  denne 
er  nu  saa  godt  som  ganske  ophørt  paa 
Grund  af  svenske  Toldforanstaltninger, 
der  har  forhøjet  Tolden  fra  under  1  Kr. 
pr.  Kilo  til  indtil  6  Kr.  Kiloet.  Nedsæt¬ 
telser,  der  skal  bringe  effektive  Lettelser, 
maa  være  betydelige.  Forsyningen  af 
det  svenske  Marked  er  overtaget  af  en 
hjemlig  Industri,  der  ogsaa  hjemsøger  det 
danske  Marked  med  sin  Overproduktion. 
Til  Trods  for  den  høje  Told  er  Prisen 
paa  Fodtøj  næppe  højere  i  Sverige  end 
andet  Sted,  idet  Konkurrencen  mellem 
de  svenske  Skotøjsfabriker  er  meget 
stærk. 

Læderindustrien.  Af  her  i  Landet  frem¬ 
stillet  Læder  finder  der  kun  Afsætning 
til  Sverige  Sted  af  Vaskeskind  til  Hand¬ 
ske-,  Bandage-  og  Konfektionsbrug,  og  af 
barkgarvet  Faar-  og  Spaltskind,  baade 
farvet  og  ufarvet,  til  Bogbinder-,  Porte- 
feuille-  og  Møbelbrug.  Disse  Varer,  der 
ikke  fremstilles  i  Sverige,  toldbehand¬ 
les  med  90  Øre  pr.  Kilo  eller  ca.  10 
pCt.  af  Varens  Værdi.  Konkurrencen 
paa  det  svenske  Marked  er  væsentlig 
tysk,  og  naar  Tolden  opretholdes,  ær 


det  af  fiskale  Grunde.  Den  danske 
Industri  er  i  denne  Konkurrence  særlig 
ugunstig  stillet  i  Sammenligning  med 
den  tyske,  idet  Raavaren,  saakaldte  halv- 
garvede  ostindiske  Faar-  og  Gedeskind, 
ved  Indførsel  her  til  Landet  toldbehand¬ 
les  som  færdigt  Læder  med  40  Øre  Ki¬ 
loet,  medens  den  i  Tyskland  indgaar 
som  Halvfabrikata  til  3  Pf.  pr.  Kilo. 
Dette  uheldige  Forhold  blev  allerede  i 
1908  fremført  af  Læderindustrien. 

For  Fremstillingen  af  Jernbanevogn- 
materiel  har  den  svenske  Konkurrence 
i  Perioder,  hvor  Forbruget  af  Materiel  i 
Sverige  har  været  ringe,  været  meget  ge¬ 
nerende,  idet  der  i  rigt  Maal  er  fundet 
Afsætning  for  Overproduktionen  her  i 
Danmark,  hvor  man  i  Modsætning  til 
saa  godt  som  alle  andre  Lande  Hidtil 
ikke  har  dækket  sit  Forbrug  hos  den 
hjemlige  Industri. 

Af  Tabellen  Side  226  vil  det  fremgaa, 
at  der  allerede  under  de  nuværende 
Forhold  finder  nogen  Eksport  Sted  af 
danske  Maskiner  til  Sverige.  Men 
Værdibeløbet  har  nærmest  været  stag¬ 
nerende,  ja  de  sidste  15  Aar  endog  i 
Tilbagegang,  medens  Danmarks  Eksport 
af  Maskiner  i  dette  Tidsrum  i  det  hele 
har  været  i  stærk  Stigning.  I  Modsæt¬ 
ning  hertil  har  den  svenske  Maskinim- 
port  til  Danmark  været  i  rask  Trivsel, 
som  det  ses  af  Tabellen  Side  227.  Den 
danske  Eksport  til  Sverige  bestaar  navn¬ 
lig  af  alle  de  Specialkonstruktioner,  den 
danske  Maskinindustri  elterhaanden  har 
oparbejdet.  Heraf  nævnes :  Mejerima¬ 
skiner,  Slagterimaskiner,  Pasteuriserings¬ 
apparater,  Køleapparater,  elektriske  Ele¬ 
vatorer,  Maskiner  til  Kraner,  særlig  til 
Losning  af  Kul,  Koks  og  Malm,  Gribe- 
skovle,  mekaniske  Transportanlæg,  Pum¬ 
per  og  elektrisk  Materiel,  Hydrauliske 
Presser,  forskellige  Værktøjsmaskiner, 
Ismaskiner,  Kølemaskiner,  Bagerimaski¬ 
ner-  og  Inventar,  Bogtrykmaskiner,  spe- 

cielle  elektriske  Maskiner,  enkelte  Tær¬ 
skeværker  og  Saamaskiner,  Maskiner  og 
Maskindele  — ,  desuden  Staaltraad  til 
elektrisk  Installation,  Pumper,  elektrisk 
Materiel,  saasom  Tumbler  —  Afbrydere 
—  Knivafbrydere  —  Afgreningsmateriel 
Sikringer  o.  1.  Over  en  Bank  gæl¬ 
der  det  for  alle  disse  Artikler,  at  deres 
Import  til  Sverige  besværliggøres  med 
Toldsatser,  der  saa  godt  som  ingensinde 
er  under,  men  ofte  over  10  pCt.  af 
Værdien.  Dette  har  bevirket,  at  store  Po¬ 
ster  Maskingods  maa  fremstilles  i  Sverige 
for  dansk  Regning,  hvad  der  atter  volder 
Vanskelighed  med  Hensyn  til  Import  af 
Støbemodeller.  Heroverfor  staar  den 
svenske  Import  til  Danmark,  der  mødes 
af  en  Toldsats  paa  ca.  5  pCt.,  altsaa 
kun  det  halve.  Der  ligger  her  en  be¬ 
tydelig  dansk  Interesse  i  at  faa  den 
svenske  Maskintold  nedsat  til  lignende 
Niveau  som  den  danske,  idet  en  saadan 
Foranstaltning  i  høj  Grad  vil  kunne  be¬ 
fordre  dansk  Maskineksport  til  Sverige. 
Ganske  vist  er  ogsaa  den  svenske  Ma¬ 
skinindustri  højt  udviklet,  men  dette  be¬ 
høver  ikke  at  danne  nogen  Hindring  for 
Vareudveksling  af  Maskiner  mellem  Sve¬ 
rige  og  Danmark.  Det  er  jo  nemlig  i 
Sverige  som  i  Danmark,  at  den  høje  Ud¬ 
vikling  kun  er  naaet  gennem  en  Spe¬ 
cialisering  inden  for  Industrien.  Og  paa 
et  saa  stort  Omraade  som  Maskinindu¬ 
strien,  hvor  Specialiteterne  er  saa  mang¬ 
foldige,  kan  det  kun  være  til  gensidig 
Fordel,  om  den  svenske  Maskinindustri 
for  sine  Specialiteter  med  Sikkerhed  kan 
regne  med  det  danske  Marked  og  Dan¬ 
mark  omvendt  for  sine  Specialiteter  med 
det  svenske  Marked. 

Det  maa  dertil  fremhæves,  at  den  danske 
Maskineksport,  foruden  de  nævnte  høje 
Toldsatser,  ogsaa  besværes  af  Vanskelig¬ 
heder  fra  Toldadministrationens  Side. 
Saaledes  vanskeliggøres  i  høj  Grad  toldfri 
Genudførsel,  ligesom  der  kræves  Faktu¬ 
raer  over  de  enkelte  Maskindele,  der  ind¬ 
føres.  I  den  elektrotekniske  Industri  har 


den  svenske  Konkurrence  i  de  senere  Aar 
været  stærkt  generende,  baade  med  Hen¬ 
syn  til  Levering  af  Maskiner,  og  navn¬ 
lig  med  Hensyn  til  elektriske  Lamper, 
hvor  svenske  Metaltraadslamper  sælges 
til  Priser,  der  ligger  indtil  15  pGt.  un¬ 
der  laveste  Pris  for  danske  Lamper. 

Den  danske  Glasindustri  har  i  de  se¬ 
nere  Aar  maaltet  kæmpe  med  en  vok¬ 
sende  svensk  Import  af  Glasvarer  til 
Danmark,  medens  den  danske  Industri, 
hvad  Hvidtglas  og  Grøutglas  angaar  er 
trængt  mere  og  mere  ud  af  det  svenske 
Marked;  saafremt  de  svenske  Toldsatser, 
der  gennemgaaende  er  ca.  60  Øre  pr.  kg 
paa  de  paa  vore  større  Glasværker  fremstil¬ 
lede  Varer  var  nedbragt  til  samme  Ni¬ 
veau  som  de  danske,  vilde  den  danske 
Industri  sikkert  være  i  Stand  til  at  møde 
den  svenske  Overproduktion  paa  det 
danske  Marked  ved  at  indføre  danske 
Varer  paa  det  svenske  Marked  i  lignende 
Omfang.  Som  Forholdene  nu  er,  maa 
den  danske  Glasindustri  være  Vidne  til, 
at  der  her  i  Landet  indføres  en  Del 
svenske  Glasvarer  uden  at  den  danske 
Industri  som  Modvægt  herimod  er  i  Stand 
til  at  udføre  lignende  Kvanta  til  Sve- 
rige. 

Olieindustrien.  Den  danske  Olieindu¬ 
stri  udfører  allerede  nu  til  Sverige  Olie¬ 
kager,  der  er  toldfri,  samt  Rapsolie  og 
Linolie,  hvorpaa  Tolden  er  7  Øre  Kiloet, 
samt  Fernis,  hvis  Told  er  10  Øre  Kiloet 
og  Lim,  der  toldbehandles  med  Satser 
fra  3  til  20  Øre  Kiloet.  Der  mærkes  til 
Gengæld  nogen  Konkurrence  paa  det 
danske  Marked  af  Lim,  og  man  frygter 
her  paa  de  danske  Fabriker  en  forøget 
Konkurrence  i  Fremtiden.  Endvidere  ud¬ 
føres  herfra  Kokos-,  Jordnød-  og  Sesam- 
Olie (til  Margarinefabrikation),  saavel  som 
tekniske  Olier.  Der  paatænkes  imidlertid 
for  Tiden  i  Sverige  at  indføre  en  Told 
af  10  Øre  Kiloet  for  disse  sidstnævnte 
Olier  til  Værn  for  den  hjemlige  Industri, 

hvilket  nødvendigvis  i  høj  Grad  vil 
kunne  vanskeliggøre  Forholdene  for  den 
danske  Eksport.  Den  svenske  Kokos¬ 
olieindustri  (fra  Kalmar)  udfører  en  Del 
Olie  til  Danmark,  hvor  Margarinefabri¬ 
kanten  erholder  Toldgodtgørelse  for  ind¬ 
ført  Kokosolie,  hvilket  altsaa  vil  sige,  at 
Varen  indgaar  toldfrit. 

Tændstikindustrien.  Denne  Industri  har 
siden  1908,  da  Tolden  paa  Tændstikker 
reduceredes  med  14  pCt.  fra  29,2  til  25 
Øre  Kiloet,  lidt  stærkt  under  Indførslen 
af  svenske  Tændstikker.  Importen  har 
saaledes  andraget  i  1910  ca.  65,000  kg, 
i  1911  ca.  130,000  kg,  i  1912  ca.  150,000 
kg.  Disse  Forhold  har  været  medvir¬ 
kende  til,  at  den  danske  Tændstikindu¬ 
stri  i  de  senere  Aar  kun  mangelfuldt 
har  været  i  Stand  til  at  forrente  den  i 
Industrien  anbragte  Kapital. 

Svovlsyre-  og  Superfosfat  fabriker.  Denne 
Industri  eksporterer  Svovlsyre  og  Sal, 
petersyre  til  Sverige  under  Toldsatser 
der  udgør  henholdsvis  10  og  8  pCt.  af 
Varens  Værdi.  Paa  Superfosfat  er  Tol¬ 
den  nu  ca.  2  pCt.  af  Værdien,  og  kun 
hvis  denne  helt  bortfalder,  vil  der  kunne- 
blive  Tale  om  Eksport. 

Komprimerede  Luftarter.  For  Eksporten 
af  »Fortåtade  Gaser«  virker  de  nuvæ¬ 
rende  svenske  Toldbestemmelser  ganske 
prohibitive.  Den  svenske  Told  er  5 
Øre  pr.  kg  Gas,  medregnet  nærmeste 
Emballage,  og  da  denne  bestaar  af  Staal- 
llasker  af  betydelig  Tykkelse,  kan  den  vir¬ 
kelige  Told  pr.  kg  Gas  stige  til  ca.  70  Øre, 
en  Told,  der  da  svarer  til  ca.  50  pCt.  af 
Varens  Værdi.  Skal  der  altsaa  skabes 
nogen  Mulighed  for  Eksport  til  Sverige, 
maa  der  hidføres  Bestemmelse  om,  at 
Tolden  for  Emballage  enten  bortfalder 
eller  godtgøres  ved  Genudførsel,  idet 
Eksporten  formentlig  vil  kunne  bære  en 
Told  af  5  Øre  pr.  kg.  I  Sverige  er  Pri¬ 
sen  paa  Varen  tilmed  meget  højere  end 


i  Danmark,  saaledes,  at  en  Toldned¬ 
sættelse  vil  komme  de  svenske  Forbru¬ 
gere  til  Gode. 

Af  den  her  foretagne  Gennemgang  af 
en  Række  Industrier  vil  det  formentlig 
fremgaa,  at  der  i  den  danske  Industri 
næres  store  Forventninger  til  den  Betyd¬ 
ning,  en  Genaabning  af  det  svenske  Mar¬ 
ked  vilde  kunne  faa  for  den  danske  Indu¬ 
strieksport.  Som  allerede  enkelte  Steder 
berørt  i  det  foregaaende,  har  den  danske 
Industri  ad  anden  Vej  end  ved  direkte 
Eksport  søgt  at  komme  i  Berøring  med 
det  svenske  Marked,  nemlig  ved  Over- 
flytning  af  danske  industrielle  Virksom¬ 
heder  til  Sverige,  og  oftest  saaledes,  at 
disse  Anlæg,  hvoraf  nogle  er  af  betyde¬ 
lig  Størrelse,  drives  i  Tilslutning  til 
hjemlige  Virksomheder.  Uden  at  gøre 
Krav  paa  nogen  udtømmende  Oprems- 
ning  heraf,  skal  man  fremhæve,  at  der 
i  Sverige  ligger  en  dansk  Dampmølle, 
en  dansk  Chokoladefabrik,  en  dansk 
Cigaretfabrik,  danske  Trikotage-  og 
Tekstilfabriker,  danske  Konfektions¬ 
fabriker,  danske  Bundtmagerier,  et 
dansk  Møbelsnedkeri,  en  dansk  Blik- 
varefabrik,  et  dansk  Stenhuggeri  og  et 
dansk  Garveri  og  en  Skotøjsfabrik.  Disse 
Virksomheders  Anbringelse  i  Sverige  er 
den  direkte  Følge  af  den  svenske  Told¬ 
politik,  og  det  tør  maaske  fremhæves,  at 
de  bærer  Vidnesbyrd  om  megen  Foretag¬ 
somhed  og  Ekspansionsevne  i  den  danske 
Industri.  Men  det  er  selvindlysende,  at 
deres  Betydning  for  det  danske  Erhvervs¬ 
liv  ikke  er  hvad  den  vilde  være,  saafremt 
de  var  beliggende  her  i  Landet,  hvorved 
dette  kunde  nyde  det  fulde  Udbytte  af 
dem  gennem  den  forøgede  Ømsætning 
og  den  stigende  Beskæftigelse  for  Arbejder¬ 
klassen.  Betydningen  af  deres  Overflyt¬ 
telse  til  svensk  Grund  maa  ganske  vist 
ingenlunde  undervurderes,  men  det  maa 
dog  fremhæves,  at  det  nærmest  kun  bli¬ 
ver  en  dansk  Kapitalinteresse  i  Udlan¬ 
det,  der  giver  sig  til  Kende  heri,  medens 

disse  Virksomheder,  saafremt  de  var  be¬ 
liggende  her  i  Landet,  vilde  være  i  Stand 
til  at  tage  Del  i  Industriens  almindelige 
Opgave,  den  nemlig,  som  det  Erhverv, 
der  har  de  største  Udviklingsmuligheder, 
at  optage  og  sysselsætte  dette  Lands  Be¬ 
folkningstilvækst. 

Det  er  allerede  fremhævet  i  Indled¬ 
ningen  til  nærværende  Oversigt,  at  det 
efter  Industriraadets  Formening  i  første 
Række  maa  være  en  Opgave  for  Dan¬ 
mark  under  Forhandlinger  om  en  Han- 
delstraktat  med  Sverige  at  søge  det 
svenske  Marked  genaabnet  for  den  dan¬ 
ske  Eksport  gennem  en  Nedsættelse  af 
de  høje  svenske  Toldsatser,  og  at  en 
fremkommelig  Vej  hertil  først  og  frem¬ 
mest  vil  være  at  paavise  en  Række  dan¬ 
ske  Toldsatser,  hvis  Forhøjelse  vil  virke 
hæmmende  for  den  svenske  Eksport  til 
Danmark,  idet  en  Trusel  om  disse  dan¬ 
ske  Toldsatsers  Forhøjelse  formentlig  vil 
kunne  bruges  til  at  tilkøbe  sig  Nedsæt¬ 
telse  i  den  svenske  Tarif  for  en  Del 
saadanne  Varer,  der  vil  kunne  ekspor¬ 
teres  fra  Danmark.  Hvad  man  i  første 
Linie  maa  ønske  hidført,  er  kun,  at  der 
skaffes  den  danske  Industri  lige  saa  gun¬ 
stige  Konkurrencevilkaar  paa  det  sven¬ 
ske  Marked,  som  der  nu  bydes  svensk 
Industri  paa  det  danske  Marked.  Af 
saadanne  danske  Toldsatser,  hvis  For¬ 
højelse  vil  kunne  virke  i  høj  Grad  ge¬ 
nerende  for  den  svenske  Eksport  her  til 
Landet,  tillader  man  sig  sluttelig,  under 
Henvisning  til  det  ovenfor  fremførte,  at 
nævne : 

Toldlovens  Positioner  58,  59,  60,  61  og 

62  omhandlende  Glasvarer. 

Toldlovens  Position  76,  første  Stk.,  om¬ 
handlende  alle  Slags  Natursten. 


Toldlovens  Position  80  omhandlende  Ge¬ 
ment  og  Kalk. 

Toldlovens  Position  85  omhandlende  Tegl¬ 
værksprodukter. 

Toldlovens  Position  96  omhandlende 
Tændstikker. 

Toldlovens  Positioner  166,  167  og  168 
omhandlende  Maskiner. 

Toldlovens  Position  267  omhandlende 
høvlet  og  pløjet  Trælast. 

Toldlovens  Position  286  omhandlende 
Tørvestrøelse. 

Der  vil  intet  være  til  Hinder  for  at 
forøge  Antallet  af  ovennævnte  Toldposi¬ 
tioner  ogsaa  for  saadanne  Artiklers  Ved¬ 
kommende,  der  ikke  findes  omtalt  i  det 
foregaaende.  Eksempelvis  kan  nævnes 
Toldlovens  Positioner  208,  210,  211  og 
212  omhandlende  Pap  og  Papir. 


Spørgsmaalet  angaaende  Forhøjelser 
af  denne  Art  vil  formentlig  først  kunne 
ventes  behandlet  i  Forbindelse  med  Re¬ 
visionen  af  den  nuværende  Toldlov,  der 
vil  være  at  optage  til  Behandling  i  1916. 
Men  da  Afsluttelsen  af  en  Handelstrak¬ 
tat  med  Sverige,  der  i  større  eller  min¬ 
dre  Grad  stemmer  overens  med  det  fore¬ 
liggende  Udkast,  paa  nærværende  Tids¬ 
punkt  nærmest  vilde  foregribe  de  af  os 
i  Forslag  bragte  Forhandlinger  om  en 
Tariftraktat,  tillader  Industriraadet  sig 
herved  at  foreslaa,  at  de  videre  Forhand¬ 
linger  om  en  almindelig  Handelstraktat 
med  Sverige  udskydes  indtil  det  vides, 
hvorvidt  Tarifspørgsmaalet  vil  kunne  ind¬ 
drages  i  Forhandlingerne  og  i  bejaende 
Fald,  da  bringes  i  Forbindelse  hermed. 

Boganmeldelse. 


J.  Throne  Holst:  „Industri  og  industrielle  Pro- 
blemer“.  (II.  Aschehoug  &  Co.  80  Sider). 

Under  Mottoet:  »Treibe  dein  Geschåft,  lass 
nicht  dein  Geschåft  dieh  treiben«  har  Lederen 
af  en  af  Norges  største  industrielle  Virksom¬ 
heder,  Direktør  J.  Throne  Holst,  samlet  sine 
gennem  industrielt  Arbejde  skabte  Erfaringer 
og  Tanker  i  Bogform.  Forfatteren  hører  til 
de  af  Industriens  Mænd,  der  klart  ser,  at  for 
Industriens  Ledere  er  det  nu  til  Dags  ikke 
nok  blot  at  beskæftige  sig  rent  forretnings¬ 
mæssigt  med  sit  Arbejde;  der  stilles  andre 
og  ikke  mindre  Krav  til  den  moderne  Indu¬ 
strileder,  de  Krav,  der  vender  udadtil,  nem¬ 
lig  Deltagelsen  i  det  offentlige  og -sociale  Liv. 
Forfatteren  forener  i  sit  Syn  paa  det  indu¬ 
strielle  Problem,  hvori  han  indbefatter  baade 
de  økonomiske  og  sociale  Konsekvenser  af 
Industriens  Vækst,  et  humant  og  socialt  for- 
staaende  Sindelag  med  en  absolut  Tro  paa, 
at  kun  Industrien  selv  vil  være  i  Stand  til 
og  bør  sættes  i  Stand  til  at  løse  de  Pro¬ 
blemer,  den  selv  har  rejst.  Herved  kommer 
der  i  den  lille  Bog  ved  Siden  af  en  ikke  ringe 
Idealisme,  som  vel  desværre  ikke  enhver  Ar¬ 
bejdsgiver,  takket  være  høstede  Erfaringer, 
kan  dele,  en  nøgtern  Bedømmelse  af  Forhol¬ 
dene  og  en  velgørende  Mangel  paa  Koketteri 
med  Socialpolitikens  mangfoldige  Dilettant- 
Synsmaader.  Forfatteren  har  uden  Tvivl  Ret, 
naar  han  mener,  at  man  kun  ved  at  styrke 
den  sunde  Industri,  skaber  Midler  til  at  af¬ 
hjælpe  den  sociale  Nød.  Et  saadant  Middel 
naas  ikke  gennem  Filantropi,  og  det  naas 
ikke  gennem  teoretiske  Fraser  eller  disses 
Overførelse  i  Praksis  under  store  økonomiske 
Tab.  I  saa  Henseende  viser  Forfatteren  skarpt 
og  interessant  Konsekvenserne  af  en  kommu¬ 
nal  Boligs-Politik,  saaledes  som  den  bl.  a.  er 
tænkt  i  Kristiania,  hvor  det  villigt  skal  ind¬ 
rømmes,  at  fortvivlede  Boligforhold  hersker 
for  Underklasserne.  Men  man  maa  se  Sand¬ 
heden  i  Øjnene,  og  den,  viser  Forfatteren,  er 
saaledes,  at  en  kommunal  Bygge-Politik  kun 
har  al  Udsigt  til  at  forværre  Forholdene  for 
Kristianias  Arbejderklasser.  I  disse  hans  Be¬ 
tragtninger  er  der  saa  meget  sandt,  at  de  har 
den  største  Interesse  ogsaa  for  danske  Læ¬ 
sere,  selv  om  Forholdene  heldigvis  ikke  er 
ganske  analoge  hos  os,  og  selv  om  vore  Arbej¬ 
derklassers  Levefod  uden  Tvivl  er  afgjort 
højere  og  synes  noget  mere  konsolideret  end 
i  Norge.  Udtalelserne  er  interessante  derved, 
at  de  viser,  at  alle  Forsøg  i  Retning  af  Kom¬ 


munal-Socialisme,  enten  de  nu  ytrer  sig  i 
kommunal  Byggevirksomhed,  i  vilkaarlige 
Lønforhøjelser  for  kommunale  Arbejdere  og 
Funktionærer,  saa  snart  disse  Forholdsregler 
skyder  ud  over,  hvad  der  i  det  frie  Erhvervs¬ 
liv  ligger  som  tilsvarende  Norm,  altid  vil 
blive  et  Kunstprodukt,  der  gennemført  i  stor 
Stil  vil  faa  akkurat  modsat  Virkning  af  til¬ 
sigtet. 

Efter  at  have  ridset  disse  Linjer  op  i  en 
Indledning  om  det  industrielle  Problem  be¬ 
handler  Bogen  i  sit  næste  Kapitel  den  indu¬ 
strielle  Ledelse  og  Organisation.  Her  mær¬ 
ker  man,  at  Forfatteren  er  paa  fast  Grund, 
og  det  overordentlig  interessante  Felt,  der 
hedder  moderne  Fabriksorganisation,  er  her 
uddybet  paa  en  Maade,  som  vil  vække  Inter¬ 
esse  baade  hos  Fagfolk  og  hos  enhver  almin¬ 
delig  interesseret  Læser.  Der  gives  her  udfør¬ 
lige  Oplysninger  om  Organisationens  Sy¬ 
stem,  om  Regnskabsvæsen,  Kalkulationsop¬ 
gørelser  o.  s.  v.  Eksempelvis  er  anført  hele 
Organisationen  af  den  Fabrik,  Forfatteren 
Selv  er  Direktør  for,  en  stor  Chokoladefabrik. 
Ikke  mindst  Afskrivningerne  drøftes,  og  med 
Hensyn  hertil  opstilles  en  særlig  Afskrivnings- 
maade,  der  er  vist  gennem  Eksempler.  Ved 
sin  Fremhævelse  af  Afskrivningens  Betydning 
strejfer  Forfatteren  ind  paa  de  beklagelige 
Forsyndelser,  der  paa  dette  Omraade  ofte 
træffes  i  hans  Land.  Desværre  er  det  nok 
ikke  blot  i  Norge,  at  det  kniber  i  denne  Hen¬ 
seende.  Særlig  graverende  er  et  Forhold,  som 
trækkes  frem  —  og  som  desværre  heller  ikke 
er  ukendt  udenfor  Norge  —  nemlig  de  kom¬ 
munale  Værkers  ophøjede  Foragt  for  Afskriv¬ 
ninger.  Forfatteren  nævner  Kristianias  kom¬ 
munale  Gasværk,  der  er  i  høj  Grad  forældet. 
Som  Følge  heraf  er  Produktionsomkostnin¬ 
gerne  meget  høje.  Myndigheder  og  Fagfolk 
er  fuldstændig  klare  over  dette  Forhold,  der 
er  saa  grelt,  at  et  113T  Gasværk  i  Bergen  pro¬ 
ducerer  en  bestemt  Mængde  Gas  for  3  Øre, 
der  ved  Kristianias  Gasværk  kommer  paa 
7  Øre.  Forfatteren  bemærker  hertil:  »Under 
almindelig  fri  Konkurrence  vilde  Kristianias 
Gasværk  under  disse  Omstændigheder  for¬ 
længst  have  maattet  erklære  sig  fallit.  Naar 
det  ikke  desto  mindre  aarligt  giver  et  betyde¬ 
ligt  Overskud,  har  det  sin  Grund  i  Udnyttel¬ 
sen  af  det  kommunale  Monopol.  For  Byen 
repræsenterer  imidlertid  Kristianias  Gasværks 
Drift  Aar  efter  Aar  et  betydeligt  Tab  som 
Følge  af  Anlægets  Utidsmæssighed«.  —  Iler 

berøres  saaledes  et  meget  aktuelt  Spørgs- 
maal,  som  ogsaa  kendes  i  danske  Kommu¬ 
ner,  hvor  Gas-  og  Lyspriser  i  Virkeligheden 
paa  utilladelig  Maade  er  blevet  maskeret  Be¬ 
skatning. 

Som  nævnt  stiller  Forfatteren  ubetingede 
Krav  til  Industriens  Sundhed,  thi  kun  en 
sund  Industri  kan  fremsætte  berettigede  Krav 
om  Forstaaelse  og  Støtte  fra  Samfundets  Side, 
og  kun  en  sund  Industri  vil  blive  i  Stand  til 
at  løse  de  før  nævnte  Opgaver.  Forfatteren 
kommer  i  denne  Forbindelse  ogsaa  ind  paa 
den  usunde  Konkurrence  i  selve  Industrien 
og  det  Spild  af  Kapital  og  produktive  Kræf¬ 
ter,  som  den  alt  for  store  Udstykning  af  In¬ 


dustrien,  som  navnlig  føles  i  de  smaa  Lande, 
repræsenterer.  Maaske  her  ogsaa  en  overdre¬ 
ven  Toldbeskyttelse  virker  med.  Stærkest  er 
dog  vel  Følgen  af  de  smaa  Forhold,  der  gør, 
at  saasnart  der  tjenes  Penge  i  en  bestemt 
Branche,  vil  alle  være  med  i  denne  og  have 
deres  Del  af  Profiten.  Resultatet  heraf  ude¬ 
bliver  selvfølgelig  ikke.  Det  er  et  meget  vig¬ 
tigt  Spørgsmaal,  Forfatteren  her  er  inde  paa, 
og  et  Spørgsmaal,  som  gennemgaaende  ikke 
behandles  med  tilstrækkelig  Forstaaelse  i  et 
mindre  Land.  For  at  et  saadant  skal  have 
Haab  om  at  kunne  gøre  sig  gældende  i  in¬ 
dustriel  Henseende,  vil  det  i  Reglen  være 
nødvendigt,  at  der  i  hver  Branche  kun  er 
nogle  ganske  faa  Virksomheder  til  at  udnytte 
dennes  Muligheder.  Disse  kan  da  til  Gengæld 


nyde  Stordriftens  Fordele  og  blive  stærke 
baade  i  Organisation  og  Teknik.  Men  dette 
forudsætter,  at  det  ikke  maa  anses  som  en 
Forbrydelse,  naar  en  Industri  betaler  sig. 
Hvor  to  Fabriker  kan  arbejde  lønnende,  vil 
blot  det  dobbelte  Antal  kunne  ødelægge  det 
hele.  Ved  overdreven  Konkurrence  tvinges 
de  forskellige  Bedrifter  til  altfor  ensidigt  at 
varetage  deres  øjeblikkelige  Tarv.  Erfarings¬ 
mæssigt  vil  der  imidlertid  altid  indtræffe  et 
Tidspunkt  for  enhver  ny  Industri,  hvor  det 
bliver  nødvendigt  at  regulere  Markedet.  Dette 
Begreb  har  —  takket  være  et  misforstaaet 
Forbruger-Lefleri  —  faaet  en  næsten  sam¬ 
fundsfjendtlig  Klang,  og  dog  er  det  saare 


samfundsnyttigt  og  nødvendigt.  Ved  overdre¬ 
ven  Konkurrence  vil  nu  dette  enten  kun  kunne 
lykkes  med  store  Tab  for  alle  Parter,  men 
mest  sandsynligt  slet  ikke,  og  Konsekvenserne 
heraf  betyder  industriel  Forkrøbling.  Det  be¬ 
tyder  navnlig,  at  man  ikke  kan  gøre  sig  gæl¬ 
dende  i  Konkurrencen  med  Udlandet  med 
Hensyn  til  fordelagtig  Produktion.  Forfatte¬ 
ren  paaviser  yderligere,  hvorledes  det  ikke 
mindst  er  Arbejderne,  en  saadan  usund  Kon¬ 
kurrence  haardest  gaar  ud  over,  netop  de 
Arbejdere,  for  hvis  Skyld  hele  den  ensidige 
Konsument-Politik  er  anlagt! 

F'orfatteren  synes  her  at  tale  med  nogen¬ 
lunde  bitre  Erfaringer  fra  sit  eget  Land.  Det 
forhindrer  ikke,  at  hele  Betragtningen  er 
skrevet  saaledes,  at  den  har  fuld  Gyldighed 


Moderne  norske  Arbejderboliger,  Bebyggelse  ved  Rjukan  (Salpeterværkerne). 

for  den  Produktionspolitik,  den  danske  An¬ 
delsverden  i  den  seneste  Tid  har  forceret 
frem,  og  som  nærværende  Tidsskrift  i  rig 
Udstrækning  har  haft  Lejlighed  til  at  beskæf¬ 
tige  sig  med. 

I  et  Kapitel  om  Industrien  og  de  sociale 
Opgaver  aabenbarer  Forfatteren  ret  sin  store 
sociale  Interesse  og  Forstaaelse.  Han  kom¬ 
mer  ind  paa  de  sanitære  Forhold  i  Fabri¬ 
kerne,  der  bor  forbedres,  men  navnlig  er  det 
dog  Arbejdernes  utilstrækkelige  Ernæring  og 
daarlige  Boligforhold,  der  trænger  til  Refor¬ 
mering.  Med  Hensyn  til  Ernæringen  er  utvivl¬ 
somt  den  danske  Arbejderklasse  bedre  stillet 
end  den  norske,  ja,  det  skulde  ikke  undre, 
om  den  danske  Arbejderstand  overhovedet 
med  Hensyn  til  Levemaade  indtog  noget  af 
en  »forende  Verdensstilling«.  I  hvert  Fald 
har  Ernæringsspørgsmaalet  skudt  sig  frem  i 
Norge  navnlig  efter  at  Kaffedrikningen  —  des¬ 
værre  som  en  mørk  Side  af  Afholdssagens 
Fremtrængen  —  med  tilhørende  Forbrug  af 
Wienerbrød  og  Smørrebrød  er  gaaet  over 
til  at  blive  Ernæringsstandard  for  store  Dele 
af  norske  Underklasser  saavel  i  By  som  paa 
Land.  Følgerne  af  en  saadan  Ernæring  skal 
selvfølgelig  ikke  udeblive. 

Ogsaa  paa  det  andet  store  Omraade,  Bolig- 
spørgsmaalet,  trænges  til  kraftig  Reformering, 
og  sikkert  er  ogsaa  her  særlig  norske  For¬ 
hold  af  den  Karakter,  at  de  opfordrer  til 
kraftigt  Reformarbejde.  Paa  den  anden  Side 
frembyder  Arbejderboligspørgsmaalet  i  Norge 
ogsaa  mere  positive  Sider  ved  de  store  Fa¬ 
briksanlæg  midt  ude  i  Naturen,  skabt  af 
Vandkraftanlægene,  hvor  man  har  de  ypper¬ 
ligste  Betingelser  for  fra  bar  Grund  af  at  skabe 
sunde  Forhold  i  saa  Henseende.  Opgaver  i 
denne  Retning  er  taget  op  og  løst  overordent¬ 
lig  smukt  hl.  a.  af  Rjukan-Selskabet.  For 
Kristianias  Vedkommende  er  Spørgsmaalet 
om  særlige  Arbejderboliger  taget  op  af  selve 
den  Fabrik,  Forfatteren  staar  i  Spidsen  for. 
Hvad  enten  man  nu  tænker  sig  Byggespørgs- 
maalet  taget  op  af  de  industrielle  Virksom¬ 
heder  selv  eller  løst  gennem  Byggeforeninger, 
gennem  privat  Initiativ  eller  lignende,  vil  en 
Reformering  af  Arbejderboligerne,  paa  hvil¬ 
ket  Omraade  man  maa  indrømme,  der  i  For¬ 
tiden  navnlig  i  Storstæderne  er  begaaet  store 
Forsyndelser,  sikkert  faa  forøget  Betydning, 
efterhaanden  som  den  paabegyndte  Udflyt¬ 
ning  af  Industrierne  fra  Storbyerne  til  Lan¬ 
det  tager  Fart.  Forfatteren  fremhæver  her, 
at  Idealet  maa  være,  at  Arbejderen  efterhaan¬ 
den  selv  erhverver  det  Sted,  hvor  han  bor. 

Til  Slut  vender  han  sig  mod  Arbejder- 


spørgsmaalet,  der  desværre  i  Norge  synes  at 
blive  mere  og  mere  vanskeligt  gennem  de 
revolutionære,  syndikalistiske  Strømningers 
rivende  Fremgang  i  dette  Land,  en  Frem¬ 
gang,  der  utvivlsomt  staar  i  Forbindelse  med 
den  noget  ringere  Kultur,  store  Dele  af  norsk 
Industriarbejderstand  endnu  kun  er  i  Besid¬ 
delse  af,  en  Følge  af  deres  saa  hurtigt  fore- 
gaaede  Rekrutering  fra  Land-  og  Skovbru¬ 
gets  mere  enfoldige  Verden.  Forfatteren  er 
selv  Tilhænger  af  kort  Arbejdstid  og  sætter 
en  8  Timers  Normaldag  som  sit  Ønske,  men 
han  fremhæver  rigtignok,  at  hvis  ikke  Arbej¬ 
derne  selv  yder  efter  Evne,  og  hvis  ikke 
Driftslederen  kan  gøre  Regning  paa,  at  hans 
Arbejdere  forstaar  Sammenhængen  i  Forhol¬ 
det  mellem  Arbejde  og  Produktion  og  indser, 
at  Fremskridtene  atter  er  afhængig  af  Arbej¬ 
derstandens  voksende  Dygtighed  og  stigende 
Arhej dsintensitet,  er  alle  gode  Bestræbelser 
spildte.  Den  nye  Parole  »mindst  muligt  Ar¬ 
bejde  for  højst  mulig  Løn«,  viser  han,  i  sine 
Følger  er  den  mest  arbejderfjendtlige  Tanke¬ 
gang,  der  findes. 

Efter  i  nogle  særlige  Afsnit  at  have  be¬ 
handlet  Chokolade-  og  Kakaofabrikationen 
samt  Kakaoens  Næringsværdi  og  specielt 
omtalt  den  norske  Chokoladeindustri,  ender 
det  livligt  skrevne  og  tankevækkende  Hefte 
med  følgende  Bemærkninger: 

»Den  praktiske  Løsning  af  det  industrielle 
Problem  er,  som  tidligere  pointeret,  afhæn¬ 
gig  af  Industriens  økonomiske  Basis,  og  her 
spiller  mange  Faktorer  ind.  Flere  af  disse 
er  en  Industris  Leder  selv  ikke  Herre  over. 

Ikke  mindst  vil  hos  os,  med  vort  stærkt 
begrænsede  hjemlige  Marked,  Overproduk¬ 
tionen,  den  usunde  Konkurrence  være  en 
Fare  for  det  sociale  Arbejde.  Det  kan  komme 
til  at  tage  Aarrækker  at  regulere  Følgerne  af 
en  saadan  Konkurrence,  og  i  denne  Tid,  hvor 
man  maa  tære  paa  de  under  gunstigere  For¬ 
hold  opsparede  Reserver,  vil  nødvendigvis 
det  sociale  Reformarbejde  træde  i  Baggrun¬ 
den.  Ogsaa  en  anden  Faktor  kan  faa  afgø¬ 
rende  Betydning.  For  vort  Arbejdsliv  og  vor 
Produktion  er  Syndikalismen  en  alvorligere 
Fare,  end  man  i  Almindelighed  maaske  har 
gjort  sig  klart.  I  det  hele  taget  er  det  nød¬ 
vendigt  at  fastholde  i  Almenhedens  Erindring, 
at  en  industriel  Bedrift  altid  er  en  sensibel 
Organisme,  og  at  den  selv  under  den  mest 
forsigtige  Ledelse  indeholder  en  stor  Risiko 
saavel  for  dem,  der  sætter  deres  Arbejds¬ 
kraft,  Erfaring  og  personlige  Ærgerrighed 
ind,  som  for  dem,  der  gør  deres  Indsats  i 
Form  af  Kapital.«  Povl  Drcichmann. 

Industri  og  Teknik  som  Basis  for  moderne  Krigsførelse. 

En  Oversigt  over  de  krigsførende  Staters  Krigsmateriel-Industrier. 


Mkd  forfærdelig  Tydelighed  har  den  nu¬ 
værende  Krig  vist  den  dominerende 
Rolle,  som  Industri  og  Teknik  spiller  i  mo¬ 
derne  Krigsførelse.  Bag  Kæmpehærenes  Mil¬ 
lioner  af  Mænd  staar  Krigsmateriel-Industri- 
erne  med  alle  deres  Grene  fra  de  svære  In¬ 
dustrier  til  Værktøjsmaskinindustrierne  og 
Finmekaniken,  fra  Skibsværfter,  Jernbane- 
og  Automobilmaterielfabriker  til  Luftskibs- 
og  Flyvemotorværksteder.  Det  er  første  Gang 
i  den  moderne  Industrialismes  Historie, 
den,  der  saa  gennemgribende  har  omformet 
Nationernes  daglige  Liv  i  Fredstider  —  at 
dens  Resultater  skulde  vise  sig  ogsaa  under 
Krigsforhold.  Dette  har  fundet  Sted  med  et 
overvældende  Indtryk  af  Industriens  og  Tek- 
nikens  Betydning,  en  Betydning,  der  er  saa 
stor,  at  den  yderligere  fastslaar  det  store 
Vendepunkt  i  Krigens  Historie,  der  kendeteg¬ 
nes  ved  at  Hovedvægten  er  flyttet  fra  Men¬ 
neskene  over  til  Materiellet.  Dagspressen 
bringer  stadig  Beretninger  herom,  og  som 
Grundlag  for  Opfattelserne  paa  disse  Om- 
raader  tror  vi,  det  kan  have  Interesse  at  give 
en  Oversigt  over  de  førende  Krigsmateriel- 
Fabriker  i  de  forskellige  krigsførende  Stater. 
Gennem  disse  Fabrikers  Arbejde  er  den  nu¬ 
værende  kæmpemæssige  Krig  forberedt,  gen¬ 
nem  deres  fortsatte  Leveringsdygtighed  vil 
meget  af  hver  paagældende  Stats  Evne  til  i 
Længden  at  hævde  sig  under  Krigen  være 
afhængig. 

Blandt  evropæiske  Industrivirksomheder 
er  der  ingen,  hvis  Navn  i  den  Grad  er  knyt¬ 
tet  til  Krig  og  Kanoner  som  Firmaet  Fried. 
Krupp,  Essen.  Samtidig  er  denne  Virksomhed, 
saavel  hvad  Omfang  som  Organisation  i  det 
hele  angaar,  blandt  de  største  og  mærkeligste 
paa  Jorden,  saa  en  Fremstilling  som  nær¬ 
værende  naturligt  bør  begynde  med  et  Rids 
af  de  Kruppske  Værker,  der  tillige  giver  et 
Udviklingsbillede  af  den  moderne  Staal-  og 
Vaabenindustri,  og  som  derfor  ogsaa  vil 
danne  Baggrund  for  de  øvrige  Virksomheder, 
der  skal  omtales. 

Værkstederne  grundlagdes  den  20.  Novem¬ 
ber  1811  af  en  velstaaende  Købmand,  Fried. 
Krupp  fra  Essen.  Begyndelsen  var  en  Digel- 
staal-  og  Værktøjsfabrik,  og  Hensigten  var 
at  søge  det  den  Gang  ganske  eneherskende 
engelske  Digelstaal  fortrængt  fra  det  tyske 
Marked.  —  De  første  Forsøg  var  imidlertid 
alt  andet  end  lovende.  Kun  en  kort  Periode 
omkring  1816  var  det  begyndt  at  gaa  bedre, 


da  Krupp  omkring  Aaret  1820  forbyggede 
sig  og  fra  dette  Aar  og  til  sin  Død  i  1826 
kæmpede  en  haabløs  Kamp  dels  med  Pen¬ 
gevanskeligheder,  dels  med  en  Række  Fa¬ 
brikationsuheld.  —  Efter  hans  Død  over¬ 
tog  den  ældste  Søn,  Alfred  —  den  Gang  kun 
14l/a  Aar  gammel  —  Ledelsen  af  Virksom¬ 
heden  og  blev  dens  anden  og  egentlige  Grund¬ 
lægger.  Det  er  denne  ene  Mand,  der  med 
ualmindelig  Energi  og  Dygtighed,  men  navn¬ 
lig  med  enestaaende  Fremsynethed,  naaede  at 
føre  den  ham  efterladte  omtrent  fallerede 
Virksomhed  ud  af  Uføret  og  frem  til  Ver¬ 
densryet.  I  hans  lange  Levetid  skete  mange 
tekniske  Omvæltninger,  bl.  a.  indenfor  Jern- 
og  Staalproduktionen.  Den  gamle  Herdfrisk- 
ning  med  sin  ringe  Ydeevne  —  ca.  21  Døgn 
om  Fremstillingen  af  10  Tons  Staal  —  blev 
erstattet  af  Puddelprocessen,  der  efterh aan¬ 
den  naaede  at  præstere  ovennævnte  Kvan¬ 
tum  paa  kun  3  Døgn.  Til  over  Midten  af  for¬ 
rige  Aarhundrede  var  dette  den  herskende 
Metode  til  Fremstillingen  af  Staal,  da  Besse- 
mer  med  sin  —  senere  af  Thomas  forbedrede 
—  Fremgangsmaade  nedsatte  Produktions¬ 
tiden  for  10  Tons  Staal  til  —  20  Minuter! 
Senere  bød  endelig  Siemens-Martinprocessen 
Staalværkerne  Mulighed  for  at  oparbejde  In¬ 
dustriernes  og  Teknikens  stadigt  sig  opho¬ 
bende  Alfald  af  smedeligt  Jern  til  nyt  Staal, 
et  Forhold  af  største  Betydning.  Det  er  ved 
maalbevidste  Udvidelser,  rettidige  Køb  samt 
ved  Indførelsen  af  de  nye  Processer,  at  Krupp 
ved  sit  klare  Blik  for,  hvad  Muligheder  det 
nye  kunde  bære  i  sit  Skød,  ved  raske  og  re- 
solute  Greb  formaaede  at  sikre  sig,  at  han 
altid  var  i  allerførste  Række.  —  Allerede  tid¬ 
ligt  indførte  han  Bessemerprocessen  (Essen) 
og  anlagde  et  Thomasværk  i  Rheinhausen 
med  4  mægtige  Ovne  —  »Pærer  —  hver  paa 
25  Tons  Kapacitet.  Martin  processen  optoges 
Aar  1869.  Virksomheden  raader  i  Øjeblikket 
over  5  Værker  med  56  Martinovne. 

Det  var  dog  oprindeligt  navnlig  Digel- 
staalværket,  der  bragte  ham  i  Vælten.  Dette 
Staal  af  fremragende  Ensartethed  og  Godhed 
anvendtes  oprindelig  ene  til  Værktøj,  Stemp¬ 
ler  og  Strækvalser.  Først  senere  —  omkring 
1847  —  begynder  Krupp  sine  Forsøg  med 
Fremstillingen  af  Digelstaalkanoner,  til  at  be¬ 
gynde  med  kun  med  maadeligt  Held;  senere 
(1849)  med  bedre  Lykke.  Men  det  er  dog 
først  med  den  store  Ordre  af  1859  paa  300 
Kanoner  til  det  prøjsiske  Krigsministerium, 

at  Kanonproduktionen  sammen  med  Panser, 
og  da  særlig  Nikkelstaalplader,  bliver  Hoved¬ 
virksomheden,  et  Omraade,  hvor  Krupp,  i 
hvert  Fald  hvad  Tradition  og  Virksomhe¬ 
dens  Omfang  angaar,  er  Verdens  forste  Fa¬ 
brik  med  talrige  Kanon-  og  Særværksteder, 
Prøvepladser,  Skydebaner  o.  s.  v.  —  I  Aaret 
1861  naaede  Krupp  gennem  Udstillingen  i 
London  at  faa  sit  Digelstaal  endelig  aner¬ 
kendt  som  et  Produkt  paa  Højde  med  det 
engelske,  og  siden  har  Virksomheden  efter 
en  Tilbagegang  i  70’erne  udviklet  sig,  i  Pro¬ 
duktionernes  Antal  og  de  enkelte  Virksom¬ 
heders  Omfang,  stærkere  end  nogen  anden 
tysk  Virksomhed.  Alfred  Krupp  døde  i  Aaret 
1887  efter  at  have  ikke  alene  op-  og  indarbej¬ 
det  dette  Kæmpeforetagende,  men  ogsaa  ved 
sit  »Generalregulativ«  af  1872  saa  at  sige 
ordnet  en  Grundlov  for  hele  Virksomheden 
og  dens  Fremtid. 

Firmaet  Fried.  Krupp,  Essen/Ruhr  er  da 
ikke  blot  en  vældig  Virksomhed,  der  foruden 
Hovedfabrikerne  i  Essen  med  Digelstaalvær- 
ket,  og  hvad  dertil  hører,  Kanonfabrikerne 
med  Skydebanerne  ved  Meppen,  Tanger- 
hiitte  o.  s.  v.,  omfatter  Kul-  og  Kokesvær- 
kerne  Sålzer  u.  Neuach,  Hannover,  Hannibal 
o.  s.  v.,  talrige  Bjergværker  og  Gruber,  Ma- 
skinfabriken  i  Magdeburg-Buckau  og  Kæm¬ 
peværfterne  ved  Kiel,  samt  et  eget  Rederi  i 
Rotterdam.  I  disse  talrige  Virksomheder  pro¬ 
duceres  Raajern,  Staal,  Specialstaalsorter, 
Værktøjsmaskiner  og  Specialmaskiner  for  en 
Række  Industrier,  Jernbanemateriel,  Skibs¬ 
bygningsmateriel,  Skibe,  og  da  navnlig  Krigs¬ 
materiel:  Kanoner  og  Panserplader  i  alle 
Afskygninger.  Men  er  Virksomhedernes  Antal 
stort,  saa  er  deres  Omfang  det  ogsaa.  1.  Juli 
1913  beskæftigede  Krupp  78,634  Mennesker  og 
deraf  41,567  alene  i  Essen.  Fabrikerne  ejede 
2461,66  Hektar  Land,  eller  ca.  Vs  □  Mil, 
hvoraf  185,16,  eller  ca.  100  Td.  Land  over¬ 
bygget.  Balancen  af  3%  1912  er  paa  575,644,073 
Mark,  og  Gevinst  og  Tabskonto  balancerer 
med  50,268,882  Mark.  Produktionen  fremgaar 
af  følgende  Tal: 

Antal  Ydelse  pr.  24  Timer 

Højovne .  18  4500  Tons  Raajern 

Kokesværker  ...  5  3500  Tons  Kokes 

Thomas  og  Bes- 
semerovne  ....  13 

Martinovne  ....  56 

Digel  ovne .  24 

Elekt.  Smelteovne  2 

Varmeovne . 620 

Dampkedler.  .  .  .  889  |  der  forsyner  Dampmaski- 
Gasgeneratorer.  .  23  |  ner  med  ialt  255,009  HK. 


De  elektriske  Stationer  forsyner  6000  Elek¬ 
tromotorer,  5200  Ruelamper  og  66,300  Gløde¬ 
lamper. 

Materialforbruget  er  selvsagt  ogsaa  over¬ 
ordentligt. 

I  Forretningsaaret  1912 — 13  brugtes: 

Kul .  1,530,000  Tons 

Koks .  1,558,000  — 

Briketter.  .  .  40,000  — 

Erts .  2,500,000 

(deraf  fra  udenlandske  Gruber  2,100,000 Tons). 


Tilslag  .  .  500,000  T. 

Vand.  .  .  .  63,200,000  cbm. 

Lysgas  .  .  16,100,000  cbm. 

Kraftgas  .  910,000,000  cbm. 

Varmegas  5,462,000,000  cbm. 
Elektrisk 


I  Kjøbenhavns 
offentlige  Værkers 
.  aarlige  Produk¬ 
tion  er 

)  ca.  70,000,000  cbm. 


Strøm  .  .  140,000,000  Kw.-Timer. 


Frankrigs  Hovedvaabenfabrik  er  Schneider 
&  Cie  i  Le  Creusot,  en  B}r  paa  ca.  40,000  Ind¬ 
byggere  i  Departementet  Saone  et  Loire, 
noget  Vest  for  Ghålons  sur  Saone.  Denne 
Industribys  Historie  gaar  tilbage  til  det  16. 
Aarlnindrede.  I  Slutningen  af  det  18.  Aarhun- 
drede  grundlagdes  et  Jernstøberi,  men  først 
i  1835,  da  Eugen  Schneider,  en  Lothringer  af 
Fødsel  og  Ejer  af  store  Hytteværker  i  Lothrin- 
gen,  kom  til  Le  Creusot  begyndte  Foretagen¬ 
det  at  udvikle  sig  livligere.  Det  nuværende 
Firma,  Schneider  &  Gie,  besidder  foruden 
Hovedfabrikerne  i  Le  Creusot  et  Skibsværft 
og  Værksted  for  Krigsmateriel  i  Chalons  sur 
Saone,  Kulgruber  i  Decise,  Mont  Ghanin, 
Jerngruber  i  Spanien,  Lothringen  o.  s.  v.,  en 
Fabrik  for  Turbo-Dynamoer  i  Champagne, 
Artilleriværksteder  og  Skydepladser  ved  Le 
Havre,  Hartfleurs  og  Toulon;  endelig  en  Fa¬ 
brik  for  ildfast  Materiale  i  Perreuil.  Desuden 
er  Firmaet  interesseret  i  forskellige  andre 
industrielle  Foretagender,  f.  Eks.  i  Værfterne 
ved  Gironde  (Bordeaux).  Som  man  ser,  repræ¬ 
senterer  altsaa  ogsaa  den  franske  Hoved¬ 
fabrik,  ligesom  den  tyske  (Krupp),  en  Sam¬ 
menslutning  af  samtlige  Produktionsstadier 
i  hele  Vaabenindustrien  lige  fra  Kul-  og  Jern¬ 
gruberne  til  Skydepladserne  for  de  fremstil¬ 
lede  Vaaben,  en  saakaldt  Kartellering  paa 
tværs. 

Greusotværkets  Beliggenhed  er  for  et  stort 
Jern-  og  Staalværk  vel  ikke  udpræget  gun¬ 
stig,  da  Kulproduktionen  i  Omegnen  kun 
dækker  lU  af  Forbruget  og  Jernmalmen  maa 
tilføres  fra  Lothringen  og  fra  Udlandet. 
Transport  ad  Vandveje  til  Stedet  er  ikke 
muligt.  Den  nærmeste  Vandvej  kan  kun  naas 
gennem  et  længere  Stykke  Jernbane,  som 

Firmaet  selv  ejer.  Med  Hensyn  til  Fremstil¬ 
ling  af  Krigsmateriel,  i  Særdeleshed  af  Skyts 
og  Panserplader,  staar  Værket  indenfor  Frank¬ 
rigs  Grænser  ubestridt  paa  forste  Plads,  og 
selv  sammenlignet  med  de  øvrige  førende 
Verdensfabriker  i  denne  Branche  er  dets  tek¬ 
niske  Stilling  som  bekendt  fremragende.  For¬ 
uden  egentlig  Krigsmateriel  leverer  Værkerne 
Dampkedler,  Dampturbiner,  Olie-  og  Gas¬ 
maskiner,  Motorvogne,  Jernblik  o.  s.  v.  De  5 
Højovne  producerer  daglig  hver  fra  100  til 
200  Tons.  En  Del  af  de  nødvendige  Koks 
fremstilles  paa  Værket  selv  i  et  Anlæg  paa 
73  Biproduktovne.  Den  overflødige  Højovns¬ 
gas  og  Koksovnsgas  anvendes  til  Fyring  un¬ 
der  Dampkedler,  medens  Gasmaskiner  først 
i  den  nyeste  Tid  er  opstillet.  I  Staalværkerne 
fremstilles  Digelstaal  til  Projektiler  og  Værk¬ 
tøj  samt  Thomas-  og  Martinstaal.  Til  Panser- 
plader  og  Skyts  anvendes  Martinstaal  ligesom 
paa  alle  andre  Støbestaalværker  i  Verden 
med  Undtagelse  af  Krupps  Værksteder,  som 
selv  for  de  største  Skibskanoner  anvender 
Digelstaal.  Som  største  Vægt  for  støbte  Staal- 
blokke  angives  75  Tons.  Panserpladevalse- 
værket  til  Valsning  af  store  Blokke  drives  af 
en  14,000  HK  Dampmaskine.  Af  større  hydrau¬ 
liske  Presser  haves  i  Smedieafdelingen  7  med 
Tryk  indtil  10,000  Tons.  Anlægene  i  Chålons 
sur  Saone  knytter  sig  nøje  til  Hovedværker¬ 
nes  Virksomhed  og  er  beskæftiget  med  Ud¬ 
rustning  af  Torpedo-  og  Kanonbaade.  Alt  i 
alt  beskæftiger  Schneider- Værkerne  over  20,000 
Arbejdere,  og  Produktionen  af  Jern-  og  Staal- 
varer,  Krigsmateriel,  Maskiner  o.  s.  v.  angi¬ 
ves  til  aarlig  200,000  Tons. 

Hovedværkstederne  for  den  belgiske  Krigs¬ 
materiel-Industri  tilhører  Firmaet  John  Cocke- 
rill  i  Seraing  ved  Liége,  der  som  bekendt  alle¬ 
rede  paa  et  meget  tidligt  Stadium  af  Krigen  faldt 
i  tysk  Besiddelse.  Værkerne  ligger  i  fortrinlig 
Beliggenhed  lige  ved  Maasfloden  midt  i  det 
belgiske  Kuldistrikt.  Fabrikerne  grundlagdes 
i  1817  af  John  Cockerill,  en  indvandret  Eng¬ 
lænder.  Fra  en  beskeden  Begyndelse  har  An¬ 
lægene  arbejdet  sig  op,  saaledes  at  de  nu  be¬ 
skæftiger  ca.  11,000  Arbejdere.  Endnu  i  April 
d.  A.  fordobledes  Aktiekapitalen  til  25  Miil. 
Fr.  Det  aarlige  Forbrug  af  Kul  beløber  sig 
til  350,000  Tons;  deraf  producerer  Værkerne 
250,000  Tons  af  sine  egne  i  umiddelbar  Nær¬ 
hed  beliggende  Gruber,  medens  Resten  til¬ 
føres  fra  Tyskland  eller  andre  belgiske  Gru¬ 
ber.  Af  Jernmalm  forbruges  aarlig  500  å 
000,000  Tons,  som  hovedsagelig  tilføres  fra 
de  franske  Distrikter  ved  Meurthe  og  Mosel 
og  for  en  mindre  Dels  Vedkommende  fra 


Selskabets  Malmgruber  i  Spanien.  Hoved¬ 
kraftværket  bestaar  af  8  dobbelte  Gasmaskiner 
med  hver  sin  Dynamo.  Den  elektriske  Driv¬ 
kraft  er  gennemført  overalt  med  Undtagelse 
af  Grovvalseværket.  Staalværkerne  produce¬ 
rer  aarlig  omkring  250,000  Tons.  De  bestaar 
af  et  Bessemer-Anlæg  med  5  Ovne  til  15  Tons, 
et  Siemens- Martin  Anlæg  med 3  Ovne  til  15 Tons, 
og  en  elektrisk  Smelteovn  for  4,5  Tons.  Høj- 
ovnsanlæget  bestaar  af  4  ældre  Højovne  med 
en  daglig  Produktion  af  80  å  100  Tons  og  2 
Ovne  af  moderne  Konstruktion.  Valseværket 
fremstiller  hovedsagelig  Jernbaneskinner  med 
en  ugentlig  Produktionsevne  af  ca.  3000  Tons. 
Drivkraften  leveres  af  en  10,000  HK.  Damp¬ 
maskine. 

Lokomotivværkstederne  hører  til  de  be¬ 
tydeligste  i  Evropa.  Fabrikens  Hovedartikel 
er  den  4-cylindrede  6-koblede  Maskine,  Vægt 
80  Tons;  Hovedaftagere  er  foruden  de  bel¬ 
giske  Statsbaner,  Frankrig,  Spanien,  Portugal, 
Kina  og  Argentina.  Desuden  leveres  som  Spe¬ 
ciale  smaa  Felt-  og  Grubelokomotiver.  Ma- 
skinbygningsafdelingen  rummes  i  3  mæg¬ 
tige  Haller.  Herfra  udgaar  et  stort  Antal 
Dampmaskiner,  Pumper,  Blæseværker,  f.  Eks. 
Fabrikernes  bekendte  staaende  Blæseværker, 
Kraner,  Dampturbiner,  Gasmotorer  o.  s.  v. 
Afdelingen  for  Jernkonstruktion,  Brobygning, 
Stilladser  o.  s.  v.  rummes  i  (3  andre  mægtige 
Haller.  Alene  i  denne  Afdeling  findes  33  store 
Løbekraner.  Artilleriværkstederne  fabrikerer 
Belejrings-  og  Forsvarsskyts  af  mindre  Kali¬ 
ber,  hvorimod  Skyts  af  større  Kaliber  ikke 
fremstilles;  ogsaa  Skytsskjolde  o.  s.  v.  frem¬ 
stilles.  I  disse  Værksteder  er  samtlige  bel¬ 
giske  Feltkanoner  fremstillet.  Ligeledes  de 
belgiske  Fæstningers  Panserplader  og  Pan- 
sertaarne,  fremstillet  af  Chromnikkelstaal, 
der  efter  en  hemmelig  Metode  hærdes  ved 
lav  Rødglødhede  700 — 800  Grader.  Fremstil¬ 
lingen  af  Projektiler  er  betydelig  og  andrager 
daglig  400  Granater,  hvilket  Tal  let  kan  brin¬ 
ges  op  til  800.  Til  Virksomheden  er  endvidere 
knyttet  et  Skibsværft  i  Antwerpen  med  ca. 
1000  Arbejdere.  Her  bygges  hovedsagelig 
Floddampere,  f.  Eks.  til  Kongo  o.  s.  v.;  i  den 
senere  Tid  er  dog  ogsaa  Bygningen  af  større 
Søskibe  optaget. 

Tyngdepunktet  for  Ruslands  Vaabenindu- 
stri  repræsenteres  af  Pli  lilo  ff værkerne  ved 
Petrograd.  Disse  Værker  hører  til  de  ældste 
Jernhytteværker  og  Værksteder  i  Evropa. 
De  grundlagdes  allerede  Aar  1801  af  den  rus¬ 
siske  Regering  til  Fremstilling  af  Krigsmate¬ 
riel,  Kanoner  og  Projektiler.  1  Begyndelsen 
beskæftigede  det  ved  Newafloden  beliggende 

Støberi  det  for  daværende  Forhold  anselige 
Arbejdertal  af  ca.  800.  Efterhaanden  optoges 
ogsaa  andre  Fabrikationsgrene,  som  til  Slut 
trængte  Fremstillingen  af  Krigsmateriel  fuld¬ 
stændig  i  Baggrunden.  Værkernes  Betydning 
sank  samtidig  mere  og  mere,  indtil  de  Aar 
1868  opkøbtes  af  N.  J.  PutilofT,  som  var  den 
første,  der  indførte  Valsning  af  Jernbane¬ 
skinner  i  Rusland  og  som  bragte  Omsætnin¬ 
gen  enormt  i  Vejret.  Ligesom  Alfred  Krupp 
har  PutilofT  arbejdet  sig  frem  fra  smaa  For¬ 
hold.  Firmaet  omdannedes  i  1873  til  et  Ak¬ 
tieselskab,  som  optog  Fremstillingen  af  Staal 
og  byggede  store  Siemens -Martin  og  Besse- 
meranlæg.  PutilofT  døde  i  1885  uden  at  efter¬ 
lade  sig  nogen  Arvinger. 

PutilofTværkernes  Produkter  er  meget  for¬ 
skellige,  Skinner  og  Staalblik  danner  Hoved¬ 
artiklerne.  1890  anlagdes  et  Skibsværft,  som 
siden  da  stadig  har  været  under  Udvidelse. 
1893  afleveredes  det  første  Lokomotiv,  hvis 
samtlige  Dele  var  bygget  paa  Værkstederne. 
Nu  indtager  Lokomotivafdelingen  to  store 
Værksteder,  som  sætter  Fabrikerne  i  første 
Række  i  Lokomotivindustrien.  300  Kom- 
poundmaskiner  leveres  aarlig  til  russiske,  fin¬ 
ske  og  sibiriske  Baner,  og  maanedlig  afleve¬ 
res  gennemsnitlig  300  Godsvogne  og  25  Per¬ 
sonvogne.  Til  Udlandet  kan  Værkerne  intet 
levere,  da  deres  Produktion  helt  og  holdent 
er  optaget  for  det  russiske  Rige.  1898  blev 
Smedien  omændret  fra  Grunden  af,  og  6 
Smedepresser  paa  hver  1000  Tons  installere¬ 
des.  Endelig  kunde  Aar  1900  Fremstillingen 
af  Skyts  og  Projektiler  atter  genoptages  — 


den  Gren  af  Virksomheden,  som  Fabrikerne 
for  100  Aar  siden  var  blevet  baseret  paa. 
Staalværkets  nuværende  Produktion  udgør 
aarlig  60,000  Tons  Smedegods  og  ca.  6000 
Tons  Støbegods.  Valseværket  kan  fremstille 
80,000  Tons  Formjern  aarlig.  Ved  Siden  af 
Staalværket  findes  en  Afdeling  for  Fremstil¬ 
ling  af  Værktøjsstaal  samt  et  fortrinligt  ind¬ 
rettet  Laboratorium.  Metalhytteafdelingen 
omfatter  desuden  et  Kobbersmelteanlæg,  i 
hvilket  aarlig  500  Tons  Bronce  og  Messing 
smeltes,  der  anvendes  til  Lokomotivbygnin¬ 
gen,  til  Skytsfabrikationen  o.  s.  v.  Værkste¬ 
derne  falder  i  4  Hovedafdelinger:  Smedien 
med  en  Produktion  af  15,000  Tons  aarlig, 
hvoraf  1500  falder  paa  Skyts,  Dampkedel¬ 
bygning,  Afdelingen  for  Jernkonstruktioner  og 
Maskinbvgningsafdelingen;  den  sidste  er  den 
mest  udviklede.  Den  omfatter  Værksteder  for 
Bygning  af  Dampturbiner,  Dieselmaskiner, 
Pumper,  Kraner  o.  s.  v.  Skibsværftet  har 
bl.  a.  bygget  2  store  7000  Tons  Krydsere 
samt  adskillige  Jagere.  I  de  sidste  Aar  er 
Værftet  med  Støtte  fra  Biohm  &  Voss  i  Ham¬ 
borg  blevet  indrettet  ogsaa  for  Bygning  af 
store  Panserskibe.  Kanonfabriken,  der  har 
en  stor  Skydeplads  til  sin  Disposition,  har 
allerede  fremstillet  et  stort  Antal  Feltkanoner 
efter  Systemet  Schneider  i  Le  Creusot  samt 
forskellige  Kystkanoner. 

PutilofTværkerne  ligger  omtrent  10  km  Syd¬ 
vest  for  Petrograd  ved  Newaen.  Ved  største 
Beskæftigelse  arbejder  ea.  12,000  Mand  i  Fa¬ 
brikerne,  Kraftmaskinerne  yder  ialt  15,000  HK. 


#  #  # 


I  Anledning  af  „Den  danske  Urmagerskoles14  Jubilæum. 


Den  1.  Oktober  iaar  fejrede  »Den  danske 
Urmagerskole«  25-Aarsdagen  for  sin 
Stiftelse  og  fik  ved  denne  Anledning  Lejlig¬ 
hed  til  for  et  kort  Øjeblik  at  henlede  Op¬ 
mærksomheden  paa  sig  og  sin  Virken  gen¬ 
nem  de  mange  Aar.  Til  daglig  træder  denne 
Skole  jo,  som  danske  Fagskoler  i  det  hele, 
kun  sjeldent  frem  af  den  Ubemærkethed,  i 
hvilken  de  trods  den  betydningsfulde  Op¬ 
gave,  der  tildeles  dem,  oftest  henlever  deres 
Tilværelse.  Der  kunde  da  maaske  være  Grund 
til  en  Gang  at  ofre  hele  denne  Undervisnings¬ 
form  og  de  Skoler,  der  arbejder  efter  den, 
nedenstaaende  orienterende  Bemærkninger. 

Af  saakaldte  Fagskoler  lindes  der  her  i 
Landet  kun  faa.  Og  endnu  færre  bliver  der, 
naar  man  som  her  kun  tænker  paa  Haand- 


værkerfagskolerne,  d.  v.  s.  saadanne,  der  en¬ 
ten  uddanner  unge  Mennesker  til  Svende  i 
et  Haandværkerfag  udenom  Mesterværksted, 
eller  ogsaa  nøjes  med  mere  eller  mindre  ri¬ 
geligt  at  supplere  den  Uddannelse,  Lærlingen 
faar  hos  en  Mester,  ved  regelmæssig  Under¬ 
visning  paa  Skoleværksted  m.  m.  Der  ses  i 
denne  Sammenhæng  ganske  bort  fra  f.  Eks. 
»Husassistenternes  Fagskole«  samt  fra  »Fag¬ 
skolen  for  Syersker«,  skønt  sidstnævnte  nær¬ 
mer  sig  Haandværkerskolerne  ikke  saa  lidt. 

Tilbage  bliver  da  foruden  Jubilaren  af  1. 
Oktober  kun  Skomagernes  Fagskole,  Fag¬ 
skolen  for  Boghaandværk  og  Glarmestrenes 
Skole,  hvilke  alle  modtager  Støtte  paa  Finans¬ 
loven,  tilsammen  Kr.  9700  —  samt  Skræder- 
nes  og  Blikkenslagernes  Fagskoler,  der  er  for 

unge  til  endnu  at  nyde  godt  af  Statsstøtten, 
idet  den  første  kun  er  2  Aar  gammel,  medens 
den  anden  første  Gang  aabnede  sine  Porte 
paa  Urmagerskolens  Jubilæumsdag,  den  1. 
Oktober;  den  har  altsaa  endnu  kun  knapt  en 
Maaned  paa  Bagen. 

Som  bekendt  er  den  Form,  hvorunder  Lær¬ 
lingeuddannelsen  herhjemme  foregaar,  hoved¬ 
sagelig  »Mesterlæren«,  d.  v.  s.:  Uddannelsen 
af  den  unge  Haandværker  sker  hos  Fagets 
Mestre  paa  disses  Værksteder  og  under  dis¬ 
ses  Tilsyn  og  Ansvar.  Denne  Form  er  her¬ 
hjemme  endnu  den  almindeligste  og  til  den 
sværger  dansk  Haandværk  over  en  Bank  ta¬ 
get  saa  godt  som  enstemmigt.  Men  andet¬ 
steds,  f.  Eks.  i  Tyskland  og  Frankrig  o.  s.  v. 
er  man,  paavirket  af  den  moderne  Opfattelse 
af  den  »pædagogiske«  Betydning,  gaaet  andre 
Veje;  man  er  slaaet  ind  paa  en  rationel  Skole¬ 
uddannelse  med  Lærere  og  Skoleværksteder, 
en  Uddannelse,  der  som  Regel  er  virkelig¬ 
hedsfjern  og  ufyldestgørende  trods  dens  gode 
Mening.  —  Dette  er  Fagskolerne  i  den  evro- 
pæiske  Betydning  af  Ordet. 

Saavel  Urmagerskolen  som  Skomagersko¬ 
len  var  oprindelig  tænkte  som  saadanne  Fag¬ 
skoler,  altsaa  Skoler,  der  modtog  unge  Men¬ 
nesker  til  Oplæring,  saaledes  at  disse  ikke 
traadte  i  det  almindelige  Lærlingeforhold  til 
nogen  Mester.  Man  var  indenfor  de  nævnte 
to  Haandværk  blevet  ængstelig  for  Rekrute- 
ringen.  Oplæringen  blev  daarligere  og  daar- 
ligere.  Den  stadige  Specialisering  gjorde  efter- 
haanden  en  Række  Værksteder  værdiløse 
som  Læresteder,  et  Forhold,  der  i  foruroli¬ 
gende  Grad  bevirkede,  at  »Lærlingene«  saa¬ 
vel  i  Tal  som  i  Kvalitet  formindskedes.  Og  paa 
noget  lignende  Forhold  hvilede  Planerne  for 
den  unge  Skræderfagskole.  —  Senere  er  de 
to  førstnævnte  —  Urmager-  og  Skomager¬ 
skolen  —  i  noget  højere  Grad  komne  ind 
paa  ogsaa  at  tage  sig  af  Lærlinge  hos  Mestre 
ved  Aftenundervisning  eller  efter  deres  Ud¬ 
dannelses  Afslutning. 

De  tre  andre  Skoler,  den  bekendte  Fag¬ 
skole  for  Boghaandværk,  der,  som  dens 
Grundlægger,  Foreningen  for  Boghaandværk, 
har  saa  store  Fortjenester  for  dansk  Bogkunst, 
ligesom  Glarmesterfagskolen  og  den  nybagte 
Blikkenslagerfagskole,  er  derimod  alle  Skoler, 
der  nøjes  med  at  supplere  Lærlingeuddan¬ 
nelsen  paa  Lære-Værksted  hos  en  Mester: 
d.  v.  s.  saadanne  Opgaver,  som  det  daglige 
Liv  ikke  stiller,  ligesom  visse  Færdigheder, 
der  vanskeligt  læres  hos  en  almindelig  Mester 
i  Faget,  byder  Skolen  Lærlingen  Adgang  til. 
Og  dette  turde  i  de  fleste  Tilfælde  være  Frem¬ 


tidens  Vej  til  den  tiltrængte  Forbedring  af 
Haandværkets  praktiske  Uddannelsesforhold. 


Vender  vi  os  nu  atter  til  den  jubilerende 
Skole,  saa  var  dens  Formaal  oprindelig  som 
tidligere  nævnt  ene  det  at  oplære  unge  Men¬ 
nesker  i  Urmageriet,  altsaa  give  dem  den 
fuldstændig  praktiske  og  teoretiske  Uddan¬ 
nelse  i  Faget  —  uden  om  Mesterlæren. 

For  ea.  50  å  25  Aar  siden  var  Faget  nem¬ 
lig  kommet  saa  langt  ned,  at  der  maatte  gø¬ 
res  noget  alvorligt.  En  stor  Mængde  »Urma¬ 
gere«,  der  havde  faaet  Prædikatet  uden  vi¬ 
dere  Kvalifikationer,  modtog  glat  væk  unge 
Mennesker  til  Oplæring,  trods  det,  at  de  sna¬ 
rere  selv  kunde  have  nødig  at  lære  noget 
mere.  Ængstede  herved  besluttede  derfor  Ur- 
magerlauget  at  oprette  en  Urmagerskole  for 
igennem  den  at  faa  tilført  Standen  virkelig 
gode  Udøvere,  og  Resultatet  har  man  allerede 
for  Aar  og  Dag  siden  kunnet  spore.  Klare 
sig  med  de  faa  gode  Læresteder  kunde  man 
jo  ikke.  Den  allerede  da  stærkt  svindende 
Lejlighed  til  Uddannelse  af  Lærlinge  nød¬ 
vendiggjorde,  at  Faget  selv  tog  Sagen  i  sin 
Haand  som  Skolesag  og  Hovedopgave  —  selv 
om  man  senere  har  maattet  erkende,  at  der 
ved  Siden  heraf,  og  som  et  Omraade  af  stor 
Betydning,  laa  den  nærliggende  Opgave  at 
supplere  Mesterlæren  for  alle  Byens  Urma¬ 
gerlærlinge.  Hovedskolen  er  imidlertid  Ud¬ 
dannelse  af  Urmagersvende  helt  og  holdent. 
Skolen  antager  altsaa  Lærlinge,  allerede  fra 
14  Aars  Alderen.  Der  fordres  af  disse,  at  de 
maa  besidde  gode  Skolekundskaber.  Efter  en 
3  Maaneders  Prøvetid  afgør  Skolens  Besty¬ 
relse,  om  Lærlingen  kan  optages.  I  saa  Fald 
fortsættes  Uddannelsen  under  Ledelse  af  Sko¬ 
lens  Lærere  og  under  stadigt  Tilsyn  af  Besty¬ 
relsen.  Den  nævnte  Bestyrelse,  der  bestaar  af 
en  Formand  og  5  Bestyrelsesmedlemmer  in¬ 
denfor  Laugets  Mesterkreds,  afholder  derfor 
en  Gang  hver  Maaned  Møde  paa  Skolen,  ved 
hvilken  Lejlighed  alt  udført  Arbejde  efterses, 
og  alle  Skolens  Anliggender  bliver  behand¬ 
lede.  Herved  sikres  Kontakten  med  det  dag¬ 
lige  Urmageri,  ligesom  Skolen,  derved  at  den 
modtager  Arbejde  fra  Byens  Urmagere  og 
udfører  det,  netop  beskæftiges  som  det  dag¬ 
lige  Liv  kræver  det.  Hovedundervisningen 
paa  Skolen  er  den  praktiske,  saavel  rationelt 
Reparationsarbejde  som  helt  nyt  Arbejde. 
Der  lægges  selvfølgelig  navnlig  Vægt  paa 
Forfærdigelsen  af  nye  Ure,  hvortil  kommer 
Fagets  Teori,  saasom  Beregninger  og  Fagteg¬ 
ninger —  alt  Vejledning,  der,  som  Forholdene 

ligger,  næsten  kun  en  Skole  er  i  Stand  til  at 
byde  de  Unge.  Selv  yngre  Svende  tyer  der¬ 
for  efter  endt  Læretid  til  Skolen  for  der  at 
erhverve  sig  det  Kundskabs-Supplement,  som 
forskellige  fine  Arbejders  Udførelse  giver. 

Skolen  har  tre  Arter  af  Dagskolesøgende. 
Der  skelnes  mellem  Lærlinge,  Disciple  og 
»Gæster«. 

Lærlinge  kaldes  saadanne,  som  slet  ikke 
har  nydt  Undervisning  i  Urmageriet.  Disciple 
er  de,  som  har  nydt  mindst  2  Aars  praktisk 
Undervisning  i  Urmageriet,  og  som  deltager 
saavel  i  den  praktiske  som  i  den  teoretiske 
Undervisning.  Under -Benævnelsen  »Gæster« 
kan  unge  Mænd  optages,  der  ikke  gennem- 
gaar  den  regelmæssige  Læregang  i  Skolen, 
men  kun  for  et  kortere  Tidsrum  vil  uddanne 
sig  videre  i  visse  Undervisningsfag.  De  kjø- 
benhavnske  Lærlinge  (og  det  er  Hovedmas¬ 
sen  af  Eleverne)  søger  selvfølgelig  fortrinsvis 
Aftenskolen.  I  denne,  der  begynder  hver  1. 
Oktober  og  fortsætter  i  de  (5  Vintermaaneder 
til  1.  April,  kan  optages  Lærlinge,  der  har 
været  i  Lære  mindst  et  Aar  hos  Urmager¬ 
mestre.  Undervisningen  er  beregnet  paa  3 
halvaarlige  Kursus  og  bestaar  i  teoretisk 
Urmageri  og  Fagtegning,  saaledes  at  Eleverne 
i  3.  og  sidste  Halvaar  vil  være  i  Stand  til  at 
konstruere  og  tegne  den  til  Svendeprøven 
foreskrevne  Ankergang. 

Men  ogsaa  for  andre  Erhverv  spiller  Den 
danske  Urmagerskole  en  Rolle,  og  har  spil¬ 
let  den.  Som  Landets  eneste  Skole  for  Fin¬ 


mekanik  vil  den  sikkert  faa  stedse  stigende. 
Betydning. 

Takket  være  et  lille  Beløb,  som  i  Aar  for 
første  Gang  tindes  paa  Finansloven,  og  som 
er  til  Raadighed  for  unge  Haandværkeres 
Ophold  ved  og  Uddannelse  paa  Fagskole,  vil 
et  forhaabentlig  ad  Aare  stærkt  stigende  An¬ 
tal  Folk  udefra  kunne  drage  Nytte  af  denne 
Undervisningsanstalt. 


Uden  at  komme  dybere  ind  paa  hele  det 
vigtige  Spørgsmaal  »Haandværkeruddannel- 
sen«  og  de  forskellige  dermed  beskæftigede 
Faktorers  indbyrdes  Stilling,  kan  det  maaske 
siges,  at  Landets  Fagskoler  og  de  Bestræbel¬ 
ser,  de  var  eller  er  Udtryk  for,  har  været 
noget  mindre  i  Forgrunden  end  de  burde.  — 
Alle  herhenhørende  Spørgsmaal  granskes 
imidlertid  som  bekendt  i  det  sidste  Aar  grun¬ 
digt  af  en  dertil  nedsat  Kommission.  Maatte 
Resultatet  af  den  Reorganisation,  der  vel  alt- 
saa  tør  ventes  paa  Omraadet  »Haandværker- 
undervisning«,  blive,  at  Spørgsmaalet:  Sup¬ 
pleren  af  Mesterlæren,  hvor  denne  tiltrænges 
og  er  mulig,  løses  i  videste  Omfang,  saaledes 
at  alle.  Fag,  der  har  Trang  dertil,  faar  Adgang 
til  at  tilfredsstille  denne.  Og  maatte  Løsnin¬ 
gen  ske  paa  den  for  alle  Parter  heldigste 
Maade,  nemlig  saaledes,  at  den  nøjest  mulige 
Kontakt  med  Enkeltfagene  sikres,  da  vil  Re¬ 
sultatet  sikkert  blive  bedre  Arbejde,  og  i  det 
lange  Løb:  Penge  til  Landet. 


»V*  »v* 

W  W 

Bestemmelser  vedrørende  den  engelske  Ind-  og  Udførsel. 


Udenrigsministeriet  meddeler: 

I.  Det  britiske  Toldvæsen  er  af  den  briti¬ 
ske  Regering  bleven  bemyndiget  til  at  forlange 
Oprindelsescertifikater  eller  Erklæringer  an- 
gaaende  endelig  Bestemmelse  for  alt  Gods  og 
alle  Varer,  der  henholdsvis  indføres  til  eller 
udføres  fra  Storbritannien  og  Irland  under 
Handelssamkvemmet  med  enhver  udenlandsk 
Havn  i  Europa  eller  ved  Middelhavet  eller 
det  sorte  Hav  med  Undtagelse  af  Havne  i 
Rusland,  Belgien,  Frankrig,  Spanien  og  Por¬ 
tugal. 

II.  Som  Følge  heraf  vil  Erklæringer  om 
endelig  Bestemmelse  indtil  videre  blive  for¬ 
langt  med  Hensyn  til  alle  Varer,  der  ekspor¬ 
teres  fra  Storbritannien  og  Irland  til  alle 
ovenfor  anførte  udenlandske  Havne  uden 
Hensyn  til  Varernes  Værdi. 

III.  Hvad  Oprindelsescertifikater  angaar, 


da  vil  saadanne  foreløbig  ikke  blive  forlangt 
for  Levnedsmidler,  der  importeres  til  Stor¬ 
britannien  og  Irland;  herfra  undtages  dog 
Sukker.  De  vil  endvidere  kun  blive  forlangt 
naar  de  indføres  fra  følgende  Havne  i  Dan¬ 
mark: 

Kjobenhavn,  Aalborg,  Aarhus,  Bandholm, 
Esbjerg,  Fredericia,  Frederikshavn,  Helsingør, 
Horsens,  Kastrup,  Kolding,  Korsør,  Lemvig, 
Nyborg,  Odense,  Randers,  Rønne,  Svendborg 
og  Thisted. 

Endelig  vil  Oprindelsescertifikater  ikke 
blive  forlangt,  naar  det  drejer  sig  om  en¬ 
kelte  Varesendinger  (individual  consignments), 
hvis  Værdi  ikke  overstiger  100  Pund  Sterling. 

IV.  Alt  Gods  og  alle  Varer,  der  indføres 
fra  de  under  I.  nævnte  udenlandske  Havne 
(cfr.  det  under  III.  anførte)  uden  at  være  led¬ 
sagede  af  Oprindelsescertifikater,  vil  blive 

holdt  tilbage  af  det  britiske  Toldvæsen,  ind¬ 
til  de  forlangte  Certifikater  skaffes  tilveje. 
Toldvæsenet  er  imidlertid  bemyndiget  til  i 
saadanne  Tilfælde  under  Hensyn  til  et  Skøn 
over  de  foreliggende  Omstændigheder,  at  til¬ 
lade  Udlevering  af  Varer  mod  et  Depositum 
eller  anden  Garanti  (deposit  or  bond)  til  en 
Værdi  af  tre  Gange  de  paagældende  Varers 
Værdi  paa  Betingelse  af,  at  de  nødvendige 
Certifikater  tilvejebringes  inden  Udløbet  af 
en  nærmere  fastsat  Tidsfrist,  under  Forud¬ 
sætning  af,  at  det  ikke  ser  nogen  Grund  til 
at  nære  Mistanke  om,  at  Varerne  stammer 
fra  et  Land,  med  hvilket  England  er  i  Krig. 

V.  Gods  eller  Varer,  der  ønskes  udført  fra 
Storbritannien  og  Irland  til  udenlandsk  Havn 
i  Europa  eller  ved  Middelhavet  eller  Sorte¬ 
havet  med  Undtagelse  af  Havne  i  Rusland, 
Belgien,  Frankrig,  Spanien  og  Portugal  vil 
ikke  kunne  afsendes,  med  mindre  en  i  den 
foreskrevne  Form  affattet  Erklæring  om  de¬ 
res  endelige  Bestemmelse  er  bleven  overgivet 
til  vedkommende  Toldmyndighed. 

Følgende  Varer  undtages  fra  de  ovennævnte 
Bestemmelser : 

a)  Varer,  der  indføres  eller  udføres  i  Hen¬ 
hold  til  speciel  Tilladelse  (under  licence). 

b)  Varer,  der  er  afsendt  til  Storbritannien 
og  Irland  den  19.  Oktober  eller  tidligere. 

c)  Varer,  for  hvilke  Eksport-Opgivelser  til 
det  britiske  Toldvæsen  er  blevet  godkendt  in¬ 
den  den  9.  Oktober. 

Følgende  Formularer  forlanges  anvendt: 

Form  of  Certificate  of  Origin. 

I, . .  hereby  certify  that  Mr . 

(Producer,  Manufaeturer,  Merchant,  Trader, 
etc.),  residing  at . . .  in  this  town  has  declared 
before  me  that  tlie  merchandise  designated 
below,  which  is  to  be  shipped  from  this  town 

to  .  .  .  .,  consigned  to . (Merchant,  Manu- 

facturer,  etc.)  in  the  United  Kingdom,  is  not 


of  German,  Austrian  or  Hungarian  produe- 
tion  or  manufacture,  and  has  produced  to 
my  satisfaction  invoices  or  other  trustworthv 
documents  in  proof  thereof. 


Number 
and  de- 
scription 
of  cases 

Marks 

Num- 

bers 

Weight 

or 

Quantity 

Total 

value 

Contents 

This  certificate  is  valid  only  for  a  period 
of  not  more  than  ....  from  the  date  hereof. 


(Signature  of  (Signature  of  Consular  Authority 
person  declaring.)  issuing  Certificate,  and  date.) 

Form  of  statutorij  declaration. 

I,  .  .  .  .,  of  ...  .  do  solemnly  and  sincerely 
declare  as  follows:— 

I  have  made  all  necessarv  inquiries  in  or¬ 
der  to  satisfy  myself  as  to  the  ultimate  de¬ 
stination  of  the  goods,  particulars  of  which 
are  set  out  in  the  Schedule  below,  to  be  ex- 
ported  by  me  or  on  my  belialf  on  board 
to  .  .  .  .,  and  consigned  to  ....  of  ...  .,  and  do 
hereby  declare  that  to  the  hest  of  my  know- 
ledge  and  belief  none  of  such  goods  are  in- 
tended  for  consumption  in  any  State  at  pre¬ 
sent  at  war  with  His  Majesty,  aild  I  make 
this  declaration  conscientiously  believing  the 
same  to  be  true  and  by  virtue  of  the  Statu- 
tor}r  Declarations  Act,  1835. 

Schedule. 


Number 
and  de- 
scription 
of  cases 

Marks 

Num- 

bers 

Weight 

or 

Quantity 

Total 

value 

Contents 

Declared  before  me  this  ....  day  of  ...  . 


Declared  before  me  this  ....  day  of  ...  . 

(Signature  of  Commissioner  of  (Signature  of 

oaths  or  Justice  of  Peace.)  Declarant.) 


Mindre  Meddelelser. 


Handelsministeriet  meddeler: 

I  Handelsministeriets  Lokaler,  Holmens 
Kanal  9,  er  til  Gennemsyn  fremlagt  en  For¬ 
tegnelse  over  Kemikalier,  som  et  amerikansk 
Importfirma  i  Philadelfia  ønsker  Tilbud  paa. 

I  Handelsministeriets  Lokaler  er  endvidere 
fremlagt  til  Gennemsyn  et  Eksemplar  af  det 
tyske  »Reiehs-Gesetzblatt«  Nr.  83 — 1914  inde¬ 
holdende  en  Bekendtgørelse  af  30.  f.  M.  angaa- 
cnde  Forbud  indtil  videre  mod  at  yde  hvil- 
kensomhelst  Betaling  til  Storbritannien  og 


Irland  samt  de  britiske  Besiddelser,  tillige¬ 
med  et  Udklip  af  »Norddeutsche  Allgemeine 
Zeitung«  for  1.  d.  M.  vedrørende  ovennævnte 
Bestemmelse. 

Licitation  over  Klæde  til  Buenos  Aires. 

Angaaende  en  i  Buenos  Aires  stedfindende 
Bortlicitering  af  et  Parti  Klæde  til  Uniformer 
for  Byens  Politi  i  Aarene  1916 — 17  meddeler 
Handelsministeriet,  at  der  til  Eftersyn  i  Mi¬ 
nisteriets  Lokaler  er  fremlagt  en  fra  det 

danske  Generalkonsulat  i  nævnte  By  mod¬ 
tagen  Samling  Prøver  til  4  af  de  fremlagte 
Licitationsudbud. 

Det  tilføjes,  at  dersom  Firmaer  efter  Un¬ 
dersøgelse  af  Prøverne  skulde  ønske  at  gøre 
Tilbud,  vil  Generalkonsulatet  være  villigt  til, 
naar  det  modtager  en  klar  og  tydelig  telegra¬ 
fisk  Instruktion  desangaaende,  at  indgive  Til¬ 
bud  paa  det  paagældende  Firmas  Vegne. 

Et  Frihavnsanlæg  i  Malmø. 

Det  vil  være  bekendt,  at  der  allerede  gen¬ 
nem  flere  Aar  i  Sverige  har  været  arbejdet 
paa  Oprettelsen  af  Frihavne,  bl.  a.  ved  Ved¬ 
tagelse  af  de  fornødne  Lovforslag.  De  to 
Byer,  som  først  og  fremmest  i  denne  Sam¬ 
menhæng  er  kommet  i  Betragtning,  har  været 
Gøteborg  og  Malmø.  For  Gøteborg  foreligger 
meget  storstilede  Planer  forlængst  udarbejdet 
og  saa  vidt  vides,  er  Forarbejderne  herpaa 
alt  begyndt.  Hvad  Malmø  angaar,  har  Pla¬ 
nerne  her  ligeledes  i  længere  Tid  foreligget 
færdige  (jfr.  »Tidsskrift  for  Industri«  1913, 
Pag.  62  og  64).  Her  som  i  Gøteborg  er  Fri- 
havnsanlæget  tænkt  sammenknyttet  med  et 
specielt  Industrihavnsanlæg,  en  saare  fornuf¬ 
tig  Tanke,  som  uden  Tvivl  burde  have  været 
realiseret  ved  Anlæget  af  Kjøbenhavns  Fri¬ 
havn,  der  nu  ligger  saa  langt  væk  fra  Byens 
industrielle  Tyngdepunkt  som  vel  muligt. 

Det  er  ingen  Hemmelighed,  at  Malmøs  Fri¬ 
havn  er  tænkt  som  en  direkte  Konkurrent  til 
Kjøbenhavns.  Det  har  derfor  den  største 
Interesse  ogsaa  for  os,  at  Anlæget  af  det  stor- 
slaaede  Arbejde  nu  endelig  er  vedtaget  af 
Malmø  Byraad.  Der  er  foreløbig  bevilget  et 
Beløb  af  4,954,000  Kr.  til  Anlæg  af  en  Fri-  og 
Industrihavn;  Arbejdet  paabegyndes  straks. 
Den  nye  Havns  Beliggenhed  bliver  Øst  for  den 
nuværende  og  byggesved  Opfyldning  ud  i  Sun¬ 
det.  Største  Vanddybde  bliver  ca.  10  Meter. 
I  et  Afsnit  for  sig,  men  grænsende  direkte  til 
Frihavnen  lægges  længst  mod  Øst  det  store 
Industrihavnsomraade,  om  hvis  Bebyggelse 
henvises  til  den  anførte  Omtale  i  »Tidsskrift 
for  Industri«  1913.  Havneanlæget  faar  en 
fortræffelig  Beliggenhed  med  Hensyn  til  Bane¬ 
forbindelse,  idet  Gods-  og  Rangerbaner  kom¬ 
mer  til  at  grænse  umiddelbart  op  dertil. 

Nye  oversøiske  Dampskibslinier. 

Midt  under  Krigens  alvorlige  Tider,  der  jo 
ikke  mindst  har  gjort  sig  gældende  for  vor 


Skibsfart,  kommer  som  et  Lyspunkt  Realisa¬ 
tionen  af  to  længe  nærede  Planer  paa  vor 
Oversøfarts  Omraade.  Det  gælder  Etablering 
af  Dampskibsruter  henholdsvis  paa  Austra¬ 
lien  og  Brasilien.  Førstnævnte  Rute  er  taget 
op  af  0.  A\,  som  har  sendt  en  af  sine  store 
Oliebaade,  »Annam«,  af  Sted,  hvis  Ankomst 
sikkert  vil  vække  Opmærksomhed,  ogsaa  der¬ 
ved,  at  det  er  første  Gang,  et  Stor-Motorskib 
ses  paa  disse  Kanter.  Ruten  paa  Brasilien  har 
I).  F.  1).  S.  taget  op,  idet  delte  Selskabs  Dam¬ 
pere  »S.  P.  Holmblad«  og  »Pennsvlvania«  vil 
laste  i  Santos  og  Rio  de  Janeiro  i  sidste  Halv¬ 
del  af  December  direkte  for  Skandinavien. 
Agenter  i  Santos  og  Rio  bliver  Teodor  Wille  & 
Co.,  hvilket  Firma  tillige  giver  Oplysninger  om 
Fragtnoteringer.  Ved  denne  Rutes  Oprettelse 
muliggøres,  at  hjemlige  Importører  af  brasi¬ 
lianske  Produkter  nu  kan  lade  disse  afskibe 
direkte  hertil.  Skibene  vil  antageligvis  hoved¬ 
sagelig  komme  til  at  sejle  med  Kaffe  og  Kakao. 

Beklagelig  Favorisering  af  udenlandsk  Arbejde. 

I  en  Tid,  hvor  Nødvendigheden  af  i  videst 
muligt  Omfang  at  skabe  Arbejde  i  Landet  er¬ 
kendes  fra  alle  Sider,  virker  det  dobbelt  pin¬ 
ligt,  naar  man,  som  det  gennem  det  sidste 
Nummer  af  »Arbejdsgiveren«  er  sket,  faar  den 
Opfattelse,  at  der  i  visse  Kredse,  og  ikke  mindst 
i  saadanne,  der  har  med  Byggeforetagender 
at  gøre,  hersker  en  tilsyneladende  uforstaae- 
lig  Forkærlighed  for  udenlandsk  Arbejde  — 
selv  under  Forhold,  hvor  danske  Frembrin¬ 
gelser  er  fuldt  konkurrencedygtige.  Blandt  de 
graverende  Tilfælde,  nævnte  Blad  anfører,  og 
som  føleligt  berører  baade  vor  Teglværks-  og 
Stenindustri  samt  vort  Blikkenslagerhaand- 
værk,  kan  navnlig  fremdrages,  at  Kristians- 
borg  Slot  nu  skal  tagdækkes  med  1A  Million 
tyske  Tagsten  til  en  Værdi  af  ca.  60,000  Kr. 

#  #  # 

Notitser. 

Udlandets  Udførselsforbud.  Vi  minder  om, 
at  Fortegnelse  over  de  i  forskellige  Lande 
udstedte  Udførselsforbud  tillige  med  Tillægs- 
og  Ændringslister,  der  stadig  føres  å  jour, 
kan  faas  ved  Henvendelse  i  Industriraadets 
Sekretariat,  Vestre  Boulevard  18,  Kjøben- 
havn  B. 


Redaktion  og  Ekspedition:  Vestre  Boulevard  18,  Kjøbenhavn  B.  Telefon-Nr.  Byen  4084. 

Haandværks-  og  Industritællingen  af  26.  Maj  1914. 

En  foreløbig  Opgørelse. 


Som  tidligere  omtalt  blev  der  den  26. 

Maj  i  Aar  afholdt  en  almindelig  Haand¬ 
værks-  og  Industritælling  i  Danmark, 
den  tredje  i  Rækken,  idet  der  i  1897  og 
1906  blev  foretaget  lignende  Opgørelser. 
Som  Resultat  af  denne  Tælling  har  Sta¬ 
tistisk  Departement  nu  offentliggjort  føl¬ 
gende  Hovedresultater. 

Efter  den  foreløbige  Optælling  fandtes 
der  paa  Tællingsdagen  her  i  Landet 
82,400  industrielle  eller  haandværks- 
mæssige  Virksomheder.  Baade  de  Virk¬ 
somheder,  der  drives  som  selvstændige 
Erhverv,  og  de,  der  drives  som  Bierhverv, 
baade  Enkeltpersoners  og  Aktie-  o.  a. 
Selskabers  Virksomheder  er  medindbe- 
fattede.  Hver  Virksomhed,  der  har  kunnet 
udskilles  som  en  industriel  Enhed,  er 
talt  som  saadan,  uanset  om  den  maaske 
drives  i  Fællesskab  med  andre  Virksom¬ 
heder.  Industriens  og  Haandværkets 
samlede  Personel  er  opgjort  til  346,000. 
Heraf  var  229,000  egentlige  industrielle 
Arbejdere,  medens  Resten  var  Indehavere 
af  Virksomhederne,  Tilsynshavende,  Kon¬ 
torpersonale  o.l.  samt  Kuske,  Bude  m.  m. 
15,400  Virksomheder  benyttede  mekanisk 
Kraft  —  bortset  fra  Vind-  og  Vandkraft. 

For  at  kunne  sammenligne  Resulta¬ 
terne  af  de  enkelte  Tællinger  har  man 
ved  alle  de  tre  Undersøgelser  i  alt  væ¬ 


sentligt  fulgt  ensartede  Regler  med  Hensyn 
til  Faginddeling  o.  1.  Ligeledes  er  Tæl¬ 
lingerne  afholdte  paa  omtrent  samme 
Aarstid.  Begge  Tællinger  fandt  Sted 
under  Konjunkturforhold,  som  i  Almin¬ 
delighed  set  gav  Industrien  rigelig  Be¬ 
skæftigelse. 

Hovedresultaterne  af  de  tre  Tællinger 
fremgaar  af  følgende  Oversigt: 


Antal 

Virksomh. 

Samlet 

Personel 

„  ...  Virks.  m. 

Egentlige  mek.  Kraft 

industr.  ,  ,  Tr.  , 

.  ,  .  ,  (udenVind 

Arbejdere 

J  og  Vand) 

1914. . . 

.  .  .  82,400 

346,000 

229,000 

15,400 

1906. . . 

.  .  .  85,242 

315,219 

206,592 

6,735 

1897. . 

.  .  .  77,256 

272,456 

178,442 

3,856 

I  de  9  Aar  fra  1897  til  1906  steg  An¬ 
tallet  af  Virksomheder  med  8,000,  det 
samlede  Personel  med  43,000,  Antallet 
af  egentlige  industrielle  Arbejdere  med 
28,000  og  Antallet  af  mekanisk  drevne 
Virksomheder  med  2,900.  I  de  8  Aar 
fra  1906  til  1914  gik  Antallet  af  Virk¬ 
somheder  tilbage  med  3,000,  Personellet 
steg  med  31,000,  Arbejdertallet  med  22,500 
og  Antallet  af  mekanisk  drevne  Virksom¬ 
heder  med  8,700. 

Haandværk  og  Industri  i  Byerne 
og  paa  Landet. 

Fordelt  paa  Landets  Hoveddele  var 
Antallet  af  Virksomheder,  Personel  og 
Arbejdere  følgende  efter  Tællingen  1914: 

Antal 

Virksomh. 

Samlet 

Personel 

Egentlige 

industr. 

Arbejdere 

Virks.  m. 
mek.  Kraft 
(udenVind 
og  Vand) 

Hovedstaden  13.900 

119,000 

87,000 

2,400 

Provinsb.  .  .  .  20,600 

109,000 

77,000 

4,400 

Landdistr.  .  .  47,900 

118,000 

65,000 

8,600 

Hele  Landet.  82,400 

346.000 

229,000 

15,400 

I  Forhold  til  Folketallet  er  Antallet  af 
Virksomheder  mindst  i  Hovedstaden  og 
størst  i  Provinsbyerne.  Men  Forskellen 
er  mindre  nu  end  før,  idet  Antallet  af 
Virksomheder  er  forholdsvis  formindsket 
i  Provinsbyerne  og  især  paa  Landet.  Pr. 
1000  Indbyggere  fandies  der  saaledes  i 
1914  i  Hovedstaden  24  Virksomheder,  i 
Provinsbyerne  36  og  paa  Landet  28, 
medens  de  tilsvarende  Tal  i  1906  var 
henholdsvis  24,  40  og  34. 

Paa  Landet  er  der  forskellige  Fag 
indenfor  det  lille  Haandværk  (Vævere, 
Træskomagere  m.  fl.),  i  hvilke  Antallet 
af  Virksomheder  gaar  saa  stærkt  ned,  at 
det  giver  sig  Udtryk  i  en  almindelig 
Nedgang  fra  34  til  28  Virksomheder  pr. 
1000  Indb. 

I  Hovedstaden,  hvor  Koncentrations¬ 
tendensen  naturligvis  ogsaa  gør  sig  gæl¬ 
dende  i  mange  Fag,  modvirkes  den  noget 
af,  at  der  kommer  Smaabedrifter  i  nye 
Fag,  Reparationsværksteder  o.  1.  til. 

Industriens  samlede  Personel  udgør  i 
Forhold  til  Landets  samlede  Indbygger¬ 
tal  121  pr.  1000,  hvoraf  egentlige  Arbej¬ 
dere  80;  baade  i  Landet  som  Helhed  og 
i  dets  ovennævnte  Hoveddele  er  dette 
Forhold  kun  undergaaet  uvæsentlige  Æn¬ 
dringer  siden  1906.  Industri  og  Haand¬ 
værk  er  altsaa  numerisk  set  hverken 
gaaet  frem  eller  tilbage  i  Forhold  til 
den  hele  Befolkning. 

Store  og  smaa  Virksomheder. 

Spørger  man  dernæst  om  de  Forskyd¬ 
ninger,  der  foregaar  indenfor  selve  Er¬ 
hvervsgrupperne  Industri  og  Haandværk, 
gør  disse  sig  særlig  gældende  i  to  Ret¬ 
ninger:  for  det  første  mellem  Fagene, 
idet  nogle  stagnerer  eller  gaar  tilbage, 


andre  gaar  frem,  og  deres  indbyrdes 
Betydning  forandres;  for  det  andet  inden¬ 
for  Fagene,  idet  nogle  Virksomheder  for¬ 
svinder,  andre  kommer  til,  og  der  sam¬ 
tidig  som  Regel  sker  en  Koncentrering  i 
store  Bedrifter. 

At  denne  sidste  Udvikling  gør  sig  gæl¬ 
dende  indenfor  Haandværk  og  Industri 
som  Helhed,  fremgaar  bl.  a.  af  følgende 
Tal,  der  angiver  Virksomhedernes  For¬ 
deling  efter  Størrelse  (Arbejdertal)  ved 
de  tre  Tællinger: 


Antal  Virksombeder 

1914 

1906 

1897 

uden  Arbejdere . 

42,190 

47,117 

42,559 

med  1 — 5  Arbejdere.  .  .  . 

34,021 

32,126 

29,251 

—  6—20  —  - 

4,700 

4,533 

4,219 

-  21  —  100  —  - 

1,272 

1,248 

1,062 

—  over  100  —  .... 

259 

218 

165 

Tilsammen  .  .  . 

'82,442 

85,242 

77,256 

Antallet  af  Virksomheder  uden  Arbej¬ 
dere  er  omtrent  det  samme  nu  som  i 
1897  og  5000  mindre  end  i  1906,  men 
de  store  Virksomheders  Antal  er  forøget 
fra  165  til  259.  Endnu  tydeligere  giver 
denne  Udvikling  sig  dog  Udtryk  deri,  at 
af  Industriens  samlede  Personel  hørte  til 
Virksomheder  uden  Arbejdere  12,3  pCt. 
i  1914,  15,4  pCt.  i  1906  og  15,6  pCt.  i 
1897,  men  til  Virksomheder  med  over 
100  Arbejdere  henholdsvis  20,7  pCt.,  17,1 
pCt.  og  13,4  pCt. 

Opgangs-  og  Nedgangsfag. 

Hvorledes  Forholdene  stiller  sig  inden¬ 
for  de  250  enkelte  Fag  eller  de  Grupper 
af  Fag,  hvortil  man  har  henført  de  en¬ 
kelte  Virksomheder,  vil  der  først  kunne 
gøres  Rede  for,  naar  Bearbejdelsen  er 
videre  fremskredet.  Om  Fagenes  ind¬ 
byrdes  Udvikling,  om  den  Fremgang  eller 
Tilbagegang,  som  Tællingen  af  1914  viser 
i  Sammenligning  med  Tællingen  af  1906, 
skal  dog  her  tilføjes  nogle  Bemærkninger 
for  de  vigtigere  Fags  Vedkommende,  idet 
deres  samlede  Personel  lægges  til  Grund 
for  Sammenligningen  og  tages  som  Kri¬ 
terium  for,  om  de  hører  til  Op-  eller 
Nedgangsfagene. 

Af  Opgangsfag ,  hvor  baade  Personel¬ 
lets  og  Virksomhedernes  Antal  er  steget, 
skal  særlig  fremhæves  følgende: 


1914  1906 


Virk- 

Per- 

Virk- 

Per- 

somh. 

sonel 

somh. 

sonel 

Sukker-,  Sukkervare-  og 

Chokoladeiudustri  .  . 

137 

3,886 

122 

2,607 

Jordarbejde  o.  1.,  Entre- 

prenørvirksomhed  .  . 

318 

8,396 

252 

6,744 

Træskæreri,  forskellige 

Trævarefabriker  .... 

891 

5,664 

627 

4,701 

Jernstøb.  ogMaskinfabr., 

Maskinværkst.  o.  1. ... ' 

1  476  35,196 

960 

25,604 

Elektricitetsindustrien  . 

294 

4,800 

102 

1,918 

Cykelindustrien . 

989 

2,825 

560 

1,617 

Gas-  og  Elektricitetsv. . 

508 

4,222 

148 

2,081 

Forsk.  kem.  Indust.  (bl.  a. 

Gummi  og  Svovlsyre) 

386 

3,867 

255 

3,017 

Bogtrykkerier . 

627 

7,845 

534 

6,111 

Cement-  og  Cementvare- 

fabriker . 

505 

3,896 

260 

2,441 

Denne  Række  kunde 

suppleres 

med 

adskillige  andre  (Margarine-,  Straahatte-, 
Lædervare-,  Papirfabriker  m.  fl.).  Aar- 
sagerne  til  Opgangen  er  højst  forskellige: 
i  nogle  Tilfælde  er  Aarsagen  væsentligst 
den,  at  der  er  et  virkeligt  stigende  For¬ 
brug  af  Fagets  Produktion,  i  andre,  at 
den  danske  Industri  vinder  Terræn  fra 
den  udenlandske  paa  Hjemmemarkedet 
eller  har  forøget  sin  udenlandske  Afsæt¬ 
ning,  og  atter  i  andre,  at  der  foregaar 
en  tiltagende  Specialisering,  saaledes  at 
nogle  Fags  Fremgang  sker  paa  Bekost¬ 
ning  af  andre. 

Der  er  adskillige  Opgangsfag,  hvor 
Antallet  af  Virksomheder  er  nedadgaa- 
ende,  men  Antallet  af  Personer  stigende, 
og  hvor  altsaa  de  ganske  summariske 
Tal  viser  Koncentrationen.  Af  saadanne 
Fag  skal  anføres: 

1914  1906 


Virk- 

Per- 

Virk- 

Per- 

somh. 

sonel 

somh. 

sonel 

Slagterier  . 

2,959 

8,450 

3,433 

7,818 

Bryggerier . 

321 

5,696 

342 

4,804 

Tobaksfabriker . 

405 

9,476 

425 

8,041 

Trikotagetilvirkning  .  . 
Glas-,  Lervare-  og  Por- 

591 

5,557 

653 

5,079 

cel  æns  fa  briker . 

161 

3,358 

184 

2,726 

Olie-  og  Sæbefabriker  . 

75 

1,745 

87 

1,241 

Papirv.fab., Bogbinderier 

■  596 

4,347 

605 

3,442 

Gaar  man  dernæst  over  til  Stagnations- 
eller  Tilbagegangsfagene,  fremhyder  disse 
ogsaa  højst  forskelligartede  Forhold.  Naar 
saaledes  Bygningsfagene  som  Helhed  maa 
henføres  hertil,  maa  det  tages  i  Betragt¬ 
ning,  at  Byggeriet  stod  paa  et  Højdepunkt 
i  1906,  og  at  det  er  dette  Højdepunkt, 
der  ikke  er  overskredet  nu  i  1914.  Af 


Tal  for  de  enkelte  Fag 

skal 

anføres : 

1914 

1906 

Virk- 

Per- 

Virk-  Per- 

somh. 

sonel 

somh.  sonel 

Murerforretninger, Byg- 

ningsentreprenører  .  5,863 

22,734 

5,627  22,300 

Tømrerforretninger  .  .  .  5,010 

13,255 

4,955  13,049 

Snedkerforretninger  .  .  4,324 

15,058 

4,377  14,842 

Blikkensl.Gas-o.Vandm.  1,049 

3,311 

995  3,391 

Ialt  er  disse  Fags  Personel  gaaet  op 
med  kun  2  pCt.,  hvilket  er  langt  mindre 
end  Befolkningstilvæksten. 

I  nogle  Fag  maa  det  antages,  at  den 
tekniske  Udvikling  indskrænker  Perso¬ 
nellet  eller  bevirker,  at  det  kun  forøges 
i  ringe  Grad  trods  Fremgang  i  Produk¬ 
tionen;  hertil  hører  bl.  a.  Mejerier  og 
Bagerier.  Den  tekniske  Udvikling,  til  en 
vis  Grad  i  Forbindelse  med  voksende 
udenlandsk  Konkurrence  eller  af  andre 
Grunde  formindskede  Afsætningsmulig¬ 
heder,  har  paa  virket  Forholdene  i  en  hel 
Række  Fag,  saaledes  at  baade  Personel 
og  Antal  Virksomheder  er  nedadgaaende. 
Del  gælder  navnlig  Tekstilindustrien  som 
Helhed  og  hl.  a.  Mølle-,  Skotøjs-,  Sten¬ 
huggerindustrien  og  Teglværkerne  samt 
en  Række  gamle  Haandværksfag,  særlig 
indenfor  Træ-  og  Metalforarbejdningen. 
Af  Tallene  herfor  skal  anføres  følgende: 

1914  1906 


Virk- 

Per- 

Virk- 

Per- 

somh. 

sonel 

somh. 

sonel 

Væveri,  Uldsp.,  Farveri  690 

9,457 

2,104 

11,487 

Mølleri . 2,497 

5,647 

2,636 

5,962 

Skotøjsindustri . 5,783 

11,853 

6,428 

12,908 

Stenhuggerindustri  .  .  .  422 

1,569 

608 

2,056 

Teglværker .  406 

7,937 

558 

8,509 

Smede  m.  il.  Fag  under 

den  lille  Metalindust.  6,338 

13,758 

6,840 

14,995 

Bødkere,  Drejere,  Bør- 

stenbindere,  Kurve- 

magere  m.  fl.  Fag  und. 

den  lille  Træindustri  1,618 

4,371 

2,038 

4,969 

26 

Det  er  i  alle  disse  Fag  i  Særdeleshed 
de  ganske  smaa  Virksomheder,  der  for¬ 
svinder.  Antallet  af  Virksomheder  uden 
Arbejdere  er  f.  Eks.  for  Væverier  i  1914: 
373,  i  1906:  1,654,  for  Grov-  og  Klein- 
smede  i  1914:  2,013,  i  1906:  2,270,  for 
Skomagere  i  1914:  4,246,  i  1906:  4,738. 
For  Tekstilindustrien  maa  det  dog  frem¬ 
hæves,  at  ogsaa  de  store  Virksomheders 
Arbejdertal  er  gaaet  tilbage.  Virksom¬ 
heder  med  20  Arbejder  og  derover  be¬ 
skæftigede  i  1914:  c.  12,500,  men  i  1906: 
c.  12,800  Arbejdere. 

Konfektionsindustrien  (Skræderier,  Sy¬ 
stuer  o.  s.  v.)  har  omtrent  det  samme 
Personel  ved  de  to  Tællinger,  35  a  36,000, 
men  færre  Virksomheder  i  1914  end  i 
1906,  nemlig  12,000  mod  15,000,  saaledes 
at  der  ogsaa  her  synes  at  foregaa  en 
Koncentrering,  selv  om  det  tages  i  Be¬ 
tragtning,  at  de  herhenhørende  Fag 
med  deres  mange  Hjemmearbejdere,  Bi¬ 
erhvervsdrivende  og  andre  Smaavirksom- 
heder  er  vanskelige  at  faa  nøjagtige  Tal  for. 

Endelig  skal  nævnes,  at  der  er  en 
Bække  Erhverv,  hvis  Eksistensmulig¬ 
heder  bliver  bestandig  mere  begrænsede, 
enten  fordi  deres  Arbejdsbasis  i  sig  selv 
formindskes  eller  erobres  af  Industrien, 
og  som  derfor  er  ved  at  forsvinde;  eks¬ 
empelvis  skal  nævnes:  Træskomagere, 


Brøndborere,  Møllebyggere,  Straatækkere 
og  Hjulmagere. 

Haandværkets  og  Industriens  Anven¬ 
delse  af  mekanisk  Kraft,  der  jo  er  under- 
gaaet  en  rivende  Udvikling  fra  Tælling 
til  Tælling,  vil  blive  Genstand  for  Omtale 
i  en  følgende  Artikel.  I  Statistisk  Aar- 
bog,  der  udkommer  i  December  Maaned, 
vil  der  blive  meddelt  en  tabellarisk  Over¬ 
sigt  over  Hovedresultaterne  af  Tællingen 
1914,  sidestillet  med  tilsvarende  Data  for 
1906.  Den  endelige  Redegørelse  for 
Haandværks-  og  Industritællingens  mange 
Enkeltheder  vil  paa  sædvanlig  Vis  ske 
gennem  et  Tabelværk,  der  vil  udkomme 
i  Løbet  af  1915. 

Allerede  af  de  nu  foreliggende  Oplys¬ 
ninger  kan  man  dog  konstatere,  at  der 
i  Tiden  fra  1906  til  1914  har  været  en 
jevn  Fremgang  for  Haandværket  og  In¬ 
dustrien  som  Helhed  i  Fortsættelse  af 
den  Fremgang,  der  fandt  Sted  fra  1897 
til  1906.  Men  denne  Fremgang  er  Resul¬ 
tatet  af  højst  uensartede  Bevægelser  i  de 
enkelte  Fag,  saaledes  at  deres  indbyrdes 
Betydning  er  undergaaet  bemærkelses¬ 
værdige  Ændringer.  Samtidig  er  der 
foregaaet  en  fortsat  Koncentrering,  der¬ 
ved  at  de  smaa  Virksomheder  indskræn¬ 
kes  i  Antal,  og  de  store  vokser  baade  i 
Antal  og  Størrelse. 


®  #  # 


Vore  Erhverv  og  den  neutrale  Handel. 

Af  Ingeniør  Alex.  Foss,  Formand  for  Industriraadet. ’) 


Danmarks  Omsætning  med  Udlandet, 
Summen  af  Indførsel  og  Udførsel, 
androg  i  1913:  1577  Millioner  Kroner. 
Dette  er  ikke  alene  et  højt  Tal  i  sig  selv, 
men  det  er  et  højt  Tal  i  Forhold  til  Na¬ 
tionens  Størrelse.  Kun  4  evropæiske 
Lande:  Belgien,  Holland,  Schweiz  og  Eng¬ 
land,  viser  højere  Tal  regnet  pr.  Individ 
af  Befolkningen.  For  Belgiens  og  Hol- 

')  Ovenstaaende  Artikel  er  gengivet  efter  »Na¬ 
tionaltidende«  den  29.  Oktober. 


lands  Vedkommende  spiller  Transitvarer¬ 
ne  fra  og  til  Tyskland  og  Schweiz  — 
over  de  store  Havne  Antwerpen  og  Rot¬ 
terdam  —  en  mægtig  Rolle.  Noget  til¬ 
svarende  kender  vi  ikke  for  Danmarks 
Vedkommende.  Udelades  disse  to  Lande, 
kommer  man  til  følgende  Tal  for  Dan¬ 
mark  og  de  evropæiske  Lande,  der  nær¬ 
mest  opfordrer  til  Sammenligning: 

Omsætning  med  Udlandet  pr.  Individ 
af  Befolkningen: 

Schweiz .  596  Kr. 

England .  530  — 

Danmark .  487  — 

Norge .  340  — 

Frankrig .  340  — 

Tyskland .  266  — 

Sverige .  245  — 

Italien .  123  — 

Portugal .  101  — 

Østerrig-Ungarn .  .  88  — 

Spanien .  80  — 

Tallene  for  Schweiz  og  Sverige  om¬ 
fatter  væsentlig  kun  Specialhandelen,  og 
de  rigtige  Tal  ligger  altsaa  noget  højere, 
hvormeget  vides  ikke. 

Ogsaa  for  Englands  Vedkommende 
spiller  som  bekendt  Transithandelen  en 
meget  stor  Rolle.  For  Danmark  beteg¬ 
nes  dette  Forhold  af  følgende  Tal: 
Danmarks  samlede  Omsæt¬ 
ning  med  Udlandet  i  1913  1577  Miil.  Kr. 
deraf  transiterede  Varer..  162  Mili.  Kr. 

Heri  er  da  medregnet  alt  Transit¬ 
gods,  ogsaa  hvad  der  passerer  Frihavnen 
og  Frilagrene.  Det  vil  ses,  at  Transit¬ 
handelen  kun  omfatter  ca.  10  pCt.  af 
vor  hele  Omsætning,  medens  de-  9/io  af 
denne  er  Varer,  som  indgaar  i  dansk 
Forbrug  eller  tilgaar  danske  Erhverv,  hen¬ 
holdsvis  for  Udførselens  Vedkommende 
Varer,  der  er  fremstillede  af  danske  Er¬ 
hverv.  Det  fremgaar  heraf,  at  Danmarks 
høje  Tal  for  Udenrigshandel  beror  paa 
en  i  Forhold  til  Befolkningens  Størrelse 
enorm  Indførsel  af  Raavarer  og  tilsva¬ 
rende  Udførsel  af  Produkter.  Danmark 
er  i  denne  Sammenhæng  at  betragte  som 
et  udpræget  Industriland,  Ordet  taget  i 
videste  Betydning,  idet  det  som  bekendt 
er  Landbrugsindustrien,  der  aldeles  over¬ 
vejende  bestemmer  vor  Udførsel. 

Hvad  enten  man  støtter  sig  til  disse 
Tal  eller  til  sit  almindelige  Kendskab  til 
Danmarks  Erhvervsforhold,  vil  derfor 
heller  ingen  være  i  Tvivl  om,  at  for  Op¬ 
retholdelsen  af  vor  Økonomi  ligger  hele 
Vægten  paa,  at  vort  Landbrug  og  vor 
Industri  kan  arbejde  uforstyrret  videre, 


hvilket  kræver  uforstyrret  Indførsel  af 
store  Mængder  af  Raaprodukter  og  Halv¬ 
fabrikata,  medens  Danmarks  økonomiske 
Interesse  i  Transithandelen  i  Sammenlig¬ 
ning  dermed  er  forholdsvis  ubetydelig. 

Hvis  de  folkeretlige  Regler  for  neu¬ 
trale  Staters  Uafhængighed  og  den  neu¬ 
trale  Handels  Ret  blev  respekteret  fra 
alle  Sider,  vilde  der  aabenbart  ikke  være 
nogen  Fare  for  alvorlige  Vanskeligheder 
med  Hensyn  til  vor  Befolknings  Arbejde 
og  Ernæring.  Thi  vel  har  Krigen  voldt 
os,  som  alle  andre,  overordentlige  Van¬ 
skeligheder  ved  at  afskære  os  fra  en 
Mængde  Tilførsler,  der  i  og  for  sig  ikke 
kan  undværes  i  vor  Økonomi,  —  i  før¬ 
ste  Linie  Korn  og  Foderstoffer  fra  de 
evropæiske  i  Krigen  inddragne  Lande, 
der  alle  har  indført  Udførselsforbud,  — 
men  vi  har  da  den  Udsigt  at  købe  til¬ 
svarende  Varer  —  omend  til  højere  Pri¬ 
ser  —  fra  oversøiske  Lande.  Øg  vel  er 
visse  Grene  af  vor  Industri  mere  eller 
mindre  lammede,  enten  paa  Grund  aT 
Pengevanskeligheder,  eller  paa  Grund  af 
Østersøens  Spærring  og  Standsningen 
af  al  Eksport  til  Rusland  og  Finland, 
eller  endelig  paa  Grund  af  Manglen  paa 
Raa-  og  Hjælpestoffer ;  men  ogsaa  dette 
vilde  afbalanceres,  hvis  vi  som  neutralt 
Land  uforstyrret  kunde  forsyne  begge  de 
krigsførende  Parter  med  vore  Varer. 

Vel  er  som  Følge  af  disse  Forhold 
megen  Handel  bragt  ud  af  det  normale 
Leje,  men  begge  de  krigsførende  Parter 
giver  os  dog  Lejlighed  til  neutral  Handel 
paa  Omraader,  der  kunde  være  Erstat¬ 
ning  for  det  tabte. 

Her  møder  os  imidlertid  de  store  Fa¬ 
rer,  der  truer  Landet  ved  Indgreb  fra 
begge  Sider  i  den  neutrale  Handel.  Det 
gælder  Østersøen,  som  det  gælder  Nord¬ 
søen.  Det  maa  haabes,  at  det  lykkes 
vor  Regering  at  overbevise  de  krigsfø¬ 
rende  Magter  om  vor  Ret  til  at  opret¬ 
holde  vore  Forsyninger,  vore  Erhverv 
og  vor  Handel.  Men  skulde  dette  Maal 
ikke  kunne  naas  i  det  fulde' og  fuldt  be- 

rettigede  Omfang,  rejser  der  sig  dog  del 
rent  praktiske  Spørgsmaal:  Paa  hvilket 
Omraade  ligger  vore  vitale  Interesser? 

Svaret  derpaa  kan  ikke  være  tvivlsomt: 
At  det  er  de  indenlandske  Produktioner 
i  Landbrug  og  Industri,  som  det  gælder. 
Nogle  Medborgere  vil  maaske  sige  »Land¬ 
brug«  alene,  men  for  Opretholdelsen  af 
vort  hele  Samfundsliv  turde  for  Tiden 
Industriens  fortsatte  Virksomhed  maaske 
betyde  nok  saa  meget  som  Landbrugets 
noget  større  eller  noget  mindre  Beskæf¬ 
tigelse.  Intet  kan  bedre  end  den  nuvæ¬ 
rende  Situation  vise,  hvad  Værdi  det  bar 
for  os,  at  vi  selv  kan  male  vort  Korn, 
garve  vort  Læder,  sy  vore  Støvler,  strikke 
og  spinde  vor  Uld,  producere  vort  Suk¬ 
ker  o.  s.  v.  o.  s.  v.,  og  saaledes  delvis 
hjælpe  os  selv  uden  at  være  helt  afhæn¬ 
gige  af  Udlandets  Tilførsler. 

Derimod  betyder  en  midlertidig  Lam¬ 
melse  af  vor  Transithandel  kun  et  for- 
bigaaende  og  ikke  synderligt  indgribende 
Onde.  Folkeretlig  set  er  den  frie  Tran¬ 
sithandel  vor  Ret,  men  giver  de  krigs¬ 
førende  Magter  os  faktisk  Valget  mellem 
at  opgive  det  mindre  væsentlige  —  vor 
Transithandel  —  eller  finde  os  i  Spær¬ 
ringen  af  vore  Tilførsler,  kan  Valget  ikke 
være  tvivlsomt.  Dette  Valg  tilkommer 
det  den  danske  Befolkning  selv  at  gøre, 
før  Forholdene  tvinger  dertil.  Det  er 
under  de  nuværende  Forhold  bedre,  at 
danske  Købmænd  afslaar  Forretninger, 
der  tilbydes,  det  være  sig  fra  engelsk 
eller  fra  tysk,  fra  russisk  eller  fra  fransk 
Side,  end  at  de  ved  at  optage  en  i  og 
for  sig  legal  Handel  fører  Danmark  ud 
i  en  Strid  med  de  krigsførende  Magter, 
som  ikke  alene  er  skikket  til  at  bringe 
os  i  et  Modsætningsforhold,  bort  fra  den 
til  alle  Sider  venskabelige  Neutralitet, 
men  ogsaa  medfører  den  Vanskelighed, 
at  Tilbageholdelsen  af  Ladninger  og  Ud¬ 
førselsforbud  bringer  vore  Erhverv  i 
Fare,  standser  vort  Landbrug,  berøver 
os  Raamateriale  til  vor  Industri,  frem¬ 
kalder  Arbejdsløshed  og  driver  Prisen 


paa  Fødemidlerne  i  Vejret.  —  For  os 
er  og  maa  det  blive  Hovedsagen  at 
fortsætte  vore  Erhvervs  Afsætning  til 
Udlandet,  til  begge  de  krigsforende  Par¬ 
ter,  og  det  saavel  af  vore  egne  Produk¬ 
ter  som  af  vore  egne  Fabrikata.  Dette 
er  i  vor,  dette  er  i  de  krigsførende  Mag¬ 
ters  egen  Interesse. 

Og  dette  synes  ikke  at  kunne  naas, 
medmindre  den  danske  Handelsstand  i 
vidt  Omfang  paalægger  sig  selv  den  stør¬ 
ste  Tilbageholdenhed  med  Hensyn  til  al 
Transithandel  over  Danmark.  For  Op¬ 
retholdelsen  af  nor  Neutralitet  er  det  af 
største  Betydning,  at  vi  ikke  inddrages  i 
den  økonomiske  Krig  eller  lammes  gennem 
tvungen  Deltagelse  i  denne.  Derfor  turde 
det  være  i  begge  krigsførénde  Parters 
Interesse  ikke  at  lægge  os  Hindringer  i 
Vejen  for  Bevarelsen  af  vor  økonomiske 
Selvstændighed  i  videst  mulige  Omfang. 
Og  kan  den  danske  Købmandsstand,  som 
de  gode  Patrioter  dens  Medlemmer  er, 
bidrage  hertil  ved  Resignation  og  Til¬ 
bageholdenhed,  vil  de  utvivlsomt  gøre 
det,  saaledes  som  Tilfældet  fra  første  Færd 
faktisk  har  været  med  det  store  Flertal. 

Den  danske  Købmandsstands  Hoved¬ 
interesse  falder  sammen  med  de  produ¬ 
cerende  Erhvervs.  Ogsaa  for  den  ligger 
Hovedvægten  paa  frie  og  uhindrede  Til¬ 
førsler  af  de  Raavarer  og  Fabrikata,  som 
vi  behøver  i  vore  Erhverv  og  i  vort  dag¬ 
lige  Forbrug. 

Derfor  handler  Købmandsstanden  saa¬ 
vel  i  sin  egen  som  i  Landets  Interesse, 
hvis  den  samler  hele  sin  Kraft  paa  at 
fremme  vor  Indførsel  og  Udførsel,  men 
opsætter  Arbejdet  for  vor  Transithandel 
til  bedre  Tider.  Thi  ingen,  som  har  med 
Udlandet  at  gøre,  kan  i  denne  Tid  skyde 
sit  Ansvar  fra  sig.  Selv  den  mindste 
Købmand,  der  deltager  i  Handelen  med 
Udlandet,  har  ikke  alene  personlige  In¬ 
teresser,  men  han  har  Ansvar  overfor 
alle  os  andre  for  Følgerne  af  sin  Virk¬ 
somhed,  selv  om  denne  føres  under  fuldt 
legale  Former. 

o 

Industriraadets  Toldudvalg. 


Paa  sit  Mode  den  22.  Oktober  har  In¬ 
dustrilandet  valgt  følgende  Herrer  til 
Medlemmer  af  Raadets  Toldudvalg: 

Direktør  Max  Ballin,  Direktør  Harald 
Bing,  Direktør  Benny  Dessau,  Direktør 
Axel  Engel,  Ingeniør  Alex.  Foss,  Kon- 
ferensraad  C.  Gammeltoft,  Direktør  Valde¬ 
mar  Hansen,  Fabrikant  E.  F.  Jacob, 
Fabrikant  John  Jacobsen,  Fabrikant  C. 
F.  Jarl,  Direktør  F.  A.  Kjær,  Etatsraad 
C.  A.  Olesen,  Grosserer  Holger  Petersen, 
Direktør  F.  Preisler,  Direktør  H.  P.  Prior 
og  Direktør  Georg  Waidtløw. 

Udvalget  har  derefter  den  6.  November 
konstitueret  sig  med  Ingeniør  Alex.  Foss 
som  Formand. 

Udvalget  bestaar  saaledes  af  16  Med¬ 
lemmer,  der  repræsenterer  saa  at  sige 
alle  de  Industrigrene,  som  Raadet  om¬ 
fatter,  i  ethvert  Tilfælde  alle,  der  har 


særlig  Interesse  i  den  kommende  Told¬ 
revision.  Det  er  dog  ikke  umuligt,  at  Ud¬ 
valget  senere  udvides,  dersom  det  skulde 
vise  sig  ønskeligt.  Til  del  tidligere  om¬ 
talte  mindre  Forrelnings-Udvalg,  som  fra 
Industriraadets  Side  sammen  med  et  til¬ 
svarende  Antal  Repræsentanter  fra  Fælles¬ 
repræsentationen  for  dansk  Industri  og 
Haandværk  skal  sammentræde  for  at 
sikre  Samarbejdet  mellem  Industriens 
og  Haandværkets  Organisationer,  har 
Industriraadets  Toldudvalg  endvidere  i 
sil  første  Møde  under  nævnte  Dato  valgt 
følgende  Medlemmer:  Direktør  Max  Ballin, 
Ingeniør  Alex.  Foss  og  Direktør  H.  P.  Prior. 

Fra  Fællesrepræsentationen  er  til  dette 
Forretningsudvalg  valgt  følgende  Herrer: 
Direktør,  Konsul  Harry  Desscin,  Lands¬ 
tingsmand,  Grosserer  Holger  Petersen  og 
Folketingsmand,  Konsulent  Jul.  Walff. 


»SV 

Rusland  og  vor  Industrieksport. 

Danmark  bør  udvide  sin  Industrieksport  og  sine  Forretninger  paa  det 

russiske  Marked. 


Uvi l ka arlig  maa  i  disse  Tider  Tanken 
samle  sig  om  vor  Industrieksport  i 
Bekymring  for  dens  fortsatte  Trivsel,  eller 
i  Tillid  og  Haab  om  nye  Muligheders 
Affød ning  af  de  forandrede  Forhold  paa 
udenlandske  Markeder.  Uden  at  agere 
Spaamand,  tør  man  i  ethvert  Tilfælde 
slaa  fast  som  sikkert,  at  det  Aar,  da  vor 
Industrieksport  naaede  den  anselige  Værdi 
af  75  Mili.  Kr.  —  efter  en  rask,  men 
støt  Udvikling,  i  Løbet  af  blot  4  Aar 
repræsenterende  en  Fordobling  vil 
blive  et  Mærkeaar  for  denne. 

Det  er  under  de  nuværende  Forhold 
overordentlig  vanskeligt  at  tegne  sikre 
Situationsbilleder  af  industriel  Karakter, 
thi  Situationerne  skifter  fra  Dag  til  an¬ 
den,  og  ligesom  det  forhaabentlig  gælder, 
at  mange  mørke  Tilstande  kun  er  forbi- 


gaaende,  gælder  det  modsat,  at  mangen 
en  Konjunktur  maa  regnes  som  kun  væ¬ 
rende  af  øjeblikkelig  Karakter.  Alligevel 
vil  der  dog  sikkert  kunne  angives  visse 
Hovedlinier,  som  man  i  hvert  Fald  tør 
haabe,  at  dansk  Industrieksport  kan  ud¬ 
vikle  sig  efter  for  Fremtiden.  At  Forud¬ 
sætningen  herfor  er  Danmarks  vedbli¬ 
vende  politiske  Uberørthed  af  Krigsbe¬ 
givenhederne  og  dets  Tilførselsvejes  fort¬ 
satte  Farbarhed,  er  givet. 

Takket  være  de  høje  Toldmure,  vore 
nærmeste  Nabolande  har  rejst,  har  dansk 
Industrieksport  fra  Barnsben  af  været 
vant  til  at  regne  med  fjerne  Markeder, 
i  ikke  ringe  Grad  endog  de  fjerneste 
oversøiske.  Alligevel  har  de  sidste  10  a 
15  Aar  set  en  betydelig  og  anset  Række 
Specialeksportindustrier  vokse  frem  i  vort 

Land  med  Afsætning  af  deres  Produkter 
delvis  ved  Hjælp  af  dansk  Handel  og 
Skibsfart.  Et  af  de  faa  nære  Markeder, 
med  hvilket  en  betydeligere  Vareudveks¬ 
ling  for  os  synes  umiddelbart  naturlig, 
baade  med  Hensyn  til  geografisk  Belig¬ 
genhed  samt  de  paagældende  Landes  for¬ 
skellige  Produktionsevne,  er  Rusland. 
Medens  vi  fra  Rusland  aftager  store  Mæng¬ 
der  Landbrugsvarer  (Korn,  Foderkager 
o.  1.)  af  slige  Arter,  som  vi  enten  ikke  selv 
frembringer  tilstrækkeligt  af  eller  som 
bruges  som  Substitut-Produkter,  har  alt 
i  en  længere  Aarrække  dansk  Industri 
og  Handelsvirksomhed  forstaaet  at  vinde 
ind  paa  det  russiske  Marked,  vel  ikke 
i  overvældende  Grad  sammenlignet  med 
andre  Nationer,  men  dog  relativt  bety¬ 
deligt,  og  hvad  det  vigtigste  er,  til  gen¬ 
sidig  ubetinget  Tilfredshed.  Ikke  faa  dan¬ 
ske  Special-Firmaer  har  saaledes  opar¬ 
bejdet  sig  en  smuk  Position  i  dette  væl¬ 
dige  Rige,  der  endnu  staar  ved  Begyn¬ 
delsen  til  en  Udvikling,  hvis  Muligheder 
er  uoverskuelige.  Samtidig  arbejder  tal¬ 
rige  Danskere  bosatte  i  Rusland  paa 
Fremme  af  dette  Lands  Handel,  Indu¬ 
stri  og  Landbrug.  Her  skal  blot  min¬ 
des  om  dansk  Rederivirksomheds  le¬ 
dende  Andel  i  den  russiske  Østersø- 
handel,  danske  Kulturingeniørers  og  Land¬ 
mænds  Arbejde  særlig  i  Østersøprovin- 
serne,  samt  danske  Landmænds  Betyd¬ 
ning  for  den  sibiriske  Mejerivirksomhed 
med  tilhørende  Smøreksport.  Vore  For¬ 
bindelser  med  Rusland  er  saaledes  ret 
mangeartede,  og  hvis  der  skulde  siges 
noget  andet  end  godt  om  vort  Forhold 
til  det  russiske  Marked,  kan  det  kun 
være,  at  vi  hidtil  ikke  har  skænket  det 
tilstrækkelig  Opmærksomhed  og  gjort  til¬ 
strækkelig  stor  Indsats  derovre.  For¬ 
holdene  undskylder  ikke  delte,  thi  det 
er  en  almindelig  Erfaring  gjort  af  danske 
Eksportfirmaer  i  Rusland,  at  deres  rus¬ 
siske  Kunder  hører  til  deres  bedste  og 
solideste  Forbindelser. 

Hvorledes  end  Udfaldet  af  de  her¬ 


skende  Begivenheder  i  Evropa  vil  blive, 
kan  man  gaa  ud  fra,  at  der  i  samtlige 
de  i  Krigen  deltagende  Lande  vil  blive 
store  Behov  at  dække,  og  at  alene  af  den 
Grund  nye  Markeder  vil  aabne  sig  for  de 
Industrier,  som  i  Tide  sørger  for  at  tage 
de  nye  Opgaver  op.  Dette  vil  ogsaa  gælde 
del  mægtige  russiske  Rige,  hvis  egne  In¬ 
dustrier  som  bekendt  endnu  langt  fra 
er  tilstrækkeligt  udviklede  til  at  tilfreds¬ 
stille  Landets  Forbrug.  Tilmed  vil  gen¬ 
nem  Krigen  mange  gamle  Forbindelser 
være  afbrudte  og  derved  nye  Muligheder 
aabnet  for  forøget  Arbejdsfelt,  bl.  a.  for 
dansk  Industri  og  Handel.  Man  maa 
huske  paa,  at  det  russiske  Marked  er 
saa  stort,  at  selv  kun  en  ringe  Del  af 
dette  vil  kunne  lægge  Beslag  paa  vor 
overflødige  Arbejdskraft,  hvad  der  vil 
kunne  have  den  største  Betydning  for 
Russernes  Syn  paa  os,  idet  man  i  Rus¬ 
land  som  overalt,  hvor  de  materielle 
Muligheder  først  skal  oparbejdes,  med 
større  Betænkelighed  ser  paa  et  enkelt 
Lands  dominerende  Indflydelse  i  Handel 
og  Industri,  end  man  aabner  sine  Døre 
for  et  Flertal  af  konkurrerende  Lande. 
Hertil  kommer,  at  der  er  langt  igen,  in¬ 
den  der  blot  opnaas  Balance  i  det  øko¬ 
nomiske  Forhold  mellem  Rusland  og 
Danmark,  der  nu  i  højeste  Grad  er  i 
Ruslands  Favør  (modsat  f.  Eks.  Forhol¬ 
det  mellem  Rusland  og  Sverige,  hvor 
sidste  Land  efterhaanden  har  faaet  be¬ 
tydelig  Overvægt).  Ruslands  Eksport 
til  Danmark  udgjorde  i  1913  saaledes 
48,3  Miil.  Ivr.,  mens  vor  Eksportværdi 
til  Rusland  kun  androg  ialt  7,8  Miil.  Ivr., 
hvoraf  endda  2,5  Mili.  Kr.  faldt  paa  Va¬ 
rer  af  udenlandsk  Oprindelse.  Alle  de 
Varer,  Rusland  særlig  har  Eksportinter¬ 
esser  i,  indgaar  endvidere  toldfrit  i  Dan¬ 
mark. 

Det  russiske  Marked  er  saaledes  intet 
nyt,  der  skal  tages  op  fra  dansk  Side. 
Det  er  derimod  et,  som  i  høj  Grad  paa¬ 
kræver  vore  Interesser  for  at  arbejdes 
videre  op  fil  den  Betydning,  det  bør 

have  for  os  i  Kraft  af  naturlige  Anlæg 
og  Forhold.  De  specielle  Ejendommelig¬ 
heder,  der  knytter  sig  til  at  gøre  Forret¬ 
ning  i  Rusland,  kræver  selvfølgelig  visse 
Anstrengelser,  men  er  man  først  kom¬ 
met  ind  i  Rusland,  vil  man  som  Regel 
fuldt  faa  sit  Arbejde  betalt.  Det  gælder 
imidlertid  om  at  være  ude  i  Tide  og  ikke 
lægge  Hænderne  i  Skødet  og  afvente 
Fremtiden  og  dermed,  at  andre  kommer 


og  tager  den  Plads,  man  selv  kunne  have 
udfyldt.  Dertil  kræves  først  og  fremmest, 
at  man  ikke  indskrænker  sine  Bestræ- 
belser  til  Udsendelse  af  Breve,  Kataloger 
o.  1.,  men  rejser  til  Rusland  og  virker 
personligt.  Det  vil  uden  Tvivl  virke 
yderligere  befordrende  for  ens  Interesser, 
om  man  er  i  Stand  til  at  beherske  det 
russiske  Sprog,  men  dette  er  dog  en  Bi¬ 
ting  mod  selve  dette:  at  tage  fat  derovre. 


#  #  # 


Videnskabens  Betydning  for  Bryggerivirksomheden. 

Foredrag  holdt  for  Danmarks  Naturvidenskabelige  Samfund  ved  et  Besøg  paa  Tuborg 
Fabriker  den  26.  Oktbr.  1914  af  Underdirektør  A.  Knudsen. 


Naar  vi  i  Dag  har  den  Ære  at  se  saa 
mange  fremragende  Repræsentanter 
for  den  Videnskab,  hvortil  vi  støtter  os, 
vil  det  forliaabentlig  ikke  misforstaas,  at 
vi  benytter  denne  Lejlighed  til  at  frem¬ 
sætte  de  Ønsker  med  Hensyn  til  Tek- 
nikens  Fremme,  som  Bryggeriindustrien 
for  Tiden  særlig  maa  lægge  Vægt  paa 
at  se  opfyldt. 

Forinden  skal  jeg  tillade  mig  til  Op¬ 
lysning  for  de  af  vore  Gæster,  der  første 
Gang  besøger  en  Bryggerivirksomhed,  at 
give  en  kort  Forklaring  af  Ølproduktio¬ 
nens  Hovedlinier. 

Den  Drik,  der  betegnes  med  Navnet 
»01«,  er  et  Produkt,  der  er  fremgaaet 
af  forskellige  Livsprocesser,  idet  Malten, 
der  giver  os  Tilvirkningsmaterialet,  er 
Resultatet  af  Byggens  Livsenergi,  og  Gæ¬ 
ringen,  der  skaber  Produktet,  afhænger 
af  Gærcellens  Livsytringer.  Baandet,  der 
fabrikationsmæssigt  sammenknytter  disse 
Processer,  dannes  af  Bryghusarbejdet,  der 
er  af  ren  kemisk  Natur,  og  Bryggerens 
Kunst  bestaar  saaledes  i  at  fremme  det 
Liv,  der  ytrer  sig  i  Bygkornet  og  Gær¬ 
cellen,  at  bringe  det  til  Udvikling  paa 
rette  Maade  og  at  standse  det  til  rette 
Tid. 

I  Henhold  hertil  falder  enhver  Bryg¬ 
gerivirksomhed  i  3  store  Hovedafdelin¬ 


ger:  Malteriet,  Bryghuset  og  Gær-  og  La¬ 
gerkælderen. 

I  Malteriet  vækkes  Bygkornet  til  Liv 
ved  Udblødningen  i  de  saakaldte  »Støb¬ 
kar«,  Livsenergien  og  Spiringen  regule¬ 
res  i  Spirelokalerne  ved  Kastning,  Luft¬ 
ning  og  Køling,  og  naar  den  ønskede 
Spireudvikling  er  naaet,  afbrydes  Udvik¬ 
lingen  ved  Kølletørringen,  der  tillige  vir¬ 
ker  omdannende  paa  Kornets  Æggehvide¬ 
stoffer  og  Kulhydrater,  og  derved  giver 
det  Karakteren  »Malt«. 

Den  i  Malteriet  indledede  Stivelseop¬ 
løsning  og  Proteinomdannelse  fuldendes 
i  Bryghuset.  I  Henhold  til  det  Brygma¬ 
teriale,  hvormed  der  arbejdes,  og  Karak¬ 
teren  af  det  Produkt,  der  ønskes  frem¬ 
stillet,  varieres  Arbejdsmaaderne  i  Bryg¬ 
huset  ved  de  forskellige  Temperaturer 
og  Tidsperioder,  der  gives  Enzymerne 
til  at  virke  i.  Omdannelsesprocesserne 
kan  i  Hovedtrækkene  siges  at  blive  af¬ 
brudt  ved  Urtens  Kogning  med  Humle, 
hvorefter  den  afkølede  Urt  føres  til  Gær¬ 
kælderen. 

De  to  foregaaende  Afdelingers  Hoved¬ 
opgave  er  at  frembringe  en  Urt,  som 
under  Hensyn  til  den  benyttede  Gærra¬ 
ces  Ejendommeligheder  giver  Gæren  den 
bedst  egnede  Næringsvædske  for  deres 
sunde  Udvikling.  Gæringens  Forløb  regu- 

leres  ved  Køling.  Gæringen  fortsættes  paa 
Lagerfadene  svagere  og  svagere,  indtil 
Øllet  i  aftappet,  pasteuriseret  Stand  for¬ 
lader  Aftapningsanstalten. 

Til  disse  Hovedafdelinger  knytter  sig 
for  vort  Vedkommende  forskellige  Side¬ 
virksomheder,  af  hvilke  kun  skal  næv¬ 
nes  et  stort  Vandfiltrationsanlæg,  et  An¬ 
læg  for  Bygtørring,  Begeri  og  Masktør¬ 
ring,  den  store  Aftapningsanstalt  og  Mi¬ 
neralvandsfabrik  og  fremfor  alt  Kraftcen¬ 
tralen  bestaaende  af  Kedel-  og  Maskinhus 
med  Kølemaskiner  og  Maskiner  til  Frem¬ 
bringelse  af  elektrisk  Kraft  og  Lys  til 
hele  Fabriksanlæget. 

Tiden  tillader  jo  ikke  at  gaa  nærmere 
i  Detailler,  og  det  er  antageligt  ogsaa 
unødvendigt,  da  vi  jo  om  lidt  skal  have 
den  Ære  at  forevise  Dem  Alt,  hvad  De 
maatte  ønske  at  se. 

Til  Vejledning  i  vort  Arbejde  har  vor 
Industri  ikke  savnet  videnskabelig  Hjælp. 
Vort  lille  Land  indtager  ved  Mænd  som 
Professorerne  Emil  Chr.  Hansen,  Kjel- 
dahl  og  Sørensen  en  smuk  Plads  i  den 
Kreds  af  Forskere,  der  i  en  Aarrække 
har  rakt  os  en  hjælpende  Haand  og  spredt 
Lys  i  megen  Dunkelhed.  Af  allerstørste 
Betydning  har  været  de  til  Kontrol  af 
den  daglige  Drift  til  Bryggerierne  knyt¬ 
tede  Laboratorier. 

I  de  af  Christen  Brøndum  i  1828  ud¬ 
givne,  af  H.  C.  Ørsted  gennemsete  »Grund¬ 
sætninger  for  01  bryggeriet«  betegnes  Gæ¬ 
ren  som  »Plantelim«,  som  under  Gærin¬ 
gen  har  forandret  sig,  er  gennemtrængt 
af  Luftbobler  og  besidder  en  Evne  lil 
at  befordre  Gæringen,  der  langt  overgaar 
»Plantelimens«.  Fraset  Maltmølle  og  Øl¬ 
pumpe  brugtes  ingen  maskinelle  Hjælpe¬ 
midler,  og  man  regnede  det  for  godt, 
hvis  man  i  Bryghuset  opnaaede  at  ud¬ 
vinde  Halvdelen  af  Maltens  Ekstraktind¬ 
hold.  Man  afkølede  Lagerkældrene  med 
Naturis  og  levede  saa  at  sige  i  perma¬ 
nent  Angst:  om  Vinteren  for  at  komme 
til  at  mangle  den  fornødne  Ismængde 


og  hele  Aaret  for  Gæringsuregelmæssig¬ 
heder  og  disses  Følger. 

Paa  Grundlag  af  Videnskabens  prak¬ 
tiske  Anvendelse  har  vi  nu  opnaaet  ikke 
alene  forøget  Driftssikkerhed,  men  ogsaa 
betydelige  Driftsbesparelser.  Eksempel¬ 
vis  skal  blot  nævnes,  at  vi  —  sammen¬ 
holdt  med  Arbejdet  for  blot  20 — 25  Aar 
siden  —  nu  arbejder  med  2  pCt.  mindre 
Respirationstab  i  Malterierne  og  udnyt¬ 
ter  Malten  3  a  4  pCt.  bedre  end  dengang, 
idet  vi  nu  overalt  i  vore  Bryggerier  op- 
naar  Laboratorieudbyttet  paa  nær  1 — 2 
pCt.  Disse  to  Forhold  betyder  alene  for 
»De  forenede  Bryggerier«  aarlige  Bespa¬ 
relser  af  henholdsvis  50,000  og  80,000 
Kroner.  Kølemaskinerne,  der  nu  er  ind¬ 
ført  ved  saa  godt  som  alle  Bryggerierne, 
medfører  haade  Økonomi  og  Driftssik¬ 
kerhed,  og  hvad  angaar  Professor  Han¬ 
sens  Bengær,  er  det  næppe  for  meget 
sagt,  at  den  har  sparet  Industrien  for  Tab, 
der  maa  regnes  i  Millioner. 

LTagtet  vi  saaledes  maa  indrømme,  at 
vi  er  naaede  et  godt  Stykke  frem,  maa 
vi  dog  samtidig  erkende,  at  vor  virkelige 
Viden  er  meget  indskrænket,  et  Forhold, 
der  hvert  Aar  belyses  for  os  paany,  fordi 
vor  hele  Drift  hviler  paa  Livsfunktioner 
i  Bygkornet  og  Gærcellen,  og  fordi  Ind¬ 
holdet  i  disse  levende  Organismer  Aar 
for  Aar  er  af  vekslende  kemisk  Sammen¬ 
sætning  og  derfor  ogsaa  giver  et  Liv  af 
vekslende  Vitalitet  og  følgelig  af  veks¬ 
lende  Modstandsdygtighed  overfor  Infek¬ 
tionsangreb.  Det  er  derfor  nødvendigt  i 
vor  Industri  stadig  at  tillempe  Arbejdet 
eller  det  foreliggende  Materiale,  og  vort 
Maal,  nemlig:  saavidt  muligt  trods  alle 
Omskiftninger  at  bevare  et  ensartet  Pro¬ 
dukt,  naas  derfor  i  Virkeligheden  kun 
ved  en  for  hvert  Aar  tillempet  Arbejds- 
maade,  og  her  viser  Brøsten  sig,  idet 
vi  —  i  Mangel  al  tilstrækkelig  Indsigt  — 
ofte  maa  vandre  Forsøgenes  lange  Vej, 
Forsøg,  der  til  Tider  næppe  naar  deres 
Afslutning,  før  en  ny  Sæson  melder  sig 
med  nye  Opgaver. 

Hvis  jeg  derefter  maa  gaa  over  til  at 
paapege  de  Omraader,  paa  hvilke  vi  sær¬ 
lig  tiltrænger  Videnskabens  Hjælp,  maa 
jeg  straks  erklære,  at  det  er  vanskeligt 
at  redigere  en  saadan  Ønskeseddel,  thi 
der  findes  i  Virkeligheden  intet  Omraade 
indenfor  vor  Industri,  som  vi  tør  sige, 
at  vi  kender  tilbunds.  I  alle  Forhold 
maa  vi  søge  at  forstaa  og  i  vor  Industri 
at  nyttiggøre  Videnskabens  Fremskridt. 

Pasteurs  Opdagelse  af  Gærens  Egen¬ 
skaber  og  nøje  Tilknytning  til  Gærings¬ 
fænomenerne  er  kun  ca.  50  Aar  gammel, 
Undersøgelserne  af  Æggeh  videsto  ffernes 
Forhold  i  Malten,  i  Bryghuset  og  det 
færdige  01  begyndte  for  knap  25  Aar 
siden,  og  det  er  først  i  dette  Aarhundrede, 
at  man  har  faaet  Øje  for  Mælkesyrens 
Indflydelse  og  begyndt  at  fæste  Opmærk¬ 
somheden  paa  Colloidernes  Forhold  og 
Brintionkoncentrationernes  Betydning  i  de 
forskellige  Omdannelsesprocesser.  Trods 
den  store  Literatur,  der  foreligger,  tør 
man  vistnok  derfor  udtale,  at  Videnska¬ 
bens  Tilknytning  til  vor  Industri  er  af 
forholdsvis  ung  Dato. 

Hvad  nu  angaar  Æggehvidestofferne 
er  Forholdet  det,  at  fra  det  Øjeblik,  hvor 
ved  Vandets  Diffusion  Livet  vækkes  i 
den  tørrede  Byg,  til  det  Øjeblik,  hvor 
Pasteuriseringen  steriliserer  Øllet  og  stand¬ 
ser  de  sidste,  fra  Gæren  selv  tilførte  en¬ 
zymatiske  Virkninger,  er  hele  Bryggeri¬ 
driften  i  Støbkarret  —  i  Spirekasserne 
—  paa  Køllen  —  under  Maltens  Lagring 
i  Mæskekarret  —  under  Gæringen  — 
i  Lagerkælderen  —  ved  Aftapningen  og 
sidst  i  Pasteuriseringsbakkerne  —  en  fort¬ 
sat  Kæde  af  Æggehvidestoffers  Opløsning 
og  Kondensation,  af  enzymatiske  Virk¬ 
ninger  paa  disse  og  paa  Kulhydraterne, 
en  bestandig  Tilstand  af  Omdannelse  og 
Dekomposition. 

At  følge  disse  Omdannelser  vanskelig¬ 
gøres  yderligere  ved  Æggehvidestoffernes 
høje  Molekyltal,  ved  deres  Evne  til  at 
indgaa  Forbindelser  baade  med  Humle- 
harpixen  og  Kulsyre  og  ved  Tilstedevæ¬ 


relsen  af  alle  de  colloidale  Stoffer,  der 
opstaar  i  Urten  under  Mæskningen  og  i 
Kedlen  ved  Humlekogningen. 

Vi  gør  derfor  Regning  paa  Videnska¬ 
bens  Hjælp  til  Erhvervelse  af  en  uddybet 
Forstaaelse  af  de  Veje,  vi  skal  gaa,  for 
af  et  Raamateriale  af  Aar  for  Aar  skif¬ 
tende  Natur,  paa  rette  Maade  at  sam¬ 
mensætte  de  Faktorer,  der  betinger  det 
ønskede  Resultat. 

Vi  ved,  at  Videnskaben  ustandselig  ar¬ 
bejder  for  os,  men  ofte  modificerer  den 
selv  de  engang  opnaaede  Resultater.  Da 
eksempelvis  Professor  Hansen  i  1883 
forelagde  Bryggeriverdenen  sine  Rendyrk¬ 
ningsmetoder,  hvorved  det  muliggjordes 
for  et  Bryggeri  at  udvikle  al  sin  Gær  af 
en  enkelt  Celle,  mente  man,  at  nu  var 
det  Spørgsmaal  bragt  til  en  tilfredsstil¬ 
lende  Afslutning.  Men  nogle  Aar  senere 
paaviste  Professor  Hansen  selv,  at  om 
man  fremkaldte  Renkulturer  af  100  fra 
én  Celle  stammende  Dø  treceller,  kunde 
der  blandt  disse  paavises  typiske  Forskel¬ 
ligheder,  saaledes  at  Hansens  System  for 
Udvikling  af  Rengær  vel  har  givet  os 
en  Gær  fri  for  vilde  Gærtyper,  men  ikke 
en  Gær  af  absolut  Stabilitet. 

Nøje  knyttet  til  Æggehvidestofferne  er 
Spørgsmaalet  om  Colloiderne,  altsaa  sær¬ 
lig  de  Colloider,  der  stammer  fra  Kul¬ 
hydraterne,  Humlebitterstoffet  og  Garve- 
stofferne  og  deres  indbyrdes  Forhold. 
Colloiderne  bidrager  til  Fylde  i  Smagen 
og  til  Bevarelse  al  Skumdannelsen. 

Idet  vi  maa  betragte  01  dels  som  en 
Opløsning,  dels  som  en  Suspension  af 
colloidale  Stoffer  af  mere  eller  mindre 
finfordelt  Natur,  Stoffer,  hvis  Konden¬ 
sationstilbøjelighed  betinges  af  deres  spe- 
cifike  Overflade,  deres  Stabilitetsgrad  og 
Forholdet  til  de  i  Øllet  optrædende  Sy¬ 
rer  og  Salte  m.  m.,  maa  vi  tillægge  alle 
Oplysninger  om  disse  Stoffer  den  aller¬ 
største  Betydning.  I  Forhold  til,  hvad 
der  indenfor  vort  Fag  er  skrevet  om  Ægge¬ 
hvidestofferne,  er  vor  Literatur  om  Col¬ 
loiderne  kun  lille,  og  venter  vi  i  denne 

Henseende  en  stor  og  værdifuld  Belæ¬ 
ring.  Det  synes  endelig,  som  om  en  vis 
Brintionkoncentration  i  Vand,  Byg,  Malt, 
Urt  m.  m.  har  den  største  Betydning  for 
de  Omsætninger,  der  foregaar  under  Øl¬ 
fabrikationen  i  dens  forskellige  Stadier, 
idel  navnlig  Enzymernes  Virkning  er  af¬ 
hængig  af  denne  Faktor,  samt  at  Brin- 
tionkoncentrationen  tillige  influerer  paa 
Colloidernes  Stabilisering  og  derigennem 
paa  Øllets  Udseende  og  Smagfylde.  Alle 
disse  Undersøgelser  er  af  nyere  Dato. 
Af  hvad  vi  kender  til  Brintionernes  Be¬ 
tydning  overfor  biologiske  og  enzymati¬ 
ske  saa  vel  som  overfor  colloidal  kemi¬ 
ske  Processer,  har  vi  Grund  til  i  dem 
muligvis  at  finde  en  Hovednøgle,  der 
kan  aabne  os  mange  hidtil  lukkede  Døre, 
og  vi  haaber,  at  Videnskaben  vil  lægge 
denne  Nøgle  i  vor  Haand. 

Hvis  De  ikke  har  tabt  Taalmodigheden, 
beder  jeg  om  Tilladelse  til  at  fremføre 
et  lille  Ekstraønske: 

Vi  køber  Malt,  Grits,  Gummivarer, 
Kemikalier  o.  s.  v.  efter  Analyse  med  Ga¬ 
rantier  for  Varens  Værdi  og  Renhed,  ja 
vort  Firma  var  vistnok  det  første  her¬ 
hjemme,  der  ved  Køb  af  Kul  fik  Eng¬ 
lænderne  til  at  yde  Garanti  for  Kalorie¬ 
indholdet  med  Prisdekort  i  Tilfælde  af, 
at  Kullene  indeholdt  færre  Kalorier  end 
garanteret. 

Af  vore  store  Forbrugsartikler,  som  vi 
maatte  ønske  at  købe  efter  Analyse,  er 


egentlig  kun  Byg  og  Humle  tilbage.  — 
Hvad  Byg  angaar,  er  Spørgsmaalet  fra 
Videnskabens  Side  løst.  Vanskelighederne 
ligger  her  andetsteds. 

Vort  Humleindkøb  foregaar  efter  Ud¬ 
valg  blandt  mange  forskellige  Prøver. 
Kopperne  aabnes,  og  Lupulinrigdommen 
samt  Lupulinens  Udseende  bedømmes  ef¬ 
ter  bedste  Skøn.  Senere  bedømmes  Aro¬ 
maen  paa  samme  Maade,  men  baade  Øjet 
og  Næsen  trættes  hurtigt,  og  mod  vor 
bedste  Vilje  kan  vor  Bedømmelse  van¬ 
skeligt  undgaa  at  blive  uretfærdig  over¬ 
for  Leverandøren  og  uheldig  for  os  selv. 

Uden  at  komme  ind  paa  Detailler  skal 
jeg  blot  udtale,  at  det  vilde  være  en  Sag 
af  største  Betydning  for  hele  Bryggeri¬ 
verdenen,  om  Videnskaben  kunde  frem¬ 
komme  med  faste  Regler  for  Udførelse 
af  en  Humleanalvse,  ved  hvilken  Ind¬ 
holdet  af  de  for  Bryggerierne  værdifulde 
Stoffer  kvantitativt  og  i  Løbet  af  kort 
Tid  kunde  fastslaas,  en  Analyserings- 
maade,  der  kunde  anerkendes  saavel  af 
Sælger  som  af  Køber  og  danne  Grund¬ 
laget  for  Værdiansættelsen. 

Og  hermed  takker  jeg,  fordi  De  har 
villet  høre  paa  mig.  Jeg  takker  Dem 
for  den  Lejlighed,  jeg  derved  har  haft 
til  paa  den  praktiske  Bryggeridrifts  Vegne 
at  bringe  Dem  som  Naturvidenskabens 
Repræsentanter  vor  Tak  for  den  store 
Hjælp,  De  har  ydet  os,  og  som  vi  haa¬ 
ber  maa  blive  endnu  større  i  Fremtiden. 


Moderne  Flaskeindustri. 

Hellerup  Glasværks  nye  Flaskemaskiner. 


Indenfor  Glasindustrien  er  Fremstil¬ 
lingen  af  Flasker  paa  Grund  af  det 
relative  Faatal  af  Typer  en  Speciale, 
udsondret  fra  anden  Fabrikation  af 
Glasvarer  og  henvist  til  særlige  og  ofte 
store  Fabriker. 

Det  moderne  Markeds  Forbrug  af  Glas¬ 
beholdere,  Krukker  og  Flasker  af  enhver 


Art  o.  s.  v.  er  nemlig  uhyre.  Da  saa- 
ledes  Flaskefabrikantforeningerne  for  en 
Række  Lande:  Tyskland,  England,  Øster- 
rig,  Holland,  Danmark,  Norge  og  Sve¬ 
rige  i  Aaret  1907  samledes  til  et  Møde 
i  Diisseldorf  for  at  drøfte  Fabrikations- 
og  Afsætningsforhold  viste  en  Opgørelse, 
at  de  repræsenterede  Virksomheders 

Aarsproduktion  var  ikke  mindre  end 
15,000,000,000  haandgjorte  Flasker. 
Endnu  paa  detle  Tidspunkt  fremstilledes 
Flaskerne  efter  den  gamle  Metode,  hvor 
Arbejderen  med  Blæserør  af  Ovnen  ud¬ 
tog  det  Kvantum,  der  er  fornødent  til 
den  paagældende  Flaske  og  derpaa  i 
Form  og  ved  Haandværktøj  dannede 


erstatte  Haandarbejdet  og  gaa  over  til 
automatisk  Maskinarbejde  —  altsaa  min¬ 
dre  af  rent  økonomiske  Grunde  end  for 
al  opnaa  den  stedse  nødvendigere  Nøj¬ 
agtighed. 

De  i  omtrent  alle  evropæiske  Lande 
indførte  Flaskemaskiner  er  alle  af  en 
og  samme  Konstruktion,  nemlig  System 


Fig.  1. 


den  til  —  idet  Mundingen  formes  i  en 
anden  Proces  ved  tilsidst  at  lægge  en 
Masse  paa  og  ved  et  Haandapparat 
danne  denne.  Denne  Fremgangsmaade 
giver  imidlertid  ikke  nogen  helt  nøjagtig 
Udførelse  og  en  saadan  kræver  de  mo¬ 
derne  Flaskelukker.  Man  er  derfor 
trindt  om  kommet  ind  paa  at  forbedre 
eller  rettere  nøjagtiggøre  den  hidtidige 
Fabrikation  af  Flasker  ved  væsentlig  at 


Owen,  saaledes  kaldet  efter  Opfinderen, 
en  amerikansk  Ingeniør.  Maskinen  er 
patenteret  Jorden  over,  og  det  oven¬ 
nævnte  Mødes  Hensigt  var  at  danne 
et  Syndikat  til  Overtagelsen  af  disse 
Patenter.  Det  skete,  og  for  Rettigheden 
betaltes  et  artigt  lille  Beløb  paa  16  Miil. 
Mark. 

For  Danmarks  Vedkommende  har  A/S 
Kastrup  Glasværk  Patentretten  og  paa 

Hellerup  Glasværk  arbejder  nu  to  saa- 
danne  automatiske  Flaskemaskiner. 

Kernen  i  Principet  i  disse  Maskiner 
er,  at  de  automatisk  af  Glasovnen  i  en 
Form  opsuger  den  for  Fremstillingen  af 
en  Flaske  fornødne  Mængde  Glas,  hvil¬ 
ken  Form,  »Forformen«,  uden  iøvrigt 
at  gøre  andet  ved  Massen  end  danne 


en  med  et  Klodsspjæld  regulerbar  Rende 
ned  paa  en  drejelig  Kummeovn  —  Dreje- 
ovnen  — ,  hvor  den  yderligere  varmes 
ved  el  særligt  Gasfyr  og  derved  bliver 
mere  tyndtflydende.  Denne  Drejeovn  er 
et  Jernkar,  udforet  med  ildfast  Mate¬ 
riale.  Ind  her  over  drejes  nu  en  Række 
Forme,  anbragte  paa  Arme,  der  straaler 


Mundingen  paa  Flasken  og  en  Aabning 
i  denne  til  Brug  for  Blæsningen,  af¬ 
leverer  den  til  en  anden  Form,  »Fær¬ 
digformen«,  hvor  Flasken  blæses  ved 
Trykluft,  hvorefter  Formen,  idet  den 
sænkes  og  aabner  sig,  gennem  en  Tragt 
afleverer  Flasken  fuldt  færdig. 

Maaden,  hvorpaa  alt  dette  udføres,  er 
følgende:  Fra  en  almindelig  Kummeovn 
flyder  den  smeltede  Glasmasse  gennem 


ud  fra  en  lodret  Opstander  S  (se  Fi¬ 
gurerne)  som  en  Slags  Karussel;  for  hver 
Arm  to  Forme,  nemlig  en  »Forform« 
(paa  Figurerne  aaben  og  Halvdelene 
mærket  la  og  lb)  og  en  »Færdigform« 
(paa  Figurerne  aaben  og  Halvdelene 
mærket  2a  og  2b).  Naar  Forformen,  der 
er  aaben  forneden,  føres  henover  Ovnens 
Kant,  dyppes  den  ved  en  lille  Bevægelse 
ned  i  Massen,  og  Formen  suges  fuld, 

hvorpaa  en  Kniv  boltskærer,  hvad  der 
maatte  hænge  ved  at'  Glasdraaber.  Nu 
aabner  Formen  sig  saaledes,  at  den  i 
den  dannede  Glascylinder  (se  Figur  1, 
hvor  den  er  mærket  G),  af  hvilken  kun 
den  øverste  Del  er  formet  som  Munding, 
hænger  frit,  den  føres  forbi  en  Blæse- 
ledning  T,  der  blæser  Skaller  og  Glas¬ 
grader  af,  og  »Færdigformen«,  i  hvil¬ 
ken  Blæsningen  skal  finde  Sted,  føres 
ved  en  Skabelonføring  op  mod  den,  luk¬ 
ker  sig  tæt  om  den,  Trykluften  føres  ind 
gennem  Hullet  i  Mundingen,  og  Glas¬ 
massen  blæses  ud,  saa  den  udfylder 
Formen,  alt  medens  Maskinen  stadig 
drejer  sig.  Lige  inden  den  atter  naar 
hen  til  Ovnens  Kant  slipper  den  lille 
Form  om  Mundstykket  sit  Tag,  »Fær¬ 
digformen«  føres  atter  ned  og  aabner 
sig  saaledes,  at  Flasken  endnu  glødende 
væltes  ned  i  en  Art  Tragt,  bestaaende 
af  fjedrende  Baandjern,  gennem  hvilken 
den  med  Bunden  op  ad  havner  i  et  af 
Hullerne  paa  Omkredsen  af  en  Trans¬ 
portskive  under  Maskinen.  Netop  dette 


Øjeblik  ses  paa  Fig.  2.  Formen  er  aaben 
og  viser  Hulrummet,  hvori  Flasken  er 
blæst.  Denne,  F,  er  ved  at  forsvinde 
ned  i  Tragten  og  med  Bunden  i  Vejret. 
Nederst  tilvenslre  under  Maskinen  ses 
Transportskiven  med  de  glødende  Flasker 
vendende  Bunden  opad.  Nu  justeres 
Bunden,  idet  et  Stempel  gaar  ned  mod 
denne.  En  Arbejder  tager  Flaskerne 
af  Skiven,  syner  dem  nøje  og  bringer 
dem  til  Afkølingsovnen,  hvor  de  gradvis 
afsvales  passerende  Ovnen  paa  et  Vandre- 
bord  i  ca.  24  Timer.  Det  Antal  Flasker, 
der  kan  produceres  pr.  Døgn,  er  ca. 
32,000,  men  da  en  Del  er  Vrag,  navnlig 
paa  Grund  af  Vanskeligheden  ved  at 
holde  konstant  Temperatur  i  Drejeovnen, 
naas  der  ikke  mere  end  ca.  22—24,000 
fejlfri  Flasker  fremstillet  pr.  Døgn. 

Hellerup  Glasværk  har  nu  haft  Flaske¬ 
maskinerne  igang  i  to  Aar,  og  man  er 
nu  ganske  Herre  over  Produktionsvan¬ 
skelighederne,  der  selvfølgelig  til  at  be¬ 
gynde  med  ikke  er  ringe  ved  saa  kom¬ 
plicerede  Maskiner. 


Danske  Eksportmuligheder  i  Australien. 

En  Samtale  med  Eksportfirmaet  Henry  Olsen  &  Co. 


I  Anledning  af  den  omtalte  af  0.  K. 

nyetablerede  faste  Linie  paa  Austra¬ 
lien  har  »Tidsskrift  for  Industri«  paa  For¬ 
anledning  af  Industriraadet  henvendt  sig 
til  Firmaet  Henry  Olsen  &  Co.,  Børs¬ 
gade  8,  der  gennem  flere  Aar  har  drevet 
en  betydende  Eksportvirksomhed  paa 
nævnte  Verdensdel  med  danske  Industri- 
frembringelser,  for  at  erfare  Muligheder 
og  Veje  for  den  yderligere  Fremme  at 
dansk  Eksport  til  Australien,  som  nævnte 
direkte  Dampskibslinie  bør  indeholde 
Opfordring  til.  Hr.  Henry  Olsen  har 
paa  vor  Henvendelse  ønsket  at  sammen¬ 
fatte  sine  Betragtninger  over  Australien 
som  Afsætningsfelt  for  danske  Industri¬ 
produkter  i  følgende  Ord: 


»At  Handelen  følger  Flaget,  er  vist  ak- 
cepteret  af  enhver  Købmand,  som  har 
beskæftiget  sig  med  oversøisk  Forretning. 
Man  maa  derfor  med  Glæde  hilse  den 
af  Østasiatisk  Kompagni  oprettede  Linie 
paa  Australien,  hvorved  dansk  Industri 
har  faaet  den  nødvendige  Støtte  for  sin 
Eksport  til  denne  Verdensdel,  som  den 
saa  længe  har  savnet. 

Gang  paa  Gang  har  jeg  erfaret,  at  Pris¬ 
forskellen  mellem  danske  og  fremmede 
Varer  kun  udgjorde  det  Merbeløb,  som  den 
højere  Fragt  og  de  større  Omkostninger 
paalagde  den  danske  Industri  ved  at 
skibe  over  Hamborg  eller  London.  Et 
væsentligere  Moment,  der  formede  sig 
som  en  stor  Hindring  for  eventuelle 

Forespørgsler  fra  oversøiske  Lande  efter 
danske  Produkter,  var,  at  danske  Varer 
afskibede  i  fremmede  Skibe  som  Regel 
indsik  til  Australien  som  Varer  stam- 

o 

niende  fra  det  Land,  under  hvis  Flag 
de  sejlede,  saaledes  at  Forespørgsler  om 
en  saadan  dansk  Vare,  der  var  set  paa 
vedkommende  Plads,  blev  sendt  til  det 
Land,  hvorfra  Skibet  kom  —  og  dermed 
paa  Forhaand  var  tabt  for  Danmark. 

Naar  man  lever  i  Danmark,  faar  man 
aldrig  Lov  at  glemme,  at  Danmark  er 
et  lille  Land.  Det  Omkvæd,  der  stadig 
høres,  lyder  saaledes:  »Vi  er  alt  for 
smaa  til  at  kunne  være  med  i  den  store 
Verdenskonkurrence«.  Maaske  var  dette 
tidligere  Tilfældet,  men  smaa  Nationer, 
som  vil  kaste  sig  over  Specialer,  har 
lige  saa  store  Udsigter  til  at  gøre  For¬ 
retning  som  andre.  En  bekendt  Dansker 
har  sagt:  »Vi  har  Kundskaber  nok,  vi 
skal  nu  omsætte  dem  i  Handling«.  Men 
Tiden  til  at  handle  bar  vel  aldrig  været 
saa  opportun  som  netop  nu,  hvor  de 
fleste  af  de  store  Industrilande  er  op¬ 
tagne  af  Kampen  for  at  bevare  deres 
Nationalitet. 

Med  dets  knapt  5  Millioner  Indbyggere 
kan  Australien  ganske  vist  ikke  siges  at 
tilhøre  de  store  Markeder,  men  Landet 
er  kun  ungt,  og  dets  Industrier  langt  fra 
udviklede.  Indførslen  er  derfor  stor  i 
Forhold  til  Folkemængden.  I  1912  var 
den  samlede  Handelsomsætning  over  £ 
158,000,000,  hvoraf  over  Halvdelen  med 
Moderlandet  og  de  britiske  Besiddelser. 
Naar  den  nu  herskende  Krise  er  over- 
staaet,  vil  de  kommercielle  Baand  mellem 
England  og  dets  Kolonier  sikkert  knyttes 
endnu  stærkere,  men  de  neutrale  Lande 
kan  dog  sikkert  drage  stor  Fordel  af 
Situationen,  da  Bitterheden  mod  de  fjendt¬ 
lige  Stater  næppe  vil  fortage  sig  i  mange 
Aar.  Derfor  nævnes  nogle  Artikler,  som 
Australien  indførte  fra  de  fjendtlige  Lande, 
og  af  hvilke  maaske  nogle  vil  kunne 
optages  til  Eksport  her  i  Landet. 

Tyskland  og  Østerrig  eksporterede  i 


Løbet  af  1912  til  Australien:  01  £ 
125,000,  Skotøj  £  45,000,  Hatte  og  Ar¬ 
tikler  for  Hatte  £  55,000,  Beklædnings¬ 
genstande  og  lignende  £  1,075,000,  Hvide 
Varer  £  144,000,  Silkevarer  £  98,000, 
Uldvarer  £  100,000,  Andre  Klædesorter 
£  444,000,  Børstenbinderarbejde  T  35,000, 
Cement  £  144,000,  Porcelæn  £  106,000, 
Chokolade  og  Konfekt  £  17,000,  Kemi¬ 
kalier  £  200,000,  Gødningsstoffer  £  51,000, 
Elektrisk  Materiale  (ikke  Maskiner)  T 
79,000,  Galanterivarer  £  170,000,  Møbler 
og  Artikler  for  Møbelindustri  <£  60,000, 
Glasvarer  <£  113,000,  Gummiartikler  £ 
222,000,  Pianoer  og  Instrumenter  £ 
441,000,  Artikler  for  Instrumentindustri 
£  62,000,  Videnskabelige  Instrumenter 
£  100,000,  Lamper  og  Lampevarer  £ 
150,000,  Maskiner  T  280,000,  Værktøj 
£  40,000,  Finere  Metalvarer  T  630,000. 
Dette  er  kun  faa  af  de  Artikler,  indførte 
fra  disse  to  Lande,  men  der  er  mange 
andre  Artikler,  der  kan  indføres,  naar 
kun  Smagen  nogenlunde  dækker  den 
engelske.  Desværre  er  næsten  al  Kunst¬ 
industri  udelukket.  Det,  der  er  sælgeligt, 
er  nærmest  den  jevnt  gode  Artikel. 

Som  bekendt  er  Australiens  Toldlov¬ 
givning  beskyttelsesvenlig  med  Fortrin 
for  Varer  af  engelsk  Oprindelse,  men 
det  er  kun  i  meget  faa  Tilfælde,  at  denne 
Merbegunstigelse  er  prohibitiv,  og  Told¬ 
loven  er  klar  og  bestemt  paa  alle  Punk¬ 
ter,  saaledes  at  den  udelukker  Vilkaar- 
liglied. 

Spørgsmaalet  om,  hvorledes  danske 

Industrier  paa  den  billigste  og  mest 

effektive  Maade  kan  komme  i  Forbin¬ 

delse  med  australske  Købere,  afhænger 
selvfølgelig  af  Artiklernes  Afsætnings¬ 
muligheder.  For  Storindustrien  er  den 
rette  Vej  sikkert  at  udbyde  sine  Varer 
enten  gennem  egne  Filialer  eller  ved  ud¬ 
sendte  Rejsende,  men  det  er  sikkert  de 
færreste  Artikler,  der  kan  taale  disse 
store  Omkostninger,  navnlig  i  et  saa 

udstrakt  og  tyndt  befolket  Land  som 
Australien.  Gennem  Korrespondance  eller 

Udsendelse  af  Tryksager  opnaas  som 
Regel  intet;  i  alt  for  mange  Tilfælde  er 
den  australske  Køber  blevet  utilfreds¬ 
stillende  behandlet,  og  naar  han  skal 
placere  en  Ordre,  saa  sender  han  den  til 
et  af  de  verdenskendte  Købehuse  i  Lon¬ 
don,  som  saa  i  Reglen  giver  Ordren  til 
den  Fabrik,  som  de  er  vant  til  at  ar¬ 
bejde  med,  og  som  de  oftest  er  pekuniært 
interesseret  i;  derfor  bliver  der  kun  taget 
lidet  Hensyn  til  udenlandske  Firmaer, 
som  ikke  er  repræsenteret  i  Australien 
ved  Forbindelser,  til  hvilke  Køberen  kan 
henvende  sig  i  Tilfælde  af  Misforstaael- 
ser  og  Reklamationer.  Det  er  derfor 
heldigst  at  have  et  Hovedagentur,  der 
gennem  et  Net  af  Filialer  eller  For¬ 
bindelser  kan  opnaa  Føling  med  hele 
Afsætningsfeltet  og  skabe  den  største 
Omsætning.  Saaledes  arbejder  f.  Eks.  de 
nævnte  store  engelske  Handelshuse.  En 
Maade,  som  endnu  aldrig  har  været  an¬ 
vendt  i  Australien,  men  som  maaske  kun¬ 
de  give  Resultater,  er  ambulante  Udstil¬ 
linger,  i  hvilke  flere  Industrier  slog  sig 
sammen  om  at  afholde  Omkostningerne, 
som  dog  antagelig  maa  blive  store  paa 
Grund  af  de  store  Afstande,  og  det  jo 
ikke  kan  undgaas,  at  enkelte  Artikler, 
som  viser  sig  usælgelige,  bliver  belastede 
med  de  samme  Omkostninger  som  de 
øvrige.  En  saadan  Udstilling  burde  dog 
sikkert  forberedes  af  en  udsendt  Under¬ 
søger. 

Det  er  værd  at  paapege,  at  den  ny- 
aabnede  australske  Linie  ogsaa  bør  give 
Stødet  til  en  øget  direkte  Import  til 
Danmark  af  australske  Raaprodukter, 
saaledes  af  Hvede,  Huder,  Talg,  Frugt  og 
Uld,  Artikler  som  daarlig  taaler  Omlad¬ 
ningsomkostninger  o.  s.  v.  Dette  vil  bl.a. 
være  ønskeligt  af  Hensyn  til  selve  Liniens 
Rentabilitet.  Fra  Regeringens  Side  turde 
det  endvidere  nu  være  paa  Tide  at  sende 
en  udsendt  Konsul  til  Repræsentation  af 
vort  Land.  Alene  den  Omstændighed, 
at  Australien  udgør  en  hel  Verdensdel, 
bør  opfordre  os  til  at  lade  os  officielt 


repræsentere  derude.  Mange  Hensyn 
taler  herfor. 

Det  er  ikke  min  Tanke,  at  denne  Konsul 
skulde  være  Handelsrejsende  eller  i  det 
hele  taget  staa  som  Mellemmand  mellem 
Køber  og  Sælger.  Det  bør  være  en  Mand, 
der  gøres  ansvarlig  for  Konsulatsforhol¬ 
dene  paa  dette  Kontinent  og  som  ved  sine 
Rapporter  skal  holde  den  danske  Stat 
underrettet  om  de  Svingninger,  som  fore- 
gaar,  og  som  særligt  i  et  nyt  Land  er 
meget  store.  Endvidere  burde  han  over- 
vaage,  at  de  Mænd,  som  bliver  anbefalet 
til  Konsuler  paa  de  forskellige  Pladser, 
virkelig  egner  sig  til  Posten.  Hidtil  er 
disse  Poster  som  oftest  blevet  besatte 
med  dem,  der  var  de  mest  energiske  til 
at  løbe  rundt  med  Lister  til  Paategning. 

Sluttelig  bør  fremhæves  —  og  frem¬ 
hæves  som  et  i  denne  Forbindelse  meget 
betydende  Moment  —  at  næppe  nogen 
anden  Nation  er  saa  velset  i  Australien 
som  den  danske.  Denne  Sympati  burde 
uden  Tvivl  kunne  drages  til  Nytte  ved 
en  forøget  dansk  Afsætning  til  denne 
Verdensdel.« 


I  Tilslutning  til  disse  mere  almindelige 
Betragtninger  med  Hensyn  til  danske 
Eksportmuligheder  i  Australien,  der  faar 
Interesse  ved  at  være  fremsat  afen  Mand 
med  det  Kendskab  til  Forholdene,  som 
el  22-Aars  Ophold  i  Australien  giver,  har 
Redaktionen  ment  at  handle  i  Industriens 
Interesse  ved  at  tilføje  nedenstaaende 
Oplysninger  om  Firmaet  Henry  Olsen  & 
Co.,  hvis  Indehaver  —  efter  for  nogle  Aar 
siden  at  være  flyttet  hjem  til  Danmark 
for  at  føre  Ledelsen  af  Firmaet  videre 
her  i  Kjøbenhavn  —  arbejder  ud  fra  en 
sjelden  Interesse  for  dansk  Industri. 

Firmaet  Henry  Olsen  &  Co.  omspænder 
med  sin  Salgsorganisation  hele  Australien. 
Hvor  Firmaet  ikke  har  egne  Filialer,  er 
det  repræsenteret  af  ledende  Firmaer  paa 
vedkommende  Pladser,  og  hver  By  og 
Plads  i  Australien  berejses  flere  Gange 

aarlig  af  Firmaets  Rejsende.  Ved  saa- 
ledes  at  samarbejde  med  andre  Handels¬ 
huse,  bliver  Repræsentationen  for  hver 
enkelt  Artikel  overdraget  til  de  Sælgere, 
der  paa  hver  enkelt  Plads  byder  de 
største  Fordele.  Gennem  en  enkelt  Re¬ 
præsentant  er  det  overhovedet  umuligt 
effektivt  at  bearbejde  et  saa  vidtstrakt 
Afsætningsomraade  med  fjernt  fra  hin¬ 
anden  liggende  Markedscentrer,  som  her 
er  Tale  om.  Arrangerer  man  sig  end¬ 
videre  kun  med  en  enkelt  Sælger  paa 
hver  Plads,  begrænses  ens  Afsætningsfelt 
eo  ipso  til  dennes  Kunder.  De  øvrige 
Firmaer  i  den  paagældende  Branche 
køber  selvfølgelig  ikke  bos  en  Konkur¬ 
rent,  medens  derimod  ingen  har  noget 
imod  at  købe  af  et  Hovedagentur,  selv  om 
ens  Konkurrenter  ogsaa  forsynes  derfra. 


Som  el  saadant  med  vidt  forgrenet  For¬ 
bindelsesnet  er  Firmaet  Henry  Olsen  & 
Co.  netop  organiseret. 

Det  er  Firmaets  Ønske  at  tilbyde 
danske  Industridrivende  at  organisere 
deres  Eksport  og  Salg  i  alle  Australiens 
Stater  og  formidle  Ordrerne,  som  bliver 
betalt  kontant  ved  Afskibningen. 

Kataloger  og  Prøver  er  selvfølgelig 
nødvendige.  I  Mangel  af  Prøver  maa 
Illustrationer  og  Tegninger  fremsendes. 
I  første  Omgang  er  det  ikke  absolut 
nødvendigt,  at  Katalogerne  er  trykt  paa 
engelsk,  skønt  delte  selvfølgelig  er  det 
heldigste.  Firmaet  er  iøvrigt  villigt  til 
baade  m.  H.  t.  disse  Spørgsmaal  og  andre 
at  være  behjælpelig  med  Raad  og  Vejled¬ 
ning  af  enhver  Art  angaaende  Eksport 
til  Australien. 


Om  Betingelserne  for  frugtbringende  Samarbejde  mellem 

amerikansk  og  dansk  Teknik. 

Foredrag  af  Ingeniør  Poul  Larsen,  holdt  i  Danmarks  amerikanske  Selskab  d.  31.  Oktbr.  d.  A. 


Danmarks  amerikanske  Selskabs  Be¬ 
styrelse  har  vist  mig  den  Ære  at 
anmode  mig  om  ved  Selskabets  Aab- 
ningsmode  at  give  nogle  Meddelelser  an¬ 
gaaende  mine  i  Aarenes  Løb  indsamlede 
Erfaringer  med  Hensyn  til  dansk  Tek¬ 
niks  og  danske  Teknikeres  Forhold  i 
Amerika. 

Det  er  med  Glæde,  at  jeg  benytter 
denne  Lejlighed  til  at  give  Udtryk  fol¬ 
den  Taknemlighedsgæld,  som  jeg  gen¬ 
nem  21  Aars  Virksomhed  er  kommet  til 
at  staa  i  til  det  amerikanske  Samfund, 
for  den  gæstfri  Maade,  paa  hvilken 
mange  unge  danske  Teknikere  i  Aarenes 
Løb  er  blevet  modtaget  derovre,  for  den 
Lejlighed,  der  har  været  givet  os  til  ved 
udstrakt  Virksomhed  i  alle  Unionens 
Stater  at  faa  nytliggjort  og  udviklet  de 
indenfor  dansk  Cementteknik  indsamlede 
Kundskaber  og  Erfaringer  og  igen  fra 


det  store  amerikanske  Arbejdsomraade 
at  hente  Impulser  til  nye  Arbejdsmetoder, 
som  er  ført  herover  til  Danmark,  og, 
efter  her  at  være  bleven  udviklet  og  til¬ 
passet  efter  evropæiske  Forhold,  har 
virket  befrugtende  og  fornyende  paa  hele 
Cementtekniken  i  næsten  alle  Lande  paa 
denne  Side  af  Atlanterhavet. 

Naar  jeg  ved  Behandlingen  af  mit 
Emne  i  en  væsentlig  Grad  kommer  til 
at  støtte  mig  til  de  specielle  Forret¬ 
ningserfaringer,  som  mit  Firma  har  gjort 
i  de  forløbne  Aar,  saa  beder  jeg  delte 
forstaaet  kun  som  en  Illustration  til 
Forholdene  og  som  et  Middel  til  Klar¬ 
gørelse  af  disse,  idet  jeg  samtidig  haaber 
gennem  Omtalen  af  et  begrænset  Ar¬ 
bejdsomraade  at  kunne  kaste  noget  Lys 
over  Spørgsmaal,  som  omfatter  andre  af 
Teknikens  Grene. 

Teknikerens  Stilling  indenfor  det  mo- 

(lerne  Samfund  er  jo  af  ret  ejendommelig 
Art.  Han  er  ikke,  som  saa  mange  andre 
af  Haandens  og  Aandens  Arbejdere, 
stavnsbundet  ved  sin  Virksomhed,  og 
hans  Arbejdsomraade  er  ikke  altid  natur¬ 
nødvendigt  bundet  til  en  lille  begrænset 
Kreds.  Tværtimod  maa  han  ofte,  for  at 
kunne  udføre  sin  Gerning  paa  rette 
Maade,  søge  at  skaffe  sig  den  bredest 
mulige  Basis  for  denne.  Erkendelsen  heraf 
og  Viljen  hertil  er  da  en  af  de  første 
Betingelser  for  Teknikerens  Fremtid. 

Det  er  imidlertid  ikke  saa  helt  let, 
navnlig  i  et  lille  Land,  at  naa  til  denne 
Erkendelse  paå  et  saa  tidligt  Tidspunkt 
af  ens  Liv,  at  det  virkelig  faar  afgørende 
Betydning  for  et  Menneskes  Fremtid. 
Der  er  vel  enkelte  Mennesker,  der  fra 
Naturens  Side  er  udrustet  med  en  Udve, 
der  driver  dem  frem  mod  det  Ube¬ 
kendte  trods  alle  Hindringer;  men  for 
mange  Unge  vil  den  begrænsede  Hori¬ 
sont,  under  hvilken  man  lever  i  el  lille 
Land  med  skarpt  dragne  Sprog-  og  Kul¬ 
turgrænser,  uvilkaarligt  virke  som  en 
Hindring.  Man  savner  fra  sine  Om¬ 
givelsers  Side  den  Impuls,  som  ligger  i 
Eksemplet,  og  har  man  da  ikke  i  sit 
Indre  den  Fremdrift,  der  fører  ud  ad 
selvstændige  Veje,  saa  glider  man  let  i 
de  unge  Aar,  da  ens  Fremtidsskæbne 
bestemmes,  ind  paa  de  banede  Veje, 
som  fører  til  et  lille  beskedent  Maal,  en 
social  Stilling,  der  giver  et  vist  betrygget 
Udkomme.  Men  man  har  da  samtidig 
givet  Afkald  paa  den  Tilfredsstillelse, 
der  ligger  i  at  udvide  Virksomhedsom- 
raadet  for  det  nationale  Samfund,  som 
man  tilhører. 

Det  var  i  min  Ungdom  en  ret  almin¬ 
delig  Opfattelse  mellem  de  unge  Inge¬ 
niører,  at  der  ingen  Udsigter  var  for 
industriel  Udvikling  i  Danmark  og  der¬ 
for  intet  at  opnaa  ved  at  søge  til  Ud¬ 
landet  for  at  finde  Beskæftigelse  der, 
medmindre  man  paa  Forhaand  helt  vilde 
løsrive  sig  fra  Forbindelsen  med  Fædre¬ 
landet.  Man  søgte  da  hellere  at  komme 


ind  i  en  eller  anden  teknisk  Embeds¬ 
virksomhed.  Men  taler  man  tyve  Aar 
senere  med  disse  Mænd,  saa  kommer 
Skuffelsen  over  det  lidt,  de  har  naaet, 
ofte  stærkt  til  Orde.  Dette  Forhold  har 
vel  forandret  sig  noget  med  Tidens  Ud¬ 
vikling,  men  det  er  vist  nok  desværre 
endnu  ret  typisk.  Men  naar  man  be¬ 
gynder  sit  Liv  med  saa  ringe  Tro  paa 
Fremtiden,  saa  ringe  Vilje  til  at  tage 
Livets  Chancer,  er  det  da  underligt,  at 
man  høster,  som  man  har  saaet?  Nej, 
det,  det  gælder  om,  er  navnlig  at  lære 
den  unge  Tekniker  at  forstaa,  hvilken 
uhyre  stor  Arbejdsmark,  der  staar  ham 
aaben,  at  vække  Haabet  og  Energien 
hos  ham,  saa  at  han  forstaar,  at  han 
ikke  har  Ret  til  at  lade  sig  nøje  med 
noget  mindre  end  det  største,  han  kan 
naa  indenfor  sine  Evners  Begrænsning. 

Det  er  paa  dette  Punkt,  at  der  for 
enhver  ung  er  saa  overordentlig  meget 
at  lære  i  Amerika. 

Dette  unge  Samfund,  som  udvikler  sig 
med  rivende  Hast,  taler  et  Sprog  til  de 
Unge  om  Glæden  ved  anspændt  Arbejde, 
om  Muligheden  af  store  Fremskridt  for 
hver  enkelt,  som  vil  frem,  i  det  væsent¬ 
lige  kun  afhængig  af  hans  Vilje  og 
Energi  —  et  Sprog,  som  den,  der  en 
Gang  har  hørt  og  forstaaet  det,  aldrig 
vil  kunne  glemme.  Ikke  saaledes  at  for¬ 
staa,  at  Livet  i  Amerika  kun  er  lyst  og 
let,  tværtimod  det  er  ofte,  meget  ofte 
haardt  og  brydsomt,  og  til  Tider,  naar 
de  stærke  Bølgeslag,  som  karakteriserer 
det  amerikanske  Samfund,  gaar  henover 
dette,  kan  Livet  tilvisse  derovre  yde  en 
saa  skaanselsløs  Modgang,  at  vi  i  Fre¬ 
dens  Tider  intet  Sidestykke  kender  her¬ 
til  i  vore  mere  regelbundne  evropæiske 
Samfund.  Jeg  tænker  her  navnlig  paa 
Virkningerne  af  Finanskrisen  1907,  som 
jeg  oplevede  derovre.  Men  i  det  store 
og  hele  er  Retningslinien  i  Amerika 
opadgaaende,  og  Livet  leves  fortrøst¬ 
ningsfuldt. 

Naar  nu  Spørgsmaalet  rejser  sig,  hvad 

danske  Teknikere  kan  udrette  i  Amerika 
til  Gavn  for  dem  selv,  deres  eget  Land 
og  det  Land,  de  skal  arbejde  i  midler¬ 
tidigt  eller  vedvarende,  saa  maa  man 
forsøge  at  værdsætte  deres  Egenskaber 
og  deres  Uddannelse.  Jeg  tænker  lier 
naturligvis  nærmest  paa  de  Teknikere, 
jeg  har  et  indgaaende  Kendskab  til, 
nemlig  Maskiningeniører  og  Maskinkon- 
struktører.  Disse  Teknikere  faar  her¬ 
hjemme  en  grundig  teoretisk  og  prak¬ 
tisk  Uddannelse  og  kan  sikkert  i  enhver 
Henseende  staa  Maal  med  de  Teknikere, 
der  uddannes  ved  Udlandets  tekniske 
Skoler  og  tekniske  Højskoler. 

For  Polyteknikernes  Vedkommende  er 
de  Krav,  der  stilles  til  deres  teoretiske 
Uddannelse,  saa  store,  at  de  kun  kan 
fjddestgøres  af  særdeles  velbegavede 
Mennesker.  Man  kunde  gøre  den  Ind¬ 
vending  mod  deres  Uddannelse,  at  denne 
kræver  en  for  lang  Studietid,  saa  at 
Polyteknikeren  ofte  temmelig  sent  kom¬ 
mer  i  Lag  med  det  praktiske  Livs  Op¬ 
gaver  og  derved  ikke  faar  Raad  og  Tid 
til  at  skænke  den  mere  elementære 
praktiske  Uddannelse  den  fornødne  Op¬ 
mærksomhed.  Han  kan  derfor  ofte  ikke 
gøre  sig  tilstrækkeligt  gældende  i  de 
lavere  tekniske  Stillinger,  hvor  en  ud¬ 
lært  Maskinarbejder  gør  god  Fyldest. 
Og  disse  Stillinger  kunde  netop  i  Ame¬ 
rika  være  det  Gennemgangsled,  som 
vilde  gøre  ham  det  let  efterliaanden  at 
komme  ind  i  de  mere  overordnede  Stil¬ 
linger,  hvortil  hans  Uddannelse  iøvrigt 
gør  ham  egnet.  Den  Polytekniske  Lære¬ 
anstalts  nuværende  Direktør,  Professor 
Hannover,  har  med  anerkendelsesværdig 
Energi  faaet  sat  igennem,  at  vore  Ma¬ 
skiningeniører  obligatorisk  skal  have  et 
Aars  praktisk  Maskinuddannelse.  Jeg 
tror,  at  det  vilde  være  heldigt,  om  man 
kunde  gaa  endnu  noget  videre  ad  denne 
Vej. 

Vore  Maskinkonstruktører  har  alle  en 
god  praktisk  fleraarig  Uddannelse,  hvil¬ 
ket  staar  i  Forbindelse  med  vor  solide 


og  dygtige  Haandværkeruddannelse.  Ma- 
skinkonstruktørernes  teoretiske  Under¬ 
visning  er  temmelig  kortvarig,  men  der 
er  en  stærk  Tendens  til  at  gøre  denne 
stadig  bedre.  Der  kræves  ikke,  som 
hos  Maskiningeniørerne,  en  større  ud¬ 
præget  Evne  til  teoretisk  Studium,  og 
indenfor  Maskinkonstruktørernes  Kreds 
er  der  derfor  betydelig  større  Forskel 
mellem  de  enkeltes  Evner.  Som  Hel¬ 
hed  maa  det  imidlertid  siges,  at  der 
findes  et  stort  Antal  dygtige  og  vel¬ 
begavede  Kræfter  mellem  Maskinkon- 
struktørerne,  hvilket  er  af  overmaade 
stor  Betydning  for  den  danske  Maskin¬ 
industris  Udvikling.  Maskinkonstruk- 
tøren  har  overfor  Maskiningeniøren  den 
Fordel  lettere  at  kunne  gøre  sig  gæl¬ 
dende  ved  almindelig  forekommende 
praktiske  Arbejder,  saasorn  en  Maskines 
Opstilling  og  Pasning,  og  netop  dette 
Forhold  er  af  stor  Betydning  i  et  Land 
som  Amerika,  hvor  den  første  Opgave, 
der  tilfalder  en  ung  Maskintekniker, 
meget  let  bliver  af  denne  Art. 

Hvad  endelig  den  danske  Maskin¬ 
arbejder  angaar,  saa  har  han  som  oftest 
en  god  haandværksmæssig  Uddannelse, 
som  i  Forbindelse  med  hans  i  Beglen 
elskværdige  Temperament  og  solide  Ka¬ 
rakter  gør  ham  let  anvendelig. 

I  Amerika  ligger  Forholdet  med  Hen¬ 
syn  til  Teknikernes  Uddannelse  væsent¬ 
ligt  anderledes.  Den  regelbundne,  hævd¬ 
vundne,  solide  Haandværkeruddannelse, 
som  vi  her  har,  med  en  fastsat  fleraarig 
Lærlingetid  kender  man  paa  mange 
Steder  i  Amerika  slet  ikke.  Jeg  kender 
Maskinfabriker  derovre,  som  slet  ingen 
Lærlinge  uddanner  —  et  Forhold,  som 
vilde  være  ganske  ukendt  herhjemme  — , 
saa  Maskinarbejdernes  Uddannelse  bliver 
ofte  mere  tilfældig.  Man  tager  et  ungt 
Menneske  ind  paa  et  Maskinværksted 
og  sætter  ham  til  et  eller  andet  Arbejde, 
som  han  kan  forlade,  naar  han  ikke 
mere  er  tilfreds  med  det,  og  derefter 
gaa  til  en  anden  Fabrik.  Man  har  der- 

for  slet  ikke  den  samme  Sikkerhed  for 
Teknikernes  grundige  Uddannelse  som 
herhjemme. 

Den  teoretisk  tekniske  Undervisning 
er  ligeledes  derovre  i  Reglen  ikke  saa 
fast  i  Formen,  som  vi  her  kender  det, 
hvor  der  baade  fra  lavere  og  højere 
Skoler  forlanges  et  Afgangsbevis,  uden 
hvilket  det  er  meget  vanskeligt  at  sikre 
sig  gode  Pladser. 

For  danske  Maskinteknikere  i  de  for¬ 
skellige  Grader  maa  det  derfor  siges,  at 
Betingelserne  for  at  kunne  hævde  sig  i 
Amerika  ved  faglig  Dygtighed  er  ret 
gunstige.  Derimod  kan  det  jo  ikke 
nægtes,  at  det  til  Tider  kan  være  ret 
vanskeligt  for  Udlændingen,  som  staar 
uden  Forbindelse  med  det  amerikanske 
Samfund,  at  skalle  sig  Adgang  til  dette, 
navnlig  inden  den  nødvendige  Sprog¬ 
færdighed  er  erhvervet,  og  paa  dette 
Omraade  er  det  vist  netop,  at  Danmarks 
amerikanske  Selskab  kan  udøve  en 
heldbringende  Virksomhed,  saa  at  det 
muliggøres  for  de  Unge,  som  virkelig 
fortjener  Støtte,  uden  altfor  stort  Tids- 
tab  at  komme  ind  i  Stillinger,  hvor  de 
kan  linde  Anvendelse  for  deres  Evner 
og  faa  Lejlighed  til  at  udrette  noget  for 
det  store  Samfund,  som  de  maaske  kun 
midlertidigt  slutter  sig  til,  og  for  det 
lille  Land,  hvorfra  de  er  udgaaet,  og 
som  i  mange  Tilfælde  vil  drage  dem  til¬ 
bage  igen  ved  de  stærke  Baand,  som 
aldrig  helt  kan  brydes. 

Thi  Maalet  maa  jo  være  et  dobbelt¬ 
sidigt.  Vilde  man  kun  tilsigte  at  eks¬ 
portere  en  Del  af  de  unge  uddannede 
Kræfter  fra  det  gamle  Land  til  det  ny, 
saa  vilde  Resultatet  nationaløkonomisk 
og  kulturelt  set  være  lidet  tilfredsstillende 
for  det  danske  Samfund. 

Maalet  maa  derimod,  som  jeg  ser  det, 
være  det  at  omplante  en  Del  af  de  unge 
dygtigste  tekniske  Kræfter  derhjemmefra 
til  Amerika,  hvor  de  maa  kunne  gøre 
sig  gældende  ved  gode  Kundskaber, 
Flid  og  Paalidelighed,  og  hvorved  der 


til  Gengæld  bliver  givet  dem  en  Lejlig¬ 
hed  til  at  give  sig  i  Kast  med  store 
tekniske  Opgaver,  som  kun  lejlighedsvis 
frembyder  sig  indenfor  vort  lille  Lands 
Grænser,  saa  at  de  erhverver  sig  en 
Dygtighed  og  Erfaring,  som  atter  direkte 
og  indirekte  kan  komme  den  danske 
Industri  til  Gode  og  derved  give  denne 
forøget  Mulighed  for  at  udstrække  sit 
Virkeomraade  til  andre  Lande  og  saa- 
ledes  efterhaanden  højne  og  forøge  Be¬ 
tingelserne  for  den  danske  Industris  Ud¬ 
vikling  ved  at  bygge  denne  op  paa  det 
bredest  mulige  Grundlag.  At  der  her 
virkelig  foreligger  en  Opgave,  som  maa 
kunne  bringes  til  en  lykkelig  Løsning 
paa  mange  af  Teknikens  Omraader, 
føler  jeg  mig  ganske  overbevist  om,  og 
det  maa  maaske  være  mig  tilladt  som 
Bevis  herfor  at  give  nogle  korte  Med¬ 
delelser  om,  hvorledes  det  er  gaaet  os 
indenfor  den  specielle  Teknik,  som  mit 
Firma  har  beskæftiget  sig  med  i  de  sidst 
forløbne  tredive  Aar. 

For  21  Aar  siden  fik  jeg  den  Opgave 
at  søge  en  dansk  Opfindelse  nyttiggjort 
i  Amerika  og  samtidig  dermed  at  under¬ 
søge  Muligheden  for  Virksomhed  i  Ame¬ 
rika  ved  Indførelse  af  de  tekniske  Me¬ 
toder  i  Cementindustrien,  som  vi  her 
havde  udarbejdet  og  fundet  Anvendelse 
for  ved  en  Del  skandinaviske  Fabriker. 

Jeg  kom  til  Amerika  praktisk  talt 
uden  nogen  som  helst  Forbindelser  og 
maatte  søge  disse  gennem  mine  Intro¬ 
duktioner  til  de  derværende  Ingeniør¬ 
foreninger.  Det  lykkedes  mig  efter  nogle 
faa  Maaneders  Forløb  at  interessere 
nogle  amerikanske  Ingeniører  for  den 
danske  Opfindelse,  som  man  derefter 
søgte  at  udnytte  med  Tillempning  til  de 
amerikanske  Forhold.  Opfindelsen,  som 
i  sig  selv  var  genial,  viste  sig  imidlertid 
i  Løbet  af  nogle  faa  Aar  paa  Grund  af 
Cementindustriens  Udvikling  og  Cemen¬ 
tens  heraf  betingede  faldende  Pris  ikke 
at  have  den  praktiske  Betydning,  man 
havde  ventet,  og  de  Virksomheder,  som 

var  baserede  paa  denne  Opfindelse,  maatte 
derfor  opgives,  og  min  Mission  kunde 
for  saa  vidt  siges  at  være  mislykket. 

Den  anden  Side  af  min  Opgave:  at 
søge  Tilknytning  til  den  amerikanske 
Cementindustri,  førte  mig  i  Forbindelse 
med  de  faa  den  Gang  i  Amerika  eksi¬ 
sterende  Cementfabriker,  og  det  lykkedes 
mig  at  faa  enkelte  af  disse  til  at  købe 
nogle  af  de  Arbejdsmaskiner,  som  vi 
havde  konstrueret  for  denne  Industri, 
og  at  importere  dem  til  Amerika.  End¬ 
videre  lykkedes  det  mig  at  formaa  nogle 
enkelte  af  de  amerikanske  Cementfabri¬ 
kanter  til  at  foretage  en  Rejse  her  til 
Danmark  for  at  bese  de  Cementfabriks¬ 
anlæg,  vi  her  havde  udført,  hvilket  i 
høj  Grad  styrkede  Amerikanernes  Tillid 
til  os,  og  en  Følge  heraf  var  et  stadigt 
stigende  Antal  Ordrer  fra  Fabrikerne 
derovre. 

Virksomheden  startedes  under  meget 
beskedne  Former.  Jeg  havde  i  Begyn¬ 
delsen  kun  et  Hotelværelse  og  engage¬ 
rede  en  Maskinlegner  til  at  hjælpe  mig 
i  Ny  og  Næ  mod  en  fastsat  Timebeta¬ 
ling.  Driftsapparatet  var  saaledes  ikke 
stort,  og  for  stadig  at  holde  Forbindel¬ 
sen  med  vort  Kontor  her  i  Kjøbenhavn 
vedlige  maatte  jeg  igennem  adskillige 
Aar  dele  min  Tid  imellem  Danmark  og 
Amerika,  saaledes  at  jeg  omtrent  den 
halve  Tid  af  Aaret  var  i  Amerika  og 
den  anden  halve  Tid  i  Danmark. 

Efterhaanden  steg  imidlertid  Virksom¬ 
hedens  Omfang,  og  medens  jeg  maatte 
fortsætte  min  stadige  Rejsen  mellem 
Amerika  og  Danmark,  som  i  Tidens 
Løb  medførte,  at  jeg  sammenlagt  har 
opholdt  mig  over  et  Aar  paa  Atlanter¬ 
havet,  saa  krævede  Arbejdet  efterhaan¬ 
den,  at  der  samledes  en  hel  Stab  af 
tekniske  Kræfter  paa  Kontoret  i  New 
York,  og  disse  Kræfter  var  for  Største¬ 
delen  uddannede  ved  vor  Forretning  her 
i  Evropa.  Den  Import  af  Cementfabrika¬ 
tionsmaskiner,  vi  begyndte  vor  Virk¬ 
somhed  med,  maatte  opgives,  efter  at 


Tolden  under  Wilson-Tarifen  var  bleven 
forøget  til  40  pCt.  af  Værdien,  og  vi 
maatte  lade  Cementmaskinerne  udføre 
paa  amerikansk  Værksted.  Aar  for  Aar 
øgedes  Virksomhedens  Omraade  og  føres 
nu  i  Amerika  som  en  selvstændig  For¬ 
retning  jevnsides  og  i  nært  Samarbejde 
med  den  eviopæiske  Forretning.  Den 
omfatter  nu  alt  under  Cementindustrien 
henhørende  Ingeniørarbejde  saavel  som 
den  kemiske  Undersøgelse  af  Raamate- 
rialerne  og  den  ingeniørmæssige  Del  af 
de  i  de  senere  Aar  til  allestørre  Fabrik¬ 
virksomheder  stærkt  knyttede  elektriske 
Anlæg,  samt  Fabrikationen  af  Cement- 
maskiner  i  egen  Maskinfabrik. 

Det  er  et  meget  betydeligt  Antal  Tek¬ 
nikere,  som  har  været  og  er  knyttede 
til  Virksomheden  i  Amerika,  nemlig 
over  50  Bygningsingeniører,  Maskininge¬ 
niører,  Elektroingeniører,  Kemikere  og 
Maskinkonstruktører,  desuden  Brænde¬ 
mestre  til  Cementovnenes  Igangsætning 
og  Drift  samt  et  betydeligt  Antal 
Maskinarbejdere.  Naturligvis  ogsaa  et 
anseligt  Kontorpersonale,  væsentlig  Ame¬ 
rikanere. 

Med  hvilke  store  Forhold  og  hvilken 
rivende  Udvikling  der  arbejdes  i  Ame¬ 
rika  vil  ses  af  følgende  Tal.  Da  jeg 
begyndte  Virksomheden  i  Amerika  i 
1893,  producerede  den  amerikanske  Port- 
land-Cement-Industri  ca.  1  Million  Tønder 
Cement  aarlig,  medens  den  samlede 
Produktion  nu  vel  maa  regnes  til  80 
Millioner  Tønder  aarlig  eller  maaske 
mere.  Til  Sammenligning  bemærker  jeg, 
at  den  danske  Cementindustri  nu  produ¬ 
cerer  3V2  Million  Tønder. 

Henimod  140  store  amerikanske  Fa¬ 
briker  i  alle  Unionens  Stater  og  i  Kanada 
er  gennem  vor  Forretning  i  New  York 
bleven  forsynet  med  Malemaskiner  og 
andre  Arbejdsmaskiner  opfundne  af 
danske  Teknikere  og  udviklede  i  den 
danske  Cementindustri,  men  derefter 
fabrikerede  i  Amerika.  Store  fuldstæn¬ 
dige  Fabriksanlæg  omfattende  baade 

Bygningsanlæg,  Maskinanlæg  og  elek¬ 
triske  Anlæg  er  bleven  udført  af  os  helt 
ud  til  Stillehavets  Kyst  i  det  væsentligste 
ved  danske  Ingeniørers  Arbejde. 

Det  er  imidlertid  ikke  blot  direkte  i 
vor  Tjeneste,  at  et  stort  Antal  danske 
Ingeniører  har  fundet  Beskæftigelse  i 
Amerika.  Gennem  vor  Virksomhed  har 
et  meget  betydeligt  Antal  af  vore  Tek¬ 
nikere  faaet  Ansættelse  som  Driftsledere 
eller  Driftsassistenter  ved  amerikanske 
Cementfabriker  og  har  ofte  gjort  gode 
Karrierer.  En  enkelt  af  disse  er  det 
endogsaa  lykkedes  at  blive  den  øverste 
Leder  af  et  stort  Selskab  i  en  af  de 
vestlige  Stater,  hvor  han  har  tre  store 
Fabriker  under  sin  Ledelse. 

Gennem  denne  Virksomhed  er  i  Aare¬ 
nes  Løb  al  den  gennem  vort  Arbejde  i 
Evropa  indvundne  og  udviklede  Erfaring 
ført  over  til  og  udbredt  i  den  ameri¬ 
kanske  Teknik;  men  Virksomheden  har 
ogsaa  haft  en  tilbagevirkende  Indflydelse, 
som  har  været  af  overordentlig  stor  Be¬ 
tydning.  Paa  Grund  af  de  særlige  For¬ 
hold  i  Amerika,  hvor  Arbejdslønnen  er 
meget  høj,  medens  Brændselsmaterialet 
i  Reglen  er  billigt,  har  mange  af  de 
Metoder,  som  med  Held  kunde  benyttes 
i  den  evropæiske  arbejdsbillige  Industri, 
ikke  uden  videre  kunnet  overføres  til 
Amerika.  Dette  har  givet  Anledning  til 
Indførelsen  og  Udviklingen  af  helt  ny 
Metoder  i  Brændingstekniken,  som  efter 
at  være  bleven  fremkaldte  af  de  i  Ame¬ 
rika  til  Stede  værende  særlige  Forhold, 
efterhaanden  er  bleven  udviklede  og  for¬ 
bedrede,  saa  at  de  med  Held  har  kunnet 
overløres  paa  den  evropæiske  Industri, 
og  det  kan  nu  siges,  at  næsten  enhver 
Cementfabrik  i  Evropa  har  set  sin  For¬ 
del  ved  at  adoptere  de  Brændingsmetoder, 
som  paabegyndtes  i  Amerika,  udformedes 
og  fuldstændiggjordes  paa  danske  Cement¬ 
fabriker  og  derfra  fandt  Vej  til  hele  Ev- 
ropas  Cementindustri  og  har  omskabt 
dennes  hele  Teknik  og  Økonomi.  Den 
amerikanske  Cementindustri  er  saaledes 


ikke  blot  bleven  et  Laan  fra  Evropa, 
men  Amerika  har  rigeligt  tilbagebetalt, 
hvad  der  af  teknisk  Erfaring  er  bleven 
det  ydet,  og  denne  Tilbageføring  er  og¬ 
saa  i  en  meget  væsentlig  Grad  sket  ved 
danske  Teknikeres  Arbejde. 

Ligesom  vor  Virksomhed  i  Amerika 
har  bestaaet  i  en  Vekselvirkning  mellem 
Forretningen  her  og  derovre,  saaledes 
afspejles  dette  ogsaa  i  de  danske  Tek¬ 
nikeres  Livsløb,  som  har  været  knyttet 
til  den. 

Af  de  42  danske  Ingeniører  og  Kon¬ 
struktører,  som  har  været  beskæftiget  i 
vor  amerikanske  Forretning,  har  10 
senere  opnaaet  gode,  tildels  fremragende 
Stillinger  som  Driftsledere  af  amerikan¬ 
ske  Cementfabriker,  5  er  beskæftigede 
ved  Hovedvirksomheden  i  Danmark,  1 
er  død,  og  12  er  gaaet  over  i  anden 
Virksomhed,  medens  Resten  for  Tiden 
er  knyttet  til  Kontoret  i  New  York. 
Mange  af  disse  har  gjort  Amerika  til 
deres  faste  Hjem,  men  om  ingen  af  dem 
kan  man  sige,  at  de  er  tabte  for  deres 
Fædreland,  tværtimod  udøver  de  i  deres 
daglige  Gerning  et  Arbejde,  som  paa 
mange  Maader  kommer  Hjemlandets  In¬ 
dustri  til  gode,  saa  at  de  vel  kan  karak¬ 
teriseres  som  Forposter  for  dansk  indu¬ 
striel  Kultur.  Foruden  de  danske  In¬ 
geniører  har  et  større  Personale  tildels 
bestaaende  af  Teknikere  og  al  ameri¬ 
kansk,  engelsk  og  norsk  Nationalitet 
været  knyttet  til  Forretningen  i  New 
York.  Samarbejdet  mellem  de  forskel¬ 
lige  Nationaliteter  har  altid  været  godt 
og  hjerteligt,  og  vi  har  haft  Held  til  at 
overføre  en  i  Hovedforretningen  gæl¬ 
dende,  lykkelig  Tradition  med  Hensyn 
til  et  gensidigt  Tillidsforhold  mellem 
Chefer  og  Personale  og  mellem  dette 
indbyrdes  til  den  amerikanske  Filial, 
saa  at  enhver  føler  sig  som  stærkt  per¬ 
sonligt  interesseret  i  Forretningens  Triv¬ 
sel  og  ønsker  at  være  knyttet  til  den 
ved  varige  Baand.  Dette  er  selvfølgelig 
af  den  allerstørste  Betydning  i  en  tek- 

nisk  Virksomhed,  der  væsentlig  bestaar 
i  ved  Udnyttelsen  af  ny  Opfindelser  og 
Forbedringer  stadig  at  frembringe  ny  og 
bedre  Vilkaar  for  Industriens  Udvikling, 
thi  denne  Gerning  kræver  netop  et  til¬ 
lidsfuldt  Samarbejde  af  mange  dygtige, 
øvede  og  erfarne  Kræfter.  Ganske  sær¬ 
ligt  faar  dette  Forhold  Betydning,  naar 
en  Virksomhed  skal  omplantes  til  en 
anden  Verdensdel,  saa  at  de  der  be¬ 
skæftigede  Kræfter  ikke  kan  være  i  nær 
stadig  Kontakt  med  Hovedvirksomheden. 
Om  da  Virksomhedens  Aand  kan  be¬ 
vares,  det  vil  blive  Prøvestenen  for 
Værdien  af  de  Mennesker,  der  er  knyt¬ 
tede  til  den,  og  da  vi  i  vort  Arbejde 
har  haft  Lykke  til  at  samle  en  stor 
Kreds  af  vore  Landsmænd,  ældre  og 
yngre,  om  en  Gerning,  der  har  haft 
varig  Betydning  for  en  hel  Industris 
gunstige  Udvikling  i  Amerika,  saa  kunde 
det  maaske  have  Interesse  at  søge  at 
oplyse,  hvilke  de  personlige  Betingelser 
har  været,  som  har  muliggjort  det  op- 
naaede  Resultat. 

Der  maa  da  henpeges  paa,  at  de  Tek¬ 
nikere,  vi  har  sendt  over,  i  Reglen 
havde  faaet  en  fleraarig  Specialuddan¬ 
nelse  netop  i  den  Teknik,  i  hvilken  de 
skulde  virke,  de  sad  altsaa  paa  For- 
haand  inde  med  en  Viden,  hvorved  de 
straks  kunde  gøre  sig  gældende.  Des¬ 
uden  udvalgte  vi  som  oftest  de  bedste 
og  dygtigste  Kræfter,  vi  havde  til  Raa- 
dighed,  og  vi  havde  derfor  et  indgaaende 
Kendskab  til  hver  enkelts  Evner  og 
Anlæg,  saa  at  vi  kunde  sætte  ham  paa 
den  Plads,  som  han  egnede  sig  bedst 
til.  Den  manglende  Sprogfærdighed  kom 
ikke  til  at  spille  nogen  afgørende  Rolle, 
da  den  Nyankomnes  Virksomhed  kunde 
afpasses,  saaledes  at  han  fik  Tid  til  at 
erhverve  sig  den  nødvendige  sproglige 
Øvelse,  inden  han  fik  betroet  Opgaver, 
der  krævede  en  selvstændig  Virksomhed. 
Dernæst  har  det  naturligvis  været  en 
gunstig  Omstændighed,  at  de  Nyankomne 
har  kunnet  støtte  sig  til  de  ældre  Lands- 


mænds  Erfaringer  og  gennem  Samarbejdet 
med  disse  hurtig  er  bleven  ført  ind  paa 
Løsningen  af  interessante  og  betydelige 
tekniske  Opgaver,  saa  at  de  derved  har 
undgaaet  al  tidsspildende  Virksomhed. 

For  den  unge  Tekniker,  som  kommer 
til  Amerika  under  mindre  gunstige  Be¬ 
tingelser,  er  Vejen  fremad  vist  nok  i 
mange  Tilfælde  ikke  saa  let,  og  selv  om 
han  kommer  derover  med  nogen  Special¬ 
uddannelse,  er  det  maaske  ofte  vanske¬ 
ligt  uden  særlige  Forbindelser  at  tinde 
Beskæftigelse  indenfor  sit  Speciale.  Han 
vil  da  være  henvist  til  at  søge  tilfældig 
Virksomhed,  hvilket  kan  betyde  et  stort 
Tidstab  og  i  høj  Grad  formindske  Op¬ 
holdets  Udbytte  for  ham. 

Paa  dette  Omraade  kunde  Danmarks 
amerikanske  Selskab  sikkert  yde  de 
unge  danske  Teknikere  en  meget  væ¬ 
sentlig  Støtte  ved  Selskabets  Forbindelse 
med  The  Scandinavian  American  So¬ 
ciety  i  New  York,  og  hvis  dette  kunde 
føre  til,  at  danske  Ingeniører  i  større 
Omfang  søgte  Uddannelse  og  Virksom¬ 
hed  i  Amerika,  kunde  der  sikkert  her¬ 
igennem  vindes  betydelige  Fordele  for 
dansk  Industri. 

Hvorledes  en  saadan  Virksomhed 
skulde  organiseres,  maatte  naturligvis 
grundig  overvejes,  og  det  vil  være  af 
stor  Betydning,  at  de  unge  Kræfter, 
som  sendes  over,  underkastes  en  grun¬ 
dig  Sigtning,  inden  de  opnaar  Selskabets 
Understøttelse,  thi  det  er  de  bedste 
Kræfter,  som  det  gælder  at  sende  ud, 
og  ikke  dem,  der  kun  ønsker  at  rejse, 
fordi  de  vanskeligt  kan  blive  til  noget 
herhjemme. 

Det  synes  iøvrigt  at  være  et  ikke  helt 
ringe  Antal  Ingeniører,  som  har  søgt 
Beskæftigelse  i  Amerika  i  Aarenes  Løb. 
Af  en  Statistik,  som  er  udarbejdet  af 
Ingeniørforeningens  Oplysningsbureau  for 
Aarene  1900—1912,  fremgaar  det,  at  af 
933  polytekniske  Kandidater,  er  92,  alt¬ 
saa  ca.  10  pCt.  gaaet  til  Ivanada  og  De 
forenede  Stater,  medens  heraf  igen  28 

er  vendt  hjem.  Fordelt  efter  de  for¬ 
skellige  Grupper  stiller  Forholdet  sig 
saaledes  at 

af  Bygningsingeniørerne  har  1272  pCt., 

-  Maskiningeniørerne  -  9V2 

-  Fabriksingeniørerne  -  4V2 

-  Elektroingeniørerne  -  5V2  — 

søgt  derover,  og  følgende  er  igen  vendt 
tilbage : 

af  Bygningsingeniørerne  omtrent  Vs 

-  Maskiningeniørerne  —  2h, 

medens  næsten  alle  de  faa  Fabriks-  og 
Elektroingeniører,  som  er  gaaet  til  Ame¬ 
rika,  er  bleven  derovre. 

I  nogenlunde  gode  Tider  er  det  ikke 
vanskeligt  for  en  dygtig  Maskinarbejder 
at  skaffe  sig  Plads  paa  et  amerikansk 
Værksted,  heller  ikke  for  Maskintegneren 
er  det  næppe  særligt  svært  at  komme 
ind  paa  en  Tegnestue,  men  det  er  meget 
svært  for  en  Udlænding  at  faa  Adgang 
til  den  højere  Del  af  det  amerikanske 
Samfund. 

Amerikaneren  er  i  disse  Kredse  ofte 
meget  eksklusiv,  og  der  lægges  i  det  sel¬ 
skabelige  Liv  overordentlig  megen  Vægt 


paa  Dannelsen  og  de  ydre  Former.  Vil 
man  derfor  skaffe  sig  Adgang  til  de  ind¬ 
flydelsesrige  Dele  af  det  amerikanske 
Samfund  —  og  dette  er  selvfølgelig  af 
den  allerstørste  Betydning  — ,  saa  er  det 
ganske  nødvendigt  at  være  forsynet  med 
Introduktioner,  som  er  Amerikaneren  en 
Borgen  for,  at  den,  som  søger  Forbin¬ 
delse  med  ham,  ogsaa  er  hans  Tillid 
værdig. 

Hvis  nu  Danmarks  amerikanske  Sel¬ 
skab  gennem  The  Scandinavian  Ameri¬ 
can  Society  i  New  York  kunde  skaffe 
unge,  dygtige  og  energiske  danske  In¬ 
geniører  i  Forbindelse  med  de  Kredse  i 
Amerika,  som  han  ønsker  at  knytte  sig 
til,  saa  vilde  Vejen  sikkert  i  mange  Til¬ 
fælde  lettes  for  ham,  og  han  vil  igen 
kunne  bane  Vej  for  sine  Landsmænd  og 
paa  denne  Maade  udrette  en  Gerning, 
som  vil  komme  Hjemlandet  tilgode  ved 
at  befordre  Vilkaarene  for  Industriens 
Trivsel  og  Udvikling,  den  i  hvilken  Lan¬ 
dets  Børn  i  Fremtiden  i  stigende  Grad 
vil  være  henvist  til  at  søge  deres  Er¬ 
hverv. 


#  #  # 


Danske  Udførselsforbud. 


I  Henhold  til  Lov  af  6.  August  1914, 
jfr.  Lov  af  29.  Oktober  s.  A.,  er  Ud¬ 
førsel  af  følgende  Varer  forbudt  her  fra 
Landet: 

Under  6.  August: 

1.  Foderstoffer  (herunder  Oliekager, 
Hø,  Halm,  Maltspirer,  Sojaskraa,  Klid, 
Kornaffald  og  Ærter,  saavel  Koge-  som 
Foderærter),  Korn,  Kartofler,  Mel  (her¬ 
under  Brød  af  enhver  Slags)  og  Gryn 
(herunder  Majzena,  Sagogryn,  Risengryn 
og  Boghvedegryn). 

2.  Guld  og  Sølv,  møntet  eller  i  Barrer 
(herunder  fremmede  Guld-  og  Sølvmønter, 
udvalsede  Sølvplader  og  Guldslaglod.  Det 
tillades  dog  Rejsende  at  medføre  indtil 
200  Kr.  i  møntet  Guld  eller  Sølv). 


3.  Kul,  Koks,  Petroleum,  Benzin  og 
andre  Brændselsstoffer  samt  Smørestoffer 
(herunder  Vaselin  og  Glycerin). 

4.  Vaaben  af  enhver  Art,  derunder 
indbefattet  Jagtvaaben,  samt  enkelte  Dele 
deraf,  der  er  kendelige  som  saadanne. 

5.  Ammunition  af  enhver  Art,  samt 
enkelte  Dele  deraf,  der  er  kendelige  som 
saadanne. 

6.  Krudt  og  Sprængstoffer,  der  særlig 
er  bestemt  til  Krigsbrug. 

7.  Elektriske  Kabler. 

8.  Motorkøretøjer  (herunder  alle  en¬ 
kelte  Dele  af  disse). 

9.  Instrumenter  og  Apparater,  som 
udelukkende  er  forfærdigede  til  Fabri¬ 
kation  af  Krigsammunition,  til  Fabrika- 

tion  eller  Reparation  af  Vaaben  og  Ma¬ 
teriel  til  Land-  eller  Søkrig. 

10.  Raamateriale  til  Bygning  eller 
Reparation  af  Jern-  eller  Staalskibe  samt 
til  Fremstilling  af  Vaaben  eller  Ammu¬ 
nition  (herunder  Messingplader,  Messing¬ 
stænger,  Messinghaner  o.  lign.,  gammelt 
Messing,  Kobber  i  Blokke,  Kobbertraad, 
gammelt  Kobber,  Antimon,  alt  Bly,  gam¬ 
melt  og  nyt,  alt  Tin,  gammelt  og  nyt, 
Zink  i  Blokke,  fortinnede  Jernplader 
uforarbejdet  Aluminium  og  Nikkel). 

11.  Træ  i  Blokke,  Planker  og  Brædder. 

Den  15.  August  1914  udvides  det  i 

Justitsministeriets  Bekendtgørelse  af  6. 
August  indeholdte  Udførselsforbud  til  og- 
saa  at  omfatte  Udførsel  af  Tvistaffald 
(Pudselvist)  og  Forbindingsstoffer  (her- 
underTjærejute  og  hygroskopisk  Bomuld). 

Det  i  Justitsministeriets  fornævnte  Be¬ 
kendtgørelse  indeholdte  Forbud  mod  Ud¬ 
førsel  af  Malt  og  Maltbyg  ophæves. 

Den  20.  August  1914  udvides  det  i 
Justitsministeriets  Bekendtgørelse  af  6. 
s.  M.  indeholdte  Udførselsforbud  til  og- 
saa  at  omfatte  Udførsel  af  vegetabilske 
Olier  til  Anvendelse  i  Margarinefabrika¬ 
tionen  samt  Medicinalvarer. 

Den  24.  August  1914  forbydes  indtil 
videre  Udførsel  lier  fra  Landet  af  al  Byg, 
derunder  Maltbyg. 

Den  5.  September  1914  forbydes  indtil 
videre  Udførsel  her  fra  Landet  af  Heste, 
der  Dags  Dato  var  udpegede  i  Medfør 
af  Lov  af  8.  April  1913,  samt  af  Heste, 
der  efter  Overenskomst  mellem  Ejerne 
og  Afdelinger  af  Hæren  under  visse  Om¬ 
stændigheder  skal  afgives  til  denne. 

I  Tilfælde  af,  at  en  af  de  ovenomtalte 
Heste  sælges,  skal  Køberen  underrettes 
om  Hestens  Udpegning  eller  om  den 
trufne  Overenskomst,  ligesom  Udskriv- 
ningsbevis  eller  det  Overenskomsten  med 
Militærvæsenet  vedkommende  Dokument 
skal  følge  med  Hesten. 

Inden  24  Timer  efter,  at  en  udpeget 
Hest  eller  en  Hest,  der  efter  Overens¬ 
komst  eventuelt  skal  afgives  til  Hæren, 


er  solgt,  skal  Sælgeren  sende  Meddelelse 
om  Salget  til  den  Afdeling,  til  hvilken 
Hesten  skulde  afgives  med  Angivelse  af 
Køberens  Navn,  Bopæl  og  nærmeste 
Jernbanestation. 

Den  12.  September  1914  forbydes  indtil 
videre  Udførsel  her  fra  Landet  af  Uld 
(Uld  af  Faar  og  Lam). 

Den  25.  September  1914  tillades  det, 
uanset  det  i  Justitsministeriets  Bekendt¬ 
gørelse  af  6.  August  d.  A.  indeholdte 
Forbud  mod  Udførsel  af  Kartofler  her 
fra  Landet,  at  udføre  Kartofler,  der 
stammer  fra  Marker,  for  hvilke  der  er 
udstedt  Attest  i  Henhold  til  §  11  i  de 
af  Landbrugsministeriet  fastsatte  Regler 
af  3.  Juni  d.  A.  vedrørende  ITdførsel  at 
Kartofler  til  De  forenede  Stater  i  Amerika. 
Sendingen  skal  være  emballeret  i  Sække 
å  75  kg  og  ledsages  af  en  Attest  udstedt 
af  Landbrugsministeriets  Tilsyn  med 
smitsomme  Plantes}rgdomme. 

Den  30.  September  1914  forbydes  indtil 
videre  Udførsel  lier  fra  Landet  af  Føl 
og  Plage,  saaledes  at  kun  de  Heste  maa 
udføres,  hvis  fire  første  blivende  For¬ 
tænder  (Indertanden  i  hver  Kæbeside)  er 
voksede  helt  ud,  og  som  tillige  har  tabt 
de  næste  fire  Mælketænder  (Mellemtanden 
i  hver  Kæbeside). 

Den  15.  Oktober  1914  forbydes  indtil 
videre  Udførsel  her  fra  Landet  af  vævede 
og  strikkede  uldne  Trikotagevarer  samt 
Uldgarn. 

Den  19.  Oktober  1914  forbydes  indtil 
videre  Udførsel  her  fra  Landet  af  Lamme- 
og  Faareskind  (uberedte  Skind  med  Uld 
paa)  samt  tomme  Bomulds-  og  Jutesække 
og  Jutelærred  til  Sække. 

Den  21.  Oktober  1914  forbydes  indtil 
videre  Udførsel  af  Raagummi. 

Den  26.  Oktober  1914  forbydes  indtil 
videre  Udførsel  her  fra  Landet  af  alle 
raa  Kvæghuder  samt  af  Kalveskind  paa 
mindst  8  kg  Saltvægt  pr.  Stk. 

Den  29.  Oktober  1914  forbydes  indtil 
videre  Udførsel  her  fra  Landet  af  Bom¬ 
uld  og  Bomuldsgarn. 

I)en  31.  Oktober  1914  forbydes  indtil  Den  5.  November  191 7  forbydes  indtil 
videre  Udførsel  lier  fra  Landet  af  Kopra,  videre  Udførsel  her  fra  Landet  af  uldne 
Sesamfrø  og  Jordnødder.  og  halvuldne  Klude  samt  Kradsuld. 

#  #  # 

Krigen  og  Udenrigshandelen. 

Nye  Krigslove. 


I  Folketinget  fremsatte  Konsej  Ispræsidenten 
d.  28.  Oktober  følgende  tvende  Forslag  til 
nye  ekstraordinære  Love: 

I. 

Tillæg  lil  Lov  af  6.  August  1914  om  Forbud 
mod  Udforsel  af  vist>e  Varer. 

I  §  1  i  Lov  af  6.  August  1914  om  Forbud 
mod  Udførsel  af  visse  Varer  indføjes  som 
Nr.  8: 

»Varer,  som  det  af  Hensyn  til  Samfunds¬ 
husholdningen  skønnes  fornødent  at  bevare 
for  Landet«. 

Denne  Lov  træder  i  Kraft  straks. 

II. 

Straf  for  at  handle  i  Strid  med  afgivne  Er¬ 
klæringer  vedrørende  Ind-  og  Udførsel. 
Den,  der  handler  eller  forsøger  paa  at 
handle  i  Strid  med  en  af  ham  for  en  offent¬ 
lig  Myndighed  afgiven  Erklæring  angaaende 
Bestemmelsesstedet  for  Skib  eller  for  Varer, 
som  han  agter  at  udføre  fra  eller  indføre 
her  til  Landet,  såavel  som  den,  der  forsætlig 
medvirker  hertil,  straffes  med  Bøde  fra  500 
Kr.  til  10,000  Kr.  eller  Fængsel,  jfr.  alminde¬ 
lig  borgerlig  Straffelov  §  25,  hvorhos  Varerne 
konfiskeres.  Bøden  tilfalder  Statskassen.  Sa¬ 
gen  behandles  som  offentlig  Politisag. 

Denne  Lov  træder  straks  i  Kraft. 

Forelæggelsen  af  disse  to  Lovforslag  led¬ 
sagede  Konsejlspræsident  Zahle  med  følgende 
Udtalelser: 

»Ved  Lov  af  6.  August  d.  A.  blev  Justits¬ 
ministeren  bemyndiget  til  midlertidig  at  for¬ 
byde  Udførsel  af  Varer,  tilhørende  følgende 
6  Varegrupper. 

1.  Levnedsmidler,  Korn-  og  Foderstotfer, 

2.  Brændselsstoffer  og  Olier, 

3.  Træ,  Staal  og  Jern, 

4.  Guld  og  Sølv, 

5.  Ride-,  Træk-  og  Lastdyr, 

6.  Motorkøretøjer. 

Disse  6  Grupper  var  altsaa  specificerede, 
og  dertil  var  føjet  en  almindelig  Gruppe: 
Krigsmateriel  og  andre  Krigsfornødenheder. 


Dermed  troede  man  den  Gang  at  have  givet 
denne  Bemyndigelse  det  Omfang,  som  var 
fornødent  efter  vort  Behov.  Det  har  imid¬ 
lertid  nu  vist  sig,  at  denne  Lov  er  af  for 
snævert  Indhold;  der  er  opstaaet  Trang  til 
at  kunne  udstede  Forbud  af  Hensyn  til  vor 
egen  Samfundshusholdnings  Økonomi,  og  jeg 
skal  derfor  tillade  mig  at  bringe  i  Forslag, 
at  der  til  denne  Lov  ved  en  ny  Bestemmelse 
føjes  et  Nr.  8,  der  kommer  til  at  lyde  saa- 
ledes :  »Varer,  som  det  af  Hensyn  til  Sam- 
fundsluisholdningen  skønnes  fornødent  at 
bevare  for  Landet«.  Jeg  bringer  altsaa  i  For¬ 
slag  for  den  høje  Rigsdag,  at  der  gives  Ju¬ 
stitsministeren  en  Bemyndigelse,  som  er  mid¬ 
lertidig,  til  at  forbyde  Udførsel  af  saadanne 
Varer,  som  det  af  Hensyn  til  Samfundshus¬ 
holdningen  skønnes  fornødent  at  bevare  for 
Landet,  altsaa  for  vor  egen  Økonomi,  for 
vort  eget  Samfunds  Tarv. 

Jeg  skal  tillige  tillade  mig  at  fremsætte 
for  det  høje  Ting  Forslag  til  Lov  om  Straf 
for  at  handle  i  Strid  med  afgivne  Erklæ¬ 
ringer  vedrørende  tud-  og  Udførsel.  For¬ 
holdene  har  udviklet  sig  saaledes,  at  det  i 
mange  Tilfælde  kan  ventes  at  blive  nødven¬ 
digt,  at  det  danske  Udenrigsministerium  over¬ 
for  en  fremmed  Regering  er  i  Stand  til  at 
afgive  en  Erklæring  om,  at  visse  Varer ,  som 
indføres  her  i  Landet,  ikke  igen  kan  udføres 
af  Landet  og  ikke  vil  blive  udførte  af  Landet, 
selv  om  de  ikke  falder  ind  under  de  Vare¬ 
grupper,  for  hvilke  der  er  forbudt  Udførsel. 
Dette  kan  det  danske  Udenrigsministerium 
kun  gøre,  naar  det  fra  de  paagældende  Vare¬ 
modtagere  har  faaet  Erklæring  om,  at  de 
ikke  vil  udføre  Varerne.  Naar  Ministeriet 
xsaa  i  Henhold  til  saadanne  Erklæringer  har 
afgivet  en  Garantierklæring  overfor  en  frem¬ 
med  Magt,  og  det  saa  skulde  hænde,  at  den 
danske.  Købmand  alligevel  solgte  nogle  af 
disse  Varer  til  Udlandet,  bør  han  kunne 
straffes  derfor.  Det  bringes  altsaa  her  i  For¬ 
slag,  at  den,  der  handler  eller  forsøger  at 
handle  i  Strid  med  en  af  ham  for  en  offent¬ 
lig  Myndighed  afgiven  Erklæring  angaaende 
Bestemmelsesstedet  for  Skib  eller  for  Varer, 

som  han  agter  at  udføre  fra  eller  indføre 
her  til  Landet,  saavel  som  den,  der  forsætlig 
medvirker  hertil,  det  vil  sige  Skibsføreren, 
straffes  med  Bøde  fra  500  Kr.  til  10,000  Kr. 
eller  Fængsel,  hvorhos  Varerne  konfiskeres. 
Bøden  tilfalder  Statskassen. 


Jeg  skal  tillade  mig  at  anbefale  disse  to 
Lovforslag  til  det  høje  Tings  Velvilje  og  til 
hurtig  Behandling.« 

Lovforslagene  vedtoges  derefter  den  29. 
Oktober. 


#  #  # 

De  engelske  Bestemmelser  for  Oprindelsescertifikater 
og  Bestemmelses-Erklæringer  for  Vareindførsel  og  -Udførsel. 


Udenrigsministeriet  meddeler: 

Under  Henvisning  til  sin  Skrivelse  af  15. 
f.  M.  angaaende  Oprindelsescertifikater  og 
Bestemmelses-Erklæringer  forVarer,  der  hen¬ 
holdsvis  indføres  til  eller  udføres  fra  Stor¬ 
britannien  og  Irland,  meddeler  Udenrigs¬ 
ministeriet,  at  man  d.  9.  ds.  fra  den  kgl.  Gesandt 
i  London  har  modtaget  telegrafisk  Indberet¬ 
ning  angaaende  følgende  Ændringer  i  den 
herom  givne  britiske  Forordning  af  9.  f.  M.: 

Der  kræves  Oprindelsescertifikater  for 
Varer,  der  udføres  fra  samtlige  danske  Havne. 
Fra  denne  Bestemmelse  er  dog  undtaget: 

1.  Levnedsmidler,  Tømmer  af  enhver  Art 
(herunder  indbefattet  »Pit  Props«),  Pulp- 


wood,  Jernerts,  Granit,  Is,  Tjære,  Calcium- 
Carbid. 

2.  Varepartier,  hvis  Værdi  ikke  overstiger  25  £. 

3.  Varer,  der  indføres  til  Storbritannien  og 
Irland  i  Henhold  til  speciel  Tilladelse 
(under  license). 

4.  Varer,  der  afsendes  til  Storbritannien  og 
Irland  d.  19.  November  d.  A.  eller  tidligere. 
Indtil  yderligere  Oplysninger  foreligger, 

maa  Udenrigsministeriet  gaa  ud  fra,  at  den 
under  4.  nævnte  Undtagelse  kun  refererer  sig 
til  Varer,  der  afsendes  fra  Havne  i  Danmark, 
i  hvilke  der  ikke  findes  ansat  nogen  britisk 
Konsularembedsmand,  inden  den  angivne 
Dato. 


#  ^  # 


Bibliotekets  Tidsskrifthold. 


Fok  at  give  Medlemmerne  let  Adgang  til 
at  se,  hvilke  Tidsskrifter  der  tindes  frem¬ 
lagte  i  Bibliotekets  Læsesal,  meddeles  neden¬ 
for  en  fuldstændig  Fortegnelse.  Denne  er 
ordnet  alfabetisk  efter  Tidsskriftnavnets  første 
Hovedord  —  i  samme  Orden,  som  de  er  frem¬ 
lagte  i  Læsesalens  Hylder,  med  de  danske 
Blade  forrest  under  hvert  Bogstav. 

Det  foran  Titlen  satte  Tal  angiver  den 
Gruppe  i  Katalogen,  hvorunder  Tidsskriftet 
maa  søges,  og  Tallet  viser  endvidere,  at  der 
tindes  ældre  indbundne  Aargange  i  Bibliote¬ 
ket.  Tidsskrifter,  som  ikke  har  noget  Gruppe¬ 
nummer,  er  saadanne,  hvorpaa  først  nylig 
er  tegnet  Abonnement. 

Efter  Titlen  findes  Bemærkning  om,  hvor 
ofte  Tidsskrifterne  udkommer,  ugenti.,  ugent¬ 
lig  2  G.,  liv.  14. 1).,  mndl.,  kvartalsvis,  halvaarl., 
aarl.,  eller  ubestemt,  for  at  Læserne  kan  holde 
sig  å  jour  med,  naar  Numrene  fremlægges. 
325.  Aarbøger,  Sønderjyske  (halvaarl.). 

332.  Aarhøger  for  nordisk  Oldkyndighed 
(kvartalsv.). 

Akvariet  (mndl.). 

169.  Amatørfotografen  (mndl.). 


290.  Arbejde,  Dansk  (liv.  14.  D.). 

Arbejde  adler  (ugenti.). 

298.  Arbejdsgiveren  (ugenti.). 

251.  Architekten  (ugenti.). 

32.  ArchivforPharmaciogChemie (hv.  14. 1).). 
325.  Archiv  og  Museum,  Fra  (ubest.). 

311.  Atlanten  (mdl.). 

111.  A.  E.  G.  Zeitung  (mdl.). 

68.  Annalen  fur  Gewerbe  und  Bauwesen 
(hv.  14.  D.). 

111.  Archiv  fur  Elektrotechnik  (mndl.). 

5.  Arena  (mndl.). 

1.  Auskunft,  Technische  (midlert.  ophørt). 
233.  Ausstellungszeitung,Allgemeine(hv.l4.D.). 

233.  Ausstellungszeitung,  Deutsche  (mndl.). 

234.  Arts,  Les  (mndl.). 

19.  American,  Scientific  (med  Supplement) 
(ugenti.). 

156.  Automobile,  The  (ugenti.). 

Bager-  og  Konditortidende,  Dansk 
(hv.  14. 1).). 

166.  Bogbindertidende,  Dansk  (halvmndl.). 

1.  Bogfortegnelse,  Dansk  (mndl.). 

167.  Bogtrykkerbladet  (ugenti.). 

167.  Bogtrykkertidende,  Dansk  (mndl.). 


T  I  D  S  S  K  R I  F  T  F  O  R  I  N  I)  U  S  T  R  I 


309 


4.  Bogvennen  (20  G.  aarl.). 

181.  Bryggeritidende  (mndl.). 

251.  Bauformen,  Moderne  (mndl.). 

92.  Beton  und  Kisen  (20  G.  aarl.). 

1.  Bibliographie,  Brockhaus  allgemeine 
(mndl.). 

1.  Bibliothek,  Polytechnische  (mndl.). 

266.  Blatt  fiir  Patent,  Muster  und  Zeichen- 

wesen  (mndl.). 

251.  Builder,  The  (ugenti.). 

68.  Bulletin  de  la  société  d’encouragement 
pour  Pindustrie  nationale  (mndl.). 

68.  Bulletin  de  la  société  industrielle  Mul- 
house  (mndl.). 

Bulletin  de  l’institut  international  pour 
l’étude  du  problem  des  classes  moy- 
ennes  (mndl.). 

Bulletin  de  l’office  des  méticrs  et  négo- 
ces  (mndl.). 

2.  Bulletin  of  the  New  York  public  library 

(mndl.). 

262.  Credittidende  (ugenti.). 

Cement.  Mitteilungen  der  Zentralstelle 
zur  Forderung  der  deut.  Portland-Ce- 
ment-Industrie  (ugenti.). 

Concrete-Cement  Age  (mndl.). 

Cement  and  Engineering  news  (mndl.). 

Cemento,  Il  (Torino)  (2  G.  mndl.). 

130.  Chemiker-Zeitung  (3  G.  ugenti.). 

233.  Comité  beige  des  expositions  å  l’étranger 
(mndl.). 

233.  Comité  francais  des  expositions  å  l’étran- 
ger  (mndl.). 

5.  Dag,  Hver  8.  (ugenti.). 

202.  Dairy  Bulletin,  Hansens  (mndl.). 

5.  Dokumente  des  Fortschritts  (mndl.). 

265.  Efterretninger,  Danmarks  kommunale 
(ugenti.). 

268.  Efterretninger,  Statistiske  (mndl.). 

92.  Engineer,  The  (ugenti.) 

92.  Engineering  (ugenti.). 

92.  Engineering  News  (ugenti.). 

Fagblad  for  Træsko-  og  Klodsemagere 
(mndl.). 

152.  Fagblad,  Skandinavisk,  for  Træindustrien 
(hv.  14.  D.). 

172.  Farvertidénde,  Dansk  (6  G.  aarl.). 

Fiskeritidende,  Dansk  (ugenti.). 

264.  Forhandlinger,  Borgerrepræsentationens 
(ubest.). 

325.  Forskønnelsen  (ubest.). 

302.  Forsorg,  Social  (mndl.). 

206.  Gartner-Tidende  (ugenti.). 

160.  Garvertidende,  Nordisk  (hv.  14.  D.). 

177.  Gasteknikeren  (mndl.). 

271.  Grundejerblad,  Dansk  (ubest.). 

271.  Grundejerbladet  (ugenti.). 


Gjuteritidning,  Skandinavisk  (mndl.). 

53.  Gesundheitsingenieur  (ugenti). 

5.  Graphie,  The  (ugenti.). 

Handels-  og  Kontormedhjælper  Tidende, 
Dansk  (ugenti.). 

206.  Haven  (hv.  14.  I).). 

Husejeren  (ugenti.). 

189.  Husflidstidende,  Dansk  (mndl.). 

190.  Husmanden  (ugenti.). 

203.  Hønsegaarden  (hv.  14.  D.). 

290.  Handtverkstidning,  Svensk  (hv.  14.  1).). 
111.  Helios  (ugenti.). 

60.  Idrætten  (ugenti.). 

290.  Industri  og  Haandværk,  For  (ugenti.). 
92.  Ingeniøren  (2  G.  ugenti.). 

290.  Industritidningen  »Norden«  (ugenti.). 
290.  Industrie-Zeitung,  Deutsche  (ugenti.). 

5.  Illustration  (ugenti.). 

92.  Ingenieur,  De  (ugenti.). 

80.  Journal,  Pneumatisk  (mndl.). 

102.  Jårnbanebladet  (hv.  14.  D.). 

119.  Jahrbuch  der  drahtlosen  Telegraphie 
und  Telephonie  (6  G.  aarl.). 

68.  Journal,  Dinglers  polytechnisches 
(ugenti.). 

108.  Journal  fiir  Gasbeleuchtung  (ugenti.). 

19.  Journal,  The,  of  the  Franklin  Institute 
(mndl.). 

271.  Krav,  Samfundets  (mndl.). 

234.  Ivonst  och  Konstnarer  (ubest.). 

234.  Kunst  og  Kultur  (kvartalsvis). 

234.  Kunstchronik  und  Kunstmarkt(4G.  aarl.). 
188.  Kunst,  Dekorative  (mndl.). 

234.  Kunst,  Deutsche,  und  Dekoration  (mndl.). 
188.  Kunst  und  Kunsthandwerk  (mndl.). 

234.  Kunstwelt,  Die  (hv.  14.  D.). 

188.  Kunstgewerbeblatt  (mndl.). 

Land,  Dansk  (mndl.). 

Landbovennen  (ugenti.). 
Landhaandværkeren  (mndl.). 

5.  Landsmænd,  Vore,  i  Udlandet  (ugenti.). 
176.  Lerindustrien  (hv.  14.  I).). 

281.  Licitationen  (2  G.  ugenti.). 

262.  Lovtidende  (ubest.). 

5.  London  News,  Illustrated  (ugenti.). 

5.  Maaneds-Magasinet  (hv.  14.  I).). 

5.  Magasin,  Gads  (mndl.). 

159.  Malertidende  (hv.  14. 1).). 

80.  Maskinkonsulenten  (mndl.). 

32.  Meddelelser  fra  Carlsberg  Laboratoriet 
(ubest.). 

68.  Meddelelser  fra  Industriforeningen 
(mndl.). 

Meddelelser  fra  Norges  oplysningskontor 
for  næringsveiene  (ugenti.). 

281.  Meddelelser  fra  Udenrigsministeriet 
(ubest.). 


310 


T I  D  S  S  K  R I  F  T  F  O  R  I  N  I)  U  S  T  R  I 


329.  Meddelelser,  Historiske,  om  København 
(ubest.). 

316.  Meddelelser  om  Grønland  (ubest.). 

Meddelelser,  Ugentlige,  til  Jernstøbe¬ 
rierne  (ugenti.). 

282.  Medlemsblad,  Dansk  Exportforenings 
(mndl.). 

152.  Medlemsblad,  Snedkermestr.  (liv.  14.  1).). 

298.  Medlemsblad  for  Arbejderforeningen  af 
1860  (ugenti.). 

290.  Medlemsblad  for  Haandværkerfo renin¬ 
gen  (halvmndl.). 

159.  Medlemsblad  for  Københavns  Maler- 
laug  (ugenti.). 

287.  Medlemsblad  for  Stenografsamfundet 
(mndl.).. 

202.  Mejeri-Posten  (mndl.). 

262.  Ministerialtidende  (ubest.). 

180.  Møllen  (ugenti.). 

Meddelanden  från  Sveriges  industrifor¬ 
bund  (ubest.). 

Markenschutz  und  Wettbewerb  (mndl.). 

68.  Mekaniker-Zeitung,  Deutsche(halvmndL). 

188.  Mitteilungen  des  Erzherzog- Rainer- Mu¬ 
seums  (mndl.). 

80.  Mitteilungen  des  Verbandes  landwirt- 
schaftlich,  Maschinen-  Prufungs-An- 
stalten  (6  G.  aarl.). 

77.  Mitteilungen  des  internationalen  Ver¬ 
bandes  fur  Materialpriifung  der  Tech- 
nik  (ubest.). 

Mitteilungen  des  internationalen  Ver¬ 
bandes  zum  Studium  der  Verhåltnisse 
des  Mittelstandes  (mndl.). 

68.  Monatshefte,  Technische  (mndl.). 

Montan-Industrie,  Ungarische,  und  Han- 
delszeitung  (mndl.). 

68.  Monitore  technico,  Il  (ugenti.). 

5.  Mercure  de  France  (hv.  14.  D.). 

80.  Machinist,  American  (ugenti.). 

19.  Naturen  (mndl.). 

19.  Nature  (ugenti.). 

53.  Oversigt,  Ugentlig,  over  Sygdomme,  Føds¬ 
ler  og  Dødsfald  (ugenti.). 

5.  Ord  och  bild  (mndl.). 

266.  Patenttidende,  Dansk  (ugenti.). 

266.  Patentskrifter,  Norske  (ugenti.). 

266.  Patentblatt  (ugenti.). 

68.  Prometheus  (ugenti.). 

271.  Praxis,  Sociale  (ugenti.). 

266.  Registreringstidende  (ugenti.). 

273.  Ret  (mndl.). 

264.  Rigsdagstidende  (ubest.). 

5.  Rundschau,  Deutsche  (hv.  14.  D.). 

169.  Rundschau,  Photographische  (hv.  14.  1).). 

68/ Rundschau,  Technische  (ugenti.). 

68.  Revne  industrielle  (ugenti.). 


298.  Revue  du  travail  (hv.  14.  D.). 

161.  Sadelmager-  og  Tapetserertidende 

(mndl.). 

282.  Samling  af  Anmeldelser  til  Handelsre¬ 
gistrene  (mndl.). 

Samling  af  Anmeldelser  til  Rederiregi¬ 
stret  (kvartalsv.). 

262.  Samling  af  Love  og  Anordninger  (ubest.). 
Sans,  Sund  (ugenti.). 

Sejl  og  Motor  (ugenti.). 

215.  Skakbladet  (mndl.). 

288.  Skibsefterretninger,  Kongeriget  Dan¬ 
marks  (ugenti.). 

9.  Skoletidende,  Teknisk  (mndl.). 

162.  Skomagertidende,  Dansk  (halvmndl.). 
162.  Skomagertidende,  Nordisk  (halvmndl.). 

Skønvirke  (mndl.). 

Smedetidende,  Dansk  (ugenti.). 

268.  Statistik,  Danmarks  (ubest.). 

342.  Studier,  Danske  (4  G.  aarl.). 

10.  Studier  fra  Sprog-  og  Oldtidsforsknin¬ 

gen  (ubest.). 

53.  Sundhedstidende,  Dansk  (halvmndl.). 
288.  Søfartstidende,  Dansk  (ugenti.). 

5.  Strand  Magazine,  The  (mndl.). 

234.  Studio,  The  (mndl.). 

251.  Tegninger  af  ældre  nordisk  Arehitektur 
(ubest.). 

5.  Tiden  (ugenti.). 

64.  Tidende,  Farmaceutisk  (ugenti.). 

5.  Tidende,  Illustreret  (ugenti.). 

251.  Tidsskr.,  Dansk  Architektforen.  (ugenti.). 
111.  Tidsskrift,  Elektroteknisk  (3  G.  mndl.). 
169.  Tidsskrift,  Dansk  fotografisk  (mndl.). 

23.  Tidsskrift,  F3’sisk  (ubest.). 

311.  Tidsskrift,  Geografisk  (ubest.). 

199.  Tidsskrift,  Hedeselskabets  (halvmndl.). 
201.  Tidsskrift,  Hippologisk  (3  G.  mndl.). 

325.  Tidsskrift,  Historisk  (ubest.). 

281.  Tidsskr.,  Købstadforeningens  (kvartalsv.). 
271.  Tidsskrift,  Nationaløkonomisk  (6  G.  aarl.). 
344.  Tidsskrift,  Personalhistorisk  (ubest.). 
287.  Tidsskrift,  Stenografisk  (mndl.). 

68.  Tidsskrift,  Teknisk  (ugenti.). 

181.  Tidsskrift,  Zymoteknisk  (mndl.). 

68.  Tidsskrift  for  Industri  (mndl.). 

92.  Tidsskrift  for  Ingeniør-  og  Rygnings¬ 
væsen  (halvmndl.). 

201.  Tidsskrift  for  Kaninavl  (mndl.). 

190.  Tidsskrift  for  Landøkonomi  (mndl.). 

80.  Tidsskrift  for  Maskinvæsen  (halvmndl.). 

11.  Tidsskrift,  Nyt,  for  Matematik  (ubest.). 
149.  Tidsskrift,  Dansk,  for  Urmagere  (mndl.). 
111.  Tidsskrift,  Dansk,  for  Vindelektricitet 

(ubest.). 

111.  Tidsskrift,  Elektroteknisk  (3  G.  mndl.). 
169.  Tidskrift,  Fotografisk  (ubest.). 

5.  Tidskrift,  Nordisk  (8  G.  aarl.). 

68.  Tidskrift,  Teknisk  (2  G.  ugenti.). 

290.  Tidsskrift,  Norsk,  for  Haandverk  og  In¬ 
dustri  (ugenti.). 

250.  Tidskrift  for  schack  (mndl.) 

262.  Tinglæsningstidende,  Købmandsstandens 
(ugenti.). 

262.  Tinglæsning  og  Udslettelsesliste  (ugenti.). 
5.  Tilskuer,  Ugens  (ugenti.). 

5.  Tilskueren  (mndl.). 

205.  Trælasttidende  (ubest.). 

311.  Turisttidende  (mndl.). 

167.  Typograf-Tidende  (ugenti.). 

167.  Typographiana  (halvmndl.). 

68.  Teknikern  (ugenti.). 

290.  Tidning  for  handtvårk  och  industri 
(mndl.). 

176.  Tonindustrie-Zeitung  (3  G.  ugenti.). 

Tonindustrie-Zeit.,  Oesterreichische(ugl.). 
68.  Technik  und  Wirtschaft  (mndl.). 

190.  Ugeskrift  for  Landmænd  (ugenti.). 

305.  Underofficersbladet  (halvmndl.). 

9.  Ungdom,  Vor  (mndl.). 

68.  Ukeblad,  Teknisk  (ugenti.). 

68.  Umschau,  Die  (ugenti.). 

19.  Umschau,  Naturwissenschaftliche  (mdl.). 
58.  Vaskeriejerbladet  (ubest.). 

5.  Verden  og  Vi  (ugenti.). 


Den  engelske  Lovgivning  og 

The  Electric  Lighteny  Act  of  1882  gav 
Board  of  Trade  Ret  til  at  meddele  Konces¬ 
sioner  paa  Anlæg  og  Drift  af  elektriske  Cen¬ 
traler,  hvorved  der  faktisk  tildeltes  de  lokale 
Myndigheder  Vetoret,  og  samtidig  gav  Loven 
Kommunerne  Ret  til  at  købe  alle  Værkerne 
efter  21  Aars  Forløb  til  Taksationsværdien  i 
Salgsøjeblikket.  Rækkevidden  af  denne  Be¬ 
stemmelse  var  man  ikke  straks  klar  over. 
Endnu  1883  blev  der  indgivet  106  Ansøgninger 
om  Koncessioner,  og  heraf  blev  96  tilstaaet, 
men  kun  en  Del  blev  udnyttede,  og  for  Øje¬ 
blikket  er  kun  nogle  ganske  enkelte  i  Kraft. 

I  Løbet  af  det  næste  Aar  meddeltes  4  Kon¬ 
cessioner,  og  de  følgende  4  Aar  har  kun  en 
Koncession  at  opvise.  Kabelindustrien  fandt 
vel  nu  som  før  Beskæftigelse,  men  for  Stærk¬ 
strømsindustrien  blev  der  kun  et  beskedent 
Forretningsfelt  tilbage,  nemlig  Enkeltanlæg 
for  offentlige  Bygninger,  Klubber,  Hoteller 
og  for  Private,  som  disponerede  over  til¬ 
strækkelige  Midler.  En  egentlig  Udvikling  i 
den  elektriske  Strømforsyning  og  Anvendelse 
manglede  fuldstændig.  Den  nye  engelske 


140.  Vulkan  (halvmndl.). 

19.  Værksted,  Fra  Naturens  (mndl.). 

298.  Verkmåstaretidning,  Sveriges  (mndl.) 
Verkståderna  (mndl.). 

5.  Woche,  Die  (ugenti.). 

250.  Woehenschach,  Deutsches  (ugenti.). 

271.  Wochenschrift,  Dorns  volkswirtschaft- 

liclie  (ugenti.). 

290.  Wochenschrift  des  niederost.  Gewerbe- 
Vereins  (ugenti.). 

111.  World,  Electrical  (ugenti.). 

111.  Zeitschrift,  Elektrotechnisehe  (ugenti.). 

251.  Zeitschrift  fur  Bauwesen  (mndl.). 

130.  Zeitschr.furangewandteChemie(2G. ugl.). 
157.  Zeitschrift  fur  Flugtechnik  (mndl.). 

68.  Zeitschrift  fur  Instrumentenkunde (mdl.). 
234.  Zeitschrift  fur  bildende  Kunst  (mndl.). 
188.  Zeitschrift  des  nordbdmischen  Gewerbe 
Museum  (halvaarl.). 

92.  Zeitschrift  des  Vereins  deutscher  Inge- 
nieure  (ugenti.). 

5.  Zeitung,  Illustrierte  (ugenti.). 

141.  Zeitung,  Illustrierte,  fur  Blechindustrie 

(ugl.). 

68.  Zentralblatt,  Technisehes,  fur  Berg-,  Iliit- 
ten-  und  Maschinenbau  (ugenti.). 
Zentralblatt, Internationales,  fur  Baukera- 
mik  und  Glasindustrie  (2  G.  mndl.). 

Englands  Elektro-lndustri. 

Elektroindustri  var  for  svag  og  uden  til¬ 
strækkelig  Sammenhæng  til  at  kunne  afværge 
et  saadant  Voldsangreb.  Da  saa  den  forven¬ 
tede  Bygning  af  Centraler  udeblev,  opstod 
der  en  meget  stærk  Konkurrence  mellem  de 
allerede  kraftigt  overkapitaliserede  Virksom¬ 
heder.  Priserne  sank  rask  og  levnede  ingen 
Fortjeneste,  samtidig  med,  at  den  stedfindende 
stærke  tekniske  Udvikling  ovenikøbet  gjorde 
en  normal  Fabrikation  umulig. 

Tiltrods  for,  at  disse  ugunstige  Virkninger 
af  Loven  var  almindelig  kendte,  kunde  de 
dog  først  6  Aar  efter,  nemlig  1888,  overvinde 
den  engelske  Træghed  over  for  Lovgivning, 
og  en  ny  Lov  forlængede  derefter  Konces¬ 
sionsfristen  til  42  Aar.  Herefter  blev  Driften 
af  Elektricitetsværker  igen  økonomisk  mulig. 
I  Løbet  af  nogle  faa  Aar  kom  Industrien  igen 
til  Kræfter.  1889  indgaves  17  Andragender, 
1890  161  Andragender  om  Koncessioner.  1 
Tidsrummet  fra  1888  til  1896  meddeltes  103 
Koncessioner  til  Selskaber  og  159  til  By  for¬ 
valtninger. 

Strømforsyningen  er  i  England  endnu  ikke 

et  teknisk,  men  et  politisk  Spørgsmaal,  især 
et  kommunalpolitisk.  I  Slutningen  af  80’erne 
var  Kommunaldrift  jo  ikke  saa  almindelig 
som  nu,  og  folgelig  blev  Pionerarbejdet  over¬ 
ladt  til  det  private  Initiativ,  og  først  naar 
Rentabiliteten  i  de  nye  Bedrifter  var  sikret, 
begyndte  man  gerne  at  udøve  Vetoretten. 
Dette  Forhold  gjorde  sig  derfor  endnu  ikke 
gældende,  da  man  i  1888  straks  ansøgte  om 
Koncessioner  for  alle  Kredse  i  det  daværende 
London.  Alle  Koncessionerne  blev  meddelt. 
Paa  faa  Undtagelser  nær  hidrører  derfor 
Koncessionerne  for  Londons  kommunale  Vær¬ 
ker  først  fra  1892,  og  det  samme  er  Tilfældet 
med  Provinsværkerne.  Man  ser  saaledes  her 
det  ejendommelige  Forhold,  at  Londons  Cen¬ 
trum  bliver  forsynet  med  Strøm  fra  private 
Centraler,  Forstæderne  med  Strøm  fra  kom¬ 
munale  Værker.  Paa  lignende  Maade  har  de 
store  Provinsbyer  deres  egne  Bedrifter,  me¬ 
dens  de  smaa  Byer,  hvor  det  er  vanskeligt 
at  tilvejebringe  Rentabilitet,  har  private  Cen¬ 
traler. 

Lovgivningen,  der  var  tilbøjelig  til  at  be¬ 
nytte  Strømforsyningen  som  et  Forsøgsobjekt 
for  Kommunalvirksomhed  i  større  Stil,  har 
uden  Tvivl  paavirket  Udviklingen  ligesaa- 
meget  som  Englændernes  Konservatisme  og 
Vanskelighederne  ved  at  værge  sig  mod  Myn¬ 
dighedernes  Tunghed  og  Formalisme.  Under 
alle  Omstændigheder  er  England  her  endnu 
langt  tilbage.  I  Aaret  1902,  da  De  forenede 
Stater  allerede  havde  3620  Elektricitetsværker, 
havde  England  kun  457.  Forst  saa  sent  som 
1910  fik  Birminghams  Forstæder  elektrisk 
Strøm.  Antallet  af  engelske  Værker  beløber 
sig  nu  til  581  mod  4040  tyske  Værker.  75  pCt. 
af  de  tyske  Værker  er  Privatforetagender  mod 
45  pCt.  af  de  engelske. 


Man  faar  et  Begreb  om  den  usunde  Ud¬ 
vikling,  naar  man  ser  paa  Forholdene  i  Stor- 
London,  der  forsynes  med  Strøm  fra  64  Kraft¬ 
centraler,  som  efter  Spænding  og  Karakter 
falder  i  29  forskellige  Arter.  Der  findes  her 
alene  8  forskellige  Frekvenser. 

Alene  i  Byen  findes  38  Kraftværker,  der 
er  i  Hænderne  paa  14  Kommunalbestyrelser 
og  13  Aktieselskaber,  som  tilsammen  repræ¬ 
senterer  en  Kapital  paa  38272  Mili.  Kr.  Des¬ 
uden  findes  der  5  Gasværker,  der  praktisk 
talt  har  Monopol  hvert  i  sit  Distrikt,  og  hvis 
Ydeevne  er  højst  forskellig.  Resultaterne 
svarer  dertil.  I  London  forbruges  der  pr. 
Hoved  (1910/11)  110  KWT,  i  Berlin  (1911/12) 
170  KWT  og  i  Ghicago  (1911)  310  KWT.  Prisen 
for  installeret  Kilowatt  er  ulige  hojere  end 
ved  tyske  Storstadsværker. 

Selvfølgelig  ved  de  engelske  Ingeniører 
dette  ligesaagodt  som  de  fremmede.  Men 
man  er  i  England  næppe  endnu  tilbøjelig  til 
at  tage  fat  paa  store  Opgaver,  hvor  man  er 
henvist  til  de  selvforvaltende  Organers  Ind¬ 
sigt.  Der  er  ingen  Grund  til  at  tro,  at  den 
kommunale  Drift  er  daarlig,  den  er  i  Eng¬ 
land  tværtimod  meget  god.  Det  er  derimod 
Kommunalforvaltningen,  som  ikke  er  god  — 
fuldstændig  i  Modsætning  til  Englændernes 
øvrige  Soliditet  og  fairness.  Fatter  Skræder 
og  Skomager  sidder  i  Kommissionen  og  ord¬ 
ner  ogsaa  Strømforsyningen  henover  Hovedet 
paa  Direktøren,  som  ingen  Indflydelse  har, 
og  efter  Grundanskuelser,  som  snart  gaar  ud 
paa  billige  Tarifer,  snart  paa  boj  Løn.  Ikke 
blot  Meddelelsen,  men  ogsaa  Udnyttelsen  af 
en  Koncession  er  en  vanskelig  Sag,  dels  paa 
Grund  af  det  splittede  i  Forvaltningen,  dels 
paa  Grund  af  en  udtalt  Hang  til  Formalisme. 

(»Technik  und  Wirtschaft«,  7.  Aarg.  Hefte  4.) 


#  #  # 


Det  tyske  Sukkerproblem. 


Som  et  interessant  Eksempel  paa  Tyskernes 
Organisationstalent,  gengiver  vi  her  fra 
»Børsen«  d.  8.  ds.  de  Foranstaltninger,  hvor¬ 
med  Tyskerne  søger  at  møde  de  Kalamiteter, 
som  Standsningen  af  deres  Sukkereksport 
ellers  vilde  afstedkomme. 

De  forskellige  Overvejelser,  som  Sukker¬ 
situationen  i  Tyskland  har  givet  Anledning 
til,  er  resulteret  i  følgende  af  Forbundsraadet 
nylig  udstedte  Forordning: 

§1. 

Af  tlet  i  Beretningsaaret  1914 — 15  i  de  en¬ 
kelte  Raasukkerfabriker  og  Melassefabriker 


fremstillede  Sukker  frigives  til  1.  Januar  1915 
kun  25  Hundrededele  af  det  i  næste  Afsnit  fast¬ 
satte  Kontingent  til  afgiftspligtig  Brug  i  Ind¬ 
landet.  Størrelsen  af  den  indtil  31.  August 
1915  yderligere  frigivne  Mængde  bestemmer 
Forbundsraadet.  Det  øvrige  Sukker  vil,  saa- 
fremt  det  ikke  bliver  udfort  eller  overladt 
afgiftsfrit,  blive  tilbageholdt  af  Skattemyndig¬ 
hederne.  Den  1.  September  1915  ophører 
Afsætningsindskrænkningen. 

Som  Kontingent  gælder  den  af  de  enkelte 
Fabriker  i  Beretningsaaret  1913 — 14  fremstil¬ 
lede  Raasukkermængde.  Forbundsraadet  ud- 

steder  nærmere  Bestemmelser  vedrørende 
Fastsættelsen  af  Kontingentet;  det  bestemmer 
tillige  Kontingentet  for  de  Fabriker,  der  i 
Beretningsaaret  1913—14  ikke  eller  kun  uregel¬ 
mæssigt  har  været  i  Drift.  Forbrugssukker 
bliver  ved  Fastsættelse  af  Kontingentet  og 
ved  Afskrivning  derpaa  omregnet  til  Raa- 
sukker  i  Forholdet  9:10. 

Kontingenterne  kan  overdrages. 

§2. 

De  Raasukkerfabriker,  som  ogsaa  frem¬ 
stiller  Forbrugssukker,  og  Melassefabrikerne 
maa  i  Driftsaaret  1914—15  kun  bringe  det 
samme  Kvantum  Forbrugssukker  ind  i  Om¬ 
sætningen  som  i  Driftsaaret  1913—14. 

Sukkerraffinaderier,  der  ikke  fremstiller 
Raasukker,  maa  kun  bringe  ind  i  Omsæt¬ 
ningen  saa  meget  Forbrugssukker,  som  de 
efter  et  Omregningsforhold  af  9:10  kan  frem¬ 
stille  af  det  i  Fabriksdriften  optagne  ikke  til¬ 
bageholdte  Sukker. 

Rigskansleren  kan  tillade  Undtagelser. 

§3. 

Prisen  paa  det  til  afgiftspligtigt  Forbrug  i 
Indlandet  frigivne  Raasukker  andrager  for  50 
kg  pCt.  Sukker  uden  Emballage  frit  Magde- 
burg  9,50  Mark  ved  Levering  indtil  31.  De¬ 
cember  1914;  ved  senere  Levering  forhøjes 
Prisen  den  1.  i  hver  Maaned  med  0,15  Mark 
indtil  en  Maksimalpris  af  10,25  Mark. 

Forbundsraadet  bestemmer  paa  dette  Grund¬ 


lag  de  Priser,  der  gælder  for  de  enkelte  Fa¬ 
briker  frit  paa  Afskibningsstedet. 

Til  disse  Priser  maa  Raasukkeret  stilles 
til  Raadighed  for  Forbrugssukkerfabrikerne. 

§  4. 

Forbrugssukkerfabrikerne  maa  ikke  sælge 
stødt  Melis  ved  Levering  fra  Magdeburg  pr. 
50  kg  uden  Sæk  inklusive  Forbrugsafgift  til 
højere  Pris  end  10  Mark  over  den  i  Leverings- 
maaneden  gældende  Pris  for  Raasukker. 

Forbundsraadet  bestemmer  paa  dette  Grund¬ 
lag  Maksimalpriserne  paa  de  øvrige  Sorter 
Forbrugssukker  saa  vel  som  de  Maksimal¬ 
priser,  der  gælder  for  de  enkelte  Fabriker 
ved  Levering  fra  Afskibningsstedet. 

§5. 

Ved  de  i  §  4  anførte  Maksimalpriser  kom¬ 
mer  §  4  i  Lov  af  4  August  1914  angaaende 
Maksimalpriser  og  samme  Lovs  §  3,  1.  Stykke, 
i  Affattelse  som  i  Bekendtgørelse  af  28.  Ok¬ 
tober  1914  til  Anvendelse. 

§6. 

Købekontrakter  for  Raasukker  i  Driftsaaret 
1914 — 15  bliver,  for  saa  vidt  de  skal  opfyldes 
efter  31.  Oktober  1914,  ved  denne  Forordnings 
Ikrafttræden  at  betragte,  som  om  en  af  Kon¬ 
trahenterne  i  Følge  en  ham  tilkommende  Ret 
er  traadt  tilbage. 

§7. 

Denne  Forordning  træder  i  Kraft  Forkyn¬ 
delsesdagen. 


Fra  Teknologisk  Institut. 


Efterat  Fagskolen  i  Bestyrelsens  Møde 
d.  13.  Juni  d.  A.  havde  vedtaget  at  an¬ 
mode  de  stiftende  Foreninger,  Fællesrepræ¬ 
sentationen  for  dansk  Industri  og  Haand- 
værk  samt  Industriforeningen  i  Kjøbenhavn 
om  Tilladelse  til  en  Ændring  af  Lovene,  der 
bl.  a.  øgede  det  Antal  Medlemmer,  der  re¬ 
præsenterede  Handelsministeriet  i  Fagsko¬ 
lens  Bestyrelse  fra  3  til  5  Medlemmer,  og 
nævnte  Lovændring  var  approberet  og  der¬ 
efter  stadfæstet  af  Ministeriet,  har  Handels¬ 
ministeriet  som  sine  Repræsentanter  i  Tek¬ 
nologisk  Instituts  Bestyrelse  genvalgt  de  i 
sin  Tid  af  Indenrigsministeriet  udnævnte. 
Hr.  Departementschef  Vedel,  Direktør,  Pro¬ 
fessor  H.  I.  Hannover  og  Driftsbestyrer  A.  F. 
Jensen,  *samt  besat  de  to  nye  Pladser  med 
Handelsministeriets  Departementschef  G. 
Busck-Nielsen  samt  Folketingsmand  K.  M. 
Klausen.  De  sidstnævnte  Herrer  gav  første 
Gang  Møde  ved  Institutets  Byggeudvalgs¬ 


møde  d.  21.  Oktober,  hvor  Situationen  i  An¬ 
ledning  af  Finanslovforslaget  drøftedes. 

Institutets  Aftenskole  er  nu  i  god  Gang, 
Elevantallet  er  omtrent  det  samme  som  ifjor, 
dvs.  lidt  flere  end  Lokalerne  egentlig  mulig¬ 
gør  at  undervise  forsvarligt. 

Den  14.,  15.  og  16.  November  afholdes  paa 
Skolen  Gas-  og  Vandmestereksamen  for  Pro¬ 
vinsmestre  som  Afslutning  paa  Skolens  store 
Kursus  for  saadanne.  —  I  Aarets  Løb  er  An¬ 
tallet  af  de  Kommuner,  der  som  Betingelse 
for  Autorisation  indenfor  det  nævnte  Fag- 
omraade  stiller,  at  Andrageren  har  absol¬ 
veret  ovennævnte  Eksamen,  vokset  til  17. 

Smedekursuset,  Skolens  største  Kursus, 
der  tog  sin  Begyndelse  d.  9.  November,  var 
fuldtegnet  længe  forinden,  og  Malerkursus  i 
Januar  er  der  allerede  i  Øjeblikket  kraftig 
Tilslutning  til. 

Samtidig  har  Planerne  om  Etablering  af 
en  Skotøjsarbejderundervisning  ved  Tekno- 

logisk  Institut  antaget  endelige  Former,  idet 
Skotøjsfabrikantforeningen  og  Fagforeningen 
har  vedtaget  den  forelagte  Plan  foi  en  fore¬ 
løbig  ganske  enkel  Undervisning  i  Maskin- 


kendskab,  der  paabegyndes  ved  Maanedens 
Udgang.  Hvis  denne  Undervisning  forløber 
vellykket,  er  det  Tanken,  at  den  i  Fremtiden 
vil  blive  udvidet  og  fortsat. 


#  #  # 

Krigens  Følger  for  tysk  Automobilindustri. 


Medens  en  hel  Række  tyske  Industrier, 
som  det  var  at  vente,  er  mere  eller 
mindre  hemmede  af  Krigen  —  dels  paa  Grund 
af  Indkaldelser,  men  ogsaa  paa  Grund  af 
manglende  Efterspørgsel  efter  deres  Varer  - 
er  der  en  Del,  der  for  saadanne  Afdelingers 
Vedkommende,  som  fremstiller  særligt  for 
Krigsoperationerne  nødvendige  Artikler,  er 
næsten  overbebyrdede,  og  atter  enkelte  Indu¬ 
strigrene,  der  Fabrik  for  Fabrik  er  beskæf¬ 
tigede  omtrent  Dag  og  Nat.  Foruden  saa¬ 
danne,  der  fremstiller  egentligt  Krigsmateriel, 
er  f.  Eks.  Afdelingerne  for  Redningsmateriel, 
Dykkerudrustning  o.  s.  v.  ved  Fabrikerne 
»Dragerwerke«  ved  Liibeck  og  saadanne 
Emaillevarefabriker,  der  fremstiller  Koge- 
og  Spisekar  for  Soldater  samt  Kantine-  og 
Lazaretudstyr  og  lign.,  vel  beskæftigede. 

Men  ogsaa  og  maaske  navnlig  Automobil¬ 
industrien  synes  at  have  godt  at  bestille. 
Herom  meddeler  det  velkendte  tyske  Tids¬ 
skrift  for  Ingeniørvæsen  »Zeitschrift  des  Ver- 
eins  deutscher  Ingenieure«:  »En  af  de  tyske 
Industrier,  der  er  særligt  beskæftiget  i  An¬ 
ledning  af  Krigstilstanden,  er  Automobilindu¬ 
strien.  Og  denne  stærke  Reskæftigelse  vil 
ikke  alene  holde  sig  under  Krigen,  men  ogsaa 
længe  efter.  Af  det  betydelige  Tal  Automo¬ 
biler,  der  er  sendt  afsted  med  Tropperne, 
vil  sikkert  kun  et  meget  ringe  Antal  komme 
tilbage  i  blot  nogenlunde  brugelig  Stand.  — 
Man  har  derfor  med  denne  stærke  Reskæf¬ 
tigelse  for  Øje  taget  under  Overvejelse,  om 
det  ikke  var  Øjeblikket  nu  til  at  søge  en 


større  Ensartethed  i  Fabrikatet  gennemført, 
d.  v.  s.  Typernes  Antal  indskrænket  og  ikke 
nok  hermed,  men  tillige  tilstræbe  en  vis 
Ensartethed  i  Enkelthederne,  hvorved  Fa¬ 
brikernes  Økonomi  samt  Ydeevne  vilde  øges. 
Navnlig  vilde  det  være  ønskeligt  at  faa  »Nor¬ 
malhjul«  indførte,  d.  v.  s.  samme  eller  kun 
ganske  faa  Numre  af  Hjul  anvendt  ved  Frem¬ 
stillingen  af  alle  Automobiler  i  alle  Fabriker, 
hvilket  ogsaa  vilde  medføre  Lettelse  for  Fa¬ 
brikerne  af  Slanger  og  Gummidæk  o.  s.  v.« 

Overbevisningen  om,  at  den  større  Reskæf¬ 
tigelse  vil  holde  sig  ogsaa  efter  Krigen,  støtter 
»Die  Allgemeine  Automobielzeitung«  paa,  at 
Efterspørgslen  efter  Motorvogne,  naar  Krigen 
er  ophørt  og  Næringslivet  igen  begynder  at 
vende  tilbage  til  de  gamle  Former,  vil  blive 
kolossal,  da  man  sandsynligvis  vil  komme 
til  at  staa  overfor  en  enorm  Hestemangel. 
Det  vil  sandsynligvis  da  blive  lette  Vogne, 
der  vil  være  Marked  for,  og  det  vil  derfor 
være  nødvendigt  her  at  tinde  en  Type  — 
lettere  og  billigere  end  de  nu  anvendelige. 

En  saadan  Bevægelse  mod  faa  Typer,  der 
vil  muliggøre  rationellere  Fabrikationer  for 
den  enkelte  Fabrik,  er  intet  nyt.  Paa  dette 
Omraade  er  Amerika  sikkert  langt  forud. 
Vældige  Fabriker,  hvis  Produktion  naar  de 
Hundrede  Tusinder  om  Aaret,  laver  kun  een 
enkelt  Type  med  endog  kun  ganske  faa  Va¬ 
riationer  i  det  indre  Udstyr.  Slagordet  er 
da  ogsaa:  »Hver  Mand  sit  Automobil«  — 
selv  om  dette  vel  endnu  nærmest  er  Frem¬ 
tidsmusik. 


Mindre  Meddelelser. 


Situationen  i  Læderindustrien. 

Paa  Initiativ  af  Bestyrelsen  for  Skotøjs¬ 
fabrikantforeningen  afholdtes  den  9.  ds.  et 
Møde  af  Bestyrelserne  for  Læderindustriens 
forskellige  Organisationer,  nemlig  Læderfabri- 
kantforeningen,  Skotøjsfabrikantforeningen, 
Skotøjshandlerforeningen,  Skomagerlavet  og 


Sadelmagerlavet,  til  Drøftelse  af  den  ved 
Krigen  for  Læderindustrien  skabte  Situation. 

Paa  Mødet,  hvis  Ledelse  var  overtaget  af 
Direktør  H.  P.  Prior,  kom  de  stærkt  delte 
Interesser  mellem  denne  vigtige  Industrigrens 
enkelte  Brancher  tydeligt  til  Ørde,  og  selve 
Forhandlingerne  forte  ikke  til  nogen  endelig 

Afslutning.  Derimod  enedes  man  om  at  ned¬ 
sætte  et  Udvalg,  som  videre  skal  overveje, 
hvilke  Foranstaltninger  man  tinder  paakræ¬ 
vede  til  Imødegaaelse  af  de  tilstedeværende 
Vanskeligheder,  ligesom  mulige  Ønsker  med 
Henblik  paa  Situationen  fra  hver  enkelt  af 
de  nævnte  Organisationer  henvises  til  dette 
Udvalg,  der  da  vil  have  nærmere  at  tage 
Stilling  til  saadanne. 

Handelsministeriet  meddeler: 

I  Handelsministeriets  Lokaler  (Holmens 
Kanal  Nr.  9,  Kl.  12—5)  er  fremlagt  et  Udklip 
af  »Reichsanzeiger«,  indeholdende  en  Bekendt¬ 
gørelse  af  20.  f.  M.,  hvorved  det  tyske  Forbud 
af  30.  September  d.  A.  mod  at  yde  Betaling 
til  Storbritannien  og  Irland  samt  de  britiske 
Besiddelser  erklæres  anvendelig  ogsaa  over¬ 
for  Frankrig  og  de  franske  Besiddelser. 

Toldindtægterne. 

Generaltolddirektoratet  meddeler  følgende 
Oversigt  over  Toldintraderne  m.  v.  i  Oktober: 

Oktober 


1914 

1913 

indførselstold . 

4,179,000 

4,750,000 

Sukkerafgift . 

430,000 

563,000 

Spiritusafgift  . 

472,000 

471,000 

Ølskat . 

730,000 

794,000 

Stempelafg.  af  Cigaretter 

58,000 

70,000 

Andre  Indtægter . 

102,000 

95,000 

Tilsammen  .  .  . 

5,971,000 

6,743,000 

April— 

Oktober 

1914 

1913 

Indførselstold . 

20,282,000 

22,255,000 

Sukkerafgift . 

2,662,000 

2,790,000 

Spiritusafgift  . 

3,823,000 

3,842,000 

Ølskat . 

5,580,000 

5,353,000 

Stempelafg.  af  Cigaretter 

468,000 

430,000 

Andre  Indtægter . 

466,000 

481,000 

Tilsammen  .  .  . 

33,281,000 

35,151,000 

Foredrag  for  Arbejdsløse. 

Som  tidligere  omtalt  har  Teknologisk  In¬ 
stitut  med  Industriraadets  Støtte  planlagt  en 
Bække  Foredrag  for  Arbejdsløse  i  indevæ¬ 
rende  Efteraar  og  Vinter.  —  De  med  Fagene 
førte  Forhandlinger  er  nu  tilendebragt  og 
Besultatet  bar  været  forelagt  Industriraadet 
med  hvis  Minde  der  vil  blive  arrangeret  fore¬ 
løbig  kun  to  Bækker  faglige  Foredrag,  nemlig: 
en  for  Jernarbejdere, 'der  tager  sin  Begyndelse 
d.  17.  November  og  indledes  af  Direktøren 
for  polyteknisk  Læreanstalt,  Hr.  Professor 
Hannover,  og  derpaa  fortsættes  med  forskel¬ 


lige  Foredragsholdere  som  Docent  Thaulow, 
Direktør  Gregersen  o.  s.  v.,  —  en  anden  for 
Træarbejdere,  til  hvilken  d’Hrr.  Professor 
Oppermann  og  Professor  Weis  godhedsfuldt 
bar  tilsagt  deres  Støtte.  Det  er  Hensigten 
senere  om  muligt  at  oprette  endnu  et  Par 
Bækker  for  andre  Fag,  f.  Eks.  Malere,  men 
disse  Planer  befinder  sig  endnu  paa  Over¬ 
vejelsernes  Stadium. 

Arbejdsløsheden  —  aftaget  siden  August. 

Besultaterne  af  den  anden  ekstraordinære 
Optælling  af  Arbejdsløse  foretaget  den  24.  f.  M. 
af  De  samvirkende  Fagforbund  og  offentlig¬ 
gjort  gennem  Statistisk  Departement  viser  en 
Nedgang  i  Arbejdsløshedsprocenten  til  9,4  pCt. 
fra  11,1  pCt.  ved  første  Optælling  den  22.  Au¬ 
gust.  Tællingen  omfatter  130,000  Arbejdere, 
hvoraf  12,200  var  arbejdsløse;  men  tages  i 
Betragtning,  at  over  10,000  af  de  talte  Arbej¬ 
dere  er  indkaldt  til  Militærtjeneste,  bliver  Ar¬ 
bejdsløshedsprocenten  for  de  tilbageværende 
120,000  noget  større,  nemlig  ca.  10  pCt. 

Blandt  de  Fag,  der  i  Øjeblikket  har  den 
største  Arbejdsløshedsprocent,  kan  nævnes: 
Bogbindere  med  ca.  25  pCt.,  Mutere,  Tømrere 
og  Snedkere  med  ca.  14  pCt.,  Typografer  med 
ca.  11  pCt.,  Tobaksarbejdere  med  ca.  10  pCt., 
Bagere  med  ca.  9  pCt.,  Tekstil-,  Træ-  og  Sten¬ 
industriens  Arbejdere  med  8  å  9  pCt.  For 
Arbejdsmænd  under  eet  er  Procenten  ca.  14, 
men  dette  Gennemsnit  dækker  over  meget 
store  Svingninger.  I  Kjøbenhavn  er  saaledes 
Procenten  for  Jord-  og  Betonarbejdere  ca.  21, 
for  Havnearbejdere  ca.  66,  for  Fabriksarbej¬ 
dernes  Afdeling  derimod  kun  ca.  4. 

Af  de  107,000  Organisationsmedlemmer,  som 
ved  Tællingen  var  i  Arbejde,  arbejder  ca.  12 
pCt.  paa  indskrænket  Arbejdstid.  I  den  ke¬ 
ramiske  Industri  arbejder  saaledes  60  pCt.  af 
Arbejderne  paa  indskrænket  Tid,  af  Tobaks¬ 
arbejderne  ca.  50  pCt.,  af  Tekstilarbejderne, 
Stenarbejderne  og  Formere  ca.  25  pCt.,  af 
Træindustriarbejderne  ca.  17  pCt.  og  af  Smede 
og  Maskinarbejdere  ca.  12  pCt.  Dog  er  Ar¬ 
bejdstidens  Indskrænkning  ofte  ret  ubety- 
dende,  f.  Eks.  1  Time  daglig. 

Ved  Sammenligning  mellem  Tallene  for 
August  og  Oktober  viser  det  sig,  at  Arbejds¬ 
løsheden  er  uforandret  for  Arbejdsmændene, 
noget  større  for  Bygnings-  og  Møbelfag  og 
betydeligt  mindre  for  Fabriksfagene,  hvor 
Procenten  er  sunket  fra  9,6  til  5,8,  samtidig 
med  at  den  indskrænkede  Arbejdstid  er  sun¬ 
ket  tilsvarende.  Forholdene  i  det  hele  er 
saaledes  nu  af  mindre  ekstraordinær  Karak¬ 
ter  end  i  August,  men  der  er  dog  i  Øjeblikket 

5  a  6000  flere  Arbejdsløse  end  normalt  og 
det  til  Trods  for  de  omfattende  Militærind¬ 
kaldelser. 

Betydende  Udvidelse  af  Blyantfabriken  „Viking". 

I  Begyndelsen  af  indeværende  Aar  bragte 
vi  en  Beskrivelse  af  den  da  ganske  nye  dan¬ 
ske  Blyantindustri.  I  den  siden  forløbne  Tid 
har  denne  arbejdet  sig  roligt  og  jevnt  fremad, 
og  efter  de  fornylig  foretagne  betydende  Ud¬ 
videlser  har  man  Lov  at  haabe,  at  der  med 
Blyantfabriken  »Yiking«s  Start  er  skabt  en 
ny  Industrigren  i  Danmark.  Udvidelserne 
gælder  navnlig  Afdelingen  for  Fremstillingen 
af  Grafitstifterne  og  omfatter  baade  Slemme- 
anlæg  for  Baastofferne  (Grafit  og  Ler),  Mølleri¬ 
anlæg  og  Valsemaskiner  m.  m.  samt  et  Gløde- 
ovnsanlæg,  der  har  Interesse  ved  at  være  af 
egen,  dansk  Konstruktion,  afvigende  betyde¬ 
ligt  fra  de  ellers  kendte  tyske  Grafitgløde- 
ovne  og  hidtil  arbejdende  til  største  Tilfreds¬ 
hed.  Ogsaa  i  Træbearbejdningsafdelingen  er 
Udvidelser  foretagne,  og  Fabriken  har  faaet 
sit  eget  Laboratorium,  hvor  de  talrige  nød¬ 
vendige  Undersøgelser  og  Analyser  til  Kon¬ 
trol  eller  Forbedring  af  Fabrikens  Produkter 
udføres. 

Den  danske  Blyantindustri  har  fundet  en 
ualmindelig  god  Modtagelse  i  Forbruget. 
Man  noterer  jo  overhovedet  glædeligvis  en 
stadig  stærkere  Interesse  i  vort  Folk  for 
den  hjemlige  Produktion,  en  Interesse,  som 
Konsekvenserne  af  de  nuværende  Begiven¬ 
heder,  saa  vidt  man  kan  skønne,  i  høj  Grad 
tør  komme  til  at  fremme.  Men  ogsaa  paa 
udenlandske  Markeder  har  dansk  Blyant¬ 
industri  allerede  vundet  Indpas  med  vok¬ 
sende  Afsætning,  saaledes  baade  til  Belgien, 
Holland  og  Norge,  en  Eksport,  som  der  er 
Grund  til  at  tro  vil  øges  yderligere. 

Opfindernes  Liv. 

Som  en  Slags  Supplement  til  Serien  »Opfin¬ 
delsernes  Bog«,  et  i  sin  Art  udmærket  teknisk 
Standardværk,  har  Gyldendalske  Boghandel, 
Nordiske  Forlag,  udsendt  første  Del  af  et  Værk 
omhandlende  »Opfindernes  Liv«.  Det  er  over¬ 
ordentlig  fortjenstfuldt  at  tage  denne  Opgave 
op,  thi  skønt  den  moderne  Tekniks  Foregangs¬ 
mænd  maaske  har  sat  større  Præg  paa  Verdens¬ 
udviklingen  end  samtlige  berømte  Hærførere, 
Fyrster  og  Statsmænd,  er  deres  Navne  for  de 


fleste  kun  netop  et  Navn,  og  Kendskabet  til 
Personlighederne  bag  disse  Navne  ofte  mindre 
end  ringe.  Dette  er  yderst  uretfærdigt  og  be¬ 
klageligt.  Bag  de  store  Opfinderes  Navne,  bag 
de  Navne,  der  er  ridset  paa  Fundamenterne 
til  den  stolte,  mægtige  Bygning,  Nutids  Tek¬ 
nik  og  Industri  udgør,  skjuler  sig  saa  interes¬ 
sante  Livsskæbner,  spændende  som  det  bedste 
Romanstof,  mere  belærende  og  af  større  mo¬ 
ralsk  Betydning  end  megen  tør  Pædagogik. 
Det  synes  at  være  et  fælles  Træk  for  næsten 
alle  Skikkelser  i  moderne  Teknik  lige  fra 
James  Watt,  George  Stephenson,  John  Erics¬ 
son,  Alfred  Krupp,  Bessemer,  Edison  o.  s.  v. 
at  kun  gennem  de  største  Genvordigheder, 
overvundet  ved  Opbydelse  af  den  største 
Energi  og  Udholdenhed,  er  Sejrene  naaet. 
Læser  man  f.  Eks.  en  Livsskildring  som  Alfred 
Krupps,  vil  man  faa  et  næsten  overvældende 
Indtryk  af,  hvad  Personlighed  og  Karakter¬ 
styrke  betyder  i  et  Menneskes  Liv  og  Arbejde, 
og  at  selv  de  mørkeste  Forhold  i  næsten  alle 
andre  Retninger  ikke  formaar  at  danne  varige 
Hindringer  for  disse  Karaktertræks  Styrke. 

Samtidig  med,  at  der  saaledes  her  for 
første  Gang  paa.  dansk  foreligger  en  samlet 
teknisk-industriel  Udviklingshistorie  begynr 
dende  med  det  18.  Aarlnindredes  store  Bane¬ 
brydere  og  ført  helt  op  til  Dato,  belyst  gen¬ 
nem  Skildringer  af  de  paagældende  Opfin¬ 
deres,  Teknikeres  og  Industrimænds  Liv  og 
Arbejde,  indeholder  Værket  en  dybere  Betyd¬ 
ning  ved  gennem  sine  Skikkelser  at  vise  som 
i  Koncentration  alle  de  bedste  og  værdiful¬ 
deste  moralske  Egenskaber,  der  har  været 
og  stadig  er  skabende  i  moderne  Teknik  og 
Industrialisme.  Næppe  nogen  vil  fortryde  at 
anvende  sin  Tid  paa  at  stifte  Bekendtskab 
hermed. 

#  ®  & 

Notitser. 

Industriraadet.  Aktieselskabet  Sodafabrik¬ 
kerne  er  den  22.  Oktober  d.  A.  optaget  som 
Medlem  under  Industriraadet. 

tager  med  Taknemlighed  faglige  Artikler,  ak¬ 
tuelle  Indlæg  eller  Nyheder  og  Notitser  af 
Interesse  for  vort  industrielle  Liv. 

A.  Dragsted. 

1854  —  30.  November  —  1914. 


Den  30.  November  fejrede  Firmaet 
A.  Dragsted  sit  60  Aars  Jubilæum. 
I  Dagens  Anledning  har  Firmaet  i  den 
Udstilling,  der  for  Tiden  er  aaben  i 
Industriforeningen  af  Borddæknings¬ 
artikler  og  Bordprydelser,  udstillet  nogle 
enkelte  Typer  paa  de  Genstande,  der  i 
de  svundne  to  Menneskealdre  er  ud- 
gaaet  fra  det  gamle  Hus.  Udstillingen 
er  interessant  at  gennemgaa,  fordi  den 
i  store  Træk  giver  os  en  Oversigt  over 
ikke  blot  den  Dragstedske,  men  i  det 
hele  taget  det  danske  Kunsthaandværks 
Udvikling  i  de  sidste  60  Aar. 

Ved  Begyndelsen  af  Perioden  en  Række 
dygtige  Kunsthaandværkere,  som  kendte 
deres  Værktøj  og  deres  Materiale,  og  som, 
hvis  de  havde  faaet  Lov  til  at  gaa  paa 
egen  Haand,  kunde  have  frembragt  vid¬ 
underlige  Ting  og  fortsat  den  gamle 
gode  Overlevering. 

En  Række  Kunsthaandværkere,  som  af 
den  lærde  Republik  blev  vildledt  paa 
det  ubarmhjertigste,  som  fik  Prædikener 
om  »Stil«  og  national  Kunst,  saa  de 
næsten  glemte  deres  Børnelærdom,  som 
blev  tvunget  ind  i  Former,  de  ikke 
kendte  og  ikke  kunde  blive  hjemme  i. 

I  denne  Kreds  levede  Arent  Nicolai 
Dragsted,  Firmaets  Grundlægger.  Han 
kom  under  Paavirkning  som  alle  andre 


af  de  herskende  usikre  Strømninger, 
lærte  Antik,  Gotik,  Renæssance  og  Ro¬ 
koko  og  kunde  sine  Stilarter  perfekt  og 
sit  Haandværk  tilfulde. 

Hans  Arbejder  blev  berømte.  Hvem 
kender  ikke  Drikkehornet  til  Ingemann, 
Nationalpokalen  med  Statuetter  af  Sø¬ 
helte  og  meget  andet?  Alt  er  bleven 
stærkt  beundret  for  sin  ganske  fortrin¬ 
lige  Udførelse.  Og  med  Rette.  Men  det 
er  et  stort  Spørgsmaal,  om  gamle  Drag¬ 
sted  i  sit  inderste  Jeg  i  Grunden  selv 
har  været  tilfreds  med  dem.  Thi  noget 
sandt  Udtryk  for  den  gamles  friske  til 
Tider  i  god  Forstand  »ziinftige«  Humør 
var  disse  Arbejder  ikke.  Mangen  Gang 
har  han  sikkert  siddet  med  Hammer 
eller  Gravstik  i  Haanden  og  sprudlet  af 
Lyst  til  at  sætte  anderledes  Sving  paa 
det  hele  end  de  lærde  Kunstneres  Teg¬ 
ninger  bød.  En  Gang  imellem  læste 
han  dem  ogsaa  Teksten,  saa  de  gik 
deres  Vej,  og  saa  kunde  han  sidde  af 
Hjertens  Lyst  og  lave  et  Arbejde  som 
den  Sølvhane,  der  er  udstillet  i  Indu¬ 
striforeningen.  Vi  har  ganske  vist  lidt 
svært  ved  i  vor  Tid  at  sætte  Pris  paa 
den  Slags  naturalistiske  Arbejder,  men 
ingen  kan  nægte,  at  den  i  sin  Udførelse 
strutter  af  kraftig  gammel  Haandværker- 
race. 

Men  hvor  paavirket  og  kuet  Dragsted 
som  alle  sine  Tidsfæller  end  blev  af 
den  herskende  Retning,  Kærligheden  til 
Haandværket  glemtes  aldrig.  Den  viser 
sig  i  Omhuen  for  alle  Smaatings  rette 
og  nøjagtige  Udførelse.  Ikke  et  Ham¬ 
merslag,  ikke  et  Filestrøg  uden  at  det 
er  anvendt  paa  netop  det  Sted,  hvor 
det  var  beregnet. 

Det  er  gamle  Dragsteds  Fortjeneste, 
at  han  har  vedligeholdt  den  oprindelige 
Haandværkstradition  indenfor  Guld-  og 
Sølvsmedefaget  og  lejlighedsvis  givet  sit 
personlige  Bidrag  til  Fornyelser,  som 
f.  Eks.  hans  Tegninger  til  de  Pletgen¬ 
stande,  som  i  hans  Tid  kom  i  Han¬ 
delen. 

Hans  to  Sønner,  Frants  og  Alfred 
Dragsted,  har  troligt  fortsat  Overleve¬ 
ringen,  ja  udvidet  og  uddybet  den. 
Medens  Frants  Dragsted  har  fulgt  Fa¬ 
deren  i  hans  Arbejde  som  Cicelør  og 
Sølvarbejder,  har  Broderen  Alfred  kastet 
sig  over  saa  sjeldne  Specialiteter  som 
Juveler-  og  Emaillekunst.  Paa  dette 
Omraade  har  han  baade  gjort  Opfindel- 

#  # 


ser  og  frembragt  Arbejder,  der  fortjener 
den  største  Anerkendelse.  Udstillingen 
har  Eksempler  derpaa  i  Oblatæsken  og 
Bibelbeslaget. 

De  to  Brødres  vigtigste  Gerning  er 
dog  den,  at  de  resolut  har  givet  op  alle 
de  gamle  Forsøg  paa  at  arbejde  i  »hi¬ 
storiske«  Stilarter,  og  ved  deres  egen 
fremragende  Kendskab  til  Teknik  og 
Materiale  har  givet  moderne  Kunstnere 
Impulser  til  at  komme  med  Tegninger, 
der  rettede  sig  efter  Tekniken  og  ikke 
omvendt. 

Hvor  fortrinlige  Ting,  der  er  kommen 
ud  af  denne  Samvirken,  fremgaar  til- 
fulde  af  de  smukke  Sølvskaale,  der 
findes  paa  Udstillingen,  udførte  efter 
Tegning  af  Johan  Rohde. 

Der  kunde  selvfølgelig  fremføres  mange 
flere  Eksempler  paa  den  Fornyelse,  som 
saaledes  har  fundet  Sted  indenfor  Fir¬ 
maet,  men  for  en  opmærksom  Betragter 
er  det  interessant  at  se,  at  det  60  Aar 
gamle  Firma  med  lige  saa  berettiget 
Stolthed  kan  se  frem  som  tilbage. 

R.  B. 

% 


Dansk  Kabelindustri. 


Kabelindustrien  danner  en  logisk 
Fortsættelse  af  Traadindustrien.  En 
Beskrivelse  af  denne1)  maatte  derfor  gaa 
forud  for  vor  Kabelindustri,  skønt  denne 
er  den  ældste  og  Moderfabrikationen  i 
det  store  Selskab,  A/S  Nordiske  Kabel- 
og  Traadfabriker,  der  omspænder  den 
samlede  danske  Traad-,  Kabel-  og  Valse¬ 
værkindustri.  Medens  Traadindustrien 
er  interessant  i  told-  og  industripolitisk 
Henseende,  staar  den  i  Udviklings-In¬ 
teresse  tilbage  for  Kabelindustrien,  idet 
den  som  en  Datterfabrikation  af  denne 
grundlagdes  paa  et  fra  Begyndelsen  af 
fuldt  udbygget  Fabrikationssystem,  me¬ 
dens  vor  Kabelindustri  maatte  arbejde 
')  Se  Hefte  10,  d.  A.  Dansk  Traadindustri. 


sig  op  fra  bar  Bund.  Forskellen  i  saa 
Henseende  karakteriseres  bedst  derved, 
at  medens  Traadværket  i  Middelfart  star¬ 
tedes  med  en  Arbejdsstyrke  af  ca.  200, 
begyndte  den  danske  Kabelindustri  med 
6  Arbejdere,  nemlig  3  Mænd,  2  Kvinder 
og  1  Dreng,  i  nogle  Baggaards-Lokaler. 
Det  var  en  beskeden  Begyndelse,  og 
alligevel  skulde  det  kun  vare  7  Aar, 
inden  denne  Industri  var  i  Stand  til  at 
afføde  en  ny.  Kaster  man  Blikket  til¬ 
bage  over  de  sidste  20 — 25  Aars  Ud¬ 
vikling,  da  er  det  overhovedet  ikke  de 
daarligste  danske  Industrier,  der  har 
arbejdet  sig  frem  af  næsten  ingenting. 
Hvis  denne  Udviklingskraft  baaret  af 
den  Dygtighed,  den  udkræver,  er  til 

Stede  blot  i  nogen  Grad  i  de  saa  tal¬ 
rige  unge  Virksomheder,  dansk  Industri 
for  Tiden  tæller,  da  turde  denne  gaa 
en  sikker  og  betydelig  Fremtid  imøde. 
Af  den  Maade,  hvorpaa  mange  af  disse 
Smaafabriker  just  arbejder,  tør  man  for 
Resten  allerede  nu  drage  de  bedste  For- 
haabninger  for  Fremtiden. 

I  Slutningen  af  1880’erne  var  den 
elektriske  Industri  endnu  saare  uud¬ 
viklet,  og  selv  i  Amerika  i  de  Edison- 
ske  Fabriker,  hvor  den  senere  Grund¬ 
lægger  af  den  danske  Kabelindustri,  nu¬ 
værende  Direktør  H.  P.  Prior,  arbejdede 
som  ung  Ingeniør,  var  Fabrikationen 
af  Ledninger  og  Kabler  yderst  primitiv. 
Forfærdigelse  af  kontinuerlige  Kabler, 
der  nu  leveres  usammensatte  i  Længder 
paa  næsten  saa  mange  Kilometer,  det 
ønskes,  kendtes  den  Gang  slet  ikke  — 
bortset  fra  Søkabler  —  idet  Kablerne 
fremstilledes  Stykke  for  Stykke,  ganske 
korte,  der  siden  samledes  ved  Hjælp  af 
»Sko«  til  kontinuerlige  Ledninger.  In¬ 
geniør  H.  P.  Prior  vendte  i  1890  til¬ 
bage  til  Danmark,  hvor  just  Elektrici¬ 
teten  holdt  sit  Indtog  med  Bygningen 
af  den  første  elektriske  Kraftstation  i 
Gothersgade.  Oprindelig  syslende  med 
Tanken  om  en  dansk  Dynamoindustri, 
vendte  Ingeniør  Prior  snart  sin  Op¬ 
mærksomhed  mod  nye  Planer,  hvis 
Maal  var  Grundlæggelsen  af  en  dansk 
Lednings-  og  Kabelfabrikation. 

Det  var  disse  Planer,  der  den  1.  Sep¬ 
tember  1891  virkeliggjordes  i  »Nordisk 
Kabelfabrik«,  der  med  de  ovennævnte 
6  Arbejdere  begyndte  sin  Tilværelse  i 
St.  Kannikestræde  14,  o.  G.  Virksom¬ 
heden,  der  raadede  over  1  Snomaskine, 
2  Flettemaskiner  og  nogle  Spindemaski- 
ner,  fremstillede  elektriske  Ledninger  af 
primitiv  Art  samt  Kabler  af  yderst  be¬ 
skedne  Dimensioner.  Gennem  forskel¬ 
lige  Begyndelsesgenvordigheder  arbej¬ 
dede  den  nye  Fabrikation  sig  snart 
frem,  og  den  første  Begyndelse  til  den 
siden  saa.  at  sige  kroniske  Udvidelse  i  vor 


Kabel-  og  Traadindustri  blev  nødvendig. 
1893  maatte  Fabriken  flyttes  til  større 
og  mere  tidssvarende  Lokaler  i  Ryes- 
gade  105.  Blandt  de  nye  Maskiner,  her 
installeredes,  var  en  Maskine  til  Frem¬ 
stilling  af  Pigtraad  og  Hegnstraad,  til 
hvilken  vor  nu  saa  betydelige  Traad- 
forarbejdningsindustri  kan  føres  tilbage. 
Senere  købtes  Ejendommen,  hvor  Fa¬ 
briken  havde  til  Huse,  og  man  gik  over 
til  selv  at  fremstille  sin  Drivkraft  med 
en  Gasmaskine.  Men  selvfølgelig  var 
Fabrikens  Produktionsevne  dog  stadig 
ret  beskeden  ;  man  kan  slutte  dette  af, 
at  den  endnu  i  1897  kun  beskæftigede 
21  Arbejdere,  —  om  end  Kabelindu¬ 
strien  kræver  en  relativt  ringe  Arbejds¬ 
styrke  pr.  Afsætningsenhed.  Det  var 
derfor  af  største  Betydning,  at  den  i 
1896  efter  Overenskomst  med  det  ver¬ 
denskendte  engelske  Kabelfirma  The  W. 
T.  Henley's  Telegraph  Works  Co.,  Lon¬ 
don,  fik  overdraget  Salget  i  Danmark 
for  dette  Firma  af  alle  saadanne  Kabler, 
som  endnu  ikke  kunde  fabrikeres  her¬ 
hjemme.  Denne  Forbindelse  vedlige¬ 
hold  les  gennem  flere  Aar  og  ophørte 
sukcessivt  efterhaanden  som  den  danske 
Kabelindustri  i  større  og  større  Udstræk¬ 
ning  blev  i  Stand  til  selv  at  kunne  frem¬ 
stille  alle  Slags  Kabler  og  er  nu  for¬ 
længst  definitivt  løst. 

1897  anlagdes  Kjøbenhavns  anden 
elektriske  Kraftstation,  Vestre  Elektrici¬ 
tetsværk,  hvorved  et  forøget  Forbrug  af 
Kabler  og  Ledninger  affødtes.  Overfor 
den  Fremtid,  man  nu  turde  spaa  Ka¬ 
belindustrien,  meldte  Spørgsmaalet  sig 
om  selv  at  fremstille  den  nødvendige 
Traad,  hovedsagelig  Kobbertraad.  Her 
maatte  dog  Toldforholdene  i  høj  Grad 
tages  i  Betragtning,  og  den  evige  Uro, 
som  saa  ofte  og  dog  uden  Resultat 
havde  rørt  sig  om  vore  Toldforhold  til 
største  Gene  for  vor  industrielle  Udvik¬ 
ling,  gjorde  en  sikker  Disposition  umu¬ 
lig.  Imidlertid  blev  den  under  Traad- 
industrien  omtalte  Toldlovfortolkning  af 

Kabelfabriken  paa  Frederiksberg. 


1898  afgørende  for  Spørgsmaalet  om  en 
indenlandsk  Traadindustri.  De  Mulig¬ 
heder,  der  herved  skabtes  for  en  saa- 
dan,  førte  den  21.  Februar  s.  A.  til 
Dannelsen  af  »A/S  Nordiske  Kabel-  og 
Traadfabriker«  med  en  Aktiekapital  af 
750,000  Kr.,  der  samtidig  med  at  paa¬ 
begynde  Anlæget  af  det  nye  Traadværk 
i  Middelfart,  overtog  »Nordisk  Kabel¬ 
fabrik«  og  førte  dennes  Virksomhed  vi¬ 
dere.  Direktør  H.  P.  Prior  overtog  Le¬ 
delsen  af  det  nye  Selskab.  Fra  da  af 
gik  Kabelfabriken  jevnt  fremad,  følgende 
Udbredelsen  af  den  elektriske  Belysning 
samt  Udviklingen  i  Telefon-  og  Tele¬ 
grafvæsenet.  Imidlertid  var  den  uden¬ 
landske  Konkurrence  stærk,  og  helt  op 
til  1905  udgjorde  Kabelfabrikens  Ar¬ 
bejdertal  kun  34.  Men  omtrent  fra 
dette  Aar  af  tog  det  indenlandske  For¬ 
brug  af  Ledninger  og  Kabler  Fart.  For 
at  møde  de  store  Muligheder,  der  her¬ 
ved  aabnede  sig,  blev  det  nødvendigt 
at  anlægge  en  ny  stor  Fabrik  i  1906 — 
07  paa  Frederiksberg  samtidig  med,  at 
Selskabets  Aktiekapital  udvidedes  til  2 
Miil.  Kr.  Næsten  samtidig  overtoges 
»A/S  Frederiksværk  Valseværk«,  og  Ka¬ 
pitalen  forøgedes  yderligere  til  2,3  Miil. 
Kr.  Den  udgør  for  Tiden  3  Miil.  Kr. 

Toldloven  af  1908  bragte  vel  kun  vor 
Kabelindustri  en  beskeden  Beskyttelse, 


men  afskaffede  dog  det  tidligere  Misfor¬ 
hold,  hvor  adskillige  af  dens  Fabrikata 
var  ligefrem  negativt  beskyttede,  idet 
Raaprodukterne  maatte  betale  mere  Told 
end  den  færdige  Vare.  I  de  sidste  Aar 
er  Kabelindustrien  gaaet  yderligere  frem, 
følgende  Elektricitetens  Udbredelse  i  By 
og  paa  Land  og  den  alter  heraf  betin¬ 
gede  stærke  Udvikling  i  vor  elektriske 
Industri,  der  i  Løbet  af  blot  3  Aar 
(1910 — 13)  har  sat  sin  samlede  Produk¬ 
tion  op  fra  7,6  Mili.  Kr.  til  14,8  Mili. 
Kr.  og  øget  sin  Eksport  ligeledes  med 
ca.  100  pCt.,  nemlig  fra  1  Mill.  Kr.  til 
2  Mill.  Kr.  Kabelfabriken  beskæftiger 
nu  ca.  200  Arbejdere  og  dens  Produk¬ 
tion  omfatter  selv  de  sværeste  Kabler, 
i  den  nyeste  Tid  endog  Søkabler,  og 
dækker  ca.  Halvdelen  af  det  samlede 
indenlandske  Forbrug  af  Kabler  og  Led¬ 
ninger. 

Vor  Kabel-  og  Traadindustri  er  som 
bekendt  en  udpræget  Hjemmemarked¬ 
industri,  Eksporten  af  dens  Produkter 
normalt  ret  forsvindende.  Men  næppe 
noget  Tidspunkt  kunde  være  bedre  egnet 
til  at  vise,  hvor  stor  Betydning  en  saa- 
dan  kraftig  og  leveringsdygtig  Hjemme¬ 
markedindustri  har,  end  det  nuværende. 
Der  er  sikkert  mange,  som  ikke  vil 
skænke  denne  Omstændighed  nogen 
Tanke  —  fordi  det  gaar  godt;  havde 


Spilidesalen. 

Forholdene  imidlertid  ligget  anderledes, 
saaledes  som  f.  Eks.  i  Norge,  der  ikke 
har  en  tilstrækkelig  indenlandsk  Kabel- 
industri,  havde  Pihen  sikkert  faaet  en 
anden  Lyd.  Da  havde  man  maaske 
endog  kunnet  opnaa  at  høre  Bebrej¬ 
delser  mod  »Industriens  svigtende  Evne 
til  at  forsyne  Landet«  el.  lign.  fra  de 
samme  Kredse,  som  til  daglig  ellers 
ikke  udmærker  sig  ved  ømmere  Følelser 
overfor  vor  industrielle  Udvikling.  Kabler 
og  Ledninger  hører  nemlig  til  de  Varer, 


Udvaskning  af  Raagummi  mellem  Staalvalser. 


som  det  for  Tiden  omtrent  er  umulig  at 
faa,  idet  disse  Artiklers  Anvendelighed 
til  Krigsbrug  overalt  har  medført  Udfør¬ 
selsforbud  og  Krigskontrabandebestem¬ 
melser.  Naar  man  betænker  dette,  vil 
dog  maaske  selv  den  erklærede  Industri¬ 
modstander  faa  en  vis  Følelse  af,  at  et 
moderne  Samfund  ikke  bør  være  øko¬ 
nomisk  ensidigt  anlagt.  Den  Omstæn¬ 
dighed,  at  Hær  og  Flaade  er  blandt 
Hovedaftagerne  af  Kabler  og  Ledninger 
for  Tiden,  giver  et  Fingerpeg  med  Hen¬ 
syn  til  den  Situation,  man  vilde  have 
befundet  sig  i  uden  en  hjemlig  Kabel¬ 
industri,  afskaaret  som  man  er  fra  en¬ 


hver  Tilførsel.  Vor  Kabel-  og  Traad- 
industri  bar  imidlertid  ikke  alene  fuldt 
ud  opfyldt  de  Krav,  det  indenlandske 
Marked  og  de  nationale  Hensyn  stillede 
til  den ,  men  er  endog  i  Stand  til  at 
levere  Norge  en  Del  af  disse  stærkt 
efterspurgte  Artikler. 

Kabelfabrikationens  Raavare  er  Kob- 
bertraad  i  alle  mulige  Tykkelser,  i  dette 
Tilfælde  fra  eget  Traadtrækkeri,  nem¬ 
lig  Middelfart.  Dens  Opgave  er  af  de 
nøgne  Traade,  enkelte  eller  sammensno- 
ede,  at  skabe  Ledninger  for  elektrisk 
Strøm,  ligefra  almindelige  »Ringelednin- 
ger«  til  de  tykkeste,  jernpansrede  Stærk¬ 
strøms-  saavel  som  Svagstrømskabler, 
ved  at  forsyne  dem  med  den  for  An¬ 
vendelsen  mest  passende  Beskyttelse, 
Isolation,  og  igen  med  eventuelle  Be¬ 
skyttelser  for  denne  - —  ofte  mange  Lag 
oven  paa  hinanden.  Hvor  let  denne 
Virksomhed  imidlertid  end  teoretisk 
kunde  synes,  kræver  den  dog  en  In¬ 
dustri,  der  trods  sin  skarpe  Begræns¬ 
ning  er  yderst  mangfoldig  og  fordrings¬ 
fuld.  En  uhyre  Nøjagtighed  i  Fabrika¬ 
tionen  er  nødvendig.  Den  mindste  Fejl 
kan  gøre  et  helt  Kabel  værdiløst,  en 
mangelfuld  Isolation  afstedkomme  de 
største  Ulykker,  og  fra  alle  Sider  stilles 
derfor  strenge  Betingelser.  En  konkur¬ 
rencedygtig  Kabelindustri,  tilmed  som 
vor  stimuleret  af  en  aldrig  hvilende 
udenlandsk  Konkurrence,  er  derfor  paa 
Forliaand  betinget  af  en  Teknik,  der 
stadig  er  paa  Højde  med  det  bedste, 
der  findes.  En  Kabelindustri  egner  sig 
som  Følge  heraf  ikke  just  til  at  være 
Hovedpude  for  den,  der  efter  at  have 
naaet  sit  første  Maal,  ønsker  »at  tage 
den  med  Ro«,  for  at  bruge  et  mere' 
dansk,  end  egentlig  godt,  gammelt  Ud¬ 
tryk. 

Det  er  da  ogsaa  Kontrollen,  der  be¬ 
hersker  Kabel  værket,  og  ligesom  det 
første,  man  ved  en  Rundgang  i  Fabriken 
følgende  Produktionens  Gang  træffer,  er 


Maskinhal  med  store  Snomaskiner. 

et  Laboratorium  til  Undersøgelse  af  de 
indkøbte  Raa-  og  Hjælpestoffer  (Isola¬ 
tionsstoffer,  Fyldstoffer  o.  s.  v.),  er  det 
sidste  en  stor  Undersøgelsesafdeling,  gen¬ 
nem  hvilken  hvert  eneste  Kabel  maa 
passere,  inden  det  forlader  Fabriken. 

Kobbertraaden  modtages  fra  Middel¬ 
fart  ufortinnet  eller  fortinnet,  det  sidste 
for  at  beskytte  Traaden  mod  Angreb  af 
Svovl  fra  Kautsjukisolationen.  Sammen¬ 


spiller  en  umaadelig  Rolle.  Man  har 
efterhaanden  hertil  opnaaet  at  anvende 
Bomuldstraad  af  overordentlig  ringe  Tyk¬ 
kelse,  f.  Eks.  0,04  mm.  Et  af  vore  Bil¬ 
leder  viser  en  Sal  med  Spindemaskiner. 
Bomuldstraaden  leveres  fra  danske  Bom¬ 
uldsspinderier,  men  omspoles  paa  Fa¬ 
briken  inden  Anvendelsen. 

Den  sædvanlige  Isolering  er  dog  en 
mere  sammensat  Proces  begyndende  med 


»Calander«,  der  valser  Isolationsmassen  (Kautsjuk)  ud  til  tyndt  Stof. 


snoning  af  flere  Traade  anvendes,  enten 
hvor  Ledningens  Tykkelse  eller  Tvær¬ 
snit  ønskes  saa  stor,  at  den  ikke  til¬ 
lader  Anvendelsen  af  en  enkelt  Traad, 
eller  hvor  man  ønsker  en  let  bøjelig 
Ledning. 

Den  simpleste  Form  for  Isolering  er 
Kobbertraadens  direkte  Bespinding,  som 
Regel  med  Bomuld,  ofte  med  en  paa¬ 
følgende  Imprægnering.  Denne  Isole¬ 
ring,  der  selvfølgelig  er  tyndest,  an¬ 
vendes  hovedsagelig  til  Viklingstraad  i 
Dynamoer  og  Elektromotorer,  hvor  en 
økonomisk  Udnyttelse  af  Pladsen  jo 


en  Ompresning  eller  Omvikling  med  Iso¬ 
lationsmasse,  hovedsagelig  Gummi. 

Af  alle  Kabelfabrikationens  Stoffer  er 
vel  nok  Kautsjuk  eller  Gummi  —  de 
to  Betegnelser  bruges  i  Flæng  —  det 
værdifuldeste,  men  tillige  det  besvær¬ 
ligste  at  have  med  at  gøre.  Dets 
Renselse  og  Præparering  før  Brugen 
udgør  en  hel  Fabrikation  for  sig. 
Som  bekendt  kommer  Gummi  fra  Tro¬ 
perne.  Handelsvaren,  der  er  uren,  er 
enten  Urskovsgummi  eller  Plantage¬ 
gummi,  af  hvilke  den  sidste  nu  saa 
godt  som  udelukkende  kommer  til  An- 

vendelse,  fordi  den  er  renesi  og  mere 
ensartet  i  Kvalitet  som  Handelsvare  be¬ 
tragtet.  Men  selv  denne  maa  renses 
omhyggeligt,  inden  den,  blandet  med 
passende  Fyldstoffer,  lægges  paa  Led¬ 
ningerne  og  yderligere  oftest  vulkani¬ 
seres.  Rensningen  bestaar  i  en  Udvask¬ 
ning  med  varmt  Vand  under  Sønderriv¬ 


ning  ved  Passage  mellem  Staalvalserne 
af  et  Valseværk,  hvis  Valser  har  for¬ 
skellig  Omdrejningshastighed.  Herved 
skrider  den  ene  Valse  ustandselig  lidt 
paa  den  anden,  tværer  Gummien  og 
blotter  Urenhederne  —  Sand,  Jord,  Træ¬ 
splinter  o.  s.  v.  —  saaledes  at  de  kan 
skylles  bort.  Det  vaskede  Produkt  tør¬ 
res  og  blandes  derpaa  efter  de  forskel¬ 
lige  Formaal.  Fyldstotlerne  er,  foruden 
regenereret  Gummi,  Zinkilte  eller  andre 
Metalilter,  fintrevet  Kridt  og  Svovl  -- 

sidstnævnte  navnlig  af  Hensyn  til  Vul¬ 
kaniseringen. 

Sammenblandingen  med  disse  Stoffer 
foregaar  paa  lignende  Maade  som  Ud¬ 
vaskningen  — •  selvfølgelig  uden  Anven¬ 
delse  af  Vandtilsælning  —  men  med 
damp  varmede  Valser,  hvorefter  Massen 
endnu  varm  gaar  gennem  en  saakaldt 


»Calander«,  et  System  af  tre  over  hin¬ 
anden  anbragte  med  stor  Kraft  virkende 
Staalvalser.  Disse  varmes  ligeledes  med 
Damp.  Af  »Calanderen«  valses  Massen 
ud  i  en  ganske  tynd  klæbrig  Plade,  der 
paa  nederste  Valse  beskæres  paa  Kanten 
og  altsaa  forlader  Maskinen  randskaaren 
for  ved  et  Transportsejl  at  afleveres  til 
Oprulning,  der  sker  paa  en  Træstok  og 
med  et  Mellemlag  af  Kaliko  for  at 
hindre  Sammenklæbning  af  de  forskel¬ 
lige  Lag.  Den  herved  fremkomne  Rulle 


Longitudinalmaskine  til  Ompresning  af  Isolationsmasse  (Kautsjuk)  om  Kobbertraad. 

at'  Kautsjuk  opskæres  efter  el  Par  Dages 
Lagring  i  formaalstjenlig  Bredde  og  er 
nu  færdig  til  at  anvendes  ved  Isola¬ 
tionen. 

Denne  sker  paa  forskellig  Maade.  Gum¬ 
mien  kan  saaledes  lægges  direkte  paa 
Kobberledningen  f.  Eks.  ved  Hjælp  af 
en  Gummisprøjte  eller  en  »Longitudinal- 
maskine«  eller  den  vikles  om  som  Baand. 
I  begge  Tilfælde  kræves  en  afsluttende 


Proces,  hvor  Gummien  vulkaniseres, 
d.  v.  s.  optager  Svovl,  hvorved  dens 
elastiske  Egenskaber  bliver  mere  stabile 
og  Stoffet  i  det  hele  mere  modstands¬ 
dygtigt.  Denne  Proces  befordres  ved  Op¬ 
varmning,  hvorfor  Traad  med  Isolations¬ 
masse,  hvori  Svovl  er  iblandet,  vulkani¬ 
seres  ved  en  kortvarig  Opvarmning  i 
dampvarmede  Beholdere,  Vulkaniserings¬ 
kedler. 

Hele  Spørgsmaalet:  Isolering  med 
Gummi  vanskeliggøres  i  høj  Grad  der¬ 
ved,  at  den  rette  Vulkanisering  er  saa 


svær  at  træffe.  Isolationens  Kvalitet  af¬ 
hænger  af  mange  Forhold,  men  navnlig 
dog  af  Iblandingernes  Mængde  og  Art, 
og  disse  bestemmes  ikke  let,  end  ikke 
ved  en  kemisk  Analyse,  naar  det  drejer 
sig  om  el  færdigt  Kabel. 

Forholdet:  Leverandør  og  Aftager  bli¬ 
ver  derved  et  udpræget  Tillidsforhold. 
I  Kabelindustrien,  hvor  Konkurrencen 
er  endog  ualmindelig  haard,  og  Isola¬ 


tionen  dyr,  naar  den  ikke  skal  blan¬ 
des  for  stærkt,  og  tillige  vanskelig 
at  undersøge,  ligger  den  Fristelse  nær 
at  fylde  op  indtil  det  utilladelige.  Visse 
Landes  Kabelindustrier  synes  Mestre  i 
den  Kunst  at  lave  et  udadtil  »tillids¬ 
vækkende«  Produkt  ved  fortrinligt  kom¬ 
binerede,  men  teknisk  set  mindre  vær¬ 
difulde  Isolationsmasser  —  en  Frem- 
gangsmaade,  der  selvfølgelig  i  det  lange 
Løb  nok  skal  vise  sig  ikke  at  svare 
Regning. 

Foruden  Isolationens  Godhed  spiller 

dens  Volumen  en  afgørende  Rolle.  Saa 
stort  Tværsnit  Kabel,  med  saa  ringe 
Tværsnit  Isolation  som  muligt,  er  Pa¬ 
rolen.  Dette  gælder  som  nævnt  særlig 
ved  Bevikling  af  Dynamoer  og  Motorer 
og  forresten  overalt. 

Til  den  ydre  Beskyttelse  for  de  aller¬ 
fleste  Ledninger  gives  yderligere  en  Om- 
fletning  med  Bomuld  eller  Jute  og  en 
Imprægnering  med  bituminøse  Sloffer. 


Fugt,  og  det  hele  er  blyompresset,  jute- 
beviklet  og  jernbaandsarmeret. 

Til  Omfletning  af  Kabler  bruges  Flette- 
maskiner.  Af  disse  findes  interessant 
nok  tre  Typer  paa  Fabriken  —  i  de 
ældste  medførte  Maskinens  Arbejds- 
maade,  at  Bomuldslraaden  var  Genstand 
for  smaa  Ryk,  hvorfor  disse  Maskiner 
ikke  kunde  gaa  ret  hurtigt  og  snart 
erstattedes  med  nye,  der  imidlertid  viste 


Snomaskine  til  Telefonkabler  med  Papirbeviklere. 


Til  Jordkabler  kræves  yderligere  en  Om¬ 
presning  med  Bly  og  Armering  med 
Jernbaand  eller  -Traad.  Juten  bruges 
bl.  a.  til  Mellemlag  f.  Eks.  i  Søkabler 
og  ved  Jernbaands- Armeringer,  hvis 
skarpe  Kanter  ellers  ved  Bøjninger  af 
Kablet  let  vilde  trykke  sig  gennem  den 
bløde  Blykappe. 

Ogsaa  Papir  anvendes,  mest  til  Telefon¬ 
kabler,  løst  viklet  om  de  enkelte  Traade, 
men  ogsaa  som  fastviklet  til  Stærkstrøms¬ 
kabler  i  Jord.  Papiret  i  Stærkstrøms¬ 
kabler  er  imprægneret,  saa  det  skyr 


sig  lidet  holdbare.  Fabriken  har  nu 
indført  en  hel  ny  Maskintype,  der  fletter 
Traaden  udenom  det  gennem  Maskinen 
førte  Kabel  meget  hurtigere,  og  med 
konstant  Stramning  af  Traaden. 

Mest  imponerende  virker  de  store  Sno¬ 
maskiner,  der  i  den  anførte  Hensigt  sam¬ 
mensnor  dels  enkelte  Traade,  dels  alle¬ 
rede  sammensnoede  Traade  til  svære 
Kabler  og  hvis  langstrakte  Konstruktion 
nødvendiggør  deres  Opstilling  i  den  store 
Hal,  som  et  af  vore  Billeder  viser. 
Principet  i  disse  Maskiner  er  dette:  at 

dreje  en  Række  Spoler  med  Kobber- 
traad,  anbragte  paa  en  Cirkelring  saa- 
ledes,  at  Traadene  snos  sammen  over 
en  gennem  denne  Rings  Centrum  ført 
enkelt  Traad.  Man  forstaar,  at  saafremt 
dette  udføres  ganske  simpelt,  vil  Resul¬ 
tatet  blive  dels  en  Sammensnoning  til 
et  Tov,  dels  at  hver  af  de  enkelte  Traade 
eller  Kabler,  der  snos  sammen,  blev 
vredet  en  Gang  for  hver  Omdrejning. 


med  op  til  1000  Traade  og  derover. 
Gangen  i  Fabrikationen  er  følgende: 
Kablet,  der  skal  om  presses,  anbringes 
først  i  et  Tørreskab  for  at  befri  Bevik¬ 
lingen  særlig  Papir  —  for  Fugtighed, 
idet  Rummet  opvarmes  og  pumpes  luft¬ 
tomt.  Ved  Hjælp  af  et  Kondensations¬ 
apparat  ved  Luftpumpen  kan  man  kon¬ 
trollere,  om  der  fremdeles  findes  Fug¬ 
tighed  i  den  udpumpede  Luft,  og  saa 


En  af  de  store  Blypresser.  (Det  blyompressede  Kabel  opvikles  paa  Tromlen  tilhøjre.) 


Maskinen  er  derfor  saaledes  indrettet, 
at  de  enkelte  paa  Ringen  anbragte  Spoler 
under  denne  Drejning  stadig  føres  pa¬ 
rallelt  med  sig  selv  som  Gondolerne  i 
en  Ballongynge,  hvorved  undgaas  Vrid¬ 
ning  af  Traadene,  der  vilde  medføre 
Spænding  i  Kablet. 

Mest  interessant  er  dog  Blykabelfabri- 
ken,  der  i  sin  Helhed  er  saa  velindrettet 
som  næppe  mange  andre  eksisterende. 
For  Tiden  ejer  Fabriken  2  store  Bly¬ 
presser. 

Som  nævnt  bruges  Ompresning  med 
Bly  bl.  a.  til  Telefonkabler  —  Kabler 


længe  denne  lader  sig  paavise,  fort¬ 
sættes  Pumpningen,  ofte  1  å  2  Døgn. 
Kabler,  i  hvilke  Isolationsstofferne,  saa- 
som  Jute,  Papir  eller  lignende  skal  im¬ 
prægneres  før  Blyom  presningen,  udtørres 
yderligere  ved  Vakuum  og  under  Op¬ 
varmning  før  Imprægneringsstofferne  til¬ 
føres.  Dette  sker  i  en  Række  i  Gulvet 
forsænkede  Imprægneringskedler. 

I  en  dyb  Kælder  under  disses  Bund 
findes  Kedlen  med  Imprægneringsmas¬ 
sen,  som  bestaar  af  en  Blanding  af  Har¬ 
piks,  Vaselin  og  forskellige  Olier,  hvilke 
indkoges  før  Brugen,  for  at  bortdampe 

flygtige  og  skadelige  Stoffer,  samt  et¬ 
hvert  tænkeligt  Spor  af  Fugtighed.  Denne 
Kedel  er  ved  Rørledninger  og  Ventiler 
sat  i  Forbindelse  med  de  overliggende 
Imprægneringskedler,  hvori  Kablerne  er 
indelukkede,  for  under  Varme  at  ud¬ 
pumpes  paa  samme  Maade,  som  omtalt 
ovenfor  ved  Tørreskabet.  Naar  man 
har  Vished  for,  at  Kablerne  er  til¬ 
strækkeligt  udtørrede,  aabnes  Bundven- 


vendende  Cylindre  med  Stempler,  som 
bevæges  mod  hinanden  ved  hydraulisk 
Tryk  helt  op  til  300  Atmosfærer,  saa- 
ledes  at  Blyet,  der  befinder  sig  i  Rum¬ 
met  mellem  Stemplerne,  underkastes  et 
voldsomt  Pres.  Cylindrene  er  fyldte 
med  smeltet  Bly  fra  en  overliggende 
Smelteovn,  og  det  presses  efter  at  være 
størknet,  men  dog  medens  det  endnu 
er  varmt,  omkring  Kablet,  som  føres 


Det  elektriske  Laboratorium  til  Undersøgelse  af  de  færdige  Kabler. 


tilen  i  den  paagældende  Kedel  til  For¬ 
bindelsesrøret  med  den  underliggende 
Beholder  med  Imprægneringsmasse,  og 
den  lufttomme  Kedel,  som  indeholder 
Kablet,  suges  selvfølgelig  øjeblikkelig  fuld 
af  Imprægneringsmassen,  som  trænger 
ind  i  Kablets  mindste  Porer.  Herefter 
fjernes  Laaget,  og  den  overflødige  Im¬ 
prægneringsmasse  løber,  nu  da  den  ikke 
er  under  Vakuum,  atter  tilbage  til  den 
underliggende  Kedel,  og  Kablet  føres 
umiddelbart  derefter  ind  i  Blypressen. 

Denne  bestaar  af  to  mod  hinanden 


paa  tvers  igennem  Pressen :  det  uhyre 
Tryk  svejser  saa  at  sige  Blyet  sammen 
til  et  sammenhængende  Rør.  Kablet 
tilføres  Pressen  fra  en  almindelig,  frit 
beliggende  Tromle  eller  umiddelbart  fra 
Vakuumkedlerne  og  føres  atter  fra  den, 
idet  det  opvikles  paa  en  anden  Tromle 
for  derefter  ved  en  Løbekran  at  bringes 
hen  til  den  Fabrikationen  afsluttende 
store  Prøve. 

Denne  er  saa  streng,  som  den  bør 
være  for  et  Kabel,  inden  det  træder  ud 
i  Livet.  Først  udsættes  det,  efter  i 

nogen  Tid  at  have  været  nedsænket  i 
et  Vandbasin  ved  Siden  af  Laborato¬ 
riet,  for  Højspænding  (Vekselstrøm  paa 
10,000  Volt),  og  man  prøver,  om  der 
skulde  være  svage  Punkter  nogen 
Steder,  i  hvilket  Tilfælde  Vekselstrøm¬ 
men  slaar  igennem.  Dernæst  prøves 
hver  Traad  nøje,  Modstand  og  Kapaci¬ 
tet  bestemmes.  Hvad  en  saadan  Gen- 
nemprøvning  vil  sige,  vil  man  forstaa, 


igennem  er  opnaaet  en  stedse  stigende 
for  alle  Parter  glædelig  Nedgang  i  Efter- 
reparationernes  Tal.  Har  da  Kablet  be- 
staaet  Prøven,  er  det  færdigt  til  at  for¬ 
sendes,  som  Regel  pr.  Banevogn  fra 
Fabrikens  Spor. — 

Naar  en  tilfældig  Passerende  paa  Gaden 
ser  de  vældige  Ruller  bly  ompresset  Te¬ 
lefonkabel  og  Arbejderne  i  Færd  med 


Færdige  Kabler  ved  Prøvebassinet.  Man  ser  de  enkelte  Ledningsender  lagt  blotte. 


naar  det  erindres,  at  et  blyompresset 
Telefonkabel  kan  rumme  over  500  Led¬ 
ningspar.  For  at  kunne  komme  til  de 
enkelte  Ledninger  er  det  derfor  nødven¬ 
digt  at  bryde  Kablet,  fjerne  Blykappen, 
Omspindingsmateriale  etc.  etc.,  hvor- 
paa  de  enkelte  Lag  af  Traadpar  spredes 
ud,  kransstillede  om  Kablets  Akse,  nær¬ 
mest  lignende  et  lille  Juletræ,  saaledes 
som  vort  Billede  viser.  En  saadan  nøj¬ 
agtig  Prøve  er  ubetinget  nødvendig,  og 
Fabriken  har  den  Ordning  med  sine 
Arbejdere,  at  Reparationer  af  eventuelle 
Fejl  er  med  i  Arbejdernes  Akkord,  hvor¬ 


af  føre  Kablet  igennem  Render  og  Ka¬ 
naler,  staar  det  vel  kun  de  færreste 
klart,  hvilken  betydelig  Sum  af  Arbejde, 
der  lier  er  gaaet  forud,  før  man  er 
naaet  til  indenfor  den  blanke  Blykappe 
i  sikker  Orden  at  faa  anbragt  de  Hun¬ 
dreder  af  Telefonledninger.  Og  saa¬ 
ledes  for  Resten  overalt  i  det  daglige 
Liv,  hvor  Benyttelsen  af  Teknikens  Re¬ 
sultater,  i  denne  Forbindelse  f.  Eks. 
Telefoner,  det  elektriske  Lys,  Telegrafen 
o.  s.  v.,  er  gledet  ind  som  Selvfølgelig¬ 
heder  i  den  store  Mængdes  Bevidsthed. 
Faa  gør  sig  den  Umage  at  skænke 

disse  »Selvfølgeligheder«  nogen  nærmere 
Tanke,  endsige  forfølge  denne  helt  ud 
til  Fabrikerne,  til  den  travle,  arbej¬ 
dende  Industri,  omfattende  dens  Virken 


og  Arbejdsvilkaar.  Var  dette  Tilfældet, 
vilde  sikkert  vor  Industri  have  nem¬ 
mere  ved  at  vinde  den  retfærdigere  Vur¬ 
dering,  den  i  sig  selv  bar  Krav  paa. 


M;M  SV  I 


•• 


Kabeltromlcr  læsses  paa  Banevogn  til  Forsendelse. 


0  *  # 

Industriraadet. 

Stærk  Tilgang  af  nye  Medlemmer. 


Den  foreliggende  Situation  bar  saa 
tydeligt  som  vel  muligt  godtgjort 
den  store  Betydning,  det  har  for  Indu¬ 
strien  at  have  en  anerkendt  industri¬ 
politisk  Repræsentation.  Dels  under 
Hensyn  hertil,  dels  —  og  vel  navnlig  — 
med  Henblik  paa  det  andet  store  Spørgs- 
maal  for  vor  industrielle  Udvikling,  nem¬ 
lig  Toldlovsrevisionen,  har  Tilgangen  af 
Medlemmer  i  den  senere  Tid  været  over¬ 
ordentlig  betydelig  for  Industriraadet. 

Af  nyindmeldte  Organisationer  kan 
nævnes:  Foreningen  af  Fabrikanter  i 
Elektropletfaget  i  København,  og  af  ny¬ 


indmeldte  Enkeltvirksomheder:  De  for¬ 
enede  Gummi-  og  Luftringe  fabriker,  Fa¬ 
briken  » Solex «,  Lyngby,  L.  C.  Glad  & 
Co.,  Dansk  Staalbeholder fabrik  A/S,  Vibe- 
Hastrups  kemiske  Fabrik,  W.  E.  Jensen  & 
Søn,  Kobbervarefabrik,  W.  Simmelkiærs 
Skriftstøberi,  A/S  Nordisk  Fjerfabrik, 
A/S  Sadolin  &  Holmblad  &  Co. s  Eftf., 
A/S  Hellesens  Enke  &  V.  Ludvigsen,  A/S 
M.  Hirschsprung  S:  Sønner,  A/S  De  dan¬ 
ske  Cichorie fabriker,  A/S  Krgstalisværket, 
A/S  Carl  Lunds  Fabrikker,  A/S  Gluud 
&  Marstrand  og  A/S  Blikvarefabriken 
» Skandia « . 

Svenske  Bestræbelser  for  at  organisere  den  industrielle 

Eksport. 

Den  svenske  Industris  Indsats  paa  det  russiske  Marked. 


Det  er  bekendt,  at  den  svenske  In¬ 
dustri  og  navnlig  Jern-  og  Maskin¬ 
industrien  i  de  senere  Aar  har  forstaaet 
at  oparbejde  en  voksende  Eksport  til 
Rusland.  Det  kan  derfor  ikke  over¬ 
raske,  at  Svenskerne  nu  af  al  Kraft 
søger  at  udnytte  den  øjeblikkelige  Si¬ 
tuation  til  yderligere  at  udvide  deres 
Afsætning  til  nævnte  Land  saavelsom 
til  talrige  andre  fremmede  Markeder. 

Den  svenske  Jernindustris  fortræffe¬ 
lige  Organ  »Verkståderna«,  har  saavel  i 
sit  Oktober-  som  sit  Novemberhefte  inde¬ 
holdt  kraftige  Opfordringer  til  de  svenske 
Industridrivende  om  at  nytte  Situationen. 
Bladet  citerer  bl.  a.  en  Udtalelse  af  den 
russiske  Udenrigsminister  til  en  engelsk 
Korrespondent,  der  gaar  ud  paa  at  vise, 
at  det  Land,  som  først  faar  Blikket  op 
for  det  russiske  Markeds  Betydning,  vil 
komme  til  at  høste  de  umaadelige  For¬ 
dele,  som  dette  Marked  frembyder. 
»Men,«  betonede  Ministeren,  »det  er 
ikke  tilstrækkeligt,  at  Købmænd  og  In¬ 
dustrifolk  udbyder  deres  Varer  i  Bus¬ 
land.  De,  som  vil  drage  en  varig  For¬ 
del  af  de  nye  Forhold,  maa  gribe  Sagen 
an  med  største  Alvor.  Dertil  vil  kræves, 
at  man  sender  sine  Eksperter  til  Bus¬ 
land  straks  og  ikke  venter  til  Krigen  er 
forbi  for  at  gøre  sig  fortrolig  med  de 
russiske  Forhold,  særlig  Toldforhold, 
Forretningsforhold,  de  nuværende  og 
de  kommende  Behov.  Rusland  er  et 
Rige  med  170  Millioner  Indbyggere,  og 
rent  bortset  fra,  hvordan  det  vil  gaa 
med  den  fremtidige  tysk-russiske  Om¬ 
sætning,  er  den  Milliard,  som  Rusland 
hidtil  aarlig  har  betalt  for  tyske  Varer, 
kun  Begyndelsen  til  en  Omsætning,  som 
snart  vil  gøre  Rusland  til  det  mest 
eftertragtede  og  værdifuldeste  Industri¬ 
marked  i  Verden.« 


For  at  fremme  Eksporten  til  de  Lande, 
der  for  Tiden  søger  at  komplettere  deres 
Import-Behov  fra  Sverige,  har  »Sveriges 
Allmånna  Eksportforening«  foreslaaet  at 
oprette  en  Eksportvarebørs  i  Stockholm 
til  visse  Tider,  hvor  eksportdygtige  Fir¬ 
maer  skulde  lade  sig  repræsentere  og 
demonstrere  svenske  Eksportvarer.  Gen¬ 
nem  en  udstrakt  Avertering  overalt  i 
Udlandet  skulde  disse  Møder  faa  Be¬ 
tydning  som  store  Messer,  til  hvilke 
man  da  turde  knytte  Forliaabninger  om 
stor  Tilstrømning  af  Købere  fra  alle 
Lande. 

Endnu  mere  interessant  end  dette 
Forslag  af  den  svenske  Eksportforening 
—  der  i  Forbigaaende  bemærket  har 
gjort  et  udmærket  Arbejde  i  den  svenske 
Industris  Tjeneste,  og  som  stiftedes  alle¬ 
rede  i  1887,  og  som  staar  under  Protek¬ 
tion  af  selve  Kongen  og  med  Kronprin¬ 
sen  som  Hæderspræsident  —  er  et  i 
nævnte  Tidsskrift  gengivet  Forslag  af 
Kontorchef  Granath  ved  Karlstads  mek. 
Verkstad,  der  trækker  nogle  Hovedlinier 
op  for  en  rationel  Organisation  af  svensk 
Eksportindustri.  Hr.  Granath  begynder 
med  at  fastslaa,  at  der  i  svenske  Indu¬ 
strikredse  kun  er  een  Mening  om,  at  den 
svenske  Eksport  til  Rusland  er  det  cen¬ 
trale  i  Sveriges  industrielle  Fremtids¬ 
perspektiv,  og  ud  herfra  maner  han  til 
at  drage  den  Nytte  af  Forholdene,  som 
de  i  sig  selv  opfordrer  til.  Hovedvil- 
kaarene  for  en  forøget  Eksport  til  Rus¬ 
land  er  da  følgende:  1)  Saadanne  Be- 
talingsvilkaar,  at  Eksportørerne  uden 
Risiko  kan  paatage  sig  Leverancer  samt 
2)  at  der  etableres  en  Centraleksport- 
industriorganisation  for  rationelt  at  vare¬ 
tage  de  svenske  Eksportinteresser  og  for¬ 
hindre  usund  Konkurrence  mellem  Eks¬ 
portørerne  eller  deres  Repræsentanter. 

Det  er  navnlig  dette  sidste  Punkt,  der 
har  Interesse,  og  med  Hensyn  hertil 
har  da  Forslagsstilleren  i  sidst  udkomne 
Nummer  af  »Verkståderna«  uddybet 
dette  Forslag,  der  i  sine  Hovedtræk  om¬ 
trent  er  saaledes: 

Som  en  saadan  Organisations 

Almindelige  Opgaver 
stilles  Eksportens  Udvikling,  først  og 
fremmest  ved  at  opsøge,  rydde  Vej  for 
og  støtte  nye  Eksportmarkeder,  hvor¬ 
imod  alle  Opgaver  vedrørende  selve  Pro¬ 
duktionen  og  Salget  behandles  direkte 
mellem  Købere  og  Sælgere.  Dernæst 
Udviklingen  af  saadanne  nye  Eksport¬ 
industrier,  hjemme  og  paa  Eksport¬ 
markedet,  som  efter  nøglerne  Under¬ 
søgelser  og  Beregninger  kan  antages  at 
give  en  god  Forrentning  og  samtidig 
supplere  og  støtte  den  øvrige  Eksport¬ 
industri.  Endvidere  at  arbejde  for  en 
saa  gennemført  Specialisering  af  Indu¬ 
strien  som  muligt,  for  Produktionens 
Fuldkommenhed  o.  s.  v.  Samlet  eller 
gruppevis  at  optræde  fælles  med  solida¬ 
risk  Overtagelse  af  Risiko-Omkostninger 
i  størst  mulige  Omfang  for  at  opnaa 
lavere  Produktions-  og  Driftsomkostnin¬ 
ger  med  deraf  følgende  større  Konkur¬ 
rencedygtighed  o.  s.  v.  At  arbejde  for 
billige,  bekvemme  og  hurtige  Eksport¬ 
kommunikationer,  tilfredsstillende  Gen¬ 
nemgangsfragter,  Told-  og  Fragtgodt- 
gøreJser  ved  Eksportleverancer  o.  s.  v. 
At  arbejde  for  fælles  Leveringsvilkaar, 
Garantier  o.  1.  for  en  og  samme  Branche 
indenfor  Organisationen.  Endvidere  at 
arbejde  for  fælles  Betalingsvilkaar  for 
hele  Eksportindustrien.  At  arbejde  for 
et  tilforladeligt  fælles  Omkostningsbereg¬ 
ningssystem  for  samme  Gruppe  inden¬ 
for  Organisationen  til  Lettelse  af  Kal¬ 
kulationer  o.  1.  Endelig  at  arbejde  for 
Opnaaelse  af  den  nødvendige  Statsunder¬ 
støttelse  samt  for  Oprettelsen  af  svenske 
Handelskamre  paa  de  respektive  Eks¬ 
portmarkeder  som  værdifulde  Støtte¬ 


punkter  for  al  Eksportvirksomhed  og 
til  Fremme  af  den  gensidige  Vareom¬ 
sætning,  først  og  fremmest  i  Rusland. 

Organisationens  Administration. 

Eksportindustrien  foreslaas  inddelt  efter 
bestemte  Principer  i  visse  Specialhoved¬ 
grupper  og  disse  igen  i  Underafdelinger 
alt  efter  Karakteren  af  den  paagældende 
Industri. 

Denne  Organisation,  som  skønt  under 
selvstændig  Ledelse  i  Realiteten  kan  an¬ 
ses  som  udgørende  en  selvstændig  Fort¬ 
sættelse  af  »Sveriges  Industriforbund« 
(det  svenske  Industriraad),  sorterer  under 
en  Styrelse,  hvori  Organisationens  ad¬ 
ministrerende  Direktør  har  Sæde  og 
Stemme. 

Styrelsen  bestaar  foruden  af  Direk¬ 
tøren  af  tekniske  og  kommercielle  Re¬ 
præsentanter  i  lige  Antal  fra  hver  Spe¬ 
cialhovedgruppe  indenfor  Organisationen 
samt  af  en  Repræsentant  for  hver  af  de 
interesserede  større  Banker.  Antallet  af 
Industrirepræsentanter  i  Bestyrelsen  for 
hver  Specialhovedgruppe  bestemmes  i 
Forhold  til  Gruppernes  Produktions¬ 
værdi.  Styrelsen  vælger  et  Forretnings¬ 
udvalg  saa  vidt  muligt  udgørende  et 
repræsentativt  Billede  af  den  samlede 
Styrelses  Sagkundskab  til  Behandling 
af  de  løbende  Forretninger.  Endvidere 
foreslaas,  at  Organisationen  faar  sit 
Sæde  i  Stockholm,  og  at  Personalet  for¬ 
uden  Direktøren  skal  bestaa  baade  af 
rene  Forretningsmænd  med  Erfaringer 
fra  Eksportindustri,  det  nødvendige  An¬ 
tal  Korrespondenter  og  ligesaa  mange 
Teknikere  med  Praksis  i  Eksportindu¬ 
stri,  som  Antallet  af  de  i  Organisatio¬ 
nen  repræsenterede  Specialhovedgrupper, 
samt  det  nødvendige  Antal  ambulante 
Embedsmænd,  d.  v.  s.  Industri-  eller 
Eksportattachéer  med  teknisk  og  kom¬ 
merciel  Uddannelse,  desuden  det  nød¬ 
vendige  Kontorpersonel. 

Angaaende  den  finansielle  Side  af 
Sagen  tør  Forslagsstilleren  selvfølgelig 

ikke  fremsætle  noget  bestemt  Budget. 
Men  han  betoner,  at  Sagen  er  i  den 
Grad  vigtig,  et  saa  betydeligt  Løft  for 
bele  den  svenske  Industri,  at  denne 
ikke  maa  sky  Omkostningerne  ved  en 
saadan  Organisation.  Hertil  kommer 
Muligheden  af  Støtte  fra  Statens  Side. 

Forslagsstilleren  ledsager  de  her  gen¬ 
givne  Grundprinciper  for  Organiseringen 
af  Eksportindustrien  med  nogle  afslut¬ 
tende  almindelige  Bemærkninger,  der 
bl.  a.  viser,  at  Tanken  sikkert  i  en 
nær  Fremtid  vil  blive  realiseret,  om 
end  ikke  omspændende  den  hele  Indu¬ 
stri,  saa  i  hvert  Fald  de  enkelte  af 
dens  Hovedgrupper.  Thi  saaledes  som 
Forslaget  er,  kan  det,  som  Hr.  Granath 
selv  betoner,  ligesaa  godt  anvendes  paa 
en  eller  flere  beslægtede  Hovedgrupper 
som  for  den  samlede  Industri.  Ved¬ 
rørende  Organisationens  Opgaver  til  Ad¬ 
skillelse  fra  selve  Industriens,  fremhæ¬ 
ves  med  Styrke  Vigtigheden  af,  at  In¬ 
dustrien  kan  disponere  med  saa  stor 


individuel  Frihed  som  muligt  samtidig 
med,  at  den  udskiller  og  overlader  til 
Organisationen  at  beskæftige  sig  med 
Anliggender  af  den  Karakter,  som  bl.  a. 
de  ovennævnte  Opgaver.  Thi  for  et 
livskraftigt  og  lønnende  Arbejde  spiller 
den  rigtige  Fordeling  af  Arbejdets  Funk¬ 
tioner  en  overordentlig  vigtig  Rolle  ikke 
mindst  ved  Eksportforretninger,  hvor 
det  gælder  om  at  optage  Konkurrencen 
med  Udlandets  dygtigste  Firmaer. 

—  Saavidt  det  ansete  svenske  Fag¬ 
blad  og  Ophavsmanden  til  den  skit¬ 
serede  Plan,  der  fra  den  Virksomhed, 
hvortil  han  er  knyttet,  sidder  inde  med 
store  Eksporterfaringer  og  da  ikke 
mindst  fra  det  russiske  Marked. 

Af  adskillige  Indberetninger  i  den 
seneste  Tid  til  danske  Industridrivende 
fra  Forbindelser  i  Rusland  fremgaar  det 
iøvrigt  med  den  størst  ønskelige  Tyde¬ 
lighed,  at  Svenskernes  Bestræbelser  efter 
at  udvide  deres  Eksport  til  delte  Land 
ikke  alene  indskrænker  sig  til  Forslag 
og  Drøftelser  indenfor  deres  egne  Grænser. 


#  #  # 


Produktionsopdragelse. 

Af  Direktør,  cand.  polyt.  Gunnar  Gregersen. 


Der  er  næppe  mange  Steder  i  Verden, 
hvor  et  saa  nøje  Forhold  mellem 
eksperimenterende  Naturvidenskab  og  ar¬ 
bejdende  Virksomhed  er  tilvejebragt  som 
i  tysk  Industri. 

Dette  bunder  dybt  i  tysk  Folkekarak¬ 
ter.  Med  Forkærlighed  teoretiserer  man 
ogsaa  Erfaringerne.  Der  er  en  i  Tyskeren 
boende  Lyst  til  »Wissenschaftlerei«,  hans 
Beundring  for  det  videnskabelige  er 
grænseløs.  I  en  af  de  sydtyske  Kæmpe¬ 
fabriker,  hvor  jeg  som  ung  i  Egenskab 
af  Volontør  arbejdede  i  Prøverummet 
sammen  med  en  ualmindelig  dygtig  Ar¬ 
bejder,  hvis  Opgave  det  var  at  under¬ 
søge  og  prøve  samtlige  mindre  Maskiner, 
Elektromotorer,  inden  de  forlod  Fabriken 


et  Arbejde,  der  medførte  en  Række 
korte  Udregninger  —  foretog  vi  altid 
disse  ved  Hjælp  af  en  »Regnestok«  — 
og  det  skønt  Beregningerne  ikke  var 
større  eller  mere  indviklede,  end  at  vi 
uden  Besvær  kunde  udføre  dem  paa 
ganske  almindelig  Vis.  Det  var  et  mor¬ 
somt  Syn  at  se  denne  duelige  og  ellers 
selvsikre  Arbejder  af  sin  Skuffe  fremtage 
dette  i  Læderfutteral  opbevarede  Apparat: 
Efter  at  Hænderne  var  omhyggeligt  va¬ 
skede,  blev  Regnestokken  taget  ud,  og 
Regningen  udførtes  højtideligt  og  i  Tavs¬ 
hed.  Og  saa  puttedes  Regnestokken  atter 
i  Futteralet  og  anbragtes  i  Skuflen.  Der 
sparedes  som  sagt  ikke  Tid  ved  Opera¬ 
tionen;  men  Processen  var  ham  en  Art 

»Altertjeneste«.  Gennem  det  lille  nemme 
Ingeniørhjælpemiddel  Iraadte  han  i  For¬ 
bindelse  med  Videnskaben.  Øjnene  straa- 
lede  bag  Brilleglassene,  medens  han  i 
overflødigt  lange  Forklaringer  udbredte 
sig  om  »Stokkens«  Betydning;  forklarede 
at  det  var  Logarithmer,  der  var  afsatte 
ud  af  den,  —  det  var  ikke  en  »almin¬ 
delig  Maalestok«  —  og  at  Vitsen  ved  det 
hele  var,  at  man  adderede  Størrelsernes 
Logarithmer  osv.,  osv.,  altsammen  lige- 
saa  vidtløftigt  som  overflødigt,  for  saa 
vidt  som  det  var  tænkt  som  Belæring 
for  mig,  der  var  kendt  med  og  daglig 
anvendte  en  Regnestok.  Men  sandelig 
ellers  ikke  overflødigt,  da  Forklaringens 
egentlige  Betydning  var  gennem  den  ofte 
gentagne  Lektie  saa  at  sige  at  kaste 
Røgelse  paa  Videnskabens  Alter,  den 
Videnskab,  han  beundrede  næsegrus.  Og 
hvorfor  skulde  han  ikke!  Alt,  hvad  han 
hørte  og  saa,  gav  ham  jo  god  Lejlighed 
dertil!  Hver  Grad  indenfor  Kredsen  af 
ansatte  Overordnede  refererede  sig  til  et 
Skridt  nærmere  Naturvidenskabens  egent¬ 
lige  Tempel:  Den  tekniske  Højskole! 
Man  smiler  —  det  gjorde  jeg  —  men 
det  er  meget  mere  end  et  Smil  værd, 
denne  Tillid  til  og  Ærbødighed  for  Viden¬ 
skaben. 

Tilfældet  er  typisk.  I  Forholdet  til 
den  tekniske  Videnskab  ligger  den  tyske 
Tekniks  uhyre  Styrke  og  dens  Begræns¬ 
ning.  Og  tydelige  Karaktermærker  hos 
tysk  Industri  vidner  om  dens  videnska¬ 
belige  Højskoleafstamning.  Stor  er  dens 
Taknemlighedsgæld  til  Videnskaben.  Men 
nogen  Vanskelighed  bringer  dette. 

Det  er  Ørsted,  der  herhjemme  har 
indført  Betegnelsen:  »Anvendt  Natur¬ 
videnskab«  for  det  polytekniske  Studium. 
Studiets  Opgave  er  i  første  Række  at 
anvendeliggøre  de  naturvidenskabelige 
Resultater  —  mindre  men  ogsaa  —  viden¬ 
skabeligt  at  behandle  Erfaringer:  d.v.s. 
videnskabeliggøre  Praksis.  Tyskernes 
Hjerte  synes  navnlig  at  hænge  ved  dette 
sidste.  Lige  saa  nødigt  som  Englænderen 

forlægger  sine  Eksperimenter  fra  Værk¬ 
sted  til  Laboratorium  —  lige  saa  gerne 
flytter  Tyskeren  sin  Prøvevirksomhed 
derind  og  aabner  videnskabelig  Eks¬ 
perimentalforskning.  —  Det  skal  dog 
straks  siges,  at  denne  Tilbøjelighed,  der 
maaske  til  Tider  overdrives  en  Smule, 
ikke  forandrer  det  faktiske  Forhold,  at 
den  tyske  »Metode«:  det  nøje  Samfund 
mellem  Videnskaben  og  Industrien,  i 
utallige  Tilfælde  ved  sine  Resultater  har 
vist  sig  at  være  den  rette.  Den  Iver, 
hvormed  man  i  England  i  de  sidste  Aar- 
tier  af  forrige  Aarhundrede  kastede  sig 
over  en  Forbedring  af  det  tekniske  Høj¬ 
skolevæsen,  vidner  bedre  end  noget  andet 
om,  at  man  har  erkendt,  at  her  var 
Mangel:  man  mangler  tilstrækkelig  Fø¬ 
ling  med  Naturvidenskaben;  og  atter: 
Den  uhyre  Tilstrømning  fra  Udlandet  til 
tyske  tekniske  Læreanstalter  viser  med 
al  ønskelig  Tydelighed,  at  Konkurren¬ 
terne,  d.  v.  s.  de  fremmede  Landes  Tek¬ 
nikere  og  Industrier  anser  Uddannelses¬ 
formen  her  for  god,  Højskoleteknikeren 
af  tysk  Uddannelse  for  en  værdifuld  Støtte 
for  Fremtidsarbejdet;  hvorfor  skulde  de 
ellers  sende  deres  Unge  ud  af  Landet 
paa  Studierejse  til  tyske  Teknika  og  Høj¬ 
skoler? 

Og  dog  er  disse  vel  ingenlunde  ideale, 
selv  om  de  er  blandt  de  bedste  —  maaske 
de  allerbedste  i  Evropa.  De  er  oftest 
for  teoretiske.  Noget  mindre  Teori  for 
Teoriens  Skyld,  noget  mere  »Værksted« 
og  »Fabrik«  i  Uddannelsen  vilde  give 
en  mere  lind  Overgang  for  »Højskole¬ 
ingeniøren«,  naar  han  efter  endt  Studium 
pludselig  staar  overfor  Livet  og  skal 
kunne  »gøre  Nytte«,  ikke  alene  »in  ab- 
stracto«,  men  for  Føden;  altsaa  ikke 
alene  »projektere«  eller  »undersøge«  — 
men  gøre  det  med  det  forhaandenværende 
Materiale  og  under  de  forhaandenværende 
Forhold,  og  saaledes  at  det  bliver  af  Værdi. 
— -  Og  yderligere:  Produktionen  spørger 
ham  ved  Lederen  eller  gennem  Rækken  af 
rapporterede  Komplikationer  af  teknisk 

Natur,  og  kræver  Svar;  et  rigtigt  Svar 
og  et  hurtigt.  Ofte  er  et  saare  nøj¬ 
agtigt  Svar  af  største  Vigtighed  for  en 
Produktion  —  men  oftest  tillige  et  hur¬ 
tigt,  og  saa  maaske  noget  mindre  nøj¬ 
agtigt.  Og  her  er  den  fornødne  Tilvæn¬ 
ning  til  det  daglige  Livs  Seletøj  ikke 
altid  helt  let,  navnlig  naar  man  foruden 
at  have  vænnet  sig  til  Videnskabelighed 
og  fortrinlige  Hjælpemidler  har  forvænt 
sig  og  er  hjælpeløs,  naar  man  ikke  har 
hele  det  naturvidenskabelige  Apparat  ved 
Haanden.  Her  spores  ofte  en  Skavank 
ved  den  tyske  Uddannelse.  Nok  er  det 
rigtigt,  at  man  skal  have  »Ærbødighed 
for  Videnskaben«,  men  ikke  mere  end 
at  man  uden  Hjertebanken  tør  se  den 
anvendeliggjort,  selv  om  den  skulde  blive 
lidt  skrabet  paa  Kanterne;  thi  »Teknik« 
er  nu  en  Gang  lavet  til  Brug,  og  er  den 
for  fin  dertil,  er  den  ikke  en  Pibe  Tobak 
værd. 

Der  turde  da  maaske  i  Ingeniør-  og 
Arbejdsleder-Uddannelsen  være  to  Van¬ 
skeligheder  at  styre  imellem :  Den  megen 
Lærdom,  der  let  gør  upraktisk  og  den 
altfor  løst  videnskabeligt  underbyggede, 
som  gør  det  vanskeligt  at  følge  med  i 
Kapløbet.  Thi  teknisk  Kundskab  er 
Nøglen  til  Fremtidslandet  i  Industri  og 
Haand  værk. 


Dette  Drag  mod  Videnskabelighed  mod 
at  teoretisere,  mærkes  ogsaa  i  Brydnin¬ 
gerne  indenfor  den  lavere  tekniske  Under¬ 
visning  i  Evropa:  »Pædagogernes«  Ind¬ 
trængen  overalt,  »Skole«  for  alt,  er  Ty¬ 
skernes  Løsen.  Undtagelserne  er  sjeldne. 
Som  en  af  de  for  os  Danske  mest  forstaae- 
lige  Ordninger  staar  vel  de  »Kerschenstei- 
nerske«  supplerende  Værstedsuddannelser 
i  Miinchen  med  deres  nøje  Sammenhæng 
med  Fagene.  Indenfor  Arbejdet  for  at  op¬ 
drage  Haandværkerungdommen  ydes  her 
en  imponerende  Indsats.  Hele  dette  in¬ 
teressante  Arbejde  er  imidlertid  saa 
ofte  og  udførligt  omtalt  her  og  i  andre 
danske  Tidsskrifters  Spalter,  at  en  Gen¬ 


tagelse  vilde  være  en  Overflødighed. 
Baade  den  offentlige  Skoles  »Haandger- 
ningsundervisning«  som  de  faglige  Fort¬ 
sættelsesskoler  i  Miinchen  —  navnlig  dog 
den  første  —  er  vigtige  Hjælpemidler 
under  Opdragelsen  af  Folket  i  Forstaa- 
else  af  Produktion,  omend  de  langt  fra 
tør  betegnes  som  de  eneste  Veje,  ad 
hvilke  denne  Paavirkning  finder  Sted. 
Gennem  den  moderne  tyske  Skole,  som 
gennem  Paavirkningen  af  Folket  gennem 
Foredrag  og  Museer  i  det  hele,  gaar  en 
bevidst  Stræben  mod  dette  Maal.  Uden 
dette  var  det  ikke  lykkedes  at  skabe 
den  Forstaaelse  af  og  Sympati  for  tysk 
Industri  indenfor  Landets  egne  Grænser, 
der  har  været  disse  Erhverv  en  saa 
mægtig  Støtte  paa  Hjemmemarkedet,  som 
ogsaa  naar  det  drejede  sig  om  Støtte  paa 
det  oversøiske  eller  paa  anden  Maade. 

Tyskland  maatte  blive  Industriland  — - 
og  det  uden  væsentlig  at  kollidere  med 
Landbrugspartierne.  Hertil  var  bl.  a.  For¬ 
staaelse  af  Industrien  og  dens  Betydning 
nødvendig  —  som  den  vil  blive  det  over¬ 
alt,  ogsaa  hos  os  —  for  at  skabe  Indu¬ 
strien  Expansionsmuligheder  —  ja,  blot 
retfærdig  Behandling. 


I  Danmark  savnes  endnu  noget  paa 
dette  Punkt,  selv  om  man  glædeligvis 
erkender,  at  her  er  sket  store  Fremskridt 
paa  Omrandet  Industriforstaaelse  og  In¬ 
dustrisympati.  Men  der  er  langt  igen. 
Vi  behøver  jo  blot  at  gaa  20  Aar  eller 
deromkring  tilbage  i  Tiden  for  ret  al¬ 
mindeligt  at  træffe  afgjorte  Industrifjendt¬ 
ligheder  trindt  om.  I  de  literært  dan¬ 
nede  Kredse  —  i  Bykredse,  hvor  man 
skulde  kunne  vente  bedre  Forstaaelse, 
hørtes  ofte  den  Anskuelse  fremsat,  at 
Danmark  var  et  Land  uden  nævnevær¬ 
dige  industrielle  Chancer,  samt  at  det 
vilde  være  en  Ulykke,  om  det  var  ander¬ 
ledes.  Man  kendte  kun  Industri  fra 
Reversen  —  eller  rettere  slet  ikke.  Hvad 
denne  Opfattelse  bundede  i,  er  ikke  let 

at  afgøre  i  faa  Ord.  Hvis  det  var  en 
Opfattelse,  der  var  bevidst,  indsmuglet 
f.  Eks.  fra  andet  Erhvervs  Side,  der  øn¬ 
skede  at  sikre  sig  et  Hegemoni,  vilde 
der  være  en  Forklaring  paa  denne  Ma- 
xime  og  dens  stadige  Hævdelse  i  Tide 
og  Utide.  Men  dens  Opstaaen  taber  sig 
i  Fortidens  Mørke.  Man  traf  den  som 
sagt  for  ca.  20 — 30  Aar  siden  overalt; 
selv  i  upartiske,  men  iøvrigt  dannede 
og  velmenende  Kredse.  Landbruget  be¬ 
tragtedes  ikke  alene  som  bærende  Er¬ 
hverv,  men  omtrent  som  den  eneste  an¬ 
stændige  produktive  Beskæftigelse  —  naar 
lige  undtages  at  skrive  Digte  og  male 
Malerier,  selv  om  man  havde  endnu 
mindre  Raad  end  Talent  til  at  drive 
disse  hæderlige,  men  ikke  lukrative  Be¬ 
skæftigelser.  Betragtningen:  naar  Bonden 
har  Penge,  har  Landet  Penge  —  denne 
uomtvistelige  Sandhed,  der  jo  kun  be¬ 
tyder,  at  naar  et  Erhvervsliv  blomstrer, 
saa  blomstrer  det  hele  —  mere  eller 
mindre  —  derved,  syntes  kun  at  have 
sin  Rigtighed,  naar  det  var  Landbrug 
det  drejede  sig  om.  Den,  der  vilde  for¬ 
søge  sig  med  nogle  selv  nok  saa  forsig¬ 
tige  Bemærkninger  om,  at  ogsaa  lignende 
fælles-økonomiske  Betragtninger  med  Ud¬ 
gangspunkt:  Industri  og  Haandværk  som 
økonomisk  skabende  Faktorer  turde  an¬ 
lægges,  blev  uvægerligt  affejede  med  Ven¬ 
dinger  saa  mærkelige  som,  at  det  var 
unaturligt  at  »lave  Industri«  her  i  Landet 
o.  s.  v.  En  Støtte  fik  og  faar  denne  Op¬ 
fattelse  i  den  ulige  Maade,  hvorpaa  Sol 
og  Vind  deles  Erhvervene  imellem  i  Kunst 
og  Literatur,  som  paa  Teater  og  i  Skole. 
Ja,  den,  der  skriver  disse  Linier,  erin¬ 
drer  endog  fra  sine  unge  Aar  tydeligt, 
med  hvilken  Ro  Stigning  af  Prisen  paa 
Smør  og  Æg  blev  taget  i  den  fædrene 
Husholdning  ud  fra  det  Ræsonnement, 
at  Stigningen  betød,  at  »nu  fik  Bonden 
mere  ogsaa  i  Udlandet  for  sine  Produk¬ 
ter«,  og  saa  kom  der  Penge  til  Landet. 
Medens  jeg  paa  den  anden  Side  aldrig 
mindes  at  have  hørt  Bemærkninger,  der 


rummede  Antydning  af  lignende  økono¬ 
misk  Interessefællesskab  med  Slagter, 
Skomager  eller  Urtekræmmer,  naar  disse 
i  deres  mere  private  Interesse  søgte  en 
Højnelse  af  Prisniveauet,  selv  om  lig¬ 
nende  Grunde  jo  kunde  tænkes  at 
spille  ind.  Og  hele  denne  Opfattelse 
mødte  man  som  Dreng  saa  at  sige  uni¬ 
verselt.  Byerhvervene  ænsedes  næppe. 
I  hele  den  Del  af  Opdragelsen  — 
den  yderst  vigtige  Del  af  ens  Barne- 
opdragelse  —  der  skulde  bringe  den  op¬ 
voksende  Verdensborger  i  lidt  nærmere 
Føling  med  Livet,  savnedes  Orientering 
paa  dette  Punkt.  I  Kunsten  var  det  den 
af  Vorherre  skabte  Natur  eller  den  af 
Bonden  dyrkede,  der  fremstilledes.  Og 
var  der  rigeligt  med  de  smukke  blaa 
Kornblomster  i  Rugen  eller  med  Agerkaal 
i  Kornet,  saa  vidste  man  —  man  var  jo 
velopdragen  —  at  det  var  af  det  Onde 
med  alle  de  smukke  Blomster.  Mark  og 
Bondegaard  —  Gadekær  og  Hestekobbel 
—  ja,  og  saa  Fiskere,  der  redder  frem¬ 
mede  Søfolk  —  blev  der  malet.  Men 
sjeldent  Interiører  fra  Haandværk  — 
endsige  Fabrik!  Og  kom  der  endelig 
noget  af  den  Slags  paa  Lærredet,  saa 
var  det  ikke  af  sympatiske  Grunde.  Det 
var  som  Regel  Variationer  over  Temaet: 
de  udbyttede  elendige  Arbejdere  o.  s.  v. 
Og  Literaturen !  Hvor  er  der  skrevet 
forstaaende  om  Arbejde,  —  om  Produk¬ 
tion  før  de  allerseneste  Aar?  Paa  Tea¬ 
teret  er  det  ligedan.  Her  fulgtes  dog 
den  fordrukne,  men  fiffige  Jeppe  og  den 
politiserede  Haandværker  ad  i  de  Hol- 
bergske  Komedier.  Men  medens  Bonden 
et  halvt  Hundrede  Aar  efter  faar  den 
smukkeste  Oprejsning  og  saa  tidligt  som 
af  Thomas  Thaarup  i  »Høstgildet«  og 
senere  under  Landbrugsforgudelsen  helt 
op  til  vore  Dage  gøres  til  Genstand  for 
forstaaende  Behandling,  er  det  kun  faa 
Haandværkere,  der  kommer  paa  Scenen 
i  deres  Egenskab  af  producerende  Bor¬ 
gere.  Er  der  en  Snedker  eller  Smed, 
ja,  saa  er  de  »Personer«  i  et  Stykke 

uden  stærkere  Karaktertegning  som  saa- 
danne.  Ja,  end  ikke  gennem  de  smaa 
Luger,  som  den  danske  Læsebogs  Smaa- 
stykker  »Fra  det  daglige  Liv«  repræsen¬ 
terede  og  ad  hvilke  Skoledrengene  kig¬ 
gede  ud  i  Livet  —  end  ikke  gennem 
disse  saa  han  Snedker,  Blikkenslager 
eller  Smed.  Han  saa  langt  bort  til 
»duftende  Enge  og  gyldne  Kornmarker« 
o.  s.  v.  og  forlod  Skolen  uden  nogen 
Anelse  om,  hvad  der  foregik  hos  Naboen 
i  hans  Værksteder,  han  var  adskilligt 
bedre  paa  det  rene  med,  hvad  Bonden 
foretog  sig  med  Kvæg  og  Jord,  Fiskeren 
med  Net  og  Snor  —  end  Snedkeren  med 
Sav  og  Bor.  At  det  Slægtled,  der  op¬ 
droges  saadan,  ikke  a  priori  skulde  føle 
sig  draget  mod  Haandværk  og  Industri 
- — det  kan  næppe  forekomme  underligt! 


Heri  maa  ske  en  Forandring,  og  den 
er  tildels  sket.  Der  er  Udvikling  —  men 
ikke  nok.  —  Skolen  er  Forberedelse  til 
Livet  og  bør  have  Dørene  vidt  aabne  ud 
til  det.  Og  naar  Hammerslagene  udefra 
trænger  ind,  bør  By-Skolen  forklare  Piger 
og  Drenge,  at  det  er  Arbejdets  Musik. 
Derude  skabes.  Runebergs  Sven  Dufva, 
der  gjorde  alt  af  Hjertens  Lyst  —  men 
gjorde  alt  forkert,  siger,  som  man  vil 
erindre:  »Det  er  vist  lettere  at  staa  og 
falde  for  sit  Land«.  Og  det  er  rigtigt  — 
det  er  sværere  at  arbejde  for  det.  Og 
som  det  synes  ogsaa  mindre  anset. 

Som  bekendt  holdt  den  danske  Folke¬ 
skole  i  Sommer  et  100  Aars  Jubilæum, 
der  ikke  fejredes.  Maatte  den  i  de  næste 
100  Aar  tage  den  Opgave  op  stedse 
stærkere  at  tilpasse  sine  mange  Elever 
efter  den  Opgave,  der  burde  blive  den 
sandsynligste,  nemlig  at  blive  produktive 
Arbejdere:  skabe  Forstaaelse  for  og  der¬ 
igennem  muliggøre  Kærligheden  hos  dem 
til  Produktionen.  Saa  vil  den  kunne 
sige  til  de  Unge  som  Latinerne:  Non 
scolæ  sed  vitæ  discimus,  —  vi  lærer 
ikke  for  Skolen,  men  for  Livet! 


Der  er  imidlertid  almindeligvis  det 
utilfredsstillende  ved  »almindelige  Be¬ 
tragtninger«  om  alvorlige  Emner,  at  de 
ikke  ledsages  af  positive  Forslag.  Som 
Afslutning  skal  derfor  peges  paa  nogle 
Veje,  ad  hvilke  der  burde  kunne  ske  en 
retfærdig  Vejledning  paa  Omraadet:  Pro¬ 
duktionsopdragelse,  en  Vejledning,  der 
tilsigter  at  hjælpe  Ungdommen  og  sikkert 
derigennem  tillige  gavne  Erhvervene. 
Thi  allerede  i  Skolen  bør  Børnene  føres 
ind  paa  at  betragte  Erhvervslivet  som 
en  Del  af  deres  Fremtid. 

De  Billeder,  hvormed  Byskolernes  Lo¬ 
kaler,  Trappegange  o.  s.  v.  —  som  Regel 
ikke  alene  af  dekorative  Hensyn,  men 
ogsaa  i  belærende  Øjemed  —  udsmyk¬ 
kes,  burde  rumme  langt  flere  Billeder 
fra  Byerhvervenes  Omraader:  Havne¬ 
pladser  med  lossende  og  ladende  Skibe, 
Fabriks-  og  Værkstedsinteriører  o.  s.  v. 
Billeder,  der  kunde  give  Læreren  An¬ 
ledning  til  under  Omtalen  af  Landets 
Arbejde  at  pege  ogsaa  paa  Industriens 
og  Haandværkets  Betydning,  og  samtidig 
vække  Elevernes  Sans  for  Hovedgrund¬ 
loven  i  disse  Erhverv:  System,  Nøj¬ 
agtighed  og  Udnyttelse  af  Tid,  Materiale 
og  Kraft.  Saa  vidt  vides,  har  Forslag 
som  dette  allerede  en  Gang  tidligere 
været  fremsat  og  under  den  Form,  at 
Vægtavler,  fremstillede  paa  Foranstalt¬ 
ning  af  Industri  og  Haandværk  som 
kunstnerisk  udførte,  farvelagte  Billeder 
og  ledsagede  af  en  kort,  forklarende 
Tekst,  overlodes  Skolerne  til  en  Art  Er¬ 
hvervsanskuelsesundervisning.  Mon  dette 
ikke  var  gennemførligt? 

Yderligere  burde  Læsestoffet  i  Skole¬ 
bøgerne  i  høj  Grad  føre  Eleverne  ind 
paa  de  samme  Tanker.  Jeg  kender 
saavel  de  Mænd  som  de  Virksomheder, 
der  forstaaende  behandlede  kunde  give 
Sindspaavirkning  for  Ungdommen,  fuldt 
saa  sund,  nyttig  og  opdragende  som 
Niels  Juels  og  Tordenskjolds  Levned  — 
d’ Herrer  Søkrigeres  fortrinlige  Egenskaber 
iøvrigt  ufortalte.  Alt  selvfølgelig  med  Bi- 

beholdelse  af  Skildringer  fra  Land  og 
Sø.  Her  tales  jo  ikke  om  et  enten-eller, 
men  et  baade-og.  løvrigt  vil  navnlig 
Undervisningen  i  Naturlære  altid  være 
et  frugtbart  Udgangspunkt  for  Strejftog 
med  Ungdommen  paa  Teknikens  Val¬ 
pladser,  nyttige  for  de  kommende  Sol¬ 
dater  i  Arbejdets  Hær. 

Endelig  har  den  moderne  Skole  som 
bekendt  overalt  indført  Haandgernings- 
undervisning.  Naar  den  føres  som  en 
Indvielse  til  Arbejdet  saaledes,  at  den 
hos  den  Unge  foruden  de  andre  gode 
Virkninger  opøver  Respekten  for  de 


ovennævnte  Arbejdets  Grundlove,  Nøj¬ 
agtighed  og  Økonomi  —  vil  den  pege  i 
samme  Retning. 

Hvis  vore  Pædagoger  kunde  vænne 
sig  til  den  Tanke  —  maaske  allerede 
mange  er  inde  paa  den  —  at  Plurali¬ 
teten  af  de  Unge,  hvis  paavirkelige  Sind 
de  har  mellem  Hænderne,  naturligst  og 
bedst  vil  havne  i  Industriens  og  Haand- 
værkets  Rækker,  vil  de  sikkert  ikke 
undslaa  sig  for  at  give  en  Haand  med, 
mindre  for  Erhvervenes  Skyld,  mere 
for  Ungdommens. 


Spørgsmaalet  om  en  indenlandsk  Hør-  og  Hampeindustri. 


Nød  lærer  nøgen  Kone  at  spinde« 
siger  det  gamle  Ordsprog,  og  unæg¬ 
telig  har  den  foreliggende  Situation  bi¬ 
draget  til  Opkomsten  af  ikke  faa  inden¬ 
landske  Fabrikationer  paa  Felter,  hvor 
Udlandet  hidtil  har  haft  Leverancen. 
Det  er  navnlig  mindre  Erhvervsmulig¬ 
heder,  det  her  drejer  sig  om,  og  som 
hidtil  har  ligget  upaaagtet  hen.  Men 
ogsaa  større  Spørgsmaal  har  faaet  Ak¬ 
tualitet.  Blandt  de  forskellige  Drøftelser, 
som  er  rejst  i  denne  Forbindelse,  har 
en  Udredning  af  Hr.  Konsulent  Kierulf 
Petersen  om  Mulighederne  for  en  inden¬ 
landsk  Hør-  og  Hampeindustri  i  Uge¬ 
bladet  »Dansk  Arbejde«  Interesse  ud¬ 
over  det  almindelige.  Spørgsmaalet  om 
en  dansk  Industri  i  denne  Branche 
hænger  selvfølgelig  nøje  sammen  med 
Spørgsmaalet  om  en  mulig  dansk  Avl 
af  Hør  og  Hamp.  En  saadan  har  været 
Genstand  for  Drøftelse  i  lang  Tid  og  er 
mere  positivt  blevet  behandlet  siden 
1912,  da  først  Randers  Amts  Hushold¬ 
ningsselskab  senere  ogsaa  andre  Land¬ 
boforeninger  begyndte  med  Forsøg  paa 
Hør-  og  Hampeavl.  Tillige  er  nedsat 
et  Udvalg,  hvis  Formand  Forfatteren  af 
nævnte  Artikel  er,  til  at  lede  disse  For¬ 
søg,  og  Konsulentens  Oplysninger  om 
en  mulig  dansk  Industri  af  Hør  og 
Hamp  er  derfor  særlig  orienterende. 

Det  vanskeligste  ved  Høravlen  synes 
at  være  manglende  Holdepunkter  ved 
Beregningen  af  Rentabiliteten,  og  For¬ 
søgene  maatte  derfor  begynde  paa  bar 


Bund.  Rentabilitetsspørgsmaalet  opløser 
Konsulenten  i  4  Bestanddele,  nemlig 
om  Dyrkningen,  om  Beredningen  til 
Handelsvare,  om  Spindingen  og  om 
Vævningen.  Disse  4  Faktorer  maa  alle 
tages  i  Betragtning  under  et. 

Med  Hensyn  til  Muligheden  for  en 
dansk  Avl  af  Hør  eller  Hamp  er  det 
selvfølgelig  en  Betingelse,  at  Dyrkningen 
af  disse  Planter  giver  større  Indtægt 
end  andre  Afgrøder  uden  at  berede  sær¬ 
lige  Vanskeligheder.  Til  Belysning  heraf 
har  de  ovennævnte  Forsøg  været  af 
Værdi;  for  at  føre  disse  til  et  endeligt 
Resultat  har  det  været  nødvendigt  ifjor 
endvidere  at  anlægge  et  Forsøgsskætteri, 
hvor  Beredningen  af  Forsøgsvaren  kunde 
foretages.  Skætteriet  er  vel  anlagt  efter 
Udlandets  bedste  Principer,  men  har 
selvfølgelig  ikke  kunnet  benytte  alle  de 
tekniske  Hjælpemidler,  som  en  saadan 
Virksomhed  ellers  kan  arbejde  med, 
naar  Driften  anlægges  i  det  store.  Atter 
her  opstaar  derfor  en  yderligere  Vanske¬ 
lighed  med  Hensyn  til  Bestemmelsen  af 
Omkostningerne. 

Selve  Beredningen  har  vist  sig  at 
frembyde  store  Vanskeligheder  og  kræve 
megen  Øvelse  og  Paapasselighed.  Ikke 
desmindre  er  Resultaterne  nu  overor¬ 
dentlig  tilfredsstillende,  og  man  er  naaet 
til  af  godt  Straa  at  kunne  levere  en 
virkelig  god  Vare.  Hovedformaalet  er 
at  kunne  paavise  Forskellen  i  Udbjdtet 
af  de  forskellige  Forsøg.  Det  er  Skætte- 
riets  Opgave  at  fremstille  skættet  Hør 

og  Hamp  (Svingflax  og  Svinghamp), 
den  Form,  hvori  de  gaar  i  Verdens¬ 
handelen.  Men  medens  Hampen  kan 
sælges  her  hjemme  til  Rebslaaere  og 
Rebfabriker,  maa  Hørren  udføres  til 
England  eller  Tyskland,  fordi  der  i  Dan¬ 
mark  desværre  ikke  findes  et  eneste  Hør¬ 
spinderi.  Skætteriet  har  i  Aar  fremstillet 
ca.  2  å  3000  kg  Skættehør,  2  å  3000  kg 
Hamp  og  lige  saa  meget  Blaar  af  hver 
Sort.  Hørren  maa  altsaa  til  Udlandet 
for  at  vende  tilbage  i  Form  af  Garn 
belastet  med  to  Gange  Fragt,  Avance  og 
Told  —  hvis  den  saa  endda  ikke  træffes 
af  et  Eksportforbud,  saaledes  at  den 
slet  ikke  kan  føres  tilbage  under  de  nu¬ 
værende  Forhold. 

Forfatteren  udtaler  her  sin  Forun¬ 
dring  over,  at  dansk  Industri  ikke  har 
oprettet  noget  Hørspinderi.  Han  har 
spurgt  Fagfolk  om  Grunden;  blandt  de 
mest  plausible  Svar  var  dette,  at  det 
danske  Forbrug  af  Hørgarn  er  for  lille 
til  at  opretholde  et  Spinderi.  Forfatte¬ 
ren  tør  ikke  benægte  det,  men  peger 
dog  hen  paa,  at  Spinderiet  kunde  drives 
med  Eksport  for  Øje.  Saaledes  an¬ 
lægges  de  i  andre  Lande,  hvor  Hør¬ 
spinderierne  er  særdeles  lukrative  For¬ 
retninger,  og  det  skønt  de  paagældende 
Lande  maa  indføre  saa  godt  som  alle 
deres  Raavarer  fra  Rusland,  det  eneste 
evropæiske  Land,  som  har  Overskuds¬ 
udførsel  af  Hor.  Forfatteren  finder  det 
beklageligt,  at  Industriens  Mænd  ikke 
har  villet  eller  kunnet  tage  denne  Gren 
op.  I  Tilfælde  af,  at  Hørdyrkning  tages 
op  herhjemme,  ser  det  ud  til,  at  Land¬ 
mændene  nødsages  til  at  sælge  deres 
Varer  til  Udlandet  eller  selv  oprette  et 
Spinderi,  hvilket  sidste  Forfatteren  ikke 
anser  for  den  bedste  Løsning. 

Vævningen  er  derimod  for  enkelte 
Varers  Vedkommende  i  Gang  herhjemme, 
navnlig  grovere  Varer  og  Halmlærreder. 
De  finere  Varer  skal  det  paa  Grund  af 
Toldforholdene  ikke  kunne  betale  sig 
at  fabrikere,  men  der  er  dog  en  enkelt 
Vare,  som  slet  il^ke  fremstilles,  nemlig 
Sejldug.  Heraf  indfører  vi  aarlig  400,000 
kg.  For  saa  vidt  Sejldugen  væves  af 
Hør  eller  Hamp,  maa  de  Lande,  der 
sender  os  det,  indføre  Raavaren  fra 
Rusland  og  sende  Fabrikatet  ud  Verden 
over  ogsaa  til  Danmark,  altsaa  dog  en 
Omvej,  som  burde  kunne  spares,  hvis 
det  danske  Initiativ  var  vaagent. 


Paa  Forsøgenes  nuværende  Standpunkt 
synes  det  vel  for  tidligt  at  udtale  sig 
med  Bestemthed  om  Mulighederne  for 
en  lønnende  dansk  Avl  af  Hør  eller 
Hamp.  En  dansk  Industri,  der  kunde 
aftage  Skætteriernes  Varer,  vilde  imid¬ 
lertid  støtte  en  saadan  Avls  Rentabilitet. 

Med  Hensyn  til  Høravlen  kan  dog 
allerede  nu  fastslaas,  at  denne  vilde 
egne  sig  endog  særdeles  godt  for  dansk 
Jordbrug,  naar  passende  ren  og  god 
Jord  valgtes,  og  Straaet  behandledes 
omhyggeligt,  og  sluttelig  store,  moderne 
Skætterier  forefandtes,  som  kunde  af¬ 
tage  Straaet  og  fabrikere  det  til  Han¬ 
delsvare.  Saadanne  Skætterier  maatte 
ligge  centralt,  saa  Straaet  kunde  tilføres 
pr.  Vogn  eller  i  ethvert  Tilfælde  uden 
for  stor  Banefragt.  De  kan  være  saa 
store,  de  vil,  men  helst  ikke  beregnet 
paa  mindre  end  Avlsgrøden  af  150  ha. 
Maskineriet  er  forholdsvis  billigt,  og  An¬ 
lægskapitalen  menes  at  kunne  sættes  til 
ca.  3000  Kr.  pr.  ha.  for  mindre  Skætte¬ 
rier,  billigere  for  de  store.  Skætterierne 
vil  egne  sig  til  Andelsforetagender. 

Om  Hampeavlens  Rentabilitet  tør  For¬ 
fatteren  under  Hensyn  til  de  nævnte  Om¬ 
stændigheder  ikke  udtale  sig  bestemt, 
men  ogsaa  her  vil  der  dog  være  Ud¬ 
sigter.  I  Øjeblikket  gør  Forholdene  det 
yderst  beklageligt,  at  vi  har  forsømt 
disse  Industrier,  der  burde  være  natur¬ 
lige  i  et  Landbrugsland.  Thi  Rusland, 
der  som  nævnt  er  det  største  Eksport¬ 
land  af  Hør,  tildels  af  Hamp,  har  lukket 
for  Udførslen.  De  øvrige  Hoveddyrk¬ 
ningscentrer  i  Evropa,  nemlig  Galizien 
og  Schlesien,  Belgien  og  Frankrig,  ligger 
enten  saa  nær  Krigsskuepladserne  eller 
midt  i  dem,  at  Tilførslerne  herfra  for¬ 
byder  sig  af  sig  selv.  Holland  og  Ir¬ 
land  har  nogen  Høravl,  men  dog  ret 
underordnet.  Amerika  og  Argentina  har 
vel  en  antagelig  Hørproduktion,  men 
hovedsagelig  med  Frøavl  for  Øje  og 
kan  næppe  paatage  sig  Fremstillingen 
af  Straaet.  Hampen  dyrkes  foruden  i 
Rusland  overvejende  i  sydligere  Lande, 
og  er  end  nogle  af  disse  udenfor  Krigen, 
saa  gælder  det  dog  overalt,  at  Indu¬ 
strierne  ligger  stille.  Det  synes  derfor 
naturligt,  naar  Forfatteren  slutter  sin 
Oversigt  med  følgende  Ord : 

»Mon  ikke  Verdenskrigen  kunde  danne 
et  passende  Grundlag  for  Oparbejdelsen 
af  en  dansk  Industri  i  Hør  og  Hamp«. 

Den  svenske  Industrikommissions  Virksomhed. 


Om  den  af  den  svenske  Regering  nedsatte 
Industrikommissions  Virksomhed  med¬ 
deles  officielt  følgende: 

En  af  Kommissionens  første  Opgaver  var 
at  foranstalte  en  Enquete  blandt  de  Industri- 
drivende  for  at  komme  paa  det  rene  med  In¬ 
dustriens  Stilling  og  Behov.  Paa  Grundlag 
af  de  herved  indkomne  Oplysninger  saavel- 
som  gennem  direkte  Undersøgelser  har  Kom¬ 
missionen  faaet  de  nødvendige  Oplysninger 
at  indrette  sin  Virksomhed  efter. 

Med  Hensyn  til  Transportforholdenes  Re¬ 
gulering  har  Kommissionen  medvirket  ved 
Udarbejdelsen  af  Forordningen  angaaende 
Krigsforsikringen  og  har  siden  samarbejdet 
med  Krigsforsikringskommissionen.  Ved 
Andragender  fra  Industrien  vedrørende  Fragt- 
nedsættelser  paa  Statsbanerne  for  Eksport¬ 
gods  og  importerede  industrielle  Raavarer 
har  Kommissionen  samvirket  med  Statsbane¬ 
styrelsen.  Ligeledes  er  det  gennem  Kom¬ 
missionens  Indgriben  lykkedes  at  opnaa  en 
tilsvarende  Fragtnedsættelse  ogsaa  paa  de 
private  Jernbaner. 

Kommissionen  har  haft  en  særlig  vigtig 
Opgave  med  at  skaffe  Raavarer  og  andre  For¬ 
nødenheder  for  Industrien.  Gennem  Sam¬ 
arbejde  med  Udenrigsministeriet  er  det  lykke¬ 
des  at  fremskaffe  en  Del  Varer,  som  holdtes 
tilbage  i  udenlandske  Havne.  Desuden  har 
Kommissionen  bidraget  til  at  lette  Tilførslen 


af  Kul  fra  Schlesien,  Westfalen  og  England. 
Ogsaa  de  Hindringer  for  Tilførslen,  som  laa 
i  de  paagældende  Produktionslandes  Eksport¬ 
forbud,  er  det  lykkedes  Kommissionen  del¬ 
vis  at  eliminere. 

Med  Hensyn  til  at  skaffe  nye  Ordrer  til 
Industrien  har  Kommissionen  gjort  Fore¬ 
stilling  hos  Staten,  Kommunerne  og  større 
Institutioner  for  at  bevirke  Igangsættelsen  af 
nødvendige  Arbejder,  ved  hvilke  den  sven¬ 
ske  Industri  i  størst  mulige  Udstrækning 
skulde  begunstiges. 

Med  Hensyn  til  Regulering  af  Kreditfor¬ 
holdene  har  Kommissionen  underhandlet 
med  Landets  større  Banker  angaaende  Indu¬ 
striens  Kreditforhold,  Ordningen  af  uden¬ 
landske  Betalinger  m.  m.  Dernæst  har  Kom¬ 
missionen  overfor  Regeringen  fremsat  for¬ 
skellige  Ønsker  med  Hensyn  til  Forskuds¬ 
betaling  ved  Leverancer  til  Staten  og  Hen¬ 
stand  med  forfaldne  Betalinger  til  Staten. 

Kommissionen  har  endvidere  afgivet  tal¬ 
rige  Betænkninger  vedrørende  Spørgsmaal 
om  Udstedelse  af  Eksportforbud.  Ligeledes 
med  Hensyn  til  Andragender  om  Dispensa¬ 
tion  fra  Bestemmelser  om  Eksportforbud. 
Endvidere  har  Kommissionen  afgivet  Be¬ 
tænkninger  med  Hensyn  til  Andragender 
om  Fritagelse  for  Militærtjeneste  for  Per¬ 
soner,  hvis  Arbejde  var  vigtigt  for  Indu¬ 
strien. 


De  engelske  Bestemmelser  for  Oprindelsescertifikater 
og  Bestemmelses-Erklæringer  for  Vareindførsel  og  -Udførsel. 


Under  Henvisning  til  de  i  vort  sidste  Num¬ 
mer  gengivne  Bestemmelser  angaaende  Op¬ 
rindelsescertifikater  og  Bestemmelses-Erklæ¬ 
ringer  for  Varer,  der  henholdsvis  indføres  til 
eller  udføres  fra  Storbritannien  og  Irland, 
meddeles  herved  en  fra  Udenrigsministeriet 
til  Industriraadet  oversendt  Gengivelse  af  den 
ændrede  britiske  Forordning  af  7.  November: 

1.  Det  britiske  Toldvæsen  er  af  den  bri¬ 
tiske  Regering  blevet  bemyndiget  til  at  for¬ 
lange  Oprindelsescertifikater  eller  Erklæringer 
angaaende  endelig  Bestemmelse  for  alt  Gods 
og  alle  Varer,  der  henholdsvis  indføres  til 
eller  udføres  fra  Storbritannien  og  Irland 
under  Handelssamkvemmet  med  enhver  uden¬ 
landsk  Havn  i  Europa  eller  ved  Middelhavet 
eller  Sortehavet  med  Undtagelse  af  Havne  i 


Rusland,  Belgien,  Frankrig,  Spanien  eller 
Portugal. 

2.  Som  Følge  heraf  vil  Erklæringer  om 
endelig  Bestemmelse  indtil  videre  blive  for¬ 
langt  forsaavidt  angaar  alle  Varer,  der  udføres 
fra  Storbritannien  og  Irland  til  alle  ovenfor 
omhandlede  udenlandske  Steder  uden  Hensyn 
til  Varernes  Værdi. 

3.  Hvad  Oprindelsescertifikater  angaar,  da 
vil  saadanne  indtil  videre  ikke  blive  forlangt, 
hvor  det  drejer  sig  om  Indførsel  til  Stor¬ 
britannien  og  Irland  af  Levnedsmidler,  Tøm¬ 
mer  af  enhver  Art  (indbefattet  »pit  props«), 
»wood  pulp«,  Halmpap,  Jernerts,  Granit,  Is, 
Tjære  og  Calcium  Carbid,  ej  heller  hvor  der 
er  Tale  om  Indførsel  fra  Steder,  der  ikke  er 
beliggende  i  Norge,  Sverige,  Danmark,  Hol- 

land,  Schweiz  eller  Italien,  eller  naar  det 
drejer  sig  om  enkelte  Varesendinger  (»indivi- 
dual  consignments«),  hvis  Værdi  ikke  over¬ 
stiger  25  Pund  Sterling. 

4.  Alt  Gods  og  alle  Varer,  der  indføres  fra 
de  under  1  nævnte  udenlandske  Steder  (cfr. 
dog  det  under  3  anførte)  uden  at  være  led¬ 
saget  af  Oprindelsescertifikater,  vil  blive  holdt 
tilbage  af  det  britiske  Toldvæsen,  indtil  de 
forlangte  Certifikater  skaffes  tilveje.  Told¬ 
væsenet  er  imidlertid  bemyndiget  til  i  saa- 
danne  Tilfælde,  under  Hensyn  til  et  Skøn 
over  de  foreliggende  Omstændigheder,  at  til¬ 
lade  Udlevering  af  Varer  mod  et  Depositum 
eller  anden  Garanti  (»deposit  or  bond«)  til 
en  Værdi  af  tre  Gange  de  paagældende  Varers 
Værdi  paa  Betingelse  af,  at  de  nødvendige 
Certifikater  tilvejebringes  inden  Udløbet  af 
en  nærmere  fastsat  Tidsfrist,  under  Forud¬ 
sætning  af  at  det  ikke  ser  nogen  Grund  til 
at  nære  Mistanke  om,  at  Varerne  stammer 
fra  et  Land,  med  hvilket  England  er  i  Krig. 

5.  Gods  eller  Varer,  der  ønskes  udført  fra 
Storbritannien  og  Irland  til  udenlandske  Havne 
i  Europa  eller  ved  Middelhavet  eller  Sorte¬ 
havet  med  Undtagelse  af  Havne  i  Rusland, 
Belgien,  Frankrig,  Spanien  og  Portugal,  vil 
ikke  kunne  afsendes,  medmindre  en  i  den 


foreskrevne  Form  affattet  Erklæring  om  deres 
endelige  Bestemmelse  er  bleven  overgivet  til 
vedkommende  Toldmyndighed. 

6.  En  enkelt  Erklæring  om  endeligt  Be¬ 
stemmelsessted  vil  være  tilstrækkelig  for  et 
hvilketsomhelst  Parti  Varer  fra  den  samme 
Eksportør,  fra  den  samme  Havn,  med  det 
samme  Skib  og  paa  samme  Tid. 

7.  Erklæring  om  endeligt  Bestemmelsessted 
maa  underskrives  af  selve  Eksportøren  eller 
af  en  ansvarlig  Repræsentant  for  denne  (i 
Tilfælde  af  at  det  drejer  sig  om  et  Aktie¬ 
selskab  af  en  Direktør,  en  Underdirektør,  en 
Bestyrer  eller  en  anden  ansvarlig  Person), 
der  har  et  personligt  og  førstehaands  Kend¬ 
skab  til  de  Undersøgelser,  der  er  anstillede 
og  de  Opgivelser,  der  er  anført  i  Erklæringen. 
Speditører  anses  ikke  for  kompetente  til  at 
udstede  saadanne  Erklæringer. 

8.  Følgende  Varer  undtages  fra  de  oven¬ 
nævnte  Bestemmelser: 

a)  Varer,  der  indføres  i  Henhold  til  speciel 
Tilladelse  (under  license) 

b)  Varer,  der  er  afsendt  til  Storbritannien 
og  Irland  den  19.  November  eller  tidligere. 

c)  Varer,  for  hvilke  Eksport-Opgivelser  til 
det  britiske  Toldvæsen  er  blevet  godkendt 
inden  den  7.  November. 


Fremlagt  i  Handelsministeriet. 


I  Handelsministeriets  Lokaler,  Holmens  Ka¬ 
nal  Nr.  9  (Kl.  12—5)  er  fremlagt: 
Amerikansk  Lov  om  Afgift  af  Kontrakter  om 
Salg  af  Bomuld. 

Til  Gennemsyn  er  fremlagt  en  under  den 
18.  August  d.  A.  af  Præsidenten  for  De  fore¬ 
nede  Stater  approberet  Lov  om  Afgift  af  Kon¬ 
trakter  om  Salgaf  Bomuld  til  fremtidig  Leve¬ 
ring. 

Farver  og  Farvestoffer  fra  England. 

En  Liste  er  fremlagt  over  Farver  og  Farve¬ 
stoffer,  som  i  Følge  Meddelelse  i  Board  of 
Trade  Journal  vil  kunne  udføres  fra  Stor¬ 
britannien  trods  det  almindelige  Forbud  mod 
Udførsel  af  Farver. 

Den  tunesiske  Toldtarif. 

Et  fra  den  danske  Konsul  i  Tunis  gennem 
Udenrigsministeriet  modtaget  Eksemplar  af 
den  nye  tunesiske  Toldtarif  af  30.  Maj  d.  A. 

Denne  Tarif  stipulerer  faste  Toldsatser  for 
hver  enkelt  Artikel,  medens  den  tidligere  Ta¬ 
rif  havde  bibeholdt  Værditold  for  en  Række 
Artikler.  Man  har  imidlertid  i  den  nye  Told¬ 


tarif  søgt  at  holde  sig  saa  nær  som  muligt 
til  de  allerede  hestaaende  Toldsatser,  og  Ta- 
rifen  vil  derfor  ikke  medføre  nogen  væsent¬ 
lig  reel  Forandring  for  dansk  Ind-  og  Ud¬ 
førsel  i  Tunis. 

Tysk  Forbud. 

Endvidere  er  fremlagt  et  Udklip  af  »Reich- 
sanzeiger«,  indeholdende  en  Bekendtgørelse 
af  19.  f.  M.,  hvorved  det  tyske  Forbud  af 
30.  September  d.  A.  mod  at  yde  Betaling  til 
Storbritannien  og  Irland  samt  de  britiske  Be¬ 
siddelser  erklæres  anvendelig  ogsaa  overfor 
Rusland  og  Finland. 

Ændringer  i  svensk  Varefortegnelse 
angaaende  Tobak. 

Desangaaende  er  fremlagt  et  Eksemplar  af 
»Svensk  Forfattningssamling«,  indeholdende 
under  Nr.  310  en  Kundgørelse  af  23.  Oktober 
d.  A.  fra  den  svenske  Generaltoldstyrelse  an¬ 
gaaende  Ændringer  i  den  i  Henhold  til  kgl. 
svensk  Forordning  af  28.  November  1913  gæl¬ 
dende  statistiske  Varefortegnelse,  for  saa  vidt 
angaar  bearbejdet  og  ubearbejdet  Tobak. 


#  #  # 

Mindre  Meddelelser. 


Danske  Udførselsforbud. 

Siden  vor  sidste  Oversigt  over  danske  Ud¬ 
forselsforbud  er  følgende  nye  tilkomne: 

Under  23.  November  Forbud  mod  Udførsel 
af  Heste. 

Under  5.  December  Forbud  mod  Udførsel 
af  Malt,  vegetabilske  Steariner  til  Anvendelse 
i  Margarinefabrikationen,  Raamateriale  til 
Fremstilling  af  Krudt  og  Sprængstoffer,  Ilæ- 
matit  -  Jernerts,  Hæmatit  -  Raajern,  Jernkis, 
Ivromerts,  Kromjern,  Kiseljern,  Nikkelerts 
samt  Pigtraad. 

Under  11.  December  Forbud  mod  Udførsel 
af  alle  Sorter  Læder  med  Undtagelse  af  Gede¬ 
skind,  alle  Lamme-  og  Faareskind,  Brunsten, 
Hørfrø,  Soyabønner,  Margarine. 

Eksportmuligheder  i  Rusland. 

I  Tilslutning  til  vor  Artikel  i  sidste  Hefte 
øm  Muligheder  for  dansk  Industri  paa  det 
russiske  31  arked,  skal  vi  her  gengive  en  gen¬ 
nem  Handelsministeriet  meddelt  Oplysning  i 
Board  of  Trade  Journal,  hvorefter  der  for 
Tiden  i  Rusland  skulde  være  særlig  Marked 
for  følgende  Artikler: 

Elektriske  Motorer  og  Dele  dertil,  Drejelad, 
Boremaskiner,  Træbearbejdnings-Maskiner, 
Høvlebænke,  Dampmaskiner,  Materialer  til 
elektrisk  Installation,  Jern-  og  Staal-Værktøj, 
Maskin  remme,  ildfaste  Sten,  Værktøjsstaal, 
Kompressorer  (tool  steel  compressors),  Ma- 
nilla-Hamp,  Tovværk  og  Staaltrosser. 

For  liere  af  disse  Artiklers  Vedkommende 
turde  dansk  Industri  være  saa  fuldt  ud  kon¬ 
kurrencedygtig,  at  en  større  Eksport  burde 
kunne  skabes. 

Arbejdsløsheden  i  de  enkelte  Dele  af  Landet. 

Vi  meddelte  sidst  efter  »Statistiske  Efter¬ 
retninger«  Resultaterne  af  Arbejdsløsheds¬ 
tællingen  den  24.  Oktober.  Denne  er  nu  op¬ 
gjort  efter  de  forskellige  Landsdele,  Byer  o.  1. 
Antallet  af  Arbejdsløse  var  derefter  i  Hoved¬ 
staden  ca.  7,300  eller  11,5  pCt.,  i  Provinserne 
ca.  5,200  eller  7,8  pCt.  Ved  en  Gruppering 
af  Arbejderne  i  benholdsvis  Bygnings-  og 
Møbelfag,  Arbejdsmandsfag  og  Fabrikfag  vi¬ 
ser  det  sig,  at  Hovedstaden  i  alle  3  Grupper 
har  en  betydelig  Overvægt,  størst  dog  i  Byg¬ 
nings-  og  Møbelindustrien,  hvor  Arbejdsløs¬ 
heden  var  dobbelt  saa  stor  i  Hovedstaden 
som  i  den  øvrige  Del  af  Landet. 

Den  anførte  Arbejdsløshedsprocent  for 
Provinserne  dækker  over  meget  store  For¬ 
skelligheder,  hvilket  viser  sig  ved  en  Betragt¬ 


ning  af  de  enkelte  Provinsbyers  faglige 
Sammenslutninger.  Udenfor  denne  Forde¬ 
ling  falder  Fagorganisationer  med  ialt  ca. 
8,700  Medlemmer  med  Sæde  i  Landdistrik¬ 
terne;  Antallet  af  Arbejdsløse  blandt  disse 
var  ca.  500,  Arbejdsløshedsprocenten  5,7. 
Paa  Provinsbyerne  faldt  herefter  Organisa¬ 
tioner  med  ialt  58,300  Medlemmer,  hvor¬ 
iblandt  ca.  4,700  Arbejdsløse  eller  8,1  pCt. ;  i 
Provinsbyerne  var  Arbejdsløsheden  saaledes 
næsten  en  halv  Gang  større  end  i  Landdistrik¬ 
terne.  En  Gruppering  af  Byerne  efter  Arbejds¬ 
løshedsprocentens  Størrelse  giver  en  højst 
ujevn  Fordeling.  Særlig  høj  var  Procenten 
i  Bogense  (39  pCt.),  Lemvig  (25  pCt.)  og  Es¬ 
bjerg  (21  pCt.);  de  øvrige  Byer  fordelte  sig 
over  en  Skala  fra  0  til  15  pCt.,  men  selv 
indenfor  disse  Grænser  bærer  Fordelingen 
Præg  af  stor  Tilfældighed  og  Uregelmæssig¬ 
hed.  Af  større  Byer  (over  7,000  Indb.)  med 
en  Arbejdsløshedsprocent  over  10  skal  (for¬ 
uden  Esbjerg)  nævnes:  Nykøbing  F.  og  Kor¬ 
sør  (14  pCt.),  Viborg  (12  pCt.)  og  Helsingør 
(11  pCt.) ;  under  5  pCt.  havde  følgende  større 
Byer:  Roskilde  (2  pCt.),  Fredericia,  Næstved 
og  Nakskov  (omkring  3  pCt.),  Silkeborg, 
Rønne  og  Hjørring  (omkring  4  pCt.).  Det 
vil  bl.  a.  her  bemærkes,  at  ingen  af  de  aller¬ 
største  Provinsbyer  (med  over  20,000  Indb.) 
havde  særlig  høj  eller  særlig  lav  Arbejdsløs¬ 
hedsprocent. 

I  Tiden  fra  den  22.  August  til  den  24.  Ok¬ 
tober  gik  Arbejdsløshedsprocenten  for  hele 
Landet  under  et  ned  fra  11,3  til  9,6.  Ned¬ 
gangen  i  Arbejdsløsheden  har  gjort  sig  gæl¬ 
dende  i  alle  tre  Dele  af  Landet;  dog  har  den 
været  betydelig  større  i  Provinsbyerne  end 
i  Hovedstaden  og  Landdistrikterne.  —  I  de 
enkelte  Provinsbyer  er  Bevægelsen  i  Løbet 
af  de  2  Maaneder  for  Flertallets  Vedkom¬ 
mende  gaaet  i  samme  Retning  som  for  alle 
Provinsbyer  under  et.  Af  Byer,  hvor  Ned¬ 
gangen  synes  at  have  været  særlig  stærk,  skal 
nævnes  Fredericia  (fra  10  til  3  pCt.),  Skive 
(fra  26  til  10  pCt.),  Nørresundby  (fra  11  til 
5  pCt.),  Aarhus  (fra  19  til  10  pCt.)  og  Ny¬ 
købing  M.  (fra  10  til  5  pCt.).  Omvendt  er 
Arbejdsløsheden  forøget  stærkt  i  Middelfart 
(fra  4  til  12  pCt.),  Hillerød  (fra  4  til  8  pCt.), 
Korsør  (fra  8  til  14  pCt.),  Frederikshavn  (fra 
5  til  8  pCt.)  og  Esbjerg  (fra  14  til  21  pCt.). 

Dansk  Fabrik  i  Norge. 

A/S  M.  J.  Ballins  Sønner,  der  foruden  sine 
danske  Fabriker  som  bekendt  ejer  Fabriks- 

anlæg  baade  i  Tyskland  og  Sverige,  har  nylig 
føjet  et  nyt  Led  til  sin  Virksomhed  ved  Grund¬ 
læggelsen  af  en  Fabrik  i  Norge,  hvor  Selska¬ 
bet  iøvrigt  alt  paa  Forhaand  havde  betyde¬ 
lige  Forretninger.  Selskabets  nye  Virksom¬ 
hed  er  kommet  i  Stand  paa  meget  gunstige 
Vilkaar,  idet  man  har  overtaget  Driften  af 
en  større  Læderfabrik  i  Sande,  Jarlsberg,  der 
i  en  Aarrække  har  ligget  stille.  Fabriken  er 
foreløbig  overtaget  paa  3  Aars  Lejemaal  mod 
en  aarlig  Leje,  der  tillige  indbefatter  Udnyt¬ 
telsen  af  Vandkraft,  af  7000  Kr.  Endvidere 
er  Selskabet  efter  Lejetidens  Udløb  berettiget 
til  at  overtage  Ejendommen  med  Tilbehør 
for  110,000  Kr.  Formen  for  Overtagelsen  er 
valgt  under  Hensyn  til  de  særlige  norske 
Forhold. 

Krigens  Konsekvenser. 

Med  beundringsværdig  Energi  søger  Ty¬ 
skerne  trods  Krigen  at  gennemføre  deres 
fredelige  Sysler  paa  alle  Omraader,  hvor  det 
er  muligt.  Saaledes  ogsaa  med  Udgivelsen 
af  de  mange  og  for  hele  den  tekniske  Verden 
værdifulde  Rækker  af  tekniske  og  industrielle 
Tidsskrifter.  Det  er  sommetider  lidt  magre 
Numre,  der  udsendes,  men  kun  saadanne 
Dele  af  Stoffet  som  Listen  over  de  siden  sid¬ 
ste  Nummer  faldne  Kolleger  og  Meddelelser 
om  Krigssammenslutninger  eller  særlige  Krigs¬ 
industrier  røber  ellers  de  usædvanlige  For¬ 
hold.  —  Med  Stolthed  citeres  de  Hjertesuk, 
der  fra  Tid  til  anden  udsendes  fra  visse  frem¬ 
mede  Markeder,  der  ved  Afsavn  af  Artikler, 
der  hidtil  udelukkende  er  kommen  fra  Tysk¬ 
land  (Farvestoffer  o.  s.  v.),  ogsaa  faar  at  føle 
Smerten  ved  Standsningerne  indenfor  det 
store  Maskineri,  der  for  Krigen  drejede  sig 
inden  Tysklands  Grænser.  Saa  nøje  har 
den  moderne  Arbejdsdeling  Landene  imellem 
filtret  Verdensproduktionerne  sammen,  at 
disse  Standsninger  maa  mærkes. 

Men  andetsteds  mærkes  Standsningen 
paa  anden  Maade,  —  ved  at  udløse  Initiativ. 
Man  er  bleven  svigtet  af  de  hidtidige  Verdens¬ 
leverandører;  og  saa  maa  man  hjælpe  sig 
selv;  Fremtidsdrømme  om  Selvforsyning  ryk¬ 
ker  pludselig  deres  Realisation  nærmere. 

1  Sydafrika  har  man  saaledes  i  en  Aar¬ 
række  syslet  med  Anlæget  af  et  Staalværk, 
men  først  nu  synes  der  at  komme  Fart  i 
Sagen.  Der  er  bygget  en  10 — 12  T.  Martinovn, 


øg  i  Staalværket  anbragt  en  600  T.  Presse  og 
et  større  Valseværk.  Raamaterialet  er  ind¬ 
landsk  Malm  samt  Affald  fra  de  stedlige  store 
Bane- og  Bygningsanlæg.  Man  har  for  i  Produk¬ 
tionshistorien  set  Krig  skabe  Industri  ved  al 
tvinge  Forbrugere  til  at  forsøge  Selvforsyning. 
Det  kan  altsaa  være,  at  Forholdene  bl.  a.  vil 
skabe  Chancer  for  en  sydafrikansk  Jernindustri. 

Det  tyske  Arbejdsmarked  under  Krigen. 

Af  Tysklands  samlede  Antal  Fagforenings¬ 
medlemmer  staar  2,5  Miil.  under  Landsfor¬ 
bundet.  I  Begyndelsen  af  September  Maaned 
var  heraf  590,000  indkaldt  til  Krigstjeneste, 
medens  370,000  var  arbejdsløse.  Arbejdsløs¬ 
hedsunderstøttelsen  beregnes  til  1,6  Miil. 
Mark  pr.  Uge.  Størst  Arbejdsløshed  havde 
Hattemagerne  med  66  pCt.,  Glasarbejderne 
med  64  pCt.,  Xylograferne  med  60  pCt.,  kera¬ 
miske  Arbejdere  med  49  pCt.,  Træarbejder¬ 
forbundet  med  35  pCt.,  Byggearbejderfor¬ 
bundet  med  25  pCt.  og  Tekstilarbejderfor¬ 
bundet  med  24  pCt.  Men  tle  allermest  ulykke¬ 
lig  stillede  er  dog  de  civile  Musikere,  for  hvis 
Gerning  der  unægtelig  heller  ikke  turde  være 
megen  Trang  for  Tiden.  Af  disse  er  nemlig 
88  pCt.  arbejdsløse. 

Den  tyske  Haandværksudstilling  1915  aflyst. 

Haandværkskamret  i  Berlin  har  nylig  holdt 
et  »Krigsmøde«,  paa  hvilket  bl.  a.  Oplysning 
gaves  om,  at  den  her  i  Tidsskriftet  tidligere 
omtalte  store  Haandværksudstilling  1915  i 
Dresden  er  aflyst.  Samtidig  er  Spørgsmaalet 
om  Udstillingens  eventuelle  senere  Afholdelse 
udsat  paa  ubestemt  Tid. 

#  #  # 

Notitser. 

Eksport  -  Sydamerika.  Blandt  de  oversøiske 
Markeder,  der  for  Tiden  frembyder  særlige 
Muligheder  for  dansk  Eksport,  kommer  uden 
Tvivl  Sydamerika  i  Betragtning.  Den  tid¬ 
ligere  Ulempe  i  Forretningslivet  derovre,  nem¬ 
lig  Kreditgivningen,  er  nu  af  sig  selv  bort¬ 
faldet  og  Forholdene  derfor  utvivlsomt  mere 
indbydende.  Firmaer,  der  har  Interesse  i 
Eksport  paa  disse  Lande,  kan  vi  henvise  til 
omstaaende  Annonce  fra  Fabrikant  O.  R.  G. 
Blom,  Strandvej  157,  der  ønsker  at  frugtbar¬ 
gøre  sit  Kendskab  til  nævnte  Lande  i  dansk 
Industris  Tjeneste. 


Redaktion  og  Ekspedition:  Vestre  Boulevard  18,  Kjøbenhavn  B.  Telefon-Nr.  Byen  4084. 
Annonce-Ekspedition:  Nissens  Annoncebureau,  Vestre  Boulevard  18,  Telefon  6152. 

Kor  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Trykt  hos  Nielsen  &  Lydiche  (Axel  Simmelkiær) 


